
			מבוא פילולוגי

			ענפי הנוסח והבחירה בכתב יד ברלין 832

			לספר חשק שלמה קיימים ארבעה כתבי יד כשהאוטוגרף עצמו אבד: 

			 

			
					כתב יד אוקספורד 1535 מן המאה הט"ו, הכתוב כתיבה איטלקית, נמצא בספריית בודלי בקטלוג נויבאוור. כתב יד זה הוא הקדום מבין כתבי היד. 

					כתב יד מוסקבה 140 שאף הוא כתוב כתיבה איטלקית, נמצא בספריית גינזבורג במוסקבה. הוא הועתק במאה הט"ז. 

					כתב יד ברלין 832 הכתוב כתיבה ספרדית איטלקית, נמצא בספריית שטיינשניידר בברלין. הוא הועתק בשנת שכ"ח 1568. 

					כתב יד לונדון 2854 הכתוב כתיבה איטלקית, נמצא בספרייה הבריטית בקטלוג מרגליות. כ"י זה הועתק בשנת של"ח 1578.  
רק שניים מבין כתבי היד נמצאו שלמים: כ"י ברלין וכ"י לונדון. שני כתבי היד טובים אבל לא חפים מבעיות. בשניהם מצאנו שיבושי מילים ודילוגים. ההשוואה בין עדי הנוסח עזרה בפתרון בעיות אלו.
בבואנו לבחור עד נוסח עיקרי נראה היה שיש להעדיף את כתב יד ברלין משתי סיבות עיקריות. ראשית, סגנון הכתיבה שלו מאפשר להבחין בקלות בין האותיות הדומות כמו ב' וכ', ד' ור' ועוד. ואילו בסגנון הכתיבה של כתב יד לונדון ההבחנה ביניהם במקרים רבים איננה אפשרית. שנית, בכתב יד לונדון קיימים דילוגים רבים מחמת הדומות וטעויות לא מעטות, על חלקן הערנו במהלך הטקסט.
באשר לענפי הנוסח, כתבי היד מוסקבה ולונדון דומים מאד, כשבכתב יד ברלין לעתים הנוסח מעט שונה. כ"י מוסקבה מייצג את הנוסח שעמד לפני מעתיק כ"י לונדון, ובדרך כלל כשיש תוספות בתוך הטקסט שהמעתיק מעיד שהם נמצאו בגיליון כתב היד שעמד לפניו, הן אכן כתובות בגיליון בכ"י מוסקבה. אפשר לומר בוודאות כי כתב יד מוסקבה, אם גם אינו חף מבעיות, הוא המדויק ביותר אלא שחלקים גדולים חסרים בו. לאמור אם הוא היה שלם, היינו בוחרים בו להיות עד הנוסח המרכזי. אפשר אפוא בקלות להצדיק את ההחלטה להעתיק מכתב יד אחד לאורכו של החיבור כולו.
כמה דוגמאות לבהירות הנוסח שבכתב יד מוסקבה תאששנה את טיעוננו:


					248א: כ"י לונדון: בעד המרד, ובמוסקבה: בעת המרד.

					250ב: מונע בהרגשה הזאת כירידת המטר טרם בואו: כ"י לונדון: כהרגשת הזמן בירידת. כ"י מוסקבה: כהרגשת הצאן בירידת.

					256ב: כ"י ברלין: וגם לא תירא מקטב <מרירי> והכלב. בכ"י מוסקבה: מקטב והכרת.

					260א: כ"י לונדון ואחבקך במופי. ובכ"י מוסקבה: ואחבקך בזרועי.למרות הדמיון בין כתבי היד לונדון ומוסקבה, כ"י לונדון לא הועתק מכ"י מוסקבה. בכמה מקומות שקיים בכ"י מוסקבה דילוג, בכ"י לונדון הטקסט שריר וקיים, ובכמה מקומות ישנם הבדלי נוסח ביניהם. כך דרך משל: 


					פוליו 227א: בכ"י ברלין: לא שניתי ואתם בני ישראל לא כליתם. 

					בכ"י לונדון: לא שניתי ואתם בני יעקב לא כליתם. 

					ובכ"י מוסקבה: לא כליתי גם אתם לא תכלו בית ישראל.

					234ב: כ"י לונדון: וכאמרם ז"ל פני משה כפני חמה שהיה בפעל. ופני יהושע... 

					ובכ"י מוסקבה: כאמרם פני משה כפני חמה ואמ' כי קרן עור פניו כקרני אור ניצוצי חמה שהיה בפעל, ופני יהושע.

					241ב: כ"י לונדון: העליה באילנות הוא (אם לתכלית לקיטת ממנו הדברים הגבוהים בו) ואם לתכלית ההתעלות ממקום השפל לתכלית אחרת מהתכליות. המסומן חסר בכ"י מוסקבה. 

					249ב: כ"י לונדון: והנה כלם אם רצו להאכיל ולהשביע (את העם תאותם לא יכלו להשביע אם נפשם ושכלם. ואם רצו להשביע) את שכלם לא ידעו להשביע את גוייתם. המסומן חסר בכ"י מוסקבה. 

					257א: כי כל אחד מכל אלה יש לחוש. המילים הללו חסרות בכ"י מוסקבה, ובמקומם נכתב שוב הפסוק: וגם איש אל ירא בכל ההר גם הצאן והבקר אל ירעו אל מול ההר ההוא.  
על אף האמור לעיל מעמיד כ"י ברלין בכמה מקומות נוסח מתוקן יותר מכתבי היד האחרים, והנה כמה דוגמאות:


					195ב: כ"י ברלין: וזהו דעת בעלי העיון. הנה יראה לפי דעת בעלי ההמשכה היודעי' פרטי הנמצאות באישיהם כי אין נמצא מהנמצאות מאין סוף ולמטה. 

					כ"י לונדון: וזהו דעת בעלי העיון. הנה יראה לפי דעת בעלי ההמשכה היודעים פרטי הנמצאות באישיהם כי אין נמצא מהנמצאות באישיהם כי אין נמצא מהנמצאות מאין סוף ולמטה.

					כ"י מוסקבה: וזהו דעת בעלי העיון. הנה יראה (שיש מהנמצאו') באישיהם כי אין נמצא מהנמצאו' מאין סוף ולמטה.

					228א: כ"י ברלין: הרהבוני, מלשון רהב שהוא הרמה והגבהת הדבר. 

					בכ"י לונדון ומוסקבה: מלשון רהב שהרמה והגבת הדבר, ובלונדון תוקן: שהגבהת.

					237ב: מילה חסרה בשניהם: שאין הבדל בין מציאותם למציאותו כי אם מצד <שזה> עלה וזה עלול.

					260ב: בכ"י ברלין: וחנו ברפידים ואלים וסכות ואיתם, ובשניהם: וסוכות ואיתן. וכן גם בדף 262ב.

					274ב: בכ"י ברלין: עד כי יצאה נשמתו בנשיקה עם הנפרד <וכל דבק יפרד> ביום או יומים או חדש ימים. 

					בכ"י לונדון וכ"י מוסקבה חסרות המילים המוסגרות, ובלעדן אין מובן לכתוב.

					275א: בכ"י ברלין: ויגאלהו מהדבוק ההוא או מצדו או מצד הנפרד. ובשני האחרים: ההוא אם מצד ואם מצד הדבוק.

					221א: בכ"י ברלין: ולא שיקבל צורת החתול ויחזור, ובכ"י לונדון ומוסקבה: ולא שיקבל צורת הרחל ויחזור, ובשניהם תוקן בגליון.

					273ב: בכ"י ברלין: כמו שהבריחה רבקה ליעקב... כל המשפט חסר בשני כתבי היד.

					274ב: בכ"י ברלין: כאליהו <בהר הכרמל> ומרע"ה בהר נבו. 

					המילים חסרות בשני כתבי היד לונדון ומוסקבה.טעויות בכ"י לונדון


					דף 120א: להביא ראיה מהמוחש על הנעלם. בל': להביא והיה מהמוחש של הנעלם; כל האיש השומר שבעה דרכי' בבאור. בל': שבעה רובים! בביאור.

					121ב: כאמרו שיר ידידות. בכ"י לונדון: מיר ידידות. 

					126ב: הקש מופתי נצוחי. בל': הקש מופתי לצופי. 

					135א: ההשגה המושגת בחדרי. בכ"י יד לונדון: ההשגחה המושגת.

					139א: זה שדי וזה כרמי. בכ"י לונדון: זה שמי.

					140ב: שדחה אותה הטבע. בכ"י לונדון: שכסה אותה הטבע.

					146א: לפי סדר הספור הזה. בל': סדר הבחור הזה.

					160א: לא נבונותי אך... ואם עצרתי כח. בל': לא ציוניתי אך... ואם עזבתי כח.

					170ב: שבתי שונא זמה. בל': שבתי שהוא זמה.

					187ב: ואבן נגף. בל': ואין נגף.

					190ב: פעולה מלאכותית. בל': פעולה מכל אבותיו.

					195א: וכי זה להם עקר העיון ההוא. בל': שקר העיון.

					211ב: ואם דם שפיר או דם נפל. בל': ואם רב שפיר או רב נפל.

					223א: וזה טעם ונפל ממנו רב. בל': וזה צום ונפל ממנו רב.

					261ב: פן לו יצטרך לצאת ממקומו, ובל': פן לו יזכירך. 

					271ב: כארז אשר בלבנון ישגא מאד. ובל': בלבנון שבא מאד. 
הבחירה בכתב יד ברלין נעשתה אפוא בשל: נוחות העתקתו; משום שההבחנה בין האותיות שם ברורה, משום היותו שלם, ומשום שנראה שיש בו פחות טעויות. משעמדנו על כל כתבי היד והשווינו ביניהם נראה שהייתה זו החלטה ראויה. 
 


			

		

	
		
			כתב יד אוקספורד 1535 

			ספריות הבודליאנה, אוניברסיטת אוקספורד
MS. Bodl.

			 OR. 1535 — מאה ט"ו

			כתב יד מוסקבה 140

			ספריית המדינה של רוסיה, מוסקבה
Ms. Guenzborg 140 – 1500

			כתב יד ברלין 832

			ספריית המדינה בברלין, ברלין
MS. OR. Qv. 832 – 1568

			כתב יד לונדון 2854

			הספרייה הבריטית של לונדון, בריטניה
Lon. BL OR. 2854 – 1578

			חשק שלמה 
ההדרת כתב היד

			כתב יד ברלין 832 – דפים 50א-275

			 50א  פתח שער מבא העיר אשר נבא לבאר בו את השיר אשר נקרא את שמו1 חשק שלמה: זה השער יחלק לשתי הקדמות ותולדה אחת ושבעה סבות ושבעה ספקות. 

			הקדמה ראשונה לכל הדברים הנעשי' תחת השמש בטבע ובמלאכה בהשכל ובהמשכה. ראיתי אני כלם2 כי לא יבצר אחד מהם. ולא יחסר משבעה סבות קודמות לשלמות מציאותו. את הארבעה מהם זכרום חכמי הטבע בספריהם כי המה סבות בעצם אל כל הנעשה בארץ. ואת השלשה לא זכרום להיות נכללות בם ובלתי עצמיות כמותם ולרוב הכרחיותם לא אוכל להתעלם מלהזכירם בינותם והיה זה מן המפורסם כי לכל מה הוה תחת כל השמים שבעה סבות. סבה ראשונה לו פועל יפעלהו כפי כחו וציורו אשר בקרבו ויתארהו בצורה מורה ומתדמה אל יוצרו ואל עושהו. כי לא יצא מפועל בעצם דבר זולתי מה שבכחו ובנפשו הוא מצוייר. סבה שנית לו חמר נכון לעצמותו לא לזולתו כי לא יתהוה כל דבר מכל דבר שיזדמן. סבה שלישית לו הצעה נכונה וערוכה על החמר תחלה בטרם תבא שמה הצורה החדשה. כי על ראש החמרים לא תחול צורה באה כי אם אחרי ההצעה וההכנה הכינה והציעה הצורה הראשונה בסודה כמבואר בעצם הגלגל לא"ר. סבה רביעית לו צורה מבדלת אותו מבין החמרים ופועלת פעלים מפעלי' שונים כי לא יראה ולא ימצא חמר בלי צורה תוציא לאור מעשהו ומיתר הנמצאות הבדל תבדילהו. סבה חמישית לו סדר ומדרגה עשויה בחלקיו בבא זה אחר בא זה וגם את זה לעמת זה כי חלקי' רבים בעצם אחד לא יתכנו בזולת מדרגות מסודרות זו אחר זו ומתייחסות זו לזו. סבה ששית לו מספר קצוב לרובי חלקיו בו יהיה תמים בהמצאו ונגרע מערכו בהפקדו כי מי יוכל למצא דבר עליו יאמר ראה זה שלם הוא או חסר יבואהו אם אין מספר לגדודיו וקצב אחד לנתחיו. עליו המרבה לא העדיף והממעיט <לא> החסיר. סבה שביעית לו תכלית מיוחד אליו יכוונו כל פעולותיו ונהרו אליו וירוצו בכל עת כמטרה לחץ. כי לא שלם כשרון המעשה הטבעי והמלאכות הרבות העשויות אחת הנה ואחת הנה. אם לא יחדיו תכלנה נטויות רצון אל מול פני המלאכה התכליתיית לכלהנה כמבואר כל זה במקומות מהחכמה מדינית טבעית ואלקית. 

			הקדמה שנית וגם ראיתי את הלחץ אשר מורשי לבבי לוחצים אותי להסכים ולהמציא3 סוד ה' נתן {בפי כל נביאיו עם הנמצא אשר ברא מיצוריו. מדי בינותי בספרים ההמה בינה. ומאז באתי לדרוש גם את העולם נתן} ה' לבני האדם לענות בו בלבבם דרישה וחקירה רבה. אשר על כן על כל דברי ההקדמה הזאת האחרונה עם הראשונה אשר ראיתי אני בלבבי עיפה נפשי להוליד תולדה ולתות4 להם לספרי הנבואה מנוחה ג"כ בשבעה אלה דרכי ה' וסבותיו המשוטטות בכל הארץ ויושבי תבל כלה. ולכלם יגעתי ומצאתי האמן. ולאחד מהם יגעתי ומנוחה לא מצאתי אל תאמן. כי ראה זה לבד מצאתי בכל ספרי הקדש ביגיעה לא רבה ובספר השיר אשר לשלמה אחת מכל אלה הסבות העשויות ברוב פעלים לא מצאתי בעמל וטרח לא כביר ואל  50ב  יקחך לבך (איוב טו, יב) לאמר הן כל אלה הדרכי' הנזכרי' נעשים בספרי' העשויי' באורח סלולה ומדברי' ברחבה. אבל הדובר בקצרה ובדרך משל ומליצה ושירה חדשה אין זה מדרכו שימצא בו. לא זו הדרך ולא זאת התעודה. כי זאת לפנים בישראל היתה לתורה ולתעודה לעשות משל ומליצה ברוב הדברי' כמו הדברי' הטבעיים אשר הם מורכבי' מחמר וצורה עם כל אלה הסבות הנז' כי זהו מסגולות הנפש כמבואר מענין החלום שהנפש מחקה דבר לדבר כפי אי זה יחס יש ביניהם כפי מה שמבואר אצלי זה לי ארבעי' שנה עשרי' פעמים כי ראיתי בחלומי בצים שלמות או שבורות מחקות דברי' אמתיים כמו שאמ' ז"ל בקשתו תלויה ובקשות5 נעשית (בבלי, ברכות נז ע"א). וכן בשנים הנופלות בחלום ראיתי דבר גדול ונפלא בהוראתם על הפרד החברים או התלמידים או רעים אהובים זה לי עשר פעמי' ולזה נתפשט טבע הנפש לעשות משלים וחידות בסגולה שבה לסבה זכרה א"ר בחוש והמוחש כי החקוי הוא דרך רוחני יותר מעצמות הדבר שהוא מציאות חמרי. ופקח נא עיניך וראה בשירת הים מה עשה לנו בן עמרם הוא הראש לכל השר בשירים הקדושי' ואחריו כל אדם ימשוך באלה הסדרי' כי זה משה האיש אשר ידענו מה היה לו מרוח חכמה רוח נבואה רוח דעת ויראת ה' מכל האדם בנה בנה את השירה הזאת לעדה וחצב עמודיה שבעה. כי פעל וצר ציורו בתוך שירתו לדמות שירה ליוצרה. ובחר משל נאות לחמדה לפי דרכה ועניינה. והציע לה מצע נבנה על מכונה והיכלה. וצר לה צורה מוציאה לאור תעלומה. וערך לה את הראש ואת הנתחים כסדר המדרגה הראויה. וספר לה מספר קצוב לכל אמריה החליקה וארח לחברה עם תכליתה מראשית תבואתה לא יחסר כל בה משבעת הסבות הנזכרות והנעשות ביתר הדברי' הנעשי' כאשר יתבאר ברחבה בפירושנו לתורה אשר בשם עיני העדה {שמו} יכונה. עם רצון שוכני סנה (דברים לג, טז) אשר ממנו ראו וכן עשו בני הנביאים המשוררים בשירים שהם קדש. מלבד שלמה המלך בשירו שהוא קדש קדשי'. גם כי היה לו מן הדין לעשותו כן הואיל הלך לבו ליסד העמוד השלישי ההולך אחרי שני העמודים הראשוני' אשר בנו הקדמוני' שהבית שהוא לאלקי' נכון עליהם כדברי החכמי' האומרי' על שלשה דברים העולם עומד על התורה ועל העבודה ועל גמילות חסדי' (אבות, פרק א משנה ב). וראה כי אדון הנביאים שר בשירים גדולים ונאמני' מאלה המושכלים המורים באמת ובתמי' על התורה ועל האמונה. ועשה אותם באלה הסדרי' הנזכרי'. גם ראה את אביהו נעים זמירות אשר הפליא לעשות שירות ותושבחות בעמוד השני הבא כעל הטובות כעל גמולות ותקות אנוש ישען באלקיו בכל צרותיו ועשה גם הוא הדבר בסבותיו והוא הבן היקיר הקם אחריו לשיר על העמוד השלישי מהעבודה שהיא בלב מהאהבה והחשק הראוי לאהוב את ה' לא פעל ועשה שירו זה שלם בסבותיו כמוהם גם כי קדוש הוא לאלקיו כאחד מהם כי בהביטי אל מכונת מנורת השיר הלזה ושבעת הנרות מהסבות הראויות להאיר אל עבר פניו בשירות הראשונות. והנה כלו סג יחדיו נאלחו נרותיו בסבותיו נדעכו ממקומם ואשתומם על המראה אשר ראיתי שבעה ספקות גדולות נופלות עליו. ואפול על פניו ואקרא בקול גדול ובדממה דקה מן הדקה את רובי תורותיו אולי יישר בעיני האלקי' להבינני דרכיו. ואקרב אל הנבואה ההיא ימים רבים כימים אשר ספרתי מספרם. לאמר בני האתה זה (בראשית כז, כא) שיר ידידות ונכבדות ידובר בך כיתר השירות אם לא. ואפן וארד מן הראש ועד שער הרגלים וארא ספק ראשון יורד על גבו כי לא תאר לו ולא הדר (ישעיהו נג, ב) בראשיתו ובראשו נגעו כי קצר המצע  51א  מהשתרע בו בפלא6 רחב חוט השערה וההצעה הראויה להכינו אל הצורה כהצעת שירת הים נעדרה מהתכנס בה יודע מה להבין כל מאומה מידה. ומה שמץ דבר טוב נמצא בו. ואם אין אומר ואין דברי' (תהלים יט, ד) אומרי' לנו עדת האנשים בתחלה דעו נא וראו על מה אדניה הטבעו כשירת הים ושירי דוד אביהו על כן דברי לעו. ואהי כמשיב אחור ימיני מפני חסרונו ואתן יד ליגע אל עצמו ואל גשמו לחוש מאי זה חומר קורץ גם הוא בין החמרים השיריים. והנה ספק שני יוצא לקראת חמרו הנתעב ונמאס בעיני חכמי' ובעיני כסילי' הנה כגבר צולל במים המאררי' וכנותן חייתו לקדשים. כי מה עז ומר ממות לפני צדיקי' ורוזני ארץ. כמצח אשה ושית זונה (ירמיהו ג, ג) יוצאה לקראת איש לנשקה לו אשר בזה יסד ראשית משלו ושירו. ויחמרהו בחמר ובזפת עכור מבית ומחוץ כי בו היה דבר המלך נחוץ. ומה מצודי' וחרמי' גדולי' ועצומי' בידי נשים הומיות מושכות כסיל מפתות בער מחבקות בחורי' ופני זקני' לא נשקו אשר מלא אשפתו ושפתו מהם בכל שירתו. ומה צנים פחי' ורשתות פרושות כשפתי חלקות ולשון מדברת גדולות להטות כל דרכי איש אל אורח לא יועיל כהולך בחליל וכעכס אל מוסר אויל (משלי ו). אשר באלה החל וכלה שלמה כל חמר שירו הקדוש והנורא הזה. ואומר אך אולי את נפשו וצלמו שמר בשירו ללמד את אדם דעת קדושי' בו. ועיני תמיד על כל דרכי המשל ההוא ואת שברו לראות באבי הנמשל אם הודיע בעמים עלילותיו צורותיו וצלמיו ככל אחד7 הנביאים המודיעי' בשיריה' מאשר או כל אשר יזמו לעשות ועל מה היה להם המשל לחמר. והנה בזה לבד מצאתי אמרה נפשי. ספק שלישי כי הולך הוא ערום ויחף (ישעיהו כ, ב) מבלי לבוש המשל ודעת עמו כי כאשר הלך האפס והתהו בפי משכילי' משולל וערום מכל צורה וצלמים על כן על חמריו לא ישמח עם ועל צורותיו לא יעלוז קהל כי כל רואיו יאמרו איו איפה הוא שכלו אשר נשא לשוא משלו על לשונו כצאתו מרחם אמו אשר ילדו כאשר ישא היוצר את החמר בידו ותמונה אינכם רואים זולתי כל גלמו. ויאכל חצי עצם מעצמו. ויותר מזה שמתי פני כחלמיש לפנות בקר לאיתנו ולבקר בהיכלו היש מלה בלשונו מורה הוראה תמימה גדולה או קטנה על פועלו מרחוק או מקרוב יבא ועל עושהו רמזה לנו כי מעשה ידיו הוא ואדע כי לא אבין זה. ספק רביעי אשר אין דבר מדבריו האמורי' תוך שירתו אשר יאמר האומר בעדו כי הוא זה מלאכת מחשבת לב חכם ונבון כמוהו אף כי ממלך גדול בחכמה ועושר וכבוד וממשלה מכל חכמי ומלכי האדמה כי {אם} היותו מלאכה נמבזה ונמס מעין נואף שמרה נשף. וכל עשתונותי צפו תמו לצפות עוד החקר אלוק תמצא בקרבו ואם עד תכלית שדי הגיע לאחריתו כאשר היה עם לבב האומן העושו אשר היה חכם חרש וחושב לחוקק חקקי אומן ואמונה בספריו ולהשכיל בכל תושיה את שומעיו. ולהבין בכל מדע בין טוב לרע ולשמוע משפט. והנה מספח הספק החמישי הנה זה בא כי בכל תכליות הוא חוקר בשירו זה מראשו ועד רגלו לכל מראה עיני הבוחן דבר לאשורו. רוח חכמה רוח עצה וגבורה רוח דעת ויראת ה' (ישעיהו יא, ב) לא נושבה בו ולא נראתה בכל דברו. ואטה עוד למשל הזה אזני לשמוע שריקות סדרי' וקשרי' עשויים לעד לעולם בשירי' הקדמוני'. היקשר מעדנות שאלות ותשובות גם הוא בין אחים ורעים מקשיבי' לקול הקורא ועונה. ההלכו מצעדי דבריו כסדר המדרגה הראויה בין שואל כענין ומשיב כהלכה. ואשמע את הקול מהספק הששי היוצא מבינות הדברים הנשמעי' מקולו כקול איש מדבר תהפוכות ודבריו אינם נשמעים לדעת מי ומי ההולכי'  51ב  ומדברים בכל מקום אשר לא יזכיר מה שמו ומה שם הדובר בו כי תדע ממנו ללכת באחד הדרכי' הישרים כי אם בגיא צלמות ולא סדרים והיו דבריו אלה אמרים בלתי נכוחים למביני' ומשפטים קצרים לא יובנו ליודעים. ואהי עוד כל היום כמחריש לחרוש בבקרים בצהרים ובין הערבים. היש בדבריו כושל עובר ובטל. או כי מותר המשל מהנמשל אין. עד כי יאמינו כל מלכי ארץ וכל יושבי תבל כי עליו אין להוסיף וממנו אין לגרוע וארא והנה הספק השביעי הנה זה בא על הרבה מדברותיו המחוקי' חקקי און (ישעיהו י, א) וחקרי עמל למו אשר לא יוכל איש וגם מאנו מעשי ידי אמן לעשות לו נמשל תקוע במקום נאמן מבלי יפיל דבר מכל דבריו ארצה לבטלה ויורידם לבהלה ולמהומה רבה. כי אין השר השורר זאת השירה שוה במשלו מכל צד ומכל פנה אות באות תיבה בתיבה אל הנמשל אשר בדה מלבו החושב בו ואשר דמה בנפשו. והוסיף עליו או גרע ממנו על כרחו ושלא מדעתו מלות או אמרות יורדות לבהלה כי אין מדה ואין קצב אחד לכלהנה. על כן על כל דברי האגרת הזאת עיני ראו זה השיר כלו כי סבותיו ההפוכות ילפתו ארחות דרכו. והיה סגור כגל נעול וכדברי הספר החתום. ואחשבה לדעת עניינו על נקלה ועמל וטורח הוא לי ויגיעה רבה. ויהי מה אחרי שהאדם לעמל יולד (איוב ה, ז) אמרתי טוב לי כי עוניתי ועמלתי בו ימים רבים מעמלות מכלים8 והלמות עמלים. אולי יישר בעיני האלקי' להיישיר לפני ארחו ורבעו ולהבינני למה זה ועל מה זה יסלף ארחו דרכו. האמנם לפי שבחינת הנעלם הוא מצד הפועל הגלוי הקודם לו בסבה או מצד הפעול הגלוי המתאחר ומסובב ממנו. וכבר נתפשט המנהג לבחון הפועל הנעלם באל אלקים ה' מצד הנמצא הפעול ממנו הגלוי לנו ולבנינו ואם הוא עלול ומסובב ממנו ית' ולא יורה עליו כי אם באותות ובמופתי ראיה. אף כי אמ' לבי אלי כי ראוי לנו בזה השיר הפעול הנעלם לבוחנו מצד הפועל המפורסם שלמה בחכמתו כי היו יהיה לו לאות ולמופת סבה ומציאות. ולכן לא יתכן להקדים בסדר ובזמן דבר מדברנו זה כי אם גודל דברי שלמה ומעלתו. ממנו תראו ותבינו גדולת פרשת שירו ומשלו. ואולם לפי שכל פועל המכוון אל תכלית מה מעשהו לא ייטיב פעלו. אם לא יגביל ראשונה פעולותיו הראשונות כלם את אשר יביאו אליו ואת אשר ירחיקו9 ממנו להיישיר הכונה אל מול התכלית ההוא. היה מן ההכרח לנו ג"כ תחלה אם נחפוץ להטיב פעולת באור זה השיר להגביל הבנות ראשונות מביאות אל הבנת המשל והנמשל. ומתירות ספקות מעיקות הרעיונות מהבנתם ומיישירות המחשבות אל התכלית המכוון מהמשע"ה. ולפי שכל פועל לא יהיה ולא יבא על שלמותו כי אם בהדרגת חמר מה ראשונה אל שיתחדש בו כח נכון לקבלת הצורה. היה ג"כ מהמחויב אצלנו להדריך ולסדר זה השיר שהוא במדרגת החמר באופן שיתחדש בו כח והבנה להנשא עליו נמשל מה שהוא לו במדרגת הצורה. ולפי שכל חמר נכון אל הצורה לא יתכן שימצא בפעל ריק ומשולל מהצורה הראויה לו לפי הבנתו היה ג"כ מן הנכון בחקנו להשיא על השיר הזה את הנמשל הראוי בחקו ובכחו לקבל עול סובלו שהוא לו במדרגת הצורה שלא יהיה ריק ומשולל בכל עת ובכל שעה מהצורה. והיה א"כ זה המאמר היוצא מעדן להשקות את הגן השכלי במדרגת הנהר אשר משם יפרד והיה לארבעה ראשים וכל ראש לארכו ולרחבו ינותח לנתחים. וכל נתח טוב ונרחב יגרם לגרמיו ועצם מעצמיו והמתנשא לכל לראש הוא מעלות שלמה להורות  52א  הקורא בו כי לא באפס חכמה פעל כל זאת המבוכה מהספקות השבעה כי אם מרוב דעת ותבונה. ואת הראש השני הוא בהצעות הקודמות המביאות אל ההבנה הנכונה במשל ובנמשל. והראש השלישי הוא בהודעת סדור המשל. והראש הרביעי בהודעת סדר הנמשל. הראש הראשון ינותח לנתחי' שנים. א' נתח טוב להורות כי לא אויל הנביא שלמה משוגע איש הרוח (הושע ו, י) האלקי בקרבו בשבעת אלה הסבות. אם אמרתי הנה באתי במגלת ספר זה לכתוב עליו כל שלמות והוד מלכות שלמה כאשר הכרחי הוא לי כפי מה שיעדתי לא אוכל עשוהו כי קטן הוא מהכיל רובי נכבדות מדובר בו מפי חכמי הדורות. ולא לבד מחכמי בני ישראל ונביאיהם כי גם מחכמי האומות אשר לא מעמנו הם. אשר עדותם גדול מעדותנו וראיתם רבה משלנו שהם עונים עליו דברים רבים לא יכילום גליונים מרובים. אך מהם נביא לבד שני דברי' מגדוליהם. כי מי לנו גדול בחכמי יון כאפלטון אשר היה משבח האומה אשר שלמה מלך בחכמתו עליה. כפי מה שהביא דבריו אבן שם טוב פלקיירא בפי' למורה באמרו כי אפלטון אמר נכנס עלי אחד מהמתעסקי' בחכמת האלקות מבני ישראל ולא ראיתי בתחלה דבר גדול מעניינו. וכשנכנסתי עמו בענין אלהותו והתאחדו בשכל הפועל ראיתי דבר הבהיל אותי והיתה תכליתי הקצווית שאבין מקצת מה שהיה מדבר. וידעתי כי זה למעלה ממדרגות בני אדם. זהו תורף דבריו. ומי לנו [גדול]10 בחכמי הערב כהחכם אבן רשד בחכמת הדבורית והלמודית והטבעית והאלקית וההמשכיית והדתיית למי שראה ספריו עד כמעט אומרה לנפשי כי בעודו בחיים חייתו ראה העולם הרוחני ואם לא ראה ידו נגעה בו. ואם לא נגע הנה הוא ידע המצאו ברוב שכלו. אשר העיד בספרו ספר הפלת ההפלה בפה מלא על חכמתו של שלמה כפי מה שאמ' שם. ולא יספק אחד שהיו בבני ישראל חכמים גדולים רבים וזה נראה מן הספרי' אשר נמצאו אצל בני ישראל המיוחסי' לשלמה. ולא סרה החכמה ענין נמצא בבעלי המחזה והם הנביאי' ע"ה. זהו תורף דבריו שם. הן אלה שני עדי' נאמנים מחכמי הדורות מלבד רבים כמו אלה הרחיבו פיהם בחכמתו אשר לא חפצתי להביא מאמריהם פה. כי אמרתי אך טוב הוא לחבר ספר מזה לבדו למען שמו ההוא יקרא שיר המעלות לשלמה פן יקוץ הקורא בספר הלזה לארכו ולרחבו שמה יובאו ועלו עליו כלנה. בקובץ אחד וקצב אחד לכולהנה. ופה מהם ומהמונם יהיו דברי מועטי'. ולא אשית כי אם לבד ההכרחי להורות שלומי אמוני האמתות כי לא מסכלות מעט או הרבה כי אם מרוב חכמה רבה ועצומה זה השיר כלו וסבותיו שבעה שלמה בחכמתו נתיבותיו עשה. כי אמרתי הבאפס מלין תחשובו אתם רעי כי החסיר שלמה הצעת שירו ומשלו. הלא הוא אמר אמרים כבירים על כל החיים ודבריו עתיקים על העצים ועל האבנים. ולא יעשה הצעה אחת קטנה משנים שלשה גרגירי' בראש השירים ולא יקים דברו בראשית ספרו כמציע מצע מאומה מכל אשר ימצא לו תחת לשונו ועל דל שפתיו להאיר עיני עורים במשליו. ואזני חרשים תשמענה שיריו. או המבלי אין חמרים מיושרים המשלים בידו לקח לו להמשלו חמר ומשל בזוי מאד. הלא לא קם כמוהו מלא רוח חכמה זו בפיו ובלבבו כי מי הוא זה ואי זהו אשר מלאו לבו (מגילת אסתר ז, ה) לבנות לו שלשת אלפי משל ושיר חמשה ואלף שלמים והם רבים וחשובים כפי נביאים ולמצוא לאחד אחד להם חמר ומשל נכון לצלמו דמותו ונמשלו. ולצלם ודמות ונמשל השיר העולה  52ב  על כל יש לו לא מצא חמר למשל טוב לו ועזר כנגדו. והיה בו דברו כאלו לא חש לכבוד הדר מלכותו ותבונתו. לאמר מה יאמרו המושלים המתהללים בהבלים ושירי עגבים. הלא ממשל משלים של תהו גם הוא כמונו אלינו נמשל כבהמות נדמה (תהלים מט, כא) מלך ישראל. או כי אפס ציור הצורות מרעיונו ושכלו הגבוה גבוה מכל העם. עזב חסדו ואמתו מעל שירו מתת לו אחת מהנה לצורה ולכסות ערוה. הלא צורת העולם העליון והתיכון והתחתון ותכנית המרכבה היה מלא על כל גדותיו בראותו בחכמתו בבנותו בית ה' וכלי היכלו מה שלא ראה יחזקאל במראה נבואתו. וצורה וצלם ודמות ותבנית וכל תמונה אשר בשמים ממעל ואשר בארץ מתחת לא נתן לו ולבני האדם להלבישו בנמשלו והיה ערום ועריה (יחזקאל טז, ז). ומי בכל עמו אשר יהיה אלקיו עמו ולא יבהל על רוחו לאמר הנה עושר ונכסי' ותבונות כפים נתן לו האלקי' מכל המלכים והנביאים. איה איפה הם. אשר לא חרד לבבו מימיו במותו או בחייו לכסות מערומיו. ולעשות לו צורה ומעיל קטן וגדול שם יהא תארו כתאר בני המלך החכם בכל חכמה. ולא יותר הוא לבדו בעירום ובחסר כל צורה ונמשל במעשה ההבל והתהו כי תהו המה ולהבל דמה. ואמר הדור האחרון על מה ככה עשה שלמה את הדבר הזה בשירו. היפלא ממנו ומבינתו הגבוה או עינו עין החכמה הרמה לא ראתה. כי אם יראה בו ערות דבר באפס צורה ונמשל. יהיה לו לחרפה. ואם יקום הנופל וצעיר ממנו לימי' הבאים כי יראהו ערום וכסהו צורה לא טובה. ונמשל לא טוב עשה בעמיו כאחד הרקים. לא ימוש קלון מביתו וכלימתו לא תמחה. ומה תאמר נפשך כי לא עתה יבוש שלמה משירו ופניו לא יחורו ממשלו על עזבו11 את צורתו ונמשלו. כי בטח על רום ידהו כי נשא וגבה מאד עד להפליא אשר מפניו אין איש תרומות וגבר חמודות מנכבדי הארץ ואציליה אשר לא יבוש אם יראה{ו} ערום מצורה ונמשל. ולא יכסהו בסמיכה חמודה ושמלה חדשה אשר יתכסה בה. בכבוד ותפארה והיתה לו לנמשל ולצורה. הן זאת שמענוה לא כן היא. כי אם תהיה כזאת אולי היתה בימים ההמה וגם מאחרי כן בעוד עמו וצאן מרעיתו רועים ורובצים עלי אדמתו. אך אם אתה לו שומע לי לכל אשר קרהו מיום גלות את העם אשר ידעוהו. וראה תראה בעני זה השיר ומכסהו ושמלתו לעורו אשר יתחפש בו כבן מביש. יזלו עיניך בדמעות שליש כי אתה לא תחזה מכל העם המתעסקים בו גם אחד חס12 לכבוד מחברו לרומם את בית נמשלו לפי שכלו של שלמה אשר הולידו כאשר חייב טבע השכל לבחון הפעול מצד פועלו כאשר יבחן הפועל מצד פעולתו. ולא שת לבו גם לזאת העצה היעוצה מאת כל חכמי לב מני קדם קדמתה. כי כל משל נמצא בלי נמשל וצורה מעידה מהותו ועצמותו הלא הוא כחלום החתום בלא פתרון כי שניהם יחדיו ממלאכת הרעיון והדמיון. ואין יתרון לבעל הלשון השיריי והחלום הנבואיי אם לא יודע פתרונו הנבואיי. כי מה בצע בחלומי וראש משלי אם לא אבינה{ו} אני וגבר עמיתי. ומדרך בעלי פתרונות לתור להם חכמה באחד משני פנים. אם בהתנבאות ברוח אלקי' את פתרון החלום ההוא או המשל ההוא. כדניאל איש חמודות ברוח קדשו. ויחזקאל בן בוזי בנבואתו. ואם בהשכלת כח המזג והנפש הפועלת באיש ההוא החולם חלום או ממשל משלים הוא. ידרושון לדעת מה מעשהו ומה שיחו לשפוט ממנו מה עניינו עד כי יתגלה להם על מה זה יורו חלומותיו וחקויי משליו כיוסף החכם ויודע פשר דבר דבור על אופני (משלי כה יא) מרכבותיו  53א  מזגיו וחקוייו. וכבר הביא פותר חלומות לאביי ורבא (בבלי, ברכות נו ע"א) וירמיה (ירמיה כג) וזכריה (זכריה א, ז-יא; ד, ב-י) במראה הנבואה. כמבואר בחוש והמוחש ובספר הלצה. ולא אמרו הפותרי' זה השיר איש את אחיו לאמר אתם ראיתם כי מן השמים היתה נסבה כי כחלום יעוף זה השיר בכנפיו כל ימיו ואין פתרון לבעליו עליו ועל אגפיו. וביד כל אדם יפתר איש איש לפי שכלו. ואין נביא מהם ואין חוזה. ואין אפוד ו{אין }תרפים יודיעו לאלקי' פתרוני' (בראשית מ, ח) אף כי אין דורש ואין מבקש מה נפש משכלת ומה מחשבה גוברת ומה טבע העושו. להגיד מכח טבעו פתרון משלו ושירו להיות לו לנמשל ולצורה ולמכסה עתיק. ולא ראו על ככה הראשוני' וגם האחרוני' לקחת נא מבגדי המלך החמודות והחכמות היקרות אשר היו אתו בבית או בשדה גנוזות להלביש נא את שירו בנמשל וצורה וכסות נקייה. למען ילבש צורתו ונמשלו מיקר תפארת ירושתו ומן הבא לידו מאביהו לא מזולתו. אבל אמנה פעלו עולה וילבישוהו בזרים ובנכסי נכרים יספיקו כי מן השלשה כתות הנמצאות היום הזה אשר הלבישוהו הנו לבוש צורה ונמשל מה לא תמצא כי לקחו מיד שלמה מאומה לכסות את בנו הנולד לו בשירו זה. כי אמר עשיר בעשרו ובתבונתו כחכמי יודעי העצמים מעולם הספירה. מה לי ולו לחכמתו {של שלמה} כי אלך אחרי שרירות לבו לחפש מצפוניו לתור במכמניו סגולת מלכים ושמלות ללבוש את מערומי שיריו. הן לי לבב גם לי כסף גם לי זהב וחכמות רבות בחוצותינו לקנות מהם כל מכסה וכל שמלה וכל צורה חדשה גם ישנה וכל כלי חמדה להלביש שירו בכבוד ותפארה ומה לי עוד ולצרה ויכסהו בבגדים פרומים13 סרוחי' ומטולאים. והיה כאלקי' ובין אנשי' לית דין בר נש (בבלי, מסכת עירובין כ"ד, ע"א). לא יחושו אם הוא במלכי' יתקלס. ואם מך הוא וכילי כליו רעים גרועים ושפלים כחכמי הטבעי' אשר לא עלו אל האלקי' ובהשכל ומישרים הנה יקפוץ ידו מתת לאחד העניים מרורי' ומשוללים כי אם מלבוש צורים ובגדי ערומי'. וצורם לבלות המה בתוך העמים. כי אמר לכל כסכל וכסיל מה חדל אני אם מלוך אינו מולך זה השיר בשירי' ולא לובש בגדי שרים. כי אלך לדרוש מאת האלקים בגדים יקרים ומלבושי' מסולאים להתעטף בתוכם. די לו להיות כאחד העם. ומגז כבשי יתחמם ובזה המעשה השיר הלזה על ידי עושי המלאכה הזאת נשאר כיתר הרפאי' בל יקומו בעדת קדושי'. ולא יעמדו במקום גדולים כדל14 לא אסף ובצע כסף והשכל לא לקח. כקוראי מקרא ואגדה ואוספי דרש למו. ועגמה15 נפשו לאביון הזה הערום מכל הנבזה. ולקח הוא ושכנו הקרוב אל ביתו ודעתו שבעה שבעה ועדין אולי עשרה ידות מסחובי הבלאות ודרכי עיון אבלות בלות ומטולאות יחסרו16 לו ושמו בדיו בין כתפיו ממתנים ועד ירכים יהיו כל מלבושיו והיה חגור לבד לא אפוד בד. ואפס קצהו תראה כסהו בגד וכלו לא תראה מחופה מעשה אורג כאשר ראו עיני כי כל צורותיו ונמשליו וכל בגדיו ארוגי' חוריי. או היפקד מקום השכל קטן ברוחב לבבו להשכיל מושכל צעיר נודע בשערי' את הראשוני' וגם את האחרוני' הלא הוא כמוס עמהם כי כל פועל חוקק צלמו ודמותו בפעולתו למען השאיר אחריו ברכה17 במינו בטבע ובאישו בבחירה ושניהם יש בפי' ויולד בדמותו בצלמו. כי הבן יקיר החמר והצורה ישאיר. ובן לא חכם משאיר החמר והצורה נשארה על ספר חקה למען שמו ושניהם כאחד טובי' לאנשים השלמים והם לא רבים בספרו של אדם ושת בנו. ובספרו של אברהם ויצחק הנולד לו.  53ב  וספר תורת משה ויהושע תלמידו ורבים כמו אלה אשר לא יזכרו ולא יפקדו ולא יעלו על לוח זה. כי אם בעיני העדה ברחבה. ובספרנו הנקרא על שמנו בכנויו ספר חי העולמי' יתבאר בסבותיו כמו שזכר אבב"ט בחבי' ברדת המן עליו באמרו כי רצה לחבר מאמר יקרא על שמו מורה על אמתת מהותו ועצמותו כי זה כל האדם בבית עולמו להשאיר אחריו ברכה ערוכה ושמורה בפי כל תלמידיו ובניו. ולהנחיל אוהביו יש עומד לנצח ולא אין עמל וטרח. הלא הרבה ה' את רוחו והרחיב את לבבו כחול אשר על שפת הים לרוב והחכימו מאדם אברהם ומשה ודור המדבר ומכל חכם לב עתיד או עבר כמו שבשיר המעלות הוא מבואר ולא שת אל לבו גם את זאת החכמה. כי אם כבנו הנולד לו לא חקק בטבע ולא במלאכה את צלמו וכמעט אומרה אף לו דמותו. כי גם במלכותו לא נולד מלך ממלא את מקומו. אף כי במדעיו לא קם כמוהו להקים את שמו. מדוע זה ולמה (לא) [זה]18 בחר לחבר בבחירה ובהשכל רב זה השיר אשר אמר כי הוא על כל השירי' הקדושי' וכי הוא נעשה בעדו ולמען שמו באמרו בראשיתו אשר לשלמה מה שלא אמר כן ביתר19 ספריו באופן ישר שיאמר לכל ראה זה השיר איך הוא מחוקה מחכמה רבה היתה אתו מכל אשר היו לפניו וגם מאחריו. ובו יראה לעין רואים חקקי פעולתו מחכמתו ותבונותיו ולא יהיה זה שירו הנקרא על שמו להורות על מהות פועלו. כפני מגלת ספר ולוח חלק אין דבר כתוב על גבו. אשר יבא כל איש לרצונו וכתב לו על לוחותיו ועל חלקת גליוניו העולה על רוחו ועשתונותיו ככל אשר יושת עליו. ככל אשר קרהו עם בוחני שירו מפרשי אמריו כי לא יוכלו לבחנו מפני דבר מכל דברו. ולא אמרו העוברים על משלו לאמר אם לא נוכלה לו מכל20 דבריו לבחון פעולותיו. הלא לנו לעשות ככל אשר יעשה <העושה> העויין בכל נעלם ונסתר מחמתו ועצמותו כי יבחנהו מצד פעולותיו הנגלות לעיניו. כמאמר האומר כי ירחק21 הפועל מצד פעלו ויוצר מצד יצורו. ואם זאת היא גזרה מתהפכת במשא הלא הוא ראוי להפכה כעוגה הפוכה. ולבחון השיר הזה <מצד> הפעול והנעלם מעיני כל חי מצד הפועל אותו הנודע בשערים מעשיו ומעשה אבותיו וחכמת נבונותיו לא נסתתרו. והם לא כן עשו אבל אשמים היו ולא דמו את השיר למשוררו ופעל המשל לפועלו. ואל תבהל ברוחך ולבך אל ימהר לאמר כי שוקד אני על דברי לדבר בם למען תפוס את ישראל בלבבם. כי אם לא ראו עיניך ממפרשי השיר הלזה יותר ויותר מאשר ראו עיניי אל תוסף דבר אלי עוד בדבר הזה. כי מכל האנשים אשר היו ועיני ראו את דבריהם או לקחה אזני שמץ מנהם באלה לא היה איש אשר לא הלך סביב סביב אחר משלושה מוצקות לסבוב את השיר הזה ולבוחנו לפי מחשבותיו לא מחשבות הדובר בו. ולפי דרכיו לא דרכי הפועל אשר פעלו לומר שזה השיר מורה על מהותו ולהקים שם המת על נחלתו ושירו אשר ילד לו. ולהמליכו תחת אביו אשר הולידו והצמיחו בדמותו בצלמו כי כלם נדו הלכו אם אחרי {בחינת} דבקות האומה באלקיה אשר עשה עמה נפלאות בשכבר היה או יהיה או כל מה הווה אשר אין זה דבר מתיחס ומורה על מהות שלמה הפועל אותו מצד מה שהוא אותו הפרט{י} הרמוז אליו כאשר היה ראוי להורות עליו ועל פרטי דבריו. ואם אחרי בחינת דבקות הנפש האנושית בשכל הפועל בו או באלוקו כפי מה שיבינהו אחד העם המתפלספי' מחכמי יון וישמעאל ועם לועז. אשר גם את זה לעומת זה לא יורה על מהות שלמה ושלמותו מצד שהיה חכם מכל האדם. כי אם מצד שהיה כאחד העם המעייני' ומתדבקי'.22 ואם אחרי בחינת דבקות העצמים העליוני' מכל הנמצאי' אשר בעולם הספירה. כי אחד באחד ידובקו עליוני' למטה ותחתונים  54א  למעלה. אשר גם את זה לא יורה על מהות שלמה מצד מה שהוא איש חכם ונבון ואלקי גדול מכל האלקיים ומלך גדול על המלכים. כי אם מצד שהיה מקובל יודע מה באופן דבקות עצמי עולם הספירה כאחד המתקבלי' היודעי' את כל הנעשה שם. וראה נא אם זך וישר אתה. מה עשו על ככה כי לטבעי אנשים אחרי' בחנו את שירו. ולשלמה עבדך לא קרא אחד מהם לבחון ספרו מצד שלכבודו בראו יצרו אף עשאו. כדבר ה' אשר יצר באופן זה את עולמו. כי כן ארחות כל מחברי ספרי' פורים23 על עצמותם24 איש איש לפי שכלו אשר ראה לחדש דבר מה בימי צבאו כאחד הרופאים בצד25 מה שהוא רופא אומן יקרא יחבר ספר במלאכת הרפואה. וכן בכל מלאכה ומלאכה מהמלאכות העיוניות או מהחכמות הקדמוניות כאשר יחסו ספרו של אדם הראשון אליו מצד שהוא ספר מגיד העתיד בכל הדורות הבאות אחריו כאמרם ז"ל מלמד שהראה לו הב"ה לאדם דור דור ופרנסיו (אבות דרבי נתן, פרק לא[ג], עמ' מו). וראה דוד ומלכותו. ור'26 עקיבא ותורתו. ודבר זה {יורה} על מהותו של אדם הראשון אשר היה שורש כולל המין האנושי ובו היה בכח כמו שיכלול הסוג מיניו מצד שהם בו בכח. וכן יחסו לאברהם ספר יצירה להיותו מורה על מהותו של אברהם אשר היה הראשון אשר אזן ותקן וחדש ידיעת חדוש העולם ואופן ידיעת יצירתו והתאחדו והקשרו בעולם האלקי כאשר באר בספר ההוא הקשר עולם הספירה ועולם התנועה ועולם התמורה כלם כאחד ואחדות האל והשגחתו כמבואר למי שעיין בו וכאשר נבאר בפרושו. וכן עשה מרע"ה ודוד27 וכל הנביאים כמו שיתבאר ברחבה בעיני העדה ובח"ה העולמי' בסבותיו. וכבר28 היה מן הראוי לשלמה לחבר ספר29 השיר באופן מודיע בו מה שחדש מחכמתו לכל באי עולם מהנגלה על כל נעלם. או היפלא ממנו דבר נפל במעללי אל ונודע בישראל כי עם היותו ית' הוא הפועל אשר מציורו הבלתי נבדל מעצמותו נוצרו ובאו הנמצאי' כלם למיניהם כמעשה ידי אמן הנה הוא גם כן התכלית אשר אליו ישובו איש איש בתכלית שלמותו להתדמות אל הציור ההוא הפנימי הפשוט ואחדיי כי זהו שלמותם התכליתיי למען יסבו בלכתם היצורים כלם ממנו ואליו בסבוב הגלגלים והאופנים לעומתם. ובכל אומן המכוון תכלית פעולתו אל שתשלם בשלמות אשר הוא בציורו אשר צייר אותו בראשיתו. אשר מזה קנה חכמה קנה בינה ויכולת עצומה כל פועל ומחבר ספר בחכמה להשיב תכלית הפעול להדמות בשלמות אל ציור הפועל אשר יצא משם כמבואר במולידים בדומה מצד כח המצייר החכם ובכל עושי המלאכות היקרות ומחברי ספרי' החכמות והנבואות אשר לא כן עשה שלמה בשירו להשיבו אל ציורו האלקי אשר בקרבו. כי מי לנו גדול ממנו בחכמה ובמנין לעשות כל דרכיו ובנייניו מאכליו ומשתיו ומלבושי עבדיו ומשרתיו וכל מעשיו לתכלית שם ה' כמוהו כאמרו פעמים גם שלש עם גבר (איוב לג, כט) עמיתו חירם מלך צור כי בנה את הבית לשם ה' אלקיו (שמואל ב' ה, יא; דברי הימים א' יד, א). ומלכת שבא העידה כי שמעה שמעו לשם ה' (מלכים א' י, א) כי כל תכליותיו לשם אלוקיו כמבואר בשיר המעלות ברחבה. וזה השיר היקיר לו ולכל הגוי כלו לא חש לכבוד קונו ואמר הס כי לא להזכיר שם ה' בקרבו לא אחת ולא שתים לא ברמז ולא בגלוי עינים לא בדבור ברור ולא מכללא אתמר שם שם משמות אלקי' קדושי' הנזכרי' בכל ספרי העברים וגם במגלת אסתר נרמזי' כי גם אם יאמר כי שלהבת יה הוא שם משמות הקדושי' הנה עם זה מדעתי כי קשה הוא על כל משכיל לדעת מדוע לא גלה לעיני כל העם כי זה שירו {הוא} נעשה לשם ה' כאשר עשה בספר משלי וקהלת אשר מלא את דברו מהם. ובתכלית משלי גלה סודו ותכליתו כי  54ב  הוא לשם ה' כאמרו יראת ה' היא תתהלל (משלי לא, ל). וכן בקהלת שם תכליתו באמרו את האלקי' ירא ואת מצותיו שמור כי זה כל האדם (קהלת יב, יא). ופה לא עשה מאומה להורות תכליתו של זה השיר כלו. לא ביראת ה' היא אוצרו ולא בחקיו ומצותיו ותורתו. ולא להראות את תכלית יקר תפארת גדולתו וכבוד הדר מלכותו ורב עשרו. כי אם לתכלית הראות את האהבה בין איש ואשתו ונערה רועה עם רועה עדרו. או המבינתו יאבד סדר וסתר המדרגה והרחבת המלאכה העשויה בכל איש ואיש בעל אברים רבים בכל חלקי העולמי' שרפי' ושחקי'. העצים והחיים. המדינות והבתים. המלאכות והמסחרים. התורות והספרי'. המליצות והשירי'. להסדירם ולקשרם ולהתיכם30 באופני' נפלאי' לחבר את המרובי' והיו לאחדי' מאת ה' האחד ומאחד הרבים והעצומים בשפעת אחדותו היורד על המורכבי'. אשר לא כן עשה שלמה בשירה זו הקטנה ככף איש עולה מים חכמתו אשר לא אמ' להרחיב ולהשיב אמריה וכל דבר מדבריה אחד לאחד למצא סדריה וכל קשריה כאיש אחד נקשר קשר רב קשר ולא יהיה השיר הזה כשה נפוצה על ההרים וכיסוד נופל לפרקי' ומפלי בשרו אינם נדבקי'. כי ינתקו מוסרותימו והיו למרובי'. את הראש מזה. ומזה הנתחי'. ואיש בתרו לקראת רעהו לא שתו איש מאישי המסדרי' מן המסדרי'. הלא לנו הוא גלוי <ומפורסם> מפי הנביאי' וחכמי התורה כי נתחכם שלמה בכל חכמה ומכל האדם אשר על פני האדמה וגם ממרע"ה אשר ראה קשר המציאות וסדריו וכל תורתו בדעת רחבה ידבר ודבריו בהשכל ובסדר רב. יען כי כל מעשיו של שלמה היו בסדר נפלא ועצום. וזכר לנפלאותיו עשה. כי סדר מלכותו מלכותא דארעא מעין מלכותא דרקיעא כמבואר בשיר המעלות ברחבה. ולשיר הזה הדובר בו באהבה לא דבר בו בשפה אחת ובדברים אחדי'. וחלקי דברי' אינם נדבקי' לעיני רואים. אף לא הרחיב את פיהו לקוראי'. עד כי נעתרו בו החלוקות והיו למרובות31 בפי כל המפרשי'. או היחסר ממנו כמו שער בנפשו היודעת מאד לשער כל דבר ודבר על מכונו ולכלכל דבריו במספר במפקד ובמשורה לבל יעדיף הנעשה על ידו מהמצוייר בנפשו ולא יחסיר. הלא היה שלמה יותר חכם מהטבע המצייר. ומהאומן בצלאל כי המה מיושרים היו משכלים אחרי' משוים העשוי עם המצוייר לא יסריח ממנו ולא יחסר. והוא שלמה לא היה מיושר32 כי אם מפי כתב אמת עליו דוד השכיל כמבואר ברחבה בשיר המעלות זאת המעלה אשר מפניה לא נתן לבית ולכליו מגרעות ולא נוספות מכל תבנית המרכבה העשויה לחול עליה הרוח האלקי והשכינה כאשר הוכיח סופו על תחלת{ו} מכבוד ה' אשר אמר לשכון בערפל ולמלאת את הבית אורה. והאש אשר ירדה על מזבחו מלמעלה. כי את כל אלה התבניות ידו עשתה במדה במשקל ובהשואה ולא החטיא כחוט השערה בכל הבית הגדול והנורא ולכל כליו אשר עשה לראיה חול בו השכינה כצורה היורדת בחמר אשר הכין לה הטבע אשר לא חטא. והוא לא ידע להשוות רגלי שירו הצעירות אל אחת הצורות מהנמשלים מבלי תוספת במקומות רבים. ואת המגערת ברוב דברי' כפי אשר ספרו לנו אבותינו הקדמוני' והאחרוני' המשכילי' והם רבים מבני עמנו אשר לא ראו לפי ראות עיניהם עיני פקחים ללקוט ממיטב השיר הזה כי אם שושני' ודברי' אחדי' וכוללים להשיא על גביהם וגובה להם את הצורה והנמשל כפי חכמתם ורובי תורתם. ואת היותר אשר לא ראה עינם עין הקורא בשירי' כמו אלה החרימו איש איש לפי שכלו. ונחלקו בו והיו לשלשה ראשי' מהם עזבוהו  55א  אל הקרי וההזדמן לכל עובר ושב אשר יעבור על דברי המשל הזה כעובר על דברי הימי' של משה. ישיא אותו המותר <על לשונו> לרצונו אי זה נמשל כאשר תמצא ידו די המשיל אותו. ואם לא מצאה ידו והיה המותר ההוא למשל ולשנינה. והמלה ההיא והדבר ההוא בעודה בכפו יבלענה (ישעיהו כח, ד). ומהם יחסוהו אל פעולת המותר והבטל אשר יות{י}ר החמר העב והנעכר לא הטבע החכם אף כי השכל השלם. ומדעתם של אלו השניי' כי כל האיש העמל בו להוציא לאור תעלומו נדמו נדמה כסוס כפרד אין מבין דבר לאשורו וככסיל שונה באולתו ועמל לרוח ולדבר שאין בו צורך כלל. ומהם העלוהו הגגה כמעלה היפויים אשר יעלה הטבע בחמרי' החסרי' כל טוב. כי טוב הוא לפי דרכם ליפות החמר למראה עינים. ונחמד היועץ המליץ יושר להנעים המשל למשמע אזנים. ואמרו בכללם כי טוב הוא להלוך עם קצת דברי זה החכם. אשר לא קם כמוהו. או בחמת קרי כמקרה הכסיל גם הוא קרהו בדבריו הנחמדים מזהב ומפז אם מעט ואם רב. או כי נכון להותיר אומר ודברי' מכל דבריו הקדושי' כאשר יותירו העצמות היבשות בבשרים ממוחיים. ויתרם תאכל חית השדה כי מותר האדם לבהמה תהיה לאכלה. או כי אין רע להשליך פנינים ודודאים אשר מצא שלמה בתבונתו וקדשם בקדש קדשי' לשרידי' הבאים לעשות מהם יפויים ותמרוקי נשים. ב נתח טוב להורות איך מחכמה פעל שלמה כל זאת המלאכה הנשגבה ויגרם לגרמי' תשעה: גרם א' בכוונת שלמה בספרו זה מצד בחינת עניינו אשר היה בדבר גדול שאפשר שימצא אצל גדולי הנפש והוא הדבקות בה' הנכבד והנורא. הרואה יראה והשומע ישמע והמבין יבין והחדל יחדל ממה שהתבאר משלמות המשע"ה בשיר המעלות. אם זה הספר מהשיר הנקר' על שמו וראוי להורות על מהותו ועצמותו ושלמותו יותר מיתר ספריו כאשר יתבאר מדבריו. הוא דבר קטן כהויה דאביי ורבא33 או דבר34 גדול כמעשה מרכבה (בבלי, מסכת סוכה פרק ב'). או שיר עגבים כשירי זונה נשכחה. או מורה הוראה בישראל על שלמות הלמודיות טבעיות ואלקיות אשר ידעום חכמי האומו'. או כי הוא דובר דברי' וחקי' לא טובים לא שערום אבותינו הקדמוני'. או כי הוא מגיד משנה ברוח נבואה כל אשר קרה לפני' בישראל בצאתם מארץ מצרים ואשר יקרה אותם באחרית הימי' כיתר המתנבאי' במחנה או כי יקום בקרבנו כנביא או חולם חלום להגיד כח מעשה העצמים הראשוני' אשר מעולם הספירה איככה יתעלסו באהבים הם בהם וה' ביניהם. מבלי שישים נפשו בכפו ללמד את בני האדם אורח חיים למעלה למשכיל על ידי שירו זה אלפים בת השכל יכיל. או כי דרוש דרש להשמיע את העם כי אם ידבק בנו השכל הפועל לאחריתנו כי הוא טוב לנו מראשיתנו. וכי זהו תכלית שלמותנו. או כי התאוה תאוה להתקרבה למלכת השמים כיתר הנביאים העוטרי' את ראשם בעטרת זהב גדולה היושבת ראשונה במלכות מלמטה למעלה ולא יראה ולא יחוש לעלות ממנה למעלה. או כי חשק להדבקה בשם הנכבד והנורא לעלות משם אל עולם העלה הראשונה כמרע"ה בעלות{ו} ההרה לקבל התורה. כי מי יוכל לשפוט על איש ועל אדם יחד אשר לא יתכן להיות כי אם <איש> גדול הנפש והתפארת וההוד מכל גוי וממלכה כמו שאמרו חכמי המדינה. כי מי שהוא גדול הנפש אחר שהיה ראוי ליותר גדול שבענייני'. הנה הוא היותר טוב שבאנשים {ואם היה שלמה היותר טוב והיותר שלם שבאנשים}35 כמבואר בשיר המעלות הנה הוא א"כ36 מצד הגזרה המתהפכת במשא היותר גדול הנפש <שבאנשים> וראוי לדברי' היותר גדולי' שבאנשי'. ואשר בפיו מל(א)[ל]37 לאמר כי כל מאויי לבו בהאי עלמא וכל אשר שאלו עיניו בחכמה  55ב  לא אצל מהם ולא נעלם ממנו כל דבר כמבואר בשיר המעלות. שיתכן לומר עליו שלא חשק גם אחרי אלה המעלות לעלות עוד אל גפי מרומי העליה העליונה אשר עלה שם משה איש האלקי'. כי כן ארחות כל בעלי נפש גבוה גבוה להשתוקק תמיד לעלות אל הפעולות הגדולות והעצומות שבכל הנמצאות. וגם כי כבר מלאו מקדם מאויים וכל חמדתם על עמדם לא יעמודו. כי יתורו עוד אחרי כל שלמות אפשרי להם לעלות למעלה ממעלתם. גם אם היה רחוק מעניינם ועולם שאינו מעולמי'38 אף כי {אם} היה דבר אפשרי קרוב להם כמו זה הדבקות המיוחס למרע"ה אשר היה קרוב בפיו ובלבבו לעשותו לפי מה שהגיד לנו מרע"ה בתורתו אופן עשייתו אשר שם שם חקו ומשפטו ושם כבר39 נסהו לרצונו. ובמשנה תורה גלה סודו ושמו לפני בני ישראל אפשרי קרוב בפיהם ולא רחוק מכליותיהם. אף כי בפי חכם יכול רוצה מכל האדם כמשע"ה כי לא ירחק ממנו הדרך לעשותו ולחקות {אותו} על ספר לזולתו. זהו מה שנראה לנו בדורנו זה מכוונת המשע"ה במלאכת השיר הלזה. והיה כי ישאלך בנך אשר מנעת מן ההגיון מחר לאמר מה הנבואה {הזאת} אשר אתה בודה משתגע ומתנבא לאמר. אני אומר כי המשע"ה לא דבר השיר40 הלזה כי אם בזה הדרוש מהדבקות אשר דבר בו מרע"ה. וכי אליו הוא נושא את נפשו בשירו לא בזולתו. ואמרת אליו כי בחזק יד הוציא המציא41 הכח השכלי את התולדה הזאת מבין שתי הקדמות לקוחות מהמקובלות המפורסמות ועם זה הם כמבוארות ואמתיות בעצמם. האחת כי כל ספרי הנביאי' והמדברי' ברוח הקדש הבאים אחרי מתן תורה לא חדשו דבר מעתה מאשר כתו' בתורת משה. ולא באו כי אם להרחיב מסכיות החכמה הנמצאה בדברי תורה כמו שזה היה מפורסם אצל חכמי התלמוד דליכא מאן דפליג כאמרם ז"ל מי איכא מידי בנביאי דלא רמזו משה באורייתא והחכם אשר ראוי להקרא חכם באמת בכל מיני חכמה מעשה בראשית ומעשה מרכבה ר' יוחנן כאמורא מפי עצמו אמרה כמתמיה. מי איכא מדי דכתיבה בכתובי ולא כתיבא באורייתא. והילד מסכן וחכם בן אחותו ובן ריש לקיש תלמידו על רגל אחד בפלפולו (בבלי, בבא מציעא פד ע"ב) מצא אולת אדם תסלף דרכו ועל ה' יזעף לבו כתו' בתורה על אחי יוסף עשרה אשר אמרו מה זאת עשה אלקי' לנו. ורז"ל הוציאו זאת ההקדמה מהכתו' אשר אמ' ואצלתי מן הרוח אשר עליך ושמתי עליהם (במדבר יא, יז) כמו שכת' הרקאנט בעבור היות נבואת משה כוללת נבואות כל הנביאים הבאי'. אף כי נאמר גם אנחנו כאבותינו כי זה הוא בא לבאר ולהרחיב המאמר בדרוש מה מדרושי רמזי התורה התמימה לא זולת זה: והשנית היא ההקדמה המפורסמת ומבוארת מחכמי הנבואה והחכמה מכל שלמות שלמה המבואר בשיר המעלות. אשר יולד מזה כי אם שלמה היה הוא היותר שלם שבשלמים ראוי שיהיה דרושו זה אשר בא לבאר בו אחד מדרושי התורה בשירו זה גם הוא הדרוש היותר שלם שבדרושי' כמבואר לחכמי המדינה כי כבר יחשב שגדול הנפש הוא אשר יכין נפשו אל הענייני' הגדולי' והוא לזה מוכן. ובהתחבר אל זה הקדמה שלישית כי אם דרוש זה הדבקות ממרע"ה הוא הדרוש היותר שלם שבכל דרושי התורה כי הוא המביא אל ההצלחה התכליתיית המבוארת בשיר המעלות. הנה יולד מזה כי שלמה בשירו זה שהוא ספרו היותר שלם שבספריו להיותו מורה על מהותו כמו שיתבאר מדברנו. בא לבאר לנו זה הדבוק ממרע"ה הרמוז בתורה בדרך קצרה והוא בא בו בארוכה. כי עשה בזה הספר כמו שעשה בספר משלי אשר התחיל בו להבין משל ומליצה דברי חכמי' וחידותם. ואמרו ז"ל למה היו דברי תורה דומים עד שלא עמד שלמה לבאר שהיו מימיה עמוקי' וצונני' ולא היה אדם יכול לשתות מהם. מה עשה פקח אחד ספק חבל בחבל  56א  ומשיחה למשיחה ודלה ושתה. כך היה שלמה ממשל למשל ומדבר לדבר עד שעמד על בוריה של תורה. הנה לנו מדבריהם ז"ל כי כל עסק וכל חשק שלמה בספריו לא היה כי אם לבאר סודות התורה במשלי' טובים בעצמם כמשלי שלמה אשר הם טובי' ומורים לפי המשל והנמשל ובמשלים אשר אינם טובי' לפי המשל כי אם לפי הנמשל כמו זה השיר אשר נעשה לבאר הדבוק הנרמז בתורה העמוק עמוק מאד מהבין משם עניינו באופן שיתכן שיודרך האדם לחשוק בו משם עד שבאה השירה הזאת והולידה והצמיחה תאוה נמרצת אל תשוקת זה הדבוק כאשר יתבאר מדברנו זה. כמו שהעידו עליו רז"ל בסוף המאמר הנ"ל. אמ' רבנן אמרי זה שמאבד סלע או מרגלית בתוך ביתו עד שהוא מדליק פתילה באיסר מוצא את המרגלית (שיר השירים רבה א [ח]). כן המשל הזה אינו כלום ועל ידי המשל אתה רואה בריה של תורה. אשר זה לא אמרוהו ז"ל כי אם מפני זה המשל מזה השיר שאינו כלום מצד עצמו ועל ידו אתה רואה בריה של תורה42 שהוא הדבוק ממרע"ה שכל התורה תלוי בו כי לא יתכן שאמרו זה על קהלת להיותו הוראת43 דברי' בעלמא לא משל. גם לא אמרוהו על משלי כי כל משליו הם טובי' בעצמם והם כלום. כי הוא כלו הוראת44 מדות יקרות. ואם ספריו של שלמה לא היו כי אם אלה השלשה ספרי' כמבואר בילמדנו כאשר הביאונו אותו בשיר המעלות ולא היו דברי רז"ל אלה הנזכרי' בשני ספריו שהם קהלת ומשלי. הנה הוא מן ההכרח לפי החלוקה ההכרחית כי על השלישי שהוא הספר הזה אמרוהו שהוא אינו כלום לפי המשל. ועל ידו יתבאר בריה של תורה שהוא הדבוק ממרע"ה שהוא ההצלחה האחרונה. הנה נא כי אם תחפוץ עוד ראיה ואתנה מופת לא ארצה כי די לי בזה והיה א"כ הדבור בו יותר מזה מותר ובטל. והטבע לא יעשה דבר לבטלה אף כי הבחירה. גרם ב' בהתרת ספק ההצעה להגיד כח מעשה שלמה ותקפו וגבורתו אשר הפליא לעשות בשבעת הסבות הנזכרו' הנעלמות מעיני בשר בשירו זה לבשר ודם אי אפשר כי כלם בחכמה עשה ובתבונה נשגבה לא אוכל לה. לפיכך לא אעמיקה לדבר בם כי אם להראות את העמים והשרים את יפים ואונם אשר בשרירי בטנם. ובכן אבא אל המלך שלמה ואשתחוה לרגלו אולי יישר בעיניו וירוח לו. ואלכה ואגידה לכם את דבר המשפט הזה ומאי זו חכמה פעל שלמה כל זאת ואביאם אחת לאחת למצא דברי חפץ בדבר הזה: ראשונה על דבר ההצעה אשר ראתה עינו פה45 שלא ראו עיני חכמי' יודעי מעשה ההמשלים השיריים כי כלם בנו את שיריהם על אחת משלשה מיני הקדמות היו להם להצעות כפי מה שהוא גלוי ומפורסם משירי המשלי הנביאים אשר יסדום אם על הקדמות והצעות דברים טבעיים מפורסמי'. ואם על הקדמו' והצעות מלאכותיות גלויות וידועות. ואם על הקדמות והצעות הציעו לרבים הם בראשית משלי שיריהם לפרסם על ידיהם חלקי המשל ההוא השיריי. כהמשלי יחזקאל הנביא מהנשר הגדול ומעשהו (יחזקאל יז, ג). והגפן אדרת ופעלה (יחזקאל יז, ח) שהם בנויים על הצעות {ו}הקדמות {מפורסמות} מדברים טבעיים. וכהמשלי ישעיה הנביא בכרם בן שמן (ישעיהו ה, א-ו) ובכל היום יחרוש החורש הבנויים על הצעות והקדמות מפורסמות מדברים מלאכותיי'. וכהמשלי מרע"ה בשירת הים ושירת איוב הבנויים על הצעות והקדמות הציע הוא לפניהם כהקדמת הודעת קריעת ים סוף וטביעת פרעה והצלת העם. וכהקדמת ענין איוב אשר הציע לרבי' שמו ושם עירו ואשתו ובניו ובנותיו ורב עשרו תמימותו ויושרו ויראתו וכל הקורות אותו ומי היה בעכריו ומי בעזרו ומי ישר נוכח עמו. עד כי מאלה ההקדמות יובן לרבי' ענין השיר וההמשל ההוא. כי מי יוכל להבין סוס ורוכבו רמה46 בים ועזי וזמרת יה וכל השירה ההיא ההמשליית אם לא התפרסם תחלה הנס ההוא ונפלאותיו אשר עשה על ים בים סוף וכל הענין ההוא. וכן מי יבין ראשית השיר מאיוב אשר היה ונברא (ירושלמי, מסכת סוטה, פרק חמישי הלכה ו')  56ב  ולמשל היה. אשר פתח פיהו לשטן אם לא יוצע תחלה צרתו וכל אשר קרהו וכן מי יבין דברי מוכיחו וחוזר ומוכיחו האומר לו הלא יראתך כסלתך תקותך ותום דרכיך. אם לא הציע תחלה כי איש תם וישר ירא אלקי' וסר מרע היה בעיני העדה. ואולם שלמה ע"ה לא בנה שירו הנכבד והנורא הזה ולא יסדו על אחת משלש אלה ההקדמות וההצעות הנזכרות והנעשות בפי כל הנביאים אשר מפני זה כל חכמי פותרי שירי' המשליים נבוכו בנתיבותיו. לא ידעו דרכיו ולא הבינו על נכון על מה הטבעו אדניו והלכו סביבותיו. וילאו למצוא הפתח לבא בית גנזיו וחדרי אוצרותיו. כי גם אם יראה לעין רואים כי כמוהם יסד הוא את שירו והמשלו בבנותו אותו על הקדמות והצעות טבעיות בחיריות ומלאכותיות. כי הוא נבנה על כל דרכי איש ואשה הולכי נתיבות חושקי' ודוברי אמרי עגבים. הנה לא כן ידומה בלב כל חכם לב ולבב כל אנוש ישר לא כן יחשוב למצא אותו מיוסד על הקדמו' והצעות מפורסמות ונגלות לעיני מליצי אהבים. אף לא לעיני יודעי ספורי המדברי' המובדלי' ונכרים דברי השואלי' ומשיבי' כי דברי זה השיר לא היה כאחד מהם. רק כדברי הספר החתום והיה סגור בארבעה מיני הסגרי'. לא כספר הגלוי וידוע לרבי'. את47 המסגרת האחת היא כי מי יוכל לשפוט בצדק מתוך דברי הספר מי הוא זה ואי זה הוא הדובר בתחלה אם הוא איש או אשה {או} משפחה או שבט אשר לבבו פונה אל החשק ולבבו נוטה לקראת נשק. והשנית כי מי יוכל לדעת מתוך דברו אל מי מקדושי' יפנה המדבר בראשיתו אם אל נפש חשקו או אל היושב ממולו או אל לבבו הוא פונה בדברו. והשלישית כי מי יוכל להבין מענה לשון המשיב או48 חורפו או מכבדו דבר דבור על שאלת השואל ודבריו הראשוני' גם האחרוני'. והרביעית לא ידעתי מי הוא זה ואי זה הוא אשר מלאו לבו להכיר את כל משפחות אלה המדברי' לאומותם ואחיהם ואחיותיהם ומי אביהם. ועריהם וספריהם49 גנותם ופרדסיהם הריהם וכל אשר להם. כי מי יראה ומי יבין מתוך דברי הספר הזה כי חתום הוא מי הוא זה ואי זה הוא האומר ישקני מנשיקו' פיהו. אם הוא {איש} מדבר מגבר עמיתו או בנו או בן בתו או דודו או מסרפו החפץ בו כי ישקהו מדי באו או אם הוא ישא50 בתולה בנעוריה בית אביה או בעולה בזקוניה בית אישה או אלמנה וגרושה חלוצה זונה וחללה. מבשרת בשורה טובה בשכניה לאמר כי ישקנה זקן ואיש שיבה או בחור ועול ימים חכם יהיה או כסיל בא ברוב דברים. ומי יחוש באחד החושי' חיצוני' או פנימי' להבחין מתוך דברי הספר אל מי מהנמצאים יאמר האומר ישקני אם הוא כאשה המדברת על לבה ועל נפשה. או אל אחת רעותיה הערוכות לה בבית. או איש אל רעהו כי חקרו על נפש חשקו וכאלה רבות עמו. ומי כהחכם היודע פשר דבר דבור בין תורי זהב נעשה לך עם נקודות הכסף ובין עד שהמלך במסבו נרדי נתן ריחו (שיר השירים א, יא). וכאלה למאות ולאלפים בשירו. ומי מזקני' יתבונן להגיד לנו למי הנערה הזאת ודודה ואביה והמלך והרי בתר ובשמי' וכאלה רבים אשר לא ימנו מרוב על כן אמרתי כי לא כשירי הנביאים הבונים הקדמות למו והצעות נגלות לנו ולבנינו עד עולם השיר הזה הנסתר ויהי מה והנעלם. לכן ראו נא הגברי' היודעי' חן כי אין זאת התעלומה הבאה באפס הצעה כי אם לסבה ידועה ומבוארת אצל יודעי בינה. והוא כי כאשר בעלי החכמות הם שני מינים: האחד בעל החכמה הראשונה הכוללת ונותנת התחלות ליתר התחלות51 ונושאיהם. והאחר בעל החכמה והמלאכה הפרטית הלוקחת התחלותיה ונושאיה מן החכמה הראשונה  57א  כמבואר בספר המופת ובמש"ה. כן בעלי הנבואה שני מינים האחד בעל התורה שהיא הנבואה הראשונה הכוללת ונותנת התחלה ונושא ליתר הנבואות. והאחר בעל הנבואה הפרטית הלוקחת התחלותיה ונושאיה מן הנבואה הראשונה כמבואר בתלמוד מהא דאמרינ' דליכא מידי בנביאי וכתובי דלא רמזא משה באורייתא ודברי דוד מלאים מזה ברוב דבריו ועל כלם אמר הראני נפלאות מתורתך. ולזה כאשר אינו מחויב לבעל חכמה אחת הלוקח התחלות חכמתו מחכמה אחרת לבאר התחלות חכמתו מצד שהוא בעל אותה החכמה כמבואר לטבעיים. כן אינו מחויב לבעל נבואה אחת לבאר התחלות נבואתו מצד מה שהוא בעל אותה הנבואה כמבואר בתלמוד זאת ההקדמה כאמרם תנא היכא קאי דקתני מאימתי. תנא אקרא קאי דכתי' בשכבך ובקומך (בבלי, ברכות, פרק א' דף ב'). המורה לנו הוראה ברורה שאין לבעל חכמה פרטית להביא התחלות חכמתו הלקוחות לה מבעל החכמה הכוללת. וכזו וכזו עשו כל חכמי התלמוד אשר לקחו נושאי' מן התורה שלא הביאום אבל סמכו על המבואר בתורה.52 ולזה אליכם אישים חכמי' ונבונים אקרא להבין מדוע לא הקדים המשע"ה הצעות והקדמו' לשירו הבא לבאר חכמת הדבקות בשם הנכבד והנורא כי בטח על התורה והיה בלתי מחויב לבאר התחלות זאת החכמה הפרטית הלוקחת הקדמותיה מהתורה הכוללת ונותנת לה התחלותיה ונושאיה. ועל אותם ההתחלות הידועות וערוכות בתורה ובנבואה הראשונה יסד המשע"ה שירו הלזה. והיה ראשיתו אדסליק מרע"ה רבו אשר חתם דברו ובו תדבק והתחיל הוא ואמר בפי' הדבוק ההוא ישקני שזהו ראשית ואחרית הדבוק הרוחני עם ה' הנכבד והנורא כמבואר בשיר המעלות ויתבאר בדברנו ובעיני העדה ברחבה ובחי העולמים בסבותיו. וכאשר עשה רבנו הקדוש בתורת הדיני' כן עשה המשע"ה בתורת המושכלי' כי כמו זה לא הציע הצעתו למשנתו. כן זה לא הציע הצעתו לספרו כי בטח שהצעתו הלא היא כתובה על ספר הישר. גרם ג' בהודעת ההתחלות הלקוחות מהנבואה הראשונה מפרשת הדבקות מתחלת: ועתה מה ה' אלקיך שואל מעמך. למען תדע בכל דרכך אשר תלך בזה השיר כי כל דרכיו מיוסדי' על אדני פז הדבקות הנכבד והנורא הנרמז בתורה. ולמען תשכיל ותבין ממוצא דבר את היסוד והמוצע והעמוד הימני אשר עליו בנה שלמה את שיריו וסמך יד הצעתו על ראש דברו. כי לא דבר ריק הוא כי אם מאנשי' ריקי' ופוחזי'. ואינו נסתר מחמתו. כי אם מחמת אנשים עורי' אשר הוכו בסנורים נראים ואינם רואים כחפרפרות ועטלפי'. ופקח עיניך וראה פרשה אחת קטנה ככף איש אשר דרכת ועברת על גבה בכף רגלך כגן הירק אלף פעמים ולא חשת על קי קלון כבודה ואם היא כבודה בת מלך פנימה (תהלים מה, יד) והיא אינה מתנכרה. בה הואיל משה באר בתורה (דברים א, ה) באר היטב אפשרות ואיכות ומהות הדבקות בה' הנכבד והנורא. מכל מה שבארוהו האגרות הראשונות לא"ר ובנו ואבב"ט ברדת המ"ן עליו ואבובכר בן אלציג בפרקיו. כי זה משה האיש האלקי אמרו באמרות צרופות ומזוקקות כוללות מיני' ואישים רבים תחתיהם יתבארו ברחבה פרטיהם בעיני העדה ובסוג כולל בח"ה בסבותיו ובמאמר מיניי יבא הנה. ובארו אל האומה הישראלית בשלשה הקדמות. את האחת הלא היא בחמר ההכרחי והשתים הלא המה בחמר האפשר. ובאר הראשונה בחמר  57ב  האפשר ואמר בפרשה ההיא היקרה מפניני' וכל חפצי' לא ישוו בה כמבואר בשיר המעלות. ועתה ישראל אם זך וישר אתה עם אל ועם אלקי' נאמן. מה אתה חושב כי ה' אלקיך שואל מעמך שתעשה כדי שתוכל להשיג ההדבקות עמו. התחשוב כי דבר גדול הוא ונמנע מחקך הוא או אפשרי רחוק רחוק הוא ממך אין זאת. כי איננו שואל מעמך בתחלה כי אם דבר קטן ואפשרי קרוב מאד והוא ליראה את ה' אלקיך בזה הדרך שתכיר באמת ובתמים את רוממותו ומעלתו על כל נמצא זולתו. וכי אנחנו שוכני בתי חמר פחותים ושפלים בערכו עד כי בזה המדע תכנע הנפש תכלית ההכנעה אליו ויראה מפניו היראה הפנימית האמתית שהיא יראת הפחות מהנכבד והשפל מהנשא והנעלה. כי זה דבר אפשרי קרוב ובעיני משה דבר קטן וצעיר. ואם {כי} בעינינו הוא רב וגדול ורחוק מאד כאמרם ז"ל ומי זוטר אלא כלי גדול למי שיש לו נראה קטן. כלי קטן למי שאין לו נראה גדול אבל הוא אפשרי. והבן חכמתם באמרם כי היראה וההכנעה האמתית היא כלי כי זהו שמה. כי היא באמת הכלי הקרוב המביא אל הדבקות האמתי כמבואר מדבריהם ז"ל במקומות רבי'. ובשערי אורה הוא מבואר ברחבה בשם התשיעי. ובשיר המעלות נזכר בארוכה על מדת הענוה. זו היא ההקדמה הראשונה אשר באר מרע"ה בחמר האפשר. עוד באר ההקדמה השנית בחמר האפשר במלות כוללות כללות רב להיותם סוגי' נשואים על מינים רבים ואישים תחתיהם והם חמשה סוגים. כי אמ' ומה ה' שואל מעמך אחר היראה כי אם אלו החמשה דבריים האפשריי' אפשרות קרוב מאד. והם ללכת בדרכיו. ולאהבה אותו. ולעבדו. ולשמור מצות ה'. וחקותיו. כי הם כוללים חמשה סוגי הכנות מביאו' אל הדבקות. והם ההדמות אליו בכל דרכיו השלמות והתמימות והאהבה האמתית הנקראת חשק שהוא53 חושק בו ית' ובכל הדברי' השכליים הנפרדי' מן החמר. והעבודה האמתית שהיא בלב לצייר תמיד הנפרד ציור חזק לא ימוש מתוך שכלו ולא יחליפנו ולא ימיר אותו ולא יתערב ציור זר עמו. ולשמור מאד המצות השומרות דרך כח הקבול וההשפעה הרוחנית כי המה באמת ובעצמות מביאות אל ההצלחה. ולעשות החקי' אשר הם טובי' בקבוץ המדיני שלא יעיקו אבל יעזרו למבקש ה' בדבקות רוחני עם היותו חלק מדינה כי בזה הדרך יקל עליו ויהיה יותר אפשרי אליו להשיגו מהיותו בודד במדבר מלון אורחי' אשר באר כי הם אפשריות וקרובות מאד לעשותם ומביאות אל ההדמות בו ית' כפי האפשר וההתקרבות אל מציאותו אשר הוא טוב. וזה יביא אל הדבקות בו ית' מפני ההדמות. כמו שאמ' אבונצר בשש ההתחלות על הנפשות המתדמות אחרי הפרדם מהגוף שהם מתדבקות ומתקרבו' אחת אל אחת. וכמו שהאמת הכריח ארסטו' בעשירי מן המדות להודות לה' כי הוא משגיח ומטיב לטובי' ולישרי' בלבותם מצד התקרבם אליו והתדמותם אל פעולותיו. באמרו ואולם אשר יפעל בשכל והיתה עבודתו לשכל ותארו תאר טוב. הנה כבר ידמה שיהיה אהוב האל מאד. כי אם היתה כריתת הברית לבני האדם מהאל כמו שיחשב וכמו מה שנתאמת והיה האל ישמח באשר הוא יותר טוב. הנה הוא ישמח בדומה בסוג לו מאד. וזהו השכל. וא"כ יותר ראוי שייטיב אל אשר יחבבוהו יותר ושיכבדם ושיכרות להם ברית כענין האוהב עם אהובו. ומפני שפעולתם פעולה טובה אמתית. ואולם שכל אלו הדברים נמצאים לחכם ברוב הנה אינו מוסכל ולא נעלם מאד. וא"כ כשיהיה החכם כפי זה התאר  58א  היה יותר ראוי שיהיה מצליח. זהו תורף דבריו. וכזו וכזו אמ' ר' פנחס בן יאיר במדרש שיר השירי' במנותו המדרגות המביאות האדם אל הדבקות הנורא הזה שהוא באמת חיי העולם הבא ותחיית המתים כי היראה והחסידות מביאי' אל הדבקות כאמרו ענוה מביאה לידי יראת חטא. יראת חטא מביאה לידי חסידות חסידות מביאה לידי רוח הקדש. רוח הקדש מביא לידי תחיית המתים. אלו הם שני ההקדמות האפשריות אשר באר לנו מרע"ה: ואולם ההקדמה השלישית הלקוחה מחמר ההכרחי היא שבאר לנו אפשרות הדבקות מצד המשפיע כאשר באר אפשרותו מצד המקבל. כי אמ' כי גם זה הדבקות אפשרי מצד היחס שבין הנפרד הנצחי ובין השכל האנושי השלם הנבדל בטבעו מהחמר כשהוא בפעל שלם והנצחי במין האדם. ובאר זאת ההקדמה בזה האופן ואמר גם כי לה' האלקי' השמים ושמי השמים שהם כלם מורכבי' מחמר וצורה כדעת הקדמוני' והארץ וכל אשר בה שהם כלם קניינו ומעשה ידיו לא מצינו שחשק ה' בהם לאהבה אותם ולהדבק בם מצד שהם חמריים. ואין יחס בין הנבדל המוחלט והדברי' החמריי' להדבקה יחד. ולזה לא חשק בכל הנמצאות החמריות. רק באבותיך חשק אשר נודע שלמות שכלם בכל השלמיות הנזכרו' למעלה ויותר מהמה שמזה הצד חשק בהם מפני ששכלם נבדל ונפרד מן החמריי' ומתיחס עם השכלים הנפרדים יחס אהבה מצד ההדמות ולא נפסד היחס מצד שהם פרטיים הווים ונפסדי' שמזה הצד יראה שאין יחס בין הנצחי וההווה כאשר טעו בזה קצת מהמעייני'. כי אין זה באבות כי אם מצד מה שהם מבחר המין וכוללים המין כלו שהוא נצחי מצד שהוא מין והראיה על כי הם מבחר המין מפני שיראה כי ה' בחר בזרעם המתדמים להם שיתדבקו גם הם אחריהם כמוהם מצד שהם מהמין ההוא ומבחרו כי הוא נבחר אליו ית' מכל העמי' כמו שהלב הוא מבחר האיש ולזה מצד היחס שיש לו עם המין וזהו מבחר המין הנה הוא הכסא והנושא לשכל הנפרד: הנה לנו א"כ שהדבקות הוא אפשרי מצד הנותן הנפרד המתדבק בנו וכמעט מחויב כמו שהתבאר בעיני העדה ברחבה ובח"ה בסבותיו. ואחר שבאר לנו מרע"ה אפשרות הדבקות בה' הנכבד והנורא מצד המקבל ומצד המשפיע באר לנו איכותו מצדנו. ומהותו מצד הנפרד. ואמר כי איכותו מצדנו הוא בשני פנים. האחד הוא כי בהמול לנו מנפשנו והכרית מכלינו כל פעל הנפש המרגשת המכסה והמטעה והמונעת הנפש המשכלת מדרך השכל ותשוקה להשתוקק אל הנפרד כאשר הוא מטבעה אם אין לה מונעים בנפש המרגשת המושכת אותה אחרי המוגשם אשר בו חיותה וקיומה. ותשוב אז נפשנו המשכלת יבשה אין כל פעל הרגשה בה כי אם תשוקה בוערה להדבק בנפרד כנפש עצם השמים הנעדרת כל כח הזנה והמרגשת ולא נותרה בה נשמה מכל חלקי הנפש כי אם התשוקה הנפלאה אשר היא משתוקקת אל חשוקה הנפרד כמבואר לטבעיים כמו שבאר לנו באמרו ומלתם את ערלת לבבכם כי הכח החיוני המתעורר המחטיא הוא בלב באמת ויצטרך למול את ערלתו שהוא ערל ואטום אחרי המדמה הנוטה אחרי הערב לעתו ולא יבין לאחריתו והכח השכלי ימול את לבבו להטותו אל התכלית המועיל לאחריתו: והשני הוא בהמס54 לנו כל היקום הנקנה לנו מהמצויר והמושכל באוצרות הזוכר והשומר והמדמה המקשה את עורף הכח השכלי מלצייר הנפרד ומעיק לו העקה רבה כמבואר בא"ה לא"ר ולמחות את שמו וזכרו מספר הזכרונות הכתובות לפניו באופן שלא יזכרו ולא יפקדו ולא יעלו על לב בעת הדבוק ולא ירשם דבר כלל בשכל כי  58ב  אם בנפרד לבדו אין עוד כמבואר באיכות הדבקות לאבב"ט שלא יהא ערוב בהשגה. כמו שבאר לנו באמרו וערפכם לא תקשו עוד. כי אותו הציור הגשמי הוא המקשה עורף להפכו אל חשק לא אל פנים מאירי': ואולם ידיעת מהות הדבקות מצד הנפרד. הוא שהשכל הנאצל שהוא הרוח החדשה בפי כל הנביאים ידבק במחויב המציאות דבקות השגה שישיגהו השגה ברורה ונקייה מכל שגיאה וטעות ומכל ערוב בהשגה ולא על דרך כללות כי אם בהשגה עצמית כהשגת החושי' מוחשיהם כשהם על שלמותם. והוא שישכילהו עם ההבדלים יבדילהו מיתר השכלים והעצמים הנפרדי' בחמשה הבדלים עצמיי' מבדילים אותו בשכלנו מכל יתר הנמצאי' כפי מה שבארם מרע"ה: האחד שישיג וישכיל השכלה אמתית שלא יצוייר הפכה. כי האחד האמתי <האמתי> המחויב המציאות הוא עלה וסבה בעצמות וראשונה מבלי אמצעי לכל יתר הנמצאות שכליות וחמריות נפשיות וצוריות מה שלא יאמר כן בעלול מהעלולים. כי לא יתכן לאחד מהעלולים להיות סבה לכל נמצא כי העלול לא יהיה סבה לעלתו. ובזה הוא נבדל מכל זולתו כי הוא עלה ואינו עלול. ודבר זה בארו באמרו כי ה' אלקיכם הוא אלקי האלקי' ואדוני האדוני' הכולל כל העצמי' הנבדלים והצורות בחמרים. השני שישיג וישכיל בתוספת אורה מהשגת העיון כי הוא ית' נבדל מכל זולתו במה שהוא בעל היכולת והתוקף לפעול בכל הכחות הפכיות ובלתי הפכיות כאחד בלי רבוי והפרדה בו כלל. מה שאין הדבר כן ביתר הכחות שכליות ונפשיות וצוריות שאין להם יכולת לפעול כי אם דברים מיוחדי' ומיוחסי' אל עצמיהם לא שיהיה יכלתם בכל פעל יחד כמוהו ית' כפי שיראה מפעולתו אשר יפעל וינהיג עולם התמורה בשלשה דרכי' הפכיים שוני' זה מזה והכרחיים בקיומו. את האחד שהוא פועל החסד הנראה בהוצאת הצורות אשר לא היו ולא נמצאו בפעל אל המציאות המוחלט להם שזהו חסד גדול להמציא יש מאין באמרו אמרתי עולם הצורות הבלתי נמצאות יום יום בחסד יבנה ויכונן. ואת השני הוא פועל הדין הנראה בחמרים שהם הפכיי' מצד איכות היסודות אשר הם נכנעים מהפכיותם לשוב אל מזג שוה להכנס תחת כנפי הצורות ומשביח גאון עזם והפכיותם אל מזג ישר ונכון אל כל צורה וצורה כפי עניינה ומהותה שזהו דין ומשפט שיכנע השפל לנכבד וישאהו על אברתו: ואת השלישי הוא פעל היראה הפרושה על המורכבים מחמר וצורה מחסד וגבורה שיתלכדו זמן מה מוגבל אשר גבלו שחקי' ולא יתפרדו עד עת מועד קץ פרוד החבור. כי ברחמים גדולי' קבצם ובדין כל בני חלוף ישובו אל עפרם. וזה הכח לקבץ בין ההפכי' ולייחדם יחד זמני' שוני' הנה הוא ייוחס אליו ית' לא לזולתו מצד שהוא אדון נורא מושל בכלם כמבואר בספר יצירה ובכל ספרי בני הנביאים. וכמו שיתבאר בעיני העדה ברחבה ובח"ה בסבותיו. ופה בארו מרע"ה באמרו האל הגדול הגבור והנורא המורים על החסד והדין והמורכב משניהם. אשר כלם כאחד בו מבלי רבוי והרכבה כלל כי אם בבחינה לבד מצד פעולותיו אשר יפעלם כאחד בעולם התמורה כמבואר לחכמי הספירה: השלישי שישיג וישכיל ממוצא דבר אמת כי הוא ית' בהשכלת עצמו שהוא מציאותו מספיק למציאותו ולהשפיע לכל זולתו. ולא יצטרך להשכיל זולתו לתת מציאות למציאותו ולא להשפיע לזולתו. מה שאין הדבר כן בכל העלולים כי כלם לא יספיק להם השכלת עצמם למציאותם ולא להשפיע לזולתם. אבל יצטרכו להשכיל עלתם לתת מציאות לעצמותם ולהשפיע שפע מה לזולתם. כמבואר באלקיות ובאיכות הדבקות. וכמו שבארו מרע"ה פה באמרו אשר לא ישא פנים כאלו אמ' שהוא ית' לא ישא  59א  פני מושכלו אל עלה ממעל לו לתת מציאות למציאותו ושפע לזולתו כיתר העלולי' שהם צריכי' לישא פני מושכליהם אל עלתם להשכילה ולקבל השפע ממנה למציאותם ולהשפיע לזולתם אשר הם למטה מהם כי בזה ית' נבדל מכל זולתו. הרביעי שישיג וישכיל באורח סלולה55 כי לא כעלולים כלם העלה הראשונה ית'. כי כלם לא ישלמו בתכלית שלמותם אם המצא ימצא חסרון במה שלמטה מהם מקבלת השפעתם. כי שלמות העלולי' כלם הוא בשני פנים. בקבלתם השפע מעלתם כפי מה שיספיק לעצמותם ובהשפיעם שפע לזולתם העלולי' מהם היושבים תחתם כי המציאות אינו שלם במציאות חלקיו כי אם במציאות כלו כפי מה שהוא עליו כי העולם כלו אחד נקשר חלקיו בחלקיו רוחני וגשמי כמבואר לאלקיים ולממשיכי' ולבני הנביאי' ויתבאר בח"ה ברחבה. ולזה בהמצא התחתוני' בלתי נכוני' מצד חסרונם לקבל את הטוב ההוא המושפע להם מגבוהים עליהם הנה נא כי העליוני' המשפיעים לא נשלמו משני עבריהם וחלקיהם שהוא לקבל ולהשפיע. ויהיו א"כ חסרי' מצד השפעתם היורד לבהלה. והיה מפני זה כל עלול שהוא עלה אוהב שוחד השלמות מהתחתוני' שהם מקבלי' ממנו שיהיו נכוני' לקבל השפעתם היורד עליהם מלמעלה: ואולם העלה הראשונה ית' ואם היא עלה לכל זולתו לא יקח שוחד מהעומדי' תחת כפות רגלו לקבל ממנו השפעתו כי אין השפעתו שלמות לעצמותו כי אינה מושפעת ממנו על דרך החיוב56 כשאר העלולים שהם משפיעים על צד החיוב מצד שעלתם משפעת עליהם שפע רב מספיק לעצמותם וגם לזולתם אשר הם מושפעי' מהם אשר מזה הצד העלולים כלם ישפיעו על דרך חיוב והשלמה מה לעצמותם כי לא נתן להם רוב השפע ההוא כי אם על מנת שישפיעוהו לאחרים אשר תחתיהם. אבל העלה הראשונה שאין למעלה ממנה עלה משפעת עליה אבל הוא ית' מציאותו מספיק לעצמותו ולזולתו הנה אם ישפיע לעלולים ממנו אין כאן מחייב להשפיע כי אם עצמותו. ואין זה חיוב כי אין לו מחייב57 כי אם חנינה וחסד ורחמי' לחונן כל נמצא חסר כל טוב בלתו: וזהו אמרו אמרתי עולם חסד יבנה (תהלים פט, ג). כי הוא נברא ומושפע בחסד לא על דרך הטוב58 כמו שחשבו כל חכמי קדם אשר המכשלה הזאת תחת ידם אשר לא ידעו ולא הבינו ענין האלקות איך הוא נבדל מיתר העלולים בדבר הזה אשר חשבו כי העלולים הם עלולי' ממנו ית' על דרך חיוב שיתחייב מהמצא העלה שימצא העלול כאשר הוא האמת בכל יתר העלולי' והעלות זולתו ית' וכל זה קרה מהבלי הגוים המגשימי' וחוטאי' בדבר שאין להם תקומה לעולם. וברוך פודה ומציל נפשנו משגיאה ובעיני העדה יתבאר ברחבה ובח"ה בסבותיו. ופה בארו מרע"ה באמרו ולא יקח שוחד שאינו צריך לזולתו ממה שעלול ממנו שיתחייב להשפיע עליו בדרך חיוב. החמישי שישיג וישכיל כי כל העלולי' פועלים בזולתם או באמצעי לבד ככל פועל רחוק או בזולת אמצעי לבד ככל פועל קרוב. והוא ית' פועל באמצעי ובזולת אמצעי בקרוב וברחוק על אופן אחד בארץ ובשמים וכל צבאם. כי בכל פעולות העלולים הקרובי' והרחוקי' הוא ית' יותר אמתי בפעולות ההם מהם כמבואר בספר הסבות כי העלה הרחוקה יותר אמתית מפעולת העלה הקרובה ממנה כי היא למעלה לה וסבה לפעולתה. וכמו שהוא מבואר באיכות הדבקות כי הוא ית' הוא הפועל האמתי (ב)כל59 הפעולות והפועלי' האמצעיים הם לבד מבֵינִיִם המתפעלים ולא פועלים באמת:  59ב  וכמו שיראה זה מדברי כל הנביאים המיחסי' כל הפעולות אליו ית' לא אל האמצעיי' הקרובי'. וכמו שהוא מוחש בהנהגת החיים העורי'60 והאלמים אשר הם נעזרי' עזר רב בסור מהם עוזריהם הקרובי' מאשר יעזרו בהמצאם. והסבה בזה מפני העזר הרב הנתן להם ממרומים הוא המרום העליון על כל הנמצאים אשר לא יחסר פעלו באפס אמצעיים. אבל יותר יראה בם פעולתו כאשר יתבאר בעיני העדה ברחבה ובח"ה בסבותיו. ודבר זה בארו מרע"ה פה באמרו עושה משפט גר יתום ואלמנה (דברים י, יח) החסרי' עזרי' ואוהב גר שאין בשער עזרתו לתת לו לחם ושמלה בהשגחה אלקית יוצאה מהיקש העוזרים הקרובים: ואולם אחרי אשר באר לנו אפשרות ואיכות ומהות הדבקות הגדול והנורא הזה בדרך קצרה ונפלאה הוסיף לנו מרע"ה לבאר שני ענייני' הכרחיי' לא ישלם ידיעת כל זה זולתם: האחד לבאר אי זה דרך ילכו בה החיים המדברי' לשמור דרך עץ החיים האלה האמיתיים הנצחיים לא יחלץ מהם בחייהם עם רוב תגבורת הכחות החמריות והעלמת הטבעי' אותם החיים משכלנו: והשני להודיע ולבאר התועלת המגיע מזה הדבקות בחיים ובמות בו נחיה ולא נמות. ואמר כי הדרך לשמור זה הדבקות באופן שיוכל המשיגו לשוב אליו בכל עת אשר יחפוץ לבא אל הקדש פנימה ולא ינגדו לו החמרים והטבעי' לא יעיקוהו הוא לאהוב הגרות בעולם התמורה ולא להשתקע בו כי אם לגור כגר בארץ וכאורח נטה ללון. ויהיה כל ימיו כגבר תמים מתגורר בין אנשי' רקים ופוחזים. ולבו בל עמו להשתקע במגורותם כי אם לשוב אל משפחתו ואל בית אבותיו. וכל עוד אשר הוא רואה גר כמוהו אשר לבבו פונה לשוב אל מקומו הראשון. וראה החסרי' התושבי' המתעוללי' בו לבלתי עוזבו ללכת אל עיר מושבו הנה הוא יעזרהו בכל כחו כי יודע את נפש הגר החפץ לשוב אל משפחתו ואל אחוזת אבותיו ואין חפצו לגור במגוריו אשר גר שם כנכרי יכין61 עם אשר לא מעמו הוא.62 כי מי אשר אלה המדות לו הנה ככה יעשה לנפשו אשר יכיר כי היא ממקור קדוש נחצבה ביום הולדה. ובאה וישבה בין החמרים אשר יכלימוה. כי ביתה בקיר החמה ובחמר היא יושבת תחת כפות רגלי הצורות החמריות ומלכי האדמה באדמה. והיא מתנכרה ממעשיהם. עם תאוה באה לה לרגעי' לשוב אל בית עולמה הנצב למעלה לנצח נצחי' ולא יכלה שוב אליו מפני שכניה הרעי' אשר לא הרפו לה מימיהם וחפשה לא נתן לה ממעשה ידיהם. ועל כן יעזור לה. מי חכם ויבין אלה כי בא עתה לשלחה לנפשה יום יום שבעה ולא יתעמרו בה כל שכניה. ולתת לה צדה לדרך כל ימיה עד שובה אל בית אביה כנעוריה: כאשר יתבאר כל זה ברחבה בעיני העדה ובסבותיו בח"ה: ופה בארו מרע"ה באמרו ואהבתם את הגר (דברים י, יט) והוא השכל שאין לו עוזרי' ובלתי תושב בבית החמרים ולא משתקע בגשמי' ונתן מרע"ה הקש ההמשל על זה איך יעשה, ואמר כי יעשה כאשר עשו אבותינו במצרים באמרו כי גרים הייתם בארץ מצרים שלא הייתם שקועי' שמה שלא הלך להשתקע כי אם לגור האב הראשון וגם הבנים מפני הצרות שהיו מצרים להם המצריים במצרים ותמיד כל היום היו מצפי' ושואפי' לצאת גאולי' חופשי'. ככה יעשו החכמי' בעולם הזה כל הימים שהם בצרה וצוקה בחמרים וגאולה תהיה לו לשכל בצאתו מרחם חמרו כי הוא גם63 שם בבית עולמו ולא תושב ושכיר יהיה עמו: זהו הדרך אשר הודיע לנו מרע"ה  60א  לשמור כח הקבול ודרך עץ החיים: ואולם הודעת התועלת הוא באמרו כי תכלית הדבקות ותועלתו הבא64 לתת קיום והשארות נצחי לנפשו כנצחיות העצם הנפרד החי והקיים לעד ולנצח ולחזקו במסמרי' לא ימוט לעולם. ולעשות לו בחייו טובות גדולות ונוראות עד להפליא ודבר זה אמרו כאשר חזר בסוף הפרשה לבאר כל הנזכר במאמר כולל. באמרו את ה' אלקיך תירא (דברים י, כ). זאת היראה הנזכרת בראשית המחשבה. ואותו תעבוד (שם) זו עבודה שבלב ושבמעשה הנזכרת בראשונה. ובו תדבק זו הדבוק (שם) הנז'. ובשמו תשבע (שם) זהו הקיום הנצחי שזכר הנה בתועלת הדבקות הזה. כי כמו שהשבועה שנשבעי' בה' הוא לקיי' כל דבר כמו שה' ית' קיים לעד כן אתה הדבק תהיה קיים כמו השבועה המורה קיום הדבר שלא ישתנה: ולזה דקדק ואמ' ובשמו תשבע {שהוא דבק עמך שהוא שם בן ד' אותיות תשבע} כלו'65 שאתה הדבק בשמו תהיה השבועה והדבר הקיים שיוכלו לישבע בקיומך כאלו נשבעי' בקיום שם ה' ית' שהוא נצחי כי גם אתה תשוב נצחי בהדבקך בו ולזה הוא נקוד התי"ו בחיריק והשי"ן בפתח ולא תשבע בחיריק התי"ו ושבא השי"ן ופתח הבי"ת. להורות לנו זה הסוד שאתה תשוב השבועה והקיום בהדבקך בו ובעשותך כל הנכלל ביראה ועבודה ודבקות הנז' בתחלת הפרשה. והסוד הנסתר כי בשמו תוכל להשביע כל כחות הנמצאות ולהפך אותם כרצונך כי זהו סוד כל התורה כלה כמו שעשו הנביאים כמו שכתב אבואלעפי' כי כל השבעה והזכרה מסורה ביד שר הפנים שהוא נר הנפש. ואמר כי המשתמש בשם המפורש לעשות נפלאות לכבוד ה' לבד ולכונת קבלת שפע חכמה ממנו או דבור מרוח הקדש או מעלת נבואה. ואחרי כן כפי מה שיצטוה מפי ה' לפי חכמתו ודעתו יעשה לא יטה ימין ושמאל. אם יורהו דרך דבור ידבר בו אם דרך כתיבת ספר ואם דרך תוכחת דברים בדרשות. ויצטרך שיגלה מה שצוהו לגלות ויכסה מה שיצוהו לכסות והשלים דברו בתועלתו בעולם הזה. אשר הוא קודם בזמן ונכסף מכל להיותו מוחש ולא לבד מושכל כטוב העולם הבא שאינו מוחש כי אם מושכל לבד. באמרו הוא תהלתך והוא אלקיך אשר עשה אתך את הגדולות ואת הנוראות האלה אשר ראו עיניך (דברים י, כ-כא) כמו שיתבאר בעיני העדה ברחבה ובח"ה בסבותיו כי הוא דרך כלל שולט בהיולי העולם מי שהוא דבק וכחו לפעול בו כרצונו כאשר יפעל השכל הנפרד בחמר כמבואר כל זה מפעולות הנביאי' כלם. וגם המעיינים כא"ח וב"ס הודו בזה. הן אלה קצות דרכי הדבקות הכוללי' המבוארים בנבואה הראשונה הנותנת נושאים והתחלות לכל בעל נבואה פרטית אשר עליהם סמך המשע"ה לרוב הגלותו בימי' ההם ובזמן ההוא והיו לו להצעה ולזה סתם דבריו ופתח ישקני השם הנכבד והנורא הנושק נשמות עם המתדבקי' בו: 

			גרם ד' בהתרת ספק החמר. אני אמרתי בחפשי אמתחות השיר הלזה כי כל האדם אשר יאמר כי הוא לא דבר על דברת בני האדם החושקי' כי בערה בם אש החשק מזכר ונקבה הוא כוזב ומכחיש המוחש מן הארץ. כי כל דרכיו משפט החשק מראשו ועד רגליו לכל מראה עיני המודה על האמת: האמנם החשק הזה אשר בו דבר הנביא לא ימנע מהחלוקה אם שיורה על דברי חשק גשמי ובשרי ואם על דברי חשק רוחני ואלקי. ואם יורה על הגשמי לא ימנע מהחלוקה או שיורה על חשק בחור בתולה או בעולה כבודה כאורח נשים. או כי חשק  60ב  אשה פרוצה ושית זונה כעיר נצורה אין חומה לרחמה: ואולם בשני אלה האחרוני' הנה דבריו לא יתכנו כי זה השיר פתח פיהו בחכמה להורות כי לא על חשק כבודה בת מלך פנימה (תהלים מה, יד) ידבר ודבריו לא בהשכל פצה. כי תחלת דברי פיהו סכלות לדרוש נשיקת פי איש אשר לא ידעה ולא הכירה ולא דבר בה ולא חפץ ביקרה כמראה אשר אתה מראה בהר השיר הזה כי מנע ממנה פרי שאלתה ובקשתה ולא הפיק רצונה באחת מכל משאלות לבה בראשית תבואתה אשר האלצתו ימים רבים ברוב דברי' ושפתי חלקות אשר אין זה דרכן של צנועות כי הטבע והמנהג כי דרכו של איש לחזר חלילה אחרי האשה ולדרוש הוא תחלה כי הוא הפועל הוא המושל הוא הרוצה להניק את יונקתו. הוא המחזר על אבדתו כדברי רז"ל ואשה צנועה בכל אלה לא מצאה ידה לעשות כן: א"כ זה חלוף לא יתכן. גם לא נוכלה לומר כי זה יורה על חשק מצח אשה זונה וחשופה יוצאה לקראת איש המדברה או העירה העיזה פניה ותאמר לו נשקה לי ואלי תבא כי אם לוקח שלמה בשירו זה החשק הרע המר והנמהר ובא הוא וכל עשתונותיו עמו ולמד את העם בשירו איכה ירדוף אחד ויחשוק לקחת לו לאשה מאשות הזמה ובנות המזמתה מבנות הארץ כאלה. למה לי חיים לשמוע שמע שוא ודבר כזב אשר כזה בדבר איש האלקי' הקדוש הזה66 ולתת ידו את לוצצי' ואת רשעי' באלה הדברי' כי אין איש מאנשי סדום ומארץ מצרים וכל ארצות כנען ובני חם אשר יאמר כמו אלה לאמר67 בפיו ובשפתיו. אף כי לחוקק חקקי און בספר מספריו. אף כי איש אשר רוח אלקי' בו. ובפיו מלא לאמר בספרו ספר משלי על כל אשה כמוה אל ישט אל דרכיה לבך ואל תתע בנתיבותיה. כי רבים חללי' הפילה ועצומי' כל הרוגיה. דרכי שאול ביתה יורדות אל שערי68 מות (משלי ז, כה–כז). והרבה להשיב אחור כל ההולכי' אחריה. וחלילה חלילה להם לנביאי' הבאים מאחריו לחבר ספרו זה אם זהו דרכו עם ספרי רוח הקדש. אין זה א"כ איפה מן השלשה חלקי' כי אם החלק השלישי שהוא בא להורות על חשק רוחני מרוח החיים המדברי' והנפש המשכלת שהוא במדרגת הנקבה אל רוח אלקי' חיים ומלך עולם אשר הוא במדרגת הזכר הפועל ואינו פעול כי הוא עלה ואינו עלול אשר אליו הרוח החדשה הקדוש והנורא הוא נושא את נפשו ויודע נאמנה כי הוא לא יחל לפעמו אם לא יחשוק בו הוא בראשונה להכין צעדו אליו להדבקה בו ולהעיז פניו ולומר לו ישקני כי עבדך אני הבינני: וכי תאמר בלבבך רבים הגוים הם האומרי' כי אותה הראיה הוכחת לעבדך אשר כנפשך ולרעך אשר כמוך כי בטח על דרכיך אשר לא נגה אור ההכרח עליהם. אבל מה תענה למלכי גוי אשר יעשו עמך מלחמה ולא יאמינו לך לקול האות הראשון והאחרון כי יאמרו לך. ומי יודע אם שלמה לעת זקנתו אשר נשיו הטו את לבבו כאשר העידו בו נביאי ה' לבנות להם במות לשקוציהם וגלוליהם אם אשה אחת מבני הגדולים הטתו ברוב לקחה ובמתק שפתיה החליקה לו לחבר לה את השיר הזה כשיר עגבים אשר בו קורץ בעיניו את כל תוקף האהבה אשר אהבתהו. מולל ברגליו את הפליאה אשר הפליאה לעשות מתחלה ועד סוף להשיג זאת ממנו. מורה באצבעותיו כי לאחריתו אהבה אהבה עזה מכל נשיו למען היות לה לזכרון ליום אחרון. ונפתה אליה ונשאו והיה בידה עד יום מותה ואחר נמצא ביד שרים ושרות אשר לקחוהו ולא ידעו על מה ועל מה נעשתה השירה הזאת אך ראו כן תמהו כי מעשה ידי אמן הוא להיותו מוכתר בשלשה כתרים כתרו הקדמוני'  61א  בם את שירותם כמו שבארם ארסטו' במלאכת השיר שאמ' שראוי לעשותם קצרי הדבורי' ומבלי הצעה ושיהיו מדלגי' מדבר לדבר ומהר לבקעה כאשר העידו חכמי' אחרוני'69 אשר ראו השירי' הקדומי' כי דרכם למו ששיריהם נראים כאלו דבריהם בלתי נקשרי' כי הם כלם תשובות על שאלות נסתרות חסרות מן המכתב וסמכו על המבין. ולזה אמרו המוצאי' אותו באחרית הימים בראותם את שלמות מלאכתו אין זאת כי אם מלאכת מלך השירי' שלמה וכאשר ראו כן קמו השרים עם סגני' ואמרו רק אין חכם ונבון כמלך הגדול הזה אשר לא קם כמוהו במלכי' וחכמי'. ודבריו לא יתכנו היותם כעגבי' ואהבת נשים כאחד הרקי'. אין זה כי אם שיר אלקי קדוש הוא. וזה שער הנפשי' לעלות בשמי' פיהם ולשונם תהלך בין השרפי' העומדי' ואחר תשוב אל האלקי'. וכיון דדשו בו רבים שמוהו במספר ספרי האלקי' הקדושי' אשר בארץ המה. אך זה לא היה לעולמי' קדוש ונורא ולא נברא אלא למשל על אודות האשה הכושית אשר לקח להפיק רצונה כי אשה שחורה ונאוה לקח מארץ מצרימה ועשה זה השיר לשמה. ותאמר בלבבך איכה אוכל להורישם. גם כי ארבה70 צבאי להלחם בם הנה גם לזה יש תשובה נכוחה למבין וישרה למוצאי דעת וחרב חדה לנפתל ועקש. ואבן גדולה לסכור פי כל דוברי שקר. כי אם אמת היה הדבר כאשר דמו ובדו מלבם מלין. היה מן הראוי לו לשלמה ליסד השיר ההוא על אהבתו שהיא חשקה בו. והנה אם עיני' להם לא יראו (תהלים קטו, ה) בכל השיר ההוא אהבה תלויה במלך שלמה כי אם ברועה עדרו בהרי' ובגני' וצאן מרעיתו בשושני'. זאת ועו' אחרת גדולה מזו כי אם כה היה דברו כאשר חשבו היה מן הראוי להיות היותר יפה בסתר המדרגה מכל השירי' הנעשי' במלאכה להתעלסה באהבי' וללכת בדרכי השירי' הקדמוני' העשויים על מיני העגבי'. והוא לא היה למי שעינו ראתה ועמדה על דרכיהם עשוי למיניהם כדבר מדבריהם. כי לא נמצא בכל שירי הראשוני' והאחרוני' שיר זר ומתנכר מדבר דבר דבור על אופני (משלי כה, יא) האהבים כזה השיר ברובי דבריו היוצאי' מהקש דברי אוהב דבק מאח ומעגב כפי דברי החכמי' אשר ראו אור הקדמוני' והאחרוני'. עד כי לרוב צרותו ראה תראה כל המפרשי' מכל לשונו' הגוים אשר רבו למאות ולאלפי' לא מצאו ידיהם ורגליהם בבית מדרשיהם לתקן כל דבריו לפי המשל לזרותו ונלוזות ארחת דרכו הבלתי מורה כלו על אהבה בין איש ואשה. עד שכל שופט צדק ודובר אמת ואמונה בפיו ובלבבו לא יוכל לשפוט כל השיר הזה כי הוא נעשה לפי המשל בדרך מורה על האהבה מבשר איש לאשה כי אם בעד נמשל מה יוצא מהקש האהבה הגשמית הנהוגה בין אישי' ונשיו.71 כי {גם} אנכי אשר דברתי בחזון הזה לתקן את אשר עותו. ההתקן התקנתי לך כה כווני' למלאכת השמי' את המשל הזה לפי פשטו בדרך רחבה וברורה להורות על משל מה כי אם בכח גדול וביד חזקה. לכן אל תוסף על דברך ואל תט אל דרכיהם לבך. אך אם אתה לו אומר אלי המשע"ה אשר עשה לנו את כל החרדה הזאת לחיותנו כיום הזה בידיעת זה הדבקות הנכבד למה זה לא דבר אלי נכונה על דברי החשק הנפשי הזה מבלי משל ומליצה ולכלכל דבריו במשפט ברור בלא חידה בענין החשק הראוי להיות בין הרוח השכלי היושב למטה בארץ ובין הרוח האלקי הנצב למעלה מכל אלקי'. ואל ידבר אלינו במשל איש ואשה ודרך גבר בעלמה. פן נמות ונטעה מדרך השכל ומישרים. הנה גם לזה אשיבך מלין. כי אם בין תבין  61ב  את אשר לפניך יאמר לפנים בחשק הרוחני מה הוא. וכמה יקשה לשכל האנושי לציירו למי שלא עשהו ולא בפעל נסהו. ידוע תדע כי מפלאי החשק ההוא ופעלו לא ידובר בו בשום דרך מדרכי הראיה כי אם על דרך משל לא על דרך דפיקת האמת. כי אין דרך על הודעת אמתות הדבקות לזולתו בדבור פשוט כאשר ידבר איש לרעהו בשאר החכמות כי לא יבינהו איש מזולתו אם לא יגיע אליו בהשגת רוחנית ולזה החפץ ללמדו לזולתו לא ישתדל להודיעו בדבור פשוט כי אם בדרך משל מעורר לא זולת זה כי {לא} יתכן לבארו כי אם בהמשלים ובראשי פרקי' מעוררי' ומוליכי' ההולך בדרך שהלך הפועל המלמד אותו להועיל עד יגיעהו72 אל הגעת האמת לאחרונה. כי אין זה הדבקות חכמה כחכמת הדקדוק וההגיון ויתר החכמות שיתכן להבינם לזולתו ברוב דברי' אבל הוא חכמה מובנת ברמיזות ומשלים וחידות קצרות מעירות שפתי ישנים בראשי פרקי' כאמרם ז"ל מוסרי' לו ראשי פרקי' (בבלי, חגיגה יג ע"א): וכמו שאמ' המנסה אבב"ט באיכות הדבקות: ואם תשוב ותעמיק שאלה או הגדה73 למעלה לאמר הבכל אלה משלי שלמה אשר עשה שלשת אלפי משל ושיר חמשה ואלף לא מצא משל ושיר נכון למצעדי רגל החשק הרוחני הלזה כי אם המשל מהחמר הנבזה ונמאס בעיני בשר לו. אף כי לאיש לפי שכלו. כי גם לזאת אשיב תשובה נכוחה למביני' ולישרי' בלבותם. כי מרוב חכמה רוב דעת עשה גם את זה לקחת המשל הזה לחמר לשירו מכל זולתו כי יודע כל חכם כי סגולות המשל העצמותי על ארבעת אדני פז הם מיוסדות: האחד כי כל עוד היות המשל יותר גלוי ומפורסם לרבים הנה הוא יותר טוב מאד להיותו מביא אל הידוע מדרך היקש ההמשל ככל הקדמות ההקשים המשאיים המביאים האדם לידע הנעלם מהידוע הנגלה: והשני כי כל עוד היותו מסכי' הולך נכוחו ודומה לו אין טוב ממנו למינו כי יביא על נקלה שכל האדם להשכיל הדומה מן הדומה באיש. ולא יכשל ולא יתערב ולא יהיה לו למשא לצאת מסוג אל סוג או מסוג אל מין או ממין אל איש אחר כמו שהוא בחלומות המבולבלי' אבל יהיה כחלומות הצודקי' והישרי' המראי' ממין אל מין או מאיש אל איש המתדמי' ובכל ההמשלים הנבואיי' היפי' כמבואר למליצים כי זהו תפארת המשלים: והשלישי כי כל עוד שהוא שוה לו לא יוסיף ולא יגרע ממנו. הנה בהמשלי' לא קם כמוהו כי אז לא היה לטורח ועמל על המותר להבחין בין המותר ובטל ובין ההכרחי העצמי לו. כי אם לא כן יעשה הנה תחת כי בקש המושל את המשל המלא מותרות ויתרונות בלתי הכרחיות להודיע הנעלם בנגלה הנה יסתיר הנעלם בנעלם ממנו ברובי הנוספות אשר יותיר או יחסר המשל מהנמשל והיה להפך: והרביעי שממנו ומאתו יהיה נסבה להביא האדם אל פעל הדבר המבוקש בנמשל כי זולת זה היה בטל ומותר. וזה כשיהיה הוא המביא הפעל בעצם וראשונה ולא בדרך מקרה וכמתלהלה יורה משלים והבלים הרבה מרבי' הבל ולא רוב פעלי'. כי זהו סוד הסודות מהקש ההמשל ומלאכת השיר כמבואר מדברי הנביאים ובמקומו בספרי' ובעיני העדה יתבאר ברחבה ובח"ה בסבותיו: ובדברנו יבא זה על מכונו והיכלו. ולזה אם ראה תראה כי אין בכל הארץ מעשה נאה ומתקבל למשל ולחמר זה הדבקות כי אם זה ושיהיה מתואר ומסוגל בארבעה אלה הסגולות הנזכרות והנעשות יותר ממנו. אל תבזה אותו עוד ולא תמאסהו כי אם ראה תראה בכל חשק הנמצאות החושקות. כפועל החושק בנפעל ממנו להשפיע עליו ולהשלימו וכנפעל החושק בפועל בו להשלים בהשפעתו כמבואר במ"צ74 וכמו שהם מבוארים בארוכה בשיר המעלות. אין  62א  יותר מבואר נגלה מחשק איש באשה ואשה באיש. כי מלאה הארץ זמה ומזמה בדבר הזה. ואין אתנו בלתי יודע ממנו מה. על כן יורה אנשי' בדרך חשקי' נעלמי' מנשמות הגברי' ההווי' ונפסדי' כשכלי' הנפרדי' העומדי' לנצח נצחי' יותר מכל הדברי' הנגלים המורי' על הנעלמי' כי אין חשק נגלה יותר ממנו. זהו סגולתו הראשונה: והשנית כי זה החשק הנה הוא מסכים הולך נוכח החשק הרוחני מכל צד ומכל פנה. כי כמו שזה רחוק אבל לא נמנע שיהיה אפשרי שימצא אהבה נפלאה מאהבת נשים. ראשיתה ממנה תבא {אליו} ואם היא מזער בתחלה אחריתה תשגה מאד (איוב ח, ז) בה תשגה ולא תשגה היא בדבר זר ממנה עד כי היתה למרובה תמידית ותמימה אשר אין בה מום ופסול וערב רב. ולא עלה עליה חלודה וכל דבר רע כי אם טוב. כמו כן רחוק הוא אבל לא נמנע כי אפשרי הוא שתמצא נפש משכלת אחת מני אלף כי תאהב את הנפרד אהבה עזה מראשית תבואתה כי היא מסוגלת בה אם אין לה מונעי' עד כי תגדיל ותאמר בפלוני הרוחני הנפרד75 אני רוצה ובו תשגה ולא תשגה ברוח זרה ונכריה עד כי יגדלון האהבי' בינותם לשקוד על דלתותם (משלי ח, לד) יום יום וכל מום לא יהיה באהבתם גם תשוקתם והיו לאחדי' לאחרית'. זו היא הסגולה השנית. והשלישית כי דרכי זה החשק הארוכי' והקצרי' הכוללי' והפרטיי' המעוותי' והישרי' העומדי' והמשתני' שוים בכל דרכיהם עליהם אין להוסיף ומהם אין לגרוע כפי מה שיראה מתוך דברנו זה. כי כמו זה המשל המסכי' מכל צד לא ימצא בכל חללי עלמא למביני' את שניהם ולא יפול ההבדל בינותם כי אם לאשר לא יבין שניהם כאחד בכל דרכיהם ואשר לא יבין ילבט. זו היא סגולתו השלישית. והרביעית היא כי החשק הבשרי קודם לרוחני בסבה ובזמן ועלה. כי מי שלא קדם לו החשק הבשרי בנעוריו לא יבא אל הרוחני בזקוניו. ואם סבת החשק הבשרי אשר חשק לא יהיה עלה לחשוק ברוחני אין עלה אחרת מביאה אליו כמבואר בשיר המעלות בארוכה. והסבה כי כמו שמי שאין לו חיך לטעום אוכל המתוק הוא אם מר. לא יהיה לו עופל ובחן (ישעיהו לב, יד) לבחון בין טוב לרע ובין האמת והשקר כן הדבר הזה. כי מי שאין לו כח חשקני לחשוק בדבר נאה גשמי לא יחשוק ברוחני כי הכחות הגשמיו' מורות על הרוחניות בתגבורת או חולשה. ואעידה בזה עדי' נאמני' דוד ושלמה אשר לא קם כמוהם בחשק הבשרי על כן נפלאה אהבתם מכל זולתם בחשק הרוחני. כמבואר מספר תהלים ושיר השירים הבנויים שניהם על החשק האלקי: והורה על זה דוד באמרו נפלאה אהבתך לי מאהבת נשים (שמואל ב' א, כו). המורה כי הוא ידע ערכה: ובשלמה נאמר בהם חשק לאהבה. הן אלה הארבעת כתרי' הנמצאי' במשל אהבת נשי' היו נסבה כי בו בחר שלמה בחכמה לחמר המשל מזה הדבקות מבין החמרי' ויתר המשלים: 

			גרם ה' בהתרת ספק הצורה אם דרוש ידרש מאת כל איש המוני עם יפה עינים לראות בטוב המוחשות. לאמר מה אתה רואה בעולם הזה המוחש. הלא ישיבך מלין נכוחי' למביני' כי גשמי' מושגי' למוחש76 לבד אני רואה. עם דברי'77 יוצאי' מדברי' בם נסתרי' לא שערום מחשבותינו הראשוני' וגם האחרוני' על אמתתם כי אם כפי העולה והגובר על רוחנו באחרית הימים. והיו כדעות קדמוניות הזרות במהיות הצורות והנפשות. כי יותר מזה לא ישיגו הנשמות האנושיות הבלתי מעיינות: ואולם אם אתה תדרוש אל איש משכיל דורש עצמים  62ב  לא מקרי' נראי' כדבר הזה הנה הוא יענה ויאמר הלא מצחק אני מהאיש ההמוני המוכה בסנורי' לראות שטחי' ומקרי' ולא יראה בבטן העצמי' כי הנה אנכי רואה את העולם מלא צורות ונפשות ושכלי' נבדלי'. אם בכח אם ברוב פעלים נשאי' ועומדי' ומהלכי' בין החמרי' האלה לעולמי' לא יעלמו מעיני לבבי ונפשי היודעת מאד מציאותם ומהותם הנצב ונכבד מאד יותר מחמרם. ואם אתה תשחר אל זה המגיד שנית לאמר הגידה נא לי איפה הם נשואות אלה הצורות בחמריהם בכלו או בחלקיהם. הן הוא ישיב משנה כי אחת מהנה הנשואה במתדמי החלקי' היא מתפשטת בכלו. לראיה כי היא מתחלקת בהתחלקו. ואת האחת הנשואה במשתנה החלקי' הלא היא מתחבאת אל הכלי' לראיה כי שמה מכונה והיכלה. ובכלי ראשון תחול תחלה. ובכלי שני ושלישי תתפשט אך לא בכלו כבראשונה כי לא תחלק בהחלקו. ואם הקשית לשאול עוד את פיהו כי כמלאך ה' צבאות הוא ואמרת אליו הן אמת היה הדבר באלה שני מיני הגשמי' התחתיי' ועד שחקי' בעלי הככבי'. אבל מה תענה בשמי השמי' הוא הגלגל החלק אשר אין כלי במגוריו וככבים לא זכו בעיניו. אנה פנה שכלו הוא נפשו וצורתו. האם נתפשט ברובו בכלו כגשם שוה החלקי' הואיל וחלקיו שוים. או אם הוא באחת המקומות כנושא כלים כליו רבים ואם כלי אין לו: הלא יכלם החכם המשיב דבר לדמותו לצורה הגשמית המתפשטת בנושאה ומתחלקת בהתחלקו מצד השתקעה בחמרי' כי נפש הגלגל ונפש האדם לו המה במדרגה שוה לבלתי היותם מתפשטות ולא נחלקות ואף לא פועלות כאומן בלא כלים ואף גם זאת לא יכשל המשכיל להמשיל נפש הגלגל לנפשות השכונות באהלים ובכלים מכלים שונים. כי תאמר אליו השרי יש בגלגל {החלק} כשרך. אם לב וכבד ומח יש שם לחול בו נפשו ונשמתו בשרירי בטנו. ונקודה קטנה או גדולה כמחט חרוץ אינני רואה בו משונה מחברותיה. אך לא יבוש להשיב לך כי שכלו הוא צורתו ונפשו איננה ערוכה בכלו ולא ברובו על דרך אחד פן לו יאמר כי תתחלק בהחלקו וכי הוא שקועה בחמרי'. אבל הוא פועל במקו' זולת מקום אשר הוא לו תמורת כלי יש חפץ בו להשכין שם משכנו. ואם עין לא ראתה מקומו איו. אלקי' הבין דרכו. והשכל מחייב המצאו לראיה על השנות מצבי חלקיו. כי כל חלק וחלק מחלקיו הוא חפץ ביקרו ונשלם בו וממיר78 את מצבו להשלם בו כאשר ימירו החמרי' עצמותם ומהותם להשלם בנפשות ובצורות החלות בם. כן ימיר כל חלק מצבו לשוב להיות משכן לו כי כלם כאחד טובי' ושוי' ונכוני' לקבלו ולשוב להיות משכנו כאשר רמזו רז"ל דבר זה בדברי' עתיקי' אומרי' לנו כי השמי' העליוני' כורעי' ומשתחוים לקונם והולכי' ושבים אל מקומם. וכמה נאים הדברי' היוצאי' מפי חכמי' למביני'. או ישיב כאשר ראיתי אנכי לבדי כי בשתי קצות הגלגל שתי נקודות נצבות לבדנה לא תסובנה כאחרות כלנה. המה היו בעצם השמי' כשני חדרי לבב לבעלי נפש שהם נחות בעצם הלב ובלתי מתנועעות כיתר חלקיו בם ראשית החיות והתנועה לכל חי. שמה מרכבות השכל והנפש הגלגליי' נראה ללבב ולמי שיש לו עיני' יראה אותם בכלי האסטרולאביאו כאשר יתבאר בח"ה בסבותיו. הן אלה קצות תשובותיו אשר מכל אלה הדברי' הגלויי' והידועי' לחכמי הטבע ומה שאחריו נוציא לכם מיני מדעי' שלשה בנבראים  63א  אשר לא נעלמו מעיני החכם מעיני האדם. האחד כי כל נברא מורכב מחמר וצורה את גשמו הנה נדרש ומוחש לרבים ולא רבים יחכמו להשיג צורה בתוך גשם מה. ואיש הישר בעיניו יצייר לו צורה מדומה כפי המחשבה הגוברת עליו. וה' לא ראה ולא ידע ואשם במחשבתו ומה יעשה לו אם חכמת ה' לא נוצצה בו: השני כי ברוב חכמה רוב השכל יוציא כל משכיל ויפשיט צורה דקה מן הדקה שקועה בחמרה מן המורכב מהם והבדל יבדילנה מחמרה ויפשיטנה ערומה ויראנה כיום הולדה מנותן הצורות או מוציאן בראיה ברורה שרירה וקיימה אשר לא תוכל להתעלם. כי הוא חכם בעיניו עיני לבב וישמח ה' במושגיו: השלישי כי כל צורה כבודה היא בכבוד ה' חונה בצורת גויה פנימה ושכונה בבלי מה או בנקודה אחת קטנה. הנה היא נעלמה מעיני כל חי מרגיש ולא שזפת עין חיה. ודיה היא אם היא רמוזה בשכל בעלמא. וידועה אל מכריה. פן לא יחשבוה או יראוה עיני עורים בחוצות מגואלות בחמרים ומתפשטת והיא מתחלקת או מתגוררת באחת הפחתי' והגאיות וידמוה לצורה גושמה ביום תת ה' אותה שכונה בחומרה. ואיננה כי היא נבדלת ונפרדת מכל שכני בתי חמר אשר בעפר יסודם. ועסק אין לה<ם> עם אדם ויושבי תבל כלם כי אם דבקות השגה. לא הוגשמה ויהי מה. ועתה שמע נא ובין אם תבין עתה דברי פי מלך וחכם אשר מצא חן וכבוד בצורת שירו זה ונמשלו האיש הלזה שלמה אשר לא התנדב הנדיב האמת להוליד בדמותו ובצלמו כמוהו לפניו כחכמתו ואחריו לא יהיה כן אשר יסדו על דברת שלשת אלה המוסדי' הנזכרי' והנעשי' במורכבי' כי הוא הרכיבהו במרכבת המשנה ממשל ונמשל יחד ככל גשם מחובר והיה אחד. ועשה את המשל נראה כעליל לכל עובר ושב ככל הכתו' בספר. כאשר עשה האלקי' את החמר. והנמשל כצורה חופף עליו כל היום. ובין כתפיו שכן ברוח דק מחוספס דק כקיטור ורוח סערה וקול דממה דקה נשמע על אזן שומעת ואינו נראה לגבר סתום העין (במדבר כד ג). ועל פני כל אדם יחלוף ולא יכיר מראהו אחד מני אלף והוא עובר עליו תמיד ולא יראהו. כי היו צורותיו צעירות ודקות כחוט השערה ולא החטיא המשע"ה הכונה לסתיר הצורה מעין רואה בעפעפי שחר כי יראנו. ולאשר איננו רואה כי קמו עיניו משיבו ומסכלותו. לא חדל ממנו פרי בטנו לעשות לו צורה ונמשל ישר בעיני עושהו כמסת ידו וכל אשר ידבנו לבו ובכל זאת לא חטא הבודה צורה בלבו למלך שלמה. כי הוא לא חשב אנוש חוטא לו אם לא ידע ללכת אל עיר נמשלו. ולא למענו יעזוב לעשות את שירו על דרך השער אשר ה' אלקיו בא בו בעולמו לעשות החמרי' נראים והצורות נעלמות. וכל הרוצה ליטול את השם בהמציאו מהות הצורות כרצונו יעשה. כי אמר המלך אם איש באלף ימצא כי ידע להפשיט צורות מהחמרי' על אמתתם, וידע ויבין מהותם ועניינם. אף הוא ידע לשלול שלל הנמשל מהמשל הנעשה בשירו ולבוז בז מחמר משלו ובידו יקח את הנמשל הצוריי על אמתתו כי קרוב הוא כמעט בפעל ובקרבו ובתוכו צלמו ונמשלו כי חמרו יורה מאד על צורתו ובהיכלו כלו אומר כבוד לנמשלו. ככל פעל ה' אשר עשה בעולמו כי החמרי' המוחשי' מורי' ומספרי' על הצורות המושכלות. ואם אינם נראות והיה כאלקי' באלה דרכיו היקרי': גם לא מחכמה אבה ללכת בדרכי אבותיו הנביאי' הדורכי' בגת השירי' ואומרי' להשכין צורת השיר אל קרבו בחלק מחלקיו הנכון לרגלו והראוי להיות כליו. בנפשות החיים השכונים בכלים כי כן משפט כל יתר השירי' המעוררי' על הנמשל באחד מחלקיו  63ב  זולת זה. כי ירא פן יהיה לפוקה ולמכשול ולאבן נגף לנגשי' אל ה' להיותו כמגשים הרוחני בדבור גשמי מפסיד הענין האלקי אשר בקרבו כאשר יתבאר מדברנו זה. וכמו שיראה מדברי האומרי' כי נפש כל אדם היא גשמית בראותם משכנה משכן כלי אין חפץ בו לפי דעתם לדבר הרוחני. לכן שמר את הדבר מתת צורה ונמשל לשירו נגלה לעינים והיה כאלו הוא מזה חסר ומנוער ולא נתן את הנמשל בכלי מכוער אף לא במקום גלוי לעינים וידוע לרבים פן יחטיאו אותו הנמשל לאמר מוגשם הוא. ולא גלה סודו כי אם לעיני עבדיו החוזים את שירו במחזה לאמר הנה הוא עשאו ככדור עגול מסביב וכגלגל סובב סובב הולך על שני קטבי' נצבי' ומרכז אחד עליו תסוב79 כעצם השמים. כי כאשר השמי' החדשי' והנפש השוקקה אשר בה סובבי' להלוך אל הרוח השכלי תמיד כל היום ולא יחשו בנתיבותם לא יעפו ולא יגעו בלכתם. והיא מתנכרה מכל איש לא ידע מקומה איה. אך לא נעלמה מעיני חכמי' אשר ראו ואשר ידעו הנקודות השתים הנצבות כי שמה היא שכונה. כן הנפש הצוריית מזה היקר מחכמה תמיד היא בתשוקה סבובית סביב מרכז אחד תלך הוא הנושא אשר נתן לו האלקי מרע"ה בנבואה הכוללת ובעל הנבואה הראשונה הנותן נושא לכל בעל נבואה פרטית אשר אמר ברמיזותיו בראשית ספרו על דבר האשה המקוללת קללה נמרצת הרומזת על נפש האדם הארורה וסוררת טמאת השם רבת המהומה היורדת למטה לארץ. כי היא תשוב להיות מבורכת ברכת ה' כאשר תשוב אל מדרגה שלא יבואיה תשוקה בדבר<י'> מהדברי' כי אם אל אישה הוא שכל האדם ואל אלקיה תהיה תשוקתה. עד כי ברוב לקחה תשיב בעלה במדרגה שלא יחשוק למשול ולהשפיע כי אם אותה באשר היא אשתו דבקה בו ומתדמה אליו כי זה הוא סוד הדבקות שיתכן להיות מהנפש לנפרד. כי בזה הטבע תדמה לטבע חמר הגלגל שהוא במדרגת האשה שאין לו תשוקה כי אם אל שכלו הנפרד שהוא לו במדרגת הבעל כי כל תנועותיו {וסבוביו} ממנו ואליו. והשכל הנפרד ההוא לא ימשול להשפיע ולהיות פועל וצורה ותכלית בעצמות וראשונה כי אם בו לרוב האותותו אל משמעתו כמבואר בחכמת הטבע ומה שאחריו. אשר זה הנושא הלקוח מהנבואה הראשונה הוא המרכז אשר השיר הזה יסוב על צירו והוא רמוז אליו בזה השיר הנכבד באמרו אני לדודי ועלי תשוקתו כי היא מתנועעת תמיד בכל עת להדבק בדודה ופועלת בכל כחה שישוב עליה תשוקתו שלא ישתוקק למשול ולהשפיע כי אם בה: ואולם השני קטבי' אשר הצורה והנמשל מזה השיר שכונה וחלה על גביהם בסתר לאמר ראה זה מקום תחנות {הצורה} וכלי משכן הנמשל הלא הם כתובי' על ספר השיר הזה לבד בשני מקומות. באמרו פעמי' גם80 שלש אני לדודי ודודי לי המורה באמרה זה כאלו היא מבשרת שלו' ודבוק בינה לבינו באמרה כי היא לדודה כמדרגת הנושא ודודה לה כמדרגת הצורה: זהו צורת השיר הזה וצלמו ונמשלו כמו שיתבאר מדברנו זה. ועתה אם חפצת בטוחות חכמה גדולה מזו למצא מקום לצורת שירו נראה ואינו נראה. והוא במקום ובזולת מקום חל בכלו ובמקצתו כעין צורת הקרח הנורא. לך נא אל הצאן צאן אדם חכם בעיניו וקח נא משם שני כליות עזים81 והועץ במועצותיהם עם הילדי' או הזקני' או יישר בעיני האלקי' להשכילך ולהורך בדרך זו תלך למצא צורה אחרת ונמשל אחר ישר הולך נוכח פני המשל. ואני נפשי הצלתי. 

			גרם ו' בהתרת ספק הפועל  64א  אם מי שאמר והיה העולם עד כי ארכו לנו הימי' ושני' אשר יאמר היום בישראל חמשת אלפי' ומאתים וחמשים להכיר כח מעשיו ונפלאותיו אשר עשה: הנה עדן לא היה איש מאנשי העולם הזה מכיר ויודע מהותו ועצמותו. ואינו א"כ מן הפלא מפלאות הטבע אם המשע"ה אשר לא חיה אלף שנים פעמים וגם לא מאה אף לא בגבורות שמנים שנה לא בא ולא פעל כל זאת ולא הפליא לעשות. אם לא רבים הכירוהו ולא ידעו {מהו} ומה שמו וגדרו כי תדע ממנו מהותו ועצמותו הנדרש ממנו82 בשירו ולזה קרה מקרה זה בלתי טהור הוא כי כל האומר שלמה חטא והפליג בעול על דבר אשר לא קדמו רשמי מהותו ועצמותו את פעולתו זאת משירו כיתר פועלי שירים וספרי' החוקקי' חקקי מהותם ועצמותם בפעולתם למען יכירום הקוראי' בם. אינו אלא טועה מדרך השכל כי כל הקורא בספרי' החיצונים מזה השיר ורואה ומביט אל צור חוצב ממנו שלמה. ואל מקבת בור נוקר (ישעיה נא, א). כל יקר עינו תראה בידיעת מהותו ועצמותו. וימצא צורתו חקוקה בכסא כבוד פעולתו זאת אשר פעל ועשה זה השיר לא אחת ולא שתים כי אם מאת פני' יקרי' חקוקי' על עבר פניו ביתה ומזהירי' כזוהר הרקיע (דניאל יב, ג) מלמעלה ובזה יודע מהותו. כי הנה אדונינו דוד אביהו הנותן צורה לזה הבן יקיר לו הנה נברא בעת אשר היה ישי אביו זקן בא בימי' ודבק את ה' וה' עמו כפי מה רז"ל על פסוק אבן מאסו הבוני' היתה לראש פנה (תהלים קיח, כב). כי הנה ישי לעת זקנתו פרש מן האשה והלך וישב לו בעלית קיר קטנה ועוסק בתורה להדבקה בו ית' ולמות בנשיקה. ועסק לא היה לו עם אדם כי אם עם נערה אחת קטנה מביאה לו לחם וצדה לאכלה. ויהי היום אשר חשקה נפשו בתורה והנערה באה לשרתו. ותבער בו אש ה' להריק מותרו ותבעה. ותמאן הנערה לתת לו את דודיה ותלך {ותגד} אל גבירת אשת אדוניו החוזה ותאמר לה גברתה השמעי לו בדבור בעלמא. ותכווני השעה ואני אבא תחתיך ומלאתי את רצונו. וכן עשתה הגבירה. ונתעברה מדוד אדונינו בעת היות אביהו בתוקף החשק האלקי. ויהי בעת לדתה ויחשבוהו אנשי ביתה ואביו לאמר ממזר הוא כי לא ידעו מי אביהו. והיה הוא תלוי ועומד בין האחים כיליד בית וכיליד חוץ עד עת בא שמואל הנביא למשוח לו מלך בבית ישי הלחמי. ומפני החשד לא נתנו ישי בין בניו ולא הזכירו עד כי אמר שמואל האם כלו הנערי' והשיב לו ישי בדרך בזיון כי לא היה שם כי אם קטן העומד עם הצאן. וכאשר אמר שמואל כי זהו אשר בחר בו ה' אז אמרו אבן מאסו הבוני' היתה לראש {פינה} וכי הוא ראוי למלוכה כי נולד בעת היות אביו דבק ועוסק בתורה יותר מעת אשר נולדו המה. הנה לנו א"כ מתוך דבריהם כי יצא חוטר החשק האלקי מגזע ישי (ישעיהו יא, א) והוא דוד בעצמו כי הוא הוא והוא שמו המורה על מהותו על דרך שאמרו ז"ל פעמי' רבות אל תקרי כך אלא כך אף אנו אל תקרי דוד נקוד בפתח וחירק אלא דוד נקוד חולם כי הוא הדוד האוהב והחשוק לאלקי' כמבואר בפי כל נביאיו האומרי' תמיד בשמו דוד עבדי. וספרו ספר תהלים המורה על מהותו הורה כי הוא כלו חשק אלקי כי כלו שירי' ומזמורי' עשויי' על החשק והאהבה האלקית <אשר אהב> אותו. ומזה השורש והגזע חוצב שלמה כמבואר כי בחשק נלקחה אמו אל אביהו. והוא לא היה כי אם חשק אלקי כפי מה שבארו לנו יודעי סודות ספרי הנביאים ז"ל אשר אמרו כי בעת ההיא וביום ההוא היה דוד דבק עם ה' ומדבר עמו ואמר לו מפני {מה} אומרי' אלקי אברהם אלהי יצחק ואלקי יעקב ואין אומרי' אלקי דוד. אמ' לו הב"ה מפני שעמדו בנסיון לפני. אמ' לו דוד בחנני ה' ונסני אמ' אנכי אבחנך באשה ובאשה לא נשמר וקרה לו מה שקרה מענין בת שבע כמבואר מדבריהם ז"ל. ויהי מה לא נוכל להכחיש  64ב  כי המעשה ההוא היה בעת הדבוק וקרוב לו כי לא ידבר ה' אלקים דבר עם אדם והוא איננו דבק עמו. ואם נלקחה בת שבע לדוד בחשק אלקי אף שמרה החשק הזה בעת התעברה משלמה ובפרט כי ראה ענשו בפעם הראשונה שלקחה בלא עת כאמרם ז"ל בגלותם סודות העניינים בשפה אחת ובדברי' אחדי'. ראויה היתה בת שבע לדוד מששת ימי בראשית אלא שאכלה פגה (בבלי, סנהדרין קז ע"א). המורה כי היתה ראויה בת שבע להדבק עם דוד דבוק אלקי נברא מששת ימי בראשית שכל הנמצאים חושקי' ומתדבקי' עם בת זוגם אלא שמהר את הקץ כי לכל זמן ובזה נענש בילד הראשון. אמנם השני היה בדבוק אלקי וחשק טבעי נברא מששת ימי בראשית וראה עד היכן הגיע זה הסוד כי כבר ידעת סודם כי דבק היה דוד עם הספירה הנקראת מלכות כי משם זכה למלוכה. וגם ידעת כי היא נקראת בת שבע כי היא בת השבע ספירות העליונות ממנה בחשבם הג' ספירות העליונות לאחת. ונקראת השביעית בהתחילם המספר מהספירות הנבראות אשר מפני זה אמרו כי ראויה היתה אותה ספירה לדוד הנקראת בת שבע שהוא הדוד האוהב והאהוב לה מששת ימי בראשית שהכל נברא מאז להיות דבקי' העליוני' בתחתוני' והתחתוני' בעליוני' אלא שאכלה פגה. רצונם בזה בלתי מבושלת כל צרכה. וראה כמה הפליגו לדבר במאמרם זה כי רמזו על אותה הספירה שהיא בקבלתה מן הרחמי' כמו הפרי המבושל כל צרכו כי היא ראויה להשתמש בה ולהזון ממנה כאשר יזונו מהפרי המבושל. ואולם בקבלתה ממדת הדין הנה היא כמו הפרי שאיננו מבושל המוליד דבר רע. ולפי שנשתמש בה דוד יותר מן הראוי מצד קבלתה ממדת הדין והגבורה אמרו כי אכלה פגה והוליד בו דבר רע באמרו אתה לא תבנה את ביתי כי דמי' רבי' שפכת אשר מכל זה יראה כי בת שבע היתה לדוד בעת לדתה את שלמה בחשק ודבוק אמתי. אשר מפניו נקראת אם המלוכה. וממנה נולד המלך הגדול במלכי' שכל מהותו ועצמותו הוא חשק אלקי. אשר עליו ועל כיוצא בו כמו המלך המשיח הקם תחתיו בנה דוד שירו שיר בנוי לתלפיות החשק והדבוק האלקי להורות בו כי עצמות שלמה ומהותו הוא הדבוק האלקי והחשק אשר בקרבו. כאמרו למנצח על שושני' (תהלים מה, א) אשר רצה בזה כי זה המזמר מיוסד על השושני' והם האנשי' החושקי' בו ית' והוא חושק בם להיותם באמת שושני המציאות התחתון ופרחיו ופריו. והמה שונים הלכות וחכמו' רבות ועצומות כאמרם ז"ל אל תקרי שושני' אלא ששוני' (בבלי, שבת ל ע"ב) בכל אשר קרא שלמה בשירו זה הענין האלקי האוהב את אוהביו ומקרב את חושקיו. הרועה בשושני' כי למד זה מאביהו אשר אמר למנצח על שושני': והוסיף אחר זה ובאר לנו מהות זה המזמר העשוי על שושני'. ואמר כי הוא שיר ידידות שהוא שיר מורה על האהבות והחשקי' האלקיי' אשר הם עצמות ומהות זה המלך הרמוז אליו שהוא שלמה בנו בעצמות וראשונה ומלך המשיח על הכונה השנית לאחרונה שהוא מזרעו. ומפני יראתו פן יאשימוהו שומעיו לאמר הן הוא יגשים החשק הרוחני בדבריו המוגשמי' אשר אי אפשר לאמרו בהם אמר כמתנצל כי זה החשק הרוחני לפי האמת לא יאמר בפה על אמתתו כי אם בציור פנימי בלב ראוי לציירו ולזה אמר רחש לבי דבר טוב (בבלי, שבת ל ע"ב) מאד שאי אפשר לאמרו כי הוא דבר אלקי דק מאד כי טוב הוא והוא השגת ה' הנקר' טוב והדבקה בו דבוק רוחני וטעימה דבוקיית כאמרו במקום אחר טעמו וראו כי טוב ה' (תהלים לד, ט). אבל ההתנצלות שהוא עושה לאמרו בדבור גשמי הוא כי הוא רוצה לומר ולהגיד מעשיו שעסק כל ימיו בזה החשק האלקי היה בעבור המלך הזה שלמה. והמלך האחרון ינון שמו שיולד מהותו ועצמותו כלו בזה החשק האלקי ולזה הוצרך להגשים הרוחני בדבור אשר ידבר בפיו לזולתו. והיה זה כמו שהוצרך הסופר להגשים הדבור  65א  שהוא רוחני במכתב שהוא יותר מוגשם. כן לשונו שהוא מוגשם יגשים הציור שהוא יותר רוחני כמבואר שהמכתב הוא חקוי הדבור והגשמתו. והדבור חקוי הציור והגשמתו. האמנם התנצל בזה כי ידבר בו בקצרה כפי האפשר כמו עט סופר מהיר לדבר צחות פן יחטיא הכונה האלקית בפחות שאפשר כי היא רחבה מני ים. והעשרה קבי' שיחה שירדו לעולם (בבלי, קידושין מט ע"ב) קטני' הם מהכיל דבר מהחשק האלקי הגדול ורחב ידים אשר לא יוגבל בגבול הלשון כמו שקראו אבב"ט באיכות הדבקות. אי רחבת ידים להיות הדבר השכלי בלתי מוגבל בחמר ולכן לא יגבילוהו הדבורי' המוגשמי'. ואחר ההתנצלות השלים דבורו במזמר ההוא במהות בנו המלך שלמה ונינו מלך המשיח ותאר יפיו ועניינו ומהותו אשר נתעצם בזה החשק האלקי כמו שיתבאר במקומו. ולזה תמצא כי כל הנביאי' כאשר רצו לדבר בחשק האלקי קראו האהוב והאוהב וכן האיש האוהב והאהוב בשם דוד או ידיד. ושם החשק ידידות. שלא יתערב שמו בשם החשק הגשמי. כי כלם למדו דבר זה ממרע"ה בעל הנבואה הראשונה. כי כאשר רצה להורות ענין הדבוק והחשק האמתי הרוחני אשר היה בינו ובין האומה הישראלית באמצעות בית המקדש והעבודות והתפלות האלקייות והציורי' האמתיים אשר בברכו83 בנימן אשר בחלקו היה משכן שילה ונוב וגבעון ובית העולמי'. לבנימן אמ' ידיד ה' הוא כי הוא אוהב ה' וחושק בו ואהוב וחשוק ממנו ית' עד כי שכינת ה' ורוחו ישכון לבטח עליו תמיד כי איננו ירא פן יחסר משכנו משם כאשר יחסר משכן הצורה מחמר לפחיתותו כי הנה משכן זה אשר ישכון עליו הענן לא יחסר מצדו כי הוא חושק בו תמיד. ולזה היה כי הרוח האלקי חופף עליו כל היום שלא יציץ פעם ואחר יעלם כי לא יעלימוהו הטבעי' לרוב האותותו אליו בתוקף החשק אשר חשק בו כחשקת שחקי' את מניעיהם וחשוקיהם. ובין כתפיו <שכן> שהם השכל העיוני והנאצל שכן כי שם משכנו באמת תמיד לא יחשה. אשר מזה למד נתן הנביא לקרא בשם ה' הנגלה אליו את שם שלמה המורה על מהותו הצרופיי ועצמותו המצטרף לזולתו ידידיה בעבור ה' כאלו אמר לדוד גם כי שם הבן הנולד לך נקרא שמו שלמה המורה על שלמותו מצד מה שהוא שלם בכל חלקיו כאשר כבר גלה לו נתן בעצמו שיקרא שלמה. הנה נקרא לו שם אחר מורה על מהותו מצד מאמר המצטרף שיש לו הצטרפות באהבה וחשק וידידות עם ה' ית' ולזה יקרא ידידיה כי הוא באמת ידיד יה ואוהב ואהוב אליו ית'. ואולם אמרו בעבור ה' ולא אמ' ידיד ה' כמו שאמ' רבו מרע"ה שאמ' על בנימן ידיד ה' היה הורות לנו דבר נפלא מנפלאות חכמת עולם הספירה. כי הורה שזה האיש שלמה עצמותו יהיה להיות ידיד וחושק שם יה. המורה על מציאות השלשה עצמי' הראשוני' מעולם הספירה בעצמות וראשונה ורומז84 אל א"ס שהוא עלה להם כאשר מצינו ששלמה חשק להדבק בם באמרו אמרתי אחכמה והיא רחוקה ממני שרצה להדבק בחכמה העליונה ואם כי היתה רחוקה ממנו. ופירש נתן הסבה שחשק שלמה להדבק ולהיות ידיד יה. ואמ' בעבור ה'. כאלו אמר הסבה שיחשוק בשם יה הוא בעבור שידבק בשם ה' שהוא שם בן ד' אותיות המורות על התפארת אשר שם היה  65ב  כל חשקו להדבק ועליו בנה זה השיר כלו. ובאמצעות זה חשק לעלות ולחשוק שם יה כי מהתפארת יעלו הנפשות היקרות אל הספירות העליונו' ואל אין סוף כמבואר בספרי בני הנביאים. וזהו שאמ' שיקרא ידידיה בעבור ה' להורות לנו עד היכן הגיע חשקו של שלמה הרוחני אשר בו נתעצם מראשית תבואתו. ואם כן איפה אם זה השם מידידיה הוא שמו המורה על מהותו ועצמותו הצרופיי אשר הוא מצטרף באהבה וחשק וידידות עם ה' ית'. מי משלנו עם המלך הזקן וכסיל (קהלת ד, יג) אשר יאמר עוד למעשה ידיו של שלמה כי לא85 רשמו אצבעותיו שמו ומהותו ועצמותו הצרופיי בחשק וידידות אלקי על ספרו ושירו זה. למען יראה כל הקורא בו מי פעל ועשה אותו. הלא מראשיתו ועד אחריתו רשם וחקק זה שמו אשר יקראו בשם ידידות. כי קרא האהוב דוד ואהבתו דודיך ודודיי. וכל השיר הזה נכתב ונחתם בטבעת הידידות. עד כי לא יוכל איש לשפוט על מחברו שיהיה כי אם ידידיה ואהוב ואוהב את ה' ית'. כי מי לנו בכל האנשים אשר נודע לנו עניינם איש אוהב דבק עם ה' ונקרא בשם ידידיה כמוהו. על כן יודע לכל רואה זה השיר המלא על כל גדותיו משם הידידות הנזכ' בו יותר משלשי' ושתים פעמי' כי זה מעשה ידידיה ותקפו וגבורתו אשר עשה בידידות ה'. וברוך הנותן לאדם דעת להבין ולהשכיל: גרם ז' בהתרת ספק התכלית את כל תוקף המעלה והכבוד הנמצא בסבה התכליתית על יתר הסבות היתה נסבה להעלימה יותר מכל רעותיה כי כל דבר ה' יקר ונכבד הנה הוא יותר נעלם ונסתר מאשר איננו יקר ונקלה הוא ממנו. והעולם השכלי הנסתר והגשמי הנגלה לעדים נאמני'. ולזה לא יפלא אם נעלמה מעיני הקורא בשיר הלזה הסבה התכליתיית בהביטו בו בראשית עיונו כי היא רוחנית ושכלית מאד מאד מכל יתר תכליות הספרי' האחרי' ולזה נעלמה86 ולא נראתה כענן החופף על עין הקורא בו. ואולם הבט נא אם ידעת בינה ודעת קדושי' חושקי' הרוחני אשר שלמה היה לראש ולזנב המבקשי' מאל דבקותם הרוחני. ותדע כי תכליתם הוא שני דברי' גדולים ועצומי'. האחד הוא כי בראשיתם אחרי ה' ילכו בכל לבם ובכל נפשם וכל חכמתם ובינתם לתור להם דרך שירד למטה לארץ דבר רוחני מעולם הספירה לחול על הכח השכלי העולה הוא למעלה מעולם הגשמי בחכמה ובתבונה ובדעת ובכל השקפה והמשכה אלקית עד כי ישיבהו אליו בכל הכחות המשובחות המשיגות התחתונות ומשיבות אותם אל עלוי רב כמבואר באפשרות הדבקות לא"ר. והיה זה כן כי ארחות הכחות הרוחניו' הדקות הוא לרדת על עב קל העולה אליהם לקבל השפעתם. כדרך שלהבת יה היורדת למטה להדבקה במעלה עשן העולה הוא למעלה כי טבע המציאות הנקשר קצתו בקצתו ומחובר באוהל להיות אחד כן חייב להוריד העליוני' למטה באמצעיות התחתוני' העולים למעלה כאמרו עולים ויורדי' בו בעולם בכללו אשר הוא הסולם כמבואר זה הטבע בספרי בני הנביאי'. ועל כלם בספר הזוהר לרשב"י ובספר הרקאנטי וכמו שיתבאר בעיני העדה ברחבה ובח"ה בסבותיו. עם היות כי זה הטבע הוא מוחש ונגלה בדברי' הטבעיי' מהם ילקח ראיה על הדברי' הרוחניי' בדרך הראיות הלקוחות מן המוחש לנעלם. זהו ראשית מחשבת החושקי' להוריד הרוחני אליהם  66א  ולהפיקו87 בשכליהם למען על ידי הדבוק ההוא ישובו מעולי' ואלקיי'. והשני כי אחריתם של אלו האוהבי' להדבק בנפרדי' דבק חזק לא ימוט הוא לתור להם יום יום ההפרדה מעט מעט מעולם התמורה ומכל דבר גשמי ולברוח ממנו לאחריתם כבורח מן המזיק ולעלות להם מן הסערה הנמצאה בעולם התמורה אל מעל השמימה אל המנוחה הנאמנה אשר אין אחריה יגיעה ואל הנחלה וההצלחה הנצחית לעלם ולעלמי עלמיא. כי זהו תכלית כונתם להפרד מעל אהלי ההווים הנפסדי' שוכני בתי חומר ולעלות אל עולם הנצחי לעדי עד שכלי ונפרד. ושתים אלה התכליות היו חקוקות וכתובות בצפורן שמיר על לוח לב שלמה מיום הולדו עד יום מותו כי כל ימיו שם מגמת פניו להוריד הרוחניי' למטה לארץ מאשר ראינו מעשיו הטובי' ומכוערי'88 כי הוא פעל כל זאת בהקריבו קרבנות לאלפי' ולרבבות להוריד עליו רוח אלקי' קדושי' כמבואר בשיר המעלות ועשה בית גדול לשם ה' אלקיו להוריד השכינה לארץ כמבואר בספרי בני הנביאים כי הוא קבעה שם בבית עולמים וגם הוא בנה במות לשקוץ האומות להוריד רוח הטומאה על נשיו כי זאת היתה כוונתו כל ימיו להוריד הרוחניי' טהורי' וטמאי'. עד עת בא עתו עת דודי' ששב לה' בכל לבבו להדבק ברוח טהור לבדו כדעת רז"ל האומרי' כי קרוב למיתתו שרתה עליו רוח הקדש וחבר שלשת ספריו הנמצאי' אתנו היום ברוח ה' נחה עליו. אשר אין ספק כי אז בקשה נפשו להפרד נא מעל אהלי החמרי' אשר מלא תאותו מהם ומכל אשר שאלו עיניו. עד כי נואש היה לבו ואנוש מטבע החמר המר והרע הזה. כי ערבותו ותענוגו לא ימשך אבל כלה ואובד ונמאס לנמשכי' אחריו הפך הדבר הרוחני כי כל עוד שימשך האדם אחריו יתרבה העונג והערבות רבוי רב ויארך עניינו ויתוסף בכל עת. ונחם לאחריתו על עפר ואפר אשר היה בקרבו ונדבק בעולם הרוחני מאין ספק אשר אנו רואי' כי עם פושעי' לא נמנה במותו. וכל האומר שלמה חטא אינו אלא טועה כי שב אל ה' בכל לבו ונכנס בשלום בבית עולמו האלקי ויצא בשלו' ובכי טוב מבית עולמו הגשמי אשר מזה הציור הפנימי המצוייר בנפשו באחריתו יצא זה השיר כלו ואליו ישוב בדמותו ובצלמו. כי ראש דברו אמת (תהלים קיט, קס) לא יסור מהגיד ראשית המחשבה שהיא הנשיקה המורה על בקשת הורדת הרוחני למטה על רוחו באמרו ישקני ברדתו אלי. ואחרית דברו לא סר מהגיד תכלית המעשה שהוא הבריחה מעולם התמורה והתנועה המורה על ההפרד מהם וההתדבקות עם הדוד הרוחני כאמרו ברח לך דודי כמו שיתבאר מדברנו זה ולזה לא יעלם מעיני כל רואה האמת על בוריו כי תכלית כל תכליות הוא חוקר בזה השיר כאשר היה עם לבבו מאז. וברוך הנותן ליעף כח (ישעיהו מ, ט) לראות ולב להשכיל במראות הצובאות (שמות לח, ח): גרם ח' בהתרת ספק הסדר. פעמים רבות טעו עורים בחוצות הישרות לחשוב מחשבות כי המה מעוותות כי בלכתם ילכו ויסבו ארחות עקלקלות. ובלבם בל עמם יאשימו עושי נתיבות אשר כן עשאום למנוע הטוב מהם ולתת מכשול לפניהם וככה לעתות יחשכו הרואות בארובות מראות בטוב משל ושיר ישר הולך וראוהו באורח מעוקל כי נקל בצל הניצוץ לנטות מן המישור לעקוב. ואמרו העורי' והולכי חשכי' כי טוב הוא לחכם בעל המשל להלוך בשירו נגד החיים וההמון כנחש מדלג ובורח ונחש עקלתון. לסתור עצה להעלים פלילה מהם ומהמונם. וכי על ככה יאמרו המושלי' במשלם  66ב  וחידותם. השמן לב העם במשל קצר כצל עובר. ועיניו השע (ישעיהו ו, י) בהבל וציץ נובל. ואזניו הכבד בסדר בלתי שומר תמונתו. פן יראה בעיניו חכמתו של משל ובאזניו ישמע סודו של נמשל. ובלבבו יבין ושב ונדמה לבעל השיר להבין תבונתו. כאשר חשבוה שרים מפרשי שירי' בארוה נדיבי העם במחוקק זה השיר בפרישותם כי הוא לא בסדר ידבר. ודבריו לא בהשכל רחב להעלים סודו מקהל רב. ולבבי לא כן יחשוב ורעיוני לא כן ידמה. כי אין דרכם של משכילי' שלמים והם נדיבי' בני שכלים נדיבי' ונפרדי' לסתיר כי אם להאיר ומי אשר נדבו לבו אתו להאיר מבינתו לכל הבאים לשמוע חכמתו כנדבת רוחו הרבה והנפלאה כמבואר בשיר המעלות. איכה ירדוף אחד אחר ממיני הכילות בשירו להעלים סודו מעבדיו הבאים לשמוע דרכי דבקותו באלקי' אין זאת. אבל אמנה אחותי זאת תשמע באזניכם כי קול המון חוגג ושר בשירי' על לב עוגב בדרכי' וסדרי' נאותים לפי דרכי העגבים אשר בשר חמורי' שירם וזרמת סוסי' (יחזקאל כג, כ) נגינתם. הלא יראו כי זה השיר הולך בדרך זר89 אשר אין דרך להבינו ובסוד90 לא ישר כי לא שמר ארחות דרכו. והם לא ידעו כי כגבוה {שמים} עלי ארץ כן גבהו דרכיו מדרכיהם ומחשבותיו ממחשבותיהם. וכי הוא זה הוא שיר משורר על חשק אשר דרכו נסתרה מעיני כל חי כמעט להיותו חשק רוחני. אין ערוך אליו החשק הגשמי בעלילותיו סדריו וכל דרכיו. כי הגשמי ירחיב פיהו ברוב דברי' וסדרים מסכימי' למנאפי'. והרוחני סדריו ירזמון דברי' מועטי' מסכימי' לחשקת מלאכי אלקי' כמו שכתו' במוסרי החכמי' כי החשק השכלי לא יצטרך להמתיק מליו לחשוקו בהגיון הגשמי. אבל ימתיק לבו וירמוז לו בגלוי שחוק מפיו וקריצת עין ובתנועה הנעלמת בגב העין והעפעף וברמיזה. וכל אלה מליצים מדברי' אלא שהם רוחניי' פשוטי'. והחשק הגשמי צריך להמתיק מליצותיו ולזייף אותם ולהראות חשקו מרובה ברוב דברי'. וכן עשה המשע"ה אשר ידע משוש דרכו של זה החשק השכלי כי נסהו ומצא את מתקו וטעם טעמו וריחו הלך בו בסדרי' טובי' טובי' מאד למביני' לפי דרכו ועניינו. ורמזו ברמזי' קצרים רוחניים מספיקי' לפי מפעלו אשר לא ידע אנוש ערכו ולא שזף עין נואף מתקו. כי זה השער הוא לה' אשר בא בו שלמה והיה סגור באפס סדר נודע וגלוי לרבי' מעמי הארץ המתגשמי' כי קצור קצרה ידו מהרבות רוב דברים כעוגבי' אך לא מצדו חלילה לו ועל הכונה הראשונה כאשר חשבו קטני אמנה. כי לא סגר דלתי שירו מבא כל חכם לב יודע החשק השכלי עד תכונתו מלון קצו. כי אם על הכונה השנית סוגר מבא כל איש אשר לא ידע ללכת אל עיר החשק השכלי. וקרה לו כי אולת אדם תסלף דרכו (משלי יט, ג) ועל שלמה יזעף לבו באמרו את הדלת סגר בעדו. ואיננו כן כאשר חשב כי הוא פתח פתח פתוח לכל מבין. ואין סוגר כי אם עם לא יבין ילבט (הושע ד, יד). והוא סוגר ומפר אותות בדים האומרי' כי על נשיו שר שיר השירי' ואין פותח כי אם חכמי' מחוכמים וסדריו וקוצר אמריו מתוך דברינו זה יהיו כמעט נשמעים: 

			גרם ט' בהתרת ספק המספר. למספר ההבדלי' שבין פעולת הטבע בעולם התמורה ופעולת השכל האלקי בעולם התנועה יחלקו הבדלי המלאכה המחקה את הטבע מהמלאכה המחקה פעל השכל האלקי: כי כהבדל זה בשלשה הבדלים לא פחות מהם כן הבדל זה: האחד הוא כי  67א  הטבע עם היותו פועל חכם בפעולותיו הנה הוא שוגה וחוטא חטאי' גדולים לעתים כי יוסיף או יחסר מתכונת הכלים הראויים לצמחי' ולחיים. והיה שרוע וקלוט (ויקרא כב, כג) ובעל מום ומחוסר אברי'. והשכל האלקי בכל זאת לא חטא בפעולותיו כי תתפאר עליו לאמר כי מימיך חזית בקר יזרח שמש מצפון ומים. או כי יחסר כל בו או הוסיף לכם גויתו. אף לא בראשי חדשיכם ירח עמד גדול ורחב ידים כחצי גורן עגולה או צעיר ככף עגל קטנה עולה ממזרח שמש רק כי השמש והירח והמזלות וכל צבא השמים עומדי' לעד לעולם לא ישנו את תפקידם: והשני כי הטבע לחלשתו מתת הנצחיות לנושא ההעדר וההפסד באיש אחד. הנה הוא צריך לחזק האיש באיש עד ישוב מין נשוא על רבים מתחלפי' במספר לחזק את המין בהכפל אישיו למען לא יפסד במעוטו. כמו שימצאו צמחי' וחיי' רבי' ממין אחד אין חלוף בין אישיו במהותם ועצמותם: והשכל האלקי לעוצם כחו לתת הנצחיות לנושא הקיום וההעמדה באיש אחד לא יצטרך לכפול ולחזק מציאותו ברבוי אישים תחתיו. אבל יספיק לו איש אחד במין לכל מיניו. כי לא תמצא במין השמשיי כי אם שמש אחד ובמין הירחיי כי אם ירח אחד. וכן שבתי צדק מאדים ככב ונוגה וכן כלם. כי אין השכל האלקי פועל בחמר נושא ההעדר כמו הטבע ולזה הוא נקל מאד להשאירו באיש מבלי שיצטרך לחזק האיש בהכפל משאיר המין. אבל יספיק לו איש אחד לכל מין כמבואר להגיוניי' טבעיי' ואלהיי'. והנביאי' אמרו על כל אחד ואחד מהככבי' ההולכי' וקיימי' איש לא נעדר. כי קראו כל איש מהם איש מצד שהוא אחד יחיד בעולמו במינו. וקראוהו מין מצד שהוא נצחי ואינו נעדר כמו המין שאינו נעדר לעולם. ולזה אמרו ז"ל אין לך עשב מלמטה שלא יהיה לו מזל91 מלמעלה מכה עליו ואומר לו גדל (בראשית רבה י [ז]). כי דעתם שכל מין מהעשבי' יש לו מין מהככבי' שהוא סבתו ונותן לו מציאותו כדעת בני הנביאי' שמספר הככבי' הוא מספר המיני' בצמחי' ובחיי' וזהו תפארתו מהשכל האלקי כי מה שעשה הטבע בהכפל באישי' רבי' הוא יעשהו באיש אחד שהוא מין ואין צריך חזוק והכפל רב: והשלישי כי הטבע למעוט כחו לפעול פעולות רבות בכלי אחד הנה יעשה לנפש אחת וצורה אחת כלים רבי' אם על צד ההכרח ואם על צד היותר טוב והמועיל. ואם על צד היפוי והנוי. ככל אשר יראו כלי' רבי' לבעלי חיים אשר כל אבריהם לא היו ולא נבראו אלא בעבור הדבר הכולל שבו שהוא נפשו וצורתו העצמית. לא שיהיה כל אחד מאבריו ורובי כליו כלי לדבר חדש נוסף על מהותו ועצמותו. והשכל האלקי ברוב כחו ותקפו וגבורתו יתן כח ועצמה ירבה לכלי אחד לעשות פעולות רבות מתחלפות. ולא יצטרך להרבות כלים לפי רבוי הפעלי' לא על צד ההכרח ולא על צד היותר טוב ולא על צד היפוי. כי כל אלה הלא הם להשלים חסרון החמר וכאפס כח לפועל בו. אבל חמר הנצב לעד הנה הוא שלם ופועלו שלם. ועדי וסהדי במרומי' הפועלי' פעלי' רבי' ועצומי' בכלי אחד הוא הככב של כל אחד משבעה שחקי'. כי גם אם בגלגל השמיני ככבי' רבי' אין מספר לגדודיו הלא כל אחד ואחד מהם הוא כלי בפני עצמו פועל פעולות רבות לבדו כמבואר מספרי החוזי' הוברי שמי' וכסיליהם אשר חזו ואשר ראו מפעולות הככבי' ומשטרם בארץ וכמו שאמרו חכמי קדם כי נפש אחת לכל אחד מהם לפעול פעולות רבות בכלי אחד  67ב  לבד כאשר יתבאר בעיני העדה ברחבה ובח"ה בסבותיו: ובכמו אלה השלשה תבדל המלאכה המחקה את הטבע מהמלאכה המחקה את השכל האלקי. כי המחקה את הטבע כמלאכת השיר והמשל אשר המה עושי' המליצי' והמושלי' למשול משל להורות על דבר מה אשר היה להם המשל ההוא במדרגת החמר אל הנמשל הנה מהם ישיגם בזה הפועל מה שיקרה לטבע. כי עם חכמה מה להם יבואם עורת או שגעון בשיריהם ומליצותיהם כי יוסיפו או יגרעו מהנמשל דבר או דברי' במשל ולא ישמרו את מתכונת הדבר ההוא אשר רצו לאמרו כאשר יחסר הטבע או יוסיף על כלי הנפש לרגעי' עד כי היו פעמי' רבות הם ושכלם ושירם חטאים בדבר הזה לבלתי הסכים המשל עם הנמשל מכל הצדדי' והיו חסרי' או יתרי' ובעלי מומי': והדבר הזה יקרה על הרוב במיני השירי' וההמשלי' העשויי' ברוח אנושי לא ברוח הקדש האלקי: ומהם ישיגם הלאות והעמל הרב עם הנכשלים בעם אשר לא יוכלו לתת אמות וקיום והשארות לדבריהם כנפשות החטאים השומעי' מצד העדר הכח הקבול כי אם ברוב דברי' כפולי' ומכופלים על כובד אזנם לחזק את הדבר ברובו ולא יפסד במעוטו בלב השומעי' את משלו ושירו כהכפל הטבע את האיש שלא יפסד וישאר במין. וזה יקרה גם בשירי רוח הקדש כשירת דבורה ומשלי יחזקאל וזולתו. אמרה בשירה עורי עורי דבורה עורי עורי דברי שיר (שופטים ה, יב). שכפלה דבריה בארבעה אישי' לחזק דבר אחד בעינו מכל דבריה שלא ישוב ריקם ויפסד ולא ישאר באיש אחד. ואמ' ארץ ארץ ארץ שמעי דבר ה' (ירמיהו כב, כט) שכפל שלשה אישי' לחזק ענין אחד לבד: ומהם ישיגם אפיסת הכח הרב הצריך להפיק רצון מזולתו בדבור אחד ולא יפיקו רצון מאת העם אם לא ירבו ידברו גבוהה גבוהה יצא עתק מפיהם (שמואל א' ב, ג) ברוב דברי' מרבי' כח הדבר הנאמר על הכל או על צד ההכרח או המועיל או היפוי למען הרבות שיר ודעת נגן על לב רע. כי כוונתם ורצונם בדבור אחד אינם נשמעי' כי אם בהרחבת דברי' ואופני' מתחלפי' כשירת ישעיהו ומראות זכריה אשר הרבו דברי' שוני' על דבר אחד בעצמו בהכפל רב וליפות ולהועיל וכמוהם רבים להיותם מדברי' עם המוני' המוני' אשר יעלימו מהם הטבעי' המוסרי' הטובי'. ודבריהם אינם נשמעי' בשפה אחת ודברי' אחדי'. ולכן גם הנביאי' לא יכלו לחקות להם משלי' ושירי' כי אם במלאכה שיריית מחקה הטבע המוסיף וגורע ומיפה וכופל כפלים לתושיה. למען ישמע העם בדברם עמם. ואולם בבא הנביא להטיף מושכל אל משכילי' השרידי' אשר ה' קורא להאיר עינם ולבם במראות אלקי' אשר לא יעלימום הטבעי'. הלא דברו ושירו ומשלו בדבור אחד נאמרו לא יוסיף דבור לחזוק ולא יגרע ליפות או להועיל כי אם בא יבא הדבור ההוא ברוב ענין הנהו יוסיף בכל דבור ודבור ענין נוסף על הכללות כשירת הים וסולם יעקב ומראת ישעיה ומרכבת יחזקאל אשר יחקו במלאכתם השיריית את פעולת השכל האלקי אשר הוא נבדל מהחקוי הראשון הטבעי בשלשת אלה ההבדלי' שאין בדבריהם כושל מותר ובטל אף לא הכפל לשון ולא רוב דברי' ויפויי' על דבר אחד נכללו92 אבל כל דבר ודבר וכל מלה ומלה שבשיר ההוא והמשל ההוא יש בה ענין נוסף על כלל הנמשל כי כל ככב וככב יש לו כח בפני עצמו נוסף על כלל הככבי' לא כאישינו93 אשר אין להם כח נוסף על הענין הכולל אשר בם.  68א  ומזה המין מהמלאכה השיריית המחקה את פעולת השכל האלקי הנותן מספר מוגבל למעשיו לא יוסיף עליו ולא יגרע בהכפל לחזק ולא ליפות ולא להועיל כי אם מספר קצוב לכל דבריו היה זה השיר אשר הוא על כל השירי' והוא קדש קדשי'. כי לא מחכמה יחשוב החושב על זה האיש העולה על כל האישים כמבואר בשיר המעלות. כי ירבה משלו ושירו מהבל הבלים ומאהבת נשי' ויותיר המשל וימעיט לרמוז על המשל המורה על חשקת נשמת האדם94 הגדול כאלקי' אשר השמי' ושמי השמי' לא יכלכלוהו לחשק הגדול ההוא אף כי השיר הזה הקטן מהכיל כל דבריו ואף כי אם נאמר כי יש בו נוספות ודברי' רבי' ליפות. כי אם מסכלות מעט עם95 עצלות רב נופל עליו נלאה להשיב אל פיהו כל מלה ומלה ולהסכימה אל הנמשל הזה הגדול והנורא. וגם כי מתוקה שנת העובר על דברי ראש המדברי' בכל מקום הרמב"ם ז"ל אביר הרועי' אשר יאמר כי יש משל אין כל מלה מהם מוספת ענין אבל הם ליפות המשל. ושלא יבוקש מרוב ההמשלי' כי אם ידיעת הכלל לא כל חלקי הענייני'. וינום ויישן האיש ההוא לקולו של הרמב"ם כי קולו ערב לו לתת לנפשו על ידו מעט שינות מעט תנומות יותר מזולתו מעט חבוק ידים לחבק את אשתו. ולא יעור משנתו בבקר בבקר כאשר יעור האיש החפץ לבחון חכמת גדול ושר בישראל בגלות החיל הזה אשר מספרד ועד צרפת אשכנז 

			ותוגרמא אשר לא קם כמוהו ממשה ועד משה בחכמה ובמנין כי הרמב"ם ז"ל לא אמר כאשר חשב העצל על מטתו למדקדק את דברו שיהיו משלים ממשלי הנביאים יהיה בהם דבר מותר ובטל חלילה לו להרמב"ם כי הטבע לא יעשה בטל על הרוב אף כי דברי הנבואה כי כל דבריה במספר ובמפקד לא יותיר ולא יגרע דבר אבל אמר הרמב"ם כי אין כל מלה מהם מוספת ענין על הדרך שאמרנו בענין השני מהמלאכה המחקה את הטבע לא שיאמר שימצא בדברי הנביאי' מהמין הראשון שאין מספר קצוב לדבריו וכי יש בם דבר מותר ובטל: וראה נא אם נתן לך האלקי' לב לדעת ולהבין דברי הרמב"ם איך גלה סודו לעבדיו באמרו אבל הם ליפות. שזהו אחד מ{השלשה} הדרכי' אשר זכרנו שבו מרבי' המשל. וגם כי לא הזכירם הרמב"ם שלשתם הנה הזכיר היותר פחות מהם להורות ממנו על היותר נכבד מצד הוראת הפחות והיתר. והורה לנו ברוב חכמתו כי היפוי במשל הוא הכרחי מצד שהוא מדובר להמון ובדבל96 הנופל תחת הנאה והמגונה לא האמת והשקר. אשר האמות בנאה ובמגונה הוא הרבות היפוי או הגנות כמבואר למליצי' בחכמת השיר וההקש ההמשליי: עם כי תרדמה גדולה נפלה על החושב ההוא אשר לא יעור למאמרו של הרמב"ם אשר אמר שלא יבוקש מרוב ההמשלי' ולא אמר שלא יבוקש מכל. מלבד שהעירו בדברו לומר שלא {יבוקש} כי אם ידיעת הכלל לא כל חלקי הענייני'. אשר רצה בזה למביני' להעירם שיחקרו במשלי הנביאים על דרך שיחקרו המעייני' בפרטי הנמצאות. כי כמו שהוא הכרחי לחוקר דרך משל בצורת המין האנושי שישמר בראשית עיונו שלא יטריד מחשבתו לחקור כל חלקי ענייניו וכליו וכל אבריו אחד לאחד. אבל צריך שיחקור בתחלה ידיעת הכלל ההוא שהוא הצורה האנושית לא כל דברי פרטיו פן יהיו סבה להטרידו מלמצא הצורה שהיא כלל עניינו כי הפרטי' מטרידי' מלמצא הכולל: כן צוה בדבר הזה במשלי הנביאי' כי אם תטריד בתחלה מחשבתך בפרטי הדברי' לא תמצא הכלל. אבל לא צוה גם לא הזהיר בהשמר פן ואל כי אחר ידיעתך הכלל שלא תדרוש ותתור לדעת מספר פרטיו אם תוכל למצא דרך שיסכימו כל אחד ואחד מהפרטי' ההם  68ב  אל הדברי' הנמשכי' מהכולל. כי כן ארחות חכמי הטבע והאלקות לחקור תחלה הכלל שהוא הצורה. ואחר יום יום ידרושון מספר הפרטיי' המסכימי' עם מספר הדברי' הנמשכי' מהצורה כדברי ב"ר בה"ה באמרו עד היום הגענו לדעת עשרת אלפי' תועלות באברי הב"ח. אשר יראה מזה כי עם אשר ידעו ואשר הבינו הענין הכללי מהב"ח שהיא הצורה לא עזבו מלחקור יום יום תועלת האברים הפרטיי' ומספר הכלי' המסכימי' לדברי' הנמשכי' מהצורה הכוללת: זאת ועוד אחזתו שינה לאיש החושב אשר לא יקיץ משנתו אשר היא תשעה וחמשים מן המיתה. לשמוע בקול איש האלקי' הרמב"ם ז"ל הקורא בקול גדול ולא יסף לאמר בדבריו האחרוני' אשר הם טובי' מאלה הראשוני' כי יש משלי' שכל מלה שבמשל ההוא יש בה ענין מוסיף בכלל הנמשל. וסולם יעקב מזה המין (רמב"ם, מורה הנבוכים, א ט"ו). ולמה לא נאמין שזה השיר העולה על כל המשלים גם הוא יהיה מאותו המין שאין מלה בלשונו אשר לא תורה על ענין נוסף על כלל הנמשל. ויהיו מספר דבריו קצובי' ומסכימי' אל פרטי הענייני' הנמשכי' מהענין הכולל לא נותרי' ולא חסרי': אשר לזה המספר הקצוב בכל דבריו חרד לבי ויתר {כבודי} ממקומו הראוי לו לשבת בשפל כל המדברי'. לעלות למעלה במקום גבוה להשמיע קול ולהרים לשון מדברת גדולות למען שמו בכל אשר תמצא ידי די השיב לו מספר כל מלה ומלה מהמשל אל הנמשל שלא תהיה אחת מהנה נעדרה ולא לבטלה ולא לכפל ענין במלות שונות. אף לא להכרח החמר או להועיל או ליפות המשל החמרי. כי אם לתוספת אורה וענין נוסף על הכלל. ולמספר קצוב לנמשל עליו אין להוסיף וממנו אין לגרוע. כי מאז באתי לדבר בשם השיר הזה של שלמה הרע לי על אודותיו שנים שלשה דברי': את האחד כי אמרתי היתכן שמן השלם שלמה בחכמתו כמבואר בשיר המעלות יצא כי אם פעל שלם שהוא שאמ' ארסטו' הדבר שעליו אין להוסיף וממנו אין לגרוע. ויהיו מספר דבריו קצובי' באברים היקרי' אל החיים. ולא יהיה השיר הזה כדבר חסר ובלתי נשלם כמספר גדודיו עליו יש להוסיף וממנו יש לגרוע: ואת השני כי אמרתי על זה השיר הזה פעל חכם מכל האדם לחבר מאמר או שיר ממאמר הכמה המתפרד מצד חמר המשל אשר דבריו לא יתכנו לכנס תחת מאמר הכמה המתדבק מצד צורת הנמשל. והיה שירו זה כגוית האריה המת אשר כל עצמותיו נופלי' כנפול עלה לעצמי' על פני האדמה ואין מקבץ ואין מאסף הביתה. ולא יהיה פחות ונבזה מהכלב החי האחד אחוז בחבלי האחדות ואם רב הוא ובעל אברי' רבים. אין זאת לשיר הלזה כי אם רוע לב הרועי' אותו מעודו עד היום הזה: ואת השלישי כי נתחמץ לבבי בימי על השיר הזה הרש אין כל מלבוש וכסות לו מאביהו ומעמו כאלו בעון חללו העושו וישלחהו בעד פשעו כפרא חפשי מעמו ללכת ללבוש לו צורה באשר ימצא ויחפש ולא מצא כי אם מלבוש נכרי הלבישוהו זרי' אשר ראוהו רצוץ ועזוב לאחרי' להלבישו ככלי אין חפץ בו המלך אשר כבר עשהו והיה לבוש צורה לא טובה ומבלי תקוה לאחריתה כי מה שלא עשה עושהו אינו עשוי. ואינו משלם מביתו עד כה. והדבר אשר יקשה להפשיטו ערום מכל צורה כשהיה והלבש אותו מחלצות יקרות מבית אביהו. הנה הוא כי ירא אנכי וכל הבא לקרבה אל ההפשטה פן לא יאבה ולא ישמע אליו השיר להפשיט צורותיו הראשונות באמרו הן אלה הצורות נתונות נתונות המה לו מאת מכריו מנעוריו לקחם על זרועותיו ונסה ללכת בם לעד  69א  לעולם ומי נגש אליו וישלם. ולזה האחרון עם הראשון והשני ועם כל הדברי' הנזכרי' שמתי נפשי בכפי לחוות דעי גם אני בכח ידי גם כי לא נבונותי: והיה כי יאמרו אלינו זקנינו מחר לאמר מה נרווח לו ריוח והצלה ליהודי' להשלים את מחסורו אשר יחסר לו. ומה שמץ דבר טוב נמצא בעדו לתקן את אשר עותו: הן לפניו לא היה איש סופר מהיר אשר יוכל לספור מספר קצוב לכל מלותיו אשר לא יסרח העודף על הנמשל או יחסר. ואיך יתכן כי יעלה ויספור הוא כל המלות ויאמר שכלם מתאימות ומסכימות תהיינה לנמשל המרבה לא יעדיף והממעיט לא יחסר: גם זאת לפני' בישראל לא נראה איש ובידו דבק מאום מכל דבר97 טוב להעבירו בין בתריו ידובקו והיו לאחדי' חזקי' אשר לא במהרה ינתק כל נתח טוב לנתחי' כהנתק טיח תפל הנופל לפרקי' ואיך תשיג ידו למצא דבק חזק בל ימוט עולם ועד. הבחמר או בזפת יחשוב להדביקהו עלמות. או בדונג נמס וריר חלמות (איוב ו, ו): אף לא בימים הראשוני' אשר היו טובי' מאלה לא נשמע על איש ועל אדם אשר מצא כלי כסף וכלי זהב ושמלות מכל טוב אדניו שלמה וחכמתו אשר יספיק לצור לו צורה קטנה על אחת מדברותיו וכח ידים לא היה להם להלבישו צורה אם לא לקחו מידם טובם לצייר בם צורותיו ושלמיו.98 ואיככה אוכל99 למצא דברי חפץ מגנזי המלך ומכמניו להלביש אותו מחלצות מראשו ועד רגליו. אף כי עטרות לו וענקי' לגרגרותיו. הן זאת אשיבה אל נא נלכה ונוכחה. אבל שימה נא ערבון לפני כל יודע אשר לא נטה אם אספרה אל חק המלות יותר מהמה. ואמשול להם נמשל כהנה וכהנה. ואם ארדפה אציגה נא אותו חבור כלו במחברת ספור אחד לבד לא רבים כראשוני'. ואם אקחה שמלה ישנה לא חדשה מחכמת שלמה הקדמונה הערוכה לה על שיר המעלות לעשות לו צורה ברומה תמימה עולה לה' לעולה מכל בני קדם אשר רבו למעלה: ואולם שמע נא אל נא תהי כהה עין הקורא בדברי' האלה לאמר הראית תולעת יעקב ולא איש שר ונגיד הוא בישראל וביהודה נודע שמו אשר יקראו. הרומשת ועולה מטיט היון ומשפל כל התכונה. לפסוע פסיעה גסה על צוארי צדיקי' חסידי עליון אשר מעולם לבו100 כפתחו של אולם הדוברי' על השיר העתק הזה בחכמה בתבונה ובדעת ובכל תושיה. ולהמיר כבודם ודבורם בלא יועיל. ובאפס מלין יחשוב להרים {ראש} על ההרים הגבוהי' ליעלי' אף כי לשעלים אשר ברגלם. כי אם ילטוש עינו לי ויביט מבט אהבה על דברתי ישוב ונחם על ראש דברו באמת ובתמי' ואמר לכל לא סכל הוא להבזות בעלי אסופות חלילה לו כי כבר יכבדם בלבבו וכסא כבוד ינחילם באמרי פיו ולשונו. ושותה בצמא את דבריהם בכל דבר מדברו: האמנם אחת היא אמרתי אותה אדבר ולא אוסיף פן יוסיף קולי כקול כסיל ברוב דברים. והיא כי הנה אנכי ראיתי את כל המעייני' בנמצא מצד מה שהוא נמצא חוץ לשכל ומצד מה שידובר בו בשכל על דברי פי חכמי קדם. כי המה נחלקו לשתי כתות. האחת היא כת הקדמוני' מאז ומני קדם קדמתה עד תום כל הדור אנשי הנבואה המה ובניהם ותלמידיהם והשותים בצמא את דבריהם עד אפלטון אשר היה בימים ההם ובעת ההיא. וכת שניה לה ראשיתה מאז פסקה הנבואה ובאו ימי הרעה מימי ארסטו' והלאה עד היום הזה. ובין שתי הכתות האלה ראיתי אני הבדל לא מעט בידיעת והבנת פרטי הנמצאים ודברי החכמי' וחידותם: כי הכת אחרונה מצד שידיעותיה הם ידיעות מושגות בעיון השכל ההיולאני בעודו בקנין בלתי נשלם  69ב  והיה מדרך השכל ההיולאני להשיג הנמצאות אשר הם סבה למציאותו ושלמותו השגה כללית לקוחה מטבע הענין הכולל הנמצא בענייני' החלקיים בכח לא בפעל כמבואר במש"ה. והיתה הידיעה וההשגה הכללית היא הידיעה בכח לידוע הפרטי הרמוז אליו לא בפועל כמבואר במקומותיו. היה א"כ מן ההכרח שהשכל העיוני ידע הדבר הפרטי בכח ויסבלהו בפעל. כמו שכתב א"ר בה"ה שאלת ו' וז"ל שכלנו הוא מדע לנמצאות בכח ולא מדע בפעל. והמדע בכח חסר מהמדע בפעל וכל מה שהיה המדע אשר בנו יותר כולל היה יותר נכנס בשער המדע בכח ויותר נכנס בשער חסרון המדע: עכ"ל: ולזה היו כל המפרשי' האחרוני' אשר הם מזה הכת מפרשי' דברי הנביאי' בדרך כללות ולא מדרך פרטות כי לא ידעו הפרטיות כי אם בכח לא בפעל. ומניחי' הפרטי' בידיעה כחניית תחת הידיעה הכוללת והנח להם לישראל ולחכמי האומות לפרש הנבואות והתורות והחכמות בדרך כללות לא דרך פרטי הדברי'. ועל כלם אוהב כסף לא ישבע כסף (קהלת ה, ט) אשר יכסוף לטרוף ולאסוף ולכנוס כל התורה כלה תחת כללים אחדים. ולכתוב זאת זכרון בספר קטן משמנה עלים. ואיוב בארבעה ומשלי בשנים ושיר השירי' באחד. ומי ישיבנו כי יאמר כי הולך הוא אחרי עקבות המלך הרמב"ם והשרי' אשר היו לפניו ימים ושנים: והכת הקדמונה מצד שידיעותיה היו ידיעות מושגות בהשקפה מהשכל הנפרד המשיג כל דבר מהדברי' אשר הוא סבה למציאותו השגה עצמית בפעל וכפי מה שהוא עליו לא על דרך הכללות לבד. כמו שיעיד על זה המשל הנעשה משכל האומן היודע כל פרטי מלאכתו היוצאי' מציורו. ידיעה בפעל לא על הכללות ובכח לבד. יותר ממה שידעהו זולתו הבא אחריו לבחון מעשהו ומפעלו אחד לאחד למצא תחלה הכולל. ואחרי ידיעתו הכולל עוד יצטרך לשוב אל הפרטי' כי לא ידעם עדין כי אם בכח עד שובו במדרגת האומן לדעת הכולל והפרטי יחדיו ידיעה בפעל. וכמו שהבינו כל גדולי החכמי' האמתיים שכן הוא ידיעת ה' לנמצאות כלם אשר מציורו יצאו כי ידעם ידיעה כוללת ופרטית בפעל גמור כדעת אפלטון וכל חכמי קדם. וכמו שכת' א"ר במאמ' הנרשם באות הלמ"ד. אמר כי לא יעלם מידיעתו ית' כגרגיר החרדל לא בשמי' ולא בארץ. ובה"ה בשאלה ו'. ולמה שהיה המדע באיש אצלנו הוא המדע בפעל ידענו שמדעו ית' יותר דומה במדע האישי מהיותו דומה במדע הכולל. ואעפ"י שאינו כולל ולא אישי. ומי שיבין זה יבין ענין אמרו לא יבצר ממנו משקל גרגיר לא בשמי' ולא בארץ: עכ"ל: ובדברי החכם א"ע אשר ראוי להקרא חכם באמת ובאמונה בפירושו לספר תלים על כי יודע ה' דרך צדיקי' (תהלים א, ו) כי ה' הנכבד יודע הכללי' והפרטי' כל מין ומין בפני עצמו. וכל בריה ובריה בפני עצמה כי מעשה ידיו כלם. והחכם יצחק אלבלג הפליג לדבר בדבר הזה בפירושו לכוונות: ואבן סרסה אחריו פרשת וארא. אשר מפני זה נתפשט המנהג בימי' ההם ובעת ההיא לפרש דברי הנביאי' בדרך פרטות לא בדרך כולל כמו שעשו חכמי התלמוד והמדרשות אשר לא הניחו בכל כתבי הקדש לא מאמר ולא מלה ולא אות ולא תג ולא קוצו של יו"ד וחטוטרת של חי"ת שלא בנו עליו תלי תלים של הלכות הפורטות והכוללות כל פרטי וכללי החכמות כמבואר מדבריהם למי שיבינם על אמתתם כי הם ידעו בהשקפה שכלית כל פרטי <ופרטי> וכללי הדברי' בפעל לא בעיון שכלי ובידיעה כללית לבד בפעל והפרטי' בכח. זהו דרכן של בעלי שתי אלו הכתות כמו שאמרנו וכמו שכלל החכם העדיף מנביא (בבלי, בבא בתרא י ע"א) משה נרבוני המכונה שמו בספרי זה המ"ן בר"ת  70א  ה'חכם מ'שה נ'רבוני כל זה ההבדל העצום שבין השתי כתות בשתי מלות לפירושו לאגרת {אפשרות} הדבקות לא"ר באמרו החכמות מקדם בנויות על סדרי המציאות המיוחדי' הנעלמי' כפי מה שיראה מפעולות הראשוני'. והחכמה הנמצאת היום על סדרי המציאות הכוללים כמו שיראה מספרי ארסטו'. זהו תורף דבריו אשר ראיתי שם: וגם הלום ראיתי אחרי רואי כי אם שלמה הע"ה כבר היה מן העולמי' הקדמוני' ומכתות הנביאי' הפורטי' על פי ה' הנפרד המשקיף בם את כל דברי חכמותיהם וא"כ הוא גם הוא שלמה פרט בכלל ובפרט את כל אשר השיג בהשקפתו והמשכתו הרבה והעצומה את כל חכמת הדבקות בנפרד עם כל פרטיה דקדוקיה מקריה ומשיגיה בזה הספר משיר השירי' הבא לבאר חכמת הדבקות בנפרד: ובאו האנשי' האלה המפרשי' בנפשותם את דבריו כפי טבע הענין הכולל כדרכם של אלו האחרוני' ובצרו את הכרם היה לשלמה כבוצר על סלסלות את האשכולות ואת העוללות לא עוללו למו ופרט כרמו לא לקטו להוציא את יינו מן הכח אל הפעל ועזבוהו על פני השדה מכוסה ונעלם כהעלם ידיעת הפרטי תחת ידיעת הכולל לעניים ולאביוני'. והיה שירו זה עם באורם כאחד המאמרי' הכוללים שאינם בתכלית מהאמתות כמו המאמרי' הפרטיי' שהם יותר קרובי' אל האמת כמו שכת' ארסטו' בשני מהמדות ובא העני ואביון אחר הבוצרי' לעולל את הכרם וללקוט את הפרט. וא{ס}ף איש טהור עינים ובר לבב את הפרט ואת העוללות אשר מצא ודרך בגת ענבי' אלפים בת יכיל והוציא מהם יין רב מכל יין הבציר: היטב בעיני ה' אשר עשה או היחר אפו. או בעיני אלקי' ואדם היה רע או טוב: הלא טוב טוב הוא עוללות העני והפרט אשר לקט ברובו מבציר העשיר אשר אסף במעוטו. מלבד זה הטוב השני אשר עשה כי טוב הוא שיאצר ויאסף הביתה כל פרי השדה ותבואת הכרם והיה לאכול לבני אדם גם בני איש מהיותו נעזב לחיה ולבהמה והיה להם לאכלה. גם כי העשיר לא יוכל להתלונן עליו לאמר כי הוא יתפאר עליו לעשות את אשר לא עשהו כי הדל לא ירבה דבר כי אם מאשר העשיר עזב לו ונתנו לו מרצונו. ואין זה העני כי אם כעבד המשמש את הרב על מנת לקבל פרס: ובכן יהיו דברי אלה אשר אדבר בזה הספר בסדר המדרגה מהפרט והעוללות אשר היו בכח הבציר והפירו' אשר הניחו לנו אבותינו העשירי' הקדמוני' להתגדר בו: ואתה לא יהיו בעיניך כדברי' חדשי' מקרוב באו לא שערום אבותינו המפרשי' הקדמונים כי אם דבר ישן נושן. וחדש מפני שהיה בכח דבריהם ויצא אל הפועל ככל פרטי יוצא מתחת הכולל ונראה כחדש כענין זה המשולש הרמוז אליו שזויותיו שוות לשתי נצבות היוצא מתחת כל משולש הכולל כמבואר במקומו. והיו כל אלה הדברי' נראים כחדשי' מפני שהם יוצאי' מתחת הפירושי' הכוללים כי מפיהן אנו חיין. והמביט אל כל דברי המפרשי' אל מקום אחד הם כלם שבים ואם נראים כמתחלפי' כי כל דבריהם אמת והלכה למעיין בם בחכמה ובתבונה כאמרם ז"ל על כל דברי האמוראים החולקי' בכוונת אסתר שכלם אמרו אמת ואין בם חולק. ואנכי לא אהיה רק כאחד העבדי' המשמשי' את הרב על מנת לקבל פרס ושלום על ישראל: כי לא לבד בדברי' שאינם סותרי' אמרו חכמי' שהם כלם אמתיים כי גם בדברי' הסותרי' כטמא וטהור ואסור ומותר אמרו ז"ל אלו ואלו דברי אלקי' חיים (בבלי, ערובין יג ע"ב): והסבה היא כי כל הדברי' אם היו מגיעי' עד תכליתם היו מגיעי' אל האמת. אבל מצד שלא נשלמו נראי' כסותרי': והם כמשל הקוים היוצאים מן הנקדה נראי' למי שלא יראה ראשיתם שהם הפכיים זה לצפון וזה לדרום זה למעלה וזה למטה אבל  70ב  הרואה שכלם יוצאי' מנקודה אחת אין שם הפכיות והדברי' עתיקי' והבינהו. לפי משל אחד גשמי והוא כי כמו שהאור השמשי שהוא אחד בעצמו ובבואו על העין שאינו יכול לסובלו לחולשתו הנה הוא מתחלק ומתרבה בעין החלוש ויראה שהוא אור בעל נצוצות רבות וגווני' מתחלפי' ואם הוא אחד פשוט בלי התחלפות כמו שיודע שהוא אחד בראשית הנקודה כן אור האמת הוא אחד במושכל האלקי אין הפך לו. ובשכל האנושי הוא מתרבה ומתחלף חלופי' עם היות שרשו אחד פשוט בלי חלוף: הראש השני בהצעות מביאות אל ההבנה הנכונה במשל ונמשל וינותח לנתחים שנים א' נתח טוב לדעת כי טוב הוא להציע הצעת המשל שלא הציע החכם בחכמתו ויגרם לגרמים ארבעה. גרם א' בהודעת סבת המנע המשע"ה מעשות לזה השיר הצעה ומה הסבה לבא אחרי המלך לעשות את אשר לא עשה הוא: ככל הבא אל האהל האלקי אשר נטה לשבת שם עמודיו ואדניו101 ועציו וכל חיתו שדי ואנשיו מבלי הצעה בא בחפץ (כפו) [נפשו]102 הוא לבדו. ובגפו יבא לחזות בנועם כל דבר ודבר למינו ישכון. ועינו לא ראתה ולא הרגישה זולתי קול המולה והמונה רבה כלולה מעשבי האדמה ואבניה בהמתה ואנשיה יחדיו ישבו ממולחי' וגם ערב רב עלה אתם ואת עניינם וכל אהלם יסכסך כי אין גם אחד מהם נצב לבדו למינו כי אם מין בשאינו מינו. והיה נבהל ממראה עיניו אשר יראה את הכל מעורב ולא ידע ללכת ולהבחין את מי מכלנו הוא הראש או הזנב. כי חשב למצא מלא כל הארץ וכבודו מסודר לסוגי' ומיני' ואישי' נבדלי' בחדרי' ועליות מרווחי' כבתי החצרי' היושבי' בחצר המלכי' המסודרי' עדרי' עדרי' וכל דבר ודבר על מכונו והיכלו וכל מין ומין על מקומו יבא בשלום אין שטן מערבב מין ברעהו ואין פגע רע מסכסך את האהל המסודר לעולמי': וכאשר בקש ולא מצא את האהל מסודר לסדרי' ראויים לפי דעתו וכאשר עלה על רוחו והיה משוגע ממראה עיניו אשר יראה דבר כלול אשר לא עלה על לבו ועיני שכלו עור מראות את הדבר הזה. והוא לא ידע כי אין ה' רואה אותנו בעולמנו זה על סדר הקדימה במקום והמצב במדרגה מהמעלה והמטה. כי אם לפי הקדימה בעלה ובמעלה ובטבע. והחפץ החופש כל חדרי בטן (משלי כ, כז) המלאה לא יחפש את הנבראי' בנרות המראות אותנו לבד את כל המקומות אשר עמדו שם החמרי' בשפלה וברמה באפס מקום להם מיוחד לפי זאת המדרגה ולא יבדיל אותם האור ההוא לדעת עניינם כי יש יושב בשפל כל המדרגה והוא עליון העולה מעלה מעלה. כי אם בנר ה' נשמת אדם (שם) טרם יכבה יבקש וידרוש זאת ההבדלה. ויבדיל לאור הנר ההוא המאיר לארץ ולדרי' עליה ברחמים כל דבר ודבר לבדו איש איש על מעלתו. וזר לא יתערב בתוכו כי זה כל האדם ושלמותו להבדיל בין קדש לחול כסגולת הכהן הגדול כאשר יתבאר בעיני העדה ברחבה. וכאשר יאמרו החכמי' הקדמוני' כי זהו פעל אלקי כאשר מצא הנמצא כלו מעורב וכל דבר בכל דבר ובא הוא והבדיל בינותם כאמרו ויבדל אלקי' בין האור ובין החשך (בראשית א, ד). כן הבא על רשת השיר הזה וערבובו ילכד בפח הדמיון ויתלכלכו103 עשתנותיו כי ילאה למצא הפתח המביא אל הבנת ענייניו ומי החושק ומי החשוק לאמתו. ואופן החשק הנופל בינותם. כי הכל כאשר לכל בא בערבוביא המה ואביהם אחיהם ואחיותיהם וכל אשר להם משכנותיהם ועריהם בשואה ומשואה בלי מקום נודע להם לבדם ולזרי' המתערבי' עמם לבדם כי הכל מעורב ערובי אהבי'. ואין מבא למקרא העדה הבא לשמוע בקול משל ומליצה המגואלה בדברי' רבים נראים הבל  71א  ולא מצע למחנות החוני' קדמה להכין דבר על מכונו והיכלו. ולא תאמר אני הוא המדבר הנני האומר כי שלמה בחכמתו בנה שירו זה על הצעה לקוחה מספר הישר. ומה לי עוד לעצבי' לתורו ולדרוש לו הצעה אחת זולתה. כי לא מלבי ולא בעד הרחבת הנמשל. אף לא בעד כל חכם לב אני אדרוש מעמו עוד הצעה אחרת. כי אם בעד הרחבת המשל הסגור בעדו. ובעד העם הזה אשר אנכי יושב בקרבו. כי קרוב הוא הדבר כמעט שאי אפשר להבינו באפס הצעה למשלו כי חתום הוא. ואין פתח לבא אל שער הנמשל מבלעדי יפתח המשל תחלה לשית עדר עדר לבדו. וכל דבר ודבר יכירנו עוד מקומו. כי כאשר ערובי הנמצאי' וערובי המקרי' עם העצמי' המה מונעי' גדולי' מהבין והשכיל הדברי'. כן ערובי פרשיות ואמרות ומלות ושמות ופעלי' מסוכסכי' יניאו לב העם מהבין השירי' והמשלי' למיניהם. ולא על כלל הענין לבד אני אומ' להציע לו הצעה כי גם על הפרט הוא הכרחי למען יובן עניינו. כי כאשר בענייני' הטבעיי' לא יבין הכולל מי שלא ידע הפרטי' כי הכל הוא בפרטיו. והטבע עשאם104 בדקדוק רב למען על ידם בהתחברם כלם כאחד יהיה מהם הכל. כן הדבר במאמרי' השיריי' והבלתי שיריי' הם עשויים לעד לעולם בדיוקי' גדולי' כל הפרטי' לחבר מהם הכל הכולל אותם כי מי מכל החכמי' הראוי להקרא חכם באמת אשר יוציא מפיו מלין על צד הקרי וההזדמן לא במלאכת השיר ולא בזולתה כי אם בדקדוק רב. מלבד חכם בעיניו איש כסיל שונה באולתו (משלי כו, ה) ולא יראה ולא יחוש בשנותו את טעמו פעמי' שלש בקרי והזדמן כי לא כציורנו ציורם של רבי' האומרי' לי על השירי' והמשלי' המרבי' דברי' כי טוב הוא לעזוב את הדבור אסור והאמור אסור והמשל כאשר הוא מובן או בלתי מובן. ועשו יעשו לו כנפי' לעוף בשמי' ובארץ וכל אשר בם. והיה להם לנמשל ולא יחושו על הוראת פרט המשל כלל ולא יביטו אליו ולא יראוהו. אבל הוא בציור הראשוני' אשר היו כמלאכי' האומרי' תמיד בפיהם ובלבבם אין מקרא יוצא מידי פשוטו (בבלי, שבת סג ע"א; יבמות כד ע"א). ובתוכם המאיר לארץ בפירושו לתורה שבכתב ושבע"פ רש"י ז"ל האומר תמיד כל היום ואני לישב פשטו של מקרא באתי (רש"י על בראשית ג, ח). ולא זו בלבד עשו חכמי העברי' כי גם רבי' מחכמי היוני' שמרו תמיד דרך הפשט ראשונם105 בפירושם למקרא. ולא הלכו לבד אחרי הנמשל ממנו ולהשליך פשט הדברי' הנראי' בתחלה שהם כפניני' לחזירי' הבולעי' אכלם ואינם לועסי' כי אין זה כי אם כמו איש הבא להבין העולם השכלי מבלי שיבין תחלה {העולם} הגשמי כפי העיון הטבעי. כי הוא קודם בזמן הלמוד והמדע ומורה ומביא אליו. כן הפשט עם הנמשל קודם בלמוד ומביא אליו בדרך המוחש והקודם והמביא אל הנעלם: כאשר לא יראה ולא יחוש לא ישכיל המושכל ההוא כלל כמו שאמ' הטבעיי'106 שהעור לא ישכיל המראי' והחרש הקולות. כן המעלים עינו מהפשט לא ישכיל באמת הנמשל ולא יקרא שלם בהבנתו. כמו שכתב החסיד התורני א"ח בספר האורו' האלקיות אשר לו. וז"ל אל תחשוב שהוא קל ממני בסלוק הפשטי' עד שאומ' ד"מ לא היו עם משה מנעלי' ולא שמע הדבור באמרו של נעלך חלילה לאל. אבל בטול הפשטי' הוא מבעל התוך אשר הביטו בעין העורת אל אחד משני העולמי' ולא ידעו המשקולו' בין שני העולמו' ולא הבינו פניהם. כי בטול הסודו' הוא דעת הגסי' הפחותי' המגשימי'. ואשר ימשך אחר החיצוני הוא הגס. ואשר ימשך אחר הפנים הוא הדק. ואשר יקבץ שניהם107 הוא השלם. זהו תורף דבריו שם. ולזה לא יתכן לנו להורות שלמות זה השלם המחבר כי אם בהסכים הפשט מהמשל עם הנמשל כמו שהבין הוא שני העולמו'  71ב  אשר יתלכדו יחד ולא יתפרדו מהיות מורי' זה על זה. ולזה נודיע ראשונה פשטי דברי זה השיר. ואחרי זה נודיע סודותיו ונמשליו. אשר לא יתכן זה כי אם אחרי הצעה מודיעה דרכיו. והיא להודיע תחלה מי החושק ומי החשוק. ומה החשק. וכל הדברי' הנלוים אליהם על דרך הפשט והמשל תחלה. וגם כי יראה שלא אבה המשע"ה להציע למשל הזה הצעה כהצעת איוב המודעת בכל הארץ מה שמו ומה עניינו. ויתר ההצעו' העשויות למשלי הנביאי'. אין זה כי אם לסבה מפוארה לפי תגבורת המחשבה. כי אמ' שלמה כל הבא אל השיר הזה לא ימנע מן החלוקה או108 כי הוא רשע רע. או צדיק טוב. או איש הבינים בתוכם. אם הוא רע אליו לא אציע הצעה להבין השיר הזה פן יתעולל בו הרשע ההוא ללמוד ממנו לטרוף טרף מאשה תחת109 בעלה במתק שפתים אשר ילמד מזה השיר אם יבינהו. לכן אחדל מהציע לו הצעת שירי כדי שישמע ולא יבין. ואם הוא צדיק וחכם הנה ישכיל שירי מעצמו ואם חדל אני מהציע לו הצעה. להבדיל חלקיו המעורבי' כי כאשר ישכיל הנמצא ואם הוא מהול במי המבוכה ובלול בשמן הערבוביא מין בשאינו מינו ואם הצעה חמרית אין לו. כן הדבר הזה בשירו כי דיו לעבד להיות כרבו: ואם הוא בינוני הנה אם יפנה דרך פריצי' אך110 לא יבין פן ילבט (הושע ד, יד; בבלי, סוטה מז ע"ב). ואם יפנה דרך האתרים וילך את חכמי' יחכם מהם להבין אם חפץ שכל הוא. ולזה לא חש המשע"ה לכבוד שירו לעשות לו הצעה פן יהפך לו לקלון תחת כבודו. ומה עשה בכלו גלה טפח כסה טפחיים לפעמי' כאנשי' ולפעמי' כנשים אינו מגלה לפניו אפי' טפח. עד כי מאתו היתה נסבה אשר לא יובן עניינו על נכונה לדור אחרון אשר ראו אותו בלי הצעה: ולכן הדור אתם ראו כי אל הדור אשר לא זכו עיניו לראות בטוב לבב להבין משל ומליצה בלי הצעה מה. אמרתי אחכמה ואם היא רחוקה ממני להציע לרבי' הצעה ראשונה אל המשל והצעה שניה אל הנמשל: גם כי תאמר אלי איך גלותי היום את חרפת וערות השירה הזאת אשר כסה עתיק יומין בחכמה המשע"ה אשר ראה כי רע הוא לגלות ערותה: הנה אנכי אשאלך והודיעני אם גבר הוקם על חשוקה111 נפלאה להוליד בן חכם112 משכיל דורש אלקי' בצלמו ובדמותו. והוא לא ידע איכה יוכל להולידו ויחפש ולא מצא דרך ישר לפניו להצמיח צמח צדיק להשאיר אחריו ברכה. אם לא גלה ערות אשה ובתה. הלמען זאת הרעה והכלימה הקטנה ככף איש תעזב ארץ עזובה רבה ועצומה מני113 ים. לא. כי הלא האלקים יחקור זאת החקירה ולמד דעת את העם (קהלת יב, ט) לאמר לו כי אלקי' יוצר אור גדול בעולמו. ובורא רע מעט מעורב עמו ולא יחוש על הרע המעט אחרי כי יתערב בטוב המרובה. ולא יעזוב הטוב הרב בעבור הרע המעט הבא בו במקרה. כמבואר לכל משכיל דורש בטוב המציאות וישרו וטובו. ולכן אעשה כן גם אני כמו שאמ' הטבעיי' כי גזרה החכמה שימצא הטוב הרב ואפי' אם יתערב בו רע מעט. לפי שמציאות הטוב הרב עם הרע המעט יותר נבחר מהעדר הטוב המרובה בעבור הרע המעט. ולזה לא אחוש על כל נבזה וחדל אישים אשר ישים דברנו זה כעגבי' אם הוא רע מעט בעבור הטוב הרב הצפון לצדיקי' אשר יקחוהו על דרכי' טובי' וישרי' בלבותם כאשר הוא. ויאמרו בעבורו לדבק כי טוב הוא הואיל הלך {לבי} אחרי זאת המחשבה הגוברת. כי בזמננו זה לא יתכן דרך איש להבין את הנמשל היקר מכל חכמה על אמתתו בזולת הבנת המשל תחלה עם כל הצעותיו הקדמותיו וסדריו כלליו ופרטיו ההכרחיים בהבנתו: זה מה שרצינו לבאר תחלה בטרם תבא  72א  ההצעה מהמשל והנמשל. גרם ב' בהודעת מי החושק: הודעת הדבר מהמתאחר אל הקודם אינו בטוח מההכשל כהודעתנו הדבר מהקודם אל המתאחר לכן עמי שומע לי אל תאשימוני אם אחטא בלשוני בהצעתי זאת כי היא לקוחה מהדברי' הנאמרי' בזה השיר שהם מתאחרי' אל ההצעה. ואלקטה נא בשבלים ההמה שבולת אחת הנה ואחת הנה לעשות מהם עומר לגולגולת ההצעה הזאת. שהוא הודעת כל דבר המגיע אל החושק המדובר ממנו בזה השיר. ועומר אחד אעשה בהודעת כל דבר המגיע אל החשוק. ועומר אחד בהודיע דרכיו של החשק הזה: ואולם העומר הראשון יאסף מהודעת מי החושקת ומי אביה ואמה ואחיה וערסה ובתיה גנותיה ופרדסיה. צאנה וכרמה ונערותיה. דברותיה על לבה. ועם העלמות ובנות ירושלם. ועם דודה ואחיה והמלך ושריו וכונת אביה ואמה ואחיה ודבריהם עמה. ואי מזה היא ואיה איפה כרמה והיכלה. ומה מעשיה וכל הנמשך מעניינה: ונאמר ראשונה כי לא יראה ולא ימצא בזה הספר החתום בהמשל שיריי. וצרור בצרור המאמר הבלתי נשלם בדבר מדברותיו דרך ישר לפני איש דורש את מצפוניו לומר לכל כי החושק אשר דבר בו שלמה פה בשירו היו יהיה כי אם עלמה בתולה מבנות אנשי העיר נפשם בהם חשקה לאהבה. ולא שת לבו שלמה לבאר היטב זאת ההצעה לכורמי' ולעוגבי' לבעבור העלימה מעיני כסילי'. ויחשבוה לידועה וגלויה למשכילי' ישכילו מעצמם זאת ההקדמה. כי כבר ידעו ויבינו כי הנה העלמה היוצאת מכלל הילדות ולכלל השחרות היא באה ונפשה רמה לה. כי מטבעה הוא שיצרה תקפה לחשוק דרך גבר בעלמה מכל בנות עירה הבתולות והבעולות בעל. והוא אשה בבתוליה יקח המשע"ה במשלו לאמר כי בגבהות לבה ותוקף תשוקתה ובאהבתה תשגה תמיד כאש בוערה לא תכבה. הנה העלמה פתחה פיה בחכמה והעיזה פניה מכל רעותיה לגלות במתק שפתיה את רובי האהבות הצפונות וטמונות במעיהן ומתופפות על לבהן אל חשוקיהן. ולא הסתיר המשע"ה פניו ממנו שלא נבין ולא עשה דבר כי אם גלה סודו לעבדיו הבוחני' מצפוני ספרו זה ושירו האומר כי אמרה אל חשוקה כי טובי' דודיך מיין המורה לנו בברור כי כמו שער בנפשה שער כבר את דבר הנשיקה טרם היותה לגודל תשוקתה. ואמר על כן עלמות אהבוך להורות לנו כי היא עלמה נכללת עם יתר העלמות הדוברות אתה ומגלות אליה מצפוני לבם וכל סודותם כאשר יתבאר מדברנו זה: ואולם לדעת בת מי היא הנה המשע"ה העלים ממני ומכל בני גילי ולא זכר את האיש ההוא ואת שיחו המלך שלמה בכל שירו כי אם אחת ולא שנה לו. ואף גם זאת לא הזכירו בשם עצמו כי אם בתארו: והסבה כי אמר המשע"ה גם זכור אזכרנו עוד בתארו אף כי בעצמו אין איש מאנשי הבית כמעט והמדינה שם אתנו יודע מה שמו באמת ובאמונה כי אם אחד מעיר ושנים ממשפחה. ויעמוד מלהזכירו עוד. כי בטח על מכרי יודעי דרכי הבת היקירה מכל חפצים לא ישוו בה. כי על ידה מרחוק יריחו ריח טוב באביה להכירו מצדיה לא מצדו. ויבינו כי הנה אביה הוא אב רם ונשא אבי כל בני קדם קדמתה אשר לא יזכר ולא יפקד מרוב שיבה ועתיק יומין הוא ומאד נעלה. והוא נעלם מעיני העדה אשר אותותיו לא ראו ומעשה ידיו לא הכירו כי אם לשמע אוזן ידעוהו ותקח אזנם שמץ מנהו לבד זה ממנו ידעו כי הוא חונן  72ב  {ונותן} ברוחו שפרה ונדיבה לכל חי משאת מאומה ככל אשר יוכלון שאת שכמה ולזה תארו המלך שלמה בשירו זה בשם נדיבות כאמרו בת נדיב כאלו יאמר כי מתאר מעשיה היא נכרת בת מי היא וכי היא בת איש נדיב נדיבות אהב: ואולם את אמה לא הוגד לי מה שמה ומה שם תארה והסבה כי יודע כל שער עמי כי אשת שב גם ישיש היא גם היא זקנה וגם שיבה נזרקה בה. ומרוב ימים תשב על כסא טהרה בביתה וחדר משכיתה כאשה עצורה והיא נסתרה ואיש לא ידעה. ולא נקראת בשם כי אם הבנים יקרא לה. ונודע בגוים זרעה וצאצאיה היוצאים מצדיה ולה שם על פני חוץ בכל הדרה ותפארתה כאמרם כל היום כאמה בתה הכבודה. אשר ראינו אותה כי צמאה נפשה יום יום לשוב בבית אמה בית ועד לחכמי' (בבלי, אבות א ד) ללמוד חכמה. כאמרו בדברה אל חשוקה אביאך אל בית אמי תלמדני. אשר יראה מזה כי בבית אמה מלמדי' החפצים לדעת מה יותר מכל בתי הוועד לחכמי'. וגם מאחיה בני אמה לא חשב אנוש המשע"ה להגיד לנו מספרם ושמותם עלי אדמות כי עסק אין לו עם אחד מהם בשירו זה כי אם מצד מה אשר התעסקו עמה לאמר מה נעשה לאחותינו ביום שידובר בה מפני הבושה לא מאהבתם אותה כי שנאוה ובגוד בגדו בה היו לה לאויבים ובכל אח עקוב יעקוב. עקבוה זה פעמים. את שבתה הבית מעט עם אמה לקחו מידה. ויגרשוה מהסתפח בנחלת אמותם. ויקנאו בה על שבתה עם אמה בירכתי ביתה ככבודה בת מלך פנימה. והוציאוה באף ובחמה ובקצף גדול כאמרו בני אמי נחרו בי (שיר השירים א, ו). לאמר לה לכי ומעטי את עצמך ועבדי את אחת הגנות והפרדסי' כאמרו שלחיך פרדס רמוני' (שיר השירים ד, יג) ורעי בגדים ובטלאי' כאמרו ורעי את גדייותיך. ושמרי נא את הכרמי' כאמרו שמוני נוטרה את הכרמי' אשר לא נסתה כף רגלה הצג על הארץ וללכת באלה. והנה גם עתה בשבתה שמה בקשו אחיה להודפה מהוד יפיה ולהשיאה אל אחד העם כאמרם מה נעשה לאחותינו. אם חומה. אם דלת. ולא שמו לב להשיאה אל הרועה בשושני' לשבת בביתו בכבוד. על כן יראה כי נפשה שנאה אותם כלם לבד אחד מהם הגמול עלי שדי אמו כמוה לא כמוהם. העתיקי מחלב אמותיהם. וגמולי משדים אחרות114 הניקום מניקותיהם. כאמרו מי יתנך כאח לי יונק שדי אמי (שיר השירים ח, א) שזהו הבדל עצמי בין זה האח ליתר האחים: האמנם המהר ומתן הנכון לרגלה מנעוריך115 בית אביה הנתן לה בצאתה מבית אמה הנה בזה ידענו מה. כי קרוב לנו המלך שע"ה בחכמתו להעירנו על זה כאיש אשר יעור משנתו כי ראה ראינו מתוך דברי שירו כי הנה ערסה ערס עץ רענן עשוי לה ביום הולדה והוא נתן לה גם עתה כי גדלה גם בחלה להכינו לה למטה כבודה ליום חתונה. כי לא קטן הוא להכיל החתן עם הכלה לשכב אצלה ולהיות עמה. כאמרו בדברה אליו על חופתה אף ערסנו רעננה (שיר השירים א, טז). וגם ראינו מתוך דברו באמרו קורות בתינו ארזים רהיטנו ברותים (שיר השירים א, יז) כי בתים גדולים היו לה תחתיים שניים ושלשי' ספוני' בארזי' ועצי ברושי' מוקפי' חומה בצורה כהיכלי מלכי' עם חדרים לשפחות ופלגשים. חדר חדר לאחת להן נצבת לבדנה כבנות מלכי' עם לשכות ועליות מרווחות לגבר הוקם לה לבעלה לאחריתה ולגבירה ונתוני' נתוני' המה לה מאז ומני קדם לשכתה למלאכתה ולכל חייתה. והבית ימלא כל טוב לחלק אותו במדה במשקל ובמשורה לכל היושבים בצלה לא חלק כחלק וקצב אחד לכולהנה. ולה גנות ופרדסי' עם גפן  73א  אדרת שתולה על ארבעת רבעי העגולה מארבע שתילי זמורה ואחת יוצאה זנב כזנב הכרם הקדמונה אשר דברו בה חכמי המשנה. ממנה נשתרגו עלו על צוארי הגן כלו שריגי'. והיה כרמה לכרמי' עצומים נטועי' עם חלוקי נחלים ושתילי שיחי'. ועשתרות צאן רעי עם גדיים. ואדם מן הנשי' נוהג בם ונתון בתוך הגן המוקפת חומה וכותל עגול ככדור כל סביבותיו. עם חלוני' שקופי' אטומי' וחורי' וסדקי' לחזות בנועם כל עובר ושב סביביו בעד החלון למועדי' ולקחת מיד איש מאומה לימי' ושני'. ואת כל אלה ידה עשתה מעשי' נוראי'. לרעות ולנטור ולנטוע כל הימי' כי רועה היא בתבונות כפיה ורובי עשתנותיה מנעוריה בית אביה כאחד הנערי'. ונפשה יודעת לשמור מאד ולעשות בעמק השדים (בראשית יד, ג) כאחד הכורמי' והיוגבי' כפי שיראה כל זה מדברי המשע"ה במקומות רבים: אמר היושבת בגני'. ואמ' גן נעול אחותי כלה. ואמ' שלחיך פרדס רמוני' עם פרי מגדי'. נרד וכרכום קנה וקנמון (שיר השירים ד, יג). אחזו לנו שועלי' שועלים קטני' מחבלי' כרמי' וכרמנו סמדר. ואמר צאי לך בעקבי הצאן ורעי את גדיותיך. ואמ' הנה זה עומד אחר כתלנו משגיח מן החלונות מציץ מן החרכי'. ואמ' דודי שלח ידו מן החור להורות על כל אלה הנאמרי': אך את מספר מפקד העם אשר אתה בבית כמו הנערות הראויות לה כמשפט הבנות הכבודות אשר מהם יכונו למסוך ממסך. ומהם לרקחות. ומהם לאופות.116 ומהם חושבי מחשבות ופעמי' חשות. ומהם פעמי' ממללות בבינה ובהשכל. לא חש המשע"ה בשירו לבא אל מספרם ולא להזכיר את שמותם עלי אדמות. לסבה אשר בטח כי הוא גלוי לכל העמים והשרים כי שבעת בנות המה המשרתות את פני הכבודות מערי הבצורות הקרובות לא הרחוקות. ונקראות בשם העיר ההומיה הקרובה לה לשם ולתהלה. כאמרו השבעתי אתכם בנות ירושלם. ואמ' שחורה אני ונאוה בנות ירושלם כי עם נערותיה היא מדברת: ואולם מה משפט הנערה ומה מעשיה כל עת אשר התעלסה באהבי' והלכה אחרי מאהביה היקרי'. איכה ישבה בביתה או בדד כאלמנה או כאשה גרושה או ארוסה אשר לא היתה לאיש או כאחת הבתולות העליזות בשרירות לבם תלכנה נטויות גרון אחרי הבחורי' ואין מכלים. או עם חברת המוני' בביתה ישכנו עמי' רבי' כאורח בנות מלכי'. ולדעת איה איפה ארמונה והיכלה. הבתוך קריה נאמנה מלאתי משפט שכן. או במגרשי הערים מצבתה. או בקיר החומה היא יושבת בירכתי ביתה. ואי מזה הוא מקום מולדתה. אם מציון מכלל יופי היא מוצאת והיא נקראת על שמה. או מאחת מערי הגלילות הקרובות והרחוקות יצאה לגור באשר מצאה ידה. ואת מי ארחה לחברה. עם פועלי און ומרמה או אנשי צדק ואמונה. עם נשים שאננות או עלמות ורבות בנות. עם מלכי' ורוזני ארץ. או עם בחורי' וגם נערי'. ולדעת איככה נערה בתולה אשר לא אורסה יחידה וגלמודה מכל מודעותיה. גם אלוף נעורי' לא היה לה ככל שכנותיה. יצאה מבית אביה אל מקום שם ישכנו רגליה. האנוסה או מפותה היתה מאת מכריה או אביה צוה זה שבתה הבית מעט או היכול יכלו לה אחיה להסירה מגבירה היא ואמהותיה. ולהשליכה אל ארץ אחרת לרעות את צאן  73ב  מרעיתה ולעבוד את האדמה בכרמה ובגנה זרועיה תצמיח: הן על כל אלה ראתה עיני דבר מה. והיתה לי השירה הזאת לעדה ועם מעט קט יהיה בעיני העדה כי הנה בראשית ימי המעשה הזה לא ראינוה מתוך דברי השירה כי תהיה נצבת כשגל לימין איש מאנשי העיר כי אם היתה כבתולה ועלמה אשר לא אורסה. ולא משכה בעול איש עלה על צוארה להיות נפשה קשורה בנפש זולתה. כפי מה שראינו בדברה באמרה משכני אחריך נרוצה (שיר השירים א, ד) אשר יראה מזה כי היא לא נקשרה בדבר מה וכן יראה כי לבה שמח ועלז בה. באמרה נגילה ונשמחה וגם יראה כי אחרי כל מאומה לא נטתה כי אם אחר {אחד} הרועי' כאמרה הגידה לי שאהבה נפשי איכה תרעה (שיר השירים א, ז). ויראה כי בביתה ישכנו רגליה עם נערותיה ההולכות אתה לעזרתה בעת צאתה מביתה כאמרם אנה פנה דודך ונבקשנו עמך (שיר השירים ו, א). ויראה כי ביתה בתוך הגן נבנה אל מול פני דרומה שהחמה זורחת על פניה בצאתה אל כרמה כאמרה אל תראוני שאני שחרחורת ששזפתני השמש (שיר השירים א, ו). ויראה שהגן בתוך העיר אשר המלך שוכן במרום קצו וקרובה אליו ובאה אל היכלו לרגעי' כאמרה הביאני המלך חדריו (שיר השירים א, ד). ויראה כי בהר ציון ירכתי ירושלימה נולדה על החומות ונקראה בשם בת ציון כדברי המלך שלמה הבא לפתותה צאנה וראנה בנות ציון (שיר השירים ג, יא) אשר היא מכללם. ויראה כי עם עלמות ארחה לחברה והמה נשי עצתה וכי היא יודעת מאד סודותיהן כאמרה על כן עלמות אהבוך (שיר השירים א, ג). ויראה כי היא היתה מפותה שלא היה לה צער לצאת השדה אל צאנה כתחלה להפיק רצון אביה ואמה אשר שלחוה באופן מה. כי הם אמרו מעט לולי אחיה אשר עזרו {אותה) לרעה. כאמרה בני אמי נחרו בי (שיר השירים א, ו) כי לא הניא אביה אותה ולא כהה בה לשלחה לנפשה לשדד אדמתה ולחרוש כל היום כאחת שפחותיה. אבל רבות בנות נתנו לה לעבדה ולשמרה כאלו יאמרו אליה גם כי תצאי מזה ותבואי בארמנותך המה ישרתונך ויהיו בעזרתך למזוג את יינך שלא יחסר המזג ולהכין את אכלך ולהשגיח במעשיך ולדמות את רעיונך. ולחשוב מחשבותיך ולהבחין117 דרכיך. ולהשכיל ולהטיב כל ארחותיך והם לא צוו תשב הנערה ימים או עשור על עבודה רבה. כי חפץ היה להשכילה את אחיה אשר אהבה. ואת אמה ללמדה דרכיה דרכי נועם ומדע וכל נתיבותיה שלום ומישור רב. כי אמר אם כל אלה האמהות תעשינה המלאכות הנזכרות הראויות להן לעשותן. הנה על ידיהן תוכלי להטיב המלוכה ולתור את המנוחה ואת החכמה עם נחלה ולא תשכחי עמך ובית אביך אם יעשו גם הם בערמה ותחבולה עצומה כל אחת ואחת מהמה מלאכתה נאמנה ולא יעבטון ארחותן ולא ילפתו דרכן לעזוב טרחם ועמלן על גבירתם ולקרא לך בכל עת להיות להם לעזרה ולהתעלס באהבתם. גם חברתם מלאכתם וכל חייתם אך אם זאת תוכלי לעשות פעמים שלש ביום תרד מאד אל הגנה לראות. ואל ירכתי הבית לחזות אם יחסר כל בה. ותשלח את אמתך לפקוד גפן זאת וכל המונה. ולחפור פירות אשכלותיה ענבי'. וכל תבואתה תשרש להחיות בהם חיי רוחך וחק לנערותיך. ושמה לא תלין במלונה במקשה וכנוצר תאנה לאכול פרייה (משלי כז, יח). ועל חומותיך תמיד תפקדי שומרי' מהנשי' ופלגשי' פן יהרסון לעלות בקיר שוררים מן החורי' ומן הסדקי'118 אך את לא תהיי שמה כי אם לרגעים ולעתים רחוקי' זהו אשר חפץ בו אביה ואמה כפי מה שיראה מדבריה אשר אמרה כרמי שלי לא נטרתי (שיר השירים א, ו) ואמרה אביאך אל בית אמי תלמדני (שיר השירים ח, ב) כי פניה מועדות אל הלמוד לא לנטור כרמי'. האמנם אחיה השיאוה הסיתוה גם גערו בה לא אחת ולא שתים אבל זה עשר פעמי' עד כי נחר גרונם באמרו נחרו בי כי ברוב דברי' דברו על לב הנערה אשר שאפה רוחה לשבת על פנת בית אמה עם אחיה הטוב לה מעשרה אחים שליטי' על מי מנוחות ונחלי עדן  74א  באמרם אליה יום יום אחותינו את תהיי לאלפי רבבה את תצאי מזה הבית בעת הזאת אשר הגעת למלכות ולפקוד גפן זאת. וראי דרכך בגן ובמעון ובעדרי צאן הנתוני' נתוני' לך מאת אביך הוא עשך ויכוננך. אליהם תבואי ולכי את מלכי עליהם ביד רמה ובנפש חפצה. כי חכמה מה לך ותבונה אין מספר. ואל תאמרי נואש הלב ואנוש הוא מלכת ברחובותיהם. כי ללמוד עוד אורח חיים כנשים מאמי ואחי הטוב ממני אנכי בורחת. כי עד הגן ועדה הזמורה וההיכל כלו וכל אשר בו כי אם לא תלכי שמה לעבדו ולשמרו ותמליך עליהם מלך זולתך הנה חרוב יחרב ויבוש ייבש ויהרס. כי אין זולתך יכול לגאול ולשמור דרך החיים בתוך הגן לא על ידי שומר מה מיום שומר מה מלילה (ישעיהו כא, יא) ולכן מהרי צאי מתוך עמך. ואל תעמודי פן נפגע בך אם לא תבואי במשפט עמנו אנחנו הגרים בעמק השדים לשודד האדמה שלא תשם ולזורעה אנו עובדים שלא תבור.119 כי טוב לנו עבוד האדמה הנותנת זרע להחיות נפש החיים אף כי תבואת הכרם המשמחת אלקי' ואנשי' ושובי ובואי נא כי קרוב יום הבא לחול בכרמי' לבצור על סלסלי' ולענות הידד כדורכי'. ובזה הנערה באה אל ארמונה גנה גפנה וצאנה היא ונערותיה הראויות לה לקחת את המלוכה בידה ולנהוג אותם בשמחה ובתופי' ובמחולות. וגם כי תחלתה היתה באונס שנחרו בה אחיה סופה ברצון שאמ' שמוני נוטרה את הכרמים. גרם ג' בהודעת מי החשוק. אין אתנו יודע ומבין עם תלמיד מתלמידי החכמי' ונבוני' בוחני ספרי מחברי השירי' הקדושי' אשר בארץ המה. כי יוכל בלשונו להתפאר עלי ועל פעל ידי לאמר מתוך דברי השירה הזאת הבינותי באמת מה שמו ומה שם פעלו ותארו המיוחד מזה החשוק המדובר לארכה ולרחבה. כי תדע נאמנה מהוראתם מהותו ואמתתו על נכון. כי על פני כלה לא נקרא בשם מורה בהוראותיו דבר מהותיי מדברו ועצם מעצמותו כי ראתה השירה הזאת כי גדול שמו בשם בעליו ובשמו ירק את חניכיו על פי דרכו על כן הורק מכלי אל כלי הנושא אותו ולא נודע בעמים מי ומה שמו אשר יקראו כי אם בשם ידידות יקרא120 ושמו יכונה. והכל לפי רוב המעשה מהחשק הלזה כאמרו שמן תורק שמך (שיר השירים א, ג) שאין שמו אלא כמו הדבר המורק מכלי אל כלי פעם בזה ופעם בזה. כן שמך נקרא כפי מעשיך. ולזה קראו דודי בזאת השירה המורה על האהבים העצומי' והרבים כאמרה דודי לי ואני לו (שיר השירים ו, ג). ורבים כמו אלה. האמנם לא נראתה הוראה גלויה על פעולתו לפניו בזאת השירה כי אם אחת מהנה. והיא כי הוא כבולם ובוקר ועויין וחונן יושבי בצלו כבקרת רועה עדרו. כאמרה איכה תרעה איכה תרביץ. לרעות בגני'. ללקוט שושני'. אלו הם פעולותיו הנזכרי' בשירה הזאת. והיה א"כ תארו כי הוא רועה. אך לא במחוגה תתארהו זאת השירה לאמר כי שלם הוא במדע בחכמה ובתבונה כתארי השלמי' התמימי' המיוחדי' והמבדילי' כי אם בתאר המלך ביופיו כאמרו דודי צח ואדום (שיר השירים ה, י). חכו121 ממתקי'. וכמו אלה התארי' הכוללי' לא מיוחדי' כי ראתה השירה הזאת כי לא תאר לו ולא הדר מיוחד לרגלו. וכי אין ראוי לתארו כי אם בתאר רוח המושל אשר יעלה עליו ועשה כרצונו. כי הוד והדר הוא מלא על כל גדותיו מכל אשר היו לפניו. וכל טוב אדוניו ואחיו והעולם כלו הוא מלא והנו בידו. כאמרו כלו מחמדי' (שיר השירים ה, טז). ואיה סופר איה שוקל איה מונה התארי' ואיה איפה הוא אשר יקום ויספור מספרם כי אין לו מספר במספרי' והנו כאלקי': האמנם כזו וכזו עשיתי אני לבחון דרכי החשוק הזה  74ב  מתוך דברי השירה הזאת ואמרותיה היקרות הפזורות אחת הנה ואחת הנה. ולמצא דברי חפץ לדעת עניינו כי בכל כחי חפשתי מצפוניו. יגעתי ומצאתי האמן מעט קט מדרכיו בשירה הזאת. וראה לבד זה מצאתי מדרכיו אמרה נפשי אחת לאחת למצא חשבון. השבעה תארים היקרי' הנמצאים בו. 

			האחד כי הוא טוב ומטיב לטובי' ולישרי' בלבותם גם כי לא רבים מיושבי אדמת עפר יקיצו ויתעוררו אל טובו מדי עברו אליהם תמיד להכירו ואף בהטיבו את הטובות טובות מאד אליהם לא יעורו משנתם לאהבה אותו אם על פניהם לא יחלוף ריחו כתמרות עשן כלו. כי אז ועדין אולי יעשן אף כמעט אחד העם להריח בו ריח ניחוח יזל משלמותיו לאפו ועינו ילטוש לו להכירו ורגלו ישא אז ללכת אחריו אולי ימושהו ואחריתו אם ישקוד על הדרך ההוא. עוד ישוב ויהיה כרע כאח לו ויחבקהו וישקהו לתוקף האהבה בערה בו בהריחו ריח בשמיו ובהכירו מה גדלו מאד מעשיו מכל אשר היו לפניו לו לרעים אהובי' ונחמדים כמו שיראה כל זה מדברי השירה במעשה העלמה באמרה לריח שמניך טובי' (שיר השירים א, ג). ואמ' כי טובי' דודיך מיין אשר יראה מזה טובו ואיך אהבתהו והם כאמרם על כן עלמות אהבוך (שם). ואמ' שאהבה נפשי. ואיך בקשה הנשיקה ממנו כאמרם ישקני מנשיקות: השני כי הוא מועיל לזולתו ברעותו צאנו בעתים נכוני' לרעיה ומרביצם בעת הרביצה כדרך הרועי' המועילים לצאנם כדברי הנביאי' המרבי' דברי' בתועלות הרועי'. כאמרו איכה תרעה איכה תרביץ בצהרי'. וגם כי הוא רועה צאנו במקום גבוה לתועלת הצאן כאמרו על משכנות הרועי' שמשכנו למעלה מכלם: השלישי כי יערב לכל מכריו באכלם פרי מעלליו בני אביהו ויודעיו ואכלו ממנו רעבים גם צמאים אף כי העם המתאבים.122 כאמרו כתפוח בעצי היער שהוא ערב מאד כן דודי בין הבני'. ואמר ופריו מתוק לחכי שאין לך דבר ערב יותר מן המתוק. ואמר אכלו רעים שתו ושכרו (שיר השירים ה, א) דודי' שכלם יאכלו בלחמו לרוב ערבותו וישתו יינו וישכרו בו למתיקותו: הרביעי כי הוא טוב ומועיל כפי מה שיראה כי לטוב מזגו לא יערב לו טובו אם לא ייטיב לאחרי' להועילם בכל כחו. ולזה ימצא כי הנה הוא יוצא ממקומו מדי יום ביומו לראות את הארץ מה היא ואת העם היושב בה. ואל ההרים הגבוהי' והגבעות הנשאות יבא. פעמי' בא בארוכה בקצוי ארץ ודרך רחוקה מימינה ומשמאלה. ופעמי' בא בקצרה ואורח סלולה וישרה כי קפצה ליה ארעא ולא יפנה דרך האתרי' אנה ואנה. ודרך מבא העיר ירושלימה בא בה עד גשתו עד קיר הגנה אשר בקרבה. לדעת את שלו' העיר ואת שלום הארמונה. ומה יעשה בה. ולדבר על לב העלמה השוכבת על מטה כבודה רכה וענוגה להסירה מגבירה. מעל כרמיה היו לה למשא וכלימה. להטותה הדרך העולה היא למעלה עליונה היושבת על חוג הארץ וסלעותיה. לבעבור המליכה. כאמרו דודי הנה זה בא. המורה שבא ממקומו כמנהגו ואמ' מדלג על ההרים מקפץ על הגבעות (שיר השירים ב, ח). המורה כי מרוב טובו ורצונו להועיל הנה הוא ממהר בואו כפי האפשר. ואמ' הנה זה עומד אחר כתלנו. שיראה שזהו סוף התנועה ותכליתה בהגיעו שמה. ואמ' משגיח מן החלונות מציץ מן החרכים (שיר השירים ב, ט) המורה שמרוב טובו וכוונתו להועיל הוא משגיח ומציץ על כל דבר ובפרט עליה. ואמ' קומי לך רעיתי המורה שהוא חפץ להסירה משפלות מלאכתה ולהקימה במעלה עליונה מזו. כאמרו יונתי בחגוי הסלע (שיר השירים ב, יד) שהוא מעלה עליונה: החמישי כי הוא טוב וערב כפי מה שיראה מטובו אשר ייטיב לזולתו מכל פירות גנו  75א  הערבים מאד עד שישכרו בו האוכלים והשותים מפרי תבואתו כי יראה כי לו גן רוה דשן ועדנה להתעלסה ביפעתו הרמתה כי שם ביתו ומעונתו אשר מעצו אורה שמנו וריחו. מיערו יאכל פריו ודבשו. מכרמו ועדרו ישתה יינו וחלבו. ובא אליו בכל אות נפשו ולקח מפרי תבואתו כלבבו והאכיל ממנו לאשר בחר בו מרעיו ומאהביו כי הוא ברוח שפרה ונדיבה יאכילם וישביעם איש איש כמתנת ידו המה יאכלו בלחמו וישתו וישכרו עמו. כאמרו באתי לגני שיראה מזה שיש לו גן. ואמר אריתי מורי עם בשמי ואמר אכלתי יערי עם דבשי ואמר שתיתי ייני עם חלבי ואמ' אכלו רעים שתו ושכרו דודי': הששי כי הוא מועיל וערב כפי מה שיראה התועלת שהועיל לה לכוון לכתה בעת הכשר לצאת שהוא כשהסתו עבר והגשם הלך והערבות הגדול שהיה לה מכל דבריו שהודיע לה בטוב לכתה כי הנצנים נראו בארץ ועת הזמיר הגיע שהם דברי' ערבים מאד להולכי דרכי': השביעי כי הוא טוב ומועיל וערב טוב לה לעשות לה תכשיטי נשי' כאמרו תורי זהב נעשה לך (שיר השירים א, יא). ומועיל לה בהוליכו אותה אתו אל מקומות הגבוהי' המועילי' לראות מקומות השפלים והמסוכני' כאמרו אתי מלבנון כלה אתי מלבנון תבואי תשורי (שיר השירים ד, ח) מקומות רבי' שפלים ומסוכני' וערב ברוב דברו אשר הודיע לה ערבותה אתו באמרו לבבתיני. מה יפו דודיך (שיר השירים ד, ט–י) נופת תטופנה שכל אלה דברי' ערבי' אשר אין להם ערך: גרם ד' בהודעת אופן החשק: סדר המדרגה מהחשק כמדובר123 בשיר הזה כלו מראשו ועד רגליו לכל מראה עיני העדה לה חלק בבינה. הלא הוא ברובי תורותיו מורה באצבעותיו. כי החשוק העובר בשוק אצל כל פנות הארמוני' הגדולי'. לראות בבנות הגרים. וגם בבני התושבי' גם כי עינו ילטוש על דרכיהם באהבי' ומשאת פניו אליהם לכלות ימיהם בנעימי'. אין גם אחד מהם אשר יחרוש בבקרי' בצהרים ובין הערבים לאמר בלבבו האם אביט אליו ואם אראנו בעין האהבה הראויה לנעים זמירות מזמרת הארץ ונורא תהלות כמוהו כי כלם124 שואפי' לרדוף אחרי המלך והשרי' בחורי חמד עם מרעים הממלאים שחוק פיהם ובלשונם ועינם יסקרו להם וכל הנשים יתנו יקר למשחקיהם ואחרי הבחורי' לבם הולך אם קורץ להם בעיניו ואם מולל אליהם ברגליו ואם משחק בעיני משחקת לפניו. אך אם העלם יעלים אחד מהם אהבתו בקרב לבו והצנע יצניע חשקו בראשית תבואתו. ולא יראה ולא יחוש לדבר צחות ודברי' עליזי'. ולא ימלא שחוק פיהו כפי כסילי' מרבי' הבל אין איש ואשה שם על לב מעשהו. ואין אומר השב לבך אליו ואהבהו. ועל כן החשוק הזה שנאוהו אשות המזמתה ובנות ירושלימה כי לא דבר אליהם נכונה כמלך ושריו ועבדיו האוהבי' לנאום נאום ברוב דברי'. ובנות העירה היוצאות לשאוב מי אהבי' מן העין המבטת אל פניהם. לא הביטו אל יופיו ואל טובו ולא נהרו אל הדרת גאונו ולבם בל עמו. ולא זו בלבד עשו לו רבות בנות מבנות הארץ להחטיא את בשרם משגות באהבתו תמיד ועשו את החטאה הגדולה הזאת. כי גם העלמה היוצאת לקראת נשק ואהבה ותשוקה רבה כמבואר מתכליתה חטא חטאה גם היא באהבה כבכורה בראשיתה. וזה החלה  75ב  לעשות הפך הכוונה. כי בבואה בתוך הגן בתחלה לשכון בארמונה ששו אתה משוש כל שכניה בשמחה בתופי' ובמחולות וכל העם רואים את הקולות ועיניהם כלפידות משוטטות בכל הארץ אשר דרכה בם זאת העגלה היפיפיה כגפן פוריה מכל בנות עירה הומיה היא ושלטת וברבות הטובה בכל הדרה רבו אוהביה. וגם כי רעיה בגדו בה לא היו לה לעזר ולהועיל. הנה היא בתבונות כפיה כוננה ידיה לעשות טוב בעמיה. עד כי יושבי העמק אהבוה. נערי ירושלם חמדוה ואציליה חקרוה. המלך ושריו חשקוה. מלבד אביר הרועים אשר לא דרשה בפיהו גם לא חקרה בשפתיו גם כי דרוש דרש אותה תמיד במאור עיניו לראות אם אולי תאבה האשה העלמה להביטה אל מראהו ואל גבוה קומתה125 ולזרוק בו ניצוצי אור נפשה לחשקה בו בעד חלון בת עינה. הנה לא דבר על לב העלמה. והיא בנעוריה לא ידעה מה ממנו. כי אם מאהביה השוגי' באהבתה לעיניהם. המתעלסי' באהבי' על פניה. הנותני' מתנות ותענוגות בני אדם אל פיה. וכל נדה ואתנן ומוהר ומתן תקח לה מידם לא אצלה דבר מכל אשר ינתן לה אך את נפשה שמרה מהיות לאיש חרופה. ומלכת אחרי עוגביה אנה ואנה להדבקה בם. רק בבית המלך תלך אם נקראה בשם עם עלמות כבודות וחמודות כי טוב הוא לה מעשרה שליטי' להשתעשע אתו שעשועי' יום יום כאמרה הביאני המלך חדריו (שיר השירים א, ד). ואמ' עד שהמלך במסבו נרדי נתן ריחו (שיר השירים א, יב). ובמלכותו ורום לבבו ורוב עשרו וכבודו ונעימותו נתנה עיניה ימים אחדים באהבתו אותה כי אמרה אני אוהבי אהב וחושקי יחושקו ממני. ולא על המלך לבדו נתנה את דודיה כי על כל השרי' והנחמדים אשר אהבוה. את כל אלה ידה עשתה בעצת נערותיה הסיתוה לשית אליו תשוקתה ולהנשא לו לאשה אם חפץ בה המלך. כי עדן לא היה חרות על לוח לבה החשוק הנעלם מעיני כל אוהב דבק להכיר הודו הדרו ותפארתו להיותה כיונה פותה אין לב נכון להכירו. כי היא לא שמעה בקול איש ואשה ירוממוהו בקהל עם בפיהם ובלשונם יהללוהו. כהוללים יהללו המלך והשרידים. וכל הנשי' יתנו יקר וגדולה למלך ולנגידי' אחת מפה ואחת מפה להדבקה בם. והחשוק הזה לא יזכר ולא יפקד ולא יעלה על לב אחת מהם. כי אם מפי עלמות תמימות ישמע קול דממה דקה לאמר כי יש אוהב דבק מאח (משלי יח, כא) למתהלכי' לפניו באורח ישרה ונעימה. יפה אף נעים מכל מלכי האדמה באדמה. מפיהם לקחה העלמה {מעט} השתנות מעט תשוקות חדשות לאמר אשימה נא עיני ולבי שם ימים מה ואדעה אם חדל אהבה הוא. ופעמי' שלש עם גבורה ואמרה צרופה אנסנו הילך באהבתי אם לא כמו שיראה מדבריה בדברה אליו כי טובים דודיך ואמרה משכני אחריך ואמרה הגידה לי ותלך העלמה עם העלמות אשר גלו אזנה על החשוק התמים מכל חשוקי' ותשב בפתח עינים על הדרך אשר הוא עולה ויורד ממעונתו אל ירכתי העירה ואל הליכות ביתה לראות במה נחשב הוא ותרא אותו כי טוב הוא לה ולכל הנלוים עמה כי ראתה כי בא לחננה באהבה וברחמים גדולי' לא בכסף ולא במחיר הוא חונן ונותן מנות לרעים אהובים ומתנות  76א  לאביונים. ואת כל אשר יאהב יוכיח אהבתו בתתו לו מכל הון ביתו באהבה אשר אהבו ומרוב נדיבותו. ונפשו לא אותה ולא בקשה דבר מהם ולא מהמהם ולא מהמונם כי לא יחסר כל בו. וכל הנמצא בית המלך והשרים ומלא הערים גנות {ופרדסים} וארמוני' וכל אשר יאכלו הנערים מידו יקחו כפי מה שיראה מאשר עזבה את כל עשר כבוד מלכותו של מלך בעד החשוק הלזה אשר ראתה שלמותו. וכי כל עצמו הוא דורש טוב לעמו אשר אליו יתלכדו ולא יתפרדו מה שלא עשו כן החשוקי' האחרי' כי כלם אוהבי שחד רודפי שלמוני'. ואהבתם גם חשקם כבר אבדה במלואותם את תאותם. ולא באמונה הם עושים לכרות להם ברית כרותה לעד לעולם. גם לא לעזר ולא להועיל בכל הטוב היתה אהבתם אל הדבק בם. על כן יראה כי בחזותה את כל אלה ההבדלים הן המה היו נסבה כי מאנו ידיה מלכת עוד אחרי מאהביה אלה הראשוני'. ותקל אהבתם בעיניה והפכה להם עורף ולא פנים ופניה לא היו לה עוד צופי' פני אהובי' כי אם אל מול פני אביר הרועים בחשק חרוץ כמבואר מכל הדברי' הראשוני' וגם האחרוני'. ובאהבה רבה בערה בה כא{ש} לוהט וכשלהבת יה ותלהט אותה ביום הבא ובטרם יבא חבל לה לדבר דבר דבור על לב חשוקה. והמליטה זכר האהבה עם חברותיה בשפתיה נעות וקולה לא ישמע כי קרוב הוא לה באמרה כי עוד יש לה תקוה כי ישקנה חשוקה נשיקות נעתרות. ובאהבתה ישגה תמיד לעתות הבאות. ועיניה תמיד בדברה כדברי' האלה היו נוצצות כעין נחשת קלל מלהבות אש בוערות בלבבה כניצוץ השמש בגבורתו ויציתו126 אש באישון עינו ובלהטו127 כמעט מוסדי רוחו ונשמתו. עד כי גם הוא אשר נוצצה בו הניצוץ ההוא פנה אל להבים לחזות מי הוא הנצב אחר הלהב אשר להטתו בלבת אש. וירא כי אין איש ואשה נצבים128 לקראתו כי אם נערה בתולה נפשה קשורה בנפשו. וחשקה בערה כתנור בוערה באהבתו. ויאר פניו אליה כאור החמה שבעתים על אישון בת עינה במבט אהבה משולשת ותשוקה משולשת. ויהי הוא כמשיב דבר טרם ידבר לה בלשונו רק עיניו ירזמון מחשבותיו מבלי יוציא מפיו מלין למען תת כח לה ברמזה להרימה קולה ולהורות את אשר בלבבה וכאשר פתר לה בקריצה ובהבטה כי אהבה. כן העזה פניה ותאמר לו הסבה אשר חשקתי בך מאד מאד היא כי כמו שער בנפשי שערתי כי טובים דודיך מיין ומכל תענוגות בני אדם מפני רושם הניצוץ היוצא מבת עיניך אל עיני כי הוא הציץ כי הצצה מורה אהבה עזה לא ישוער ולא יאמן כי אם למי שנסה: ואני היודע ועד בדבר הזה כי הנה אנכי נסיתי את הדבר פעם אחת ולא שניתי לו. ואף גם זאת לא בעצמות וראשונה כי אם במקרה בעלמא אשר הקרה ה' לפני זה כי הוא המביא את המקרה לאיש כמעשהו. ועתה אל תעצבו ואל יחר בעיניכם אם אומרה זאת לכם מאשר נסיתי כי הנה אנכי בעת הזאת כבן חמשים שנה. ולא זכיתי שיאמר עלי שאני חושק דבר בכל ימי כי אם מחברת ספרי' ובאור זה החשק משיר השירי' אשר לשלמה ואני כהיום דובר עם איש שלומי וגבר עמיתי על כל דברי האגרת הזאת אשר הייתי שוקד על דלתות באורה לבאר דרכי החשק הלזה ומהותו איך הוא. ועובר הייתי בדברי עמו בדברי' האלה בשוק אצל פנת בירה גדולה אשר לא עברתי בה מימי. והקרה ה' לפני שית כבודה כבת מלך פנימה מפתח ביתה יושבת את רעותיה רבות129 מדברות אתה. ויהי בעברי והנה ניצוץ כמראה הבזק יוצא ממרכז בת עינה אל מול נקודת בת עיני גם כי אנכי לא ידעתיה בשם וגדר ולא ראיתיה מעולם והיא רחוקה ממני כמטחוי ארבע אמות של רחוב העיר. וחי ה' אשר עשה לי את הנפש הזאת כי עם היות רעיוני לבבי וכל עשתנותי  76ב  בפעולתי זאת מזה הפירוש אז. הנה הרגשתי הרגש {מורגש} מוחש ורושם נפלא בנפשי ואישון בת עיני אשר עשה לי אור הברק היוצא ממולי. עד כמעט יצאה נפשי נשרפת וגוף קיים מדי עברי. ולולי כי זקנתי ושבתי ולא היה זה מעולם מלאכתי. והניצוץ היה אלכסוני מכה על זוית נרווחת לא נוכחיי שורף על זוית נצבת. לא ידעתי אם נפשי שמתני בעבותות אהבה קשור בנפשה כל ימי היותי על האדמה ונפשי נבהלה מאד על המראה לולי כי אמרתי אין זאת כי אם מאת ה' מן השמים להטעימני טעם כעקר בזה החשק המתלהב בניצוץ העין כי גדול הוא ונפלאים מעשיו על איש ועל אשה יחד ואדברה ממנו נגד חכמי' ולא אבוש. כי קטון וגדול שם הוא נלכד עם מלך ושלטון כי הוא שגעון כאשר גדרו אפלטון כמבואר בשיר המעלו' ברחבה: על כן אמרתי כי זאת היתה ראשית אונה לכלכל דבריה ותחלת דברי פיה בחכמה ולהוציא מפיה מלין ראשונה נוטי' ממולו אל מול זולתו כי לא ידעה אם חפץ בה אם לא. ואחר אשר ראתה כי הטיבו הנרות היוצאות מעינו על עיניה והיו מאהבות אז דברה העלמה אתו דברי' טובי' נכחיים הולכי' נכוחו. אולי יתעשת אליה רוחו חנו וחסדו עמה להשיבה דבר דבור על דבריה. האמנם הוא לא כן עשה. כי כצפור לא מצאה קן לו וכאורח לא130 נטה ללון חוץ ממקומו על פניה חלף עבר והלך לו. ולא ענה אותה דבר על הנשיקה לאמר אל האשה אמן אמן כן יהיה. או לא יהיה הדבר ולא ימצא. והיא כפורחת רוחה וכמתה וכפוסחת על שני הסעיפי' אם לרדוף ואם לחדול הציקתה רוח בטנה לנסותו עוד בחידות ובדברי' אחרי' ולקרא לו לאמר משכני אחריך כי אהבת עולם אהבתיך. אך הוא במרוצתו אשר הוא רץ אל מכון שבתו לא פנה אל אהבים ושטי נשים ולא שמע אליה למשוך אחריו כבודה. ואף זאת בהראותו שנית אליה לא מנעה קולה מדבר אליו צחות ולדרוש מעמו שאלה אחת קטנה לא יוכל איש למנוע ממנה אם לא כנבל יהיה רוחו ונשמתו באמרה אליו דרך בקשה הגידה לי שאהבה נפשי איכה תרעה איכה תרביץ בצהרים ולא תכוה כחום היום עורך ובשרך כמוני היום שרופה באש החמה כסוחה כי רועה אנכי ולא ידעתי מה. אז ברוחו שפרה ונעימה למען הצילה משרב ושמש. דבר בה כמשיב דבר על שאלתה ואמר לה אם לא תדעי לך לרעות הצאן יומם השמש לא יככה. צאי לך ממקום מרעיתך היושב בעליל לחרס כי יזרח ולכי נא בעקבי הצאן ההולכי' לאט במקום צאלים להנצל מחורב ראשם כל הימי': עוד הוסיף ידו שנית אחרי זאת לדבר הוא לה תחלה בבואו בגבולה להורות אל לבה כי לא יעדה בראותו אהבתה. וכי נאוה הוא לו לשית עדיו על לחייה ועל חלקת צוארה. והיא גם היא תשיב אמריה לו באמרה כי מאסה כל עת דודים נעשה לה כאשר הובאה בית המלך והשרים להתעלסה שם באהבי'. וגם הגידה לו כי לא שאפה שם רוח נגידם ולא הפכה להם פנים כי מגמת פניה היו פוני' אל דודה אשר בקשה בין שדיה ילין עוד. והוא גם הוא אמר לה כי עתה ידע והכיר מבין עיניה לנוכח יביטו אל דודיהם כעיני יונים אל קניהם. ולא ישוטטו כה וכה כי נפשה קשורה בנפשו. ואז ראתה והבינה וגם ספרה ביפיו ולא יראה עוד מגשת אלי נעימותו. וגלתה את אזנו כי נפשה אותה להתלונן בצלו ובגפו תחת צל קורתו וכנפי כסותו לא לתאוה באה ללפות את גויתו ולהתאפקה131 עמו. כי אם להפר מחשבות ערומים המהלכים כל היום סביבה ללכדה ברשתם זו טמנו לה. ולהסיר זאת המכשלה מיד ראש הממלכה אשר כמעט שכב אותה ביד חזקה ולגדור פרץ מכל העם המתאוים לשכב אצלה להיות עמה. והוא כמשיב ידו להשיב לה הראה כי לא עת האסף עלמה הביתה כי היא ילדה רכה  77א  אשר לא משכה בעול הרעיה ואף גם זאת אמר לה מפחד פתאום אל תיראי כי גם זה לך עם טובך אהבתי אשר אהבתני מאהבת נשי' כה תהיי לאלפי רבבה ערוכה עם כל ושמורה וסוגה מסלף בוגדים כשושנה בין החוחי' הנמלטת מלקט כסילי'. אז אמרה חתן תמים אתה לי להכירני ואנכי לא ידעתי מי הגיד לך כי לא עברו משכיות לבבי לחשוק אהב זולתך. כי גם אם עשה המלך משתה בעדי והפקיד המלך פקידי' למשוך ביין את בשרי ובעבותות אהבה את לבבי ובחבוק ידים את צוארי ידעתי כי יכול לא יוכל לי כי חולת אהבתך אני: עוד מעט אחר זאת ואיננו מגיע תור העלמה לבא אל חופתה ולא אחר הרועה הנבער מאהבתה מבא מהרה אל ארמונה כרוכב על עב קל ברגליו כאחד הצבאי' לפתותה ברובי דברי' נכוחי' למביני' כאמרו אליה כי תקום ותלך כי סרו גם נעו מימי שלג ומטרות עזים מכל ארחות חיים ובאו הימים אשר יאמר ההולך יש לי בהם חפץ להלוך מעדנות כי חפץ הוא להעלותה משפל כל המדרגה. על גפי מרומי סלע ומצודה. והיא כשמעה קול דודה הנה זה בא להעלותה קל מהרה. מלאה לבה לשכב בלילה הוא על מטתה. ובבקר היא תקום ותצפור לעלות ברום המעלה. ואל דודה אמרה על מצפה אל תעמוד עד יום מחר כי יבא ולך לך אל הר המחלוקת אשר חמדת לשבתו. עד כי אבא אל אדוני לצחק בו. וכל הלילה לא שכב לבה ותחלמה חלום כפתרון רעיונה. הבקר אור והעלמה שולחה. וכמעט שלא הגיע אל מכונו כי דרשה מעמו מי האשה הנצבת ועולה כתמרות המקטרות קטורת זרה לאלוקיהן בארץ ותשובתו אליה כי היא תפארת אדם מן הנשים ההולכות למצוא חן בעיני המלך כי זה היום אמר המלך שלמה נגילה ונשמחה בו (תהלים קיח, כד). אם אמצא אשה יפה וחסודה ליום חתונתי ושמחת לבי. האמנם אל ירך לבבך ואל תקנאי באחותך המקוטרת מר ואהלות. כי יפה את רעיתי ממחלפות ראשך ועד ירכך מבלי לבוש ותמרוקי' ומקטר קטרת סמים מכל הנשים היושבות ששה חדשים בשמן המור וששה חדשי' בבשמי' ואף גם זאת לא חפצתי כי יבצר ממך גם זה היופי החיצוני. ואלכה לי אל ההרים הגדולים ואלקטה בבשמי' את ראשיהם. מהם וממיהם תתיפי בפוך אדם פניך כעשירי עם וכל בשריך. עד כי לא יחסר ולא יחדל ממך כל יופי וכל הדר בירקרק חרוץ (בבלי, ברכות נג ב) מבית ומחוץ. ואחר נלך אני ואתה ונטייל בעדן גן אלקי' כי שמחתני בפעלך ומעשה ידיך להתפאר עלי ועל פעל ידי ורגלי תצוני לעת הזאת אשר הגעת לאמר כי כלתי את. מפתי תאכלי ומייני תשתי ובחיקי תשכבי באשר את אשתי ואחותי בת אבי. כי עתה ידעתי כי גדול החשק אשר בי חשקת מכל חשקים לשמור ולנעול פתחי פיך מכל גברי'. והרחיבי פיך ואמלאהו מיין הרקח אשר תחת לשוני ומעסיס בשרי ועצמותי. עד כי יזלו מים רבים מדליך להשקות מהם יער צומח עצים עושי' פרי מגדים. ונקוו המים במעייני' ושבו והיו לבאר מים חיים ונוזלי': אז אמרה העלמה אם כן איפה כי אהבתני אהבה עזה גלויה וצפונה. שתים אשאל ממך אל תמנע ממני. אחת היא כי תמנע מבא אל גני יום קרה וזה יהיה כאשר תוכל לכלא את הרוח הצפוני מבא אל תוכו. וציה גם חום נכרי אל יבא בקרבו כי אם רוח אלקי' פושר בו יבא. כי אתה כהחכם יודע פשר דבר לא חם ולא קר: וזאת שנית כי יבא נא דברך אלי להאותות לי לבא לאכול אתי בצהרים וכבדנוך במנה אחת אפים. והוא כמשיב אחור ימינו מלאכול אצלה ומלשתות עמה. גם כי מסכה יינה אף ערכה שולחנה. אך לא אבה הכלימה. ואמר לה כי מלא כרסו מעדניו. אבל לתת כבוד לשמה  77ב  בא יבא אליה עם132 רעיו המה יאכלו בלחמה וישתו וישכרו עמה. ובזה נשלמה החתונה בשמחה ובטוב לבבה. ותהי לו העלמה לאשה עצורה לרגלו ורעיה אהובה אל לבו ועצם מעצמו. וגם אמנה אחרי המלאה תאותה וצבתה בטנה ממעדני אישה ואלוף נעוריה. החרבה התשוקה הנפלאה מהיותה חרותה על לוח לבה כראשונה. והנה תרדמה נפלה על ראשה (נרדמה) [ותרדם]133 עד ירכה ועד כף רגלה לא נותרה בה נשמה אשר תתן אבר לה ער ועונה אל דודה הקורא אל פתח ביתה באישון לילה ואפלה רק לבבה לבדו לא ינום ולא יישן כי יעור אל דודו אשר אהבו. ואת כל האהבה התלויה בו. לא קם ולא זע בקראו. ולא הקים כל אפסי גויתו לנוד לו ולצאת לקראתו מהרה {חושה} כאשר בתחלה. אבל התמהמה חכה לנערותיו אחת {מ}הנה היא תקום לפתוח לה פתח. עד כי בעצלתים ובשפלות ידים ימך המקוה134 חום לבבו מן האהבה ובשנאה הדפו ופנה לו. וגם כי אחריו תלך היא בגיא צלמות וגיא חזיון לשוב אליו עוד באהבתו הנה החוש135 המשולש מהתשוקה אשר בלב ובמוח ובכבד לא במקרה יתוקן כאשר היה בתחלה. אם לא ביד חזקה ישוב ונחם כל אחד מאלה האברים השלשה לחדש שם את האהבה: ואולם בעבור זאת התשוקה הנה הרוח החדשה בעצמים ממוחיים ונכבדים136 הולידה והצמיחה אהבים גדולים ונאמני' מן הראשוני' ויותר מהמה רבים ועצומי'. ויפלח חץ החשק את כבדה להשליך לארץ מרירתה. ואחרי הדלת והמזוזה את תענוגי גויתה ורוח נכון חדש בקרב ראשה להריח מרחוק את ריח דודה. ולא תשכון עליו עננה להפיל עוד תרדמה גדולה או קטנה בין עיניה. כאשר היתה בקראו אליה. ואז גם הוא ראה וגם חקרה והודה בפעם הזאת ולא בוש להרבות בשבחה. ויאמר לאדם ולכל שומע יצחק לו או יאמין בקולו כי עתה ידע נאמנה כי היא האשה הנצבת בעטרת גדולה ותכריך תפארה מכל הנשים השרות ומכל בנות מלכי' והמה מלכות. וההודאה הרבה והעצומה על כל תוקף זאת התשוקה הנפלאה אשר נתחדשה בקרבה הוא כי גם אם רבו כמו רבו העוגבי' הדולקי' אחריה ומרבי' הבל הפתויי' וגודל ההלולי' להטות ולרכך לבבה אשר היה להם ללב האבן. רך137 וטוב כלב בשר. הנה היא הקשיחה לבבה והקשתה אותו138 כצור חלמיש מהם. ולא הטתה אל דבריהם. ובדבור קל בעלמא הסירה את שמלת פתויים מעל שכמה. למען לא ישובו בדרך הזה עוד. ולא ילכו ירדפו עוד אחריה באמרה אליהם אני לדודי כלה ולא לזולתו ועלי תשוקתו. ואין לי חפץ בכסילים המהללים יופי הבשרי'. והנפש והטוב הוא המהולל ואשה יראת ה' היא תתהלל (משלי לא, ל). זאת היתה ראשונה להסיר מסית מעליה. ויותר מזה בקשה נפשה להתרחק מן הכעור ומן הדומה לו כי יראה אולי תפותה אחרי אוהביה. על כן אמרה אל דודה הנה נא נפשי הצלתי עד כה מהתפתות אחרי הבחורי' החטאי' האלה בנפשותם. האמנם אחושה נא לי כי לא כל עדן ועדן אתרחיש נסא. לכן נא בבקשה גם עתה שתים תעשה עמדי להצילני נא שלא תופר האהבה. האחת כי לימים עוד מה נצא השדה אני ואתה צמדים אל מקום שם לא ישכנו בחורים וגם נערי' הוזים שוכבי' את הנשי' נלינה בכפרי' ולא בעיר מתים. שמה נתראה פנים באהבי' הנמצאי' בינותינו בינינו וביניך אם הם טבעיי' או מלאכותיי' כי אם נולדתי במבט אהבה עמך והיתה לי אותה האהבה בטבע עצמי וראשונה כל מקרה הכסיל המתפתה לא יוכל להסירה מגבירה. ולכן לא נירא מהמיר אהבה טבעית במקרית. עם כי נחזקנה במסמרי' מלאכותיי' ונטענה עם הטבעיי' עד כי גם אם יכול יוכל הדבר המקריי לעתים רחוקות להפר ולבטל הדבר הטבעיי. הנה לא יוכל המקריי  78א  על שניהם יחד. כי הדבר שהוא בעצם ובמלאכה יחד לא ימוט ולא יופר בעד כל המון רבה בא במקרה ובמלאכה. ובדבר הזה נבטחה ונשובה העירה. ולא נירא מכל מפתה נערה בתולה או אשה בעולה. וזאת שנית אשאל ממך כי באותם הימים נתחפש בדרכי' שוני' לא יכירוני העוברי' ברחוב העיר. עד כי יחשבוני הרואי' לאח ואחות ולא יאמרו עוד אשתו זאת היא לי. ולך לא יאמר עוד בעלי. כי אז לא ישובו יכלימוני בהגלותי עמך כאחת האחיות באהבה בשוקי' וברחובות. וכעוללי' ויונקי' לא יבושו מנושקי' ואין מכלים. ואולם כי יראתי פן הכרח יכריחוני אחי להנשא לאחד מבני דודיהם לאשה. הנה אנכי אתאוששה לאמר אליהם בפה מלא וברוח קשה אל תתגרו בי להנשא לאיש. כי אני האשה הנצבת באהבה כחומה בצורה לא יפילנה דייק ולא יפרצנה סוללה ושדי כמגדלות גדלו באותה תשוקה לא יוכלו כל שלטי הגבורי' לתתם תחת יד איש נכרי מבלעדי אישי אשר חשקתי לי. לכן לא תתגרו בי מלחמה בדבר הזה כי לא תוכלו לי: ולמען לא תחשבו ולא יעלה על רוחכם להרגיזני לעלות אל נפשכם להנשא לאיש כרצונכם. באמרכם כי גני וכרמי והיכלי וצאן מרעיתי תסירו139 ממני אם לא בזאת אאות לכם. כי גם באלה לא חפצתי לאחריתי. כי עוד מעט ואינני פה עמכם כי אלכה ואעזבה את עמי וכל יש לי ללכת עם דודי שכל מחסורי עליו. ותחת כי בקשתיהו דרשתיהו בשכבר הימים שיעזוב את אשר לו לבא עמי במלוני. הנה אבקשהו לעת כזאת כי ברוח יברח אל מקום שם חפצו ורצונו מלון קצו יער כרמילו: זאת היתה לי לעדנה להביא דרכי החשק הזה הנפוצים בזה השיר אנה ואנה אל מקום אחד באריכות דברי' ומלים שוני' ותראה הדרך הנכונה: ב' נתח טוב להציע הצעת הנמשל כפי ההכרחי בימי' האלה אשר לא כימי' הראשוני' המה. ויגרם לגרמים ט"ו: גרם א' בהודעת אופני הדרך הלקוח בבאור זה הספר: אל נא אחי תרעו לי תחת גמלי לכם טוב לפי כונתי. ורעה אל תכרו על רעכם הבא בבאור זאת ההצעה עם באור דברי השירה הזאת באורח לא סלולה בעיני חכמי העדה המפורסמת היום בכל הארצות האל. כי אלכה לי בגדולות ובנפלאות ממני ברובי דברי ולא בילדי נכרים יספיקו אמרי להרחיב משכיות החכמה הצפונה טמונה בשיר הלזה. כי אם היו כל חכמי ישראל בכף מאזנים לעלות אל היושבי בשמים להוריד לארץ חכמה לא ידעתי אם יוכלו יגעו בירכתי המדע וההשכל כלל בכלילת יופי זאת השירה כלה. אף כי אנכי עפר ואפר אשר לא ידע מה: אבל מה אעשה ואבי שבשמים גזר עלי ועל צוארי להביאני חדריו ולעבדו ולפרשו בכל כחי וכמסת ידי ואם מצער הוא. וגם כי לא אשמרה לפי מחסום מדבר עליו דברי' גדולי' ונפלאי' ממני. אף לא אלכה תמיד בגבול אחד אשר גבלו ראשוני' או אחרוני' לנטות אחר אחת הדעות מהמעייני' או אחרי' דרכי הנביאי'. אבל אטה פעם לימין פעם לשמאל. פעם אל המעייני' פעם אל בני הנביאים. הנה מפני זה לא אחדל את דברי היוצא מפי כיד ה' הטובה עלי ובכל אשר ישית בכליותי ובלבבי אבין ודברתי בו לא בזולתו מהדברי' הנעלמי' כי לא אוכל דבר מאומה כי אם מאשר הוא ברור בתוך מעי בו אדברה נגד מלכים ולא אבוש מלבאר אלה העמוקות הנעלמות כנגלות והנסתרות כידועות כפי האפשר לנו מן הבא בידנו. גם כי יהיה דבר אפשר שלא כוון בו המחבר אין ראוי  78ב  מפני זה שלא לבארו אחרי שכוונתי זאת היא להעלותו שירמוז אל דברים עליוני' כמו שכתב הריקאנאט בספר מצות שלו. וז"ל ועתה הבן זה שאומר אליך עתה כי בכל מקום בתורה שתוכל להעלות המעשה ההוא או המצוה ההיא אל דבר עליוני ממנו ותעלהו אז טוב לך אעפ"י שלא קבלת אותו הטעם מפי חכם מקובל. או אפי' לא ראית אותו באחד מספרי החכמה. ובלבד שלא תאמר שאין הדבר כפשטו אבל יתחייב להאמין כי הדבר ההוא ממש כפשטו ורומז אל דבר עליוני ממנו שנ' כי גבוה מעל גבוה שומר וגבוהי' עליהם (קהלת ה, ז). וגם לא תאמר כי אותו הטעם שחשבת אתה מעצמך הוא עקר אלא תאמר אלו לא נתן ראוי הוא להנתן מטעם זה. עכ"ל: וגם כי תאמר אלי מה לך לספר גדולות ותעלומות לך לך אל הידיעות הקרובות לא אל הרחוקו' כי בקרובות אלינו אפשר לנו לדעת מה הם והרחוקות לא נדע מה נעשה בהם. ואין זה כי אם רוע לב העיון או לסכלות. או תשוקה בעיון עצומה כי אי אפשר להגיע אל ידיעת הדברי' הגדולי' הרחוקי' ממנו אל השעור אשר נגיע בדברי'140 הקטני' הקרובי' אלינו. כי נאמר שאפי' לא נגיע בידיעות הגדולות אל השעור אשר נגיע בידיעות הקטנות אין ראוי לנו מפני זה שנעזוב בקשת הדברי' הגדולי' מפני שהם בצד אחד נכנסי' בידיעות האמתיות וכמו שאמ' ארסטו' בשמים והעולם. ולכן לא נעזוב בעד כל המון רבה ובעד כל בעל חכמה רמה. מהביא דברי' רבי' כפי ההכרחי לנו בבאור זה השיר מדברי חכמי הדורות הראשוני' כספר יצירה וספר הבהיר והזוהר והיכלות ושעור קומה ומהנמשכי' אחריהם הנקראי' ספרי קבלה הריקאנאט ושערי אורה ושערי צדק וזולתם אשר הם כלם יורשי הנביאים ובניהם ותלמידיהם כי הם דעות קדמוניות היו בימי המשע"ה אשר מהם ראוי שילקח ראיה על דבריו ומליצותיו היקרות ועם זה בנפשנו ובפינו נביא לחמנו מלחם העיון כפי האפשר לבאר הדברי' ההמה אשר לא יובנו כפי מה שהם בלשונות הקדמוניות למען יובן הדבר אצל השכל האנושי וכפי הלשון והעיון המורגל בזמננו זה. כי כן ראוי לכל מפרש להשגיח ראשונה ובייחוד על אנשי העיון הנמצאי' בזמנו ולסדר פירושו באופן שהרוב מהם יקבלו תועלת ממנו כי כלם אי אפשר אם לא היו כמוהו מסכימי' אל כל דעותיו. ודי בהשלמת הרוב כמו הצורות המיניות הטבעיות שלא ישלימו כל מה שראוי בכל איש ובכל זמן אלא על הרוב. וזה כלו היה כי אנשים מעייני' אנחנו לא ממשיכי' ולא נביאי' אנו. ונעשה בזה כמו שעשה אבב"ט141 באיכות הדבקות על חכמת ההמשכה לחקותה על דרך העיון לא שתשאר המשכה. אבל דבריהם הסודיי' יובאו הנה על דרכי בעלי העיון כפי אשר נלבישם במלבוש נכרי במליצות אשר הורגלו בהם המעייני'. וגם מזה לא נביא מהם הרבה כי אם מעט לבקשת הקצור הנה כפי האפשר. ואולם בחי העולמי' יתבארו הדברי' ברחבה ובסבה קרובה ורחוקה בעה"ו: ולכן חנוני חנוני אתם רעי והביטו וראו את דברי אלה בעין האהבה והאמת לא באיבה ושנאה וקנאה תהדפו אותם לחרפה. אבל תדינו אותי לכף זכות בדין האמת לא בכעס ומחלוקת כמו שאמ' ארסטו' בשמי' והעולם כי ראוי למי שירצה לדון בדין האמת שלא יהיה מכעיס לבעל מחלוקתו ושונא לו אף ראוי שיהיה מודה לו וחומל עליו ומדבר עמו בנחת וגדר ההודאה הוא שיודה לו במאמרי' ויתן אפשרות בהם במה שיודה בהם לעצמו: ומי בכל ע{מ}י יעשה כן עמדי יהי אלקיו עמו ויעלהו לבית עולמו עולם שמלאכי אלקי' עולים ויורדי' בו: 

			גרם ב' בהודעת מי החושק בזה השיר: לחושק הנעלם ונרשם בשם עלמה בזה המשל השיריי לאשר ישגיחו אליו ולדברו יתבוננו דברי זה הספר אין על הארץ  79א  משלו מכל שוכני בתי חמר ויושבי תבל החושקי' ואם הם רבים כפי מה שאמרו הטבעיי' והאלקיי' בש"ט ומה שאחריו ובספר המדות שאמרו כי כל הנמצאות חושקות אם בטבע ואם בבחירה כי זה החושק הוא זולת אלה החושקי' אשר הם מעולם התמורה. אף לא הוא מעולם נפש האדם וכח מכחותיהם הנגלות לנו עדת המעייני' ולבנינו היום בדורות האחרוני' כי אינו מהם ולא דומה אליהם ואין ערוך לו אל טבעיה'. והסבה כי הנה העלמה הרמוזה בזאת השירה כי היא החושקת הנגלית. והיא הרומזת על החושק הנעלם. הנה זה שמה וגדרה מורה עליה: סגולות ארבעה אשר הם ראויות שימצאו גם המה בחושק הנעלם אם המשל באמת מורה על הנמשל באשר הוא ראוי באמת ובתמים כמבואר לפני'. והמה אלה סגולות העלמה הארבעה: האחת כי לא יראה ולא ימצא בה פעולה שלמה ותמימה אשר בה תתיחד מבין רעותיה כי אם אחרי אשר עברו עליה ימי נעוריה כמעט כלם או רובם. ולכלל אשות רבות בשנים לא הגיעה והיא בימי עלומיה. כי שם עלמה נגזר מימי עלומיו. והם הימים כפי מה שיראה מדברי הקדמוני' וכפי המחשבה הגוברת. אשר קראום רז"ל ימי הבגרות. והם כפי מה שמבואר לחכמי התלמוד מי"ב שנה וחצי עד עשרי' שנה (בבלי, אבות ה כ"א) אם לא הביאה סימני' שהיא גדולה. והם הימים הכוללים השבוע השלישי משביעיות ימי האדם שהם נחלקי' לשביעיות ולפעולות שונות כמבואר בחוש וכפי שבארו בן טופל באיכות הדבקות. ונקראת באותם הימים עלמה להיות ניצוצי {אור} פעולותיה המיוחדי' אליה נראים ואינם נראים אך מתחילי' להתגלות למסתכלי' בה הסתכלות. השנית כי שלשת פעולות טבעיות אפשריות בה באותם הימים הם נעלמות מאד מעיני כל רואיה לא יכירום אם הם בה ואם אין במעט עיון. והם החשק והבעילה וההריון. כי אפשר הוא שהיא חושקת מאד אבל מפני הבושה כי היא צעירה לימים היא מסתתרת בפעולת החשק כאורח הבתולות החושקות ובידיהם מכסות את פניהם לסתיר את עיניהם והמה מביטות מארובות אצבעותיהם כאמרם ברבקה ותקח הצעיף ותתכס שזהו כסוי והבטה יחד והוא צניעות שועליי רואה ואינה נראה עד כי לא יכיר הרואה אותה אם היא חושקת אם לא במבטה. ולזה אמרה בזה המשל הנפלא בהולכת רכילה מגלה סודה וסוד רעותיה. על כן עלמות שהיא מכללם אהבוך. ואם הם מסתירות ומעלימות חשקם בקרב לבם. וכן הוא אפשר {לה} להעלים מבעלה ומכל הבא עליה אם היא בעולה אם לא. כי בימים ההמה שהיא עלמה כבר כלו בתוליה כאמרם ז"ל בוגרת אין לה טענת בתולים. על כן אי אפשר לדעת אם כלו לה מחמת בעילה או כלו מאליה. מה שאין הדבר כן בנערה כי יודע זה בה אם כלו שהיא בעולה כאשר יראה מדברי שלמה שזה דבר נעלם בעלמה. כאמרו שלשה נפלאו ממני וארבעה לא ידעתים: והאחד מהם הוא דרך גבר בעלמה (משלי ל, יט). וכן הוא אפשרי לה להעלים אז בימי עלומיה את הריונה אם היא הרה מצד שהוא הריון בלתי נשלם למעוט ימיה לא צבתה בטנה ולא יודע הריונה כאמרם ז"ל על הגר שהיתה עלמה ולא נודע הריונה. וזה היה האות שאמ' ישעיה באמרו הנה העלמה הרה (ישעיהו ז, יד) שזה לא היה נודע כי אם בדרכי הנבואה: השלישית כי בימי' ההם ובעת ההיא מרוב אונים ואמיצות כח תוציא לאור דברים היו בכחה נעלמי'. עליהם נבהלו אחרי' ויתמהו הרואים כי אז תוציא מן הכח אל הפעל כל אשר בכחה היה נסתר ונעלם בימי נעוריה. כמו שיראה מענין רבקה. כאשר רצה עבד אברהם להוכיח אשה לבן אדניו אם היא נדיבת רוח. אמר הנה העלמה היוצאת לשאוב ואומר אליה השקיני ואמרה שתה וגם לגמליך אשקה (בראשית כד, יח) אותה הוכחת. כי בזה יראה  79ב  הוצאת כח הנדיבות שהיה בלבה בימי הנערות אל הפעל בימי העלמות ולזה היה משתאה ומשתומם על המראה אשר ראה מאותה העלמה המוציאה לפעל את אשר בכחה היה נעלם עד כה. וכזה אמר שאול בראותו הפעל אשר עשה דוד במעשה גלית הפלשתי בן מי זה העלם שהוציא לפעל עתה מה שהיה נעלם בכחו בנערותו לעשות פעל איש חיל ורב פעלים לא כשואל בן מי הוא שכבר ידעו והכירו מאז אבל כמתמיה על הוראת הפועל שהיה נעלם בו כי זהו מלת עלם ועצמותו המורה על הוצאת לפעל הדבר הנעלם שהיה בכח: הרביעית כי אז בימי העלמות ואם היא במדרגת הנקבה מצד טבעה שהיא חלושת הכח הנה היא פועלת פעולותיה אז במדרגת הזכר הפועל בחזקה כמו שאמ' רז"ל על מרים הנביאה שהלכה בפעולת הצלת אחיה בזריזות וחריצות רב כעלם זכר מרוב כחה (בבלי, סוטה יב ע"ב): ולזה כאשר נביט אל הכחות החמריות והנפשיות הידועות למעייני' לא נמצא אלה בם. כי צורות היסודות וצורת הדומם וכח הזן והמרגיש אין בהם הסגולה השלישית להסתיר ימים פעולתם כי בבאם בחמרם יתגלה כרגע פעולתם כמבואר מן החוש: ואולם כח השכל גם כי העלם יעלימו החמרי' ימים פעולתו הראשונה מהמושכלו' הראשונות ויותר מזה יעלימו פעולתו השניה מהמושכלות השניות. עם זה אין בו הסגולה הראשונה להעלים עניינו עד עשרים שנה כי הילדים יכירו וידעו המושכלות הראשונות ההם בראשיתם. וגם אין בו הסגולה השלישית שיבהלו הרואים בהוציאו המושכלות השניות מהראשונות כי זהו דבר טבעי נעשה קו לקו זער שם זער שם לא יפלא בעיני כל רואיהם יכירום כי זרע השכל הוא. הנה א"כ איפה אם אין אחד מהם הוא הראוי להיות נמשל אל העלמה להיותם נבדלים ממנה ובלתי מסוגלים כמותה. ואין דרך לנטות מלהמשיל לה נמשל הנה הוא מן ההכרח למצא כח אחד אליה נמשל בכל סגולותיה הארבעה: והוא כפי מה שנגלה לנו מיסודות השקועי' ודברי הנביאי' פה142 אחד אשר איננו כח על דרך האמת להיותו בלתי שקוע בחמר אבל נבדל והוא דבר אלקי יקר בימי' האלה. כי בימי' הראשוני' אשר היו טובי' מאלה היה מורגש בהתחדשו בקצת העתים וקצה143 האנשים שלומי היצירה מצד חמרם וצורתם ומצבי ככבי השמי' וכסיליהם בהבראם והולדם. ומצד הרגלם ולמודם המעשיות התוריות והדעות האמתיות. כי יזרח אור בהיר כאור אלקי' בנפש האדם הזכה ובהירה בטבעה אשר הוכנה מעת היצירה לקבל האור האלקי ההוא לזכותה לא מפני הלמוד והלמידה. או בנפש האדם הבהירה במלאכה שנזדככה בלמידת החכמות ראשונה ואחר יזרח עליה האור האלקי על קנין מושכליה. וירשם האור ההוא האלקי באחת הנפשות ההמה כהרשם גוף השמש במראה לטושה ונראה בה כאלו הוא עצמו חקוק בה. ואינו הוא הוא ולא זולתו: כן האור האלקי הזה נרשם וחקוק בנפש הזכה ההיא כאלו הוא בו ואינו הוא הוא ולא זולתו כמשל השמש ואם הוא משל גשמי הנה הוא מורה עליו כמבואר לשקועי' אשר קראוהו כח שאינו כח מעולמנו זה כי אם מעולם שאינו מעולמנו. והקדמונים קראוהו הכח הנאצל. וא"ר קראו הכנה שביעית נאצלת על השכל הנקנה כמבואר בא"ה לא"ר והאנשים אשר נשלמו בזה הכח קראם אפלטון וא"ר בקצורו לחוש והמוחש מלאכים וכי הם אנשים בשתוף השם. כי הם נכנסי' יותר בגדר המלאכי' מגדר האנשים. ואלו הם הנקראים איש האלקים בפי כל הנביאים: גם כי קראום בשמות רבים מתחלפי' בהתחלף פעולותיו ומדרגות השגותיו כי הנה מרע"ה קראו רוח בבואו להורות ענין העולם הרוחני דרך כלל אמר כי הארץ הכוללת עולם התמורה היתה יצירתה מטבעה תהו שהוא חמר בלתי רמוז אליו. אבל הוא בשכל נמצא וחוצה לו. ובו144 הוא המציאות החמרי מצד שהוא נושא הצורות וחשך שהוא  80א  העדר האור והעדר המציאות הוא נשוא על פני זה החמר שהוא כמדרגת התהום המקבל המים מהים145 כן הוא מקבל כל הצורות הדומות למים מצד תנועתם שיש להם בהויה ובהפסד אשר מזה הצד היה עולם התמורה חסר מכל חסרים. אבל שלמותו הוא ההכנה אשר לו להדבק ולקבל מהעולם הרוחני שלמות האור וההויה כי רוח אלקי' מרחפת תמיד כנשר המרחף על גוזליו נוגע ואינו נוגע דבק ואינו דבק נראה כנדבק אבל הוא נפרד כן זה הרוח האלקי מרחפת על פני המים שהם הצורות המתנועעות בתוך התהום כמו שאמ'146 אבב"ט המים המתמוגגים להיותם בלתי קיימות באיש כי אם במין כמים הנגרים שכל חלק ממנו מתמוגג והכל קיים. כן זה הרוח עובר תמיד על אלו המים עד כי בסופו שהוא תכלית הצורות והיא הצורה האנושית אמר אלקי' יהי אור נרשם באלו המים כאור השמש ויהי הרושם ההוא אור נבדל שאינו לא הוא הוא האור האלקי ולא זולתו. ובזה האופן היה עולם התמורה ערב מעורב מחשך ההיולי ומאור הצורות החמריות ויהיה ג"כ בקר מבקר המדע וההשכל מעולם האלקי באור האלקי הדבק בו ומרחף עליו תמיד וזה כלו הוא יום אחד באחדות אלקי המאחד החמר והצורה ונותן להם בזה המציאות כמבואר בה"ה לא"ר כי נותן האחדות נותן להם המציאות זהו דרך כלל מה שקראו מרע"ה בראשית ספרו כמו שיתבאר ברחבה בעיני העדה ובח"ה בסבותיו: האמנם מרע"ה קראו אחרי כן בשם פרטי מבדילו מיתר הנמצאות ואמר כי זה הרוח האלקי שהוא תכלית הצורות אשר בעולם התמורה שזהו תכלית האדם אינו הוא הוא הרוח האלקי אבל הוא צלמו כצלם הדבר הנרשם בדבר אחר. אבל הוא בדמותו דומה אליו מכל צד כאלו הוא הוא ואינו זולתו. וזהו אמרו נעשה אדם בצלמנו כדמותנו וקראו צלם אלקים כאמרו כי בצלם אלקי' עשה את האדם (בראשית ט, ו). זהו שמו המיחדו מכל צורות עולם התמורה כאשר חל בטבע הנפשות הזכות שהוא נרשם בם בלי הכנה מלאכותיית כי אם טבעית: האמנם כאשר הוא נרשם בם במלאכה ובהכנה אנושית בלמידה ולמוד הנעשה על ידי מלמד ומורה צדק קראו מרע"ה נאצל כאמרו על הזקני' ואצלתי מן הרוח אשר עליך ושמתי עליהם באמצעות ההכנות אשר הכינות את לבבם להרשם בם מן הרוח אשר עליך נרשם בטבע כי הנאצל אינו שלם כמו הצלם. כי הנאצל צריך תמיד אל המאציל כצל הצריך תמיד אל המצל. והצלם עומד בעצמו. ואינו צריך תמיד אל המחקה המבואר147 בה"ה לא"ר: ואולם כאשר הוא דבק עם החמר דבקות הצורה בו לרוב השגחתו בחמרי' להשפיע בם מהשפע האלקי אז קראו מרע"ה איש האלקים כאמרו וזאת הברכה אשר ברך משה איש האלקי' את בני ישראל (דברים לג, א): ואולם שאר הנביאים הבאים להורות ענייני' אחרי' ממנו קראוהו בשמות אחרים מתחלפי' כמו שמואל קראו איש אחר כאמרו אל שאול ונהפכת והיית לאיש אחר (שמואל א' י, ו). וגם זה למדו ממרע"ה אמר על כלב עקב היתה רוח אחרת אתו (במדבר יד, כד) שהוא רוח אחר שאינו בכל האנשי' כי אם ביחידים אשר נגע אלקי' בלבבם ונרשם בם: דוד קראו רוח ה' כאמרו בסוף שירתו רוח ה' דבר בי ומלתו על לשוני. ויתר הנביאים קראוהו רוח חדשה כאמרו ורוח חדשה אתן בקרבכם וכל אלו כפי ההוראות המתחלפו' ולפי שזה האחרון מורה על חדוש הידיעות והיה זה השיר כלו מורה על ידיעה חדשה לא נודעה כי אם בו נקראהו בכל דברנו זה רוח חדשה כי זה הרוח מתחדש בנו אם בטבע אם במלאכה כמו שיתבאר בעיני העדה ברחבה ובח"ה בסבותיו: ומה אביא ראיה מדברי רז"ל במדרש אמרו על כן משחך אלקי' אלקיך שמן ששון מחבריך (תהלים מה, ח). אמ' הב"ה לישעיהו כל הנביאי' נביא מפי נביא יהושע מפי מרע"ה שנ' ויאצל  80ב  מן הרוח (במדבר יא, כה). נחה רוח אליהו על אלישע. אבל אתה רוח אלקי' עליך: הנה שהורו לנו בזה המדרש כי הוא בשני פנים בטבע ובמלאכה וכי הוא דבר מתחדש כהתחדשות משיחת השמן המשוח: ולזה נשים זה הרוח החדשה למשל בזה השיר על העלמה להדמותו אליה בארבעת הסגולות הנזכרות: האחת כי זה הרוח החדשה לא יתחדש על הרוב ולא ירשם כי אם אחרי שיעברו מימי האדם שתי שבתות שנים או קרוב מזה כי בשבע שני הילדות הנה יגבר באדם כח הזן כי הוא ראשית אונו בתתו יתר שאת ויתר עז לחמר שהוא קודם בטבע ובזמן לצורה. ובשבע שנים הבאות {אחריהם} הנה יגבר בו הכח המרגיש המאסף לכל הצורות המורגשות. ומחקק חקקי רשמיהם בהכפל החוש ושופט בהם משפט ישר כי הוא ראשית המושכלות השניות אשר ישכיל השכל והוא קודם להם בזמן ובטבע. ובסוף זה השבוע השני שהוא ראשית השבוע השלישי אשר בו יגבר הכח השכלי הבא אחרי שני אלו הכחות הזן והמרגיש. הנה אז יציץ ויפרח ניצוצי אור זה הרוח החדשה פעם יציץ ופעם יעלם לנכוני' אליו {בטבע}. וזה יהיה בסוף י"ב שנה משנותיו שהוא סוף השבוע השני תחלת השבוע השלישי. כי אז יתחדש ויתגלה מעט מעט ניצוצי אור הרוח החדשה לא בעיון אבל במעשה כי השכל המעשי קודם בזמן לשכל העיוני. וזה נודע מצד מה שהוא דבר מפורסם אצל חכמי ישראל מקדם אשר צוו שיתחנך הנער בן י"ב שנה במעשיות התורה שהם מעשה הרוח החדשה כאשר יתבאר בעיני העדה ברחבה ובח"ה בסבותיו. כמבואר זה בתלמוד מחנוך הנערי' בני י"ב שני'. גם כי לא הקפידה התורה לחנכם עד סוף השבוע השני והם בני י"ג שנה ויום אחד מהשנה שהיא סוף השבוע השני: הנה הם ז"ל רצו שתתחנך מי"ב שנה אולי יוצץ מהרוח החדשה קודם הי"ג שנה כאשר קרה לפי דעתם במרע"ה אשר פרח בו הרוח החדשה מהשכל המעשי והוא בן י"ב שנה באמרו ויאמר לרשע למה תכה רעך (שמות ב, יג) שזהו מורה שהרוח החדשה מהמעשה וההנהגה כבר נוצצה בו והוא בן י"ב שנה כאמרו מי שמך לאיש (שמות ב, יד) ואמ' ז"ל ועדין אתה נער (מדרש תנחומא שמות [י]). וזהו בן י"ב שנה: וכן אמ' ז"ל על שלמה שהיה בן י"ב שנה כאשר פרחה בו הרוח החדשה לשפוט את הגוי הגדול מהאומה הישראלית כמבואר בשיר המעלות. וכן יראה מענין ירמיהו שהיה נער כאשר פרחה בו הרוח החדשה המעשית אשר מנהו ה' להוכיח את העם ואמ' כי נער אנכי (ירמיהו א, ו). אשר מכל אלה יראה כי זה הרוח החדשה מתחדש בי"ב שנה למי שהוא נכון לו בנפש זכה ונכונה בטבע אליו לא במלאכה ומבואר מירמיה שנ' בטרם אצרך בבטן ידעתיך ובטרם תצא מרחם הקדשתיך נביא לגוים נתתיך (ירמיהו א, ה). והקש148 על זה ממרע"ה והמשע"ה וזולתם שהיו מוכני' בטבע לא במלאכה: הנה לנו א"כ כי הרוח החדשה דומה אל העלמה בסגולה הראשונה שניצוצי השכל המעשי נראה בה בתחלת ימי השבוע השלישי והוא נראה ואינו נראה בם. כי מרע"ה היה מראה זה הכח ומעלימו מפני היראה כאמרו ויירא משה ויאמר אכן נודע הדבר וכן המשע"ה אמר מי יוכל לשפוט כי היה ירא. וכן ירמיה מאן השליחות באמרו כי נער אנכי לטבע זה הניצוץ בתחלת עניינו שהוא פעם יציץ פעם יעלם: השנית כי זה הרוח החדשה המתחדש בם הנה הוא נעלם מאד בפעולותיו השלשה המיוחדות ואפשריות בו. כי החשק העצום המיוחד אליו ואפשרי בו לחשוק את ה' ומעשיו יותר מכל שאר החושקי' אשר בעולם התמורה. הנה הוא מסתירו ומעלימו בראשיתו כי יבוש מהביט אל החשוק גם כי חשק בו במאד מאד. כאמרו  81א  במרע"ה בתחלת נבואתו כאשר חשק להביט אל הדבר האלקי כאמרו אסורה נא ואראה (שמות ג, ג) החשוק מרוב החשק אשר חשק בו. ועם זה בבואו לראות הסתיר פני חשקו כי ירא מהביט אל האלקי' החשוק לו כי מעלים היה החשק ההוא אשר בקרבו ולא מלאו לבו להראותו כאשר עשה אח"כ כאמרו ותמונת ה' יביט (במדבר יב, ח). וכן עשה אליהו בשמעו קול ה' נאמר בו וילט פניו באדרתו (מלכים א' יט, יג). והסבה כי יעלימו עיניהם מראות החשוק כי לא ידעו מה הוא על השלמות. ולא בלבד החשק הם מעלימי' כי גם בבא הרוח ונרשם בם הם מעלימי' מאד ואינם יודעי' כמו שיראה משמואל בתחלת ההראות בו החשוק הקורא שלא ידע אם היה עלי או רוח אחר כאמרם ז"ל שלא אמר שמואל דבר ה' כאשר אמר לו עלי כי ירא שמא שד הוא והוא נעלם בה (מדרש תנחומא, צו יג). ולא זו בלבד הוא ברושם ההוא כי גם בבא הרוח לעשות פרי בם הוא נעלם מאד בראשיתם ולא נודע אם זהו פריה אם לא כאשר היה בענין ישעיה בתחלת נבואתו אשר עשה פרי למעלה ושרש למטה בראותו את ה' יושב על כסא רם ונשא וכל המושכל ההוא הנבואיי אמר כמעלים עניינו אוי לי כי נדמתי ופעולתי זאת דמיונית לאמר כי את המלך ה' צבאות ראו עיני (ישעיהו ו, ה). הנה לנו א"כ כי חשקם וביאתם והריונם הוא נעלם149 מאד בראשיתם כאשר הוא בעלמה ובזה ידמו אליה ג"כ בסגולה השנית: השלישית כי בבא אליהם הרוח החדשה מיד יוציאו לפעל אי זה דבר נפלא היה נעלם בכחם אשר בעשותם אותו יבהלו כל פנים מפניו. כענין במרע"ה בראשית הראות בו התחדשות הרוח החדשה הרג את המצרי בשם המפורש לדעת רז"ל (שמות רבה א [לה]) {והוכיח המכה ונעשה צוארו כעמוד של שיש כשבקש פרעה להרגו ועבדיו עורי' ואלמי' לדעת רז"ל} עד כי הפליא לעשות מה שהיה נעלם בכחו עד כה. וכן המשע"ה הפליא בראשית התחדש בו הרוח החדשה בפעל מה שהיה נעלם בו מהמשפט מהזונות (מלכים א' ג, טז-כח) כמבואר בשיר המעלות הפלא אשר עשה: וכן שמשון כאשר החל רוח ה' החדשה לפעמו הפליא לעשות מה שהיה נעלם בכחו וישסע את האריה כשסע הגדי (שופטים יד, ו) שזאת הצמיחה וההתחדשות מהרוח החדשה נקראת הצלחה כאמרו בו ותצלח עליו רוח ה' כי זהו ראשית ההצלחה האחרונה. וכן עשה אלישע כאשר הרגישו כי נחה רוח אליהו על אלישע מיד באו לקראתו והשתחוו לו לכבוד הרוח החדשה שנתחדשה בו והפליא לעשות ברפואת המים הרעים מה שהיה נעלם בכחו ראשונה. הנה לנו א"כ כי בבא עליהם הרוח החדשה הם מוציאים לפעל מה שהיה בכח נעלם ראשונה. ומפליאים לעשות כאשר הוא בעלמה ובזה ידמו אליה בסגולה השלישית: הרביעית כי בהתחדש הרוח החדשה ואם היא בתחלתה חלושה ותשש כחה כנקבה נפעלת ומיושרת מכח עליון ממנה כהישרת השכל לטבע.150 הנה היא כרגע תשוב חזקת הכח לפעול בזולתה כמדרגת הזכר אשר יגבר כחו לפעול בזולתו. כמו שעשה מרע"ה בתחלת עניינו אשר תשש כחו ואמר מי אנכי כי אלך אל פרעה. וה' השיבו כי אהיה עמך (שמות ג, יב) כמישיר אותך וכמעט רגע חזר ושב חזק כזכר הפועל לא נפעל כאמרו הוא יהיה לך לפה ולנפעל ואתה תהיה לו לאלקי' (שמות ד, טז) ולפועל כי אלקי' הוא במדרגת הזכר הפועל וכן ישעיה היה בתחלה תש כח ונפעל מהשרף השורף פיו ברצפה ומישירו ואחר שב במדרגת הזכר הפועל באמרו הנני שלחני (ישעיהו ו, ח) אל העם לפעול בם התוכחה. וכן ירמיה אחרי שהיה תש כח כנקבה ומסרב ללכת ונפעל ומיושר ממנו כאמרו הנה נתתי דברי בפיך ומישיר אותך. אך אחר שב כזכר חזק פועל כאמרו אתה תהיה כעיר מבצר ועמוד ברזל וחומת נחשת ותפעל באחרים כאמרו ראה הפקדתיך היום הזה על הגוים ועל הממלכות לנתוש ולנתוץ להאביד להרוס ולבנות ולנטוע. וכן הוא דרכם של נביאים המתחדש בם הרוח החדשה להיות הרוח תחלה במדרגת הנקבה נפעל ומיושר. ואחר ישוב במדרגת הזכר חזק ופועל כאשר גלה זה אליהו  81ב  בהשיגו מהות הרוח החדשה המתחדשת בנביאי'. ואמ' והנה רוח ה' עובר (מלכים א' יט, יא) ופירש ומהו זה הרוח. ואמר שהוא רוח גדולה בתחלה כמדרגת הנקבה ולזה אמר גדולה בלשון נקבה. ואמ' וחזק מפרק הרים (שם) בלשון זכר פועל בחזקה כי זהו עניינו למביני'. לא כאשר חשבו הפתאים שלחנם קראו בלשון נקבה ובלשון זכר בענין אחד. וכן קרא אבב"ט בא"ה בתחלה ניצוץ שהוא דבר מועט נפעל ואינו פועל. ואחר קראו להב חזק פועל בזולת. והיה זה דרכו כי כן ארחות כל כחות הנפש מצד דבקותם בהיולי להיות חלושי הכח בתחלה להתנגדות החמר. ואחר יתגברו מעט מעט נגד החמר ויראו פעולתם בזולתם מצד שהם רוחניים הפך הכחות החמריות שכל עוד שימצאו בחמרי' יתחלשו. והרוחניות כל עוד שיעמדו יתגברו כאמרם ז"ל תלמידי חכמי' כל עוד שמזקיני' חכמה מתוספת בהם (משנה, מסכת קינין פרק ג' ה [ו]). ועמי הארץ כל עוד שמזקינים מטפשים. כי הכחות החמריות יחלשו בהחלש החמר. והרוחניות יתגברו בהחלשו כמבואר בחוש. כי זה הדבר יקרה גם לבעלי העיון למי שנסה. הנה א"כ כי גם בזאת הסגולה הרביעית דומה הוא אל העלמה: ואולם אל תבהל ברוחך לאמר ראה זה רוח חדש הוא אשר בדה מלבו להוסיף כח על כחות הנפש הידועות לנו מפי חכמי הטבע המעייני' בחכמתם. כי אם תביט אל דברי הקדמוני' העברים והנמשכי' אחריהם מחכמי הישמעאלים תמצא כי לא דבר חדש הוא אבל הוא ישן נושן וישן מפני חדש אוציא דברי ר' יהודה הלוי בספר הכוזר אשר בזה רמז באמרו: וז"ל בח"א אחרי דברו בכח השכלי המעשי. אמ' החבר ואי זו מעלה אתה חושב למעלה מזאת. אמר הכזרי מעלת החכמי' הגדולי'. אמ' החבר אינני רוצה לומר אלא מעלה תפריד בעליה מחברותיה פרידה עצמית כהפרד הצמח מהדומם והפרד האדם מן הבהמה כי הפרידה ברב ובמעט אין לה תכלית מפני שהיא פרידה מקרית ואינה מעלה על דרך האמת. וספר כי זאת המעלה הנפרדת מהחכמי' פרידה עצמית היא מדרגת הנביא. ואמר עליה הכוזרי כי המעלה הזאת אלקית מלאכיית הנה שקיים הוא כח חדש על כחות הנפש הידועי' לנו והוא הכח הנבויי (ספר הכוזרי, מאמר ראשון, לז-מג). וכמו זה קיימו א"ח במאזני העיוני' וטולומיאו בעגולות רעיוניות בספרו מדרגות הכחות הנפשיות זו למעלה מזו. ועל הכח השכלי אשר קרא הנפש הפלוסופית הביא כח אחד שהוא במדרגה יותר עליונה ונבדל מהנפש הפלוסופי' וקראוהו הנפש הנבואיית. הנה לנו א"כ מדבריהם של אלו שיש רוח אחר חדש על כחות הנפש הידועי' לנו מדברי המעייני' כי לא ידעו מה הוא לרוב העלמו מהם כאשר קראו המשע"ה עלמות כי נעלם הוא ומדרגותיו הרבות כי יש לו מדרגות כמו שיש מדרגות לחכמי' המעייני' בפחות ויתר. ולזה הוא נזכר בזה השיר בלשון רבים ובשם דבר נעלם כי נעלם הוא מעיני העדה עד כי ידאג היודעו והמכירו ויבוש מלהזכירו לולי הצקתהו רוח בטנו כמו שעשה א"ח בספר האורות האלקיות שהזכירו מפני שידעו כאשר העידו עליו עדים נאמנים שראה העולם הרוחני בימיו ורוח חדשה נוצצה בו כמו שאמ' אבב"ט שהיה מעולמו. והמ"ן היורד עליו מלמעלה כי שם מנה א"ח כחות הנפש חמשה רוחות. רוח מרגיש. רוח דמיוני. רוח שכלי הוא המוליד המושכלות הראשונות. רוח מחשבי הוא המוליד המושכלות השניות. רוח המקודש הנבואיי אשר ייוחדו בו הנביאים וקצת החשובים ובו יתגלו רמיזות העתידות ומשפטי העולם הבא וגם קצת מחכמת מלכות שמי' וארץ. וכל151 החכמות הרוחניות אשר יקצר השגתם הרוח השכלי והמחשבי. זהו תורף דבריו בהזכירו מציאותו. אבל אמר כמתנצל פן ילעיגו המעייני' בו אמ' וז"ל ואינו רחוק אתה המרגיל  82א  בעולם השכל שיהיה אחרי השכל צורות אחרות יראה בהם מה שלא יראה בשכל. כמו שאינו רחוק היות השכל עצמות מעולה והוא אחר ההרגש152 והחוש זהו תורף דברו שם: הנה לנו שקיים זה הרוח החדשה והתנצל על הזכירו מציאותו כי יבוש מהמעייני' אשר לא הרגישו בה ויכחישו מציאותה: ואולם גדול הפילוסופי' הודה ולא בוש בסוף ימיו להגיד עניינה על אופן שלם כי השיגה לפי דבריו כמו שנמצא בספר מה שאחר שהוסיף בו ארסטו' י"א מאמרי' כפי הנאמר שהוא נמצא מועתק בערבי ברמון ספרד אשר נמצא בגנזי המלך הערבי כשלקחו מלך ספרד הנצרי וחלק קטן מצאתיו בספר ראשית חכמה לאבן שם טוב פלקיירא. וז"ל אמ' אריסטו' לפעמים אני מתיחד בעצמי ואסיר גופי והייתי כאלו אני בעצם פשוט בלי גוף ואראה בעצמי מהיופי וההדר מה שאשאר בעדו תמיה ומשתומם. ואני אדע כי אני חלק מחלקי153 השלם המעלה ואני מבעלי חיים פועלים. ואחר שנתאמת זה אצלי אעלה במחשבתי מזה העולם אל העולם האלקי ואהיה כאלו אני מונח בו ודבק עמו ואהיה למעלה מעולם השכל כלו ואראה בעצמי כאלו אני עומד באותו המעמד הנכבד האלקי ואראה שם מהאור והזיו מה שלא יוכלו הלשונות לספר ולא הלבבות להכיל. וכשירבה עלי אותו הזיו והאור ולא אוכל לשאת אותו ארד משם אל השכל ואל המחשבה והעיון. וכשאהיה שם תסתיר ממני המחשבה אותו האור והזיו. ואני154 תמיה היאך ירדתי מהמקום העליוני <העליוני> האלקי והייתי במקום המחשבה אחר אשר יכלה נפשי להחליף גופה ולעלות אל העולם השכלי. ואח"כ אל האלקי עד שתהיה במקום {האור} והזיו אשר הוא עלת כל אור וכל זיו. ותמהתי איך ראיתי נפשי מלאה מאור: עכ"ל: הנה לנו מדבריו הכפולי' ומכופלים כי זאת ההשגה היא למעלה מהשכל. וכי הוא דבר מתחדש בנפש {אחר} שלא היה וקראו אור אלקי. ולמען תבין ותשכיל ממוצא דבר הבדל אחד שיש בין השגת השכל האנושי השלם ובין השגת155 הרוח החדשה הנזכר. והוא כי בזה הרוח החדשה לבד יובנו הענייני' האלקיים על אמתתם בהשגה עצמית ברורה ובתוספת אורה כתוספת השגת הרואה המראים בחוש על העור המשיגם בגדרם לבד כמבואר באיכות הדבקות. ובהשגת טעמיהם שיטעם הענייני' האלקיי' מה שלא יטעמם השכל האנושי כמו שקראו השקועי' זאת ההשגה טעימה. כי כמו שיש הבדל בין מי שישיג דבר מה שהוא מר או מתוק מפי השמועה ובין מי שישיגהו מפני חוש הטעם. כן יש הבדל בין השגת הפילוסופי' הדברי' האלקיי' ובין השקועי' כי השכל לא ישיג מהם כי אם הדבור לבד הנאמר בהקש. והרוח החדשה ישיג מהם הטעם המושג בהרגשה פנימית. ולזה אמר דוד המלך ע"ה אשר השיג זה ההבדל טעמו וראו כי טוב ה' (תהלים לד, ט) ולא אמ' השכילו כי היא השגה חסרה בערך אל הטעימה שהיא השגה שלמה לא יפול בה ספק ולא חסרון גם כי בזאת הטעימה יש מדרגות מתחלפו' רבות הנה החלקי' הראשוני' הם שנים כמו שהוא בחוש וכמו שהוא בשכל. כן הוא ברוח החדשה כי בהרגשה החושיית יש מי שירגיש בדקות רב ויתפעל ממנה התפעלות חזק ויש שלא ירגיש ולא יתפעל ממנה כלל כמו שכתב א"ח בספר אורות אלקייות: וז"ל עיין אל טעם שנוי ההרגשה איך יתייחדו בה קצת מהאנשי' והוא מין חוש והשגה חמרית וקצתם ימנע זה מהם עד שלא ישיגוהו. כי קצתם בהם כח הטעימה בנגוני' עד שישמחו או יעצבו או יתעוררו או ישנו או ימותו או יחיו בשמעם אותם כפי הוראתם מכח הרושם ושרש הטעימה אשר בם. וקצתם נעדרי כח הטעימה וישתתפו בשמיעת הקול אבל יחלשו באלו הרשמי' ויתמהו מהשמחי' או מתעצבים בשמיעת הקול עד כי אם יתקבצו כל גדולי השכל  82ב  וגדולי בעלי הטעימה להבינם ענין הטעימה לא יוכלו על זה. עכ"ל. וכזו וכזו ראיתי אני בכח המאמרי' ההלציים כי יש אנשי' בעלי הטעימה יתפעלו הפעלות חזק עד להפליא בדברי' ההלציים ויעשו רושם בנפשותם עד שיעשו פעלים רבים כפי כח ההלצה ההוא. ויש אחרי' לא ירגישו ולא יתפעלו מזה דבר ויתמהו על המתפעלים וילעיגו בם: הן אלה קצות החלקי' בטעם החמרי. וכן הם בטעם השכלי כי יש אנשים ישכילו ויטעמו המושכל ההוא טעם מורגש כפי כח השכל ויתפעלו ויתעצמו ממנו. ויש אנשים שידעו ויבינו הדברי' המושכלי' ולא יטעמו בו טעם ולא יתפעלו מהם כי אם בדבור בעלמא. וילעיגו על האומרי' כי טעמו המושכל ההוא. וכן הוא בטעם הרוח החדשה כי יש שיטעמו הדברי' האלקיים ויתפעלו מהם התפעלות והתעצמות חזק כנביאי'. ויש שלא יטעמו כפלוסופי' כי לא ישתתפו עמהם כי אם בשמיעת הקול לבד לא בטעימה. כאמרו קול דברי' אתם שומעי' ותמונה אינכם רואים זולתי קול (דברים ד, יב) בלא טעימה. מה שלא עשה כן מרע"ה שנ' בו ותמונת ה' יביט (במדבר יב, ח) שהשיג בטעימה. ועתה עת האסף הדבור המקנה זאת הידיעה מהרוח החדשה הגיע כי הארכנו בו יותר מדאי מיראתנו ממי שאין {לו} חיך לטעום אוכל רוחני כי ידעתי ילעיגו בשפה יניעו ראש על דברי' רבים מדברנו זה: גרם ג' בהודעת דברים הכרחיי' לבא בטרם נודיע מי אביה: באור הנעלם בנעלם ממנו או שהוא נעלם כמוהו הנה זה מפעולת החכמי' שהם קברי הסודות האלקייות האומרי' בפיהם ובכתבם156 בבואם על כל נעלם כי הוא סוד והמשכיל יבין: ואולם החפצים להוציא הסודות מקברותיהם יבארו תעלומות חכמה בדבר יותר נגלה ממנה למען חיותם כהיום הזה שהם חכמות מתות. ולגלות מסתרם בארץ החיים. ואנחנו לא נדע מה נעשה בדבר הזה כי תלינו עלינו אם נבאר לכם השיר הזה הנעלם מאד מפני יסודותיו המיוסדות על אדני הדעות הראשונות הנשכחות מני רגל הנפשות האחרונות. בבאור מבאורי הסודות הקדמוניות היותר נעלמות מהם במהותם ובלשונותם למתפלספי' הקרובי' אלינו באלה הימי': כי חכמה מה לנו לקבור את מתי סודותיהם בתוך מעי הצעירי' מהכיל גם אחד מהם אף כי רבים מגדוליהם. ואם אמור יאמר לבבי לבאר הנעלם הזה בדרך נגלה. מי יודע אם חכם יהיה או סכל לדעת זאת כי קשה {הוא} ומי יבינהו. לכן אין דרך ישר לפני בדבר הזה כי אם להוציא לאור תעלומות דברי' והקדמות אמרום חכמי קדם והם נעלמות מעיני העם אשר אנכי יושב בקרבו ולבארם בשפה ברורה ובלשון אחרת מובנת לעמי' ולשרי' החיים עדנה למען ישמע העם בדברי בם. ולא אהיה בלעגי שפה אל העם הזה. ודעו נא וראו כי אבי הרוח החדשה המכונה בשם נדיב בזה המשל השיריי ואמה שלא נזכר שמה וכל הדברים הנמשלים בענייני העלמה הם כלם משל ומליצה לדברי' נעלמי' דברו בם הקדמוני' במליצות זרות מעיוני האחרוני' והמה להם כחלומות או אמרות בדויות או דמיוניות עד כי המדבר בם היה כחלום בלא פתרון. ואנו אין לנו לבאר כל אלה פה פן אשית דברתי ארוכה מני ים ורחבה מני ארץ. אך פה אגלה אוזן שומעת מאשר לקחה אזני שמץ מנהו. ובעיני העדה שמה מרכבות דברינו יבאו ברחבה ובח"ה יתבארו בסבותיהם. ואומרה כי רוב דברי זה השיר וענייניו העצומי' המה משל לדברי' לא דברו בם הפלוסופי' האחרוני' כלל ולא שערום וגם הראשוני' אם שערום היה דרך כלל אך לא השיגו פרטיהם רק חכמי ישראל הראשוני' הם הבינו דרכיהם ודברו בפרטיהם והם דברי' נאמרי' בחכמת האלקות אשר לא דבר בהם ארסטו' והנמשכי' אחריו כי אלו האחרוני' לא דברו כי אם בשלשה מיני נמצאות וקראום  83א  ג' עולמות והוא עולם האלקות ועולם הגלגלים ועולם היסודות. אמנם חכמי ישראל דברו בעולם שאינו מעולמם והוא עולם הנקרא עולם הספירות ועולם אחר דברו בו והוא הנקרא אצלם עולם מחנה שכינה אשר באלה לא נוכל להמלט מדבר בם לרוב הגלותם אצל הראשונים: ולמען לא נאריך בהזכרתם נזכירה שמותיהם בקצרה ונקרא בדברנו זה העולם התחתון עם כל צורותיו עולם התמורה כי הוא ממיר צורותיו תמיד. ועולם הגלגלים עם מניעיהם נקראהו עולם התנועה כי הוא בתנועה תמידית: ועולם השכינה נקראהו עולם המלאכים כי שם מלאכי אלקי' עולים ויורדים: ועולם הספירות נקראהו עולם הספירה כי הוא ראשית המספר והדבור הספור. ועולם האלקי נקראהו עולם המאציל כי הוא מאציל הספירות לא בורא אותם: ולמען לא יראה לאלה האחרונים אשר לא ראו אור בהיר מעולם הספירה ולא שמעה אזנם שמץ מנהו כי חולם אני בדברי בו אביא דברי הראשוני' אשר מעמנו הם ואשר לא מעמנו אשר דברו במציאותו. ומה שימצא שדבר בו בברור הראשון מהם אברהם אבינו בספר יצירה המיוחס אליו כפי מה שכתב ר' יהודה הלוי בספר הכוזר אשר אמר כי משיורי החכמות (ספר הכוזרי, מאמר רביעי, ד) שהיו אצלנו מהם ספר יצירה הוא לאברהם אבינו הוא עמוק ופירושו ארוך. ובו אמר עשרה פעמים עשרה ספירות בלי מה. והזכיר מהם עשרה דברים נבדלים זה מזה (ספר הכוזרי, מאמר רביעי, כה). והשני שדבר בקצת שמותם כפי מה שהבינו חכמי עולם הספירה היה דוד הע"ה אשר אמר בתפלתו לך ה' הגדולה והגבורה והתפארת והנצח וההוד כי כל בשמים ובארץ (דברי הימים א' כט, יא). כי דעתם שכלל באמרו לך ה' השלש ספירות ראשונו' שהם כתר חכמה בינה. והזכיר החמש בשמותם המיוחדים: וכלל השנים האחרונות שהם יסוד ומלכות במלת כי כל בשמים ובארץ. ויותר מזה לא נמצא בפי' שדברו הראשוני' מהנביאי' כי אם ברמזי' רבים שכל כתבי הקדש מלאים מזה: ואולם מחכמי המשנה נמצא ר' נחוניא בן הקנא הזכירם בתפלתו כמו שהביא הרקנא' בספר המצות אשר לו. וכן ר' שמעון בן יוחאי בספר הזוהר אשר לו: הן אלה הראשוני' אמנם האחרוני' מהגאונים ואחרים הרבה אין מספר לעברי' אשר דברו בם וחברו ספרי' אין קץ והם החכמי' הנקראי' מקובלים. אך המתפלספי' מבני עמנו לא האמינו בם ואם דברו בם חשבו שהם מניעי השמי'. וכן מחכמי האומות מהם האמינו במציאותם. ומהם כחשו בם ואמרו לא הם כמבואר במה שאחר במאמר הנרשם באות הל'. וז"ל האומרי' בעצמי' הנבדלים שני מינים מין יאמר בצורות ומין במספרי' ואשר אמרו שהעצמי' הנבדלי' הם המספרי' קצתם אמ' שהם מהאחד עד העשרה ואין בידו מופת על זה: עכ"ל: הנה שהקדמוני' האמינו מציאות מספרי' נבדלים עשרה והאחרוני' כחשו זה מפני שאין להם מופת על זה. וכן יראה שדעת אפלטון הוא שיש מספרי' נבדלים אשר מהם ידובר לא מהעלה הראשונה לרוב העלמה. והם הקרובי' אליה במציאות עד שתקרא בשם אלו העלולים מה שלא יאמר במניעי הגרמים אבל כן יאמר בספירו' {לפי דעת המקובלים כמו שיתבאר מדברנו זה. כתב אפלטון בספר} העצמים העליוני' כפי שהביאו זכריה בספר אמרי שפר: וז"ל העלה הראשונה יותר עליונות לה מן הספור. ואמנם נלאו הלשונות מלספרה בעבור אחדותה לפי שהיא למעלה על כל אחדות. ואמנם  83ב  יסופרו העלות אשר אורן מאור העלה הראשונה. והיא שהעלה הראשונה תאיר עלולה. והיא לא תאור מאור אחר לפי שהיא האור הגמור המוחלט אשר אין למעלה ממנה אור. ובעבור זה היה האור הזה נעדר הספור לפי שאין למעלה ממנו עלה יודע בה. וכל דבר אמנם יודע ויסופר מפגישת עלתו. ואם היה הדבר עלה לבד ולא עלול לא יודע. א"כ העלה הראשונה לא תסופר לפי שהיא עליונה יותר מן הספור ולא יגיענה הדבור והוא שהספור לא יהיה אלא בדבור. והדבור בשכל והשכל במחשבה והמחשבה בדמיון והדמיון בחושי'. והעלה הראשונה למעלה מאלו הדברי' כלם לפי שהיא עלה להם. ומפני זה היתה בלתי נופלת תחת החושי' והדמיון והמחשבה והשכל והדבור. ובעבור זה אינה מסופרת. ונאמר גם כן שהדבר אמנם או יהיה עומד קיים על ענין אחד לא יסור ויהיה מושכל. או יהיה סר נופל תחת ההויה. ויהיה נופל תחת המחשבה. והעלה הראשונה למעלה מהדברי' השכליים העומדים ולמעלה מהדברים הכלים. ולזה לא יפול עליה החוש ולא הדמיון ולא המחשבה ולא השכל. ואמנם תקרא בשם עלולה הראשון במין יותר נשא וחשוב. כי מה שהוא לעלול הוא לעלה גם כן אלא שהוא במין נכבד ונשא כמו שבארנו. עכ"ל: הנה מזה יראה כי דעת אפלטון הוא שהעלולי' הראשוני' יקראו ספירות מפני שהם יסופרו לא העלה הראשונה. ולא קראם מניעי' כי אינם הם המניעי' אבל הם זולתם. וכן יראה מדברי בס'157 בפי' לחי בן יקיץ. אמ' אחר המלאכי' המניעים הסובבי' יש שכלים פועלי' נבדלים מהתלות בתנועו' הככבים יותר חזקי ההתערבות עם העלה הראשונה ויותר ראשוני המציאות אחר העלה הראשונה ומשכילי' עלתם. והושם לכל אחד מהם גבול ומדרגה מצד הקורבה והרוחק לראשון לא יחלוק האחד על האחד באותה המדרגה ולא ישתתף לו בה. עכ"ל. וכן הבין א"ח דעת הפילוסופי' כי יש עצמי' זולת המניעי' קרובי' אל העלה הראשונה כפי מה שאמ' בה"ה וז"ל וכבר חשבו כל הפילוסופי' שהמלאכי' השמימיי' הם נפשות ושהמלאכי' הכרוביי' המתקרבי' אל האל הם השכלים המתפשטי' אשר הם עצמי' עומדי' בנפשותם לא יאחזו בגבול ולא ישתמשו בגשמי'. ושאלו הצורות החלקיו' ישפיעו על הנפשות השמימיות. והם מעולי' מהמלאכי' השמימיי' לפי שהם מאצילי' ואותם נאצלים. והמאציל יותר מעולה מהנאצל: עכ"ל: הנה מאלה היוני' והערביי' יראה כי יש עצמי' נבדלי' בין העלה הראשונה ובין מניעי הגרמי' השמימיי'. אך לא ידעו ולא הבינו פרטי עניינם כאשר הבינו חכמי ישראל יורשי הנביאי' וזרע אברהם הראשון אשר ידע מהותם ועניינם ואחדותם והתחלפם והשפעתם ונתן כל אשר לו מאותה חכמה ליצחק בנו והם ירשוה איש מפי איש עד גלותנו זה. אשר כבר אבדה חכמת חכמינו ובינת נבונינו נסתתרה ולא נשאר בינותינו כי אם דברי' מועטי' ושכלים מגואלים בדם העורון והשגעון מהפילוסופיא היונית אשר לא הבינוה ולא ידעו דרכה של זאת החכמה: ויהי מה ארוץ מרוצת הדברים אשר דברו בה האחרוני' ואקח מהקדמותיהם הצריכות אלי בפירושי זה השיר גם כי לא ארד אל עמקי ההקדמות ההם להבינם כי אינני מחויב לבאר התחלות זאת החכמה המפוארה מצד מה שאני מפרש זה השיר ולא אזכירה מזה רק התחלה אחת אשר לא אוכל להמלט מלדבר בה כי היא ראשית ואחרית כל זה הביאור. והיא אם עולם הספירה היא עצמות האלקות אם לא בטרם אבא אל באור הנמשל מהמשל הזה לדעת ולהודיע מי אבי הרוח החדשה פן נכשל במכשלה גדולה: ואומ' כי כבר נחלקו חכמי ישראל ונבוכו בו רבים לדעת אם הספירות הם עצמות האלקות או הם זולתו כפי מה שיראה ממאמר מיוחס לרשב"י  84א  בספר הזוהר הנמצא לקצת אנשי' זולת קצת וז"ל מועתק בלשון עברי לרוב עמקו בלשון ירושלמי: אמ' ר' שמעון הנה עתה הוא עת רצון ואני רוצה לעלות בלא חרפה לעולם הבא ואלו דברי' קדושי' שלא גליתי עד עתה אני רוצה לגלותם לפני השכינה כדי שלא יאמרו שבזה החסרון נסתלקתי מהעולם ועד עתה היו נשמרי' בלבי לעלות בהם לעולם הבא. ואמ' אני לדודי ועלי תשוקתו מפני שכל הימי' שנקשרתי אני בזה העולם נקשרתי בקשר אחד בהב"ה ועל כן בשעה הזאת ועלי תשוקתו (זהר ח"ב, אדרא רבא, קלב ע"ב; זהר ח"ג, אדרא זוטא, רפח ע"א) הוא וכל הסיעה הקדושה שלו158 שבאו לשמוע בשמחה סודות סתומי' ושבח הזקן החשוב סתום הסתומי' נבדל ומובדל יותר מהכל ואינו נבדל שהרי הכל בו מתדבקי' והוא מתדבק בכל הוא הוא הכל זקן קדוש הזקני' הסתומי' מתקשט ואינו מתקשט מתקשט כדי לקיים הכל ואינו מתקשט מפני שאינו נמצא מתקשט. הוציא תשע מאורות מתלהטות ממנו מקשוטיו. ואותן האורות המלהטות הולכות ומתפשטות לכל עבר בנר עליון שמתפשטות ממנו מאורות לכל עבר. ואותן159 האורות המתפשטות כאשר יקרבו לדעת אותן אינם נמצאות אלא אותו הנר בלבד. אך הוא הזקן הקדוש הוא נר עליון סתום כל הסתומי' ואינו נמצא חוץ אותן המאורות המתפשטות ומתגלות ונסתרות ונקראו השם הקדוש ובעבור כן הכל אחד. ומה שאמרו חכמינו בספרי' הראשוני' שהם מדרגות שנבראו. והזקן הקדוש מתגלה בהם בכל אחד ואחד לפי שהם קשוטי הזקן הקדוש. אין עתה עת לאלה הדברי' לפי שאני אומר אותם בחדר160 הקדוש וראיתי מה שלא ידעתי161 כן והיה נסתם162 בלבי הדבר ועתה אני לבדי מעיד לפני המלך הקדוש וכל אלה הצדיקים באמת שבאו לשמוע דברי: עכ"ל: הנה מזה המאמר יראה בתחלת163 העיון ואל זה נטו קצת חכמי' ראשוני' ואחרוני' כי הספירו' הם עצמות האלקות והיותן הן ואין סוף דבר אחד ומהות אחד וכי זה היה סוד נסתר בין השלמי' לא היו מגלי' אותו לתלמידי' שלא יטעו שיהיה רבוי לקושי הציור שיש בזה להבין בו אחדות ורבוי ולזה היו מפרסמי' לחכמי' שהספירו' הן מדרגות רוחניות שהם כלי אומנותו של הב"ה לפעול בהם בעולם. אשר מפני זה יצאה מבוכה בין חכמי הספירה. ונאמרו בזה דברי' סותרי' זה את זה. מהם מורי' שהם עצמות האלקות ומהם מורי' שהם זולתו. וקרו ספקות רבות לכל אחת מאלו הדעות עד כי הרב ר' מנחם מראקאנאט האריך בזה מאד בספר מצות שלו להסיר זאת המבוכה אחרי שבאר והביא ראיות רבות מהחכמי' הקדמוני' שאין הספירות עצמות האלקות. אמ' וז"ל ודע כי בכל מקום שדברו חז"ל בענין הספירות ואמרו דבר שאין ראוי לאמרו אלא על הבורא ית' לא על הספירות דברו אלא על הבורא ית' שהוא בתוכן. ובעבור שהיו מדברי' על אותה הספירה על כן אמרו השבח ההוא כנראה כמדבר לספירה ההיא מפני שהיו צריכי' לה. על כן הזכירוה ושבחו את הבורא ובקשוהו שיפעול אליהם במדה ההיא. ובכל מקום שתראה שדברו בענין הספירות דברי' שאין ראוי לאומרם בבורא ית' כגון שעור קומה ימין ושמאל רחמי' ודין וכיוצא באלו דע כי הכל נאמר על הספירות: וכל דבר שבח נאמר עליו ית' שהוא בתוכן וחוצה להן כי אין דבר שיגבילהו זאת היא דעתי גם כי אין כל חכמי הקבלה מודי' בזה: עכ"ל: ועוד שם הביא ראיה מחכמי' שאמרו שכל הדברי' המורי' חסרון בחק הבורא הכל נאמר על הספירות. אך בבורא אין לומר עליו דבר מורה גשמות. וכן הוא דעת ר' אליעזר מארמייזא. וכל מה שמדדו רז"ל במרכבה לא מהבורא דברו אלא מהספירות: הנה מכל זה יראה שהספירות הם דבר זולת העלה הראשונה והראיות מבוארות בספר המצות לר' מנחם מראקאנאט. וכזה יראה שנטו {לזה} רבי' מאשר ראינו ספריהם כספר שערי אורה ושערי צדק ומערכת האלקות ור' אברהם אבואלעפי' שכתב תשובה לר' שלמה בן אדרת. והרמב"ן ז"ל. ובפי' ספר יצירה ובספר מגלה עמוקות ובספר יוסף בן וואקאר. ורבים כמו אלה אשר כתבו בבאור שהספירות נאצלו מאין סוף וכי הן עשר ספירות נאצלו ממנו ית':  84ב  ולכן אין דרך לנטות כי אחרי רבי' להטות ולומ' כי הספירו' נאצלות מאין סוף ואינם הוא הוא עצמות האלקות164 כי הם נאצלות והוא ית' מאציל. הם ספורות והוא למעלה מהמספר. וכן ראוי להבין דברי רשב"י ולפרש דבריו על הכתר עם שאר הספירות שהודיע סוד היחוד בספירות שהם אחד מצד ורבי' מצד כמו שהוא האמת אצל היודעי' חן כמבואר אצל השכל באיכות הדבקות ובה"ה איך יצוייר דבר זה עם קשיו בתחלת העיון. ולא דבר ר' שמעון חלילה בעצמות האלוק כי אין כל בריה יכולה לדבר בו. כמו שהסכימו כל חכמי הספירה שלא דבר שום נביא מאין סוף ית' כי אם מהספירות לפי שאי אפשר לדבר ממנו כמבואר מספריהם. וכמו שכתב הא"ע בספר העצמי' שאין ראוי לדבר ממנו כי165 אם בשם מורה שהאציל שכלים ואורי' פן יחטא בלשונו.166 וז"ל וראוי לקראו ענין מה זהו אצלי יותר קרוב שנקראהו ענין האציל אורי' ושכלי' נאצל מהם ג"כ אורי' ושכלים אחרי' ומאותם השכלים כחות ומאותם הכחות כחות אחרי' ומאותם הכחות נפשות וגלגלים: עכ"ל: והראיה שרשב"י לא דבר ממנו ית' כי קראו זקן הזקני' וחלילה לו לקראו בזה השם אבל אמר זה על כתר עליון שהוא קדמון כדעת כל חכמי הספירה. ועוד שאמ' רשב"י שיצאו ממנו ט' ספירות ואין זה נאמר עליו ית' כי חלילה לחלוק על אדון החכמה הזאת אברהם אבינו ע"ה שאמ' עשר ספירות ולא תשע עשר ולא אחד עשר (ספר יצירה, פרק ראשון משנה ד). ואמ' ואדון יחיד מושל בכלן אשר הורה בזה שהיחיד המושל בכלן הוא נבדל מהן ואינו נקרא ספירה (שם, שם, משנה ה) כמבואר בספר חכמי הספירה בכלל ובמערכת האלקות בפרט שכל הספירו' נאצלות מכתר והם דבר אחד מצד ורבות מצד ואין סוף אינו מהספירו' ואינו נספר כמבוא שם (מערכת האלוהות, פרק רביעי). וכל זה יתבאר ברחבה בעיני העדה ובח"ה בסבותיו: כי פה לא נאמר כי אם שבעלי העיון ג"כ לא יכלו לחלוק שאי אפשר לדבר ממנו ית' כי אם מצד פעולותיו וכי שמו לא יתכן שיאמר בו כי אם הוא. הלא תראה כי גם בכל הצורות כשמדברי' בם אומרי' הוא שלמות לגשם טבעי כליי או הוא כך וכך ואינם מדברי' מהצורה רק שהיא נמצאת לדבר אחר. כן עליו ית' יאמר שהוא שלמות או צורה או נשמה לנשמות או כיוצא בזה. לא שיאמר עליו יותר מזה. אך לפי שהצורות יש להם דבקות עם כלי' או כחות יוצאות מהם יאמר עליהם הוא שלמות לדבר כך. אך עליו ית' שאין לו דבקות עם שום נמצא והוא נבדל מהם הבדל גמור אי אפשר שיאמר עליו רק הוא. וכת' כן א"ע בספר העצמי' כי זה שמו אשר יקראו הוא. ואמר כי חקר שהוא הוא שם המפורש וזהו אני והוא הושיענא: עכ"ל: ואולם מה שנשאר עלינו לבאר פה בקצרה כפי שרשי חכמי הספירה וכפי ציור השכל העיוני אשר אנחנו מעולמו לא מעולם ההמשכיי אף כי מהנבואיי. הוא להבין ולהורות למה התירו חכמי הספירה ליחס אל הספירות מה שהוא ראוי ליחס לבד אל העלה הראשונה מאחר שהם מנבראיו כמו שאין ליחס כמו אלה אל יתר הנמצאות שלא יתירו חכמי העיון ליחס אל השכלי' הנבדלי' מה שראוי ליחס אליו ית' מכ"ש שאין ראוי זה לחכמי הספירה: האמנם התרת זה הספק קשה מאד למי שלא עמד בסוד חכמי הספירה וראה עולם הספירה בחייו כאשר ראו הנביאי' ובניהם אחריהם. אך למען לא נבוש לפני חכמי העיון נאמר דבר שהוא מעולמם בהתרתו. והוא שכבר ראינו דעות המעייני' נחלקות לשתי כתות בהבנת בריאת המציאות ממנו ית' כי א"ח הנמשך בדעותיו כלם אחר ב"ר ואחרי דרכי הפילוסופי' הקדמונה אמ' בה"ה בשאלה הג' כי אצל הפילוסופי' הוא שהעולם מהשי"ת כעלול מהעלה התחייב חיוב הכרחי לא יצוייר הפרדו מהשי"ת רגע כחיוב הצל מהאיש והאור מהשמש: ואולם א"ר הנמשך אחרי פילוסופות חדש אמ' שם כי זה כלו כזב ושהפלוסופי' יראו שהפועל הוא אשר יוציא זולתו מהכח אל הפעל ומההעדר אל המציאות. ושהם לא יקראו האיש בעשותו לצלו פועל אלא בהעברה לפי שהוא בלתי נבדל ממנו והפועל יובדל מהפעול והם יאמינו שהבורא ית' יובדל מהעולם והוא פועל אותו ומוציאו מההעדר אל המציאות ושומר אותו על אופן יותר שלם שאפשר מבלי הכרח מביא אליו ולא מעצמותו ולא לדבר מחוץ אלא בעבור מעלתו וטובו. וכל מה שבזה העולם הוא נקשר בכח אשר בו מהאל ית'. ולולי הכח ההוא אשר לדברי' לא נתקיים כהרף עין ואופן פעולתו לעולם הוא כי הנמצא  85א  המורכב שני מיני'. מין שההרכבה הוא ענין נוסף על מציאות המורכבות. ומין מציאות המורכבות בהרכבתם כמו מציאות החמר עם הצורה. וזה הצד מהנמצאות לא ימצא בשכל שיקדם מציאותם על ההרכבה. אבל ההרכבה היא עלת המציאות והיא קודמת על המציאות. ואם הראשון ית' עלת הרכבת חלקי העולם אשר מציאותם בהרכבה הנה הוא עלת מציאותם ואין ספק שכל מי שהוא עלת מציאות דבר שהוא פועל לו ראוי שנדין הענין כפי דעת הפילוסופי' ע"כ תורף דבריו הנה לנו מזה שדעת הפילוסופי' הוא שכל הנמצאות או שהם נאצלות כצל מן המצל וכאור מהשמש או שהם נבראות ונפעלות מפועל המציאם מההעדר אל המציאות ומהכח אל הפועל ולא חלקו הנמצא כי אם אל מאציל ונאצל או פועל ופעול. לא זולת זה. ולא ידעו ולא הבינו בחשכה יתהלכו כאשר הוא מדרכם בדרושים גדולים ונכתרי'. ולזה לא יוכלו ליחס דבר אלקי אל שום נמצא זולת נמצא כי כל הנמצאות זולתו ית' הם באופן אחד גשמי ורוחני או נאצל או נברא ואם ייחסוהו אל הרוחני כן היה אפשר ליחסו אל הגשמי וזה לא יתכן ליחס דבר אלקי אל הגשם על כן לא יחסוהו אל דבר זולתו ית': האמנם הנביאי' אשר ראו אור בהיר למעלה משחקי' והבינו שהנמצא יחלק אל מאציל ונאצל ואל בורא ונברא. כי צפו שממנו ית' נאצל מציאות אלקי מתדמה מאד אליו ית' כמו שיתדמה האור אל המאיר. כי המה ראו את מעשה ה' הנאצל ממנו ראשונה הוא אור מפני שידעו שהמאציל הראשון הוא עצמות האור כאשר העיד הזקן א"ח בספר האורות האלקיות וז"ל כאשר ידעת כי האורות יש להם סדר והדרגה דע כי הם לא ישתלשלו ללא תכלית אבל יעלו אל מבוע ראשון הוא אור לעצמו. ובעצמו לא יבואהו אור מזולתו וממנו יזרחו האורות כלם על סדרם והדרגתם.167 ועיין עתה האם שם האור יותר אמתי ויותר ראשון במקבל האור המסתייע אורו מזולתו או במאור בעצמותו ומאיר לכל מה שזולתו. הנה אין אצלי שהוא יעלם עליך האמת בו ובו תתאמת כי שם האור יותר אמתי באור הקצוי העליון אשר אין אור למעלה ממנו וממנו ירד האור אל זולתו: עכ"ל: אחרי שהאריך לאמת זה. וכן יראה שזה הוא כוונת חכמי הספירה אשר קראוהו ית' אור קדמון אור צח או מצוחצח כי ראו שזה שמו המורה על עצמותו יותר מכל שאר השמות. לא כמו שחשב ב"ר אשר אמ' בה"ה התורו' האמתייות לא יאמרו שהוא גשם כי יאמרו שקר ולא יאמרו שהוא לא גשם כי יאמרו לא הוא. אבל אמרו כי הוא אור כי האור {הוא} היותר מעולה שבמושגים וסבת כל הנראים כמו שהאל סבת הנמצאים כדכת' והארץ האירה מכבודו. עכ"ל אשר הבין ולא הבין כי חשב שיאמר עליו ית' אור על צד היותר טוב לא ע"ד דפיקת האמת כמו שאמרו המאמתי' וכמו שאמ' חכמי התלמוד גלגל חמה נובלת חמה של מעלה (בראשית רבה מד [יז]). כי הבינו שכל הנמצאות שכליות ורוחניות הם משתלשלות מהאור הקדמון ואינם דבר כי אם התפשטות האור ההוא ממדרגה למדרגה ככל הרוחניי' והשכליי' עד שיתגשם האור ההוא כנצוצי השמש והככבי' המשימי' המוחשי' נראים וזאת היא המדרגה השפלה שבכל האורות כי אור השכל יותר שלם ואור המלאכי' יותר מזה ואור הספירות יותר ואור הקדמון יותר מכלם עד שיאמר עליו ית' ועליהם בשתוף השם כמבואר ברחבה שם בספר האורות האלקיות לא"ח. וכמו שרמזו מרע"ה בראש ספרו באמרו ויאמר אלקי' יהי אור ויהי אור. אשר רצה לגלות לנו סוד התפשטות המציאות והאצילות אשר הוא קודם לבריאה כמו שכת' הראקאנאט פרשת בראשית: והוא כי מהאור הקדמון נאצל כאצילות ניצוצות השמש מהשמש. אור אלקי צח מאד ויהי אור עומד תמיד במציאו' האור הקדמון לא בעצמו כי אין לו עצמות זולת התפשטות שהוא מתפשט ויוצא מעצם האור הקדמון כמו שאין מציאות לאור השמש כי אם במציאות עצמות השמש. וזה בארו אברהם אבינו ע"ה יותר ברחבה כי הנאצל ראשונה אין לו מהות וישות שיעמוד בעצמו רק כאור מהשמש כאמרו בספר הנכבד ס"י עשר ספיר' בלי מה שהם בלא מהות רק כשלהבת קשורה בגחלת  85ב  שהיא לפי המשל הגשמי כאלו השלהבת אין לה מהות והיא מתפשטת מהגחלת אשר מהותה מוחש והיא קשורה בה. ויותר מזה ראוי להמשילו להתפשטות הדבור מהמדבר כמו שהמשילו א"ה במה"ע שהמשיל היצירה אל הדבור מהמדבר שאם ישתוק המדבר יעדר מציאות הדבור. ויותר רוחני מזה הוא המשל המספר מהאחד כמו שהמשילוהו ההודיים כפי מה שהביאו טולומיאוס בספר עגולות רעיוניות: וז"ל אמרו הנה אי אפשר לאדם שידע חדוש הנמצאות והשתלחם מהבורא ית' בדרך יותר קרוב מדרך המספר כי אי אפשר לו לאדם שיצייר חדוש דבר אלא מההיולי ובזמן ובמקום ובתנועה וכלים. ומציאות הנמצאות מהאל ית' אינו כן. כי הדברי' כלם מחודשי' נבראו ונתחדשו כלם יחד. ושם ית' לדעת זה דרך שאין יותר נקל ממנו. והוא ההשתכלות לצמיחת הדברי' מן האחד. כי כמו שהאחד עלה למציאות המספר והוא אינו מן המספר כן הבורא עלה למציאות העולם ואינו מן העולם וכמו שבהסתלק האחד יסתלקו המספרי' ובהסתלקם הם לא יסתלק הוא כן הוא בבורא עם הנמצאו' וכמו שמציאות האחד מציאות מוחלט בלתי צריך במציאותו למציאות זולתו ומציאות המספרי' מציאות בלתי מספיק בעצמותם במציאותם. כן הבורא ית' עם הנמצאות. וכמו שהמספרי' כלם יקנו המציאות מהאחד בלי תנועה ולא זמן ולא מקום. ולא יצטרך האחד בהמציאו אל דבר אחר זולת עצמותו. כן התחדשות הנמצאות מהבורא ית' בלא תנועה ובלא זמן ובלא מקום ובלא כלים ומבלי הצטרך בהמצאתם אל דבר אחר זולתו וכמו שהאחד לא יתואר שהוא קודם המספרי' בזמן ולא יבטל זה שיהיו המספר{י'} מחודשי' מאתו כן לא יתואר הבורא ית' שהוא קודם העולם בזמן ולא יבטל זה שיהיה העולם מחודש מאתו: וכמו שהאחד לא ישתנה מהאחדו' ברבוי מה שהתחדש מהמספרי' מאתו ולא יחייב זה רבוי בעצמותו ולא שנוי בעצמו. כן חדוש העולם עם רבויו לא יחייב שנוי בבורא מאחדותו ולא רבוי בעצמותו: וכמו שהמספרי' ימצאו מהאחד באמצעות האחדים התשעה ומה שהתקבץ מעשרה מכחותיהם. כן נמצאו הנמצאות מן הבורא ית' באמצעות השניים התשעה. ומה שנתקבץ בנמצא העשירי מן הנמצאות המתפשטות מן השניים ומה שנשפע עליו168 מכח האחדות באמצעותם וכן כאשר ישתכל המשתכל ימצא כל דבר מהנמצאות אמנם הגיע להיות נמצא כאשר היה לו עצמות ימצא בו ונבדל מזולתו. והאחדות ההוה אשר יתפשט בו וימצא. אמנם התפשט אליו מהבורא באמצעות מה שבינו ובינו מהנמצאות. והאחדות ההוא הוא הויתו וצורתו אשר {בה} עמידתו והכרתו מזולתו. וכאשר נפרש ממנו האחדות ההוא הנה הוא נעדר. הנה התפשטו' האחדות מהבורא ית' אל הדברי' הוא אשר הִוָה אותם ושפט מציאותם על מדרגתם ושם קצתם עלה לקצת והוא ית' עלה למציאות הכל: עכ"ל שם הכולל דברי' רבים מסודות חכמי הספירה. כי כל זה לקוח מהפילוסופי' הקדמונה: הנה לנו מכל הנאמר ארבעה שרשים הכרחיים לנו לשומרם ולהעלותם לזכרון בפרושנו זה למען לא נלכד ברשת ההכפל וביד לשון מדברת גדולות. 

			השרש הראשון לקוח מספרי בעלי הספירה ומהפילוסופי' הקדמונה שמהעלה הראשונה לא ידברו בה הנביאי' ולא החכמי' מצד מה שהיא היא כי היא עצם נעלם לאין סוף שלא יוכל האדם להשיג בו מאומה. ולא ידברו בו כי אם מצד שהוא מאציל עולם הספירה שהם כליו ופעולותיו ומלבושיו כמו שהסכימו חכמי הספירה וכמו שכת' הא"ע בספר העצמי' וז"ל. וממנו ית' יבואו פעולות שיש לנו בהם רחמנות ופעולות שיש בהם חכמה גדולה. ופעולות כאלו הם קנאה ופעולות כאלו הם גבורה. ופעולות נוראות במאד מאד כמו שזה הנרמז אליו כהוא הוא נורא מאד מאד. עכ"ל. כי מזה הצד אפשר לדבר בו כי כל המושג בנאצל הוא כמאציל. ומה שיש לעלול הוא לעלה ג"כ אלא שהוא במין יותר נכבד ונשא כדברי המעייני' האומרי' שכל הדברי' נמצאי' בו ית' באופן יותר שלם ופשוט ממה שהם עליו ומזה הצד ידברו בו ית'  86א  כפי מה שישיגו הדברי' בנאצלים ישיגו וידעו כי הם בו ית' וייחסו הדבר ההוא אליו כי הוא סבתו בעצמות וראשונה כמו שאמ' חכמי הספירה שכל מה שהוא במאציל הוא בנאצל ומה שבנאצל הוא במאציל. וכמו שאמ' בספר הסבות כי כל מה שהוא סבה למציאות דבר אחד באופן שאין מציאות למסובב ההוא כי אם המציאות הבא לו מצד סבתו כמו שהוא בדברי' הנאצלים שזה בם יותר מבדברי' הנבראי'. והיה המסובב ההוא הוא סבה לדבר אחר זולתו. הנה הסבה הראשונה יותר אמתית ויותר מיוחדת ומיוחסת בסבת מציאות המסובב השני ממה שהסבה השנית תהיה סבה למסובב השני. ומזה הצד כל מה שראוי שייוחס לספירו' הנאצלות הנה הוא מיוחס מצד זה ההתחייבות אל המאציל ואם לא יפורש בכל מקום כפי169 מה שהוא מחויב מזה השורש הראשון. מלבד כי גם לפי שרשי בעלי העיון יתחייב ג"כ זה כי אמרו שהפועל המורגש שנים. פועל בטבע ופועל ברצון. ולפי שאין הרצון מספיק לבדו בהמצאת הפעל הוצרך הפועל להסתייע בכלי פועל בטבע ואם נזדמן לאותו הכלי שיהיה חלק מהפועל כגון השנים והצפרנים יהיה אותו הפעל מיוחס לפועל ברצון מצד שהפועל הטבעי חלק ממנו. והיה אם כן לפי זה השרש כי כל הפעולות המיוחסות לספירות הנאצלות ואינם עומדות בעצמם כי אם במאציל והם מזה הצד כאלו הם הם הם המאציל שכל מה שיש במאציל יש בנאצל ואין הפרש ביניהם כי אם מצד שזה מאציל וזה נאצל. הנה כל מה שייוחס אליהם ראוי שייוחס אל המאציל בעצמות וראשונה. ולזה קראום חכמי הספירה כלים או מלבושי'. כאלו הם במדרגת הכלי שהוא חלק מהפועל ואם אינם חלק על דרך דפיקת האמת. ושמור זה עם מה שתראה מהרקנאט בס"מ שלו. השורש השני לקוח כמו כן משרשי חכמי הספירה וקצתו משרשי הפילוסו' הקדמונה. והוא שחלק מן הנמצאות הם נאצלו' כאצילות המספר מהאחד וכאור מן השמש שאין להם מציאות מצד עצמותם ומהותם כי אם במציאות המאציל כדבור עם המדבר וכמחשבה עם החושב וכצל עם המצל. ואינם נבראות שיהיה להם מציאות נשמר בממציאם אבל הם כמספרי' שאין להם מציאות כי אם עם האחד שהמספר הוא קבוץ אחדים. ואותו החלק מהנמצא הנאצל הוא הנקרא כפי חכמי קדם ספירות. מלשון מספר כי הם ראשית הרבוי מצד מה שהם התפשטות יוצא מהאחדות ומקבלות מהאחדות האלקי אשר הוא המאציל מדרגות רבות כפי כח האפשרות שיש לאותו דבר האלקי הנאצל לקבל והוא מלשון ספיר מצד שמקבלות כל המראות ואינם אורות בעצמם כי אין אור באמת כי אם האור הקדמון אבל הם מוכנות לקבל מהאור ההוא כמו אבן ספיר אשר אליהם רמז יחזקאל ומרע"ה כמעשה לבנת הספיר (שמות כד, י) כמו שיתבאר בעיני העדה. וזה העולם אינו מעולמי בעלי העיון כי הבינו הנמצא או כלו נברא או כלו נאצל. לא שחלקו אותו לשנים כחכמי הספירה. והוא ג"כ מלשון ספור שאפשר לספר ולדבר בם מה שלא יתכן לדבר מעולם המאציל אשר לא יספרהו לשון: השורש השלישי הוא כי עולם הספירה ואם הוא נספר בעשר ספירות הנה הוא עצם אחד170 לא רבים כמבואר לחכמי הספירה וגם לחכמי העיון כאבב"ט באיכות הדבקות ולא"ר בה"ה אשר האריך בזה היחוד בדרך פלא ובדקות רב וי"כ והמ"ן היורד על המורה פי' ח"ג אמ' דע כי כמו שהגלגלי' בכללם אחד. כן הנפרדי' בכללם אחד. ומי שאמ' הפך זה נקרא בלשון חכמי' קוצץ בנטיעות (בבלי, חגיגה יד ע"ב). ושמור זה עם כל דברינו גם כן171 נרבה אותם בדבור הם אחד במהות ועצמות ולא נצטרך לכפול זה בכל דבר ודבר שנאמר אשר יורה בם רבוי שכבר אתה מוזהר ועומד. ולולי  86ב  כי אין זה מקומו של זה הייחוד כי אם בעיני העדה ובח"ה. הייתי מביאו הנה כי הוא מהסודות הגדולות אשר אפשר להבינם בדרך מדרכי העיון: השורש הרביעי כי כל מה שנרצה לדבר בו ית' אי אפשר לנו להזכירו כי אם באמצעות עולם הספירה. כי כמו שהכלים והפעולות מורות על הצורות והנפשות כן הספירות מורות עליו ית'. ושמור ג"כ זה כי הוא שורש גדול לכל אשר נאמר על הספירה כך וכך הכל הוא עליו ית' אלא שהם המורות לנו עליו ית'. הן אלה קצות הדרכי' ההכרחיים לבאר בזאת החכמה ויותר מהמה לבי הזהר מלהוסיף פן אוסיף ספר גדול כי רבו שרשיה וענפיה מאד מאד ומכאן ולהבא לא אביא ממנה כי אם ההכרחי לפי המקום והזמן כפי ההקדמות הלקוחות מספרי חכמי הספירה לא שאוכל לפרש הדבר בסבותיו ולא בדרך העיון עד אבא אל עיני העדה שמה יתבארו ברחבה ובח"ה בסבותיו: גרם ד' בהודעת אבי העלמה: ראשי עם הארץ המעייני' בחכמת הטבע והאלקות כאפלטו' וארסטו' תלמידו והבאי' אחריהם הסכימו בעיונם שהנפש המשכלת היא מושפעת מהעלה הראשונה כפי מה שהבין א"ר שכל הנמצאות משם הושפעו ראשונה. ולזה אפשרי הוא לה לשוב אל מקורה אשר משם חוצבה כי זהו שלמותה ועצמותה כמבואר באפשרות הדבקות שתכלית שלמות הצורה האנושית היא דבקותה והתעצמותה בעלה הראשונה לא לבד בשכל הפועל ולא ביתר השכלים וכן הביא טולומיאוס בעגולות רעיוניות כי יש דעות שנפש האדם לא תעבור להדבק כי אם בנפש הכללית: ויש דעות שתעבור הנפש הכללית עד השכל הפועל שהוא למעלה מהנפש הכללית. ויש דעות שהיא עוברת כל השכלים הנבדלים עד העלה הראשונה כאמרו שם ויתנטל172 בעליה אל הצורה ואחר אל הנפש ואחר אל השכל הפועל. ואחר אל התשעה שניים שהם המלאכ' הקרובי' ואחר אל הבורא ית'. אבל שהוא כאשר הגיע לשכל הפועל נשלמה עגולת העיון ולא יצטרך אל שלמותה שיעבור השכל הפועל כי כחו הדברי ממנו התחיל ואליו ישוב. ואמנם יצטרך לדעת מה שלמעלה מהשכל הפועל להשלים עצמותו והתעצמו בו ית' לא להשלמת עגולת ידיעתו ועיונו: וכזו אמ' שלמה והנפש תשוב אל האלקי' אשר נתנה (קהלת יב, ז). ואם בכח השכלי כן חייב עיונם לומר כי ממקום קדוש חוצב וממקור העליון הוא נובע. אף כי נאמר ברוח החדשה למחייבי' מציאותה כי הושפעה מהמקור העליון כאשר בארו מרע"ה אשר דבר בשניהם ואמר כי משם חוצבו הכח השכלי העיוני והרוח החדשה הנבואיי כאמרו ויפח באפיו נשמת רוח חיים (בראשית ב, ז) שזה יורה על הכח השכלי שהוא דומה לנפש הבעלי חיים מצד מה שהוא נקשר עם הצורות הדמיוניות לא יפרד מהם ורוב השגותיו מעורבות בו ועם המחשבות הגוברות שאינם אמתיות עד שכמעט אי אפשר להבדיל בין העיון האמתי ובין המחשבה הגוברת כמו שאמ' א"ר בה"ה. ההפרש בין המופת והמחשבה הגוברת בחק השכל יותר דק מן השער לראות. ויותר נעלם מהתכלית אשר בין הצל והאור. ולזה קראו מרע"ה נשמת רוח חיים כי הכח השכלי קרוב מאד לחסרונו לרוח הב"ח. ועם כל זה הוא מושפע מהעלה הראשונה להיותו נושא קרוב לרוח החדשה או חלק ממנו ואחד משתי פניו: והזכיר אח"כ הרוח החדשה וקראו נפש חיה להיותו דומה לנפש החיה שראה יחזקאל שהיה173 נפש הגלגל כי כמו שנפש הגלגל אין לו מכחות הנפש כי אם התשוקה אל השכל הנפרד. כן הרוח החדשה אין לו מכחות הנפש כי אם התשוקה אל הנפרד. כמו שדמה אותו הכח המשתוקק אל הנפרד אבובכר בן אלצאג בפרקי המתבודד אל נפש הגלגל כאמרו כי כמו שנבדל האדם משאר העצמי' כן נבדלה צורתו משאר הצורו' אשר להווים הנפסדי' ונתדמה לצורות אשר לגופות הסובבי' כי אותם ישכילו את נפשותם. הנה לנו מכל זה שהרוח החדשה באה והושפעה מהמקור העליון. האמנם לפי שלא דברו בו {ית'} הנביאים  87א  כמבואר בשורש א'. וכל אשר דברו ממנו ית' היה באמצעות הספירו' כמבואר בשרש ד'. הנה כאשר רצה המשע"ה להורות לנו מאין נשפעה הרוח החדשה ולהורות כי היא מושפעת מהעלה הראשונה יחסה וקראה בת הנאצל הראשון מעולם הספירה הנקרא כפי חכמי הספירה כתר עליון אך המשע"ה קראו בשם אחר כי שמות רבות היו לו ושם לו שם מורה על מהותו וקראו נדיב באמרו על הרוח החדשה אשר קראה בת נדיב להורות שהיא מושפעת מהכתר אשר הוא נדיב כמו שהבת מושפעת מהאב. ואולם הוראת זה השם מנדיב על האצילות הראשון מעולם הספירה. הוא כי שם נדיב כפי המפורסם אצל בני האדם גם בני איש המשכילי' הוא מורה על ששה סגולות כפי מה שפרסמם ארסטו' בספר המדות. הראשונה היותר מיוחדת בו היא כי הוא יתן הממון הנחמד מצד שעל ידו ישיג האדם כל מאויי לבו כאמרו והכסף יענה את הכל (קהלת י, יט). ויחלקנו לבני האדם להועיל להם תועלות רבות בדרך ראוי ולמי שראוי מבלי תוחלת ותקות גמול כי אם לכונה טובה להטיב אל זולתו: השנית היא שיקבל הממון ההוא ממקום ראוי ולא יקחנו על בלתי יושר אבל בדרך ישר ועל מנת לתת אותו כלו לזולתו אחרי לוקחו לבד ההכרחי אל עצמו: השלישית שישגיח מאד על ממונו לשומרו מההפסד למען יוכל תת תמיד לזולתו הראוי לו בכל עת ראוי שלא יכזבו מתנותיו בכל עת: הרביעית שידע לחלק מתנותיו שלא יתן כפי ההזדמן. אבל לכל איש ואיש לפי אכלו וההכרחי לו ועל צד היותר טוב: החמישית שיהיו מתנותיו ברוחב לב ולא בעצירת רוח ברחבת ידים ולא בקפיצת יד: הששית שישמח מאד במתנותיו ולא יתעצב בתתו לאחרים חילו אבל ישמח מאד ויגל בתתו174 מלחמו לדל כי דל הוא למען הועילו כי זהו שלמותו אשר בו הוא שלם מכל בעלי המעלה כי כלם הנה מעלתם לעצמם והנדיב מעלתו היא לתועלת זולתו. ודבר זה מבואר בנפשו. וארסטו' ברחבה בארו: ואולם לבאר איך ימצאו אלה הסגולות בנאצל הראשון הנה זה יתבאר כפי שרשי חכמי הספירה וחכמי העיון: אמרו חכמי הספירה כי כתר היא רחמי' גמורי' לרחם על כל הנמצאו' כי כשעולם הרחמי' מאיר פניו על כל הספירו' אז כל העולמות ברצון ומלוי. כי כל המוני מעלה מצפי' ומחכי' מתי תבא להם פנת הכתר שבו יתקיימו וסימנו עיני כל אליך ישברו (תהלים קמה, טו) ואמ' פותח את ידיך ומשביע לכל חי רצון (תהלים קמה, טז). וקראוהו קוצה של יו"ד שהיא נאצלת מאין סוף. והיא הצנור175 המשפיע. כן הספירה הנקראת כתר היא נאצלת מאין סוף להשפיע שפע למטה. הנה לנו מדבריהם כי הנאצל ראשון הנותן לכל נמצא מציאותו ושלמותו הראשון והאחרון היותר טוב והיותר מועיל שאפשר לו למקבל לקבל ממנו ראוי שיקרא נדיב במוחלט שאין בכל הנמצאות נדיב נותן טובות ברבוי כמוהו כי הוא הראשון הנותן מבלי תקות גמול ותועלת כמו שהוא מבואר לבעלי העיון שאין העלה מקבלת תועלת מעלולה. וכל השכלים הנבדלים המשפיעי' הם להועיל ולהטיב לזולתם לא לעצמם כי אינם צריכי' אל עלוליהם. הנה א"כ כי יש לו הסגולה הראשונה ומצד שהוא הראשון המקבל הטוב מהמאציל הראשון שזהו המקום היותר נכבד שאפשר לקבלו ובאופן היותר ישר שאפשר כי צדיק וישר הוא ומשפיעו לזולתו. הנה יש לו ג"כ הסגולה השנית כאשר העידו חכמי העיון על השכל הכללי שקראוהו הנמצא הראשון העלול שאין אמצעי בינו ובין ה' ית' שאמ' שהוא מקבל מה ששפע עליו מהטוב השלם והמעלות הטובות ומצמיח האורות והברכות לכל נמצא כמבואר במ"ה לא"ח וע"ר לטולומיאוס.  87ב  ומצד שהוא שאין בו דין רק רחמים גמורי' ואינו מקבל כי אם מהמאציל הראשון כי אין אמצעי ביניהם לא יתכן שיכזב השפע ההוא ולא יפסק הצנור כי אין ההפסק בא כי אם מצד הדין כמבואר לחכמי הספירה וגם בעלי העיון אמרו שאין כילי176 מלהשפיע א"כ מזה הצד הוא שומר השפע תמיד להשפיע לזולתו ואין הרחמים נעצרים והיה א"כ בו הסגולה השלישית. ומצד שכל השפע היורד ממנו הוא בחכמה שהיא הנשפעת והנאצלת ממנו כי החכמה מאין תמצא (איוב כח, יב) כמבואר לחכמי הספירה וגם בעלי העיון יודו כי כל פעל השכל הוא בחכמה ובתבונה ובדעת הנה א"כ בו הסגולה הרביעית. ומצד רבוי הנמצאות אשר נודעו בעולם הספירה ובעולם התנועה ובעולם התמורה אשר רבו מאד להפליא עד כי לא יחסר דבר מכל אשר אפשר שימצא כמבואר לחכמי הספירה ברבוי האורות והספירות והמלאכי' והככבי' והצמחי'177 וב"ח. וגם לבעלי העיון אשר הבינו כי כל מה שבין הקצוות שהוא המרחב הנמצא לכל דבר לא יחסר דבר מכל האמצעיים שאפשר להיות כפי הרבוי וההרכבה שבין הקצוות הכוללות והחלקיות. הנה א"כ בו הסגולה החמישית. ומצד שהוא ראשון העלולים והוא המשיג הראשון שבכל המשיגים והשגתו היא המאציל הראשון בלי אמצעי וכערך ההשגה אל ההשגה הוא ערך השמחה אל השמחה. ומפני ההשגה ישפיע אל זולתו הנה בו א"כ הסגולה השישית כמבואר לחכמי הספירה וחכמי העיון שבמקום ההשגה שם תהיה השמחה. הנה לנו כי כאשר המשע"ה חשב בזה הנאצל הראשון שם לו שם מורה על מהותו כאשר היה דרכם של נביאי' לשית שמות לאותם הנאצלי' העשרה כפי מה שיעלה על לבם לפי חכמתם. וקראו נדיב מצד שהוא אב לרוח החדשה ומטבע האב להיות נדיב לבניו ולזה אמר בת נדיב כי הוא באמת אב לכל נמצא זולתו ית' כמו שנשאר זה הסוד בפי חכמי ההמשכה כא"ר אשר כתב בבאורו לחי בן יקיץ. וז"ל והיותר קרוב מהם במדרגה מהעלה הראשונה הוא אחד והוא אביהם של אחרים והם ילדיו. והוא השכל הפועל הראשון אשר הוא המחודש הראשון באמת והוא אביהם. כי היה מציאות מה שזולתו מן הראשון באמצעותו וממנו יגיע אליהם דבר העלה הראשונה וחקיו. כי כמו שמציאותם באמצעות מציאותו כן מה שבם מן השפע האלקי וההשכל הראשון אמנם הגיע להם באמצעותו. זהו תורף דבריו שם: גרם ה' בהודעת אֵם העלמה. אם לא הגיד המשע"ה אֵם העלמה מה שמה לא נשא עונו כי כיון שהגיד שמה בספר משלי ברמז שמה שוב אינו חוזר ומגיד. וכבר גלה לנו פה בשירו מה שמה ומה שם מעשיה כי תדע באמרו אביאך אל בית אמי תלמדני (שיר השירים ח, ב) המורה {כי} בבית אמה שם החכמה והלמוד והבינה להורות לנו כי אֵם הרוח החדשה הוא הנאצל השלישי הנקרא בפי חכמי הספירה בינה כי משם תצא שפע וחיים וברכה לכל הנמצאות כמבואר בספריהם והיא להם כמדרגת האם השופעת החלב לבני' לתת להם החיים והטוב וקראוה אם הבנים כי בינה מורה על הבן ורמזה המשע"ה בספר משלי באמרו כי אם לבינה תקרא לתבונה תתן קולך (משלי ב, ג). ואמ' ז"ל אל תקרי אם בחירי"ק כי אם אם בצ"רי. שתקרא הבינה178 במדרגת האם שתינק ממנה החכמה וחמשים שערי בינה. ויותר מזה בארו המשע"ה בשירו זה באמרו אביאך אל בית אמי תלמדני. להורות כי כמו שהבית הוא המקיף ליושב בה כן יש נאצל אחר מקיף הבינה והוא הנאצל השני הנקרא בפי חכמי הספירה חכמה כאמרו ה' בחכמה יסד ארץ (משלי ג, יט) נמצא כי בינה ביתה בקיר החכמה ובחכמה היא יושבת. ומהחכמה שופע אל בינה ומשם ינקו הנשמות והרוח החדשה כל חמשי' שערי בינה כי אל החכמה לא יגיעו להדבק בה לרום מעלתה וכן קרא מרע"ה ברמז החכמה בית במלת בראשית כי החכמה היא בית לכתר לקבל כל השפע ממנו ולהשפיע כמו שהבית הוא מקום מוכן שיכניס האדם כל עשרו בו כן היא בית קבול לכל שפע  88א  הכתר העליון שהוא ראש לכל הנאצלים. {ולזה קראה מרע"ה בית לראש הנאצלי'} ואם תחלק אותיות בראשית הנה הבי"ת והיו"ד והתי"ו קבוצם הוא בית ונשאר ראש באמצע הנה שהיא בית לראש. ומצד שהיא מקפת לבינה כדרך השכל המקיף במושכל נקראת ג"כ בית לבינה שהיא למטה ממנה ומוקפת בה. הנה א"כ שהנאצל השלישי היה אֵם לרוח החדשה והנאצל השני הוא בית לה כי הוא בית וועד לחכמי' {היונקים} שפע החכמה משם: 

			גרם ו' בהודעת מי אחיה: באור ההקדמות המביאות בהודעת הדבר על אמתתו מספיק למביני' להוציא התולדה. ולזה לא האריך המשע"ה בהודעת מי אחיה אחרי שבאר שתי הקדמות: האחת כי אמר שיש לה אח יונק שדי אמה אהוב וחשוק לה בתכלית האהבה. המורה לנו בזה כי זה האח מצד שינק שדי האם ונזון מחלבה שהוא דומה לאמו בטבע כמבואר שהמזון ישוב חלק הנזון ויותר הוא בתחלת ההזנה שהוא בעת היניקה כמבואר לטבעיים וכמבואר לחכמי התלמוד שבארו שלא ינק מרע"ה מהמצריות שלא ידמה להם רק מאמו הכין ה' מזונו להדמות לה כי היא ממקום נכבד חוצבה ומשבט לוי שהוכן לחכמה ולתורה כאמרו יורו משפטיך ליעקב ותורתך לישראל (דברים לג, י). והורה לנו ג"כ שהוא דומה לאחותו מצד שינקו ונזונו שניהם ממזון אחד הוא והיא. ועל כן גדלה האהבה מאהבת נשים ביניהם ואינם מתנגדי' כלל בכל טבעיהם אין ביניהם כי אם אהבה ואחוה ושלום ורעות כי כל דומה מתענג בדומה. אשר {מזאת} ההקדמה יתחייב במעט עיון כי זה האח הוא הנאצל הרביעי הנקרא בפי חכמי הספירה גדולה או חסד כי הוא היונק מהבינה חסד עליון שהוא רחמי' כי העולם העליון כלו רחמי' גמורי' ומצד דבקות הבינה בו היא ג"כ רחמי' ואם אינם גמורי' ומאותם הרחמי' יונק החסד שהם שדי אמו שנשפעו לה להניק ברכה וחיים וטוב לעולם שתחתיה ולכל בניה ומזה הצד הוא אח דבק לרוח החדשה כי מי שהוא שלם ודבק בעולם העליון הוא כלו חסד ורחמים ואברהם אבינו ע"ה לעדות ברורה: והשנית כי אמ' בני אמי נחרו בי (שיר השירים א, ו) המורה לנו שאותם האחים אינם אחי' לה כי אם מצד שהם בני אמה לא מצד שינקו מחלבה ולזה לא קראתם אחי' כמו שאמר' כאח לי ולא אמרה שינקו שדי אמה והראתה בדבריה כי הם מתנגדי' לה והפכיי' לטבעה ואין זה כי אם מצד שהיה מזונם וחלבם שינקו הפכי לחלבה שינקה ולזה אמרה שהם נחרו בה ושמוה נוטרה הכרמים (שם) אשר אין זה מטבעה ככל הפכי המתגבר על הפכו אשר מזה ג"כ יתחייב במעט עיון כי אלו האחים הרבים הם כחות נשפעות מהנאצל החמישי הנקרא כפי חכמי הספירה גבורה כי משם יושפעו כחות נקראו כפי חכמי הספירה כחות הטומאה. והם כחות מנגדות לכל השלמויות השכליות והאלקיות כמבואר בספריהם. והענין באלו הכחות אשר אמר המשע"ה שנחרו בה ושמוה נוטרה את הכרמי' ושהם בני אמה הוא על דעתי כפי תגבורת העיון הם כחות מגבירות הצורות החמריות והכחות הטבעיות ומשאירות אותם ההשארות האפשרי להם ושומרות אותם בכל כחם שלא ידרכו אל ההפסד מפני סבת ההעדר הגובר בצורות החמריות מצד ההיולי כמבואר לטבעיים: ומדרכם של אלו כחות הטמאה להשפיע שפע רב על נפש האדם מצד מה שיש לה הקשר בחמר והתלות בו שתשתדל תמיד בשמירת הצורות החמריות שלא יפסדו ויפרדו מהחמר אשר שם מציאותם ושלא יעדרו. ובכל כחות179 מבטלות הכח השכלי מהשתדל במושכלות ובדברי' הנבדלים מהחומר כדי שישים חכמתו וחלקו המעשי בדברים החמריים לשמור ולנטור הצורות החמריות שלא יעדרו  88ב  כאמרו שמוני נוטרה את הכרמי' המורי' על ההיולי והצורות החלות בו כמו שיתבאר בדברנו זה. ולזה קראום חכמי הספירה כחות הטמאה שהם מטמאי' הכחות השכליות הנבדלות מהחמר ומטמטמי' אותו מפעולתו האמתית הטהורה המתדמה לכחות האלקייות לא החמריות. ולזה ג"כ קראום כחות הגבורה מפני שהם מגבירי' אותם הכחות החמריות ושזה גבורה רבה180 שיש להם כח לבטל כחות שכליות אלקיות ולהגביר כחות חמריות מנגדות לאלקיות: ואולם הסבה בזה הוא כי לא האמינו מלכי החכמה וכל יושבי בשבת תחכמוני כי יושפע מעלה אחת עלול כמוה אין הבדל בינותם כי העלול חסר מעלתו כמבואר לטבעיי' ולאלקיי'. ולזה כאשר יחלק הנמצא אל עלה ועלול או אל מאציל ונאצל הנה הנאצל בו ראשית חסרון מה כי הוא נעדר משלמות המאציל אי זה העדר ואם הוא מעט מצער181 כי {כל} מה שבמאציל הוא בנאצל זהו בכמות אבל לא באיכות ולכן היה א"כ בנאצל הראשון בו ראשית ההעדר. וכל עוד שימשכו הנאצלי' והעלולי' כן יגדל אותו ההעדר עד הגיע אל העדר שהוא כמעט העדר מוחלט והוא ההיולי שהוא בתכלית המרחק מהמאציל הראשון והעלה הראשונה בענין ההעדר כי הוא ית' שלם בתכלית השלמות וההיולי חסר ונעדר מכל שלמות והאמצעיים בפחות ויתר כפי רוחקם ממנו ית' ברחוק מציאות והתקרבם אל הקצה האחרון החסר. ולפי שמעולם הספירה שהוא עולם הנאצל יצאו להם כחות182 בעולם התנועה והתמורה בקשו להם מאין יבא לכחות החמריות כח מגביר ושומר אותם. וראו כי מאין סוף נאצל כח ראשון מתדמה אל המאציל אבל בו העדר מה מאותו השלמות שיש במאציל וחלקו אותו לשנים כפי מה שסדרו קצת מהם המרכבה כך 

			והסבה כי כל הנמצאות אצלם מחולקות לארבעה             אין סוף 

			והארבעה לעשרה כח"ב א' גג"ת ב' נה"י ג' מלכות      כתר              חכמה 

			ד': וגם כי נלמוד תחלתם מסופ' שהם שני קצוות              בינה 

			והשלישית מורכב' מהם. וקראו השלם כתר והבלתי    גדולה          גבורה

			שלם כמוהו חכמה כמו שכתב בעל ש"א כי מן הכתר         תפארת 

			ולמטה אין שום מדה פשוטה שאינה מעורבת עם       נצח             הוד 

			חברתה כי אצילות חכמה שנמשכה מהכתר חייבה           יסוד

			כל ההפכי' וכל התערובות אח"כ ראו כי מהרכבת             מלכות 

			שניהם יאצל כח מורכב משלמות וחסרון עם תוספת חסרון והעדר להתרחקו מהמאציל הראשון ית' וקראוהו בינה. ואמרו שבבינה התחלת דין רצו בזה התחלת הגברת הכחות החמריות כי ההעדר יקרא דין ומשפט לפי שכל עניני החמר הם נעשי' בדין ובכח שאינו נאות אל הצורות אלא בכח ובדין גדול כאמרם בדין כל בני חלוף. האמנם לפי שהבינה היא הנאצל השלישי וקרבתה אל הראשון ית' קורבה גדולה וגם אם יראה כח הבינה בתחתונים הוא מעט לרוב דבקותה בעליוני' לא יחסו לה אלו הכחות הטמאות יחס שלם וקרוב כי אם יחס רחוק כי אמרו שממנה יאצל כח שלם מצד שלמותה קראוהו חסד וכח בלתי שלם מצד מחסורה וקראוהו גבורה אשר יראו ויושפעו אלו הכחות הטמאות המגבירות ונוטרות את הכחות החמריות בכל  89א  כחם. ולזה קראם המשע"ה בני הבינה שהיא אם הבנים הטהורי' בסבה קרובה והטמאי' בסבה רחוקה: והם הבנים המנחרי' הרוח החדשה ובכחות השכליות אשר באדם להטותם בדרך לא טוב. ולבטל הפעולות המביאות להדבק בנפרד פן יפסדו ויאבדו כרגע החמריות ומשימות ומגבירות מחשבות לב האדם לאכול מעץ הדעת טוב ורע וללכת לעבוד את האדמה והדברי' החמריים כלם ולשמרם כפי האפשר שלא יפסדו וידרכו אל ההפסד וההעדר המוחלט. זהו מה שרצינו לבארו בקצרה. ובעיני העדה יתבארו בארוכה. ובח"ה בסבותיו. גרם ז' בהודעת המתנות הנתונות לרוח החדשה מבית נדיב: גם כי מלא לב אדם הוללות ושררה ולא ראה בטובה הנתונה לו מבית נדיב ולא ידע ספורות המתנות הנתונות לבני האדם מאת ה' מן השמים כי הוא כפוי טובה. כן כפוי טובה אשר לא רצה להכנע לבבו הערל לפני בוראו המטיב לו מרוב גאותו ורום עיניו. הנה הפוקח עין הלא יראה והמטה אוזן הלא ישמע כי המה רבים ועצומי' וכללם המשע"ה {בשירו} בעשרי' ואחד מינים והביאם שבעה שבעה במליצותיו אשר אמר על העלמה. והיה הראשון מהמתנות הנתונות לרוח החדשה מבית נדיב הנותן מתנות באדם. הוא כי בחסד הוכן לה כסא ומשכב לנוח שמה בעולם התמורה והוא נכבד מכל אשר ימצא שם. והוא השכל האנושי הנשלם בטבע או במלאכה אשר הוכן לקבל הרוח החדשה ולהיות לה כמדרגת הנושא כאשר הכח הדמיוני הוא כמדרגת הנושא לשכלי ועליו תשכון כצורה בנושאה ותדבק דבקות השגה. ושמה תשכון הרוח החדשה את השכל הנבדל חשוקה עמה כשכון חתן עם הכלה כי ירד ממרום ענין אלקי שוכן שם כמוצאו כסא נכון לו גם כי דרכו לעלות לא לרדת הנה הוא כאש היורד בעשן העולה כדעת חכמי הספירה וככל פשטי התורה המורים על ירידת דבר רוחני שוכן למטה בכסא נכון לו. וכמו שכת' {החכם} א"ע הבקי בהורדת הרוחניות כמבואר בספרו ספר העצמים אשר פי' בתורה כפי מה שפי' עליו רשב"ם אמר כי דבר אלקי מורגש בכח נבואיי שוכן בין כנפי הכרובי' לא כחכמי העיון אשר חשבו כי הדבקות הוא לבד עליית השכל האנושי בהשגה לא שיתחדש שם צורה יורדת חלה בו כי נבהלו לומ' שהדבר הרוחני ירד למטה לארץ. והמה שכחו עיונם כי כן דרכם של כל הצורות לרדת מטה מטה ממדרגתם במוצאם החומר נכון להם כי טבע המציאות כן חייב להעלות תחתוני' למעלה ולהוריד עליוני' למטה מפני יחס ההקשר שיש לנמצאות להדבק דבר עם דבר כפי היחס הנמצא ביניהם. על כן אמרתי כי התורה אמרה ועשו לי מקדש ושכנתי בתוכם (שמות כה, ח) שהשכין שכינתו בתוך בני ישראל. וכן השכל הנבדל ישכון בשכל האנושי עם הרוח החדשה והוא ימשול בה וישכיל אותה מושכלות אשר לא שזפתו עין השכל העיוני כדעת החכמי' הקדמוני'. והיה זה המושכן183 לרוח החדשה כמדרגת המשל הנזכר בעלמה אשר היה לה פאת מטה ודמשק ערס: השנית כי כח נתן לרוח החדשה לשוטט על גפי מרומי קרת (משלי ח, ג) השכל האנושי וכליו לעשות בהם מלאכתה וכל חפצה. כי על חדרי משכיות לבב (תהלים עג, ז) תשוטט בימי חשקה להשתרר על ידו גם השתרר על כל מונע ממנה דרכה אשר לקטה להדבק בחשוקה ולהתעורר על ידו אל כל מעשה וחשבון מביא אל תכלית האהבה אשר אהבה את השכל הנבדל. השלישית כי לא לבד על משכיות לבב אשר שם ישרש השכל את שרשו ראשונה תלך כי גם על חדרי הראש  89ב  אשר שם רגשת פועלי החוש והדמיון המחשבה והזכרון תשוטט לחרוש על ידיהם כל אשר יזמה לעשות מעשי' אשר לא יעשו תעשה בהם למען הביאה אל תכלית דבקותה בנבדל ולתור אותו דרך האתרים והאיתני' ככל מוסדי ארץ ושמים וכל מיני שכלים נבדלים. הרביעית כי לא על אלה הראשיים הנכבדי' מכל כלי האדם לבד תצעד כי גם על הכבד184 ששם יתאוה כל תאוה באה תדרוך לאהוב185 למאוס כל עת מאכל ומשתה וכל טעט186 אוכל תמאס להתאוות תאוה רבה ועצומה אל בן גילה הנבדל כמוה אשר אליו היא נושאת את נפשה וחשקה כי כן ארחות כל חושק לשית שלשת אלה הכלים סרים למשמעתו ולא יפנו אל יתר הפעלים כמבואר לחכמים ובשיר המעלות בארוכה ובדרך קצרה אשר אל שלש אלה המקומות המשיל המשע"ה הבית ועליה על גבי עליה אשר היו אל העלמה בארמונה. החמישית כי ברחמי' גדולי' נתן לה כח גדול ורחב ידים להקיף הקפה רוחנית את החמר הראשון וצורותיו הארבעה וסוגי המורכבי' מיסודות הראשונות ולשנותו את טעמו ואת דרכו לכל אשר תחפוץ ולדעת עניינו טרם בואו ולהטותו הדרך הנכון לה להלוך אל הנבדל דודה. ואל בית אמה ללמדה חכמה עליונה מהברֵכה הקדמונה ולשית אותם כלם כאחד תחת כפות רגלה כאמרו כל שתה תחת רגליו למען ישמעו בקולה ולא יכלימוה. כמבואר בכוונות לא"ח שההיולי וכל צורותיו כפופי' תחת כפות רגלי הצדיקים והנביאים השולטי' ברוח עולם התמורה כרצונם כמבואר מפי כל הנביאים וחכמי קדם. והיו כל אלה לה במדרגת המשל אשר המשיל המשע"ה בעלמה מהכרם אשר היה לה ואבניה עזיה187 גדיותיה ואנשיה מן הנשים אשר היו לה: הששית כי גם את העולם נתן בלבה נקשר כלו כאיש אחד. ולא יעלימו הבדלי הטבעי' הרבים והעצומים הקשר ההוא אשר נתקשר בו. והיה אחד עלול מהאחד האמתי כדעת המעייני' וכדברי המפרשי' מאמר האומר מלמד שהראה לו הב"ה למשה באמרו וראית את אחורי קשר של תפלין שזהו הקשר המציאות כלו כאחד. וכל זה בכח הרוח החדשה אשר יש לו כח להקיף את המציאות כלו המתלכד ולא יתפרד מה שאין כח לשכל האנושי להקיפו הקפה מוחלטת כי כל הקפותיו השכליות הם הקפות פרטיות כחלקי המציאות לא ככלו כפי מה שנתבאר בהמשכה כי אינה דומה הקפת הממשיך אל הקפת המעיין וזאת ההקפה היא לה במדרגת המשל שהמשיל המשע"ה כהקפת הגן המוקף חומה סביב ומחבר כל אשר יש בו להיות אחד. השביעית כי גם {על} שחקי' וכסיליהם תביט ותקיף בם לדעת כל משטרם188 בארץ על מתכונתם ואמתתם כי לא יעשה ה' אלקי' דבר כי אם גלה סודו לעבדיו הנביאים הרואים ומביני' ספרו של אדם הראשון בכל הכתוב בו. ולא יעלימו מהם דבר התחלפות הזמני' והעתים ולא חלופי המהלכים ומקרי מעבדיהם כי הכל גלוי לפניהם כיודע לקרא ספר ולהבינו הבנה אמתית ויכירו וידעו וירגישו כל פעולותיהם וגזרותיהם המתרגשות ובאות ויוצאות מהכח אל הפעל לפעול בהיולי. גם כי המה לעתים ולמועדים ושנים רחוקי' או קרובי' את הכל גלוי לפניהם מראשית ועד189 אחרית ואין מעלים כדברי הנביאי' האומרי' ומשחקי' על החוזים בככבים והוברי שמי' המגידים מאשר ולא כל אשר כי יחזו פרטים אך לא הכולל. והנביא רואה את כל דברי הספר ההוא מראשו ועד רגליו אין דבר נעלם ממנו כי כל נביא חוזה אמתי כולל ופרטי ולא יתהפך. וכן הוא דעת החא"ע בכל פרושיו על התורה ורבים נמשכו אחריו. והשירה האחרונה לעדה כי היא משפט אמת על האומה בכללה מראשיתה ועד אחריתה והיו אלה ההשקפות לה במדרגת המשל שהמשיל המשע"ה בעלמה בחלונים שקופים אטומי' אשר סביבות קירות הגן לחזות  90א  בנועם העוברים ושבים ולקחת מיד איש כל מאומה. גרם ח' בהודעת שבעה כחות ראויות לשרתה למלאכתה ולכל אַוַת נפשה אם תעשינה ידיהם תושיה. האחת היא הצורה המזגית. כי אם היא ישרה ביושר הרוח הנושא הקרוב לנפש האנושית אשר בלב. אשר מזגו ראוי להיות מזג ישר כעצם השמים לטוהר שלא יהיה נוטה אל אחד האיכיות ולא מתפעל מהם כפי מה שאמ' אבב"ט באיכות הדבקות שאותו הרוח אם היה אפשרי המצאו בלי חמר זולתו היה סובב על עצמו ועל מרכזו כאחד הגלגלים ולא היה עולה ולא יורד כאחד היסודות ולזה אם הוא אפשרי למצא צורה מזגית קרובה לאותו המזג הישר הנה אותה הצורה היא הראויה לשרת הרוח החדשה לעתות בשנה לא בכל עת כי אם לרגעים אשר יש לאל ידה כפי הכנתה להרחיב אותו הרוח הנמזג190 במזג ישר כפי האפשר באופן שיתפשט ממרכז הלב אל קצוי הגוף רחוקי' וקרובי' עד כי יתהפך הגוף ההוא כלו כרגע לשוב ולהיות כלו דבר שוה המזג שלא יתפעל בעת ההיא מההפכי' כמו שהיה אותו הקצת שהיה בלב בתחלה כן ישוב כל הגוף באותו הרגע ולזה היו הנביאים לעתים בלתי מתפעלים מתהפכי' מפני התפשטות אותו הרוח ואותו המזג שוה בכלו הפך כעצם הגלגל191 כאמרו כי תעבור במים אתך אני ואם תלך במו אש לא תכוה כי ישוב גשם בלתי מתפעל מיתר הגשמים כמו שהבין ר' יהודה הלוי בספר הכוזר בששם מדרגת הנביא מדרגה נבדלת מהפלוסוף הפרדה עצמית כהפרד הצמח מן הדומם והאדם מהחי. ואמר כי הפרדת הנביא הוא שיבא באש ולא יזיק לו ויעמוד מבלי מאכל ולא ירעב וכאלה רבות עמו וכי המעלה הזאת נפרדת בעצמה ממעלת בני אדם אשר יראה מעניינו כי מסגולות הרוח החדשה הוא שיתהפך חמרה אל מזג הגלגל שאינו מקבל התמורה לעתות בשנה כפי ההכנה והרצון האלקי וכפי התפשטות רוח הלב בכלו ואל תתמה אתה המעיין כי מן החלק ילקח ראיה על הכל ואם בכל אדם ימצא בחלק ממנו דבר שאינו מקבל התמורה והוא רוח הלב בעיני לא יפלא אם בחלק מהאדם ימצא שכל גופו לא יקבל התמורה בעתות השנה. כי גם בנמצאות יש חמרי' שאינם מתפעלים לא באש ולא במים ולא מקבלים התמורה באלפי שנים. זהו הכח הראשון הבא לשרת הרוח החדשה. השני הוא כח הזן עם שבעת משרתיו עושי רצונו: כי אם כח רוחני כחו ודרכו לזון את הגוף במזון ולחם הקלוקל ובמעט קט ממנו וצעיר לא כביר ויעשה זה ימים רבים. ואחר ירגיל לפרנסו ולזונו גם בעתות שהוא מתענה לשעות ובעתות שהוא מרבה בתפלות או בעיון וחכמה רבה שלא יעיקהו ההתכה בעת התענגו בכל למידה ולמוד וירגיל זה פעמי' רבות עד הגיענו לפעמי' להתענות יום או יומים או שלשה ולא יתך ארצה חום לבבו כי יהנה מזיו הלמידה. הנה הוא אז אפשרי קרוב שישוב הכח ההוא לשרת הרוח החדשה לעתות בשנה להוסיף תת כחה אל הגויה לפרנסה ימים רבים עד הארבעי' יום בשנה שיזון בכח האכילה או שיהנה ויזון מזיו השכינה כשכלים הנבדלי' אשר הם עצם192 ההשגה ובאותו עצם הההשגה נותני' השארות נצחי לעצם גלגליהם. כן הרוח החדשה שהיא עצם ההשגה נותנת נצחיות מה לחמרה באופן שלא יכלה הרוח והחום הטבעי את הלחות השרשי אשר בנפש החיה זמן מה כמבואר כל זה למעייני' המתענים לשעות בעיונם הזן אותם ולממשיכים ימים שלשה בהמשכתם. ולנביאי' ימי' ארבעי' בנבואתם.  90ב  השלישי הוא כח המרגיש עם חמשת מלאכיו ההולכי' ושבי' אליו כי אם זך ותמים פעלו לקחת אל גבולו כל צורה באה לו להשכינה במשכנו. ורושם חזק ירשמנה בנפשו עד כי כל גויתו שם לו לחרדה בעדה אם רעה היא בעיני אדניה או בנפשו ישמחנה אם טובה היא וכשרה בעיניו בכל ההרגשים הדקים החרדים אל רשמי הצורות המורגשות הנה הוא193 ראוי לשרת את הרוח החדשה. ולצור בו כל צורה באה מן הקדש פנימה באמונת אומן חזק לא ימוט ולא יסופק בה כלל. והיתה הצורה ההיא צרורה בצרור האמת והאמונה כאלו היא באה לו מחוץ מצויירת נכח החוש לגודל הרגישו הצורה ההיא הרוחנית כמבואר בפרקי המתבודד. כי זה דרכם של אותן הצורו' הבאות ממקום קדוש ורוחני. כי בבואנה לחול על כח המרגיש עושות רושם חזק בנפש המציירה וחרדה גדולה. כאמרו ויחרד יצחק חרדה גדולה שראה גהינם פתוחה לפניו ומוכנת לבנו הגדול עשו והרגיש בדעתו וחרד מאד עליו. וכאמרו את נשף חשקי שם לי לחרדה (ישעיהו כא, ד) כפי מה שפי' החכם עדיף מנביא (בבלי, בבא בתרא יב ע"א) רש"י ז"ל אשר אמ' כמתנבא ואינו יודע מה מתנבא כי נפש הנביא מרגשת הרע או הטוב אשר הוא חוזה ומתפעל ממנו. לא כיתר המפרשי' אשר דמו כי דברי הנביאים הם כדברים המליצים האומרי' בפיהם מה שלא הרגישו בנפשותם כי לבבי לא כן יחשוב. אבל אומרי' מה שמרגישי' רושם חזק בנפשות מרושם הצורה הפנימית וחרדים מרוח קדשו חרדה גדולה מההרגשה החיצונית הנכוחיית כי כגודל השפע היורד עליהם מלמעלה כן גודל ההרגשה כמבואר זה בחלומות הצודקי' המולידי' חרדה בנפש החולם כמבואר למי שנסה וכמבואר למעייני' האומרי' כי זה מאותות החולם194 הצודק המתפעל החולם מרושם השפע הרוחני כאמרו תסמר שערת בשרי (איוב ד, טו) כי אין כל אלה דברי הנביאי' משלים וחידות בדויות כאשר חשבו הבלתי מרגישים באמתיות הדברי' אבל כלם דברי' אמתיי' כאשר ידעום בעלי הטעמים. הרביעי הוא הכח המדמה כי אם הוא חזק ואמיץ כח לחוקק חקקי צורות לקוחות מבית ומחוץ כאשר הם על מכונם ומצבם ולא ירבה לו הרכבות והפרדות ובדים וכזבי' לא ירבה לו מאד. ושיורי מוחשי' והבלים {הרבה} לא יחזיק בם כי אם צורות צודקי{ם} ידמה הנה אותו הכח ראוי הוא לשרת את הרוח החדשה בכח גדול וביד חזקה כי יפליא לצייר צורות נוראות ממלאכי צבאות ומעשה מרכבות אשר הם הוראות על צורות רוחניות פנימיות שופעות על השכל תחלה וממנו מתחקות בדמיון כאשר הצורות המוחשות החיצונות מתראות במשותף וממנו מתחקות במדמה כי שני פנים יש לו לקבל ולצייר צורות פנימיות וחיצוניות מובאות אליו מהפנים והחוש. וחש עתידות כמבואר בשיר המעלות מפי חכמי הדורות. והתורות ודברי הנבואה מזה מלאות לא יכחישום כל חכמי קדם כי זהו מסגולות הנביאים החוזי' אותם החיצוניות195 המורות ומחקות אמתיות כחולמי החלומות הצודקות שהם אחד מן ששים בנבואה: החמישי הוא הכח השכלי השופט על התחלות המדע והמושכלו' הראשונות. כי הוא אם ישפוט בצדק עליהם ועל נקלה ובכל סוגי החכמות כמו שאמר אבונצר בשש ההתחלות כי יש שאינם יכולי' לשפוט עליהם. ויש שישפוט על מושכלות מסוג אחד מחכמה ויש על שנים ויש כפי הפחות והיתר. ויש שישפוט על כל הסוגי' והם השלמי' אשר יאמר עליהם שהם אלקיים. הנה אז כשהוא באותו השלמות הוא ראוי לשרת הרוח החדשה ולחרוש בבקרים (עמוס ו, יב) ובכל עת מהעתים  91א  ראשות המדעים ומופתי' גדולים בשמים ובארץ וכל צבאם הרוחניים אשר לא שערום המעייני' וישער וירגיש דברי' לא ירגישו בם אחרי' ויאמרו עליהם כי המה דברי' בלתי ידועים אם לא יגידום המלאכי' הקדושי' והמה השלמי' הרגישום ברוחם שפרה עליהם וידעום על אמתתם במעט הערה מתדמה לריח המורח למרחוק כאמרו והריחו ביראת ה' (ישעיהו יא, ג). וכמבואר בשיר המעלו' מפי חכמי' מחוכמי' כי המה סגולות נבואיות לשער דברי' כמעט בלא רמז קטן ומעשי' אשר לא שערום המביני' וזה דרכם של נביאים להרגיש ולשער כל הדברי' כאלו היו הם בכל הדברים הנמצאים קרובי' או רחוקי' ידועי' או נעלמי' אין דבר נעלם מהם הלא תראה כמה היה רחוק בעיני הנביא כאשר נעלם ממנו אי זה דבר כאמרו וה' העלים ממני (מלכים ב' ד, כז) כאלו אמר שפועֵל ההעלמה הוא ה' לא שההעלמה היתה העדר אבל צריכה לפועל הואיל והידיעה היתה לו בסגולה. הששי הוא השכל המעשי כי אם הוא לוקח הקדמותיו מיושר התאוה לא יסור196 ממנה כאשר יוסדר ממנה המין אנושי כמעט כלו אין גם אחד בדור שיקח מיושר התאוה הקדמות מושכליו המעשיות כמבואר בשיר המעלות ברחבה מהותו ועניינו מזה השכל המעשי מפי חכמי המדינה. הנה הוא אז ראוי לשרת הרוח החדשה ולחוקק חקי' טובי' אלקיי' ומשפטי' יחיו בהם המדיניים כמבואר מפי כל הנביאי' כי זאת סגולתם באמת להטיב ולהועיל לרבי' כמבואר בסגולות הנפש הנבואיית במאזני העיוני' ובעגולות רעיוניות. והחוש יעיד על כל משכיל אמתי בחכמה ההיא כי כל מגמת פניו להטיב למין האנושי כמבואר בשיר המעלות ברחבה: השביעי הוא השכל העיוני כי הוא לקח מושכליו על הנמצא לא בדבור לבד אשר שמע או ראה דברי זולתו אבל צייר הנמצאות ציור אמתי אין שקר בו ולא כזב לא קניני ולא העדרי וצייר אותם כלם גשמיים ורוחניים לפי מה שהם מסודרי' ומשתלשלים מהעלה ראשונה עד כי היה העולם כלו כאחד נתון וחקוק בלבו לא יפול ממנו דבר ארצה שלא יציירהו ויאחרהו כאלו נמוס הנמצאות וסדרם ויושרם. הנה אז הוא ראוי לשרת הרוח החדשה ולקחת מושכלות מעולם הספירה המאיר בתוספת אורה ומאורות גדולות אשר לא נראו בכל הארץ ובכל הגוים במושכלות נעלמות מעיני אלה השבעה כחות הנפשיות הנזכרות כמבואר מחכמת הנביאים אשר ראו נפלאות במושכלות אשר לא שערום המעייני'. והסבה כי יתר הכחות הנפשיות באות מאת ה' מן השמים שהם מספיקי' מצד חמרם בנתינת הצורה המזגית וכח הזן והמרגשת והמדמה שהם כחות חמריות ומצד צורתם המניעות מספיקי' בנתינת השכל האנושי החמרי מצד מה ורוחני מצד מה שיש לו דבקות מה בחמר והבדלות מה כמו שיש לשכלים הנבדלי' עם הגרמי' השמימיים שהם מצד נבדלים ומצד מדובקי' כמבואר מדעת ב"ר. ולזה ייחס המשע"ה אלה השבעה כחות המשרתות את פני הרוח החדשה אל השמים בקראו אותם במשלו בנות ירושלם כי זה שם נופל על השמים שהם נעלמים שאין העין שולט בם וירואים מצד גדלם כאמרו כי {אראה} שמיך מעשה אצבעותיך (תהלים ח, ד): והם נראים מצד הככבים הנראים מצד אורם. והם שלמים מצד צורתם וחמרם כמבואר לטבעיים. ואולם הרוח החדשה לא ייחס אותה אל ירושלם כי אין די בשמים ובמניעיהם בנתינתה אבל יחסה אל ציון כאשר יתבאר מדברנו זה המורה על עולם הספירה שהוא למעלה במדרגה מהשמים ומניעיהם.  91ב  גרם ט' בהודעת שבעה דברים מסוגלים נמצאו בעניינה: האחד כי אם היות משכן הרוח החדשה בעולם התמורה עם יתר הצורו' הבאות מן השמים. הנה היא לא תתייחס אליו ולא תקרא צורה מצורותיו כדברי הממשיך האומר שהכח הדבק בנפרד אינו מעולמנו זה הגשמי. אבל תתייחס אל עולם אלקי כאמרו והרוח תשוב אל האלקים אשר נתנה (קהלת יב, ז) שזהו הרוח החדשה השבה אל המקור אשר ממנו חוצבה כטבע כל נמצא השב אל מקורו בסוד המכריע. ולא תתייחס ג"כ אל מניעי הגרמי' כאשר חשבו רבי' מחכמי הטבע כי אם אל עולם הספירה העומד קיים נצב בלי תמורה והנעה כאמרו על הבשורה הנאמרת לנביא שיהיה לו השארות בכח מכחותיו אמר ונתתי לך מהלכי' בין העומדים האלה (זכריה ג, ז) אשר בשרו כי יתן לו שצורותיו המושכלות ברוח החדשה יהיו מהלכים להדבק דבקות השגה בין העומדי' שהם הספירות העומדות ואינם מניעות שזה יותר שלמות מהיות דבק עם השכל הפועל כדעת רוב המעייני' או עם יתר השכלים כדעת {קצת} הממשיכים. ואם רע בעיני המעייני' ליחסה אל עולם הספירה לעליונותו אשובה ואומרה לנפשי ולשומעים בקולי כי לא תתירוה197 אל עולם הספירה מצד שהוא עליון ופונה למעלה אל עולם המאציל להשכילו כי מזה הצד לא ייוחס אליו שום עלול לרוב עליונות העולם ההוא והעלמו. אבל ייוחס אליו מהצד שהוא פונה למטה להופיע אל העלולים אשר תחתיו מהשפע היורד עליו מהברכה הקדמונה. אשר מזה הצד לבד יושג עולם הספירה אל הרוח החדשה וייוחס אליו דבר מה. ואל תתמה כי עם היות עולם הספירה פשוט בתכלית הפשיטות מצדו ומצד מאצילו הנה יתחלק בבחינה מצדנו ומצד מה אל שני פנים צד פונה למעלה אל מאצילו וצד פונה אל צד המטה להופיע אל זולתו ככל הנמצאות הממוצעות בין המאציל הראשון ובין ההיולי האחרון לכלם שני פנים זולת הראשון שאין לו פנים למעלה והאחרון אין לו פנים למטה. והעד הקרוב הוא השכל ההיולאני שיתחלק לשני פני' אל הפונה למעלה ומזה הצד הוא שכל עיוני. ולמטה ומזה הצד הוא שכל מעשי כמבואר לטבעיים. וכן השכלי' הנבדלים פוני' למעלה אל עלתם ומזה הצד הם נבדלי' מהחמר. ופוני' למטה אל המושפעי' מהם ומזה הצד הם פועל וצורה אל עצם השמי': וכן הספירות אמרו עליהם שיש לכל אחת שני פני' כמבואר בשערי אורה. אמ' החכמה סמוכה לכתר ובינה ומאחר שהיא סמוכה בין שתי ספירות הרי יש לה פנים ואחור. הפנים מביטי' כנגד הכתר והאחורים כנגד הבינה. והפנים והאחור סבת ההפכי' והשנויים והתערובות: עכ"ל: וכן כל נמצא אמצעיי לו שני פני' כמו שאמ' א"ח בספר האורות האלקייות. לכל דבר שני פנים: פנים אל נפשו ופנים אל אלקיו. ולזה אמרו חכמי הספירה כי באותו העולם שני מיני ספירות האחד הם ספירות מחשביות שהם בלתי מושגות לנביאים. אבל נחשב מציאותם לנביאים. ובלתי מושג עניינם מצד מעלתם שהם דבקים במאצילים וכמרכבה אליו ומשכילי' אותו ומקבלי' שפע השופע ממנו והיו כמעט הוא והם דבר אחד לא יבדלו כי אם מצד שזה מאציל וזה נאצל. ואם הוא רב מצדם הוא מעט מצדנו ולא נוכל להשיגם אפי' ברוח נבואה וזהו הפני' העליוני'. והשני הם ספירות נבואיות מושגות אל הנביאי' מצד מה שהם פונות למטה להשפיע לאשר תחתיהם מן הבא בידם כאמרו אענה את השמי' והם יענו את הארץ (הושע ב, טז). והיה זה דומה למה שאמרו הוברי שמים כי שני מיני מזלות יש הנראים בגלגל שמיני ומושגים מצד אורם והזלתם בעולם התמורה. והבלתי מוחשי' שהם נרשמי' ונחשבים בגלגל התשיעי כמו שאמ' החכם א"ע ורמז במעשה האפוד (אבן עזרא, פירוש הארוך לשמות כ"ח ו) על סוד אבני זכרון שהיו על כתפות האפוד אשר בם  92א  היו נרשמי' י"ב אבני החשן. והיה א"כ זה היחס אשר נייחס הרוח החדשה אל עולם הספירה הוא אל הספירה הנבואיית המושגת להם מצד השפעתם לבד לא זולת זה. והיה זה כמו שהמשיל המשע"ה יחס העלמה אל ציון כאשר יתבאר מדברנו זה שיחסה אל ציון באמרו צאנה וראנה בנות ציון ולא תתייחס אל ירושלם ולא אל זולת הערים. והורה לנו בזה השם הנאמר על דבר מצויין מוחש הבא להורות על דבר נסתר כענין הציון הנעשה על הקבר שהציון מוחש ומורה על דבר נעלם כאמרו מה הציון הלז כאלו יאמר על מה יורה מהדברי' הנעלמי'. ולזה נקרא ג"כ בית המקד' ציון כי הוא מקום מצויין מוחש מורה על דבר נעלם שהוא בית המקדש של מעלה המכוון כנגד בית המקדש של מטה. ולזה יורה ג"כ על הספירות המצויינות ומושגות לנביאי' המורות על הספירות הנעלמות והנסתרות ועל המאציל הראשון הנעלם מעיני כל חי: 

			השני כי עם היותה גם היא כראשיתה הכנה מצד מה כיתר ההכנות הקודמות לה אשר מזה הצד ראויה היא להיות משוללת מכל מושכל ובלתי נקשרת ולא נוטה אל אחד מהם. אבל מוכנת לכלם בשוה אשר מפני זה כל המושכלות וההשפעות הרוחניות מתאוים לחול על גבה כתאות כל הצורות לחול בהיולי הנכון לכלם. הנה עם זה מצד מה יש לרוח החדשה סגולה נוראה לנטות אל עולם הספירה ולא אל זולתו אשר משם חוצבה ושם מקום מנוחתה ועולמה כטבע האש לנטות כשהוא למטה לארץ לעלות למעלה אל מקומו כאמרו צמאה נפשי לאלקי' לאל חי (תהלים מב, ג). והיה זה החפשיות אשר היא חפשית בתחלה מכל השכל ושפע רוחני שלא נקשר בה אחד מהם. וזה שההשפעות באות ומתאוות לחול על גבה ולהדבקה בה. ומה שהיא יראה וראתה ונטתה מפניהם לשוב ולעלות ולהדבק בשפע היורד בה מבית עולמה וממקום שחוצבה הנה כל זה כמדרגת המשל מהמשע"ה. מהבתולה אשר לא אורסה לאיש וכל האנשי' רודפים ומתאוים להשיג אהבתה ולהדבק בה. והיא לא הטתה לבה ואזנה אל אחד מהם כי אם אל אלוף נעוריה אשר הוא עצם מעצמה ובשר מבשרה וממקבת בור חוצבה (ישעיהו נא, א) כאשר קראה אחותי פעמי' רבות בשיר הזה כאמרו אחותי רעיתי: השלישי היא כי עם היות לה הקשר מה בעולם התמורה כי היא נשואה בצורותיו והיה ראוי לה לתור אהבתם גם חברתם בבקשת הצורות האחרות חברת נושאם שיתלכדו בו ולא יתפרדו הנה היא בסגולה שבה לא תדרוש שלומם וטובתם. אבל תארח לחברה עם פועלי ההפרדה בחייהם ובמותם שונאי עולם התמורה אוהבי עולם הספירה מתענגים על עולם האפשרי להיות שלהם לעד לעולם ואינם מצטערי' על עזבם תענוגי העולם שאינו שלהם לא הוא ותמורתו כאשר יראה זה בחכמי האמת ובעלי ההמשכה שלא יתחברו בדבר מעולם התמורה ולא יתענגו בו ויברחו מפניו ולא יבקשו חברה כי אם מחכמי' משכילים שהם ממינם להתענג במושכלות הידועות אליהם שהם משכילים זה מזה כתענוג עולם198 השכלים הנבדלים המשכילים עלותיהם כדעת האלקיים וכנפשות הצדיקי' אחרי הפרדם מהגופות המתענגים בהשכלתם זה מזה והיו לאחדים כאחדות המושכל עם השכל כמו שאמר אבונצר בשש ההתחלות שהנפשות מתענגות בחברתם והשכלתם זה את זה אחרי הפרדה מהגוף כאשר ישכילו השכלים הנבדלים זה את זה. והיה זה דומה למה שאמרו רז"ל שהנפשות  92ב  עולות בישיבה של מעלה ללמוד וללמד. ואין זה דומה אלא למה שיעשו חכמי האמת בחייהם שהם מתחברי' במושכליהם ומתאחדי' בו ומתענגי' בזה תענוג נפלא שאין תענוג גשמי מורה לו. וזה יותר נמצא בנביאים לרוב התאחדות מושכלם כאלו ישובו כל החברה דבר אחד והיא הנקראת להקת נביאים להיותם באותם החבורי' במדרגת ליקהת199 הפנים וקמטיהם (משלי ל, יז) שהם רבים מצד רבויים ומתאחדים מצד נושאם. כן הם רבים מצד גופותם ומתאחדים במושכלם שישובו למושכל אחד כמו שהשכל והמשכיל והמושכל200 דבר אחד. ולא יתרבו במושכליהם כיתר המעייני' אשר הם רבים גם מצד עיונם שאינם מסכימים למושכל אחד אבל מתחלפי' חלוף רב כמבואר למי שעיין בספריהם. וזה לפי שאין עיונם עיון אמתי מסכים עם הנמצא למעוט התעסקם בחכמה כי אם בדברי' בעלמא לא בציור פנימי עמוק עמוק כמו שאמ' רז"ל משרבו תלמידי שמאי והלל שלא שמשו כל צרכם נתרבו מחלוקות בישראל ונעשית תורה כשתי תורות (בבלי, חגיגה פרק ב' עז). אבל בימי רביהם שהתעסק{ו} כל צרכם לא נחלקו. הלא תראה כי שמאי והלל הזקן לא נחלקו כי אם בג' דברי' כל ימיהם מצד שלא נפל הבדל במושכליהם אבל מסכימי' אל האמת בעצמו שאין האמת חולק על האמת. ולזה תמצא כי כשתמלא הארץ דעה שישוב האמת שמארץ {יצמח} והם ימי המשיח המקווה לאומה ישובו החכמים המשכילי' ברוח חדשה כאשר ישפוך ה' רוחו על כל בשר (יואל ג, א) להיות אחדים מצד מושכליהם המסכימי' כלם אל האמת כאשר רמזו מרע"ה באמרו על המשיח אשר יהיה לראש הרוח החדשה אמ' ולא201 יקהת עמי' (בראשית מט, י) רצה בזה שיהיו לו רבים נקהתי' אתו בחכמתו והיו לאחדי' בידו מצד המושכל האמתי שישכילו כלם כאחד שישוב הזמן והאומה כלה אל האמת כאשר היה בימי מרע"ה משפחת הקהתי כי לזה נקראת משפחתו קהתו שהיו מתיחדים בחכמה האמתית. והיה זה ההתחברות וההתאחדות שבין נפשות בעלי הרוח החדשה כמדרגת חברת העלמה אשר המשיל המשע"ה שהתחברה עם יתר העלמות שהם ממינה לא עם חברת בחורות ובתולות אחרות שאין חברתם חברה שלמה אחדיית כי אם הפרדה: 

			הרביעי כי עם היותה בעמקי תענוגי בני אדם ושררתם ומלכותם וכל ממשלתם ובידה סגולות מלכים והמדינות הנה היא לא תשמח ותגל בם שמחה שלמה ותמימה. כי רוב שמחתה היא בהשיגה השגות עולם הספירה אשר שם כל מאויי לבבה. כאשר הוא מדרכו של אדם התאב ומשתוקק אל דבר גדול אפשרי בחקו להשיגו שלא ישמח לעולם בדבר קטן ממנו אשר ישיג אותו. ולזה תמצא כי בעולם התמורה ועולם התנועה הקטני' ופחותי' המעלה לא ישמחו בו הנביאים בעלי הרוח החדשה כי קטן הוא המושג אצלם מהם בערך אל המושג מעולם הספירה. כאמרם ז"ל אסור לאדם למלא שחוק פיו בעולם הזה שנ' אז ימלא שחוק פינו (תהלים קכו, ב) המורה כי בהשגת העולם הזה אסור לשמוח בו אבל אז בימי' שישפוך ה' רוחו החדשה על כל בשר וישיגו עולם הספירה אז מותר למלאת שחוק ושמחה פיהו. כי כערך ההשגה אל ההשגה הוא ערך השמחה אל השמחה. ועל המדרגה הזאת המשיל המשע"ה נגילה ונשמחה בך (שיר השירים א, ד) מכל יתר השמחות: החמישי הוא כי עם היותה תחת השמש וכל צבא השמש והזמן מקיף בה מצד שהיא שכונה בעולם התמורה ואהלי החמרי' אשר מפני זה היא מוכנת לקבל את הרע מהם גם גזרתם וכל שפעתם הנה היא מסגולתה כי לא תירא מפחד פתאום כי תבא מן המערכה העליונה ומכל קורות הזמן ותולדותיו כי יולד בעולם התמורה להיותה עצם חזק כראי מוצק וכעצם השמים ושכליהם אשר לא תמוט מככבי השמים וכסיליהם אשר ישימו משטרם בארץ להרע או להטיב גם לא תחת מצורות הארץ ושוכניהם כי אינה מהם ולא מהמהם ולא מהמונם להפעל מפעולתם וניצוציהם הפועלים בשכונים בחמרים כאמרו על האומה בהיותה במדרגת הרוח החדשה מאותות השמים אל תחתו שילחמו בכם ולא יוכלו אליכם להיותכם בעלי רוח חדשה אשר איננה תחת הזמן. כי יחתו הגוים (ירמיהו י, ב) אשר הם תחת הזמן נתונים מהם להיותם בעלי רוח מצויה בחמר כאשר היה זה מפורסם בנביאים שנלחמו בם הגזרות השמימיות ולא יכלו להם וגם החסידים בעלי מעשה שנצולו מהם בנסים נסתרים  93א  כמבואר מחכמי התלמוד והיה זה במדרגת המשל שהמשיל המשע"ה על העלמה שאמרה אל תראוני שאני שחרחורת להיותי תחת השמש כי זה הוא לי במקרה שבני אמי נחרו בי והכריחוני להיות תחת הזמן. וגם כי אני שחורה מזה הצד אני נאוה מהצד שילחמו בי ולא יוכלו להזיקני: 

			הששי הוא כי עם היות לה עסק רב תמיד לא ימעד עם עולמה עולם הספירה שהוא הפכי בתכלית המרחק מעולם התמורה אשר שכנה בו. והיה ראוי לה לבלתי התעסק בעולם התמורה פן יכשילנה ויפר עסקה מעולם הספירה כטבע ההפכי' המפסידי' זה את זה בנגודם: הנה בסגולה שבה נתן לה חזק לפקוד לרגעי' את עולם התמורה למען הביא האדם אשר הוא שוכן בתוכו אל תכלית שלמותו האפשרי לו על ידה והיה זה הכח לה באופן שלם שלא יטרידנה אחרי הפרדה מעמו וגם בהתעסקה בו לשוב אל מקורה והיכלה ועולמה מהספירה הראשונה כאמרו עמדו ואשמעה (במדבר ט, ח). ואמ' רז"ל אשרי ילוד אשה שבטוח בכך שלא יטרידהו עסק התמורה משוב אל עולם הספירה ולשמוע דברי ה'. וזהו הבדל עצמי מבדיל הנביא מהמעיין. כי הנביא כחו גדול להתעסק בשניהם ואין אחת מהפעולות ההמה מהם צרה לחברתה כדעת רז"ל שהנבואה שורה על הנביאי' להוכיח בה רבים וללמד ספר וחקים ומשפטי' יחיו בהם ולכן יעמדו עמהם ויתעסקו בענייניהם. הפך המעייני' הבורחי' להתעסק בעיונם מכל העם אל מקומות הרחוקים מאדם. ואומרי' כי המתעסק בצרכי רבים הרי הוא כנר דולק מכלה עצמו ומאיר לזולתו. ובעלי הרוח החדשה לא כן כי ברוחם שפרה עליהם די להם להאיר לעצמם ולזולתם. ולזה המשיל המשע"ה העלמה עם היותה רודפת אחרי מאהביה להדבקה בחשוקה הנה עם זה היתה רועה הגדיים ונוטרת את הכרמים: השביעי הוא כי עם היותה ממחצב נשא ונעלה מכל עמל ויגיעה כי עולם הספירה לא ייעף ולא ייגע ולא ירד לבהלה. ומטבע בעלי עולם המנוחה יברחו מהפכו שהוא עולם התנועה והבלהה. והיה ראוי לה שלא לטרוח בעולם התמורה כי אם בהכרח לא ברצון כמו היסודות שהם במנוחה במקומם. ובזולת מקומם הם בתנועה בהכרח לא ברצון. וכן היה ראוי להיות בהיותה בזולת מקומה שהוא עולם התמורה שהיא אז בתנועה ויגיעה רבה שהיתה ראויה להיות שמה בהכרח לא ברצון. הנה משלמות טבעה היא יורדת למטה לארץ אשר עיפתה כמו אופל וצלמות202 עמלים לרצונה לא בהכרח כי אם להפיק רצון קונה החפץ חיים על ידה בגי צלמות ולא סדרים בכל טבע הכחות הרוחניות העליונות היורדות בהופעתם למטה לרצונם להשלים המקבל השפעתם. ובחפץ כפיה הוא עוסקת לרגעים בדברי' החמריים ולא יחר אפה על זה העמל והיגיעה אם לא בהכרח יכריחוה הכחות הטמאות להתעסק תמיד באלה החמריות כי אז יעשן אפה ולא תעסוק בם כי אם בהכרח אשר יכריחוה אותם הכחות אם יוכלו לה כפי מה שיראה מחכמי הספירה האומרי' כי כחם גדול מצד הספירות הטמאות שהם כנגד הטהורות המפסידות כחות הטהרה להוציא לפועל כחות הטומאה שהוא תגבורת החמר על השכל. ודבר זה היה במדרגת המשל מהמשע"ה אשר אמר בעלמה שנחרה גרונה על אחיה ששמוה נוטרה כל היום וכל הלילה הכרמים בהכרח על רצונה כי כרמה שלה לא נטרה כל היום כי אם לרגעים ולעתים: 

			גרם עשירי בהודעת מי החשוק באמת. אין דבר חי ה' מכל הדברים המצויירים בכחות הנפש השבעה כחות רוחניות המציירות כל צורות הנמצאות ציור רוחני אשר מדרכם יהיו ראוים להיות חשוקי' מן האדם בנפש שוקקה ותשוקה נפלאה מצד מה שהוא אנוש יקר עם אל ועם קדושי' נאמן. ולשקוד על דלתות הציור ההוא יום יום ולשגות תמיד באהבתו (משלי ה, יט) ולא ישגה  93ב  בתשוקת דבר זר זולתו כי אם באחד מהם הוא החשוק המוחלט מכל הנמצאות החושקות בו אשר אליו זה השיר הוא נושא את נפשו. והוא הציור מהצור אשר אין צור מצוייר וחשוק באמת כאלקינו כי כל הצורות המצויירות ישיגם החסרון בנפש האדם מפני שאינם לא לעזר כי אם כנגדו בלתי ה' לבדו. והבט נא וראה את שבעת עדרי הצורות המצויירות בנפשות הנצבות אחת אחת לבדנה בשבעת הכחות הנפשיות מי מהמה שלמה ותמימה לא יחסר כל בה כי אם אחת מהנה לבדנה. כי אם תביט אל עדת הצורות הראשונות ברוחניות יותר מהמוחשות המצויירות בחוש המשותף הנרשם מהמוחשו' תמצא כי הן הנה היו צורות חמריות מעשה עבות לא רוחניות באמת ודקות ולא שלמות ותמימות כי לא היו חשוקות203 לו לאדם מצד שלמותו כי אם מצד שחיצונו אדם דורש מציאות חמרו הרמוז אליו ותוכו בהמי מואס מציאות שכלו הרוחני הבלתי רמוז אליו. ואין זה מדרכו שיהיה נכסף ולשית אליו תשוקתו. גם אם תביט אל עדת הצורות השניות המצויירות בחוש הטבע הכולל השומר את החי כפי מה שהניחוהו הקדמוני' ואבובכר אבן אל צאיג בתוכם. הנה עם היותם רוחניות מצד מה שאינם לקוחות מהמוחשות ולא מהמשותף כי אם מההרגשה הפנימית והם כוללות מצד מה שהם מיניות לא אישיות כצורת המים והמזון הנרשמים בטבע ברעב ובצמא המצייר מין המים ומין המזון לא איש המים ואיש המזון ומבואר בפרקי המתבודד הנה הם עם זה חמריות לא מופשטות ממקרי הגשם ופרטיות מצד מה לא כוללת באמת כמבואם204 שם. ולזה אינם ראויות להיות חשוקות לאדם השלם ולשים תשוקתו וכל תאות לבו אליהם כי אינם חשוקות לו לאדם כי אם מצד שהוא גשם נזון מרגיש רעב ללחם וצמא למים לא לשמוע דבר ה' ולדעת דרכיו מצד מה שהוא חי מדבר: 

			גם אם תביט אל עדת הצורות השלישיות המצויירות במדמה הרוחניות יותר מהראשונות ולא לבד אל הצורות הלקוחות מהמשותף שיש בהם חמריות מה שאינם מופשטות ממקרי ההיולי. אבל גם אל הצורות הנרגשות בו הרגשה רוחנית באה205 משפעת הכח השכלי השופע עליו כמבואר למעייני' והרמב"ם בתוכם האומרי' כי כאשר יקבל הדמיון רשמים מהצורות שבמשותף כן יקבל רשמים מהצורות שבשכל כי שני פנים יש לה לקבל הרשמי' החיצוני' והפנימיים. הנה עם זה אינם הם הצורות הראויות להיות חשוקות תמיד אל השלם כי כלם המה צורות פרטיות מעורבות עם מקריות הגשם לא יוסרו מהם והיו חסרות לא שלמות. ואינם חשוקות לו לאדם כי אם מצד שהוא בלתי נשלם בשכלו וכח אין לו לקבל הצורות השכליות ההמה רוחניות כוללות מופשטות ממקרי הגשם כפי מה שהם שופעות על הכח השכלי ויצטרך לחסרונו להגשימם במדמה היכול על זה ומשם יקחם האדם הבלתי נשלם ויבינם ויקרה להם מה שיקרה לצורות ההיולאניות הנמצאות בחמרי' במציאות חסר ומזה הצד הן מוחשות לנפש החיה ובמציאותם השלם שהם בשכל הם בלתי מושגות לנפש החיונית. ולזה אין ראוי להשתוקק אליהם כי אינם חשוקות לו לאדם כי אם מצד שהוא מתדמה אל החי המסתפק בכח המדמה בכל פעלו באפס שכל לו. לא מצד שיש לו להשכיל ולדרוש הפשטת הצורות מהחמרים ולהשיבם כוללות כאשר הם בשכל הנפרד שאינם מעורבות בהיולי כלל. גם אם תביט אל עדת הצורות הרביעיות המצויירות במחשבה הגוברת הרוחניות יותר מהראשונות. ולא לבד במה שתקח לה מהצורות המדומות ומהצורות הנרשמות בזוכר ובשומר. שיש להם ערוב מה בהיולי ומקריו. אבל גם אל הצורות הנרשמות בה מהשפע הרוחני היורד עליה מרוחניות העליונים הגבוהים עליה ורושמות  94א  בה רושם נפלא הגזרות המתרגשות ובאות בעולם התמורה. כי תרגיש אותם לפעמים טרם בואנה בזולת הרגשה חיצונית כי אם הרגשה רוחנית פתאומית בלי ידיעה קודמת כמבואר לרבים אשר הרגישו בזה ולא ידעו מה. ועליהם אמ' רז"ל אע"ג דאיהו לא חזי מזליה חזי (בבלי, מגילה פרק א' ג א). הנה עם כל זה אין ראוי לחשוק בם חשק נפלא כי גם המה צורות פרטיות בלתי נקיות ממקרי הגשם והם חלושות האמות לא ברורות אבל מסופקו' מאד עד כי אפשם206 לצייר הפכם. ואינם חשוקות לו לאדם כי אם מצד חולשת כחו השכלי אשר לא יוכל לצייר הדבר על אמתתו באופן שלא יסופק בו. ואינם אלא להצילו ממקרי הזמן ורעותיו ועדין אולי ובהם נדמה נדמה לבהמה אשר לה כח בהרגשה הרוחנית לברוח מהמזיק וללכת אל הטוב כהרגשה הרוחנית אשר לשה לברוח מהזאב והעכבר מהחתול מבלי הרגשה חיצונית והקדמה מוחשת כי אם הרגשה פנימית לשמור מציאותו שלא יפסד כפי דעת קצת המעייני'. גם אם תשוב ותראה עדת הצורות החמישיות המצויירות בכח הזוכר והשומר הרוחניות יותר מהראשונות מצד שהופשט מהם הרבה ממקרי הגשם הנה עם כל זה אין ראוי לחשוק בהם החשק הנפלא הרמוז בזה השיר כי {גם} המה פרטיות לא כוללות אובדות לאחריתם לא נצחיות. וגם אלה תשכחנה ולא תעמודנה לנצח ואינם חשוקות לו לאדם כי אם מצד חסרונו שאינו נצחי באיש וחפץ להשאיר אחריו זכרו ורושם מה מעניינו ואין זה כי אם כמקוה207 להשאיר הבבואה שלו כי מה חלקו במציאות מי שמת והניח זכר לו על ביתו שבנה בחייו או מצבה שהציב על קברו או שבנה לו {יד} כאבשלום אין זה כי אם חלום ודברים בטלים כאלה הדברים הנזכרי' והנעשים כי לא ישאיר בזה עצמותו ולא הוא ולא אותו והיה פחות בזה הנפש208 החיה למינה המשארת אחריה ברכה במין הואיל ואינה יכולה להשאיר באיש ולא זכר בעלמא: גם אם תביט אל עדת הצורות הששיות המצויירות בכח השכלי הרוחניות מכל אלה הראשונות והם כוללות ולא פרטיות כמו אלה עם זה הן הנה בלתי שלמות בתכלית השלמות. כי בם ערוב מההיולאניו' אשר ממנו לוקחו והופשטו ולא יוכל לקחתם נקיות ממנו כי גם אם הפשיטם מהחמר טוהר נקי לא לקחו כמבואר למעייני'. ולא לבד באלה היה בם זה ההיולאניות כי גם בצורות אשר יצייר מהנבדלי' מחמר כשכל הפועל ומניעי הגרמי' השמימיי' הנה לא יקחם נקיים מכל יחס חמרי כי השכל הפועל יציירהו מצד היחס אשר לו עם הצורות החמריות המוציאם מהכח אל הפעל בהיולי הראשון. והשכלים הנבדלים יציירם מצד מה שהם מניעים לגרמים הסובבי' כמבואר למעייני' שנותני' להם יחס עם נושאיהם מצד מה שהם להם צורה. ולזה אינם חשוקות לו לאדם כי אם מצד שהוא בעל שכל היולאני מתיחס עם החמר לא מצד שהוא יכול להיות בעל שכל נבדל מהחמר הבדל מוחלט שלא יהיה לו יחס עמו כאשר הוא בעת הדבוק והכליון החרוץ המבואר באיכות הדבקות אשר הוא אז איש אלקי קדוש הוא ונבדל מכל יחס חמרי: ואולם אם תביט אל עדת הצורות השביעיות המצויירות ברוח החדשה הנשקפות במחנה אלקי ומראה רוחני בפתע פתאום מבלי מחשבה ועיון מופתי ובשכל היולאני כי אם בשפע שופע מהאור האלקי על הרוח ונאצל עליו מהמאציל הראשון באמצעות עולם הספירה הנאצל ראשונה ממנו ית' הנה תמצא כי המה צורות רוחניות כוללות עומדות בעצמם מבלי הצטרפות אל נושא ונבדלות מבלי התלות חמרי הולך ישר או סובב סובב כי אם על דרך התשוקה להשלימם כדעת א"ס209 כי אותם הצורות הנרשמות ברוח החדשה הם רשמים מצורות העצמים הקרובי' אל ה' בעצמות ומעלה מבלי אמצעי בינו לבינם מכל זולתם. ופניהם וכנפיהם תמיד אל המאציל  94ב  הראשון להשכילו מצד מה שאפשרי להם להשכיל כי הוא הטהור210 ונבדל מכל נמצא לשלמותו הגדולה. והמה היושבי' ראשונה במלכות המאציל ית' להוציא לאור ולפעל כל אשר ישכילו ויציירו משלמותו וטובו וחסדו כפי האפשרי להם. בם ראוי לאדם לשים כל נפשו וכל מאדו וחשקו ומאויי לבו ורוחו ונשמתו לחשוק באלה הצורות המביאות לציירו ית' כפי האפשר כי המה חשוקות לו לאדם לא מצד שהוא אדם אבל מצד שמלאך ה' הוא קדוש ונבדל מעולמו עולם התמורה והתנועה ומכל הנתלה בהם כמו שכת' א"ס211 כפי מה שירד המן עליו קצת מזה לפי מה שאמ' כי מה שראוי שיגיע אצל נפש האדם מציור המושכלות עד תעבור הגבול אשר בו תהיה ההצלחה אשר אי אפשר לכתבו ולציירו בלשון אלא בקרוב הוא שיצייר האדם ההתחלות הנפרדות ציור אמתי ויאמתם אמות צודק למציאותם במופת ובהשקפה פתאומית וידע הדברי' הנעלמי' והענייני' בתנועות הכוללות בלתי החלקיות אשר לא יגיעו לתכלית. וישוער אצלו תכונת הכל ויחסי חלקיו קצתם אל קצת. והסדור הלקוח מההתחלה הראשונה עד האחרון שבנמצאות הנופלות בסדורו ויצוייר ההשגחה ואיכותה. ויאמת העצמות הקודמת לכל אי זה מציאות ייחדה ואי זו אחדות. ואיך תדע עד לא יגיעה רבוי ושנוי בשום פנים: ואיך סדור יחס הנמצאות אליה. אחר כן כל מה שהוסיף המעיין תוסיף הכנת ההצלחה. וכאלו לא יכחד212 האדם מזה העולם ותליותיו כי אם מה שכבר חזק התליה עם אותו העולם. והיתה לו תשוקה אל מה ששם ומנעו מן ההבטה אל מה שהוא חלופו בכלל. וזאת היא ההצלחה האמתית עם שכבר לא תשלם אלא בתקון החלק המעשי. עכ"ל: הנה לנו מדברנו זה כי החשק המוחלט התכליתיי אשר ראוי שיצוייר ציור מתמיד ושישקוד בחשקו תמיד לא בזולתו כי הכל הבל בלתי הוא עולם הספירה הנאצל מצד מה שהוא מורה על המאציל הראשון ית'. ואל זה הציור החשוק אל הרוח החדשה אשר הוא התכלית הקצויי מההצלחה האחרונה אביט בזאת ההצעה. כי בו חשק שלמה לאהבה בשירו זה שיר ידידות כי זה כל האדם: האמנם לפי שהמאציל הראשון הוא בלתי מצוייר וחשוק כי אם באמצעות עולם הספירה הנאצל ממנו ית' לא קרא המשע"ה בשירו זה שם נקוב לזה החשוק מכל השמות הקדושי'. אבל קראו דוד להורות על פעולתו שהוא סבה שהכל יכספוהו ויחשקוהו ולא קראו בשם מורה עליו ית' כי זה אי אפשר מצד שהשם הנאמר על דבר מה ירוץ מרוצת העצמות כפי מה שאמרו חכמי ההגיון כי הוראתו הוראת הגדר המורה על המהות אלא שהשם מורה הוראה כללית והגדר מורה הוראה פרטית מחולקת והוא ית' לא יגדר {גדר} כללי ולא חלוקיי כי אין לו סוג ולא הבדל ולא סגולה ולא מקרה ולא דבר ממקרי הגשם כמו שאמ' ב"ס כי מי שיחס לו ית' שורש חמר וצורה פועל ותכלית הנה כבר נטה מהאמת אף כי תאר מהתארים המקריים כי אין לו שתוף עם זולתו. הנה אם כן איפה שאין כח לציירו ולקרא לו שם כי אם מצד עולם הספירה המורה על פעולותיו כי הוא ית' הפועל המוחלט וכל הנמצאות פעולים ממנו ית' והספירות הם הפעולות כפי מה שאמרו קצת מאחרוני חכמי עולם מהספירה. ומצד מה עולם הספירה נקרא הוא הפועל מפני שהוא נאצל ממנו ית' כאשר יתבאר מדברנו זה שאפשר ליחס לו הפעל ג"כ. וכן קרא א"ס העצמים הראשוני' פועלים ולזה נאמר כי הוא יורה עליו ית' הנעלם ממנו כאשר יורו הפעולות על הצורות הנעלמות אבל שם מיוחד אין לו כי אם כפי פעולותיו הוא נקרא. וכל נביא קראו בשם מורה על הפעולה אשר {רצה} להורות עליה כאשר אמ' ז"ל בב"ר באותה {שעה} שאמ' מרע"ה ואמרו לי מה שמו שהיה מבקש לידע שמו של הב"ה (שמות רבה ג [ו]). 

			אמר לו לפי מעשי אני נקרא. פעמים שאני נקרא באל שדי כשאני תולה על חטאיו של אדם ופעמים באלקי' כשאני דן את הבריות. וכשאני מרחם על עולמי אני נק' ה' שאין פי' אלא מדת רחמים שנ' ה' ה' אל רחום וחנון. הוי אומר אהיה אשר אהיה אני נקרא לפי מעשי. וכפי זה אמר המשע"ה בשירו זה שמן תורק שמך להורות שאין לו ית' שם קבוע כי אם מורק מכלי אל כלי כפי מעשיו. ולזה לא קראו המשע"ה בשירו זה כי אם בשם מורה הפעולה מהאהבה כמו ירמיה שאמר ג"כ מה לידידי בביתי וישעיה ג"כ קראו בשם זה כאמרו שירת דודי. ואולם לפי שעולם הספירה ואם הוא אחד מצד שהוא המקבל ראשונה האחדות מהאחד האמתי המאחד כל הנמצאות. והוא הראשון לכלם לקבל אותו האחדות והיה בו אחד כמו שכתב ב"ר בה"ה ט"ג. האחד הראשון סידרו ממנו סדור ראשון כל המשתנות. ולהם מההתחלה הראשונה מעמידים ידועים לא נשלם להם מציאות אלא באותם המעמידים וההקשר אשר ביניהם הוא אשר יחייב היותם עלולים קצתם מקצת וכלם מההתחלה הראשונה. וזה ההקשר לדעת ארסטו הוא שהדברי' אשר לא יתכן מציאותם אלא בהקשר קצתם עם קצת כמו הקשר החמר עם הצורה והקשר חלקי העולם הפשוטי' קצתם עם קצת. הנה מציאותם נמשך להקשרם. וכשהיה זה כן הנה נותן הקשר הוא נותן המציאות. וכאשר היה כל נקשר אמנם יקשר בענין בו אחד והאחד אשר בו יקשר אמנם יחוייב מאחד הוא עומד בעצמותו הוא מחוייב שיהיה בכאן אחד נפרד קיים בעצמו. ומחוייב שיהיה זה אמנם יתן ענין האחדות בעצמות הנמצאות. ואלו הפנים מהאחדות יתחלק למינים על הנמצאות כפי טבעיהם. ויגיע מזה האחדות הנתן בנמצא נמצא מציאות זה הנמצא אשר ייחדהו והוא בו אחד. ויעלו כלם אל האחדות מהאחד האמתי. ובזה קבץ ארסטו בין המציאות המוחש והמציאות המושכל. ואמר שהעולם אחד מסודר מאחד. והאחד סבת האחדות מצד שבכאן אחדות רוחני נקשרו בו כל הרוחניות והגשמיות והוא הולך בכל הנמצאות בדרך אחד. ולולי זה לא היה הנה הנהגה וסדור. היה הנמצא כלו אחד מושפע מהאחד האמתי. כמו שאמר הכתוב אני ה' עושה כל נוטה שמים לבדי רוקע הארץ מאתי כי באחדותו הוא נוטה שמים ורוקע הארץ. ולהבין זה האחדות הוא קשה מאד לנביאים אף כי לשקועי' ואף כי למעייני' עד כי לא ייחסו הבנתו כי אם למרע"ה כאמרו וראית את אחורי מלמד שהראה לו קשר של תפלין שהתפלין מורים על רבוי כאמרם ז"ל טוטפות טט בכתפי שתים פת באפריקי שתים והקשר מורה על התאחדם. וקרא זה האחדות הקושר המציאות אחרי כי הוא אחדות נמשך אחרי האחד האמתי ועלול ממנו. והיותר קשה לרוב דקותו הוא הבנת אחדות הספירות שלא נתן רק לנביאים להבינו. וזה מפני כי עם שהוא עולם אחד מצד מה כאלו אין בו רבוי כלל הנה בו צד רבוי מצד מה כמו שכתב ב"ר שם ואמר ואולם הנמצאות הם רבות מצד שהדבר המחוייב המציאות מהזולת הנה השכל ישכיל  130א  בו הרכבה מעלה ועלול. ואם הוא גשם חוייב שימצא בו התאחדות מצד שהוא בפעל ורבוי מצד שהוא בכח. ואם היה בלתי גשם. גם כי השכל לא ישיג בו רבוי לא בכח ולא בפעל אבל ישיג בו התאחדות מכל הצדדי'. הנה עם זה ישכיל השכל שהעלה יותר פשוטה מהעלול. שבעלה לא יובן בה עלה ועלול. ובמה שאחד העלה והוא העלול יבין השכל בו הרכבה מצד שישכילו מעצמותם ענין מצורף אל עלתם ויכנס בם הרבוי מזה הצד שהעלה הראשונה מציאותה בעצמה ואין שם רבוי כלל והעלול מציאותו בצרוף אל העלה. ועם היות שענין היות הדבר העלול אינו ענין נוסף על העצמות אבל הוא עצמותו כמו שהוא דרך משל מהות המראה הנמצא בעצמותו בגשם והיותו עלה לראות הוא מאשר הוא מצטרף. והראות אין לו מציאות אלא בזה הצרוף. וכן כל המופשטי' מההיולי הם עצמים מטבע המצטרף. הנה עם זה ישיג השכל בעלולים רבוי מצד חלוף טבעיהם בהשכלה שלא ישכילו באופן אחד האחד האמתי. אבל באופני' מתחלפים. וזה החלוף קורה להם מצד התחלפות קבלת האחדות הקושר ונותן מציאותם ומעמידם שלא יקבלוהו באופן אחר ופשיטות אחר אבל בדרכי' מתחלפים. כי אותה ההשכלה הפשוטה שבאחד האמתי מכל הנמצאות תושכל באופנים מתחלפים מהפשיטות ומזה הצד יתרבו ההשכלות והיה רבוי בנמצאות מהאחד האמתי מצדם לא מצדו. ולקושי זה הענין לא הבינוהו הרבה ממי שבאו אחרי ארסטו. וזה יחקר ממנו אם התבאר דבר ממנו. ואם לא שב אל הנבואה. ר"ל שכל מה שילאה ממנו השכל חננהו ה' לאדם מפני הנבואה כי המדע הבא בנבואה הוא משלים חכמת השכל. הן כל אלה דברים לקוחים מדברי ב"ר בה"ה. הנה כי עולם הספירה ואם הוא אחד מצד בו רבוי מצד גם כי יקשה לשכל להבינו כי אינו מעולם העיון כמו שאמר אבב"ט כי הבנת הנבדל כשהוא אחד ורבים או שאינו לא אחד ולא רבים הנה הוא עיון נעתק מטבע השכלים והשכלת המושכל לרוב עמקו ויחסו אל חכמה ועיון המשכי. ויהי מה כלם הסכימו גם חכמי הספירה שיש בם רבוי מצד מה ועל כן מההכרחי לנו לבאר על מי מקדושים יפנה החושק לחשוק בו למען על ידו יחשוק בו ית' הואיל ושם רבוי מה כי האהבה האמתית והחשק הנמרץ לא יתכן להיות ביותר מאחד. וצריך שיהיה אותו האחד הוא היותר מורה עליו ית' מכל האחרי'. ונאמר כי לפי טבע המציאות הנמצא בעולם התמורה ועולם התנועה כי יש חלק מכל אחד מהם שהוא המקור מהעולם ההוא והוא המקבל ראשונה כל השפע השופע עליו מהמשפיע בו והוא הפועל פעולתו ועושה כשליח שליחותו ונקרא שמו כשם רבו שהוא מורה עליו יותר מכל זולתו. כן ראוי לומר שיש בעולם הספירה חלק אחד שהוא המקור מהעולם ההוא והוא המקבל ראשונה כל השפע השופע עליו מעולם המאציל הראשון והוא הפועל פעולתו ושליח עושה שליחותו ושמו כשם רבו ית' כמו שכתב הא"ע. ובעבור שה' הנכבד שוכן עד עומד לבדו ואין צריך בעמדתו אל זולתו ובו הכל עומד ועמידת  130ב  הכל ממנו על כן פעם הוא כמו תאר מאשר הוא המהוה את הכל. וזה הדבר שימצא כן בשני העולמות הוא מבואר בחפוש ועיון אמתי. כי החופש כל חללי עולם התמורה אשר האדם מכללו והוא יכללהו הנה לא ימצא חלל באדמה וכל אשר בה עליו יאמר באמת כי הוא את הטוב היורד עליו מלמעלה מעולם התנועה הוא מקבל. והוא כשליח עושה שליחותו בעולמו כי אם מתן לבב אנוש יעשה זאת. כי מן השלשה טובות הנמצאות בעולם התנועה לעינינו ושופעות משם אל עולם התמורה הנה הלב הוא המקור המכיל אותם. והיה הוא כמעיין הנובע ממעיינם על כל סביביו. כי נגלה נגלה לנו בתחלה שהלב הוא מבוע התנועה להיותו תמיד בתנועה מאין הפוגות. והוא המעורר כל תנועה טובה ותמימה מפני הכח המתעורר אשר בלב משכנו כשהוא על שלמו עניינו לעורר ולהניע. וזאת היתה לו משפע השופע עליו מהמתנועע הכדורי הראשון אשר הוא ראשון התנועה היורד עליו מלמעלה ומשלים בתנועה כל דבר שהוא בכח מצד מה שהוא בכח זהו הטוב הראשון היורד עליו מעולם התנועה. והטוב השני הוא כי נגלה אצל מאמתי העיון כי מקירות לבב יביעו שרשי נפש החיה המרגשת את הטוב ושוקקת אותו כטבע כל נמצא הכוסף את הטוב האמתי או המדומה כמבואר לחכמי המדינה. גם כי לא יראה פעולת ההרגשה בו בראשיתה כי אם בהתפשטה אל חדרי הראש תחלה. הנה הלב הוא מקורה ומחצבה אשר משם יצא שורש ההרגשה וגזע התשוקה להשתוקק אל הטוב כטבע הנמצאות כלם המשתוקקים אל הטוב ובוחרים מהרע. וזאת ההשפעה היתה אל הלב משפעת נשמת שדי אשר בשמים ממעל אשר מסגולתה להשתוקק אל השכל הנבדל להתדמות בו מצד שהיא מרגשת הרגשה שכלית שלמותו. ושוקדת תמיד על זאת התשוקה להתדמות אליו כפי האפשרי לה להוציא לאור תעלומות חכמה אשר היא משגת ומרגשת ממנו הרגשה רוחנית. הטוב השלישי הנגלה לחכמי האמת והאמונה הוא כי הלב הוא ראשית ומקור ההשכלה והוא המעיין המתגבר בו זאת בפליאה נשגבה לנסיון אשר נסו חכמי הטבע כי הלב הוא  95א  ראשית ומקור הנפש בכללה אשר תכליתו הוא ההשכלה. וזאת היתה לו משפעת השכל המניע התנועה הסבובית אשר הוא לה לפועל ותכלית. אשר מפני שלש אלה הטובות הנזכרות מהתנועה והחיות וההשכלה יאמר כי הלב ואם איננו ראשית הבנין ותכליתו של אדם אבל קרוב לאמצעיתו לארכו ולרחבו. הנה הוא בעולמו עולם התמורה המושת תחת רגליו כאמרו כל שתה תחת רגליו (תהלים ח, ז) כי הוא היכול עליו והיה לשר ולנגיד מצוה לגשמי' להתהפך לרצונו כשהוא על שלמותו כי ההיולי שומע אל נפש הנביא וציורו שהוא בלב. בחזקת שליח עושה שליחותו של עולם התנועה המקבל ממנו את הטוב הנחלק לשלשה תנועה וחיות והשכלה לשלחם ראשונה אל הראש אשר הוא ממעל לו. ואל הכבד שנית היושב תחת כבודו. ואל כל נתח טוב יתן חקו וכח אין להם לקחת מיד איש מאומה כי אם על ידו כי הוא השליח והציר הנאמן לשולחיו ואין בלתו. עד כי לזה התירו בעלי הלשון הקדוש והנורא לקרא השכל האנושי המושפע עליו מהחלק היותר שלם שבעולם התנועה שהוא השכל הנבדל על שמו כי שמו בקרבו והוא עבדו נאמן ביתו עושה דברו ומדבר בשם רבו ככל שליח דובר בשם שולחו להיותו הוא הנושא הקרוב לו והנשוא מדרכו שיקרא פעמי' רבות בשם נושאו כפי מה שהתירו הלשונות כאמרו ולבי ראה הרבה חכמה ודעת (קהלת א, טז) וכן כל הנביאי' השתמשו לקחת הלב תמורת השכל כי הוא כליו. והחכם א"ע אמ' בפי' לקהלת בעבור היות הלב משכן הרוח והוא הנברא בגוף תחלה בעבור כי הוא דמות מלך והמוח שר צבא. היה הלב כנוי לחכמה ולשכל ולמחשבת הבינה בעבור היותו מרכבה לנשמת האדם העליונה. וכן יכנו הדבורי' כלם בלשון שפה בעבור הוצאת הדברי' בם הנה שיש לנו חלק קטן הוא באדם המורה יותר על הכח השכלי מכל יתר החלקי' ונקרא רבו על שמו. וכן יראה למי שהוא חופש כל חדרי בטן עולם התנועה אשר הככב נתח טוב מנתחיו לא יראה ולא ימצא גם אחד מהם אשר יאמר עליו באמת כי הוא במדרגת הלב והספוג הסופג את הטוב היורד עליו מעולם הספירה והשליח העושה שליחותו בעולם התנועה ועולם התמורה כי אם המאור הגדול ורחב ידים מכל ככבי השמים. כי מן השלשה טובות הנראות לנו היורדות מעולם הספירה על שני העולמות אשר למטה ממנו כפי מה שיחייבהו השכל בהכרח העיון. הנה השמש הוא מלא מהם על כל גדותיו יותר מכל ככבי השמים וכסיליהם: כי הכח הטוב המהוה כל מה הוה ומעמיד כל עומד נצב לעד. אשר בשם חום טבעי מהוה ומעמיד שמו יכונה. היורד מעולם הספירה להעמיד העומדים ולהוות ההווים. כאמרו נהר די נור נגד ונפק מן קדמוהי (דניאל ז, י) הנאמר על זה החום המעמיד ומהוה כמו שאמ' אלבל"ג בפי' לכוונות אשר רצה בזה כי זה החום נגד מהעלה הראשונה כי מקדמוהי הכל ונפק ויוצרו מעולם הספירה שהוא קדמוהי ויורד על עולם התנועה להעמידו ועל עולם התמורה להוות חלקיו יום יום כפי תמורותיו עד כי יצטרך אלף אלפי' חממיות מתחלפות לשרת ולשמש הצורות החלות כי כל צורה לה חום טבעי מתיחס לה כי הוא אשר יגיח זה הנהר אל פיהו והמכיל אותו מכל זולתו להיותו כפי המוחש הככב המוליד חום מהוה ומעמיד מכל יתר הככבים. ואם הם כלם מולידים חום הנה הוא חלוש בערך החום השמשי כמו שהחוש יעיד עליו. ולזה יתבאר כי הוא הנותן החום המעמיד לכל צבא השמים מפני האור הנותן להם כדעת רוב המעייני' כי האור הוא המורה על החום. ובזה הוא המעמיד לכל צבא השמים ונותן להם מזה החום חקם כי כלם מולידים חום מהוה כדעת החא"ע ונותן ג"כ חום מהוה לכל מה הוה תחת כל השמים כאמרו ואין  95ב  נסתר מחמתו שאין מי שיוכל להסתר מלקבל חומו המעמיד או המהוה כי הוא הנותן חום מעמיד ומהוה לא מכלה כחום האש וכשמו חמה כן הוא מוליד חום לא שיהיה חם: וכן הטוב השני שהוא הכח הנותן לכל משיג השגה רוחנית דקה להשיג מה שלא ישיגו הצורות החמריות כצורת היסודות והדומם והצומח: והיא ההשגה החיוני' המכונה בשם נפש חיה. היורד מעולם הספירה להחיות נפש כל חי ולתת כח ההשגה הרגשיית לכל חי מרגיש. כאמרו היא החיה אשר ראיתי תחת אלקי ישראל (יחזקאל י, כ). כי עולם הספירה היא חיה באמת. והיא תחת אלקי ישראל שהיא מקבלת אותו החיות מהעלה הראשונה שהוא אלקי' חיים ומלך עולם שהשיג וקבל אותו ישראל לאלוקיו. כי הוא החיים האמתיים כמו שאמר במה שאחר כי אם הספוג הימיי עם פחיתותו יקרא חי מפני השגתו הפחותה שבהשגות שהיא המשוש אף כי אשר לו ההשגה השכלית היותר משובחת שבהשגות התמידית והנצחית כי הוא יקרא חי באמת. הנה זה הטוב מהחיות היורד מעולם הספירה אל עולם התנועה. השמש הוא אשר יקבלהו בעצמות וראשונה כאשר אמרו הוברי שמים בנסיונם כי השמש הוא הנותן אור ההרגשה לכל מרגיש. והוא השליח העושה שליחותו לתת ראשונה לעולמו וממנו לעולם התמורה כאמרו ורוח החיה באופני' (שם) שיורד מרוח עולם התנועה אל עולם התמורה: וכן הטוב השלישי שהוא הכח המסיר כל חשך טמון בהיולי ומבדיל בין העצמים המוחשים והעצמים המושכלים המכונה בשם אור. כי הוא המאיר להרגשה ולהשכלה. היורד מעולם הספירה אשר שם האור האמתי הנברא ביום ראשון כי הוא ראשית הנבראים כי השכל הוא התחלה וראשית לחמרים והוא הגנוז לצדיקי' המשיגי' אורו בחייהם ובמותם אשר קבל אותו האור מהעלה הראשונה אשר עמו האור האמתי כאמרו ונהורא עמיה שרי (דניאל ב, כב) כי הוא ית' הוא האור באמת כדברי א"ח בספר האורות האלקיות הנזכר בדברנו זה. ומעולם הספירה ירד האור ההוא על עולם התנועה. הנה השמש יכילהו ויקבלהו יותר מכל שאר חלקי עולם התנועה כי הוא כלי האורה הנופלת עליו מלמעלה כאמרם ז"ל נובלת אורה של מעלה גלגל חמה (בראשית רבה יז, ז'). והוא השליח העושה שליחותו בתחלה בעולמו לתת אור מוגשם ואור שכלי לכל צבא השמים כדעת רוב חכמי העיון והתכונה. וכן הוא נותן לכל צבאי מטה אורה מוגשמת ואורה שכלית כמו שאמ' בעלי הנסיון כי הוא הנותן אור הבינה לנפש האדם. והמופת בתתו אור לשאר הככבים היא הלבנה: הנה לנו א"כ כי השמש ואם איננו ראש ככבים כי רמו ממנו רבים ותחתיו שחחו213 אחרים אבל הוא קרוב לאמצעותם במעלה ומטה שהוא כמו האורך ובנטייה מצפון לדרום שהוא כמו הרוחב כי תחת אופן המזלו' היו הליכותיו לא יטה מכלם ויתר אחיו מהם נוטי' כלם ולזה הנה הוא להם באמצע באורך וברוחב כלב לאדם והוא א"כ לב השמים ומקור עולם התנועה להכיל החום היורד עליו מלמעלה המעמיד והמהוה. והוא מבוע החיים וההרגשה. והוא מעיין האורה וההשכלה לעולם התנועה ועולם התמורה וכשליח עושה שליחות עולם הספירה ולזה התירו בעלי הנבואה לקרא עולם התנועה בשמו כאמרו פעמי' רבות תחת השמש תמורת תחת השמים. וכן התירו לקרא שם משמות עולם הספירה בשמו כי שמו בקרבו ונקרא בשם רבו כי הוא עבדו עושה שליחותו וכנושא הקרוב לו כאמרו כי שמש ומגן ה' צבאות (תהלים פד, יב-יג) כאלו אמ' כי ה' צבאות הוא שמש ומגן: כן נאמר כי בעולם הספירה יש אחד מהנאצלים שהוא כמדרגת הלב לעולם ההוא והוא המכיל שפע המאציל הראשון ית' וטובו והוא השליח עושה שליחותו ונקרא שמו כשם רבו כי הבוחן לבות וכליות שלש אלה העולמות הנה ימצא  96א  כי כיחס הלב הבשרי אל האדם וכיחס הלב השמימיי אל עצם הגלגל בכללו כן יש יחס בין הנאצל הששי אל הנאצלים כלם. והוא הנקרא בפי חכמי הספירה תפארת כפי מה שמצאו זה בדברי דוד החוזה כאמרו לך ה' הגדולה והגבורה והתפארת (דברי הימים א' כט, יא). והשם משמות הקדש הנאמרים על ה' ומתייחסי' כל אחד מהם אל אחד מהנאצלים כפי שסדרום חכמי הספירה בש"צ ובש"א הנה השם המיוחס אל התפארת הוא שם יו"ד ה"א בן ד' אותיות. והיו אלו השמות פעם יורו עליו ית' והם שמות העצם ופעם יורו על הספירות והיו שמות התאר כמו שכתב הא"ע עם פי' שכ"ם אמ' כי שם אהיה הנאמר על הכתר ושם יו"ד ה"א הנאמר על התפארת ושם י"ה הכולל ג' מהם כפי חכמי הספירה הם כלם שמות העצם כי פעם יורו עליו ית' בעצם ופעם תאר כי יורו על הספירות: ואולם היחס מהלב שיש לשם התפארת אל עולמו הוא כי מהשלשה טובות הנודעות לנו שהם יורדות מהמאציל הראשון ובאות בכל הנמצאות כפי מה שיחייבהו השכל המשכיל דורש אלקי'. הנה הנאצל הששי מהם ימלא על כל גדותיו להופיע לכל עלול זולתו. כי הטוב הראשון היורד תחלה מהמאציל הראשון והוא המציאות הנתן לכל נמצא נצחי ובלתי נצחי המכונה בתורה בשם בריאה ומיוחס אליו ית' ראשונה באמרו בראשית ברא אלקי' את השמים הכולל הנצחיים ואת הארץ הכולל הבלתי נצחיי' ואחר ייוחס אל עולם הספירה הנה הנאצל הששי המכונה בשם תפארת ובשם יו"ד ה"א יקרא הוא המכיל אותה הבריאה הנאצלת עליו מלמעלה ואותו המציאות לתת מציאות ובריאה לכל נמצא ונברא כפי כח כל אחד לקבל המציאות ההוא כאמרו כה אמר ה' בורא השמי' הוא האלקי' יוצר הארץ ועושה הוא כוננה לא תהו בראה לשבת יצרה אני ה' (ישעיהו מה, יח) ואין עוד. המורה לנו כי הבריאה המוחלטת לשמי' ולארץ וכל צבאם שהוא נתינת מציאותם היא להם ממנו ית' תחלה כפי מה שקראו פה בשם אלקים כמו שקראו מרע"ה באמרו בראשית ברא אלקי'. והורה לנו עוד כי זאת הבריאה ונתינת המציאות המוחלט ביד214 מושפע ראשונה בעולם הספירה בשם ב"ד אותיות הנכבד והנורא כאמרו בסוף ספור הבריאה אני ה' שהוא הוא המקבל המציאות והבריאה המוחלטת לתת מציאות לכל זולתו. ואין עוד בלתו כי מידו הכל יקחו המציאות להיותו ראשית הנמצאים כמו הלב שהוא נמצא ראשונה לכל האברים ומקבל המציאות ראשונה והבריאה. ואחד הוא הנותן המציאות והבריאה לכלם כמבואר לטבעיים. כן הוא ה' המורה בכל הפוכיו על ההויה לא על דבר אחר הוא המהוה לכל מה הוה ונותן להם המציאות שקבל ממנו ית' והבריאה זהו הטוב הראשון: והטוב השני הוא האחדות והקשר הקושר ושומר כל מורכב וכל אשר איננו פשוט במוחלט ויש בו צד הרכבה לבלתי יתפרקו חלקיו ולמען יעמוד ימים רבים או לנצח נצחים היורד ממנו ית' תחלה כי שם האחדות הפשוטה המוחלטת בתכלית הפשיטות כמבואר לחכמי מה שאחר. ויותר מהמה לחכמי ההשקפה השקועי'. ויותר מזה לבעל הנבואה המתנבאים. ובא ראשונה על עולם הספירה ובשם הנכבד והנורא בתחלה כאמרו ה' אלקינו ה' אחד המורה לנו על שזה האחדות המוחלט הוא ראשונה בו ית' הנזכר בשם ה' אלקינו ושנית על ה' הנכבד והנורא מעולם הספירה הנזכר בשם ה' אחד והוא הנותן האחדות הנמצא בכל אחד ואחד מהנמצאות כפי מה שהוא  96ב  עליו לתת להם הקשרות מעמיד מציאותם כפי כח האחדיות אשר קבל כמבואר כל זה לממשיכי' ולכל חכמי האמת וא"ר בתוכם כפי מה שהוא215 בה"ה כאמרו ואולם כל התחלות הנפרדות ובלתי נפרדות מושפעו' מההתחלה הראשונה ובהשפעת זה הכח האחד הושם העולם בכללו אחד ובו נקשרו כל חלקיו עד הושם הכל מסכים אל פעל אחד כגוף החי האחד המתחלף הכחות והאברי' והפעולות כי הוא אמנם הושם בזה הכח אצל היודעים אחד ונמצא זה הכח בו מושפע מהראשון והוא ענין הסכימו עליו המעייני' ולולי זה נפרדו216 חלקיו ולא ישאר כהרף עין. וכן במציאות בכללו כי לולי זה לא היה הנה הנהגה וסדור. ועל זה יתאמת המאמר כשהאל בורא כל דבר ומחזיקו ושומרו כאמרו אני ה' עושה כל נוטה שמים לבדי רוקע הארץ מאתי (ישעיהו מה, כד): ואלכסנדר בארו יותר באמרו אין ספק שיש כח רוחני הולך בכל חלקי העולם כמו שימצא בכל חלקי החי כח יקשור חלקיו קצתם עם קצתם וההבדל ביניהם שקושר העולם קדום ואשר בחי הוה נפסד באיש לא במין. הנה שהכל הסכימו שיש כח נאצל ממנו ית' קושר ומאחד כל נמצא ואם לא ידעו מה הוא: והטוב השלישי הוא השלמות המוחלט המשלים כל שלם מראשיתו לאחריתו הנקרא טוב כמו שאמרו חכמי מה שאחר כי הוא ית' הוא הטוב המוחלט שהכל יכספוהו. וזה הטוב יורד ממנו ית' על עולם הספירה בשם הנכבד והנורא כאמרו טעמו וראו כי טוב ה' (תהלים לד, ט). ואמ' הודו לה' כי טוב (תהלים קלו, א) כי הוא הנותן הטוב והשלמות לכל עלול זולתו להשלם בו שלמותו האחרון כאמרו כי ה' יתן הטוב (תהלים פה, יג) כמבואר לחכמי העיון וההמשכה: הנה לנו א"כ כי זה השם הנכבד והנורא ואם איננו כפי מה שסדרוהו חכמי עולם הספירה ראשית הבנין ולא אחריתו אבל קרוב לאמצעיתו באורך ורוחב כפי הסדר ההוא: הנה הוא מקוה מי המציאות היורד עליו ממנו ית'. וגולת האחדות וברכת הטוב האמתי לתת שלשתם לעולם הספירה בתכלית השלמות האפשרי להם. ולעולם התנועה כפי האפשרי להם. ולעולם התמורה כפי החסד אשר יחפץ217 ממנו. והיה לפי זה לשלשת העולמות שלשה לבבות. לב האדם ולב השמים ולב ה' כאמר ויאמר ה' אל לבו (בראשית ח, כא). ולזה כאשר התירו הנביאי' לקרא השכל המושפע מלמעלה לב כי הוא המקבלו ראשונה. ולקרא השמש ה' כי הוא המקבל אורו ראשונה. כן התירו לקרא המאציל הראשון בשם יו"ד ה"א כי הוא המקבל טובו ראשונה. ונקרא הרב בשם עבדו והעבד בשם רבו כי הוא עושה שליחותו ומורה עליו: ולזה אמר החכם אשר הוא ראוי להקרא חכם באמת א"ע כי זה השם מיו"ד ה"א פעם הוא שם העצם מורה עליו ית' כי הוא המאציל והוא הפועל באמת. ופעם שם התאר מורה על הנאצל הפועל פעולתיו ומורה עליו כמו שנמצא זה הדבר באמרו ויזכור ימי עולם משה עמו (ישעיהו סג, יא) כי שם משם218 פעם הוא שם העצם מורה עליו. ופעם שם התאר ויורה על העם מצד שהם עושים פעולותיו וכל דרכיו ויורו עליו. ולזה הסכימו חכמי האמת לומר כי זה השם יורה עליו ית' כמו שהלב מורה על השכל. כמו שאמ' אפלטו' בספר העצמי' העליוני' כי העלה הראשונ' תקרא בשם עלולה הראשון במין יותר נשא וחשוב כי מה שהוא לעלול הוא לעלה ג"כ אלא שהוא במין יותר נכבד ונשא: וכן כתב בעל ש"א כי כל שמותיו הקדושי' הנזכרי' בתורה כלם תלויים בשם ב"ד אותיות. וא"ת והלא שם אהיה הוא העיקר והמקור דע כי שם בן ד' אותיות הוא כדמיון גוף האילן. ושם אהיה הוא עיקר האילן וממנו ישרשו שרשים ויתפשטו ענפי' וסעיפי' נמשכים מגוף  97א  האילן (שערי אורה לר' יוסף ג'יקטילה, שער ה דף מד ע"א) וכזו וכזו אמרו חכמי עולם הספירה והאריכו להורות כי הנאצל הנקרא תפארת ובשם יו"ד ה"א שמו יכונה הנה הוא כמו הלב המקבל מהמאציל הראשון והנותן מציאות והתאחדות ושלמות לכל עלול זולתו עליוני' ותחתוני'. עד כי האריכות בו פה מותר. מלבד מה שאעיד עלי עד נאמן בבריתו כי הוא ערבי מהול מבעלי ברית אברם גם כי מל ולא פרע הנה כורת ערלתו ונכנס בבריתו של אברהם אבינו בברית בשר וברית לבב להבין מאלו הסודות219 יותר מכל אחיו אשר לא מלו והוא החכם א"ח אשר אמר כל זה בדבור קצר גם כי לא גלה כל הסוד להזכיר לנו מי הוא זה ומה שמו כי לא ידע על נכון עניינו. הנה הוא אמ' במאזני העיוני' בתחלת הבריאה הרוחנית והעולם הנהגי השי"ת השפיע השכל הכללי ובראו בחכמה פעם אחת והפקיד בו כל מה שרצה להיותו והמציאו. והוא הנמצא בלא אמצעי בינו ובין השי"ת והמציא הנמצאות אצל אותו הנמצא הראשון. והיתה ההתחלה בעולם הרוחני העליון הגבוה ביותר נכבד ממנה שהיא ראשית ובסבת מציאותה נמצאת אותה ההתחלה וכתדירותו תשאר היא ובתמידותו תתמיד היא לא יתערב בו ההעדר. והיא המיחדת המציאות כי היא מקבלת מה ששפע מהטוב השלם והמעלות הטובות ומצמחת האורות והברכות ונקבצו בה המדות הטובות וההצלחות מופשטות מהרבוי והשנויים מעולה מהחסרון. והיא יסוד כל נמצא ולכן בה יורמז אל עצמותו ית' המיוחד בשם הפועל הנראה מהם כי פעל עצמותו וצורתו הם פעולתם. זהו תורף דבריו אשר כללו כל מה שאמרנו רק שבאר בדרך כלל על העלול הראשון כי לא ידע פרטי הדברי' כמו חכמי הספירה אשר בארו לנו מי הוא זה ואי זה הוא בדרך פרטי כמבואר בש"א אחרי שהודיע כי שם ב"ד אותיות נאמר על התפארת. אמר דע והאמן כי שם יו"ד ה"א הוא העמוד שכל הספירות עליונות ותחתונות נאחזות בו ובו מתאחדות ממטה למעלה ונשפעות ממעלה למטה וזהו השם העומד בדמיון גוף האילן וכל שאר שמות הקדש הם בדמיון ענפי האילן וכלן מתאחדי' בו למעלה ולמטה וכל הצדדי' והוא המיחד כל הספירות ובו כל הנבראי' כלם קיימי' וכל המרכבות שבעולם עליונות ותחתונות ואליו צופות וכל סדרי עולם וסודותיו ובנייניו עליו תלויים. ואין דבר בכל העולמות שאין תלוי ומושכלל220 בשם יו"ד ה"א. זהו תורף דבריו שם. ואם האריך בו הרבה הנה המדקדק דבריו אלה יראה ויבין כי כל הנאמר בו הם דברים נאמרי' על הלב כי הוא הכולל החי כלו אבריו העליוני' והתחתוני'. הנה לנו מדברי חכמי' וחידות' כי שם יו"ד ה"א הנאמר פעם בעצם מורה עליו ית' ופעם בתאר מורה על הנאצל הששי מעולם הספירה מצד שהוא הלב הכולל את הכל והעושה שליחותו של מקום הוא החשוק באמת מכל שאר החשוקי' כי אין כמוהו מורה עליו ית'. והוא הדוד הנזכר תמיד בזה השיר מצד שהוא ית' הוא האהוב האמתי והוא הרועה הנאמן הנזכר בזה השיר מצד שהוא מורה על שם התפארת הרועה כל נמצא כנזכר לפני'. לא נשאר לנו ספק בזה כפי ההקדמות הלקוחות מדעות הקדמוניות כי אם אחד לדעת למה זה לא קרא המשע"ה בשירו זה החשוק בשם יו"ד ה"א כאשר קראו רבו מרע"ה בכל התורה כלה. ובפרט בפרשת הדבקות אשר לו אם היה שכונת המשע"ה בזה הדוד והרועה הוא אל זה השם מיו"ד ה"א ואל התפארת. ויותר מזה יקשה למה לא תאר המשע"ה זה הדוד והרועה בתאר  97ב  מתארי מרע"ה אשר תארו בשירותיו אשר קראו איש מלחמה צור תמים ותארים רבים כמו אלה. אין זה כי אם כי לא כציורי מרע"ה ותכליותיו ציורי המשע"ה ותכליותיו. כי כל מחשבות מרע"ה מראשית שליחותו ועד אחרית תורתו היתה לחדש לו ית' שם חדש מורה על פעולה חדשה אשר מצא כי הוא ית' פועלה ע"י הנאצל הששי ואיש לא ידעה. והיא פעולת ההויה החדשה אשר חדש הנמצא אחר שלא היה ולא היה קדמון כדעת הקדמוני' כלם אשר היו לפניו זולת היחידים בעלי ברית אברם. ורצה להורות לכל העמים כי הוא לבדו ית' מהוה כל הוה ומחדשו במופת ראיה כי הוא ית' חדש בקרבו רוח חדשה רוח דעת להדבקה בשם יו"ד ה"א המורה עליו ית' ועל {שם} התפארת מעולם הספירה שהוא שם מורה על ההויה בכל צד ובכל פנה שתהפכהו בי"ב הפוכים לעולם מורה על הויה מה שלא יורה כן שם אחר משמות התורה. והורה לפני העמי' והשרי' וכל חרטומי מצרים כי על ידי הדבקות שנדבק בשם ההויה מצאה ידו כח וגבורה לחדש אותו{ת} ומופתים חדשי' בחלקי עולם התמורה להורות כי כאשר היה יכול הוא מצד דבקותו לחדש דבר פרטי ולהוות דבר חדש אשר פי ה' יקבנו ואם היה שכלו פרטי לא כולל כן היה יכול הוא ית' להוות ולחדש כל מה הוה וכל העולם המחודש מצד שהוא כולל בטבע הפרטי שהוא בו מורה על הכל: זאת היתה כונת מרע"ה בתחלה והיה יכול עליו ממה שלא קדמהו אדם לפניו כמו שכתב החכם א"ע אשר לא קם כמוהו לפניו בחכמה האנושית לדעת בחכמה הרוחנית221 בעולם הרוחני את אשר ידע באמרו ואין ספק כי האבות ידעו זה השם שהוא שם העצם. רק זה השם שהוא שם התאר לא ידעו. ופי' שמואל ב"ר סעדיה אמ' שלא השיגו שיש בכח זה השם הויית האותות והמופתים. כי האבות לא הגיע מעלתם בשם ית' כמרע"ה אשר ידעו פנים אל פנים. על כן יכול מרע"ה לשנות תולדת העולם השפל ולחדש אותות ומופתים שלא יכלו האבות לחדשם אשר כל זה מורה כי כוונת מרע"ה היתה להודיע בעמים עלילותיו ית' בהוית חדוש העולם בכללו מצד ההוראה מהחלק שהיה מהוה ומחדש על הכל שהוא מהוה ומחדש ולזה קראו ית' בשם יו"ד ה"א המורה בכל צרופיו על ההויה וחדוש העולם כלו כמו שנמצא פי' השם המיוחד בפי' המרכבה ובספר הבהיר שהוא מורה על ההויה התמידית ועל המציאות הקיימת. ודבר זה לא יכחישנו המדקדק בדברי מרע"ה בתחלת שליחותו שלא הזכיר לו שם כי אם זה השם מההויה אשר חדש הוא בעולם כאמרו כה אמ' ה' אלקי ישראל (שמות ה, א). ולא אמ' כה אמר אלקי' אלקי ישראל או שם אחר משמות ה' הנודעי' אל פרעה ואל זולתו מיתר העמים אבל הזכיר שם חדש מורה על הויה חדשה כי כל כונתו לא היתה כי אם לחלוק על פרעה וחכמיו ועל כל באי עולם אשר לא ידעו את ה' מצד שהוא מחדש הכל ומהוה כל נמצא ואין עוד וכי אין שם כי אם התחלה אחת ישרה בלתי נוטה אל קצות הטוב והרע כאשר חשבו הם שהיו שם שתי התחלות אחת נוטה אל הטוב ואחת אל הרע. אבל היא אחת יכולה על שניהם בשוה. ועל אותו השם המיוחד המורה עליו ית' ראוי לכוון כונתו ולהדבקה בו ולעבדו מבלתי נטות אל הימין ואל השמאל כדברי חכמי הספירה המזהירי' מאד על זה: ולזה אמ' אל פרעה הנוטה אל הקצוות ומאמין בשתי התחלות כמבואר לקדמוני' שמאז היתה וגם בימי אברהם אמונת התחלת הטוב לבד והתחלת הרע לבד. כה אמ' ה' אלקי ישראל אשר רצה בזה אלקי יעקב אשר קראו ישראל מצד שהיה ישר עם אל ודבק בו כדעת חכמי הספירה שדבקות יעקב בקו הישר ובשם התפארת  98א  ולא הזכיר אלקי אברהם מפני נטותו אל החסד שהיה בדעתם שהוא הטוב ולא הזכיר פחד יצחק מפני נטותו אל הדין שהיה בדעתו של פרעה וחכמיו שהוא הרע באמרו ראו כי רעה נגד פניכם (שמות י, י) שמדת הדין מתוחה כנגדם במדבר אבל הזכיר אלקי ישראל שהיה מרע"ה דבק עם ה' הישר והורה לפרעה כי בו דבקה נפשו. וכי רוח זה השם הנכבד והנורא דבר בו ומלתו על לשונו וכחו בשרירי בטנו לחדש אותות ומופתי' והויה חדשה בחלקי הנמצא כאשר היתה ההויה החדשה בכל הנמצא מאתו ית' כי בזה היה כחו של מרע"ה גדול מכל אשר היו לפניו ואחריו לא יהיה כן כמו שכת' החכם א"ע בספר השם כאמרו על השם הנכבד והנורא: וזה השם לא היה נודע כי אם לחסידים222 מועטי' עד שבא מרע"ה ופי' שבר"ם אמ' שלא ידעו סודו שנקרא כן בעבור שנשמת האדם יכולה לקבלו. המורה לנו כי בו יכול האדם להדבק מצד התפארת שהוא מעולם הספירה. ולזה כששמע פרעה דבר חדש ושם חדש אשר פי חכם לפניו לא יקבנו נבהל להשיב ואמר כשואל לא כמבזה מי ה' אשר אתה מחדש בשם זה אשר אשמע בקולו אחרי אשר לא נשמע מעולם זה השם. והלך {ובקש} כל השמות הכתובי' אצלו הנאמרי' על התחלות הנמצאות ולא מצא אותו השם כתוב בפנקסו כמו שאז"ל בילמדנו שבקש בפנקסו שם האלוקות ולא מצא. ואז אמ' לא ידעתי את ה' (שמות ה, ב) זה שאתה מחדש כאשר יתבאר כל זה ברחבה בעיני העדה. הנה כי לפי זאת הכונה קראו ית' תמיד בשם מורה על ההויה מצד שכל עצמו לא בא כי אם להורות כי הוא ית' פועל ההויה ומחדש הנמצא בכל ובחלק כאשר הורה זה בכל נפלאותיו אשר עשה לעיני פרעה ועבדיו ולעיני כל ישראל. כמו שהעיד בסוף ספרו באמרו ולא קם נביא עוד (דברים לד, י) וגו' לכל האותות והמופתים וגו': וחדש ג"כ תאריו בשירותיו כפי אשר חדש יום יום מעשיו: אך כל מחשבות המשע"ה היו לחדש עליו ית' שם חדש אשר פי מרע"ה לא יקבנו להורות על האהבים הנעימי' הנקראי' דודאים223 הנמצאי' בטבע ובמלאכה ברוח החדשה לחשוק בו ית' על ידי שם התפארת המורה עליו מצד שלמותו וטובו ורעייתו לנמצאים בחסד וברחמי' גדולי' אשר בעבור זה ראוי להיות אהוב וחשוק בחשקת הפחות לנכבד. וקראו מזה הצד דוד ורועה המורה על תוקף האהבה המתוקה הנמצאת בו מכל אהבי' וחשוקי'. וכפי זה תארו בשבעה תארים כוללים מפוזרי' בשירי' מורי' על ה' ועל טובו ורוממות שלמותו אשר מצדם ראוי שתפול האהבה בינו ית' ובין הרוח החדשה כמבואר בשיר המעלות ברחבה. מלבד תארים פרטיים רבים נזכרי' בשירו זה כאשר יתבארו מדברנו זה איש איש על מקומו. רק הכוללי' ילוקטו אחד לאחד ויובאו פה פן לא נרד לבהלה לכפול פעמים רבות הדבר האחד בעצמו כמבואר זה לטבעיי' שאין זה מהדברים הנעשים: 

			גרם י"א בהודעת שבעה תארים נמצאים בו ית' אשר מפניה' ראוי שיהיה חשוק: החשוקים ואם הם רבים מתחלפים במספר לא יתוספו על שבעה מתחלפי במין כי כל חשוק ואהוב לא ימנע מהחלוקה. אם שהוא חשוק מצד שהוא טוב בעצמו ושלם ואליו ישתוקק הבלתי נשלם להתדמות בשלמותו כפי האפשרי לפי טבעו כמבואר לחכמי ההנהגה והטבע ומה שאחריו. ואם מצד שהוא מועיל לאחריתו ואם לא יערב בראשיתו יכספהו הדורש טוב לעצמו כי יראה כי טוב אחרית דבר מראשיתו. ואם מצד שהוא ערב ומשמח ומענג לעתו. כסוף יכספהו המתענג בו כי ערבה לו עניינו  98ב  בזמנו ולא יחוש לאחריתו: ואם מצד שהוא טוב ומועיל כאחד. או טוב וערב יחדו. או מועיל וערב יחד. או טוב ומועיל וערב כלם כאחד והחשוק המדובר בו בזה השיר הנה הוא כפי מה שהראה לנו המשע"ה מכח דבריו אלה הוא הנחשק בשבעת אלה מיני התארי' החשוקי' הנזכרי' והיה הוא א"כ החשוק המוחלט אשר אין דומה לו ואין ערוך אליו כי מדברי המשע"ה יראה ראשונה שזה החשוק בזה השיר הוא חשוק מצד שהוא טוב באמרו הסבה אשר חשקה העלמה לנשקה לו היתה כי אמר כי {טובים} דודיך מיין. ואמר עוד כי ראשית החשק אשר חשקה היה כי הריחה לריח שמניך שהיו טובי'. הנה א"כ שזה היה חשוק מצד שהוא טוב: וזה ממה שאין ספק בו אצל מי שיש לו לב להבין כי הוא ית' חשוק מכל נמצא ונכסף מצד שהוא הטוב המוחלט כאמרו וישובו אל ה' ואל טובו (הושע ג, ה). וזה הטוב יתבאר מזה224 הטוב הנמשך ממנו ית' בשלשה עולמות אין רע כמבואר למי שעיין עיון אמתי בם: כי העויין בעולם התמורה בעין האמת ויחקור בעניינו כפי חמרו ויסודותיו הנה לא ימצא בו רק טוב כי החמר הוא טוב מצד שהוא משכן לצורה. והצורה טובה מצד שהיא השלמת {החמר} וההעדר ואם הוא רע מצד ההפסד הנמשך ממנו הנה הוא טוב מצד ההויה שהוא סבתו ואם הוא סבה במקרה כמו שהעיד אבי החכמה והנבואה באמרו וירא אלקי' את כל אשר עשה והנה {טוב} מאד (בראשית א, לא) ואז"ל זה מות כי גם המות שהוא ההעדר הוא טוב מצד ההויה הנמשכת ממנו כי אין העדר במציאות שלא ימשך ממנו הויה. ואותה ההויה היא יותר טובה ממה שנעדר קודם לו. וזה יתבאר בחפוש כי בהעדר הצמח יתהוה החי. ובהעדר החי יתהוה האדם שהם יותר שלמי' מה תאמר כי בהעדר האדם יתהוה ממנו התולעת שהיא יותר פחותה ממנו אין זאת כי בהעדר האדם תשוב הרוח אל האלקי' אשר נתנה (קהלת יב, ז) שזה האדם באמת והגוף תשוב אל העפר כשהיה ואם יתהוה ממנו התולעת אחר כך הוא שלמות בערך אל הגוף הנה א"כ ההעדר שהוא סבת ההויה הוא טוב מאד כי מתהוה תמיד מהנעדר דבר יותר שלם כאשר יתבאר בח"ה בסבותיו. כי אין ספק שאם היה המתהוה יותר פחות מהנעדר לא היה המות וההעדר טוב. ורז"ל גלו זה הסוד שאין ראוי שיעדר השלם כדי שיתהוה ממנו הפחות באמרם עם הארץ אסור לאכול בשר (בבלי, פסחים מט ע"ב) שכונתם שהב"ח הדורך אל שלמותו כפי טבעו הוא יותר שלם מהאדם הבלתי דורך אל שלמותו כשהוא עם הארץ והדבר אין בו. ולזה אסור לאכול בשר ולהפסידו במאכלו כי המתהוה ממנו שהוא גוף הנזון שהוא ב"ח רע ובלתי נשלם הוא יותר פחות משור שה כשבים ושה עזים שהם שלמים כפי טבעם. ולזה לא אמרו אסור לאכול לחם או עשב האדמה כי זה הוא שלמות לשוב הצמח חי. ויהי מה אם תחפש עולם התמורה לא תמצא {בו} רק טוב. וכן אם תשא עיניך השמימה וראית את השמש ואת הירח וכל צבא השמי' ועולם התנועה בכללו אין רע כי אם טוב כמבואר לרז"ל באמרם אין דבר רע יורד מן השמים (בראשית רבה, נא ג). ואל תביט אל דברי הוברי שמים האומרי' כי שבתי ומאדים הם ככבים רעים כי הם מכזבי' אם רצו שהם רעים בעצם. כי הם טובי' בעצם והרע ימשך מהם במקרה כדעת החכם א"ע והמ"ן היורד עליו מלמעלה האומרי' לנו כי הם טובים בעצם ורעים במקרה והמביט אל כחותם וסגולותם יראה כמה טובות יושפעו מהם להגביר הכח המחשבי והכח הטבעי. והחריצות ובכלל הם הכרחיים במציאות לתת כחותם הטובות: וכן אם תהיה עוין ומביט עד סוף  99א  עולם הספירה לא תמצא דבר רע חלילה לאל מרשע כי אותו העולם כלו טוב ומטיב לטובי' ולישרי' בלבותם. ואל תבהל ברוחך על מדת הדין הקשה כי טובה היא לעשות דין ברשעי' אשר הרחמנות עליהם היא אכזריות לעולם. והאכזריות בם הוא רחמנות לעולם כאז"ל שעל הדין העולם עומד (בבלי, אבות א יח). ואין מדת הדין מחרבת כי אם הרעים כדור המבול ודור המדבר ואנשי סדום ועמורה לא אנשי הצדק והאמונה: הלא תראה כי יצחק אבינו דבק בה באמרו ופחד יצחק ויברכהו ה' כי צדיק היה וקבל הטוב ממנה שהוא בה בעצם ואת הרע שהוא בה במקרה לא קבל כמבואר לחכמי הספירה. ולא זו בלבד נאמר על מדת הדין הקשה כי גם על הספירות הטמאו' אשר אמרו כי הם הפכיות לספירות הטהורות והם רעות אין זה בם בעצם וראשונה להרע אל הנמצא אבל להיטיב כי עצמותם הוא להשפיע כחות חמריות מקיימות הצורות ההיולאניות בחמרי' כפי האפשר שלא יפסדו בזולת זמנם מפני ההעדר הנשוא בהיולי הנה א"כ כי עצמותם הם לטובה גם כי ימשך מהם רע במקרה שבהתגברות החמר וצורותיו יחלש השכל ומושכליו אין זה להם בעצמות וראשונה כמו שיתבאר כל זה ברחבה בעיני העדה ובח"ה בסבותיו: הנה לנו מכל אלה כי אין במציאות כי אם טוב. וממציא הטוב בעצמות וראשונה הנה הוא בהכרח טוב מצד התהפכות הגזרה כי מן הטוב לא יצא כי אם טוב. ואם המציאות כלו טוב ממציאו הוא הטוב והשלמות הגמור כי כלם הם אפשי225 המציאות ובלתי שלמי' וטובי' מצד עצמותם כי אם מצד עלתם. והוא ית' מחויב המציאו' וטוב ושלם בעצמו עד כי הכל יכספוהו מצד טובו ושלמותו הבלתי משוער. אם בטבע ואם בהרגשה ואם בהשכלה כפי מה שאמ' חכמי ההנהגה והטבע ומה שאחריו שכל נמצא ישתוקק שימצא על שלמותו האחרון. ואין זה רק שימצא לו הסדר המושכל אצלו ית' וישתוקק אליו כפי מה שבטבעו שיקבל ממנו. וזה הוא לכל נמצא בעל נפש היה או בלתי בעל נפש. ולכלול זאת ההרגשה הטבעית והרוחנית והשכלית שיש לנמצאות להרגיש הטוב שבנמצאות אשר על ידי כן יורגש הטוב המוחלט אשר בו ית' אמ' המשע"ה כדרכן של נביאים המדברי' בדרך כולל דברי' רבים בדבור אחד לריח שמניך טובים (שיר השירים א, ג) היתה התשוקה בך כי אתה הטוב המוחלט כי לקח הריח שהיא הרגשה אמצעית בין ההרגשה הטבעית והשכלית כאמרו והריחו ביראת ה'. וכאמרו ראה ריח בני שהם הרגשות כוללות השלשה הרגשו' הנזכרות. ואמ' כי הרגיש השמני' הטובים שהם הנמצאות המושפעו' והעומדות בו ית' כשמן המושפע למשוח ועומד על הנמשח. אשר מפני הטוב שהרגיש בם חשק בממציא הטוב כי טוב הוא במוחלט ולזה ישתוקק אליו ויכספהו יותר מכל הכוספי' כי המצוי226 בהחלט ובאמת הוא הטוב האמתי כמבואר לחכמי ההנהגה: עוד יראה שנית מכח דברו שזה החשוק הוא חשוק מצד שהוא מועיל לזולתו בהישרת כל דבר אל תכלית שלמותו האפשרי לו. וזהו המנהיג ההנהגה המדינית כי הוא היותר מבואר בזה השלמות כפי מה שאמרו חכמי ההנהגה כי ההנהגה המדינית היא המלאכה הראשיית והשריית227 לכל המלאכות מצד שהיא מיישרת כל דבר אל שלמותו ותכליתו האחרון והוא באמרו הגידה לי שאהבה נפשי איכה תרעה (שיר השירים א, ז) שההנהגה המדינית היא נקראת מלאכת הרעייה כמבואר לחכמי ההנהגה. וכן קראוה הנביאים בקראם המלאכי'228 רועים. ובהמשילם הנהגתם אל מלאכת הרעייה בהמשלים פרטיים מסכימים מכל צד אין הפרש ביניהם כי אין מצד הפעול שזה בבעל חי וזה באדם. ואין ספק כי הוא ית' הוא הרועה האמתי והמנהיג ומדריך  99ב  כל דבר ומיישירו אל תכלית שלמותו כפי אפשר המקבל כאשר העיד עליו הרועה הנאמן באמרו ה' רועי לא אחסר (תהלים כג, א) כי מצד שהוא ית' רועה אותי ומיישירני ידעתי כי לא אחסר כל כמבואר לחכמי ההנהגה והטבע ומה שאחריו כי הוא ית' הוא המנהיג ומיישיר כל הנמצאות אל תכליתם ותועלתם וטובם ושלמותם האחרון כי לא לבד יישירם בראשיתם ואחר יעזבם על כחם ואפשרותם אבל גם לאחריתם ותכליתם יישירם אל שלמותם האחרון כי אין כח בנמצא מן הנמצאות להתיישר אל תכלית שלמותו מצד עצמו אם לא יישירהו תמיד המיישיר האמתי ית' כמו שהעיד הממשיך השלם אבב"ט כי לולי שעזרו האל והישירו בתכלו229 המשכתו שהוא עת הכליון החרוץ והשלמות האחרון היה נכשל מצד עצמו כשלון בלא תקומה. והנביא תמיד דורש מאל המיישיר ה' נחני בצדקתך היישר לפני דרכך (תהלים ה, ט). ולזה המשיל המשע"ה כי העלמה בקשה לדעת ממנו מלאכת הרעייה איכה היא כי ראתה כי הוא השלם באותה המלאכה מכל יתר הרועים כי כל המיישירי' זולתי ית' אין היישרתם מצד עצמם כי אם מעולם שאינו מעולמם ואין היישרתם במוחלט כי אם בדברי' פרטיים אבל היישרתו ית' היא מעצמו ובמוחלט. הלא תראה כי עולם התמורה אין היישרתו מעצמו לצאת אל הפעל כל אשר בכחו אם לא יישירהו עולם התנועה להניע החמרים ולהוציא הצורות אל הפעל אחרי אשר היו בכח.230 וגם זה אינו היישרה מוחלטת כי אין בו היישרה אל ההשארות הנצחי באיש כי אם במין. וכן עולם התנועה אין היישרתו מעצמו להתנועע תמיד על אופן אחד סבובי ונצחי אם לא יישירהו עולם הספירה לקיים כל דבר אשר בו נצחי באיש לא נעדר ממנו דבר עצמי ולא מקרי. ואם אין זה מטבעו להיות נצחי מצד שהוא חמרי הנה הוא יקבל אותה ההיישרה מעולם הספירה הנצחי המעמידו לעד בכחו הנצחי. לא שישוב ההוה נצחי ויהפך עצם ההוה אל הנצחיות כאשר חשבו המעייני' אבל שיתן להוה קיום שלא יפסד באיש וזה הקיום כאשר הוא בעולם ההיולאני והתמורה זמן מה מוגבל כי לא יוכל לקבל אותו הקיום לנצח [שהוא בעולם התנועה]231 {כן הוא בעולם התנועה בזמן אבל לא מוגבל כי יוכל לקבל הקיום ההוא לנצח} מצד שלמות חמרו שאין בו הפכיות כאשר יתבאר בח"ה בסבותיו: וגם זה אינו היישרה מוחלטת כי אין בו היישרה אל ההמלט ממקרה הגשם בתנועת המצב וזולתו: וכן עולם הספירה אין היישרתו מצד עצמו להיות הם שכל פשוט פועל בכחו. אם לא יישירהו עולם המאציל הראשון מצד שישכיל אותו ית' בפשיטותו ומצד שהם כליו של הב"ה לפעול ולעשות מלאכתו לא שהם משכילים לבד עצמותם שיספיק למציאותם. ולא שיפעלו כי אם מצד שהם עושים שליחותו בכחו הגדול. וזאת ההיישרה היא במוחלט בעולם הספירה בכללו גם כי איננה באחד מהם לבד כי כל מה שיש במאציל יש בנאצל בכלל. ולזה כל ההיישרות במוחלט באות משם: עוד יראה שלישית מכח דברו שזה החשוק הוא חשוק מצד שהוא ערב לכל הקרב הקרב אליו ואל מעשיו. כאמרו כתפוח בעצי היער כן דודי בין הבנים בצלו חמדתי וישבתי ופריו מתוק לחכי (שיר השירים ב, ג). שאין לך ערב במאכלים כמתוק לחיך. ואין ספק כי הוא ית' הערבות והשמחה והתענוג המוחלט מצד שהוא והשכלתו וערבותו ושמחתו אינם דברים יוצאים מעצמותו כי הערבות והעונג והשמחה כמו שאמרו {חכמי} יועצי ההנהגה ומה שאחר אינו אלא כמציאות פעל הטבע המיוחד בלי מונע. ואם הוא ית' משכיל ההשכלה המיוחדת לו שהיא בלתי יוצאה מעצמותו אבל משכיל עצמו ובזה ישכיל כל זולתו. והיה זה לו בפעל תמיד מבלי מונע ומעיק כלל כמבואר לחכמי מה שאחר וחכמי ההמשכה. היש ערבות מתמיד ושמחה דבקה וששון קיים ועונג נפלא גדול מזה. כמו שהוא מבואר כי התענוג אמנם יחובר בהשגה אשר בפעל מצד מה שהיא בפעל. עד כי לזה הערבות המוחלט אשר הוא ית' ערב ישתוקקו אליו כל הנמצאים לקחת מהערבות והעונג כל אחד כפי האפשרי לו כמו שהם משתוקקי' אל הטוב המוחלט הנזכ' לפנים. ושהם ישתוקקו אל זה הערבות הוא מבואר בחוש כי כל הנמצאים יתורו אחרי הערבות ויתדבקו בתענוגות כפי האפשר להם אם בטבע ואם בבחירה. ופקח נא עיניך וראה כי אם לא היה  100א  הערבות והתענוג דבר נבחר בעצמו מצד שהוא נמצא במוחלט בו ית' ולא היה כי אם פעולת ההבל והאון כמו שיראה שהוא כן בתחלת המחשבה ולכל מי שלא הבין זה הסוד שיחשוב כי הערבות והתענוג הכל הבל ורעות רוח. איכה יוכל לצייר כי הטבע יטעה לבחור בערבות ולרדוף אחרי התענוגים תמיד ועל הרוב אם הוא הבל ורעיון רוח. והטבע לא יחטא ולא יעשה בטל כי אם על המעט ובמקרה. וגם אם היה אפשרי זה בבחירה כי נפש אחת תחטא בשגגה לבחור ברע ולמאוס בטוב אין זה בחק הטבע כלל. והטבע ירדפהו וישתוקק אליו. אם כן זה לא היה בו כי אם מה שהוא נמצא ונבחר מצד עצמו והוא בו ית' במוחלט. וזה ממה שאין ספק בו למי שיבינהו. הלא תראה כל הנמצאים הם בערבות ותענוג ואם הם מתחלפי' בפחות ויתר כפי התחלפות מציאותם ורוב המעיקי' ומעוטם. כי עולם הספירה ואם איננו בערבות המוחלט כמוהו ית' {הנה הוא בערבות ותענוג גדול להתענג על ה' עונג ההשכלה אשר ישכילוהו ית'} מבלי מעיק ומבלי אמצעי בינותם וביניו. וערבה להם השכלתם כמעט ערבות מוחלט כערבות עלתם ומאצילם כי אין הבדל השכלתם להשכלתו ית' מצד המעיקי' כי אם מצד שהשכלתם יוצאה חוץ מעצמותם אל מאצילם אבל עם זה הם בערבות ובעונג נפלא ושמחה רבה עד כי קראוה רז"ל כמעט שמחה מוחלטת להדמותה לשמחה המוחלטת אשר בו ית' כאמרם שהשמחה במעונו (משנה תורה, ספר אהבה, הלכות ברכות פרק ה ד) אשר רצו שהשמחה המוחלטת אשר בו ית' היא במעונו שהוא עולם הספירה הנקרא מעונה אלקי קדם אשר תחתיו שחחו זרועות עולם שהם המניעי' בזרוע ובחזקת היד עולם התנועה אשר עולם התמורה בקרב לבו. וכן עולם התנועה ואם איננו בערבות כמוהו להיות לו מעיק הנושא החמר אשר לו ומקרה התנועה במצב. הנה גם הוא יתענג על ה' בהשגה מיוחדת אשר לו לפי שלמותו לרוב האותות חמרו אל צורתו המשכלת להתנועע על נקלה באופן שלא תעיק התנועה אל ההשגה כי אם בפחות שאפשר לה מצד שאי אפשר לאותה ההשגה כי אם בתנועה הנה היא בלתי מעיקה כי אם מעט והיה בערבות ושמחה כאמרו על השמש ישיש כגבור לרוץ אורח (תהלים יט, ו). ועל כלם אז"ל ששים ושמחים לעשות רצון קונם. וכן עולם התמורה גם כי רבו מעיקיו כמו רבו מונעיו אשר לא יוכל להשיג השגה שלמה להתענג בו כי אם אחרי בא עליו צורות משלימות אותו כפי כחו לקבל. הנה עם זה גם הוא ישמח ויתענג על ה' במושג לו אם מעט ואם הרבה ישיג חמרי או רוחני יערב לו וישמח בו ככל אשר יראה בב"ח אוהבי התענוגים אשר ישמחו ויתענגו בם. כהחכם בחכמתו והגבור בגבורתו העשיר בעשרו. וכל דומה יתענג בדומה לו איש איש לפי השגתו כמו שהוא מבואר למבינים וגם כי אין מביאים ראיה מן השוטי' הנה לנו ראיה גדולה מהחיים המהלכים ומפני האדם הכסילים כי הכפירי' השוגגים232 לטרף ולבקש מאל אכלם יערב להם בתתו טרף לשניהם וישמחו בו כי ישיגוהו. {וכן} הכסיל היושב בסוד משחקי' בקוביא או בשחוק עשה לו מלאכה וקרא אל ה' בכל לבו על הריוח וההצלחה הנה יערב לו בבא פקודתו כי יאמר כי ה' שמע בקולו וישמח מאד במעשיו המכוערי' וערבה לו כלחם לנערים. ולא זו בלבד עשה האלקי' להתענג עליו כל הנמצאים כי גם במחתרת כי ימצא הגנב יקרא אל ה' יעזרהו אל גנבתו. ואחרי אשר גנב יערב על ה' אשר עזרו לפי מחשבתו. וכן כל כיוצא בו אשר יראה מזה כי כל הנמצאי' ששים ושמחי' כאשר יחשבו שהוא טוב מושג233 אליהם וישמחו על ה' הנותן להם מאויי לבם. והיה א"כ הוא ית' מצד שהכל בא מאתו וכל נמצא יערב לו דבר מכל דברו הנה א"כ איפה הוא חשוק לכל מצד שהוא ערב ונותן ערבות לעם ועונג ושמחה לכל וערבות יותר מכל זולתו מיתר הכחות העליונות כי יתר הכחות הם פרטיות ולא יתכן שיערבו לכל כי הכחות החמריות לא יערבו לכחות השכליות וכן ההפך בהפך. אבל הוא ית' שהוא בעל  100ב  הכחות כלם הוא ערב לכל ומענג לכל ומשמח לכל בכל דבר אשר יערב לו ויתענג בו או זה או זה לא יחסר. ולזה דמה אותו המשע"ה בשירו לתפוח בעצי היער הערב מאד לכל מוצאו מכל עצי היער לרוב הערבות אשר בו במראה במשוש בריח ובטעם. כן הוא ית' ערב מכל שאר הכחות לכל הערביות אשר בו לכל דורשו ומוצאו.234 ולא לבד ימצא הערבות הגדול בו אבל גם בדברי' המושפעי' ממנו שאין בהם ממש כמו הצל מהמצל שאינו הוא ואינו דבר כי אם בבואה שלו שזהו הדברי' החמריים הנקראי' צללי העליוני' בפי החכמי' יש בהם ערבות ועונג כאמרו בצלו חמדתי וישבתי כי הוא ערב וחשוק מאד אף כי בדברי' שיש בהם ממשות כמושכלות ודעות אמתיות שהם פריו ית' שזהו ערבות ומתיקות גדול לחיך הטועם בו וחשוק הוא מצדו של זה הפרי: עוד יראה רביעית מתוך דברו כי זה החשוק הוא חשוק מצד שהוא טוב ומועיל כאחד. כי אנו אין לנו הוראה יותר גדולה על הטוב והמועיל יחד כי אם בראותנו מי שהוא משגיח השגחה נפלאה על זולתו להועיל לו כי מי לנו יותר טוב ויותר מועיל ממי שהוא שלם בתכלית השלמות ועומד בעצמו כי לא יחסר כל בו ולא יקוה שלמות ותועלת מזולתו. ועם זה הנה הוא בא בכל אות נפשו להשגיח תמיד על חסרוני זולתו ולעיין עליו. אין זה כי {אם} טוב לבב וכאשר היתה השגחתו באה לידי מעשה אשר ישלים המגרעות והמחסורות אשר יחסר לזולתו אין זה כי אם תועלת לו רב. ולזה המשיל המשע"ה שזה הדוד בא אצל הכותל משגיח מן החלונות מציץ מן החרכים (שיר השירים ט) ומעורר ומקיים הרעייה מחסרונה להביאה אל השלמות כאמרו קומי לך רעיתי ולכי לך (שיר השירים י). ואין ספק אצל מי שהיה שקוע בספרי הממשיכי' וידע והבין כי כל הנמצאות אין ואפס בם אין ממש כי אם השפע השופע תמיד ממנו ית' בעולם הספירה ומשם אל עולם התנועה וממנו אל עולם התמורה עד כי יראה וידע ויחוש וישכיל כי אין בעולם כי אם הוא ית' וכל דבר הוא הבל בלתו. כי ה' הוא משגיח מפני טובו לא לתקון גמול משלמות ומשום דבר כי אם להטיב. וכי הוא מועיל כל התועלות וכל השלמיות שהוא אפשר לאלה העולמות לקבל בכלליהם ופרטיהם כפי האפשרי להם. כי אין מציאותם ומהותם רק מה שימצא להם מהסדר235 המושכל אצלו ית' שהוא מושכל בעצם ופשוט שלא יתערב בו היולי כי זה המושכל שישכילו הנמצאות מהסדר הראשון הנקי מההיולי הוא הסבה במציאותם ונצחיותם אם באיש ואם במין. הנה א"כ כי הוא ית' טוב ומועיל על דרך שאז"ל שהוא זן את כל העולם כלו מקרני {ראמים} ועד בצי כנים (בבלי, עבודה זרה ג ע"ב) שכמו שהמזון מקיים הנזון כן המושכל ההוא מקיים הנמצאות הנזונות מזיו שכינה ומאותו הסדר המושכל אצלו. ולזה היה חשוק מכל הנמצאות על צד שהוא טוב להם כמו הצורה לחמר המשלמת אותו ועל צד שהוא מועיל כמו הפועל והתכלית אל הפעול המגיעו אל התועלת הגדול האפשרי לו כמו שאמ' חכמי מה שאחר כי החשוק והנכסף ימצא למשכיל אותו סבה באלו השלשה צדדי' שהוא פועל וצורה ותכלית. והנביא כללו בשני דברים באמרו טוב ה' לכל שזהו הסבה שהוא חשוק מזה הצד. וגם כי רחמיו על כל מעשיו להועיל ולכן יודוך ויחשקוך כל מעשיך וחסידיך יברכוך (תהלים קמה, י) בהכירם כי אין בעולם כי אם אתה ושאתה הברכה העליונה והקדמונה שכל השפע שופע משם. ולזה המשיל המשע"ה דבר זה החשוק אל מה שאמר דומה דודי החשוק לי לצבי שהוא טוב ומועיל מצד שהוא עומד אחר כתלנו כאלו יאמר שעם היות כותל מבדיל בינינו וביניו כי החמר הוא המבדיל בינינו ובין אלקינו והיינו בתכלית המרחק והוא קרוב לנמנע שיהיה השגחתו בנו להועיל לנו הנה עם זה הנה הוא משגיח מן החלונות שהוא עולם הספירה שמשם תצא אורה אלקית לעולם התנועה ומציץ מן החרכים אשר בעולם התנועה שהם הככבים שהם כמו חורים קטני' שמשם תצא אור לעולם התמורה עד כי יושפע על ידיהם הטוב והסדר והיושר האלקי אל כל הנמצאות מעולם העלה הראשונה. עד כי יאמר הסדר ההוא המושכל אל השכל ההיולאני קומי לך מהחסרון אשר לך בעולם התמורה ולכי לך אל עולם ספירה כי שם תהיי שלמה בתכלית השלמות: עוד חמישית יראה  101א  מתוך דברו כי הוא חשוק מצד שהוא טוב וערב יחד כי מי יורה דעה על הטוב והערבות כאחד כי אם מי שמאסף כל טוב באוצרותיו וכל ערב בחפניו ומתענג בם עונג גדול וערבות נפלא וחונן ונותן לאחרי' שישמחו גם הם ויתענגו על רוב חילו לא לבד ההכרחי להם אבל גם המועיל גם המענג גם המותר כפי מה שיערב להם באופן שיקחו ממנו הטוב במועיל וההכרחי והערב במותר המענג236 באמרו במשל המשע"ה ושירו על זה החשוק אשר אמר אריתי מורי עם בשמי אכלתי יערי עם דבשי שתיתי ייני עם חלבי (שיר השירים ה, א) שהם כלם דברים טובי' דברי' ערבים ומענגי' ואמ' לאחרי' אכלו רעים ההכרחי שתו המועיל לכם ושכרו דודי' גם בערב המענג אתכם איש איש כאשר יערב לו ואין ספק אצל מי שהבין העגולה הרעיונית מכל המציאות כלו וחלקיו הראשוני' ונבדלים בעצם איך כלם נשמעים237 ונמצאים ממציאותו ית' אחד לאחד. ושבים כלם אליו ית' כי הוא תכלית המציאות כי ממקור שהם נחצבות הם שבים ללכת בתשוקתם להדמות אל אותו המציאות השלם כפי האפשרי להם. וידע איך הנמצאות כלם נזונות ועומדות במה שיקבלו ויקחו מהשפע האלקי ית' ההכרחי להם ועל צד היותר טוב. וגם יותר מזה כפי המשיג אותם כמו שיראה בשלשה עולמות שאין להם מציאות כי אם בשפע המושפע ממנו ית'. על צד ההכרחי ועל צד היותר טוב ועל צד המענג וכי תכליתם הוא לשוב אליו בהתדמות לו ית' כפי האפשר: כי עולם התמורה אין לו מציאות כי אם מצד הצורות הרוחניות והמושפעות ממנו ית' ויקח מאותם ויאכל וישבע ויותר מהם בצורות היסודות שהם על צד ההכרחי להיות יסוד עולם התמורה ובצורות הדומם והצומח והחי שהוא על צד היותר טוב כי כל אלה יש בם דברי' טובי' טובי' מאד ממה שהוא הכרחי להם כסגולות האבני' היקרות ומיני המתכות שהם טובות על צד היותר טוב לא צד ההכרחי והרפואות ופלאות הצמחי' ומדות ומלאכות וכמעט חכמות וערמות ותחבולות הב"ח שהם כלם דברים על צד היותר טוב לא לבד על צד ההכרחי ובצורות המושכלו' שבאדם שהם על צד הערבות והשמחה והעונג שאין ערבות כהשגת המושכלות הרבות והעצומות האפשריות לו לאדם להשיגם כפי שיתבארו מהם רבים בח"ה אשר הם כלם על צד העונג לא המועיל וההכרחי לבד: וכן בעולם התנועה ההכרחי הוא עצם השמי' ועל צד היותר טוב הוא הככב המאיר על הארץ ועל צד הערבות הוא השכל המניעם תנועה סבובית תמיד על הארץ יריקו בלי העקה ומנוחה בנתים בתנועה הישרה. וכן בעולם הספירה על צד ההכרחי הוא היותו כליו של הב"ה לעשות בכל מלאכתו ועל צד היותר טוב הוא נחלק מצד מה לדין לקיים כל דבר חמרי. ומצד מה לרחמי' לקיים כל דבר שכלי ועל צד הערבות הוא היות כל מה שבמאציל הוא בנאצל. וכן יראה כי כל תכליתם הוא לעלות ולשוב אל מקורם בהתדמותם אליו ית' כפי האפשר כי עולם התמורה תכליתו השכל ההיולאני אשר הוא אפשרי לשוב אל ה'. ועולם התנועה כל תכלית תנועותיו לשוב אליו אף כי עולם הספירה כי זה דרכו בשובו אל ה'. ולזה אין ספק כי הוא ית' חשוק מצד שהוא טוב וערב. ולזה המשיל המשע"ה להורות על ששה חלקי המציאות השבים אליו ית' כי תכליתם להדמות בו ולהיות כאלו הם הסדור והמציאות השלם שהוא בו ית' ואם אינם הוא הוא כי אם מצד מה כמבואר במה שאחר שהסדר אשר בעצמותו ית' מושכל עם הסדר אשר בכאן בהתייחסות ובקדימה ואיחור. והסדר אשר בכאן עלול מאותו הסדר בהכרח וישכיל אותם בצד יותר שלם מהצד אשר הם עליו נמצאים. והנמצאות אמנם ישתדלו שיתדמו באותו הסדר אלא שאי אפשר בטבעם שיקנו ממנו אלא שעור מה כפי הקרוב והרחוק במציאות. ואמר בשירו זה באתי לגני (שיר השירים ה, א) שזהו המציאות האלקי כפי מה שהוא שלם בעצמו בתכלית השלמות לפי שאין מה שישכילהו מעצמותו הוא זה הסדר אשר בנמצאות כי אם כן היה  101ב  עצמותו בעבור אלו הנמצאות כענין מה שישכילהו האומן ממלאכתו וכבר התבאר שהנמצאות בעבורו לא הוא בעבורם. ואולם לפי שלא יתכן שנאמר שהסדר אשר בכאן מושכל בשתוף השם עם הסדר אשר נמצא בעצמותו כי אם כן היה לא היה מה שישכילהו מעצמותו סבה לזה הסדר כלל ולא היה עלה לנמצאות אבל הוא מן ההכרח שיאמר עליו בהתיחסות וקדימה ואיחור. אמ' בשירו זה אריתי מורי המורה על המציאות הספיריי שהוא שב אליו בהדמות אל הסדר המושכל אצלו כאלו הוא לקטו להיות שלו ואמ' עם בשמי להורות על המציאות השכליי המניע עולם התנועה. ואמר אכלתי יערי המורה על המציאות מהשכל האנושי. ואמ' עם דבשי המורה על המציאות הנפשיי. ואמ' שתיתי ייני עם חלבי המורה המציאות הצוריי והחמריי כאשר יתבאר ברחבה בדברנו זה להורות שהם כלם שבים להתדמות אל הסדר המושכל אצלו כפי האפשר להם. ואחר הורה שהם נמצאים ומתמידי' ונזוני' מזיו השכינה על צד ההכרח ועל צד היותר טוב ועל צד הערב באמרו אכלו רעים השפע המושפע לכם על צד ההכרחי לכם לקיים המציאות לכל נמצא. שתו על צד היותר טוב המועיל אל השלמות האחרון לכם. ושכרו על צד העונג והערבות והשמחה המשגת אל השלמים המתענגי' על רוב שלו': עוד ששית יראה מתוך דברו שהוא חשוק מצד שהוא מועיל וערב יחד. כי מכל התועלות הנמצאות מהזולת אין לך תועלת יותר ערב מתועלת הדבור המיישיר במתיקות ומפייס בנעימות את זולתו החסר כאמ' ז"ל על העני כי גדול הוא המ{פ}ייסו בדברי' מהנותן לו צדקה. ואמ' כי יש מאכיל אביו פסיוני ומורידו לבאר שחת. ויש מטחינו בריחים ומביאו לחיי הע"ה (בבלי, קידושין לא ע"א). והוא מפני פיוס הדברי' הערבי' ומועילים לשמעם מכל התועלות האחרות ואם הוא ית' הוא הדובר טוב לעמו ע"י נביאו נאמן ביתו בדבור צח ומתוק מכל דוברי מליצות כמבואר מדברי הנבואות. והוא המפייס כל נמצא ונמצא בדברים ערבי' ונמלצים לחכם בדבור פנימי מספיק לפייסם לכל אשר יחפצון איש איש לפי חשקו היש חשוק ממנו בטובו וערבותו. ולזה אמ' בשירו למי238 המשילו

			חכו ממתקי' מתוקי' מדבש ונופת צופי' לשומעי' ומרגישי' ערבותו ומתיקות פיוסו לצריכי' {וחסרים} ומבקשי' עזרו. וכלו מחמדי' ליודעי' טובו: עוד שביעית יראה מתוך דברו שהוא חשוק מצד שהוא טוב ומועיל וערב יחדיו כי אין לך דבר שאפשר להיות בו שלשת אלה יחדיו כי אם הדבר הנבדל המוחלט מכל כח חמרי ודמיוני או דבר מתדמה להם והוא במדרגתם כי כל הדברי' המורכבי' מכח שכלי וכח חמרי או כח אחר שהוא כמדרגתו. הנה אם יש דבר מועיל לו מצד הכח השכלי שבו הנה לא יערב לו מצד הכח החמרי שבו. ואם יערב לו לעתו מצד הכח החמרי שבו הנה לא יועיל לו לאחריתו וכל זה מצד ההתנגדות אשר להם כמו שיראה זה באדם שהדברי' הערבי' אל הכח הדמיוני לשעתם מצד התועלת אשר בם וערבותם כרבוי המאכל ומשתה ומשגל הנה לו יועיל לאחריתו כי יזיקו לו. והדברי' המועילים כפי הכח השכלי כהתאפקות וההעצר מהתענוגי' ולקיחת המזונות המרים לרפואה ולתועלת הגופי' הנה לא יערב אל הדמיוני' המדמי' הדברי' לשעתם ולא לזמני' הרחוקי'. ולזה לא יתכן לדבר המורכב {מכחות} מנגדות שימצא בם הערבות והתועלת והטוב יחדיו אבל בדברי' הפשוטי' בהחלט ונבדלים מכל חמר ומכל כח בחמר הנה בם ימצא התועלת והערבות והטוב יחדיו כי {אין} שם התנגדות כלל. כאמרו בזה המשל המשע"ה בראותו ההתנגדות שהיה לעלמה מאחיה אשר אמרו מה נעשה לאחותנו (שיר השירים ח, ח) וכל אותם הדברי' שהיו סבה שלא מצאה ערבות בדברי' המועילים לה מדודה אמרה ברח לך דודי (שיר השירים ח, יד) מאלו הכחות המנגדות לערבות האפשרי להיות בתועלות הנמצאות בך ודמה לך לצבי או לעפר האילים המתבודדי' ומתרחקי' מכל מזיק מנגד לו ויערב לו הדברי' המועילי' כאלו ירעה על הרי בשמי' שהם טובי' וערבי' ומועילים: ואין ספק אצל מי שיבין סודות המציאות והבדליו כי הוא ית' טוב ומועיל וערב כאחד כי כמו שהוא מבואר שהרע המוחלט הוא ההיולי מצד שהוא חמר נושא ההעדר. כן הוא מבואר שהטוב המוחלט הוא הוא ית' מצד שהוא נבדל מכל דבר חמרי ושלם בתכלית השלמות מבלי העדר כלל. כי זהו שני קצות המציאות הרע במוחלט239 והטוב המוחלט. ההעדר  102א  הגמור ושלמות הגמור ומה שביניהם הוא מורכב מטוב ורע וזה בפחות ויתר כי עולם התמורה הוא רובו רע מצד החמר וקצתו טוב מצד הצורה ולזה קראו מרע"ה עץ הדעת טוב ורע. ועולם הספירה רובו טוב כי אין בו העדר כי אם מצד שהוא נאצל מהמאציל הראשון ואינו מחוייב המציאות. וזהו לו כמדרגת החמר והרע. אבל טובו הוא שכל מה שבמאציל הוא בנאצל ולזה קראו מרע"ה עץ החיים: ועולם התנועה הוא חציו טוב מצד השכלים המניעי' וחציו רע מצד עצם השמי' שהוא חמר240 מצד מקרי התנועה שיש לו במצב. והוא אשר קראו מרע"ה גן עדן שהוא גן מצד חמרו והוא עדן מצד שכלו. ועץ הדעת טוב ורע ועץ החיים הם שניהם בתוך הגן אבל בשני פנים כי עולם הספירה הוא בתוכו מצד שהוא משפיע בו. ועולם התמורה בו מצד שהוא מושפע ממנו כמלאכה שהיא בנפש האומן מצד שהוא משפיעה כמו שיתבאר ברחבה בעיני העדה. הנה כי מזה הצד הוא ית' הטוב המוחלט כי הוא הנבדל המוחלט {מהחמר} ומההעדר ומכל חסרון. ושלם בתכלית השלמות ומזה הצד גם כן הוא מועיל כי הוא המבדיל כל נמצא כפי האפשרי לו מהחמר ומההעדר ומהחסרון כמו שיראה כי תכלית עולם התמורה הוא שיבדל מהחמר וההעדר כאשר ישלם השכל האנושי באור האלקי וידבק בו וישאר נצחי: וכן עולם התנועה נבדל מהחמר כפי האפשרי לו ומההעדר כי גם שהוא ראוי להעדר מצד חמר הגלגל והככב מפני שהוא הוה הנה הוא נצחי מצד שכלו. וכן עולם הספירה יותר ויותר מזה כי גם שהוא אפשרי המציאות מצד עצמו וראוי להעדר הנה הוא כמחויב המציאות מצד מאצילו ית'. וכן מזה הצד הוא ית' ערב לכל נמצא מראשיתו כי כל הנמצאות יתענגו מראשיתם לדרוך אל תכליתם ושלמותם האפשרי להם כמבואר מעולם התמורה איך הוא דורך מראשית ענין ההיולי אל השלמות האפשרי כמבואר בשיר המעלות ברחבה. וכן עולם התנועה לא ישנה את תפקידו אף כי עולם הספירה כמבואר כל זה לחכמי הטבע ומה שאחריו ולחכמי הנבואה בדבור אחד בעלמא אמרו ישעיה כאשר השיג עולם הספירה שהוא כסא רם ונשא (ישעיהו ו, א) והוא ית' יושב עליו מצד מה ונבדל מעליו מצד מה והשיג עולם התנועה שינועו אמות הספים (ישעיהו ו, ד) מוגבלות שהם הגלגלים שהם כלים לעשות כל מלאכה מלשון שומרי הסף ויתנועעו מקול המניע הקורא אליו להתנועע בתשוקה שיש לו להתדמות אל הנבדל. והשיג עולם התמורה שהוא הבית ימלא עשן (שם) שהוא ההיולי וצורותיו הכלה כעשן כלה. אז השיג שלשה השגות האחת כי הוא ית' קדוש קדוש קדוש (ישעיהו ו, ג ונבדל יותר מג' העולמות כי הוא הנבדל מהחמר במוחלט גם כי מלא כל הארץ הוא כבודו (שם) ודבר מושפע ממנו אין לו הקשר עם החמר אבל נבדל ממנו בהחלט כמבואר לחכמי הספירה וכמו שיתבאר בח"ה: והשנית כי הוא הנביא עם היותו נקשר עם החמר ואיש טמא שפתים מזה הצד ובתוך עם טמא שפתים הוא יושב (ישעיהו ו, ה). הנה מצד שהשיג את המלך ה' צבאות קבל תועלת גדולה להבדל מהחמר על ידי השרף שהסיר עונו וכפר חטאתו ושב להיות נבדל בשכלו: והשלישית כי עם היות האדם בעל בחירה רעה על הרוב ונוטה מהדריכה אל תכלית שלמותו מצד שלא יערב לו הענין האלקי בראשית תבואתו הנה עם זה לא יחדל מדרוך אליו אם לא ימנעהו מונע כאמרו השמן לב העם הזה וגו' פן יראה בעיניו התכלית הראוי לדרוך אליו ושב ורפא לו כי ישוב מאין ספק אם לא תמנעהו להשמין לבו ולהכביד אזניו כמו שהוא מטבע כל נמצא לדרוך בטבע אל שלמותו שהוא הסדר מהטוב המוחלט היורד עליו מאתו שהוא ערב לכל נמצא מראשיתו ועד אחריתו: ולזה המשיל המשע"ה שלשת אלה באמרו ברח לך מהתערב בחמרי' ודמה לך לצבי להועיל לנמצאים ועלה על הרי בשמי' שיריחו241 מרחוק הערבות אשר בך מראשית ועד אחרית.  102ב  גרם י"ב בהודעת אופני החשק שבין הרוח החדשה ובינו ית': נפש האדם ונפש הגלגל לא ידמו בלכתם אל החשוק אליהם. אל הליכת הרוח החדשה בלכתה אל חשוקה. וחשוקיהם לא ידמו בחשקיהם בם אל חשוקה החושק בה: כי נפש האדם ואם הונחה על טבעה ועשתה את פעולותיה הראויות לה מצד טבעה מבלי ינהגנה מנהג והרגל מעול וחומס. הנה היא רחוקה מאד מטבע הרוח החדשה כי לא מחשבותיה כאופני החשק הטבעי אשר בה מחשבתה. ולא דרכיה בחשוקיה דרכה. ולא ישוו חושקיה אל החושקי' בה באופני החשק כי נפש האדם מצד מה שהיא בכח בנעוריה בית חמריה אשר בם נשקעה וטבעו בה כחותיה הנה היא צריכה אל מוציא. והיה הראשון אשר יוליד לה פעל יוצא מהכח הוא המוחש מאיכיות הגשם. ואליו היא נותנת את דודיה וכל מאויי לבה. ולא תעלה תשוקתה בראשיתה אל מדרגה יותר עליונה. ואולי לא תעלה עד לעולם כי לא ידעה מה מתוק מדבש ההשגה הזאת אשר הוציא כחה אל הפעל בתחלה ועמדה שם. ולא עלתה עוד כמבואר מרובי האנשים וכמעט המין האנושי כלו אשר לא יצאו מהמוחש שלא ישתוקק אחד מהם כי אם אל האיכיות המושגות בחושי' במראות וקולות ריחות טעמים ומשושי' הכוללי' כל תענוגות בני האדם הגשמיי' ולא יפנו אל ההשכלים כי אם אל אלה המוחשי' בכללם או בפרטם כפי התחלפות המזגים. כי מהם יפנו אל המטעמים ויחשקו בם יותר מכל המוחשים. ומהם אל הנגוני'. ומהם אל המראים והמשושי'. הכל כאשר לכל טבע מתחלף מרעהו כן יחשוק איש איש לפי טבעו מקצה. כי לכל איש תשוקה מתחלפת מחברו באלה המוחשי' כאשר יראה במי ומי אשר חשקה נפשו בגורי הכלבים ומי בחתולים ומי בסוסי' ובפרדי' או באחד הצבאים כמבואר יותר בטבעי הילדים הרכים ההולכי' אחרי לבם וחשוקתם מבלי מתג ורסן לתאותם וכמבואר באיכות הדבקות: הנה זה ראשית אופני חשק נפש האדם כמה הוא בכח יוצא אל הפעל לחשוק ראשונה כמוציא כחה אל הפעל בתחלה. ואם הוא חלוש המציאה להיותו מקרה קרה לגשם מצד מה שהוא איך או כמה או אחד מיתר המקרים התשעה ויהי מה אליהם תשוקתם ראשונה ועדין אולי לא יזוז ממנה: ואולם החשוק אשר חשק להשפיע בה זאת ההשפעה המביאה אל זאת התשוקה להשתוקק אל הטוב והיופי והנעימות הנמצא בחמרי' יותר מההכרחי הנה הוא הכח הנפשיי המצייר צורה ותבנית לכל אישי החמרי' ההוים: ראשונה יציירהו כפי ההכרחי לו למציאותו ולפי חמרו. ואחר חונן ונותן לו עוד צורות {ותבניות כפי המועיל ועל צד היותר טוב כשני עינים לב"ח, ויתן ויוסיף ויתן עוד לו צורות} ותארים ליופי ונעימות להמתיקו כפי כל הנפשות הרואות וחושקות היפה אף נעים כיופי האדם בצורותיו וקצת ב"ח וצמחים ופירות שיש להם נעימות כמבואר למעייני' בטבע הנמצאי' כמו שזכרוהו הטבעיי' ורמזהו ראש הנביאי' וראש המלכי' אמ' מרע"ה ותרא האשה אשר היא נפש חיה כי טוב העץ למאכל וכי תאוה הוא לעינים (בראשית ג, ו) להורות כי תשוקות נפש החיה אל הטוב המושג בחוש הטעם. והיפה242 המושג בחוש הראות שהאדם שלא יצא מהמוחש מתאוה אליו לא אל היופי והנעימות האלקי שיתאוה אליו מי שיצא מהמוחש ונשקע בשכלי כאמרו ויהי נועם ה' אלקינו עלינו: והשני אשר יוליד לה זה הפעל יוצא מהמוחש הוא המדומה כי כאשר יגבר הכח המדמה בין הכחות הנפשיות וגבר מאד עד כי יצור צורות מדומות לקוחות מהמשותף כפי דרכו על הרוב כמבואר לטבעיים. או לקוחות מהתגברות הליחות כפי טבעו על המעט כמבואר לרופא הגופות ופותרי החלומות. הנה אז נפש האדם הלזה תצא מחשק המוחש החשוק תחלה והלכה לה אל חשק אחר מדומה בדמיונה כי טוב הוא לה מחמשה חושים. והיתה חשוקתה או אל הקנייני' המדומי' אשר ראתה כי הם עצמיים ואינם אלא צרופיי' ככל הון יקר וכבוד ושררה עם שארים נחמדי' ונחשקי' לכל עמים רבים אשר חשבה להשלם בם מכל המוחשי' או תהיה תשוקתה אל חזיונות מדומות שהם מראות אלקים והמה לא אלקי' כי אם חקויים ממלאכי צבאות טהורים או בבואות ורוחות רעות אשר אינם טהורות והמה חמודות בעלי השחורה ולמבועתי בעותי אלה אשר רוח אלקים רעה מבעתתו להכזיב את דמיונו ולומר  103א  לרע טוב ולטוב רע כדורו של גדעון אשר אז"ל שהיו משתחוים לבבואה שלהם להפסד דמיונם אשר {דמו} כי הצל הוא דבר רוחני אלהי פועל וראוי לעובדו. וכשאול מלך ישראל אשר נבעת מדמיונו אשר דמה להשחית את בנו וחתנו הנחמדים והנעימי' וסופו שחת לו לא לו. וככל עובדי המולך המדמי' בנפשותם כי טוב הוא להשחית פרי בטנם ולשרוף בניהם לאלקיהם להשחתת דמיונם ועובדי הבעל ידמו בנפשם כי יעבדו את אלקיהם בהתגודדם בחרבות וברמחים עד שפך דם עליהם לחוזק דמיונם אשר ידמו אלה הצורות המדומות ויחשקו בם כי טובות המה לעיניהם ולא ירגישו בהרגש243 ההיזק שלהם לתוקף תשוקתם אליהם. ואם הם דברי' מדומי' בלתי נמצאים מציאות מורגש לחוש ולא יוצא חוץ מהכח המדמה אבל נמצאים בו מצד שהוא כח חמרי מצד ורוחני מצד על כן הוא חשוק אליו מאד כי כל דומה מתענג בדומה וזהו החשק השני אשר תחשוק בו נפש האדם. ואולם החושק אשר חשק להופיע בנפש האדם זאת ההופעה המביאתו ומושכתו אל אותה התשוקה הוא הכח הרוחני המתפשט בעולם התמורה מעצם הככבי' שזה השפע הוא מצד מה גשמי מצד חמרם ומצד מה רוחני מצד צורתם ושופע על הכח המדמה כי שם ביתו להדמותו אליו ופועל בו {כי הוא נכון לקבל פעולתו, כי כמו שימצא כח רוחני מתפשט מגשם אל גשם ופועל בו} ככח אבן המגניטה בברזל ועין היענה בביצתה. ורבים כמו אלה. כן יצא ויצמח כח מכל ככב וככב כמו שכתב א"ח בא"ה. רוחני מתפשט בגשמי' המתדמי' אליהם. ואותו הכח הוא המטה הכח המדמה אשר באדם לחשוק תשוקות טובות או רעות. יוצאות מההקש הטבעי אשר לא יודע להם סבה טבעית ואינו רק זה השפע והכל כפי מה שהוא בטבע המקבל. והוא הסבה שבה האדם פועל פעולות יוצאות מכוונות השכל הפועל ומהאמת כמו שכת' אבונצר בשש ההתחלות כי הגרמי' השמימיים פועלי' דברי' יוצאים מכונת השכל הפועל. כי אינו נמנע אצלו שמה שיגיע מהגלגלי' יהיה מסכי' לפעמי' עם השכל הפועל שהוא הדרך הטבעי לכל נמצא ולפעמי' בלתי מסכי' והפכי לו ויוצא מההקש הטבעי. ואלו הכחות הרוחניות נקראו' בפי רז"ל שטן מטה מדרך השכל כאמרם ז"ל עליו יורד ומתעה עולה ומסטין נוטל רשות ונוטל נשמה. כי הוא יורד בנפש האדם ומטה הדמיון מדרך השכל עד שאינו כפוף אליו כפי טבעו הראוי לו. ונותן לו תשוקה לחשוק דברי' מדומי' יוצאי' מההקש הטבעי ועולה הדמיון ומתחזק עם אותו הרוחניות ומסטין אל הנפש השכלית ונוטל רשות מהשכל הפועל שאינו חפץ לעשות דבר מסכים עמו ונוטל נשמה שאין לה השארות עם אלה הדמיונות כי כן טבעם של רוחניי הככבים להוריד תשוקות נמרצות בנפש האדם אשר כמעט לא יוכל להמלט מהם. כמו שכתב אבוגעפר בן יוסף בפירושו לספר הפרי לבטלמיוס. אמר ואני ראיתי איש בעל נוי ויופי ונעימות הבשר ומדרגתו גדולה. והיו שבתי ומאדים מושלים עליו וחזקי' במולדו והיה אוכל בשר הבהמה והסוסי' מלוח ולא נמלח כל צרכו ואחר נתלה לרוח ויעשה ממנו צלי והיה מתענג בה ורוע ריח ייטיב את לבו. והיה נשבע שהנערה היפה כאשר נתקשטה והתבשמה מאד מור ואהלות והתיחדה עמו היה קץ בה והיה בורח ממנה. וכאשר היתה כעורה ומזוהמת ופרועת ראש ומגונה אז היה מאד מתעורר אליה. זהו תורף דבריו. אשר מזה יראה כי רוחניות הככב מוליד תשוקה נפלאה בדמיון לחשוק דברי' יוצאים מההקש הטבעי כל אחד לפי הככב השליט בו אם לטוב אם לרע כמבואר למי שעיין בטבעיהם והתחלפות השפעותיהם. כי מרוחניות נגה יוצא ברק על המדמה להטותו דרך לא טוב אחרי תענוגי בני אדם שדה ושדות. ומהשמש אחרי הכבוד והשררה. ומצדק אחרי הבני' ועבודת ה'. ומשבתי אחרי הרוחניי' טובי' ורעים וכשופי' וממאדים אחרי הדמים מדם האדם ודמי בתולים והכפירה בדתות ומככב החכמות והנבואות וכאלה רבות: והשלישי אשר יוליד לה  103ב  פעל יוצא מהמדומה הוא הנחשב. כי כאשר יגבר הכח המחשבי בין כחות הנפש וגבר מאד לחשוב מחשבות ולעשות מהם הקדמות. הנה יוליד מהם תולדות נראות אמתיות יותר מהמדומות וישפוט משפטי' רבים מאותם ההקדמות אשר גברה בם המחשבה. אם מצד שאותם המחשבו' לקוחות מאחרי' חשבו אותם שהם אמתיות וגברה מחשבתו בם לאמתם ואם מצד שהם שופעות בו לפי ההשפעות החלות עליו לפי מולדתו ממניעי הגרמים וצורות הככבי' כי אז יגבר הכח המחשבי על המדמה ויצא יצא מחשק המדומה ויגבר תשוקתו אל הדבר אשר תגבר מחשבתו שהוא יותר טוב מהמדומה. כי רבות מחשבות בלב איש גוברות. אם מחשבות נולדות בהקש נשלם או בלתי נשלם כמלאכות המעשיות או המסחריות או הנהגת הבתים והמדינות אשר יחשוב בם האדם וחי בהם ויחשוק באחת מהם או ברובם כפי התגברות טבעו לנטות אחרי רבים או מעטי' כמבואר ברוב המין שלא יחשוק כי אם מחשבות גוברות צודקות או בלתי צודקות לא אמתיות כאמרו רבות מחשבות בלב איש (משלי יט, כא) בלתי צודקות והם נופלות מאליהם שהשקר אין לו רגלים. ועצת ה' שהם הצודקות היא תקום (רש"י בפירושו לפסוק 'שפת אמת תכון לעד', משלי יב, יט) ותתקיים כי האמת עומד בעצמו. ואמ' כי לא מחשבותי מחשבותיכם כי מחשבות האדם הבל המה ואינם צודקות על כ"פ כי הם תולדות מתחייבות <מתולדות> מהקדמות בלתי הכרחיות לא מיוחדות ומיוחסות לתולדותם כמבואר להגיוניי' ויחשבו בם רבי' כי הם צודקות לרוב התקרבם אל התולדות הצודקו' הנולדות מהמופת ולזה יחשוק בם הרבה מי שיצא מהמדומה לחושבו שהוא זה כח שכלי גובר בו לרוב התקרבו אליו ולמעט האנשים אשר יוכלו להבדיל בין אלו המחשבו' הגוברות ובין מחשבות השכל כמו שאמ' ב"ר כי ההפרש בין המופת והמחשבה הגוברת בחק השכל יותר דק מהשער לראות ויותר נעלם מהתכלית אשר בין הצל והאור. ולזה יחשקו בם רבים. ואם מחשבות נולדות מבלי הקש וידיעה קודמת כי אם משפע שופע מנפשות הככבי' אשר היא למעלה מעצם הככב והיא צורתו. כי כמו שיש לצמחי' ולב"ח כחות מצד חמרם וכחות מצד צורותם כאיכיות הרפואייות וסגולותם כן יש לככבי' כחות מצד חמרם וסגולו' מצד צורתם. והם אשר יגבירו מחשבות רבות בלב איש יוצאות מן ההקש הטבעי והפכיות לו ולמוחש טובות היו או רעות כמחשבות הנשים הארורות אשר גברה מחשבתם המה ובעליהם כי מאז חדלו לקטר למלאכת השמים חסרו כל. והיה זה הפך האמת והמוחש לעיניהם אשר ראו ולא האמינוהו לתוקף תשוקתם אל העבודה ההיא אשר גברה מחשבתם כי בה יצליחו אשר אי אפשר זה הדבר כי אם לכח גבוה מעל גבוה יוכל להכחיש המוחש כאמרם ז"ל למה נקרא שמם כשפים שמכחישי' פמליא של מעלה. כי אין ספק כי רבות מחשבות גוברות בלב האנשי' כפי מצבי הככבי' בזמני' שונים שאין כח ליחס אותם כי אם אליהם כאמרם ז"ל על מנשה שאמ' לרב אשי שאם היה בדורו היה מפשיט מלבושיו ורודף אחר הע"ז לרוב תשוקתם אז לעבדה ולשמרה. והחוש יעיד על זה מרוב האומות שהיו עע"ז בימים ההם ובעת ההיא כי טבע המערכת להטות מחשבות האנשי' הבלתי נשלמות בכח השכלי אל פעולות נוטות מההקש הטבעי כפי טבעי הככבי' ממסלותם. כמו שכת' רלב"ג בפי' לתורה על הז' הזאות הנעשות בקרבנות כי היו נעשות לבטל המחשבות הגוברות לפי טבעי הז' משרתי' המחטיאי' בני האדם להטותם הדרך לא טובה אותם אשר מחשבתם חלושה לנטות אחרי ההבל ויהבלו: ואולם החושק אשר חשק להופיע זה החשק בכח המחשבי הוא כח מלאכיי גדול ונורא אשר הוא חפץ ומבקש העבודה מזולתו מצד שהוא חושק להדמות ליוצרו שכל באי עולם מטים שכם אחד לעבדו. והוא  104א  המוליך ומביא מחשבות בני האדם לעבדו. כמו שכתב הרמב"ן כי היו ישראל עובדי אלקי' אחרי' והם המלאכי' ועושי' להם קרבנות והם להם כריח נחוח כענין שנ' שמני וקטרתי נתתי לפניהם. ופי' אבן שם טוב בשם ר' יצחק החסיד כי המלאכי' נענשי' בהיותם מקבלים מה שאין ראוי להם ומתקרבי' לעובדיהם. אשר מזה יראה כי הם המשפיעים חשק ותשוקה במחשבות בני אדם לעבדם מרוב תשוקתם להתדמות ליוצרם והם נענשים ונשארי' בחסרונם אשר הם עלולים לא עלות ואין להם שלמות כי לא יוכלו לתת לעובדיהם כי אם המושפע בהם כמו שיתבאר בעיני העדה ברחבה ובח"ה בסבותיו: והרביעי אשר יוליד לה פעל יוצא מהמחשבי הוא המושכל כי כאשר יגבר הכח השכלי על כל כחות הנפש להיותו נבדל מהחמר ומוליד תולדות מהקדמות מיוחדות ומיוחסות מולידות בהכרח לא במקרה או מהקדמות נאצלות משכל נפרד מבלי מחשבה ועיון כאשר יאמינו רבים מציאותם. הנה אז תצא הנפש מחשק המחשבי אל החשק השכלי ככל אשר יראה בבני האדם אשר יגבר בהם שכלם. כי מהם יחשקו המלאכות העשויות בשכל המעשי כי יטו אחרי מלאכה מהמלאכות יצליחו בה אם בלמוד ילמדהו זולתו ואם בתעורה יתעורר מעצמו כי יעוררהו שכלו. ומהם יחשקו ההנהגות הטובות העשויות לפי ההשכל והמעלה אם בעצמם ואם בביתם ואם במדינתם. ומהם יחשקו העיון השכלי לעיין בנמצא אם מצד שהוא כמה או מצד שהוא מתנועע ואם מצד שהוא נמצא לבד והשכיל ועשה משפט צודק במושכלות הראשונות גם בשניות עד כי תחשוק בדבריו' או למודיות או טבעיות או אלקיות כפי אשר יטהו טבעו כי לא רבי' יחכמו בכל חכמה כי אם באחת או שתים כי ישורנה ויחשקה איש איש הישר בעיניו יחשוק כפי כחו וטבעו: ואולם החושק להופיע זאת ההופעה על השכל האנושי הנה הוא השכל הפועל כפי מה שהסכימו המעייני' להוציא שכל האדם מהכח אל הפועל ומהמדומה אל המושכל: והחמישי אשר יוליד לה פועל יוצא מהמושכל הוא הנקנה והנאצל כי כאשר יגבר השכל הנקנה על כל כחות הנפש להיותו ממין הנפרד הנה תצא מחשק המושכל אל חשק הנקרא נאצל שזהו בשוב השכל ההיולי נפרד מכל כחות הנפש ושובו במדרגת הנושא בקרוב לשכל הפועל שאין ביניהם אמצעי בכל מה שהוא מבואר זה השלמות האחרון באיכות הדבקות ואופני<ו> חשקיו. ואולם החושק להשפיע זאת ההופעה על השכל האנושי הוא השכל הפועל עם יתר השכלים המניעי' כמבואר באיכות הדבקות ברדת המ"ן עליו: הן כל אלה חשקי נפש האדם כי אין ספק שחשקיו רבים למען השלימו באחד מהם כי איש באלף לא ימצא שיצא אל הפועל התכליתיי הלזה. אבל הוא תמיד בתנועה לעלות ממושכל אל מושכל ומשלמות מה שבכח מצד מה שהוא בכח ועדין אולי וקרוב לודאי שהוא תמיד בגבול התוספת כי לא שלם שכלו ולא יבא אל התכלית הקצויי בחייו. אשר מפני זה לא תעמוד על מושכל אחד חשוק לה תמיד על אופן אחד כי אם תעמוד אין זה כי אם לחסרונה אשר חשבה כי אחד מאלה החשקי' הוא תכלית שלמותה. וכל זה קרה לה כי ראשיתה היא בכח ומונעי' רבי' מבית ומחוץ ימנעוה מלכת ברחובותיה הישרי' המשלימי' אותה. ולזה היו אופני חשק נפש האדם חסרים מאד: האמנם אופני חשק נפש הגלגל הם בהפך ודעהו כי נפש הגלגל אינה בכח כלל. אבל בפעל תמיד. וגם לא תצא ממושכל אל מושכל אבל תמיד על מושכל אחד. וגם לא תחשוק פעם חשוק זה ופעם חשוק זה אבל תמיד החשוק חשוק אחד לבדו לא תוסף עליו ולא תגרע ממנו. וגם לא יחשקו בה רבים אבל חושק אחד יחשוק בה תמיד. וגם אין לה מונע ימנענה מעשו דרכיה וכל נתיבותיה בשלום ובמישור תעשה. אף לא הרגל ירגילנה לשנות תפקידה. אף  104ב  לא תחשוק לעולם צורה חמרית כי אם שכלית תמיד. כמבואר כל זה לטבעיי' ולשקועי' ולחכמי' ולנביאי': והיו לפי זה אופני חשק נפש האדם הפכיים בארבעה דברי' כוללים לאופני חשק נפש הגלגל. א' בהפכיות הכח והפועל. ב' והאחד והרבים. ג' והקיום וההשתנות. ד' והכח החמרי והשכלי. ואולם אופן חשק הרוח החדשה הנה הוא עומד בין ההפכים האלה כי הוא מצד מה דומה לכל אחד מהקצוות ומצד מה אינו דומה. והיה כאמצעי בין אופני חשק נפש האדם ובין אופני חשק נפש הגלגל ומורכב מהם כמשפט האמצעי. כי רוח החדשה אופני חשקיה דומי' לאופני חשק נפש הגלגל בשני דרכי' כי היא חושקת מראשית תבואתה צורה שכלית לא חמרית. ואינה חושקת כי אם חשוק אחד לא רבים: ודומים לאופני חשק נפש האדם כי היא יוצאה מעט מעט מהכח אל הפועל וחושקי' רבים ומשתנה מדבר אל דבר ויש לה מונעי' רבים כאשר יתבאר מדברנו זה. ומאופני זה החשק מהרוח החדשה דבר המשע"ה בשירו זה לא מאופני חשק נפש האדם כי התחיל הוא מפני זה החשק אחרי אשר עברו אופני החשק הראשון מנפש האדם כי כבר היו בהגלות הרוח החדשה. ועזב המשע"ה לאחרי' להזכיר אופני החשקי' ההם כמו לאבב"ט וא"ס וא"ח244 וזולתם אשר דברו באופני חשק נפש האדם אשר245 מגמת פניו אל אופני חשק הרוח החדשה ובנה שירו על עמודיהם ויתדותם ומיתריהם: 

			גרם י"ג בהודעת ראשית אופני החשק הלזה: כאשר המתהפך מדבר לדבר לא יתהפך אם לא היה דומה מצד והפכי מצד כמבואר בענין המזון המתהפך אל הנזון כפי מה שבארוהו הטבעיים כן חשק נפש האדם לא יתהפך אל חשק הרוח החדשה כאמרו ונהפכת לאיש אחר אלא אם כן היה דומה מצד והפכי מצד. ואולם צד היותו דומה והפכי המבואר לפנים הוא דרך כללי אך בדרך פרטי הוא דומה כי כאשר חשק נפש האדם היה ראשיתו על ידי הרגשה חושיית ועל ידי צורה מרגשת גשמית בערך אל הצורה המושגת לה באחרית החשק. כן חשק הרוח החדשה ראשיתו ע"י הרגשה חושיית וע"י צורה מורגשת גשמית בערך אל הצורה האחרונה המושגת לה באחרית החשק: ובדרך פרטי הוא הפכי כי הרגשת נפש האדם היא הרגשה חיצונית גשמיית. והרגשת הרוח החדשה היא הרגשה פנימית רוחנית. והמורגש לנפש האדם הוא צורה נאצלת מגשם מורכב מורה עליו ועל מקרי הגשם נרשמת בה. והמורגש לרוח החדשה היא צורה נאצלת מעצם פשוט נבדל מורה עליו ועל הבדליו הרוחניים המושכלים. כי כמו שהמוחשות אינם הם הגשמי' כאשר הם בחמרם כי לא תכיל בת העין חצי השמים אבל הם רשמים נאצלים מהם ומורים עליהם. {כן המוחשות הנבואיות אינם הם העצמים הנבדלים אבל הם רשמים נאצלים מהם ומורים עליהם} והיה זה הדמוי וההפכיות כן לפי הנודע לנו מדרכי בעלי הרוח החדשה מפיהם ומפי כתבם כי תעורת ראשית חשקם היא גם היא באה באמצעות הרגשת ראיה ושמיעת קול לא שהם מוחשים. אבל רוחניי' פנימיי' שופעים על הרוח החדשה תחלה ואחר על כחות הנפש לאחרונה. לא חיצונים נרשמים באויר תחלה ואחר על כחות החוש והמשותף כאמרו בראשית חשקת מרע"ה וירא והנה הסנה בוער באש. ואחר הרגיש צמיחת קרן החשק ברוח החדשה ואמר אסורה נא ואראה. והרגיש את הקול הרוחני הקורא. וכן ישעיה בראשיתו ראה את ה' ראייה רוחנית פנימית ושמע את קול הקורא וחשק ואמר הנני שלחני: וכן יחזקאל בראשיתו ראה ושמע וחשק והרגיש הרגשה פנימית רוחנית גדולה וחזקה מאד מאד מההרגשה החיצונית כי בערך הפועל אל הפועל כן ערך ההתפעלות אל ההתפעלות. וכמו שהפועל הרוחני יותר חזק הפעולה מהפועל הגשמי כן  105א  התפעלות ההרגשה הרוחנית יותר גדולה מהתפעלות ההרגשה הגשמית: ולזה היתה זאת ההרגשה הרוחנית ברוח החדשה יותר דומה אל ההרגשה מנפש הגלגל אל שכלה המניעה ממה שהיא דומה אל הרגשת נפש האדם אל הצורות המוחשות ואם הם רוחניות מצד מה כי ערך החמרי' אל הצורות הרוחניות בחזק המציאות הוא ערך הצל אל המצל כמו שכתוב באגרת ב"ח לא"ס שאלו הצורות והתמונות והתארי' והתכונות אשר תראה בעולם הגשמי הם כצלמי' וצאלים ודוגמות ודמיונות לאותם הצורות שימצאו בעולם הרוחני. ולזה ראוי לדמות זאת ההרגשה העצומה אשר תרגיש הרוח החדשה מקול הקורא ושאר ההרגשות הרוחניות אל הרגשת נפש הגלגל אל השכל המניע אותו שהיא הרגשה רוחנית כמוה. וכמו שהרגשת נפש הגלגל שהיא בשמיעת קול רוחני מצוה אותה על התנועה שתתנועע תמיד בסבוב משוער היא סבת החשק אשר תחשוק בשכלה תמיד ותתנועע להדמות אליו. כן הרוח החדשה בהרגשת קול רוחני מצוה אותה להתנועע תמיד אל כל אשר יצונו היא סבת החשק הצומח בה תמיד להתנועע אל כל אשר תביאנו להתדמות אליו. כי כן יראה שהוא דעת הקדמוני' והנביאי' שיש שם בגלגלים קול רוחני מצוה. כמו שכת' ב"ר בה"ה ט"ג דעת הקדמוני' שהתחלות הגרמי' נבדלי' ויתנועעו השמים אליהם על צד העבודה להם והאהבה בם והקבלה לצואתם בתנועה כי הם חיים מדברי' ישכילו עצמם וישכילו התחלותיהם המניעים להם על צד הצואה להם. הנה כי הם הסכימו שיש שם מצוה להניע והוא הקול הרוחני המביא החשק להתנועע ואם לא פרשוהו בפי'. ואולם הנביאים בפירוש אמרוהו. אמ' דוד ע"ה השמים שהוא שם כולל המניע והמתנועע. כמו אדם הכולל הנפש והגוף אמר שהם מצד החלק השכלי שבם הם מספרי' כבוד אל שהשכילוהו ושמעו מצותו שהוא מצוה אל החלק הראוי להתנועע שיתנועע. כי השכל המניע אינו הוא המצוה אבל הוא ית' הוא המצוה והשכל מספר ומגיד הצווי אל החלק המתנועע הרחוק במציאות מהמצוה הראשון כמו שכת' ב"ר עוד שם. וממה שנתאמת אצלם שהמצוה באלו התנועות הוא ההתחלה הראשונה ושהוא צוה כל ההתחלות שיצוו אל הגלגלים שיתנועעו. וזהו שאמ' המשורר שהחלקי' השכליים מהשמים המשכילים עלתם ושומעי' מצוותיו הם המספרי' ומדברי' כבוד אל שהוא ראוי לעבדו ולשמוע אל מצותו. והוסיף דוד בזה על הפלוסוף באמרו כי גם הרקיע מצוה לארץ. והוא אמרו ומעשה ידיו של כבוד אל שהוא עושה בארץ הנה גם זה מגיד אותו הרקיע שהוא שומע מצוה מפי מצוה יותר מהארץ הרחוקה במציאות מהמצוה הראשון. ואמ' עוד כי אלה הצוויים הם נמשכי' מהגלגל היומי אל גלגל השמש שהם סבת היום ומגלגל הככבי' הקיימי' אל ככבי לכת הנראים בלילה. כאמרו יום ליום יביע אומר ולילה ללילה יחוה דעת. והבדיל בין האומר והדעת להבדל הודעת הצווי כי היותר קרוב במציאות יביע האמר המצוה והיותר רחוק לא ישמע הדבור והקול כי אם באומד הדעת וחוואה שזהו ידיעה שאינה מבוארת כראשונה זהו הבדל מה שיש בין הגדת הצווי מהשכל לגלגל. ובין הגדת הצווי מהגלגלים זה לזה ומהגלגלים לארץ. כי הגדת השכל הצווי נקרא ספור246 שהוא דבר ברור. ומהגלגל לארץ נקרא הגדה שהוא כמו דבר בלתי ברור. ומהיומי לשמש נקרא הבעה שהוא כמעט ברור. ומהמזלות לככבי לכת נקרא חוואה שהוא יותר ברור מהגדה ואינו ברור כהבעה והדברי' צריכי' הארכה.247 מלבד כי יש הבדל שני שהשכל מספר הצווי תמיד על אופן אחד בלי השנות כלל. אבל הגלגלים משנים  105ב  בכל יום ובכל לילה צווי חדש מרוב התחדשות התנועות וחלופי מצבי הככבי' בעלייתם וירידתם וכבודם וקלונם ומבטם וכל מקרי מעבדיהם כמבואר להוברי שמי' שאין מצב ככביי דומה לעולם {למצב} אחד עד שוב הנקודה בל"ו אלפי שנה ועדין אולי ולהתיר הספק הנופל איך הוא זה הספור וההגדה כי אם הוא רוחני איך ישמע אל הגשמי ואם הוא גשמי איך יצא מהרוחני ספור גשמי. אמר אין אומר ואין דברים בלי נשמע קולם. כי אם הוא גשמי כבר הוכן כלי גשמי לשמעו. ואם הוא רוחני כבר הוכן כלי רוחני להרגישו; ולזה תוכל להבין כי כמו שבכל הארץ יצא קום של ככבי השמים וניצוציה' שזהו בדבור גשמי מורגש אל הגשמי' המתפעלים מניצוצי הככבי' כמבואר לטבעיים ולכל באי עולם. כן בקצה הארץ מורגש מליהם הרוחני שהצורות הרוחניות מרגישות הצווי והספור וההגדה ובזה הדרך אין אומר ואין דברי' לא גשמיים ולא רוחניי' שלא ישמע קולם בשני מיני כלים גשמיים ורוחניים ודבר זה ילקח ראיה מהשמש היותר מפורסם בזה וממנו ילקח ראיה על האחרי' אחרי ששם אהל לשמש ביניהם ואינו נבדל מהם כאלו הוא חלק מהם כי מהחלק ילקח ראיה על הכל. ולזה היה הדמוי מהרוח החדשה בהרגשת הקול הרוחני אל הרגשת נפש הגלגל יותר ממה שהוא דומה אל הרגשת נפש האדם מצד שזה יותר רוחני מזה כי זאת ההרגשה הרוחנית מהקול הרוחני המצווה יראה באמת שהוא דעת נבואיי כפי מה שזכרו ג"כ יחזקאל כמו שזכרו דוד ע"ה באמרו במרכבה ויהי קול מעל לרקיע אשר על ראשם שזהו הקול הרוחני המצוה מהשכל המניע אל הרקיע המתנועע. ובמרכבה השנית הזכיר הצווי שהוא מהרקיע למה שתחתיו באמרו לאפני' להם קורא הגלגל באזני שזהו קריאה רוחנית מורגשת אף לאזניו שהיתה לו הרגשה רוחנית ולא אמר כן בראשונה שהרגישה באזניו שהיא יותר רוחנית ובלתי מורגשת אפי' לרוח החדשה. זהו ענין הקול שאמ' הנביא לא שטעה כאשר חשבו הטועי'. וברוך ה' אשר הבדילנו מן הטועים: זהו ראשית אופן חשק הרוח החדשה המתדמה לחשק נפש האדם עם היותו יותר דומה לחשק נפש הגלגל בהרגשה פנימית רוחנית מקול ומראה ודעת רוחני פועל בה להביאה אל החשק אשר תחשוק להדבקה בו ולהתדמות אליו. זהו ענין הקול והדבר המורגש לרוח החדשה לא דבר מוגשם ולא דבר מדומה אבל עצם רוחני מושג באופן רוחני כי גם אם הרמב"ם כתב באגרת הסוד לתלמידו שהדבר הנזקק למרע"ה היה קול ברור נמצא מן הטבע. ושלל248 מה שאמרו רבים שלא היה שם לא קול ולא דבור גוף אלא שנפש משה אוחזת בדעות עליונות ומבינה ושומעת כו' אין זה סותר למה שאמרנו כי בשאר הנביאים השומעים והרואים אין שום ענן שממנו יוצא הקול. וגם כי אין אמרנו שאין שם דבר כי אם נפש הנביא השומעת מה שאינו נמצא אבל שומעת ומרגשת הרגשה רוחנית ודבר רוחני נמצא מציאות חזק כמציאות הדברי' השכליים והעצמי' הפשוטי'. ואולם צד ההדמות אשר לרוח החדשה עם נפש האדם מצד המושג והמורגש אשר תרגיש בראשיתה דבר שהוא כמדרגת הדבר הגשמי בערך אל המושג לה באחרית249 החשק הוא זה. כי במושג ראשונה לרוח החדשה מעולם הספירה הוא הספור העשירי הנמנה מלמעלה למטה הנקר' מלכות. מצד היחס אשר לו עם עולם התנועה והתמורה מפני קרבתו אליהם במציאות והנהגתו להם על דרך האדנות והשלטנות בם כמו שכנוהו הנביאים בשם א"ד המורה על האדנות מפני הראות אדנות העלה הראשונה בנמצאות על ידו כמו שהודיע זה אברהם  106א  אבינו ע"ה לכל באי עולם והוא היה הממציא הראשון בזה השם מא"ד כמו שארז"ל עד שלא בא אברהם לא היה אדם שקראו להב"ה אדון כאמרו אד' אלקי' מה תתן לי. וחכמי הספירה קראוהו מלכות להיותו מורה מלכות ה' בנמצאות שתחת עולם הספירה כמו שהוא מולך על עולם הספירה. כאמרו כי לה' המלוכה ומלכותו בכל משלה. וזה הספור הוא המושג ראשונה לרוח החדשה להיותו משפיע החכמה לחכמי' כמו שקראוהו בני הנביאי' חכמת שלמה והוא השוכן בתוך משכנות מוכנות לקבלו כמשכן ובית עולמי' ובתוך ראשי עם הארץ המתהלכים נכחה בעלי רוח חדשה כמו שקראוהו בני הנביאים שכינה כאמרו ושכנתי בתוכם. כי לפי מה שאמרו חכמי הספירה כל כלי המשכן ובית עולמי' ואברי האדם כלם הם משכן לכחות עליונות אשר בשם א"ד הנקר' שכינה הנקראי' בשם האבר ההוא או הכלי ההוא כמבואר בש"א ובש"צ וזולתם מספריהם. ולזה הסכימו כי הוא המוציא הרוח החדשה מהכח אל הפעל וכי הוא המקבל ממנו והוא לו כמדרגת הנושא. כמו שהסכימו בעלי העיון שהשכל הפועל הוא המוציא את נפש האדם מהכח אל הפעל להיותו הוא הקרוב אלינו במציאות כפי מה שהניחו שכל מה שהוא בכח יצטרך אל מוציא אל הפעל שיהיה ממינו. ולזה היה כי זאת הספירה הנקרא' שכינה היא היא המוציאה הרוח החדשה אל הפעל שהיא ממינה. כי כערך היוצא אל היוצא כן ערך המוציא אל המוציא. ואם הרוח החדשה היא יותר רוחנית ומעולה מנפש האדם כן מוציאה הוא יותר רוחני ומעולה מהשכל הפועל. כי השכינה מעולם הספירה והשכל הפועל מעולם התנועה להיותו בכלל המניעי'. ובזה הם נבדלים אבל יתדמו כי כמו שהשכל הפועל הוא אחרון לעולם המניעים כן השכינה היא אחרונה לעולם הספירה במעלה: ויתדמו עוד כי כמו שאין מבוא ליכנס במושכלות השניות כי אם באמצעות המושכלות הראשונות שהם הפתח והשער לבא אל החכמות הנקנות בהקשים. וכמו שאין דרך לבא אל שער השכלי' המניעי' ולהשכילם לדעת הממשיכי' האומרי' באפשרות השכלתם כפי דעת הממשיך אבב"ט ברדת המ"ן עליו אלא באמצעות השכלת השכל הפועל ראשונה כן אין דרך ליכנס לעולם הספירה אלא באמצעו' השכינה להשכילה ראשונה ולהדבק בה. כמו שהסכימו חכמי הספיר' שעל ידי שם א"ד נכנסי' כל הנביאי' לפני ה' ואין דרך בעולם לראות פני ה' בכח נבואיי אלא ע"י שם א"ד שהוא סוף כל המעלות וסוף היחוד השלם. עד כי אמרו המדקדקי' מבני הנביאי' כי מאמר ישעיהו אשר אמ' בראשית נבואתו ראיתי את ה' יושב על כסא רם ונשא כי זה השם כתו' בספרי' המדויקי' בא"ד לא ביו"ד ה"א כי א"ד הוא הנראה ראשונה לנביאים ומשם מסתכלי' ורואי' עולם הספירה. והיא האספקלריאה שאינה מאירה אשר דרך שם נכנסי' בעולם הספירה: ולא הם לבדם כי מרע"ה אשר עלה למרום ממנה דרך שם נכנס כמו שכתב הרמב"ן והרקאנאט על אמרו ויקרא ה' אל משה וידבר {ה'} אליו מאהל מועד שהוא ספירת המלכות הנקראת כן כי היא הפתח והשער ליכנס בעולם הספירה כאמרו אין זה כי אם בית אלקי' וזה שער השמי' העליוני': ויתדמו עוד כי כמו שקרה לאישי האדם שמהם ידעו המושכלות הראשונות  106ב  ולא יעלו מהם אל החכמות הנקנות במושכלות השניות אבל יחשקו במדרגה השפלה ההיא ולא יעלו עוד ועמדו שם באהבתם. ומהם שיחשוק במה שהוא למעלה מהם ויעלה תמיד אל המושכלות השניות כי בם חשק לאהבה. וכמו שמהם מי שיחשוק בשכל הפועל ועמד שם ולא יעלה עוד להשיג יתר השכלים המניעי' ככל המעייני' ומהם מי שיעלה משם אל יתר המניעי' להשיגם ולא יעמוד בהשגת השכל הפועל לבד כשלמי הממשיכי'. כן קרה במשיגי זאת הספירה האחרונה הנקראת מלכות. כי לפי דברי בני הנביאי' כי מבעלי הרוח החדשה מהם מי שהשיגה ולא עלה ממנה למעלה וחשק בה ועמד על פתחה ולא נכנס לפני' כאמרם על דוד המלך ע"ה כי בה היה דבוקו וממנה ירש המלוכה ואליה היתה תשוקתו ולא עלה ממנה למעלה כאמרו אדו' בא"ד נגדך כל תאותי המורה שכל תשוקתו שמה היתה. ואמר עוד מורה על זה. ועתה מה קויתי אדו' בא"ד תוחלתי לך היא. וכן היו כל הנביאי' אשר לא זכו לפי דבריהם של אלו להכנס250 בפנים מהשער הזה תמיד אלא נכנסי' ויוצאי' ומסתכלים חוץ לבית שער ורואים אחרי מחיצתה שהיא מחיצה שאינה מצוחצחת בה נדבקו וחשקו אותה ולא עלו עוד. ומהם מי שעלה ממנה אל יתר הספירות כמרע"ה שאמרו עליו שקבע דירתו לפנים מן השער ההוא ועלה עד התפארת אשר בעבור זה נאמר עליו ישקני מנשיקות פיהו. ולזה מרע"ה לא חשק בה ולא שגה באהבתה תמיד כי עלה למעלה ממנה בעולם הספירה ועד החמשה הנה זה בא אשר251 דבק לאהבה וחשק בה. ויהי מה הנה זאת הספירה האחרונה הנקראת מלכות היא המושגת ראשונה לנביאים בעלי הרוח החדשה והיא בערך אל המושג באחרונה למי שיעלה עד הספירה הנקראת תפארת. כערך השגת הדבר החמרי עם השגת הדבר השכלי. כי היא כפי מה שאמרו חכמי עולם הספיר' כמדרגת הלבנה אל השמש. כי כמו שהלבנה בעולם התנועה היא האחרונה שבכלם במקום ובמציאות. והיא המקבלת מכלם ומשפעת לעולם התנועה252 והתמורה ומתדמה אליהם בהמרת ההשפעה שהיא מקבלת מצד הדין והרחמי' שזהו לה כדמות הויה והפסד. ולזה קראוה ארץ בכל ספריהם. וכמו שהשמש הוא אור גדול בערכה ושלם ממנה בכל מיני החסרונות שיש לה ללבנה. כן הספירה החמישית שהיא התפארת הוא אור גדול ושלמות נפלא ממנה גבוה בהשגה כגובה שמים על הארץ. והיה א"כ ערך ההשגה אל ההשגה כערך השגת הגשמי אל הרוחני. ובזה יתדמה השגות הרוח החדשה אל השגות נפש האדם: ולהורות את בני ישראל את שלש אלה הדברי' הנזכרי' כי השגת הרוח החדשה היא באמצעות קול רוחני מורגש אחר הראייה הרוחני' המורגשת. וכי המושג אליה ראשונה הוא דבר יותר שלם ויותר רוחני מכל השגת נפש האדם אשר הוא משיג בכח העיוני ובכח ההשקפיי וכי זה הדבר המושג לרוח החדשה בתחלה אינו הדבר החשוק לה בתכלית החשק באופן שלא תזוז משם חשקה ותרצה להיות אצלו ותעמוד עמו. אבל תמיד מבקשת העלייה ממנו ולמעלה עד מקום שידה מגעת בהשגה שמה תתן את דודיה לו. רמז המשע"ה בראש שירו ואם לא אמרו בפה מלא כי העלמה שמעה קול המולה מקול השיר המעולה והנעלה על כל השירי' הנשמעי' לה עד כה ואמרה כי זה הקול יוצא מפי מי אשר חשבה שהיה הוא היותר שלם מכל אשר ידעה לפנים בהיותה עם השגת נפש האדם. וכי היה ראוי לה לפי זה לחשוק בו לרוב שלמותו ולעמוד עמו תמיד באהבתו. אבל  107א  עם זה לא חשקה בו כי יש לה עוד תקוה לעלות ממנו למעלה מעלה משלמותו ומדרגתו אל מי שהוא יותר שלם שישקנה מנשיקות פיהו כי טובים הם ממנו ואליו תתן את דודיה וכל חשקיה לא לזה הראשון ולא לזולתו. וכל זה קרה לה כי הרגישה בדקות הרגשתה הרוחנית מה שלא השיגה היא בתחלה. וכן מה שלא הרגישו הרוחות החדשות העומדות בחברתה כי דבר זה יקרה לאותם אשר הם ממין אחר כאשר קרה לאברהם אבינו ע"ה. שהרגיש והשיג שם א"ד שהוא ראשית השגת עולם הספירה מה שלא הרגישו בו ולא השיגוהו כל חכמי קדם אשר היו בדורו ואשר היו לפניו כמו שארז"ל שלא היה אדם שקראו להב"ה אדון עד שבא אברהם. וכמו כן קרה למרע"ה שהרגיש והשיג שם יו"ד ה"א שהוא תפארת מעולם הספירה מה שלא הרגישו בו האבות וכל באי עולם כנזכר בדברנו זה מפי הא"ע. וכן הרגיש המשע"ה והשיג לעלות אל מדרגה שלא הרגיש ולא השיג אביהו ע"ה לתוקף תשוקתו ותאותו העצומה לעלות למעלה ממדרגת דוד אביו ולבא אל מדרגת מרע"ה כמבואר בשיר המעלות. ולזה שם אופני ראשית זה החשק בתשוקת ואהבת המלך תחלה ואחר תעזוב אותו ותחשוק ברועה שהוא יותר שלם מהמלך כאשר יתבאר בדברנו זה: גרם י"ד בהבדלים שבין המלך והרועה שהם הבדלים בין מלכות ותפארת. מעט שינות מעט תנומות שלא ינום ולא יישן השכל בהשגותיו הוא אשר יעיר אותו לעלות מהשגה להשגה וממושכל אל מושכל ולא יבנה לו בית ועליה על גבי השגותיו באופן שלא יוכל לעלות עוד כאשר יעשו רבים הבונים גגות ועליות על ראשיהם והשגותיהם בדרך שלא יעיינו למעלה מעיונם באמרם שאין למעלה מעיונם עיון כי הכל הבל מה שלא ראו הם: והשלמי' והם לא רבים לא יהרסו לעלות אל ה' גגות ועליות מרווחות. אבל לא יבנו בתי' ולא יטעו כרמי' כמסמרי' נטועי' שלא יוכלו יגעו אל מושכל עליון ממושכליהם. אם ימצאון אותו ועשו תמיד בעיונם כמו שאמ' ז"ל שפיל ואזיל בר אווזא ועינוהי מטייפן (מגילה יד, ב) כי עם היותם מעייני' בדברי' השפלים תמיד עיניהם אל הדברי' הגבוהים אם יוכלו יגעו בהם. וכן הוא זה החשק כי עם היות שהרוח החדשה הרגישה הרגש פנימי שלמות זאת הספירה הנקראת בשם א"ד ובשם מלכות שמה יכונה כי הוא הדבר היותר שלם והיותר ראוי שיחשק מכל החשוקי' אשר חשקה בעודה נפש אדם. מפני שזה אשר חשקה עתה ברוח החדשה הרגישה בו שהוא הנותן את הטוב והמציאות לכל החושקי' בה ולכל מי שחשקה בהם בתחלה כאמרו מלכותך מלכות כל עולמי' אשר רצה בזה שעל ידי המלכות יושג כי הוא ית' יש לו המלכות על כל העולמי' בעולם התנועה ומלאכיו המניעי' ועולם התמורה וצורותיו המעמידי' כי הם כלם תחת ממשלת המלכות המולך עליהם כמבואר בשרשי חכמי עולם הספירה. ולזה בזאת ההרגשה עזבה הרוח החדשה אז בהכירה זה המלכות וזה האדנות הגדול והנורא את כל מאהביה וחשוקיה אשר היו לה בעודה עם נפש האדם ומאסה בם בערך אל זה המלכות השלם מהם אשר השיגה ברוחה שפרה עליה נתחדשה כטבע כל שלם לבחור בטוב ולמאוס באשר איננו טוב כמוהו ושבה והיתה כאש בוערה לבער אותם החושקי' האחרי' הראשוני' אשר לא היו טובי' כזה ונלחמה בם להסירם מעליה לבלתי יחשקו בה עוד כי נפשה בחלה בם ובערה בם אש אדו' ומלכותו לשגות תמיד באהבתו ולבא אל בית מלכותו אשר השיגה מציאותו וחשקה להתעלסה עם המלך ושריו ועבדיו אשר הם מלאכי מחנות שכינה ולהתענג בם מעונג ומרוך כל הנמצא בית המלכות כי שמה כל אוצרות בית ה' גנוזים  107ב  להריק ברכה עד בלי די למתהלכים בבית גנזיו כמו שקראוהו חכמי עולם הספירה ים, כאמרם כי כמו שכל הנחלים הולכי' אל הים כן כל השפע היורד מעולם הספירה וממנו ית' שם הם שבי' ללכת אל העולמי' התחתיים. על כן אהבתהו בראשיתה מכל החשוקי' לה אשר היו לפניו. והוא גם הוא חפץ בה ודורש ומבקש לקחת לו לאשה להיותה נכונה לקבל את כל הטוב הבא בידו מכל בנות עירה ומכל כחות אשר על פני האדמה. כי כל הצורות אשר בעולם התמורה אינם משוללות מכל ולא נכונות לכל כי אם אל דבר אחד מראשיתם כמו נפש האדם המשוללת מכל טבע ומוכנת לכל שפע היורד עליה מלמעלה. ולזה כל הכחות העליונות החושקות לעת מצא כח נכון להשפעתו יחשקו בה להיותה נכונה לכל. ולזה הוא חשק בה והיא חשקה בו ימי' רבי' כימים אשר ישבה בזאת ההשגה ועיניה תלויות למעלה לראות אם יש השגה ועיון למעלה מזאת. ובא העת הגיע התעורה כי זאת הרוח החדשה הרגישה והשיגה כי כל הטוב והשלמות הגדול והנורא הנמצא בית המלכות בא ממקום אחד גבוה מעל גבוה ויורד עליו מלמעלה. וכרגע נראה לה זאת המראה נטתה מן האהבה ותקל מלכה בעיניה ופנה לבבה למעלה מעלה אל מקום שם השמן הטוב היורד על בית המלכות. ותפתח את עיניה ותראהו משם רועה נאמן לשולחו. וכל טוב אדניו בידו. ותבט אל מראהו ואל גבוה תפארתו כי הוא תפארת לעושו. ויתפאר בו ה' במעשיו כמבואר לחכמי הספירה והוא הנקרא בשם יו"ד ה"א והוא הרועה כאמרו ה' רועי לא אחסר. ותרא אותו כי טוב הוא מהמלך אשר חשקה בו בתחלה. בשבעה תארים בחכמה יתארוהו וכרגע אהבת עולם אהבתהו. 

			התאר הראשון אשר השיגה ראשונה אשר יתואר בו הרועה יותר בשלמות מהמלך הוא הציור אשר יצייר העליון את מעשיו. כי המלך ואם הוא היותר שלם מכל יתר החשוקי' הראשוני', הנה הוא חסר בערך אל הרועה מצד כי ציורי עולם התנועה והתמורה המלך מלא על כל גדותיו. לא שיציירם מחוץ. אלא מפני ההשגחה אשר הוא משגיח בו ומשפיע עליו הנה הוא מצוייר בנפשו כציור האומן ומנהיג המדינה אשר לא יוכלו מלט נפשם מציור הנעשה או המונהג על ידם ואם הוא יותר פשוט ויותר רוחני ממה שהוא עליו מחוץ. וזה הציור אין ספק כי הוא נמצא בכל מדרגה ומדרגה מהרוחניים שכלים נבדלי' היו או ספיריים כמו שאמרו האלקיים והמשילוהו למדרגות המוחשי' שבכחות הנפשיו'. אבל ההבדל שבין ציור לציור הוא בפשיטות זה מזה כי הציור היותר עליון הוא יותר פשוט מהתחתון ממנו במשל כחות הנפש שהמוחש ביותר פנימיי' יותר פשוט מהחיצוני'. ובזה יבדלו הרוחניי' השכליי' זה מזה כמו שאמ' ב"ר בה"ה. וכמו שהוא מבואר לחכמי הספירה במשל אשר אמרו בהבדל הציור מהעליון במציאות אל התחתון במציאות. כאמרם כי הנהגת השכל הפועל לעולם התמורה הוא במשל ודמיון שר חסיד אשר הוקם על הנהגת מדינה פחותה. ומצד מעלת השר ופחיתות המדינה ראוי שיהיה מסולק מידיעת מעשיהם. ומצד שהוא מנהיגם צריך לדעת מעשיהם. מה עשה הקים אחד מעבדיו תחתיו אשר הוא ראוי לדעת ענייני המדינה ויודיעם אותם אליו. והנה הוא יודעם בצד נכבד ויקר. והיתה הנהג{ת}ו להם על פי דברו. ומזה הצד השכל הפועל ידע מושכלות הדברי' המורגשי' באמצעות שכל האדם. ובזה שכל האדם עבדו לשמשו וכפי זה יודע כל הנמצאות משכל לשכל עד העלה הראשונה. הנה א"כ לפי זה כי כמדרגת שכל האדם בהנהגת הנמצאות אל השכל הפועל שציורי שכל האדם בזאת ההנהגה  108א  הם יותר גשמיים מציורי השכל הפועל בהנהגה ההיא. כן הוא בהכרח כי ציורי המלך שהוא ספירת המלכות הם יותר נוטים אל הגשמיות והערוב מצד שהוא יותר קרוב במציאות אל הנהגת העולם מהתנועה והתמורה ממה שהם ציורי הרועה שהוא ספירת התפארת שהוא יותר רחוק במציאות מההנהגה ההיא ואותם הציורי' הם יותר פשוטי' בו ממה שהם במלכות מצד הקורבה והריחוק במציאות כמו שהוא בכחות הנפש ובשכלים הנבדלי'. הנה א"כ יולד מזה שאם הרועה יותר עליון במציאות מהמלך כי ציורו לנמצאות הוא יותר פשוט ממנו, א"כ ההשגה שהרוח החדשה משגת מהרועה היא יותר שלמה מההשגה שהיא משגת מהמלך. ולפי שערך ההשגה אל ההשגה הוא ערך השמחה אל השמחה כי היא היא או אחד ממשיגיה וכערך השמחה אל השמחה כן ערך התשוקה אל התשוקה. תהיה א"כ התשוקה והשמחה יותר גדולה ברועה מצד שלמות ההשגה המושגת ממנו באותם הציורי' הפשוטי' יותר ורוחניי' יותר ממה שתהיה התשוקה והשמחה במלך אשר ההשגה המושגת ממנו באותם הציורי' אינה באותה הפשיטות והרוחניות כמותה: וזה ההבדל הראשון למדנו המלך שע"ה באמרו הביאני המלך חדריו שהם הציורי' הרוחניי' אשר לו מכל הנמצאות העלולות ומונהגות מאתו. כמו שאמרו חכמי הספירה כי כל דבר ודבר מהנמצאות החמריות כאברי האדם וצורות המשכן וכליו וכל הנמצאות התחתונות יש להם כח רוחני נקרא בשם הדבר ההוא או האבר ההוא בעולם הספירה. ובספירת המלכות יותר מושגי' מיתר הספירות להיותם שם יותר קרובים אל הדברים המוגשמים ממה שהם ביתר הספירות. ולזה אמ' אל הרועה גם כי הביאני המלך חדריו ושמחתי בם מצד שהם רוחניי' יותר מהמושגי' בחוש ובשכל האנושי ובשכל הפועל. הנה ידעתי כי עוד נגילה ונשמחה בך מכל השמחות אשר היו לי באחרי' מצד היותם יותר רוחניי' בך מכל אלה הראשוני' על כן אהבת עולם אהבתיך. זהו ההבדל הראשון: 

			התאר השני כי המלך ואם הוא גדול המעלה מצד שממנו יושפעו עשרה שכלים נבדלים כפי מה שאמרו חכמי עולם ספירה בשרשיהם והיה מזה הצד נראה כאלו הוא יותר שלם מהרועה שלא יושפעו ממנו כי אם ד' ספירות שהם למטה ממנו הנה עם זה הרועה יותר שלם ממנו כי לא יחס השלמות אל השלמות הוא יחס כמות המושפעים אל המושפעי' אבל איכות המושפעי' הוא יחס השלמות ואיכות המושפעי' מהרועה הם שכלים פשוטי' נקיים מכל מקרי הגשם ומשיגיו כי המה מעולם הספירה אשר עסק אין לו עם חמר להניעו. ואיכות המושפעי' מהמלך ואם הם שכלים נקיים מהחמר אינם נקיים ממשיגי הגשם להיותם מעולם התנועה מצד היותם מניעים הגופי' הסובבי' כמבואר לחכמי האלקות שהם להם כמדרגת החשוק המניע על צד התכלית והפועל והצורה להם. הנה א"כ כי הרועה יותר רוחני ויותר שלם מהמלך: וזה ההבדל השני למדנו שלמה הע"ה במה שאמ' עד שהמלך במסבו נרדי נתן ריחו שרצה בזה כי בעוד שהמלך היה נקשר במסבו שהוא משפיע השכלים הסובבי' המסבה הגדולה המיוחסת אליו. והנה נרדי שהוא הרוח החדשה נתן ריח{ו} להריח בריח הרועה שהוא דבר קיים ואינו מסבב אבל הוא צרור המור שהוא צרור בלי הנעה לזולתו זה שיהיה דודי לי חשוק ואהוב יותר מהמלך והסבה בזה כי מצד טבעו שאינו מניע אבל  108ב  קיים עומד על ענין אחד הוא והמושפעי' ממנו בין שדי המקבלים ממנו ומשפיעי' לאחרי' ילין תמיד על ענין אחד כהשגות הנביאי' הקיימות לא כהשגות המעייני' הסובבות תמיד מעיון אל עיון אחר: 

			התאר השלישי הוא כי המלך ואם הוא שלם מצד השפעות הטובות שהוא מקבל לעתים מהרחמי' שהם שלו במדרגת הצורה הנה הוא בלתי שלם מצד עצמותו ומהותו וישותו שהוא כמדרגת הנושא לשפע המושפע מגבורה ובעל דין וחרב ומלחמה כמו שקראו המלכות חכמי הספירה מדת הדין הרפה שהיא כמו גבורה שהיא מדת הדין אלא שזו היא רפה מפני שהיא מקבלת ממנה ואיננה כחזק הגבורה והחרב והמלחמה כמוה. כי אין המקבל הכח מזולתו בחוזק הכח ההוא כמו שהוא בנותן כמבואר לטבעיים. וגם מפני קבלתה לרגעי' שפע רחמים מתפארת המרפה את כחה מהדין והחרב והמלחמה. ויהי מה הנה המלך מורה על חרב ומלחמה ואבדון והפסד. והרועה הוא כלו הפך זה כי מהותו וישותו המורה מצד עצמו הוא רחמי' והויה והיות הדבר נצחי מבלי שיורה על חרבן ואבדון והשנות כלל כי אם על ההיות וההויה. הלא תראה כי שם יו"ד ה"א המורה על הרועה אין בכל שמות הקדש כמוהו מורה על ההיות הנצחי וההויה הגמורה הבלתי משתנה אל דבר רע. וזה הוא לו מצד הוראתו עליו ית' שאין בו שנוי כלל כמו שכתו' בש"צ כי שם בד"א הוא מורה ומעיד שאין בעצם אמתתו של שם שום שנוי וגרעון וחסרון אלא אמתתו וגדולתו קיימת בשוה בלי שנוי. ומפלאות זה השם הוא להבין מה שנמצא בס"י עם באוריו: כי אמרו שהשי"ת ברא כל היצורי' כלם על תכונת חלוקת האותיות: ואמ' שצרף האותיות ומהם ברא כל הנבראי'. ובארו כי זה הצרוף הוא כי כמו שיש מצרף לכסף כן יש מצרף לאותיות. והוא להבחין אמתת הרכבת האותיות מה שיורו בכל הפכיהם. כאלו תאמר שאם תחבר כ"ף תי"ו רי"ש הכונה253 מהם כתר המורה טוב. ואם תרצה לצרפו ולבחון אמתת עניינו אם הוא כלו {טוב} הנה תמצא כי הוא מורה ג"כ רע כי תהפך האותיות ותחבר כ"ף רי"ש תי"ו הנה יורה כרת כי הוא רע. זהו צרוף דבור אחד להבין הוראתו. וכן ענ"ג ונג"ע ורבים כמו אלה מלבד שיש לכל {הפוך} הוראה מתחלפת ומשתנה מהאחרת. וזה תמצא בכל השמות והמלות והפעלים זולת שם יו"ד ה"א שהוא מורה לעולם טוב שהוא ההיות וההויה ואינה משתנה לעולם. כי אם תצרפהו בכל מיני הצרופי' שאפשר לצרפו שהם י"ב צרופי' אינו משתנה ואינו מורה רק היות והויה כהוראתו הראשונה. מה שאין הדבר כן בשאר שמות הקדושי'. הלא תראה שם אל המורה טוב כאמרו מי אל כמוך אם תצרפהו יורה שלילה כי אל יצורף בדרך אחר ויחובר ממנו לא שאל מורה חוזק ולא מורה אין כמו שאמרו הרשעי' מכחישי עליון שהעיד עליהם הנביא שאמ' כחשו בה' ויאמרו לא הוא שהם צרפו והפכו שם אל המורה חוזק ורחמי' ואמרו לא הוא חזק ורחמן. וכן אמר מרע"ה עליהם הם קנאוני בלא אל שהפכו בלא שם אל וכמו זה יקרה בכל השמות שבצרוף האותיות יהפך הכונה או ישתנה אבל שם יו"ד ה"א לא יהפך ולא ישתנה בכל הצרופי' שיצרפוהו כי כל הי"ב צרופי' הנעשי' מד' אותיות של שם לא יורו כי אם על ההיות וההויה שהם השתי הוראות האמתיות שיורה עליו שם יו"ד ה"א בהוראתו הראשונה כי הוא ית' הוא ההיות האמתי והוא המהוה הכל. וכל הי"ב צרופי' מורי' כמו כן על שני אלו ההוראות לא זולת זה. וזהו אמרו אני ה' לא שניתי. וכן הדבקי' בו לא יכלו  109א  ולא ישתנו כאמרו ואתם בני ישראל לא כליתם. הנה א"כ לפי דבריהם של חכמי הספירה כי הרועה הנקרא בשם יו"ד ה"א מצד שהוא היותר מורה עליו ית' הנה הוא ההיות הקיים הנצחי אשר לא ישתנה והוא המורה על הרחמי' אשר מרחם ומהוה כל הוה ומקיים אותו: הנה לנו א"כ הבדל עצום בין המלך והרועה שזה רובו דין וזה רבו רחמי'. זה מפסיד מחריב וזה מהוה ומקיים. ודבר זה למדנו המשע"ה באמרו על הרועה כי הוא משגיח מן החלונות ומציץ מן החרכי' להסיר מונעי ההויה כאשר אמר כי הנה הסתו עבר שהוא הפך ההויה מצד הקור הגדול הגשם חלף הלך לו שהוא מונע ההויה מרוב הלחות כי סבת ההויה היא חום עם מעט לחות לא לחות שוטף כמו שהוא אחרי הגשם בחמם השמש את הארץ ומיבש הלחות הרב וישאר שם מעט לחות עם חום. אז ההויה שהם הנצנים נראים בארץ וכל ההויות מהב"ח והפירות מתהוות והריח נותן ריחו ומין האדם קם בהויה ומתקיים והולך כפי כחו הטבעי והרוחני. זהו מה שהורה לנו בענין הרועה והשגחתו להוות ולקיים: אבל במלך אמ' כי הנה מטתו של המלך השלם המורה על חלק המלך שהוא כמדרגת הנושא שזהו עצמותו ומהותו הדומה למטה שהיא כמדרגת הנושא לשוכב בה. אמר כי עם שזה המלך הוא שלם מפני שהוא משלים עולם התנועה והתמורה. וזהו מצד צורתו שהוא מקבל השפע מצד התפארת והרחמי' הנה הוא מצד נושאו שהוא מטתו הנה הוא בלתי שלם כי ששים גבורי' סביב לה לאותה המטה כאלו אמר שהיא כל חלקיה הם גבורי' כי ששים הוא חשבון שלם כפי שראו בעלי החכמה ההיא ונשתמשו בה הם ורבות' ז"ל בהוראתם על חלק {שלם} כאמרם על זה אחד מששים בנבואה. והורה לנו כי המלכות כלה מצד עצמותה היא כלה גבורה כמו מדת הדין הקשה. רק שיש הבדל מה ביניהם שהגבורי' שבמלכות הם מגבורי ישראל כאלו אמ' שיש בהם צד הרכבה משפע התפארת והרחמי' שהיא נקראת ישראל. ולזה היה מלכות מדת הדין הרפה. אבל עם כל זה כלם אחוזי חרב המחריב ההויה ומלומדי מלחמה להפסיד ההוה. איש חרבו על ירכו לשנות כל דבר אל הפכי לו. וכל זה בא לו לזה המלך מפחד שהוא מדת הגבורה הנקראת פחד כאמרו ופחד יצחק היה לי שזה הפחד הוא השולט בלילות המורות על ההעדרי' ההפכים למציאות ולהיות וזהו ההבדל השלישי: התאר הרביעי הוא כי המלכות הנקרא מלך שלמה בזה השיר הנה עם היותו שלם מצד מה שהוא מקבל השפע דרך הקו השוה ממנו ית' באמצעות התפארת והעטרת כמבואר לחכמי הספירה. והיה זה השפע הבא אליו ממנו ית' פשוט בתכלית הפשיטות הנה זה המלך המקבלו כל מגמת פניו וכל מלאכתו הוא להגשימו כהגשמת המן הרוחני לדעת הרמב"ן. כי כמו שהמן היה דבר רוחני פשוט בלתי מוגשם כזיו השכינה לפי דעתו הנה ברדתו היה מתגשם ומתהפך אל הנזון בדם ובשר וגדים ועצמות. כן זה השפע הפשוט היורד ממנו ית' ברדתו מהמלך מתגשם ומתהפך אל עצם השמים והככבים והצורות והגשמים המקבלים השפע מהמלך המגשים הרוחני כי הוא הקרוב בעצמות וראשונה אליהם ומשפיע בם כמבואר לחכמי הספירה. והיה בזה הפעל ממנו מהחסרון מצד מה שמשיב הרוחני מוגשם. ואולם הרועה הנקרא בנמשל תפארת הנה הוא פועל הפך זה כי ישיב המוגשם רוחני כי בכחו הגדול הפשוט מהפך הדברי' השקועים בחמר כשכל האדם אל שכל פשוט בתכלית הפשיטות בהעלותו ממושכל אל מושכל ומעולם אל עולם.  109ב  עד השיבו אותו אל פשיטותו כפי האפשר וממנו אליו ית' כמבואר לשקועי' ולבני הנביאים האומרי' ומשה עלה אל האלקי' כי בהדבקו בתפארת השיגו ית' כפי האפשרי לו. וזהו פעל שלם בתכלית השלמות להשיב המוגשם רוחני: והבדל זה למדנו המשע"ה באמרו אפריון עשה לו המלך שלמה מעצי הלבנון. אשר רצה בזה השם מאפריון לכלול בו עולם התמורה הנהיה מאפר הנרמז בחלק מזה השם אל"ף פ"א רי"ש המורכב מהם הוא אפר: וכלל עולם התנועה שהוא מושג בראיה ועיון שהככבים נראים והמניעים מושגי' בעיון. וכללו בחלק הזה254 שהוא {רי"ש יו"ד וי"ו נו"ן שהמורכב מהם הוא} ריו"ן והוא שם נגזר מראיה מדברי רז"ל הפאה והבכורים והראיון. ואמ' כי שני אלו העולמות הנכללות בשם אפריון עשה לו המלך שלמה אותם מעצי הלבנון שהוא השפע השופע לו מכתר עליון הנקרא לבן כפי חכמי הספירה והוסיף לקראו לבנון להורות על תכלית לבנותו המורה הפשיטות הגמור שבו מצד שכתר עליון הוא פשוט כמעט כמוהו ית' ומאותו השפע הפשוט בתכלית הפשיטות שקבל המלך דרך הקו השוה עשה העולמות המוגשמות הנה שהגשי' הרוחני בפעלו ומעשה תקפו וגבורתו. ואולם הרועה אשר מצא את העלמה שקועה בכרמים ורועה בגדיים ושזופה בשמש הנה ברוב כחו העלה אותה הגגה ואל כ"ע וממנו אליו ית' כאמרו אתי מלבנון כלה כאלו אמר ובאר לה אתי תבואי מפני שנלך אל הלבנון ואחר באר לה אתי מלבנון תבואי שנצא מהלבנון ונעלה ונראה ראש אמנה שהוא ראש לכל נמצא כמו שיתבאר מדברנו זה: זהו ההבדל הרביעי. התאר החמישי הוא כי המלך עם היותו בלתי נפרד מעולם הספירה וקשור בו מצד שהוא לו כמדרגת הנושא שאין לו מציאות שלם כי אם מצד הנשוא שהוא לו במדרגת הצורה כמבואר לחכמי הספירה שאין ראוי להפרידה מהבנין כמו שאין ראוי להפריד הנושא מהנשוא. הנה עם זה מצד מלכותו והשפעתו בעולם התנועה והתמורה הנה הוא אוהב ההפרדה מהבנין להדבק במושפעי' ממנו ולמלוך עליהם כמו שכחות החמריות מהנפש אוהבי' ההפרדה מהכח השכלי להדבק בדברי' החמריים ולמלוך עליהם כן זה המלכות כפי מה שיראה כי בבא הרוח החדשה לעלות אל ה' ויכנס בעולם הספירה. הנה בפגעו בו כי הוא היושב ראשונה במלכות בעלותו ממטה למעלה הוא מפתה אותו פתויים רבים למען הדביקו בו שלא יעלה ממנו אליו ית'. כמו שאמ' ירמיה בתחלת נבואתו שהוא השגת המלכות אמר פתיתני ואפת. וכן אמ' ז"ל על מרע"ה בתחלת נבואתו שהיה טירון בנבואה אמ' מלמד שפתהו ה' למשה ג' ימים אשר יראה מזה שהמלך מפתה הרוחות החדשות להדבקה בו ולעבדו ולהמליכו עליהם מלך ולא זולתו כפי מה שידעו והבינו חכמי הספירה במה שאמרו על כל חכמי קדם מכל האומות אשר קצצו בנטיעות ועבדו המלכות היא לבדה והפרידוה מן הבנין כמבואר בספריהם זה יראה מעניינו שהוא מפתה לעבדו. כמו שאז"ל בעניין אלישע אחר שמחיוה למטטרון הנאמר על המלכות והיה זה מפני שאחר קצץ בנטיעות וחשב שהם שתי רשויות ועבד מלכות וחטא ומחיוה על שפתהו בדבר זה כפי מה שיראה ויובן מדבריהם ז"ל: וזהו הפך כונת הרועה ומעשהו כי בבא הרוח החדשה להדבקה בתפארת הנה הוא דוחה אותו מעליו ומונע ממנו הדבקות ההוא {כפי} האפשר עד שוב הרוח החדשה במדרגה מהשלמות לא לבד שהוא אפשרי להדבקה בו אבל שהוא אפשרי להדבקה בו ית' כי לא חפץ עבודה ומלכות כמו שיראה במרע"ה. כשאמר לו בתחלה הראני נא את כבודך שבקש ההשגה והדבקות בתפארת דחהו מעליו ואמר לא תוכל  110א  לראות {את} פני. ואחר כשהיה בתכלית השלמות אז ואל משה אמ' התפארת עלה אל ה' שהוא ית' כי אליו ראוי העבודה וקבלת מלכותו לא זולתו. כמו שאמ' המלאך למנוח אם תעצרני לא אוכל בלחמך ואם תעלה עולה לה' תעלנה. וזה ההבדל למדנו המשע"ה באמרו צאנה וראנה בנות ציון שהם הרוחות החדשות במלך שלמה ואליו תדבקון ותקבלו מלכותו ועבודתו בעבור העטרה שעטרה לו אמו שהוא היסוד המשפיע כל טוב עולם הספירה בו כדי להשפיעו על עולם התנועה והתמורה ועשאו מלך עליהם על כן ראויים אתם להמליכו אותו עליכם למלך כי זה נתן לו ביום חתונתו שנתחתן בכם להדבקה בעולמי ההגשמה להנהיגם ולנהלם. וביום שמחת לבו שהוא שמח במעשיו אלה החמריים המורה על תוקף השגתו אותם השגה שלמה כי הוראת ההבנה שמחה. ולזה ראוי לכל רוח וכח העולמות הגשמיות להדבקה בו ולעבדו לא זולתו כי בו אפשר להדבק מצד חתונתו בכם ויחסו אשר לו עמהם. לא כיתר הספירות הרחוקות מהתחתן בם ולא שמחים בהשגתם כמבואר למעייני' שהשכלים הנפרדי' לא ידבקו בחמרים דבקות השגה ולא ישמחו בם. זהו הפתוי שהמלך מפתה הרוחות החדשות מצד ההדמות והיחס החמרי אשר ביניהם מה שאין הדבר כן ביתר העצמי' הספיריי'. ואולם הרועה הוא כלו הפך זה כי העלמה פתתו ברוב לקחה שישקנה בפיהו וימשכנה אחריו ושיגיד לה {איכה} ירעה וירבץ ולא נתפתה אליה אבל אמר לה שתצטרך לעלות מעט מעט עד בואה אל משכנות הרועים שהוא העליון שבכל הרועים והוא השגת אותו ית' ואמ' אם לא תדעי וגו' צאי לך בעקבי הצאן. זהו ההבדל החמישי: התאר הששי הוא כי המלך עם היותו מצד מה מאחד הרבוי כי בו יושפעו כל השפעות הספירות ושבו לאחדים בידו כמו שהיה מאחד כל הנחלים ההולכים אליו. והיה נראה לפי זה שהוא מאחד הנפרדי'. הנה זה לו מצד שהוא נפעל מזולתו. ואולם מצד שהוא פועל בזולתו הנה הוא מפריד הנקבצים והיה הוא סבת הרבוי בנמצאים כי כפי מה שבארו האלקיים שמה שהוא נפעל255 הוא סבה למה שהוא בכח. והיה המלך סבה לעולם התמורה אשר ראשיתו ההיולי אשר הוא בכח הנה הוא א"כ מצד מה שהוא נפעל סבה להיולי שהוא בכח. ומפני שההיולי הוא סבת הפרוד והרבוי והמלך סבה {לו} א"כ מצד שהוא {סבה} למה שהוא סבה לפרוד והרבוי הנה הוא א"כ סבה אליו אשר בזה יש מהחסרון והרחוק ממנו ית' כי הוא מאחד וזה מפריד. כי גם שהמלך מאחד החמר על ידי הצורה כמבואר לטבעיים שהצורה מאחדת הנה עם זה לא ימלט שיאמר שהוא אוהב בהמון הצורות ורבויים מצד שלא נתן להיולי בכללו צורה אחת לבד לאחדו. אבל רבה ומעט ורבה צורות רבות לאחד חלקיו לא כלו כאחד. והצורה הראשונה אשר נתן הפרידה לארבעה ראשים להפרידו בארבעת יסודות לאהבתו הרבוי והפרוד עם בקשתו היחוד. עם היות שכל צורה וצורה עם היותה אחת ומאחדת חלק החמר הנושאה הנה בה רבוי מצד מה שהיא כוספת ומתאוה נכספים {רבים}: הלא תראה נפש האדם שהיא היותר שלמה אשר בם והיותר מאחדת מכלם הנה זה בה כסופי' רבים שהיא תכסוף דברי' לאין מספר. הנה א"כ לא ימלטנה המלך מהיות אוהב בהמון ובכל צבא רב: ואולם הרועה הוא כלו הפך זה כי הוא מאחד כל רבוי כאילן  110ב  המאחד הענפי' וכל העליוני' ותחתוני' שבים לאחדים בידו. והיה שם יו"ד ה"א הנאמר על התפארת המכונה בשם רועה בזה השיר הוא המורה עליו ית' שהוא האחד האמתי המוחלט המאחד כל הנמצאות עליוני' ותחתוני' כמבואר לאלקיים שאחדות הנמצא מורה על אחדות הממציא. ומרע"ה רמזו באמרו ה' אלקינו ה' אחד. ואמ' וחברת את האהל והיה אחד (שמות כו): כי מי שיבין אחדות העולמות והנמצאות יבין אחדות הממציא וזה האחדות האמתי יותר מבואר לשקועי' ממה שהוא מבואר למעייני' עד שאמרו בשקיעתם אין בעולם כי אם אתה ולא השיגו ולא ראו רבוי כלל בנמצאות מרוב האחדות אשר הוא ית' מאחדו כפי מה שהוא מושג לבני הנביאי' המתדבקי' ומשיגי' ספירת התפארת ושם יו"ד ה"א המורה זה. כאמרם בספריהם כי שם יו"ד ה"א הוא בדמיון גוף האילן ממנו ישתרשו שרשיו ויתפשטו ענפי' לכל צד ושאר כל שמות הקדש כלם בדמיון ענפי' וסעיפי' נמשכי' מגוף האילן. וכל אחד מהענפים עושה פרי למינו ומלבד שמות הקדש יש כמה כנויים אחרי' תלויים בכל שם ושם. ולאלו כנויים אחרי' והם שאר כל מלות התורה. עד שנמצאת כל התורה כלה נארגת על {הכנויים, והכנויים על השמות, והשמות הקדושים כלם תלויים על שם יו"ד ה"א וכלם מתאחדים בו נמצאת כל התורה כלה נארגת על} שם יו"ד ה"א לפיכך נקראת תורת ה'. זהו תורף דבריהם. הנה א"כ שהרועה מאחד כל רבוי והמלך מפריד כל יחוד. ודבר זה למדנו המשע"ה באמרו כרם היה לשלמה המורה לנו בזה הכרם ענין ההיולי עם ארבעת צורותיו כאשר יתבאר מדברנו זה. והוא הסבה לשית המציאות בבעל המון כי הם מתחלקו' להמון רב. וגם כי נתן המלך שלמה זה הכרם לנוטרי' שהם הצורות השומרות נושאיהם כפי האפשר ומאחדות חלקיו. הנה עם כל זה אינם נמלטות מהרבוי כי כל איש ואיש מאישי הצורות יביא בפריו שהוא פעולתו וחשקו אלף כסף שהוא כוסף ושוקק דברי' רבים לאלפי' ולרבבות. אבל הרועה כפי מה שהשיגה העלמה הוא לאחד הרבוי כפי מה שאמרה כרמי שלי לפני שכל מה שהשיגה מהכרם שב כלו לפניה אחד בלי רבוי כדרך המושכל המופשט מהחמר הרב ושב אחד. ויהיה א"כ האחדות שלי והרבוי מהאלף לך שלמה כי יראה לך שלמות הרבוי ולי יראה שלמות היחוד כי כן ארחות המושכלות הנקנות בם רבוי ההיולי והמושכלות המושפעות אין בם רבוי כלל אבל אחדות רב מצד שפע המאחד כמבואר לממשיכים ולבני הנביאי': זהו ההבדל הששי: התאר השביעי הוא כי המלך עם היותו נבדל מהחמר מצד דבקותו בעולם הספירה ובמדרגת הנושא אל דבר שלם בתכלית השלמות לא אל דבר בלתי שלם. הנה הוא מצד היחס אשר לו עם החמר נשוא ופועל על הדבר השלם להיות לו לנושא ועל הבלתי שלם כאחד: והיה בזה מתדמה אל הכחות הנפשיות כי כמו שהנפש עם היותה בלתי חמרית והיא רוחנית ואינה מתיחסת להיות נשואה כי אם אל דבר שלם לפי מדרגתה להיות לה לנושא הנה עם זה היא נשואה על ידי השלם ובאמצעותו גם על הדבר בלתי שלם לפי מדרגתה. הלא תראה נפש האדם עם היותה רוחנית ואין לה יחס בחמרי' הבלתי כליים ולא עם הכליים כי אם עם חללי הלב והדם אשר בו שהם מתייחסי' לה ברוחניות להיות לה לנושא. הנה עם זה באמצעות הלב היא חלה גם על המוח והכבד וכל אברי הגוף בכללו ואם אינם שלמים ולא מתייחסים לה להיות לה לנושא. כן המלך עם היותו מתיחס לבד עם אחד מהאנשים שהם ראויים להיות לו לנושא מצד שלמותו כמו שאמרו חכמי הספירה והאלקות כי עם היות שהמין האנושי הוא לשכל הפועל במדרגת הנושא כעצם הגלגל  111א  לשכלו המניעו. הנה אינו מן ההכרח שיהיה המין כלו שלם כאחד כמו שכל חלקי הגלגל שלמי' הם כלם אבל די באחד מעיר או שנים ממשפחה להיות שלמים וראויים להיות מרכבת לשכל הפועל כמו שאמר מי שהיה בקי באלה שאמ' רשב"י ראיתי בני עליה והם מועטי' ונסתפק אם שנים הם או שלשה256 הם. אבל לא נסתפק אם יצטרך שיהיה המין כלו שלם כי זה אי אפשר ואינו הכרחי גם כי לפי האמת לא ישלם היחס האמתי בין המין ובין השכל הפועל באחד לבד אם לא יהיו רבים גם כן עמו מתייחסי' יחס מה כמו שהכבד והמוח יש להם יחס מה עם הנפש ואם אינם במדרגת הלב. וכמו שאמ' ז"ל פעמי' רבות יצאתה בת קול ואמרה יש אחד בדור שראוי שתשרה עליו שכינה: שזהו היחס האמתי שבין השכל הפועל והשלם שבמין האנושי אלא שאין הדור ראוי לכך כאלו אמר שיתר המין הוא רחוק מהיחס כהרחקת העצמות והקרנים והטלפים מהנפש. הנה עם כל זה המלך הוא מולך באמצעות היחידים והשרידים אשר ה' קורא על כל המין כלו ועל כל הממלכות הבלתי שלמות. וגם על מיני הב"ח ומיני הצמחי'. ואם אינם שלמי' כמבואר לטבעיים לקצת מהם האומרי' שהשכל הפועל מוציא לפעל כל הענייני' החמריים. וכל זה קדם257 לו לגודל היחס אשר בינו ובין החמרים שלא יצטרכו להיות שלמים בתכלית השלמות כלם כי אם קצת מהם: ואולם הרועה הוא כלו הפך זה מצד רחוק היחס אשר בינו ובין החמרי' כי עם היותו סבה לכל הנמצאים הנה לא חשק ולא בחר כי אם המעט היותר שלמים הראויים להיות מתייחסי' אליו כאמרו לא מרובכם מכל העמים חשק ה' בכם ויבחר בכם כי אתם המעט מכל העמים וגו' ומהעם לא בחר כי אם היחידי' כאמרו לה' אלקיך השמים ושמי השמים הארץ וכל אשר בה. רק באבותיך חשק ה' לאהבה אותם ויבחר בזרעם אחריכם258 בכם מכל העמים כיום הזה. כל זה להורות כי שם יו"ד ה"א לא יהיה לו יחס כי אם עם יחידים שלמים בתכלית השלמות מתייחסים אליו בתכלית היחס מצד הרחוק שיש לו מהחמרים. כמו שאמרו חכמי הספירה שתחת תפארת יש האומה הישראלית לבד כאמרו כי חלק ה' עמו יעקב חבל נחלתו. ומהארצות ארץ ישראל לבד. ומהתורות תורת משה {לבד} כאמרו תורת ה' תמימה. וגם מאלה יבחר היחידים מהם כמו מהאומה שבט לוי ומשבט לוי הכהנים ומהכהני' הכהן הגדול מאחיו בחכמה ובמנין. ומהארץ ירושלם ומירושלם הר המוריה ומהר המוריה מקום הדביר וכותל המערבי. ומהתורה עשרת הדברות ובכלל יברור לו היותר שלם שבמין המתייחס יותר אליו לא זולת זה והמה יחידים לא רבים. ודבר זה למדנו המשע"ה באמרו ששים המה מלכות ושמנים פלגשים ועלמות אין מספר: אחת היא יונתי תמתי כאלו אמר שהמלכות שהמלך מולך עליהם הם ששים שהם קרובים אל היחס שבינו לבינם והפלגשים שאין לו יחס קרוב הם יותר והם שמנים והעלמות שהם נעלמות מהיחס הם אין להם מספר ועשה שלשה חלוקות: הראשונה למין האדם המולך על כל הנמצאות שתחתיו כמלכות המולך על כל הנמצאות אשר תחתיהן: והשנית למין הב"ח הנבראים לעבודת האדם והם תחת רגליו כפלגשים: והשלישית ליתר הנמצאות הנעלמות כצמחי' ודוממי' ודברים {אחרים רבים} והם כל אלה מתייחסי' למלך המולך עליהם ואוהב את רבויים אבל יונתי המתיחסת אלי כיונה לבן זוגה היא אחת והיא היותר תמימה להתיחס אלי מצד שלמותה. ואינה אחת לבד מצד מה שהיא מין אבל אחת מצד שהיא איש כמו הבת שהיא אחת לאמה  111ב  ואינה שלמה לבד ביחס אל הפחותי' אבל שלמה ביחס אל השלמים המולידים אותה כמו הבת שהיא ברה ליולדתה: זהו ההבדל השביעי: גרם ט"ו בהודעת אופני הדרכת ההשגות המתחדשות אל בעלי הרוח החדשה: יודע כל מבין מפאת עצמו מצד מה שהוא כמו שאמ' ארסטו' בב' מהמדות היותר טוב שבאנשים. ומצד שמי שלמד והבין מעצמו נסה ללכת באלה הדרכי' כי דרכי העיון הטבעי אשר לא לומד כי אם מפאת עצמו הוא בזה הדרך ובזה האופן: ראשונה הנה מצד היות השכל בכח ונכון אל כל המושכלות כלם הנה הוא צריך אל הכנה מה ואחר אל מוציא מהכח אל הפעל. ולזה בהכינו עצמו בתשוקה נפלאה אל המדע וההשכל הנה יוברק לו ברק וניצוץ בו יציץ הצצות עיוניות אשר לא ראתה עינו ולא לקחה אזנו שמץ מנהו עד כה. כמו שאמ' ב"ס לבאורו לאגרת חי בן מקיץ כי ההכנה תהיה מן המתפעל וההשלמה תהיה מן הפועל. ואמ' כי בהשתוטטות הנפש אל בקשת המושכלות והתבוננותם יקרה לה<ם> היישרת השכל אותה או השפעת אורו עליה כי השכל הפועל הוא המיישיר באמת הכח השכלי אל ציור המושכלות ומוציא אותם מן הכח אל הפועל. עוד שנית לטבע החסר להשתוקק אל השלמות האפשרי לו בטבע הנה יכסוף לטרוף עיון רב בכל הנמצאות להשלים נפשו כי זהו טבע השכל האנושי כאשר נגע ה' בלבבו והשכל הפועל הציץ עליו אורו כמו שאמ' עוד שם ב"ס כי טבע השכל בכח מהנטיה לצאת אל הפעל בהדבק בשכל הפועל כי הנה שלמות259 השכל האנושי אשר הוא בכח נתלה בהדבקו בשכל הפועל. והשפע האור מצדו עליו כי ענינו לכוון אליו ולנטות משאר הכחות אליו: עוד שלישית לרוב התנגדות החמר אל השכל והיותו קודם לו בזמן וכחו גדול בראשיתו עם חלשת השכל אשר עדן לא גבר היה מן ההכרח שהטבעי' העלם יעלימו אותם הניצוצות העיוניות פעמים רבות. כדברי הרמב"ם ז"ל בספרו הנכבד פעם יציץ פעם יעלם ויחזקאל אמ' והחיות רצוא ושוב כמראה הבזק שזה דרכו להציץ ולהעלים: עוד רביעית לטבע הכח השכלי לשלוט בחמר ולהתגבר כנגד הפכו הנה יגבר ויתחזק בעיונו ימים רבים כימים אשר ישלוט הוא על הכחות החמריות ויכריחם להביאם כלם אל עזרתו עד יתגלו אליו סודות נסתרות ותעלומות חכמה נפלאה כי זהו טבע השכל האנושי להתגבר הוא וכל כחות הנפש אשר אין מנוס לו בתחלת הענין שלא יעזר בהם ביציאה מן הכח אל הפעל ולהכניע כל הכחות החמריות המנגדות לו: ואח"כ יתגלו אליו ויתראו אך לו על תכלית השלמות מפני ערוב הדמיון והמחשבות הגוברות רק הצצות יתנוצץ מסודות המציאות הרוחני והוא הצצת תחלה מהות השכל הפועל שהוא מציאות שכלי מופשט ממה שהוא בכח ומהחמר ומתערב בו מצד מה שהוא דבק בנו. וידע ממנו הענייני' אשר ירוצו מרוצת הדברי' העצמותיי' והדברי' שילכו דרך המקריים. ואחר יציץ שאר השכלים הנבדלים שהם לו סבה מצד מה והם יותר שלמי' ממנו ויותר פשוטי' בהשכלתם עלתם והשכילם הנמצאות העלולות מהם. ואחר יציץ האחד האמתי הראשון והממציא לכלם. וזהו להשכיל ההשכלה ההתחליית היוצרת כל הצורות ופועלת אותם. כי זאת ההשכלה היא מפתחות תעלומות חכמה שלא ידעם אלא הוא ית': ובזאת ההשכלה יתיישר השכל להשכיל כלל הנמצאות ולקבצם יחד בשכלו עד שידעם כרגע מבלתי לכת מהם מדבר אל דבר אלא הכל היה בשכל כדבר מקובץ נכלל בלתי צריך אל קבוץ כמבואר באיכות הדבקות ובחי בן מקיץ: עוד חמישית לטבע המדה הטובה המרובה על הפורענות הנה  112א  המציא ית' עוזרי' רבים לשכל להשכינו במשכנו. והם הדברים הנפלאים הנראים בנמצאות והחכמות שבכל דור ודור צומחים ורובי הספרי' הנזכרי' והנעשי' מיום אל יום העוזרי' ומעוררים השכלי להשכיל עם עזר אלקי' אל כל הבא לטהר שכלו בעיונו מסייעי' אותו מאת ה' מן השמים כמו שנאמ' חכמות בחוץ תרונה. ואמ' הנה אביע לכם רוחי אודיע דברי אתכם. ואמ' מַלפֵנו מִבַּהֳמות ארץ (איוב לה, יא) שהנמצאות עוזרות אל השכל להשכילו מהחכמה הנמצאת בהם בתחלת העיון: עוד ששית לטבע כל דבר להתנועע אל תכליתו ותכלית השכל הוא השגת האמת כמו שאמרו חכמי הטבע כי האמת הוא שכל האדם אשר אליו הוא מסודר בטבע. הנה השכל האנושי יתנועע אליו ואם לא ידע מה. כי כמו שהענייני' שאין להם ידיעה הם מתנועעי' אל תכליתם מבלעדי משפט ועיון. כן שכל האדם שאין לו מונעים והוא נעזר עזר אלקי וטבעי בנטיה אחת טבעית הוא נוטה אל האמת אעפ"י שאינו מרגיש משפט האמת. עד כי יתעצם השכל באמתיות העיוניות וידעם על אמתתם באופן שלם שלא יצוייר הפכם כאלו טבע האמת יביאהו לזה ויעלהו ממושכל אל מושכל בהדרגה ובסדר המדרגה עד ישכיל המדרגה האחרונה והמושכל האחרון כפי מה שהוא בטבע המושכלות להתילד זו מזו כפי מה שהוא מבואר באיכות הדבקות ברדת המ"ן עליו כי זהו טבע האדם אם לא ימנעהו החמר וכחות הנפש החמריות הנוטות אחרי חלומות ודברים260 הרבה. כאמרו אשר עשה את האדם ישר בטבע והוא הישרת המושכלות זו אחרי זו עד ההשכלה האחרונה. והמה בקשו חשבונות רבים מטרידי' ומונעי' השכל מלכת בדרכי יושר וירד שאול ולא יעלה אל האלקי' אשר לנו נתן את הנפש הזאת להשכילו ולהבין אמתתו ית' כפי האפשר לו: עוד שביעית להכרחיות השכל על הכח הדמיוני כל ימי צאתו מהכח אל הפעל עד כי לא יוכל להשכיל מושכל כי אם באמצעותו אשר היה לכל השכלי כמו החוש למשותף כי כמו שהמשותף לא יוכל לצייר דבר כי אם בהעמיד החוש רושם המוחש לפניו. כן השכל לא יוכל להשכיל דבר כי אם בהעמיד הדמיון רושם המדומה לפניו והיה מפני זה דבק עמו ובלתי נפרד ממנו. והיה זה סבה על הרוב להטעות השכל עד שאי אפשר לו להיות שלם בתכלית השלמות עד בואו אל השגה שיוכל להשכיל מושכל זולתו ויבא כמדרגת השלמות שיש לדמיון על המשותף כי כמו שהדמיון אפשר לו לדמות דמיון מה בלי הצטרכות אל החוש כן הוא שלמות השכל בהגיעו אל זה שיוכל להשכיל מבלי הצטרכות אל הדמיון.261 וזה לא יתכן כי אם אחר ההשתדלות הרב להלחם בדמיון ולגרשו מעליו ולמחוק רשמיו מעליו ולעשות עמו מלחמה ימים רבים עד כי יוכל להבין ולהשכיל בלתו כמבואר באיכות ובאפשרות הדבקות ובמ"צ ובחי בן מקיץ. ובחי העולמי' יתבאר בסבותיו: עוד שמינית לשולטנות השכל על החמר והכנעות הדברי' החמריים תחת כפות רגליו הנה השכל בהשלמו להיות בפעל תמיד והדבקו בעולם הרוחני והמלאכיי הנה יניע הדברי' החמריים ויפעל בהם כרצונו כמבואר בהפלה לא"ח ובכוונות כי אז להתפשטות השכל בנמצאות והקפתו בם הנה ישובו לו הדברי' כלם הגלויים והנעלמים הקרובי' והרחוקי' במדרגת העולם החמרי המוקף מהשכלי ומונע ממנו ונפעל מכחו וידוע אליו בידיעה שלמה ממה שהוא עליו ובמציאות יותר שלם ויותר פשוט ובהשגה  112ב  אמתית לא במחשבה גוברת ולא בהשגה כוללת אבל פרטית כהשגת החוש למוחש לא בחלומות וחזיונות לילה כי אם בהקיץ כהשגת השכלים הנבדלי' לנמצאי' שהם למטה מהם במציאות: עוד תשיעית לרוב כח השכל אשר הוא בפעל ותוקף פעולתו להשיב השכל אשר בכח קרוב לשוב אליו להשיבו קרוב למדרגתו אשר לו כח לפעול בכל היולי הנמצא דברי' טבעיי' ובלתי טבעיי' בפלאות ההויות המתהוות לעתים רחוקי' הנה השכל הפועל יתן כח חזק לשכל האנושי לעשות כרצונו בהיולי עולם התמורה הן הדברי' שהטבע יעשהו בזמן הוא יעשהו בלי זמן ואשר יעשהו באמצעי הוא יעשהו בלי אמצעי ואשר לא יעשהו כלל הוא יעשהו לרוב כחו בו עד כי יפליא לעשות להמשכות דבקותו בו בתדירות בלי הפרדה עד שישוב הוא וכליו החמריים כלים לשכל הנפרד כמו שישוב הגלגל כלי לשכל המניעו: עוד עשירית לטבע התשוקה המערבת בחמר לנוח בהגעה אל תכלית תנועתה כמו שינוח{ו} היסודות בהגיעם אל תכלית תנועתם והיה החמר א"כ סבת מניעת השכל מהשתוקק תמיד אל הדבר השכלי להתנגדות החמר האנושי אל השכלי שאינו במדרגת השלמות כחמר הגלגלי שאינו מנגד ואינו נח מהשתוקק תמיד אל השכל כאשר יראה מתנועתו התדירה בלי הפסקה ובלי מנוחה בנתים. הנה יקרה לעתים מה כי יתהפך השכל החושק הנפרד בחמר בלתי נשלם מחריצות החשק אל עצלות. ומזהירות אל התענוגות ומשמחה אלקית אל יגון אנושית עד כי ימנע ממנו הטוב העיוני וההשקפיי ימים רבים אשר לא יחשוק בו ולא ישמע אליו להטות דרכו אל עצתו ולסור262 אל משמעתו: עוד אחת עשרה אם יוכל מלט החושק משא המונע החמרי ולא ישחיתהו כי ברכה בו. הנה מאין ספק כי עוד יציץ ויפרח בו החשק פעם שנית ויהיה גדול כבוד החשק הזה האחרון מן הראשון. כשכבר היה טעמו בו וריחו לא נָמָר (ירמיהו מח, יא) ומטבע השכל על החמר בכח יגבר: עוד שתים עשרה להמנעות מחיקת הרשמים החמריים מהדמיון באחת ולא בשתים הנה עם תגבורת הכח השכלי על החמרי יקרה כי לעתים רחוקות עוד ימנעו {הטוב} העיוני מהחושק גם כי לא יעמוד ולא יאריך הנה מעט ימנע העיון האלקי עד ימחה שמו וזכרו מספר הזכרונות ולא יפקד ולא יעלם263 על לב לעולם: עוד שלש עשרה לרוב ההרגל אשר רגל העיון השכלי על נפשו ימים רבים הנה על נקלה ישוב אל עיונו כאשר בתחלה ויעיין יותר ויותר מבראשונה והקיצה נפשו כהקיץ הירא לא תפול עליו תרדמה אשר ישמור מאד לנפשו כי יראה שלא תכשל בעצלה כאשר נכשלה בשכבר אשר לא נשמר: עוד ארבע עשרה לרובי תורותיו אשר ישיג ומושכליו אשר השיג לפנים אשר היו חרותות על לוח לבו כי לא נשכחו מהשומר ואם לא נזכרו בזוכר הנה בם יעזר עזר נפלא עם עזר שדי כי ימצא תמיד לעזרת דורשיו מבקשי פניו נקיי הדעת וזכי ההשכל: עוד חמש עשרה למעלת הנסיון המביא אל שלמות הפעולות מי שנסה הנה יביאהו לגדור גדרי' בגדר אבנים שלמות לא יפרצוהו פריצים סביב סביב לעיונו השקפתו ונבואתו שאם ילחמו בו מונעי' לא יוכלו לו כי כלם ישובו כאין נגדו: עוד שש עשרה לגודל ההבדל שבין ההשגות ותענוגות הדברים הגשמיי' להשגות ותענוגות הדברים הרוחניי' עיוניים השקפיים ונבואיים. שהגשמיים כל עוד שימשך אחריהם ימצא בם חסרון ופחיתות ותיעוב להיותם תענוגים פוסקי' וכלים264 ואובדים והרוחניים הם בהפך כי כל עוד שימשך אחריהם ימצא בם שלמות ומעלה ותשוקה נפלאה גוברת תמיד להיותם תענוגים נצחיים ונמשכים לעדי עד: הנה הוא ידביק נפשו בו ית' כל ימי היותו  113א  על אדמתו לא יסור ממנו ויתור בכל כחו להדביק גם זולתו וכל עמו איש איש לפי שכלו: הן כל אלה יפעל המעיין מפאת עצמו כפי מה שיעד מי שנסה וכפי מה שיגע ומצא האמן: גם כי ידעתי כי יתר המעייני' מפאת זולתם אשר דרך זו לא הלכו והנם לבד על ההדרכה כמו שאמ' ארסטו' לא על דרך הישר לא יאמינו לי ולא ישמעו לקולי כי יאמרו לא נראה אליך עיון לעולם. ואף כי מי שלא יבין מפאת עצמו ולא מפאת זולתו כי הוא265 כמו שאמ' ארסטו' האיש המקולל שלא יאמין ולא יחוש לדברי כלל: לא למענם תעזב האמת בעצמו ואדברה בו נגד חכמי'266 ולא אבוש ולא אחוש מהם ולא מהמונם ולא מהמהם כי הדבר אין בהם: ואל האומר לא אאמינהו אומר זיל קרי בי רב הוא כי כל הקורא בתורה בפרשה אחת קטנה ככף איש ימצא זו הדרך וזו התעודה אשר פעל ועשה אב בתורה אב בחכמה מרע"ה בתחלת הנבואה כפי מה שאביאהו פה בקצרה ובעיני העדה ברחבה: הנה בתחלה הכין עצמו באמרו ויבא אל הר האלקי' חרבה שהחריב כל הצורו' הדמיוניות ובא אל הר המושכלות האלקיות והציץ כאמרו וירא מלאך ה' אליו: שנית עוד חשק להשיג יותר ממה שהציץ כאמרו ויאמר משה אסורה נא ואראה את המראה הגדול {הזה} שחשק להסיר מעליו זאת ההשגה ולהשיג הדבר בסבותיו ולדעת מדוע לא יבער הסנה. שידיעת הדבר בסבותיו הוא דבר חשוק לנפש והשגה יותר שלמה מהשגת הדבר בלא סבה כמבואר למעייני': שלישית עוד העלימו ממנו הטבעים אותם האורות267 וניצוצי אור ההשגה עד יקדש עצמו ויסיר וישליך מעליו הכחות החמריות המעלימות ומעיקות השכל מהציץ כאמרו אל תקרב הלום של נעלך מעל רגלך כי היה צריך מאד להסרת המונעים שהם חמרי' טמוני' נמשכים מכחות הטמאה להגביר הכחות החמריות והם מנגדות ומעלימות ההצצות הנבואיות כי המקום והעיון וההצצה אשר עומד עליו להשיגו הנה הוא יוצא מאדמת קדש היוצא ממלכות שהיא ארץ ואדמה קדושה בקבלתה שפע התפארת שהוא רוח הקדש המציץ אל הנביאי' על כן צריך להשליך הכחות החמריות שהם נועלים דלת לפני המציץ מן החרכים הקדושים: רביעית עוד עיין בכל הנמצאות עד השיגו ית' השגה נפלאה שלא היה ערוב בהשגה268 כהשגת השקועי' כאמרו ויסתר משה פניו שהסתיר אף השגת עצמותו כי ירא מהביט אל האלקי' עם ערוב ההשגות האחרות כמבואר בח"ב. עד כי מרוב עיונו אז נבדל מהדברי' החמריים באופן שהיה קרוב לנמנע אצלו שיוכל עוד להדבק עם החמר העכור וההפכי אל השכל והעיון הנבואיי ואף לא לעסוק עוד בפעולות השכל המעשי כי אם בעיון הנבואיי כאשר הוא מדרכן של מתחילי העיון שלא נתעצמו עדין בעיונם ויראים מאד מהסתכל בדבר אחר. כאמרו מי אנכי כי אלך אל פרעה שהוא כלו חמרי הפרע אל השכל כי אין לי עסק עמו וגם לא עם העם ההמוני וכי אוציא את בני ישראל ממצרים שזהו עסק השכל המעשי המונע גם הוא העיוני מעיונו: חמישית עוד נעזר עזר רב מאת ה' להגביר כחו הנבואיי על כל כחות הנפש באופן שלא יוכלו עוד להסירו מעליו ובנקלה ישוב אליו גם אם יעסוק בעסקים החמריים ככל טבע הכחות הגוברות והשולטות בטבע על האחרות שאם במקרה יגברו מעט קט האחרות עליהם הנה הם יגברו עליהם ויגרשום כי הדבר הטבעי יתמיד ויגבר והמקרי לא יתמיד ויחלש. כאמרו כי אהיה עמך שהענין האלקי יחול וירשם וינשא כך כהנשא הצורה השכלית בנושאה וזה לך האות כי אנכי שלחתיך וכל פעלך תעשה בכח האלקי שבך כי גם בהוציאך את העם ממצרים שתטריד השכל המעשי להוציאם מיד יסור מעליך הטרדה הזאת המקרית ותשוב אל הכח הנבואיי המשלים עצמו ואחרים עמו באופן שלם שתעבדון את האלקי' העבודה שבלב על ההר הזה:  113ב  ששית עוד התנועע אל תכלית המושכלות והוא השיג אותו ית' שהוא תכלית ההשגות השכליות השקפיות ונבואיות. כאמרו ואמרו לי מה שמו מה אומר אליהם להודיע להם מהותו והשיג ממנו כי הוא הקיים הנצחי אשר יאמר לעולם אהיה אשר אהיה כי לא יצוייר לו ראשית ולא אחרית אבל תמיד על ענין אחד בלתי משתנה מה שאין כן לכל נמצא כי כל זולתי269 יש לו ראשית שהוא סבה למציאות{ו} ואינו מחויב המציאות מצד עצמו עד שיוכל לומר על עצמו אהיה לעולם כי כלם אפשרי המציאות זולתו ית' שהוא מחויב המציאות מצד עצמו ואומר על עצמו אהיה לעולם אשר אהיה מחויב המציאות270 מצד עצמי ולא מזולתי כי אין סבה למציאותו ועם זה השיג כי המהוה כל נמצא ונותן לו המציאות כאלו יאמר שהוא המהוה כל מה הוה. ולפי שהמציאות הוא יותר קשה לציירו בזולת ראשית ממה שהוא קשה בזולת אחרית אמ' לו שלא יודיע לישראל מציאותו שהוא בלי ראשית לקושי ציורו. אבל יודיע להם מציאותו שהוא בלא אחרית שאינו קשה הציור כמוהו כאמרו כה תאמר אל בני ישראל אהיה שלחני אליכם ולא כפל שמו כבראשונה בהודיעו מה שמו אל משה אשר יכול לצייר המציאות הבלתי בעל תכלית מצד הראשית: שביעית עוד נלחם עם רשמי הדמיון אשר דמו להרוג שכלו ולהכזיב את אשר אמת בנבואתו ולמנוע ממנו כל השליחות אשר נתרצה אליו על פי שכלו ורוחו החדשה אשר הכינה וגם חקרה את כל ההשגה ההיא לתקף כח הדמיון ורשמיו הראשוני' אשר היו חקוקי' בו ודבקי' תמיד עם השכל בכל פעלו עד כי נדמה נמחה מרוע העם וקשי ערפם ומעוט שכלם להבין ולהאמין אל דבר אמת ודברי אלקי' חיים כאמרו והם לא יאמינו לי ולא ישמעו בקולי כי יאמרו לא נראה אליך ה' ויחשבו רע עד כי נלחם עמו והסירו מגבירו כאמרו מה זה בידך המונע אותך מאשר השכלת ברוח חדשה ואמר שהוא {הכח} המטה מדרך השכל כל מושכל ואמר לו השליכהו ארצה כי הוא ארציי כלו ואינו שכלי והשליכו ארצה להשתמש בו בדברי' הארציים לא בשכליים כי גברה רוחו החדשה אשר יכלה להשיג מושכל בלא מרמה כמו שהזוכר271 רושם ענינו בלי חוש והיה הכח הדמיוני לו לבד לנחש שהוא שולט על המוחש שהוא חש בחושיו וינס הכח השכלי שהוא משה מפניו שלא הוצרך אליו עוד במושכליו {המושגות ברוחו החדשה ולא הוצרך עוד משה במושכליו} לאחוז בו ולהשתמש ממנו כי אם לאחוז בזנבו שהוא הכח השכלי כי זנב המדמה הוא השכל כי תכלית הצורות הדמיוניות הם ראשית הצורות המושכלות ובכח השכלי לבד היה צריך משה להשתמש ולאחוז בזנבו כי כמו שהכח הדמיוני הוא דבק ושמש לכח השכלי כן הכח השכלי הוא דבק ושמש לכח הרוח החדשה. ולזה אמר וישלח ידו החזקה ויחזק בו דהיינו בזנבו כאשר צוהו ה' ויהי הוא גופו ועצמותו של כח הדמיוני מהיום ההוא והלאה לכח מטה מדרך השכל בכפו של משה לעשות ממנו הפעולות המעשיות לא המושכלות שידע שאין ראוי להשתמש בו ולהאמין ברשמיו כי שקר הוא דובר רוב פעמיו. וכל זה עשה וידע אז כי אין ספק שיאמינו בו העם כי נראה אליו ה' כי טבע האמת חייב שיאמן בו ואף כי הדבר האלקי האומר ועושה שיאמן כי לב מלך וכל העם ביד ה' מה שלא יוכל הדמיון להאמן והשכל יחייבהו כמבואר לנביאים ולממשיכים:272 שמינית עוד הכניע תחת כפות רגלי שכלו המקיף בנמצאות כל כחות נפשו וכל אברי גופו ודמו ועצמיו ובשרו עד כי בציירו בנפשו השתנות דמו מהפך אל הפך מאודם ללבנות שבה ידו האדומה כמראה אדמדמת לבנה כשלג כאמרו ויבא ידו בחיקו ובציורו האלקי ויוציאה מציורו להשתנות מאשר היתה והנה כרגע ידו מצורעת כשלג. ובהפכו הציור מרע לטוב והנה שבה כבשרו הראשונה שלא נשאר בה רושם כלל כטבע השכל לרשום כרגע רשמיו בלי זמן מה שלא כן יעשה הכח הדמיוני להיות זה חמרי וזה שכלי: תשיעית עוד שב כולל תחת אשר היה פרטי כי משכהו הכח האלקי להשיבו שכל כולל מקיף ושולט בכל החמרי' לעשות בהם כרצונו ועשה שפטים אשר לא {יעשוהו} הטבעים כי הטבע חמרי והכח השכלי הדבק הוא נבדל  114א  ופועל בלי אמצעי מה שלא יעשה כן הטבע והשיב הפשוט דם מה שלא יוכל הטבע להשיבו דם כי אם באמצעות ההרכבה שהמורכב ישוב דם לא המים הפשוטי' כאשר עשה הוא אחרי שובו כללי ורוחני נפרד שהשיב המים הפשוטי' דם כאמרו והיו המים לדם ביבשת: עשירית עוד שקטה התשוקה ובקש המנוחה מהיות תמיד בפועל להכרחיות החמר הבלתי נאות להתנועע תמיד אל התשוקה להיות בפעל תמיד כעצם השמים אשר לא ינוחו לעולם לבקשתם תמיד להיות בפעל ושב לבקש להיות בכח כי זה הוא לו לחמר למנוחה. ואמר בי אדו' שלח נא ביד תשלח כי לא אוכל תמיד להיות בפעל ולעשות ככל אשר אנכי מצוה: אחת עשרה עוד צץ הרצון פרח החשק והשכל שב בפעל לעשות שליחותו ומחה והסיר כל מונע חמרי אשר היה אפשר למנעו והעלים ענינו מיתר חתנו ולא הגיד לו כי הולך הוא לדבר אל פרעה להוציא בני ישראל מארץ מצרי' פן ימנעהו בחכמתו ובסבות רבות חמריות מנגדות אל זאת ההליכה כאמר{ו} וילך משה עם תשוקה ורצון לעשות שליחותו וישב אל יתר חותנו שהיה {חכם} מדיני ורוחני ויכול למנעו באופני' רבים אם יגיד לו מה מעשהו. ואם לא יגיד לו ויברח ממנו על כרחו ירדוף אחריו וימנעהו ועשה כחכם יודע פשר דבר דבור על אפניו והטעהו בדברו אתו מבלי שקר וכזב שיאמר בפיהו חלילה לו ולקח רשות ממנו באמרו לו אלכה נא ואשובה אל אחי אשר במצרים ולא אמר לו הסבה אשר היה הולך בעבורה אבל המשיך דברו שיתחייב מהליכתו שמה שיראה העודם חיים ויתרו לקח זה לסבה ולא דקדק דברו אשר אמר ואראה העודם חיים שזה דבר נמשך להליכתו שמה ולא אמר לראות העודם חיים שזה היה מורה סבה. ובזה האופן הותר לנביא להטעות המונעים את הטוב כי בזה הדרך אין בפיהו כי אם נכונה: שתים עשרה עוד נפגע מהמונעים הלא המה רשמי הדמיון אשר בם חקוקים אהבות האשה והבנים המנגדים לפעולות השכל והדברי' האלקיים. כי משה לא לקח אשתו ובניו להוליכם עמו כי אם לסבה אחת נעלמת לא ידעה כי אם רז"ל במדרש אשר יארך בו הספור ובעיני העדה יתבאר עם כל הפרשה ברחבה. אך פה יאמר בקצרה והוא כדי להשיג מילת בנו גרשום אשר לא מל עד כה לסבת מניעת אותו חמיו ואשתו ובקש לפתותה חוץ מבית אביה להרשותו על מילתו ולא יכול לה. ושכלו היה גובר עליו להכריח היא ובנה על זה ורשמי דמיונו באהבתו אותה ובנה היו מונעים אותו מלהכותה ולהכריחה היא והוא על זה עד כמעט פרחה273 רוחו בפגעו בו שתי מחשבות מקבילות לעשות ושלא לעשות שאין צער בעולם ממית כזה כאמרו ויהי בדרך במלון אחרי שהיה דבר ה' בוער בו ללכת אל שליחותו ודבר אשתו ובנו מונעים שלמותו274 לסבות נזכרות בעיני העדה הנה פגישת ה' המשלחו והאומר לו להמול את בנו על כרחו ושלא בטובתו שלו ושל אמו עם פגישת דמיונו המרחם כרחם אב על בנו ובעל על אשתו עד כי זה הפעל מהפגישה בקש כמעט להמיתו כי רוח{ו} לא יכול הכילם ולא נשא אותם עד כי גברה מאד יראת צפורה ממיתת בעלה ותכרות את ערלת בנה. וגבר הכח השכלי למשה והלך לו ועזבה במלון היא ובנה כדעת רז"ל וכפי מה שיראה מהכתוב שהוליכה אביה אחרי צאתם מארץ מצרים כאשר יתבאר ברחבה מאד בעיני העדה: שלש עשרה עוד שב לעיין בכל אשר השיג במראה נבואתו ורשם את הכל בשכלו רושם חזק עד כי היה אפשרי לו להודיע ולהגיד כל אותה החכמה וההשגה לזולתו אשר זה אי אפשר כי אם אחרי שוב השכל בפעל חזק בכח השכל הפועל אשר יוכל  114ב  להשיב השכל החמרי אליו ולהשיבו מן הכח אל הפעל כן שב משה אחרי הפרדו מזאת הפגישה האחרונה ואחרי שלוחי אשתו ובניו. כאמרו ויגד משה לאהרן את כל דברי ה' אשר שלחו ואת כל האותות אשר צוהו שהשכילו כל אשר ידע עד ששב שכל אהרן גם הוא בפעל כמוהו כי השיבו מהכח אל הפעל כהשבת השכל הפועל את שכלנו כאמרו וילך משה ואהרן שניהם {שוים} כשכל הפועל והנפעל יחד עד כי אהרן היה כחמר וככלי אל משה כמו שהלשון והיד הם כלים לשכל כאמרו וידבר אהרן את כל הדברי' אשר דבר ה' אל משה ולא אמר אשר דבר לו משה כי שב בפעל גם הוא כמו הגלגל ששב בפעל בכח השכל המניע. ואמ' ויעש האותות לעיני העם: ארבע עשרה עוד עזרו ה' עזר נפלא להטות לב העם השמן להאמין אליו ואזניהם הכבדות לשמוע בקולו כאמרו ויאמן העם וישמעו כי פקד ה' את בני ישראל. שזהו עזר אלקי נפלא מאד שיטה החמר להשמע אל הצורה: חמש עשרה עוד גבר כחו על כל המונעים הרבים הבאים להסירו ולמנעו עד כי היו כאין נגדו כי עם כל מניעת פרעה לעשות שליחותו והכזיבו אותו כאמרו מי ה' אשר אשמע בקולו<ת> ועם כל דברי שוטרי בני ישראל אשר אמרו לו ירא ה' וישפוט הנה שב משה אל ה' ואמ' לו עתה תראה: שש עשרה עוד אחרי כל אלה דבקה נפשו דבק חזק לא ימוט זה ארבעי' שנה אשר היה במדבר עד שמת בנשיקה כמו שיתבאר כל זאת הפרשה ברחבה בעיני העדה: זהו סדר המדרגה אשר תלך הרוח החדשה אשר אליו המשע"ה הוא נושא את נפשו בזה השיר כלו. כי בתחלה הורה לנו כי רוח העלמה הכין עצמו לקראת השיר. והציץ כי הוא הנעים על כל השירי'. וחשק שישק לו מנשיקות פיהו ושימשכהו אחריו: ונעלה הרועה ממנו שלא ענהו לנשקו ולמושכו. ועיין לדעת איכה ירעה ואיכה ירביץ בצהרים. ונעזר אחרי כן מהרועה בתורי זהב שאמר <לו> לעשות לו עם נקודות הכסף והשיג ענינו ומהותו כי היה בא ומדלג על ההרים ומשגיח ומציץ ומחה כל רשמי דמיונו מכל דבר כי אם בו עד כי על275 משכבו בלילות בקש את שאהבה נפשו. והקיף בכל אברי הרועה והיו לאחדי' בידו כאלו הם תחת כפות רגלו בידיעתו אותם כפי מה שהם עד שהביאתו אל בית אמו וחדר הורתו כאדם העושה מזולתו כרצונו ושב במדרגה עליונה כמעט כמדרגת הרועה עד שהלך אתו ממקום שפל אל מקום גבוה שהוא מן ההרים אל הלבנון ושב כלה דבקה עם החתן וגברו העצלה והשינה והפשטת הכתונת אשר לא יכלה לקום לפתוח לדודה עד שחלף והלך לו. וחשק עוד לפתוח לדודה ולא נפגע הוא לה כי חמק עבר. ועיין עליו הרבה מראשו ועד רגליו שראהו שהוא צח ואדום וכל אבריו ונעזר ממנו בעצתו שאמר שיסב עיניו מנגדו. ורבו המונעים האומרי' שובי שובי השולמית ונחזה בך ולא יכלו לו ונדבק דבוק חזק עד כי שמאלו תחת לראשו וימינו חבקתהו עד שלא נפרד ממנו עוד כמו שיתבאר כל זה ברחבה מתוך דברנו זה: זהו מה שרצינו לבאר בזה הדרוש השני ואחריו ימשוך הראש השלישי והרביעי:  115א  276

			הראש השלישי והראש הרביעי 

			פה אשיב על הנועד לנו בתחלה לבאר בזה {הראש} השלישי משל השיר כלו כאחד. והנמשל בראש הרביעי כלו כאחד. כי לפי מה שראינו כל חמר לחסרונו לא יוכל להתעלם מהצורה הנכונה לחול בו עד השלמו תחלה בכל חלקיו בטרם תבא הצורה אליו כי יבוש ממערומיו אבל בהמצא ממנו חלק מה נכון לה לא תאחר הצורה מבא בארמנותיו כרגע. כמו שיראה זה במתדמי החלקים שבכל חלק וחלק קטן המשתנה ממנו ראשונה בו תבא הצורה הבאה ולא תאחר עת בואה עד ההפך החמר כלו אליה. וכן בצמחי' ובחיים תחול צורתם בחלק קטן ממנו נכון לה כלב לבעלי לבב או אשר יעמוד תחתיו מאבריו. ולא תעמודנה הצורות מבא עד כי ישלם הגוף כלו. כן יראה כי כל משל לחסרונו לא יוכל להתעלם הנמשל הראוי לבא עליו עם השלם תחלה כל חלקי המשל ההוא בטרם יבא הנמשל על עניינו פן יכלם מכל חסרונו אשר יחסר לו. אבל ראוי כי בהמצא ממנו חלק קטן נכון לנמשל שלא יאחר הנמשל מבא בחדריו. ולזה הוא מן ההכרחי לנו להביא המשל ולהפרידו עדר עדר לבדו. ועל כל אחד ואחד בגפו יבא עליו נמשלו. ויאמר א"כ לפי זה מה טוב שבת ב' אחים גם יחד שני אלה הראשי' האחרוני' כאחד מעורבי'. מעט מעט אחלק את הראש השלישי לבאור המשל בפרשת דברי'. ומעט מעט אחלק את הראש הרביעי לבאור הנמשל בהבדלת דרושי' ואחד לאחד אסדרם זה אחר זה בסדרים ישרי': ואולם לפי שנתפשט המנהג בין הקדמוני' מפרשי הספרי' כמו שאמ' ב"ר בראשית הש"ט הארוך בפי' לזכור תחלה שמנה דברים הלא המה כונת הספר. תועלתו. מדרגתו. חלקיו. יחסו. אופן הלמוד הנעשה בו. מה שיורה עליו שמו. מי המניח אותו. ואם היו כלם או רובם נכללים בפתיחת זה השיר כפי מה שיתבאר והתבאר מדברנו זה. זכור אזכרם עוד לתת כבוד למנהג ולתת חלק לשבעה וגם לשמנה אלה הנזכרי' והנעשי' נפתח בם ראשונה כפי הסדר אשר הם נכתבי' בספר: שם הספר השם הנקרא בו זה הספר הוא שיר והוא שם משותף. כי הוא יורה ראשונה על הנגון כאמרו כל בנות השיר. ואמ' כל כלי שיר. והדבורי' המסודרי' לנגן בהם בפה או בכלי נקראים בזה השם מפני הנגון הנעשה עליהם. והם נחלקי' למינים כפי התחלפות הקולות וכפי התחלפות ההוראות כי מהם שקולי' בקולי קולות וחרוזים בכל מלאכת היתדות אשר תכליתם ערבות {הקול} ונעימותו לא לבד הוראת הדבר ועצמותו ומהם בלתי שקולים ושוים בחרוזים אבל הם דבורי' קצרי' וארוכי' נפסקי' ונסדרי' אריח על גבי אריח ולבנה על גבי לבנה. ואריח על לבנה ולבנה ע"ג אריח כשירת הים ושירת האזינו ותלים ואיוב ומשלי אשר תכליתם כונת המאמר המצוייר בנפש לא הנגון והנעימות לבד. ומהם כפי ההוראה יעשו בעגבים. או בנצוחי' או במשלים או בחכמות או בהוראות כמו שכתב החא"ע כי הישמעאלי' כל שיריהם באהבים ועגבים והאדומיי' במלחמות ובנקמות. והיוני' בחכמות ומזימות. וההודיים במשלים וחידות. והישראלים בשירות ותושבחות לה' צבאות (שירת העמים של האב"ע). ומזה המין האחרון כל שירי דוד ע"ה. עוד יורה זה השם שנית על דבור לא ינוגן בו ולא יאמר בדרך ספורי  115ב  דברי' ככל דברי הימי' ודברי קהלת. ולא על דרך משל ומליצה ככל משלי ויחזקאל ואשר העתיקו אנשי חזקיה. אבל יאמר על דרך הדמוי והחקוי אשר יחקה הדמיון לדמות דבר לדבר בחלום או בהקיץ לתכלית הבאת תשוקת השומע לאהוב או לשנא הדבר הדומה ואם איננו הוא הוא באמת והוא הנקרא שיר במלאכת ההגיון ומזה המין שירת דבורה ושירת ישעיה. עוד יורה זה השם שלישית על דבור לא יבא לבד לאהוב או לשנא. אבל לצייר ציור ענין יחלש השכל לציירו בעצמותו ויחקה חקוי דבר מבואר תמורתו בהנחת277 ראשונה. עוד יעתק בשכל278 מעט למעט מחקוי הדבר אל הדבר בעצמו. ויציירהו על אמתתו כמו שזכר זה א"ר בקצורו לנפש כי זה הלמוד השיריי יכנס בלמוד המופתי. והוא הדרך על דעתי אשר יעשה ה' עם נביאיו אשר לא יוכלו לצייר העולם הרוחני על אמתתו ויחקה להם חקויים בהנחה מהם יעתקו אל הבנת הדבר בעצמו כמראות יחזקאל זכריה ודניאל. ומשנים אלו המיני' האחרוני' שירת הים וזה השיר כלו. והיה א"כ השם אשר שם המשע"ה לספרו הבא על {דברת} החשק הראוי למשכיל לחשוק הדבקות בנפרד הוא שם מורה על מהותו כדרך השמות המורים תמורת הגדרי'. כי מהות זה הספר הוא לשורר שיר ידידות באמרות צרופות ומזוקקות מורות על חשק רב ועצום בלהבות אש מתלהט בלב נערה יפיפיה לחשוק באיש נורא מאד ונעלה למען ילקח ממנו שתי תועלות. האחת לחקוק בכח הדמיוני היושב ראשונה במלכות הנהגת האדם כאשר הוא מטבעו שימשך יותר לפעולותיו הדמיוניות מאשר ימשך למחשבתו או מדעו ההפכי לדמיונו כמו שאמ' אבונצר בספרו לחלוקת החכמות וכמו שיתבאר בעיני העדה. ולזה יצטרך ראשונה לחוקק שם את חקקי החשק הלזה הנמרץ בתחלה. וירשם בו רושם חזק ונפלא. עד כי בהגיע צורתו חקוקה בו ויאהבהו אהבה עזה. הנה אז משרתו המתעורר ישלח גם הוא שני נעריו מעמו המתאוה והכועס את האחד ילך להתקרב אל החשק ההוא הנרשם בדמיון לחושבו {שהוא} הכרחי או מועיל לבקשת הערבות. ואת השני יהלך לדחות כל דבר זולתו שיאמין שהוא מפסיד או מזיק אל החשק המצוייר בדמיון אדוניו אשר שלחו כי כן ארחות כחות הנפש בכל מעשיהם כמבואר בנפש ובמדות ובמאזני צדק וזהו מלאכת השיר המפורסמת באמת לרשום בנפש הרואה או השומע חשק אל דבר נתעב ונמאס. או תעוב אל דבר נאהב ונחמד כמבואר בספר השיר. והשני להגביר ולחזק הציור הפנימי אל הכח השכלי הנחלש ברובי החכמי' והשלמי' מלצייר אפשרות הדבקות בשכל הנפרד. אף כי איכות הדבקות בה' אלקינו ה' אחד כמבואר מספרי הקדמוני' ריחוק אפשרותו כי כאשר יצייר החשק הגדול והנורא הזה מזאת הנערה איך מלאה לבה לחשוק ולהשתוקק אל אנוש יקר מפז ונעלם מיתר רעותיה ויצייר איכות השגתה <אותה> אותו הדבקות בדרך נפלא יוצא מההקש עד הגיעה אל ההדבקות עמו והשגת279 אהבתו וחשקו העצום אשר חשק בה לאחרונה עם היותו מואס בה בראשית תשוקתה עם שתי פעולות נוראות עשתה לבא לאחריתו. האחת את כל תוקף ההשתדלות הרב והעצום עם שקידה רבה אשר עשתה בזה עד כי נשקעה בחשק ההוא ונשטפה בו שטוף עצום מאד. והשנית את כל תוקף מאיסותה אשר מאסה כל חושק וכל מעשה וכל תענוג ועדן זולתו. וצייר השכל את כל החקוי הנפלא והנמרץ280 הזה. ועשה גם הוא אחרי השלימו המושכלות והמליכו השכל למלך על כל הכחות הנפשיות להכניעם  116א  ולתתם נגושים ומנוצחים תחת כפות רגליו לא ינועו ולא ינוחו כי אם לפי מצותו מוסרו ורמזיו על פיו יחנו ועל פיו יסעו למעשיהם כלם כאחד ואחר יקח השכל בהבנת281 איכות החשק והדבקות את זה החשק והדבקות המחוקה מהנערה עם חשוקה תמורת עצם הדבר המבוקש עד שיעתק השכל מעט מעט מחקוי זה החשק הגשמי ויבא אל החשק השכלי הנה ימצא בעצמו דבר חדש ראוי להיות אמצעי ולשוב יחס מה בינו ובין הנפרד הוא הדבר הנותן האפשרות ואיכות הדבקות כמבואר בשיר המעלות ברחבה. ולזה יקרא זה הספר שיר כי הוא חיקוי שיריי מביא אל ידיעת האמת בדבקות כאשר קדם המתלמד וידע בעצם הדבר המבוקש. וידע הצד אשר בו יפול החקויים ביניהם. כי זה המין מן הלמוד כמו שאמ' ב"ר בקצורו לנפש יכנס בלמוד המופתי בדברי' אשר יחלש השכל לציירם תחלה בעצמותם כדרוש הזה העמוק עמוק מאד מי ימצאנו ומי יציירנו ולא קראו איכות הדבקות כי לא דבר בו מצד מה שהוא דבקות רוחני פן יגשימהו כי אם בזולתו מצד שהוא חקוי לו על דרך מלאכת השיר לא על דרך מלאכת הספור או מליצה או מופת: וראה בזה המשע"ה מהחכמה מה שלא ראתה עינו של א"ר בעיונו ולבו של אבב"ט בהמשכתו עם היותו גדול על כל המעיינים כפי מה שתארו גדול מגדולי העברי' ריאשני' אשר כתב כי יחס אבב"ט אל יתר החכמי' הוא יחס מרע"ה אל יתר הנביאי'. כי הוא מצד שהעתיק איכות הדבקות מההמ{ש}כה אל העיון ולא דבר בו על השלמות כי אין העיון מספיק לזה. היה סבה כי המעייני' אשר עיינו בו כפי עיונם ולא השיגוהו כי לא יצאו מהעיון אל ההמשכה. וההמונים אשר רצו לעיין בו כפי העיון ולא השיגוהו כי עד העיון לא הגיעו הנה שניהם יכחשו בו ויאמרו לא הוא והמשע"ה לקח לו דרך אחרת טובה להמוני' ולמשכילי' והוא זה החקוי הגשמי מהחשק שבין איש ואשה. כי אמר ההמוני המדומה כאשר יראה אפשרות זה הדבקות הגשמי אשר היה קרוב לנמנע לפי מה שנתחקה בזה השיר וכפי מה שיקרה בכל יום בין החושקי' הנה ידמה כי הוא ג"כ אפשרי הדבקות הרוחני אשר יאמרו עליו שהוא נמנע כי הקש ההמשל מועיל מאד להמון ומקנה להם אמות רב. ובזה הדרך יתאמת להם אפשרותו ולא יכחישו בו. וכן המשכיל המעיין אם יעתק מעיונו מעט מעט וידרוש הדבקות באלה האופני' המחוקי' הנה אם ידרשהו ימצא לו ולא יכחישהו מצד עיונו כי לא יוכל לעיין בו ולדעת עניינו כי אם בעיון אשר ינסנו282 היכול יוכל לו ובנסיונו ימצאהו. ובזה הצד היה נצול המשע"ה מההמוני' שלא יאמרו בודה הוא מלבו דברי' אשר לא כן וגם מספקות המעייני' אשר אין מבא להנצל מהם כמו שאמ' אבב"ט כי לא דבר אליהם כלל מהדבוק הרוחני אשר יוכלו לומר כי לא מחכמה דבר על זה ולזה תארו באופן שלם כפי מה שיורה עליו זה השם שלא ישיגהו בזה ספק ומבוכה ולא ירד העם עמו לבהלה. מדרגתו מדרגת זה הספר לספרי הכתובי' הוא קודם במעלה ומאוחר בלמוד. אם קודם במעלה מצד שכל ספרי הכתובי' מביאי' אל מעלה מהמעלות כמו תהילים המביא אל האושר כמו שיתבאר בפירושנו הנקרא ספר תולדות האדם הישר ואל הבטחון בה'. וכמו ספר משלי המביא אל מעלות המדות. וכמו ספר איוב המביא אל אמונת ההשגחה וכי המדע יותר שלם מעפר ואפר וזולת זה מהמעלות. ואולם זה הספר מביא אל ההצלחה התכליתיית אשר אין אחריה הצלחה כמו שיתבאר מדברנו זה. ואם מאוחר בלמוד כי הוא במדרגה אל הלמוד מהידיעה השלמה283 כמדרגת המעשה בידיעות הפרטיות אל העיון כי כמו שבמלאכות העיוניות יש חלק מהם עיוני וחלק מעשי כן בחכמה הכוללת כל החכמות יש בה חלק עיוני וחלק מעשי גם כי המעיינים לא יודו זה. הנה הוא  116ב  אמת אצל הממשיכי' כי העיון במושכלות הוא ענין אחד ודרישת איכות הדבקו' בפעל תמיד הוא החלק המעשי מהעיון ודבר זה מבואר באיכות הדבקות לאבב"ט. כי ממנו חלק עיוני וממנו חלק מעשי וכן הוא כפי מה שיראה מלהקת נביאים שהיו מנבאי'284 ושמואל עמד ישב285 עליהם שהיה מלמד להם החלק המעשי מהדבקות באופן שלם עד כי מכחו היה על מלאכי שאול רוח אלקי' ויתנבאו גם המה: והיה א"כ כמו שהחלק המעשי הוא מאוחר בזמן הלמוד מהחלק העיוני. כן זה הספר שהוא החלק המעשי מהדבקות הוא מאוחר בזמן הלמוד והמעשה מיתר הכתובי'. כמו שיראה שני אלו המדרגות מהקדימה והאיחור מתוך {דברי} מי שראה העולם הרוחני בחייו אשר מעמנו הוא כמו שהעידו עליו חכמי דורו שנכנס לפרדס הדבקות עם רעיו ונכנס בשלו' ויצא בשלום בדבקותו ולא נטרד אשר אלו תורף דבריו: אמ' ר' עקיבא לא היה העולם כדאי כיום שנתן בו שיר השירי' לישראל שכל הכתובי' קדש ושיר השירי' קדש קדשי' (משנה, ידיים ג ה). ואמ' שם א"ר אלעזר בן עזריה למה הדבר דומה למלך שנטל סאה של חטי' ונתנה לנחתום א"ל עשה286 כך וכך סובי' כך וכך מורסן ועשה לי מתוכה גלוסקא אחת מעולה. כך כל הכתובי' קדש ושיר השירי' קדש קדשי' (מדרש תנחומא, פרשת תצוה סימן ה) שכלו יראת שמים וקבול עול אהבתו ומלכותו. וראה נא ופקח עיניך כעינא דתורא ועשה אזנך כאפרכסת לשמוע דברי תורה אשר למד ר' עקיבא את העם ממדרגת זה הספר אשר רצה באמרו כי כל העולם כלו אם ידעהו האדם וישכילהו אינו כדי להביאו אל ההצלחה האחרונה כיום שנתן בו שיר השירי' {לישראל} למען הביאו אל ההצלחה על ידו כי הוא החלק המעשי המביא אליו וכל העולם כלו הוא החלק העיוני והיה א"כ מאוחר בלמוד אל כל החכמות כלם הנכללות בכל העולם: ועוד ביאר שנית כי הוא קודם במעלה כאמרו שכל הכתובי' קדש והוא קדש קדשי'. ובא ר' אלעזר בן עזריה הנודע בחכמה ובחסידות לבאר שזה הספר כלו יראת שמים מצד למודו עזיבת התענוגי' והחשקי' כלם וקבול עול אהבתו שהוא למוד287 החשק ושקידתו ושטופו באהבה ה' וקבלת מלכותו עליו לא זולתו מכל כחות עליות כמו שיתבאר מדברנו זה. ולכן הוא ראוי להיות קודם במעלה לכל הכתובי'. מלבד כי באר לנו עוד דבר שלישי מתוך דברו כי העולם כלו אינו כדאי להקרא שלם בכל מה שהיה בו מהחכמה והתורה ושירי מרע"ה ושירי דוד כמו שהיה ביום שנתן בו שיר השירי' לישראל. כי מתוכם לא יראה שהעולם החמרי יהיה כדאי להדבק בעולם הספירה כמו שיראה מתוך זה השיר. כי גם אם יראה שהתורה בכללה היא המורשת288 לנו זה כאמרו פעמי' אין מספר בדבקות האומה בה' אמ' ואתם הדבקי' בה' אלקיכם (דברים ד, ד) המורה הדבקות בעולם הספירה הנה לא היה זה מביא בהכרח אליו כי יתכן שבימי מרע"ה אשר הבדיל את העם בימיו בארץ לא עבר בה איש ובמקום לא התעסקו בישוב ובמאכל לא עשה מותר ובאופן שהשכינה נרמזת באצבע מתוך הנסי' והנפלאות שנעשו להם יום יום ובלמוד הנעשה להם מפי המלמד אדם דעת לא היה מן הפלא אם נדבקו בעולם הספירה במעט עיון ועל ידי התורה התמימה. אבל מאז והלאה אחרי בואם אל ארץ נושבת והתענגו על רוב שלום ובנו בתים ונטעו כרמי' ואכלו פרים ונשאו להם נשים מכל אשר בחרו כפי מה שהתירה תורה. ושבו העם יותר שקועי' בתענוגות המותרות {שהתירה} תורה מאשר היו בתחלה בצאתם מכור הברזל ומעני מצרי' ועבודה קשה. לא היה מספיק כל העולם בידיעה וכל התורה ושירי דוד להביא האדם אל ההצלחה כמו שהיה נבהל המתבודד חב"י על התרת  117א  התורה המותרות המונעות האדם מבא אל הדבקות. ולזה לא היה כדאי כל הכתו' להביא אל זה הדבקות מעולם הספירה כיום שנתן בו שיר השירים לישראל המלמד לאדם עזיבת המותרות וכל תענוגות וכל חשוקי' וכל פעלי' זולת החשק בעולם הספירה עם שקידה רבה והשתדלות עצום כמו שבאר לנו זה ספר הבהיר באמרו א"ר יוחנן כל השירים קדש ושיר השירי' קדש קדשי'. ומאי ניהו קדש קדשי' אלא קדש שהוא קדש קדשי' ומה הם קדשי' אלו שכנגד ששה קצוות שבאדם. וקדש הוי להו קדש לכלהו (הבהיר, משנה קעד). זהו תורף דבריו העמוקי' ועכורי' בעמק עכור להולכי חשכה. ומבוארי' מאד289 בהיר בשחקי' ליודעי בינה. כי מצד הספר הרשום בחכמת הספירה ומצד בעל המאמר המוכתר בחכמת מעשה מרכבה ומצד הדבור בעצמו יראה כי רצה לתאר זה השיר בשהוא קדוש מכל השירי' מצד שהוא יורה הדבוק עם עולם הספירה בכלל ועם שם יו"ד ה"א המורה על התפארת בפרט בבארו מה זה הקדש קדשי' שרצה בו שזה השיר כונתו אל קדש אחד לבד שהוא קדש לשאר קדשי'. וכבר ידעת מפי הנביאי' כי השכלים הנבדלי' נקראי' קדש וקדוש שהוא מורה על שהם נבדלי' כי זהו הוראת קדש בלשון העברי הדבר הנבדל כי יאמר ג"כ על הנבדל מצד הטמאה ולא יתכן להורות על שני הפכי' אלא כי הוראתו לבד הוא ההבדל. ואחר באר לנו שאותם {השכלים} הנבדלי' הנקראי' קדש וקדוש290 אינם המניעי' אבל הספיריי' באמרו ומה הם קדשי' אלו שכנגד ששה קצוות שבאדם וכבר ידעת השתמשו' בני הנביאי' חכמי עולם הספירה בזה השם משש{ה} קצוות המורה על ששה עצמי' מעולם הספירה הנקראי' בפי הנביאי' ובניהם אחריה גדולה גבורה תפארת נצח הוד יסוד. שהם כנגד ששה קצוות שבאדם שהם שתי זרועו' והלב באמצע ושתי השוקים והברית באמצע כמבואר בספריהם. וחזר ובאר כי הכונה בזה השיר הוא אל אחד מהם והוא מי שהוא קדש לכלם. וכבר ידעת ענינם כי זהו התפארת שהיא הלב והוא גוף האילן. הנה לנו כי באר ר' יוחנן הירושלמי בשנים ושלשה דבורי' מה שלא באר יוחנן האשכנזי בעשר עלים כי זה הספר מדרגתו על כל השירי' הוא מדרגת העצם הקדוש על שאר העצמי' הקדושי' שהוא במדרגת הלב אל יתר האברי' וזה מבואר מדברי המשע"ה באמרו שיר השירי' כאלו אמ' שיר המעולה על השירי' הידועים והנעשים קודם לו: מי המניח אותו הנחת זה השיר תיוחס לשלמה המפורסם בכל חכמה באמרו ותרב חכמת שלמה ואמ' וכל הארץ מבקשי' את פני שלמה לשמוע חכמתו ובפרט בחכמת המשל והשיר באמרו שלשת אלפי משל ויהי שירו חמשה ואלף כמבואר כל שלמותו בשיר המעלות כי הוא היה השלם שבמין האנושי והוא המניח שלמות ההצלחה האפשרית לאדם מצד המעשה כי הוא היה המחדש החלק המעשי בהצלחה התכליתית מצד מה שהיה שלם בכל השלמיות החמריות והשכליות והספיריות הראויות להיות קודמות לזאת ההצלחה. ושהיה חזק הכח החשקיי לחשוק בזאת החכמה ולמחוק כל הקודמות מדמיונו ומכל כחות נפשו עד הדבקו בזה החשוק הנרמז בשם דוד בשירו ולזה הזכיר שם המניח בשם שלמה מורה שלשה מיני שלמיות חמרי ושכליי וספיריי כי בשלשתם צריך שיהיה מניח זה הספר שלם. אם בשנים הראשוני' מצד שכבר נשלם בם ובז לכלם כי לא יבוז וימאס דבר מי שלא נסהו כי אם על דרך בלתי שלם אבל המנסה יכול עליו על השלמות. ואם בשלישי מצד שידעו וחדשו לזולתו ולא יוכל ללמד מי שלא למד ולהודיע מי שלא ידע. ולא הזכיר המניח בשם ידידיה אשר נקרא שמו מפ<נ>י ה' ומפי נביאו גם כי הוא מורה על שלמות מצד הוראתו שהוא ידיד ואהוב יה לשתי סבות האחת כי לא נתפרסם בחכמה בזה השם כי אם בשם שלמה. והשנית כי זה השם לא יורה רק על שלמות רוחני כי מזה הצד הוא ידיד יה ולא יורה על שלמות חמרי אשר מצדו אין האדם ידיד יה ומן ההכרחי שמניח זאת ההצלחה באופן שהיא עליה היה שלם גם בשלמות  117ב  החמרי מצד שצריך שיתעבהו אחר שכבר שם שם בו חק ומנהג וכבר נסהו גם לא הזכיר שם בשם אביו כמו שהזכירו בספר משלי וקהלת ולא בשם המלכות כאשר עשה בשניהם. כי בשיש291 אלה הבאי' להורות על הנהגת עצמו במשלי והנהגת זולתו בקהלת אשר שני אלה יושגו מצד שהיה אביו חכם ועושה משפט וצדקה בארץ ומצד שהיה מלך חכם בהנהגה ובעיון כמו שאמ' אפלטון כי הפילוסוף והמלך שמות נרדפי' בם ראוי שיזכר שמו ושם אביו ומלכותו אשר היו סבה בהנחת הספרי' ההמה. אבל זה שהמביא אל הנחתו הוא לבד שלמותו אין ראוי להזכיר כי אם שם השלמות שהוא סבת ההנחה לזאת ההצלחה. וזהו שיחס זה השיר המעולה על כל השירי' לשלמה שהוא מצד שלמותו הניחו וחדשו: כונת הספר כוונת החכמה ההשקפיית אשר זה הספר הוא החלק המעשי ממנה. הנה היא ידיעת אופני המעשי' המביאי' אל הורדת הרוחניים הנבדלים מהחמר עד ישובו מדובקי' בנפש האדם בעודו בחיי' חייתו כי נושא זאת המלאכה הוא הדברי' הבלתי מוחשי' ובלתי משתנים מעצמותם שאין להם התחלת תנועה אבל נצחיים ונבדלי' ומשפיעי' על שלמטה מהם ונדבקי' בם דבוק רוחני. וכוונת זה הספר הוא הוראת פעולות מעשיות להוריד הרוחני מעולם הספירה בו ידבק דבקות רוחני ובו ישפיע שפע אמצעי בין הרוחניות והגשמיות עד כי ירשם בו רושם על ידו יעשה פרי בעולם התמורה אשר לא היה ולא נברא כמוהו על ידי כח מכחות הרוחניים היורדים מלמעלה כי אין בקשת הדבקות כמו שחשבו קצת המעייני' לבד שיעלה השכל ממושכל למושכל עד יעלה אל השכל הפועל וידבקהו כמו שיעלה החושק במעלות הסולם עד יגיע אל חשוקתו ויחבקה וישקה. כי מזה הצד לא יתכן כי כאשר החמר הכבד לא יוכל לעלות אל הקל כך השכל האנושי מצד דבקותו בחמר לא יוכל לעלות אל הנבדל כמו שאמ' אבונצר כי ההוה לא ישוב נצחי אשר מזה הצד שמהו לנמנע. אבל אמנם בקשת זה הדבקות הוא עליית השכל במעלות המושכלות ועשיית הכנות רבות בעולם התמורה עד שיראה שידבק בו השפע הרוחני היורד עליו מלמעלה כי טבע הנבדלי' כלם גם כי הם בעלי תכלית מלמעלה מצד עלתם שהיא תכליתם זולת העלה הראשונה כי היא תכלית כל תכלית ואין לה תכלית. הנה אין להם תכלית מלמטה כי כחם מתפשט לבלתי תכלית בכל הנמצאות אשר תחתיהם. ולזה בהמצא החמר מוכן ונאות אליהם פוגע292 יראה בם פעולתם מבלי ירידה ותנועה והשתנות כי שמה נתפשט כחם תמיד אין מונע הראותם כי אם באפס הכנת החמר אליהם כמו שהוא מבואר כל זה בכל עולם התמורה כי בהכנת החמר יראה השפע. וכאשר מלאכת עבודת האדמה תודיע אופני הכנת העפר בחרישה וזריעה ועבודת הכרם להדבקה בכח הטבעי הנכון תמיד להולידה ולהצמיחה. כן זאת המלאכה תודיע הכנת הרוח החדשה להדבקה בעולם הספירה הנכון תמיד להולידה ולהצמיחה. ואל זאת הכונה עשה מרע"ה המשכן וכליו והקרבנות והמעשיות כלם להכין מקום למטה בעולם התמורה בו יראו כחות עולם הספירה. כמבואר בספרי בני הנביאי' אשר מלאו כל ספריהם מזה. והחכם א"ע מזה הדעת באמרו אלף פעמי' בספרו הנכבד לשמור כח הקבול אשר רצה בזה כי כל ההכנות והמעשיות התוריות הם לשמור כח הקבול מהרוחני שמקבלת הנפש: ולא אמר לשמור כח העליה כי דעתו שהרוחני הוא מקובל בנפש ונראה בה ולא שתעלה הנפש אליו. וכן באר שמואל ב"ר סעדיה אבן מוטוט במקומות על דבריו אמ' חלילה לאל להצטרך לעולה רק יש לו סוד. והטעם כי ימשכו בקרבן כחות שיהיו כסא לשכינה אשר מזה יראה כי סוד הקרבן להכין293 דבר לקבלת עולם הספירה. וכן הורה לנו כי הדבר המנבא לנביא הוא כשיש מקום מקבל עולם הספירה באמרו והכבוד לפנים  118א  מהפרכת שהיה כבוד נראה לעין משה כמו שהיה בסיני לעיני הכל וזה טעם אצלו ותמונת ה' יביט. ורבים כמו אלו כמו שיתבאר בעיני העדה ברחבה ובח"ה בסבותיו: ואתה המעיין אל נא תשב באחיך תדבר בבן אמך תתן דופי על דברי זה כי אם תשוב ותראה דברי ב"ר באפשרות הדבקות אשר אמר בכח הנאצל הוא מזה המין שהוא דבר מקובל בנפש כמו שאמרנו ועיין עליו. וכן תמצא דעת הרמב"ם באגרת הסוד אשר הביא המ"ן ברדתו עליו פכ"א מהראשון מהמורה אם תביט אליו ואם תראהו. ואל זאת הכונה אמ' המשע"ה ישקני שכונת <זה> פעולת זה החשק הוא שישקהו הרוחני וידבק בו דבקות רוחני כהוראת הנשיקה מדבקות רוח ברוח ולזה אמר אעשה פעולות והכנות רבות עד שהוא ישקני ולא אמ' אשקהו כדעת המעייני': והורה בזה המאמר מהנשיקה השפע היורד עליו באופן מוגשם לעשות פרי כי בנשיקה יושפע הריר שאינו רוחני כמו הרוח גם אינו גשמי כמו המגע הבשריי מלבד כי בנשיקה יוכלל גם החבור העושה פרי כמו שיתבאר מדברנו זה: חלקיו הנה הוא שמהו שני חלקי' ראשיים אליהם יחלק ראשונה כי לא יתכן שישוב החטוף מורגל בפעם אחת ולא ישנה לו ושיגבר השכל על החמר ההפכי לו ולא יגבר החמר אי זה פעם עליו. כי הכח השכלי יש לו שני ערכי' ערך אחד לצד אשר תחתיו והוא הגוף להנהיגו ולמשול בו. וערך אחר לצד המעלה והוא צד המלאכי'294 הממוני' על נפשות בני אדם להשפיע עליהם החכמות והאורות האלקיות כמו שאמ' א"ח במ"צ:295 והיה א"כ השכל בין שני הפכים תמיד בין הכח הפועל מצד שהוא פועל בגוף ומנהיגו ומושל בו. ובין הכח המתפעל מצד שהוא מקבל תמיד ומתפעל מהעליוני' המשפיעי' בו להודיע לו סבות הצלחתו ופגשו תמיד הענייני' האלקיים והכללים הנפשטי' מהמקרי' והמושכלות הגדולות ובצורות בשמים ובארץ וכל אשר עליהם מלמעלה. אשר מפני זה ההפכיות שיש לו סדר דבקות לכל אחד משני אלה הצדדים הנה הוא הכרחי שיגבר פעם זה ופעם זה כטבע ההפכי' שלא יפסידו זה את זה כמבואר לטבעיים: ולזה הוא קרוב לנמנע שיגבר הדבקות עם הנפרד בהצצה אחת ובדבקות אחד שלא יתגבר הכח החמרי המרגיש בהפסדו כנגד הפכו כמו שאמ' הרמב"ם פעם יציץ פעם יעלם כי יעלימוהו הטבעי' כאשר יעלים ההפכי המתגבר כנגד הפכו. ולזה חלק זה הדבקות בשני חלקי' להורות כי בפעם אחת אשר ישכון עליו הרוח האלקי וידבק בו לא יבא אל תכליתו שלא יגברו עליו הטבעי' ויעלימוהו כי זה קרוב לנמנע אבל בשני פעמי' שישכון עליו רוח אלקי' זהו אפשר ואם הוא אפשרי רחוק כי מי יתן והיה זה לנו די במאה אבל אינו נמנע שימצא זה בשתי שכונות בדרך פלא שישיג האמתיות בזמן קצר בלי הרגל כמו שאמ' אבב"ט על מי שנולד גלוי העינים פתוח הראות בלתי צריך אל ההבטה נתון נוכח האמתיות כלם כי מי כמו זה אפשר להשיגו בשתי פעמי' שיגבר הכח השכלי על החמרי בפעם שנית שלא יקום עליו עוד ואלו השני חלקי' נכללים באמרו שהנשיקה לא תהיה פעם אחת אבל מרובות כאמרו מנשיקות פיהו מורות למרובות ומעוט רבים שנים ותפשת מעט תפשת תפשת מרובה לא תפשת. והיה החלק האחד מראש הספר עד חציו המורה על הנשיקה והשכונה והדבקות הראשון. והחלק הב' מאני ישנה ולבי ער המורה הנשיקה השנית והשכונה והדבוק אחרי העלמת הטבעי' אותם בשינה ועצלות אלה הם חלקיו הגדולים. והגדולים {יחלקו} אל קטנים כפי הדרושים: יחסו יחס זה הספר אל ספרי הקדש  118ב  הקודמים הוא יחס השקאת נפש נקבה שוקקה וצמאה לבעל מה ימלא חסרונה ממשקה הזרע הזרוע בביאה אל השקות אותה יין וכל משתה רויה. כי כמו שתבואת הזרע לבד הוא המרוה אותה הצמא בעצמות וראשונה כי אליו היא נושאת את נפשה החסרה למשכב זכר. וכמו שגם הוא יוליד בה תענוג ושמחה רבה כמו שאמ' א"ס כי תתענג הנקבה באותה התנועה ובהוצאת זרעה וקבלתה זרע הזכר. והסבה בזה כי העונג והשמחה ממשיגי הפועל לא הכח והתנועה היא שלמות מה שבכח וראשית היציאה אל הפעל לזה משיגה296 העונג בתנועה ואם היא מצד מה עדין בכח כמו שגדרוה הטבעיי' כמו שיראה ויושג זה העונג מהיציאה מהכח אל הפועל לא לבד בעצמו אבל גם בזולתו כתענוג הגברים בראותם הילדים עושי' פעלים נכבדי' מוציאים נפשותם מהכח אל הפעל עליהם ישמחו ויתענגו מאד כי הפעל הוא סבת התענוג. אף כי תתענג יותר בצאת זרעה מכח אבריה אל רחמה כי לא לבד הפעולה תשמח אבל גם הזכירה כמו שאמ' ארסטו' לראיה על זה כמש"ה כי ישמחו הזקני' בספורי העוברי' לזכירת הפעל אשר היו בו כבר. ויותר מזה תשמח ותגל בפעל הזכר בה שכבת זרע לפרי בטנה שזהו תכלית המלאה מדי מחסורה אשר יחסר לה מצד שהיא אשה ולא איש נשלם. מה שלא ירוה אותה הצמא כל מי הבריכה הקדמונה ותבואת הכרם אם ישקו אותה. ואם מרוה גם הוא ירוה אותה הוא בדרך מקרה אשר קרה לה כי עיפה נפשה בתאותה ויבשה לחותה אותה הצמא הוא יסירנה אך לא הצמא העצומה אשר שאפה נפשה ורוחה297 לזכר תמים ימלא חסרונה לצבות בטן ולהכיל ירך. כן יחס הספר הזה לרוות כל צמא אשר צמאה נפשו לאלקי' לאל חי רויה משקטת אותה הצמא בעצמות וראשונה ולשמח ולענג הנפש המשגת את כל המעשה אשר ילמד לעשות בדבר הזה בשלשה מיני השמחות הנזכרות. שמחת היציאה מהכח אל הפעל מעט מעט בתנועה. ושמחת ההגעה אל התכלית מהתנועה מצדה והיא המנוחה בהשגה. ושמחת קבלת הדבר החשוק העושה בה פרי ותנובה מצד הפועל המשלים את כל מחסורה. אל יתר הספרי' המרוים ומשקיטי' הצמא בדרך מקרה לא בעצם כי הם לא באו לזה בלבד כמו זה הספר הבא בשם ה' ללמד אורח חיים למעלה למשכיל ואלפים בת השכל יכיל כי הוא יביא השכל להשיג המציאות באופן היותר פשוט שאפשר שימצא ובמין מהאחרות היותר פשוט שאפשר שימצא כפי מה שאפשר להשיגם מצד שהם בו ית' נמצאי'. ולזה יהיה ערך התענוג כערך ההשגה. עד כמעט אומרה שאין יחס בינו ובין שאר התענוגי' גשמיים היו או שכליים. וזה היחס הנפלא אמרו המשע"ה בדבור אחד בעלמא באמרו הסבה מתשוקת הנשיקה היתה מפני היחס אשר הרגישה כי טובי' יהיו שני המשקים הנרמזי' במלת דודיך הבאי'298 בלשון רבי' שהוא כמו שהביא החא"ע בשם הגאון רמז לריר היוצא מן הפה בנשיקה עם הרמיזה ג"כ לריר בשרו היוצא בדבוק איש ואשתו לרוות את צמאה אשר צמאה אליו יותר מכל משתה היין הכולל כל מיני תענוגים בשריים ושכליים כמבואר במשלי הנביאים ובדברי רז"ל: אופן הלמוד הנעשה בו הלמוד הנעשה בזה הספר לא יעשה בגדר ובמופת299 ולא בחלוקה כי הבא לקרבה אל זאת המלאכה כבר השיג כל האפשר להשיג בידיעת ציוריית ואמותית הנקנית בגדרי' ומופתי'. אבל יעשה בזכוך והופעה. והזכוך הוא כי מחה ימחה את זכר כל הנאהבי' וכל הנחשקי' מלפניו למען יוכל לצייר את הנאהב והחשוק הזה ציור שלם כי האהבה השלמה לא יתכן המצאה כי אם באחד לבד כמו שאמ' ארסטו' במדות כי החושק בנשים מאד לא יחשוק נשים רבות. והאי משה אמרה באמרו ה' אלקינו ה' אחד ואהבת את ה' אלקיך בכללבבך ובכל נפשך ובכל מאדך (דברים ו, ד) כי זה יתכן מצד שהוא פשוט בתכלית הפשיטות אין רבוי בו {על כן האהבה השלמה יתכן בו מה שלא יתכן זה במי שיש בו קצת רבוי} בהרכבה. וזה הזכוך הוא המבואר בחב"י בכליון החרוץ אשר יכלה כל הרעיוני' ודמיוני'  119א  ומושכלים מנפשו לא ישאר בציורו כי אם האמת המחויב המציאות אשר גם לזה רמז מרע"ה בראשית נבואתו באמרו ויסתר משה פניו כי ירא מהביט אל האלקי' (שמות ג, ו) שהסתיר פני עצמותו כי ירא פן יהיה ערוב בהשגה אשר ישיג ויביט אל האלקי'. וההופעה הוא ההשתדלות העצום והנורא אשר יעשה להשוות הנפש המטוהרה נוכח פני ה' הגדול והנורא ונוכח האמת מכל צבאות עולם הספירה בה יפותחו האמתיות האלקיות וצורות הנמצאות בהמה על שלמותם ואמתתם אין עוות ואין סכלות בם. ותהיה נפשו כמראה הלטושה נתונה נוכח פני הצורות היפות בה יפותחו כפי מה שהם עליו מבלי עוות ושנוי. כי נפש האדם היא נכונה בטבעה להיות כמראה בה יראה כונת האמת בכל דבר ובה יחתם חותם צר כאלו הוא אחד מצד אחד ואם הוא זולתו מצד אחר להיות זה עלה וזה עלול. וזאת המדרגה היא שלמותה וסגולתה אשר בה תבדל מכל אשר תחתיה. ובה תדמה אל המלאכי'. רק כי בם זה בפעל תמיד לא יפרד מהם. ובאדם הוא {בכח} ויוצא אל הפעל בהשתדלות רב ועצום אשר ישתדל להדבק בגלגל הספירה ובעולם העלה ולא תהיה תמיד300 בלי פרוד באיש ואם הוא תמיד במין כמבואר בחב"י באפשרות301 הדבקות ובכונות ומאזני צדק לא"ח וספר העגולים לאלעפיא. ושער השמים לק' לטיף. כי זה דרכה של נפש הבאה להדבקה ללמדה הזכוך וההופעה. אשר דרך הלמוד הזה הנעשה בזה הספר בזכוך והופעה אמרו המשע"ה בשנים דברי' באמרו כי בעבור ריח שמניך טובי' אשר אני חפץ להריח בו אקח השמן והשפע אשר תורק בו אתה מכל טמאה להריק בו את נפשי מכל חלאה כטבע השמן המריק את הבשר ואחר אישיר אותו נוכח שמך שהוא שם בד"א למען יפותח בי פתוח אמת כי זהו הדרך הנכון אשר דרכו בו כל מבקשי ה' אשר ישימו ה' נגדם תמיד בציור פנימי ובדבור חיצוני ובמכתב נכחיי. כמבואר הציור בחב"י והמורה אמרו פר' נ"א ח"ג ורבו' ז"ל אמרו אל תפנו אל האלילי' אל תפנו אל מדעתכם שיהיה הציור תמיד בו והדבור מבואר במאזני צדק לא"ח שלא ידבר כי אם בו. ומרע"ה אמרו באמרו ודברת בם בשבתך בביתך ובלכתך בדרך ובשכבך ובקומך (דברים ו, ז). והמכתב כתוב בספר חיי עולם שתכתוב את ה' הנכבד והנורא ותשימהו לנכח עיניך תמיד כמבואר שם אשר מזה כתב מרע"ה וכתבתם על מזוזות ביתך ובשעריך (דברים יא, כ). ודוד ע"ה כללם כלם כאחד באמרו שויתי ה' לנגדי תמיד (תהלים טז, ח). וזהו שאמ' פה המשע"ה שההרקה נעשית בעבור שמו הגדול שיהיה נכחו תמיד כי הוא הנותן זה השלמות והחיות הנצחי כמו שאמ' ר' יהודה הלוי בר' שלום פרשת וארא בילמדנו אמ' שמך נותן חיים לכל באי עולם (מדרש תנחומא, פרשת וארא): תועלתו תועלת זה הספר הוא להביא הנפש אל האהבה האמתית הראויה לאהוב את ה' הנכבד והנורא ומהאהבה אל החשק המעור עיני החושק מראות בדבר אחר זולת חשוקו ומהחשק אל הדבוק בו דבוק <דבוק> השגה כדבקות השפל בנכבד. ומהדבקות אל קבול דבקות302 הנכבד בפחות שהוא דבקות מציאות כדבקות הצורה בחמר ומהקבול אל השיבו אל מציאות יותר נכבד כמו שבאר ב"ר אפשרות כל זה באפשרות הדבקות עד כי ישוב נצחי כעצם עולם הספירה בשוב מציאותו כעלה303 ועלול למציאותם ורואה עולם הספירה בעינו שפרה ורוחו החדשה בלי טעות ושגיאה ובלי ספק ופסיחה על שני הסעיפי' כאשר יראה הרואה בעינו המראים אשר לא יסופק בם עד כי יאמר שם ההשגה עליו  119ב  ועל המעיין בשתוף השם כי {הוא} ישיג עולם רוחני כהשגת העור המראה וזה ישיגהו כהשגת הרואה כאמרו כי לנביא היום יקרא לפנים הרואה. מלבד מה שימשך מזאת האהבה והחשק תכונות חשובות מכל התכונו' הנקנות ביתר החכמות כמו שהזכירם ב"ר בפי' הארוך לש"ט כי כאשר ידע עולם הספירה ועולם העלה הראשונה וידע מה הוא רחום {אף הוא} ישוב מרחם על הבריאות ואפי' על אויביו רק שלא יהיו אויבי ה'. מה הוא חנון אף הוא ישוב חונן ונותן מחכמתו וכל יש לו לזולתו וכן כלם עד כי יעלים מעינו כל פעל ה' למענו ובו ית' ישים אהבתו ויאות כל חשקו לעשות רצון קונו כהאותות גרמי השמים וכסיליהם אל מצות מניעיהם. כי אל מקום שהרוח האלקי השוכן אתם ללכת ילכו לא יסבו בלכתם באהבתם וחשקם להדמות אליו בכל כחם. כן הנפשות העושות זה המעשה מזה החשק וזאת האהבה תשמענה אל עולם הספירה ועולם העלה הראשונה כנפש הגלגל ותשוקתו אל עולם המלאכי המניעו: כמאמרו ויהי האדם מוכן לבא לאחריתו לפעל אשר לו לנפש חיה. כי הרוח החדשה באה באחרונה להאותות אל עולם הספירה כמו שיאות נפש הגלגל הנקרא חיה כמו שקראו יחזקאל באמרו וארא והנה ארבע חיות כי חיות הנה אל עולם המלאכי' המניעים שהם הכרובים כאמרו ואדע כי כרובים המה המניעי' החיות ונותנות להם המציאות בתנועה כמו שאמ' ב"ר בה"ה.304 אשר לפי זה קרא ג"כ הגלגלי' שהם החיות כרובי' כי הם הנותני' להם המציאות והם להם כמדרגת הצורה כמו שיקרא האדם שכל להיות השכל הוא צורתו ונותן לו מציאותו. ולזה כאשר רצה המשע"ה להורות תועלת הספר הזה קרא הנפשות העושות זה המעשה הגדול והנורא עלמות כי הוא השם המביא לידי מעשה להעלים מעינו כל נמצא זולת עולם הספירה ועולם העלה הראשונה ולאהבה אותו כי משם יעלה מעלה מעלה וזהו אמרו על כן נעשה זה הספר כלו כדי שיהיו הנפשות מעלמות עין מיתר העולמות החמריות ויאהבוך אהבה נפלאה מאהבת נשים. זהו מה שרצינו לאומרו בשמנה אלה הדברים הנרמזי' בראשית שיר השירים: האמנם בטרם אלך אל באור השיר אשר נתן לי אלקי' בזה מעט מרוחו רוח אנוש לבארו. אצילה נא נפשי מיד מי ומי יחידתי. כי ידעתי אני ידעתי יבא כל בשר לשחת את דרכי וכל פסח או עור לעקש נתיבתי. כי יאמרו הן הראנו את כחו ואת ידו החלושה אשר לא למד חכמה ודעת קדושי' ידע. ואמרו אל יושב בשבת החכמה העיונית הנה זה יוצא מעדן העיון על פי דברו ואל מקום שם ההשקפה לא בא כפי מאמרו. ואיה איפה הוא. זאת ועוד רעה חולה מזו כי מי הביא{ו} עד הלום מכל אשר היו לפניו להבין דברי המשע"ה והנה נצב על העולה על רוחו כאיש אשר אתו חלום ידבר חלום. אין זה כי אם גבה לבב לא סכלות מעט כי אם רב. אחרי כי הרוח המושל ברוחו עלה עליו. ואומרה אל פוער פיו לפעור נגדי תמיד ואל כל איש כנפשי והוא כלבי. שמע נא מה אשיב על אמרם אם אין אני מעיין ולא השקפיי מה אני. ואיה איפה הייתי ביסדי הבאור הזה. כי לא להתפאר חלילה לי כי אם ההכרח הכריחני לצאת בזה הבאור מזה השיר מדרכי העיון כי הוא מעולם שאינו מעולמו ומחכמה שאינה מחכמתו כי לבם של ראשוני' כפתחו של אולם ואם הם כמלאכי' משקיפי' אנו כאנשי' מעייני' ולזה לא יספיק עפר העיון לשעלים אשר ברגלו. אבל יצטרך לעלות למענה אל דרכי ההשקפה והקבלה אשר אין להמלט ממנה כי הוא ממינה כמו שכתב המ"ן ראש המעייני' האחרוני' ברדתו אל המורה פמ"ח ח"א באמרו הלא אמרתי לך בזולת זה המקום כי אין להמלט  120א  בקצת דברי הנביאים והחכמי' מהקבלה למה שהיתה מהפילוסופיה הקדומה בזמנם גם כי תורתנו אלקית למעלה מהחקירה הפילוסופית ואני אומר לך זה באמת לא על דרך ההראות והאל יודע. זהו תורף דבריו: זו היא הסבה העצמית אשר הוציאנו מהפילוסופיה החדשה אל ההשקפה הקדמונה. ואולם לפי שדרכי ההשקפה נעלמו מעיני ומעיני השלמי' והם רבים בדורות האחרוני' ההכרח הביאני לדבר בם על דרך אמצעי בינה ובין העיון ולעשות כמו שעושה א"ח בכונות בדברו בדברי' האלקיי' הנעלמי' כי כל עוד נפשו בו יכלה להביא ראיה מהמוחש על הנעלם בתארי האל הביאה. באמרו כבר נראה לך מזה הכלל שאתה לא תדע הנעלם אלא בנראה. ועניינו שכל אשר שאלת מאיכותו אין דרך אל הבנתך אותו אלא כשנשאלך משל מאשר ראית מהנגלים בחוש אל הפנימיי' בנפשך בשכל זהו תורף דבריו. אשר מפני זה עשיתי כן גם אני להביא ראיה כפי האפשר מהעיון אל ההשקפה. אך במקום דלא אפשר כמו ענין אין דומה לו שאין דרך להבנתו אז על כרחנו אף אנו נעשה כמו שעשה ב"ר בה"ה ובא"ה פעמי' רבות בהגיעו אל דרוש עמוק עמוק מדרכי העיון אמ' דבר זה נשיבהו אל הנבואה. וכן אעשה כן גם אני ואומרה על כמו אלה הדרושי' כאשר יאמרו חכמי המשנה בהתווכחם על דרוש מהדרושי' אשר יאמר האומר אותו מבלי סבה ואות או מופת אשר אפשר305 לסותרו אמרו אם קבלה היא נקבל ואם לדין יש תשובה. כן הדבר הזה בחכמת ההשקפה המיוחסת לעולם הספירה והשמות הקדושי' והדרושי' העמוקי' אם קבלה הוא מפי הנביאים מפי מרע"ה ומפי אב המון גוים נקבל ההקדמות המקובלות ההמה מחשובי האנשים וגדולי הנביאי' אשר לנו טוב המחשבה בהם ויקויים בנפשותנו קיום שלם אמתי דבריהם. כי לא יהיו דברי {הנביאים} חלילה פחותי הערך והאמות בעיני העברי' ובעיני כל מאמיני תורת מרע"ה ממה שהיו דברי ארסטו' ואפלטו' וישישי' הפילוסופיא בעיני חכמי הגוים. כמו שאמ' אלכסנדר על ארסטו' שעליו ראוי להשען בחכמות: וברדת המ"ן עליו אמ' כי כמו שהמופתי' ישובו כלם אל ההתחלות הראשונות והם אשר אין חקירה עליהם. כן ישובו המאמרי' כלם אל שרשי ארסטו'. ונאמר זה אמרו ארסטו' ואין להתוכח עליו. זהו תורף דבריו. וכזה כתב בספר ההלצה כי ראוי להסמך על הישישי' שכבר חקרו ואמתו הדברי'. הנה לנו א"כ כי מכ"ש יש לנו עדת המאמיני' להשען ולסמוך על דברי בני הנביאי' ויורשיהם בכל אשר דברו בשרשי ההשקפה כי יש לנו לומר נותן התורה הבין דרכה והוא והנביאי' ידעו את מקורה וממקבת מי חוצבה. ולזה נביא מדבריהם ההכרחי' לנו בידיעת באורי זה השיר מבלי הביא מופת או ראיה על כל דבר ודבר אשר מהם אדברה אך בכל כחי נתיגע להעשיר השכל שישכיל ויבין דבר לאשורו בדרך הקש ההמשל וסימן ואות מהנגלות על הנסתרות מהחיצונות על הפנימיות להטיב לבם של מאמיני' ואינם מאמיני' בני מאמיני'.306 ועל כן יהיו דברנו כלא היו עיוניים ולא השקפיים אבל כאמצעיים בינותם: ועל אמרם מה אני ומה כחי כי איחל לבאר את אשר המשע"ה העלים ממני ומעמי זאת אשיב אל לבי כי כל האיש השומר שבעה דרכי' בבאור דברי הקדמוני' הנעלמי' לא יהיה באורו חלום ולא דברי' בטלים. על כן אוחיל לבאר בו באורי' טובי' באורי' ישרי' בשמרי שבעה אלה התנאים. האחד שיהיה הדבר הנאמר מסכים עם האמת מצד עצמו ומסכים עם שרשי החכמה ההיא אשר הספר מדבר בה. ועם סדר הלמוד הנעשה בה ועם הקדמותיו ושרשיו: השני שיסכים עם הוראת הדבור המפורסם מהספר ההוא כפי הוראת מלותיו ודקדוק הלשון בהוראתו הראשונה וכפי מליצותיו ודקדוק ההשאלות והשתופי' וכפי משליו ודקדוק החקויים  120ב  עם שמירת תמיד כונת הספור וחמרו כפי הוראתו הראשונה: השלישי שיסכים נושא הספר עם חלקיו כלם מראשו ועד רגליו ובכל חלק וחלק ממנו שיסכים החלק ההוא עם כונת המדבר או השואל או המשיב כפי מה שיבא הדבור ההוא. וכל דבר ודבר יקשר עם מינו וכל מין עם סוגו עד יהיה כלו גוף אחד בעל אברי'{רבים} כלם מסכימים אל דבר אחד לא כעיר פרוצה וחומת אבני' נהרסה אשר אבניה אחת הנה ואחת הנה: הרביעי שיסכימו הדברי' אל טבעי עושיהם ואל המוציאים אותם מפיהם ומפי כתבם ואל הזמן והמקום והמנהג והעיון ההוא כי זהו בחינת הדברי' הקדמוני' לא שיסכימו אל מקומות המפרשי' ואל הדורות האחרוני' והמנהגים החדשי' מקרוב באו לא שערום אבותינו הקדמוני'. החמישי שיסכימו עם כונת האומר ועושה כי יש פעולות רבות יעשו לתכליות הפכיות האחד מגונה והאחד משובח. ואם האומר או העושה נכבד צריך שיסכים התכלית עמו ויהיה לתכלית משובח וההפך בהפך ולהסיר הגנות אשר יחשוב המגונה שלתכלית מגונה עשהו עושהו כי בזה מהכבוד הגדול למפרש להסיר גנות המספר307 בכל כחו: הששי שיסכים הדבור או המעשה אל גדולת האומר ועושה כי שפל הנפש יראה לו מהפרעוש אשר מצא כי הוא סוס או פרד או עיר בן אתונות והוא לא ראה ולא ידע כי הדובר היה רוכב על פיל ועל קרני ראם ארכובותיו כי גדלה עד שחקים נפשו. ומתפארת המפרש להעלותו מעלה מעלה לא להשפילו מטה מטה. השביעי שיסכים עם יתר פעולות העושה כי אם רוב מעשיו הם בחכמה ועשה או אמר דבר שיראה להמון שהוא פעל מגונה יותר ראוי למפרש ליחס הפעל ההוא אל החכם שעשאו שזה קרה לו מצד שטעה וחשב שההמוני' יותר שלמי' ממה שהם מליחס אליו זה מצד הפתיות ואולת כי פעמי' רבות יעשו החכמי' פעולות יראה להמון שהם פחיתיות מפני שהחכמי' חושבי' שההמונים הם שלמים יותר ממה שהם. כי כמו אלה יקרו בספורי התורה והכתובי' והשומר נפשו באלה התנאים ירחק מהם ויתקרב אל האמת והנכון כפי האפשר. לא שיחייב על כל פני' כי מה שאמר הוא מה שכוון המחבר: ודי לי בזה אם אלכה לי אל ספרי הגדולים בשמירת אלה התנאים: ומהנה אתחיל בבאור שיר השירים עם עזרת שדי בגבורי': 

			פרשת גדולת מיטב השיר הראשונה מהראש השלישי: 

			מן שיר השירי' וגו' עד משרים אהבוך. הוראת המלות והאותיות הנסתרות לפי המשל והנמשל: 

			עומק השגת הדברי' העמוקי' שבעת סבות: האחת היות המלות מושאלות או משותפות או נעתקות: השנית היות הדבר משל לדבר עמוק: השלישית סדור הדבר בקצור: הרביעית עומק סדור הלשון: החמישית עומק הספקות הנופלות בדבר המדובר בו: הששית צורך הקדמות רבות להבנתו: השביעית קושי הסכמת המשל עם הנמשל: וכולהו איתנהו בזה השיר ולזה היה מן ההכרח לבאר הוראת המלות תחלה לפי המשל. ולמה הם משל ולסדר הדברי' והלשון ולהרחיב הנמשל בהתרת ספקות. ולהרבות בהקדמות הכרחיות בהבנת הנמשל. ולהסכים המשל עם הנמשל. 

			שיר יאמר על הנגון הטבעי מקולות ב"ח. ועל המלאכותי מהקשת גשם בגשם ועל השכלי הנעשה בהגיון לאהוב או לשנוא או לצייר. הנעשה בערך וביחס מיחסי המושיקא. ולפי הנמשל יורה על יחסי התנועות וההפעליות החמריות ועל יחסי ההשפעו' הרוחניות ומלאכיות וספיריו'. השירים, הה"א תורה על הידיעה מצד הפרסום והקדימה בזמן ועל דבר מה שעליו כמו מלך המלכים. לשלמה, הלמ"ד מורה על קנין מצד שהוא הפועל כמו השמי' שמי' לה'. ושלמה מורה שלמות מצד הוראת המלה ומלכות מצד הפרסו' ממלכות שלמה עם הוראה כמו כן חכמה רבה אשר נתפרסם בה בפי כל באי עולם. ולפי הנמשל יורה על העצם האחרון מעולם הספירה כי הוא היותר שלם שבכל הנמצאות מעולם הספירה ולמטה והוא המולך עליהם ולזה קראוהו מלכות וממנו יוצאת החכמה לנביאים כמו שקראוהו חכמת שלמה וחכמה אחרונה: ישקני  121א  הנשיקה היא דבוק הפה עם דבר מהדברי' אדם היה או דבר אחר להורות על חבה יתרה נפשיית ורוחנית אשר הוא שופך נפשו על הנישק לו. ואם היא מפה לפה יותר היא מורה על דבקות נפש בנפש. ונעשית לפי מה שאמרו ז"ל במדרש רות לחמש סבות: או לתפלות והיא נשיקת החושקי' המתדבקי' בנפשותם והיא הנאמרת בסתם בכל המקרא: או לגדולה שמתדבק עם הגדול כמו ויצוק שמן על ראשו וישקהו דשמואל ושאול: או של פרקי' שמורה שהיה תמיד דבק עמו בנפשו ואם רחק ממנו גופו כמו ויפגשהו וישק לו דאהרן ומשה. או של פרישות שמורה כי גם אם הוא נפרד גופו מעמו הנה נפשו תשאר קשורה בנפשו כמו ותשק לחמותה דערפה: או של קורבה שמורה כי כמו שהם שאר בשר כך הם שאר נפש כמו וישק יעקב לרחל. ונבחר זה הפועל בהוראת זה הדבקות הנפשי להמשך עמו עונג בשריי בשלשה פנים. עונג המשוש בשני פנים מצד התענוג המשושי באבר עצביי רב המשוש כמבואר לטבעיים שהוא הפה ובאבר חלק שיש בו מן הערבות במשוש והוא השפה והעונג השלישי הוא מצד שיוצא מגדר המשוש גם כי לכלל טעם לא בא הנה בו יותר עונג מיתר המשושי' כי האמצעי במשוש הוא הבשר או העור לפי רוב הטבעיים והאמצעי בטעם הוא הלחות שתחת הלשון. וכבר הוא מבואר לטבעיים שחוש המשוש הוא הפחות שבחושי' ואחריו במעלה הוא חוש הטעם ואם האמצעי של חוש הטעם יהיה אמצעי לחוש המשוש הנה אין ספק שיצא מעונג המשוש אל עונג הטעם. ומזה הצד משוש הנשיקה ערב ומענג מאד מצד האמצעי שיהיה במשוש הנשיקה שהוא הריר היוצא מתחת הלשון האמצעי לחוש הטעם שישוב אמצעי לחוש המשוש. ולפי הנמשל יורה על דבוק ה' הנכבד והנורא על ידי התפארת עם הרוח החדשה דבקות הנכבד בנתינת המציאות והעלוי ודבקות הפחות בהשגת המעולה ושובו להיות לו כנושא וככסא לסבות חמשה: לסבת החשק המתילד בין המקבל והמשפיע אשר זה ידביקם: ולסבת גדולת המקבל בשובו יותר מעולה וראוי להדבק במה שלא היה ראוי לזה בתחלה. ולסבת פרוק החבור אשר היה המקבל מפורק מהמשפיע מפני המונעים אותו עד כה אשר סרו ממנו ושב עתה באפשרות קרוב להדבק במשפיעו ודבק בו. ולסבת פרישות המקבל אשר הוא פורש ממשפיעו לעתים ולרגעי' יעלימוהו הטבעי'. והוא מצד עצמו אשר הוא חפץ בדבקותו כי לא פורש ממנו כי אם בהכרח החמר הנה גם בפרשו ממנו זכור יזכרהו ולא ישכחהו עד כי בכח זה עוד ישוב אליו וידבקהו. ולסבת יחס מה נמצא בינותם להיותם <להיותם> מושפעי' מעלה ראשונה שניהם ונכנסי' תחת סוג העצם הנבדל מהחמר על כן ידבקו דבוק שכלי אין פרוד חמרי מפריד בינותם. אשר אחריו {ימשך} מהערבות והעונג העצום והנורא מכל ערבות הנפש ותענוגיה האחרים לסבות שלש: האחת להיות כל ערבות בא מפני ההשגה וכערך ההשגה אל ההשגה כן ערך הערבות אל הערבות. והשגת הרוח החדשה היא ההשגה היותר רוחנית ודקה מכל ההשגות. א"כ הערבות הנמשך אחריה הוא היותר ערבות מכל הערביות: השנית להיות כל מושג מענג הוא דומה מצד והפכי מצד ואינו מסכים מכל צד. הנה מזה הצד לא ישלם העונג והערבות מצד ההפכיות והמושג השכלי אין בו הפכיות כי אין שכל הפכי לשכל אבל מסכים מכל צד. הנה מזה הצד ישלם העונג והערבות מפני הדומה המתענג בדומה. השלישית להיות המשיגים החמריים מוגבלי' במיני ההשגות אשר אין ביניהם אמצעי נשלם כאשר יצאו מגבול השגתם. גם אם היה מצד מה יותר308 שלם מאשר היה  121ב  בתחלה לצאתו ממדרגה שפלה אל עליונה ממנה הנה עם זה הוא בלתי נשלם אחרי שלא בא אל גבול המדרגה העליונה ממנו ולזה לא היה ערבות ועונג נשלם. אבל השגת השכל להיותו בלתי מוגבל במדרגות אבל הוא עולה תמיד ממושכל אל מושכל עד המושכל האחרון בהשגה הנה בכל מעלה ומעלה הוא שלם כפי אותה המעלה ולזה אם יצא מהעיון ואל ההשקפה לא בא הנה הוא שלם כפי אותה המעלה וערב ומתענג על ה' עונג שאין תכלית לו וכל עוד שתוסיף השגתו יוסיף תענוגו: 

			מנשיקות המ"ם הבאה על השמות הנאמרי' בלשון רבים גם כי היא על הרוב למעט כמו שאמ' ז"ל מן הצאן ולא כל הצאן פה לא באה למעט אלא לרבות לפחות שישקנה מנשיקותיו שתי נשיקות לא אחת כי לא נעתרות נשיקות כי אם משונא שהם דומות למרובות אבל מאהוב כל עוד שירבה דומות למעוטות כי הדבר המשלים מענג ואינו למשא כרוב הבגדי' החמים ביום קרה לא היו עליו לטורח כאשר הם בימות החמה. מלבד כי יש ברבוי הנשיקות רמז אל {הנשיקה} הנסתרת בכלים המולידים הדומה לנשיקה הגלויה במשוש עצביי וחלקיי ובאמצעות לחות ודבקות רוחני נפשי מצד החום הטבעי הנשוא בזרע והכח המצייר שהוא כח נפשי נשוא בו ומתדבק בה ועושה פרי אשר מפני זה רחם לא אמרה הון כי אם הב הב (משלי ל, טו-טז): ולפי הנמשל יורה על הברקים והנצוצות המבריקי' ונוצצים פעם אחרי פעם עד ישוב הנצוץ להב ולא די לו בברק אחד ביומו או בלילו כי לא יאיר חשכו באמת וכל עוד שיתוספו עוד יוסיפו עונג ותשוקה אל הרבוי ולא יהיו עליו למשא בהשיגו בם שלמות רב על שלמותו שאינו דומה השגת העיון עם השגת ההשקפה מלבד התקוה אשר יקוה הדבק לקבל בדבקות ההוא כח נסתר עושה בו פרי ותנובה לפעול בהיולי כרצונו כי זה פריו אשר יוליד בדבקותו דבוק נגלה ודבוק נסתר אשר הוא הדבקות בעצם האחרון הפועל בהיולי העולם מצד מה שהוא מקבל מצדיק יסוד עולם שהוא נעלם והוא העצם המוליד המציאות העלול מעולם הספירה והכל מצד מה שנדבק בעצם התפארת דבקות חזק יכול לחדש אותות ומופתים שהם פרי הדבקות הנראה לעינים: 

			פיהו פה הוראתו הראשונה על כלי החי המכניס האוכל כאמרו בלעו מפיו. והמוציא הקול כאמרו כי פי המדבר אליכם. ופי ה' דבר. והושאלה לדברי' אחרים מצד אותם הפעולות כאמרם ז"ל על המורסא אם לעשות לה פה. אשר ירצו בזה להכניס ולהוציא האויר והליחה. ומזה הצד הושאלה לפי הנמשל על מלכות הנקראת פה ופי ה' מצד שמכנסת הנביאים לעלות אל התפארת ומוציאה הדבור היוצא מה' הנכבד והנורא אליהם ונקראת תורה שבעל פה: דודיך דוד יאמר על אחי האב כאמרו או דודו או בן דודו ויאמר על האהבה כאמרו שיר ידידות ויאמר על האהוב כאמרו דודי לי. ויאמר על הריר היוצא בנשיקה כאמרו נרוה דודים והוראת כלם אהבה שלמה תמימה אין בה דופי ועמל כי אם מתיקות וערבות ועונג רב כפי מה שיראה זאת האהבה בטבע309 באחי האב שאהבתו לבן אחיו כמעט מאהבת האב לבן מצד כי הוא לו כבן אחרי היותו בן אחיו ואין לו ממנו כי אם עונג בלתי טורח ועמל כי גם אם האב אוהב הבן מצד צער גדול בנים משחית את האהבה לעתים ורגעים ומפסיד העונג אבל בדוד אין הדבר כן. וזאת האהבה מהדוד נראתה מאברהם אל לוט שהיה בן אחיו ועשה מה שעשה לסכן נפשו בעדו מה  122א  שלא יעשה פעמים רבות האב לבן. וכן בענין דוד שאול אשר דרשו וחקרו על ענין אשר היה מתנבא לאהבתו אותו יותר מאביו כפי {מה} שהורה לנו הכתוב שם. ומי לנו גדול ממשה אשר כל אהבתו היתה בבני אחיו יותר מבניו. ולפי זאת ההוראה מהאהבה התמימה הושאלה זאת המלה באהבות שבין הרוח החדשה ובין השם הנכבד והנורא. ויהיה נאמר לפי הנמשל לפי הוראתו הראשונה שהעלה הראשונה היא לרוח החדשה המושפעת מהעלול הראשון במדרגת הדוד האוהב אהבה שלמה ותמימה בלי יגיעה ועמל מעורב בה כי אין לפניו ית' עמל וטורח ולא עפוי להופיע הטובה בנמצאות. ולפי הוראת האהבה שבין המשפיע והמקבל שהיא גדולה מאד כאמרם ז"ל יותר משהעגל רוצה לינק פרה רוצה להניק (קהלת רבה א' טז) כענין הופעת הרב לתלמיד במושכלות. ולפי הוראת השפע השופע בו דבר מורגש הרגשה רוחנית השוכן אתו תמיד בתוך לבו ועושה פרי בפלאות ההיולי. מיין המ"ם הוראתה על הדבר הבא ממנו ועל היותר טוב ממנו כפי הוראת הלשון: היין ממנו טבעי וממנו מלאכותי. הטבעי כפי מה שאמרו הטבעיים הוא מחזק הטבע וכחות הנפש ומחדד השכל ומרבה השמחה ומלפניו תרוץ דאבה. והמלאכותי יהפך {לטוב} כמו יין הרקח ויהפך לרע כמו יין התרעלה כי הוא קולט הסמי' אם טובי' ואם רעים. וכפי אלו ההוראות יורה לפי הנמשל על השפע השופע מבינה אשר משם החכמה וההשכל והתבונה הנקראת בפי בני הנביאים היין המשומר בענביו מששת ימי בראשית שהוא השפע הטבעי היורד מעולם הספירה בעלולי' ממנו ומזה יחשוק המקבל השפע הבא לו מתפארת הנקרא דודי' שיהיה נעשה מאותו היין השופע מבינה אליו: ויורה על השפע השופע מגבורה אשר הוא מלאכותי ומעורב עם דבר רע אל השכל ואם הוא טוב מצד אחר הנקרא בפי בני הנביאים יין נסיכם. אשר עליו אמ' המקבל שהדודי' יותר טובי' מאותו היין כי הם כמו יין מעורב עם סמים טובי' להיותו מעורב עם חסד ורובו רחמי' וחסדי' טובים ויין הגבורה כלו דין קשה. על כן היו הדודי' ההם יותר טובי' מהיין ההוא שהוא דין: לריח מהוראות הלמ"ד על השמות היא כמו בעבור הריח היא השגה יותר רוחנית מהמשוש והטעם ובמרחק רב מאד כמו שהעידו הטבעיים על העופות המריחי' במאות מהמילין את ריח הנבלות. והאמצעי לו הוא האויר היותר דק מהבשר והלחות הריריי. ולזה הושאל בהשכלה הרוחנית הדקה מן ההשגה העיונית כאמרו והריחו ביראת ה' (ישעיהו יא, ג) שהיא השגה השקפיית משגת דברי' רחוקי' במציאות ובזמן באמצעות השפעות רוחניות דקות מההשפעות העיוניו'. על כן יורה לפי הנמשל על ההרגשה שירגיש הרוח החדשה את עולם הספירה ואם הוא רחוק ממנו באמצעות רוחניות המלאכי' המניעי' שהם יותר רוחניי' מנפשות הגלגלים ומהשכל הפועל. שמניך השמן בעל שתי סגולות הפכיות כשהוא עם הדברי' הלחי' לקלותו הוא עולה על כלם. וכשהוא עם הדברי' העבים הוא יורד לדקותו בתחתית כלם עם שהוא קולט ג"כ הריח הטוב מאחרי' כמו שמן רוקח. והריח רע כמו זבובי מות יבאיש יביע. וכן הוא ממרק ומנקה לכלוך הבשר. ומלכלך הבגדים. ולזה הוקצה למשוח בו הדברי' הקדושי' כמשכן וכלים וכהני' ומלכי' למעלתו שהוא עולה על כל המשקי' ולטוב ריחו שהוא קולט ריח הסמי' הנכבדי' ולדקות פעולתו שיפעול בנקלה בנמשחי' פעולה נוראה עד כי העידו בעלי הסגולה כי ממנו מרוקח כתאר מביא אל הנבואה במשיחה ולהמרקתו שהוא ממרק כל טמאה. ולכן יורה לפי הנמשל על עולם הספירה העולה למעלתו על כל עלול ונברא. ובנוחו על עולם התמורה על ידי הנביא שהוא מביא למטה כחותיו הוא {יורד} עד שאול מטה מרוב פעולתו בהשפעה וקולט את הטוב מעולם העלה הראשונה ואת הרע לא יקבל כי אם בערוב דבר צר310 בתוכם המגשים כל רוחני  122ב  היורד למטה לארץ בכח הטומאה ומטובו הגובר בו הוא פועל פעולה נוראה ברוח החדשה לטהרו ולהביאו לידי רוח הקדש והנבואה: תורק ההרקה תאמר על דבר יוצא ממקום אל מקום גם כי המקום אשר ממנו יצא ישאר מלא מגשם אחר יקרא311 הרקה וזה על הרוב יאמר על כלי מלא גשם מוחש ויוציאו אותו משם יקרא מורק לפי שהכלי לא ימלא בעת ההרקה כי אם מגשם אויריי בלתי מורגש לעין כל יקרא מורק שהוא נשאר ריק ואין הדבר כן כי הוא מלא מדבר יותר דק ממה שהיה מלא בתחלה. ויאמר על דבר שהיה מונח ונשוא בדבר והוסר משם כמו ומורק ושוטף שהוסרה החלודה ממנו. ולכן יורה לפי הנמשל אל השפע השופע מעולם העלה הראשונה על עולם הספירה אשר יראה חלילה כי מרוב ההשפעה היורדת שישאר אותו העולם ריק ממנה. והדבר הוא בהפך? כי השפע היורד הוא דבר יותר מורגש הרגשה שכלית מהמלא הנשאר שהוא רוחני בתכלית עד שלא יורגש אפי' הרגשה נבואיית אף כי הרגשה שכלית ואותו השפע היורד הוא בערך אל הנשאר כמו החלודה המורקת מהכסף והזהב כי עולם הספירה הוא כחלודה בערך עולם העלה והוא הנקרא עולם חלד כמו שעולם התמורה נקרא חלד בערך עולם התנועה. וכן עולם התנועה בערך עולם הספירה כי כל אחד מהם הוא עולם חלד בערך אל שלמעלה ממנה: שמך השם יאמר להורות על מהות הנקרא בשם ההוא כשמות הנאמרי' תמורת הגדרי'. ויאמר על הוראת התאר שהם פעולות ובכלל מקרי' או הסכמות יסכימו בו רבים. ויאמר על התפשטות השמועה מהדבר לטוב או לרע כאמרו טוב שם. ויאמר על התיחסות ש{י}תיחס דבר לדבר כאמרו רק שמך יקרא עלינו. ולפי הדרך הזה היו כל השמות הקדושי' שהם עצמי' וכחות אלקיות מתיחסות אליו ית' ונקראי' בשם משמותיו הקדושי' והם כחות שכליות אלקיות חצובי' ממחצב העליון ית' לא שהם זכר בדבור מבלי עצם. על כן יורה לפי הנמשל על עצם מעצמי עולם הספירה הנקרא בשם יו"ד ה"א שהוא מתיחס אליו ית' ונקרא שמו עליו. עלמות זה השם יאמר על ימי הבחרות שהוא קרוב לשתי שבועות שנים שעברו שני שלישי זמן גבורת הנפש הצומחת שבהחלשה תגבר הנפש המשכלת ויאירו ניצוצי ברקיה כאמרו ימי עלומיו ומזה נגזר עלם ועלמה. ויאמר על הדבר הנעלם כאמרו תעלומות חכמה לא שיהיה נעלם תמיד אלא פעם יציץ פעם יעלם על החכמות הנקנות העושות כן. ויאמר על הדבר הנצחי שהוא עולם העצמים הנבדלים: כאמרו והוא ינהגנו עלמות. על כן יורה לפי הנמשל על הנפשות והרוחות החדשות בראשיתם שהוא ימי עלומיהם ודרושי' תעלומות חכמה ותשוקתם להתנהג כל ימיהם בעולם הספירה הנצחי לעולם ולעולמי עולמים: משכני המשיכה בדברים החמריים היא בדבר חמרי. ובדברי' הרוחניי' היא בדבר רוחני כי כל דומה מושך בדומה ומביאו אליו ומוציאו מן הכח אשר היה בו אל הפעל אשר יבא בו ככל הצורות שהם בכח ונמשכות מהפועל ויוצאות לפעל לפי דעת האומרי' שהם בחמר בכח והשכל הפועל מוציאם לפעל. על כן יורה לפי הנמשל על בקשת הרוח החדשה אל עצם עולם הספירה שימשכהו מן הכח בדבר רוחני וישיבהו עמו בפעל: אחריך יש אחר שהוא סמוך ואחר שהוא מופלג. והסמוך אל החשוק יותר נכסף. והמופלג מספיק מצד שנתישר נכחו ושואף שואף להשיגו בלכתו תמיד אחריו. על כן יורה לפי הנמשל כי הבקשה היתה להיות נמשכת בדרך ישר הולך אחרי השגת עולם הספירה נוכח פני עליו{ן} באופן שלא יטה הרוח על ימין או על שמאל כי אם דרך הקו הישר שהוא ממלכות לתפארת ומשם לבינה ומשם אל עולם העלה הראשונה כפי ההנחה מכתר חכמה ובינה כמדרגת גדולה גבורה תפארת: 

			נרוצה המרוצה תעשה להאותות החמר אל הרצון לבקשת המועיל או לברוח מהמזיק בכל החיים או להתדמות לעלתם ככל עצם השמים הרצים על כן יורה לפי הנמשל על הרוח החדשה החפצה לרוץ אל עולם הספירה המועיל ולברוח מעולם התמורה המזיק ולהתדמות אל עולם התנועה הרץ אחרי חשוקו כעוצם ידו. הביאני ההבאה היא תנועה אמצעית בין ההכרח והרצון כאמרו הובאו בית יוסף ואמר והובא אל  123א  הכהן. על כן יורה לפי הנמשל על הרוח החדשה שהובאה ראשונה בדבקות המלכות שלא יתכן זולת זה והיה זה הכרח לה כי לא חפצה לבד בדבקותה אבל במה שלמעלה ממנה. ואולם היה זה ברצונה לפי שע"י זה הדבקות אולי יישר בעיני האלקי' להביאה משם אל מעלה עליונה כי היא שער עולם הספירה אין דרך להכנס זולתה: המלך הוא השליט על הארץ הוא העושה משפט וצדקה בארץ בחכמתו ובתבונתו מנהיג את העם כלו על כן יורה לפי הנמשל על העצם האחרון מעולם הספירה אשר זה דרכו על הארץ והוא המולך בה בכחו נתן לו ית': חדריו החדרים הם מקומות שם יצפנו כל צפון לצפוניו וגנזי המלך אשר הוא חפץ לפזר לרגעי'. על כן יורה לפי הנמשל על כל כחו הרוחניות אשר משם תצא טובה וגדולה ועושר וכבוד למטה לארץ הנקראות מחנות שכינה כמו שנקראות מחברות מככבים מחנות לבנה שיש לכל אחת השפעות שונות להופיע למטה לארץ: 

			נגילה ונשמחה לפי הנראה משמוש שני אלה הפעלים הבאים זה אחר זה שהגילה היא ראשית השמחה והשמחה היא תכלית הגילה כאמרו אל תשמחו אל גיל כעמים (בבלי, גיטין ז א') כאילו יאמר שלא ישמחו אל תכלית הגיל. והוצרכו שניהם כי דברי' רבים יגילו לב עושם בראשית עניינם ולא ישמחו בו לאחריתם ככל הדברי' היפים בעתם ותכליתם אינם טובים. ודברי' יש שלא יגילו בראשיתם להיותם נעשים לבד לתכליתם ומשמחים לאחריתם כי טוב הוא. וכמו אלה הפעלים ימצאו בדברי' החמריי' ואולם הדברי' האלקיים הם משמחי' לב עושיהם מראשית דבר עד אחרית דבר. על כן יורו לפי הנמשל על ההשגה ההשקפיית המשמחת מראשיתה {ועד אחריתה} התוכפת312 אורה ותופסת313 שמחה לא העיונית אשר יש עמה עצב וצער בראשית תבואתה וגם לעתים גם לאחריתה אם לא נשלמה כאמרו יוסיף דעת יוסיף מכאוב: נזכירה הזכירה תאמר על שמירת הצורות הנרשמות בכח הזוכר. ועל השבת הצורות אשר נרשמו ואחר נשכחו שיתכן להשיבן לקדמותנה בהתחברות הכח המדמה והשופט314 והזוכר כי על ידי שלשתם הראשונות הנשכחות תזכרנה ונקרא הזדכרות. על כן יורה לפי הנמשל על זכרון המדע ההשקפיי הבלתי נשכח אבל נשאר בכח הזוכר לעולם כי הידיעה האמתית {לא תשכח} לעולם אם לא היה מחמת חולי ואונס גדול אשר {אפשר} השיבו בהזדכרות: משרים הדברי' האמצעיים בין הקצוות הם הנקראי' משרי' שאינם {נוטים} אל אחת הקצוות. והם הדברי' היותר שלמי' שבנמצאי' כאמרו צדק ומשפט ומשרי' (משלי ב, ט) שהצדק והמשפט הם הקצוות. והמשרי' הם אמצעיים ביניהם והוא המשובח עד כי יתואר בו ית' כאמרו צדיק וישר הוא. על כן יורה לפי הנמשל על היושר הנמצא בנמצאות שהוא המישיר האמתי המביא אל אהבת הישר ושומר ההולך ברוחו החדשה לבל יטה ארחות דרכו כי אם בדרך ישר ילך נכוחו כי אין צדיק בארץ אשר לא יטה ימין ושמאל כי אם מי שהוא ישר עם אל ועם קדושי' נאמן: 

			הרחבת המאמר הקצר מהשתרע עליו המשל והנמשל: 

			הקצור הראשון שבזה המאמר הוא כי לפי סדר החשק ההוה בין שני חושקים ראשיתו ההבטה בעין האהבה. ואחריו התעורה בקול שרים ושרות. ואחריו דברי' טובים דברים נחומי' פנים אל פנים. ואחריו נגיעת יד אל יד במשוש תענוגי' ואחריו חבוק ידים ואחריו נשוק שפתים. וזה המאמר קצר בכל אלה הראשונים ואחרון אחרון חביב שם ראשון ואחרון: השני בהוראת פעל ישקני כי כפי הוראתו לפי הוראת הלשון יורה על הגדת העתיד כאדם האומר ידעתי כי זה ישקני לעתיד לבא. ואולם לפי הקשר הנאמר אחריו לא יראה שהוא הגדת עתידות. אבל יראה שהוא הגדת תאוה {נסתרת} אל הזולת או בקשת הדבר הנשאף כאומר מי יתן וישקני. ויהי מה הנה הוא קצר בהוראתו.  123ב  השלישי בהתחלת הדבור כי יראה מהמשך הספור כי העלמה היא דברה ראשונה אשר אין זה מטבע בנות האדם הצנועות אם לא דבר אליה הבחור תחלה. והנה קצר בזה שלא הביא דברי האיש אליה: הרביעי בידיעת מי הנכסף שיהיה הוא הנושק כי לא נזכר שם תחלה אשר יודע ממנו מי החשוק: החמישי בידיעת מי החושקת גם כן לא נזכר מה שמה ובת מי היא: הששי בידיעה עם מי היא מדברת כי דבורה שלא לנכח או היא מדברת על לבה או עם זולתה ולא נזכר איך ומה: השביעי בידיעת מקום הנשיקה כי היא נעשית על היד או על הכתף או מקומות אחרי' כפי המנהגי' או בפה ועל דל שפתים ולא פורש איה איפה תשוקתה כי ישקנה: השמיני בידיעת הסבה משוב המאמר מדודיך נכחי אחר שהיה ראשיתו בלתי נכחי: התשיעי בסבת מה ראתה לדרוש ממנו המשיכה אחרי ראותה כי בשנאה הדפה לבלתי נושקה כי מי ערל לב אשר {ימנע} הנשיקה מאשה בתולה אשר שאלה בפיה כי אם מפני השנאה. ולמה זה יספה לדרוש ממנו המשיכה אם לא נשקה. ואם אמת היה כי נשקה אין צורך בבקשת המשיכה כי לא ימנענה ממנה כי בחיקו ישאנה ועל כתפו ינהלנה ועל צוארו יענדנה עטרות לו. אין זה כי אם מותר ובטל עם ידיעת סבת הפיכת הדבור מיחיד לרבים פעמים את הראשון אמר משכני בלשון יחיד. ואחר אמר נרוצה בלשון רבים. וכן אמר הביאני ואחר אמר נגילה נשמחה נזכירה עם זרות הדבר שיאמר האדם להביא אל הזוכר אף כי בהזדכרות מה שלא טעמו ולא עלה על מוחשו: העשירי בסבה למה הפסיקה הענין מהמשיכה והנמשך אחריה בדבור הביאני המלך חדריו. האחד עשר כי הוא מאמר בלתי נשלם שלא הזכיר מה היה בהבאת אותה המלך חדריו: השנים עשר בסבה מה ראתה להגיד כי המשרים אהבוהו אם כל כונתה היתה לפי המובן מהמאמר להגיד כי היא אהבתהו ולא הגידה דבר מזה כי אם המרוצה והגילה והזכירה עם היות כי זה הפך הכונה כי כל עוד היות אוהבי אדם רבים לא חשב אנוש אף כי הנערה הזאת: ואולם הרחבות אלו הדרכי' הקצרים לפי המשל והנמשל יורחבו על הסדר לפי כונת הספר איש איש על מקומו: 

			א' לפי המשל לא רצה לשמור הסדר315 ההמוני בחשק הגשמי פן ילפתו ארחות דרכו אשר דרך להעתיקו ממנו אל הרוחני ושמר לבד קצת מדרכיו ההכרחיים לחשק הרוחני והוא השיר המעולה אשר העירה אל ההבטה ואל תשוקת הנשיקה שהוא התכלית כי המשוש והחבוק הכל בערך אל המשושי' האחרוני' אשר בדבור אחד נאמרו: ולפי הנמשל ראשית החשק הוא על ידי השגת יחס הנמצאות זה עם זה כיחסי המוסיקא כי זה יביא לחשוק כפי שנותן היחס ההוא הנעים והערב מכל כלי שיר למי אשר יש לו חיך לנעום316 מתיקות וערבות אותם היחסי' כי יתעורר ויכסוף אליהם כמו שיתעורר ויכסוף מי שיש לו חיך לטעום יחסי המוסיקא אל המנגן ויביט אליו אם יראנו ויכסוף וישתוקק אל ההדבק בו אם רחוק הוא ממנו וישאוף כי ישפוך אליו רוחו ונשמתו מפיו אל פיהו ללמדו דעת וחכמה להבין אותם היחסי' כי זהו תכלית הכונה למביני': ולפי שזה הדבוק הוא תכלית כל התכליות והיה כל פעל שלם משים בראשית עניינו פניו אל התכלית כמו שנבאר זה בתכלית הבאור בחי העולמי' בראיות טבעיות ואלקיות היה יותר מן הראוי לשים בזה החשק התכלית ראשונה לנגד עיניו ולזה פתח ואמר ישקני מנשיקות פיהו כי זהו התכלית למי שישמור כל ימיו שימות בנשיקה: ולא יצא בזה מדרכי מחברי הספרי' כי נחלקו לשלשה חלקים. יש מתחיל מראשית הספור ועד תכליתו כמו ויהי בימי אחשורוש ויהי בימי שפוט השופטי' ויש מתחיל מתכליתו כמו אשרי האיש אשר לא הלך כמו שיתבאר בספר תולדות האדם הישר. ויש מרכיב הראשית עם התכלית ומתחיל בו כמו בראשית ברא כמו שיתבאר בעיני העדה. אבל לקח היותר נבחר והוא המביא התכלית ראשונה: ב' לפי המשל המאמר נלקח באופן מורה שתי כונות. האחת מורה הגדת העתיד בסבותיו  124א  לא בדרך נבואה או חלום אבל כאלו אמר ידעתי נאמנה כי ישקני לעתיד לתוקף האהבי' ודברי חלקות אשר אעשה לו לא יתכן שלא יאהבני גם הוא וישקני. והשנית להורות על תוקף התשוקה שהוא שואפת רוח אל317 שיתן לה חן וחסד ורחמים לפניו שישקנה מנשיקות פיהו. ולפי הנמשל מורה על אפשרות הדבקות הזה בשתי הוראות האחת אל המעייני' האומרי' כי לא יחשוק האדם הנמנעות ואם יחשוק אדם זה הדבקות כהוראת זה האומר מי יתן וישקני הנה א"כ אינו נמנע אבל אפשרי. והשנית אל מאמיני דברי הנביאי' המגידי' עתידות טרם בואנה. והוא כנביא מגיד <כל> העתיד בנשיקה אם כן היו יהיה ולא ישקר אפשרות זה הדבקות. ג' לפי המשל אין בדבורה מהגנות והיציאה מן המנהג כי לא דברה אליו תחלה שאם היה הדבור עמו היה ראוי להיות לנכח ולומר שקה לי ידידי אבל דבורה שלא לנכח ועם העלמות רעותיה גלתה את תאות לבה כמנהג הבחורות. ואמרה הלואי וישקני הרמוז אליו ושמו לא הזכירה להעלים סודה אם ישמעו אחרי' קולה: ולפי הנמשל מורה כי התחלת החשק העושה פרי הוא הכרחי שהמקבל יכין עצמו אליו תחלה וידרשהו כי אם ידרשהו ימצא לו כי מצד הנותן הוא נכון תמיד שאין המשפיע הרוחני כילי רק שימצא מקבל נכון לו. וזה אם בטבע ואם במלאכה בעצם או במקרה. ויורה גם כן שאלה התשוקות על הרוב מתחדשות מפני חברת הנפשות הקדושות שהם סבות אלו התעורות אם בטבע ואם בסגולה ואם במלאכה עצמית או מקרית כשאול עם נביאי' נבא בפגעו להקת נביאים. ד' לפי המשל אין דרך להזכירו כי היא שמעה בקול השיר וחשבה שהיה זה השיר מהיותר שלם שימצא וממנו אמרה ישקני. והוא לא היה כי אם המלך השר בשירי' על לב השומעי': ולפי הנמשל מורה כי התשוקה בוקעת ועולה עד העלה הראשונה אשר אין לה שם קבוע כי אם לפי מעשיו ובהוראת עולם הספירה עליו והורה כי עם היות יחסי הנמצאות בעולם התנועה והתמורה באות ממלכות הנה השכל מחייב עם הקדמות רבות מבוארות ומקובלות משלמי הדורות כי לא אליו תיוחס בעצמות וראשונה כי אם אל העלה ראשונה המשפיע בה באמצעות התפארת ואליו חשקה נפשה בנשיקה: ה' לפי המשל אין בו מועיל להזכירה בשם בלתי מורה על מהותה כי בידיעתו לא נדע מה {היא} וגם לא בשם מורה על עניינה עד יגלה לנו מעשיה ומה מלאכתה כי לא נדע אם אמת היה הדבר אם לא ולזה בחזותנו מה נקרא אותה לפי מעשיה כמו שקראוה אחר כן בת נדיב. שולמית. שמות מורים על מהותה. ולפי הנמשל מורה כי כמו אלה הנפשות הנכונות אל זה הדבקות אין להם שם על פני חוץ ובלתי נודעות ולא נכרות כי אם אחרי הגלות פעולותיהם ככל הנביאים אשר לא ידעום רואיהם ולא הכירום כי אם אחרי התאמת דבריהם ואחרי עשותם אותות ומופתים בינותם: ו' לפי המשל לא יוכל לבאר עם מי דברה הנערה כי דבורה לא היה על לבה מצד שהיתה שם עם רעותיה ודבורה כמעט הוא אתם אחרי היותם שם. גם לא היתה עמם כי לתוקף השפך נפשה אל חשוקה גם אם לא היו רעותיה עמה היתה מדברת על לבה בחבה318 ולזה דבורה אינו מוגבל מצד עצמו עם מי היה: ולפי הנמשל מורה כי אותה התשוקה בהמצא היא כאש בוערה בקירות לבב אשר לא יוכל לסבלה ולהעלימה וברוב כחה תניע שפתותיו לדבר את אשר בלבבו יהיה שם ישר עמו או יהיה הוא לבדו כאמרו אמרתי לא אזכרנו עוד ותהי בלבי כאש בוערה.  124ב  ז' לפי המשל הנה הוא מבואר כי תשוקתה שישקנה בפיה לא על ידה או על בשרה מכח רמזה אשר רמזה באמרה מנשיקות פיהו כי היה מותר כי הכל יודעי' שהנשיקה היא בפיה319 לולי כי הוסיפה לרמוז אל פיה: ולפי הנמשל מורה כי אותה התשוקה היא אל הדבוק שידבק המשפיע עם הכח הנפשי שהוא רוחני כמוהו לא שידבק השפע על שאר כחות הנפש כמו שיחשקו שאר החושקי' שיושפע הטוב וידבק בכחם המוליד או המגדל או המדמה או המחשבי או הזוכר או המעיין המתדמים לנשיקה על היד או הכתף וזו חושקה הנשיקה אל פיה שהוא הרוח החדשה הדומה אל פי הנושק כי זו היא ההצלחה האמתית. ח' לפי המשל אינו רחוק שימצא איש מדבר מהנסתר עם גבר עמיתו ובדברו יעבור עליו המדובר בו. כאמרו והנה הגואל עובר אשר דבר בועז (מגילת רות ד, א) וכראותו ידבר עמו לנכח כאמרו ויאמר סורה שבה פה. וזה מעשי' בכל יום על כן סומך על המפורסם התדיר שדברה שלא לנוכח וכעברו דברה {עמו} לנוכח. ולפי הנמשל מורה כי על הרוב יקרה כי אם החשק הוא נכון וישר ונאמן כפי הראוי אל החשוק הרוחני כי לא יעבור עליו מה מהזמן שלא יחלוף הרוח האלקי על פניו וגם אם לא יראנו הנה תרגיש בו ותסמר שערת בשרו ושם ידבר עמו וילך נכוחו: ט' לפי המשל אין בו מן הזרות אם ימצא באלפי' מן הנשים אשת חיל גדולת הנפש רבת התשוקה להדבקה עם שלם שבחשוקי' ועם אשר מאנו ידיו לחבקה ושפתותיו לנשקה לה הבזיון לא דבק בנפשה להוליד בו תעוב ושנאה ולא רפו ידיה מלכת אחרי ראשית מחשבתה ולא חפרו פניה מבקש עוד ממנו אהבה כי אמצה את לבבה לדרוש מעמו המשיכה למשוך אותו באהבה אולי יפותה ויכלה לו כי לא כנשים המתאוות אל האנשים היתה זאת. כי המה לפחיתותם עושות והיא לרוב שלמותה עושה את כל אלה. וכן באמות לשון רבים אין בו מן הזרות כי ארח הבתולות בלכתן עם חשוקהן לא תלכנה יחידות פן יתפשו כזונות אבל תלכנה ריעות רבות יחד כהולכות בחליל לזה אמרה משכני ונרוצה אני ונערותי ונגילה ונשמחה ונזכירה בחברה אחת כלנה כארח הבתולות. מלבד כי זה יורה כי תרוץ כמוהו וירוצו שניהם צמדים ויגילו וישמחו יחדו ויזכרו דודים. ולפי הנמשל מורה כי מי אשר בו הרוח החדשה בו רוח חזק וסובל הדבר320 ואינו כועס ומבקש האמת וכובש יצרו ומבקש תוספת חכמה בכל יום ויום ובמעט משיכה רוחנית הוא יאות אל המושך בו כהאותות עצם השמי' אל מניעו לרוץ אל מקום החפץ דודה321 כי זכור תזכור הרושם הראשון אשר עלה על רוחה בראשית המחשבה אשר נרשם בה רושם רוחני כרשמי החיים הרושמי' על רוחם מה שלא ראו עינם. אף כי ברוח החדשה רושמת עולם הספירה רושם שכלי ורוחני בלי ראות322 ויורה כי במשיכת השפע את הרוח החדשה להיותו שוטר ומושל על כל כחות הנפש ועל נפשות רבות נכונות אל ההצלחה כי זה יהיה {סבה} שכל כחות הנפש ירוצו וישמחו ויזכרו. וכן רבים מעמי הארץ מתדבקי' ע"י הנביאים כשמואל שהיה נצב על המתנבאי' מחכמתו אשר למד את העם וכאליהו לבני הנביאים ולאלישע אשר יצק מים על ידו: י' לפי המשל הנה הוא נתינת סבה למה שאמרה שימשכנה מעט והיא תרוץ הרבה מפני שיש לה כח לעמוד בהכלי מלך שכבר הורגלה בזה שהביאה המלך חדריו פעמים רבות: ולפי הנמשל מורה כי לא יחשוק הרוח לעלות אל <הר> ה' כי אם אחרי בואו עם המלך שהוא בית מבואו ובא בבית גנזיו וידע מוצאיו ומובאיו וקיים כל התורה כלה שבע"פ ושבכתב אשר הובאו משם ושמה יסודותם: יא' לפי המשל יאמר פעמי' רבות במלאכת השיר וההלצה הקדמה אחת מחייבת תולדה מה ולרוב הגלותה לא יוליד האומר התולדה המתחייבת אבל יעזבנה בכח השומע להולידה ולהצמיחה למען לא יראה כי היא עשויה במלאכה וכי אינה מחוייבת עכ"פ. ולזה בהולידה אותה השומע תתאמת אצלו יותר ויספיק בו האמות כמו שיתבאר בעיני העדה על אמרו ואיך אעלה אל אבי והנער איננו אתי ונפשו קשורה בנפשו (בראשית מד, לד) כי זה מאמר בלתי נשלם כמו שיתבאר בעיני העדה ולזה אמר הביאני המלך חדריו שהיא הקדמה מחייבת שבאותה ההבאה היה בה מהשמחה והגיל הרבה  125א  מאד ולרוב הגלות זאת התולדה שתק ולא השלים המאמר כי טוב הוא שיולידהו השומע ממה שיולידהו האומר: ולפי הנמשל מורה כי הוא דבר מפורסם לכל כי בדבקות עם המלכות יש שמחה וגיל לרוב מפני כל הטובות הגשמיות והשררות והמלכויות המושפעות והמושגות בהדבקות עמה כאשר היה מפורסם אצל כל בני קדם אשר היו חפצי' מאד להדבק בה לבדה ולא היו חפצים בכח אחר עמה. והורה כי הרוח החדשה הוא לבדו היודע ועד כי יותר גילה ושמחה אמתית ונצחית ויותר רוחנית יש בדבקות עם תפארת ממה שיש בדבקות עם מלכות. יב' לפי המשל לא בא להורות על אהבתה אותו כי כבר גלוי הוא אליו מאמרה משכני אחריך וכל הנמשך. אבל בא להורות ההתנצלות שהיא מצלת ומכסה ערותה אשר העיזה פניה לאמר לו את דבר הנשיקה והמשיכה באמרה כי אינו מן הפלא ויוצא מן ההקש אם היא אהבתהו אהבה עזה כזו כי גם אם רבות בנות לא אהבוהו הנה ידעה כי כל הלבבות המשרי' אהבוהו והיא גם היא מאותם המשרים על כן אהבת עולם אהבתהו ואם אוהביו רבים אין גם אחד מהם אוהב דבק כמוני על כן אמרתי משכני: ולפי הנמשל מורה על האהבה הטבעית שבנמצאות אליו ית' מצד היושר הנמצא בם והוא ית' סדרם ויושרם: ויורה כי האדם הישר אשר עשה האלקי' ברוחו החדשה יאהבהו אהבה עזה בידיעתו היושר הנמצא בו מצד הישרת עולם הספירה בשם התפארת המיושרת בין הקצוות מחסד ודין כאמרו לא יעקב יאמר עוד שמך (בראשית לב, כט) שלא יהיה עקוב הלב כי אם ישראל ישר עם צדיק וישר הוא. והוא אשר עשה את האדם ישר. ויורה שלישית כי אין בכל הנמצאות אוהב יכול לסור משאול מטה כמו עולם הספירה ועולם העלה הראשונה כרוח החדשה: 

			סדר המשל ברחבה כפי הוראת דברי הספר החתום 

			מסדר חקוי זה השיר נראה כי ביום מהימים הנה עלמה יפיפיה ומשכלת בביתה ובחומותיה היא יושבת עם עלמות דוברות אתה על דברת בני האדם המתעלסי' באהבים ועל כל דבר שבח הרועה העובר עליהם תמיד. ובתוכם חשקם בוער בלהבות אש סביב לבותן בזכרן את האהבה התלויה בהוד יופיו ותפארתו. ובעוד העלמה בוערה מרועה. והנה הוא היודע נגן כדוד בכל כלי שיר יורד מן ההר אל העם כדרכו ושירו עמו הולך וחזק. וידיו ואצבעותיו פורטים קולו על (פני) [פי]323 הנבל וכנור הבא בידו. והנה היא שמעה קול השיר דופק על קירות לבה ואמרה אל רעותיה אשר לא שמעו כשמעה השמעתם את אשר לקחה אזנה324 שמץ דבר טוב מקול איש שר בשירים על לב אוהב עגבים. הטו אזניכם אל מנעמיו כי הוא שיר מעולה ומשובח ומפואר מכל השירי' ישוררו בם אנשים. אשר לא יתכן ליחס אותו כי אם לשלם מכל השלמי' בחכמה בתבונה ובדעת ובכל מלאכת השיר והוא המלך השלם אשר אהבתי: ובעוד אזנם נטויה והקול נשמע ומתופף325 על לבהן ועינן על דרכיהן מפה ומפה לדעת ולראות מי הוא זה ואי זה הוא הנעים זמירות ומטיב נגד326 מכל תופש כנור ועוגב. ותפתח העלמה את עינה ותראהו והנה הוא הוא הרועה אשר אהבתהו מעשרה שליטי' אשר ישיר את השירה הזאת. ויהי כראותה אותו מרחוק כי הוא זה אשר היה מחוקה בפיה ובלבבה לא נותרה בה נשמה ורוח חיה אשר לא יצאה לקראתו ולא קמה ולא זעה ממקומה אך פיה פתחה בחכמה בקול דממה דקה ולא הרימה קולה ותקרא את העלמות לאמר אליהן ראו עתה כי אני אני היא האשה הנצבת בזה העת במשרפות אש החשק מהרועה הלזה היושב ממולי ומשורר  125ב  על קירות לבי ואם זאת הפעם יאהבני כאישי ועצם מעצמי ובשר מבשרי. ועוד מעט מזער יחבקני וישקני לא אחת ולא שתים כי אם נשיקות נעתרות להשביעני מנשיקות פיהו האחרון גדול מהראשון במופי וברוחי בקרבי ותחת ירכי מה נמלצו לחכי. ואם אין מתה אנכי. והרועה שמע בדברה הדברי' האלה על לבה ועל לב כל עלמה ועלמה. ולא יכול להתאפק כשמעו את כל המולה. כי אמולה לבתה ונפשה מרה לה מהביט אל עבר פניה פני להבים בוערים באהבים במבט אהבה משולשת ונצוץ משולש ורוח חונן וחומל: ותרא העלמה אשר הציקתה רוח בטנה כנאדות חדשים להבקע בדבור או באמירה כי עינו על עניה ומרודיה ונפשו אותה לשאול את פיה מדוע כליותיה נכספו וגם נבערו מנשיקותיו יותר מכל אשר היו לפניו חשוקיה ומאהביה ובטרם יבא חבל לו לדבר בה והמליטה דבר מפיה ותאמר לו. אל תתמה על החפץ אשר חפצתי ביקרך כי כמו שער בנפשי דמיתי כי טובים דודיך וריר בשרך אשר יצא מפיך ומפי זרעך אל פי ובשרי אם תשקני בכל אות נפשי מכל אשר אוכל למשוך ביין את בשרי עם יתר תענוגות בני האדם אשר ידעתי ונסיתי כי לכלם נתן הטבע חליפות דעות להרע או להטיב כי המר ימירו רע בטוב וטוב ברע לרצונם גם אהבתם גם טובתם לא יעמדו על אופן אחד כמוך היושבי על חוג האהבה הטובה אשר אין אחריה תוגה ולא רעה חולה. והיה כי תאמר אלי והחכמה הזאת מאין תמצא לך ומאי זה מקום בינה (איוב כח, יב) ידעת זאת בלבבך. דע נא כי משפטי זה אני חרצתי לריח שמניך טובים בטוב טעם וריח מכל בשמים אשר מרחוק הריחותי בם. ועל כלם שמן אחד מהם אשר לא סג ולא נאלח לעד לעולם כי כ{כ}ה יהיה {כל} אשר תורק ממנו להריק ברכה מטובו על ידידיך בכל היוצא מפיך ורר בשרך לבא בקרב מאהביך כי קדוש ונורא הוא מאד להמתיק את פי כל אוכליו ושותים רירו ומימיו כי בשמך וזכרך ימתיק וירקח ויבשם ויסך כל בשר אדם הדובר בו ומזכירו על לשונו. כן תפארתך ועצמך ובשרך יערבו וימתקו את כל הנוגע בו אף כי לכל הברכים אשר יכרעו לרגלו וכל הפה אשר ישק לו: וכי תאמר בלבבך הן נפשי בחלה בם לא מצדם כי אם מצדי לתוקף האהבה אשר אהבתיך ודמו דמיתי היות לא אהיה כמוך בטוב טעם ורוב נועם כדבש למתוק. ואם בבינה אחקור זאת כאשר דמיתי לא כן היה. הן זאת אשיב אל לבך ההומה עלי ועל עשתנותי כי על כל אלה העלמות אהבוך היום לגודל חסדך ואמתך ורב טובך אשר צפנת לרואיך בטחתי ועל כן משכתיך חסד ואהבה גם אני כמוהם ויותר מהם נפשי עד שערי מות הגיעה אם לא תחלימני ותחייני במתק שפתותיך ומעט חבוק בנעימות ימינך. הן אלה אמריה החליקה ולא עלתה לה כי לא פנה אליה להפיק רצונה כפי ההראות מהשנות הדבור והמבוקש הפחות אחר הנכבד אשר יעשה כן בהפקד הדרוש היקר כי בהמצאו לא ידרש. ולכן כאשר ראתה כי גדל חשק שלה והיא לא נתנה לו לאשה נשוקה מאישה או מפי חשוקה ולא אבה לחננה כי עדין {אולי} לא בא עתה עת דודים והפך אליה עורף ולא פנים ללכת כפעם בפעם לקראת משכנות הרועים. הנה מפני זה לא גבה לבה להבזות חשוקה בעיניה אשר לא יעדה. ולא ראו327 עיניה לבלתי לכת עוד אחרי מאהביה. ולא כסתה פניה בושה וכלימה מדבר עוד328 בדבר הזה. ולא רפו ידיה מגשת אליו עוד לתפשו בבגדו וארכובותיה דא לדא לא329 נקשן למנוע ממנה מצעדי רגליה גם לא יבא חבל לה כאשה מצרה וגרושה וחרופה מאישה או נפש חשקה. וכאיש נדהם מדאגה מדבר מה. וכגבר אין איל להשיב  126א  על אותה בושה ואותה כלימה. אבל כגבור ואיש מלחמה קמה בה עוד רוח ונשמה לצאת ולרוץ ארח לרגלה והאירה פניה ותאמר לו בקול נעים זמירות למען תפוש אותו בלבבו. ובנפש שוקקה רעבה גם צמאה לעזוב כל יש לה בגללו. ואמרה קול רם אביר הרועים הרועה באהבים שמע נא בחסד ובחנינה. אם לא תאבה האשה הנצבת עמך באהבה לאהובה לחבק את חיקה ולנשק את פיה כאשר דמיתי בתחלה כי מאהביך אתה אהב ולא כן היה. אל תהי כמת אשר אהבתו גם תשוקתו כבר אבדה. ואם באחת אשר בטחתי בה כי לא אבושה בושתי ונכלמתי כי אתה עשית יהי נא חסדך האחרון גדול מהראשון למען לא יבוש לבי כי בטח להריח בריח שמניך הנוזלים לאפי להשיב את נפשי ואל נא תרחק ממני כי אבא אחריך ומלאתי את רוח אפי מריח שלמותיך. ואם ירחק ממני המקום אשר אתה שוכן בו והדרך אשר אתה הולך עליה כי לא אוכל שאתו. משכני אחריך ככל אשר בכחך לעשות עשה עמי זה האות לטובה. ואל תאמר נואש הלב בקרבי ואנוש הוא ולא יוכלו יגעו פעמי הנחלשים את פעמי מרכבותיך האדירי'. כי עתקו גם גברו חיל (איוב כא, ז) מורשי לבבי לרחוץ הליכי בגבורה וברכי במרוצה כי אם משכתני אתך אני ונערותי נרוצה אני והם ואתה צמדים. ולא יעצרני כח נחלש ונכאב בהריחי ריח משיב הרוח העולה היא למעלה בגילה דיצה וחדוה. ומוריד הגשם הכבד ויורד לבהלה. ולא תאמר אני אשה עצורה מעוגבי'. ובאפס עגבים ומאהבים אהבתיך ומה לי ולך כי באת אלי לשחק בי. או כי תאמר אלי כי הנה אנכי לא אהיה כאחת שפחותיך לשכון חצריך ואהלי משכנותיך היקרי' והנעימי'. כי רועה אנכי ובולשת330 שקמים ולא אדע לרחוץ רגלי אדוני ולשרתו אף כי לשבת שגל לימינו. כי לא כן אנכי עמדי ויודע כל שער עמי כי פעמי' גם שלש עם גבר מולך ברוב גדלו אשר לא חפצתי ביקרו הביאני באפי כמעט ובחמתי לא בחפץ נפשי331 אל ביתו לעגב בי ויראני את כל בית נכאתו השמור בחדריו ובית גנזיו להפיק רצון מנפשי אליו כי בי חשק כי ידע שמי ואת שיחי כי אנכי תרגלתי לשבת בהיכלי מלך מנעורי ולא חפצתי לשבת332 במגוריו ולחסות תחת כנפיו. אף לא לעלות על נשיו לו לאשה ולא שמחתי באומרי' לי כי רבו מעדניו ואוצרותיו לא אני ולא העלמות הבאות אתי כאשר נגילה יחדיו בראשית החברה אשר נתארחנו אתך ונשמחה בסוף המזמה אשר יזמו עשתנותי מה יהיה בסופה כי נדבקה בך וכאשר נשמח כאשר נזכירה ונדעה נא בינינו מה טוב ומה נעים את רושם הנשיקה והריר הערב אשר נמתיק מיסוד פיך אל פינו ואם עדן לא טעמנוהו כאשר יטעם הצמא את כל מים לצמאו בצורתם הרוחנית אשר כנפשו. כן נעשה גם אנחנו בצורה הרוחנית אשר בנפשנו רשומה מהריר היוצא מדל שפתיך כל עוד אשר נדעה כי נרדפה נשיגה נא אותו כאשר דמינו כי טוב הוא ומתוק לחכנו מכל יין ומעדני מלך אשר טעמנו כל ימינו על אדמתנו. כי על כל אלה הגילות ושובע שמחות אשר מצאנו במחשבותינו בשבתנו על סיר הדמיון אשר נדמה נדמה לנו להדבקה בך. מלאתי משפט צדק כי אתה הוא לבדך מאוויי לבי אתה הוא ולא אחר. על כן חנני חנני ואחריך משכני ובה' בטחתי כי כל רואי לא ילעיגו לי אם אלכה ואמשכה נא בעבותות אהבה <עזה> אחריך כי כל הנמצאים הישרים אוהבי יסודות המשרים אהבוך עהבה[!] עזה כי טוב וישר אתה. ואם אני כאחד מהם או יותר  126ב  מהמה אהבתיך לא בחשק ולא באהבה כאחת הנבלות ומצח אישות הזמה ולא אהיה א"כ לך ולהם לחרפה בגוים ולקלסה בארצות כי כמוני כמוהם אוהבי' הטובים והישרי' בלבותם: 

			הראש הרביעי בדרושים אשר דרש {דרש} המשע"ה ללמד את העם בשירו זה על ידי הקש ההמשל הנהוג בנבואות הקדמוניות אשר מדרכם לקחת המשל תמורת הנמשל מבלתי הראות בו כ"ף הדמיון כאמרו גור אריה יהודה. בנימן זאב יטרף. יהי דן נחש עלי דרך (בראשית מט, ט, יז, כו). וכאלה למאות מבלי הבאת הקש מופתי נצוחי או הלציי כמעשה העיוני: בזאת הפרשה הראשונה אזן ותקן (קהלת יב, ט) דרושים עשרה. 

			דרוש א' 	להורות כי ידיעת יחסי הנמצאות היא המעירה הרוח החדשה לחשוק בעולם הספירה: 

			דרוש ב' 	להורות כי הרוח החדשה מואסת כל הנמצאות הטובות טובות מאד בערך הטוב המושג בנשיקה המושגת מעולם הספירה: 

			דרוש ג' 	להורות כי הנפשות השלמות מתאחדות עם נפשות השלמים בחייהם ובמותם. כהתאחדות השכלים הנבדלים:

			דרוש ד' 	להורות כי הדבקות לא ישלם להשאר תמיד כי אם בהשנות הדבקות פעמים לכל הפחות לא באמת:333 

			דרוש ה' 	להורות כי הרוח החדשה לא תשקוט ולא תנוח מפני כל שפע יורד עליה אם לא תקבל השפע מתפארת ע"י מלכות: 

			דרוש ו' 	להורות כי כל ההשפעות הבאות דרך שאר הספירות לא ישלימו כשפע היורד דרך בינה ותפארת ומלכות כי הוא השלם מכלם:

			דרוש ז' 	להורות כי לא יושג השגה אמתית<ו> ית'334 כי אם בהשגה ראשונה התפארת המורה על פשיטותו: 

			דרוש ח' 	להורות כי הכח העליוני המושך הכח התחתוני להשיבו אליו נותן לו כח נוסף על כחו: 

			דרוש ט' 	להורות כי אין שמחה וגיל בהשגה שישיג האדם בדבר שיש אפשרות להשיג דבר יותר גדול מזה:

			דרוש י' 	להורות שאין אוהב נאמן אליו ית' כי אם הישר מצד שהוא יושר הנמצאות כלם: 

			דרוש א' למד דעת את העם בהקש ההמשל כאמרו שיר השירים אשר לשלמה כי כמו שהשיר השקול במשקולות יחס המוסיקא הוא הדבר היותר נכבד לעורר תעורה נפלאה טבעית ורוחנית את הנפש החיונית לקראת כחותיה היו לה בסגולה מכל מעשה ודבור בעלמא והיותר מביאה אל החשק כמבואר למשוררי' שירי עגבי' וכאמרו הטיבי נגן הרבי שיר למען תזכרי. כן המדע הידוע מיחסי הנמצאות הוא הדבר אשר דברו המשע"ה כי הוא היותר יקר לעורר תעורה נוראה מלאכיית ואלקיית את הרוח החדשה לקראת כחותיה הגדולות והנוראות והיותר מביאה אל החשק האלקי מכל דרכי העיון ומעשה ההמשכה: והיה זה המשל מהשיר לקוח תמורת הנמשל לרוב הגלותו אצל בעלי החכמה בימים ההם ובעת ההיא כפי מה שנמצא בידינו היום מעט קט נשאר שריד ופליט מדברי השרידי' אשר ה' קרא בימים הקדמוני' האומרי' לנו כי המיתרי' מהכנורות והנבלים כנגד הליחות תקנום המיסדים בחכמתם השירים. והיה בהם כח לעמוד ולהניע את הדם תנועות שונות ולעורר מדת הצדק והנועם עלינו ועל מעשה ידינו להתפאר. ולהצמיח שמחה וששון ואהבה וחשק וענג רב בלבנו בכל פעל טוב ויפה אף נעים. ולהניע כח הליחה הלבנה ומדת היושר והענוה עם הפעלות המורך והרחמים ובושת הפנים. ולהניע האדומה העולה היא למעלה עם מדת הגבורה והשררה והגאוה335 והחריצות והעזות. והפעלות הכעס והאכזריות: ולהניע כמו כן השחורה היורדת היא למטה לארץ עם מדת יקרת הרוח336 הכיל{א}ות  127א  והפעלות הדאגה והשנאה והחרטה ובטול התאוה: ואמרו גם הדור ההוא כי אין כחם בפיהם לבד באלה כי גם ביותר מהמה יתפארו באמרם שהעצה הרחוקה מאדם בשירותם יקריבוה. והמחשבה הנודדת אנה ואנה בקולם יקבצוה ולרעיון היעף יתנו כח ויחדדוהו עד כי הכח הזוכר ישיב מה שאבד. והשכל ישתדל כאשר נתעצל. והדעת הנעכר ישוב זך ומזוקק עד ימצא האמת בכל דבר ובכל עצה ומחשבה מבלי שבוש והטעאה. וישלים כל פעל בלי איחור ועכבה. מלבד ההפעליות ההפכיות אשר יאמרו להולידם באדם ובבהמה על כרחם ושלא מדעתם ביחסי קולם. כששון ועצבון. ושינה ויקיצה. ומעשה הכשרון והשגעון. והשחוק והבכיה. וחריצות הרוח והעטיפה. סוף דבר הקול נשמע מפי כתבם כי מות וחיים ביד לשון (משלי יח, כא) המנגן הוא להמית ולהחיות ביחסי קולו כקול שדי בדברו: וראה זה מצאתי בשם המנסה אלכסנדר המלך אשר אמר במשתה היין ליודע נגן ביחסי הקולות המניעי' את הנפשי' בסתר לאמר העירה ועוררה את האהבה והחברה בין איש ואשה. והיה בהרימו קולו קמו השרים והסגנים ממשתה היין כשיכורים וכעוללים לא ראו אור מבדיל בין הנאה והמגונה ובין כשרון המעשה והחסרון. ונתחברו חפשים עם כנענים והאחשדרפני' והפחות ושרי המדינות את השפחות אשר חבקו אשפתות נשקו גם נתחברו עמם כשרות ונשים היפות מאין הפוגות. ובעוד המלך במסבו והחבורים המגוני' נמשכים והולכים מהפרתומי' לפלגשי' והוא צוה למנגן ברמז שיהפוך קולו לקול יחולל תעורות בוחנות בין היתרונו' והחסרונות. והעם כשמעם את קול ההפכה הפכו כעוגה הפוכה עורף ולא פנים שוחקות ורחקו מחבק חיק נכריה מבלי ידיעת מה כי אם מקול המולה: אז אמר ארסטו' אשר שם היה זהו סגולה מסגולות המוסיקא כי רב כחה להגיע לנפש מדע רוחני כרגע לא יגיעהו כימי שנה המחשבה והטבע. ויותר מזה התפאר על כל אשר היו לפניו כי מימיו לא עמד במלחמה אשר לא ידע בתחלה ממשקל נפשו במוסיקא ומשקל הנלחם עמו אם הוא הנוצח או המנוצח. כי אמר שמצא תועלת גדולה בחכמת המסיקא במרוצת הסוסי' וערוך השליטי' והוצאת החיילי' ולזה כשהיה מתייעץ להלחם עם אויביו או לערוך לקראת צבא יצוה להניף מיתרי הכנור וכשתשקע נפשו בים המחשבות והעצות היה מכה על מגנו אשר בין ידיו בשרביטו ויחריש המנגן ויוצא למלחמה ביחסי הקולות ההמה הנותני' לו ולחילו כח וגבורה לנצח את שכנגדו. סוף כל סוף על אותה חכמה אמרו שהיא פלא מפלאות הטבע לעורר נפשים אל כל הפעלי' בסגולה רוחנית שבה לא בבחירה ורצון. כי גם את העופות והסוסי' והגמלים אשר לא מבני דעת המה ישתוקקו ויכספו כפי מה שאמרו לקול המוסיקא. והעידו מפי כתבם כי האילים בשמעם את קול הנגוני' השקולים ביחסי המוסיקא שישפילו לארץ ראשם ויישנו מהתענוג אשר ימצאו בנפשותם: וממה שאוכל להעיד אני מאשר נסיתי בעיר מאנטואה בשמעי בחדר האדון את קול עוגב אשר נגן המנגן העור מאשכנז אשר יצא שמו בגוים בחכמת הנגון. כמעט קראני העלוף הקורה לאוכלי הדברים המתוקים מדבש ונופת צופי' ונצחני בנעימותו עד כי לא נותרה בי נשמה שלא יצאה לקראת מתק קולו. אך יותר מזה לא אוכל להעיד מפי כי אם מפי כתבי הקדמוני' אשר עליהם ראוי להשען בחכמות. ולומר כי מפני זה לקח המשע"ה מלאכת השיר הכולל חכמת המוסיקא למשל תמורת  127ב  חכמת יחסי הנמצאות שהם הנמשל. כי כמו שיש יחס בין הקולות ולכל קול וקול יחסי' רבים. כן יש יחס בין הנמצאות ולכל נמצא ונמצא כמו שאמ' ב"ר יש לו סגולות בלתי בעלות תכלית כי יש יחסי' בין כל צורה וצורה ויחוייב שיחס כל נמצא יתחלף כפי כל נמצא ונמצא שיתיחס אליו. ולזה רצה להודיע כי כאשר יקרה לנפש החיונית היודעת מאד בסגולה שבה את יחסי אותם התנועות החיוניות כפי מה שהתבאר לטבעיים שהגידים הדופקי' יתנועעו תמיד כשהם בריאים באותם התנועות המתייחסות אל החיים בשמעה את הקול הרוחני המנגן ודופק דפיקות מתיחסות גם הם מתעוררו' לצאת לקראת דומה ולהתנועע אצלו מבלי הפרש וחלוק מקרים תנועת זה על זה להיות זה חשק רוחני והגיון סגוליי פועל בדומה כפעולת מיתר הכנור האחד אשר יניע בקולו המתיחס קש או תבן נח על מיתר דומה לו מכנור אחר מונח על מרתק337 משוער ליחס מה נמצא בינותם כפי מה שנוסה פעמים רבות. ולהניע מכונה והיכלה אל כל אשר חפצה ואין מוחה בידה: כן יקרה לנפש המשכלת היודעת נגן בסגולה שבה נגינות מעציבות כחות הטבע ופעולותיו בהתבודדה מבין החמרים שלא יעלימוה לזכור עולמה הרוחני המאיר אל עבר פניה. בציירה את עולם הספירה המריק ברכה ומדע והשכל ושפע מעצם אל עצמו הנוגע בצנור הדבק בו ומתאחד ונקשר עמו ביחסי' גדולי' ונאמני' אשר תוכל להמלא מהם עם ציורה יחסי עולם התנועה המתנועע תנועות מתיחסות אל המושכלות אשר ישכילו את מניעיהם. ואל ההכנות אשר יכינו החמרים אשר תחתיהם אל הצורות החלות בהם. ועם ציורה עולם התמורה הממיר ומחליף כל אחד את רעהו ביחס גדול ונורא אשר יתיחסו זה לעומת זה. הנה היא יוצאת לקראת חי העולמי' הנותן יחסים נוראים לנמצאים ומתנועעת תנועה שכלית ורוחנית הולכת נכוחו להיותו חשק אלקי והגיון מלאכיי פועל בדומה בפעולות השכלים הנפרדים זה בזה ליחס מה ביניהם מפני מושכליהם אשר ישכילו זה מזה ותניע בכחה זה את עולמה כלו לרצונה. ואין חמר ואין טבע ואין שטן ואין פגע רע מציל אותו מידה: וראה נא אם הנגון החמרי מפני יחסיו יוכל לפעול פעליו המיוחסי' אליו מפני הרוחניות שבו. אף כי הנגון האלקיי מפני יחסיו יוכל לפעול פעליו338 המיוחסי' אליו. ואם אלכסנדר בחכמתו במוסיקא יוכל לנצח את אויביו ביחסי' שבין ידיו בהכותו על מגינו שעל זרועותיו. אף כי מרע"ה בנבואתו בנמצאו' המתיחסות יוכל לנצח את אויבי ה' בעמלק וסיחון ועוג. ומשרתו יהושע ל"א מלכי' כיחסי הנמצאות שבין מושכליו מעולם הספירה והתנועה והתמורה: ואם עבד המלך אלכסנדר היודע נגן לחברה ידע לחבר הנקלה בנכבד ביחסי קולותיו. אף כי ידע המלך שלמה עבד ה' לחבר הרוח החדשה בה' הנכבד והנורא ביחסי הדרכי' והלמודי' אשר ילמד בשירו על כל השירי'. כאשר עשה מרע"ה ביחסי חכמתו אשר החביר העם הנקלה היוצא ממצרים מטיט היון ומים השעבוד עם השם הנכבד והנורא בשעת מתן תורה באותותיו ונפלאותיו אשר עשה: ולזה היה ראשית פי דברי חכם בדרוש הזה להודיע את העם כי השיר הזה מהידיעה האלקית כשהוא נעשה על שלמותו האחרון בידיעת יחסי הנמצאות מעולם הספירה ועולם התנועה ועולם התמורה הוא הנשא והנעלה על כל השירה339 הרוחניי'. והוא המביא את האדם לחיי העולם הבא כדברי ר' אליעזר הגדול האומר כל העוסק בפ' שירה זו בעולם הזה שהוא זכרון340 השירות האומדות הנמצאות זוכה ללמוד וללמד וניצול מיצר הרע ומפגע רע וזוכה לימות המשיח ואני מעיד עליו שהוא בן העולם הבא (ראש הברייתא דפרק שירה). זהו תורף דבריו. ואתה אנוש  128א  כערכי אל תבהל ברוחך על מאמר זה אם בעל נפש יודעת מאד אתה כי לו חכמת כדניאל לבד ביחסי המזונות והתרופות הלא תבריא חלאי' גדולים ונאמני'. ואם אתה לו יודע יחסי המתכות הפועלות זה בזה הלא תהפוך את כל העולם כלו כסף או זהב ואבנים טובות ומרגליות וכן ביחסי החיים והצמחי' תפליא לעשות מעשים אשר לא שערום אבותינו הקדמוני': מלבד כי אם ידעת חכמת יחסי הככבי' ומשטרם בארץ וכל אשר יריקו יום יום היפלא ממך דבר למשפט העתיד והעבר וההוה. אף כי אם עלית למרום שבית שבי מיחסי עולם הספירה המנהגים והמריקי' כליהם על ראשי שני העולמי' התחתיים מהם כפי יחסיהם היעלמו ממך תעלומות חכמה וכל פעולה נפלאה. אין זאת התעלומה רק כי אין אתנו ביחסי הנמצאות יודע מה: זהו הדרוש הראשון היקר מכל מה שאמרו חכמי המחקר אשר למד המשע"ה כי ידיעת יחסי הנמצאות על שלמותם הוא המביא האדם אל החשק האלקי וההצלחה האחרונה מכל חכמה ומדע והשכל העיוני והמשכיי כי המה הבל בערך ידיעת יחסי הנמצא הנקרא קשר המציאות מצד היחסי' הקושרים הנמצאים יחד בפי החכמי' וקשר של תפלין בפי בני הנביאים: והדרוש הזה מתורת מרע"ה הוא יוצא כי הוא קרא ההודעה מיחסי העולמות השלשה עם האומה העבריה מראשיתה לאחריתה כפי שמירתה היחס אשר בינם לבינה. שירה. כאמרו כתבו לכם את השירה הזאת שהיא שירת האזינו המודעת יחסי העולמות ומשפטם עם ישראל מטוב ועד רע. ולמדה את בני ישראל אתה היודע אותם היחסי' מפי ה' ולא אחר היודעם מפי העיון. כי זה היחס הוא תכלית כל למידה וכל למוד תכוניי ונבואיי. שימה בפיהם אותה הידיעה ערוכה בכל מיני השקפה ושמירה לא בדרך עיון בעלמא. למען תהיה לי השירה הזאת המגדת עתידות מיחסי הנמצאות לעד בבני ישראל על כל הטובה והרעה אשר יקרה אותם לעד לעולם כפי שמרם יחסי העולמות עמם כאמרו כי אביאנו אל האדמה (דברים לא, כ) מפני היחס שיש להם עתה {עם} הטוב האלקי היורד עליהם מלמעלה. ואמ' כי תמצאן אותו רעות רבות וצרות אחרי כן מפני היחס שיהיה להם עם תענוגות בני אדם האובדות וכלות ונפסדות. ועם אלקי' אחרי' אשר לא יכילו המים הטובים הנוזלי' להם לרגלים ולא י{ו}עילו ולא יצילו בכל העתים כי תהו המה מצד עצמם וכח אין להם כי אם מצד עלתם: וענתה השירה הזאת מצד עצמה להיות לפניו לעד ביחס הזה כי הוא האומר ועושה שלום ובורא רע להיותו דבר נמצא מציאות נאמן באמת לעד לעולם. והמורה על צד341 כי זה היחס לא תשכח מפי {זרעו} לעולם כי האמת אינו נשכח ולא נפרד.342 ולזה התחיל בה ביחס עולם הספירה עמם כאמרו הצור תמים פעלו (דברים לב, ד). ואחר דבר ביחס עולם התנועה עמם כאמרו זכור ימות עולם בינו שנות דור ודור (דברים לב, ז). ואחר דבר ביחס עולם התמורה עמם. כאמרו ימצאהו בארץ מדבר ובתהו יליל ישימון (דברים לב, י) כמו שיתבאר כל זה ברחבה בעיני העדה ובח"ה בסבותיו: ופה אשית לבד ההכרחי להגיד כי המשע"ה אשר קרא יחסי הנמצא שיר למד ממרע"ה אשר קראה שירה: דרוש ב' למד את העם דעת בהקש ההמשל כאמרו ישקני כי כמו שהוא מן המבואר ליודעי' חן וחשק נשים שהעלמה האהובה מחשוקה לא תנוח ולא תרגיע נפשה השוקקה והצמאה בכל הון יקר יתן לה עד ישקנה נשיקה נעתרה כי כל עוד יוסיף מוהר ומתן ושילוחים יקרים מפניני' כן ירבה חשקה וכן יפרוץ רצונה אל הנשיקה כי היא ראשית  128ב  המחשבה ותכלית המעשה אשר אִוְתה בראשיתה בעצמות וראשונה ואליו היא נושאת את נפשה להשלמה בעצם מעצמותו לא במה שהוא זולתו כן הוא מהמבואר ליודעי דרכי הרוח החדשה כי האיש האהוב למעלה ונחמד למטה לא ינוח ולא ישקוט ככל יקרות שררות ומעלות חכמות ושלמיות הנזכרות בשיר המעלות ויותר מהמה לאלפי' ורבבות אשר יתן לו האלקי'. אם לא ירגיש ברוחו שפרה רוח אלקי' דבר בו כי נשקו על ראשו ונגע בלבבו בתוספת אורה ותענוג רב משלים עצמותו כהשלמת הצורה את נושאה. וכל עוד יוסיף חכמה עושר וכבוד ושררה יוסיף עצב עמה אם עד תכלית שדי לא הגיע לנשקה כברוך בן נריה כי זה כל האדם ותכליתו וכל מה שלפניו כאין נגדו כי אינו הוא הוא אבל זולתו. זהו הדרוש השני אשר למד באמרו ישקני: ודבר זה מתורת מרע"ה למדו באמרו כאשר נשלם מרע"ה343 במראה הסנה ואהרן אחיו עם היותו מלא רוח חדשה כדעת רז"ל אשר למדו מיחזקאל כי בארץ מצרים נבא הנה עדן לא הגיע אל שלמות אחיהו מרע"ה כי לא נסה להדבק בו ית' כי אם במלכות. ולזה אמר ה' אל אהרן הדורך אל התכלית הזה לך לקראת משה השלם ודבק בו ית' כי נפשו יצאה המדברה בחרבון הצורות כלם זולת הצורה הראשונה בעת הדבוק. וילך בדרך ההוא אשר למדהו ה' ויפגשהו בהר האלקי' דבק בו ית' וישק לו הרוח האלקי להשלימו כנשיקת הצורה לנושאה. אשר מזה למד המשע"ה לקרא לו לדבוק האלקי עם הרוח היא באנוש נשיקה. דרוש ג' למד דעת את העם בהקש ההמשל בדברו שלא לנכח ישקני כי כמו שהוא מבואר אל יודעי דרכי344 העלמות כי מטבע כל נערה בתולה להתארח לחברה עם רעותיה בכל עת אשר היא אומרת להיות נצבת לבדה מפני התעלסה באהבי' את רעה וחשוקה לדבר נא עמהו מכל מאהביה ולהתענג בדומיה כי בטחה לא שיטרידוה וכל ששון וחדוה יוסיפו לה ויעלזוה בשמחה כפי מה שיראה מזה המשל המיוסד על עלמה מדברת על לב עלמות כלבבה באמרה ראו עתה כי אני אני היא האשה הנצבת עמכם באהבה האומרת בלבבה כי גם עתה קוה קויתי כי ישקני נפש חשקי. כן הוא טבע הרוח החדשה בכל עת בואה אל הקדש פנימה להדבקה בעצם מהעצמי' הנפרדים החשוקי' להתחבר חבור שכלי עם רוחות ונשמות לפנים היו תמימות ומן גו יגורשו ונאספו עם עצמים עומדים לנצח נצחים לדבר בם דבר דבור על אופני הציור הפנימי אשר היא מציירת בעת הדבוק מעונג ומרוב ההדמות אשר בינה ובינם345 בשוב אותה ואתהן דבר אחד בעינו כי אין דבר חי ה' מפריד בינותם עתה בצאתה את עולמה ושבה והיתה כנשמה לא גושמה. רק את המות הזה אשר יקרה אותה לאחריתה כדברי ריב"ז שאמ' פנו מקום לחזקיהו מלך יהודה שבא (בבלי, ברכות ד לח) וכמו שכתו' בספר הזהר על פטירתו של רשב"י שראה נפשות צדיקי' שכבר מתו שבאו ללוותו (זוהר ח"ג, רצ"ו ע"א). וז"ל שם אמ' ר' שמעון כמה משונה זאת השעה מזה החדר שבזה החדר נזדמן הב"ה ועתה הנה הב"ה {כאן} ובא עם אותם הצדיקי' אשר הם בג"ע ובאו לשמוע בשמחה346 אותם הדברי' אשר נאמר והם כתובי' למעלה ממה שאמ' מהספירות אז בשעת פטירתו347 כי במות כל האדם ההולך אל עולמו תשוב נפשו אל עמו ואל אחוזת אבותיו אשר היו במדרגתו והיו לאחדים בשכלים הנבדלים מהחמרים המפרידי' בין האחרי' כמבואר למשכילים שאין שם רבוי והפרדה כי אם מפני ההגשמה ובסורה ישובו נא כלהקת נביאים וחברים מתאחדים ודבקי' יחדו כאחי' תאומי' כאמרם ז"ל על נשמות הצדיקי' המתחברי' בישיבה של מעלה ללמוד כלם כאחד מרוב הדמות הנפשות ואין שם חמר  129א  נרגן מפריד אלוף בינותם כמו שאמ' אבונצר בשש ההתחלות כי כאשר בטלו הגופות שבו הנפשות אל מדרגת העובדות מן הכת ההיא ויקרבו אותם אל הצד אשר בו יהיה התקרבות מה שאינו בגשמי' ונדבקו הנפשות הדומות מאנשי הכת האחת קצתם בקצתם ולזה היה כי בעת הדבוק אשר בטלו ההרגשות ותשכיל הנפש עצמותה תשכיל ג"כ עצמות זולתה הדומה לה כי אין שם מונע כמו שאמ' אבב"ט ברדת המן עליו כי בעת השקיעה הגמורה והכליון השלם ואמתת ההגעה ראה עצמיות כמו עצמותו והם נפשות הצדיקי' גופות היו ואחר נשחתו שנפרדו הנפשות בעת השחתת הגופות ונתדבקו בצרור החיים והיו עמו במציאותו כי אין שם רבוי באמת רק מצד התלותם בגופות ובהפרדה נשאר יחס האהבה שבין החושק והחשוק והמגניטס לברזל ומפני זה היחס וההדמות יתרבה ביניהם השמחה והעונג עד בלי די ככל דומה מתענג בדומה כמו שאמר אבונצר בש"ה כי כל מה שזכו הנפשות הדומות הנפרדות ונדבקו קצתם בקצת היה תענוג כל א' מהם יותר כי כל אחד ישכיל עצמותו וישכיל כמו עצמותו פעמי' רבות ויהיה תוספת תענוג{י} כל אחד כאשר ישיג מהעצמיות בלא תכלית מהכת ההיא ודבר זה כמעט מושג בחוש מתוספת תענוג המשכילי' המתחברי' יחד ולומדי' לשם שמים ובאמונה כמה גדלה החברה וההתאחדות והענג והשמחה ביניהם. ולזה המשיל המשע"ה הדבקות הלזה מראשיתו לעלמה מתחברת עם רעותיה ומדברת על לבהן מציורי חשקה אשר ציירה בלבבה את הנשיקה אשר נפשה בה שוקקה. כי גם את הדבר הזה מתורת מרע"ה למדו כאמרו כי כאשר נראה ה' אל אברהם אשר היה בתחלה יושב בעולם התנועה שהוא עולם חסון כאלונים. והיה ג"כ בעולם התמורה שהוא ממרה צורותיו תמיד בכל יום. ועתה בעת בקשת הדבוק היה הוא יושב פתח האוהל המקיף כל נמצא עלול ונברא והוא עולם הספירה והיה יושב שם בחשק גדול ועצום כי יחם לבבו ורוחו להדבק בעולם העלה הראשונה כחום היום הסובב וחושק כחום ציורו את נפש מניעו ועלתו. אז באותו הדבוק אשר נראה לו ה' נשא עיניו וראה ג"כ והנה שלשה רוחות ונפשות אנשים היו צדיקי' ממדרגתו מן המתים שכבר מתו ונפשם צרורה בצרור החיים (שמואל א' כה, כט) אשר הם חיים עדינה ממדרגתם שהיו נצבים ונדבקי' עליו כהדבק המשכיל עם המושכל וראה ורץ לקראתם ודבר עמם מציורי נפשו האלקית והיה בחברתם ונתחברו עמו כמו שיתבאר בעיני העדה ברחבה ובח"ה <העולמי'> בסבותיו. וכפי מה שרמז לנו הרמב"ן בסודותיו לפי מה שיראה מדבריו348 כי נפשות היו אותם האנשים אשר נראו אליו: דרוש ד' למד את העם בהקש ההמשל באמרו מנשיקות כי כמו שהעלמה החסרה ככל אשה שהיא איש בלתי נשלם ובאה להשלם בהתחברה עם הפועל בה שהוא לה במדרגת הצורה והוא הזכר. הנה הוא מבואר שלא תשלם שלמות מוחלט בפעם אחת כי אם בשתים כמו שהוא מבואר שכל חמר לא ישלם בצורתו כי אם אחר הפעלו בהכנה תחלה. ולזה לא תשלם העלמה מחבור חשוקה עמה בנשיקה אחת כי אם בשתים כי הראשונה מכינה והשניה משלימה כמדרגת הצורה כמו שאמ' ז"ל אין אשה מתעברת מביאה ראשונה אפי' מנקבה שהיא כראיה חסרה כ"ש שלא תתעבר מזכר שהוא תכלית שלמותה מביאה אחת כמו שאמ' ז"ל הרוצה שיהיו בניו זכרים יבעול וישנה. ולזה אמ' המשע"ה במשלו כי העלמה חשקה ואותה נפשה שתי נשיקות מגולות עליות וגולות תחתיות להשלם בם שלמות העבור הזכריי: כן הרוח החדשה לא ישלם שלמות  129ב  מוחלט מהעצם הפועל בו ומתדבק עמו לשוב במדרגת הצורה הגלגלית אשר לא תפרד מעצם השמים לעד לעולם בדבוק אחד לבד שידבק בו הנפרד כי אם לפחות בשני דבוקי'. כי בדבוק הראשון הנה הוא מכין הרוח החדשה ומשלימו שלמות ראשון עומד זמן מה אך לא לעולם והוא כשלמות הצורות החמריות עם נושאיהם שמתדבקות עמהם ואחר יפרדו מהם ונפסדו שניהם. ואולם בדבוק השני הנה הוא שב לו במדרגת הצורה ומשלימו שלמות אחרון נצב לעד ולנצח כמצב הצורה הגלגלית כעצם השמים שלא יפרדו הצורות הבאות מאת ה' מן השמים לעד לעולם. ולזה שם משלו המשע"ה ברבוי הנשיקות כי באחת לא יתכן. אבל בשתים הוא אפשרי זהו גבולו הראשון. אבל האחרון לא נודע מדבריו כי בטח על מלאכת הנגרמאנציאה האומרת כי עד ט' פעמים ישוב המשביע הרוחות ולא יותר שאם לא בא בתשיעית לא יקוה עוד אליו: ודבר זה מתורת מרע"ה למדו בראותו כי עם היות מרע"ה {ש}ב במדרגת הדבוק בבאו האהלה שירד עמוד הענן ועמד פתח האהל ודבר עם משה פנים אל פנים שזה היה שלמות גדול מכל השלמיות הנה לא התמיד עמו הדבור מפנים אל פנים ונפסק אותו הדבוק לח'349 שנה כאמרם ז"ל כי מימי המרגלים עד אשר תמו כל אנשי המלחמה למות מקרב העם לא נתיחד עמו הדבור בחיבה ובשלמות. כי לא נשלם הדבוק בפעם אחת האמנם כאשר נדבק עמו פעם שנית בסוף הארבעי' אז היה הדבוק נשלם שלמות נצחי אשר לא סר ממנו לעולם בחייו אף כי אחרי מותו שנ' בו וימת שם משה על פי ה'. ואמ' ז"ל שמת בנשיקה (ירושלמי, ברכות פ"ג; זוהר ח"א, קנג). שנדבק עמו הנפרד בדבקות הצורה הנפרדת כעצם השמים: דרוש ה' למד {את} העם באמרו פיהו כי כמו שהעלמה החושקת להשלם בנשיקה לא תאבה ולא תנוח דעתה בנשיקה עשויה באחת מאברי חשוקה אשר יגע בה וימששה כי אם בנשיקה ומגע ומשוש פיהו העליון והתחתון אליה ושיהיה זה המשוש והנשיקה אל פיה בפיהו לא במקום אחר ואבר אחר מכל אבריה. כי פה אל פה יחובר החבור האפשרי לנפשות החלוקות בשני גופי' והיו לאחדים לא זולת זה. כן הרוח החדשה לא תשקוט ולא תרגיע תאותה בנשיקה באה מאחד מכל מיני הרוחניים המתדבקי' ונושקי' נפשות האנשים שהם במדרגת האברים לנמצא הרוחני כמו הרוחין והלילין ורוחניות הככבים המתדבקים ונושקי'. כתות מנפשות מתדמות אליהם ובלתי שלמות להשלימם בשלמיות חמריות. וכמו הנפש הכוללת והשכל הפועל המתדבקי' ונושקי' כתות מהשכלים אנושיים להשלימם בשלמות השכל המעשי והשכל העיוני. וכמו העצם העשרי הנקרא מלכות מצד מה שהוא מקבל מגבורה המתדבקת ונושקת כתות מהמלכים והשרים להשלימם שלמות המלכות והשררה והעושר והכבוד. או מצד מה שהוא מקבל מגדולה ונושקת כתות אנשים חסידי' להשלימם בחן וחסד {ורחמים} וצדקה וכל מדה כבודה לא יספיק לה כי בכל אלה לא תמצא ידה די השיב רוחה אל העלה הראשונה בדרך ישרה. ולזה לא בקשה דבר כי אם הנשיקה ממלכות מצד קבלתה מתפארת ומבינה ומהעלה הראשונה השופעת עליהם מלמעלה דרך הקו הישר כמבואר לבני הנביאי' שעל ידי תפארת יעלה ויתדבק בעליונות ממנה עד העלה הראשונה והיא הנקראת אז פי ה' הנושק נשיקה נעתרה את הרוח החדשה פה אל פה כי לא יקרא נשיקה אם ישקנה וישפיע על חלק אחר  129א [צ"ל 130א]  מכחות הנפש כי אם על הרוח החדשה הנקראת גם היא פה מצד הדמותם אליו כי מזה הצד הוא אפשרי הדבקותם בו דבקות רוחני ונצחי מכל יתר המתדבקי': ולזה המשיל המשע"ה הנשיקה בנשיקות פיהו אל פיה כי דבר זה מתורת מרע"ה למדו באמרו כי על פי הדברי' האלה כרתי אתך ברית. כי על פי הנשיקה מפיו אל פיהו אשר פה אל פה דבר בו כרת עמו ברית ודבוק שלם בכל עולם הספירה ולא ע"י דבוק אחר מכל יתר הדבוקי'. ולא היה הדבוק עמו כי אם ברוחו המתדמה לנפרד הנקרא פה כי שמו כשם רבו כאמרו ואנכי אהיה עם פיך (שמות ד, יב) והוריתיך והכל בא לו מתפארת כמו שאמ' בעל שערי אורה כי כל הנביאים כל נבואתם היתה מאת ה' יו"ד ה"א ית' לא ע"י מלאך וכן נבואת מרע"ה אלא שנבואת מרע"ה נתיחדה בתפארת שהיא אספקלריאה המאירה ומשם נתדבק בספירות עליונות. ושאר כל הנביאים לא נתאחדו בתפארת אלא ע"י אמצעות ד' ספירות התחתונות: 

			דרוש ו' למד את העם בהקש ההמשל {באמרו} כי טובים דודיך מיין כי כמו שהעלמה השוקקת אל שלמותה ואם לא ידעה מה. עם אשר לא היתה לאיש ואיש לא ידעה. הנה היא כסגולה שבה תשער כמו שער בנפשה כי יותר טובים וערבים המה אותם הרירי' היוצאים מפי חשוקה אל חכה בצמא. מכל טוב היין הטוב שמברכי' עליו הטוב והמטיב ושראתה ממנו חוה אמנו <חוה> בלבבה כי טוב העץ למאכל למאן דאמ' גפן היה. וכל זה בהרגשתה בנפשה כי על בלי מה תמאס כל טוב מפני הטוב ההוא המרמה וצופה לרוות בו צמאה מפי חשוקה כמו שהוא מבואר מטבע הבתולות החושקות בחורים ואומרו' בלבם מי יתן נלכה נא נרוה עמם דודי'. כי מואסות כל מיני מטעמי' ויין רקוחי'. כן הרוח החדשה לתשוקתה אל תכלית שלמותה גם כי הוא בלא דעת מה טוב ומה נעים. הנה היא בסגולה נפלאה תשער ברוחה שפרה כי יותר טובות וערבות ההשפעות היורדות מתפארת על ידי מלכות להיותם נשפעות מהעלה הראשונה על ידי בינה אשר זה השפע יקרא השפע היורד מהמקור העליון בדרך הקו השוה והישר. מכל יתר מיני ההשפעות האחרות הבאות בדרך נחש עקלתון. כי כמו שבעולם התמורה יש כחות נפשיות משפיעות על זולתם בדרך ישר ובדרך עקלתון בכח ההרגשה הפרטית המתהוה שם במוח מחום הלב העולה שם וקונה הכח ההוא ואחר ירד על הלב באורח מישור ועל יתר האברי' באלכסון והבא ביושר יותר פועל בו ההרגש כמו שהוא מבואר זה מהלב שהוא היותר מרגיש מכל יתר האברי'. וכזה יקרה בעולם התנועה שהשמש המקבל כח המזלות בדרך ישר להיותו תמיד הולך נכוחם יותר מקבל הכח ההוא מיתר הככבי' שאינם הולכים נכחם תמיד אבל נוטי' לצפון ודרום. והמשל בזה כי מי המקור המתוקי' וטובים הם יותר נבחרים במקורם ממה שהם כשיוצאי' משם להתערבם עם עפר אחר ומהיוצאים הם יותר נבחרי' ההולכי' דרך ישר לקרבתם יותר ממקורם מן ההולכי' דרך עקלתון להתרחקם יותר והתערבם עם דבר אחר כן הדבר הזה בעולם הספירה ואם אין שם רחוק וקרוב מקום כי אם מציאות. כי לתפארת ההולך נכח פני ה' יקבל שפע רב  129ב [צ"ל 130ב]  מכל העצמים האחרים ולזה המשיל המשע"ה את משלו כי הרגישה העלמה כי טובים הדודים מכל משקה היין. ודבר זה מדברי דוד אביהו למדו באמרו זה עני קרא וה' שמע (תהלים לד, ז). כי כשיקרה שזה העני מכל כחות הנפש שהוא הכח השכלי קרא אל ה' במדע ובהשכל ובחשק נפלא עד כי ה' שומע קולו מצד שהוא מתקרב אליו מפני היחס שביניהם. והגדיל ה' עניינו עד שמכל צרותיו החמריות הושיעו שהוא גובר עליהם ומושל בם והם לא ימשלו בו. אז כשהיא באותה המדרגה ימצא כי חונה מלאך ה' שהוא הרוח החדשה השלוח מאתו ית' אליו כי הוא המלאך שהוא סביב ומקיף הקפה שכלית לא מוקף תמיד ליראי ה' ולחושבי שמו. והוא אשר ילחצם מרדת שחת ומההפסד המוחלט ומההמשך אחר החמר המפסיד באמרו אליהם בחייהם טעמו בהרגשה רוחנית וטעימה מלאכיית וראו בהשקפה אלקית כי טוב ה' מכל הטובות האחרות מצד יושר ההשפעה הבאה מאתו ית' על רוחכם עד כי אשרי הוא ומיושר מאד הגבר הגובר על יצרו אשר יחסה ויתלונן בצלו תמיד להדבקה בו וללכת נכחו ולא נכח זולתו. כי אינו דומה השפע הבא נכחו דרך ישר לזולתו כמו שאמ' בני הנביאי' כי השפע היורד מאתו ית' ע"י מלכות מצד שהיא מקבלת ביושר מתפארת ומה' הנכבד והנורא ית' הנה הוא שפע קיים ונאמן לא ישתנה לעד לעולם כאמרו אני ה' לא שניתי (מלאכי ג, ו) וכבר ידעת כוונתם במלת אני ובשם בן ד' אותיות מה שאין הדבר כן בשפע מלכות מצד שהיא מקבלת מהצדדים הנוטי' פעם לחסד פעם לדין כי הוא שפע בלתי שומר תמונתו כמו עץ הדעת טוב ורע שלא יעמוד על אופן אחד בארץ: 

			דרוש ז' עוד למד דעת את העם בהקש ההמשל באמרו לריח שמניך טובים שמן תורק שמך על כן עלמות אהבוך: 

			כי כמו שהתפשטות הריח היוצא משמן הריקח פועל בנפש המרגשת בו רוח אהבה וחשק רב להתקרבה אליו בקרוב בשר אם אפשר מפני שתי הנאות נמשכות בהתקרבו אליו הנאת הנשמה הנהנית מהריח כדבריהם ז"ל אשר לזה אמרו ת"ח אל יצא כשהוא מבושם לשוק מפני החשד הא בבית שרי ואמרו חמרא וריחני פקחי. והנאת המשוש באיש חלק ושער אין בו כלל כי הוא ממרק את העור ומחליק את הבשר בנפילת השער כשלא הביאה שליש לדעת רז"ל. ויעיר עוד את האהבה נפלאה מאהבת נשים בהריחו בריח השמן הטוב אשר הוא משוח ממנו לשמור את כל גופו תמיד ממורק ומשוטף מכל זיעה וחלאה כשמן זית זך השומר את כל כלי ברזל בהמשחו מכל חלודה. כי בנקיון הזה הנמצא בו עם טוב ריחו יריחו בו מרחוק ומקרוב יקנה לו על פני חוץ שם ושמע טוב כדרכן של ראשוני' גדולי' בעלי השם היו משוחי' בשמן כאמרו אל תגעו במשיחי (תהלים קה, טו) שהם מעולם אנשי השם. וכמו שהורה על זה אמרו טוב שם משמן טוב (קהלת ז, א). כי מה יחס ימצא בין טובת השם וטובת השמן אשר מפניו יאמר כי זה טוב מזה. אם לא שנאמר כי רצה בזה שהוא יותר טוב שם האדם המתפשט מצד עצמות שלמותו ממה שהוא טוב כשהוא מתפשט שמו מצד השמן הטוב שהוא משוח בשמן על דרך אמרם ז"ל גדול מרבן שמו (תוספתא עדיות פ"ג מ"ד) כי זהו במקרה ומפני דבר נוסף על עצמותו וזהו בעצם ומצד מה שהוא הוא על כן העלמות להיותן משערות הטוב ההוא אהבוך לתקוה שיקוו לקבל מהטוב ההוא בכל אהבת האב לבן שהיא לתקוה.  130א  כן התפלשות השפע היורד מעולם הספירה הנרקח במרקחת עולם העלה הראשונה פועל ברוח החדשה המכינה עצמה אל אותם ההשפעות הרוחניות כרוח דניאל אשר הכין עצמו אל המראה השופעת עליו מלמעלה וראה והרגיש מה שלא ראו ואם הרגישו קצת הרגשה נעלמת אותם האנשים אשר היו עמו ואם נביאים היו כדעת רז"ל כי לא הכינו רוחם אליה כמוהו: פעולה נוראה לתת לו רוח עצה וגבורה לאהוב ולחשוק ולרדוף אחרי הנפרד כאמרו נדעה ונרדפה את ה' ולעזוב את החמר ומקריו להתקרב אליו ית' קרבת המשכיל למושכל מתענוגות יתענג בו תענוג ההשכלה הגדול והנורא המבואר לכל משכיל ודורש העיון אף כי לבעלי הההמשכה עם רב תענוג ההשגה אשר ישיג ממנו ית' מושכל פשוט בתכלית הפשיטות מאין הרכבה בו כלל ולא דבר נוסף על עצמותו כמבואר לבעלי ההשקפה כי עולם העלה ית' זהו עניינו אשר אין למעלה ממנו עונג כאמרו אז תתענג על ה' בהשגתך אותו בתכלית האחדות והפשיטות מצד שאין לכח המשיגו עמל ועסק להבדיל הרכבותיו או להרכיב פשוטיו או להבדיל בין העצם מעצמיו ובין מקריו כאשר יעשה השכל ביתר המושכלים שלא ימלטו מההרכבה או מאחד מאלה הפרקי'350 אשר מפניהם יאמר יוסיף חכמה351 יוסיף עצב (קהלת א, יח) עמה כי כל יגיעה הוא עצבון מה אבל בהשגתו האחד הפשוט ית' אין לשכל לא יגיעה ולא התפעלות כלל כי אם תוספת אורה ושמחה וששון ויקר לרוב פשיטותו וגודל נעימותו כאמרו ויהי נועם ה' אלקינו עלינו (תהלים צ, יז) כמבואר למי שנסה ודברי אבב"ט המנסה לעדה. ומכל שכן {ש}יוסיף חשק יוסיף עונג גדול ונורא בהשיגו עצם מעצמי עולם הספירה. אשר הוא יותר אפשרי ההשגה ממנו ית' לרוב העלם מציאותו מרוב פשיטותו כמאמר האומר ברוך מי שנצחנו בנעימותו שאי אפשר להשיגו כמו שהוא אפשר להשיג העצם ההוא המורה מצד מה על מהותו ית' ופעולותיו כפי שהעידו על התפארת בני הנביאים שהיא מורה עליו ית' עם הוראה כי מפני שהנהגת העולמות בידה נתנו ממנו ית' אליה ואליה ייוחס ההנהגה הקרובה לא אליו ית' כי אם בסבה רחוקה יורה כי הוא ית' קדוש ונבדל ונקי מכל דבר ועסק חמרי בתכלית ההבדל עד כי אין חלק לשכל להשיגו השגה מספקת מודעת מה שמו ומה שם מהותו. אך תפארתו האפשרי יותר השגתו מצד ההתיחסות אליו כל פעולותיו ית' הוא הנותן לו ית' שם בפי כל בריה היודע מה כי זולתה לא היה מן האפשר לקרא לו ית' שם מהשמות מרוב העלמו אשר הוא נעלם כי לא יראהו האדם ולא ישיגהו כל חי כי אם באמצעות פעולותיו הנראות ע"י התפארת הנקראת שמה כשם רבה וזה שמו אשר יקראו ה' ב{ן} ד' אותיות. והיה זה סבה שכל חכמי עולם הספירה אשר ידעוהו אהבת עולם אהבוהו. ובו חשקו ולא בזולתו כי מי שלא ידעו ית' באמצעות זה העצם הנפלא לא חשקו אבל חשק דבר השכילו או דמהו ואמרו לו הוא והם לא ידעו מה הוא: ולזה נשא המשע"ה משלו הנפלא כי מפני ריח השמני' הטובי' בכללם שאין דבר רע יורד מן השמים ומפני השמן המורק ומריק כל חלודה הנותן לעם שם טוב לרבו כמוהו כי על כן עלמות אהבוהו: ודבר זה הסוד הנמשל בשמן המשחה מתורת מרע"ה למדו. כי כאשר רצה להורות על שלשת אלה העולמות שאין מציאותם מספיק מעצמותם אך הם מושפעי' מאתו ית' הנרמזי' בשלשת חלקי המשכן אשר הם הקדש הקדשים המורה על  130ב  עולם הספירה ושמות352 הקדושי'. והאהל המורה על עולם התנועה ומלאכיו המניעים. והחצר המורה על עולם התמורה וצורות הפועלות. הנה צוה להורות כי מציאותם וקיומם הוא ממנו ית' אמ' שיקח בשמי' מורים מהמשכות ריחם על המשכות המציאות מאתו ית' אליהם מצד מה שהוא ראש וראשית המציאות באמת. והוא המר הנותן מרות לכל נמצא באמת מצד שכלם צריכי' לו ומציאותם תלוי במציאותו. והוא הדרור החפשי מכל זולתו שאין מציאותו צריך אל מציאותם והוא במרחק המציאות מהם מהלך חמש מאות שנה שהוא המרחק המשוער בין החכמי' ז"ל שיש בין עולם לעולם כאמרם בין הארץ לרקיע מהלך חמש מאות שנה וכן בין הרקיע לרקיע שעל החיות. והוא משל למרחק שבינו ית' לבין עולם הספירה. ויקח שמן זית מורה על שפע נאצל ממנו ית' על העלולים מאתו לשמור מציאותם ויקח ממנו הין שהוא י"ב לוגי' מורים על הי"ב הויות. ויעשה מהבשמים והשמן שהוא המציאות והשפע שמן משחת קדש למשוח ממנו ומטובו השלשה עולמות המתקיימות ומתקדשות מהאצילות ההוא המעמיד אותם ושמותיהם ומלאכיהם וצורותיהם: ושימשח ממנו ג"כ אהרן ובניו הכהני' המכיני' עצמם אל אותו השפע הקדוש ההוא. אבל על בשר אדם הנמשך אחרי גוו לא יסך אותו השמן ההוא כי לא נכון לו. ובמתכונתו לא תעשו בשכל או בדמיון כמוהו לדמות צורה ליוצרה באמת כי אינו דומה העלול לעלתו חלילה כי קדוש הוא. ואיש משכיל מעיין אשר ירקח כמהו בעיונו או מי שידעו בהשקפה ויתן ממנו על זר אשר לא תוכן לו ולא ידע דרכו ונכרת מעמיו כבן זומא כי אין דרך להשגה זו כי אם בהשקפה כמו שיתבאר בעיני העדה ברחבה ובח"ה בסבותיו. ופה אשית דברי מי שהתפאר בה והמשילה לשמן המשחה כפי מה שכתב אברהם אבואלעפיא בספר העגולים אחרי הודיעו חכמת הצרוף בשם המפורש ושם י"ב ושם ב"ד אותיו' שהוא השרש והעקר לפי דבריו אמ' ותחלה יתחדש לו בהתבודדו בצרופו פחד ורעדה ויעמדו שערות ראשו ויזדעזעו אבריו. ואח"כ אם יזכה תעבור עליו רוח אלקי' חיים ונחה עליו רוח ה' רוח חכמה ובינה רוח דעת ויראת ה' ויראה לו כאלו משחו כל גופו מראשו ועד רגליו בשמן המשחה. ויהיה משיח ה' ושלוחו ויקרא מלאך האלקי' ויכונה שמו כשם רבו. זהו תורף דבריו בספרו: 

			דרוש ח' עוד למד דעת את העם באמרו משכני אחריך נרוצה כי כמו שימצא בכחות המניעים החמרים כח בעל תכלית מוגבל להניע תנועה מה בזמן מה כפי החק הנתן לו ולא יעבור מצד עצמותו. ועם זה הוא אפשריי לו בבא כח אחר גדול ממנו להמשיכו אחריו בתנועתו המהירה ממנו להתנועע כמעט במרוצה אשר ירוץ בו ממשיכו כפי מה שיראה זה בתנועות הככבים כי לו הונח השמש וירח וכל אחד מהם על כחו המניעו לא יסבו בלכתם כי אם תנועה אחת מתונה מקפת בחדש או שנה את המסיבה כלה. ובבא עליהם הכח הגדול המושך את הכל לאיתנו יתנועעו אף ירוצו בכ"ד שעות תנועה אח{ר}ת גדולה ומהירה הרבה מאד מהראשונה. כי גדול כח ההמשכה מהעליון הנותן מציאות מעולה לתחתון לעשות מה שאין בכחו מצד עצמו. אף כי בבואו מצדו ית' כי הוא  131א  יתד שהכל תלוי בו כמו שאמ' ב"ס בפירושו לחי בן יקיץ שהענייני' כלם נתלים בהמשכת האל אותם ושמה שלא ימשך מן הצד העליון לא יצא אל המציאות כן ימצא בכחות השכליות כח מוגבל בידיעה ובשכל האנושי שהוא מוגבל בהשכלתו להשכיל המושכלות המופשטות מהחמר אך לא הנבדלות בעצמם כי אין זה מכחו מצד מה שהוא דבק בחמר. וכאשר ימשכהו אליו השכל הפועל הנבדל יוסיף לו דעת ויוסיף לו השכל להשכיל השכלי' הנבדלי' בעצמותם כמו שהוא דעת רבים כי שני גבולים יש לשכל האנושי גבול מצד המשכו {אחר החמר התחתון וגבול מצד המשכו} מהשכל העליון כמו שאמרו בשם הצדיקי' שעברו שאפשרות המושכלות שני מיני'. מין טבעי יושג בחכמה ויוכל האדם לעמוד עליו מעצמו. ומין אלקי לא יושג כי אם בעזר אלהי והוא ציור הנפרד שלא יושג כי אם בהשקפה פתאומית משנה עצמותו אל עצמות אחר אלקי משיג הנבדל בעצמו באמצעות השכל הנאצל שהוא כאור בהיר ולא יבדיל בינו ובין השכל הפועל כמו שהיה בתחלה שהיה משיגו באמצעות המושכלות המופשטו' מהחמר שהיו מבדילות כעב הענן בינו ובין השכל הפועל כמבואר באיכות הדבקות אופן זאת ההשגה ודרכי העזר ברדת המ"ן עליו: כן הרוח החדשה לה כח מוגבל בתחלה מצד עצמותה להשכיל העלה הראשונה באמצעות עצם הספירה הנקראת מלכות אשר היא לו כאספקלריאה שאינה מאירה. ואחר בבא הרוח למושכו יתן לו כח וגבורה לדעת את ה' הגדול והנורא ית' באמצעות התפארת אשר היא לו כאספקלריאה המאירה כמבואר בספרי בני הנביאים וכמו שיתבאר בעיני העדה ברחבה ובח"ה בסבותיו. ולזה המשיל המשע"ה את המשל הזה לעלמה אשר תשש כחה כנקבה אשר לא יכלה לרוץ אחרי גבר בעל גבורה אשר התחננה לו למושכה בכחו הגדול אחריו לרוץ היא ונערותיה עמו לחברה כי יוסיף תת כחו לה ממה שהיתה בתחלה. ודבר זה מדברי דוד אביהו למדו כאמרו משוך חסדך ליודעיך (תהלים לו, יא) שהיה מתפלל לאל שחסדו יהיה הוא המושך ליודעיו. ובמזמר אך טוב לישראל אלקי' לברי לבב (תהלים עג, א) באר ההמנע מהדבקות כי אם בעזר אלקי כאמרו בתחלה כי ה' טוב להדבק עם ברי לבב ובאר הטרדות המונעות מזה עד כמעט נטיו רגליו מלכת אחריו עד כי שב כאין שכלו מרוב כי שפכו אשוריו ללכת אחרי ההבל והפליג בזה עד אמרו כי בהמות היה עמו אשר לא ידע להדבקה בו מצד עצמותו הבהמי. אך עתה הוא תמיד עמו דבק כי אחז ביד ימינו למושכו אליו. והפליג בזה באמרו בעצתך תנחני ואחר כבוד תקחני פי' בעצתך353 לא בעצתי הנבערה. ואחר זה אמר כל כחותיו יתנו לך כבוד להכנע אל הדבוק ואז תקחני להיות דבק עמך כמו שיתבאר ברחבה במקומו. ומתורת מרע"ה הוציאו באמרו ויתהלך חנוך את האלקי' (בראשית ה, כד) שהיה מתהלך במושכליו עם הכח האלקי המושך אותו בחזקה להשכיל מה שלא היה אפשר לו לפי כחו להשכילו והוא הנפרד כי אם מפני השתנות עצמותו לעצמות משובח ממה שהיה בתחלה. כאמרו ואיננו כי לקח אותו אלקי' ואיננו354 באותו העצמות אשר לא היה לו אפשרי להשיג {הנפרד} כי לקחו האלקי' מאותו המציאות הפחות והעלהו אל מציאות יותר מעולה ויותר משובח ממה שהיה. וכן היה בענין נח שהיה מתהלך את האלקי' שנמשכו מושכליו מהשכל הפועל ולא עלו עוד. ואולם באברהם נאמר התהלך לפני והיה תמים שהיה נמשך מהשכינה שהיא למעלה מהשכל הפועל. ולזה היה יותר תמים ויותר שלם בהשגותיו מהם. ובמרע"ה נאמר כי אהיה עמך כי עולם הספירה משכו אליו ולזה היה כחו גדול מכלם ועשה אותות ומופתים בשמים ובארץ כמו  131ב  שיתבאר בעיני העדה ברחבה ובח"ה בסבותיו: דרוש ט' למד את העם באמרו הביאני המלך חדריו נגילה ונשמחה בך נזכירה דודיך מיין כי כמו שאפשר שימצא בתוך עלמות אין מספר עלמה עולה על כלנה לגדולת נפשה אשר לא תגל ולא תשמח ולא תחוש בשמחה שלימה מניעה הדם והחום הטבעי עם תנועת הנפש לקבל מה שתשמח אותה בערבותו לה. כמו שזהו מגדר השמחה בכל הטוב אשר ייטיב לבה לתת לה לא איש ולא אשה לא שר ולא טפסר לא נשיא הנשיאים ולא מלך המלכי' לחנות355 אליו בטוב לבב ולאהבה אותו ולהשמח בחלקו ככל גדול הנפש אשר לא ישמח בהצלחה כפי מה שאמרו חכמי המדינה מרוב הכנת נפשה אל גדולת המעלה ובעליה כי הוא והיא ישרה בעיניה מכל עונג וכבוד ושררה ואליו היא נושאת את נפשה ובו תשמח ותגל להדבקה ולא יפתוה עגבים וכל מתנות וסגולות מלכים להטותה הדרך אליהם גם כי תלך עמהם ועיניה תראינה את מנעמיהם. וכמשפט הבנות המוצאות חן הבל הבא לפניהן ומתפתות ושמחות בכל הטוב הנתן לה ואם טוב ממנו ימצא הרבה מאד לא תעשה כמעשהן. כן בין הנפשות אפשר שימצא נפש אחת מני אלף אשר לא תשיש ותשמח שמחה תמימה משיבת רוח חדשה בכל מיני חכמה והשגה אשר מדרכה שהוא משיג ממשיגיה כמו שהוא מבואר מאשר היקיצה יותר ערבה מהשינה וההרגש וההבנה יותר ערב מהבטול כמבואר לאלקיים ככל אשר יקרה לנו עדת המעייני' ששון ושמחה כאשר השלכנו החושי' והכחות המדומות וטרדת הגוף וציירנו את עצמנו והוא השכל אשר בפעל כי הוא תענוג נפלא כמבואר במש"ה: מפני רוע356 הכנתה בטבעה אל השגת עולם הספירה הנשא והנעלה מכל השגת העיון וההמשכה והוא תכליתה המייחד אותה מיתר הנפשות המשיגות העולמות השפלים. כי השמחה והעונג האמתי נמשך אל מציאות פעל ההשגה הטבעית אשר ייוחד בו המשיג בלי העקה ובלי מונע כמו שישמח האדם בהשגתו אשר יחשוב בה שהיא תכליתו אשר ייחדהו. לא במה שישיג ויחשוב בה שאינה תכליתו המיחדו כמבואר לחכמי המדינה. וכמו שכל העם רואים שיש אנשי' שמחי' וחוגגים אם ישיגו ריוח עשרה פרחי' כי יחשבו שזה תכליתם. ויש חבור עצבים אם ישיג ריוח עשרת אלפי' כי יחשוב שאין זה תכליתו עד השיגו מאה אלף אלפי אלפי'. וכן בחכמות מי ומי אשר ישמח מאד במעשיו אשר ישיג מלאכת הדקדוק לר' דוד קמחי כי זהו תכליתו ו<א>יש אשר לא ישמחו בו. אבל ישמחו כי ישיגו מלות ההגיון והרוח חן ושמים לרום. ויש אשר לא ישמח בכל אלה כי אינם תכליתו אבל ישמח מאד במעשה הדיני'357 או ברפואה במלאכת התכונה והפילוסומיא.358 ומי אשר ישמח מאד בהמשכה. והעולה על כלנה הוא השמח בהשגתו עולם הספירה לדעת על ידה עולם העלה הראשונה בחשבו כי זהו כל האדם ותכליתו להשיג האור האלקי כפי יכולתו ולשוב אליו קרוב למדרגתו כי אליו היא תקות האנוש לאחריתו והוא התכלית אשר כל מה שלפניו הוא כאין נגדו כמו שאמ' אבובכר בן אלצאיג כי עם הודאת בני אדם שהחכמה מעולה מכל הדברי' האנושיי' והיא הגדולה והיא היחס. תמיד יש לנו תוחלת כי נגיע אל דבר גדול לא ידענו מהו על בריו עד שקצת בני אדם יאמינו שישובו אור ושיעלו לשמים. ולזה נשא המשע"ה משלו כי אמרה העלמה כי גם שהביאה המלך חדריו להראותה את כל בית נכאתה ולתת לה מן הבא בידו מלפניה לא תדוץ דאבה ולא הרבה לבה שמחה עד השיגה את דודה כי אז  132א  תגיל ותשמח בו גילה דיצה וחדוה כי הוא תכליתה ותוחלתה אשר היא מקוה לטעום ריחו ודודיו הטובי' מכל משתה היין. ודבר זה מאביהו דוד למדו אשר לא שמח לבו שמחה שלמה מניעה הנפש והגוף כאחד מכל אשר השיג בימיו מכל הטוב הגשמי והטוב הרוחני עד עת בא אדון האלקי' אל ביתו אשר מפניו חל הרוח החדש על נפשו כי אז שמח שמחה תמימה מניעה רוחו ונשמתו כאמרו ודוד מפזר359 ומכרכר {בכל עוז לפני ה', ונאמר ותרא את המלך דוד מפזז ומכרכר} לפני ה'. ואמר לפני ה' אשר בחר בי מאביך ומכל ביתו לצוות אותי לנגיד על עם ה' על ישראל ושחקתי לפני ה' (שמואל ב' ו, כא): 

			דרוש עשירי למד דעת את העם באמרו משרים אהבוך. כי כמו שבנפש האדם מן הנשים הנוטות בטבעם המעוות בתמיד360 שכלם לחלשתו ותגבורת הדמיון כנגדו מדרכי איש ישר בנפשו. גם במעלליו יתנכר יושרו. ללכת אחרי מצעדי גבר מעול וחורש און בלבבו. ואת הישרה יעקשו באורחותם כאורח חוה אמותם. אשר נטתה מדרך ישר לפני ה' ואישה הראשון אל אורח נשים מעוקל ודרך נחש עקלתון היה361 אפשר שימצא נפש אשה אחת מבני הנדיבי' או שתים נשים גם שלש מהעלמות. יתבוננו ויכירו מי האיש הישר מכל האדם וידעו וירדפו את האיש ההוא ואת שיחו למען יישיר לפניהם דרכו לאהבתם את כל המעשי' הישרי' גם שנאתם כל דרכי העוילים למענו יעזבו כל המתהללים באלילים:362 כן בהמון רבה מהאישים כלם המוני' ומשכילים הרחוקי' מצדקה ודרך ישרה באפס בחינה להבין הרבה מהדברים הישרים כמו שהוא נראה לעינים מנטותם אל הקצוות בכל המדות כפי תגבורת הליחות והכחות הטבעיות והמחשבות הגוברות והדמיונות והדרך האמצעי הישר והשוה לא ידעו כדברי חכמי המדינה אשר אמרו כי ידעו ההמון השווי המוחלט אך לא כל מיני השווי והיושר. וגם המשכילים והם רבים מניחי הנימוסי' והדתות האנושיות לא ידעוהו כמבואר מענייניה' הבלתי ישרות בעיני כל ישר לב. וכמו שהורו מפיהם ומפי כתבם באמרם מה מאד יקשה בעיני כל רבם363 למצוא הדרך הישר והשווי האמתי במדה אחת מהמדות כל שכן בכלם ולא יגיע האדם לשלמות הזה אלא בעזר אלקי ורחמי שמים. הלא תראה כי כן הוא כי לא לבד במדות נטו אל הקצוות ולא ידעו דרך ה' הישר כי גם במושכלות נטו אל הקצוות בהשכלת ראשון ואחרון הנמצאות אף כי ברבי האמצעיות. הלא תראה דעות הקדמוני' אשר היו חכמי' מחוכמי' איך נטו בידיעת ההיולי מהם אל הקצה הראשון שהוא ההעדר המוחלט ומהם אל הקצה האחרון שהוא נמצא בפעל גמור. ובקושי עם עזר אלקי מצאו הדרך ישר והשווי להשיגו כי הוא מציאות אמצעי בינותם. וכן בראשון ית' נטו מן הקצה אל הקצה. מהם אמרו שהוא פועל הטוב. ומהם אמרו שהוא פועל הרע. ובעזר אלקי מצאו שהוא פועל היושר בכל דבר מטוב ועד רע. כאמרו מי חכם ויבין אלה ויתבוננו דרכי ה' הנראים הנוטי' אל הקצוות מטוב ורע. נבון וידעם על יושרם ואמתתם כי ישרים דרכי ה' בכל הנמצאות ואינם נוטי' אבל שוים וצדיקי' ילכו בם ליישר ארחות דרכם ופושעי' יכשלו בם לעוות ארחותם. כי מה מאד יקשה לאדם לשמור האמצעי השוה והישר לרוב נטייתו בטבע אל אחת הקצוות כאמרם ז"ל אל תט ימין ושמאל (משלי ד, כז) אל תט לצד אברהם שהוא ימין כי שם שר ישמעאל ואל תט לצד יצחק שהוא שמאל כי שם שרי עשו אלא הדבק בתפארת שהוא הקו האמצעי. הנה כי השמירה מהנטיה קשה מאד אשר כמעט הוא קרוב לנמנע להנצל ממנה. ולזה הורה לנו המשע"ה כי עם זה הקושי העצום הנה הוא אפשר שימצא רוח ישר היא באנוש או אנשים שרידים אשר ה' קורא אל היושר האלקי אשר ישיגו כי רוחם364 שפרה עליהם. כי שם ישר בתכלית היושר המוחלט  132ב  והוא המישיר כל נמצא במדה במשקל ובמשורה בתכלית מה שאפשר בטבע כל אחד ואחד מהם לא יחסר כל דבר בו ממה שהוא ראוי לו בצדק ובשווי כי הוא האדון השומר הצדק בכל נמצא365 והשווי בכל דבר כמו שיראה כל זה בצמחי' ובחיים למי שעיין בשלמות מציאותם כמבואר לחכמי המדינה והטבע והאלקות עד שקראו ראש המעייני' נימוס הנמצאות ויושרם כי ממנו היה כל נמצא ביושר. ויכירו וידעו כי בעזרת ה' אותם לקחת מהטוב ההוא הישר יהיו מיושרי' ומצליחי' עד שישובו בחייהם אלקיים כדברי האומר כי מפני הגעת האדם אל זאת המעלה יקרא בייחוד מאושר מבין שאר הנמצאות השפלות כמו שיתואר ה' ית' שהוא הטוב האמתי המאושר מבין השכלים הנבדלי' אשר לזאת יתפלל כל חסיד לאמר היישר לפני דרכך הישרי' כי זולתך לא יתכן להתיישר אליהם לרוב הסכנה מהנטייה שכמעט נטיו רגלי החסידי' אוהבי משרי' אף כי הנלוזי' במעגלותם הנופלי' כמתים בשחיתותם כדברי החכם אשר אמר כי בני האדם כלם מתים כי אם החכמים, והחכמי' כלם מתים {כי אם העושים דרכי הדבקי', והעושים כלם מתים} כי אם הישרים והישרי' בסכנה אם לא ישאלו מאל עזרה בכחו וגבורתו עד יעברו הדרך המסוכנת: ולרוב השלמות הזה וקושי המצאו הנפש המכרת בו כמעט תפרח רוחה מהיכלה ללכת אל המקום שם תשיגנו בשמחה כמו שאמ' א"ח שהעמידה על אמתת הגבול האמצעי הוא קשה מאד. ואלו צוייר זה היתה הנפש נוסעת מהגוף ולא ישאר לו עמה שום דבוק. ולא תהיה נאנחה כלל ממה שתחסר ממנו ותגיל ותתפאר במה שיגלה לה מיופי האמת וגדולתו. ולזה המשיל המשע"ה משלו בעלמה מכרת היא ורעותיה יושר איש ואת טובו ושמה נפשה בכפה לצאת אליו ולשאול מעמו כי ימשכנה אחריו בכחו כי תשמח ותגל בו ותזכיר ותתענג בעניינו מכל תענוגות היין וסגולות מלכים מפני הדרכי' הישרי' הנראים ממנו אליהם אשר על כן אהבוהו מכל אשר להם. ודבר זה מדברי אביהו ידעו אשר שם ראשית דברו כי המאושר שבאנשי' הוא האיש אשר לא הלך בכל הדרכי' המעוותי' כי אם בדרך הישר שהוא תורת ה' המשלמת כל הפרטי' בכל העתי' ולנצח נצחי' בענייני' האלקיי' מעולם הספירה ולא כמו אותם שחשבו ואשר דמו להיות כאלקי' האומרי' שכבר ימצאו אישי' לא תשלימם ההנהגה התוריה לדמותם אותם לצורות ההיולאניות הבלתי משלימות בכל האישים ובכל הזמני'. והם לא ידעו כי היא דומה לצורות האלקיות המשלימות בכל האישי' ובכל הזמני' לנצח נצחי' כי ממקור העליון הישר חוצבה ולזה קראוה ספר הישר שהיה ספרו של הישר במוחלט כאמרו הלא היא כתובה על ספר הישר. ואמרו ז"ל שהוא התורה. עם כי זה מספר תורת מרע"ה למדו באמרו בבאו להגיד בשירתו הנוראה366 המגדת מראשית אחרית כל נמצא מטוב ועד רע לאומה כי הכל הוא ביושר נפלא לא ישוער כי אם למי שהוא ישר עם אל. אמר כי השמים והארץ הנמשכי' אחרי טבעם הישר שהם נבראים עליהם ואינם נוטי' ממנו כמו המין האנושי שאינו דורך אחר תכליתו אשר הוא נברא עליו הנה הם כאשר ישמעו ויאזינו כי שם ה' יקרא יתנו מהרה גודל ושלמות לאלקינו מפני כי הם יכירו וירגישו כי הצור שהוא הצורה הראשונה הנותן מציאות לכל הצורות הנה תמים פעלו (דברים לב, ד) שיפעל בהם מכל יתר הפועלי' כי כל כלליו הכוללי' והפרטיי' הם משפט וצדק לא כיתר המשפטי' שאם הכולל טוב הנה הוא רע לפרטי. ואם הפרטי טוב הנה הוא רע כולל כרחמנות הנבלים שהוא אכזריות לעולם וכן הם כלם כמבואר למי שעיין בם זולת משפט{י} ה' הכוללי' והפרטי' שהם טובים טובים מאד לישרים בלבותם כאמרו משפטי ה'  133א  אמת צדקו יחדו (תהלים יט, י) הכולל והפרטי. והסבה בזה שכל דרכיו משפט (דברים לב, ד) ישר הוא מפני שהוא אל אמונה וקיים נצחי מצד עצמותו לא מצד זולתו ואינו צריך לדבר יוצא ממציאותו ולזה אין עול במה שנותן לזולת כי לא ישא פנים לתת יותר לזה מזה כי כלם שוים לו כנפש האב וכנפש הבן לו הם ויתן לכל אחד כאשר יוכלון שאת לפי טבעם כי לא יצטרך לעכב וליתן לעצמו יותר מן הטוב ההוא כי אינו צריך לו ולא יקוה גמול מזולתו כיתר השופטי' והשוטרי' הצריכי' לגמול למלאת חסרונם כי הוא ית' אינו חסר כלום אבל בחסד וברחמי' ימלא לאיש חסרונו כי הוא צדיק צדקות אהב לתת לזולתו וישר הוא להישיר כל דבר לאשורו כמו שהוא מבואר בטבעי הנמצאי' כלם זולת האדם לרוב נטותו אחרי העול כאמרו שחת לו היושר הזה כל מי שהוא לא בניו הולך בדרכיו לרוב מומם הקבוע בם לנטות ימין ושמאל כמו שהוא הדור שהוא עקש ופתלתול כמו שיתבאר בעיני העדה ברחבה ובח"ה בסבותיו: 

			סדר הנמשל כפי הוראת המשל באר היטב:

			בעת בא הנקודה אל הרוח החדשה להתעתד אל הדבוק בעצם הנפרד מעולם הספירה. והיא מתקדשת מטומאת הרעיוני' המונעים ומתבודדת מיתר הכחות המטרידות ומתחברת עם הנפשות התמימות העוזרות אל השקיעה. ומתלבשת בסגולותיה אשר היתה בהם סגולה מכל אשר על פני האדמה. והנה שפעת המקור העליון היורד למטה לארץ בכל יום תמיד ביחסי' שקולי' ונערכי' מאד על פניה יחלוף ויעיר את רוחה כי כאשר יעיר הכמה את הלמודי החוקר בנמצא מצד שהוא כמה והתנועה באיך [את]367 הטבעי החוקר בו מצד שהוא מתנועע. והמציאות המוחלט את האלקי החוקר בו מצד שהוא נמצא. כן יעיר היחס מהנמצא הפועל בו בפליאה יוצאה מההקש הטבעי את רוח ההשקפיי החוקר בו מצד שהוא פעול ומונהג מעולם הספירה שהוא למעלה מהטבע ופועל בו בפליאה יוצא מהמנהג הטבעי תעורה באה בדפיקה עצומה ובנעימה רבה מעוררת כחותיה ופתחי פיה לאמר אל רעותיה המובאות לה לחברה כי השיגה מעט קט מנועם היחסי' ההם הערבי' והנעימי' מכל מנעמי המושגי' אשר השיגה מעולם ובמעט המושג ממנו ידעה כי זה היחס הנעים המתערב בנמצא אי אפשר ליחסו כי אם אל היותר שלם שבמנהיגי עולם התנועה ועולם התמורה וכי זהו העצם האחרון מעולם הספירה המולך עליהם ונוהג בם. אשר מפניו תלך בהשקפה מעלה לעלה למצא נאמנה מבטן מי יצא היחס ההוא הנורא ראשונה והגיע השקפתה אל השם הנכבד והנורא אשר שם תפארת היחסי' המתייחס בם עולם הספירה. שמה מרכבות החסדי' והדיני' היוצאי' אל יתר העולמי' ביחסי' גדולי' ונאמני' כפי מה שאמרו בני הנביאי' כי מי שידע יחסי עצם אל עצמו מעולם הספירה כאלו תאמר יחס המלכות עם תפארת יוכל להמשיך שפע קדוש ונורא {אליו} על ידה ולחדש אותות ומופתי' בנמצאות וההפך בהפך במי שידע להפרידה מהבנין יוכל להמשיך אליו השפעה אשר איננה טהורה להגביר כחותיו הגשמיות ותענוגות בני האדם. וכן ההקש ביחסי כלם זה עם זה וכאלה רבות עמם כפי אשר ידעו הראשוני' יחסם ופעולתם בעולמם. וכזה אמרו הוברי שמים כי מי אשר ידע יחסי ככבי לכת עם המ"ח צורות יוכל להמשיך השפעות נוראות טובות ורעות לחדש שם נפלאות כדברי בטלמיוס ומפרשי ספרו ממאה דבורי'. וכזו וכזו אמרו חכמי הטבע שהיודע יחסי המורכבי' למיניהם יפליא לעשות נוראות בנמצאות כמו שהביא אבונצר  133ב  בספרו המחלק {את} החכמות. ולזה בפגעה בו חשקה נפשה ואהבה בערה בה לבא אל מקור היחסי' האלה ולהדבקה בו ית' ובגודל תפארתו. לא לבד דבקות השגה אבל דבקות הנפעל בפועל הקרוב בו ובמדרגת דבקות הנושא בנשוא והמשכיל במושכל אשר כמעט ישובו הוא והוא עצם אחד מורכב ובזה החשק הרוח החדשה באה להתפעל הפעלות חזק בציורה הפנימי אשר לא תוכל להתאפק מההפעלות החיצוני אשר שפתיה נעות ומגידות לרעותיה מהנפשות המצויירות ברוחה כי תאותה היא מי יביאה שידבק בה השם הנכבד והנורא אשר ידעה זה ימים ידיעה חלושה ואהבה רפה כפי אשר הרגילה על לשונה במצות אנשים מלומדה באמרם יום יום פעמים גם שלש ואהבת את ה' אלקיך (דברים ו, ה) כי עתה הוסיפה תשוקה ונכספה וגם כלתה נפשה אליו ואם איננו לנוכח ציורה לרוב העלמו אף כי בהיותו לנוכח פניה בעת מה אשר יכלה להתנוצץ בנצוציו המאירות אל עבר פניה בכל ארחות הראשוני' הדבקי' בציורם הפנימי ומברכי' ומשבחי' בדבורם החיצוני הנמשך אחר הציור האמתי כאמרם אשר קדשנו שלא לנכח אל השם הנכבד שאינו נוכחי תמיד אבל פעם יציץ פעם יעלם כמבואר לחכמי מיסדי הברכות אשר ראשיתם לנכח באמרם ברוך אתה מפני הציור הראשון הדובר עם מלכות אשר הוא אפשר קרוב להיות נוכחי תמיד לדבקי' בה. ואחריתם שלא לנוכח באמרם קדשנו במצותיו וצונו מפני הציור האחרון הדובר עם תפארת אשר איננו אפשר להיות נכחי תמיד גם כי יציץ פעם. ולזה בקשה הדבקות ראשונה עם התפארת ע"י מלכות שהוא ראשית ההצצה מעולם הספירה מלמטה למעלה והיא הפה והפתח אשר בו יכנסו הנפשות להדבקה בו ית'. ודברה שלא לנכח עם התפארת כי הוא ראשית המחשבה ואחר דברה לנכח עם המלכות שהיא ראשית המעשה לרוב ציירה התפארת ראשונה הפך המברכי' אשר אינם כמוה דבקי' ואינם מציירי' כי אם המלכות תחלה ואליה אמרו ברוך אתה המקבל מהתפארת שהוא המורה על מי שהוא אלקינו והיא הברכה המלאה מהמקור העליון כל ברכה להשפיע על עולם התנועה והתמורה כחות המלאכי' המניעי' והצורות הפועלות בחמרים מצד מה שהיא מלך העולם העלול ממנה. ולזה בקשה שתי הדבקיות. הדבקות הראשון עם המלכות שהוא דבקות השגה והשני עם התפארת שהוא דבקות העלול עם עלתו הקרובה מלבד אשר בקשה השנות הדבקות להוליד ההשקפות האמתיות שהם יסודות החכמות הנבואיות כהשנות החוש המוליד המושכלות הראשונות שהם יסודות החכמות העיוניות כי לא יושג בהשקפה אחת מה שיושג בהשנותה כמו שהוא בהשגה השכלית. כי בהשנות הדבקות עם התפארת תדבק בו דבוק חזק לא תמוט כהדבקות העלול עם עלתו הקרובה אשר יתלכדו ולא יתפרדו ככל השכלים עם עלותיהם הקרובות. ולזה תחרד חרדה גדולה אל זה הדבקות להשיגו פעמים כי ידעה כי אם בפעם הזאת אשר גדלה תשוקתה אליו אם יאות אליה אלוקיה להביאה אליו בדבקות וחבוק אמתי ותמידי לא יתפרדו הנה היא בו תחיה החיים האמתיים הנצחיים ואם אין לרוב המונעים ולקושי ההשנות אל הדבר הזה הנה היא יראה פן תמות ותקבר באהלי השכוני' בחמרי' ההווי' והנפסדי' ולזה שאפה הרוח החדשה זאת הנשיקה בתשוקה נפלאה מאהבת נשים. ואולם לפי שהדבר הנעשה בסבותיו העצמיות הוא מתמיד מה שאינו כן הבא במקרה כי המקרה לא יתמיד. הנה הוא מן ההכרח לרוח הבא לו תשוקה גדולה {כזו} שיתן אל לבו אם מצד עצמו ואם מצד שיעירהו רוח אלקי אותו מה סבת האהבה הנפלאה הזאת למען תתמיד בסבותיה ולא תפסד באפס סבה.  134א  ולזה אין תקנה כי אם בהבדיל החשוק לטובה מכל יתר הנמצאים כי הטוב הוא אשר יכספוהו הכל והיותר טוב מכל {כל} הוא יותר חשוק מכל. וזה הטוב לא נודע כי אם מצד פעולותיו והשפעותיו הטובות למי שיש לו חיך לטעום האמתיות ושיש אחרי העיון במושכלות עיון אחר מעולה ממנו בהשקפת עולם הספירה כמו שאמ' א"ח בספר האורות האלקיות שאינו ראוי שיהיה רחוק אצל המרגיל עצמו בעולם השכל שיהיה אחרי השכל צורות אחרות יראה בהם מה שלא יראה בשכל כמו שאינו רחוק היות השכל עצמות מעולה. והוא אחר הדבר368 והחוש וזה תלוי בשנוי טעם ההשגה אשר יתייחדו בו אנשים קצתם מקצת בהשכלה כמו שהוא בהשגה החושיית כמו שמבואר שם בארוכה: ושיטעום מה בין שפע לשפע מאותם ההשפעות היורדות מעולם הספירה בבחינת בני הנביאים אשר טעמו ואשר הבחינו ההבדל הגדול שיש בין השפע היורד מעצם התפארת הטוב מאד מאד מצד קבלתה מבינה הנקראת בפיהם יין המשומר בענביו מצד השפע השמור שם ברדתו מעולם העלה הראשונה דרך הקו השוה שהוא יותר טוב להשכיל ולהטיב בכל מיני הטוב הרוחני והגשמי ובין השפע היורד מעצם הגבורה הטוב טוב להגביר הכחות החמריות כלם והרוחניות הטמאות השולטות בפעולות האנושיות אשר אינם טהורות ומזוקקות לפי האמתיות הנבואיות אשר מפני סבת הכרת זה ההבדל העצום שבין שפע לשפע יהיה התשוקה גוברת בשאיפת השפע הטוב האמתי תמיד לא יחשה. והסבה באפשרות זה הטעם אשר הוא קרוב לנמנע המצאו שיטעום הרוח היא באנוש רמה ותולעה טעם בעולם הספירה הרחוק רחוק מאד מי יטעמנו הוא מפני הכח האלקי הרוחני אשר בכמו אלה בני האלקי' אשר מרחוק יריחו עולם הספירה הנקרא מחשבי בפי בני הנביאי' האומרי' שכמו שהעלה הראשונה נעלמת מאד מכל נמצא אי אפשר להשגה עיונית ולא השקפיית ולא נבואיית להשיגה. כן יש עולם מעשרה ספירות שאין השכל והכח הנבואיי יכול לציירו ציור מהותיי כי אם ציור מצואיי ומחשבה גוברת על התחייבות מציאותו להיותו במדרגת המשכן והמרכבה לנפרד הפשוט במוחלט ית' אשר אי אפשר להשיגו ולזה קראום ספירות מחשביות. שאינם מושגות כי אם במחשבה כמו שקראו הוברי שמים המזלות בגלגל התשיעי מזלות מדומות ונחשבות כאלו הם נרשמות מרושם המזלות הנראות בגלגל השמיני כמבואר מדברי א"ע בספר369 יסוד עולם. עם היות כי אותם הספירות לעלויים הם נחשבות370 כאלו הם מעולם העלה הראשונה לרוב התקרבם במציאות כהתקרבות השמן הנמשח על הגוף שיחשב שהוא הוא. אשר מריח ההשגה הדקה מן הדקה שהריחו הנביאי' שדבר בם מרע"ה ברמזי תורתו השיגו וטעמו טעם בעולם הספירה הנקרא עולם הספירו' הנבואיות להיותם נשואות ומצוירות בכח הנבואיי היכול לציירם ציור מהותיי וטעמיי בכח הנבואה כמבואר בשרשי חכמי עולם הספירה. כי כמו שחכמי העיון המשיגי' הגלגלי' ונפשותם יריחו על ידיהם העשרה הנבדלים ולא יטעמו בם טעם כטעמי הממשיכי'. כן הדבר הזה מהנביאים בערך אל מרע"ה והנדבקי' בתפארת כי לריח עולם הספירה הטוב טוב מאד הדבק בו ית' יוטעם עולם הספירה המושפע ממנו. ויוטעם עצם מאותם העצמים שהוא עצם מלא מכל טוב והוא התפארת אשר יחשב לרוב המלאו מהטוב שהנותן לו הטוב ההוא נשאר ריק  134ב  ממנו כי את הכל נתן לו והמשיגו על אמתתו יריח ויטעום וישיג כי הטוב ההוא הנמצא בו הנה הוא עב ומורגש בערך אל הנמצא הנותן371 לו שהוא דק ורוחני מאד בעניינו עד שלא יורגש ויושג על אמתתו בערך השפע המושג בעולם התמורה אל הנמצא בעולם התנועה כי גם שעולם התנועה מריק ברכה עד בלי די בעולם התמורה הנה הנמצא בו הוא רב מאד ודק ממנו הרבה וכן הערך מעולם התנועה אל עולם הספירה וכן מעולם הספירה אל עולם העלה. ויושג כי אותו העצם שהוא התפארת הוא בערך אליו ית' כחלודה המורקת מהזהב שהוא דבר יוצא ממנו ואין לו ערך אליו וכן הוא ערך כל עלה בערך אל העלול ממנו כי עולם התמורה הוא חלודה יוצאה מעולם התנועה וכן כלם. והם כמו המותרות היוצאות מגוף האדם שהם שלמיות אל אשר למטה מהם במעלה כזיעה שהיא שלמות אל הכינם באדם ובבהמה וכצואה שהיא הזנה לקצת החיים הנזוני' ממנה ויושג כי עצם התפארת לשלמותו בערך אל העלולים ממנו הנה הוא מורה עליו ית' כי הוא שליח עושה שליחותו נאמן ביתו ויקרא שמו כשם רבו למען יודע כי השליח אין בו כח מצדו לעשות כי אם מצד משלחו ככל דרכי הנביאי' השלוחי' לעשות נוראות בארץ ומיחסי' את הכל לשולחם כי הוא היותר אמתי בעשייה מצד שהוא סבה רחוקה מהסבה הקרובה כמבואר בספר הסבות ובאיכות הדבקות ובכל ספרי הנביאי'. וישיג מפני זאת הסבה העצמית מאלו ההשגות שישיגו ההבדלי' הגדולי' שבינו ית' ליתר הנמצאות כל הנפשות הנעלמות משני העלמות האחרוני' אהבוהו ית' אהבה תמידית ועצמית לא בדרך מקרה ובעת מה מהעתים. זהו סגולה מסגולות הרוח החדשה אשר יתאמץ בכל כחו כפי אפשרות טבעו להשיג הדבקות בו ית' על ידי הנשיקה והדבוק בתפארת אשר יכנס שמה על ידי המלכות. עם סגולה אחרת נוראה כי עם אשר יכיר כי הוא נמנע בחקו מצד עצמותו להשיגו באפס יחס בינותם כי הם הפכים בתכלית המרחק במציאות אם לא יולד אמצעי ביניהם אשר בזה יצטרך אל עזר מחוץ יוציא אותו מהמציאות החסר אל המציאות האמצעי בינותם כמו שהעיד המנסה אבב"ט שלולי שעזרו האלקי' לא היה אפשר להשיג האמת על בריו הנה עם זה לא רפו ידיו כאבונצר אשר דמה כי הוא נמנע וגנה אבוחמד אשר התפאר בו לחושבו שהוא דבר דמיוני כמו שהעיד עליו אבב"ט באיכות {הדבקות}. ולא נפלו פניו כמשה ואהרן אשר נפלו על פניהם ונתייאשו אז מהדבוק כדעת החא"ע. ובשרו עליו לא יכאב (איוב יד, כב) על אשר לא השיגו כרצונו בעת בקשתו אותו כברוך בן נריה אשר היה מצטער מאד על זה אשר לא השיגו בעת בקשתו אותו. כי ידע שאין הנבואה שורה לא מתוך יאוש ולא מתוך עצלה. ולא מתוך דאגה מדבר. כי אם מתוך חכמה וגבורה ושמחה (רמב"ם, הלכות יסודי התורה ז, הלכה ד) לראות הנולד אשר אפשר שיולד כח נכון לקבלו ולכבוש את יצרו שלא יגבר בו למושכו אחרי העיון החמרי ולהיות שמח בחלקו אשר השיג מהנפרד השגה נפלאה ולבקש מאלקי' יהיה בעזרו וימשכהו בכח אלקי מושך המציאות החסר אל המציאות השלם ומשיבו אליו כטבע העליון למשוך התחתון ולהשיבו אל מציאותו כאש המושך כל מורכב אליו ומשיבו אל מציאותו להיות אש כמוהו כפי האפשרי לו. ולהכין רוחו ונשמתו וכל מורשי לבבו לקראת {ממשיכו} כהכון עצם השמים אל מניעו אשר ילכו ולא ייעפו ירוצו ולא ייגעו להאתותם  135א  לעשות רצון קונם כן ירוץ ולא יכשל בכח ממשיכו כאמרו כי בך ארוץ גדוד הכחות הטבעיות ובאלקי אדלג שור (תהלים יח, ל) המושכלות ההשקפיות. והסבה אשר ישיג אפשרות זה הדבקות האחרון ואם הוא רחוק רחוק מאד הוא שתי סבות. האחת שכבר נסה בכמו אלה להמשך מעצמות שכלי אל עצמות ספיריי שכבר הביאו העצם הראשון מעולם הספירה אשר הוא המלך על השכל העיוני אל מציאוא יותר שלם מהעיון והוא ההשגה המושגת בחדרי ההשפעות הנשפעות מעולם העלה על המלכות ומהמלכו' אל עולם התנועה ומלאכיו ועולם התמורה וצורותיו שהם השגות יותר עליונות מהשגת השכל עיוניו אשר בזה הכיר כי הוא אפשר לההפך ממציאות חסר אל מציאות יותר שלם עם כח המושך אותו ומשיבו אליו. הנה א"כ זה אות ומופת על אפשרות ההפך המציאות החסר אל השלם המושך אותו. ואם תמשוך בזה השלמות את עצמותי הנה יהיה אפשר אם כן שיהפך עצמותי אל אותו העצמות היותר שלם: והסבה השנית הוא ההוראה שאין הבנת המלכות וחדרי השפעותיו תכלית ההשגה האפשרי' לו כי בכל אשר תשיג ממנו לא שמח בו. מפני הרגשתו שאין זה תכלית הבנתו כי סימן ההבנה התכליתית היא שמחה וגיל כאמרו שוש אשיש בה' תגל נפשי באלקי (ישעיהו סא, י). וירגיש וישער כי יגל וישמח מאד בו ית' או ימשכהו וישיבהו אל מציאות יותר שלם מזה. שהוא המציאות המשובח האפשרי להדבק על ידו בתפארת. המורה על המציאות האלקי בתכלית האפשר וההוראה האמתית על זה כי בעת השיגו המלכות וחדריו יזכור צורה נרשמת בו שיש מציאות יותר נעלה מזה אשר הוא אפשרי השגתו והוא יותר ערב ומוליד עונג מרושם זה יותר מכל ערבות המלכות והשפעותיה הנותנות ערבות בתענוגות בני אדם הנקראות יין כאמרו למשוך ביין את בשרי (קהלת ב, ג) מלבד כי יש הוראה אחרת על אפשרות זאת ההשגה האחרונה והוא התשוקה הנפלאה אשר בי לאהבה אותו ית' ואין דרך לאהוב ולחשוק את הנמנע בחקו השגתו כי אם האפשרי לו. וההוראה כי זאת התשוקה אינה כוזבת כתשוקת החולים החושקי' הדברי' הנמנעי' מהם להפך טבעם מן הטבע הישר. הוא כי כל הנמצאות הישרות אהבוהו ית' והתאוו אל היושר ההוא לקחת ממנו האפשרי להם לפי כחם וגם אנכי כאחד מהם חושק ודורש הדבקות עם היושר ההוא להשיג ממנו את האפשר בחקי להשיגו: 

			פרשת גדולת מיטב השיר השניה: 

			שחורה אני וכו' עד לא נטרתי: 

			הוראת המלות והאותיות הנבוכות לפי המשל והנמשל: 

			שחורה השחרות הוא מראה מערב הצורות הנבדלות כפי מה שקראוהו הנביאים ערב המורה על הערוב כמו שפי' החא"ע. והוא מקבץ הראות כפי שגדרוהו הטבעי' להיותו מקצר ניצוצי העין הפך האור והלבנות שהוא מפריד ומאריך הנצוץ ולזה תברח הנפש שהיא אור ונר בהיר כאמרו נר ה' נשמת אדם (משלי כ, כז) מהשחרות שהוא חשך והעדר האור והוא הפכה ומדרך כל דבר לברוח מהפכו כמו שהוריד המ"ן בחב"י שהנביאים לובשי' שחורי' כדי שתברח הנפש אל פנימיות הגוף ותגבר כחה ולא ילבשו לבנים שלא {תצא} הנפש שהיא {אור} לקראת האור ותתפשט לחיצוני הגוף ויחלש כחה: ולזה יורה לפי הנמשל שהשכל הנפרד שהוא אור בהיר באמת כמו שאמ'  135ב  א"ח בספר האורות האלקיות ששם האור יאמר בעצמות וראשונה על השכל הנפרד. והוא נקרא בלשון רז"ל זכוכית לבנה כאמרם ז"ל משחרב בית המקדש הראשון בטלה זכוכית לבנה (בבלי, סוטה פרק ט'). כי מאז כבתה אור הנבואה ולזה הנה הוא בורח מהרוח החדשה מצד מה שהיא שחורה וחשוכה בערך אליו מצד הסתבכה סבוך מה בנפש המשכלת והדמיונית. אשר האחת מערכת הצורות ולא תבדילם הבדל עצמי כטבע הנפש הדמיונית להרכיב הדברי' ולערב הצורות עם מקרי החמרי'. והשנית מקצרת אור ההשגה והנצוצי' היוצאי' מהשכל הנפרד כטבע השכל האנושי שהוא מקצר מצד שהוא נקשר בדמיונית מהשיג הצורות הנבדלות בעצמים: ונאוה זאת המלה נאמרת עם אל"ף כמו נאוה תהלה. לביתך נאוה קדש. ונאמרת בלא אל"ף כמו נוו לחייך בתורי' (שיר השירים א, י). ולזה הוראתה שתי הוראות. הוראת הדבר הנאה ויפה מאד במינו או במוחלט כמו מה נאה אילן זה (בבלי, אבות ג' ז'). והוראת הדבר הנעשה להכיל דבר אחר בקרבו כמו הבית המכילה אנשיה הנקרא נוה כאמרו נוה שאנן. ונקראו משכנות הרועים במדברות נאות מדבר. ובו נשתמש מרע"ה להורות על שניהם כאחד באמרו זה אלי ואנוהו (שמות טו, ב) המורה כי ישימהו נאה במוחלט בשירתו זו המספרת שבחיו. וישימהו בנוה בדברותיו שידבר בו כאילו הוא שוכן בחמר כנפש האדם שהמשילו לאיש כאמרו ה' איש מלחמה כמו שכתב רלב"ג (רלב"ג, מלחמות ה'): ולזה יורה לפי הנמשל על הרוח החדשה שהיא הכח היותר נאה שימצא בעולם התמורה. והוא הנוה אשר בו ישכון השכל הנפרד בשכנו בתוך בני אדם גם בני איש ואין זולתו: 

			בנות ירושלם שם בן או בת יאמר בהצטרף אל המוליד כמו פנחס בן אלעזר. ואל האדון כמו הכפרי' הנקראים בנות לעיר המלוכה כאמרו וילכוד את קנת ואת בנותיה. דמתרגמי' וית כפרנהא (תרגום יונתן על שופטים א' כז). ואל המקום כמו בן כפר בן כרך. ושם ירושלם מורכב מיראה ומשלם. כאמרם ז"ל מלכי צדק מלך שלם קראו שלם על שלמות המקום ההוא על כל מקומות הישוב לרוב הרגשת השפע שם מזולתו כאמרו ומלכי צדק מלך שלם. ואברהם קראו יראה שהוא המקום שנראה לו הב"ה בעקדת בנו כאמרו בהר ה' יראה והוא הר המוריה והוא המקום שנבנה בו המקדש. ובהרכבת השתי שמות יחדו יורה שהוא מקום ירוא ושלם כי היראה האמתית היא משלמות הדבר ויהיה א"כ לפי זה כי הבנות המיוחסות אל ירושלם מצד שנולדו שם או מצד שהם כפופות תחתיה כעבד לאדון, או מצד שהם הורגלו ונתגדלו בתכסיסיה. ראויות להיות ירואות ושלמות הרבה מאד עד כי גם ראוי לגדולי המעלה להחשיבם ולהעריכם כדברים הגדולים מצד שגם להם כח לעשות ולא לבזותם כבנות הכפרים אשר אין להם כח כי אם בעבודת האדמה: ולזה יורה לפי הנמשל לכחות הנפשיות המשותף ומדמה ומחשבי המתיחסות אל עולם התנועה ומלאכיו. כי הכחות הנפשיות הם מצטרפות אל הגלגלים ומניעיהם מצד ההולדה שהם מספיקי' במציאותם. ומצד שהם אדני' לאלה הכחות ונותני' מסטרם בהם. ומצד שהם שטח מקיף שוה נבדל לחמר הנושא בם שהוא ההיולי בכללו. והגלגלים הם נראים יותר מהשכלים מצד מאורות הככבי' ותנועותיהם ומורים עליהם מצד שכל מתנועע יש לו מניע כמבואר לטבעיים ואינם נראים כיתר החמרים המוחשי' וירואים מכל החמרים אשר בתוכם מתהפוכות המערכות המפסידות ההווים והנפסדי' ושלמים במציאותם הנשמר באיש והבהיר והפשוט מכל החמרי' עד כי יאמר עליהם ועל יתר החמרים גשם בשתוף השם כדברי הטבעיים להיותם נמלטים ממקרה הגשם זולת האנה והכמה. ולחשיבות אלו הכחות הנפשיות דברה בם הרוח החדשה  136א  וקראה להם לשמוע דבריה כי רב כחם להרע או להטיב. כי לא ככח הזן והמזג המה אשר אין להם עסק עם הרוח החדשה כי אם עם החמר העכור ועב כאדמה. כאהלי קדר האהל הוא מסך מבדיל בין היושב בו ובין הדבר הבא לו מחוץ שלא יכהו גשם ושמש: ואהל הקדרי השוכן בארץ ציה ואור השמש מכה בו הנה אהלו מבדיל בינו ובין האור ההוא ומחשיך לו שלא ישרפנו באורו הגדול השורף כל המקבל אורו: ולזה יורה לפי הנמשל כי הרוח החדשה שכונה באהל השכל הנקנה אשר הוא מסך מבדיל בינה ובין השכל הנפרד שהוא אור גדול שורף כל דבר חמרי ומכלהו כאמרו כי ה' אלקיך אש אוכלה הוא (דברים ד, כד) כי הוא מכלה ושורף ומשיב אליו כמבואר באיכות הדבקות שיכלו כל הצורות בעת הדבוק וליראת השכל הנקנה מהכליון החרוץ הוא מבדיל בין אור הנפרד ובין הרוח החדשה כפי כחו ככל דבר הבורח מהכליון וההפסד כמסת ידו: כיריעות שלמה שם יריעה נאמר על המאהיל מלמעלה ומהצדדים כמו יריעות האהל מהמשכן וכן המנהג עד היום שנוטים יריעות סביב המטות מלמעלה ומהצדדים בכפה והוא שקורין חכמי התלמוד כילה שאסור לעשותה ביום טוב מפני שהוא אהל בשיש לה אהל טפח והם לה במדרגת המקום המגביל המטה ומקיפה ובמדרגת השומר אותה מכל רע נכון לבא עליה מחוץ כמו שאמרו משום בקי. ואין ספק כי היריעות המקיפות מטת היותר שלם שבשלמי' מצד העושר והמלוכה והחכמה שהם היריעות היותר יפות בלבנות ובהירות שבכל היריעות שהם מאותו המין. ולזה אלו היריעות השלמות שהיו של שלמה המלך השלם יורו372 לפי הנמשל על שטחי הגלגלי' המקיפי' עולם התמורה שהם נמתחי' עליו כאמרו וימתחם כאהל לשבת (ישעיהו מ, כב) אשר הם שלמים בתכלית השלמות מכל החמרים ומיוחסי' למלכות המנהיג עולם החמר כלו והם לו לעולם התמורה המקום המוחלט המקיף שוה נבדל והשומר אותו מכל הפסד נכון לבא עליו מצד פרטי המערכות שהם שומרי' מיניו בכלל מההפסד: והרוח החדשה מתדמה אליהם באלה הסגולות כי הוא בהשלמו מקיף ברוחו כל נמצא חמרי כטבע השכל המקיף במושכל ממנו ושומר עולם התמורה מהדרך אל ההפסד בכחו הגדול היודע העתידות טרם בואנה וביכלתו לחדש בו אותות ומופתי' עד תחיית המתים כמבואר מבני הנביאי': אל תראוני הראיה תעשה לסבות ארבעה או להשיג המוחש כפי מה שהוא. או לתת ברכה בו בהביטו אותו בעין האהבה כהעברת משה ואהרן את הפקודי' לפניהם להריק בם ברכה כדעת הרמב"ן. או להרע לו בהביטו אותו בעין {האיבה} בכונת בלק ובלעם בצפיית את העם כדעת רז"ל. או לצחק בו וללעוג עליו בלעגי שפה ודרך קלסה כראית מיכל את המלך ותבז לו בלבה. אשר אין ראוי לשפל המעלה להביט אל גדול המעלה באחד מאלה כי מצד שפלותו וגודל מעלתו לא יוכל להשיג מהות הנעלה בחכמה ובמנין ואין כח בידו להשפיע לו ברכה. ואין ראוי לו להטיל בו עין הרע אף כי לשים אותו ללעג וקלס בעיניו. ולזה יורה לפי הנמשל כי כחות הנפש לא ישיגו הרוח החדשה לפחיתותם ומעלתו גם לא יוכלו להשפיע לו השכלה רבה מהשכלתו אף לא יוכלו למנוע ממנו שלמותו. ולא ללעוג בו אם כאחת לא ידבק עם חשוקו כי עוד ימים למועד: שאני שחרחורת הכפל האות בשמות ובפעלים יורה בעצמות וראשונה על הכפל הדבר הנרמז בו כמו הפכפך. ובדרך מקרה יורה על התערבות  136ב  דבר בדבר ומתחיל להפכו אליו. כמו בהרת לבנה אדמדמת שנתערב בה האודם והתחיל להפך לבנותה אל פתוך אדום כדעת חכמי הדינים. וכן אמרם אסתר ירקרוקת היתה וחוט של חסד משוך עליה עם היותה נוטה מעט אל הירוקות לא שהיתה ירוקת בתכלית הירוקות. אבל תורה המלה הכפולה על כל פנים כי בהכפל הדבר ההוא והשנותו מעט מעט כי לאחריתו ישוב רב מאד כמו הבהרת המתמדת באדמימות תשוב לאחריתה אדמדמת בתכלית האודם. וכן הוא הענין בזה שאומרת שלא יראוה מפני שהיא מתחלת להשתחר כי סופה לשוב שחורה בתכלית השחרו' כי תשמר מזה כפי כחה. ולזה יורה לפי הנמשל שאין להביא ראיה על הרוח החדשה שהוא כח חמרי מפני הסתבכותו מעט קט בחמר עד כי לא כל העתים יהיה מוכן אל ההדבק בנפרד כי אין זה בו כי אם מעט ובדרך מקרה. ועם ההשמר מאד מהסתבך בו ישוב נבדל וידבק בנבדל ככל דרכי הנביאים אשר אם יקרה להם הסתבכות מה לסבה מן הסבות כמרע"ה מפני הכעס ויעקב מפני האבל הנה עוד יתעתדו וישובו לנבואתם. ששזפתני השמש השזיפה תאמר על הראיה הדקה הנאמרת על הרואה מרחוק כאמרו ולא שזפתו עין (איוב כח, ז) איה הנאמר על הדאה כאמרם ז"ל היא ראה היא דיה (ויקרא יא, יד) ולמה נקרא שמה ראה שרואה למרחוק: והשמש יאמר על גוף הכוכב ועל מאורי נצוציו ועל השפעותיו ועל כלל השמים וכסיליהם כאמרו פעמים רבות תחת השמש תמורת תחת השמים. וזה היה כמתנצל לאמר כי עם אשר שמרתי עצמי במסכים מגינים עלי מחום היום ועם היותו רחוק ממני מאד הנה עם זה חום השמש ושאר הככבים נוקב ועובר במעברי' דקי' ומביט בי לצפוד את עורי עלי. ולזה יורה לפי הנמשל כי עם ההשמר הרב אשר ישמור הצדיק פן יכשל בתעורות יעירו ניצוצי הככבים והשפעותיהם את הנפשות לפעולות בלתי ראויות לפי השכל והרוח הנבואיי. הנה עם זה לא יוכלו מלט בעת מן העתים שלא יתלכדו בשחיתותם לרום ממשלתם ומסטרם בארץ ולדקות פעולתם אשר המה פועלים הנפשות בכל עת ובכל רגע אשר אינם בפועל גמור כאמרו אין צדיק בארץ אשר יעשה טוב ולא יחטא (קהלת ז, כ): בני אמי נחרו בי שבני האם שאינם בני האב יקנאו ויתנו דופי זה בזה הוא דבר יוצא מההקש הטבעי כאמרו בבן אמך תתן דופי (תהלים נ, כ) אשר אין זה מן המנהג הטבעי שאין סבה מולידה שנאה וקנאה ביניהם כמו שהוא בבני אב אחד מפני הירושה. והנחירה היא השרפה הבאה מרוב כעס ועליית האדומה בנחירים ומניעה אותם והוא חרון אף ששורף האף כאמרו גרוני נחר ואמ' נחר מפוח מאש (ירמיהו ו, כט) פחם שהוא שורף. ובא לומר שבני אמה לא לבד נתנו בה דופי כי זה אפשרי קרוב לרוע מזגם אבל כעסו בה כעס מוליד חום נפלא מרוב האדומה אשר בם אשר לזה היו רגזנים כעסני' נצחני' ומונעים את הטוב מהנכון לו. ולזה יורה לפי הנמשל על ז' כחות מעצמים בלתי טהורים כדברי בני הנביאים שהם כחות הפכיות לשבעת כחות מעצמי' טהורי' וקוראים אותם ספירות מטות האדם מדרך השכל להטותו דרך לא טוב שהוא ארחות חמריות. והם מושפעות מבינה ולמטה  137א  הנקראת אם כאמרו כי אם לבינה תקרא. והם הנחרי' ברוחות החדשות והטהורות להיותם מטבע הגבורה והאש הגדולה ומדת הדין החזקה אשר בהם כל המדות הללו כמו שכתב הראקאנד על אמרו ארץ אשר אבניה ברזל אשר בוניה שהם הת"ח קנתרים כעסני' נצחני' מפני שהם ממדת הדין. והסבה בזה כי רוב החום מאבר הכח השכלי כמו שאמרו הטבעיים שחום הלב מתמזג בקור המוח ויוצא משם החכמה וההשכל ואותם הכחות נשאות על נהר די נור כמו שכתב יצחק אלבלג בפי' לכוונות לפי שמכחות הנשאות על החום הגלגלי קיום הנפש הבהמית המשטות האדם מדרך השכל היו קוראים אותם שטנים ושדים והיו עובדי' אותם לראותם השלטון אשר להם בעולם הזה: שמוני נוטרה את הכרמים הנטירה היא שמירה תדיריית והשמירה היא נטירה לפרקי' כאמרו לא תקום ולא תטור: ואמ' ז"ל כל ת"ח שאינו נוקם ונוטר כנחש שאינו שוכח (בבלי, מגילה כח א): ושם כרם לא יאמר לפי דעת רז"ל בפחות מחמשה זמורות שתולות על ארבע זויות המרובע ואחת יוצאה זנב כי כרם יאמר על קבוץ זמורות או קבוץ עצים אחרים שתולים כאמרו ועד כרם זית שהוא קבוץ אילני זתים ולפי שאלו הנטיעות הם יקרות וקלות ההפסד באפס שמירת היחסי' מהמקומות שהם שתולים עליהם צריכי' נטירה והשגחה רבה לשומרם מההפסד: ולזה יורה לפי הנמשל על השמירה הרבה הצריכה בחמרים המורכבי' מד' יסודות ומההיולי עם יציאת המרחקי' העושים זנב האורך והרוחב והעומק ליוקר הנמצאות המורכבים מהם ולקלות ההפסד הקורה בם בהתגבר הכחות המתפעלות על הפועלות ובמקרים רבים נכונים להפסיד הרכבתם אשר גם לזאת השמירה יטרד נפש הנביא הרבה מאד כאשר גרמו לו הכחות הטמאות להמציאו בדור עקש ופתלתול כאשר היה מתרעם מזה ירמיהו ע"ה: כרמי שלי לא נטרתי השני כנויים לא יעשו בשירים המורים כל מלה ואות על דבר מה כי אם לצורך. על כן יאמר כי אחרי אמרו כרמי הנה שלי בא להורות על דבר נוסף ויהיה כאלו אמר כרמי ומה שהוא שלי נוסף על כרמי. אמנם לא נטרתי יובן בשני דרכי' אם שיאמר לא נטרתי בזמן שעבר כפי הוראת הלשון. ואם שיובן בהוה מפני טבע הלשון העברי שישתמש בעבר ועתיד בעד הבינוני להיות הזמן הבינוני בלתי נמצא חוץ לשכל. והיה זה כאלו אמר שעתה שמוה נוטרה כרמים שהיא מלאכה חדשה שלא הורגלה בכך אפי' לנטור כרמה וכל אשר לה כטבע בנות מלכי' שאינן משגיחות על הדברי' הפחותים עם כי מהתלונה על אחיה הוא כי עתה אשר שמוה נוטרה את הכרמי' יראה כי הכבידו עליה עולה עד כי לא יכלה לפנות מהם ולנטור את כרמה וכל אשר לה. ולזה יורה לפי הנמשל על הרוח הנאצל והחדש מהשגיח בחמרים עד בואו וחולו בנביא כי חדש הוא וקשה עליו להשגיח באלה הפרטי' החמריים כמו שיראה זה במרע"ה אשר מאן פעמי' ושלש בעת בא אליו הרוח החדשה בתחלת נבואתו מלכת בשליחות ה' להשגיח בפרטי האומה והוצאתה מכור הברזל פן יטרידוה מהדבקות אשר טעם כבר ענינו. {וכן ירמיהו מאן} וכן יונה ברח תרשישה כי אלה הם השגחות מטרידות ובפרט כשהאומה אינה על שלמותה כדור מרע"ה במצרים ודור ירמיה בחרבן הבית וננוה ליונה. והסבה כי מי שלא הורגל באלו הטרדות יהיו סבה להטרידו מהשגחת גופו והשגחת השלמת שכלו שהוא עצמות שלו. אמנם  137ב  אחרי ההרגל יוכלו על שניהם ככל ארחות הנביאים אחרי תגבורת רוחם החדשה שלא תטרד מפני אותה ההשגחה: 

			הרחבת המאמר הקצר מהשתרע עליו המשל והנמשל לספקות 
הנופלות להבנתו: 

			הספק הראשון הוא כי מדרך הבא לדבר עם רעהו הרחוק ממנו הוא לקרוא לו תחלה373 ואחר ידבר בם. לא לדבר בם ואחר לקרא לו כמו שיראה הנה שבא הדבור תחלה משחורה אני ונאוה ואחרי כן הקריאה מבנות ירושלם שהעלמה קוראה אותם לשמוע דבריה. ואם אין שם אות הקריאה כי כן ארחות הנביאים בלי סימן הקריאה והפסיק המאמר בין אמרו שחורה ובין הבאת הדמיון שהוא כאהלי {קדר} ובין ונאוה כיריעות שלמה לקרא לבנות ירושלם לשמוע דבריה: השני הוא כי אין מטבע גדולי הנפש להתנצל לאיש על פעולותיהם ואם הם נראות כבלתי ישרות לגדולת נפשם שלא יעשו דבר שלא כהוגן כי ההתנצלות נמשך לבושת ואין הבושת נמצא בגדולי הנפש כמבואר לחכמי המדינה שלא יתנצלו אצל גדולי הנפש כמוהם אף כי אצל פחותי המעלה והכפופי' תחת כפות רגליהם. ופה יראה כי העלמה גדולת הנפש היא מתנצלת על מאוס בה הרועה מפני שחרותה ועל כי מלאה לבה לחשוק בו כי הוא נאה374 תהלה וזה ההתנצלות לא די שלא היה לעלמות רעותיה אבל לבנות ירושלם נערותיה המשרתות את פניה: השלישי הוא כי לץ יהיר וחכם לא יתלוצץ על דבר טבעי ואם הוא מכוער ככושי השחור בטבעו אבל יליץ על איש אשר לא ידע להזהר עוד מהשחרות הבא לו במקרה אם מפני שטמן ידו בצלחת מלאה מי שיחור ובדיו והעבירה על עבר פניו ונשתחרר במקרה. או עמד בשמש ולא נשמר והפך ככושי עורו. ופה יראה כי אמרה שאין ראוי להתלוצץ ממנה מפני שנשתחררה במקרה בעמדה בשמש אשר מזה יראה בהפך הסותר הא אם היתה שחורה בטבע היה ראוי להתלוצץ ממנה ולבזותה: הרביעי הוא כי יראה לפי המשכות הספור כלו כי היא שומרת כרמה וכל אשר יש לה כאמרו וכרמנו סמדר ואמ' רעי גדיותיך. והנה היא מתלוננת מאחיה שלא שמוה נוטרה את כרמיה וכל אשר לה: 

			ואולם התרת אלו הספקות לפי המשל והנמשל יותרו בזה הדרך: 

			א' לפי המשל אינו דומה הדבור למי שאינו נגדו תמיד למי שהוא כנגדו תמיד. כמו שהוא מי שידבר עם רעהו או עם עבדו כי המדבר עם רעהו צריך שיקראהו תחלה שיכין עצמו אל משמעתו ואחר ידבר. אבל המדבר עם עבדו שהוא נכון תמיד אל משמעתו הנה האדון ידבר תחלה כמדבר בינו לבין עצמו שיד עבד כיד רבו ואחר בתוך דבורו יקראהו להעירו ולהזהירו מאד על משמעתו כמו שאמ' ז"ל על וישמע את הקול מדבר אליו שהיה מתדבר בינו לבין עצמו ומשה שומע. שאינו דרך כבוד כלפי מעלה. ועם זה נאמר ויקרא ה' אל משה להזהירו על הדבור. וכן הוא פה כי היא מדברת על לבה ונערותיה ההולכות תמיד עמה לשרתה שומעות ובתוך דבורה כמזהרת קראה אותן לשמוע ולהבין ולהזהר עוד. וכן הוא לפי הנמשל כי הציור הפנימי הוא ברוח החדשה לבדו וההכנע הוא לכחות הנפש המשרתות לה ותמיד הם עמה. והקריאה היא תוספת אזהרה כי לא די להם הציור כי אם עם המעשה כי לא התלמוד עקר כי אם המעשה כי אינו מספיק להכניע הכחות הטבעיות מצד שהם חמריות וצריכות אל מעשה ותנועה {ו}להשלימם  138א  בציור לבד כי אם במעשה עם ציור כמו שהוא זה בגרמים השמימיי' ששלמותם הוא במעשה ובתנועה עם הציור: ב' לפי המשל אין דברי העלמה לנערותיה בנות ירושלם דברי התנצלות כאיש עם גבר עמיתו כי אם דברי תוכחות כאדון אל עבדו כאדם האומר אל משרתו כפוף תחת ירכו אל תדמה בנפשך להפיל אור פני מעל פניך כי נקלותי בעיני החשוק אשר לא אבה למלאת שאלתי ובקשתי כי נקלותי375 עוד מזאת בפניו ובעיני האמהות אכבדה כדברי דוד אל אשתו אשר אמר להוכיחה ולהשפילה שלא תגדיל עליו עקב (תהלים מא, י) כאשר הורה באמרו לפני ה' אשר בחר בי מאביך ומכל ביתו אשר אין כאן מקומו לולי זאת הכונה בדרך תוכחה ודרכי ההכנעה מאיש לאשתו: וכן הוא לפי הנמשל כי מן ההכרח הוא שכל הכחות הפועלות ברוח החדשה הפועלת בכל כחות הנפש וכח השכל האנושי הפועל על הדמיוני והמחשבי צריך שיהיו תמיד בפעל פועלות ומכניעות הכחות המתפעלות כדברי דוד אכניע קמי תחתי (תהלים ט, מ) הכולל כל אויב מבית ומחוץ הקם עליו פן יחטיאו הכחות המתפעלות להתגבר על הפועלות וישחיתו את הכל כאשר הוא בכחות הטבעיות מהחום והקור שהם כחות פועלות בלחות וביובש שהם כחות המתפעלות שבשמרם יחסיהם יהיה נשמר המורכב מהם ובהתגברות המתפעלות על הפועלות יפסד המורכב כי אין ברכה בו: ג' לפי המשל לא אמרה שלא יתלוצצו ממנה מפני שזה השחרות בא לה דרך מקרה ובאפס שמירה אבל אמרה כי זהו לה על צד האונס שאין אדם נתפס עליו כאמרם ז"ל אונס רחמנא פטריה (בבלי, עבודה זרה נ"ד ע"א) באמרה בני אמי נחרו בי ואנסו אותי לבא אל מקום שם לא ימלט איש מהשמש החם ומשחיר את פני הנוטר כרם וכן הוא לפי הנמשל כי כל שלם ההולך להתעסק בצרכי החמר הוא באונס לא ברצון אם שהוא מפני הכרחיות החמר במאכל ומשתה ומשגל אשר יעשהו באונס גמור כאמרם ז"ל ונעשה כמי שכפאו שד שבעל חמש בעילות ונטע חמשה ארזי' וכלם דרך סדין למעט במשוש ועם זה היה באונס כמי שכפאו שד ואם שהוא מפני האונס שאנסוהו כחות הטומאה ולא ידע להזהר עוד כאלישע אחר אשר ראה וטעה בשתי רשויות רשות פועל הטוב ופועל הרע ונטה אחרי הרע אשר טבעו הוכן אליו כאמרם ז"ל שספרי מינים היו נושרי' מחיקו וכי היה בעל תענוגים במשתאות ובשירי' וכמעט היה כאנוס כאמרו לר' מאיר תלמידו כשהזכירו שישוב בתשובה השיב לו כי שמע מאחורי הפרגוד שובו בנים שובבים חוץ מאחר (בבלי, חגיגה ט"ו ע"א). ואם שהוא אנוס מכחות הטהרה כרוב הנביאי' אשר הרוח האלקי מצוה בם ללכת להנהיג ולהוכיח בשער בת רבים כמרע"ה וירמיה ע"ה וזולתם. ד' לפי המשל התלונה היתה שמאחר שאנסוה לשמור כרם וענייני' אחרים לרוע מזלה שלא יכלה מלט מזה היתה חפצה שלא לנטור כי אם כרמה ואשר הוא שלה לא כרמים אחרי' כי זה מונעה מהשגיח כראוי על שלה שאין שליח אחד עושה שתי שלחיות על השלמות כמו שיראה זה מכחות הנפש כמבואר לטבעיים וכן הוא לפי הנמשל כי כל נביא אשר יראה שאי אפשר לו לעשות שתי הנטירות לשמור כח הקבול והדבוק ולשמור דרך הנהגת העם על מתכונתה הנה הוא מבקש נפשו למות ואל יראה ברע אשר ימצא עמו והוא עמהם אשר אי אפשר לעשות לשניהם. כמרע"ה אשר אמר ואם אין מחני נא מספרך אשר כתבת (שמות לב, לב) אותי בספרו  138ב  של אדם הראשון כשהראית לו דור דור ופרנסיו שאיני חפץ עוד בזה הפרנסות. וכן אמ' אליהו קח את נפשי. ויונה אמ' יותר מזה ורבים כאלה: 

			סדר הנמשל לפי הוראת דברי הספר החתום: 

			כאשר ראתה העלמה כי גם בפעם הזאת אשר הטיבה את דבריה לא אבה הרועה למושכה אחריו במרוצה כמרוצת הרועה כי לא נסתה כף רגלה השג אותה המרוצה אשר הוא רץ בהראותו ובשובו אל מקומו. הנה היא מרחוק הריחה בשבע נערותיה הראויות לה מבנות ירושלם. כי בחנפי לעגי שפה ידברו בה ויתלחשו בינותם ויבזוה בלבבם. ואת רסן מוראה שלחו מעל לחיים376 באמרם כי היא לא תהיה להם עוד לגבירה. וכי בטחו בלבבם להטותה אל מעשיהם ובחפץ כפיה תשוב גם היא לעשות כמוהן. והיא אמרה בלבבה כי אם ככה יעמדו ימים רבים ברעיון רוח מלא כזבים לאמר הנה מאוס מאסני הרועה דלא אשגח בי. וכי נמבזה אנכי ולא ישרה אנכי בעיניו הנה יחשבוני ליונה פותה אין לב וחלק בבינה. וככבשה ושעירה תמה. ועזה היא כמות {באהבה אשר אהבה, ומצח אשה זונה היה לי להרים ראש ועינים רמות} ולשון מדברת גדולות על ראשי הגברי' ואל מול פני אביר הרועים. אשר מפניו יחילו עמים377 ולאומים. ולא יסורו עוד אל משמעתי ולא יענדוני עטרות לראשם וענקים לגרגרותם. ויעיזו יחלו את פני כי אהיה בעזרתם לכל מלאכתם ולכל חייתם. ואם רבתי בגוים אני איה כבודי ואם שרתי במדינות אני איה מוראי. כי אם אדרשם בעזרתי ילעיגו לי יפטירו בשפה יניעו ראש למצותי כי יאמרו לא נאבה עבדך. לא נסעה נלכה לנגדך. על כן הכרע הכריעוני להסיר מחשבות און מלבהן ולא ישאר עשתנת מעל בין עיניהם. ואמרה כאשה קשת רוח ומדברת על לבה לאמר הן האמת והצדק הוא עם הרועה אשר לא מצאתי חן וחסד לפניו זה פעמי' אשר ברח מפני כמעט כאשר יברח אור השמש מצללי ערב כי שחורה אני בעיניו כעורב. והוא אור מאיר כל סביביו כי קרן עור פניו. והבדל הבדילני מעל פניו כאשר הבדיל ה' בין האור ובין החשך. וגם אנכי לא הריתי עמל וילדתי רוח. כי עוד צדקי על כי מלאני לבי להתקרבה לרגלו ולצאת לקראת זהרו עם הילדות והשחרות אשר בקרבי. כי המה הבל בערך וביחס אשר אנכי מתייחסת. ונאוה תהלה אל ידידותיו ומנעמיו. ונפשי יודעת מאד ללכת בכל דרכיו ולהפיק רצונו ככל אשר יחפוץ ממני אליו. וכדברה כדברי' האלה קראה לנערות הראויות לה בשם מורה יחס מקומם וארץ מולדתם כי בנות ירושלם המה. לאמור להן השמעתן קולי בנות ירושלם אשר דנני רוחי על לשוני כי צדקה מחשבתי ומעשי אשר עשיתי עד כה. וכי גם על הרועה לא חרה אפי בברחו מפני שחרותי כי אור פני השחורי' כעורב היו מבדילי' ביני וביניו כאהלי קדר החשובי' ומבדילי' בין אור השמש והעם היושבים בצלם. אך טוב היה עם לבבי ללכת אחריו כי ידעתי כי אם הרגל ירגילני בסוף הימים ימצאני כי עורי עכור כאהלי קדר מעלי אפשיט ועור ובשר בהיר ולבן ודק כיריעות שלמה אלביש כי יסוככני ואז על במותיו ידריכני וכל יש לו בידי אשאנו. על כן אל תראוני בלבבכם על משכבכם כאחת הפתיות העושות בחפץ כפיהם העולה על רוחם וחכמה אין אתם. ואל יעלה על רוחכם עסותי תחת כפות רגליכם. ולא תוסיפו תראו כי בעין הלעג והשחוק וקלות ראש שאני שחרחורת באפס בחינה אשר לא ידעתי  139א  להזהר עוד בנשים רקחות טבחות ואופות בקלחת או בדוד ושחר משחור תארם לא נכר עורם על בשרם בנגעם בגחלי אש ולא שמרו את ידם מנגוע בם וכל פניהם קבצו פרור. והיו צבועים בצל מות ולא סדרים. ועליהם יליצו וילעיגו אנשים במושב לצים כי באפם הביאו בהרות בהרות כהות כפחם. וברצונם עקרו הדרת פנים כאיש נדהם. כי לא כנשים השחורות באפס משמר ובדרך פתאות ואולת גם אני הקרני. כי שמרתי ארחות ידי ורגלי. ואור פני כמסת ידי לבלתי אטנפם ולא שוה לי. ששזפתני השמש המכה בקרני אור פניו כי ישנה פני ההולך נכוחו ואין נסתר מחמתו כי ישחיר פני כובס זקן ובא בימים. אף כי עלמה רכה וענוגה בשנים. וכי תאמרו מה נרוח בהבדל זה. הלא כאשה עושה לרצונה כן את בלכתך כחום היום כעליל עלי ארץ ולא תתכס בצעיף. או תשב בצל כתפארת אדם לשבת בית. כי {גם} לזאת אשיבה נא כי לא נופלת אנכי מכם לשבת תחת תומר או פנת גג. פן תאכלני חורב ולא יכני שרב ושמש. אך מה אעשה ובני אמי אך לא בני אבי גרשוני מהסתפח בנחלתו. ובשנאה הדפוני ממקום קדוש וקריה מפוארה שמה בית אמי תלמדני חכמה נפלאה. לאמר לך עבוד עבודת האדמה וארץ עיפתה כמו אופל ומלאכה נמבזה ונמס בעיני פקחים. ולפני מלכים אחשבה כשומר קשואים. ולא כאחת או שתים עם דברי' נעימי' גם לא בחרופי' וגדופי' יכלו לי לשלחני אל ארצי ונחלתי זאת היתה לי לתועבה. כי אם עם רוב דברי' נראים נכוחי' למבינים באמרם אלי יום יום הלא טוב לך לשמור נחלתך כרמך וזיתיך ולהשגיח על אודותיך וגדיותיך אשר נתן לך למורשה. ולשית עיניך בה מראשית השנה ועד אחרית השנה לאמר זה שדי וזה כרמי מלכת אחרי העמל והרוח הבלתי נראה לעינים כי טוב מראה עיני' מהלוך נפש ולעזוב לאחרי' חילך ואחוזתך ביד נכרים. ובדבר הזה נחרו בי ימים רבים כי סבבוני ככלבי' עזי נפש וכעסוני בהבליהם ופתוני ואנסוני עד כי שמוני נוטרה את הכרמי' הרבי' ההמה אשר אנכי הולכת עליהם כל היום אנה ואנה אל התיצב378 על הכורמי' והיוגבים לדעת מה המה עושי'. ולעמוד על הבוצרי' בסלסילות ערב ובקר וצהרים כעלמה לא מלומדה וכנערה לא ידעה מה כי עבודה זו זרה היא בעיני מעולם לא ישרה לפני כי גם כרמי הטובה והיעודה לי לשמי כי טוב יינה ודם ענבה מעולם לא נטרתי על כן באה הצרה הזאת לעורי על כרחי שלא בטובתי ואין עוזר לי. ולזה נשאתי את עיני אל הרועה בהרים אולי משם יבא עזרי. 

			בזאת הפרשה השניה דרוש דרש המשע"ה דרושי' שמנה 

			דרוש א' להורות שאין בכל <העולם ו>הנמצאות מורכב מצורות נראות כהפכיות כמו האדם מצד עיונו אל מה שלמעלה ממנו ואל מה שלמטה ממנו: דרוש ב' [להורות לנו]379 שאין כח מכחות הנפש שלא ישלוט בהם מערכות הככבי' וכסיליהם זולת הרוח החדשה: דרוש ג' להורות לנו אופן ההפכיות הנמצא ברוח החדשה: דרוש ד' להורות שלפי העיון האמתי אין הנביא מסתבך בכח הדמיוני כאשר חשבו רבים: דרוש ה' להורות כי מי ששוכן עם ה' וציורו בעולם הספירה תמיד או על הרוב הנה מערכות הככבים לא ישלטו בעצמותו שהיא  139ב  צורתו כי אינה תחתיהם גם אם ישלטו מעט קט בגויתו: דרוש ו' להורות כי גם שהנביא נשמר ממערכות הככבי' אינו נמלט מכחות רוחניות מגבירות הכחות החמריות להתעסק בגויות המבטלות ההתבודדות מצד מה: דרוש ז' להורות כי הנהגת העם לנביא קשה כהנהגת הצאן למלך גדול ונורא ואינו שמח בה: דרוש ח' להורות כי הנביא יעזוב עסקיו הפרטיי' להתעסק בצרכי רבים: 

			דרוש א' למד דעת את העם בהקש ההמשל באמרו שחורה אני ונאוה כי כמו שהוא רחוק שימצא חמר נושא שני הפכים אבל אינו נמנע שיהיו בנושא אחד ובזמן אחד אבל בשני צדדים כמו השחרות המורה על הכעור והלבנות המורה על הנוי שהם הפכיי' שהוא רחוק שימצאו בנושא אחד בזמן אחד. אבל אינו נמנע משני צדדים כמו השחרות הבא במקרה. והלבנות שהוא בעצמות וראשונה ואם אינו נראה הנה ישוב להראות כי המקרה לא יתמיד כן הוא רחוק שימצא נפש נושאה שני עיונים הפכיים מצטרכי' אל מציאותה התכליתיי אבל אינו נמנע שיהיו בה בשני צדדי' כי הנפש הצומחת והחיונית וכן כל העצמי' הנבדלי' מהחמר אין להם כי אם עיון אחד. או העיון אל מה שלמטה מהם לבד כמו הצמחי' והחיים שאינם צריכי' אל העיון במה שלמעלה מהם לבא אל תכלית מציאותם כי אם אל העיון או ההרגשה אל מה שלמטה מהם כי הצמח ירגיש בהמזגות היסודות וימשכם אליו לבא אל תכלית מציאותו ולהשאירו כפי האפשרי לו. והחי יתן אל לבו את הצמחי' להחיות בהם חיי רוחו. ולא ירגישו ולא יעיינו אל מה שלמעלה מהם במציאות נכבד. והעצמים הנבדלים הם הפכי' לאלה כי לא יעיינו לבא אל תכלית מציאותם ועצמותם כי אם במה שלמעלה מהם שהם עלותיהם כי זה תכלית מהותם ועצמותם. אבל אל מה שלמטה מהם לא יעיינו כי אם מצד שמעייני' עצמותם כי מצד שיודעי' עצמם יודעי' מה שלמטה מהם לא שיתעצמו בעיון במה שלמטה מהם כמו שיתעצמו בעיון במה שלמעלה מהם. כי אותו העיון הוא מהותם ועצמותם והיו בו מה שהיו כמבואר מדברי ב"ר ומחכמי האלקות. ונמצא א"כ שאין נפשותם של אלו נושאת שני עיונים הפכיים. אבל בנפש האדם אינו נמנע שימצא בה כח נושא שני עיוני' הפכיי' צריכי' לו לבא אל תכלית מציאותו והוא העיון אל מה שלמעלה ממנו. והעיון אל מה שלמטה ממנו. כי לא ישלם המין האנושי בעיון לבד במה שלמעלה {ממנו} כעצמי' הנבדלים ולא בעיון לבד במה שלמטה ממנו כצמחי' ובעלי חיים אבל בשניהם ואם הם הפכיים. מצד שהאחד הוא עיון בדבר מצד שהוא נבדל מהחמר. והשני הוא עיון בדבר מצד שהוא מסתבך בחמר מפני שהוא האמצעי בין הקצוות ומורכב משניהם כטבע האמצעי. ולזה יצטרך תחלה מצד חמרו אל העיון במה שלמטה ממנו להשכיל הנמצאות הפחותות ממציאותו כהיולי והיסודות והדומם והצומח והחי. ואחר מצד צורתו לא ישלם כי אם בעיון במה שלמעלה ממנו כמציאות בעולם התנועה ומלאכיו ועולם הספירה ושמותיו הקדושי' ועולם העלה. והיה מזה הצד זר מכל נמצא נושא ההפכי' בזמן אחד מה שאינו כן בזולתו. אלא שזה לו משני צדדים האחד מצד שקרה לו ההסתבכות עם החמר מצד מה וזה הוא לו במקרה ולא יתמיד כי העיון בנמצאות שלמטה ממנו לא יתנו לו ההשארות  140א  הנצחי כמו שקרא עולם העלה נצח ישראל מצד שנותן לו בעיונו בו ההשארות הנצחי והשני מצד עצמותו אשר הוא נאצל מעולם הספירה וזהו לו בעצמות וראשונה ומתמיד כי העיון במה שלמעלה ממנו יתן לו ההשארות הנצחי כמו שקרא עולם העלה נצח ישראל מצד שנותן לו בעיונו בו ההשארות הנצחי. וכן על עולם הספירה ועולם התנועה אמ' ונתתי לך מהלכי' בין העומדים האלה כאלו יאמר שיתן לו נצחיות המהלכים שהם מניעי הגלגלים בין העצמים הספיריים שהם עומדים ואינם מניעי' כי לא יתכן שישוב נצחי במדרגת העומדי' כי אם במדרגת המהלכי' שהם מניעים כי זהו ענין אמרו מהלכי' בין העומדים אשר היה ראוי לומר מהלכי' בין ההולכים או עומדי' בין העומדים. אלא שהאדם ישוב כמו עלול לעולם הספירה ויהיה א"כ במדרגת עולם המניעי' שהם עלולים לו לא שישוב העלול במדרגת עלתו. ולזה היה האדם מזה הצד כגוף שחור ונאה כי הוא שחור מצד העיון במסתבכים בחמרים. והוא נאה מצד העיון בנבדלים מהחמר: ודבר זה מתורת מרע"ה למדו שבכל מעשה בראשית לא תמצא הרכבה ביצירתו כי אם באדם. כי בעולם הספירה נאמר יהי אור ויהי אור. בעולם התנועה יהי רקיע יהי מאורות. בעולם התמורה יקוו המים ישרצו המים תוציא הארץ. אבל באדם נאמר בצלמנו כדמותנו המורה על עצמותו שהוא בצלם אלקי' נאצל מעולמו עולם הספירה ומורה על מקרהו שהוא דומה לעולם התמורה שאינו אלא דמות עולם הספירה כדמות הצל מהמצל כמו שיתבאר בע"ה ברחבה ובח"ה בסבותיו. שהוא דומה לצל החמרי הוא שחור ומצד שהוא דומה לאור האלקי הוא נאה: דרוש ב' למד דעת את העם בהקש ההמשל באמרו בנות ירושלם כי כמו שהמתגורר במקום יקרא על שם המקום ליחס מה שיש בינו ובין המקום ולהיותו כפוף לנימוסי המקום ההוא ומנהגיו כמו בנות העיר בני ציון בני מצרים בת אדום שהם למקומם מתייחסי' וסרים אל משמעתם כבנות ובנים לאביהם ואמותיהם יקראו בנות העיר אשר הם גרים בה: כן כל כחות הנפש לבד הרוח החדשה להתגוררם בתוך הגלגלים ואם לא יאמר עליהם שהם במקום יאמר להם שהם בצד זולת צד מפני הראות כחם במקום זולת מקום אשר מפני זה לא יתכן שלא יהיו כפופי' לככבי השמי' ומניעיהם ולא יוכלו מלט משחיתותם כאשר נתפרסם מעניינם מיום ברא ה' אלקי' אדם על הארץ לא נודע לנו ממעיין שהיה לו כח לחדש דבר מעתה על אשר נגזר ממערכות הככבי' לבטל גזרתם לטובה או לרעה. אבל נמשכו בכל עניינם כפי אשר גזרו עליהם מן השמים כאשר ימשכו בני העיר אחרי נימוסי מנהיג{י} העיר ושופטיה הפך ענין הרוח החדשה אשר אין לה יחס ולא כפיפה לככבי השמי' אבל מושלת עליהם ושלטת על גזרותם כמפורסם מהנביאים כלם אשר חדשו אותות ומופתים נגד מערכות הככבי' כי אינם בנות להם אבל שרים ושופטי' עליהם מצד היותם בנות עולם הספירה העולה הוא למעלה מעולם התנועה: ודבר זה מתורת מרע"ה למדו שקרא החכמי' המעייני' בני האלקי' להיותם בנים באמת למניעי' וככביהם ולדמיוניים מנהיגי המלאכות קרא בנות האדם כמו שיתבאר בע"ה ברחבה ובח"ה בסבותיו. והורה כי הם תחת מערכות הככבי' וכי יש עת וזמן לכל חפץ אשר חפץ ה' להשחיתם כאמרו קץ כל בשר בא  140ב  לפני ואמ' והנני משחיתם את הארץ שהיא תחת מסטרם שלא יוכלו מלט גם הם משחיתותם: דרוש ג' למד דעת את העם בהקש ההמשל כאמרו כאהלי קדר כיריעות שלמה כי כמו שהצמר והפשתי' הם שני מיני' הפכיים מצד מהותם ועצמותם ומצד פעולותיהם כי הצמר הוא מותר המזון אשר ידחהו הכח הדוחה אל מקום שם יהיה עובד החי לשמרו מהבא עליו מחוץ אשר לא יוכל עול סבולו. והיה מקיף בו על דרך הקפת הפחות לנכבד. גם כי הוא מעולה מצד עצמו לכמה נכבדות נמצאו בו הנהו פחות משני צדדים. האחד כי גם אם שם בו הטבע כח לעלות בראשית צמחתו על החי הנה כאשר ירבה כן ירד שאול ולא יעלה עוד. השני כי שמו הטבע לשמור החי הפחות מהאדם כאשר יושם הרועה אוילי לשמור את הצאן ולא צאן אדם ירעה הרועה הפחות והנבזה. והפשתה הוא בהפך ודעהו כי הוא380 הורד גרעינה למטה לארץ בראשית תבואתה הנה היא עולה למעלה בצמיחתה. ואם הושמה לשומר ומקיף את הגבעול הנה הקפתה הוא על צד הקפת השלם לפחות כהקפת הגלגל לארץ והשכל לעצם השמי' המקיף ונותן מציאות לאשר אל תוכו ומהותו ועצמותו אינו מותר הטבע אבל עצם הפשתה והגבעול נושא לה ואין הגבעול עקר כי אם הקליפה כמדרגת החמר אל הצורה: כן הרוח החדשה היא בעלת שני הפכי' כי היא מצד אחד כמדרגת המותר מעולם השכל הנפרד כי היא האחרונה במדרגת לכל השכלים הנבדלים להיותה מסוככת בעולם התמורה. וכאילו היא מותר המזון אשר יזונו השכלים הנבדלי' מזיו שכינה שדחה אותה הטבע האלקי מעולם השכל אל עולם התמורה. וקרה לה הפחיתות מזה הצד שתחת שהיתה ראויה לעלות כיתר השכלי' העולים בעיונם אל עלתם היא יורדת בעיונה למטה לארץ. והפחיתות השני כי גם אם כבודה היא מאד מצד עצמותה ומהותה קרה לה הפחיתות שהיא כאלו הושמה לשמור את עולם התמורה מההפסד כפי האפשר להגן עליו מכל דבר רע או טוב המפרידו381 להיותו נכבד מצד מה שהוא חקוי והמשל לעולם התנועה ועולם הספירה. כי עולם התמורה הוא כמו הצל והבבואה המחקה המצל לעולם התנועה והספירה אשר מפני זה הנכבדות שבו הושמה הרוח החדשה לשמרו מכל רע או טוב שלא יפסד כמו שהוא מטבע הנביא השלם לשמור מאד את העם מכל דבר רע מכלה ומפסיד באזהרות ומצות ודרכי' ישרי' מטיבי' לבותם. ולרעות אותו במרעה ידעו לפי טבעם לסבול איש איש לפי אכלו שלא יאכילם הדעות האמתיות הדקות והרוחניות כפי מה שהם פן יזיקום ולא יוכלו להזון מהם אבל יגשימום מעט כהגשמת המן הרוחני היורד עליהם מלמעלה כי האמתיות הם אורות אלקיות מכהות עיני עורים ולזה יכהו מאורם הנביאים שלא יכו במאורם עיני הפונים382 ויזיקום כמבואר מכל דברי הנביאי' ובאיכות הדבקות כי מדרכם של נביאים להגשים הרוחני לא בדרך מטעה חלילה כאשר יחשבו רבים מבני עמנו אבל בדרך שומר עיני פקחי' שלא יכהו ובדרך מבא עורים מעט מעט אל ראיית האור הגדול ההוא כי יעשו בחכמתם זו כאשר יעשה הטבע שעשה העפעפי' על העינים להגן עליהם שלא יזיקם האור הגדול מהם ועשה בדרך כי פעם יציץ פעם יעלם. כן דברי הנביאי' מגיני' הגנות לא מכתירות383 אבל מביאות אל ההראות ושומרות מההזק האפשרי לבא אל השכל הבלתי נשלם. ולזה מזה הצד  141א  הוא דומה לאהלי קדר שהם מצמר הרחלים שהם מותר הטבע מכח הזן והושמו להגן על החי384 בטבע ועל האדם מאור השמש במלאכה שיעשו מהם אהלים. ומצד אחר היא עצם שכלי נכבד מאד ומעולה כי גם שהורד למטה לארץ הנה הוא לשלמות טבעו עולה למעלה ממושכל למושכל ומעולם ועד עולם עד כי יעלה לאחרונה אל עולם הספירה אשר משם יהיה עולם העלה הראשונה מושג לה. ואם היתה שתולה בעולם התמורה. והיא עצמות ומהות עולם התמורה כלו כי היא צורתו ותכלית שלמותו גם כי היא מקפת אותו הקפה מגינה אינה כמדרגת הקליפה. אבל הקפתה היא הקפת השכל הנותן המציאות כהקפתו ית' לנמצאות מצד שנותן להם המציאות כפי מה שקראוהו ז"ל מקום שהוא המקומם ומקיף כל נמצא לתת לו מציאותו כן היא מקפת ונותנת מציאות נכבד למין האדם אשר הוא תכלית עולם {התמורה} כמו שיראה כל ההיולי מוקף משכל הנביא בידיעה והשכלה וכח לפעול בו כי הוא נכנע כלו תחתיו כהכנע העבד לרבו כמו שבאר א"ח בכוונות בדרכי הנביאי' אשר יוכלון לחדש בהיולי כל אשר יחפוצון ולזה המשילו המשע"ה מזה הצד ליריעות שהם משש משזר והם של שלמה שהם בתכלית {השלמות} והיופי מצד שהם מצמח עולה ומקיף הנכבד את הפחות והוא עצם הפשתה לא מותר וקליפה. ודבר זה מתורת מרע"ה למדו כי בעת היות העם על בלתי שלמותם ונפש הנביא שבה כמדרגת המותר היורד למטה ושומר ומנהיג אותם כאמרו כאשר עשה385 את העגל והיו בלתי שלמים נאמר וידבר ה' אל משה לך רד כי שחת עמך (שמות לב, ז) וסוף דברו אמר לו ועתה לך נחה את העם. ואולם בהיותם על שלמותם בעת מתן תורה ונפש הנביא שבה כמדרגת העצם והצורה העולה למעלה העליונה כאמרו אחר מתן תורה ואל משה אמ' עלה אל ה'. ואמ' ונגש משה לבדו אל ה' והיה שם מֶ' יום ומֶ' לילה ונתן לו לוחות האבן והתורה והמצוה {אשר} נתנו להורותם הדעות האמתיות והמעשיות הישרות המביאות אל ההצלחה האמתית: דרוש ד' למד דעת את העם באמרו אל תראוני שאני שחרחורת כי כמו שאינו מן הראוי לפי המנהג הטבעי למי שמעיין בדבר מהדברי' שיעיין בו מצד מקריו לבד אבל ראוי שיעיין בו מצד מהותו ועצמותו {ה}שלם. כי אפשר שיקרה לדבר השלם במהותו ועצמותו מקרה בלתי שלם. והיה אם כן כי המעיין בו מצד מקרהו יפחיתהו מפני שלא ידע מהותו השלם כמקרה הכסיל המעיין בתבנית איש שלם בצורתו הפנימית ומכוער בתבניתו החיצונה ולעג עליו כי לא הביט אל שלמותו הפנימי כי אם אל מקרה חמרו המכוער כאשר עשתה בת הקיסר בהביטה אל ר' יהושע השלם בפנימיותו ומכוער בחיצונו ולעלגה עליו. והשיב לה כי הדבר השלם ישתמר בכלי מכוער יותר מבכלי נאה כיין המשתמר בכלי עץ ולא בכלי זהב (בבלי, תענית ז ע"א). וכמו שקרה לחכם שבחכמי' אשר ראה מי שבא לקבל פניו מצד שלמותו ואמר עליו כמה מכוער כלי זה וגנהו עד כי הקפיד עליו השלם ההוא מצד שעיין החכם ההוא בחיצונו המכוער ולא עיין אל פנימיותו השלם ואמר לו שילך ויאמר לאומן שעשאו למה עשהו מכוער כזה (בבלי, תענית כ ע"א) ולא רצה למחול לו כי זה אינו מדרכי השלמות לגנות דבר מצד מקריו הואיל והוא שלם מצד מהותו וזה יראה וילקח ראיה מהטבע שאין הדבר הזה ראוי כפי מה שסופר מהטבעיים על ענין הפיל שהוא שלם בצורתו הפנימית לפי מינו עד שהוא קרוב בשלמותו לטבע המין האנושי בבחינה והכרה ושלמות המדות כמבואר לטבעיים ולמי שידע עניינו. אשר אמרו על אחד מהם שהיה עובר במצרים בשוקא דנחתומי המלאה לה קמח בכל חניותיה  141ב  והיה מדי עברו הלעיגו עליו מוכרי הקמח מפני תבניתו המכוער בתכלית מצד מראה וגובה חוטמו ואבריו הבלתי מתייחסי' ושחקו עליו צעירי' וגדולים והרגיש בם והלך אל נילוס ומלא חוטמו מים והלך ושפך על קמחיהם והשחיתם כי הלעיגו על צורתו החיצונה הפחותה במקרה ולא כן הביטו אל צורתו הפנימית השלמה בעצמות: כן אין ראוי למעיין בנמצא לעיין ברוח החדשה מצד שקרה לה שהיא מסתבכת בחמר ולגנותה על זה כאשר חשבו המעייני' כי הרוח החדשה יותר מסובכת בחמר מהכח השכלי המעיין מפני שראו הנביאי' כלם מתנבאים במראה ובחידות אשר החליטו המאמר מפני זה כי אלו הם צורות דמיוניות כצורות הדמיוניות הבאות בחלומות הצודקי' עד כי אמרו כי חכם מעיין בעין שכלו מפשיט הצורות הדמיוניו' מהחמריות שבם עדיף מנביא שלא יפשיטם הפשטה שכלית כמעיין וראייתם מאמרו במראה אליו אתודע בחלום אדבר בו ואמר וביד הנביאים אדמה. ואמר אוי לי כי נדמיתי וכאלה רבים עמם אשר מזה הצד שקרה לנביא ילעיג עליו המעיין וחשב להיות שלם ממנו. ואין זה כי אם רוע לב המעיין שלא עיין במהות הנביא ועצמותו. כי אם יעיין אל מהות הרוח החדשה ועצמותה שהיא עצמות נבדל מהחמר הבדלה גמורה כמעט כטבע עולם הספירה וממינו ואינו מסתבך בכחות הנפש כי אם בשכל הנקנה. הנה לא היה ראוי לו להלעיג עליו כי אין הצורות המושגות לנביאים386 צורות דמיוניות אבל צורות מושכלות כי הם כלם שמות לעצמים נבדלים כמו חיות יחזקאל והאופני' והכרובי' לא שהם צורות דמיוניות אבל הם אותם הצורות המושכלות לרוח החדשה כמדרגת הצורות הדמיוניות לכח השכלי כי כאשר יפשיטם השכל ממקרה הדמיון וישיבם מושכלות. כן יפשיט הרוח החדשה ממקרה השכל הנקנה וישיבם השקפות נבואיות {כמבואר} כפי' מעשה מרכבה שכל שמות מחזה הנבואות הם מורות על עצמי' נבדלים. וכמו שטבע האמת חייב אל המן היורד על אפשרות הדבקות לא"ר לומר כי כל אשר יראה במראה הנבואה אמנם הוא משל לענין אחר. וזהו שאמ' המשע"ה אל תראוני שאני שחרחרת מצד שמושגי נראי' כשחרות החמר כי אין זה כי אם במקרה שקרה הסתבכות מה עם הכח השכלי המצייר צורות מושכלות נקראות בשם הדמיוניות ובשם הצורות המוחשות כי כמו שקרה לנפש המרגשת שכל מושגיה אינם הדברי' החמריי' בעצמם אלא דבר רוחני מורגש באמצעות החושי' וכן השכל משיג הדבר יותר רוחני מהדמיון אבל באמצעותו. כן הרוח החדשה משגת הדברי' יותר רוחניים מהשכל אבל באמצעותו והם דברי' שכליים כלם לא דמיוניים. ולזה כל מה שיראה הנביא ענן וערפל ואש וחשמל וכאלה רבים הם מורי' על עצמי' נבדלי' כל אחד על עצמו לא שיהיה הרכבת הדמיון חלילה. ודבר זה מתורת מרע"ה למדו כי כאשר שמעו מרים ואהרן את דברי משה אל משרתו יהושע לאמר מי יתן כל עם ה' נביאים כי יתן ה' את רוחו עליהם (במדבר יא, כט) הבינו כי דעת משה שהמושג ברוח חדשה גדול מאד ונעלה מהמושג בשכל. כי אין ספק שהיו בישראל משכילי' מעייני' גדולי' ונכבדים ועם זה אמר משה מי יתן שיהיו כל עם ה' נביאים שהנבואה היא מעלה גדולה מההשכלה והעיון מצד כי יתן ה' את רוחו החדשה עליהם. וכאשר ראו אחרי כן שנאסף משה אל המחנה הוא וזקני ישראל ונתעסק בהמצאת השלו מן הים ובהכרתת העם המתאוים חשבו שאין זה כי אם פעולות הדמיון והתעוררות הכח הכועס ועיינו אל המקרה הזה שקרה לו למשה עם היותו נביא להתעסק בו. ופחתוהו בלבבם והלעיגו עליו ודברו בו על אודות האשה שנשתמש בה שהוא הכח הדמיוני  142א  אשר הוא לשכל כמדרגת האשה המשרתת והיא כושית ושחורה משחרות החמר כי לא יתכן להכחיש שלא נשתמש בו משה387 כי כל פעל השלוים ומיתת העם המתאוים הוא על ידו כי אשה כושית לקח להשתמש בו. וחשבו מפני זה שכל הנביאי' משתמשי' בכח הדמיוני וכי אין שלמות משה גדול משלמותם. וכל זה קרה להם מפני שלא עיינו אל מהותו ועצמותו של הכח הנבואיי. והסבה בזה כי האיש משה ענו מאד מכל האדם ולא התפאר כל ימיו על המעייני' והמנבאי' להודיע מה הבדל יש בינותם וה' הודיעם כי לא כן עשו לעיין אל הנבואה מצד המקרה שקרה לה ולדבר בה בלעגי שפה ובלשון מדברת גדולות. אבל היה ראוי להם לעיין בה מצד מהותה ועצמותה: וזה כי אם יהיה כח המין388 האנושי שיקרא נביאכם שהוא הכח המנבא הנה אינו כח בגשם כלל אבל ראוי להקרא בשם ה' מצד שהוא נבדל מכל מקרה הגשם ונאצל ממנו ית'. ובמראה שהוא רואה צורות שכליות מורות על עצמים נבדלים אל אותו הכח הנבואיי יתודע בהם ה' כי הם מורי' עליו ית'. וגם אם הדבר נראה לו בחלום של נבואה אינו דומה לחלומות הצודקי' כי בחלום הצודק יודע הדבר באמצעות הדמיון. ובחלום של נבואה יודע הדבר בדבור ה' שהוא מצייר צורות שכליות מורות על מהויות הדברי' אשר מפני כל זה אם הייתם מעייני' בנבואה מצד מהותה ועצמותה הייתם מבדילי' בינה ובין ההשכלה העיונית ולא הייתם מלעיגים עליה מצד המקרה אשר ראיתם. מלבד כי יש הבדל אחר בין שאר הנביאי' ונבואת משה. כי אם כל הנביאים {ישיגו} ראשית עולם הספירה מלמטה שהוא השגת מלכות לא כן עבדי משה כי הנה הוא ישיג כל עולם הספירה כי בכל בית ה' שהוא עולם הספירה נאמן הוא בהשגתו אשר ישיג אותו. וכל השגותיו הם פה אל פה הנרמז בנשיקה כי משם ידבר בו ובמראה בהיר ואספקלריאה המאירה ידובר בו. ולא בחידות באות מחקוי הדמיון כאשר חשבתם. אשר באותה המראה הבהירה תמונת ה' יביט וישיג השגה אמתית כפי האפשר לעלול להשיג עלתו. ואם כן איפה מדוע לא יראתם לדבר בלשון לעג בעבדי במשה: דרוש ה' למד דעת את העם בהקש ההמשל באמרו ששזפתני השמש כי כמו שיקרה למי ששומר עצמו מהיות שוקד במקו' שיכהו שרב ושמש אבל יעבור במרוצה מדי עברו שמפני זה ימלט מחמתו שלא ישרפנו אל תוכו ולא יכמרו עצמיו ובשרו ושקוי עצמותיו וליחו השרשי לא ישרף ולא יפקד כי לא הכהו הכאה עושה רושם כי אם שזיפה מעט מחממת מחוץ את העור ומשחירו שחרות מעט קט לא כביר. כן יקרה לנביא השומר עצמו מהסתבכות החמר ושקיעתו בענייניו כי כל עוד בחיים חייתו רוחו החדשה עולה היא תמיד למעלה אל עולם הספירה שהוא למעלה מהשמש והירח וכל צבא החמרים ושם ישקוד ברוחו ונשמתו וכל עשתנותיו ולא יעמוד בחמרי' ועסקיהם כי אם מעט ויעבור מהם כאמרם ז"ל על מי שהוא מזה הכת שכל מעשיו החמריים יעשה אותם כמי שכפאו שד. והיה מפני זה נמלט ממערכות הככבי' וכסיליהם שלא יוכלו יגעו בנפשו ורוחו המטוהרה. כי גם אם יכם מקרה הזמן ותחבולותיו לנגוע אל עצמם הנה לא יוכל לנגוע אל נפשה389 כאמרו וגע אל עצמו אך את נפשו שמור (איוב ב, ה) כמו שנמצא בהרוגי מלוכה כי מקרה הזמן וככביו לכדום בשחיתותם לא עונותם ודבר זולתו כאמרם ז"ל אמרו מלאכי השרת לפני הב"ה זו תורה וזו שכרה. ואמ' גזרה היא מלפני כאלו לא נודע למה רק כי היא גזרת ה' מן השמים שהכום פצעום ככבי השמים וכסיליהם בגופם וגויתם עד שנתנו להרג. ועם זה לא יכלו לנגוע אל רוחם שפרה אשר לא נטרדו בנפשם גם בשעת הריגתם כאמרם ז"ל שבשעה שנהרג אחד מהם היה קורא ק"ש ויצתה נשמתו באחד (בבלי, ברכות סא ע"ב). ויצאה ב"ק ואמרה שהוא מזומן לחיי העולם  142ב  הבא כי לא יכלו הככבי' להטריד נפשו: ולזה אמ' המשע"ה ששזפתני השמש שזיפה מעט לא הכאה כי ההכאה נאמרת כאשר כחו גדול עליו כאמרם ז"ל מכה עליו ואומר לו גדל. ודבר זה מתורת משה למדו מאשר ראינו דור המדבר שנ' בהם שובו לכם לאהליכם אחר מתן תורה שלא יכלו לשקוד על דלתות העולם האלקי כי הוצרכו לשוב לאהליהם החמריים שהוא אהל השמש והככבי'. ושם הכם שרב ושמש ומאדים להשחית את גוייתם ונפשותם כאמרו ופגריכם הנאמר על הגוף אתם הנאמר על העצמות שהוא הנפש יפלו במדבר הזה הנודע כחו מלמעלה השורף ומחריב וממיר האמת. וכבר אמר ז"ל דור המדבר אין להם חלק לע"ה (בבלי, סנהדרין קי ע"ב). אבל מרע"ה שנ' לו אחר מתן תורה ואתה פה עמוד עמדי (דברים ה, כז) שהיה שוקד על פתח שער עולם הספירה ולא ימיש רוחו ונשמתו ממנו כי אם לעתות ההשגחה אשר הוכרח להשגיח על העם וגם כי המדבר המביא לידי כעס יכול לו להעבירו על דעת קונו במי מריבה והיה סבה להמיתו במדבר שלא יעבור את הירדן על אשר לא קדש את ה' להיות תמיד {עמו} בפעל. הנה עם זה לא יכול לו המדבר וככביו להמית את נפשו כי בו נאמר והאסף אל עמך (דברים לב, נ) הנאמר על הנשמות הנאספות אל עולם הנצחי: דרוש ו' למד דעת את העם בהקש ההמשל באמרו בני אמי נחרו בי כי כמו שימצא בעולם התמורה אנשים קנאי' פוגעי' בגבוהים עליהם להשפיל עניינם למען יחשבו הם בעיני העם וישלטו המה באחרים לאהבתם השררה והשלטנות והאדנות לעצמם מרוב קנאה גוברת בם שלא יקנאו לבד בזרי' ולא לבד באחים בני אביהם כי גם באחיותיהם הכבודות יקנאו למען לא יצליחו כקנאת אמנון בתמר אשר לא יתכן ליחס פעולתו הנבלה כי אם אל הקנאה אשר קנא בצניעותה ותצליח למלוכה ככבודה בת מלך פנימה. כי אם היה זה מרוב החשק אשר חשק בה לא היה לו למאן מלשאלה מאביה לאשה קודם מעשה כאשר אמרה והתחננה אליו. כי אין מדרכו של חשק שיכבה אף לאחר מעשה. אף כי לפניו כמעשה שכם בן חמור אשר חשקה נפשו בדינה וחתר שיתנו אותה לו לאשה. אף אחר מעשה שהיה כמו שיתבאר בע"ה ברחבה: כן ימצא בעולם הספירה עצמים אשר אינם טהורי' נראים כמקנאים בשפע הטוב היורד מהעצמי' הטהורי' והופכי' אותו לשפע בלתי טהור כי לא טהור הוא להבדיל הנפש מכל דבר גשמי אבל יכניעו הכחות והנפשות לעבודתם ולהסביבם בחמרי' לשמור כחותם החמריות כמו שחשב אפלטון כי באויר האמצעי מקום שיתהוו העננים שם כחות רוחניות מבקשות השררה והעבודה מהאנשים לקנאתם שלא ימשכו האנשים אחרי הכחות האלקיות הטהורות והם המביאי' בני האדם למיני העבודות הזרות ואהבת התענוגות וכל מיני הרעות. אשר בני הנביאים דברו לא בם אלא מהגבוהים עליהם שהם שרשים להם וקראום ספירות טמאות שמשם כל כחות הטומאה המביאות האדם לידי עברה ושקיעה בחמרים הם באים. והם הנחרי' בנפש האדם להטותה הדרך לא מטוהרה. ובאלה האחרוני' אשר דבר בם אפלטון היו עוסקי' חרטומי מצרים כאמרם ז"ל שהם נחרים בטימי מתים (בראשית מא, ח). ועל אותם השרשים הראשוני' הנזכרי' לחכמי הספירה אמ' המשע"ה בני אמי נחרו בי. ודבר זה מתורת מרע"ה למדו באמר{ו} זובח לאלקי' יחרם (שמות כב, יט) כי הם מחרימי' הכחות הנפשיות להמשך אחר החמר והחום הטבעי המהוה החמר ההוה ונפסד. בלתי לה' לבדו שהוא נצחי ונותן נצחון וקיום לנפש. והרוח החדשה אליו יזבח גופו ויקריב רוחו ונשמתו. 

			דרוש ז' למד דעת את העם בהקש ההמשל באמרו שמוני נוטרה את הכרמים כי כמו שיקשה  143א  בעיני כל בעל מלאכה כבודה אם יסירוהו ממנה ויעתיקוהו אל מלאכה נמבזה כמו ממלאכת הנוקב מרגליות אל מלאכת השומר קשואי'. כן יקשה לרוח החד<ו>שה שהיא בעלת מלאכת ההשקפה בעולם הספירה ושאיבת מים חיים ממעייני הישועה אשר שם תשועתה באלקי' סלה. כאשר יסירוה ממלאכתה זו המפוארה לשוב ולשמור את העם השקוע בחמרים. אשר קרא זה המלך שע"ה נוטר כרמי'. ודבר זה מתורת מרע"ה למדו באמרו אחר שהסכי' פעמי' שלש עם ה' ללכת להוציא את העם ממצרים אמ' שלח נא ביד תשלח (שמות ד, יג) לקושי הענין בעיניו לעזוב ההשקפה אשר היה שוקד בה וללכת אל פרעה. כמו שיתבאר בע"ה ברחבה: דרוש ח' למד דעת את העם בהקש ההמשל באמרו כרמי שלי לא נטרתי כי כמו שיקרה למנהיגי המדינות שישקעו בשמירת המדינה והעם עליה עד כי יעזבו שמירת גופותם ונכסיהם ומכלים עצמם וכל אשר להם באפס השגחה על אודותם כמו שאמ' החכם שהם דומי' לנר המכלה עצמו להאיר לזולתו. כן יקרה לנביא כי יעזוב מזונו וחילו מאשתו390 ובניו וכל אשר יש לו להטיב אל העם שהם תחת שמירתו. ודבר זה מתורת מרע"ה למדו אשר עזב אשתו ובניו ללכת ארצה מצרי' ועזב מזונו ארבעים יום פעמי' שלש לכפר עון עדתו: 

			סדר הנמשל כפי הוראת המשל באר היטב: 

			חכמת אדם תאיר פניו (קהלת ח, א) המשכילים לשמור מאד {ארחות} כחות נפשו שלא יגברו המתפעלות על הפועלות. טבעיות היו להשאיר חייתו. או שכליות היו להשאיר אחריו צורתו. ולהזהר עוד שלא יחלשו הפועלות וישובו אחור מפני כל מחשבה או דבור או מעשה בא מנגד נגדו. כי בראותו ילידי הזמן ותחבולותיו באים לקראתו אשר מפניו יחילו הפועלות ויחלשו. והמתפעלו' אז עליהם יתגברו. הנה הוא יחזיק במעוזו וימציא בכל כחו און לו ולא יפלו פניו כאיש נדהם וכגבור לא יוכל להושיע כאמרם ז"ל שלשה דברי' צריכי' חזוק תפלה ותלמוד תורה ודרך ארץ (בבלי, ברכות פרק ה). ולא יעשה כמעשה מלך זקן וכסיל אשר ספרו חכמי המדינה כי מני קדם קדמתה הוא צוה על כל הבא אל השער פנימה אשר לא יקרא אחת דתו לכרות שוקו. ובא בן פריץ ועריץ אל שער המלך בלבוש עזות פני' ונכנס לפני ולפנים בלא בר ובלא דבר וכעס עליו המלך עד להשחית את ראשו. והוא בחציפותו תחת אשר היה ראוי לו להכנע לפני מלכו ואדוניו חרה אפו בו והעיז פניו ויאמר לו מה לי ולך כי באת להלחם בי ולמשול בנפשי. ואתה אנוש כערכי בא מטפה סרוחה (בבלי, אבות ג א) וממקום הטנופת נולדת גם אתה כמוני ובמה נחשב אתה ממני הלא אנכי ילוד אשה כמוך כעמי כעמך כידי כידך כרגלי כרגלך עד כי נשאר בחרפה מרוב חרופים חרפו וגדפו הפריץ ההוא להשפיל עד עפר ארץ גאות מלכו ולא יכלה רוחו להתגבר כנגדו ולא כורת שוקו ושב פועל תחת אשר היה מתפעל והמלך שב מתפעל תחת אשר היה פועל באפס חזוק ותגבורת להשיב לו תשובה נכונה בפיהו ערוכה להשיב אליו כי מאת ה' מן השמי' המליכוהו עליו ועל כל הסרים אל משמעתו וכי פי ה' דבר על כל איש אשר ימרה את פיהו יומת אף כי יכרת שוק<ו> על ירך. כי שבו כל כחותיו נחשלים ולא ענהו כי אבד מענה מנהו. על כן הרוח החדשה יחכם מכל האדם אשר על פני האדמה כאשר ראה תראה את מחסורה אשר יחסר לה הדבוק בנפרד לסבה מהסבות המונעות כתגבורת הכח הזן להמשך אחרי תענוגי בני האדם ויהי חשך מחשיך אורה האלקי כמו הילדות והשחרות המשחיר מאורת ה' הבא להדבק בה לא ילכד ברשתו אבל יתגבר כנגדו כמו שעשה שמואל  143ב  הרמתי בילדותו אשר נתגדל בין בני עלי אשר חוש המשוש גבר בם ושמוהו כתר לראשם עד כי כבה את נרם ואור ה' מהדבק בם. והנער שמואל לא נמשך אחריהם והתגבר לשמור נרו שלא יכבה כאמרו ונר ה' {שהוא נשמת האדם} טרם יכבה (שמואל א' ג, ג) מכח הילדות והשחרות וחוש המשוש ויקרא ה' לנער שהיה ילד מסכן וחכם והאיר את נרו ודבק בו האור האלקי ושב נביא. וכן אם יראה כח מכחות הנפש החיונית בא להתגבר ולכבות את הנר ולהשחיר הזכוכית לבנה כמו שקרה למרע"ה באמרו שמעו נא המורים אשר גבר עליו הכח הכועס והפרידו מהדבוק האמתי אשר על ידו היה אפשרי לו לחדש אות ומופת בדבור בעלמא בלא הכות את הסלע לא חלש לבו לשוב נפעל אבל נתחזק כנגדו ושב פועל והכה את הסלע פעמים להחליש ולדחות הכח הכועס מעליו ולשמור את הנר שלא יכבה ועת השחרות לא יבא. וכן אם יגבר בו כח הדמיוני המכבה את הנר מפני שלא יוכל לצייר אפשרות הדבקות מהשכל ההוא הנצחי לא יחלש מפניו ילך להכזיב מציאותו כמו שעשה אבונצר אשר דמה כי כל הדובר בו הוא מהבלי הזקנות עד כי כרע שכב נפל ברשתו ולא נתגבר כנגדו כי לא נביא ולא בן נביא הוא ולא רוח חדשה היתה אתו כי אם רוח רעה מבעתו לאמר כי שחורה היא {הנפש} ההוה ולא נאוה היא לקבל האור האלקי כי ההפך לא יקבל הפכו והוא לא ידע כי בהתחזק הרוח החדשה הנה הוא אור מאיר ונאצל מהאור העליון. והוא ממינו וראוי לשאת תוספת אורה באה מעולם הספירה כאמרו באורך נראה אור. ואז בהגבירו הרוח החדשה על כל כחות הנפש מצד שהוא נאה ומקבל אורה בהדבקו עם הנפרד. הנה ישכיל וירגיש כי כל כחות נפשו זולתו הן הנה היו נאצלות ובאות מעולם התנועה ומלאכיו כאמרו נעשה אדם בצלמנו כדמותנו שיש להם שתוף באצילות כחות הנפש השכלית והדמיונית אשר מזה הצד גם כי הם כחות ראויות להיות ירואות כי הם כבנות למערכות הככבי' ומניעיהם הירואות מעולם התמורה להיותם שולטות עליו. הם עם זה שלמות מצד שלמות המאציל אותם שעולם התנועה עם מלאכיו שלם מאד. הנה עם זה הם ראויות להיות כפופות ונכנעות לרוח החדשה תחת כפות רגליו כי ממקום גבוה חוצב שהוא עולם הספירה השוטר ומושל על עולם התנועה ומלאכיו כאמרו על הרוח החדשה כל שתה תחת רגליו שעולם התנועה יקרא כל כמבואר לטבעיי' שהכל הוא אשר לא יתוסף עליו ולא יגרע ממנו וזה הכל שת ה' תחת רגלי האדם השלם ברוחו ונשמתו כאמרו ורדו בדגת הים (בראשית א, כח) כמו שיתבאר בע"ה ברחבה. וגם כי יראה מצד מה שהרוח החדשה היא שפלה כיתר כחות הנפש להיותה בלתי נצבת בעולם השכל אבל נדחית משם כדחיית המותר היורד לבהלה כן ירדה בעולם התמורה כיתר הכחות הנפשיות כמו שאמ' הטבעיי' שהנפש הכוללת נתונה תחת אופק השכל הפועל כמו שכל גלגל וגלגל הוא תחת אופק השכל המניעו. וכמו שההיולי תחת אופק גלגל הירח. והיתה א"כ שפלה ודומה למותר עולם השכל אם כי יראה בה עוד שפלות גדול מזה כי יראה שהיא שפלה מעולם התמורה וצורותיו להיותה נתונה לשמור חקיו והיה מטבע השומר להיות פחות מהנשמר כקליפת הפרי הפחותה מהפרי כמו שהוא דעת רז"ל שאין הנבואה שורה על הנביאי' כי אם מפני כבוד האומה הנהוגה ממנו: הנה עם כל אלה יראה מעניינה שעם כל היותה שקועה בחמרי' מצדה ומצד אומתה שהיא צריכה להחיותם ולהמציא להם צרכיהם לחם לאכול ובגד ללבוש ובשר לשבוע. הנה עם זה יראה בה אופן העלייה שהיא עולה תמיד למעלה בעיונה בעולם הספירה כאמרו ומשה עלה אל האלקי' ונדבק שם ומשם עלה אליו ית' כאמרו ומשה נגש אל הערפל אשר שם האלקי' (שמות כ, יז) כי האספקלריאה המאירה למשה היא ערפל אל יתר הנביאי' שלא יוגשו אליה. ומשה נגש שם עם כל אשר היה  144א  שקוע בצרכי רבים לספוק צרכיהם במדבר מרוב כחו לעלות ברוחו. וגם יראה בה ההקפה בידיעתה את כל הנמצא כלו כאמרו ותמונת ה' יביט (במדבר יב, ח) כי הנמצא הוא כפי תמונה מורה עליו ית' כמו המלאכה המורה על תמונת האומן המצויירת בנפשו. ובאותה ההקפה היא שומרת ונותנת מציאות נכבד לעולם התמורה בהדרכת האדם אל ההצלחה האחרונה כאמרו על התורה ועל המצוה כי היא חייך ואורך ימיך (דברים ל, כ) הנאמר על העולם הזה ועל העולם הבא אשר מפני שלמותם זה העצמי לה מצד היותה נאצלת מעולם הספירה המקיף ושומר ונותן מציאות לכל עלול ונברא. אין ראוי למעיין בה לגנותה מפני מקרה קרה לה בעת הדבוק עם הנפרד שהיא קוראה הצורות העצמיות ורוחניות המצויירות בשכלה בשם הצורות המוחשות והמדומות עד כי מפני זה חשבו המעייני' בה שהיא מסתבכת בצורות הדמיוניות כמוהם ואינה מאירה באור אלקי יותר מהם ולא יעדיף הנביא על המעיין בדבר הזה כמו שהיו בישראל מעייני' ומביטי' אחרי משה לגנאי כפי המדרש אשר הבין כי כאשר היה משה לוקח את האהל האלקי ונטה לו מחוץ למחנה החמרי. והרחק עוד מן המחנה השכלי וקרא לו לאהל האלקי אהל מועד לכל חי החיים האלקיי' כי הוא תכלית ההצלחה לבא אל עולם הספירה באופן שכל מבקש ה' ית' על אמתתו יצא מעיונו אל אותו אוהל מועד אשר שם יועד ה' אליו מצד שהוא חוץ למחנה כל העם השקועי' בחמרי' והמעייני' כי גם אם היו קמים כל העם בעיונם להשיגו ית' הנה מצד שהיו נצבים איש פתח אהלו המסובך בדמיונו ככל פעל השכל המסובך בצורות הדמיוניות. ולא היו יוצאי' מאהל העיון אל אהל ההשקפה והיו חושבי' מפני זה שלא יתכן להשיג הנפרד באופן ההשקפה אשר מפני זה היו מביטי' ומלעיגי' אחרי משה המשיג בהשקפה כמו שיתבאר בע"ה ברחבה. והסבה שאין ראוי למעיין לחשוב על המשקיף שהוא מסובך בשחרות החמר והדמיון כמוהו הנהו מפני ההבדל הגדול אשר ביניהם. כי המעיין הנה הוא שוקד תמיד על דלתות החמרי' ומתלכד בם לא יתפרד מהם משני צדדי'. האחד מצד שהוא עם כל עיונו שקוע הוא תמיד בענייני החמר כמו שחשב אבובכר בן אלצאיג כי הממון הוא הכרחי בהשגת ההצלחה אשר מזה הצד לבד הוא שקוע בקניית ההון מלבד כי לא תמצא מעיין מצד עיונו שיהיה נפרד מעולם החמרי אבל מסובך ברובי תענוגיו. וארסטו' לבד391 כפי שהעידו עליו יודעי דרכיו שהיה שקוע בהתפארות הלבושי' והשררות ורובי תענוגות בני אדם. והשני כי המעיין גם בעתות העיון לא יתפרד מהחמר ומשיגיו כי אם הוא מעיין בלמודיות הנה אינו יוצא ממקרה הגשם שהוא מעיין בו מצד שהוא כמה. ואם הוא מעיין בטבעיות הנה הוא מעיין בו מצד שהוא מתנועע שהוא אחד ממקריו. וגם אם הוא מעיין באלקייות הנה הוא מעיין בו מצד שהוא נמצא {עם עולמו וכי הוא פועל וצורה ותכלית עולם התנועה והתמורה החמריים} ומצד שהוא מניע התנועה הכוללת כפי מה שאמרו ב"ר: הנה א"כ כי המעיין הוא שוקד על דלתות החמר לא יפרד ממנו. ואולם ההשקפיי גם אם יעבור בו יסטה מעליו ויעבור מעולם ועד עולם הספירה אשר הוא מעיין בו מצד שהוא נאצל מעולם העלה ושמותיו ונבדל מעולם התנועה ומלאכיו ומעולם התמורה וצורותיו. ומעולם הספירה יעלה אל עולם העלה מצד שהוא משפיע בו ומאציל אותו לא זולת זה כי אין הבדל בינו ית' ובין עולם הספירה כי אם שזה מאציל וזה נאצל. אבל מצד אחר אין בעולם העלה כי אם מה שבעולם הספירה. ואין בעולם הספירה לא נושא ולא דבר זולת מה שבעולם העלה עד כמעט יאמרו  144ב  כי הוא הוא זולת שאין הנאצל הוא המאציל. ובזה העיון הדק יעמוד ההשקפיי ויעיין בו ולא יעיין בשני העולמות האחרות כי אם בהעברה לא בשקידה ועל כן ידבק בו ית' יותר מהמעיין כמו שאמ' והיה כבא משה האהלה (שמות לג, ט) הנאמר על עולם הספירה שהיה רחוק רחוק ממחנה עולם התנועה והתמורה. ירד עמוד הענן השופע ויורד מעולם העלה לעולם הספירה. ועמד פתח האהל מעולם הספירה ודבר עם משה המשקיף שם בשקידה רבה כמו שבאר כי המדבר הוא ה' שדבר אל משה פנים אל פנים כמו שיתבאר בע"ה ברחבה: והיה כי תאמר אלי אחרי כי הרוח החדשה בורחת כל העיר וכל עולם התמורה והתנועה לשקוד על דלתות עולם הספירה. למה ישוב עוד אל {המחנה} החמרי להשתקע שם בהנהגת העם ועסקיו החמרי' כאמרו אחרי דבור ה' אל משה פנים אל פנים ושב אל המחנה. ונאמר שם ראה אתה אומר אלי העל את העם הזה. הלא טוב היה שלא ימיש מתוך האהל וישקוד תמיד בעולם ההוא ולא ישוב אל המחנה החמרי להנהיג את העם. כי גם לזה יש תשובה. כי יש עצמי' אלקיי' מעמידי' עולם התמורה וצורותיו וחפצים בקיומו אף כי עולם התנועה ומלאכיו כאמרם ז"ל לא תהו בראה לשבת יצרה (ישעיהו מה, יח) כי חפץ ה' בפריה ורביה שהוא קיום עולם התמורה כי רוצה בעולמו כלו השקפיי ושכליי וחמריי. ומאותם העצמי' יושפעו כחות והערות על השכלים והנפשות והצורות והמזגי' להנהיג החמרי' ולהשאיר עצמותם כפי האפשרי להם. ואותם העצמי' המשפיעי' רב שפע להנהיג לבד החמרי' יקראו כחות הטומאה להיותם מטים האדם מדרך השכל אל דרך תענוגי בני אדם. ואותם העצמים המשפיעי' ההשפעה ההכרחית בהנהגת העם בדרך ההישרה האלקית עם רוב שפע בהשקפה האלקית המה יקראו כחות הקדושה והטהרה ובכלל הן הנה הכחות המכריחות האדם להנהיג את העם בענייני' החמריים כמו שאמרו ז"ל שהכריח הב"ה למשה שישוב אל המחנה גם כי היה קשה מאד בעיניו להפסיק הדבוק אשר היה בו באהל מועד כאמרם ז"ל א"ל הב"ה אני בכעס ואתה בכעס מי יקרבם (שמות לג, יא). הנה שהנביא מוכרח לעזוב את האהל הספיריי ולנטור את העם החמרי נטירה מעולה וטובה ורבה היא על האדם השלם וכבדה מאד עליו משלשה פנים. האחד מצד שהנפש מצד שהיא עצם נאצל מעולם הספירה אין מטבעה לשמור ולנטור דבר חמרי. והשני שהיא עוזבת הנהגת חמרה הקרוב לרוב טרדתה בהנהגת חמר העם הרחוק. והשלישי שהוא קשה מכלם שאינה יכולה לפעול פעולתה הטבעית ולשמור דבקותה תמיד בעולם הספירה שהוא עצמי לה לרוב טרדתה בנטירת העם הנצב עליה מהבקר עד הערב: 

			פרשת גדולת מיטב השיר השלישית: 

			מן הגידה לי שאהבה וגו' עד על משכונות הרועים: הוראת המלות והאותיות הנבוכות לפי המשל והנמשל: 

			הגידה הגדת דבר אל הזולת לא יעשה לבד בדבור שפתי' ורמזי הקולות כי גם ברמזי הפנים והאברי' והרשמי' עשויים בדרכי' שוני' תעשה. על כן תורה לפי הנמשל על רשמי' נעשים באברי החיים או בנפשות מפני השפעות שופעות בם ומעירם אל דבר מהדברים כמו הרפיפות המורות על העתידות. וכמו תעורות באות בנפשות לעשות פעולות נוראות וכמו תעלומות חכמה המתראות ומאירות רוחות המשכילי' השקועים בחכמה לדעת ידיעות נעלמו מהם והתרת ספקות נספקו בם כאשר יקרה לא לבד לנביאי' ולממשיכים אבל גם למעייני' פעמי' רבות אין מספר:  145א  תרעה הרעיה תאמר על הרועה מין ממיני החיים כמו רועה צאן רועה בקר ברעותו את החמורי'. רועה ישראל. והיא מלאכה צריכה השגחה רבה להנהיג החיים שתחת הנהגתו כל אחד לפי צרכו בשובה ונחת לא באף וחימה ובחכמה רבה לדעת כל המצטרך להביא כל דבר ודבר אל תכליתו כמו שאמ' המדיניי' שהיותר אמתית שבמלאכות והראשונה מהם באדנות היא הנהגת המדינות שהיא תחת מלאכת הרעיה כי היא תתן אדנות כל המלאכות אחר שהיתה מגבלת אי זו מהמלאכות והחכמות ראוי שתהיינה במדינות ואי זו ראוי שיעשה כל אחד מבני אדם ואי זו יעשו אותם קצתם. ואל אי זו תכלית ראוי למתלמדי' שיגיעו בלמידת המלאכות. ולזה היא ראשית עליהם. וכמו שיראה מדברי הנביאים בגנותם הרועי' שהיו מלכי האומה שלא עשו מה שהיה ראוי כי לא יובן הדבר כי אם בהפכו. ולזה יורה לפי הנמשל עליו ית' כי הוא הרועה הנאמן הנותן הגבול לכל מלאכה וחכמה ודת ולכל מדינה ומדינה ועם ועם ולכל דבר חקו ותכליתו הראוי לו כאמרו ה' רועי לא אחסר: תרביץ הרביצה תאמר על מי שהוא רובץ תחת משאו כאמרו כי תראה חמור שונאך רובץ תחת משאו. ועל מי שהוא רובץ לנוח כאמרו כרע רבץ כארי<ה>. והוא הפך הרעיה כי היא בתנועה והרביצה במנוחה. ולזה יורה לפי הנמשל על ההנהגה האלקית לעולם התנועה והתמורה בשכל המניע והשכל הפועל שהיא הנהגה דומה להנהגה המדינית בשכל המעשי שהיא נעשית בתנועה מהכולל אל הפרטי. ואל ההנהגה האלקית לעולם הספירה בשם השם הנכבד והנורא שהוא הנהגה דומה להנהגה השכלית בשכל העיוני שהיא נעשית במנוחה מהפרטי אל הכולל אשר ינוח וישקוט מתנועתו בהשיגו הכולל הנפרד כמבואר בספר הנפש ובאלקיות. והרביצה תחת המשא מורה על הרביצה מעולם התנועה והתמורה שהם רובצים מצד מה שהם נושאים תחת משא מלאכי' מניעי' והם תחת משא הצורות והנפשות שהם נשואות בם כמבואר לטבעיי' שהגלגלי' יצדק עליהם שהם נושאי' למניעיהם. ואולם הרביצה שהיא מנוחה כמנוחת המלכי' מורה על המנוחה מעולם הספירה שהיא כמנוחה מלכיית מצד שהוא כמלך לכל עלול ונברא ולא יאמר עליו באמת שהוא נושא. גם כי יראה שהיה ראוי להקרא נושא ומרכבה לעולם העלה הראשונה ושמותיו הקדושי' כמו שהגלגל נושא למניעיו ומלאכיו הטהורי'. הנה על דרך האמת לא יצדק עליו שם נושא על דרך שאמ' ז"ל על הארון שהוא נושא את נושאיו וכמו שאמרו שהחי נושא את עצמו. והסבה כי מפני שהוא ית' מציאות עומד בעצמו ואינו צריך אל זולתו במציאותו ונותן מציאות לכל נמצא והוא חיות העולמי' הוא כאלו הוא נושא אותם לא שהם נושאי' אותו אף כי שהוא נושא את עצמו כמו שיתבאר בח"ה בסיבותיו: בצהרים צהרים נאמר על עת היות השמש בחצי השמי' כי אז עושה זוהר ואור שני צדי העמוד או הכותל הנצב תחת משוה היום שאין לו צל כלל לא למזרח ולא למערב ולא לצפון ולא לדרום ולזה הוא תמיד בלשון רבים המורה שהשמש עושה צהרים רבים מכל הצדדים מה שאינו כן בכל שאר עונות היום כי אינו מאיר ומזהיר מכל צד ומכל פנה. ולזה יורה לפי הנמשל על האור האלקי המאיר את עולם הספירה כי עולם התנועה ועולם התמורה גם כי אור ה' יאיר עליהם הנהו מאיר מצד אחד לא מכל הצדדים כי אם צד הצורה מאיר הנה צד הנושא אינו מאיר. ואולם עולם הספירה הנה הוא מאיר מכל צדדיו כי אין בו חלק שיהיה במדרגת הנושא כפי מה שחייבו בני הנביאי' כי גם מלכות המקבלת מכלם אשר יראה בה שהיא כמדרגת הנושא  145ב  הנה הזהירו מאד מאד שלא להפרידה מהבנין פן יהיה כקוצץ בנטיעות כמו שטעו בזה רבי' מחכמי קדם ואלישע אחר (בבלי, חגיגה יד ב): כעוטיה זאת המלה תאמר על הדבר המכוסה ומעוטף מדבר כמו עוטה אור כשלמה (תהלים קד, ב). ויאמר על הנטיה מהרה אל דבר כמו ויעט אל השלל ואם הם שני שרשי' ולזה יורה לפי הנמשל על מי שהוא נעדר מהאור האלקי שהוא כאילו הוא מכוסה ומעוטף מחושך ומסך מבדיל בינו וביניו וכאלו הוא נוטה מהרה אל דברי' אחרי' חמריי' או רוחניים בלתי שלמי' כי לא יתכן לנפש האנושית שלא תטה אל אחת הקצוות או [אל]392 הרוחניי הטהור או אל הטמא כי הוא ממינם: על עדרי חבריך תאמר מלת על להורות המקום העליון. וגם תאמר להורות המקום השוה שהוא כמו אצל. ועדר יאמר על קבוץ דבר מסוגר במקום מה ומונהג מאחרי' כמו עדרי צאן שהם סגורי' בגדרי' מוגבלי' מהרועי' המנהיגי' אותם. וחבר יאמר על מי שהוא מתחבר עם אחר מצד ההדמות אשר בינותם שיש להם יחס מה כמו חבר הוא לאיש משחיש.393 ולזה יורה לפי הנמשל שהנפש בהפקד ממנה האור האלקי שהוא נוטה מהרה אל מה שהוא מנהיג החמרים שהם כחות רוחניות או שהיא נוטה אצל החמרי' כי החמרי' הם בערך אל מנהיגיהם כעדרי צאן אל רועיהם כי החמר הוא מוגבל ומסוגר מצד הצורה ומונהג ממנו כמו העדר מהרועה כמו שאז"ל שהיה העולם מתפשט והולך כשתי פקעיות עד394 שאמ' לו הב"ה די כי ההיולי עם צורתו הגשמית הוא בעל מרחקי' בלתי מוגבלי' עד בא הצורות העצמיות המגבילות כל דבר על גבולו כמבואר לטבעיי' ומניעי עולם התנועה והתמורה המנהיגי' ומגבילי' אותם הם חברי' לבעלי עולם הספירה מצד שיש להם הדמות מה אל עצמי עולם הספירה המגבילי' ומנהיגי' העלולי' כלם והנבראי': בעקבי הצאן עקב יאמר על פעמי רגלים כמו ועקבותיך לא נודעו. ויאמר על תמורת בעבור כמו עקב אשר שמע אברהם בקולי. ויאמר בעבור תכלית הדבר ואחריתו כמו והיה עקב תשמעון. ויאמר על חלק הרגל האחרון כמו וידו אוחזת בעקב עשו. ויהיה א"כ אמרו צאי לך בעקבי הצאן שתצא ממקומה ותלך בדרך שפעמי הצאן הולכות לא זולת זה. ושתהיה הליכתה בעבור הצאן ולתכליתו ושתהיה אחרי עקב הצאן לא לפני הצאן. והצאן נאמר על הבהמה הדקה שהיא מזון טבעי לאדם מכל החיים הנקראת עשתרות מפני שמעשרות את בעליהן כאמרם ז"ל למה נקרא שמן וכו' והם מין כשב ועז שעם היותם מולידות כי אם אחת בכרס אחד והמין האנושי כמעט נזון מהם הברכה מצויה בם בעדרי' רבים אין מספר הפך מינים רבים המולידים ארבעה וחמשה בכרס אחד ואין חי נזון מהם ולא תמצא מהם עדר אחד כמו הכלבים והחתולי': ולזה יורה לפי הנמשל על החלק הקטן והדק שבחלקי הכח השכלי שהנפש המשכלת נזונית ממנו מזון טבעי לה והוא הכח המקנה המושכלות הראשונות שהם המזון הטבעי לשכל האנושי והוא המעשיר אותו עושר השכל הנקנה ועם היותם מולידות תולדות מועטות בתחלת העיון הם מתברכות ברכה רבה שכל מושכל נקנה מתברך על ידיהם ולזה ראוי לשכל האנושי לצאת מהכח אל הפעל אחרי עקבות המושכלות הראשונות ולתכלית שישיג על ידיהם מושכלות נקנות אמתיות כמוהם שלא יתכן לצייר הפכם. וללכת תמיד אחרי עקב המושכלות שיהיו המושכלות הראשונות הולכות לפניו והוא אחרי עקבותיהם. לא שילך לפניהם ויעזבם לאחוריו שלא יחוש מהם וישליכם אחרי גוו כרבים מעמי הארץ המתיהרים  146א  ומאמינים דעות רבות הולכות לפני המושכלות הראשונות ואינם חוששי' אם יעזבום ויכחישום כמפורסם זה לרבים. ולזה יולדו מהמושכלו' הראשונות המבורכות עדרים רבים מה שלא יולד ממחשבות רבות כוזבו' עדר אחד לבדו כי השקר אין לו רגלים: גדיותיך גדי נאמר על רכי הצאן כשה כשבים ושה עזים ונאמר על המזל השולט כאמרו העורכי' לגד שלחן (ישעיה סה, יא). ורז"ל אמרו גד גדי וסנוק (בבלי, שבת סז ע"ב) לא רצו בזה התחזק מזלי ולא יחלש. וכבר נתפשט {המנהג} לקרא אחד מן המזלות גדי. ויורה על בני הנעורים המבקשי' חכמה כאמרם ז"ל גדיים נעשו תיישי' (בבלי, ברכות סג ע"א) על הבחורים שנתחכמו מאד. ולזה יורה לפי הנמשל על בני הנביאים המונהגים מראשיה' בחכמת ההשקפה עם יתר הנכבדי' ועל ההנהגה הראויה להעשות לפי מערכות הככבים למי שהם תחתם: ולפי מערכות עולם הספירה לאומה המונהגת מהם כי כמו שהיו חכמי קדם החכמי' באמת היו מנהיגי' האומות בדתות מתייחסות כל אחת לפי מערכתם כמו שהביאו רבים על חנוך שנמצא כתוב בספר דתות הנביאים כי היה חכם גדול וחסיד ושהכניס העמים תחת עבודת האל ושהוציא תחלה חכמת הככבי' ושם דתות לכל יושבי האקלימי' ושצוה להם לעשות מועדים ושיעשו בהם קרבנותם בזמני' מיוחדים כפי מעלת הככבי' בהם כל אחד לפי הככב השולט בו באותו האקלים לשמור כח הקבול של אותו אקלים וצוה לקצת מהם שלא יאכלו מאכלות ידועות והתיר אותם לקצתם ושישמרו עצמם מטמאת המתי' ומהעריות לקיום הישוב וחלקם לג' משמרות כהני' לווים וישראלי' וענייני' רבים כמו אלה הנזכרי' שם: כן היו הנביאי' מנהיגי' האומה הישראלית בדת ותורה מתייחסת <להם> לפי מערכת הספירה השולטת בם במצות רבות וקרבנות ומעשייות אין מספר. ושאר האומות בנימוסי' אחרי' מתייחסי' להם לפי הספירה השולטת בם כמו שיראה זה בם שהם מצליחי' מאד בשמירתם לבד הז' מצות בני נח לא זולת זה. והאומה הישראלית הפך זה כי לא תצליח כי אם בשמירתם תרי"ג מצות כמבואר כל זה בספרי בני הנביאים: משכנות משכן יאמר על הבנין המלאכותיי אשר ישכון עליו דבר גשמי כמו משכנותיך ישראל או דבר רוחני כמו את משכן ה' ולזה יורה לפי הנמשל על המלאכי' המניעי' שהם משכן לעולם הספירה השוכן בתוכם: 

			הרחבת המאמר הקצר מהשתרע עליו המשל והנמשל לספקות 
הנופלות בהבנתו: 

			הספק הראשון הוא כי לפי סדר הספור הזה אשר יראה ממנו כי תשוקת העלמה ותכליתה הוא לבא אל ההתחברות עם הרועה והנשיקה ממנו אליה. הנה הוא יוצא זה ההמשך מהדברי' לפי המנהג הטבעי מהסדר הראוי לו. כי מה יחס יש בין השאלה והבקשה ממנו הנשיקה והמשיכה אל הבקשה ממנו שיגיד לה איכה ירעה ואיכה ירביץ. כי אם היתה השאלה במאמר האנה אולי היה מתיחס לבא אל מבוקשה ללכת שמה אבל במאמר האיך אין לה יחס כלל. מלבד כי יתר מזה הוא זר אמרה שאהבה נפשי משני צדדי' האחד מצד שלא יובן המאמר אם ירצה שיגיד לה מה שאהבה נפשה. או אם ירצה הגידה לי אתה שאהבה נפשי אותך. ויהיה מה שיהיה הזרות השני הוא איך יחסה האהבה בזאת השאלה הנראית כדבר קטן מצד עצמה כי שאלת הודעת אופן מלאכה אחת לבעל אותה מלאכה אינו דבר גדול ולא יחסה אהבה בבקשתה הנשיקה והמשיכה אשר שם היה מתייחס מאד להזכירה: השני כי אם תרביץ הוא פועל יוצא אל הצאן הנה יראה כי הוא מותר ובטל כי בכלל שאלת הרעיה הוא שאלה הרביצה כי כל רועה מרביץ צאן בצהרים. השלישי הוא בזרות מלת שַלָּמָה395 מצד עצמה ומצד הוראת התחייבות המאמר. אם מצד עצמה כי על הרוב השי"ן באה תמורת אשר כמו הנה מטתו של שלמה שהיא תמורת אשר לשלמה ופה באה בזרות שיאמר אשר למה. ואם מצד הוראת התחייבות המאמר בו שני זריות. האחד כי לא יתחייב  146ב  מאמרו איכה תרעה שמפני זה יתחייב למה תהיה כעוטיה. והשני כי גם אם יתחייב מאי איקפד396 ליה לרועה אם היא עוטה אם לא שמפני זה יהיה מוכרח להגיד לה שאלתה: הרביעי הוא בכ"ף הדמיון ממלת עוטיה שלא נדע במה היא מתדמה כי לא כל המתדמה מתדמה בכל חלקיו: החמישי הוא {כי} אם העטיה תהיה ממנו על אשר לא יגיד לה שאלתה ללכת אל חביריו שיגידו לו כמו שיראה מהמשך הדבור היה ראוי שתאמר כעטיה על חביריך לא על עדרי כי העדרים לא יגידו לה <שאלתה ו>איכות הרעיה כי אם הרועים: הששי הוא בתשובת הרועה עתה על שאלה קטנה ועל שתי השאלות הגדולות לא השיב דבר על דבר הנשיקה והמשיכה כי חלף הלך לו: השביעי הוא בשני הכנויים הבאים זה אחר זה באם לא תדעי לך ובצאי לך כי היה די באחד כפי הוראת הלשון: השמיני הוא בקריאתו אותה היפה בנשים בה"א הידיעה שהוא הפך מה שהוא מפורסם ממנה כי עתה אינה ידועה ביופי אבל בכעור כי היא שחורה בחמרה כי היא שחרחורת גם אינה נאה בצורתה שאינה יודעת איכות הרעיה והרביצה עם היותו דבר ידוע לנערות כנערות יתרו וכרחל כי רועה היא: התשיעי הוא בתשובת הרועה. כי אם צאי לך בעקבי הצאן הוא תשובת השאלה מאיכה תרעה יש בזה שתי ספקות: האחד כי באמרו צאי לך אין זה הגדת איכות הרעיה. ואם הוא הגדת איכות הרעיה למה העלים ממנה איכות הרביצה שלא השיב לה. ואם צאי לך אינו תשובת איכות השאלה אבל דחיה בעלמא למה העלים ממנה ולא השיב לה. ואין זה מטבע השלמי' למנוע טוב מבעליו כאמרם ז"ל על המונע תלמודו מחברו מונע בר יקבוהו לאום (משלי יא, כו) שאפי' תינוקות במעי אמם מקללים אותו לפחיתות מזגו. כמו שיראה לפי המשכות הספור שאמ' אם לא תדעי לך. דמך בראשך. ואינו מדרך המשיב דבר את שואלו לומר אם לא תדעי כי מה תשובה היא זאת הלא ידע כי לא ידעה היא כי מי שהוא יודע לא ישאל. גם כי היציאה אחרי עקבי הצאן אשר השיב לה שתצא אינו איכות הרעיה כי ההולך אחרי מי שילך לפניו לרצונו הוא מונהג לא מנהיג. העשירי הוא במלת רעי אם הוא יוצא אל גדיותיך ויהיו הגדיים הם הנרעים. או אם הוא עומד ותהיה היא רועה עצמה מהגדיים כמו שאמ' ז"ל לרעות את צאן לרעות את עצמם: האחד עשר הוא על מה שיראה שיאמר לה שתרעה את גדיותיך על משכנות הרועי' אשר אין זה מדרכי המוסר והדת שילך רועה ממקומו לרעות במקום אשר ישכנו שמה רועים אחרי' כמו שמצינו ויהי ריב בין רועי מקנה אברם ובין רועי מקנה לוט שהיו רועי' בשדות של אחרי'. 

			ואולם התרת אלו הספקות לפי המשל והנמשל יותרו בזה הדרך: א' לפי המשל הנה הוא מחוייב לכל מבקש דרוש מה וירצה להשיגו עכ"פ להסיר המונעי' אותו מבא אל תכליתו שאם יבקש דרושו בלי הסרת המונע הנהו כטובל ושרץ בידו (תוספתא, תענית א' ח; בבלי, תענית ט"ז ע"א; רש"י למגילת איכה, פרק ג' מ"א). ואם נטירת הכרמים הכולל גם רעיית הגדיים היתה נסבה לשחר את פניה היקרי' ששזפתה השמש באופן שלא ידעה להזהר עוד כאשר נזהר הרועה שעם היותו רועה ומרביץ בצהרים כחום היום הוא שומר את עצמו שלא שזפתו השמש ולא נהפך ככושי עורו. הנה היה מן ההכרח שתשאל לרועה איכה ירעה ואיכה ירביץ שלא שזפתו עין שמש כי אם תשמור גם היא עצמה תשוב נאוה תהלה ולא ימאסנה הרועה כאשר מאסה מפני  147א  שחרותה ולזה היה מן ההכרח גם כן שתזכיר את האהבה בלשון מורה על שתי עניינים האחד שהיא אוהבת לדעת סוד זאת הרעיה והרביצה כדי להדמות אליו כי בהדמות יולד אהבה בינותם. והשנית כי מפני שיראה מענין הרועה שלא אהבה כי מנע ממנה הנשיקה והמשיכה והיה מן הראוי גם כן שהיא גם היא תסיר אהבתה ממנו לזה הזכירה כי הוא האיש שאהבה נפשה אותו ולא זולתו. ואולם בשאלות הראשונות לא היה צריך להזכיר שם אהבה כי פעל הדבר מורה עליו מה שאינו כן בזאת השאלה. והיתה א"כ זאת השאלה מתיחסת מאד אל מה שלפני זה להסיר המונעי' ולבא אל המבוקש ולהזכיר תמיד את הדרוש שהוא האהבה וזו היא חכמה נפלאה מחכמת ההלצה למי שיבין את זאת: ולפי הנמשל הוא כי מפני שנפש האדם היא כמדרגת יתר העצמי' המושפעי' ומשפיעי' כמלאכי אלקי' המניעי' שהם מושפעי' מעצמי' עליוני' נבדלי' ומשפיעי' בחומרי'. והיתה נפש האדם בהנהגתה והשפעתה בחמרים בלתי יודעת מאד להשמר משחרות החמר שלא יטרידנה ויסירנה מטבעה העצמי כי לו הונחה על טבעה מבלי כח אחר מעורב בה הלא היא כמראה לטושה נתונה נכח האמת ונכונה אל התפתחות הצורות הנפרדות בה כמבואר לכת הצופיה כפי מה שהביא א"ח במצו. הנה היה מן ההכרח מצד ההסתבכות אשר לה בחמר להסיר המונע ולדעת איכות הרעיה מהמלאכי' המניעי' ומעולם הספירה הרועי' החמרי' ואינם מסתבכי' בם אבל רובצים על שלמותם. אשר על זאת יתפלל כל חסיד לדעתו כי הוא המדע האהוב לנפשו מכל המדעי' ולא ידרשהו כי אם מצד תוקף האהבה שיאהב את החשוק הנפרד כי זהו תכלית מבוקשו. והיא הנקראת מריקה מהמונעי' ושטיפה אל חשק הנבדלי': ב' לפי המשל אין שאלת איכות הרביצה מצד מה שהיא ממלאכת הרעיה אבל היא שאלה נוספת לדעת איך ישמר אז שלא נטו צללי ערב. איך ישמר שלא יכהו שרב ושמש כי ברעיה שהיא בבקר ובערב הוא אפשר להשמר בצללים אבל בצהרי' שאין שם צל איך ישמר ויהיה אמרו תרביץ פועל עומד לדעת איכות רביצתו בצהרים בעת שהצאן רובצי': ולפי הנמשל הוא כי הרעיה מורה על ההנהגה הטבעית מעולם הספירה לעולם התנועה והתמורה אשר היא תדירית. ואולם הרביצה מורה על ההנהגה היוצאת מההקש הטבעי ועשויה באותות ומופתי' כי הטבעית היא כמו הרעיה שהרועה מנהל צאנו ומשגיח בו וגם עושה לעצמו דבר זולת זה. אבל הבלתי טבעית והיא בדרך פלא היא כמו הרביצה מהעוף הרובץ על האפרוחים או על הבצי' אשר יראה שלא יפעול לעצמו דבר זולת הרביצה ההיא כי כן דרכם של תרנגולים שלא להתעסק בעצמותם באכילה ושתיה כי אם ברביצה וכן הוא בכל עת אשר ה' מפליא לעשות באומה כי אז יראה שהנביא פונה מכל עסקיו ועוסק בה כמבואר מהתורה והנביאי' בעת הצלחתם הנקרא רביצה כאמרו כרע רבץ כאריה (בראשית מט, ט). כי בזה צריך מהידיעה להבין איך אותה ההשגחה הנפלאה לא יטריד השכל מפעולתו. 

			ג' לפי המשל יראה שהיא הניחה במונח קיים שהוא ימנע ממנה הגדת איכות הרעיה הואיל הלך לבה לאמר שזה שאתה מונע ממני למה תחפוץ שיהיה סבה שאהיה כעוטיה: ובדבר זה הוא ראוי זה ההתחייבות כי כבר ראתה שמנע ממנה שאלותיה הראשונות אשר לא היה ראוי למנוע ממנה לפי המנהג הטבעי אף כי זאת שיש בו צד ההמנע שאין בעל חכמה אחת רוצה שידעו אחרי' סודות חכמתו. ואולם התחייבות העטיה יהיה מפני המניעה כי רואה היא שזאת ההגדה היא אהובה אצלה מאד כאשר רמזה לו הגידה לי מה שאהבה נפשי והדבר האהוב יבוקש להשיגו בכל מיני הצדדים ואם לא תגיד אטה על ימין או על שמאל אם יש מגיד לי. ובדבר הזה נבהלה נפשי למה תמנע זה ממני להיות סבה שאהיה כעוטיה כי זה אינו ראוי לך משני צדדים. האחד כי טבע ההנהגה המדינית כן חייבה  147ב  להיות בני אדם גומלים חסד זה לזה בדבר שזה נהנה וזה אינו חסר כאמרם ז"ל כופין על מדת סדום: ובהגדה ידיעה מהידיעות זה נהנה וזה אינו חסר כאשר אינו יורד עמו לחייו: והשני כי טבע המציאות כן חייב להיות קנאת איש מרעהו גוברת מאד ולמה לא תקנא בחבריך אם יגידו לי ואתה לא תגיד: ולפי הנמשל הוא מורה כי לא ימנע אדם עצמו מן הרחמי' אפי' בדברים שהם קרובי' לנמנע כמו ידיעת אופן הנהגת ה' לברואיו כאמרו הודיעני נא את דרכיך (שמות לג, יג) ואמ' ז"ל אפי' חרב חדה מונחת על צוארו של אדם לא ימנע עצמו מן הרחמי' (בבלי, ברכות י ע"א) כי הוא תחת האפשר שיגלו לו מן השמים מה שלא נודע לזולתו ואין אדם יודע כמה משתכר בדברי' החמריי' כדעת רז"ל אף כי בחפצי שמים שאין אדם יודע כמה יוכל להשכיל בתכלית השגתו על כן לא יחדל מדרוש דרושי' גדולים אולי יתעשת אליו האלקי' ובפרט כשהדרוש הוא אהוב אליו בתכלית האהבה כי זה יורה על היותו אפשרי בחקו להשיגו כי הטבע לא יעשה בטל לשים דבר נמנע אהוב ונדרש. וזה יראה בטבע כי האדם הישר אוהב מה שהוא אפשרי וטוב לו. ויורה כי מי שגברה תשוקתו אל ידיעה מה מהידיעות שיעשה כל האפשרי לעשות שיגלו לו מאת ה' מן השמים את דרושו. ולא יטה לבבו ללכת אחרי יתר המגידים מכחות אחרות בלתי לה' לבדו כי הוא המגיד האמת וחונן ונותן לאדם דעת בינת397 והשכל. והם מטים מדרך השכל ומתעים ובלתי מודיעי' האמת מכל צד: ד' לפי המשל כ"ף כעוטיה היא כ"ף הדמיון שהיא מתדמה למי שהוא עוטה עצמו הדמות מה לא בכלו אבל בקצת כי העוטה הוא עוטה משני צדדי'398 או לסימן פחיתות ואבלות או לתפארת והוד. כמצורע אשר על שפם יעטה לאבל (ויקרא יג, מה; בבלי, מועד קטן טו א'). והב"ה עוטה אור כשלמה (תהלים קד, ד) לכבוד תפארה. ולזה אמרה כי תהיה כעוטיה מצד האבל שמנע ממנה דרושה וכעוטה מצד התפארת שהולכת למי שיגיד לה דרושה אשר אהבה: ולפי הנמשל הוא כי מי אשר חשק אל הידיעות האלקיות וישתוקק אליהם ויבקשם מאתו ית' ולא ימצאם כבקשת ברוך בן נריה את דבר ה' ולא מצא ולתוקף תשוקתו אשר בערה כאש מחמתו לא יוכל להתאפק מלכת אחרי הכחות המגידות מאשר ולא כל אשר כשאול אשר דרש ה' בנביאי' גם באורי' גם בתומי' ולא ענהו ולתבערת בקשת דרושו הלך אל בעלת אוב כעוטה מפני אבלו על אשר לא ענהו וכעוטה מפני תפארתו שהיה מתפאר בלבו לדעת על ידה דרושו. כן ילך כל דורש חכמה ותבונה ולא מצא כדרכה והלך לבקשה שלא כדרכה כעוטה על דרך האבל וכעוטה על דרך ההדר: ה' לפי המשל יראה כי אמרה שני דברי' אשר תעשה לדעת איכות הרעיה: האחד כי תלך על עדרי הרועי' ותראה אופן ואיכות הרעיה איך היא ותלמד אותה מן החוש אם הוא אפשרי לה. והשני כי אם לא יספיק לה החוש הנה תשאל את הרועי' החברי' לו שיגידו לה מה שלא יספיק החוש: ולפי הנמשל יורה כי גם על הדבוק הרוחני ילקח ראיה מן החוש באופן מה כי מה שיחשב היותו מבלי לקיחת ראיה מה מן החוש הנה הוא איננו ברור שינצל מהדמיון. כאילו תאמר ההשגה הפתאומית אשר אמרו המשקיפי' והממשיכי' אפשרות מציאותם עד כי ימצא לפי דעתם מי שהיום בנוקדים רועה ובולס שקמי' (עמוס ז, יד) ולמחר נביא עומד בסוד ה' אשר יחשוב המעיין כי זה אי אפשר. וכי הוא מאמר דמיוני בלתי נלקח מטבע המציאות: ואין הדבר כן כי מי שיבין הנמצא ילקח ראיה מן החוש על חול הענין האלקי פתאום מהוראת חול הצורות פתאום כאשר הוכן החמר מאי זה צד שיהיה. כן יקרה לנביא אשר הוכן מצד טבעו או מערכתו אל זה שיחול עליו הרוח האלקי פתאום וינבאהו: ו' לפי המשל יראה כי בעל מלאכה אחת אינו מחוייב להשיב למי שישאלהו מזולת מלאכתו אבל למי שישאלהו ממלאכתו עליו להשיב כפי הקדמות המלאכה ההיא כמבואר לטבעיי'. ולזה כאשר שאלה מהרועה דבר חשק  148א  שאינו ממלאכת הרעיה לא ענה כי עדן לא היה עת דודי' לה לפי מעט השני' אבל כאשר שאלה לו על מלאכתו מהרעיה הוכרח לענות לה להשיב את שואלו דבר. ולפי הנמשל יורה כי מי שאינו מוכן אל הדבקות אם מצד רכות השנים או לסבות אחרות גם אם עשו יעשה לו כנפים לעוף בשמים להדבק עם ה' ומלאכיו לא יענהו ה' באש ולא בדבר מורה דבוק אלקי בו. כי אין זו לו ית' מצד שהוא רועה העולם ומנהיגו להדבק במי שהוא מונהג ממנו כי המנהיג והמונהג הפכיים ויתפרדו ולא יתלכדו. אבל אם יתפלל אליו כל איש וכל אדם שינהגהו ברחמי' ובחסדי' טובי' שזהו אליו מצד שהוא אדון העולמים ורועה אותם הנה יענה לו ה' ית' ויהי מה כמו שנמצא בקין שלא היה נכון אל הדבקות לא ענהו ה' ולא שעה אל מנחתו. אבל כאשר גזר עליו גלות והתחנן לו ואמ' גדול עוני מנשא. ענהו ה' ואמ' לו לכן כל הורג קין ונתן לו אות כמו שיתבאר בעיני העדה: ז' לפי המשל אין כנוי אחר {כנוי} בא לרבות הכפל ענין במלות שונות כי זה לא יעשה בשירי' קצרי המשל כמו אלה. אבל בא להורות חסרון הידיעה שלא ידעה במלאכת הרעיה גם מה שהיה ראוי לה לידע מצד עצמה שהם התחלות אותה המלאכה. וזהו אמרו אם לא תדעי מה שהוא ראוי לך לדעת מה אגיד לך כי לא יתכן להגיד המושכלו' השניות אם לא יודעו תחלה הראשונות כאמרם ז"ל אם אין דעת בראשונו' אין בינה בשניות: ולפי הנמשל יורה כי אין הנבואה שורה ואין הב"ה נותן חכמה אלא למי שיש לו חכמה כאמרם ז"ל דרכו של הב"ה כלי מלא מחזיק כלי ריקן אינו מחזיק (בבלי, ברכות מ א): ח' לפי המשל אין ה"א היפה ה"א הידיעה במוחלט כיתר ה"א הבאות על הידיעה אבל היא כאם399 עם חסרון דבר לפניה והוא כאלו אמר גם אם היתה היפה בנשי' וידועה לכל מה אעשה לך אחרי אשר לא תדעי מה שראוי לך לדעת. ולפי הנמשל יורה כי גם אם היה איש משכיל מעיין בהכרחי אשר זהו יופי העיון ותכליתו אם אינו חכם ומשכיל בעיון האפשרי אשר אנחנו סבתו והיא ההנהגה המדינית אינך כלום ולא ראוי שתשרה עליו שכינה כמו שאמ' ז"ל על אליהו שהיה אכזרי על האומה (מלכים ב' א) להענישם עזבו בריתך וכן בהושע שאמ' החליפם באומה אחרת (הושע א, ב; בבלי, פסחים פז). אמ' הב"ה מה אעשה לזקן זה ואמ' לו קח לך אשת זנוני': ט' לפי המשל יראה כי למד לה התחלות הרעיה אשר לא ידעה ולא לקחה מהחוש כאשר היה ראוי לה ככל המושכלות הראשונות הלקוחות מהחוש בהכפל החוש. אשר זה היה חסר ממנה כי אם היתה חשה על דרכי הצאן ההולכות בשמש ומשימות ראשיהם תחת כריסי רעותיהם כמבואר לחוש ולחכמי הטבע כדי להגן עליהם פן יכם שרב ושמש כן היה ראוי לה להגן על ראשה בלכתה בשמש שלא יכה אותה חום השמש וישחיר את עורה והיא לא כן עשתה. שלא למדה זה המושכל מהכפל החוש ולזה אמ' לה צאי לך בעקבי הצאן ועשי כמעשיהם להגן על ראשך. ורעי הוא למוד הרעיה ועל משכנות הרועי' הוא למוד הרביצה כי משלמות הרעיה הוא ההשגחה על פרטי הצאן אחת לאחת לפי עניינה כאמרו עלות ינהל (ישעיהו מ, יא) והגדיים ישא בחיקו (ישעיהו מ, יא) וכל הנזכר בדברי הנביאי'. ומשלמות הרביצה הוא במקום גבוה שאין שם לחות מים ובמקום משכן שאין שם יראה מגשם שוטף: ולפי הנמשל יורה כי התחלות חכמת {הנהגת} המדינה הוא לשמור הכח השכלי והמחשבי שלא יסתבך בהנהגה אבל יבדיל עצמו ויעיין במושכלות וישקיף בהשקפה הנבואיית ראשונה וממותר החכמות ההם יוציא חכמת הנהגת המדינה. כאמרו היה אתה לעם מול האלקי' (שמות יח, יט) שתנהיג אותם מצד החכמה שאתה משקיף מול האלקי' כמו שיתבאר בע"ה וכמו שאמר אפלטון בתארי המלך המנהיג שאמ' ששם המלך והחלעיוף400 ומניח הדת והכהן המורה הם כלם שמות נרדפי' וביאר תאריו הרבים ונכבדי' וכלל אמר שהיותר מיוחד שיהיה מוכן בטבע ללמידת  148ב  החכמות העיוניות ר"ל שיהיה ביצירתו מכיר למה שבעצמות ומבדיל אותו ממה שבמקרה. ושיהיה אוהב הלמידה ובוחר אותה וכוסף להפליא כל חלקי החכמה כי הכוסף מאד בדבר כוסף בכל מיניו כאוהב היין חושק כל היינות: ושיהיה גדול המחשבה כי הוא חושק לידיעות וכלל הנמצאות וכאלה רבות עמו. ובכלל שיהיה מואס התאוות החמריות. הנה א"כ כי ראשית התחלת ההנהגה המדינית הוא לשמור הכח השכלי וההשקפיי מהסתבך בחמרי' וחכמת ההנהגה הוא להנהיג כל דבר לפי טבעו ותכלית עניינו כי אינו דומה הנהגת אנשי החיל להנהגת הת"ח והנהגת הסוחרי' והשרי' והסגני' כמו שאמ' ויצום אל בני ישראל ואל פרעה מלך מצרים ואמ' יפקוד ה' אלקי הרוחות לכל בשר איש על העדה אשר יצא לפניהם כמו שאמ' ז"ל. וחכמת הרביצה שהיא ההכנע תחת המשא והמנוחה היא בהשקפת עולם העלה הראשונה כי שם ישיג איך כל הנמצאו' רובצים ונכנעי' תחת עולם הספירה. ואיך אין שם תנועה כי אם מנוחה. כי אינו ית' ולא עולם הספירה על דרך האמת ממניעי הגרמי' השמימיי': י' לפי המשל הוא פועל יוצא אל הצאן ולא פועל עומד שירעה עצמו מן הצאן כי זאת גנות אל הרועה וחרפות401 בחקו כמו שגנו רז"ל אחי יוסף על זה: ולפי הנמשל יורה כי ראוי לשלם המנהיג לנהוג הצאן ממונהגיו וללמדם ההצלחה האמתית לכל אחד כפי מה שאפשר לו כפי פרטי עניינו כמו שירעה כל חי ממה שבטבעו להזון ממנו. אבל הרועה לא ירעה עצמו ממזון פרטי ומשלמות פרטי אבל ממזון ושלמות כולל ההצלחה האמתית והטוב הכולל כל הטובות מצד שיסודרו בה האנשים אל הטוב התכליתיי להם כי המנהיג ראוי שיהיה היותר שלם שבאנשי' והיותר כולל כל החכמות כמו שאמרו חכמי המדינה וכמו שבארו הנביאי' על הרועה הנאמן: י"א לפי המשל אין הכונה שתלך ותרעה הגדיים על משכנות הרועי' כי שני צוויים הם שתרעה את הגדיים ואחר תרביץ על משכנות הרועים. ולפי הנמשל ההנהגה המדינית שהיא הרעייה היא חכמה אחת והשקפת עולם הספירה שהיא הרביצה היא חכמה אחרת: 

			סדר המשל ברחבה כפי הוראת דברי הספר החתום:

			לתוקף התשוקה השקועה בלב העלמה לבא אל דרושה גם בלילה לא שכב לבה אף כי יומם תמיד היא צופה ושאפה רוח חזק כי ישא את הרועה אל פתח ביתה לדבר בו על דברת עורה כלו הפך שחור כי רועה היא ולא ידעה לשמור את עצמה. ואמרה אולי יש תקוה להזהר עוד מחום השמש לא תלהט {אותה} כיום הבא בעצת הרועה החכם במלאכה. ועמדה בפתח תקוה ובעין פתוחה ועפעפי שחר שמרה להביט אם על פניה יחלוף ותכירנו. והיה בעבור כבודו והעלמה יצאה לקראתו ותאמר לו הגידה נא לי אתה הגבר הוקם על מורשי לבבי את שאהבה נפשי כי נפשי אהבה את נפשך היקרה מאד ונקשרה בך רוחי ונשמתי בעבותות אהבה עד כי ידעתי יתלכדו ולא יתפרדו לאחריתם. והגידני נא את אשר לא לקחה נפשי שמץ מנהו כי לא ידעתי איכה תרעה את צאנך בעליל לארץ יומם ושמש לא יככה לשחר את פניך כפני אשר קבצו פרור (יואל ב, ו) לעיניך. והודיעני נא איכה תרביץ בצהרים את רוחך לשקוט ולנוח כנוח את צאנך שלא תרד לבהלה כמוני כי לדעת מה קול הצאן באזני יבהילני ולשמוע שריקות עדרים יבעתני וחום היום עורי מעלי הפשיט ותחת עורי ישחרנני. ואתה את נפשך הצלת בחכמה. על כן אשחרך כי תענני. ואם באחת לא אבין את דרושי ובשתים לא אשור שאלתי ובקשתי מעמך הנה אנכי אפנה על ימין או על שמאל ואעזבה לאחרים חילי וכרמי ולא אביטה עוד אל מכוני והיכלי ואת מעט הצאן ההמה במדבר אטוש ואלכה לי אל הגדולי' לראות היש  149א  מגיד לי שאלתי ובקשתי אם לא תענני אשר זה לא יעלה על לבי כי תעלים ממני כי למה זה תחפוץ להיות נסבה באפס תשובה שאהיה כעוטיה כאבל על המניעה אשר אתה מונע ממני פרי בטן השאלה וכעוטיה בשמחה על ההליכה כי אלך על עדרי צאן חבריך לראות אם אלמדה מהם דרכי הרעיה והרביצה ואם לא אשאלה את פיהם. אפס כי לא יהיה תפארתך לתת לאחרי' כבודך ולספחני נא אל אחד החברי' הנופלים ממך כי יגידו לי את אשר אתה לא הגדת לי. הן <כל> אלה קצות דבריה אשר {דברה} נכונה אל הרועה עד כי לא יכול להתאפק עוד מהשיב את חורפו דבר דבור על אופני שאלתה וענה אותה דבר לאמר אל נא תשת עלי חטאת אם לא אגיד את שאלתך אשר שאלת מעמי. כי אם לא תדעי ראשית מלאכתך מה אגיד לך אחרית תבואתה אף אם היית היותר יפה שבנשים הכרחי הוא שתהיי שחורה שלא ידעת להזהר מחום השמש לא יככה שזהו ראשית מלאכת הרעיה לשמור את ראשו מחום היום: ולזה אם חפצת לדעת איכות הרעיה צאי לך ולמדי מעצמך בעקבי דרכי הצאן איכה הם נשמרות מחום השמש שלא יכם על ראשם ועשי גם את כמוהם לשמור את יפיך שלא תשחרי בחומו ואחר תלמד מלאכת הרעיה ולא תעזבֶהָ ורעי את גדיותיך לנהלם ולנטלם כל ימי עולם בשובה ונחת ולא תרדי לבהלה אבל חנכם על פי דרכם הצעיר כצעירתו והזקן כזקנותו ולבך אל ימהר לכעוס אם נלוזים הם במעגלותם כי זה דרכם כסל למו (תהלים מט, יד) מבטן ומלידה ומהריון ועליך המלאכה לעשותם כפי האפשר לפי טבעם. ואחר תעבורי ותבואי על משכנות הרועים אשר שם מרכבותי שמה אלמדך להועיל איכה תרביץ בצהרים רביצת ההכנעה לצאן תחתיך ותרביצי גם את רביצת המנוחה כמוני והיה זה שלום לך כי תשמעני: 

			בזאת הפרשה השלישית דרוש דרש המשע"ה דרושים תשעה: 

			דרוש א' להורות שאין הנבואה שורה אלא מתוך אהבה: דרוש ב' להורות כי ההנהגה המדינית מטרדת ההשקפה אם אינה עשויה על דרך ההנהגה האלקית: דרוש ג' להורות כי אין לשכל מנוחה כי אם בהשקפה לא בעיון: דרוש ד' להורות כי הנפש האנושית תמיד בנטיה אל הזולת ואין לה כח לעמוד על עצמה: דרוש ה' להורות שהרוחנים מגידי' החכמות יש להם חברה מצד מה אליו ית': דרוש ו' להורות שאין הב"ה נותן חכמה אלא במי שיש בו חכמה: דרוש ז' להורות שאין ראוי לקיים דרוש ולאמתו אם לא ילקח עליו ראיה מהנמצא: דרוש ח' להורות שמלאכת הרעיה לרעות צאן אדם היא מסגולת הנפש הנבואיית: דרוש ט' להורות שתכלית המנוחה הוא השגת מה שעל עולם הספירה: 

			דרוש א' למד דעת את העם בהקש ההמשל באמרו הגידה לי שאהבה נפשי כי כמו שימצא בבני האדם מי שלא יוכל להשיג מבוקשו מזולתו בכל מיני התחבולות אשר יתנהג עמו כי אם בהראות לו שהוא אוהב אותו אהבה עזה ואוהב הדבר ההוא אשר הוא דורש מעמו תכלית האהבה כי אז יתפתה אליו לתת לו מבוקשו כי זהו מסגולו' האהבה כי מי שאוהב זולתו אהבה אמתית גם הוא יאהבהו כאמרו אני אוהבי אהב ומשחרי ימצאונני (משלי ח, יז) הנאמר על התורה שהיא החכמה באמת. כן נמצא במשכילי' והם רבים המבקשי' מאל דרושי' בהשקפה שאין תקוה לאנוש עלי ארץ להשיג מבוקשו בהשקפה ולא בדרך מדרכי הטבע ולא בהכנה מההכנות העשויות בשכל העיוני כי רבו המונעים אשר לא יודעו בעיון ולא יוכרו בחכמה ותחבולה אנושית ולא יושגו כי אם בדרך האהבה הבוערת בלב הדורש אל הדרוש המבוקש ואל מי מידו הכל מושפע כי  149ב  ברשפי אש האהבה יבער כל דמיון ורעיון מרעיונו ולא ישאר כי אם הדרוש האחד לבדו והאחד האמתי אשר בידו נפש כל חי וכל רז לא אניס ליה מלתתו לאשר ישר בעיניו כאמרו סוד ה' ליראיו (תהלים כה, יד): וכאמרו זרע אברהם אוהבי (ישעיהו מא, ח). שבאמצעות האהבה יושג המבוקש כי בה יוסרו המונעי' כלם שהם הרעיונות הרבות והעשתונות שבלב איש המונעות הדבקות כאשר יוסרו המונעי' וישאר לבד הדרוש לקבל השפע מהאחד האמתי המצוייר בנפש לא ימנע ממנו דרושו כמבואר לבעלי ההשקפה. וגם מבעלי העיון אינו נעלם למי שנסה: ודבר זה מתורת מרע"ה למדו באמרו ואהבת לרעך כמוך (ויקרא יט, יח) כי כאשר תאהוב רעך אהבה עזה הנהו ישוב להיות כמוך לעשות רצונך בלב שלם בכל אשר תשאל מאתו. ואמ' ואהבת את ה' אלקיך בכל לבבך ובכל נפשך ובכל מאודך (דברים ו, ה). כי הוא יתן לך משאלות לבך בחכמה בתבונה ובדעת ובכל מלאכה כמו שכל התורה מלאה מזה וכמו שיראה זה בחוש כי כשהעם מתאוים תאוה נמרצת אל דבר הוא הכרחי להם כירידת גשמים ובקשת טרפם ורבים כמו אלה אשר יפנו כל מחשבות לבבם אל הדרוש ההוא וידרשוהו מאת ה' בכל לבבם ובכל נפשם. ויתפללו אליו כי לא יבצר מהם שלא יענם ה' כאשר ידרשו מעמו וזהו ומצאת כי תדרשנו בכל לבבך ובכל נפשך שאין בלבבו כי {אם} הוא ית' והדרוש ההוא. וזהו סוד מסודות הנפש ומסגולותיה. וכל אשר לא יענה ה' אותו הוא באפס כונה ואהבה בתפלתו והכל תלוי ביחס שבין השופע והנשפע באמצעות האהבה התלויה בדבר ההוא. והעד המורה על זה הוא כי הטבע הכין לכל חי כח לפנות למעלה כאשר יחסר לו די מחסורו והטבע לא יעשה דבר בטל אבל הוא מפני הסגולה שבין המושפע לשופע אשר עליו אמ' ז"ל הב"ה חפץ בתפלתם של צדיקי' שהיא היחס שבין השופע לנשפע כמו שיראה זה בבני עורב אשר יקראו לבקש מאל אכלם כאמרם ז"ל שאין אבותם מטפלים בם והם פונים בכל נפשם אל ה' להכין מזונם: דרוש ב' למד דעת את העם בהקש ההמשל באמרו איכה תרעה כי כמו שיראה שהעלמה עם רב חכמתה בכל פעל הנה היא לא ידעה להתנהג במלאכת הרעיה ולרעות את צאנה מבלי השתחרר עורה בחום השמש ולהשמר מזה לא ידעה אם לא יגיד לה הרועה הגדול שבמלאכת הרעיה איכה ירעה שלא יכהו שרב ושמש. כן השכל האנושי עם כל החכמות אשר הוא משיג בעיונו בכל הנמצא כלו לא ידע להזהר בכל עת שהוא מתעסק בהנהגה המדינית להישיר את זולתו. שלא יטריד שכלו העיוני בהנהגה ההיא. כמו שאמ' בדרכי המתבודד שהפונה אל ההנהגה דומה לנר שמדליק לזולתו ומשחית עצמו. ולזה תמצאם כלם מצווים ועושים ההתבודדות מהעם והנהגתם פן ישחיתון את המשכתם כי ההנהגה מדינית להם היא הסתבכות בחמר ובמה שתחת השמש אשר הוא משחיר ומונע אור השכל העיוני עם סבה אחרת גדולה כי היא המביא לידי כעס על העם הבלתי נאותים אל מוסרם כמו שאמר אפלטון בהנהגת המדינה שמדת הכעס מגונה בכל איש ובמלך ובמעמיד הדת היא הכרחית להטיל מוראו עליהם. וכבר ידעת אמרם בא לכלל כעס בא לכלל טעות (ספרי מח) כי הכעס מעוות עיני השכל מראות המושכלות אשר לזה אין תקנה לדעת איך ינצל המנהיג מאותו ההסתבכות החמרי אם לא יוגד בהשקפה איכה היא הרעיה האלקית אשר הוא רועה את הנמצא כלו מבלי הטרדה והסתבכות כלל בחמרים כי מי שיעיין בנמצא על אמתתו לא יכחיש שיש שם הנהגה אלקית. ומי שיעיין בו ית' ידע שאין לשכל האלקי הסתבכות בחמר א"כ יש שם הנהגה בלי הסתבכות. אבל זה קשה לדעתו אם לא בהשקפה אשר אין דרך לנו להבינו כי אם בדרך אחד עיוני אשר אנחנו רואים כי אפשר שימצאו אנשי' גדולי' המעלה אשר  150א  יש להם בסגולה נפלאה שבם שכל הרואה מנהגם ומעשיהם ילמדו מהם מרוב תשוקתם להתדמות אליהם. ובזה האופן יהיו {אותם} המשכילי' מנהיגי' המדינות מבלי טרדות שכלם בהנהגת העם. והיה זה בם לרוב הדמותם לשכלים המניעי' המנהיגים השמים וכסיליהם מבלי טרדה אל שכליהם כי יאותו השמים ושמי השמים להתנהג ולהתנועע בכל פעליהם להתדמות אל השכלים ההם מרוב חשק יחשקו בם. וזהו רעיה שכלית אלקית אשר אין עמה הסתבכות חמרי דומה אל הרעיה האלקית למי שיעיין בזה. מלבד כי אנשים כמו אלה ימצא בהם {כח} ההתאפקות שלא לכעוס ולהתפעל כלל מפני כל סוררות אשר העם מורדי' וסוררי' ולא מפני שום משפט יעשה בהם יחרה אפו בם ולא יתפעל כי אם את הכל יעשה בכח השכל כמו שהזכירו הטבעיי' והאלקיי' וא"ח בראשם כי כבר ימצא שופט ישפוט את העם לשפוך לארץ מררתם ולא יכעוס בם. ולזה אפשר להבין כי ה' לא יכעוס בהביאו רעה על אומה ולשון. ולזה בשני אלה הכחות האלקיות אפשרי הוא להבין איך אפשר להנהיג הנהגה אלקית את העם שלא יטריד השכל מהשקפתו כי זולת זה אין ספק כי זהו טרדה גדולה אין כמוה. ודבר זה מתורת מרע"ה למדו כי זה ארבעי' שנה אשר נחה מרע"ה את העם במדבר לא כבתה נרו של נבואה ולא התפעל בהמרדת העם את דברו לכעוס עליהם כמו שיראה על דבר המרגלים. וכאשר רצו לעלות ולא במקושש ולא על דבר קרח לא מצינו בו כעס וקצפה עד סוף הארבעים במי מריבה וכי אז מפני שלא הקניט402 ה' להנהיג העם ההנהגה האלקית מבלי התפעלות ועברה וטרדת השכל כי תש כחו הטבעי לסבול עוד עול סבלם הוסר ממנו ההנהגה {ונתנה ליהושע אשר לא כעס מימיו עליהם והנהיגם ההנהגה} האלקית כי הוא היה יודע טבע האנשים המורדים והפושעים ולא היה מתפעל מזה כפי מה שהעיד עליו הכתוב באמרו איש אשר רוח בו כמו שיתבאר בע"ה ברחבה: דרוש ג' למד דעת את העם בהקש ההמשל באמרו איכה תרביץ בצהרים כי כמו שהעלמה לא ידעה אופן ההכנעה אשר הוא אפשר לרועה להכניע את הצאן תחת השבט שיעשו רצונו ושיהיה מנוחה לרועה ואורה ושמחה וששון שלא ידעך נרו אם לא יגיד לה גדול הרועים אופן אותה הרביצה בצהרים: כן השכל העיוני לא ידע להכניע את המונהגים ממנו תחתיו הכנעה טבעית רצונית כי אם הכנעה הכרחית מפני היראה כמו שלא תמצא אומה נכנעת תחת מנהיגיה כי אם מיראה לא בטבע עם כי המנהיגים ההם אין להם מנוחה כי אם עמל וטורח ותנועה תמיד לפנות אל צדדים רבים להטות לב העם אל משמעתו כמו שיראה זה במנהיגי המדינות שלא ינוח שכלם אל אחת הדתות והנמוסי'. אבל תמיד בכל יום מתנועעים אל חקים חדשי' אשר יחשבו להכניעם בם. אם לא יודע לו זה בהשקפה כמו שכתב אפלטון בספר מיוחד שהורה שלא יתכן ההנהגה האמתית כי אם בכח אלקי וזה כי צריך שיראה איך הכח האלקי מצד שלמותו הרם ונשא על כל נמצא הוא סבה שכל הנמצאות המשיגות ומעריכות פחיתותם אל שלמותו ית' יכנעו בטבע אליו כטבע המכיר ערך עצמו שהוא נכנע אל השלם ממנו. ואיך הכח האלקי במנוחה על ענין אחד מצד האמת שהוא דבר אחד פשוט ואין שני לו ולזה יורה על דבר קיים הפך השקר שאין לו רגלים כי הוא רב מאד על כן לא ינוח ולא ישקוט על דבר אחד אבל יפנה לכל צד אולי ימצא האמת. ולזה מי שאינו יודע מדעיו בהשקפה באה ממקור האמת האחד שהוא האור האלקי שהוא תכלית האורה כמו הצהרים לא ינוח לעולם בעיוניו אבל יתנועע תמיד אנה ואנה במושכליו אולי ימצא כמו שיראה זה בכל המעייני' שאינם קיימי' על עיון אחד ותורה אחת כמו הנביאים שאינם משתנים לעולם לא בתורתם ולא במדעם ככל יתר הנימוסי' והדתות העיוניות כאמרו אני ה' לא שניתי (מלאכי ג, ו) וכל תנועה היא שנוי ויגיעה וחשכה וכל מנוחה הוא קיום וששון ושמחה ואורה.  150ב  ודבר זה מתורת מרע"ה למדו באמרו על רעיית הרועה את העם אשר הוא המלך שלא ימלוך עליהם להנהיגם כפי השכל העיוני וההנהגה המדיני' המורים שיהיה המנהיג הרוצה להכניע העם תחתיו לפי המנהג הטבעי בעל שבעה תנאים: האחד שיהיה נבחר מהעם הבוחרי' במלכותו עליהם שלא ימרדו בו בראשית ממלכתו כמו שמרדו בשאול בתחלת מלכותו: השני שיהיה איש נכרי בלתי מורגל בתוך העם שלא יבזוהו ויקלו בכבודו שאין מקבלין מורא ממי שהוא מורגל בתוכם כמו שהיו עושים באדום שהיו ממליכי' מלכי' נכרי' באמרו ושם עירו דנהבה: עוית: השלישי שיהיה תפארתו גדולה על כל סביביו מצד רבוי סוסיו הבטלים ההולכי' לפניו כדרך המלכי' עוד היום שיש להם סוסי' רבים שאין איש רוכב על גביהם להורות גדלו ותפארתו על יתר העם: הרביעי שיהיה עשיר גדול מכל עמו להגדיל שמו ולהפיק רצונו בכל אשר יחפוץ כמו שהיו מתפארי' בזה גדולי המלכי' באמרו בהראותו את עושר כבוד מלכותו. החמישי שיהיו לו נשים רבות למלאת תאותו ולהוליד בנים כטבע המלכים עוד היום בארץ המזרח: הששי שיהיה בעל נפש גבוהה גבוהה על כל העם להטיל מוראו עליהם באף ובחימה ובקצף גדול למורדים בו: השביעי שיוכל לחדש דת ונימוס על עמו לרצונו להורות על מלכותו עליהם בכל דבר אשר יחפוץ ואין מוחה בידו אשר בכל אלה יוכל לפי המנהג הטבעי וההנהגה העיונית להכניע את העם תחת כפות רגליו. והעושה אלה לא ימוש מתוך הסתבכות החמר והעמל והטורח וכעס ועברה וחשכה גדולה ולא ינוח ולא ישקוט כי כל ימיו מכאובים וצער עניינו כמבואר מספורי המלכי' שעברו והתנהגו באלה המנהגים. ולכן הזהירה התורה את מלכי ישראל משבעת אלה הדרכים הבלתי ישרי' כאמרה שום תשים עליך מלך אשר יבחר ה' אלקיך בו (דברים יז, טו) לא אתה כי כל המלכי' אשר המליכו מהם הרשיעו מאד. כאמרו המליכו ולא ממני. ואמרה מקרב אחיך תשים עליך מלך לא איש נכרי אשר לא אחיך הוא כאשר עשו בבית שני. ואמרה לא ירבה לו סוסי' ולא כסף וזהב ולא נשים (דברים יז, יז). ואמרה לבלתי רום לבבו מאחיו. ולבלתי סור מהמצוה ימין ושמאל. כי כל אלה הנהגות מדיניות עיוניות לא אלקיות ולא מאבידות403 המלוכה והמנוחה והאורה והשמחה. אבל אם ירצה להנהיג הנהגה אלקית מכנעת העם על אמתת ההכנעה הטבעית לא ההכרחיית וירצה לנוח מנוחה עולמית ולשמוח בשמחה אלקית ככה יעשה בשבתו על כסא ממלכתו וכתב לו את משנה התורה האלקית המלאה לה כל חכמה דעת ומזמה אלקית לא אנושית כי יקחנה מלפני הכהני' הלויים שומרי התורה ועומדים בסודה ומורים אותה404 להולכי' בה. והיתה עמו ערוכה ושמורה בלבבו למען יצייר אותה תמיד. וקרא בו כל ימי חייו לחדש ולהוציא משם תמיד בכל יום חכמות נוראות שלא יספיק לו שידענה על פה אבל שיתכוון בה תמיד כי ימצא חדשי' לבקרים וממנה ילמוד ליראה את ה' ולעשות החקים האלקיים אשר על ידיהם יכנע הוא ועמו אל ה' לעשות ככל דברי התורה. ובזה יהיה לו מנוחה והשקט רב באופן שזה יהיה סבה שיאריך ימים נצחיים וימים ארוכי' הוא ובניו על ממלכתו כמו שיתבאר כל זה בארוכה בע"ה: דרוש ד' למד דעת את העם בהקש ההמשל באמרו 

			שלמה אהיה כעוטיה כי כמו שהעלמה יראה מעניינה שאם לא יגיד לה איכה ירעה ואיכה ירביץ שלא תעמוד על עמדה בלי אותה הידיעה אבל עכ"פ תפנה על ימין או על שמאל ולא תנוח ולא תשקוט עד אשר ידעה מה ולא תעשה כיתר הנערות אשר לא ידעו ולא יתורו לדעת ואם יחתרו405 ולא ימצאו על עמדם יעמודו לא יסורו ממנו: כן הנפש האנושית יראה מעניינה שאיננה כיתר הנמצאות שכל הנמצאות יתורו את מחסורם אשר יחסר להם  151א  ממקום אחר אשר הוא למעלה מהם ואם לא יתן לא יפנו אל זולתם כאלו תאמר עולם התמורה לא יתור מחסורו כי אם מעולם התנועה. ועולם התנועה מעולם הספירה ועולם הספירה מעולם העלה ולא יתורו זולת זה. אבל נפש האדם תתור מאי זה עולם אשר יעלה על רוחה. ולא לבד אם יחסר לה מהעלה הקרובה שתעלה אל העלה היותר רחוקה כי זה היה דבר טבעי וראוי אבל גם אם בקשה דבר מהעלה הרחוקה ולא תמצאהו הנה היא תרד אל העלה השפלה ממנה לדרוש מאתה בכל אופן שאפשר לה להשיגהו אם השגה שלמה או חסרה כי אין מעצור לרוחה בין רב למעט. עד כי זה הטבע הנמצא בה היה נסבה להמציא עובדי ע"ז רבים בכל עמים כי כאשר יבקשו את ה' בדמיונם ובמחשבותם הכוזבות ולא ימצאוהו כי לא ידרשוהו אבל זולתו הנה יפנו אל האלילים ואל האובות והידעוני' אשר יענום לפי מחשבותיהם כי לא יתכן לה לעמוד בזולת מעמיד עונה אותה בעת צרתה לתת לה שאלתה ובקשתה. וזה תעשה אותו אם מרצונה ואם בעל כרחה. ודבר זה מתורת מרע"ה למדו כי כאשר עלה משה אל ה' שיתן לו את לוחות האבן והתורה והמצוה אשר כתב להורותם והיו מצפים ימים רבים שיתן להם משאלות לבם מאת ה' שיורה אותם הדרך אשר ילכו בה במדבר הגדול והנורא. ויורם ההצלחה הראשונה והאחרונה וראו כי בושש משה ולא בא הנה פנו בלבם לעשות להם אלקי' אחרים אשר ילכו לפניהם ויורם את אשר יעשון כמו שיתבאר ברחבה בע"ה. 

			דרוש ה' למד דעת את העם בהקש ההמשל באמרו על עדרי חבריך כי כמו שמלאכה אחת משתפת כל המשתתפים בה להקרא חברים זה עם זה ואם הם נבדלים בתכלית ההבדל מצד אחר כמו רועה צאן והמלך המנהיג שהם חברי' מצד שותפות ההנהגה. והם נבדלים תכלית ההבדל שהמלך היותר שלם שבמין. והרועה היותר פחות שבמין: כן ההשפעה השופעת על נפש האדם להגיד לו מבוקשו היא משתפת שתוף מה כל המשפיעי' הרוחניי' ואם הם נבדלי' בתכלית ההבדל מצד שהאחד טהור וקדוש ועלה. והאחר בלתי טהור ועלול. ודבר זה מתורת מרע"ה למדו בקראו העלה הראשונה השופעת על נפש האדם וכל המשפיעי' האחרי' הטהורים או טמאים בשם משותף באמרו לא יהיה לך אלקי' אחרי' על פני. ואמ' דרך סתם זובח לאלקי' יחרם בלתי לה' לבדו. שקרא כל הכחות אשר יפנה אליהם נפש האדם ויזבח להם לקבל השפעותיהם בשם אלקי' שהוא השם הראשון אשר הניח ראשונה בראשית ספרו על העלה הראשונה באמרו בראשית ברא אלקי': דרוש ו' למד דעת את העם בהקש ההמשל באמרו אם לא תדעי לך היפה בנשים כי כמו שיראה לפי המנהג הטבעי שמי שישאל מאת רעהו למוד תכוניי ולא ידע התחלותיו הראשונות הנה לא יענהו ולא יוכל לו ללמדו אבל ידחהו מעליו אף אם היה דק השכל מאד מאד כי כל למידה וכל למוד תכוניי יצטרך לידיעה קודמת כמבואר להגיוניי'. כן הוא בענין ההשקפה כי מי אשר ידרוש מעם ה' דרוש מה בהשקפה ולא ידע ההתחלות הראויות למלאכת ההשקפה ולדרוש ההוא הנה לא יבא לו אור ההשקפה ללמדו את אשר ידרוש מעמו כמו שאמ' ז"ל מדת בשר ודם כלי ריקן מחזיק מלא אינו מחזיק. אבל מדת הב"ה מלא מחזיק ריקן אינו מחזיק (בבלי, ברכות מ ע"א; שמות טו, כו). והסבה כי אם הוא ריק אין יחס בין המקבל והנותן. ואם הוא מלא מהמושכלות הקודמות להשקפה הוא סבת היחס. והוא מחזיק ההופעה השופעת בהשקפה: ודבר {זה} מתורת מרע"ה למדו כי כאשר בקש לתת על העם רועה נאמן שיהיה בקי במלאכת הרעיה האלקית לא העיונית כאמרו יפקוד ה' אלקי הרוחות לכל בשר איש על העדה אשר ינהיגם הנהגה אלקית  151ב  ולא תהיה עדת ה' הצריכה רעיה אלקית כצאן אשר אין להם רועה. והיה קשה בעיני משה למצא איש בכל ישראל שיהיו לו ההתחלות הראויות להנהגה האלקי' כדי שיוכל לקבל ההופעה הבאה מאתו ית' להנהיגם: אמ' לו ה' קח את יהושע בן נון איש אשר רוח בו שלקח התחלות ההנהגה ממשה רבו כאשר היה חכם בחכמת ההנהגה כאמרו ומשרתו יהושע בן נון נער לא ימיש מתוך האהל (שמות לג, יא) בעת שהיה רבו משה יוצא אל המחנה להנהיג והוא לא ימיש מתוך האהל האלקי ולא היה מסתבך בחמרי כלל עד שכבר היה בו רוח נכון בקרבו שחדש בנפשו אשר היה אפשרי על ידו שיתן משה רבו מהודו עליו ללמדו אופן ההנהגה האלקית לנהוג כצאן עמו כמו שיתבאר בע"ה ברחבה: דרוש ז' למד דעת את העם בהקש ההמשל באמרו צאי לך בעקבי הצאן כי כמו שהחכמה העיונית תקח התחלותיה מהמוחשות עד כי אפשרי להשיגה כולה מהמוחש כמו שחקה זה אבובכר בן טפיל וכמו שאמ' מלפנו מבהמות ארץ (איוב לה, יא) שאנו למדים דברי' רבים מהחי הבלתי מדבר שכל המדות בם וכמו שחקה א"ס באגרת ב"ח שהם יותר שלמות מהאדם בכל דבר זולת ההשכלה וכאמרו לך אל נמלה עצל ראה דרכיה וחכם (משלי ו, ו). ואף כי הוא ראוי למי שמתעסק עם אחד ממיני החיים שראוי ללמוד ממעשיו הטובים: כן החכמה ההשקפיית תקח התחלותיה מהמוחש כי אינה חולקת עליו אבל מסכמת עמו ואם היא בדרך יותר נפלא כמו שאמ' הבקי בה ר' יוחנן החכם במעשה בראשית ומעשה מרכבה אשר אמ' אלמלא <לא> נתנה תורה למדנו צניעות מתרנגול וגזל מנמלה (בבלי, עירובין ק ע"ב) שאינה נוטלת מה שנגעה בה חברתה וזכתה בו כמבואר לחכמי הטבע. וכאלה רבות מהמדות הבאות בתורה באמצעות ההשקפה המסכימות עם הנמצא ואינם יוצאות מהמוחש אבל לקוחות ממנו. והסבה כי אין לך דבר מלמטה שאין לו שרש למעלה. ואשרי המחקה העליוני' באמצעות התחתוני' ויגע לקץ הידיעה הרוחנית שבעליוני' ויבינם על אמתתם כי זולת זה נדמה נדמה הדובר בה וכל ספר יצירה לעד למבין מדעתו: ודבר זה מתורת מרע"ה למדו באמרו כי באה לו ההשקפה ברעיה האלקית להוציא את העם ממצרים ולרעותם במדבר ארבעים שנה אחרי אשר היה רועה את צאן יתרו חותנו שהיה יודע התחלות הרעיה העיונית מחותנו החכם שהיו לו ז' בנות יודעות מלאכת הרעיה והעיון הנחלק לשבע חכמות ראשונות כמו שיתבאר בע"ה ברחבה: דרוש ח' למד דעת את העם בהקש ההמשל באמרו ורעי את גדיותיך כי כאשר יראה שמלאכת הרעיה הטבעית היא מסגולות הנפש החיונית והאנושית כמו שיראה ברוב מבעלי חיים הרועים את בניהם ומלמדים אותם לרעות ולעופף כמבואר בחוש ומפי הטבעיים. וכמו שיראה ברוב בני האדם האוהבים לנהוג המדינות והבתים בסגולה בוערה בקרבם להשתרר עליהם גם השתרר ולא יוכלו להנצל מזה אף אם יבחרו לצאת מזאת המלאכה לרוב תגבורת הסגולה ההיא בנפש האדם: כן הרעיה האלקית היא מסגולות הרוח החדשה כמו שיראה זה בכל הנביאי' אשר רצו להמלט מהרעיה האלקית ולא יכולו כי רצה הכח האלקי שיעשו אותה כי טבע המציאות מראשו ועד רגלו כן חייב שהעליוני' ירעו התחתוני': ודבר זה מתורת מרע"ה למדו אשר שם בראשית ספרו כי אל הבל אשר היה רועה צאן שעה ה' אליו ואל מנחתו ואל קין שהיה עובד אדמה לא שעה כמו שיתבאר בע"ה ברחבה: דרוש ט' למד דעת את העם בהקש ההמשל באמרו על משכנות הרועים כי כמו שההולך דרך עליה ממדרגה למדרגה לבא אל {ראש} ההר כאשר יגיע על מקום היותר גבוה שם ינוח כי תכלית התנועה מנוחה. כן השכל האנושי העומד תמיד בתנועה לצאת מן הכח אל הפועל ולהתנועע ממושכל  152א  למושכל כאשר יגיע אל תכלית ההשגה שהוא עולם העלה שם ינוח מנוחה עולמית כמנוחת העומדים הבלתי מתנועעי' ממושכל למושכל כאמרו ותנוח לגורלך לקץ הימין (דניאל יב, יג) וכמו שיקראו חיי העולם הבא מנוחה כדברי בני הנביאים ותלמידיהם. ודבר זה מתורת מרע"ה למדו אשר קרא תכלית הצדיקי' שכיבה שהוא הוראת המנוחה כאמרו ושכבתי עם אבותי. ואמר הנך שוכב עם אבותיך (דברים לא, טז). שתנוח נפשך וקם העם הזה וזנה כי יהיו בתנועה ואתה במנוחה: 

			סדר ה(נ)משל406 כפי הוראת הנמשל407 באר היטב: 

			הנפש החושקת היא תמיש המונעים אותה מהדבק בנפרד ולא תמוש מעשות פרי מביא אותה אליו ותמיד כל היום יחרוש החורש באלה הדבוקי' איכה יצא ממבוכה גדולה נולדה בו על היותו בין שני הפכי' מצד סגולת נפשו ההפכיות: האחת כי מסגולת הנפש מצד שלמותה והאצלה מהמקור העליון ומעולם הספירה הנבדל מהחמר היא דורשת ההפרד מעולם החמר והדבק בנפרד: והשנית כי מסגולתה מצד שהיא מיושרת מעולם העליון היא חושקת להיישיר ולהשלים הבריאה החסרה ולהתעסק באותה ההנהגה כמבואר מכל הנביאים. ומסגולת הנפש הנבואיית לטולומיאוס בעגולות רעיוניות וא"ח במאזני העיוני' והיה נבוך בלבבו לאמר איכה אשא לבדי טורח ההנהגה המטרדת השכל מהפרד מעל אהלי שכני בתי חמר כמבואר מהנביאי' אשר לא היו חפצים בהנהגה ההיא עם שמירת כח הקבול וההדבק בנפרד אשר הוא הפכי לזאת ההנהגה: כי אין מכח טבע העיון האנושי למצא דברי חפץ ודרך אמצעי בינותם כמו שיראה מכל המעייני' אשר לא מצאה ידם דרך אל הדבוק כי אם בהתבודדות רב כמו שמלאו כל ספריהם מזה שראוי לברוח אל האיים הרחוקי' מאדם וקראום איי ההצלחה כי שם אפשר המצאה לא במקום הישוב מפני טרדת ההנהגה עד כי יראה שאין זו הדרך האמצעית מסורה אלא לנבואה שאפשר על ידה לדעת מה הדרך האמצעי בין ההפכי' ולנהוג בזה וגם מזה אל ינח ידו כאשר עשו כל הנביאי' אשר שמרו כח הקבול והדבקות בנפרד עם היותם בישוב מתעסקי' בהנהגת העם והשלמת מחסורם ולזאת יתפלל כל חסיד בציורו הפנימי ובתוקף תשוקתו אל המלמד לאדם דעת יגיד לו בדרך הרוחניים המגידים לדורשיהם ומתעתרי' אליהם את משאלות לבם. זאת ההגדה האהובה אצלו בתכלית האהבה לדעת עניינה מצד היותו אוהב אהבה נמרצת את הדבוק בו ית' וירא מאד פן יטרד בהנהגה ולא יוכל לו עד שידע ויבין ברוח נבואה איכה ירעה עולם הספירה וינהיג העלולי' כלם המונהגים ממנו ואיכה ירביץ וישקיט וידביק שכלו באור עולם העלה אשר ממעל לו שהוא תכלית האורה. ולא יתנגדו שני אלה ההפכי' הנמצאי' בנושא אחד והוא ההדבק בנפרד אשר ממעל לו שהוא משובח ונעלה מאד ונפרד מכל חמר. עם ההדבק במה שלמטה ממנו שהוא פחות הערך והמעלה וחמרי בערך אליו כי זאת ההגדה למי שלהט אותו תבערת שתי אלו הסגולות ההפכיות היא הכרחית מאד אשר לא יוכל עשו דבר זולתה ואי אפשר להמלט מאחת מהנה כי שתיהם כאחת בוערות בקרבו כאש לוהט עד שאם לא יגיד הכח הנבואיי אליו את דרושו לא יוכל מלט מלכת על כרחו כאבל אם אל כח אחר מהמגידי' הרוחניי' שיגידו לו אי זה {דרך} ישכון אור ההנהגה ההמונית עם הדבוק ברוחניי' כמו שהיו עושי' זה כל הקדמוני' העובדי' את אלקיהם והיו מצליחי' בהנהגה המדינית כאמרו איכה יעבדו הגוים האלה את אלקיהם ואעשה כן גם אני.  152ב  וזה יקרה למושכי' שכל הכחות הרוחניות המנהיגות את העמים מצד שהם משפיעים הם כחברים ומשותפים עם עולם הספירה לקבל מעולם העלה אופן ההשפעה וההנהגה לעולם התמורה כמוהו ובזה טעו רבים אשר לא חשבו לחטא בעבדם השרים ההם הרוחניי' וישמחו בם בקבלם את השפעתם והגדותיהם אשר יגידו להם ככל רשעי ישראל אשר אחריהם נטו. ואולם אם הנפש הדורשת אותה ההגדה תמימה וטהורה היא ותפלתה זכה שלא תפנה אל האלילים ואל האובות ואל הידעוני' כי תדע לכוון הצנורות והורדת רוחניות הספירות הטהורו' תבא לה המענה ממקום טהור להסירה ממבוכה ולהדריכה בדרך ישרה כאשר באה לכל הנביאי' כי אם בתחלת נבואתם לא ידעו דרך ה' לעמוד בין ההפכי' האלה ולשמור יופי כח הקבול והדבוק בנפרד עם ההתעסקות בהנהגת העם הדבור בא להם מאת ה' מן השמי' ללמדם ולהגיד להם כי התחלת ההנהגה האלקית היא שתהיה כל מחשבתם עם ה' וה' עמם כי יוציאו שכלם מכל רעיון ומחשבה חמרית ולא יפנו אל מלבבם כמו שאמר ה' למשה כאשר אמ' מי אנכי כי אלך אל פרעה וכי אוציא את בני ישראל ממצרים שלא היה יודע ראשית התחלות מלאכת הרעיה וההנהגה האלקית הגיד לו ה' ובא לו המענה על זה כי ראשיתה היא שתעשה באופן כי אהיה עמך תמיד מצוייר בשכלך לא דבר אחר חמרי ושמור זה העקר וכאשר תעשה זה {הוא} יהיה לך לאות כי אנכי שלחתיך לנהוג את העם הנהגה אלקית לא הנהגה מדינית. כי מתוך אותו הציור שיצייר ה' והנהגתו לנמצאות ידע להנהיג את העם הנהגה בלתי מטרדת השכל אבל מביאה תמיד אל הדבקות יותר כי לא תנהיגם ולא תלמדם רק דרך ה' כאמרו בהוציאך את העם ממצרים ותנהיגם לא תנהיגם <ולא תלמדם> אל הדרכי' החמריים אבל מכל408 העבודות האלקיות כי תעבדון את האלקי' על ההר הזה כמו שיתבאר ברחבה בע"ה. וזהו ראשית התרת המבוכה איך יתכן לשמור שני הפכי' בנושא אחד כי אם המנהיג לא ינהיג כי אם לדרוך אל מול הציור האלקי אשר בשכלו הנה זה לא שיטרידהו אבל יוסיף שלמות על שלמותו בהוציאו לפועל מה שהיה בכחו. ובכלל כאשר ישמור שכלו מלצייר דבר זולת ה' לבדו שאין שם דבר חמרי כאשר ישמור הצאן ראשו מניצוץ השמש שלא יזיקנו. עוד שנית יזהר בהנהגה שינהיג כל אחד כפי הכנתו אשר לזהב לזהב ואשר לכסף לכסף ואשר לנחשת לנחשת כי בהנהגה ההיא יאותו לו האנשי' לשמוע אל החקי' והמשפטי' כפי מה שהוכנו אליהם לפי מזגם ומערכתם כמו שזה מן ההנהגה האלקית כמו שהיה בשעת מתן תורה שהופיע מהר פארן וזרח משעיר לתת את התורה לעשו וישמעאל שהיא ההנהגה האמתית ולא מצאם נכוני' אליה. ואתא מרבבות קדש (דברים לג, ב) שהיו נכוני' {לה} והתנהגו בה זה כשלשת אלפי שנה כי בזה לא ישיג למנהיג לא טרדה ולא כעס ועברה ולא יעשה בהנהגת המדינה המכרעת את העם אל אשר לא נכונו אליה כאשר יעשו בעלי האלכימיאה החותרי' לעשות ולהביא הכסף לזהב והנחשת לכסף אשר בזה יוסיפו עצב עמה כי לא זה דרך ה' כי אם להביא ולהנהיג כל דבר ודבר כפי כחו וטבעו ומערכתו לא זולת זה. זהו ההנהגה האלקית שאין עמה טרדה ולא כעס ועברה אשר אפשר לעשותה עם שמירת כח הקבול והדבוק בנפרד. ועמה אפשר לבא אל המנוחה האלקית שהיא ההשגה האמתית בעולם העלה שהוא על משכן עולם הספירה אשר שם הרועי' את העלולים כלם כי באותה השגה אין אחריה תנועה להוציא השכל עוד ממושכל למושכל אחר למעלה ממנו כי הוא תכלית ההשגה כמו שקרא דוד אותו העולם סלעי מצד שהוא עליון ומצודתי מצד שהוא מצודה שאי אפשר לצאת מאותו המושכל אל מושכל אחר. משגבי מצד שהשכל האנושי נשגב ונעלה בו שגיבה שאין למעלה ממנה מעלה: ומפלטי לי מצד שהוא המפלט מההפסד והמביא אל הקיום הנצחי: 

			פרשת גדולת מיטב השיר הרביעית: 

			 153א  מלסוסתי ברכבי עד וימינו תחבקני: הוראת האותיות והמלות הנבוכות לפי המשל והנמשל: 

			לסוסתי הסוסיה הנה נודע מענינה שהיא זונה בטבע או במלאכה יותר מכל יתר החיים הנהוגים עם האדם גם כי אפשר שהאתון גם היא כמותה בזה אבל כפי מה שיראה מדקדוקי תורת מרע"ה אשר כתב הוא ענה אשר מצא את הימים ולא אמר המציא יראה כי הוא מצא זה המין הנקרא ימים שיצאו מסוסיא שזנתה עם החמור409 שהוא זולת מינה כי זה לפי מה שאמ' ז"ל למה נקרא שמם ימים שהם מטילין אימה על הבריות הם בני הסוסיות המזנות עם החמורי' שהם הפרדים הגדולים כי בני האתונות המזנות עם הסוסי' הם פרדי' קטנים והם נכרים בזנב והאזנים כמו שאמ' ר' להוריירי' כי בעלי הזנבו' הגדולות והאזנים קצרים הם בני הסוסיות וההפך בהפך: א"כ אפשר כי זנות הסוסיות עם זולת מינם הוא כטבע להם וזנות האתונות הוא כמלאכה: ויהי מה הסוסיא היא הנקבה מפורסמת בזנות עם זולת מינה להיותה שטופה בזמה ומשתוקקת לדבר עבירה הפך הב"ח שאינם נזקקי' כי אם לבני גילם: ולזה יורד410 לפי הנמשל על החמר הראשון המזנה תחת הצורה ולובש צורה אחרת ומוליד ממזרים בעולם לרובי הצורות הבאות עליו זו אחר סור זו כאשר המשילוהו החכמי' לאשה זונה שהיה בזה הפך לעצם השמים שאינו נזקק לצורה זולת צורתו המיוחדת לו שאינו פושט צורה ולובש צורה כהיולי. ויו"ד לסוסתי אל תחשוב בה שהיא נוספת כאשר דמו רבים כי אין לנו אות בתורה למותר ובטל מקל וחמר מהטבע. אבל כלן באו להורות על דבר ידענוהו או לא ידענוהו: וכאן באה לכנוי המדבר שהסוסיא שלו. ולפי הנמשל מורה על ההיולי שהוא קניינו של הב"ה ומשגיח עליו. הפך האומרי' עזב ה' את הארץ ואין ההיולי שלו שישגיח בו: ברכבי רכב נאמר על עגלה בעלת ד' אופני' נמשכת מד' סוסי' כאמרו ותצא המרכבה ממצרים בשש מאות וסוס במאה וחמשים נכונה לשאת עליה משא מלך ושרים: ולזה יורה לפי הנמשל על היסודות הנקראי' אופני' מצד שהם עגולי' והם בעלי ד' צורות מושכות אותם אל המעלה והמטה והם נכוני' לישא מצד מה את שפע המלכות ומניעי הגלגלי' שהם מתגלגלים עליהם מצד שהם קיימי' במרכז הקיים. כי התנועה הסבובית צריכה אל מרכז קיים עליו תסוב: פרעה זה השם מורה מצד הוראת הענין על מי שהוא מולך על ארץ מצרים שהיא ארץ נקראת על שם הצרה כי זה שמה אשר יקראו לה בלשון עברי מצרי' נגזר מצרה. ובלשון ערבי נקרא אלקהר"א מורה צרה בלשונם כפי מה שאומרי' שהיא עיר רבתי עם. וכל אחד אומר לחברו צר לי המקום גשה לי ואשבה. ושם קבלה האומה הישראלית צרות רבות מימי האבות עד היום האחרון. וזה השם ממלכי מצרים היה כן תמיד כפי מה שנמצא בכתוב שנקראו תמיד בזה השם מימי אברהם עד יום גלות את הארץ. ומצד הוראת הלשון מורה על בטול כמו למה תפרעו את העם ממעשיו. ומורה על גלוי הענין לפי קצת המפרשי' באמרו כי פרוע הוא כי פרעו אהרן. ומורה על הפוך כמו שאמ' {הנביא} פרעה הפרע ורז"ל אמרו הקורא את המגלה למפרע (מגילה ד ע"ב): ולזה לפי הנמשל יורה על הגלגל בכללו לא מצד מהותו אבל מצד שהוא מושל על ארץ עיפתה (איוב י, כב) כמו אופל שהיא סבת הצרות ותהפוכות וכל רע באה מצדה מפני ההעדר וההפכיות אשר בקרבה. והיא הסבה לכל צרות ישראל אשר היו נכוני' להדבק באלקיהם מכל אומה לולי הארץ שהתענגו בה ובעבורה היו בצרה  153ב  גדולה. ויורה עליו מצד שהוא מבטל פעולות השכל הפועל כמו שכתב אבונצר בשש ההתחלות. כמו שחשבו רבים שהשפעת הככבי' מבטלי' שלמות האיש פעמי' רבות להטותם אותו אל המדות הפחותות והדעות הכוזבות. ויורה עליו מצד שכחות ממשלתו על עולם התמורה הוא גלוי וידוע לכל כמבואר מענין השמש והירח. ויורה עליו מצד שהוא בעל שתי תנועות הפכיות התנועה היומית הכוללת ממזרח למערב ותנועות כל הככבי' ממערב למזרח. שיראה שכל אחד מהככבים הולך למפרע בתנועתו הפרטית מהתנועה הכוללת שזהו זרות גדול שהפרטי יהפך מהכל. גם כי אין זה הפכיות באמת כמבואר לטבעיים: דמיתיך אין ההדמות כמו ההשוות כי ההשוות הוא בכל החלקי' וההדמות הוא בחלק מה. כי {אין} השוות לרעיה עם הסוסיה להיותם שני מיני' מתחלפי' בהבדל עצמי. אבל יש הדמות ביניהם מצד מקרים משותפי' ביניהם כמו שטיפת החשק אל מי שאינו בן גילה כי כמו שהסוסיה שטופה בזמה אל זולת מינה כן אפשר באשה שתהיה שטופה בזמה אל זולת411 בן גילה. ולזה יורה לפי הנמשל על הנפש האנושית השטופה בדבוק אל כל רוחני שיזדמן שאינו בן גילה כי מן הראוי לה להיות דבקה בשפע השופע לה מהתפארת לבד שהוא בן זוג לה: רעיתי רעיה יאמר על האשה המתחברת ואוהבת כמו שיאמר על האיש שהוא בזה האופן רע כמו רעה דוד. איש את רעהו יעזורו. וכמו ואשה אל412 רעותה. ויאמר על אשה רועה. כי מרועה יאמר בכנוי המדבר {בעדו} רעיתי רועה שלי. וכמו אלה הכנויי' יעשו בשני פנים. אם על מי שהוא פועל בו. או פועל413 ממנו כמו מלכי שיאמר על מי שהוא מולך עליו כמו מלכי ואלקי. ועל מי שהוא נעשה מלך על ידו כמו ואני נסכתי מלכי. וכן יאמר פה על הדרך השני רעיתי שהוא עשאה רועה שלמד לה דרכי הרעיה. שלא ידעה דרכה מעצמה כי אם על ידי שלמדה. ושבה מפני זה ג"כ אהובה ורעיה לו. ולזה יורה לפי הנמשל על השכל שכבר למד דרכי ההנהגה האלקית אבל נכשל בה מעט עם ההנהגה המדינית שלא נבדל ממנה במוחלט כמו שקרה לאביר הרועים: לחייך הלחי הוא האבר היותר ראוי לקבל הנוי וההדור מכל יתר אברי הגוף מצד הכנת הדבר בהפכו כי הוא היותר נכון לקבל הבוז והקלון כאמרו יתן למכהו לחי ישבע בחרפה. מה שלא נאמר כן ביתר האברים. והסבה בזה להיותו מקום גבוה בגוף מאד. ולהיותו כלי414 מתנועע קצתו בלקיחת המזון וכלי בו ימנע החי על ידו מלכת אל מקום שם שאפה רוחו כי שם יניחו מתג לסוס ורסן לחמור אשר על ידו יוכר בין חמור הולך בשרירות לבו ובין אדם הולך אחרי שכלו. כי מי שאינו רודף אחרי התענוגי' במאכל ומשתה כחזיר ימלא פיהו ולא ירדוף אל כל תאוה באה כסוס כפרד אין מבין. ראוי באמת יהיה נאוה בלחייו בהדורי' יפים ונכבדי'. ומי אשר ירדוף וידלוק אחרי אכלו ויין משתיו וכל אשר שאלו עיניו ראוי שישבע בחרפה במכתו טריה על לחייו. עם כי הוא מקום שם יגדלו שערות הזקן שהוא הדרת פנים כאמרם ז"ל על ר' יוחנן שלא היה לו זקן הדרת פנים לא הוה ליה (בבלי, מסכת שבת קנא ע"א). והזקן יורה על הכבוד והמורא בהיותו על מקומו בשלום ועל קלון וחרפה בהתגלשו415 והמרטו ממקומו: ולזה יורה לפי הנמשל על הכח השכלי והרוח החדשה שהם כחות גבוהות מאד בנפש האדם. והם שני כחות מוכנות לקבל מזון הנפש שהם המושכלות והאחד יתנועע בצאתו מן הכח אל הפועל להשכיל והוא הכח השכלי. והאחר לא יתנועע לצאת מהכח אל הפעל להשקיף הנפרד כי הוא בפעל בעת הקבלה רק הוא תוספת אורה והוא הרוח החדשה כמו הלחי העליון שלא יתנועע ברב החי והתחתון יתנועע. והם הכחות המונעות כל כחות הנפש מהתאוות הגשמיות. והמקבלות כל הוד והדר ההשפעות הרוחניות. והם הכחות המורות על הדרת האדם בין הב"ח כשהוא שלם בם. ומורות על פחיתותו מהם כשהם בלתי שלמות כי האדם יותר רע מהב"ח כשאינו שלם בשכלו לרוב תחבולותיו לעשות רע: בתורים תור שם משותף על מין עוף  154א  כאמרו וקול התור נשמע. והוא המין שיאמרו עליו כי הנקבה אוהבת בן זוגה אהבה נפלאה מאהבת נשים את בעליהן. כי במות בעלה הראשון היא תלך ותשב באבלה על ענפי עץ גבוה ולא תאכל ולא תשתה עד כי תמות בנפש מרה. ויורה על זמן כאמרו ובהגיע תור אסתר (מגילת אסתר ב, טו). ויושאל על דבר מלאכותיי נעשה ברסן הסוס כדמות התורי' נשארים חוץ לפה הסוס מפה ומפה על לחייו להדר בו הסוס לפני מלכי' ורוזני ארץ כי הוא בטבעו מתהדר ביפיו ובמדותיו כאשר אמרו שלא ישתין לפני מלכו ואדונו. ויורה על הלמוד וההוראה. כמו תורה צוה לנו משה מלשון ולהורות נתן בלבו. ולזה יורה לפי הנמשל על יחס האהבה שבין הנפרד והרוח החדשה כי אם יפרד ממנה ותשאר שכולה וגלמודה מהנפרד היא לא תאכל שפע {רוחני} ולא תשתה רוח אלקי ותמות שלא תחיה החיים הנצחיים אשר תקוה לחיות בהדבקה בו כי אינו דומה השארות הנפש הנשאר למי שנפשו צרורה בצרור החיים את ה' אלקיו להשארות הנפש הנשאר למי שהוא דבק בשכל הפועל או במה שלמטה ממנו אשר מפני זה בחרו הנביאים היראי' פן תפסק מהם הנבואה במות יותר מהחיים כאליהו ביראתו פן תפסק הנבואה ממנו מפני צרת אזבל אמר קח את נפשי ויונה אמר כי טוב מותי מחיי: ויורה על תוספת האורה מההשכלה כמו שהעידו על בשר התורים המוסיפי' באכילתם את שכל האדם כדברי הרמב"ן פרשת ויקרא. ויורה על הרוח החדשה המתע{ת}דת להדבק בנפרד כי היא צריכה אל זמן זולת זמן כי לא כל הזמני' שוים לא מימי האדם ולא מימי השנה ושעות היום כי הכל יפה בעתו. וצריכה אל אורך זמן בהכנתה אליו גם כי ההשקפה מתגלת פתאומית בזולת זמן הנה היא צריכה אל זמן כמה שלפני התכלית כמו הצורות הטבעיות החלות בעתה והם צריכות אל זמן כמה שלפני בא הצורה בהכנת החמר אליה כמבואר לטבעיי' ולאלקיים וההשקפיים. ויורה על התורות שבכתב ושבעל פה שהם בפי הנביאיי' כפנים להכינם אל ההשקפה כי חכמת התורה היא המביאה אליה כמבואר בחוש שלא זכה בה כי אם מי שהוא בעל תורת משה על אמתתה. וכמו שאמ' זה ר' יוסף ן' פלקיירא בפי' המורה ור' יצחק ן' לטף בשער השמים והם תמיד על שפת הנביאי' יוצאות מפיהם להורות את העם על התורות שלא ימשכו אחר התאוות: צוארך הצואר הוא האבר המורה בהסכמה ובטבע על השררה והעבדות. כי לשרים ישימו רביד הזהב על צוארם. ולעבדי' ישימו עול סבלם על צוארם. וכן לבעלי חיים עובדי האדמה ישימו עולו על צוארו. ומורה על חבוק האוהבים אשר יתחבקו בשמחה וישקו הנחבק כמו ויחבקהו וישקהו. או יתחבקו על אבל כמו ויבך על צוארו עוד. ולזה יורה לפי הנמשל על הכח המתעורר שהוא כשַר על כל כחות הנפש בהמשכו אחרי השכל ועבד עבדי' לכלם כשהוא בלתי נשלם ונמשך אחרי הכח הדמיוני והוא בשמ{ח}ה ובטוב לבב נדבק ונחבק מהנפרדים בהשלמו ובאבל ויגון ובכי ואנקה בהחסרו: חרוזים כפי מה שהבינו התלמודיים הם חבורים עשויים מחתיכות דקות עגולות כמרגליות מפותלות בפתיל תכלת או לבן לעשות מהם כמין416 רצועה אשר יעשו מאלו החרוזים רסן לסוס תמורת רצועה עור מאבנים טובות ומרגליות למלכים רוכבי הסוסי' למען יעמדו להם במקום רבידים וענקים על צוארי הסוס אשר ירכב עליו המלך ובמקום  154ב  רצועה ורסן למושכו אל אשר יחפוץ. ולזה יורה לפי הנמשל על המדות והמצות התוריות שהם ענקי' ורבידים על צוארי הטובי' והישרי' בלבותם והם רסן ומתג לעם המתאוים באלילים: זהב הזהב משמח הנפש ומוסיף בשכל כפי מה שאמרו הטבעיי' ברובי סגולותיו וממקריו שמראהו אמצעי בין הלבנות והשחרות כי הוא זהוב. ולזה יורה לפי הנמשל על המעשיות המשמחות הנפשות הישרות כאמרו פקודי ה' ישרי' משמחי לב (תהלים יט, ט) ומוסיפי' השכל לעושיהם כאמרו שכל טוב לכל עושיהם. והם אמצעיות בין העונג והלחץ המתדמים ללבנות ושחרות: נעשה נו"ן הרבוי על היחיד המדבר בעדו יורה על כל פני' על שתוף אחר עמו כי לא יעשה בלשון העברי להורות על כבוד המדבר בעדו כמו שיעשה בקצת הלשונות. ואולם לא יעלם השותף ההוא המדבר בעדו כי אם לשתי סבות או להיותו סומך על המבין מצד שנתפרסם השותף ההוא שהוא משתתף עמו תמיד בכל מעשיו. או להיותו בידו. וכמוהו ממש בבנו או עבדו או אשת חיקו או עושה מלאכתו. ולזה היה מלת נעשה הנה מורה על הרועה ועל עושה מלאכתו כי הוא לא יעשה התורי' במעשה ידיו כי אם בדבור. ולזה יורה לפי הנמשל על המלכות שהיא שותף התפארת לעשות מלאכתה בעולם התמורה אשר אין עסק לתפארת בו כי אם על ידה לא שיורה חלילה על רבוי בו כלל: נקודות נקודה מורה לפי הלמודיי על דבר בלתי מתחלק יהיה תכלית קו או תכלית תנועה בדרך השאלה בקצת הלשונות. ולפי הרחבת הלשון תלקח על מרחב מה שיתחלק אם שטח כמו נקוד וטלוא. ואם על זמן קצר כמו העתה הנלקח ברחבה על הזמן ההוה המתחלק. ולזה יורה לפי הנמשל על הזמני' הקצרי' ההוים באדם להשתוקק להדבק בנפרד מצד האפשרות אשר לו על זה אם לא417 הונח על טבעו: הכסף כסף יורה על המתכת הלבן כאמרו זהב וכסף ויורה על התשוקה המתילדת בלב האדם אל הזולת כמו נכסוף נכספת לבית אביך. ולזה יורה לפי הנמשל על התשוקה הטבעית שבלב האדם אל הנפרד מצד שהוא כצמר לבן נקי מכל חמר עכור ושחור. שעם כל המונעי' הרבים הנמצאי' באדם מהדבק בנפרד מצד הסתבכותו בחמר בטבע ובבחירה. הנה עם זה יש עתות ורגעים שהתשוקה הטבעית מתגלית ויוצאת להשתוקק אל הדבר הנפרד מהחכמה כמו שכתב הרמב"ם שאין לך אדם שאם תשאלהו אם יחשוק לדעת שמים וארץ ומעשה ה' שלא יאמר הן. אבל ימנעוהו ההצעות וצורך השקידה בם: במסבו הדבר המסודר בסבוב יקרא מסבה והבי"ת תאמר על דבר שהוא בדבר באחד ממיני הדרכי' אשר בארו הטבעיים אשר האחד מהם הוא היות הצורה בחמר. ויהיה לפי זה שהמלך הוא במסבה שלו שהם מסובבי' על ידו כמו הצורה בחמר כי הוא להמון במדרגת הצורה והם לו במדרגת החמר מצד שהוא מנהיגם ומנטלם ומנהלם כל ימי עולם. ולזה יורה לפי הנמשל על העולם החמרי שהוא בסבוב תמיד ועצם המלכות הוא בו כמדרגת הצורה לחמר מצד שהוא נותן לו שלמותו ומציאותו תמיד לא ימוט: נרדי הנרד הוא שם מונח על עץ בעל ריח ומצד שתופו יורה על הממשלה כמו וירד מיעקב ועל הירידה והשפלות כמו והיום רד מאד ואם הוא רחוק בדקדוק. ולזה יורה לפי הנמשל על העיון הלקוח מהחמר המוחש ונעשה רוחני ממדרגה למדרגה כמו שבארו הטבעיי' שהוא יותר רוחני בחוש המשותף ממה שהוא בעין. וכן במדמה הוא יותר רוחני עד שיעלה אל מדרגה עליונה מאד שישוב שכל בפועל. ויהיה אז במדרגת המושל ושוטר על כל מה שתחתיו מהכחות החמריות. ואם כי היה בתחלה רד מאד ושפל בתכלית בהיותו בכח. ויורה על הדברי' הטבעיי' העולים ממדרגה  155א  למדרגה מחומר עב אל חומר דק עד יעלו אל איד רוחני בו יתדבקו עם הצורות הרוחניות כאידיות הדם אשר בלב בו תדבק הנפש האנושית כמבואר לטבעיי'. ועל הדברי' המלאכותיי' המעלים אידים וקטורי' דקים להדבק ברוחניות השכלי' וברוחניות הככבי' כמבואר בספר העצמי' לחא"ע וכמו שיתבאר בחי העולמים: צרור הצניף והשמלה שקושרי' בו הכסף הנכסף נקרא צרור כמו צרור הכסף לקח בידו (משלי ז, יט-כ). ואמ' אל צרור נקוב ולזה יורה לפי הנמשל על ציור החשוק הנפרד הנכסף הנקשר בנפש הרוח החדשה קשר אמיץ לא יתפרד בעד כל כח דמיוני וכל מלאכת הכהון418 והרוחניים הבלתי טהורי': המור מור יאמר על בושם טוב בעצמו ונותן ריח טוב לזולתו כפי מה שאמ' א"ח במ"צ. ויהיה א"כ יותר נכון שיאמר שהוא בושם הנקר' מושק ממה שיאמר שהוא מיר"ה והמושק מטבעו שני סגולות בלתי נמצאות ביתר הסמי' האחד כי הוא היותר מעמיד הריח מכל הריחניי' והנסיון יוכיח. והשני כי לגודל ריחו הנה סותם חוש הריח מהריח זולתו. ומצד שתוף השם יאמר על מי שמורה זולתו כי מור {נגזר} מן מי כמוהו מורה. ולזה יורה לפי הנמשל על העצם הנפרד המורה השכל באמת מצד שהוא טוב בעצמו כאמרו הודו לה' כי טוב (תהלים קו, א) ומצד שהוא משפיע לזולתו הדבק בו באופן שלם שיוכל השכל להרגיש בשפע ההוא ולהריח בו כאמרו והריחו ביראת ה'. ומצד שהוא מתמיד ומעמיד השפע ההוא לאשר נכון לו כמבואר התמדת השפע על האומה הישראלית אלפי שנים רבות מה שלא עשה כן לכל גוי שום שפע שופע עליו. ומצד שהוא סותם כל נפש עבד יה419 טהורה מהריח בריח אמונה אחרת זולת תורתו ית' כמבואר בחוש. שדי השדים הם כלי ספוגיי בו יתהפך דם הנדות האדום לחלב טוב ולבן. ומשם ינקו יונקי שדים מזונם. ולזה יורה לפי הנמשל על שני מנהיגי העמים בהנהגה מדינית והנהגה שכלית שצריך שיהפכו הדין לרחמי' בתורות ומצוות נבואיות באות ממקור התפארת המהפכת מדת הדין לרחמים לא לבד במצות הבאות ממלכות שהיא להפך מצד טבעה כי היא מדת הדין רפה מצד קבלתה מגבורה שהוא הנהגה בדרך שררה ואכזריות ושפיכות דמים הפך התורה שבכתב שיש בה מעוט שפיכות דם האדם כדברי ר' עקיבא השלם במדת הרחמים האומר אלו הייתי דיין לא היה אדם מת מעולם מפני {ידיעתו} להפך הדין לרחמים ולהפך בזכות הנדון כמבואר בתלמוד: 

			ילין הלינה נאמרת על התמדת הדבר כאמרו צדק ילין בה (ישעיהו א, כא). ולזה יורה לפי הנמשל על מי שבאו עליו ההשקפות בהצצות חטופות ואחר ישובו הרגל. ולבסוף ישובו שכינה שוכנת בהתמדה כדברי הממשיכי' האומרי' שהמורגל ישוב שכינה כמו שהוא מבואר לא לבד לממשיכי' אבל גם למעייני' שיקחו החכמות העיוניות בתחלה יקנום חטופות ואחר מורגלות ואחר מתמידות בהשכנה בם לא ימוטו מהם לעולם: אשכל הכפר מהנודע אצלנו מהכפר הנק' בלעז קנפר"י הוא מדמות מחצב ריחני ולבן ורוחני מאד עד כי אם יניחוהו מגולה ישוב אויר ויעלה למעלה. אך גדולו לא נודע לנו רק מהמקום הזה שיראה שהוא גדל כדמות אשכול ענבים רחב מלמטה וקצר מלמעלה. וכותבי פליאות המדינות הנאמנים אמרו כי מיריחו ועד ים המלח שלשה פרסאות ושם ארץ עין גדי אשר היה נולד בו הבלשמ"ו ומלך מצרים הוציאו משם ונטעו בגן ביתו ועוד היום קוראים אותו כרמי עין גדי כי הוא נולד כאשכול ענבים וזומרי' הכרם ונוטף הבלשמ"ו ועץ האילן דומה לכרמי יער.420 ולזה יורה לפי הנמשל על ההשפעות הנבואיות  155ב  שהם רחבות מלמטה בדבריהם עם ההמון ככל דברי תורה הרחבי' מאד כאמרו רחבה מצותך מאד (תהלים קיט, צו) שהם מובנים בתכלית ההבנה בפשטם. ואולם קצרים מלמעלה למי שירצה להבין סודם ושרשם אשר יש להם למעלה בעולם הספירה הם דקים וקצרים מאד מהבינם. והם כדמות מחצב עב לגסות פשטם. ואם יגלה אדם את סודם ישובו רוח חכמה רוח בינה רוח דעת ויראת ה': ומכל הצדדים מצד פשטם וסודם הם לבנים וברורים כיום לכל מבין עם תלמיד: עין גדי היא חצצון תמר (בראשית יד, ז; דברי הימים ב' כ, ב) הנה הוא לפי זה אחת מערי ישראל. ואולם לפי הוראת הלשון יורה על עין הרואה ועל עין המים. וגדי יורה על מזל פרטי מהמזלו' כאמרו העורכי' לגד שלחן (ישעיהו סה, יא). ועל כל המזלות המורות על מערכת הנולד כאמרם גד גדי וסנוק לא אשר רצו בזה התחזק מזלי: ולזה יורה לפי הנמשל על העין הרואה ומשגחת להופיע לכל אחד לפי מזלו אשר נולד בו. כאלו תאמר לנולד תחת כוכב בעל הנבואה ותחת שבתי בעל התורה. תורה ונבואה במקום אחד. יפה היופי יאמר על התאר כמו יפה תרי421 תאר. ויאמר על המעלה והחשיבות כמו יפה נוף משוש כל הארץ (תהלים מח, ג). וכמו ויף בגדלו ולזה יאמר422 לפי הנמשל על יפוי תארי שלמות הרוח החדשה מצד מה שהיא בחמר בעל תמונה ותאר. ועל יפוי מעלתו וחשיבותו אשר לו מצד שהוא מתעלה ומתדבק בנפרד: עיניך יונים עיני היונים מסוגלים בשתי סגולות האחת כי מבטם מבט אהבה אל בני גילם. והשנית כי מבטם תמיד אל קניהם גם כי יכלכלו אותם ויקחו להם בניהם אינם עוזבים אותם כמבואר בחוש וכמו שאמרו ז"ל אבל עינם תמיד לשוב אל קניהם. ולזה יורה לפי הנמשל על עיני החושק תמיד אל ה' כי גם אם ירחק משם בתכלית המרחק במציאות הנה תמיד עין תשוקתו אל מקום ממנו חוצב ומבטו שם הוא מבט אהבה וחשק נפלא באמרו כי בי חשק ואפלטהו. וגם אם יחריבו ויעלימו מושכליו והצצותיו היקרים לו כבנים הטבעים המעלימי' והמחריבים המושכלות לא בעד כל זאת יעזוב את קנו ומקורו לשוב שם תמיד אל ה' כארחות כל הנביאים ואבותינו הקדמוני': נעים הנעימות הוא דבר נמצא בדברי' העשויים במלאכה או בטבע נוסף על הדברים ההכרחיים בו ועל הדברי' הנעשים על צד היותר טוב אשר הנפש הרואה אותם מתנעמת בו כאילו תאמר באיש או אשה שלמת האברים ההכרחיים ויפת האברי' הנעשים על צד היותר טוב. ועם זה יש לה גודל מה בכלה ובקצתה אשר ינעם מאד לעין רואים כמו שאמרו חכמי המדינה שהגודל הוא נעימות על423 היופי. ולזה יורה לפי הנמשל על גודל השפע הבא למשקיף יותר מהמעיין אשר לא ישוער. כי אחרי השגת העיון תושג ההשקפה למי שהוא נכון לה וראשיתה היא לו הוד והדר ויופי גדול מיופי העיון ואחריתה ברבות ההשפעה רבוי נפלא היא נעימות שאין כמוהו כאמרו יראה אל עבדיך פעלך (תהלים צ, טז) שהוא פעל ה' המושג בעיון. והדרך על בניהם שהוא הוד ההשקפה הבאה על הבנים המביני' ומוכנים לה. ואחריה ויהי נועם ה' אלקינו עלינו (תהלים צ, יז) אם נהיה מאותה הכת. ואלו המדרגות הם הפחות ויתר אצל המעייני' כי בראשיתם יראו וישכילו מעט ויצאו מהמוחש, ואחר יתהדרו בחכמה. ואחר ירבה עליהם שפע העיון וינעימהו מאד ושאל למי שנסה: ערשנו הערש לפי מה שהבינוהו חז"ל הוא המטה הקטנה שבה יגדלו <הנערים ו>הילדים כאמרם ז"ל תינוק המוטל בעריסה. ויהיה אמרו הנה ערשו ערש ברזל (דברים ג, יא) שכשהיה תינוק היה ערשו גדול תשע אמות. ויסכים עם אמרם שהיה בעת מותו שלשים אמות עד קרסוליו: ולזה יורה לפי הנמשל על המושכלות הראשונות הנקנות בימי הילדות: רעננה הרעננות בעצי השדה מורה על לקיחת המזון בשפע ולזה יושאל על האדם המצליח בקניית ההצלחות  156א  ברחבה כאמרו כאזרח רענן. ולזה יורה לפי הנמשל על מי שהוא בתוספת ההשגה תמיד להשיג שלמות על שלמותו כי הוראת השלם הוא כאשר ישיג כי יש השגות אחרות על השגותיו ורודף תמיד אחריהם להשיגם כדברי השלם שבשלמים בסוף הארבעים אשר עמד לפני ה' תמיד אמ' אתה החילות להראות את עבדך (דברים ג, כד) כי כל מה שהשיג במאה ועשרים שנה לא היה נראה בעיניו שיהיה כי אם התחלה בערך אל מה שלא השיג. לא כמו רובי המתפלספי' החושבי' בלבבם ואומרי' שאין למעלה מהשגתם השגה ולמעלה מעיונם עיון: קורות הקורות הגדולות המסודרות בבתים הם מוכנות להכיל מה שיהיה נתון בעליה שעליהם. וכשהם מארזים הם יותר חזקות ויפות ממה שהם מעץ אחר ליקרת הארז על יתר העצים. ולזה יורה לפי הנמשל על הצורות הדמיוניות שצורות המושכלות נכונות עליה' כי המה יפות וחזקות בשובם מושכלות כמבואר לטבעיי': רהיטנו הקורות הקטנות המסודרות תחת הקורות הגדולות להחזיקם סמוך לכותל שהם נכנסי' בו ויוצאים ממנו מעט נקראים רהיטי' מלשון רהט אבתריה (בבלי, עבודה זרה א' י"ח ע"ב) כי מי שהוא רץ מעמך אל מקום אחר הנה הוא הולך ומתמעט כפי התרחקו מעמך כן אלו הקורות מתמעטות מהגדולות שעליהם ומחזיקות אותם ויותר כשהם מברוש שהוא חזק מאד הנקר' בלע' בוש"ו שהוא מקשיי מאד: ולזה יורה לפי הנמשל על הצורות שהם בחוש המשותף שהם מחזיקות אותם הצורות הדמיוניות והם יותר קצרות מהם בשלמות שהם יותר חמריות מהם כמבואר לטבעיי'. והם צורות רצות באמצעות החושי' הרצים להביא הצורות המוחשות אל המשותף. והם חזקות מאד מצד שלא יקרה טעות במוחש כשהוא על שלמות השגתו שלא יקרה424 חולי בכלי או חסרון באמצעי כמבואר לטבעיי'. מה שאינו כן למדמה שהוא קרוב להטעות ואינו חזק הראות כמו החוש: חבצלת השרון אם השושנה היא הפרח הנקרא רוז"י אם כן החבצלת הוא מין אחר מהשושני' הגדלים מהשרשי' שהם כמו בצלים כבצלי הכרכום והיא הייליו הלבן או התכלתיי ודעת רז"ל שהכל אחד ונקראת חבצלת בקטנותה ושושנה בגדלה כי אמרו נחבאת בצל כשהיא קטנה ויהי מה הגדלה בשרון ומקום מישור היא יותר נקלה להלקט מהגדלה בהר או בעמק. ולזה יורה לפי הנמשל על מי ששרשו ואבותיו ישבו בצל החכמה וגדל ביושר נפלא שלא יטה שכלו אל מה שהוא עמוק עמוק ממנו ואל מה שהוא למעלה ממנו רק שכל ישר נכון אל השפע היורד עליו מלמעלה כי מי שהוא בזה הדרך אפשרי הוא שינבא מאליו כי נפש האדם בסגולה שבה לקבל השפע הרוחני הנבואיי אם לא יטה אותה אחת מכחות הנפש אל אחת הקצוות מהמוחשות או דמיוניות או מחשבות גוברות שהם בנקלה יטוה אליהם לרוב ישרה: שושנת העמקים העמק נכון לרוץ אליו מי ההרים והגבעות ורפש וטיט היורד עליהם מלמעלה ולזה יקרה לשושנה הגדלה {בו} להטנף בטנופת ההוא אם אין שם גדר שומר אותה מאלה הטנופי': ולזה יורה לפי הנמשל על מיני הנפשות הנכונות להדבק ברוחניי' שמצד היותם בתחתית הרוחניות ועמקו לקבל מהעליוני' מהם שיקרה להם טנוף הכחות הטמאות השולטות בם ומשפיעות עליהם אם שומר טהור {אין} שם: החוחים כל עץ דק נוקב נקרא חוח ואותם החלקי' הדקי' הנוקבי' אשר בעצי השושנה נקראי' גם כן חוחים והם לה במדרגת השומר כי גם אם יראה שהם לרעתה מצד שהם מוכני' לנקוב עליה ולהשחיתה אינם אלא כשומרי' פן ישלח ידו  156ב  כל חי ללקטה ולהשחיתה כי ירא מפני החוח שלא ינקוב ידו את פיהו הנגש אליה: ולזה יורה לפי הנמשל על החשק הנפלא אשר יראה מעניינו שהוא מזיק למתדבק מצד כי זה יביאהו לחשוק בכל דבר רוחני ולא יבדיל בין טמא לטהור. הנה הוא עם זה טוב לשומרו שלא ילכד ברשת כל רוחני הבא להדבקה בו כי החשק האמתי כאשר הוא על שלמותו אליו ית' הוא ישמור אותו מהדבק עם זולתו כאשר היה דוד ראש החושקי' בה חשק אמתי שאותו החשק שמרו מהיות דבק עם זולתו ית' כאמרו על שלמה אשר חשק בזולתו ית' לא היה לבבו שלם עם ה' כדוד אביו שלא חשק כי אם בו ית': כתפוח בעצי היער תפוח הוא שם משותף לעץ ולפרי ושניהם יתוארו בתארים נבדלים מעצי היער ומשאר הפירות. כי אילן התפוח ואם אינו גבוה ומסובך כעצי היער הנה צלו ערב מאד מצלם מצד ששאר העצים אם שהם עבי הצללים עד שלא יראה בם אור גדול. ולא יורגש חום השמש ליושב בצלם. ואם שהם מעטי הצל עד כי יכם שרב ושמש ליושבי תחת דליותם. ואולם צל התפוח הוא אמצעי בתוכם לא יסבך סבוך עב ולא סבוך קל. שלא יגן מהחום הגדול ולא יגן שלא יעבור בו החום המועיל השוה בחומו. ועוד לו סגולה מכל עץ עושה פרי למינו כי כלם מקדימי' עליהם ואחר מוציאי' נציהם נציהם.425 והוא כמו שאמ' ז"ל מוציא נציו קודם לעליו. ועוד לו אחרת עליהם כי הוא ממהר בהוצאת פירותיו כמו שאמ' ז"ל כי משעת נציו עד גמר פירותיו חמשים יום. ופריו כשהוא טוב במינו הנהו מסוגל מכל הפירות שבו יהיו ד' חושי' חוש הראות יהנה במראיו כי הוא פתוך מלבנות ואדמימות הערב למראה. חוש הריח יהנה בריחו כי הוא ריחני מאד בריח משיב הרוח ללב כי הוא לביי. חוש הטעם יהנה בטוב טעמו שהוא משיב נפש האוכלו. חוש המשוש יהנה בחלקלקותו ואיכותו האמצעי בין החום והקור: ולזה יורה לפי הנמשל על עץ החיים הנאמר על עצם התפארת כמו שאז"ל על יעקב שנכנס עמו ג"ע ואביו אמר ראה ריח בני כריח שדה (בראשית כז, כז) אשר ברכו ה' ואמ' ז"ל שהוא שדה של תפוחי'. וכבר ידעת כי מדתו של יעקב היא התפארת והקו האמצעי וגוף האילן. וכל זה להדמותו אליו מצד שהוא בין עצי היער כי תפארת הוא בין הגדולה והגבורה אשר הם כמדרגת היער בערך אליו כי התפארת נקרא פנימי והם כמו ענפי' והוא קטן בערך אליהם כי הם גבוהים ממנו וצלם שהוא מגין על היושבים ומקבלים ממדתם. או כי הוא צל גדול שאין נכנס עמו חום חמרי ותגבורת הנצחון כי אם רחמי' גדולי' והוא צד החסד. או כי הוא צל מועטי שלא יגן מהחום החמרי אבל יגבר בו מאד לנצח ולהתגבר על הקמי' עליו והוא צד הגבורה. אבל צל התפארת ליושבים בצלה ובמדתה הוא נחמד מאד לרוב הרכבתו משניהם וממוצע ביניהם: וכן פרי התפארת שהוא התורה שבכתב והחכמה הנבואיית הנה הוא נחמד למראה מצד תוספת האורה אשר יראה המשקיף על המעיין וההמשכיי כאמרו באורך נראה אור. ונעים לריח אשר יריח בה מרחוק כל העתידות והחדשות המתרגשות ובאור426 בנמצאות לא לבד ברוח נבואיי אבל גם בידיעת סודות התורה כמו שכתב הרמב"ן שבה ימצאו כל העתידות למבין אותה. וטוב טעם אשר בה יטעם כל מעיין או המשכיי או משקיף טעם נאות לחכו ומתוק תחת לשונו שאין דבר בה הפכי לעיון כמו שטרח על זה מעשה נסים הסובב כלו על זה הקוטב. ולא הפכי להמשכיי כמו שסובב על זה כל ספר איכות הדבקות מראשו ועד רגליו. אף כי להשקפיי שהיא כלה סוד מסודות הנביאים ובניהם. ומהנה למשוש אשר ימשש בה כל אוהב בהמון הברכות הגשמיות והנאת התענוגי' והשררו' והגדולו' והכבוד והעושר וכל מיני מעדנות טובות טובות מאד לגוף ולנפש ימצא בה כי היא לא תצוה על דבר מנגד לטבע וקשה העשיה  157א  כי אם דברי' טובי' דברי נחומים ונעימי' כאמרו דרכיה דרכי נועם וכל נתיבותיה שלום (משלי ג, יז). וכל יעודי התורה בברכות הגשמיות לעדה: הבנים בן נגזר מבנין כי הוא כמו בנין בונה השארות השפע היוצא מהאב. ונגזר מבינה ונאמ' על הבחורי' החושקי' כאמרו אבינה בבנים נער חסר לב (משלי ז, ז) הולך בשוק אצל פנה: ולזה יורה לפי הנמשל על עולם הספירה שהוא בנין השפע היורד מעולם העלה הראשונ' והוא כלו בינה מבין עלתו תכלית ההבנה וגדול החשק להשפיע לעולם התנועה והתמורה: לחכי החיך מצד שהוא שוה המזג ולא יטה אל אחת הליחות הנה הוא יכול לטעום כל הטעמי'. ואם יגבר עליו אחת הליחות לא יתכן לטעום כי אם טעם הליחה ההיא. ולכן מי שירצה לטעום טעם נכון יצטרך להיות חכו נקי מכל לחה כמו שהחמר ראשון נקי מכל צורה לקבל כל צורה. והספיר נקי מכל מראה לקבל כל המראים: ולזה יורה לפי הנמשל על שכל נקי מכל אמונות ודעות כוזבות כי הוא אשר אפשר לו לטעום בשכלו האמת מהנפרד הדבק בו כי אותה ההשגה המושגת בהשקפה נקראת טעימה לא עיון ולא חכמה כמו שאמ' דוד ע"ה טעמו וראו כי טוב ה' (תהלים לד, ט): וכן קראו בעלי ההמשכה ההשגה ההיא טעימה כמבואר באיכות הדבקות: אמ' ואלה הדברי' אשר ספרם אבן סינה בהמשכה אמנם רצה בהם שיהיה לו טעם לא על דרך ההשגה העיונית הנמצאת בהקשי': וכן קראו א"ס בספר אורות אלקיות באמרו והקש בו הטעם הנבואיי המסוגל והשתדל שתהיה מבעלי הטעם בדבר מזה הרוח. כי לחשובי' ימצא ממנו חלק גדול. ואם לא תוכל על זה השתדל להיות מבעלי השכל. הנה גם הוא הבדיל בין בעלי העיון ובעלי ההשקפה בטעימה שיטעום המשקיף וישכיל העיוני: ודגלו הדגל הוא מפה צבועה ומצויירת ציורי' מורי' על מלכות ושררה מהמלכי' והשרי' והיא נשואה על נס להראות מרחוק של מי הוא המחנה או המבצר או העם או דבר מהדברי' וכשהנס ההוא אשר הדגל תלוי עליו יושם על איש או אשה משפחה או שבט יורה כי המלך אהבו וחפץ ביקרו ורוצה שיהיה מאנשי ביתו ותחת צל קורתו ומשמרתו: ולזה יורה לפי הנמשל על כ"ח מחנות לבנה המורי' על אופני הממשלות החלות בגברי' כפי השפעותם עליהם ועל כ"ח מחנות שכינה שהם כרגלים מרגלים שוני' מורים על מלכות המולכת בעולם התמורה וכפי שתחנה על איש מחנה מאותם המחנות כן יורה אהבת המלכות אותו והשגחתה עליו: סמכוני הסמיכה תעשה לדבר הנופל לפרקי' ואינו עומד בעצמו כמו שיקרה לאדם בהקבץ החום הטבעי אל הלב ויפקד מהמקומות הרחוקי' ממנו או בהתפשט החום אל שטחי הגוף וישאר הלב במעט חום ויחלש הוא וכל הגוף כלו עד אשר לא יוכל לעמוד בעצמו ויצטרך אז אל מסעדי' יסמכוהו. וזה יקרה לסבות ואחת מהם הוא תוקף החשק אשר באדם אל החשוק שיתפשט החום הלביי אל החשוק שהוא מחוץ עד כמעט לא ישאר {עוד} בו נשמה: ולזה יורה לפי הנמשל על החשק ההשקפיי שהוא גדול ותקיף אשר מפניו יקרה העלוף והשתוק כמו שכתב ב"ר באפשרות הדבקות. ובאמרו נופל וגלוי עינים. ואמ' ותרדמה נפלה על אברם: באשישות אשישה הוא שם כלי אשר מדרכו שימלא יין כאמרו אשישה אחת ואמ' אשישי ענבים ומרוב התמדת היין בו הוא מריח ריח גדול כמעט יותר מהיין ולזה הוא טוב להריח בו למי שיקרהו העלוף כי הוא כיסוד היין וריחו: ולזה יורה לפי הנמשל על העצם הנקרא יסוד מעולם הספירה אשר בו יתוסד כל היין היורד מהשפע העליון ושם הוא נותן ריחו כמעט שאומר ממה שהוא בעצמי' העליוני' מצד התמדתו שם ויהיה טוב היסוד שהוא צדיק ויסוד עולם (משלי י, כה)  157ב  מועיל מאד למי שנתעלף בחשק התפארת לקחת השפע ראשונה משם כי הוא יהיה למשיב נפש כפי שאמ' בני הנביאי' כי משם יינקו הנביאים אשר לא יעלו עוד וכן משם יתחילו החפצים לעלות עוד: 

			רפדוני הרצפה שאדם עומד עליה נקרא רפידה כמו רפידתו זהב (שיר השירים ג, י). והדבר המעמידו על רגליו יקרא רפידה ולפי שריח היין עולה למוח וסומך אותו שלא יפול מרוע חולשה באפס החום הטבעי העולה אליו מהלב יקרא ההרחה סמיכה. ולפי שריח התפוח הולך אל הלב ומחזקו ובחזקתו יתחזק כל הגוף ויעמוד על עמדו יקרא ההרחה ההיא רפידה. ולזה יורה לפי הנמשל על מי שחשקה נפשו אליו ית' וחפץ להדבק בתפארת והמלכות מושכת אותו באהבה אליו והוא אינו חפץ בה כי רוצה לעלות משם אל האלקי' הנה הוא יבקש ראשונה להסמך על ידי רוח והשגה שישיג היסוד שהוא עולה למעלה מהמלכות אשר הוא המקור אליה והוא המכיל כח כל העליוני' ממנה. ואחר יתור לעלות אל התפארת ולהיות עומד על שני רגליו על רצפת הנצח וההוד שירפדוהו ויעמידוהו על רגליו לעלות אל התפארת כי הם התפוחי' היוצאי' ממקור התפארת עם היותם גם כן יוצאים ממקור החסד והגבורה הנכחיים להם. הנה הם כמו כן מקבלי' מתפארת שהיא למעלה מהם בקרוב כמבואר לבני הנביאי' המציירי' עולם הספירה וצנוריו: חולת אהבה עם כל חלי וכל מכה הכתובה בספר הרפואה תמצא חולי החשק והוא גדול מאד מצד שהוא אורב במוח ובלב ובכבד ואין לו תקנה בכל מיני רפואה כי אם בחזוק לאלה האברי' הראשיי' במיני הריחני' ביין ותפוחי' וכמהני' בכל מיני הרגשות החושי' בקצת מיני התפוחי'. ולזה יורה לפי הנמשל כי מי שחשקה נפשו באלקי' אין לו רפואה בכל מיני חכמה שילמד וידע כי אם בהריחו בעולם הספירה לא בראשיתו מלמטה אלא בהריחו מה שלמעלה: שמאלו תחת לראשי וימינו תחבקני טבע המחבק האוהב לשית יד שמאלו תחת ראש הנחבק ויד ימינו בה מחבק להורות כי כל אשר יש לו רוצה שיהיה תחת ממשלתו בלב שלם שהוא מצד שמאלו וביד ימינו שהוא שולט בו לעשות כרצונו הנה הוא נכון לעשות בו כל חפצו מרוב אהבתו אותו. ולזה יורה לפי הנמשל על הכחות העליונות המראות אהבה לאיש מהאנשים שבתחלה הכל שת תחת רגליו כי ישליטוהו על רבים בכח היד ובגבורה ואחר ימלאו {כל} חפציו בחסד ובחנינה: 

			הרחבת המאמר הקצר מהשתרע עליו המשל והנמשל לספקות 
הנופלות בהבנתו: 

			הספק הראשון הוא כי לפי המשכות הדברי' אשר אמר אם לא תדעי ואמ' ורעי את גדיותיך בדרך אהבה וחיבה יתרה והגדת לה מה שתעשה. אם לא הפסיק דבר בנתים. איך התחיל אחרי כל זאת לגנותה תכלית הגנות ולדמותה לסוסיה הנכונה על הרוב לשאת משואות ולהוליד ממסרי'427 מרוב זרמתם: השני כי יראה שהמרכבות ממצרים הם סוסי' זכרי' לא נקבות כאמרו ותצא המרכבה ממצרים בשש מאות וסוס במאה חמשים וא"כ איפה למה פרעה ישים ברכבו סוסיות נקבות לא גנות הוא לו: השלישי כי בתחלה שבח אותה כי נאוו לחייה בתורי' וצוארה בחרוזי' כאלו יאמר שאליו ראוי לעשות לה שני אלו התכשיטי' ואחר כשפרש נדרו לא אמ' לעשות {לה} כי אם תורה428 זהב ולא דבר מהחרוזים: הרביעי הוא למצא מה יחס יש בין דברו מאמרו תורי זהב נעשה לך ובין אמרה עד שהמלך במסבו נרדי נתן ריחו כי זהו מאמר שאין לו טעם ולא ריח עם הבא לפניו ואף לא עם הבא אחריו שאמר צרור המור דודי לי: החמישי אם אשכול הכופר הוא תאר מתארי הדוד למה פסק הענין בין תאר צרור המור ובין תאר אשכול  158א  הכופר בדבור בין שדי ילין: הששי אם בכרמי עין גדי הוא מקום צמיחת הכופר (לא)429 היה ראוי לסמוך אותו אל אשכול הכופר ולא להפסיק בענין באמרו דודי לי: השביעי הוא לראות מה ראה על ככה הרועה. ומה הגיע אליו לשבח הרעיה שני פעמים תכופות ביופי גופה ויופי עיניה מה שלא עשה כן עד כה ולא מצאנו לה מאז שגנה אותה לא דבור ולא מעשה כי אם אמרה בין שדי ילין אשר זה הוא לה יותר לגנאי מלשבח: השמיני הוא בתארי' אשר תארה אותו הרעיה מתוארי' מתחלפי' שהתחילה לתארו ואחר תארה הערש והקורות והרהיטי'. ואחר תארה היא עצמה הזה ספור מתיחס אבחרהו: התשיעי הוא אמרה הביאני אל בית היין שלא פורש מי המביא או הדוד הקרוב או המלך הרחוק: העשירי הוא כי לא פורש אל מי אמרה סמכוני רפדוני: 

			ואולם הרחבת אלו הדרכים הקצרים לפי המשל והנמשל יורחבו על הסדר לפי כונת הספר איש איש על מקומו: 

			א' לפי המשל הוא מן הראוי שיחוייב לרוב הראות תוקף תשוקת העלמה הזאת להדבקה עם הרועה כי כאשר אמר לה שתרעה את גדיותיה ואחר תרביצם על משכנות הרועי' אשר שם מושב הרועה שהיא בלא ספק מהרה הרעיה והאיצה הגדיים לרוץ אל מקום שם הרועה למען תרוץ אל ההדבק בו אשר שאפה רוחה זה מהיום הראשון ועסק אין לה כי אם להשיג זה המבוקש ולזה אין ספק כי במרוצתה עם גדיותיה פגע בה הרוע{ה} הבא בבקרים להשגיח על הרועי' וראה אותה הורסת המצב ומצעד רגליה ורגלי הגדיים אשר עמה ושפט כי זה הוא לה מצד תאותה המרובה אשר בקרבה להדבק בזכר בזולת בא עתה עת דודים וגנה אותה ודמה עניינה לסוסיה השטופה בזמה והיא בכרה קלה משרכת דרכיה: ולפי הנמשל הוא כי מי שהתחיל לטעום טעם ההשקפה הנה הוא הורס המצב בהסרת המדות הפחותות ממנו ומהעם הנהוגים על ידו ולא ילך בסדר המדרגה לתשוקתו הגדולה לעלות אל ה' הוא והם כרגע בלי זמן עד כי יצטרך מפני רוב מהירותו להנהיג את העם ביד חזקה ולמלוך עליהם בחימה שפוכה להפוך לבם ומדותם הבלתי ישרות אל היושר ושכלם הטמון אל ההשכל אשר חלוף זה לא יתכן ולא יושג כי אם בזמן ובהרגל רב והמבקש לעשותו בלי הרגל רב לא די שלא יישיר זולתו אבל ישחית עצמו אם לא יעזוב את אשר יזמו רעיוניו כאשר קרה למשה איש האלקי' בצאתו מארץ מצרים אשר חתר ליסר את העם וללמדם תורה על רגל אחת ובקש להפכם מההפך אל ההפך בכח גדול וביד חזקה ובהתמדה גדולה אשר לא יוכל איש לסבלה. כאמרו וישב משה לשפוט את העם וגו' מן הבקר עד הערב למען היישירם מהרה אל אורח סלולה ודרך ישרה שלא יצטרכו אל רופאי הנפשות שהם שופטי העם ושוטריו. וטעה בזה לשלמות נפשו אשר חשב כי כל העם מקצה שלמי הנפש וישרים הם וקרוב הוא להיישירם כמעט בלא זמן והרגל רב. והוא לא ידע כי נפש העם הפוכה לנוכח האמת שהוא אורח עקש ופתלתול והבא להפכם מההפך אל ההפך בלי זמן ובלי הרגל. לא די שלא יוכל להם אבל ישחית הוא והם יחדיו כדברי יתרו אליו אשר הכיר יותר טבע העם הרע ממשה ואמ' לו נבול תבול גם אתה גם העם הזה אשר עמך. ולא תעשה כל מאומה לא זו הדרך ולא זו ההיישרה הנכונה כי אין ראוי לעשותה כי אם בזמן גדול ובהרגל רב. ולכן היה אתה לעם מול האלקי' ללמדם מעט מעט לא תוכל ללמדם מהר ותן להם שופטי' כאשר יתבאר בעיני העדה ברחבה: ובזה הורה לנו חב"י בצאתו מאי  158ב  ההצלחה להשלים את האומה כרגע שלא יכול להם וברח מהם ושב לאחוזתו ואי הצלחתו ועזב הסוס אסור בבהמותו והחמור אסור באבוסו כי לא ידע לעשותו באורך הזמן כאשר עשה מרע"ה. כי לא ידע להעלותם אל ה' ולא יפרוץ בם כמרע"ה אשר נשמר מזה הוא והם והסתיר פניו עד בא עתו אשר תמונת ה' הביט ועמד עם ה' דבק בבא עתו והדריך את העם מעט מעט בארבעי' שנה אשר עמד עמם. 

			ב' לפי המשל יראה כי מנהג פרעה היה לרכוב על סוסיה לא על סוס זכר כפי מה שאמ' ז"ל במדרש כי בשעה שיצא פרעה לרדוף אחרי ישראל אמ' תנו לי סוס זכר שארכב עליו אשר מזה יראה כי בשאר רכיבותיו היה רוכב סוס נקבה. ואולי הסבה בזה אם להבדיל מרכבו ממרכבי שריו שיבדל מהם כדרך המלכי'. וגם לסבת תנועתה שהיא קלה משל תנועת הזכר. ועוד שלא תצטרך בעת המרוצה להתעכב נקביה כזכר. עם כי הרוכב נקבה הוא סבה שכל רוכבי הסוסי' מתאחדי' לבא אחריה. ובזה תפארת למלכי' שלא יוכלו עבדיו להקדים סוסיהם לרוץ לפניו כמו שהיה אפשר זה אם היה רוכב על סוס זכר. ואולם ברדפו אחרי בני ישראל היתה כוונתו להפך או לסבות אחרות: ולפי הנמשל אין ספק בו כי ההיולי אשר הגלגל בכללו רוכב עליו תמיד הוא במדרגת הנקבה כאשר קראוהו הקדמוני' כאפלטון וזולתו. והוא קל ברגליו להתפעל מהגלגל ואינו מתעכב מלקבל צורותיו. והוא הולך בראש לכל הרוכבי' כי לא יתכן לעולם הספירה לרכוב בהיולי אם לא ירכבהו תחלה הגלגל כי אחרי חול הצורות הטבעיות יחולו הצורות האלקיות לא זולת זה. וכשהוא רודף אחר ישראל לאבדן הוא רוכב על סוס זכר שאינו קל להתפעל כי הגלגל אינו יכול על האומה להשחית זכרה: ג' לפי המשל אינו הכרחי הזכרת החרוזי' בנדר כי יובן מצד הפחות והיתר שאם יעשה התורים שהם גדולים מזהב אף כי יעשה החרוזי' שהם דקי' מהם מלבד כי הם נרמזי' בנקודות הכסף שהחרוזי' מזהב ומכסף כרבידי העלמות הנעשים מדברי' מתחלפי המראי': ולפי הנמשל אין ספק כי אם ישיג כל הנרמז בתורים כי ישיג הנרמז בחרוזי' כי הוא נמשך אחריו ומתחייב ממנו עם כי המצוות הם נקודות נקודות מובחרות מכסף: ד' לפי המשל יחס אמרה בעוד שהמלך במסבו עם תורי זהב נעשה לך הוא יחס ההתנצלות אשר יעשה הנחשד אל החושד בו במה שאין בו. כי התורי' והחרוזי' מורי' כי היא צריכה מתג ורסן לתשוקתה הבלתי משוער ומוגבל כמו שיעשה לסוסי' הרצים בלי רשות בעליהם והיא מתנצלת כי כבר חשק בה המלך והביאה אליו והיא לא חשקה בו כי הוא חשק מוגבל אל דודה לא אל זולתו: ולפי הנמשל יורה כי כבר חשק בה המלכות ולא חשק בה כי אם בו ית': ה' לפי המשל אין אשכול הכופר תואר אל הדוד אבל הוא תאר לכל אחד משדיה שדודה {ש}ילין בין שדיה יעשה אותם כאשכול הכופר הלבן ובעל ריח ורחבים מלמטה וקצרים מלמעלה לא מעוכי' כדרך העוגבי' אשר עשו דדי חשוקותיהם: ולפי הנמשל הוא תאר אל הנבואות התוריות היוצאות מפי הנביא המורה בצדקה ובשלמות גדול מצד שלמדו הכח הנבואיי לסדר מצוות ותורות אלקיות לא נימוסי' וחקי' אנושיי' לא יחיו בהם חיי עד כאשר יחיו בדת האלקי' כאמרו אשר יעשה אותם האדם וחי בהם: ו' לפי המשל לא מצינו שאשכול הכופר צומח בחצצון תמר הנקרא בעין גדי ולזה ראוי לומר כי כנה שמו בשם מורה על דוגמת המזל שהוא המקום שיתחברו שם בזמן שיורה עליה מזלה כי הכל תלוי במזל כמו שאמ' ז"ל ואפי' ספר תורה בהיכל. גם כי אמרו אין מזל לישראל רצו בזה שאין להם מזל חזק שלא יוכלו לבטלו בתפלות ומעשים טובים: ולפי הנמשל ג"כ אנו רואים הנבואה  159א  תלויה בעת ובזמן זולת זמן אם מצד העליוני' ואם מצד התחתוני' ואם שניהם יחד כאמרם ז"ל על ידיעת מעשה מרכבה שהיא מאותו המין אכתי לא קשאי. וישעיה ויחזקאל תלו נבואתם בזמן שנה וחדש ויום: ז' לפי המשל כאשר ראה שני תארי' בה. האחד מדותיה הנעימות שאינה חפצה בזולת בן גילה. והאחד שהחשק שיש לה בו ימנענה מכל חושק בה זולתו. תארה בשני יפויים ביופי עצמותה שהם מדותיה היקרות וביופי עיניה שלא נתנה עיניה באחר: ולפי הנמשל אין לך יופי והדר לנפש האדם כי אם הנפש אשר לא תכנס תחת {אחת} הדתות הנימוסיות כאשר יזדמן. ולא מלאו לבו להכנע כי אם לדת האלקית באה מאת ה' מן השמי'. ואין לך עיון אמתי צודק כי אם מי אשר עינו תמיד אל ה' לבטוח בו ולתור שפע יורד מאתו ולהדבקה בו לא בזולתו כאשר היה לבב דוד ע"ה כל ימי חייו לא כשלמה אשר נטה: ח' לפי המשל תארי הרעיה הם מתייחסי' מאד לפי התנצלותה שהיא מתנצלת על בקשתה ההדבקותה עמו קודם עתה שאינו מצד תוקף חשק בלתי מוגבל אבל הוא מצדדים רבים: האחד מצד שלא יכלה לשער שיגיע לה היזק בדבוק ההוא מצד יפיו שהוא סבה להרבות החשק עד שלא ישוער הצער האפשרי לבא מצד שלא בא העת. והשני מצד שהוא נעים מכל צד שאי אפשר שיצא מהרעיה צער. והשלישי שלא יקרה לה היזק כי הערש רענן וחזק שלא יחשוב להשבר בתנועתה. וכן קורות הבית והרהיטי' אשר המטה נשען עליה חזקי' כראי מוצק מלבד כי גם אם היה בהתחברות ההוא קצת אפשרות היזק הנה הוא יותר ראוי להכנס בו מהיות עוד בסכנה גדולה אשר היא בו תמיד כי היא כמו חבצלת השרון שכל הבא ללקוט ילקוט וכשושנת העמקי' שכל טיט ורפש נופלים עליה: כן כל בחור ושר ומלך בא ללקוט אותה ולהתעלס עמה באהבים וכל פתי חושב ללקחה לו לאשה או לרעיה כאמרם כי אינה בעולת בעל: ואם יקחנה הרועה לו לאשה הקולות יחדלון והעוגבי' לא יהיו עוד: ולפי הנמשל כמו כן החושק להדבק ימהר את הקץ בטרם בא עתו בחשבו כי יופי השפע ההוא ונעימותו לא יתכן שינגד לטבע והוא לא ידע כי אינו מזיק מצדו כי אם מצד גריעות החמר אשר לא יוכל לסובלו כי אם אחרי אשר הכין לו הכנות רבות. וגם חושב כי אחרי שעיונו הוא חזק מצד שהוא מיוסד על המושכלות הראשונות. וכי הוא משער תמיד שיש למעלה מעיונו עיון ודמיונו וכל חושיו חזקי' ובריאים לא יטעו בלכתם אל המושכלות שאחרי כל זאת לא יתכן שינגד לו הענין האלקי והשפע הבא בהשקפה וגם אם יש בו צד אפשרות חזק הנה הוא יותר ראוי לו להכנס באפשרות ההוא מהיות עוד באפשרות הקרוב מההזק הבא עליו בהיותו עומד בזולת דבקות בו כי כל הכחות העליונות מושכות אותו אליהם וכל ההשפעות הרוחניות שופעות בו ויכולות עליו כל זמן היותו נפרד מהרוחניות האלקי: ט' לפי המשל לא יעלם מי המביא אל בית היין כי יודע בהקש מאמרו למעלה הביאני המלך חדריו. גם יובן מצד אמרה ודגלו עלי שיש למלך דגל לא לרועי': ולפי הנמשל המלכות היא המביאה הנפשות אל בית היין והתענוגי' לא התפארת והיא הנותנת הדגל והמלוכה: י' לפי המשל לא יוגבל מי ומי הנקרא מצד שיסמכוה באשישות כי המתעלף יקרא לכל השומע שיוכל לעזרו כמי שהוא טובע קורא לכל שיוכל לעזרו: ולפי הנמשל קורא לכחות העליונות המיישירות ועוזרות הבא לטהר שמסייעין אותו:430  159ב 

			סדר המשל ברחבה כפי הוראת דברי הספר החתום:

			עם עוצם תשוקת העלמה לבא אל מקום החפץ אשר אמר לה דודה ללכת על משכנות הרועים מקום שם משכן הדוד לא יכלה להתעסק במלאכת הרעיה את גדיותיה כמבואר במדות שהחושק בדבר לא יעשה דבר אחר בשלמות לתגבורת תענוג החשק לתענוג שאר הפעולות. ולזה קרה לה החסרון ברעיית הצאן כי לתשוקת הדריכה אליו מהרה חושה לא עזבה הצאן לרעות די מחסורם למהר לשלחם ולנהלם אל מחוז חפצה להועיל לה ולהם לפי דעתה לא לפי טבע מרעיתם. ולמען החישם שילכו עמה ולא יתעסקו עוד בנגיחות כאילים המנגחי' בקרניהם. הנה האיל המנגח הכה תכה במטה אשר בידה למען לא יעמדו עוד ויעקבו את דרכה ובזה העלמה באה הכה ופצוע על ראשי הרועים המנגחי' מן הכבשי' ומן העזי' ההולכי' לאט לרגל המלאכה אשר לפניהם ובחרות אפם בהם לבהלם. והרועה ראה עניים ויוכח באמת העלמה על כל מלאכת הרעייה כי לא ידעה מה והשחיתה את דרכה ודרכם למהר לשלחם לרוב חשקה אשר בערה בה ויחשבה לאשה חושקת כל עובר ויהי מה ויורדת לבהלה בכל פעלה כי אין מעצור לרוחה. ולא אבה הכלימה וסתר פני' ישים להוכיחה. ואמ' לה לסוסתי הצעירה כבכרה קלה משרכת דרכיה לרוב תשוקתה וקלות תנועתה. אשר שמתיה ברכבי פרעה המלך הגדול הרוכב על הסוסיות ויודע לקבץ בין ההפכים מדרכם431 כסל למו אשר המה חושקות וממהרות לרוץ בתנועה קלה אל חשוקיהם. ואם ירוצו לרצונם ישחיתו ארחות דרכם עם העיירי' כי צעירות המה לימי' והוא בחכמתו שם להם מתג ורסן לעכב מרוצתם ויעזבם עם נקודות חשקם שיוכלו יראו את חשוקיהם ולא יוכלו יגעו בבשרם. וזרמת סוסי' זרמתם כי קשורות המה ברסנן פן יתעוללו בן העיירי' וישחיתו את יכולם. אליה דמיתיך את רעיתי כעת חיה אשר למדתיך מלאכת הרעיה בשובה ונחת לא במהומה ולכתך בדרך במנוחה לא לרדת לבהלה עם מהומת החשק הפרוץ מאין חומה. ומתג ורסן אין לבלום תאות לבך אשר השיאך להרוס מצב הצאן לעלות ההר זה חמדת לשבת בו. ולא זו הדרך להבהל ברוחך ולפרוץ לרוב את חשקך כי חק החשק ומשפטו להסגר פנימה ככבודה בת מלך ולעשות מעקה לתאותו. וחבל ומעשה עבות לקושרו ולשמרו על מקומו עד בא עתו עת דודים. לא כחשק הסוסי' והפרדי'. על כן אמרתי כי אין תקוה לאחריתך אם לא קשור אקשרה תשוקתך. כי על כן ראיתי את פניך כראות פני אלקי' ותרצני באהבי' יתגלו באחרית הימים. ואולם בעת הזאת הגעת לשלמות אשר נאוו לחייך להתנאות ולהתפאר בתורים העשויים לעדי עדיים על לחיי הסוסי' לשמור פתחי פיהם מלכת לכל חפציהם אל מקום החפץ כי אם ברצון איש ואיש הרוכב על גביהם. אשר מפניהם גם גאותם432 גם חשקתם לא ימושו מעל צואריהם ממראה עיניהם אשר יראו כסף או זהב עליהם. וגם על צוארך ינוה כי בו ילין עוד חרוזי' העשויים למשוך בם הסוסי' ילכו לאחור לא לפנים ולא יסבו בלכתם כי אם לעשות רצון קונם. והיו לעטרות למו בהעשותם מכתם אופיר (ישעיהו יג, יב) כסוס כפרד אשר רכב בו המלך והשרים לא מעורות גדיי העזים כסוסי העבדים. כי המה אלה הסוסי' או הסוסיות המקושטו' באלה התורים והחרוזי'. נתוני' נתוני' המה בין החשק לרוץ לבהלה ובין המשמר פן יכשלו מרוב תאוה באה. ולשמורך מתשוקה433 זרה ולהלבישך מחלצות החשק הנכון אל לבך. תורי זהב נעשה לך אני בדבור והאומן במעשה מכספי וזהבי. עם נקודות הכסף מהחרוזי' אשר עמהם תוכלי לכסוף בי ולא תרוץ לקראת חשק זולתי ובשובה ונחת תבואי אל מקומי ולא במהרה תרוצי להדבקה בי עד עת בא דברי. ואם לא זאת תעשי אין תקוה להשיג {לאחריתי} כי כל עוד חשקך בך בהול בלא גבול לא ישקוט ולא ינוח על חשק אחר לבד כי כלם כאחד יהיו יחדיו חשוקי' בכל דרכי המבוהלים המחפשי' איש בין האנשי' הנה כל הנפגשים יחשבוהו כי הוא הוא  160א  ולא יראוהו. ואם ככה את עושה לי עלי אל תבטחי כי לא תנוחי לגורלי: וכשמוע העלמה את תוכחת דודה לא נפלו פניה ולא נאלמה כרחל לפני גוזזיה ואף השיבה אמריה לו לאמר הן אני ידעתי כי ברעית הצאן אולי לא נבונותי אך אני לא אבחר דרכם כסל למו (תהלים מט, יד). ואם עצרתי כח להסיר כעס וזעם ומלחמה מהצאן צאני. הנה בזה בחרה מפנינים נפשי בחשבי כי טוב הדבר אשר אני עושה. אך אם אתה לא כן דמית לא אשיבך מלין. אך לזאת אשיב אל לבך ההומה עלי ועל נפשי באמרך כי היא פרוצה אין חומה ואין גבול לה כעיר נצורה כי כל חשקי שמתי לחרדה לחשוק כל הבא על רוחי וכל היושב ממולי בכל תאוות באות בטבע ולא בבחירה. אשר אינם מיוחדות כי אם כוללות. ואני את נפשי הצלתי לפני כסא כבודך כי את אוהבי אהבתי בבחירה שכלית ומכבדי אכבד ברצון פרטי לא בטבע כולל. הלא תראה כי זה ימים בעוד שהמלך {היה} במסבו במשתה היין וכל מיני מגדים לפניו מובאים ונרדי הגדל בגני נתן ריחו (שיר השירים א, יב) על434 למרחוק כי רוח חזק נשבה בו עד הגיעו לאפו ואותי זכר על שלחנו. וחשקו בערה בו. ויביאני אל היכלו כלו אומר כבוד לשמי לכבדני בא נגד פני מלך חפץ ביקרי. והוא גם יצא לקראתי בתופי' ובמחולות בשיר עגבים ומיני מגדנות ואמרי דודים חושקי' לעיני העמים והשרים. ואני כחרש אשר לא שומע דבריו וכאלם לא יפתח פיו להשיב חושקי דבר דבור על אופני (משלי כה, יא) ממתקי הייתי לפניו והוא כגבר עברו יין עבר על פי מדותיו לאמר מדוע ככה החשיתי דומיה ממאהביו ולא חשתי על כי כמה לי בשרו ומעיו ונכספה וגם כלתה בי רוחו ונשמתו. וידו שלח מן החור אשר מעל צוארי למשש מתחת למדי את בשרי ואחור כי נסוגותי חרה אפו לבלעני ולהסיר כעסו מעלי השיבותי אל נא יחר אפך באמתך אשר לא פניתי אליך פנים משחקי' אל פנים חושקים כאחת הבתולות. כי בצרור המור (שיר השירים א, יג) יאטם כל ריח טוב זולתו מהמריח בו כן דודי החשוק בעצמי יאטום אזני משמוע בקול מלחשי' וחושקי' זולתו והוא לבדו כאיש הדבק באשתו בין שדי ילין (שם) ידו בכבודו וביופיו הוא ולא אחר. כי לא עתה יגדלון ופניהן יחורון כצמר לבן אם לא חלו בם ידים לנגוע בם כי כמו שישמרו אשכול הכופר הלבן מנגוע אליו ידי אדם פן ישחירו לבנותו ויבאישו את ריחו ויפריחו את רוחו כי אם היודע למשש בו כן שומר דודי את הוד יופיו435 מיד כל איש הבא לנגוע בו כי אם הוא באשר הוא יודע משש בנקיון כפים ובעת וזמן אשר יראה לבא אלי באחת הכרמי' שהם מעין מזלי אשר יזלו ממרומי' להדבקה בו ולהתעלסה באהבים עמו. אז השיב הרועה אם כן איפה הנך יפה רעיתי במלאכת הרעייה שאת רועה שלי אם מגמת פניך היו מועדות להסיר המדות הצואות מצאן מרעיתך כי טוב הוא אם יכול תוכלי להם. וגם הנך יפה בענין החשק הואיל ועיניך כעיני יונים המביטים תמיד אל קנם ולא כפשע בינו ובין רגלם שלא יפנו אליו ולבם תמיד עליו ובעד כל דבר טוב או רע לא יחליפוהו ולא ימירוהו. אך שמעי בת וראי כי לא {בא} העת עת דודים ולא הגיע הצפירה לצפור בחדר משכבך ועל מטתך כי נערה רכה וענוגה את. והנערה אשר תיטב בעיניה את דודה להדבקה בו לא יכלה להתמהמה עד אשר תגדל. ולא תבכה על בתוליה אם הסר יסיר אותם אישה ממקור דמיה. כי על כל פצעים וחבורה תכסה תוקף האהבה הרבה והעצומה. על כן אמרה אל {נא} תמנע מהלוך אלי מדאגה מדבר פצע וחבורה ומכה טריה. ומפחד ורע{ד}ה כי במקרה ופגע הבתולות הצעירות הבעולות מבעל גם אני יקרני כי כלן מתנשאות לגברים ולבעלים לא טובים ולא יפים בעיניהם ולא יתנו יקר לבעליהן אשר על כן יכאיבו הבעלים כל חלקה טובה וכל נערה בתולה צעירה לימים בידם יתקלקלו. ואתה לא כן נתן אותך לי האלקי' כי הנך יפה דודי בעיני מכל האנשים. ומאשר יקרת בעיני מכל אנוש יקר מפז ונופת צופי' כל מעשיך יהיו ממתקי' אין כאב ואין צער נרגש באחד החושי' אפשרי ממך יצא. גם לא יתכן ממתוק יצא מר אף כי ממך שאתה עם היופי אף נעים ונעימותיך המה ינחמוני ואם ינצחוני ברוך הגבר והגבירה אשר נצחהו המנצח בנעימותו. וגם אם תנצחני במכאובי על משכבי  160ב  לא תירא מפחד פתאום ומכל דבר רע פן יקראני אסון. או מן436 המטה תחשוב להשבר בהתאבקך עמדי. כי אף ערשנו רעננה וחזקה בסמוכות נשענות על נס חזק כעץ רענן. גם לא תירא מכובד יכבד על העליה כי כל קורות בתינו ארזים חזקי' ואדירי' לא יחשבו להשבר מפני כל. אף לא תחוש על הקיר אשר הם נשענים עליו הקורות פן יכשל כי רהיטנו הסומכי' את ידיהם המה ברותים עריצים אשר הקורות נשעני' עליהם שלא יטו לארץ מולם: על כן על כל דברי האהבה הזאת אל יעצרך הגשם הנכאב לפרקי'. והערש והקורות והקיר אשר מדרכם של בתי הגנות להיות נחשלים כי כלם חזקי' ונכוחי' למביני'. והיה כי תאמר אלי איכה אשא נפשי בכפי למהר קץ הימים בלא עתי לסבול עול סבולי וכאב אנוש תחת ירכי. הלא טוב לי לדעת לעות את עת דודיי ואגדלה את עצמי וירוח לי. הנה נא ידעתי כי טוב לי מעט מכאוב בצדקה ואפשרי רחוק: המוציא נאמנה מנזק רב וצוקה באה באפשרות קרובה משבת על פנת תקוה ומי מנוחות לעת כזאת. ולהיות נכונה בכל עת לעתות בצרה. כי גם אם אנכי כחבצלת השרון אשר אין לה ריח ניחוח באפי עוגבים כחבצלת היושבת בגנים. ולכן לא ירדפוה אנשים והייתי גם אני לישרת לבב כאשה עזובה מהם ועצובת437 רוח החשק מבין עיניהם כי לא פניתי אליהם בכל עגביהם וחשקיהם. אשר לזה לא יחרד לבי בימי ולא יתר ממקומו להחישה מעשי ולהרוס ולנתוץ בתולותי ובחורותי הנה עם זה גם אני כשושנת העמקי' הנטועה בעמק השדים עליה שופכו אשורי החיים המהלכי'. ואשדות הפסגה השופכת רפש וטיט וחשכת מים עכורי'. וארוה כל עוברי דרכי'. או נהרות ישטפוה ומים עזים כי שומר אין לה ונוטר אין לנפשה. אף שם משמות שדה בעל לא יקרא לה וכן אנכי בימי חרפי אשר פה אשב כי קויתיך. ושמך וזכרך לא פרשת על אמתך. יומם יאספון עלי נכים ואנשים רקים ופוחזי' לקחת את נפשי ובלילה שירו של שר האלף עם המלך עמי ועגבו על לבבי לצוד אותי ואני אין לי פה להשיב חורפי דבר אמת לאמר כי אשה עצורה ויעודה לך אנכי ולא מצח להרים ראש ולשון מדברת גדולות לאמר למלך ולשרי' אשר אתו הדוברי' בי להתחתן בו כי הוא בעיני ככלי יקר אין לי חפץ ביקרו: על כן תבחר מחנק נפשי אם לא תושיע ימינך לי ותצילה מיד כלב יחידתי ומיד כל שואל והומה את נפשי: אז השיב הרועה גם לזה אל תבהלי ברוחך לעשות בלא עת מעשיך בימי נעוריך ולבך אל ימהר להוציא דם נקי ממעך כי דבר בעתו מה טוב ומה נעים ולמה תמותי בלא עתך מפני חמת המציק אותך לקחת לו לאשה. הואיל הלך לבך אחרי אהבתי והוא תקוע בה ולא יסור ממנה. כי כשושנה בין החוחים שכונה ושמורה עד כי כל רואיה יכירון כי אין לה חפץ בכסילים אותה ילקוטון. ואם יום יום אהבתה ידרושון חוח בידם יעבורון. כן את רעיתי בין הבנות המשחקות בעיני חשוקיהם ומונות438 את דודיהם להם לכל אשר ירזמון עיניהם ערוכה ושמורה מכל הבא בידו לקחתך לו לאשה או לשגות תמיד באהבה עמך. כי אם עינים להם יראו ראו ויבינו כי תאמר בלבבך באלה הדודאים לא חפצתי. זה ימים רבים כי תפנה אליהם עורף זעום ולא פנים מאירים. ואם בא יבא ברנה ללקט את דודיך לו ביד חזקה. הנה יראה כי לא יעלה לידו רק משטמה ושנאה רבה תחת רודפו חשק ואהבה עזה. על כן אל תיראי ואל תמהרי לרוץ לבהלה. אז העלמה אל דודה כמודה על האמת אמרה כן הוא כאשר דברת כי החשק הנמרץ אשר בלבבי שומר אותי וכל עצמותי מחשוק באחר זולתך. על כן לא אחישה נא עוד מעשי כאשר עשיתי. ועדי וסהדי במרומים כי בשלוח המלך בעדי כאשר הגדתי לך באמור לו צרור המור דודי. הנה ארכו לי שם הדברים אשר דבר אתי על דברתי כי אמר אלי מה דודך נחשב למאומה לעיני עמים ולאומים. ומה ערך תערכי לו אל ערכי. ואני תמיד עמך ואת כל עם ועם אהיה נראה לעולם ולא נעלם. והוא לא יראה ולא ימצא לאחד מני אלף. ועסק אין לו עם אדם. הלא טוב לך מעט שינות מעט תנומות עמדי בלילות וללכת  161א  יומם עם המון רבה ההולכי' לרגלי ולשבת בית נצבת כשגל לימיני מכל אבקת וחבקת הרועה הנעור בלילה הוא לבדו והמהלך בדרך יחידי ואין זולתו והמפנה לבו מכל שאר בשרו. ואני זאת בריתי אותך העיר את רוחי להשיב את מלכי כי כתפוח בעצי היער הרענן קטנו עבה ורחבה וטובה ממתני הארזים הגבוהים אשר עממוהו. כן דודי בין הבנים. הנה הוא סגולת מלכי' והמדינות ולב בתולה ירנין ביחודו ובטן עלמה ייטיב גם אם בלילה לא שכב לבו ואהבה ישית בינם וביניו ואם לא יפנה לשחק בעיני חושקיו. כי איננו עוכר שארו ולא אכזרי לא ירחם. על כן בצלו חמדתי וישבתי כבר לאטי מדעתי את טובו והדרו ואם קטן הוא בערכך על דעתך כי לא כן הוא עמדי כי גדול שמו בלבי ופריו מתוק לחכי כי אטעום במנעמיו לבד ברעיוני אף כי אם אקחנו אל גבולי במופי. וכאשר ראה המלך כי משבחת אני את המטעמי' מפריך הנמצא בכפי ואם לא טעמתי בו טעם בחושיי בי. אמר כמו נבל בלבו הנה נא אפתה את העלמה וגם אוכל לה. והביאני אל בית היין אשר שמה יאכלון הנערי' וגם בתולות בחורי חמד ובחורות יפיפיות ממתקים וכל מיני מגדים שם ישבנו גם אכלנו גם שתינו גם חשקו גם שמחו גם עגבו גם שמו בכליהם את דודיהם המה להם לאנשים. ואני כיונה פותה אין לב לכל עוגב ואין פה לשחק בם. וירא וירץ אל מקומי ודגלו עלי נטה להורות את האהבה כי ימליכני על נשיו לו לאשה ועד חצי המלכות ירבה עלי מהר כמהר הבתולות: ואני כבואי אל מתק החשק הנפלא הזה הנוקב מסכיות חדרי לבות וכליות אשר שם צפוני טמוני חשקי מבעלי הראשון אשר אהבתי. והיו שניהם כאחד טובים ונלחמים בקירות לבי והיה היותר ערב מעיק אל האחר כאשר יעיק התענוג הגדול אל הקטן עד כמעט נטיו רגלי וראשי כרע נפל על כתפיי ואקרא אל משרתי המשתה כגבר עברו יין והוא מתעלפה לאמר אליהם סמכוני באשישות היין הטוב ההולך במישרים אל ראשי הגברים בריחו הנודף והנעים כי נופל הוא על שכמי ולא אשאנו אנכי לבדי. גם רפדוני בתפוחי' המשיבים נפש העטופי' כי חולת אהבה אני ולא נשארה בי עוד רוח ישוב יחייני. והמלך כשמעו קם במחשבתו העולה על רוחו כי חליתי מאהבתו ושם שמאלו תחת לראשי לתומכו ולסעדו וימינו תחבקני על לבבי להשיב בחיים חייתי. והוא לא ידע כי בנפשו לא דבר פי ולא דבקה בו רוחי ונשמתי כי אם אליך תשוקתי ואתה תמשול בי במועדי:

			בזאת הפרשה הרביעית דרוש דרש המשע"ה דרושים י"ב: 

			דרוש א' להורות כי הרוח החדשה היא לעולם הספירה ושמותיו הקדושי' ולכל הרוחניים במדרגת ההיולי לעולם התנועה ומלאכיו המניעי' להיותה מופשט מהם ומוכן אליהם: דרוש ב' להורות כי אין בכל כחות הנפש מי שהוא נאות להבין ולהשכיל וללמוד וללמד סודות התורות ולסבול עול סבולם כמו הרוח החדשה כי היא יכולה על זה: דרוש ג' להורות כי בין הדתות והנימוסי' יש שתי תורות תמימות ונקיות מכל דופי עד כי יכסוף כל בעל דת להדמות אליהם: דרוש ד' להורות כי מצד שמלכות יש לה קצת דבקות בעולם התנועה והתמורה מצד שהוא מנהיגם ומשפיע צורותם הוא אפשרי לשכל האנושי להשיגה השגה מה בדרך עיון ובהשקפה חסרה עם עזרת  161ב  הקטרות והכנות עשויות למלאכת השמים וכסיליהם: דרוש ה' להורות כי המתדבק בה' הנכבד והנורא משאיר רושם נפלא בו ובזרעו אחריו מקיום ונצחיות ושקיעה באותו החשק מחשוק בזולתו יותר מכל שאר המתדבקי': דרוש ו' להורות כי הכנת התורות האלקיות בשני הפנים הראויים שהוא הדרך הפנימי ודרך החיצון באופן שיסכימו אל האמת שניהם צריכים בזה עזר אלקי והכנה מזגית ומצב ככביי בלידתו: דרוש ז' להורות כי הרוח המתדבק לא יתואר לבד במדע ובהשכל שאינו סבה תכליתית אל הדבקות אבל יתואר במדות נעימות מביאות אל זה כגדולת הנפש המשכלת והשנותה מעלוי לעלוי ועל הכל בשקידה רבה אשר לא תעזב בעד כל דרוש ח' להורות כי החשק הגדול והצלחת הדבוק לא יראה ולא ימצא כי אם בבעל סגולות חמש שיהיה מכיר באמת שלמות השפע השופע מהחשוק ושיהיה כחו גדול ורב כח לסבול רב השפעתו. ושיהיה רוחו תמיד בתשוקה לעלות למעלה להשכיל. ושיהיה דמיונו חזק האמות ונכון אל שפעת הרוחניות ושיהיה כחו המשותף אמיץ {כח} להתבודד ולהיות עזר לכח השכלי לא כנגדו: דרוש ט' להורות כי מי שהוא ישר בטבע כטבע האדם הישר שאינו נוטה בטבעו אל ה'. הנה מהצד שהוא יותר נכון אל ההבנה בנקלה מזולתו הנה הוא יותר בסכנה אל הנטיה מצד <בסכנה אל הנטיה מצד> יושרו מזולתו וצריך שמירה רבה: דרוש י' {להורות} כי לא יצליח במלאכת הדבוק רק מי שהוא מרגיש ומדמה בעצמו שיתר הדברי' הנמצאי' בחשוקי'439 ליתר האנשי' הם לו במדרגת החוחים הדוקרי' את בשרו בהתקרבם אליו לרוב תשוקתו אל חשוקו: דרוש י"א להורות כי תכלית ההכנה לבא אל הדבקות הוא השגת הבדלי התפארת מבין עצמי עולם הספירה והכן עצמו אל קבלת השפעתו: דרוש י"ב להורות כי לא לאדם להשען על מחשבתו שיחשוב לעמוד על דבר אחד קיים לא ישתנה ממנו אם לא נוסה ועמד בנסיונו: 

			דרוש א' למד דעת את העם בהקש ההמשל באמרו לסוסתי ברכבי פרעה דמיתיך רעיתי כי כמו שהסוסיה היא מטבעה להיות מוכנת לרוץ ולהדבק עם זולת מינה מצד ההדמות אשר למין ההוא אל מינה. אשר מפני זה רבתה תשוקתה מנעוריה וצריכה שמירה רבה והשגחה נפלאה להעמידה בין ההפכים שהם התשוקה שלא תכבה. והמניעה שלא תרוץ אל מקום לא טוב לה כן הרוח החדשה עם היותו מתדמה מצד מה אל נפש הגלגל החושקת אשר לא תשתנה לעולם לחשוק יותר ולרוץ ולמהר תנועתה. אבל תמיד תתנועע על אופן אחד ישר שוה כמבואר לטבעיים ולרז"ל באמרם ולא ישנו את תפקידם הנה הוא משתנה לחשוק פעם בדרך אחד ופעם בדרך אחרת. במהירות ומתינות ואופני' משתני' לסבת התחלפות הנושאים כי נושא נפש התשוקיית לגלגל הוא עצם בלתי משתנה באנה כי אם במצב. ונושא רוח החדשה המשתוקק הוא עצם משתנה בעצם ובאיך ובכל הד' מאמרות. על כן היה הרוח החדשה הוא מטבעו להיות מוכן לרוץ ולחשוק ולהדבק אל זולת עולם הספירה שהוא מינה. והוא עולם התנועה ומלאכיו ורוחות ככביו שהוא זולת מינה להדמותו אל מינה. כמבואר שהם שני מיני' אבל מתדמי' בצד אחד משתתף כמין הסוס והחמור שיש ביניהם שתוף מוליד כן שני מיני הרוחניות האלה {יש ביניהם צד שתוף מוליד} כמו שקראם אבו פלח שני מיני הרוחניות הבאי' זה אחר זה ניצוצי האל אשר הוא שולח לשני מיני נביאים כמבואר בספרו מפעולת התמר. והם נביאי אמת ונביאי השקר אשר היו בישראל שהיו מקבלים מעולם הספירה ומעולם התנועה. והיו לעתים מתערבים הנביאים וזונים ורצים מעולם אל עולם ומולידים ממזרים כנביא השקר אשר החזיר נביא האמת אשר היה גם הוא נביא אמת תחלה כדברי רז"ל. והדרך מהשמירה הצריכה אל מי שהוא מוכן אל הרוחניות שלא ירוץ ויזנה אל זולת מינו  162א  ושישמר עם תשוקה רבה שלא תכבה. הנה הוא ההקשר שיקשר אל חכמת מעשה מרכבה כפי מה שידעוה חכמי ישראל ונביאיהם440 כי בהקשרו שם באותה החכמה הנה ימלט מזנות אחרי עולם התנועה {והתמורה ויחשוק תמיד עולם הספירה הרוכב על עולם התנועה}441 ומושל עליו ועל ידי ההקשר ההוא יעמוד בחשקו ולא יכבה ויהיה נשמר מלכת אל חשק זולתו כי מי שיכיר השלם לא יחשוק בפחות וישקוד תמיד בחשקו עד בואו אל הדבוק השלם. כי כמו שההיולי עם היותו מעוות ומסלף דרכו להחטיא את הטבע לרגעים. הנה הוא נשמר על הרוב להיותו נקשר תחת הזמן ותנועות הגלגלים המגבילים אותו לקבל צורותיו כראוי לו. והיותו מונע מכח שכלי מסדר ומיישיר הדברים החמריים אל תכליתם. עם היותו אסור בצורות החלות עליו שלא יוכל להפשיט כל צורה וללבוש כל צורה אשר יזדמן כי לא יוכל ללבוש צורה כי אם אותה שהכינה לו הצורה שהיא סרה בבא זולתה כמבואר בעצם הגלגל. אשר מפני כל אלה הוא נקשר ושומר הסדר כפי האפשר: כן הרוח החדשה כשהוא נקשר בעולם הספירה לא יוכל לקבל כל רוחני אשר יזדמן כי אם הרוחני הנכון לו מעולם הספירה. והוא המיישירו ומגבילו {מ}לבא אל תכליתו כמו שמצינו בנביאי' אשר נקשרו במעשה מרכבה ונזהרו מלכת אחרי רוחניות הככבים ונדבקו בעולם {ה}ספירה כאברהם אבינו אשר רדף בראשיתו אחרי רוחניות הככבי' כבני דורו כאמרו הבט נא השמימה וספור הככבי' (בראשית טו, ה) ואמ' ז"ל מלמד שהוציאו למעלה מהשמי' ואמ' אצטגנינות גדולה היתה בלבו של אברהם אבינו והיה חושק בה הרבה מאד ונשמר ממנה בהקשרו במעשה מרכבה כמבואר מספרו ספר יצירה שדבר מעולם התמורה באברי האדם. ומעולם התנועה מהככבי' ומזלותיו. ומעולם הספירה מהאותיות והספירות. ושם נדבק לאחריתו. וכן ישעיהו ויחזקאל וזכריה כלם נקשרו בחכמת מעשה מרכבה ונדבקו וחשקו בעולם הספירה לא בעולם התנועה כמו שיראה מדברי ישעיהו איך בזה והראה חולשת ידיעת הוברי שמים בכל ספרו הנכבד והנורא: ודבר זה מתורת מרע"ה למדו אשר הואיל מרע"ה לשבת את האיש יתרו כי חשק בחכמתו שהיתה הורדת רוחניות הככבי' באמרו עתה ידעתי כי גדול {ה'} מכל האלקי' (שמות יח, יא): ואמ' רז"ל לא הניח ע"ז שלא עבדה ונקשר מרע"ה במעשה מרכבה כמו שיראה מעניינו שהלך אחר המדבר אל הר האלקי' חורבה שנחרבו הצורות הדמיוניות והמושכלות הנקנות ולא נשארו כי אם הצורות האלקיות ונגלו אליו האלקי' בלבת אש מתוך הסנה כמו שיתבאר בע"ה ברחבה: דרוש ב' למד דעת את העם באמרו נאוו לחייך בתורים צוארך בחרוזי' כי כמו שהסוסיה בעלת החשק הרב להדבק עם מינה וזולת מינה נאוו לחייה לשאת מתג ורסן עדיו ויופיו לבלום חשקה פן תרוץ ותכשל. ונאוה צוארה להכפף בחרוזי' הנמשכי' מיד הרוכב על גבה להתפאר בם לשמור חשקה שלא יכבה. למען תרוץ אל מחוז חפצה להדבק עם מינה ולעשות פרי בבא עתה עת דודים. כן האדם החושק להדבק עם הנפרד אשר הוא ממינו בעולם הספירה או זולת מינו ברוחניות עולם התנועה. נאוו כחותיו היותר שלמות שהם הכח השכלי והרוח החדשה לשאת מתג ורסן השתי תורות הבאות מתפארת ומלכות לבלום חשקם הגדול לבלתי לכת אחרי הבלי הרוחניי' השופעי' מעולם התנועה פן יכשלו בם ככל אשר עשו הקדמוני' וגם האחרוני' אשר חשקו וגם נדבקו בם זולת היחידים סגולות אשר נאוו שכלם וגם רוחם החדשה בתורות האלקיות כאברהם אשר שמר משמרת ה' וכל התורה כלם קיים שבכתב ושבעל פה כדעת רז"ל שאפי' ערובי תבשילים שמר שלא ערב רוחניות הככבי' עם רוחניות הספירות. אבל ערב ספירה בספירה והיו לאחדים בידו. ובכל הבאים אחריו אשר שמרו את התורות המורות את העם מלכת אחרי חשק רוחניות הככבים והמזלות וכל צבא השמי'  162ב  אשר גדל מאד בימי' הראשוני' אשר היו נודעי' יותר מבאלה. והיו שני אלה הכחות הם השומרות האדם ומונעות אותו מהחשק ההוא באמת. לפי שהכח השכלי מצד שהוא משיג בעיונו כי העלות לא יכלו לבלתי תכלית ויכלו אל עלה שאינה עלולה כלל והיא עלת הכל ומחוייבת המציאות וכלם הם אפשרי המציאות. הנה יגזור על נקלה שאין ראוי לחשוק ולהדבק בזולת העלה הראשונה לא בעלולים כלל כי הם לא יועילו ולא יצילו. וכן הרוח החדשה מצד שהיא יודעת מאד את עולם הספירה ודרכי המושפעות ממנו. הנה זה יניא אותה מלכת אחרי בוחרי רוחניות הככבים המונעים את הטוב מבעליהם כדברי ישעיהו אל בני דורו אשר לא ראו אור התורה ונטו אחרי חשק רוחניות הככבי' הכוזבי' להם על פי נביאיהם ומונעי' מהם אור ה' והשפעתו כאמרו הסבה מהרעה הבאה עליהם אמ' כי עם מרי המה שמורדים בה' ואינם מקבלים עליהם עול מלכותו כי אם מלכות מלכת השמים: בנים כחשים שמכחישי' השגחת ה' והשפעתו על עולם התמורה (ישעיהו ל, ט). בנים לא אבו שמוע תורה המלמדת לאדם דעת אמת איך הוא משגיח ואין בלתו. אשר אמרו לרואים האמת ברוח נבואה מהטוב והרע היורד עליהם מאת ה' מן השמים: לא תראו בעבורנו כי אין אנו מאמיני' שתוכלו לראות מה שאינו נגזר ממנו ית' כי אם מזולתו שהוא קרוב לנו והוא עולם התנועה לא עולם הספירה. ולחוזים במחזה שדי מכח השכינה את כל העתיד לבא לא תחזו לנו נכוחות לפי דבריכם שאתם חושבי' כי הכל תלוי בעולם הספירה. דברו לנו חלקות שופעות מגלגל החלק ומהככב442 המחלק לאדם תאוות לבו למכין עצמו אל רוחניות ככביו. חזו מהתלות443 וניצוצות הככבים המתלהלים ויורים זיקי' חצים ומות כי המה המגידי' באמת כל הקורו' אותנו בעולם התמורה השוכן בקרבו סורו מני דרך אשר אתם דורכי' אחרי התורות המעמיסות עלינו חקי' ומשפטי' לא יחיו בהם בני האדם הטו מני אורח לא סלולה לבא האדם אל תאוות לבו כי זה דרככם לא טוב להביאו אל חשקו והצלחתו בבית עולמו: השביתו מפנינו קדוש ישראל אשר אתם חפצים שנהיה קדושי' כמוהו להדבק בו כי זה אי אפשר לשוכני בתי חמר לשוב נצחי: וכן הכח המתעורר הוא נאה מאד ומתדמה לכח השכלי בהכפפו אליו כפיפה רבה ועצומה והכנעות והשתעבדות רב בהרגל גדול תכופיי מאין הפוגות והפרדה כלל כי אם להיות תמיד שומע אל מצוותיו חקיו ותורותיו כי באותו ההרגל הגדול ישוב כמעט שכלי. כי כמו שהאש תעשה אש הדברים אשר תפעל בם ואם יהיו רחוקים מקבול צורת האש אשר יתמיד עליהם ויפעל בם עד שישיבם אל טבעו. כן השכל כשיתנועע התאוני המתעורר מצדו תנועה אחר תנועה ופעם אחר פעם בתכיפות דבוקיי כתכיפות החרוזי' הנפתלים בפתיל יקרה לו בזה ההרגל שישוב דומה לשכל כשלא יתאוה ולא יפעל אלא דברי' טובים שכליים וישאר בו צורת השכל באלו הפעולות כמו שתשאר צורת האש בדברים השרופי' כי המניע יניע הדברי' דומה למה שבעצמו מצד מה. ולזה אותו ההכנע וההשתעבד הנעשה בהרגל רב להכניע המתעורר לשמוע אל השכלי הוא אשר ישיבהו לאחרונה לפעול בקלות ובשמחה רבה וסבר פנים יפות את כל משפטי השכל כאלו היה הוא שכל בעצמו: ודבר זה מתורת מרע"ה למדו שאינו ראוי להתפתות אחרי רוחניות עולם התנועה גם כי מעשה ה' המה כי אם אחרי ה' הנכבד והנורא והשפעותיו הרוחניות באמרו כי יקום בקרבך נביא מקבל רוחניות הככבי' בהקיץ או בחלום ונתן אליך אות או מופת בהגדת העתידות מצד הרוחניות ההם המגידים מאשר ולא כל אשר: ובא האות והמופת כאשר הגיד. ותכלית כונתו לומר כי בעבור זאת ההגדה האמתית הבאה מאת הרוחניות ההם שמפני זה ראוי ללכת אחרי אלקי' אחרים ולהדבק בם ולעבדם כי המה המטיבים והמריעי' לא זולת זה. לא תשמע אליו כי מנסה ה' אתכם באלו ההערות הבאות מאתם  163א  לדעת הישכם אוהבים את ה' אהבה עזה (דברים יג, ב) אשר לא תמוט בעד כל שאר הרוחניים באופן שאותה האהבה בכל לבבכם שהוא הכח השכלי ובכל נפשכם שהוא הרוח החדשה שהם שני סרסורי המצוה לדעת את ה' ולהדריך את האדם ללכת אחרי ה' וליראה אותו לא זולתו ולשמור מצותיו המביאות אל הדבוק בו ולשמוע בקולו המנבא הנדבק בו ולעבוד אותו עבודה שהיא בלב עד כי בו ידבק תמיד לא יתפרד והנביא ההוא המתפתה אחרי רוח הככב יומת כי דבר סרה על ה' בהגידו מה שאינו ראוי להגיד שראוי לעבוד זולתו ית'. וכן למד מתורתו כי דבר נקל הוא מאד לכח המתעורר להכנע אל הכח השכלי ולעשות מצותיו כלם באמרו כי המצוה הזאת אשר איננה כי אם פעולות שכליות אלקיות לא נפלאת היא ממך שלא תוכל להכניע המתעורר להכנע אליה ולעשותה. ולא רחוקה היא מטבע האדם שתהיה שנואה אצל הטבע. ולא בשמי' היא לאמר שלא יתכן שישוב חמר האדם במדרגת חמר הגלגלי'. ולא מעבר לים היא שיהיה טבעה משתנה מאד מטבע האדם כמו שישתנו שוכני המדברות שאחר משוה היום בדרום לשוכני הישוב בצפון. כי קרוב אליך הדבר לכפוף המתעורר אליה כי בפיך אשר תקרא את התורה הזאת והגית בה יומם ולילה ובלבבך אשר תשכיל הדברים על אמתתם תוכל לעשותו כפוף אל הכח השכלי שלא יסור ממנו: דרוש ג' למד דעת את העם בהקש ההמשל באמרו תורי זהב נעשה לך עם נקודות הכסף כי כמו שהזהב מסוגל הוא בשבע סגולות להיישיר הטבע מכל שאר המתכות: כן התורה האלקית מסוגלת בשבע סגולות מכל הדתות והנימוסי' להיישיר נפש האדם השלם. כי כמו שיש הבדל בין מיישיר הטבע למיישיר השכל: כן יש הבדל בין מיישיר השכל למיישיר הרוח החדשה. כי מיישיר הטבע הוא מיישיר בזמן טבעי ומיישיר השכל הוא מיישיר בזמן שכלי. ומיישיר הרוח החדשה הוא מיישיר בזמן אלקי ספיריי המכונה בחפץ ורצון כמבואר במורה ובספרי הערב ורז"ל כנוהו בלשון קדימת קריאה כאמרם ז"ל ויקרא ה' אל משה (ויקרא א, א) מלמד שעל כל דבור ודבור קדמה לו קריאה. ולזה היתה היישרת הרוח החדשה השומר אותו פן יכשל היא התורה שבכתב ושבע"פ הבאי' ממלכות ותפארת המסוגלת כזהב באלה השבע סגולות. כי הזהב מסוגל מכל המתכות בסגולה ראשונה שאם יאכל בתחבולה שעושי' אותו כמים הנגרים או אם יבושל עם המאכלים הנה הוא בכחו משיב נפש החולים הנוטים למות לתחייה. שנית שאם יורגל יינו אשר יכובה בו פעמי' רבות הנה הוא מזכך השכל להחכים האדם הרגיל בו: שלישית שבראיה הוא משמח הנפש בסגולה שבו וכ"ש באכילה ושתיה: רביעית שלרוב הזכיכו והטיבו העכול בהמצאו באסטומכא כמו שהוא מקשיי אם יבולע שלם בדמות הגולגלות הנה הוא מטיב הראות הנחשך מרוע העכול ולא לבד הראות כי גם הפנים החשוכים בצרעת או בליחות מכוערות הוא מאיר אותם. חמשית שאם יונח אלפי מהשנים ויושם במערות ובמקומות הלחים תחת הארץ לא יתפעל ולא יעשה חלודה ולא יפסד: ששית שהוא שומר אמתתו לעד לעולם שלא יתכן לזייפו ולהחליפו בענין אחר כי גם שבעלי האלקימיאה יזייפוהו ויעשה זהב שחוט כמוהו עד שלא יובדל בינו וביניו כעכבר העפר ועכבר הנולד ממינו הנו בו בזהב האמתי צד אמות שלא יזוייף בסגולה נשמרת בו שהזהב הנעשה במלאכה מעלה אבעבועות ככויה והאמתי לא יעלה אבעבועות: שביעית שהוא היותר נכסף ויותר נחמד אצל כל האנשים מכל יתר המתכות כמבואר כל אלה הסגולות לטבעיים  163ב  בעלי הסגולות והכחות הנעלמות שבנמצאים: כן תורה ה' אשר צוה לנו משה מורשה קהלת יעקב היא מסוגלת בשבע סגולות כמו אלה יותר מכל הדתות והנמוסי' הבלתי לקוחי' ממנה: האחת כי כמו שהזהב מבין המתכות בסגולה שבו הוא מחזק את הטבע משני צדדים אם מצד שהטבע חלוש מצד עצמו ואין בו כח להתפשט אל שטח הגוף והזהב נותן לו כח ועצמה להתפשט אל קצותיו. ואם מצד שימצא לו מנגדים כמותרי הליחות המנגדות לטבע והזהב דוחה למותרות ההם ואז הטבע מתחזק בסור המנגד והיה אם כן לפי זה הזהב משיב נפש החולה לבריאותו ומחזירו בסורו. כן התורה בסגולתה מחזקת טבע האדם הישר בשני צדדים. האחד כי היא מחזקת טבע חלושי הנפש אשר לא ידעו לעשות הפעולות השלמות המביאות אל ההצלחה. בתתה דרכי' ישרי' טבעיי' לאדם מצד שהוא אשר ישר בנדיבות וענוה וגבורה וכל מדה כבודה אשר היא מלאה מהם שהיא מצוה ומזהרת ומחזקת הטבע בעשייתם למען יהיה שלם בפעולותיו הטבעיות. והשני כי היא דוחה כל המותרות מהמדות הפחותות הגוברות באדם ומנגדות אל טבעו הישר כמדת הכילות והנקימה והנטירה שהם מותרות מנגדות לטבע הישר הגדול הנפש ושלם היצירה וכל המדות המגונות שהיא מזהרת בהם ודוחה אותם מעל טבע האדם הישר אשר בשני אלה היא משיבת נפש החולים משני מיני החלאי' הנזכרי' אל טבעה הראוי לה: השנית כי כמו שהזהב בסגולתו מזכך דם הלב אשר בהזדככו יתדככו האידים העולים ממנו אל המוח והיו הם הנושא הקרוב לנפש המשכלת הנה יתרכך על ידו א"כ השכל הנשוא על גביהם והיה יותר חכם המתנהג באכילתו: כן התורה בסגולתו מזככת את דם האדם בהבדילה מאכליו מהרבה מאכלים שלא יאכל כל תועבה שהיא מתועבת לנפש האדם הראוי להשכיל ולהטיב המושכלות והמעשיות האמתיות אשר לא יכלו להתחכם בם כל אשר לא שמרו דרך ה' אשר דרך בתורתו המונעת מאכלים רבים מולידי' דם עכור כמו שיראה כי לא רבים השכילו האמתיות כאשר השכילו שומרי התורה בכל הדעות הנבואיות אשר היו פתאים בם כל יתר האומות שנתעבו במאכלות הנתעבות. ולזה התורה מחכמת האדם השומר מצותיה בחכמה בתבונה ובדעת ובכל מלאכה מכל אומה ולשון הגרים בה כמבואר בחוש בכל מקום שהולך העברי הוא עובר כל אנשי המקום בחכמתו. השלישית כי כמו שהזהב בסגולתו אשר בו לעבור מהרה אל משכיות לבב כי הוא לביי ומרחיב הרוח החיוני אשר בו הרחבה והתפשטות חזק עד שישמח מאד האדם האוכלו כי התפשטות הרוח אשר בלב הוא השמחה כמבואר לטבעיים ולזה הוא משמח מאד את נפש האדם: כן התורה בסגולתה הנה דעותיה הם דעות עוברות מסכיות לבב על נקלה כי מטבעם שלב האדם יבינם מהרה להיותם בלתי זרות ולא יוצאות מההקש בכל הידיעות האלקיות אשר בה מהרחקת הרבוי ית' והבנת אחדותו וטובו וחסדו עם יראיו והשגחתו וידיעתו את כל הנעשה בארץ וכאלה רבות עמה אשר לא היה כן לכל גוי אשר לא לקח ממנה התחלות אמונתו ככל דתי העמים המאמיני' באלילים הבלתי מתיישבים על הלב היותם אלוקות ואמונות הרבוי בו ית' והגשמות והעבודות הנכריות מעבודות המולך ופעור ומרקוליס (דברים יב, כט) אשר אין השכל סובלתן ולא יעברו מסכיות לבב ואינם אלא מעציבות הנפשות לא משמחות כדעות האמתיות המשמחות את הנפש שמחה רבה מרוב התפשטות הרוח השכלי לקראת האמת שהוא ממינו כדברי האומר הכרת ההבנה שמחה. והשמחה היא ממשיגי הידיעה ולזה יחסוה אליו ית' כמבואר לאלקיים מלבד מה שיראה מסגולות התורה האלקית שהיא משמחת כל אומה ולשון כאשר ימצא בתורה דבר יראה לפי סברתו שהוא מסכים עם אמונתו הנה שמח שמחה רבה עד להפליא עד כי כלן לא יחתרו כי אם זה ובו ישמחו כשמחת כיום קציר  164א  וכמוצא שלל רב: הרביעית כי כמו שהזהב בסגולת מראהו שאינו לא לבן מפריד ומחליש הראות ולא שחור מקבץ קבוץ רב אבל צהוב מבהיק ומתחלף המראים בזהורו כמראה הקשת המורכב מזהרים רבים מהנים נפש רואיהם444 ומאירים מאורות העינים לראות מה שלא היו רואים בתחלה: כן התורה מצד מצותיה שאינם מפרידות התאוות להתיר כל מאכל וכל ביאה וכל לבוש וכל פעל וכל הנאה ותאוה באה בלב איש לעשותה ולא תניח נפש האדם המתאוה כעיר פרוצה אין חומה ומעצור לרוחה אשר זה היה סבה להחלישה אם תעבור הגבול אשר מדרך כל להיות מוגבלת בפעולותיה כנפש כל מיני החיים שהם מוגבלים כל מין ומין במאכליו ופעולותיו שאין כל חי אוכל כל מה שיזדמן ולא פועל {ו}עושה כל מה שיזדמן ולא בכל העתים כי אם דברי' וזמני' מוגבלים. כן נפש האדם מדרכה להיות מוגבלת על פי התורה קצת הגבלה. וגם445 איננה מקבצת ואוסרת איסר על נפש האדם לקבץ אותה אל גבול קצר אשר לא תוכל לעמוד באיסרה כאמרם ז"ל כל גזרה שאין רוב הצבור יכול לעמוד בה אינה ראויה אבל היא אמצעית בין ההפכים ומאירת עיני חכמי' לעמוד בין עולם המלאכי' והשכלים הנבדלים בשכלם ובין עולם החמרי' בחמרם ובצורתם עד כי תאיר עיני פקחי' להבין על ידה סודות הנמצאות ולראות מה שלא ראו עיניהם בעיונם בטרם יעיינו בתורה וסודותיה כאשר יודו כל המעייני' האמתיי' והממשיכי' האמתיים כי לא ראו בעיונם השכליי ולא ההשקפיי בתחלה מה שראו בתורה. וחב"י באיכות הדבקות לעדות ולראיה. ודברי ר' יוסף מש"ט במה שהיה מארסטו' שחזר בו מהדעות שהאמין בקדמות העולם ורבים כמו אלה אחרי שראה התורה ושמעה מפי שמעון הצדיק בימי אלכסנדר מקדון בבאו בירושלם כמבואר בפי' המדות למאש"ט: ובכלל הנה בה יראה זוהר נפלא בחכמות מה שלא יתכן זה בטבע המעייני' וגם כי אין עדותי עדות כי אני נוגע בעדותי וגם כי לא מעיין אנכי ולא ממשיך הנה בה ראיתי מה שלא {ראיתי} בכל הספרי' אשר ראו עיני וזה יוכיח: החמישית כי כמו שהזהב מסגולתו שאין בו לחיות ולא כחות מתפעלות מתגברות על הפועלות. אבל הפועלות תמיד בפועל ולזה לא יפסד וישאר נצחי זמן לא ישוער יותר מכל {יתר} המורכבי': כן התורה מצד סגולתה אשר בה שכל ענייניה ומצותיה ומושכליה לא יתפעלו מהזמנים המתחלפי' ולא יגברו זמני' ואנשים שונים שיצטרך מפניהם להחליש מעשיותיה ודעותיה אשר הם בפעל תמיד כמו השכלים הנבדלים שהם נצחיים בכל הזמני' ובכל האנשים כך היא כח שכלי עצמי תמיד בפעל בכל הזמנים ובכל האישים הפך כונת רבים מעמי הארץ המתיהדים האומרי' שאינה פועלת בכל הזמני' ובכל האישים. ועם זה אין מנוס להם לומר כי היא עומדת תמיד בלתי נפסדת ומתמדת המציאות מכל הדתות הקדמוניות אשר היו כי זה אלפים ותת"ר שנים אשר נתנה לא נשכחה מני רגל ולא נפסדה בכללה ואם נפסדו חלקי' מחלקיה עם כל אשר חתרו רבים מחכמי מדי ופרס ויון להפסידה בכללה כמבואר מספרי הקדמוני' אשר בקש מאנ"י ופורפיריאוס וזולתם לאבד זכרה ונשגבה לא יכלו לה אבל הוסיפה תמיד המציאות על מציאותה כי רבים נתייחסו אליה בחלק מחלקיה ממה שהיתה בתחלה: הששית כי כמו שהזהב בסגולה שבו הוא שומר אמתו שלא יתכן לזייפו שלא יוכר כי גם אם יתפעל מהאש לא ישוב כמוהו לפעול פעולה מזוייפת שהאש מפני שהוא מתדמה לחום השמימיי המהוה הנה גם הוא בזיופו מראה בכויתו שהוא מהוה מצד שהוא מעלה אבעבועות שהם הויות נוספות ואינו אלא מפסיד ומכלה הדבר הנוסף והנושא אותו מה שלא יעשה כן הזהב החם שאינו מזוייף להעלות אבעבועות אבל מיבש הלחיות הנוספות והמותרות ההם: כן התורה תמיד שומרת אמתתה שאי אפשר לזייפה כי גם שתתפעל מהדתות והנימוסים  164ב  המתערבים בה לא תשוב כמוהם לפעול פעולותיהם המזויפות כי כל הדתות מוסיפות דעות ומעשיות  נראות כמהוות דעות אמתיות בנפשות ואינם אלא מפסידות הם ונושאיהם. אבל התורה לאנשי משמר אשר ישמרוה לא תוסיף ולא תגרע מהטבע והמושכל אבל תמיד מסירה הדברי' הנוספי' והמותרים. ולזה היא צודקת תמיד שלא תתחלף בדת אחרת שאינה אמתית כי האמת עד על עצמו והשקר אין לו רגלים: השביעית כי כמו שהזהב נחמד למראה מכל האדם מצד סגולותיו היקרות ועל הכל מצד שהאוכל בכליו לא ינזק בסם ממית שלא ירגיש בהשתנות מראהו כשיושת עליו: כן התורה נחמדת מכל האנשים בפיהם או בלבבם באמרם כי בם ינצלו מדרך שחת למתהלכים בה עם אשר אין להם כי אם נקודות דקות ממנה להיות כוספים בה עם זה יאמרו ויכספוה להנצל מדרך446 שחת. וראה עד היכן הגיע זה הכוסף אשר יכספו אליה רוב המין האנושי כי לא לבד בעת הצלחת העם המתהלכים בה היו כוספים אותה רבים כמו שהיה בימי אברהם ובימי מרע"ה ובימי שלמה עד שאמרו שלא היו מקבלים גרים בימיו. כי גם בעת חרבנה שנחרב העם השומר אותה נכספו אליה רבים מעמי הארץ המתייהדים ונתפשטה מראש העולם ועד סופו שמה וזכרה וחלקי' רבים ממצותיה ודעותיה עד כי היום אדום447 וישמעאל מרוב כספם אליה<ם> מיחסים אותה {אליהם} ואומרי' כי מקיימי' אותה כאשר יכסוף אנוש לטרוף את הזהב ולומר שלי הוא. ודבר זה מדוד אביהו למדו באמרו תורת ה' תמימה משיבת נפש העושה. עדות ה' נאמנה מחכימת פתי (תהלים יט, ח) בדברי' שאין השכל האנושי מספיק לדעתו. פקודי ה' ישרים משמחי לב (תהלים יט, ט) המבין את ישרם. מצות ה' ברה מאירת עינים (שם) למסתכלים בה. יראת ה' טהורה עומדת לעד (תהלים יט, י) שלא יתכן לאבד זכרה. משפטי ה' אמת צדקו יחדיו (שם) שאי אפשר לזייפה. הנחמדים מזהב ומפז רב שכל האומות חומדים אותה לעשותה שלהם באמרם כי מבני ישראל המה: דרוש ד' למד דעת את העם בהקש ההמשל באמרו עד שהמלך במסבו נרדי נתן ריחו כי כמו שהמלך עם עוצם מעלתו הנה יקרה לו מצד היחס שיש בינו ובין העם היושבי' בצל קורתו כל סביבותיו כי בראותו נערה בתולה אשר לא אורשה עושה מעשה יפה אף נעים בעיניו הנה היא תשא חן וחסד לפניו מכל הבתולות ואם רועה היא ושפלת הערך אליו וישלח מלאכיו לפתותה ולהביאה אליו ויתור בכל לבבו ובכל נפשו באחרית הימים לקחתה לו לאשה מרוב אהבתו אותה. והיא אם יקרה נפשה לא תאבה {לו} ולא תשמע אליו באמרה כי רוח אחרת היתה אתה אליו דבקה נפשה. כאשר קרה למלך ממלכי צרפת זה מאה ושלשים שנה כפי מה שסופר. כי כאשר הונף וכאשר הורם והוסר מכל ערי מלכותו כי נלחמו בו אויביו ותחת ידו לא דבק מאום כי אם מגדל גבוה על צחיח סלע והיה בלכתו כל סביביו ונקרה נקרה לפניו נערה בתולה רועה באפר את גדיותיה והיא מתנכרה ונשאה חן לפניו באמרה לאחד ממשרתיו כי מלאה לבה להשיב המלך על כנו כאשר בתחלה ושלח בעדה ועל סוס הרכיבה ודגלו בידה והלכה ערוכה כאיש מלחמה וכגבור יכול להושיע והלכה מיום אל יום והושיעה את כל ערי מלכותו מיד המולך עליהם והושיבה אותו על כנו. והוא בראותו את כל תוקף מעשיה רצה לחננה ולקחתה לו לאשה. והיא לא הטתה אליו אזנה כי אמרה כי רוח ה' נוססה בה ואליו דבקה נפשה ואין רצונה להנשא למלך בשר ודם וכן היה כי ישבה בדד עם רוחה שפרה כאשה עצורה רוח טהורה: כן המלכות עם עוצם מעלתו להיותו מעולם הספירה יקרה לו מצד היחס שבינו לבין עולם התנועה המונהג ממנו ומלאכיו  165א  הסובבים תמיד על עולם התמורה וצורותיו. כי בהמצא נפש אדם למינו אשר נתחברו אבריו ונתרכבו מזגיו בתחלת בריאתו כמזג ככב מהככבים ויעשה האיש ההוא בעת מן העתים שום מעשה מהמעשים העושי' מורידי הרוחניים גם אם יעשהו מבלי דעה או כונה. הנה רוחניות הככב ההוא נאצל עליו ומתראה אליו כמו שכתב א"ע בספר העצמים. ויפתהו להכנע אליו למען הביאו לאחרונה להדבקה עם המלכות אשר ממנו ומאתו יאצלו הרוחניים הבלתי טהורים כשאינה מקבלת אורה מאור התפארת והיא נעדרת אותה האורה ועומדת על טבעה לקבל מצד הגבורה חושך טמון באהלה ורוח לא טהורה היא כי אז משפעת רוחניות טמאות רעות ומפסידות הנפשו' המקבלות שפעתם כאשר יקרה ללבנה כשהיא על טבעה ואור אין לה מהשמש היא שופעת לחיות רעות מעפשות ומפסידות הנמצאי' המקבלים השפעתה. וגם שופעת בנפשות רעות נוטות אל הכשוף והכזב כמבואר להוברי שמים. ולזה כאשר היתה הנפש המפותה מהרוחניי' ההם טהורה לא תאבה לו ולא תשמע אליו כי לא כמשתוקק אל יתר הרוחניי' המשתוקק אל אחת הספירות כי המשתוקק אל הרוחניי' ישתוקק אל {אי}זה רוחני שיזדמן כאשר מצינו ברשעי ישראל שהיו משתוקקי' לכל רוחני הע"ז שיזדמן להם מאלקי העמי' כמבואר מדברי הנביאי' אבל המשתוקק אל התפארת לא די שלא ישתוקק אל אי זה רוחני שיזדמן אלא אפי' אל אחת מיתר הספירות ואפי' אל בת זוגו שהיא המלכות לא ישתוקק בלתי לה' לבדו. כי לא יוכל להדבק במלכות עד כי תקבל אור התפארת המטהר השפעתה מכל טומאה והיא מתקדשת מטומאתה ומועלת בהשפעתה כאור הלבנה בקבלתה אור מהשמש כי אז מבשלת הפירות כמבואר לטבעיי' והוברי שמים. כי אז הנפש הטהורה תעלה על ידה להדבקה ברוח טהורה הבא מתפארת שהוא כלו טהור ונקי מכל חומר ועונג גשמי הפך כונת הראשוני' אשר היו אוהבי' השררות והתענוגי' וכל מיני גשמי' אשר היו מקטירי' למלכת השמי' קטורי' סמי' לקבל השפעתה ולהדבקה בה מצד שהיא נפרדת מתפארת ועומדת על טבעה מופרדת מהבנין ומקוצצת מהנטיעה לקבל ממנה כל תענוגות בני האדם בטומאה אשר לא טהורה היא כמבואר לבני הנביאים: ודבר זה מתורת מרע"ה למדו כאמרו על אזהרת ע"ז המביאה האדם לידי טומאה והנאות התאוות הגשמיות ותענוגות בני אדם שדה ושדות. אמר ונשמרתם מאד לנפשותיכם (דברים ד, טו; ב, ד) הטהורות להטמאות בדברי' הגשמיים ובהדבקות ברוחניים המגבירים הכחות החמריות. כי לא ראיתם כל תמונה מורה דבר גשמי ביום דבר ה' אליכם (שם) והופיע טהרתו על נפשכם ביום מתן תורה כי הדבקות ההוא שנדבקתם בו גם כי היה נראה מוגשם מצד הדבור והקול הקדוש אשר שמעתם אין הדבר כן כי שמעתם אותו בעת שהיה הכח הנפשי והרוח החדשה בחורב שנחרבו כל המחשבות והדמיונות והצורות השכליות מתוך האש האלקי השורף את הכל בהראותו ואין דבר גשמי עמו ולא כח בגשם כי אם הוא ית' והרוח החדשה הטהורה מכל הגשמה. והוסיף להזהיר עוד אחרי הזהירו על כל תמונה גשמית שלא תעשה להוריד כחניות448 אחר הצורות הככביות. ואמ' עוד להזהיר שלא יטעה נפש האדם בזה ופן תשא עיניך השמימה שהם גופי' נכבדים מושפעים מעולם הספירה וראית את השמש ואת הירח ואת הככבי' כל צבא השמים שהם מורידי' רוחניי' בארץ מצד קבלתם שפע ממה שלמעלה מהם ונדחת מפני זה אחרי רוחניותיהם להדבקה בם והשתחוית להם מצד שהם רוחניי' פועלים ומשפיעים בעולם התמורה ועבדתם עבודה מביאה להורידם כי תאמר בלבבך כי חלק ה' אלקיך אותם לכל העמים תחת כל השמי' להשפיע בם כל הטוב היורד מעולם המלכות עליהם וא"כ ראוי להדבק בם. אין הדבר כן כי אתכם לקח ה' לו לנחלה להיות טהורי' ומובדלים מהדברי' הגשמיים ועל זה הוציא אתכם מכור הברזל  165ב  ממצרים ומכל צרות החמר להיות לו לעם נחלה כיום הזה (דברים ד, כ): כמו שיתבאר בע"ה ברחבה ובח"ה בסבותיו: דרוש ה' למד דעת את העם בהקש ההמשל באמרו צרור המור דודי לי בין שדי ילין כי כמו שהכיס שהיה צרור המור בו שהוא המוש"ק. ימים רבים לו שלש סגולות. האחת כי בעוד שהוא שם לא יתכן שיקבל ריח אחר לגודל ריחו שהוא דוחה כל ריח אחר שאינו שלם וחזק כמוהו. והשנית כי גם מאחרי כן שהוסר המוסק משם הנה הוא משאיר אחריו ומקיים ריחו שם זמן ארוך עד כי יתן ריחו לכל הבא בתוך הכיס ההוא ואם איננו שם אשר מפני זה יניחום הנשים הכבודות המניקות את בניהן בין דדיהן למען יקבל{ו} הריח ההוא הלביי וישאיר אותו שם באופן קיים נותן ריח טוב לחלביהן אשר משם יינקו בניהן כמו שעושי' בעלי חכמת ההטפה שישימו גרגיר מוסק בפי הכלי אשר יעברו משם המים הנוטפי' והריחו כל המים ההם ריח טוב ועצום מריחו: והשלישית כי כל עוד שיושם במקום הטנופת עוד יוסיף ריח טוב להתגברותו נגד הפכו. כן נפש האדם אשר היתה צרורה בצרור החיים את ה' הנכבד והנורא ימים {רבים} הנה הוא יסוגל בשלש סגולות: האחת כי כל עת אשר ימשך ההדבקות ההוא לא יתכן {למתדבק} לאהוב ולחשוק בדבר מהדברי' הנחמדים והנחשקי' לבני האדם לא כסף ולא זהב ולא נכסי' ולא כבוד ולא רוחניים אחרי' זולתו כי כלן יהיו כאין נגדו וכאפס ותהו יחשבו לו כמו שאמ' המבשר על שוב הדבקות לאומה. כי יום לה' צבאות יהיה בקומו לערוץ כל הארץ (ישעיה ב, יב–כא) מהאלילים ומכל חמדת בני האדם. כי מפני פחד ה' ומהדר גאונו שנירא449 להדבק באומה כי ביום ההוא ישליך האדם את אלילי כספו ואת אלילי זהבו שהיה לו לאלוקו להשתחוות לו ישליכהו לחפור פרות ולעטלפי' לרוב הבזיון אשר יתבזה בעיניו בערך הדר ה' המתדבק בו וירחיק כל דבר אחר מעליו מפני פחד ה' שלא יתפרד מעמו ויחדלו לו מהאדם אשר נשמה אנושית או רוחנית באפו ולא נדבק עם ה' וה' עמו כי יאמר במה נחשב הוא מי שאינו דבק אפי' היה שלם בתכלית כל השלמיות אינו תמים אם אינו דבק עם ה' כי זהו ההצלחה האמתית אשר אליה יקוו כל חכמי האומה הישראלית לא זולת זה מההצלחות המדומות כיתר האומות. ודבר זה לא לבד יקרה למתדבקי' כי גם למעייני' האמתיים יקרה שיבוזו כסף יבוזו זהב בערך אל דבוק השכל בם באמרם בי' מהמדות אמרו קצת מהקדמוני' שהשכל הוא יותר ראוי שיבחר ההשגות מאשר יבחר הזהב כי יש לו מזון הוא אצלו יותר ערב מן הזהב והוא ההשגה לשכל: והשנית כי גם אם יפרד הדבוק ההוא מעמו בסבה מן הסבות הנה ישאר רושם נפלא מאור ה' הנכבד והנורא בו שלא יסור ולא ימוש האור ההוא מעמו ומזרעו וזרע זרעו אחריו עד סוף כל הדורות כאמרו לא ימושו מפיך ומפי זרעך ומפי זרע זרעך (ישעיה נט, כא) אמ' ה' מעתה ועד עולם. ואמ' ז"ל מי שהיה ת"ח הוא וזרעו וזרע זרעו (בבלי, בבא מציעא פה ע"א) מכאן ואילך תורה חוזרת על אכסניא שלה וכן היה הענין בדבר הדבקות באומה כי כיון שנדבק ית' באברהם יצחק ויעקב מכאן ואילך חזר הדבוק באכסניא שלו שהוא ידיעת אמתיות התורה והראות הענין האלקי בם יותר מכל אומה ולשון כאמרו ונפלינו אני ועמך (שמות לג, טז) שלא תשרה שכינה באומה אחרת וכן אמרו במדרש איכה אם יאמרו לך יש חכמה בגוים האמן. ואם יאמרו לך יש תורה בגוים אל תאמן (איכה רבה ב, יג) כאמרו בגוים אין תורה והחוש יעיד על זה שאין תורה בגוים כי אם אצל מי שהעתיקוה אליהם. ואף גם זאת לא ידעו ולא יבינו סודותיה. והסבה בזה כי אם יוסר איש מארצות צרפת או אשכנז אשר היה מסוגל במדות הארצות ההמה והובא בארץ עם לועז אשר יסוגלו  166א  אנשיה בסגולות אחרות מקבילות לאלה הנה הוא וזרעו וזרע זרעו עד סוף כל הדורות ישאר בו רושם חזק מסגולות הראשונ(ות)[ים)450 אשר נרשמו בטבע בו. כאמרם ז"ל גיורא עד עשרה דרי לא תבזה ארמאה באנפיה (בבלי, סנהדרין צד ע"א). אף כי הרושם האלקי הנרשם באומה כי לא יוסר לעד ולעולמי עולמי'. והחוש יעיד זה באומה אחרי גלותה בארץ לא להם כי לא הוסר הרושם האלקי מקרבה: והשלישית כי כל עוד שנתערבו בגוים אשר בארו לרצונם האמונות והמצות התוריות. והנה האומה נתגברה לתת ריח טוב לתורה ולמצות ולאמונה התוריית. ודבר זה מתורת מרע"ה למדו באמרו בעת הדבק בם ה' הנכבד והנורא בשעת מתן תורה אמ' אם שמוע תשמעו בקולי ושמרתם את בריתי שהוא הדבוק והייתם לי סגולה מכל העמים (שמות יט, ה) ופירש ואמר כי הסגולה שתהיה בם הוא שתהיו לי ממלכת כהנים <וגוי קדוש> (שמות יט, ו) עובדי ה' ומשרתים אותו לא זולתו. ושיהיו גוי קדוש נבדל מכל דבר חמרי ורוחני כי אם לה' לבדו: זו היא הסגולה הראשונה אשר אמ' בראשית צמיחת האומה. והסגולה השנית והשלישית אמרם בהגידו הסרת הדבקות ממנה. כאמרו והארץ תעזב מהם יען וביען במשפטי מאסו ואת חקותי געלה נפשם (ויקרא כו, מג) ונתרחק הדבוק מהם. אמ' ואף גם זאת בהיותם בארץ אויביהם לא מאסתים ולא געלתים לכלותם להפר בריתי אתם (ויקרא כו, מד) שלא ישאר הרושם ההוא בם להורותם כי אני ה' אלקיהם ובאר זה ברחבה באמרו וזכרתי להם ברית ראשונים (ויקרא כו, מה) שהוא הדבוק אשר היה מימי קדם עם ראשוני האומה אשר נתפרסם כי נתדבקתי עמם להיות להם לאלקי' אני ה' הנרשם בם ובזרעם אחריהם לעד לעולם כמו שיתבאר בע"ה ברחבה: דרוש ו' למד דעת את העם בהקש ההמשל באמרו אשכול הכופר דודי לי בכרמי עין גדי כי כמו שהוא מטבע אשה451 מנאפת שאין רצונה שימעכו שדיה על ידי אחרים כי אם על ידי נקי כפים ובר לבב להיות בעלם452 ובאופן נאות לפי טבע גדולם לא בדרך יוצא מהגדול הטבעי להן למען לא יגדלו כי אם כמו אשכולות הכופר הלבן ורחב מלמטה וקצר מלמעלה ושיהיה זה המעוך בכרמים שהם נתונים לה לפי מזלה וממי שנתחתן בה לפי מזלה לא בדרך זנות ואקראי בעלמא: כן הנפש המתדבקת בטבעה ולא נטתה אל אחת הדתות והנימוסי' המושפעי' מהככבים ויתר הרוחניי'. אין רצונה וחפצה שימעכו זרים ויפרשו שני חלקי התורה שהם המצות הנגלות לנו ולבנינו לעשות. והסודות והאמונות הנסתרות לה' {אלקינו} לגלותם לעבדיו הנביאים והמושפעים מאור לבושו. כי אם איש חכם יודע פשר דבר בנקיון לבב ובדרך נאות לפי טבע המעשים האלקיים שידע ויבין הפעולות והמעשים הנעשים בארץ להדמות אל מעשה אלקי' אשר יעשה בשמים ובארץ ובשמי השמים שהוא <מ>עולם הספירה כי זהו תכלית המעשה הנאמר בתורה ולא יבארם ויוציאם מדרך ההקש הנגלה אל ארחות עקלקלות ודרך משל וחידה לא שזפתם עין רואה נביא או חוזה כאשר ידענו גם ראינו כי כלם הבינום ועשאום כמשמעם וככל אשר אנחנו עושים אותם פה כלנו היום. וידע באר היטיב האמונות האמתיות אשר בקרבה וסודותיה לפי טבע האמונות הנודעות לנו מימות אברהם יצחק ויעקב משה ואהרן ושבעים זקני' וכל הנביאים ואנשי כנסת הגדולה וחכמי עולם הספירה לא באורח לא סלולה ועל דרך חכמי עולם התמורה ולצני עולם התנועה אשר לא ידעו ולא יבינו כי אם אשר ראו והרגישו או את אשר דמו בנפשותם ולא צפו ולא ראו אור בהיר מאיר את רוחם. ובחשכה יתהלכו בפירושם ובאורם את התורה ויוסיפו ויגרעו ממנה לרצונם ואין זאת כי המפרש אותה צריך שלא יוסיף ולא יגרע ממנה אבל יבאר אותה באור מפורש ברחבה מצד פשטיה ומצותיה הנעשים למטה בארץ וביאור דק בתכלית הדקות מצד סודותיה הנודעים למעלה {בעולם} הספירה. וצריך שיהיה מהאומה ההיא מבין לשונה ומעשיה וכל ארחות קדמוניה ודרכי ארצותיה וזמניה אשר היו מימי קדם לא איש נכרי אשר לא מעמה הוא ואפי' לשונה אינו מכיר. אף לא ידע דרכה ולא הבין את כל מעשיה.  166ב  וצריך עם זה שיהיה מן הנולדים בארץ במצב ככביי עוזר להבנת הסודות התוריות והמעשיות ולפרשם כפי מה שהם כאלו תאמר עם עזרת שפעת שבתי וככב חמה וכמזל תאומי' העוזרי' אל עמקי הסודות התוריות והנבואות כמבואר להוברי שמים. עם עזרת ה' על כלנה לא שיפרשה מחמת קרי והזדמן כאשר יעלה על רוח איש בעל דברים והבלים הרבה. ודבר זה מתורת מרע"ה למדו כי אחרי אמרו בראשית ספר משנה תורה כי הוא אשר נשלמו בו כל התנאים הצריכי' למפרש את התורה רצה לבאר אותה באר היטב לא זולתו. ואמר אחרי כן כמזהיר ראו כי את כל הדבר אשר אנכי מצוה אתכם אותו תשמרו לעשות לא תוסיף עליו ולא תגרע ממנו (דברים ד, ב) שבא להורות על שלמות התורה מצד שהיא אלקית ומתדמה אל המציאות בכללו שעליו אין להוסיף וממנו אין לגרוע כאשר העיד עליו החכם בחכמתו וכמו שזהו גדר השלם כמבואר לטבעיי' הנה ליראתו מן הטועי' שיחשבו התורה כנימוס מהנימוסי' האנושיי' שראוי להוסיף עליו ולגרוע ממנו כפי הזמן והמקום והאנשים כאשר חשבוה רבים מבני עמנו ואשר לא מעמנו הם. הזהיר מאד לנפשותינו פן נטעה בזה ואמר כי יקום בקרבך נביא מקבל שפע רוחני מעולם התנועה או חולם חלום במלאכת הדמיון. ונתן אליך אות או מופת (דברים יג, ב) על אמתת ענינו שהוא מושפע מרוחניות מה. ובא האות והמופת והיה תכלית כונתו לאמר נלכה אחרי אלקי' אחרים אשר לא ידעתם אותם מפי התורה והנבואה ונעבדם כפי מה שיצוו עלינו להוסיף או לגרוע על התורה. לא תשמע אל דברי הנביא להוסיף או לגרוע או לפרש דבר מדבריה ולחדש דבר מעתה על מה שפרשתי לכם אני כי מנסה ומרגיל ה' אליכם אתכם לדעת האמת בכח השכלי ולהבחין בינו ובין השקר אם ישכם אוהבי' את ה' אלקיכם בכל לבבכם ובכל נפשכם. הנה תשכילו ותבינו כי דברי הנביא ההוא או חולם החלום ההוא דבר סרה על ה' שאינו מחסר ולא מוסיף ולא משנה הדבר השלם כי הדברי' השלמי' אינם סרים ולא מקבלים השנוי והתמורה ועל כן אחרי ה' אלקיכם תלכו לקבל השפעתו בכח השכלי לא אחרי שפעת הככבים והכח הדמיוני. ואותו תיראו ומאותות השמים אל תחתו כי יחתו הגוים מהם. ואת מצותיו תשמורו כאשר הם שאינם בעלי הפסד בזמן מהזמנים ובקולו תשמעו לבלתי עשו דבר מכל אשר הזהיר אתכם מעשותו כי לא יתיר את אשר כבר אסרו. ואותו תעבודו בעבודות שהם בלב ובמעשה לא זולתו. ובו תדבקון כי הוא ההצלחה האמתית האחרונה. והנביא ההוא יומת כי דבר סרה להדיחך מן הדרך אשר צוך ה' אלקיך ללכת בה. ולהשלים זאת הכונה הוסיף מאחרי כן להזהיר שלא יורה ויבאר התורה איש נכרי אמר על המלך שהוא השומר התורה. אמר כי תבא אל הארץ ואמרת אשימה עלי מלך ככל הגוים אשר סביבותי (דברים יז, יד) שיעשו נימוסי' וחקי' ודתות ומפרשי' אותם לרצונם. לא תעשה כהם אבל שום תשים עליך מלך אשר יבחר ה' אלקיך בו לפרש התורה והמצוה. מקרב אחיך תשים עליך מלך (דברים יז, טו) שיהיה בקי בלשון ובדרכי התורה לא תוכל לתת עליך איש נכרי אשר לא אחיך (שם) הוא כי לא ידע ולא יבין: דרוש ז' למד דעת את העם בהקש ההמשל באמרו הנך יפה רעיתי הנך יפה עיניך יונים כי כמו שהנשים לא ישאו חן וחסד בעיני האנשים השלמים בכל היופי הנשיי הנמצא אתם כאמרו שקר החן והבל היופי כי אם ביופי נכלל ביופי הגוף ויופי הנפש הנחלק בחמשה מיני תארים שהם היופי האמתי בנשי': האחד שתהיה אשת חיל בגדולת האברי' וגדולת הנפש בכל מעשיה כמעשה הגברי' לא צעירת האברים ושפלת הנפש כנפש אשה מן הנשים השפלות עד כי לרוב גדולת נפשה הנה היא ראויה להיות רעיה לאביר הרועים המנהיגים השלם שבשלמי' כגבר הוקם על המדרגה העליונה להיות רעיה למלך המלכי'. כי נפשה וכח אבריה גברו לעלות למעלה עליונה לרעות ולנהוג בצאן המונים  167א  המונים כאחד העם מן הגברי' או יותר מהמה כמו שאמ' אפלטון על הנשים השלמות היצירה שהם יותר ראויות בראשיות ההנהגה מהאנשים כנקבות הכלבי' שהם יותר שלמות במלאכת הציד מהזכרי' ובכלל שתהיה שלמה בכל מיני השלמויות הראויות בהנהגה כאשר תארה שלמה בסוף ספרו בפרשת אשת חיל: והשני שעם כל העסק אשר יש לה בהנהגת זולתה הנה תמיד עינה ולבה ותשוקתה לשקוד תמיד באהבת בעלה ולפנות אל מעשיו תמיד בכל אשר תפנה ולסור אל משמעתו בכל אשר יצוה כאמרו ואל אישך תשוקתך (בראשית ג, טז) שהיא חושקת תמיד ושמחה לשרתו ומתענגת תענוג נפלא בזה עד כי מרוב שמחה בזה היא מרבה בשר והיתה בריאה ושמנה כי זה הוא מסימני הפעולה הנעשית ברצון לא בעצבון שהשמחה והששון מולידים בשר בריאה והעצבון מוליד רזון והיופי באשה הוא להיות שמנה לא רזה: השלישי שתהיה יראת ה' על פניה בכל פעליה ולא לבד יראת בעלה כי יראת ה' מונעה מחטא בסתר ובגלוי ויראת בעלה לא ימנענה כי אם בגלוי: הרביעי שתהיה אוהבת מוסר ותוכחת כאמרו והוא ימשול בך בדרך מוסר ותוכחה לא בחמה שפוכה ימלוך453 עליה כי המוסר הלקוח בחזקה לא יתמיד ולא יעשה פרי כי אם מרד ומעל: החמישי שתהיה אוהבת עמל לא בעלת תענוגי' ואוהבת מנוחה כי זה אי אפשר באשה מצד שהיא נבראת לשרת הזכר ולהיות בעזרו בכל עמלו שיעמול תחת השמש כאמרו אעשה לו עזר כנגדו כמבואר כל זה לחכמי המדינה שאמרו כשרון הבנות שנים בגוף והוא גודל האברים ורבוי הבשר. ושלשה בנפש יראת חטא. אהבת מוסר. אהבת עמל. ובח"ה יתבאר ברחבה: כן הרוח החדשה לא יתואר לבד ביופי העיון ובהשכל כי אם ביופי הגוף והנפש הנחלק בחמשה תארים. האחד שיהיה גדול הכחות הטבעיות באופן שיוכלו לסבול האורות האלקיות כי מי שלא נתחזק שכלו להפשיט הצורות מהחמרים באופן שלא יתערב עם המדומה והמחשבי אבל יהיה נקי מכל דבר חמרי עד כמעט ישוב מטבע השכל הנפרד. הנה לא יוכל לצאת פתאום מאפלה לאורה בהשקפה הפתאומית שלא יזיק לו כיוצא מן ההפך אל ההפך בלא אמצעי. כי השכל כשהוא על אותו האופן מהשלמות הנה הוא כאמצעי בין העיוני' המסתבכי' בחמרים ובין העיוני' המושקפי' מהשכלים הנפרדים עד כי אז הוא אפשרי לו לקבל פתאום האור האלקי הגדול והנורא ולא תפסידהו כטבע האור הגדול המכהה ומפסיד עיני החיים הכהות בערכו. מה שלא יפסיד עיני החיים הנהירות454 ומתדמות אליו בצד מה. כמו השמש המכהה עיני האדם המביט נכחו זמן מה ולא יכהה עיני הנשרי' המביטי' נוכח השמש בגבורתו בתקופת תמוז כמו שאמרו הטבעיים שהנשרים מנסים בניהם להביט נכחו ואם לא יוכלו כי ידמע עינו ימיתוהו כי יאמרו לא מעמנו הוא. וכן הרוח החדשה כשהיא שלמה וחזקת הכחות הנה תצא לקראת האור ותשמח בו בבאו פתאום כי כל כחותיה גדולות וחזקות. הפך בן עזאי אשר הציץ פתאום האור האלקי ומת (בבלי, חגיגה יד) כי לא יכול לסבול אור ה' המכהה אור נפשו העכור בערכו. ולא היה כר' עקיבא אשר נכנס בשלו' (שם) ובכח חזק מתדמה לא הפכי אבל היה שלו' והתדמות ביניהם כטבע האמצעי שהוא בשלו' עם שתי קצותיו ויצא בשלו' שנדבק עם הנפרד: השני שיהיה איש בריא ושמן בגופו ונפשו כי ישמח כשמחת ה' בכל מעשיו ויגל בכל עיוניו והשגותיו ויבין כי כל פעל ה' תמים וישר הוא בשמי' ובארץ ובהשגות השכליות והתוריות שאין בהם נפתל ועקש ולא דבר הפכי לטבע ולא לשכל כי אם דברי' מסכימים ועוזרי' לטבעים ולשכלים עד שישמח מאד נפשו הטבעית ושכלו העיוני ככל הנמצאות הטבעיות ושכליות כדברי דוד המלך באמרו כי שמחתני ה' בפעליך שהם הדברי' השכליים במעשה ידיך ארנן (תהלים צב, ה) שהם הדברי' הטבעיים הפך הארורי'  167ב  האומרי' כי הרע בנמצאות הוא יותר מהטוב וכי התורות האלקיות הפך הטב{ע} ובוכים למשפחותם ודואגי' על עולמם ולא ישמחו בו. ונפשם עליהם תאבל ובשרם עליהם יכאב הפך השלם האומר יראה אל עבדיך פעליך (תהלים צ, טז) הטבעיות שהם ישרות ומשמחות הטבע והדרך המושכל יובן על בניהם המביני' האמתיות ושמחים בם. ובזה האופן יהיה נועם ה' עלינו תמיד שנהיה בעונג ובשמחה ובטוב לבב מרוב כל בריאים וטובים כל הימים. הפך בן זומא שהציץ ונפגע כי גברו טבעיו ודמיוניו הפכיות אל האמתיות ונעשה משוגע ממראה עיניו אשר {ראה} בנמצאות ובמושכלות אשר לא ישרו בעיניו והכאיבו בשרו ונפשו ואבד שכלו בענין רע: השלישי שיהיה איש צדיק תמים בכחו המתאוה וכחו המדמה שלא יפנו תאוותיו אחרי ההבל הדמיוני כי אם אחרי השכל האמתי כי בזה יהיה צדיק וישר בכל פעלו ולא יפנה אל רהבים ומעשים נוטים מדרכי ספר הישר אשר הוא מיוסד בצדק ומשפט ומשרים וצדק ילין בו כמו שיראה זה מהשפעות צדק המביאות אל דרכי התורה התמימה וכל הב"ח הטהורים שהם תחת צדק לעדה כמבואר לחכמי התכונה. וגם שלא יוכן כח{ו} המדמה לנטות אחרי השפעות מאדים המביאות אותו להאמין בשניות ובכל מיני ע"ז וכל עברה כמבואר לחכמי התכונה. אבל יהיה מוכן לקבל האמת בכל דבר ולא הכזב הפך אלישע אחר אשר הציץ ויצא לתרבות רעה כי נטה אחרי השניות (בבלי, חגיגה טו ע"ב) ודעת מאנ"י כמו שאמרו רז"ל שספרי מיני' היו נושרים מחיקו (שם) ורדף אחרי הזנות כמבואר מדברי רז"ל שתבע אשה זונה ועקר פוגלא בשבתא ויהב לה (בבלי, חגיגה טו ע"א) אשר כל אלה מהשפעות מאדים להחטיא הדמיון בשניות ומיני ע"ז וההפלגה במשגל ובכל דרך הפכי לתורה ולזה לא יחול בכמו אלה הדמיונות המושכלות האמתיות והאמונו' הישרות ואם אין מושכל אמתי נכון לקבל הרוח החדשה אין מושכל בא מהנפרד לחול עליו: הרביעי שיהיה חמרו נאות להתפעל על נקלה מצורתו המשכלת כהאותות השמים אל מניעיהם באופן שיקבל מוסרות השכל ותוכחותיו בשמחה ובטוב לבב לא בהכרח ובעצבון כי טבע הכח המתעורר להיות כפוף אל השכל ונאות אליו ומתענג בהשלמתו פעולותיו ואם היה זה דרכו הנה הוא מעורר אל הפעולות השלמות בתכלית השלמות כמו שאמרו מנהיגי המדינה כי כל אחד מהפעולות תתוסף בעונג המיוחד לאותה הפעולה וישלים אותה מפני השמחה והעונג אשר לו בה כמו החכמי' בשעורי' השמחי' אל הלמודיות ועם השמחה והתענוג בחקירה ההיא ישלימו הדרושי' ההם ויוסיפו החקירה בם וכן בכל החכמות והמלאכות יוסיפו השמחים והמתענגי' בם יותר ממי שלא ישמח בהם. ולזה הכח המתעורר כאשר ישמח ויתענג להכנע ולהיות כפוף אל השכל והרוח החדשה הנה יוסיף וישלים פעולתו לעורר אל כל דבר נאות אליהם כאשר יתעוררו השמי' אל מניעיהם: החמישי שיהיה חזק כח הסבל לסבול עול הלמוד וההשכל המנגד לטבע החמר האוהב מנוחה כי מטבע השכל להיות תמיד בפעל. וטבע החמר להיות בכח והכח והפעל הפכי'. על כן הוא מן ההכרח שיכנע החמר ויתאפק לסבול פעל השכל תמיד ולא ימנעהו אבל יהיה בעזרו כאמרו לעם אשר לא יכלו לסבול עול השכל ההוה תמיד בפעל שובו לכם לאהליכם (דברים ה, כו). אבל מרע"ה שהיה זה אפשרי בחקו אמ' ואתה פה עמוד עמדי (דברים ה, כז) תמיד בפעל: ודבר זה מדברי דוד אביהו למדו באמרו מי יעלה בהר ה' (תהלים כד, ג) שהוא עולם הספירה להיותו ההר חמד אלקי' לשבתו. ומי יקום משפל מצבו להדבק במקום ומדרגת קדשו ית' לשוב קיים לעד. הנה הוא מי שהוא מתואר בתארים חמשה. הא' מי שהוא נקי כפים שהאידים העולים במח אשר שם משכן השכל כפי חכמי הספירה האומרי' כי בין שני הקרומי' שבמוח יש לחות דק ככפור ונקי כעין הקרח הנורא תשכון עליו הבינה וכפי נקיותו כן יהיה מושכלו נקי להשכיל מושכלות נקיות מכל סיג חמרי כי זהו שלמותו: הב' שיהיה בר לבב שהאיד העולה על חום הטבע שבלב יהיה בר וזך מאד מכל עכירות ושחוריות לחול בו שרש הנפש ועקרה וכל דרכה יפה כלבנה בכל מדה חמודה וברה כחמה בכל תושיה והשכלה: הג' שלא נשא לשוא נפשו בשום חלק מחלקי הנפש לא ישא שוא ודבר כזב כי אם אמת וצדק חרות ונשוא בה: הד' שלא נשבע למרמה כי אין ברוחו רמיה  168א  לנטות אחרי הכח הדמיוני בכחו המתעורר ולרדוף אחרי הערב לעתו ולעזוב המועיל לאחריתו: הה' שישא ברכה מאת ה' וצדקה מאלקי ישעו כי יוכן ויוכל לשאת השפע השופע בברכה וברבוי רב מאת ה' על הכח השכלי ראשונה ובצדקה וחסד על הרוח החדשה מאלקי ישעו המושיע המקבלו תשועת עולמים: דרוש ח' למד דעת את העם בהקש ההמשל באמרו הנך יפה דודי אף נעים אף ערשנו רעננה כי כמו שהיופי הפרוש על איש ועל אדם נערך הראש עם חלקת צואריו. והחזה עם שתי זרועותיו והבטן עם עמודי שוקיו. והנועם הנטוש על קומתו וגובה נתחיו כפי היחס הראוי לאחד אחד להם ולכלם כאחד. הוא הסבה להבעיר את הבערה בלב כל נערה ונערה רכה וענוגה עם תאוה באה לתשוקה נפלאה להדבקה בו ולענות תחת ידו כי תבעל בלא עת תחת כפות רגליו ולא תירא מרוב גדלו כי בטח לבה בנעימותו לא יריע את גבולה ולא ישחית את שארה וככלה תעדה כליה להכיל כל כלי זעמו וכאניה לא חשבה להשבר (יונה א, ד) תלך ותשוט בים יופיו: כן היופי וההוד וההדר אשר לא ישוער הפרוש על עולם הספירה לרוב הבדלו והטהרו מכל תנועה ותמורה וכל מקרה ההגשמה אשר איננה טהורה הנערך מאד מן השלשה ספירי' הראשוני' שהם כמדרגת הראש עם צוארוניו: והשלשה אמצעיים שהם במדרגת הלב עם זרועותיו והתחתוני' שהם במדרגת המעור עם שוקיו הנערכי' והמתיחסי' בערכי' ויחסי' גדולים כמבואר לחכמי הספירה והנועם הנטוי על גובה להם. וגבוה מעל גבוה שומר ונוטר את היחס והערך ביניהם לחבר אותם כלם כאחד הנה הוא הסבה לעורר את האהבה כתנור בוערה ברוח החדשה היודעת מאד אותה ההערכה להדבקה בשם הנכבד והנורא ולענות מפניו ככל חקיו ומשפטיו הנתנים ממנו אליו המעני' את נפש הבהמה והרוח אשר לא מטוהרה. כי תכנע בכל עת תחת יפעתו וחקי תורתו ולא תירא מרוב גודלו לומר איכה אשא ברוחי הדבר האלקי הגדול והנורא ומי יכילהו ולא יכלהו כרגע כי בטח בנעימותו אשר לא ינצחהו. ואליו תכין את נפשה המטוהרה לקבל את הטוב ואת {ה}רע אם שם היה דבר מנגד לטבע הנפש החמרית הנה זה לא ימנעהו מלהדבק בו כמו שעשה מרע"ה אשר ראה שלא יתכן להדבק בו ית' דבקות אמתי לקבל את הטוב הרוחני {היורד עליו מלמעלה} כי אם בהתענות נפשו הבהמית לבלתי אכל לחם ארבעים יום וארבעים לילה זה שלש רגלים. ועם זה לא מנע עצמו מלהדבקה בו ית': ודבר זה מתורת מרע"ה למדו כי כשראה יעקב אבינו עולם הספירה נערך לשלשה ערכים. כערך הסולם שיש לו ראש וסוף ואמצע כאמרו סלם מוצב {ארצה} שהוא הסוף. וראשו מגיע השמימה (בראשית כח, יב) שהוא הראש ומלאכי אלקי' עולים ויורדי' בו שהוא האמצע. וראה ה' נצב על עולם הספירה ונבדל ממנו הבדל עצמי כמבואר מדברנו זה. הנה כשנתעורר משנתו אמר אכן יש ה' במקום הזה (בראשית כח, טז) הנערך בשלשת חלקיו וכחו מתפשט בכלו ביופיו הגדול שהוא נערך בכל ובחלק. ואנכי לא ידעתי זה הסוד עד כה אשר השגתי זה בחלום של נבואה אשר דמיתי455 יופי בכח האלקי הנערך בכל עצם מעצמי הספירים. וגם הנבתי456 וידעתי בזה החלום גדלו ונוראו כי מה נורא המקום הזה (בראשית כח, יז) אשר ישכון שם ה' הנצב על עולם הספירה אשר עתה ידעתי כי אין זה העולם מהספירה כי אם בית אלקי' שכחו שוכן שם. וזה המקום הוא שער השמים (שם) שמשם יצא השפע היורד מאת ה' על השמים: ולזה בראותי שני אלו הענייני' שהם היופי הנערך בשלשת חלקי <ה>עולם <מ>הספירה הנקרא סולם לעלות אליו ית' הנצב עליו. הנה בערה בו אש ה' לאהבה אותו והסכים להדבקה בו ועשה מעשה להכין עצמו אל זה והקים המצבה וקראו בית אל ונדר נדרים שאם יקבל את הטוב להיות לו לאלקי' ולשמרו בדרכו ולהשיבו בשלום שיהיה ה' דבק בו תמיד והיה לו לאלקי'. וגם הרע המעט יקבל לתת לו מעשר מכל. כי לא יחוש על הרע המעט מהממון הגשמי בעבור הטוב הרב האלקי. ולא זה בלבד ראוי לבחור כי גם בכל דבר שיש בו אפשריות להשיג דבר טוב גדול מאד ואם הוא אפשריות רחוק ויש בו אפשריות פן ישיגהו דבר רע מאד והוא אפשרי קרוב. הנה  168ב  הוא יותר ראוי לבוחרו ממה שהוא באפשריות רחוק להשיג רע. וגם אינו באפשריות קרוב להשיג טוב רב כמו שעשו מי שנכנסו לפרדס ששמו נפשם בכפם ובאפשריות קרוב שיגיעם רע ממות ומפגיעה רעה ומיציאת מהדת457 כמו שקרה לשלשתם מפני האפשריות מהגעת אל הטוב הגדול מהדבקות אשר לא ישוער טובו הגדול. ואם היה זה האפשריות רחוק מאד מאדם יותר בחרו בו מבחירת דבקות רוחני אחר זולתו ית'. ואם לא היו תחת האפשר הקרוב שיגיע רע. הואיל ולא היו תחת האפשר שיגיעם טוב רב הפך כונת שלמה לעת זקנתו אשר בחר דבקות הרוחניי' שלא היה בהם אפשריות רע אם ידבק עם דבקותם בדברי' החמריים בתענוגי' ו שררה ומלכות ולא בחר להדבקה בו ית' מיראתו פן ישיגהו רע אם ידבק עם דבקותו בתענוגי בני האדם: דרוש ט' למד דעת את העם בהקש ההמשל באמרו קורות בתינו ארזים רהיטינו ברותים כי כמו שמעזבת העליה המקורה ברהיטי ברותים נשענים על קורות ארזי' הלא היא רבת הכח להכיל עול מטה כבודה ויקרה לבעול בחור בתולה נערה מתנוערה על גבה. ובחזקתה לא חשבה להשבר תחתיה. כאשר תעשינה המעזבות מן העליות המקורות מעצי שקמים ונעצוצים חלשים ונבקעי' לקולם אף כי תחת כובד משאם והתנערותם: כן הצורות הדמיוניות הנשואות על צורות רוחניות וטובות חקוקות בחוש המשותף ונשענות על צורות מוחשות ממראות אלקיות חולפות על פני נפשות תמימות. הלא המה יהיו יותר חזקות ונכוחות להכיל צורות המושכלות הנכונות לקבל את הרוח החדשה המתדבקת עם דודה ואלקיה ולא תחלשנה מהכיל מוראו ויקר תפארת גדולתו ימים רבים כימים אשר הוא בחיים חייתו. כאשר יחלשון הצורות הדמיוניות הנשואות על צורות הגשמיות החקוקות במשותף חקקי און אשר חשו החושים מהמוחשי' הפחותי' והבלים הרבה אשר לא יוכלון שאת השכל הנשוא על גביהן אף כי הרוח החדשה לבדה ואף כי בהתחברה עם דודה כי יתחבאו מקולם ויתפרדו ממשאם ויתעותו מעול סבולם כאלישע אחר ובן עזאי ובן זומא. שהאחד נטרד והאחר נפגע והאחר מת כי לא יכלו להתמהמה הצורות הדמיוניות להיות לנושא לכחות הרוחניות האלקיות. ודבר זה מתורת מרע"ה למדו בשבעה הוראות הורה לנו {במעשה בראשית הורה לנו} ראשונה כי האדם נברא בד' כחות משלימות אותו זה למעלה מזה. אמ' כי ברא ה' אותו בצלמו ית' הדבק בו דבקות מציאות והשגת משלמת כמבואר באפשרות הדבקות לדעת ב"ר. ואמ' עוד שבראו בצלם אלקי' שהוא הרוח החדשה המתדמה לנבדלי' כמבואר מדברנו זה. ואמר עוד שבראו בכח זכר וכח נקבה כמו שהכח השכלי במדרגת הזכר והדמיוני במדרגת הנקבה. והורה לנו שנית כי השכל ההיולאני אינו נשלם בעצמו כשכלים הנבדלים הנשלמי' בציור מה שלמעלה ממנו לבד. אבל צריך שישלם תחלה בציור מה שלמטה ממנו. וזה לא יתכן כי אם באמצעות כח אחר יותר גשמי ממנו והוא הדמיון המצייר הצורות הגשמיות עם קצת מקרה הגשם ועל ידי אותם הצורות ישלם השכל בהפשיט מהם כל מקרה הגשמיות אשר נשארו בדמיון וזה הורה באמרו לא טוב היות האדם מצד מה שהוא שכל היולאני לבדו בלי כח אחר עוזרו על שלמותו ולכן אעשה לו עזר כנגדו (בראשית ב, יח)458 מהכח הדמיוני459 שהוא כנגדו אם לא זכה. ואם זכה הוא בעזרו: והורה לנו שלישית כי השכל ההיולאני צריך שלא ידבק בראשיתו עם הכחות שהם למעלה ממנו בשלמות להשיג אותם אבל ידבק בכח הדמיוני שהוא למטה ממנו עד שישלם בו כפי האפשר כאמרו על כן יעזב איש בעל שכל היולאני את אביו זה הב"ה ואת אמו זה הרוח החדשה. ודבק באשתו (בראשית ב, כד) זה הכח הדמיוני דבקות מציאות והשגה שישיב הצורות הדמיוניות אליו: והורה לנו רביעית כי שלמות הכח הדמיוני והשכלי הוא בהמלאם צורות לא בהיותם משוללים מהם כי הם אינם אלא הכנה ומהותם ועצמותם הם הצורות הרשומות בם והוא שיהיו צורות לקוחות מרשמי הנמצאות אשר הם כחמר ההכרחי שאין אנחנו סבתם. אבל מהותם  169א  ועצמותם הוא דבר עצמי אשר יפול בו האמת והשקר ומציאותם בעצמם עד שיתכן לשכל להשיבם מושכלות. וזהו כאמרו פרו ורבו ומלאו את הארץ (בראשית ט, ז) כמו מן הארץ הכולל כל הנמצא החמרי: והורה לנו חמישית שהחוש והמשותף צריך שיקבצו מוחשיהם מהנמצאות {העצמיות} אשר בחמר ההכרחי לא מהמוחשות שהם בחמר האפשרי אשר אנחנו סבתם כי עצמיות ומהויות העצמים ישובו מושכלות לא מהיות המקרי' כי המקרה לא ישוב עצם. והורה זה באמרו וכבשוה (בראשית א, כח) השב אל הארץ וכל אשר בה יהיו כבושי' ומקובצי' בחושים ובמשותף כדי שישובו צורות דמיוניות ראויות לשוב מושכלות: והורה לנו ששית כי כשיהיו הצורות המדומות מזה המין אז אפשר לשכל ולרוח החדשה להשיבם מושכלות רוחניות כמוהם בהסירם מהם כל מקרה הגשם ורבויו ויוכלו להשיג על ידיהם גם השכלים הנבדלים המניעי' הגשמים החיים והקיימי' מהשמים ושמי השמים כאמרו ורדו ושלטו בדגת הים ובעוף השמים ובכל חיה הרומשת (שם) הכוללת החיה הגדולה אשר ראה יחזקאל שהיא מתנועעת על הארץ: והורה לנו שביעית כי אם המדמה והמשותף והחוש יתמלאו צורות הדברי' האפשריים אשר אנחנו סבתם בכל עסקי בני האדם אשר המה הבל ואין בהם עצמות ולא מהות שיפול עליהם אמת ושקר כי אם טוב ורע ונאה ומגונה ויתמלאו צורות לקוחות ממאכל ומשתה ומשגל אשר אין להם שחר הנה השכל והרוח החדשה לא יוכלון ישאון הרוח האלקי השוכן בתוכם כי לא יהיה {להם}460 כח לעמוד בהיכל המלך מפני כי הם בלי כח ואינם אלא הכנה אחרי שלא נשלמו בצורות השכליות כי לא הובאו להם כי אם צורות מקריות גשמיות אין בהם מושכל ובהסיר מהם מקרה הגשם יהיו כאין וכאפס והיה זה כאוכל קליפות הפירות שלא ישובו חלק מהנזון והורה זה באמרו ותרא האשה כי טוב העץ למאכל וכי תאוה הוא לעינים. וכמו אלה ההבלים אז כשמעם קול ה' אלקי' נתחבאו שלא יכלו סבלו. כמו שיתבאר כל זה ברחבה בע"ה על המלה: דרוש י' למד דעת את העם בהקש ההמשל באמרו אני חבצלת השרון שושנת העמקים כי כמו שחבצלת השרון הצומחת בארץ מישור אשר לא עובד בה כי כלה משקה לא תפרח ו<לא >תצליח למלאכתה להריח בה עד אם נטעה הררי בשדה נעבד ונגוב ממים רבים. כי אז יעשן אף המריח בה ויתאדם עין רואה מאודם עינה. וכמו ששושנת העמקים השתולה בעמק השדים המלאים לה רפש וטיט על צדיה לא תוכל תת כחה וכל הדרה עד אם יגביהוה וישתלנה גנני בגנים הגבוהים לשתילי שושנים. כן הרוח החדשה השוכן ביושר לבב אנוש אשר לא נסה ללכת בדעת קדושי' ועיון השקפיי כי אם בעיון מופתי כפי המנהג הטבעי. לא ימוש לעשות פרי בעתו אם לא יקחהו אלוק ממעל וידבקהו דבקות השגה משלמת החסר בשלם כהשלמת השכל לצורות הדמיוניות. וכן השכל האנושי השקוע בעמקי הדמיונות החמריות הלקוחות מהמוחשות החיצונות הנהוגות בכל האנשים. לא יצליח בחכמה הרוחנית אם לא יעלהו העולה על הצור אל הצורות הפנימיות הנאצלות מרוחניות העצמים הנבדלים המושגות אל הנביאים כי יחרוש על ידיהם ויבחין בין העצמים הנבדלים מהחמרים: ודבר זה מדברי דוד אביהו למדו באמרו פסוק מזמר מבאר ההשגחה דרך תפלה חקרני אל ודע לבבי (תהלים קלט, כג) שזהו ההעלאה הדורשת הרוח החדשה לעלות בדבקות ההשגה המשלמת החסר בשלם. ואמר בחנני ודע שרעפי (שם) שזהו בקשת בחינת הצורות הפנימיות הנקראות שרעפים. והשלים דברו לבאר איך יתכן זה לו ואמר שיראה אם יש במושכליו דרך עצב שזהו מקרה הגשם המתערב עם המושכל ונותן לו עזבון461 שמזה מתפלל אליו שיסירהו מעליו כי אז אומר כי נחני בדרך עולם הספירה שהוא תכלית ההצלחה להיות נקי מכל מקרה גשמי ונבדל מכל כח חמרי: דרוש י"א למד דעת את העם בהקש ההמשל באמרו כשושנה  169ב  בין החוחים כן רעיתי בין הבנות כי כמו שהשושנה לא תמלט מיד כל לוקט כי אם בחוחים נראים במריעים לה. והם שומרים אותה שלא ילקטוה כל עוברי דרך. כי אם השרידי' יודעי לקוטי שושנים מפחדם פן ילקטוה בחוחה. כן הרוח החדשה לא תנצל מכל הרוחניים החושקי' בה כי אם בחשק נפלא אשר בלבבה הנראה כמביא אותה לחשוק בכל חושק רוחני. והוא השומר אותה מהיות חשוקה לשום רוחני אחר כי אם אל התפארת אשר הוא דודה וחשוק בלבבה. ככל אשר חשקו הנביאים חשק נפלא בו ית' ולא חשקו בכל אלקי העמים ולא דבקו בם רוחני אחר זולתו ית'. ולא לבד חדלו מהדבק ומחשוק כל שאר הרוחניים אבל גם המלכות לא חשקו בה ולא דבקו אליה כי אם מצד שפע התפארת אשר בה. כי יראו מאד משפע המלכות אשר נדבק בו דברי' גשמיים מצד קבלתה מגבורה וברחו אותם השררות ואותם ההשפעות לרוב חשקם להדבק בתפארת שהיא כלה רוחניות בידיעת האמת ועשיית האמת שהוא חותמו ית' כי הוא אמת: עד כי לא יוכלו אחד הרוחניים להדבק בם והכל היה מרוב חשקם בשם הנכבד והנורא: ודבר זה מדוד אביהו למדו באמרו יפול מצדך אלף ורבבה מימינך (תהלים צא, ז) והם כל רוחות כדעת רז"ל המקיפות462 וסובבים הנפשות להדבקה בם. ואם אתה שלם אליך לא יגיעו. ובאר הטעם כי בי חשק ואפלטהו (תהלים צא, יד) מרוב החשק שיש לו כי אפלטהו מכל מיני רוחני שלא יוכל להדבקה בו: דרוש י"ב למד דעת את העם בהקש ההמשל באמרו כתפוח בעצי היער כן דודי בין הבנים בצלו חִמדתי וישבתי ופריו מתוק לחכי כי כמו שהתפוח בעצי היער הוא נחמד מהם הרבה לשבת בצלו ולאכול מפריו למתיקות טעמו ונעימות צלו. כן הרוח החדשה חומדת לשבת בצל התפארת להנצל על ידה מכל רע ולאכול מפריה שהוא מעשיות ומושכלות התורה מכל ההשפעות הבאות אפי' מגדולה וגבורה. ואם הם רחמים ושררה כי על ידי התפארת יוכל לעלות למעלה עד כתר עליון אשר שם אהיה עליו והוא רחמים גמורים. מה שלא יוכל לעלות אליו על ידי גדולה וגבורה שאינם תחת קו השוה כמוהו: ודבר זה מתורת מרע"ה למדו באמרו ואמרו לי מה שמו אשר רצה בזה לומר באי זה כח יוכל להציל אותנו מתחת יד שרו של מצרים אשר הוא אחוז בגבורה שהיא למעלה מתפארת מה אומר אליהם על זה. ואז השיבו כי אני מציל אותם בכח שם אהיה שהוא על הכתר העליון אשר אהיה משפיע על התפארת ושם יו"ד ה"א וכחו גדול על כל השרים העליוני'. ולזה תאמר להם אהיה שלחני אליכם (שמות ג, יג). וביאר לו עוד ה' אלקי אבותיכם המקבל משם אהיה באמצעות הקו הישר הוא המוציא אתכם מתחת יד מצרים ומסבלותם ומשר שלהם כי כלם תחת שם אהיה אשר הוא ראשון לקבל השפע מאין סוף: דרוש י"ג למד דעת את העם בהקש ההמשל באמרו הביאני אל בית היין ודגלו עלי אהבה: סמכוני באשישות רפדוני בתפוחים כי חולת אהבה אני: כי כמו שהנערה החושקת בבן גילה בהיותה מובאת אל בית המלך להתעלס בה באהבים ומראה המלך את רוב אהבתו אותה. עד כי יראה מאד פן יטה לבבה אליו ולבה תמיד אל בן גילה עד כמעט תפלח האהבה מפה ומפה את לבבה. כי אז היא צריכה {לבקש עזרים מדברים לביים כיינות ותפוחים לחזק את רוח לבה אל החשק הראשון ולשמר מחשק המלך ורב לקחו, כן הרוח החדשה ברבות הטובה עליה מצד המלכות בעשר וכבוד ושררה רבה שהם דברים גשמיים מטי' לבות האנשים אליהם ואף כי גדולי הנפש, כי אז היא צריכה} להשמר מאד ולשמור כח הקבול והחשק וההדבקות בתפארת שלא תפרד ממנו. וזה בשמירת התורה וכל דרכיה דרכי נועם ודברים רוחניים ואלקיים לא גשמיים. ולהעזר בזה בהדבקו ביסוד אשר הוא רוחני יותר ממלכות ומקבל השפע בקו השוה מתפארת. וכן יבא העזר בהדבקו בנצח והוא463 אשר הם כשוקים לתפארת ובזה יתחזק לבו אל חשק התפארת ולא ימשך אחרי המלכות בשררות הגשמיות ותענוגות בני אדם: ודבר זה מתורת מרע"ה למדו באמרו לא ירבה לו סוסי' ולא ירבה לו נשים וכסף וזהב לא ירבה לו ולא ירום לבבו מאחיו. וכתב לו את משנה התורה וקרא בו כל ימי חייו כי זהו הדבקות האמתי  170א  בתפארת לא במלכות כאשר עשה שלמה כאמרו אני ארבה ולא אסור: דרוש י"ד למד דעת את העם בהקש ההמשל באמרו שמאלו תחת לראשי וימינו תחבקני כי כמו שהאיש המחבב את האשה נותן יד שמאלו תחת לראשה ומחבבה מעט קט ביד שמאל. וימינו תחבקנה ומחבב אותה חבוב גדול מצד ימינו: כן השם הנכבד והנורא מחבב הרוח החדשה מצד שמאל שהוא המלכות הנותן שררה וכבוד אליו מעט לא כביר: והחבוב הגדול הוא מצד ימין ורחמי' ודברי' תוריים נבואיי' ואלקיים: ודבר זה מדרכי מרע"ה למדו שלא השליטו האלקי' על זולתו בממון ודבר גשמי כאמרו לא חמור אחד מהם נשאתי ולא הרעותי את אחד מהם (במדבר טז, טו). {אבל השליטו עליהם בתורה ונבואה והישרה אלקית כאמרו} ויהי בישורון בדברים הישרי' מלך עליהם בהתאסף ראשי עם יחד שבטי ישראל (דברים לג, ה) בקבוץ המדיני והאלקי היה מלך עליהם (דברים לג, ב) כי ה' חבבו והשליטו בזה: 

			סדר הנמשל כפי הוראת המשל באר היטב:

			ההישרות הבאות אל הנביאים הרועים והרודים בעם במקל ההוכחה יותר מהראוי להכרחיות החמר בחשבם לפי טבעם הישר כי כל העם אפשרי להם להפרד מהחמר כמוהם ואין הדבר כן. הם מאת ה' בדבור אלקי או על ידי אמצעי כמרע"ה כאשר שאל מדוע לא יבער הסנה והכחות החמריות עם להבת השכל הגובר בכל המין האנושי בטבע. אמ' לו ה' והיישירו כי זה הוא רחוק במין האדם אם לא יהיה משכיל כמוהו. וכן היישרות רבות באותה פרשה כמבואר בע"ה. גם כאשר חשב להשיב העם שלא יצטרכו לרופא הנפשות כמבואר בפרשת יתרו והיישירו חותנו על זה כמבואר בע"ה. וכן אליהו אשר כעס על העם כי עברו ברית ה' והעבירו<הו> מעליהם כדעת רז"ל והכל הוא כי הנביא צריך להנהיג את העם כפי הכרחיות החמר. ולזה באה ההיישרה האלקית אל הנפש החושקת להדבק בלא עתה כי לרוב תשוקתה היא חוטאת בהנהגת העם להכניעם יותר מאפשרות טבעם. ולא הגיעה עדין למדרגת הנבדל הבלתי הורס מדרגותיו בהשכלה והדבקות למעלה ובהיישרה והנהגה טבעית למטה ממנו. ועדן היא במדרגת ההיולי הזונה ומשתוקק תמיד לעלות ולהרוס הצורות והמדרגות וחוטא בהספקת הצורות לפי הכרחיות החמר. וכאשר הוצרך ההיולי לרוע תשוקתו זאת להיות מוגבל הצורות המגבילות אותו זו אחר זו בסדר המדרגה עד כי הוא כפוף ונקשר תחת הטוב האלקי המשפיע הצורות והמציאות בו ושוטר ומושל על תשוקותיו שלא יצאו לפועל בלי הדרגה ומגלה בו המציאות על ידי הצורות שלא היה נגלה מצד עצמותו ועוזר אותו להיות חושק תמיד אבל במדרגה מצד שהצורות אינם תמיד בנצחיות עליו אבל בעקב והמרה. כן הרוח החדשה החושקת צריכה אל תקוני' והגבלות כי לפי האמת הכחות התשוקיו' אשר בנפשות החושקות שהם מוכנות להשיג הנפרד הם נאותות מאד לבא אל תכליתם באמצעות המושכלות והדעות האמתיות הנקייות ממקרה החמר ורבויו. ובאמצעות ההשפעות האלקיות הנשפעות פתאום בזמן זולת {זמן} כפי החפץ האלקי אשר יקראהו להדבקה בו כי לא כל העתים שוים כי יש מכין עצמו ולא יבא לו כברוך בן נריה. ויש בלתי מכין ובא לו כשמואל וירמיה. ובאמצעות התורות המגבילות מזונות מדות דעות הכנות נבואיות כי זולתם לא יתכן השגת הנפרד כאמרו מלכה ושריה בגוים אין תורה גם נביאיה לא מצאו חזון מה' כי באפס תורה אין נבואה. גם העול מהמצות וההוד והדר מהם המשמח את המבין הקשרות התורה והמצות כלם כאחד ונושאם על צוארו ומשימם כענקים לגרגרותיו לשאת אותם על שכלו יהיה סבה עצמיית להגביל התשוקות לדרוך במדרגות ולא יהרסו לעלות אל ה' כי אם בעת רצון. אך לא כל התורות שוות ומביאות לזה כי אם שתי תורות באות משני שרשים תורה שבכתב מתפארת ותורה שבע"פ ממלכות. והם מורכבות מדין בעוברי עבירה ורחמי' וסליחה וכפרה לעושי רצונו. ושתיהם נחמדות מזהב ומפז לשמח הנפש ולהדביקה עם הנפרד לשוב נצחית כי אין בהם נפתל  170ב  לטבע ולא עקש לשכל ולא לישר כדברי המשורר כי היא משיבת נפש. מחכימת פתי משמחת הל{ב} מאירת עינים (תהלים יט, ח–ט) עומדת לעד. אמת צודקת יחד הדין והרחמים ועמה ישמרו תמיד החשקי' הטובים באופני' נאותים אל הדבקות בלי הריסה ובלי עמל כמבואר מפי הנביאי' כלם. אלו הם ההיישרו' הטובות אל הנפשות אשר אינן שלמות בתכלית השלמות מעת היצירה כי צריכות אל היישרות רבות ואולם השלמי היצירה לא יצטרכו אל היישרות תוריות כי אם היישרות אלקיות מתיישרות מעצמם בם כאברהם ויתרו ומשל חב"י כי ימצאו נפשות נוטות בשלמות יצירתם אל הרוחניות יותר מהגשמיות ואל הרוחני השלם יותר מכל שאר הרוחניי' כמרע"ה אשר עזב כל שררות בית פרעה ומלכותו אשר מלך בארץ כוש כמבואר בספר יוסיפון להדבק בה' הנכבד והנורא. ויתרו עזב כל אשר לו להדבק בה' אשר ידע כי גדול הוא מכל האלקי'. וכן שלמה בראשית ממלכתו אשר לא שאל כי אם לשפוט את העם הזה ולרעות אותה רעיה אלקית וזה לא יתכן כי אם בהדבקו בנפרד והרבה עולות וזבחי' על הדבר הזה. וכל זה קרה לכמו אלה האנשי' לרוב החשק אשר בלבבם אל ה' ית' ביתד תקוע במקום נאמן לא ימוט לעד לעולם כי הוא להם במדרגת הצורה המונעת את החמר מלקבל צורה אחרת. וזהו התמדת דבקות לא הצצה כהצצת הנדבקי' פעם יציץ פעם יעלם כי אותה היא עצבון גדול בעת ההעלם וזאת היא עם שמחה אין ערך לה להתמדתה כדברי ארסטו' בי' מהמדו' באמרו שהשכל פעולתו יותר ראוי שתהיה מדובקת משיהיה פועל בעת מה מש"כ בזאת ההשגה השלמה ולזה ישתוקקו הרבה מאד ולא לבד ישתוקקו אל התמדת הדבקות אבל ישתוקקו ג"כ הרבה מאד אל רבוי ההופעה עד שתספיק להם ותותיר להופיע לזולתם ככל הנמצאות המקבלות השפע מהעליונים להשלמת עצמם ולהספיק להופיע למה שלמטה מהם כי טבע המציאות השלם כן הוא מלבד ההיולי הפחות והבלתי נשלם כי הוא מקבל ואינו משפיע. ולא ישתוקקו לבד להשפיע לזולתם העיוני האלקי. אבל שישפיעו גם המעשי האלקי אשר אזן ותקן מעשים אם יעשום עושיהם ישלמו בכל דרכיהם כמו התנועה לגלגלים אשר ישלמו על ידה כל ענייניה' כמבואר בעצם הגלגל כי הגלגלי' אינם מה שהם כי אם מצד תנועותיהם וכן האדם הישר אינו אדם כי אם מצד מעשיו המסכימי' לעיונו האמתי והוא המעשה התורני כמבואר בע"ה ובח"ה בסבותיו. ומתשוקותיהם הגדולות הוא שהשפע הבא להם מהעיוני והמעשי להשפיע לזולתם יהיה ברור כיום צח לבארם לזולתם. לא כדברי הספר החתום וממשל משלים כי אם דברי' כאשר ידבר איש אל רעהו מבלי חידה ומשול משל. ושיהיה עם זה דבר נאות ומהנה נפש שומעיו ומועיל להם בתחלת עיונם ועל נקלה. ככל דברי ויעודי התורה כאמרה וברך את לחמך ואת מימיך והסירותי מחלה מקרבך (שמות כג, כה) ושיהיה עם זה דברים מורים על ענייני' רוחניים כה' ומלאכיו כאמרו כי ה' אלקיך בקרבך אל גדול ונורא (דברים ז, כא). וכל התורה מלאה מזה מלבד סודות בני הנביאים. ועל הכל שיהיו דברי' אשר הוכנו בטבע המקבלים לקבלו מצד טבעם ומזלם שהם נכוני' לזה העיון והמעשה האלקי כי הדבר הטבעי יתמיד והמקרי לא יתמיד. וזהו סוד מסודות התורה האלקית הבאה מה' הנכבד והנורא. בארץ שהיא תחת ממשלתו יותר מכל הארצות כאמרו עיני ה' אלקיך בה מראשית השנה ועד אחרית השנה (דברים יא, יב) וככל דברי בני הנביאי' ובעם ישראל שהם מחלקו כאמרו כי חלק ה' עמו יעקב חבל נחלתו (דברים לב, ט) והיותם נכוני' אל כל המעשיות התוריות מצד מזלם שהוא שבתי שונא זמה ויומו יום השבת הפכי לאש אוהב תפלות צעקות בכי וכחם בפה. ותחת שערי בינה השופעת בם עם השכינה בירושלם הנכונה לה מצד קבלתה מתפארת ע"י יסוד לא מגבורה ע"י הוד. כמבואר ע"י החא"ע ומפרשי ספריו ובני הנביאים. ולזה כאשר הנפש היא בזה התאר מאלו התשוקות וכל אלו השלמיות הנז' הנה אין ספק  171א  כי יודה כל משכיל ויאמר כי היא יפה ומקובלת מאד ואם איננה בתכלית השלמות בתחלת עניינה הואיל ותכליתה היא טובה בעיון הנפרד ובפרט כאשר עיונה תמיד להביט אל הנפרד אשר בקשה מתחלתה להדבקה בו וממנו לא תטה ימין ושמאל ובכל דרכיה תדעהו כי הוא יישר ארחותיה אבל עם כל אלה אין ראוי לה למהר להדבקה עד שתתיישר בהנהגה על אמתתה ובידיעת שלמות אופן הדבקות כאשר יראה בענין מרע"ה אשר בתחלת נבואה היה חסר באופן הדבוק שלא ידע עד בתחלה להסתיר פניו בדבוקו שלא יהיה ערוב בהשגה. וגם חסר בהנהגה שהיה חושב שיבער הסנה והכחות החמריות מהעם המונהגי' אשר על שניהם מנעו ה' מהתקרב אל הדבוק עד השלמו בם ואמ' לו אל תקרב הלום להדבקה בי של נעלך (שמות ג, ה) שאתה נעול באלה המחסורות מעל רגלך שאתה הולך ודורך אל הדבקות כי המקום אשר אתה עומד עליו להדבקה בו הוא קדוש ונבדל מכל אלה ואז הסתיר משה פניו ולא שם ערוב בהשגה והכין הנהגת העם כפי {הכרחיות} החומר: ואולי464 יקרה לנפש השלמה כמעט בכל אלה ואם היא חסרה במעט מהם להשתוקק תשוקה נפלאה להדבק כאמרה בלבבה כי לא יתכן שבזה הדבקות יקראנה אסון כי מהטוב לא יצא כי אם טוב. ואם הנפרד כלו טוב איך יתכן בהדבקה בו שיקראנה כי אם טוב. ובפרט לרוב חשקה ותשוקתה והאתותה אל כל פעולותיו כהאותות עצם השמים אל מניעיהם: וכן אכנע אל הנפרד על נקלה עד כי לא יקראני אסון מצדי גם מצדו הוא נמנע מצד נעימות אשר בנפרד שאין כמוהו והמזיק הוא המנצח בהפך לא בנעימות ואם ינצחני בנעימותו אז טוב לי. א"כ רע לא יבואני בהדבקי בו. א"כ אין מניעה בדבוק לא מצדי ולא מצדו. ובפרט כי הבנתנו האחרונה שהיא ההבנה להדבקה בשם הנכבד והנורא וכל הראשונות הקודמות לה הם נכונות כלם בתכלית השלמות כי ההכנה הקודמת לה להדבק בשכינה ובשכלים הנבדלים ובשכל הפועל כבר הוכנו ונשלמו להיות הכנה לזה הדבקות האחרון. וכן כל ההכנות הקודמות לאלה כבר נשלמו. כמושכלות הראשונות והשניות והשלישיות הנקנות אשר עליהם ינוח{ו} ויתחדשו ההכנות הם מושכלות ודעות אמתיות גבוהות ובצורות בשמים ובארץ ובכל אשר בם: גם הצורות הדמיוניות אשר מדרכם להרכיב הנפרדים ולהפריד המורכבי' ולהכזיב הנמצאים ולבדות דברים אשר לא כן. הם נקיות מכל אלה והם חזקי' ואמתיי' כפי אשר הביאו אליו החושי' את המוחשות. ולא פעל ועשה בהם דבר כי אם לציירם אליו ולהפשיט מהם קצת חמריות כדרכו לציירם בהעלמם מהחושי'. אשר מפני כל אלה {ה}שלמיות אשר בכל אלה ההכנות הראשונות לא יתכן שיגע בי רע בהדבקי בנפרד האחרון לכל אלה: וכי תאמר מה נרוח לנו למהר הדבוק בטרם בא העת הגיע הצפירה. הלא טוב שאשתוקק שיבואני ולא יבואני משיבואני בי בעת התשוקה היא הערבות והשמחה. ובעת בואה ערבה כל שמחה לפי התשוקות החמריות. אך אין זאת התשוקה כמו הם. זאת ועוד אחרת כי אם אאחר אולי יקראני אסון ודבר רע כי עם היותי נשמרת מצד עצמי ותוקף תשוקתי אל ה' הנכבד והנורא מהדבקה בנפרד אחר זולתו כי לא אתן את הכנתי ותשוקתי ומחשבתי לו. הנה עם זה יש לי לירא מאד מהכחות הרוחניות השואפות להדבק בי ובכל הנפשות בהשפעתם עליהם כחות ודמיונות ומחשבות כוזבות להדבקה בם כל עוד אשר ימצאון הנפשות אשר עדן לא נדבקו בנפרד הטהור והקדוש הנכבד והנורא על כן זחלתי ואירא כי ערומה אנכי מדבוק בך ואנכי נכונה אליך בתכלית ההכנה והמה ישפיעו בי ויטוני אולי אליהם. על כן חפצתי לשית נפשי בכפי בטרם בא עתי אולי יחונן קולי להנצל מכל רוח רע בהדבקי בך ולא אירא מפחד פתאום פן יבא אחד מהרוחניי' להתעולל בי:  171ב  זהו הספק אשר יולד בנפש המתדבק החפץ למהר את הקץ כי כן ארחות המתבודדים להתדבק לפעמי' עם רוחין ולילין ובהפקד מהם הדבוק האמתי בנפרד והיותו זמן באותה התקוה ולא יבואהו כמו שכתב א"ח במ"צ כי מי שהוא בתקות השפע מעט מה שיגיע משבוש יבלבל המוח. ובין כך יפסד המזג ויתבלבל הדעת ויחלה הגוף ויגיע דברו ועניינו לחול{י} תמהון לבבו הנקרא מלאקוניק"ו. והוא החולי הנקרא בדבוק הרוחין והשדין: ואולם ההנצל האמתי מזה הוא שתשמור הנפש המתדבקת תמיד את ההכנה החדשה על שלמותה שהיא עצם נקי נבדל מכל חמר ומכל התערבות בחומר ובזה תהיה נבדלת מכל שאר כחות הנפש הקודמות לה בזמן. כי בשמירת זאת ההכנה מהתערב התערבות כלל בחמרים. וזה יהיה בהיותה בפעל תמיד בדעות אמתיות וסודות נבואיות נבדלות מכל חמר הנה היא נשמרת שלא יתכן שידבק בה רוחני מהרוחניות האחרים ותהיה תמיד נכונה אל הנכבד והנורא בעת בא דברו להדבק בה: כי המושכלות והדעות האמתיות שומרות השכל מהשתבש ומהכנס שם רוח אלקי' רעה לבעתו כמו שכתב א"ח במ"צ וכמה צופים נשאר בדמיון אחד עשר שנים עד אשר נצול ממנו ולוּ תקן דרכי החכמות תחלה וחקר דבריהם היה נצול ממנו לשעתו. כי השגת החכמות יישיר אל המכוון היישרה נכונה א"כ בידוע שלא יגיע האדם למדרגה הזאת אם לא בקנות החכמות האמתיות וכל זה בתכלית היכולת. ואחרי כן אין הזק להוחיל ולקוות אל מה שלא נגלה לחכמי המחקר לפי שמה שלא נגלה מהענייני' האלקיי' לבני אדם הוא יותר ממה שנגלה זהו השמירה הראשונה הראויה לעשות: ועוד שנית כי לא ישלם עניינו אם לא ידע להזהר עוד מהדבקות בנפרד הראשון מלמטה למעלה אשר הוא מתדמה מאד אל הנכבד והנורא אשר ישפיע עליו שפע בתענוגי הגשמי' והשררות והכבודות וחברת המדינות אשר אל כל אלה יטו מאד הלבבות ויתענגו בם ולא יפרדו מהם ולא יתורו להתבודד תמיד ולהדבק בנכבד בלי הפסקה ובלי פרוד ולהיות תמיד בפעל בלי הפנות אל רהבים ושטי כזב (תהלים מ, ה). ולא יוכל לדעת זה אם לא בחכמה נפלאה לדעת להבדיל מה בין השגת הדבקות בנכבד והנורא לדבקות בשכינת עזו: מצד שהיא משפעת מכחות הגבורה החמריות ובעלות נצחון ו<גבורה ב>שררה: מה שלא ישפיע כן הנכבד והנורא. ויכיר ג"כ וידע כי הנכבד והנורא נבדל מאד מכחות אחרות עליונות ממנו והשפעותיו נבדלות מהם כי בשפעת הגדולה אין בה דין חרוץ במורדים ובפושעי' ובשפעת הגבורה אין בה חסד ורחמים להבדיל בין צדיק לרשע. אשר בשניהם לא יתקיים המציאות החמרי המורכב מטוב ורע חמר וצורה שכל ודמיון וכל מיני הפכים. ואולם הנכבד והנורא הנה הוא מטה כלפי חסד לטובים ולישרים בלבותם. ועושה משפט אמת למטי' עקלקלותם. אשר מזה הצד הוא יותר נבחר {הוא} לבדו מאחד מהם וראוי לחמוד להדבקה בו כי הוא יציל בצלו כל הדבק בו מכל רע היורד מככבי השמים ומכח הגבורה וכל כחות הטומאה. ואין ראוי לשכון ולשבת תמיד כי אם בצל קורתו. ולקוות תמיד כל היום לשאוף את השפעתו ופרי תורתו המחכמת פתי מכל חכמות בחוץ מרננות כמו שבאר השלם בדורו זה ר' יוסף אש"ט בכבוד אלקי' כי אין חכמה ואין ידיעה מקנת ההצלחה זולת ידיעת התורה. כי הפרי היורד מאת ה' הנכבד והנורא על עמו ונחלתו הוא כפי הפרי שירד עליו מהבינה ומאין סוף דרך הקו האמצעי הישר הנקרא עץ חיים. אשר האוכל ממנו יחיה לעולם בחיים הנצחיים ויצליח באלה החיים בכל מיני ההצלחות כמבואר בברכות התורה לשומרי מצותיה. וכן צריך מאד להזהר הבא להתדבק בנכבד והנורא לשמור את נפשו אשר כבר התענגה בתענוגות בני אדם ושררותיהם ועושר ונכסים ורב בנים אשר יקשה מאד לרגיל בם להפרד מהם כי יצטרך תחבולות גדולות ועזרים אלקיים להפרד מהם מכחות רוחניות גבוהות ממלכות עוזרות לזה. כמו ההדבקות ביסוד עולם אשר הוא נוטה אל ההעדר מהתענוגים והדברים החמריים מצד קבלת שפעו מתפארת דרך הקו הישר דבוק מתמיד. ועם זה ידבק בנצח והוד  172א  אשר מצד קבלתם ג"כ מתפארת דרך הקו הישר יעזרוהו להבדל מן תענוגי בני אדם ומשפע המלכות מצד קבלתה מגבורה. כי מיסוד ונצח יניקת הנביאים. אשר על ידיהם אולי יחונן להנצל כצפור מפח יוקשי'. גם כי יגיע בזאת ההפרדה מהחמריים כמעט עד שערי מות לרוב המשכות הכחות כלם אחרי ההשפעות החמריות והיות ההכנה היא לבדה נוטה אל הדבקות בנכבד והנורא וההבדל מתענוגות בני אדם לא יביט אל זה החלי כי אם יתגבר להחליש הכחות ההם ולהגביר ההכנה הטובה והתשוקה הנפלאה. הנה ה' רופאהו רפא ירפאהו. ולא יעשה כאשר עשה שלמה בעת זקנותו נשיו הטו את לבבו להדבקה ברוחניי' הנותני' לו כח להשתרר במלכותו ולהתענג בתענוגי בני אדם. ונטה לבו מאחרי ה' הנכבד והנורא ולא הלך בדרך דוד אביו אשר נצטער כל ימיו להדבקה בנכבד והנורא כמבואר בספרו הנכבד ספר תהלים מראשו ועד רגליו לכל מראה עיני הרואה האמת בעין שכלו ואף כי נתן לו המלכות וכל אויביו שת תחת רגליו ועושר וכבוד ונכסי' סביב לו ומחבקי' אותו הנה תמיד עיניו אל ה' הנכבד והנורא להדבקה בו: ומשם לא מטה ידו ורגלו וכן ראוי לכל הבא להדבקה בו: 

			מיטב השיר חלק ה': מן השבעתי אתכם בנות וגו' עד על הרי בתר: 

			באור המלות לפי המשל והנמשל: 

			המשביע את חברו בשם הנה הוא מכריחו אל הפקת רצונו מצד הזכרת השם על פניו המטיל בו מורא מצד גדולתו והכנעות של465 יתר הנמצאות תחתיו ולא לבד בנפשות האנשים יוליד רושם (נפלא) [זה]466 להכניעם אל הדורש ושואל מהם דבר כי גם אל הכחות הרוחניות יוליד רושם נפלא להכריחם ולהכניעם לעשות כל הנדרש מהם כמבואר אצל בעלי ההשבעות ובספר הנפש לר' אליעזר מוורמיישא. בי"ת בצבאות ובי"ת באילות תשרת תמורת בפני כי מדרך המשביע את חבירו הוא להשביעו בפני זולתו להיות לו לעדות כי השביעו על זה ואל יכחש בו. ובמקום שאין אנשים אמצעיים להעיד ינהגו לעשותו בפני החיים שהם מסוגם כאמרם כרוביה467 יוכיח. וגם לפעמים לפני מי שאינו מסוגם כי אם סוג רחוק מאד כמו {בפני} הדומם כדברי יעקב עד הגל הזה ועדה המצבה (בראשית לא, נב) ויהושע אמר הנה האבן הזאת תהיה בנו לעדה (יהושע כד, כז) כי היא שמעה את כל אמרי ה' אשר דבר עמנו והיתה בכם לעדה פן תכחשון באלקיכם: ולפי הנמשל ההשבעה וההכנעה היא בפני צבא השמים כי אמ' צבאות ולא אמר צבאם כי מצבי יאמר ברבוי צבאים ובפני הכחות הנשואות כחום השמימיי נקראות איילות השדה מלשון אילי הארץ ולא איילי' כי כן היה ראוי עניינו כי כחם וגבורתם הם בצמחי' וב"ח שהם בשדה כמו שבאר ר' יצחק אלבלג בפי' הכוונות: תעירו מלשון תעורה ויתכן בדרך רחוק לפרשו מלשון שנאה כמו ויהי עריך:468 האהבה מושך עצמו ואחר עמו. אם תעירו את האהבה ואם תעוררו את האהבה ואם כי שבה האהבה לשני נושאים מתחלפי'. הקול והדבור יתואר בביאה כמו עד עת בא דברו כי יבא דברך אלינו להורות על הגעתו לידי מעשה כפי אשר דובר בו או שנשמע קולו לומר כן יהיה: ויאמר קול לפי הנמשל על הגעת והשגת ניצוצות ההארה השכלית הבאה פתאום כמו וכל העם רואים את הקולות שהיו משיגי' קולות וניצוצות מאירות שכלם בהשקפה פתאומית: הדלוג יאמר על הדבר שאינו נמשך בתכיפות והקפיצה יותר מהירה ויותר פתאומית מהדלוג כאמרם ז"ל קפצה ליה ארעא ר"ל כהרף עין. וכן הגבעה יותר רחבה מההר וההולך במרוצה ימהר יחישה דרכו בדלוג הבקעות שבין ההרים והגבעות: ולפי הנמשל יורה על ההשקפה אשר <תשיג ו>תציץ השכל פעם ויעלם פעם  172ב  וההעלמות בתחלת ההשקפה יהיו מתונות וארוכות בין הצצה להצצה. ואחר ההרגל ישובו תכופות ההארות וההעלמות יהיו קצרות בנתים: [אמ' ז"ל בילמדנו מה צבי זה פעם יראה פעם יתעלם כן הגואל פעם יראה פעם יעלם. דומה דודי לצבי במדרש חזית מה צבי זה נראה וחוזר ונראה. כן גואלם של ישראל נראה ונכסה וחוזר ונראה. וכן השכל הנפרד יציץ ואחר יעלם. עוד אמ' מה צבי זה אין עורו מחזיק בשרו אף א"י אינה מחזקת יושביה. וכן השכל האנושי אינו מקיף ומחזיק השכל הנפרד דרך טבע כי אם בפלא כמו הצבי. ועוד הוא לשון יופי וחפץ ונחמד כמו צבי היא לכל הארצות רוצה חפצה מכל שהכל חפצי' בה ליופיה. צבאות הם הככבי' ואיילות השדה הם הצורות חמריות שהם מחזקות השדה וכל אשר בו ונקראו' צבא השמים. נמצא כן כתוב בראש ההעתק הראשון ונכתב בגליון אשר ממנו העתקתי].469 הדמות דבר לדבר מבלי באור במה ידמהו אליו קשה מאד למצא במה היה הדמיון ההוא כי המקרים רבים אבל יובן הדבר לפי עניינו כי זה ההדמות מהדוד אל הצבי הוא מפני הקלות שבו ומסגולות קלותו לפי מה שיסופר ממנו הוא כי כל עוד שיזקין יהיה יותר קל ומטבעו לדלג כאמרו אז ידלג כאיל פסח (ישעיהו לה, ו). וכן ההשקפות כל עוד שיתמידו ויזקינו יבאו יותר על נקלה וכן אז"ל ת"ח כל עוד שמזקיני' חכמה נתוספת בהם (בבלי, שבת קנ"ב): האיילים מטבעם להתקרב אל הקולות הערבים כמו שהעידו הטבעיי' כי אין דרך לציידים לצודם שלא ירגישו בתחבולות הצייד לרוב קלות הרגשתם כי אם בהשמעת קול ערב כי לזה יתפתו להתקרב אליהם לתענוגם בזה: ומפני שקול הנשים ערב ועופר האיילים יותר קל להתפתות מהאיל הזקן דמה אותו לעופר האיילים המתקרב אליה לקולה כאמרו השמיעיני את קולך כי קולך ערב: ולפי הנמשל דמה אותו לעופר האיילים להיות הנפרד בלתי נלכד ברשת השכל ונמלט ממנו ואין דרך לקרבו אליו כי אם בקול ערב והשקפה רוחנית מתדמה אל הנפרד המשמיע קול בעת הדבוק כאשר העידה התורה וישמע את הקול (במדבר ז, פט) וכמו שהעיד אבב"ט בעת דבוקו. ויהיה אמרו הנה או הבא לחלק במקום וי"ו ההקשר כי כן ימצאון אחרים ולמען לא יהפכו הבנת הלשונות פן יהיה הלשון כעיר פרוצה אין חומה (משלי כה, כח) אם נעשה מהקדמה מחלקת הקדמה מתדבקת נאמר כי הדמיון הראשון אשר דמה אותו לצבי היה כאלו תאמר הנה דודי אשר שלחתהו לנפשו עד יבא עתו לשוב הנה הוא שב ודומה {בזה} לצבי ששולחים אותו המלכים עם אגרותיה' אל מקומות רחוקי' ואחר ישובו אל מקומם הראשון. כן עשה דודי אשר שלחתיהו שב אלי מעצמו וזהו לפי דעתי הסבה שהוא בא אלי מהרה. ואחר אמרה או אולי הסבה ממרוצתו שהוא בא אלי470 הוא מפני קולי הערב ודומה בזה לעופר האיילים: הכותל הוא המחיצה המגבלת הבית שלא יצא המוגבל בו משם ולא יכנס שם העומד בחוץ אם אין בו מקום פרוץ ליכנס ולצאת: ולפי הנמשל המושכלות הנקנות הם מוגבלות בגבול לא יצאו אם לא ידבקו בנפרד כי אז יצאו בתוספת באור ובתוספת אורה לפי אבב"ט ובתוספת סודות אלקיות לפי בני הנביאים: ההשגחה תאמר על ההבטה הפרטית לא על הכוללת כי כל הבטה תחלתה כוללת כאלו תאמר שתראה אדם מרחוק ויכיר שהוא בן אדם. עוד תשגיח ותראה שהוא פלוני הפרטי כמו שאמ' ארסטו' בתחלת הש"ט: ההצצה היא ההבטה הדקה המעיינת ממקום צר מאד כאילו תאמר בנקבי האצטרולב לראות הככבים: ולפי הנמשל ההשקפה הפתאומית תאיר בתחלה בהשכלות יותר דקות מהמושכלות הנקנות כי אותם הם מושכלות כוללות לא יושכלו העצמיות כי אם דרך כללות ובזאת ההשקפה הפתאומית יושכלו ויובדלו העצמים המושכלים בהבדל גדול ובהכרה רבה. עוד בהתמדת ההשקפה יציץ השכל עצמים דקים בתכלית עד ישיג האחד האמתי אשר אין הצצה יותר דקה בכל הנמצאות כמבואר באיכות הדבקות: חלונות הם פרצות הכותל מהבית אשר בהם יכנס האורה ומתוכם יראו בני הבית את אשר ירצו לראות מאשר הוא חוצה להם: החרכים הם חורי הבית הנשארים פרוצים בכותלים בהבנות הבית שלא נסתמו ונשארי' הכותלים חסרים. ולפי הנמשל החלונות היא החכמה הטבעית אשר היא סבה להתעורר ממנה אל האלקי' ולראות באור ה' על ידה ועליה יאיר הנבדל הארה רחבה בתוספת אורה ובאור: והחרכים היא החכמה האלקית הנשארת ביד המעייני' חסרה ומושכליהם הם חסרים מאד ממנה והשגתם אותה. ואם ישיגוה על אמתתה הנה היא השגה במדרגת השגתה בהשקפה  173א  כמדרגת השגת העור את המראים בגדריהם עם המשיג אותם בחושיו: ענה יאמר על תשובת דבר ועל תחלת דבור נאמר בקול רם כמו וענו הלויי' ואמרו קול רם: היו"ד הנוספת בסופי התיבות פעמי' בא להורות על כנוי המדבר בעדו כמו רעיתי רעיה שלי ויפתי יפה שלי. ופעמי' יורה על התואר המתמיד כמו היושבי בשמים שלא אמ' היושב להורות שזה תואר תדיריי וכן רבתי במדינות שרתי בגוים להורות התדירות ברבנות ושרות. וכן רעיתי רועה תדירית ויפתי יפה תדירית כי הדבר הטבעי והעצמי יתמיד: הסתו הוא זמן תקופת תשרי שהיא קרה {ויבשה הפכית לטבע האדם שהוא חם ולח על כן לא יהיו פעולותיו שלמות בזמן ההוא. הגשם הוא זמן תקופת טבת שהיא קרה} ולחה והיא הפכית כמו כן לטבע האדם ואם כי מתדמה באיכות אחד שהוא הלחות הנה הוא הפכי (כי) גם [כי] זה471 הלחות הנמשך אחר הקור מתדמה ללחות הנמשך אחר החום. והראיה על זה לחות האויר עם לחות המים שזה מהוה וזה מפסיד. ובאלו השני זמני' לא יתכן בם שלמות החשק אשר תכליתו החבוק והחבור וההולדה הבאה מחום ולחות ורבוי הדם אשר ממותרו יתיילד הזרע ודם הנדות המתהוה מהם472 הולד: והנמשל מהסתו הוא ההכנה הראשונה ההווה ונפסדת שעבר הזמן מלקנות בה עוד המושכלות כי היא הפכית לטבע האדם במה שהוא אדם ראוי להשאר נצחי באיש כמלאכי אלקי' והיא הווה ונפסדת בחמרים.473 והגשם נמשלו הסרת הגשמיו' מהרבוי הקורה במושכלות הנקנות ושובם אחריות כמו שהם ב{נפש ה}שכל הפועל כי גם זה הרבוי והגשמיות הוא הפכי לאדם הנצחי בטבע ואם יראה כי אינו הפכי מכל צד מצד שהם מושכלות נקנות בשכל: הנצנים הם פרחי האילנות המורים על חניטת הפירות והם נופלים ונראים בארץ קרוב לחניטת הפרי והם משמחים הנפש מצד רבויים וריחם והוראתם על תבואת הפירות: ולפי הנמשל הם ניצוצי הככבי' היורדים למטה לארץ על ראשי האנשי' הנכוני' אל הדבוקי' בנפרדים המשמחי' את הנפש הדורשת הדבוק שאין נבואה {שורה} אלא מתוך שמחה (משנה תורה לרמב"ם, ספר המדע, הלכות יסודי התורה, פרק ז) והיא שמחת ההשגה: עת הזמיר עת זמירת הכרמים וזמרת הצפורים שהוא ביומי ניסן שהתקופה חמה ולחה מסכמת עם טבע האדם והחשק גובר לתגבורת הדם: ולפי הנמשל הוא הכרתת ההכנה הראשונה ובריחת ההכנה השנית בהלל וזמרה כי אין שמחה וערבות דומה לה והיא המסכמת עם טבע האדם הראוי להיות נצחי באיש: קול התור מורה על החשק האמתי מכל החשקי' הנמצא בזה העוף עד כי תבחר הנקבה המות מחיים בהפרד ממנה חשוקה וזה הקול היא מוציאה ברצותה להדבק בבן גילה והוא נשמע לזכר ובא אליה אפי' הוא במרחק כמו מארץ זו לארץ אחרת זולתה: ולפי הנמשל הוא קול התורה וההשכל והזמן המורה עליו שהוא נשמע בארץ העליונה שהיא השכינה כי שם יכנסו תחלה הבאים להדבקה בה' הנכבד והנורא וע"י התורה שבעל פה ומושכליה וסודותיה יעלה אל השכינה ומשם יעלה אל ה' הנכבד והנורא: פרי התאנה הוא מהדברים אשר נפשו של אדם יותר מתאוה אליה מכל הפירות כאמרו עליה בעודה בכפו יבלענה (ישעיהו כח, ד) ולגודל זאת התאוה אמרו קצת מרז"ל כי הוא הפרי שחטא בה אדם הראשון ונמשך בעבורו אחרי התאוות הגשמיות ובפרט למי שידע מיני תאנות נמצאות בארץ ישראל עוד היום אשר מתיקותם וערבותם נמנע בחק האדם לציירם עד כי אמרו עליהם כי מרפאים החולים מרוב טובם וייחסום לאדם הראשון ובפרט מפני עליהם הגדולים והרחבים כמעט יתכסה בהם האדם הבינוני כלו. ומזה אמרו כי מעליהם לקחו אדם ואשתו ויתפרו עלי תאנה ויעשו להם חגורות (בראשית ג, ז). והדבר המוליד יותר התאוה הנמרצת בתאנה הוא בעת המצאה בבכורה ואם קודם בכורה עוד יוסיף תאוה על תאוה כמו שיעשו שומרי הגנות כי הם מחנטי' ומושחים התאנות הפגות בלתי מבושלות כדי שיתבשלו בטרם בא עתם בם ירבו תאוות האנשים ויקנום בדמים יקרים: ולפי הנמשל היא הכח התאוני אשר מדרכו להיות תקוע474 בכל מיני התאוות הגשמיות ומתיקותם וערבותם הנה קודם  173ב  הזקינו בתאוות ההם נמשח בשמן המשחה ונמשך אחרי הכח האלקי לשים כל תאוותיו ותשוקותיו אל כל אשר יצונו השכל העליוני להפרד מכל מיני תענוגי' וכל חוש המשוש והשררה והכבוד וההון וכל יקר נמצא וזה לא המתין עד עת בא עתו להפרד מגשמי העולם והוא עת הזקנה אשר אז יחלשו הכחות החמריות ויגברו הכחות השכליות ככל דרכם של רובי האנשים אשר ישובו לבצרון בעת הזקנה. אבל זה בבחרותו שהכחות החמריות בלתי מבושלות שאינם דורכות אל הכליון. אבל עודם בתגבורת הגדול בעת הבחרות הנה אז שב אחור ימינו (איכה ב, ג) מלכת אחריהם וכל מגמת פניו אל מול פני המנורה הטהורה להיות לעזר ולהועיל אל חשק הדבקות בה' הנכבד והנורא. ובזה האופן יוסיף השכל תאוה על תאוה ותשוקה על תשוקה כשהכח המתאוה אל התאוות הגשמיות תחת אשר היה בטבעו {בעוכריו} הנה הוא {עתה} בעוזריו הנה אין כאן מונע מהדבק בנפרד: הגפנים כשפתחו הסמדר יהנה האדם מהם בשני דברים האחד באכילתו הבוסר המסיר התיעוב הבא מאכילת הדברים המתוקי' יותר מהראוי הבאים לידי קיא בחמוצו. והשנית כי מפני הפרח יתן ריח טוב לחזק המוח הטרוד יותר מהראוי בתוקף החשק האורב במוח: והנמשל כי המזג החמרי יכהו שיני הדבקות וערבותו אשר יגדל מאד בעת הדבוק באופן שהיה אפשר שתפרד נפשו מגופו וימות בדבקותו לולי המזג והליחות המתדגדגות באסטומכא להעיר האדם אל תאות המאכל והנושכות בפי הנקב להעיר תאות הנקיון שלא ימות במתיקות הדבקות. ומצד אחר המזג הוא נותן {ריח} במוח להפרד מעט קט מהדבקות ומהחשק ההוא ולקחת מהמזון וצרכי גופו ההכרחי כדי שלא ישתטה האדם אחרי החשק הגדול האורב במוח להדבק תמיד: ההכפל בלשון יעשה אצל החרשים או כסילים לבם בל עמם לשמוע דבר לאשורו לא באחת ולא בשתים. אבל אצל המשכילים ההכפל הוא מותר ובטל: על כן במשלנו זה אשר דבר{ו} יקר לפי המשל לא כפל קומי לך רעיתי אלא אם כן הזהיר לבסוף שלא תשתכרין בדבקות עד כי תמות אבל בהרגישה אפיסת הכחות החמריות תשוב אל עולמה ואל היכלה להחליף מה שנתך475 פן תרד לבהלה. ובראשית קריאתה אמ' לה קומי לך להרצותה שתלך אל המקום אשר אמר לה בתחלה כי בא העת הגיע הצפירה ונתן הסבה בזה: חגוי מלשון על חוג הארץ כמו ובמחוגה יתארהו שהוא הכלי שעושי' בו העגולי' ויורה על המקום היותר גבוה שבסלע והיא הנקודה שבגובה רום ההקפה אשר יתאר ראש אחד מהמחוגה. ויורה ג"כ על המרכז אשר שם ראש השני מהמחוגה ובכלל יורה על המרכז והמקיף:

			ולפי הנמשל יורה על תפארת שהיא כמו המרכז מכל הספירות וכמו הלב לחי: ויורה על אין סוף שהיא מקבלת ממנו בקו ישר והיא נקודת גובה הרום לכל הנמצאות. ויורה בכלל על כל הספירות שהם המקיפות לתפארת מצד ההקשרות אשר יתלכדו ולא יתפרדו: הסלע יאמר על ההר הקשה כאבן שלא יתעפר ולא יתנועעו חלקיו והוא מקום קיים שלא יושכל בנפילת מפלי חלקיו כיתר ההרים שהם מעפר תפוח476 או רך ומשתנה ומתפרד ומתנועע. ואינו נצב קיים על ענין אחד: והנמשל הוא על עולם הספירות שהוא עצם קיים נצחי לא ישתנה באחד השנויים אפי' בשנוי האנה כמו העצם השמימיי ואינו משנה ולא מניע זולתו מצד שהוא צורה לו בנפש הגלגלים והב"ח כי אם נודה שהוא מניע הוא מצד שהוא חשוק לבד: סתר המדרגה הוא המקום היותר גבוה מכל המדרגות אשר יעלו אליו ואותה המדרגה אינה נראית מתחתית ההר ולא מראש ההר כל כך <ש>היא נסתרת שכמעט לא תושג עד היות האדם שם. על כן צריך לחפש המקום ההוא שלא יחשוב היותו שם עד שידע נאמנה שאין מדרגה יותר גבוהה ממנה: והנמשל הוא על הספירות המחשביות אשר לא יתגלו ולא יודעו כי אם לנביאים מצד מציאותם לבד  174א  לא מצד שיצויירו ושיקבלו מהם לרוב הסתרם והקרבותם לאין סוף מצד מעלתם והבדלם מיתר הנמצאות: שאלת ראיית המראה ושמיעת הקול לפי חקוי המשל הוא כי שאלה את פיהו בתחלה לדעת איכה ירעה ולא ישתחרר עורו ותשמר היא כמו כן ולא תהיה עוד שחורה כי אם נאוה והיתה מעולפת בצעיף ככל ארחות ישמעאליות ומדייניות המתחברות עם חשוקותיהם מעולפות ולא ידעו מי הם כי לא יראו פניהם על כן בחבבו שאל לראות את פניה לדעתה. גם שאל מקולה כי התפארה כי בא דודה אליה כשמעו את קולה כבא האיל אל הקול הערב ויהיה כי לפי זה כאילו הוא נותן טעם למה ישאל זה ממנה כי קולך אם הוא ערב ומראך אם הוא נאוה הוא מתנאי ההליכה וזולתם לא יתכן לה להלוך להתדבק בו: ולפי הנמשל הוא כי השלמות האנושי והאושר וההצלחה האמתית היא שתשוב הנפש באופן מהשלמות כפי האפשר ממה שהיא בנפש השכל הפועל ושאר השכלים. כי כל דבר יש לו מציאויות רבות והמציאות החסר הוא מציאותו החמרי והמציאות השלם הוא מציאותו בשכל הראשון אשר הוא סבת הנמצאות מצד שהם נמצאות בו באופן פשוט ושלמות כל נמצא הוא שיהיו פעולותיו על השלמות שהם נמצאים במציאותו היותר שלם א"כ שלמות האדם שיהיה שכלו בפעל ובמציאות שלם כמו שהוא על שלמותו במציאותו האחרון והוא דרך משל כאילו תאמר במצייר ומחקה צורה המצויירת במקום אחר ששלמותה היא שתהיה המחוקה החדשה באופן מהשלמות וההדמות שהיא הצורה אשר ממנה הועתקה זאת כמבואר כל זה מדברי אפלטון והנרבוני בשעור קומה ור' יוסף אש"ט בכבוד אלקי' ועל זה {נאמר} ותמונת ה' יביט שהיה מרע"ה מביט תמונתו כמו שהיא מצוייה מציאות היותר שלם בה' ומתראה אליה כפי כחו כי זהו תכלית האדם: [מכאן עד רחצו הזכו היה כתוב בהעתק בגליון והושם בתוך הספר]477 הראיני את מראיך אם הוא מראה לטושה נוכח האמת השמיעיני את קולך שאתה שומע אם הוא קול אלקי או דמיוני כי אם הוא אלקי הוא יהיה ערב לך מכל ערבות קולות המוסיקא ומראיך יהיה נוה לצורה האלקית שינוה בה כי זהו תכלית האדם כמו שהוא מבואר בנבואה הראשונה אשר רמזה בכיור נחשת שהוא הראש והמוח והשכל השוכן שם שהוא עשוי לרחצה צואת בנות ציון וכנו שהוא הלב שהוא כן הנפש שהוא ג"כ מנחשת פחות אבל עם זה הוא עשוי בתוך יתר המראות שהם הגלגלים שהם צובאות וצבאות מעלה לקבל צורות מניעיהם. וכן הנפש היא מראה לטושה לקבל צורת השכל הנפרד המניעה אל השלמות. ואותם הצובאות הם אותם אשר צבאו ימי צבאם פתח אהל המקיף הנמצאות. כמו האהל המקיף היושבים בו והוא מועד לכל {חי} כי הוא תכלית כל התכליות: ולפי זה נאמר ואהבת לרעך כמוך (ויקרא יט, יח) כי הוא נמנע בטבע מצד שהאדם קרוב אצל עצמו כי אם בזה האופן כשיהיה לב האדם כמראה לטושה מכל רע נתונה נוכח לב חברו ויראה בה פני חברו אז יהיה אהוב וחשוק לו כמוהו כי הוא הוא. וזה דבר טבעי שהתינוק הרואה עצמו במראה הוא חושב שהוא עצמו וחושק ונושק ומחבב <ונושק ומחבב> המראה ולפי זה יתבאר רחצו הזכו (ישעיהו א, טז) וגו': במקום השמם שועל478 ימצא479 פן ילכד כי ערום הוא כאמרו על הר ציון ששמם שועלים הלכו בו (איכה ה, יח). ובמקום שידו מגעת הוא מחבל הכל. על כן ימצא בכרמים אשר שם מעט אנשים ושומרי הכרם ימצאו תחבולות ללכדם ברשתם ולאחזם שלא ישחיתו את יבולם לא להמיתם ולהשחית מארץ זכרם: והנמשל הוא כי במקום שאין הכח השכלים נמצא להשגיח על ענייני הגוף אם מפני חסרונו שלא נשלם ואם מפני רוב שלמותו שמעיין ב{נמצאות ה}נפרדות והיה הגוף שמם ממנו הנה הכח המתעורר נמשך אחרי הדמיון ושניהם יחד משחיתים גוף האדם לרוב ההתעורריות שיתעורר להמשך אחרי הטוב הערב בהוה ולא יחוש אם יקרהו רע בעתיד והרחקת הרע בהוה ואם יקרהו טוב בעתיד כמבואר מטבעו בספר המדות לארסטו'. אם לא היו יתר הכחות הנפשיות כמחשבי <והשומר> והשופט והזוכר העבר480 מהרעות  174ב  אשר גרמו לו וישפוט שאין ראוי לשוב אל זה עוד ויחשוב מחשבות לאחוז התעורות ההם שלא יצאו לפעל להשחית את הגוף ולא התעורות {הגדולות} לבד יצטרכו לאחוז בם כי גם התעורות הקטנות כי מהם יבא אל הגדולות כאמרם ז"ל כך דרכו של יצר הרע היום יסיתך בדבר המותר לך ולמחר באסור עד שיאמר לו לך עבוד ע"ז: וע"כ ראוי למנוע גם ההתעורריות הקטנות עם הגדולות שלא יחריבו האדם ברובי התאוות אבל אין ראוי להמית התאוה מכל וכל כמו שבקשו רז"ל בימי כנסת הגדולה כמבואר בתלמוד. כי היה העולם שמם כאמרם ז"ל שבקשו ביצה בת יומה לחולה ולא מצאוה (בבלי, יומא סט ע"ב) בהסירם הכח המתעורר פתאום481 המשגל כי החמר מצד שהוא חמר נתך צריך כח מתעורר להעיר להחליף מה שנתך ולדחות המותרות ולהוליד בדומה לשמור המין {והתורה} מאנה לסדר482 הב"ח. אף כי האדם. גם לא לסגף עצמו סגופי' ממיתים המתעורר אבל מונעים אותו מלרוץ אל כל חפצו כי החמר מאין ספק הוא הכרחי לו ויותר לשלמים הנמשכי' אחר הדבקות בנפרד. ומואסי' החמרים כלם בתכלית המאוס עד כי אם לא היה הוא לא היו זוכרים לעולם אל הכרחיות גופם. וזה לא יקרה לבד אל המתדבקי' כי גם אל המעייני' יקרה ומזה הצד יתמשל הנה בסמדר המביא אל תאות המאכל ויהיה מאמר אחזו לנו שועלים ומאמר וכרמנו סמדר כל אחד מהם מאמר בלתי נשלם. כי באמרו אחזו לנו שועלים יובן שלא ימיתום ואם לא נשלם המאמר וכן אמרו וכרמנו סמדר והוא הכרחי לכרם מצד שהיא כרם כי זה ראשית פריה ולולי הוא לא ישלם הפרי בבשול הענבים. וכן המתעורר הכרחי לקיום הגוף שהוא ראשית השלמות ולולי שלמות הגוף לא יתכן לבא אל שלמות הנפש: עד שיפוח היום אפשר כי היום הוא הפעול מהנפיחה או שהוא הפועל ואם הוא הפעול הנה הוא יהיה כמדרגת האש כי כשנופח הוא מאיר להבה והעשן כלה כן היום כשנופח השמש לעלות בחצי השמי' אז הצללים נסים. ואם היום הוא הנופח אין כאן פעול נרמז בפסוק אם לא יוקח היום תמורת הזמן והנפוח יהיה השמש כנזכר: והנמשל הוא נפיחת והסרת כל הצורות מוחשות ודמיוניות ומושכלו' נקנות ואפי' עצמותו כי הם כלם כצללים בערך אל הנפרד כי מי יראה בהראותו. הסבוב יאמר על מי שהולך סביב הדבר קרוב לו ואינו נכנס בו או בדבר גשמי ואם ברוחני כמו סובב הולך הרוח (קהלת א, ו) סובו ציון (תהלים מח, יג) כן הנפרד בעת הסרת הצורות הוא מקיף וסובב ואינו נראה אורו בנפש: בתר מלה מורה על החלוקה כמו בין בתריו ויבתר אותם בתוך ומפני שדרך כורתי ברית מבתרים את החי לשנים יורה על כריתת ברית בין שנים: ולפי הנמשל יהיה כריתת הברית לשמור תמיד הדבוק כדברי שומר הברית עמדו ואשמעה (במדבר ט, ח) כי ה' כרת עמו ברית (בראשית טו, יח) להדבקה בו בכל עת: 

			ההערות הראויות בזה החלק החמישי הם:

			א' לאחת משתי סבות ישביע האדם את חבירו או להכריח{ו} שיעשה דבר שאין רצונו לעשותו כמו המשביע העדים שיעידו או להכריחו שלא יעשה מה שהיה רוצה לעשות. אבל להשביע מי שאינו רוצה {לא} לעשות ולא שלא לעשות אין ראוי בו השבעה כמו הנה שהבנות עומדות על עמדן מה ענין ההשבעה הזאת להם: ב' אם מלת תעירו היא מלשון שנאה ותעוררו מלשון הערה למה הקפידה שלא יעוררו את האהבה הואיל והקפידה שלא ישניאו את האהבה כי בה חפצה הלא טוב לה אם יעוררוה עוד על האהבה: ג' כל מדבר לא ימנע אם שידבר בעדו ואם בנכחי לו או בנסתר ממנו ומלת עד שתחפץ קשה כי אם תדבר בעדה היה ראוי עד שאחפוץ. ואם לנוכח היה ראוי עד שתחפצון. ואם לנסתר  175א  אם הוא לזכר היה ראוי עד שיחפץ. ואם לנקבה נסתרת לא נודע מי זאת הנסתרת אשר ממנה יהיה הדבור עם בנות ירושלם: ד' גם כי ימצאון אנשים או נשים מדברות בינם לבין עצמן מרוב יגון או מרוב שמחה אין זה מדרכי {ה}השכל כי אם מדרך ההזיה והסכלות על כן רחוק הוא לומר כי היא מדברת על לבה לאמר קול דודי הנה זה בא. אבל עם בנות ירושלם תדבר לסבה מן הסבות אם יראה וימצא הסבה העצמית אשר ראוי שתדבר עמם בדבר הזה: ה' מדרכי הקש ההמשל הנהוג בהמשלי הנביאים הוא להביא הראיה מההמשל עם המשל כמו גור אריה יהודה מטרף בני עלית. ורבים כאלה. וכן היה ראוי לומר קול דודי הנה זה בא כצבי מדלג על הההרים וכאיל מקפץ על הגבעות לא לתארו בדלוג וקפיצה. ואחרי כן לדמותו לצבי ולאיל אם לא בא להוסיף דבר מה בדמיון יותר ממה שתארו ראשונה: ו' ההקשר מההדמות לצבי ולאיל עם הנה זה עומד אחר כתלנו זר מאד אם אין דבר נכנס בינותם: ז' התנועה שהיא ממנו תאמר בלשון מן והתנועה שהיא אליו תאמר בלשון אל א"כ היה ראוי שיאמר משגיח אל החלונות מציץ אל החרכים כי התנועה החושיית מהדוד היתה אל החלונות והחרכים: ח' אם יונתי בחגוי הסלע הוא התחלת דבור מהדוד לה כמה יקשה לחבר עמו אחזו לנו שועלים הבא אחריו מי הוא המדבר ואל מי היה הדבור גם לחברו עם מה שלפניו כי לא יתכן שיהיה יונתי בחגוי הסלע סוף דברי ענה דודי ואמר לי כי ענה דודי הוא דבור הרעיה עם הבנות שמספרת להן דברו לא זולת זה למי שיבין דברי483 הספורי' העבריים. וא"כ יבא יונתי בחגוי הסלע בלתי נקשר לא לפניו ולא לאחריו: ט' אם בקשת הראיה מהמראה היה שתראה לו יופיה במקום צנוע כסלע וכסתר המדרגה כדרך הנואפי' הנסתרי' במחבואות ובחורי' בכל מיני נאופי' שלא יראו ולא יודעו לאנשים א"כ למה בקש ממנה השמעת קולה שם כי זה יהיה סבה לגלות ערותם ומסתורם: י' מה ענין דודי לי אצל השועלי' ומה לה484 ולו ולהם אם ירעה בשושנים או על הקוצים והברקני': י"א אמרו עד שיפוח היום. על כרחנו הוא דברי העלמה אל דודה ועד כה דברה עם נערותיה והגידה להם שהוא דבה485 בה ללכת היא במרוצה אל המקום אשר אִותה נפשה ולמה א"כ אמרה אל דודה שיסוב וילך עד שיפוח היום ומה ענין הוא אשר בקשה לו שידמה לצבי או לעופר האילים. וכבר אמרה שהוא דומה להם. ולמה שלחה אותו אל הרי בתר והיא בקשה ללכת בחגוי הסלע וסתר המדרגה על משכנות הרועים ואיך יתדבקו אם זה הולך בכה וזה הולך בכה: ואולם כל אלה הם לסבה לפי המשל והנמשל: כי השבעת הבנות היתה הכרחית כי מטבע הנערות היושבות עם בנות מלכי' להשיא עצה לשרותיהן לפי דרכן וצריך להזהר מאד ממי שנותן עצה לפי דרכו פן יכשל בעצתו כאשר אפשר להתבונן במשל {הזה} ובנמשלו. כי אחרי אשר שמעו הבנות דברי גברתן עם דודה את כל תוקף תשוקת המלך לקחתה לאשה ולהמליכה בעטרת זהב גדולה והיא לא רצתה כי נטתה אחרי דודה כי אין ספק שהן השיאוה עצה נכונה לפי דרכן שתנשא למלך ותמלוך על כל העולם ולא תלכי עוד אחר הרועה היחיד בעולמו ושם אין לו בתענוגים ותפנוקי מלכין כי זאת העצה היעוצה נראית נכונה אל הגבירה ולהן תהיה לתועלת נפלאה כי תנשאנה אף הם בהתנשאות גברתן ויחשקו בהן עבדי המלך השרים ותנשאנה להם לנשים מה שאין הדבר כן אם תלך גברתן אחרי הרועה כי לא תעלינה עמה מעלה מעלה אבל תרדנה מטה מטה: על כן הוצרכה להשביען שלא תדברנה עוד עמה דברים יהיו סבה לשנוא את דודה ולאהוב את מלכה כי אין רצונה זה עתה עד שתחפץ נפשה  175ב  מאליה בזה. ולפי שבכלל דבריהן היו אומרות לה שתשאר כקרחת מכאן ומכאן כי גם הרועה לא ישוב אליה. הנה אמרה להן קול דודי הנה זה בא והאריכה הספור הגדול הזה עמהן עד דודי לי ואני לו הרועה בשושני' להסיר מלבן כל ספק אשר יוכלון לספק בביאת הרועה אליה ואהבתו אותה והשיגה מבוקשה ממנו בפעם הזאת ואז טוב לה. ואמרה להן שהוא מדלג ומקפץ למהר לקחתה. וכי הוא דומה לצבי או לעופר האילים לאהבתו אותה ולתועלתה וכי אין להרהר עליו כי יבא שמה לעסק אחר זולתה כי הוא עומד אחר הכותל שלהן לבא אליה ולגודל תשוקתו אליה לא יוכל להתאפק עד בואו שמה כי משגיח מן החלונות אם יראה בבית או בעליה ומציץ מן החרכים אם היא יושבת בירכתי ביתה. ומהראיות הגדולות אשר לא יתכן להכחיש את תוקף האהבה ממנו אליה וחפצו בדבוק עתה הוא כי קרא אותה בקול רם להגיד לה מקומו. ויותר מזה כי בקש לראות פניה היקרים ולשמוע קולה הערב ובכלל תדעו נאמנה כי עתה אני נוסעת ללכת שמה על כן אחזו השועלים כי ראיתי עתה כי דודי לי כמו שאני לו ונקרבה יחד במקום השושנים כי בא עתי עת דודים.486 אבל487 לפי האמת אמרה לנערותיה אין רצוני ללכת שמה היום כי הוא רד מאד עד למחר בעת שיזרח השמש בחצי השמים ולא יהיו צללים באחד המקומות ואז אבא בסתר המדרגה. אבל מפני שלא רציתי ללכת עתה אמרתי לדודי שיסוב תמיד עלי ולא יפרד ממני ושממני אחורי לא ישוב אחור ימינו מאהבתי כאשר היה בבואו והדמותו לצבי או לעופר האילים כי אני דורשת ממנו שידמה תמיד להם עד בואנו על הרי החלוקה אשר שם נכרתה ברית יחדיו על אהבתנו ודבוקנו:

			באור המשל לפי דברי הספר החתום: 

			כפי הוראת סדר המשל יראה כי הספור הקודם היה בימי תשרי עת הבציר ועת האסיף אשר ילכון בעלי השדות והכרמים והגנות והפרדסי' לעמוד על הבוצרים אוספי קיץ ופרי מגדים אשר בגנה באה הנערה לאסוף ולכנוס את תבואתה שמה בעת ההיא היו ספוריה את הרועה והרועה עמה שואל כענין ומשיב כהלכה. ואחריתה ביום ההוא הלך לדרכו ואמר לשוב אליה כיום מחר כי יבא ולא בא עד עת הזמיר הגיע בימי ניסן: ויום או יומים אשר עמד מבא בדרכיו ושבע הנערות הראויות לה לשרתה וכנשים מבכות תמיד את עיניהן ומתופפות על לבהן על עזבה את מלכן לפניהן המרבה להיטיב לה ולהן ללכת אחרי הבחורי' אם רועה ואם יפה ועסק אין לו עמהן. אמרו בלבן הנה הנן כביצים עזובות שכולות וגלמודות כאלמנות אם לא תלך האשה גבירתנו אל בית מלכנו להיות לו לאשה כי שמה בשלומה יהיה לנו שלום ובממשלתה יהיה לנו ממשלה ובהנשאה למלך נתנשא לשרים וחצרנים. ועם הרועה אין לנו חלק ונחלה במגוריו מעולם ולא מצאנו חן וחסד לפניו על כן אמרו הבנות הבו עצה הכינו פלילה להסיר מלב הגבירה את האהבה מהרועה אשר אהבה ולערוך תמיד על לבה את חשק המלך אשר חשק בה ואת כל הטוב הצפון לה אם ימליכה כאשר דבר לה. והלכו ואמרו לה בלשון רכה אלופתנו את תהיי לאלפי רבבה עם המלך כגבירה הואיל הלך הרועה אחרי הבלי שוא וחסדו ואהבתו מעמך עזב. ומי יתן ותקשחי לבך מאתו לשית אותו על המלך ביפיו ותחזינה עיניך מה רב טובו ובאהבתו תשגה תמיד לא ברועה עדרו כי אם ככה את עושה להדבקה בו והיה מן הטוב אשר ייטיב לך מלכנו והיטבת לנו והיינו גם אנחנו לך לשפחות נחרפות ואם לא נקח מביתך פר וממכלאותיך עתודים כי את הצאן לא ירעו הרועים מה יושיענו זה אם נאתה488 עבדך ומה יצילנו <אם יצילנו> אם נדבר לו עוד בשמך כי לא לו יהיה אהבה כאמה  176א  כגברתה כנערה כשפחה חרופה. וככה יום יום ידרושון לכבות את האהבה במי המרים המאררים את הרועים ברוב דברי' מרבים הבל ורעיון רוח בלבבה ובתבערה ובלהבה יפלחו כחץ כבדה להתאוות תאוה אל סגולת מלכים והמדינות ולהתענג על כל תענוגות בני אדם ומגדנות. עד כי ראתה כי גדל טעמם בה ולא יכלה מלט ממטעמיהם אם השב תשיב אמריה להם גם לא נוכח על דבריהם כי המה מחשבות חזקות ונכוחות לעין רואים גמולי מחלב ועתיקי משדים ותשובותיהם ישארו מעל כי המה תשובות עמוקות לא יראו כי אם למעמיקי' ועתיקי יומין. ואמרה אין עצה ואין תבונה להעתיקם מעלי ולהסיר עצתם מעל פני כי אם השבע אשביע אותם שלא יוסיפו דבר אלי עוד בדבר הזה. ואמרה ראו כי השבעתי אתכם בשם ה' יושב הכרובים אתם בנות ירושלם היקרות כבנות מלכים ושרים ושרות בפני צבאות ובפני אילות השדה אשר יהיו לנו לעדה על זאת כי אם תעירו ותשניאו בלבבי עוד את האהבה אשר אהבתי את דודי ואת רועי באמרי בוז וקיקלון ואם תעוררו בתוך מעי ועל פני עוד את האהבה אשר חפצתם כי אאהוב את מלככן ככן עד שתראו ותבינו נאמנה שתחפוץ נפשי לזאת התעורה הנה נא תהיו לאלה ולקללה כי כן השבעתי אתכם בקרב הארץ ולכו נא ועבדו אותי כי לא אעזבכם עד אם ברכתי {אתכם} ולא אמנע הטוב מכם: הנה נא בזאת ההשבעה נחה שקטה המריבה אשר רבו הבנות את הגבירה כי לא יכלו דבר אליה מאומה בפיהן אך יפטירו בשפה ביניהם יניעו ראש בצפיותיהן ויהיו מלעיבות את רועיהן והיא מתנכרה כאלו לא ידעה מה גם אם הבינה כי בלעגי שפה ולשון נמבזה ידברו. ומדי יום ביומו ומדי שבת בשבתו ומדי חדש בחדשו ישבה בדד מנערותיה צופה ומבטת עד שוב ישוב הרועה אליה להגיד לה כי בא עתה עת לכתה אל מקומה להדבקה בו. ויהי מקץ הימי' והרועה מרחוק נראה אליה ובטוב שכלה הרגישה כי עתה עת בשורה לה וקראה לנערות הדוברות על הרועה עתק. ראו עתה כי קול דודי אשר שמעתי בלכתו כי בא יבא ולא יאחר הנה זה בא כאשר דבר. ואל תאמרו נואש הלב ואנוס הוא בבאו כי הנה לרוב חשקו למהר לכתו עד כה הנה הוא מדלג הבקעות שבין ההרים והולך מהר אל הר ולא ירד לבהלה אל הבקעה ויותר מזה האהבה מקלקלת השורה כי הוא מקפץ קפיצה גדולה בגיאיות והולך מגבעה לגבעה על הגבעות. ואל תדמו בנפשכן לאמר כי זה דודי יתייגע מאד בדבר הזה כי כל הדברים יגעים ולא יוכל איש להתמיד אלו הדלוגים והקפיצות ובחצי הדרך יעזבנו ולא יבא אלי עוד בפעם הזאת ואם בא יבא לא אוכלה לו להרגיעו בעבותות אהבתי וללכדו ברשת תשוקתי כי ברוח יברח ויניח בגדו אצלי. כי בדבר הזה דומה דודי לצבי הקל ברגליו מכל החי ההולך על כפיו. וכל עוד שיזקין בארץ ימי צבאו קל הוא על פני תבל כלו ולא ייעף ולא ייגע במרוצתו. או דומה ג"כ לעופר האילים הנלכדים בקולות ערבים כדגים הנאחזים במצודות וחרמים ואם לא תאמינו לי בקלות מרוצתו ראו עתה כי הנה הוא כבר הגיע כהרף עין ועומד אחר כתלנו להשמיע בחוץ קולו אלינו: ואל תרבו תדברו גבוה גבוה לאמר לא לנו כל החברה הזאת כי הנה הוא משגיח מן החלונות אם יראה אותי בעלית המקרה לקראי מהרה על שמועה טובה. וכי לא ראני בהבטה רחבה והנו מציץ בקצרה מן החרכי' הדקי' כנצוץ השמש הנכנס בחורים ובסדקי' לבדוק בירכתי החדרים אם יראני באחד מהם לבשרני בשורה טובה תדשן עצם ובשר (משלי טו, ל) וכל אשר יחסר. ואם לא תאמינו כי לא תאמנו שמענה קולו נשי מלך האזנה אמרתו אשר ענה דודי בקול רם ואמ' לי קומי לך רעיתי מן המקום אשר את יושבת עליו לרעות את גדיותיך כי יפתי את לעת כזאת בבחרי בך ולכי לך אל המקום אשר הכינותי כי בא עתך עת דודים ואני אבא אחריך ומלאתי את דבריך וכל תשוקתך כי לכל זמן ועת לכל חפציך (קהלת א, טו) ומקרה ופגע לא יקרה  176ב  אליך. כי הנה הסתו <עבר> המקרר ומיבש את דמיך ויהי להפך מעשיך כי עד כה הסכלת עשו על נכון את מאהביך. כי הדם הוא הנפש נס לחו גם חומו המרבה להטיב החשק וכל פעל שלם על אמתתו עבר {הזמן} ההוא ונזקו. הגשם היורד כמטרות עזות ומים לחים וקרים על נפש יקרה וחמה אשר מנע ממך פרי בטן ימים רבים כימים אשר בהם נתקררה בטנך וכל פעליך הנה חלף <ועבר> ונכרת מן הארץ ועבר מבא עוד כל ימי לכתך בדרך אשר את הולכת עליה. על כן אמרתי לכי את לבדך ללמדה את דרכך כי בא עתך ואין שטן ואין פגע רע לנגדך תמיד כאשר בתחלה: עוד תוסיפי לך תשוקה ותרבי לך את האהבה ומלפניך תדוץ דאבה בלכתך על אם הדרך והנצני' הנובלי' מכל פרי מגדים נראים בארץ ומשמחים נפש העוברים במראה עיניהם וריח מנעמיהם והוראת פריהם הנמצא אחריהם כי כל הרואה או היוצא מן הכח אל הפעל ישמח ויגל אף כי המגיע אל תכלית אין כאל וגם עת הזמיר מהצפרי' המשמח אלקי' ואנשי' הגיע עתה לזמר זמירות נעימות בימינך נצח ועל שמאלך מכל יודע נגן ומכה בכינור ומי כמו אלה המזמרים ישמע בדרכי' ולא תנוח עליו רוח אלקי'. וקול התור הנקבה אשר חשקה נפשה בבן גילה לא זולתו נשמע בארצנו אל כל זכורה לבא לקול האות הראשון או האחרון כפי עתה כאשר באתי גם אני מארצי לקולך בבא עתך. וזאת היא נחמתך כי תראי בתורים חושקי' כמותך ומגיע אליהם כמעשה האהבים אשר הגיעו אליך. ואם באלה לא תגיעי אל תמימות דרך החשק אשר בו חפצתי הנה נה489 לפניך התאנה כבכורה עם דבשה ומתקה החשוקה לכל עובר מכל מעדני מלך ומטעמים אשר עוד הוסיפה תאוה כי חנטה בימי החנוטי' והבשילה פגיה מכל תאנים בראשית תבואתה כל רואה באות נפשו כי רבה בעודה בכפו רעננה יבלענה ולא יתמהמה לשלוח ידו אליה ככה תכיני אותכה בכל אות נפשכי כיום מחר כי יבא חשוקך עליכי: אך לזאת תשית {לבך} לשמרך משתים רעות עושה התשוקה כל אוכל תתעב לנפשה כי מתה ברוב תאותה ומי ישיבנה. וכל רוח דעת ובינה תסכל בהזיחה. על כן ראי דרכיך וחכמי מאד מכל שכניך ואכלי בוסר המסיר זוהמתה לחם מפיה והריחי בריח ניחוח אל המוח לחזקו ולאמצו פן יסכל את שכלו כי הגפני' סמדר הפריחו ופרחיהם נתנו ריח טוב לכלא את הרוח השכלי ובאלה תשמרי חייכי מרדת לממיתים ודלת ראשך מסכלות כלבים הוזים שוכבים. כי עם אלה התנאים האחרוני' אשובה אומרה קומי לך רעיתי יפתי ולכי לך כי לא תבושי ולא תכלמי גם רעה לא יבא אליך בהתחברך עמדי אבל מכל אשר אמרתי אליך תשמרי. ואולם יונתי אשר כצפור בקשה ומצאה קן לה ואליו היא מדדה לשית עינה ולבה שם כל הימים גם כי כבר הודעתי את מקומי דרך כלל הנה נא אודיעהו לך דרך פרט וראי דרכך בגי ובעמק תחלה משם תעלי בחגוי הסלע העגול ככדור אל ראש הנקודה ומשם לא תזוזי לעד לעולם ולעלמי עלמיא. ואל תבטחי באלוף ולא בנדיבים אם יאמרו לך אתנו ונראה את המקום מרחוק בראשית העלייה גם לא כמעט לאחריתה וסופה כי הוא נסתר בסתר המדרגה העליונה: האמנם בטרם תלכי אל מקומי ואינני רואה את מראה פניך המעולפי' בצעיפי' הראיני את מראיך אם שחר משחור תארך כשהיית בראשיתך או אם קרן עור פניך כקרני הוד יופי ולא תחפירי. והשמיעיני את קולך כקול שדי בדברו כי אם קולך ערב להתערב עם קולי כקול השירים זה ישפיל וזה ירים ומראך נאוה עם מראיי כמראה הגווני' המתוקי' לעינים לבנים עם אדומי' אז כל הדברי' עתיקים אין מונע ואין מכלים. ואם כן איפה אשר שמעתן בדברי' האלה אשר דבר בי דודי לא תוכלו למאן לשלחני כי לא לשוא שמרתי אמרתו ובו בטחתי כי טוב לי עמו באהבתו הנעימה והעולה היא למעלה מכל אהבה  177א  מכל מלכי האדמה באדמה אשר אין משכורתם שלמה גם אהבתם להבל דמה ויהי מה ארוצה ולא אתמהמה כי בא עתי ואתנה עמדו על עמדכם עד שובי אליכם ולא אמנע הטוב מכם כי גם לי גם לכם יהיה. ואשר אבקש מידכם בעת הזה הוא כי תשמרו את הכרם ונטרתם אותו מכל משחית ומחבל ועל הכל אחזו לנו שועלים הנחבאים בחרבות לארוב ולהשחית גפן זאת ואפי' השועלים הקטני' תפשום חיים וקשרתם אותם והמת אל תמיתום. אך שמור תשמרון מלכת ברחובותינו כדרכם כי הם בתחבולותם מחבלים כרמים באכלם את יבול הארץ בראשיתם ואין ענבים בגפן לאחריתם וכרמנו הוא הכרחי לו הסמדר בראשיתו לתת פריו בעתו לאחריתו. על כן יהיו עיניכם פקוחות לעכבו490 ולשמרו כל עת אשר יאמר דודי לי אתה פה עמוד עמדי ואני לו אהיה שעשועי' יום יום כל ימי היותו רועה אותי בשושנים היקרי' לי מפניני' וכל חפצים אשר יחפוץ המלך ליתנם לי שלוחי' לא ישוו לאהבים השלמים הם אתנו מעת הילדות והשחרות כי הכל הבל בערך אל זה המתיקות והערבות אשר אין אחריו תוגה ולא פגע ולא חרטה מדאגה מדבר מה. אבל דעו אתם נערותי כי עדן לא גמר אומר לבבי ללכת שמה כהיום הזה אשר מצאתי אותו כי נטו צללי ערב ולא עת חדות מעוזי הוא עד יום מחר כי יבא בעת שיפוח היום לעלות ולהעיר עיני ולבי ונסו הצללים מעל אהלי האנשים והיום צח מאד ובהיר בשחקי' כי אז ישמח לבי ויגל כבודי עמו ולמען לא אבוש אם יסיר אהבתו ממני כי אאחר עד יום מחר הנה נא שחרתי פניו ואמרתי לו אם טובה אני בעיניו שיסוב תמיד כל סביבותי ולא יפרד נא מעלי וישגה תמיד בהדמותו אשר נדמה נדמה לצבי או לעופר האילים עד נבואה למשכנותיו ונבחרה לנו הרים גבוהים מבותרים לשני בתרי' שמה נכרתה ברית יחדיו לבלתי הפרד איש מעל אחיו. על כן אשכבה ואישן הלילה פה עמכן כי בטחתי בו ולמחר נסעה ונלכה ואלכה לנגדו: 

			ההצעות הראויות לזה המשל: 

			א' לשון שבועה נגזר משבעה וכבר יראה לפי דעת בני הנביאים כי החיים נמשכים בנמצאים התחתוני' מיסוד הנק' אל חי. והעובר על שבועתו פוסק ממנו החיים הנשפעים עליו. על כן המשביע את חבירו הוא כאילו יאמר שהחיים הבאים מהיסוד שהוא השביעי יפסקו ממנו אם יעבור על שבועה זו ולכן כל החיים היודעים יראים מעבור על שבועתם ואפי' השדים שהם חיים כבני אדם יראים מלעבור על דברי המשביעם. ולכן יראים ובאים לעשות רצון משביעם לפי דעת בעלי המלאכה ההיא: ב' הנפש החיונית והמתאוה והמתעורר והשכל המעשי כלם כאחד יהיו פעולותיה' יותר שלמות באדם שהוא נמשך אחרי הפעולות הגשמיות ממה שהם באדם הנמשך אחר דבקות בנפרד כי החיונית491 בקשתה השררות והכבוד. והמתאוה הנאת החושים כל אחד לפי עניינו בטעמי המאכל והמשגל והריח טוב ושמיעת הנגוני' והרקודים וראיית הגווני' במלבושי' והפתוחי': והמתעורר יעיר קנאה ותחרות ואיבה ואסיפת הקנייני'. והשכל המעשי בהנהגה המדינית כלה לנהוג הבית והמדינה ותחת הכיפה. וכל אלה הפעולות אפשר היותם על השלמות באדם המדיני לא במתבודד: ולהיות כל דבר יבקש שלמותו ותכליתו היו אלו הכחות מונעות הכח השכלי כפי אפשרות מהיות מהמתבודדים אבל מהמדיניים: ג' מדיני התורה כי יד העדים תהיה בראשונה להעניש העובר עבירה כי הם ידעו איך ולמה. ולכן העיד מרע"ה לישראל את השמים ואת הארץ כדי שישמרו התורה ואם יעברו עליה השמים לא יתנו טלם וגשמיהם בעתם והארץ לא תתן יבולה. וכן צבא השמי' וככביהם והכחות הנשואות על החום הככביי השולטי' בכחות החיוניות הן הן  177ב  עדיו הן הן מענישיו אם תעבורנה על שבועת שוא: ד' הקול הפנימי המורגש למתבודדים מכח חזק הדמיון המביא את החוש להרגישו כאלו יבא אליו המורגש מחוץ כדרך כל החושי' שיש להם כח להרגיש מצד ההרגש החיצוני ומצד ההרגש הפנימי כמבואר בחוש והמוחש הנה הוא דבר מוסכם לכל הנביאים והממשיכי' והם שני קולות. קול קורא בראשית הגלות הנפרד בו וקול מדבר בעת הדבקות בנפרד וכל הנביאים מלאים מזה ומשה ושמואל לעדים נאמנים על הקול הראשון וכלם על הקול האחרון: ה' מההוראות הגדולות על אמתת הגלות אורות ההשקפות הפתאומיו' הנשפעות מהנפרד הוא כשיהיו ההארות ההם בראשיתם תכופות באופן שיעלימו הם הטבעים לא שהטבעים יעלימום כי אז יודע נאמנה שאור הנפרד גובר על הטבע ומאיר בו אור האמת. ושזה הענין לא יפסק ולא יחלש אבל יתגבר תמיד באופן שההארה ההיא תתוסף תוספת אורה גדולה עד כמעט יעלם הטבע כמעט כלו ויהיה השכל באור גדול כאמרו וקול השופר הולך וחזק (שמות יט, יט) הפך טבע הדברי' החמרים ההולכי' ומתמעטי' וכחות הנפרדים הולכים ומתחזקי' כאשר בארו הטבעיים במופתיהם על הכח השכלי שאינו כח בחמר מפני גודל התחזקו תמיד במושכליו הפך החושי' כי האור הגדול יכהה העין והמושכל הגדול יוסיף אומץ בשכל השלם: ו' השכל הנקנה הנה תכלית השגתו מצד שהוא דבק בנו הוא השכל הפועל שהוא ראשית העולם השכלי מלמטה למעלה או השכינה שהיא ראשית הספירות ולא יעבור להשיג הנפרדים למעלה מהם. אבל בהדבקו יעבור אל השגת יתר הנפרדים מצד שהוא ישיג את אשר שם והוא מעולם שהוא עולמם ומסגולת הדבר להשיג כל שהוא מעולמו כמו החיונית משגת עולמה המוחש והמדברת עולמה המושכל: כן הנפרד עולמו הנפרד: ז' בטרם תדבק הנפש בנפרד הנה הנפרד יציץ אורו וישפיע הודו והדרו אשר בזה מאירה הנפש ורואה כמו שהשליך אליהו אדרתו על אלישע אשר באמצעותה נתעורר להדבקה בו והיה זה מובן על המשל הגשמי כמו שהמשילו אבב"ט על אור השמש הנראה במראה נתונה נכחו שזהו אינו גוף השמש ולא זולתו. אבל הוא דבר אמצעי. כן זה הניצוץ מתנוצץ בנפש ומתראה בה מהנפרד ואינו עצמו ואינו זולתו. והדברים עתיקים: זהו ואצלתי מן הרוח אשר עליך (במדבר יא, יז) וכזה קרה לשאול כשהיה גם הוא בנביאי'. ועל זה הדרך הוא על דעתי דעת ב"ר בשכלים המניעים שהם מניעים מצד שהם צורה ונפש נבדלת מהחמר ועל צד שהם תכלית חשוק מחוץ כי זוהר הנבדל יוצץ עליו ואינו הוא ולא זולתו מה שאין הפה יכולה לאמרו אבל השכל יוכל לציירו למי שהורגל במושכלות כמו אלה. וזאת ההצצה מתראית בתחלה בדברים הקרובים אל המושכלות הנקנות כאלו תאמר בחכמות הטבעיות והאלקיות בתוספת אורה ואחר אם הדבוק שלם תתראה במושכלות דקות יוצאות מההקש ומהמושכל האנושי הקנייני בדברים אלקיים וסודות נבואיות לא יכילום כי אם הנפשות המתדבקות כדברי אפלטון שאמ' על הנביאי' אנחנו חכמים בחכמה האנושית והם חכמי' בחכמת האלקות: ח' כאשר בא העת הגיע הצפירה אל ההכנה החדשה להדבקה הנה אז יותר משההכנה רוצה להדבקה הנפרד {מבקש} ומכריח הדבוק כאמרם ז"ל יותר משהעגל רוצה לינק פרה רוצה להניק (בבלי, פסחים קי"ב ע"א) הנאמר על המשפיעים האמתיים המלמדים הדעות האמתיות והמושכלות הנקנות לתלמידים הראויים לא כמלמדי הצרפתים {הלומדים} דמיונים ודברים נאמרים לתלמידי הלועזים הרומניים הרודפים אחרי תאותם ושרירות לבם כי לא עליהם יהיה צודק המאמר הזה אבל יותר משהתלמיד רוצה לברוח מהספר המלמד רוצה לנוס מבית  178א  המדרש. אבל מאמרם יצדק על החכמים באמת אשר ראוי להקרא חכמי' מכל שכן על הנפרד עם ההכנה האמתית וירמיה יעיד על זה באמרו אמרתי לא אדבר ותהי בלבי כאש בוערת492 כלכל לא אוכל (ירמיהו כ, ט). וזה אינו לבד בעיון הנבואיי כי כמו כן יקרה בהנהגה הנבואיית כי זה מירמיהו הנה בהנהגה הנבואיית שלא היה רוצה בה לרוע האותות הנפשות אליה. כי מההנהגות הנבואייות הוא לייפות ההיישרות במעשים נוראים להביא ולהפיק רצון העם אל מול האלקי' ועצתו הנכונה ככל אשר טרח ירמיהו להפיק רצון העם לעבוד את מלך בבל לטובתם ועשה קרני ברזל ונבא לכל האומות שיכנעו תחתיו להראות לישראל כי כן רצון האל ומי יתן והיה לבבם זה כי עדין לא גלינו מארצנו על דרך חבי כמעט רגע עד יעבור זעם (ישעיהו כו, כ): ט' גם כי גנה אב"ב אלצאיג בהנהגת המתבודד כת הצופיים ובכללם אלגאלי בחשבם כי ההצלחה כבר תהיה בקבוץ בלא למוד אלא בתנאי493 לקבץ הכח המשותף והמדמה והזוכר במיני הרוחניות אשר בהם כי אז יצדקו וישיגו הצורות הרוחניות כאלו הם מוחשות ויראה לעין הפלא מפעולותיהם. אין זה אלא למי שיבקש ההדבקות בלי חכמה כדעת קצת מאנשי הצופיה כי זה יתכן שלא יושג ולא יועיל ההתקבצות ההוא. אבל למתדבקי' השלמים בתכלית השלמות במושכלות הנקנות ובהתחדשות ההכנות הנה אין ספק כי יועיל מאד ההתקבצות ההוא מאותם הכחות למען יהיו סבה להראות אליהם הצורות הרוחניות ההם הנראות באמצעות הקבוץ ההוא ואותם הצורות ואם אינם הצורות {הרוחניות} האמתיות הנה {הם} המשלים להם ויועיל להם במקום הקש ההמשל להשיג הצורות הרוחניות האמתיות העומדות בעצמם חוץ לשכל כי כמו זה יקרה בהשגה השכלית בבקשתה להשיג המושכלות העמוקות והדקות תחת הקש ההמשל תמורת הקש המופתי והיא תביאהו אל השכלת המושכל עם דקותו כמו שבאר ב"ר בספר הנפש ב"ט וכן עשו כל הנביאים ואין צורך להביא ראיה על זה כי כלם מלאים המשלים וחידות וצורות רוחניות היו להמשל לצורות הרוחניות האמתיות. ולזה היו צריכים ההתבודדות במדברות וההבדל ממינם אך לא מסוגם כמרע"ה אחר המדבר היה רועה וחב"י באיוש ובלעם הולך שפי (במדבר כג, ג) יחידי על ראשי ההרים לקבץ הכחות הנ"ל: י' מתנאי ההשגות המושגות בדבוק הנפרד הוא שתגבר ההכנה החדשה התגברות חזק עד שתשוב היא צורה תכלית{ית} לאדם ותחלש ההכנה הראשונה חולשה דומה אל ההפסד באופן שתשוב במדרגת החמר להכנה השנית ולא תעשה פעולותיה עוד במדרגת צורה כאשר היתה בתחלה. ומזה הצד ישוב זה האדם אדם אחר כי צורתו צורה אחרת כאמרו ונהפכת והיית לאיש אחר (שמואל א' י, ו). וזה יקרה לצורה הזאת כאשר יקרה לכל הצורות הטבעיות כי צורת הצומח כאשר תשוב במדרגה שיחול עליה צורת החי כאלו תאמר שהיא נאכלת מהחי הנה אותו הצמח נהפך לאיש אחר חי כי בראשונה הצורה הצומחת היא התכליתית ועתה שבה במדרגת החמר והחיונית היא התכליתית: וכן מתנאי ההשגות בהכנה החדשה הוא שיושגו בהשקפה פתאומית כל המושכלות כאחד בלי הפרדה כאשר הם בנפש הנפרד ולא ישיגם מקרה הגשם בהפרד מושכל ממושכל כאשר הוא בהשגה העיונית המשגת באמצעות ההקש והמופת המאמת מושכל אחר מושכל נבדל כל אחד מזולתו מצד מקרה הגשמות אשר הופשט ממנו ולא שב אחריי מכל צד ומכל פנה: י"א מהעוזרי' הגדולים אל הדבקות הם שבעה ענייני' עצמיים לו ומיוחסי' ומיוחדים והם האחד הוא הכנת494 המקום שהוא נכון לזה מצד השפעת הככבי' והכחות האלקיות הנראות במקום ההוא כמו שאמ' יעקב אין זה כי אם בית אלקי' וזה שער השמים (בראשית כח, יז). והרא"ע קראו לשמור כח הקבול. וא"י הוא מקום נבחר בזה מצד השפעת  178ב  שבתי והראות במקדש שפע השכינה והארץ בכללה תחת תפארת לדעת כל בני הנביאים. ואמר הכוזרי כל הנביאי' לא נתנבאו אלא בה או ממנה או אליה: השני הוא הכנת האיש המקבל את עצמו בדברי' המשמחי' את הנפש בתכלית השמחה ושתהיה שמחה רוחנית לא גשמית כמו שאמ' רז"ל אין הנבואה שורה אלא מתוך שמחה (משנה תורה לרמב"ם, פרק ז ח [ד]) והיותר אמתית בזה הוא נעימות הקולות ביחסי' משמחי' הנפש אל הרוחנייות האלקי כמו שאמ' והיה כנגן המנגן ותהי עליו רוח ה' (מלכים ב' ג, טו): השלישי הוא לקיחת הראיה מזולתו על אופני תוקף החשק והאהבה באופן שימית עצמו עליה כאמרו אדם כי ימות באהל (במדבר יט, יד). ואז"ל לא נתנה תורה אלא לאדם שממית עצמו עליה (בבלי, ברכות סג ע"ב): הרביעי שיכין עת וזמן מצד זמני האדם שלא יהיה בעת הבחרות ולא בעת השיבה כדברי ירמיהו כי נער אנכי ומרע"ה אמר לא אוכל עוד לצאת ולבא ואמ' רז"ל שנפסקו ממנו מעיינות החכמה בעת שיבתו והוא בן ק"כ שנה אבל בעת העמידה והזקנה ידרשנה כי תמצא לו. ומצד זמני הככבי' ומצביהם בעת שהם נכוני' להשפיע רוח ה' באנשי' כעת המשיח כאמרו ואשפוך רוחי על בניכם (יואל ג, א) ולא בעת וזמן אשר ילחמו הככבים ממסלותם על ראשי יושבי הארץ ההיא בעת הגלות ועת השחתת הארץ אשר היה מבקש ברוך בן נריה הדבוק והעת לא עזרו: החמשי הוא מעשיות התורות שבכתב ושבע"פ העוזרות לקבל השפע ממלכות ותפארת אשר הם ראשי התורות האלה והיו אלו המעשיות והדעות והסודות הנבואיות מכינות עושם אל קבלת השפע מהם וההדבקות בהם כאשר יעשו בעלי הפעולות הזרות הלובשי' מלבוש נכרי ומאכל ומשתה ומעשה אשר יחשבו שהם רצויים לככב או לרוחני ההוא אשר יבקשו להדבק בו ולהשיג מבוקשם ממנו כמבואר בספריהם: הששי הוא השכלת כל המושכלות העיוניות והנבואיות באופן היותר משובח שאפשר נקיים מהטעות והכזב ומהרבוי הקורה בהם כפי האפשר לאדם מצד שהוא אדם בלי דבקות: השביעי הוא השגת היפוי וההוד וההדר והשלמות והנצחות והשולטנות והכח שיש בנפרד יותר מהגשמי כפי מה שישיג זה העיון וירגיל עצמו בזה מעת הנערות ולא ישקע בדברי' הגשמיים ותענוגים ויפויים אבל יבדל מהם כל ימי צבאו. עד כי ישובו אליו במדרגת הנמאס והפחות והנבזה בערך אל הנפרד האהוב הנחמד החשוק והתמים עד כי יתרבו התאוות ההם בטרם בא עת הדבוק וימשך מזה כי בעת הדבוק לא יפרד משם אם לא מהכרחיות החמר כמבואר באיכות הדבקות. אך בתנאי שלא ימאס בהכרחיות החמר באופן שיפריד נפשו מגופו הדבקות מרוב מתיקותו וזה יהיה בנתינת חקו לכחות החמריות בנפש הזנה והחיונית לפי הכרחיות החמר וקיומו כפי האפשר כאמרו יודע צדיק נפש בהמתו (משלי יב, י) שהיא הכרחית לרכיבתו כמו שהחמר הכרחי לנשיאות הנפש כי אז ישיג מבוקשו בהדבקות בעודו בחיים חייתו כאמרו ואתם הדבקי' בה' אלקיכם חיים כלכם היום (דברים ד, ד) כי לא הובטחה אומה מהאומות להדבקה בו בעודם בחיים כי אם אחרי המות וזאת ההבטחה היא הגדולה שבהבטחות כי בעודנו חי יבין וידע איכה תשאר נפשו השארות נצחי וערבות בלתי משוער ובלתי כלה ובלתי אובד לעד לעולם: י"ב בעת עליית המתדבק ממדרגה למדרגה בהשגות הנמצאות שהם עולות זו למעלה מזו ממרכז הארץ ועד עולם הספירות כאמרו והנה סולם מוצב ארצה וראשו מגיע השמימה (בראשית כח, יב) והוא צופה ומביט אל המקום אשר הוא דורש להדבקה שם ולנוח מושכליו והשגותיו שמה הכרחי הוא שידע תחלה בידיעה מצואיית כי שם נמצא אשר הוא עליוני מאד לכל יתר הנמצאות והוא העליונות המוחלט כמו שהמקיף הוא העליונות המוחלט למרכז למען לא יטעה לחשוב במה שאינו עליוני במוחלט שהוא העליוני במוחלט כמו שטעו הקדמוני' והאחרוני' בתת העליונות לגלגלים  179א  כחכמי הצבא"ה או לשכלים המניעי' כדעת ב"ר אשר חשב כי המניע הראשון הוא האלוק. וידע עם זה כי זה העליון המוחלט לא תושג לא בתחלת ההשגה מהעליה במדרגות ולא באמצע ולא בסוף כי הוא בסתר המדרגה האחרונה אשר לא תושג על אמתתה כי אם במחשבה שכלית או נבואיית מחייבת מציאותה עכ"פ וזה יהיה בתכלית הדבוק האמתי אשר ישיג באמצעות התפארת מציאות הספירות המחשביות ומציאות אין סוף ית' וית': י"ג כמו שלא יתכן אצל האומן לאהוב את מלאכתו אם אינה באותו השלמות אשר ציירה בשכלו קודם העשותה. כן לא יתכן לנפרד לאהוב ולחבק ולהדביק בו הנפש האנושית אם לא תהיה הנפש ההיא על שלמותה אשר מצויירת בנפש הנפרד ההוא כי בכל נפרד ימצאו כל הנמצאות באופן יותר שלם ממה שהם עליו במציאותה החמרי ועל כן צריך שתצא הנפש מהכחות החמריות ותשוב רוחנית כשהיתה בנפש הנפרד ההוא. וכן צריכה שתהיה ממין המוציאה כי כמו שהמוציא צריך שיהיה ממין המוצא והמוצא ממין המוציא כן צריך שתהיה המתדבקת ממין המתדבק וזה יהיה כשיהיה כחה חזק על יתר הכחות הנפשיות להפעילם פעולו' חושיות בציור חזק פנימי מזולת מוחש מחוץ כמו שעשה כח הנפרד לחזק הכחות לפעול פעולות בציור פנימי כמו בציור המוחש שהוא מחוץ: י"ד מהשפיטות היותר גדולות שיש לשכל המתדבק לעשות הוא לשפוט בצדק הכח המתעורר והמתאוה לגדור גדר בפניהם שלא יצאו מן ההכרחי אפי' כמלא נימא פן יהרסו את הדבוק וגם שלא יחסר להם חקם פן יחסרון ההכרחי עד ימותון. וכמעט הוא מהנמנע לתת סדר כולל לזה כי הסדר הכולל התורני יספיק להמון אבל לא ליחידים בעלי סגולות המבקשים הדבקות כאמרם ז"ל שלא יהיו ת"ח מצואים אצל נשותיהם כתרנגולים (בבלי, ברכות כב ע"א) אפי' שהן מותרות להם בכל עת לפי המשפט התורני. גם אמ' כל ת"ח הנמצא רבב על בגדו חייב מיתה (בבלי, שבת קיד ע"א) כי יורה המשכו אחר החוש הנכלל ברבב שהוא השומן והזרע כמו שפי' רז"ל ולכן אין תקוה לכל מתדבק לשפוט זה בצדק כי אם כל אחד לפי טבעו ולפי כחו וכל זה בחכמה ממנו ובתבונה גדולה והרגל רב לשמור השווי בין ההפכים וזה מהעקרי' הגדולים ההכרחיי' למתדבק: ט"ו יחס המושכל העיוני עם המושכל ההשקפיי והצופיי הוא יחס המזון אשר הוא מהעשבים אל המזון אשר הוא מהשושני' כי השושן הוא קרוב אל הפרי והיא המדרגה הקרובה אליו והעשב הוא מדרגה למטה ממנה. כן העיון הוא מדרגה למטה מההשקפה וההשקפה היא מדרגה קרובה אל הנפרד: י"ו כבר יקרה אצל המעייני' שלא יוכלו יגעו במושכלות האמתיות על שלמותם כי אם אחרי הסרת הרעיונות והמחשבות והדמיונות המטרידות השכל מפעולותיו אף כי המתדבק שיצטרך לכל אלה ויותר מזה כי המושכלות הנקנות מעיקות אל השגת הנפרד כי יצטרך לשכוח את אשר הנה ולדעת את אשר שם כדברי ב"ר והמ"ן עליו כמו שהדמיונות מעיקות למושכלות הנקנות: י"ז אם לא היה נשמר אופן הדבוק יותר מצד המשפיע הסובב ומקיף בו תמיד להופיע יותר ממה שהוא נשמר מצד המקבל לא היה אפשר הדבוק אבל השכל הנפרד חופף על השכל המקבל תמיד לעורר את האהבה ולהכין את עצמו לו ואין לו מעיק מחוץ  179ב  ולא מפנים כמו שיש מעיקים לשכל המקבל מצד כחות הנפש והטבעים המעלימים: י"ח הברית הנכרת מהנפרד עם המתדבקי' נתפרסם בתורה בנח ובאברהם ובעת מתן תורה ובמקומות רבים והוא היחס שבין הנפרד והחמרי וזה הסוד נרמז במלת בראשית כפי שזכרה ר' יצחק אבן לטף: 

			סדר הנמשל לפי הוראת המשל המפורש באר היטב שאל נא: 

			לפי495 שנסה להפרד מהממונות והכבודות והשררות וכל תענוגות בני אדם לרדוף להשיג את האמת והוא אינו מבני עלייה כחנינא בן דוסא שהיה די לו בקב חרובין מערב שבת לערב שבת לגודל שלמות חמרו שהיה מסתפק בהכרחי לבד אשר לא היה כמוהו בכל הארץ (בבלי, חגיגה יד עא): אבל אם ראית איש מהיר ל{ה}תבודד שאל נא את פיהו אם בא יבואו לו בכל יום תמיד הרהורים מחשבות ורעיוני' בשומעו את הקול מבני דורו על אחד שעלה לגדולה או כי העשירו המלך עושר רב או כי יכבדוהו אנשים או כי מתעלס באהבי' לאמר מה לי פה ומי לי פה יושב בדד ודומם לא שזפתי עין אדם ואין קורא בשמי אלי ואין דורש ואין מבקש טובתי ונפשי חסרה מכל עונג ומי יודע אם אשיגה את אשר אנכי דורש ואם אשיגנו מה יהיה ואני כאחד הנבלי' נבזה וחדל אישים הלא טוב לי לקחת גם אני חלקי מתפארת העולם אשר נתן ה' לבני האדם לענות בו משבת בודד על פנת ההשגה. ואם לא אשיגה כבוד ועושר ותפארה מהם הלא יאמרו לי עלה קרח מכאן עלה קרח מכאן (מלכים ב' ב, כג) כי בידך לא דבק מאום מכל הטוב אשר ברא אלקי' לעשות וכאלה רבות מחשבות בלב איש גוברות בהתעתדו לגלי הידיעות והמושכלות האמתיות עד במעט דופי496 ההשכל לא ימלט משחיתותם. אם לא קפץ ונשבע להכניע את יצרו בו לבלתי יעוררהו אל כמו אלה התעורות לאהוב את הטוב החמרי הנראה לעינים ולשנוא את הטוב הרוחני ההולך בנפש ועין לא ראתה זולתו או גבר עמיתו אחיו או קרובו בחכמה כי כמו אלה השבועו' העשויות למנוע המחשבות הגוברות באדם ימצא מהם הרבה בתלמוד אשר יראה כי יועילו ויצילו המשכיל מהמשך אחריהם ולא לבד החכמי' כי גם הנביאים עושי' כן כמו שנשבע אליהו לאחאב עד כי ייחסו כמו אלה השבועות אל ה' בי נשבעתי מעבור מי נח (ישעיהו נד, ט) בי נשבעתי נאם ה' (בראשית כב, טז) ורבים כמו אלה נמצאו הקדמוני' עושין ויהיו השבועות פועלות בעצם או במקרה הנה אין דרך לאדם להסיר מחשבתו הרעה כי אם בהשבעה ישביע כחות נפשו לא יעוררוהו לאהוב הנבזה בעיניו נמאס (תהלים טו) ולא יבזו הנאהב בעיניו ויקר: וכאשר תעמוד הנפש ימים מה בין הימים אשר בהם אהב את הקנייני' הכבוד השררה והתענוגים ובין הימי' אשר בהם חשקה נפשו בלמודים חשק נפלא והוא תמיד לוחם עם דמיונו ונפש חייתו וכל תאותו הבהמית עד כי יכניעם וינצחם לבלתי יוכלו לו לעוררהו על חמדתם ותאותם עם היותם תמיד מטים אל חמדם. הנה בהתבודדות שכלו מבין כחות הנפש לעתים ולרגעים ולמועדים ולימים הנה בעת מן העתים אשר יתגברו קנייני מושכליו בו יתגלו לו ניצוצי אורות הנפרד אשר אוה להדבקה בו ואמ' ביום ההוא אל נפשו ואל כל כהתל באנוש יהתלו בו (איוב יג, ט) כי כל מה אשר דמה מההדבק בנפרד הנה זה בא עתו להשיגה מה יקר מעשהו ומה תארו. ואל תתמה אתה המעיין אם אתה מהמעייני' האמתיים כי לא למתדבק יקרה כמו אלה כי גם למעיין. כי כל דורש העיון בתחלת עניינו והוא עוזב למודו מתענוגי האדם הנה רבו עשתנותיו ורבות מחשבות בלבו לעזוב את אשר התחיל ולרדוף אחרי מאוויי לבו וזה יקרה לו עד יטעם מושכל לו ויתעצם מהמדע וההשכל כי אז ישוב במדרגה שלא היה עוזב חכמתו בעד כל חללי עלמא. וזהו האות והמופת בכל מעיין אמתי. אף כי במתדבק האמתי. ואל תשיבני מת"ח ששנה ופירש כי חכמתו לא נתעצמה בו כי העצם לא  180א  ישוב מקרה. ודי לך בזה אם חכם אתה. ומאותות התעצמות הדבוק וגם העיון למי שנסה הוא בא אל האדם הארות גדולות בדרושים הטבעיים והאלקיים הגבוהים והרמים ובאים תכופי' זו אחר זו כמראה הבזק ביום הגשם. ואחריהם יוסיפו אומץ ומרוצה רבה ויאירו סודות נבואיות ודעות אמתיות לא שערום המעייני' והיו האורות האלה מאורות גדולות מעלימות הטבעי' ומאירי' אותם כמעט בין הצצה והצצה לא שהטבעים יעלימום ויכבו<ם> אורם בין העלמה להעלמה ובא האות והמופת על אמתת ההשגה אם בדבקות ואם בעיון כאשר יראה במשיג כל עוד שירבה למודו והשגתו יוסיף אומץ בחכמתו כמעין המתגבר לא שהוא מתחרט על הראשונות ומכזיב את אשר אמתו כאבונצר בדבקות ואלישע אחר. אבל כר' עקיבא וכל הנביאים או אם יזקין בארץ שרשו עד כי שיבה נזרקה בו וחלשו כחותיו מהכיל הנה אז אם לא יוכל עוד לצאת ולבא באותה חכמה הנה יתקרב אל הנכון לה וילמדהו ארחות דרכו כאשר עשה מרע"ה ליהושע תלמידו כאשר אמר לא אוכל עוד לצא ולבא כי שיבה נזרקה {בו}. גם ר' יוחנן האמורא אשר היה מתלמידי רבינו הקדוש לעת זקנתו אמר לתלמידו ר' אלעזר תא ואגמרך מעשה מרכבה. וכן אביי גמר מסבי דפומבדיתא מעשה מרכבה כי זהו דרכם של נביאים וחכמים כי זקנו497 להתקרב אל מי <מ>התלמידים אשר פרקו נאה וחסדו וחכמתו ערבה לו וילמדהו חכמתו וירגיש בטוב שכלו כי זאת ההשגה המתנוצצת מהנפרד היא השגה באה ומגעת אחר תכלית וגבול השגת השכל הנקנה כי בה תוספת אורה ושמחה רבה ועצומה וישכיל כי היא באה לו ממקום אחר והוא הראות במושכליו תחלה אור הנפרד הנותן לו הכנה רבה להשכיל השכלות נפרדות לא עיוניות על העיוניות בעצמם אשר היו בתחלה נודעות אליו ברחבה עוד יוסיף בהם תוספת באור ומלבד אלה יציץ בו ניצוץ דק מאד להבין ולהשכיל את אשר לא השכיל עיונו בתחלה. ואז ישיג השגה עילאה498 על התאמצות זה הנפרד עליו להדביקו אליו מה שלא עשה כן בתחלה ויגביר כחו בהנהגה אלקית וביפויי מאמרים ומעשים אלקיים להיישיר בהם אנשים זולתו וכל אומתו ומדינתו וכל העולם כלו. ולא שיברח אל המדברות ואל מקום אין שם אנשים ליישר ארחותם. אך בתנאי שישמור תמיד ההתבודדות לעתים והקבוץ מהכחות העוזרות אל הדבקות ולא יכלה יומו להיישיר זולתו פן יקרה לו כמקרה הנר המבער עצמו להאיר לזולתו כעצת יתרו היה אתה לעם מול האלקי' (שמות יח, יט) והתבודד עמו. והישרת העם במשפטי' יעשה ע"י שרי אלפי' ושרי חמשים. והנה כל זה יקרה לאדם כאשר הכחות הבלתי מסכימות עם הנפרד הנצחי מצד שהם הוות נפסדות כמו ההכנה הנשואה בצורות הדמיוניות עברו זמנם ועשו499 פעולתם כאשר תעבור כח הצמיחה בימי העמידה ולא יפעל עוד פעולתו בשכבר עשה פעלו. כן אותה ההכנה תעבור מעבוד עוד פעולותיה כי נשלמו המושכלות הנקנות על ידה וגם הגשמיות הקורה במושכלות מצד שהם נקנות מהפרטי' נכרת מהם ושב כולל ואחדיי והלך ממנו כל מקרה אשר קרהו מצד שנפשט מהחמרים באופן ששב בו בפשיטות גמור ואופן יותר משובח כמו שהוא בנפש הנפרד ושיהיה עם זה במקום מוכן לזאת מצד שיראו במקום ההוא פרחי ניצוצי הככבים מגיעים בארץ ההיא להאיר להם בחלומות או הערות מצד כח הקבול כמו ארץ ישראל או זולתו אם ימצא: וישמח נפשו במיני הזמירות המשמחות אלקי' ואנשי' אל תשוקת הרוחניי' ויתדמה בכל מיני ההתדמות {אל הנפרד כהתדמות חב"י בהדמות השני והשלישי ועל הכל ההתדמות} הרוחני לשלוט על כחות נפשו שיפעלו פעולתם מציורו החזק הפנימי ואשר500 יצייר הנביא צורות רוחניות כאִלו הם מורגשות לו  180ב  מחוץ מכח חוזק השולטנות אשר עליו הנפרד לחזק ציורו הפנימי ויהיה זה ההדמות קורה משלמות המעשי' והדעות התוריות שהם מושפעות ונשמעות ממלכות ותפארת הכוללות תורה שבכתב ותורה שבע"פ עם המושכלות השלמות אשר קנה לו על המציאות כלו לא מפי סופרים ולא מפי ספרים לבד כי המה הבל אם לא יצויירו הדברי' הנאמרים או הכתובי' על המציאות בכללו כי זהו הלמוד האמתי כמבואר בהצלחה ברחבה: ועל הכל ימהר יחישה מעשה לרבות את התאוה והתשוקה בנפרד מעת הבחרות בדרכי' נאותים מביאים אותו תמיד להרבות<ו> תשוקתו בו ולהעלים עינו מכל זולתו כי זה יביא אותו אל שלמותו בטרם ילך ואיננו ובטרם יהיה נמשל כבהמה נדמה ולא ירבה לו קוץ ודרדר בכל אכלו כי אם את המן יאכל ארבעים שנה או שמנים כפי יכלתו כי כל עוד שיוכל לא יהיו בהמות עמו כמבואר באיכות הדבקות בראשיתו: אך את נפשו ישמור פן ידבק בידו הנפרד בחייו עד כי בלא יומו ימלא ובעוד כפתו רעננה יכלה ולא ישוב עוד רוחו ונשמתו אל גויתו והיה ראשיתו מזער ואחריתו לא ישגא אם ימות בלא עתו. אבל יחזק לבו באוכל להשיב את נפשו בו. ומרחוק יריח ההכרחי לחמרו ולא כל היום יחרוש בחרושת הנפרדים עד היותו כאלקי'. כי אם ככה הוא עושה עשו יעשה לו כנפים לעוף לעתים בשמים וממעל להם ולנוח על הארץ ויושביהם. ובאלו התנאים האחרוני' הלך ילך להתבודד כי השג ישיג והצל יציל ולא באופן אחר זולתו. וכאשר תרצה הנפש לעלות אל אלקיה להדבקה בו ולהתלונן בצל שדי אשר משם חוצבה ונודדת לשוב אל מקומה הנה אז ראשיתה לעיין הנמצאות ולהתחיל מלמטה הפחות במעלה ולעלות מדרגה אחר מדרגה כאילו תאמר ממרכז הארץ ההווה נפסד עד המקיף האחרון הנצחי על הנצחיות אין סוף הקיים לעד על אופן אחר <אשר> אין בו אפשרות ולא השתנות ולא אחד מכל מקרי הנמצאות. וגם כי זה המציאות הוא נסתר מאד מעיני כל חכם וגם מעיני הנביאי' הנה עם זה יעלה כסדר הנמצאות זו למעלה מזו עד ישיג בסופו כי שם נמצא אחד נבדל מכל אשר השיג הנקרא אין סוף לאחדותו ולשלמותו ולהבדלו מכל נמצא. אך בטרם ילך לעלות אל הסולם המוצב ארצה וראשו מגיע אל תכלית כל נמצא זולתו הנה יראה עצמו בשלמות האפשרי לאדם להיות על התכלית והצורה השלמה והתמימה אשר מציורה יצא ויכניע כל כחותיו הגשמיות הכנעה אמתית וטבעית כהכנעת כל החמרים אל הנפרדים והכנעת501 העצמים השחקיים אל מניעיהם כי אז יהיה באופן מהערבות והנאותות להדבק בנפרד כפי האפשר ועם כל אלה ישער כחותיו הגשמיות ויתקן דרכם בדרך אמצעי בין ההמנע מהם תאותם ובין הנתינה להם חקם שלא ישחיתו את נפשו הדבקה בנפרד ולא ישחתו באפס החלפת מה שנתך כי מציאות שלמות החמר הוא הכרחי וקודם בזמן אל שלמות הנפש. ובזה הסדור הנפלא מכחותיו הגשמיים הנה יוכל לעמוד בדבוק ימי' רבים ולהשיג המושכלות ההם שאין כמותם במצאות כפי כחו וחזקתו ליהנות מזיו שכינה יום או יומים כחב"י או ארבעים יום בכח האכילה כאליהו או ארבעים בלא לחם ומים כמרע"ה. כל אלה הם התנאים אשר ישיג502 המתדבק אל לבו בטרם יבא לידי מעשה כי לא דבר ריק הוא לבקש את זאת כאשר תראה ממה שקרה לשלמה ע"ה כי הדבור והמעשה רחוקי' מאד בענין כי לא כל אשר ידובר לעשותו יתכן שיגיע על כל פנים עשייתו כי הרבה צפו במרכבה בדבורם ולא ראו אותה מימיהם (בבלי, מגילה כד ע"ב) כמעשה דבוק חב"י: ולכן הכרחי הוא לדעת לעות הדבר הזה עת אחר עת ללמד עצמו ללחום דמיונו ומחשבותיו שלא יטרידוהו ולבא מיום אל יום לדעת  181א  להעלים מעיני שכלו כל מושכליו הנקנות ולהסתיר מהבנתו זאת החדשה גם את עצמותו עד כי לא ישאר בשכלו כי אם זריחת אור הנפרד לבדו וינוסו כל משנאיו החמריים מפניו וישרוף כל עוף הפורח באויר על גביו כי ה' אלקיו אש אכלה הוא (דברים ד, כד) בעת הראותו אין עוף מעופף על מקומו גם הצאן והבקר אל ירעו אל מול ההר ההוא בלתי ה' לבדו. ובאלו העתים אשר הוא מרגיל עצמו {לזה} לא פעם פעמים ולא יום ולא ליומים ומי יתן והיה כאלף שנים פעמים. הנה על המתדבק לשמור כח הקבול ולבלתי הטריד שכלו בדבר שירחיק ממנו הנפרד. אבל ישתדל תמיד שהנפרד יראה כל סביבותיו כאלו רואהו תמיד לפניו כמו שכתב הרמב"ם ז"ל בפ' נ"א אשר עליו יאמר שמעו נא המורים הדוברי' על צדיק עתק בדברי' עתיקי' והוא היה מכת המתדבקי' לא מכת המתפלספי' כאשר חשבוהו רבים חלילה לו מרשע. כי אם ישמור המתדבק כח הקבול תמיד לא יפרד אהבת הנפרד ממנו ותמיד יתקרב אליו להדבקה בו כאמרו אם תבקשנו ימצא לך (דברי הימים א' כח, ט) עד כי יבא לאחריתו לכרות ברית עמו ולא יפרד לעד לעולם מבית עולמו: 

			מיטב השיר חלק ששי: מעל משכבי בלילות וגו' עד האהבה עד שתחפץ: 

			באור המלות לפי המשל והנמשל: 

			המשכב שבני אדם שוכבי' בלילות הוא המקום אשר שם ינוחו יגיעי כח המוחשות ויגבר כח הדמיון הנכון ומעותד אל החלומות הצודקי' הנמשכים אחר הרעיוני' השקועי' בנפש החולמים עד שיפעלו החושי' מציוריו הפנימיות כמו שיפעלו מהמוחשות החיצוניות. הכפלת בקשתיו אחרי אמרו בקשתי יורה על בקשות רבות כי בקשתי יורה על בקשת הדבר פעם אחת ובקשתיו יורה על בקשתו כפי האפשר: אקומה נא הוא מדברי החלום אשר אמר' בלבבה לאמר אקומה נא מלכת עוד אנה ואנה. אבל אלך בסבוב בעיר בכללה ובפרטיה. או כי זה אינו חלום אבל מפעולות הכח המדמה שקרה {לה} בחלומה בעודה ישנה מרוב רושם הדמיון. כי קמה ממטתה והלכה ודברה כי זה אפשר כמו שכת' ארסטו' בשינה ויקיצה. וקצת בעלי מזג השחורה יקרה להם בעת מן העתים בעוד שהם ישני' שיקומו מערשותם וילכו ברחובות קריה וישיבו דבר כהוגן לשואליהם וירגישו בחוש הראות והשמע הרגשה קטנה ומזערית ולא על נכון. אמנם הרגשת חוש המשוש נעדרה מהם וסבת זה המרה השחורה הגוברת בהם עכ"ל: והנמשל הוא השקפת השכל הנמצאות בתחלה בדרך פרטי זו אחר זו ואחרי כן ה<ש>קפה כוללת כל הנמצא והקשר חלקיו זה בזה עד ישובו לאחדים בשכלו כמו עיר המוקפת חומה הנכלל בתוך החומה השווקי' והרחובות: השומרים הם המשגיחי' על ענייני העיר וההולכי' בה. והם משל למניעי הגרמי' השמימיי' המקיפי' בכל הנמצאות המוקפות חומה כעיר: השאלה אליהם אם ראו דודה היא ראויה מצד שהם המשגיחי' על כל נמצא בעיר גדול או קטן שם הוא: והנמשל כי הם המביאי' להשיג הנפרד מצד שהם נפרדי' מצד מה שאינם מתחלקים כהתחלק נושאם: ההעברה מהם הוא כי הם הורוה אנה תמצאהו והנמשל כי בעבור השכל למעלה ממניעי הגלגלים שם ימצא עולם הספירות: האחיזה בלא רפיון היא התכופה והנמשל על שוב החטוף מורגל: מי שהוא שפל המדרגה שהתפאר שהביא עמו גדול המדרגה ראוי שיובן בתחלת עניינו שזה ההתפארות הוא כי לרוב אהבת הנכבד לפחות השפיל עצמו לבא במקום שפלותו ויהיה א"כ לפי הנמשל שהביא התפארת להשפיע בשכינה שהיא בית אמה ובנפש הכוללת שהיא חדר הורתה <הורתה>: גם יתכן שיובן שלרוב אהבתו הפחות הביאתו להיות מתרצה לו להביאו במקום נעלה מאד שלא היה ראוי  181ב  לו ויהיה א"כ לפי המשל ההבאה אל בית אמה הוא הוראת האתותו לה בתכלית ההאותות עד שיבא אחריה אל503 מקום חפצה: והנמשל הוא העלות הנפש עד מקום בינה כי שם יעלו המתדבקי' בתפארת להשיג ממנה הרבה כמרע"ה שנתגלו לו חמשים שערי בינה לבד מאחד (מסכת ראש השנה כא ע"ב) שלא נתגלה לו והוא הבינה בעצמה מצד הדבקה בעליוני' ממנה אבל מצד הדבקה בתחתוני' שהם מ"ט שערים להוציא ההשפעות כלם השיגם: חדר הורתה הוא חדר מקום הדבור שנתדבקה אמה עם אביה באותה הלילה אמ' הורה גבר והנמשל הוא השגת הדבוק מהבינה עם החכמה וכתר עליון וכלם עד אין סוף כי זה יושג ג"כ אבל השגה חלושה: בית אמה504 הוא תפארת שהיא בית לבינה וחדר הורתה היא החכמה ששם505 [ע"כ בגליון ונ"ל שחסר זה: ששם חדר הבינה]. ההשבעה השנית היא כי מצאו מקום הבנות להפחידה מלכת יחידה אל מקום לא ידעה מה ואם לא ימצאנו כאשר דבר לה הנה תהיה שכולה וגלמודה ובסכנה גדולה על כן השביעם שנית על זאת שלא יעירו ויעוררו את האהבה והשנאה בתחבולות כי כבר ראתה בחלומה הצודק כי אפשר לה השגת מבוקשה. והנמשל מבואר מרוב סכנת מניעת הדבוק: 

			ההערות הראויות לזה החלק הששי:

			א' אם החלום היה מהחלומות הצודקי' איך אמרה שבקשה אותו בכל מיני הבקשה ולא מצאתהו כי זה אינו לפי המונח וההסכמה אשר היו ביניהם: ואם החלום הוא מרעיוני לבה על משכבה סליקו הלא לא עלה לעולם במחשבתה שלא תמצאנו: ב' ההליכה סביב העיר היא תנועה סבובית ובשווקי' וברחובות היא תנועה ישרה א"כ מהזרות איך כללה בסבוב העיר ההליכה בשווקי' וברחובות: ג' מדרך המבקש למצא הפוגעי' בו לא שהפוגעי' בו ימצאוהו כי המבקש דבר כל אשר יפגע בו הוא כנמצא אצלו כי תכליתו למצא אבל מי שאינו מבקש לא יקרא מציאה לפוגע בו כי אין תכליתו המציאה על כן היה לו506 לומר מצאתי השומרי' לא שתאמר מצאוני השומרי'. ואולם כל אלה לפי המשל והנמשל. כי החלום היה מורכב מדברי' מפחידים אותה שלא תשיג הדבוק כאשר הציעו לפניה נערותיה ומדברים מאמתים כי תשיג את דודה לרצונה כאשר עלה על לבה תמיד כי כן יהיה. וחתימת החלום היה הגדת העתיד בצדק ובלי הכזבה: וכן הסבוב בעיר וההקפה הכוללת היתה אחר התנועה הפרטית מהשווקי' והרחובות לא שיכללם מאמר ואסובבה: ואולם מציאת השומרים הוא כי הם כמוה מבקשים כל נמצא בעיר ובשדה ורואים מרחוק ומשגיחים יותר ממנה. על כן מצאוה בטרם מצאה אותם: 

			באור המשל לפי דברי הספר החתום:

			לפי התחייבות הנמשך יראה כי כאשר ראו בנות ירושלם את גדולת הנפש הנמצאת בגבירתם ללכת היא לבדה אל מקום דודה ולעזוב כל אשר לה בידם כן תמהו נבהלו נחפזו כי אמרו בפעם הזאת אין תקוה לאחריתנו כי הלוך תלך ותעזבנו אם לא נתחכמה להסירה מזאת המחשבה באורח סלולה שלא תאמר אנו עברנו על השבועה: ובתחבולות נעשה עמה מלחמה וענו ואמרו לה אחותנו עטרת תפארת ראשנו הנה את הולכת כיום מחר אל דודך יחידה אל מקומו ואם לא תמצאהו כי הלך הוא כדרכו כל הימים מה תעשי ליום פקודה. אז אמרה אלך ואבקשהו. והם ענו עוד ואמרו ואם לא תמצאהו באחד ההרים או הגיאיות אנה יהיו פניך מועדות. אז אמרה אלכה העירה ואבקשהו שמה. ואם לא ימצא מה יהיה. אז אמרה אשאל ההולכים ושבים אם ראוהו שיגידו לי. ואם לא יגידו לך הנה לאחריתך לא תמצאי מנוח לכף רגלך אשר ייטב לך כי אם אל המנוחה ואל הנחלה אשר דברנו בך. על כן מנעי רגלך מדחי ועשתונותיך מדאגה. עד כי רובי דברי נערותיה נרשמו רושם חזק בדמיונה ונתערבו עם תוקף תשוקתה להלוך שמה והיו דמיונותיה ועשתונותיה לוחמי' מלחמה ערוכה אם להלוך ואם לשבת ותלך ותשכב עם תשוקה ודמיון רב. ותחלמה חלום  182א  מקבץ בין ההפכים מצדיק דברי הנערות שלא תמצאהו ומורה על תשוקתה בהליכה שמה. ואחריתו הורה והפליג באמות המציאה כי תמצאנו וכי תמלא חשקה ממנו עד כי משכתהו לכל אשר אותה נפשה ותקם בעוד דברי החלום ושברו בפיה ותגד לנערותיה כי ראתה מה תהיה אחריתה בלכתה שמה כי חלום צודק היה אצלה לרוב הכפל הדברים כסדר כמשפט המורים על הצדקת החלום ואמתתו ומיראתה פן יסורו מלבבה נערותיה אמות החלום ברוב חלומות והבלים הרבה קפצה והשביעה אותם עם היותם בנות ירושלם וגדולות הערך לתת עצות נכונות בדברי' המדיניים בפני הצבאות ואילות השדה שיהיו לה לעדים אם תעירו ו<אם >תשניאו את תכלית חלומי אשר אהבתי ורציתי לקיימו ואם תעוררו את האהבה אשר יאהב האדם לשבת בית על מי מנוחות מלכת אחרי גדולות ונפלאות ממנו אשר לא ידע אם ישיגנו עד שתראו שתחפץ נפשי מעצמה לזאת המנוחה ואל הנחלה אשר ירמזון עיניכם לדבקה בה: 

			ההצעות הראויות לזה הנמשל: 

			א' מסגולות הדמיון הנראה לעינים הוא כי אם הנפש בהקיץ מתעסקת במחשבה מה הנה בעת השינה שתשאר פנויה מעסק החושי' הנה תסתבך בדמיון שארית המחשבה ממה שלא חשבה בדרוש ההוא בעת היקיצה ולא יסור המדמה להוסיף במה שתתלה המחשבה בו ואם היתה הנפש חלושה ומתעסקת בחקויים בעת השינה כמו שהיא מתעסקת בחושי' בעת היקיצה הנה שארית המחשבה אשר תסתבך בדמיון יהיה בלתי מתייחס באמת לראשית המחשבה ולא יהיה צודק ואם הנפש חזקת הכח יהיה מתייחס באמת וצודק ואם היא נקיה מכל מסך מבדיל וגוברת על הדמיון שלא יטרידה הנה תהיה נכונה על הדבקות בעצמי' הרוחניי' ויוטבעו בה מה שבאותם העצמים מצורות הדברי' עתידים או קיימי' וכ"ש שיחוקקו בה צורות הדברי' ממה שייוחס לתשוקתה אשר היתה משתוקקת אליהם בעת היקיצה אם בחכמות ואם בעתידות כמבואר בטבעיות לא"ח: במדרש507 הסנה בוער באש פרש' בהעלותך וז"ל וכתב פלוסוף אחד השינה הוא הכנס הרוח מחיצוני הגוף לפנימו והרוח הוא רמז לגוף רקיק מורכב מקטורי הליחות והמקור שלו הוא הלב והוא מרכבת הכחות הנפשיים והחייוניים ובו יגיעו הכחות המרגישי' והמניעים לכליהם. ולזה כשישקוטו ההרגשות בסבת התחבא הרוח הנושא את כחותם בשום סבה מהסבות תשאר פנויה מעסק ההרגשי' לפי שתמיד היא עסוקה במחשבת ההרגשים. אבל כשתמצא פנויה מהם ונסתלקו המעכבי' אותה תהיה מוכנת להתדבק בעצמים הרוחניי' השכליי' היקרי' אשר הם נפשות הנמצאים כלם ויהיו חקוקי' בה ויוחק בה מה שבאותם העצמים מצורות הדברי' כ"ש הדברי' המתערבי' במאורעי הנפש והיא מחשבת עליהם ויהיה טביעות אותה הצורה בנפש מהם בעת הדבוק כטביעות צורת מראה במראה אחרת שכנגדה בסוד המבדיל בינותם כי כל מה שיהיה באחת משתי המראות יהיה באחרת בשוה וכח המדמה אשר דרכו להעתיק הצורות ולהמשיל אותם בדברי' אחרי' יצדק אותו החלום והמראה לא יהיה צריך לפתרון כי יהיה מה שראה בעצמו. ואם היה כח המדמה גובר והשגת הנפש את הצורה חלושה ימהר הכח המדמה בטבעו להחליף מה שראתהו במשל כהחליף האיש באילן ואויב בנחש או בדומה לו או בהפכו. וצריך לפתרון וענין הפתרון הוא שיחשב הסותר508 ויעין בצורה זו שנשארה בציור מה שהוא אפשר שראתה אותו הנפש אשר העתיק אותו הדמיון להמשילו בצורה זו ויהיה זה כמי שמחשב בשום דבר ויעתק ממנו לחשוק509 בדבר אחד ומדבר לדבר עד שישכח הראשון מה שהיה חושב בו בתחלה. ויהיה הדרך לזוכרו ההפוך וההחזרה ויאמר זה הציור מי חייבו וזה מי חייבו עד  182ב  שיזכור בציור הראשון אשר ממנו נתחייב זה האחרון. ולפי שאין העתקת הציורי' מיוחדת במין אחד רבו דרכי הפתרוני' והם מתחלפי' כפי הענייני' והחולמי' והמלאכות ופרקי השנה: ע"כ. וכתבו חכמי המחקר כי החלום יהיה מפעל הנפש המדמה בשעת התנומה ברשומי' הנשארי' בכח המשתתף מהמוחשי' שמחוץ ומפעל הכח המדמה בענייני' המופקדי' בכח המחשבה והזכרון והחלום יהיה צודק כשיפול על {הנפש} המדמה כח מהשכל הפועל: ע"כ: אמ' ב"ר בחוש והמוחש ואולם למה היו החלומו' מפני התכלית השלם באדם שהוא קצר הידיעה וההשגה בכח המשכיל המחשבי אשר בו ישיג התחדש ענייני' המועילי' והמזיקי' כדי שיכין עצמו לדבר ויקרב אליו וישמח ג"כ בכל הטוב וישתדל בבאו נעזר הכח הזה זאת ההוראה הנכבדת וההשגה הרוחנית ולזה אמרו שהוא {חלק} כך מהנבואה. וזה מבואר מיוסף אשר צוה שיתעוררו במה שהורו עליו החלומות מהרעב כשיטמינו החטה בשבליהם שלא תפסד. ואולם הפותר הוא אשר נפשו מוכנת אל החקויים והוא אשר ישפע השכל הענייני' והגשמים אשר נתחקו עליו בשינה בענייני' הרוחניי' ומתנאו שידע חקויי האומות כי יתחלפו מב' צדדי'. האחד לפי הטבע וכחות נפשותם והנמצאות המיוחסות במדינתם. והשני לפי החקויים והדעות אשר גדלו בקבלתם ונהגו להאמין בם מעת לדתם. וראוי כמו שאמ' ארסטו' לפותר שיהיה מרגיל לנפשו במחשבה ועיון ולגופו הנקיות ושיהיה עינו בלתי נוטה אל מדות הנפש הבהמית כי אם אל הרוחני. ופעמים יקרה שישיג החולם הפתרון כמו שקרה להנקל המלך בחלומות אשר ספר ארסטו' שהוא ראה חלומות זרים וחטא הפותר וכאשר ישן נפתרו אלה הדברי' ההם בחלום ונשאר טרוד הנפש עד שנתחדשו: עכ"ל: וכתב הר' יצחק ן' מניר ז"ל למדנו שהחלומות הערה עליונה בהתבודדות השכל פושט צורות המורגשות בעוד לילה לובש צורות המושכלות והחמר אינו בתקפו להיות מסך מבדיל: ע"כ בגליון: ב' אין ההשגות עיוניות מושגות כי אם בהכפל פעמי' רבות בקשת השגתם לא אחת ולא שתים ומי יתן וישיגם על אמתתם אם יוליד מאה פעמים אמותם על שכלו כאמרו אם תבקשנה ככסף וכמטמוני' תחפשנה. כ"ש ההשגות האמתיות המתגלות בהדבק בנפרד כי אין ראוי שילאה לשוב לבקשם פעמים רבות אין מספר אף אם קשה מאד להשיגם ויראה לו כמעט המנעות השגתם לא יתרשל משוב אליו תמיד לבקש אם יתכן להשיגו כאמרו אם תדרשנו ימצא לך. והסבה כי הבקשה היא גוף ההכנה וכשהיא שלמה אין ספק בהמצא הדבוק בנפרד כי אינו כליי ואין החסרון אלא מצד העדר הכנת המקבל: ג' בקשת הדברי' הנעלמי' מהחוש אשר מדרכם שיהיו מוחשי' ומושגי' בחוש הוא הסרת המסכים המבדילי' בין החוש והמוחש אם מפני ריחוק מקום ואם שלא ידע מקומו איה הוא. ואם מפני אשר היה שם מסך מבדיל בינו ובינם כמו בקשת הכסף הרחוק או הנעלם איה איפה הוא. וחפוש המטמוני' תחת הארץ אשר הם טמוני' שם: ואולם בקשת הדבר הנעלם אשר לא יושג בחושים כי אם בשכל הוא חקירת פעולותיו כי על ידיהם יושג כמבואר בכל החכמה הטבעית שלא יושגו הצורות כי אם מצד פעולותיהם והאל ית' יושג מצד פעולותיו. ודוד ע"ה אמ' השמים מספרי' כבוד אל ומעשה ידיו מגיד הרקיע (תהלים יט, ב). וישעיה אמ' שאו מרום עיניכם וראו מי ברא אלה (ישעיהו מ, כו). וכן כתב א"ח במ"צ וז"ל מי שלא יושג בחושי' אבל יושג בשכל באמצעות פעולותיו דע שהדרך המיישירה לחקירת ידיעתו הוא חקירת ההתבוננות במלאכתו ומעשה ידיו: עכ"ל ד' אם בהשגות העיוניות יזיק ההליכה אליהם בזולת מדרגה אחר מדרגה כאשר הסכימו הפלוסופי' כלם מכ"ש שיזיק בהשגת הדבקות בנפרד ללכת אליו בזולת הדרגה: על כן צריך שיזהר מאד מאד בהדרגה הראויה והיא בקשת ההתבודדות האמתי שהוא בלתי היותו חלק מדינה וישיבת אי ההצלחה כחב"י. או ההתבודדות האמצעי בין המדיני והמתבודד והוא ישיבת הכפרים  183א  והבתים הפחותים חלונים שקופי' אטומי' על הגנות ועל הפרדסים ברדת המ"ן על זה ההתבודדות כי טוב הוא. או לפחות ההתבודדות לעתים ולרגעים בימים ובלילות בביתו ובחומותיו וחדרי משכבו ועליותיו כדעת הרמב"ם ז"ל כאשר תראו אם כלכם תשובו ובאו נ"א. או התבודדות הכחות הנפשיות בזוית אחת מהזויות כדעת א"ח במ"צ. ואחר בקשת דרך מדרכי ההתבודדות אשר יוכל בו להסיר כל מחשבתו ורעיוניו מעסקי הגשמי' כלם הנה יעיין בכל הנמצאות הטבעיות לא מצד מה שהם אבל מצד מה שיורו על הנפרד הממציאם מציורו כי בחקירה יבקש הנפרד מצד מה גם כי לא ימצאהו על שלמותו האחרון כמבואר בטבעיות אשר יושג בם המניע שהוא נפרד וכמבואר בחב"י שנדבק בחקירה ההיא הטבעית קצת דבקות אך לא מצא הנפרד על אמתתו עד עיונו האחרון. ועוד יפנה מהעיון ההוא אל העיון בגלגלים והככבים והמזלות והצורות הככביות והקטבי' והאלכסונות וגלגלי ההקפה. ובשני הגלגלי' הרחבי' שאין בהם ככב כלל לדעת האומרי' בגלגל היומי התשיעי ובגלגל העשירי שהוא למעלה ממנו ויעיין בהם מצד שהם כלם גופי' חושקי' הנפרדי' ונאותי' אל משמעתם לא יסורו מהם כי אל <ה>מקום שהרוח מהנפרד ילך ילכו לא יסבו בלכתם ומשם לא תזוז גם אם לא ימצא הנפרד החשוק על אמתתו עד כי נגלו אליו האלקי' המניעי' הגרמי' השמימיי' כי בעיון הזה יושגו ויאירו אליו קצת הארה אל מבוקשו כי כיחס המניע אל הגרם המתנועע הוא יחס השכל הפועל הנפרד המניע שכל האדם אל שכל ההיולאני כמבואר בא"ה לא"ר. ובמעט הצצה אשר יציץ עוד אל השכלים הגבוהים עליהם והם הספירות הנה יעלה בעיונו ממלכות אל תפארת וידבק שם: ה' כבר הרגיש מי שהרגיל נפשו בעיוניות הדקות כי פעמי' רבות יקרה לשכל האנושי המבקש ומעיין להשיג מושכל דק מאד כי ימלט ממנו אם לא היה שכלו חזק ומורגל מאד לאחוז בו שלא יוכל מלט מידו אף כי יקרה זה לדורשי השגת דבקות הנפרד כי אם לא הורגלה ההכנה החדשה והיתה חזקה {מאד} בדרך הדבוק כי ימלט ממנה פעמי' רבות כמו שכתב אם510 כפי מה שהביאו אשט"פ בפי' המורה בראשיתו וכן אמ' א"ח אשר נסה באלה הדבקיות במ"צ על כת הצופי' המתדבקי' וז"ל ואת אשר יראה להם אולי יהיה דבר כמו ברק חוטף לא יתקיים אח"כ יחזור ואולי יתאחר ואם יחזור אולי יתקיים. או שיהיה חוטף ואם יתקיים אולי יאריך קיומו או אולי לא יאריך ואולי יראה בענין אחר או ישתנה לענייני' רבים עכ"ל: ואל זה רמז מרע"ה בענין הענן המכונה באור ההשגה. ויש אשר יאריך הענן או יום או יומים או חדש או ימים כפי חוזק הגלות בו האור האלקי וקיומו: ו' אינו רחוק בעיני הפלוסופי' אבל הוא מחוייב אצל גדוליהם כי בהתדבקות השכל ההיולאני בנפרד שישיג השכלים הנבדלי' והעלה הראשונה בהשגתו הנפרד כ"ש אצל בני הנביאים כי יאמרו כי בהדבקות הנפש בשם הנכבד והנורא שתשיג שאר הספירות ואין סוף השגת עומדת מהשגת העיון. וכן אינו רחוק למי שכחותיו חזקות בדבקות שלא יפרד ממנו גם בעת התעסקו בדברים שהם למטה ממדרגתו כי הוא יהיה תמיד עם ה' גם בהיותו משתמש בענייני' החמריים כמו שכת' הרמב"ם פ' נ"א 

			וה' אמ' אל משה ואתה פה עמוד עמדי (דברים ה, כז) ולא תשוב לאהליך כיתר העם שנאמ' בהם שובו לכם לאהליכם: 

			סדר הנמשל לפי הוראת המשל המפורש באר היטב: 

			 183ב  כל חכם יודע מה הוא ידע כי כל האיש אשר ישב ימים רבים בעירו בביתו ובחומותיו מתנהל לאטו עם אשתו ובניו מתעלס באהבים את רעיו ועם כל שכניו. ובבאו בימי' הציקתהו רוח בטנו לעזוב לאחרים חילו ועל קרן הצבי נות ביתו ויוצאי ירכו ולעצום עיניו מראות עוד את מקומו ואנשי גילו ללכת אל ארץ לא לו ולא ידע את מקומו איה איפה יהיה מושבו ואת מי ישכון יומו ולילו ואם ישמח בהם והם ישמחו בו גם כי בטח בלבו להמיר את עניינו טוב ברע511 ולהחליף את כבודו הנקלה בנכבד והוא לא ידע רק לבבו כן ידמה. הנה בטרם ילך ויפרד מעל אהלי משכנו וכל אשר לו שבע מחשבות מקבילות יצמחו בו אם לעזוב את הרגלו ואם לא באמרו הנה נא ידעתי את אשר הנה ולא אדע את אשר שם ואם לא אמצא כאשר דמיתי הלא טוב ממני הנפל כי מי פתי יעזוב את אשר ידע כי בידו הוא בעד כל הון וכל {מן} אשר לא ידע מה הוא. והנה כמו אלה המחשבות תבאנה אל הדורך אל ההתבודדות בתדירות כי גם יאותו הכחות החמריות אל הדבקות לעתים ולרגעי' הנה לא תאותנה אליו בהתמדה כמו שהיו הנביאי' השלוחי' תמיד כל היום השכם והערב כי כל הכחות החמריות מתענגות בחברת הדברי' החמריי' ומתעצבות בהבדלם מהם כי חלק אין להם בבינה אף כי לא בדבוק הנפרד והקדושה התמימה. וכמעט אין תקוה למחות את רשמי המחשבות הגוברות להטות לב האדם אחרי חמריו לסבות רבות כי אם בכח אלקי יעזרהו אם בחלומות הצודקי' או במראה הנביאים יעצימהו בתועלת הדבקות עם הנפרד ויטהו אליו כמעט על כרחו כאשר מבואר מאדון הנביאי' מרע"ה אשר העיר כמה ספקות גדולות ועצומות לבלתי הדבק בנפרד תמיד כאשר אמר לו ה' להוציא את בני ישראל על ידו לולי רחמי ה' אשר עזרו במראה הנבואה הראשונה כאשר נגלה אליו בסנה והתיר לו כל ספקותיו כמבואר בע"ה ב{פי' }אותה פרשה אשר תכליתה ויחר אף ה' במשה והכריחו על זה הדבקות והשליחות התמידיי ההוא. וכל הבא אחרי זה בכל אשר קרהו. וכן יראה מדברי ישעיה ע"ה שלא היה מתפתה512 אל הדבקות התדיריי הנמשך אחרי השליחות אם לא ע"י המראה אשר הכריחתהו אל זה בהודעת לו מתק החכמה ההיא מפניני' וכל חפצי' לא ישוו בה כאמרו ואשמע את קול ה' אומר את מי אשלח (ישעיהו ו, ח) כאלו שמע המנע ישעיהו מלכת בשליחות תדיריי ומי ילך לנו אם אינו חפץ ללכת תמיד בדבקותי. ואומר אז אשר נהפכתי ונצלתי מהכחות החמריות הנני מוכן להדבק תמיד אחרי אשר ידעתי שלמות הדבקות ומהותו שלחני בכל עת אשר תחפוץ. כי אמרתי הנני הנני. ויותר מזה גלה לנו ירמיהו באמרו כי ה' אמ' לו נביא לגוים נתתיך (ירמיהו א, ה) להיות דבק תמיד בתדירות לא יפסק והשיב הוא בבהלה גדולה אהה אד' אלקי' בעל הכחות החמריות ומנהיגם מכח השפע היורד מאת ה' איכה תרצה להשחיתני בדבקות הזה התדיריי אשר לא יתכן513 עמו תת לכחות החמריות חקם. וכי שני חסרונות גדולות יש לי. האחת כי לא ידעתי דבר והכח השכלי לא נשלם כי אף כי הכח הנבואיי. והשני כי נער אנכי עוד בימי הגדול והצמיחה שלא נשלם עוד גופי אשר מפני זה לא יתכן לי הדבקות ההוא התמידיי ונמנע מלכת בו עד בא דבר ה' אליו והשיבו על אחרון ראשון והודיעו מהות הדבקות התמידיי בנגעו על פיו ונתרצה לו כאחיו הנביאים. וכמו אלה יקרה לכל מבקשי הדבקות התדיריי שכחותיו מנגדות לו תמיד ימים רבים עד כי נגלו אליו האלקי' בחלום או במראה לגלות לו סתרי הדבקות  184א  ההוא ומהותו ותועלתו ואפשרות העמדת גופו וכחותיו החמריות עמו. אך שיעשה ושיבוקש הדבר הזה וימצא על שלמותו אשר הוא הדריכה הראשונה בדרך מדרכי ההתבודדות והיותר נאות מכלם הוא אשר הסכים הרמב"ם ז"ל עם שהע"ה אשר הוא בעת התעורה על המשכב אשר הוא שוכב מכל חושיו ודמיוניו ומחשבותיו כי אין התבודדות דומה לו למי שנסה: ועל כן הזהיר הרמב"ם ז"ל אשר נסה באלה ההתבודדיות להשיג גדולות ועצומות מתגלות לו בדמות נבואה והבט נא וראה את דברי השלם בזה ההתבודדות ויהיה בלילות אשר אין שם מטריד מחוץ מקולות ובהלות מטרידות ואז יבקשהו באהבה רבה ועצומה במציאות התחתון מצד שכל חלקיו מורים על פעולותיו ועל מהותו מצד מה כמבואר בכוונות וחב"י וההצלחה בארוכה. וגם אם לא ימצאהו על אמתתו עוד יקום מהעיון ההוא השפל ויסובב על מקומו או על מרכזו לבקש השקיעה והתרדמה המביאה אל ההשקפה הפתאומית ויעלה מהעולם התחתון אל העולם האמצעי הסובב סובב הולך הרוח אשר מניעו יוליכנו שם בדבקות תדיריי ויעיין בכל חלקיו וככביו אין גם אחד מונע הטוב ממנו לבלתי ידבק בכל חלקיו אל מניעו משם ילקח ראיה על עצמו כי כן יחס חמרו אל שכלו כיחס עצם {השמים} אל מניעו. וגם אם יבקשהו ולא ימצאהו כי הוא אינו ממניעי הגרמים השמימיים משם לא יסור עיונו ואופני השקפתו עד כי ידבק בשכל הפועל בו ועל ידו ידבקו בו המניעי' כלם כדעת {ב"ר} כפי אשר ירד עליו המ"ן כי אליהם הקרובי' אל ה' יתעורר עוד שנית למצא את שאהבה נפשו ויוסיף אהבה בו על אהבתו מצד אשר כבר טעם טעם הנפרד בהדבקו בשכלו הפועל בו ובשכלי המניעי'. ואז כמעט בהשקפה פתאומית אשר יעבור שכלו למעלה מכל אלה ויעיין בעולם הספירות לא יעבור רגע עד שימצא את שאהבה נפשו כי כאשר נפתחו לו שערי הספירות והוא הגלות לו אספקלריאה שאינה מאירה והיא השכינה אשר משם יכנסו הנביאי' אל עולם העליון. הנה יעלה אל ה' הנכבד והנורא ודבקה נפשו בו באופן עצמי תדיריי אשר לא יפרד ולא ירפה ממנו כאשר ידבק החמר עם הצורה והיו לעצם אחד עד שיתכן לשניהם להביא כל אחד מהם את חבירו אל מקומו ויתלכדו תמיד ולא יתפרדו כי ה' הנכבד והנורא בעלותו אל514 אין סוף הנה יעלה עמו הנפש הדבקה בו. והנפש ברדתה אל חמרה להשגיח בו הנה נא תוריד עמה הדבק בה. ובזה הדרך יוכל המתדבק להיות תדיריי בדבקותו ולא יפסד מפני זה חמרו וכחותיו החמריות באמרו ית' אל ירמיהו אל תירא מפניהם שלא תפסד בהדבקך בי כי אתך אני להצילך בכל כחות חמרך ולהשגיח בם בכל אופני ההשגחה: 

			מיטב השיר חלק שביעי: מי זאת עולה וגו' עד כלך יפה רעיתי ומום אין בך: 

			באור המלות לפי המשל והנמשל: 

			אין גבור מתקנא אלא מגבור ואין אשה מקנאה אלא בירך חברתה (בבלי, מגילה יג ע"א)515 על כן היתה השאלה במי זאת עולה מקוטרת יותר ממנה: כבר יתואר  184ב  הנושא בפעל מה מצד שנשואיו מתוארי' בו כמו כאלה נובלת מפני שעליה נובלים כן עולה מצד שקטוריה עולים: מדבר הוא המקום המשולל וערום מהצמחי' הראוים להצמיח באדמה ואפשר שיורה מצד השתוף שיש לו עם הכח הדברי אשר באדם המשולל בתחלת עניינו מכל מושכל הראוי להולד שם: התמר הוא האילן העולה ישר מכל שאר האילנות ורחב הוא מלמטה והולך ומתקצר מלמעלה עד סוף האילן ושם מתפשטות עליו ברחבה ונוטים למטה לארץ בכפיפה ונופלי' אחת לאחת ענפי האילן. כן העשן הנעשה לעלות למעלה ולקבל השפע האלקי באמצעותו היו משימי' בו מעלה עשן שהוא עשב נסתר בין חכמי ישראל שהיה מעלה ענן הקטרת עד השמים והיה מתמר ועולה לא מתפרד לרוח כיתר עשני' כאמרם ז"ל מעולם לא נצחה הרוח עשן הקטרת (בבלי, מסכת אבות, פרק ה משנה ה) ומן השמי' היה יורד ומשפיע ברכה על מקטיריו ועל שולחיהם כאמרם ז"ל כל כהן שהיה מקטיר {הקטרת} פעם אחת בימיו היה מתעשר: מר ולבונה הם היו מסמי הקטרת: אבקת רוכל כולל מיני בשמי' ובפרט היותר מיוחסי' ומיוחדים בהורדת הרוחניות ומהם מבוארי' אחד עשר בסמי הקטרת הנזכרי' במשנה בלשון עברי ובמשנה תורה בלשון ערבי: המטה הוא המשכן אשר ינוחו יגיעי כח החושי' ועליה מתחברי' איש ואשה ועוסקי' בפריה ורביה ושמה יגדלון הנערי' הצאצאי' והצפיעות: ולפי הנמשל מטתו של שלמה היא כדורית הארץ אשר היא מרכז לנוח עליה כל התנועות מן ההשפעות העליונות היורדות למטה לארץ וכל תנועות הגלגלים הסובבים על מרכזה וינוחו באנה מצדה. ותיוחס לשלמה שהוא השכינה המשלמת העולם התחתון והשוכנת בתוכו כאמרו ושכנתי בתוכם (שמות כה, ח) כאיש השוכן על מטתו ועל מרכזה ישכון הצורות הזכרי' והחמרי' הנקבות ויולדו האישים המורכבי' ויגדלו שם כל הנמצאי' ימי צבאם עלי אדמות: אשר לא ידע להזהר על מה זה יורו המספרי' הנמצאי' בספרי הנבואות יאמר כי שבעה הוא מספר שלם לקודמי' או מספר רב נאמר על דרך הגוזמא והרבוי וכן שבעים וכן ששים. אבל מי שהרגיל נפשו בדרכי הקדמוני' ובפרט {ב}מה שנמצא מדברי התנאי' והאמוראי' תלמידיה' של נביאי' יראה ויבין כי כל מספריהם היו על דברי' פרטיי' מיוחדי' ולא לחנם מזורה הספירה ההיא. ולפי מה שאנו מוצאי' הפועלי' הגבורי' השוכני' סביב מרכז הארץ והם מאותם הגבורי' שעושי' ביושר ובמשפט כפי כח האל הגדול הגבור והנורא עליהם הם ששים במספר כי כבר נמנו ונכללו כל הככבי' הקיימי' במ"ח צורות. מלבד שני ככבים קטני' שהם קרובי' אל הקטבי'. ומלבד ז' ככבי לכת שהם נ"ז כחות פועלות בגבורה וביושר בכח האל516 על מרכז הארץ במסטרם והשפעתם עליו. ומלבד שתי נקודו' הקטבי' אשר יש להם כח גדול להשפיע בעולם התחתון מה שאין כן ליתר חלקי הגלגל מצד הבדלם בעצם מהם כי לכל נקודו' הגלגל יש להם מקרה הגשם מצד האנה זולת אלו שהם נקודות מושכלות כחם כח השכלים הנבדלי' שהם משוללים מכל מקרה {הגשם} כשכלים. ומזה הצד כחם גדול במציאות. ועל כל אלה יש דבר אחד אשר כחו גדול כמו אלה והוא קושר הגלגל המושכל מקטב לקטב אשר הוא הנפש בריח המבריח מן הקצה אל הקצה והוא נחש עקלתון שהוא אלכסון העגול וקראו נחש מצד טבעו {שהוא} נח ושוקט לא יתנועע והוא חש ומהיר להניע הגלגל כלו המתנועע על ידו ועליו רמז שלמה בחכמה רבתי אשר התפאר שידע האלכסונות. ואולי  185א  גם לזה רמזו הקדמוני' אשר נתנו מציאות ועצמות שכלי לנקודות והקוים והשטחי' כי לכל {גלגל} שטח פועל בתחתונו ויהי מה עד כה עזרנו ה' למצא ששים גבורי' פועלי' בגבורה סביב המטה והמרכז: אחוזי חרב ומלומדי מלחמה וחרבו על ירכו הם שלשה כתות אשר יש להם כח להזיק כל אחת מהם בכח יותר קרוב מחברתה כי הכת שהיא אחוזי חרב כחה להזיק בכח רחוק כי הם אחוזי' החרב על ידי אחרי' לא מעצמם לפי שלא נסו באלה הגבורות אבל מיראי' בהם האנשים. הכת השנית יש להם כח יותר קרוב להזיק כי הם מלומדי מלחמה וגם כי {אין} חרב בידם יש להם תחבולות המלחמה להזיק זולתם. הכת השלישית יש להם כח קרוב להזיק כי חרבם על ירכם כיורדי מערכות המלחמה. ולפי הנמשל הם שלשה כחות מרוחניי' המזיקי' מורידיהם כמבואר אצל בעלי החכמה והא"ע הביאם. הראשוני' מיראים מורידיהם שאם לא יעבדום בעבודתם וקרב{נ}ם יהרגום. השניים בתחבולות יעשו עם מורידיהם מלחמה לא להרגם אבל להכותם ולשנות צורותם או לעשותם אלמים או חרשים או פסחי' או עורים או מום רע באחד האברי': השלישיי' עכ"פ יחליאו מורידיהם ויהרגום כרגע או באחרית הימי': 

			מפחד בלילות הוא מאמר בלתי נשלם כי היה ראוי מפחד הלילות או יחסר המתואר שהוא פחד הדבר הנראה או הולך בלילות ויהיה לפי הנמשל כי אלה הרוחניים מזיקיהם מורידיהם מפחד משביעיהם המכריחים אותם להיות כחמרים החשוכים כלילות להם כל ימי הקשרם שם כמבואר אצל בעלי ההשבעות אשר יקשרו רוחני אחד בצלוחית או בטבעת או באחד המקומות. וחכמי התלמוד אמרו כן על שלמה בענין אשמדאי שהיה נקשר עם שלשלת זהב שהיה חקוק בה שם המפורש. עד כי בתחבולה יצא והזיק לשלמה ע"ה כמבואר בגטין: אפריון היא מלה שאין לה חבר במקרא כי אם בלשון רז"ל קורין למטה פוריא על שפרין ורבין בה ומצד הוראת הספור אשר אנחנו בו יורה כי הוא כסא מתוקן לשבת שם החתן עם הכלה בעת חתונה. והוא כמעט מקום יחוד להם ונקרא חופה שאמ' ז"ל משנכנסה לחופה (בבלי, קידושין כז ב) שהוא מקום מחופה עליו ומצדדיו ויורה עליו שמו שזה היחוד הנעשה בו להכניס שם חתן וכלה הוא לתכלית פריה ורביה. ולפי הנמשל יורה על שלשה עולמות אשר הם עשויים על ידי מלכות והם עולם המניעים ועולם הגלגלים עם ככביהם ועולם התחתון ושלשתם נרמזי' במלת אפריון שהוא שם מורכב משלשה שמות ככל ארחות חכמי קדם כמו כרמל כר מלא. פלגשים פלג נשים ורבים כמו אלה והוא יתחלק אפר פרי יון. אפר יורה על עולם התחתון שהוא עפר ואפר. פרי על הגלגלים והככבי' שהם עושים פרי בעולם התחתון להוציא הצורות המצויירות שבנפש השכלים ולהביאם בחמרי'. יון על השכלים הנבדלים שהוא שם יחיד על אחד מהיונים כדברי ז"ל קדמך יונך ליון כי כל השכלים תכליתם הוא הבטתם ועיונם והשכילם אל השכל והמקור שממנו חוצבו כמו שהיון מביט אל קנו תמיד בעת לכתו אנה ואנה כן השכל הנפרד עם השפעתו אל התחתון הנה עקר ענינו והשכלתו אל מקורו העליון. ויסוד זה האפריון ועקרו הוא עשוי מעצי הלבנון הרמים והגבוהים כי כן כל מעשה השכינה הם לקוחי' ונאצלי' מהמקור העליון שהוא הבינה וחכמה וכתר הנקר' לבנון: עמודיו של האפריון שהוא נשען עליו ומעמידים החלק העליון והתחתון הם משל  185ב  לקטבי שתי התנועות המזרחית והמערבית כי הם עמודי העולם בכללו העליון והתחתון והאמצעי. כי הקטבים הם עמודי הגלגל אשר הוא נשען על ידיהם ולא יתנועע תנועה מקומית. והגלגלים הם עמודי המניעים מצד שהם להם במדרגת הנושא כמבואר בטבעיות: והשתי תנועות הם עמוד העולם התחתון שהם סבת ההויה: והם של כסף כי הם ספיריים ולבני' ככסף: רפידתו הוא ההצעה מדבר נאה ומצוייר כמו רפדתי ערשי ורפידת הגלגלים וציוריהם הם הככבים הנראים כמראה הזהב: מרכבו שהוא המכסה העולה על גגו מבפנים הוא המורכבים העולי' מדרגה אחר מדרגה עד יעלו אל העלה הראשונה כמבואר בעגולות רעיוניות כי זהו האדם הוא בגד ארגמן שהוא צבע אמצעי בין האדום והלבן ונוטה אל האודם הרבה והוא הנקר' רוזאדו. והוא נפש האדם העולה ומקבלת מגבורה הוד מלחמה ותפארת הצלחת הנצחון והגבורה. ובזה מאד נוטה מצד טבעו אם לא יגבר בו החסד והרחמים השכליי' להבדל מהדברי' הגשמיי' ולהדבק בנפרדים. ומלת ארגמן יורה בהרכבה כי ארג יורה שם אודם ארוג ומורכב מכל כחות החמריות שלפניו ולכן נטה אליהם בטבעו ובפרט החיונית שהוא חמרו הקרוב אבל לאחריתו ותכליתו יש בו דבר לבן ומתוק וקל כמו המן שהיה דבר רוחני אלקי לחם שמלאכי השרת אוכלים והוא השכל הנהנה מזיו שכינה. והוא המן שאמרו המאמתים שהיה נאכל לישראל להכין גופם ונפשותם לחיות לעד לעולם אלמלא זכו ושמעו והאמינו בה' ובמשה עבדו כי כל כונתו להשיב אומת ישראל במדרגה אלקית שיחיו לעד ולנצח בגופם ונפשותם. תוך העולם שהוא עולם ההויה <ש>הוא רצוף ברצפת אבני' טובות מתשוקות מתחלפות הבוערות בטבעים ובנפשות כמבואר לטבעיים שיש תשוקת טבעית ונפשית ושכלית: היציאה תאמר על כל תנועה באה ממנו ואליו על כן תפול גם על יציאת השכל מן הכח אל הפעל: והראיה תאמר על ראית העין וראית השכל: ציון הוא מקום יותר נבחר ונכבד מירושלם על כן בנות ציון הם כחות נפשיות דורשות דבקות ברוחניים והם יותר נבחרות מהכחות החיוניות הנקראות בנות ירושלם והם במדרגה תחתונה מהעלמות שהם הכחות החדשות המתדבקות בנפרד: כשנשא שלמה אשה ועשה יום חתונה לא היה דוד אביו {חי} כי כשמלך היה בן י"ב שנה {לדעת} רז"ל ולא נשא אשה עד היותו בן י"ג שנה לפחות שהוא בן עונשים517 ומת דוד במלכו וא"כ ביום חתונתו לא היה שם להעטירו כי אם אמו ולפי הנמשל היא הבינה שהיא האם המעטירה את המלכות להמליכה על העולמות השלשה התחתונים לה. יום חתונה הוא יום החפה אשר יתחברו בו חתן וכלה. ולפי הנמשל הוא התחברות המלכות <עם תפארת> עם היותו מעולם הספירות ורוחני מאד הנה לו חבור מה עם עולם התחתון החמרי מצד הנהגתו והשגחתו והשפעתו עליו: השמחה נמשכת אחרי הפעל לא אחרי הכח. על כן תשמחנה הנפשות בראותן הילדים עושי' מעשה אנשים כי נפשם תצא מהכח אל הפעל. וכן תשמחנה הנפשות בימי ניסן בראותן הנפשות הצומחת יוצאת לפעל: וכבר באר זה ארסטו' במש"ה בארוכה על כן הוא השמחה בעת חבור זכר ונקבה מפני {היציאה} מכח ההויה אל הפעל: וכן הוא השמחה במלכות בהתחברה בעולמות אשר למטה ממנה להוציאם מהכח אל הפעל: מדרך ההשגות להיות כוללות תחלה ואח"כ פרטיות כמבואר בש"ט בראשיתו מזה יקרה כי המתאר דבר {מה} יתארהו דרך כללות תחלה ואח"כ דרך פרטי כאמרו הנך יפה רעיתי דרך כלל ואחר פרט הנך יפה כי עיניך יונים מבעד לצמתך (שיר השירים ד, א) והולך ומתאר פרטי הדברי': צמתך היא מלה מורה על רבוי שער הראש הגדל דרך טבע בלי תקון מעשה ידי אדם רק כאשר יעלה לפי טבעו כיתר הב"ח הגדלי' שער כמו שיקרה באנשים מדבריים כאמרו ושאף צמים חילם הנאמר על האנשים המדבריים. ולפי הנמשל יורה על העיון בנמצאות מצד מה שהם על מנהגם הטבעיי כעיון חב"י  186א  בנמצא שהוא כן מצד מה518 על מנהגו הטבעי לא מצד דעת קודם שהיה בזה תקון עיון אדם כמו שזה הוא עיון ארסטו' שלא עיין בנמצאות מצד הטבע המוחלט שבהם אבל מצד התקון שהיה בהם מצד דעת קודם כמבואר למי שעיין בספריו המיוסדי' על דעת קדמוני': השער הוא מתילד ממותר הרוח העשני אשר הטבע נשתמש בו להגין ולעשות ממנו דבר מועיל לגוף החי באופני' רבים וטובו ויפיו הוא לפי מעוט עביו ורבותו ומעוט הסתבכו בחמר החי ההוא כי זה יורה על מעוט מותרות החי ההוא לדקות אכלו ומזונו כאשר יראה זה בשער העזי' המזרחיות אשר שערם דק519 בתכלית הדקות520 כמשי והם השערות שיעשו מהם הצימאלוטי הדומי' לבגדי משי ליפים ודקותם ורכותם והיותר יפים שבארץ ישראל הם הרועים בהר הגלעד אשר מרעם שם בצמחים הטובי' עד כי השער ההוא בלתי נסבך ונתלש מעצמו במשיכה מועטת כאשר יובן מצד התורה שחכמת הנשי' ההמה לטוות את העזים שאינם תולשי' או גוזזים הצמר ואחר יטוו אותם אבל טוות אותו במקום גדולם על העזי' ממש כי השער ההוא נמשך בטויה מעל העזי' כמו שימשך הפשתן מעל כלי הנשים הטוות וימשך מזה יופי נפלא שהצמר ההוא יפה מאד שלא חלו בו ידים כי אם מעט בעת הטויה כי זהו שלמות כל דבר כאשר הוא על טבעו השלם ולא יצטרך למלאכה רבה כי המלאכה עם כל שלמותה לא יתכן לה לחקות הטבע על שלמותו [בגליון אמ' החכם גידו בונאטו התוכן כי הלבנה מקבלת ממאדי' אורה וכן מהשמש ומצד שהיא מקבלת ממאדי' היא משפעת רע]:521 ולפי הנמשל הנה הוא ידוע מדברי ב"ר בא"ה והמ"ק בשעור קומה וכל המשכילי' האמתיים יודעי טבע המציאות כי לכל נמצא בעולם התחתון שני מציאויות מציאות חמרי שהוא מסתבך בחמר ומציאות שכלי כפי מה שהוא מצוייר בנפש השכלים הנפרדי' וכי מציאותו השכלי הוא יותר שלם ממציאותו החמרי כי הוא סבה לו והוא בפעל והוא נצחי ויותר פשוט ויותר תמים מבלי חסרון כלל. והיה א"כ לפי זה המציאות החמרי שיש לכל מצוי הוא לו במדרגת המותר בערך אל המציאות השכלי שיש לו בנפש הנפרד עם היות החמר ההוא מועיל אל מציאותו וסבה על קיומו כמו שמותר השער מועיל וסבה לקיום החי בהגנתו עליו ומהשלמות היותר גדול שבשכל האנושי בהשגתו המושכלות המופשטות מהחמרי' הוא שיהיה מפשיט על נקלה המציאות החמרי שהוא במדרגת המותר מהמציאות השכלי במלאכה עיונית קטנה לא במלאכות רבות עיוניות כאשר ימצאו אנשים חכמי' יפשיטו הצורות מהחמרי' במעט עיון ואנשים לא יוכלו להפשיטם עם עיון רב: ומלת גלשו וגלעד יורו על זה בהרבות522 המלות משני הוראות כי תחלק גלשו אל שתי מלות גל לשו ירצה כי השכל המעיין בגל שהוא החמר המורכב מרבוי חמרים כמו הגל המורכב מרבוי אבני' ישכיל ויבין כי העצמי' הנפרדי' אשר בם המציאיות המושכלות הם אשר לשו ועשו זאת העיסה המורכבת מהמציאות הנכבד ההוא עם המציאות החמרי. ולכן גם הוא השכל האנושי יפשיטהו ויפרידהו וישיבהו בשכלו נפרד מהחמר כמו שהוא בנפש שאר הנפרדי' ויבין עם זה כי זה הגל החמרי הוא בא מהר גבוה מהם והוא עצם השמי' שהיא ראשית החמרי'. ואם חמרו נבדל מחמר ההיולי הנה הוא ג"כ גל וחמרי מצד מה והוא עד על מציאות החמר ההיולאני כי כל המציאיות אשר אפשר להיות בנמצא נמצא לא יפקד ממנו. ולכן היו המציאיות תחלה באופן היותר שלם שאפשר בעולם אין סוף. ואחריו מציאות חסר מעט בעולם הספירות  186ב  ואחריו בעולם השכלים ואחריו בעצם הגלגלי' החמריי' ואחריו בחסרון המוחלט שהוא ההיולי וכאשר ירדו כן יעלו על ידי השכל האנושי תחלה: השִנים הם הכלים העשויים ראשונה להפסיד טבע המזון להכינו לשוב ולקבל צורה והויה תהיה מטבע הנזון כי המזון הוא הפכי מצד ודומה מצד אל הנזון ויפסד מצד ההפכיות שבו ויתהוה חלק מזון מצד ההדמות אשר בו כמבואר בטבעיות. והשנים ראשית זאת הפעולה בשלשה דרכי': ראשונה בשנים שלפני הפה שהם רחבות וחדות חותך בהם המזון להשיבו לחלקי' רבים ולהבדיל חלקיו הדבקיים ובשנים שהם מהצדדי' שהם קצרות וחדות כותש בהם המזון להשיב חלקיו דקים ומתערבי' ערוב דבקיי' עם קצת לחות מהרוק לא עם מקשיות כאשר היו בתחלה שהיו קשי קבלת ההפעלות מצד מקשיותם ועתה שבו קלי קבלת ההפעלות מצד לחותם כי הלחות קל להתפעל מהמקשיות. ובשנים האחרונות הנקראו' טוחנות שהם רחבות באורך ורוחב הוא טוחן בהם המזון לערב חלקיו הדקי' והלחים ערוב מזג לא ערוב שכונה. ושלמות שלשת אלה מיני השנים הם שיהיו נסדרות523 זו אחר זו בסדר המדרגה כעדרי הצאן לא שיהיו אחת בולטת לחוץ ואחת שקועה בפנים. ושיהיה כל מין משלשת המיני' שוות בגדלן ורחבן שיהיה להן מדה אחת וקצב אחד לכולהנה כי אם תהיה האחת ארוכה והאחת קצרה לא יוכלו יגעו זו בזו ולא יעשו מלאכתן ושיהיו נקיות מכל מותר היורד עליהם מהראש כי המותרות ההם כאשר ידבקו בם ולא יורחצו מהם הנה ישחיתום וירקיבו אותן. ושיהיו כל שן ושן מלמעלה דומה ושוה לשן שכנגדו מלמטה כאלו היו כל שנים מהם עליון ותחתון שכנגדו שני תאומי' מתדמי' בכל חלקיהם. ושיהיו כלם על מקומם כמסמרות נטועי' לא ינודו ולא יפלו ממקום שרשם ומולדתם: ולפי הנמשל הכחות הנפשיות שהם הכלים העשויים להפשיט ולהפסיד מקרה החמר מהנמצאו' להכינם לשוב ולקבל צורת ההשכלה והויה מה יהיה הנמצא ההוא מטבע השכל כי הנמצאות ההיולאניות שהם מזון לנפש המשכלת הם הפכיות מצד ודומות מצד אל השכל. ויפסד מקרה ההיולאניות ההפכי שבהם ויתהוו מושכל להיות מזון לשכל ההיולאני מצד ההדמות השכלי שבהם שיצאו ונתהוו מצורת שכל הנפרד והיו בו כמו שהיו כמבואר בספר הנפש. והיו הכחות הראשונות בזה כהפסדת מקרה ההיולאניות והויית דרכי ההשכלה בהם שלשה כחות נבדלות זו מזו. והם הכח המשותף והכח המדמה והכח השכלי כי מטבע כח המשותף לקבל המוחשות כלם כאחד כאלו הם דבר אחד מצד מה שהוא אחד כמו שהאוכל יקבלוהו השנים בקבוץ אחד. ואחר קבלת המשותף שורש וקבוץ כל המוחשות הנה הוא מפרידם ומחלקם מצד שהם רכות כי קבל המראים בראות והקולות בשמע נמצא שהוא מקבלם באחדיות ומפרידם ומשיבם רכות כשנים החדות המשיבות האוכל חלקים רכים ואם קבלו אחד: ומטבע המדמה להפריד המוחשות יותר מהמשותף ולהרכיב הרכבה רכה ולחדש בהרכבתו מה שלא קבל מהמוחשות שבמשותף לקלות524 אלה המוחשות להתפעל אל הצורו' המושכלו' בהיותם במדמה יותר רוחניות ממה שהיו בחוש המשותף: ומטבע הכח השכלי להתיך ולהרבות האחד ולהבדיל בדקות בין חלקיו בהבדילו בין החמר והצורה אשר מהם יורכב הגשם. ולהרכיב הרבוי הרכבה מזגית נקשרת הקשרות אחדות בהרכיבו האברים הרכים והכחות הרכות אשר בחי ובמדבר והשיבו לדבר אחד בשכלו ולא  187א  לבד באלה הפרטי' אבל במציאות כלו ירכיבהו וישיגהו דבר אחד נקשר קצתו בקצתו עם רבוי חלקיו. ומשלמות אלו הכחות השלשה להשיב הנמצאו' המוחשות מושכלות באופן שיהיו לאחרונה עם כחות אחרות פועלות אחריהן מזון לנפש הנצחית הנבואיית. הנה מתנאם שיסודרו פעולות אלו הכחות השלשה זו אחר זו. שהשגות החושי' יושגו ראשונה על אמתתם וסדרם המשוש תחלה שהוא ראשית ההרגשה כמבואר בנפש והטעם אחריו שהוא הכרחי לקבל המועיל ולדחות המזיק והריח אחריו להתקרב אל הערב ולהתרחק מהמתועב ואחריו השמע למאוס ברע ולבחור בטוב ואחריו אל הראות ליהנות בנאה ולהצטער במגונה. ואחרי השגות החושים מוחשיהם יסודר השגת המשותף שלא יפעל פעולותיו כי אם באלה המוחשות המורגשות על אמתתם מצד שכל חוש וחוש הוא שלמותו בכלי הרגשתו ובאמצעי אשר ישיג על ידו מושגיו ומצד שכל אחד הרגיש מוחשיו ביחוד מצד מה שהוא אותו חוש לא מצד שיש לו שתוף עם חוש אחר כי בזולת זה הצד אפשר שיפול בו הכזב והיה א"כ המשתף פועל במוחש כזב. ואחר השגת המשותף מושגיו האמתיות יסודר השגת הדמיון אותם ההשגות בעצמם לא שירכיב או יפריד או יערב דברי' אשר לא כן קבלם מהמשותף ואחריו ישיג השכל ויפריד היולאניות הצורות המדומות האמתיות וישיבם מושכלות אמתיות ולא יהיה מעורב בהם השקר והכזב ומתנאם ג"כ שיהיו מוגבלות כל אחת מהם בגבול חברתה כאלו תאמר שלא יהיה המדמה חלוש והמשותף חזק או השכל חזק והמשותף רפה או להפך אבל יהיו שוים בחזק שלשתם כל אחד לפי פעולתו כי אם יקרה חזקת המדמה וחולשת השכל לא די שלא יהיה האדם {הזה} שלם אבל חסר שבחסרי' טועה ומטעה כל האנשי' כמו שכת' חכימא דיהודאי הרמב"ם ז"ל בח"ב פ' ל"ז וז"ל וכשיהיה השפע על שני הכחות יחד ר"ל הדברי והמדמה על תכלית שלמותם ביצירה זהו כת הנביאי' ואם יהיה השפע על המדמה לבד ויהיה קצור הדברי אם מעקר היצירה או למעוט התלמדות זאת הכת היא ממנהיגי המדינות מניחי הנימוסי' והקוסמי' והמנחשי' ובעלי החלומות הצודקות וכן העושים הפלאות בתחבולות הזרות והמלאכות הנעלמו' עם היותם בלתי חכמי' הם כלם מזאת הכת השלישית. וממה שצריך שיתאמת אצלך הוא שקצת אנשי זאת הכת השלישית יתחדשו להם דמיונות נפלאות וחלומות וטרופי' בעת היקיצה כדמות מראה הנבואה עד שיחשבו בעצמם שהם נביאים ויפלאו מאד במה שישיגוהו הדמיונות ההם ויחשבו שכבר הגיעו להם חכמות לא בלמוד ויבאו בבלבולים גדולים בענייני' העצומי' העיוניי' ויתערבו להם הענייני' האמתיים בענייני' הדמיוניי' ערוב נפלא. כל זה לחוזק המדמה וחולשת הדברי שלא עלה בידו דבר ר"ל שלא יצא לפעל: עכ"ל: ומתנאם ג"כ שלא יתערב טבע מטבעי הכלים החמריים לבטל פעולתם {אבל יהיו נקיים מכל טבע רע חמרי מונע פעולתם} ומתנאם ג"כ שיסכימו המשיג עם המושג ויהיו לאחדים לא כמו בעלי הראות בלתי שלם שיראו המוחש האחד שנים או השנים אחד. ומתנאם ג"כ שלא יחסר אחד ממושגיה' שלא יושגו אליהם מפני מונע מחוץ כי באלו התנאים אין ספק שישיבו ויכינו המורגשות לשוב מושכלות ומזון לאחרונה לנפש ההמשכיית כשנים שישיבו ויכינו המזון לשוב חלק מהנזון לאחרונה: חוט השני יראה מענייני הקדמוני' שהוא מושם לאות במקום מה להורות על דבר מהדברי' כאמרו ותקשור על ידו שני לאמר זה יצא ראשונה: וכן את תקות חוט השני תקשרי בחלון. ויהיה לפי זה הדמות השפתים אל חוט השני מצד שיהיו השפתים לאות ולסימן לדברי החשק כמו שהעין יורה בקריצה והמלילה ברגלים וההוראה באצבעות. כן יורו השפתים בתנועה מה כמו שאומ' כי עוד היום בארצות הערב ובארצות מצרים מורים על החשק בתנועות השפתים לבד כי לדמות השפתים אל חוט השני  187ב  מצד דקותו אינו יופי ואם מצד מראהו הנה המראה מקרה בו ואינו עצמי לו. והיה ראוי לדמותם לשני לא לחוט השני. אבל ההדמות מצד הוראתם על החשק הוא דמוי נפלא לפי המשל: ולפי הנמשל יאמר כי השפתים המגשימים את הרוחני בדברם בענין הנפרדים ואופני האצילות והאחדות והרבוי בספירות ובכל ענייני העולם הנפרד מהגשם הם דברי' נאמרי' להורות עליהם כפי האפשר לא שיורו עליהם בעצם כמו שחוט השני יורה במקרה לא בעצם שזה יצא ראשונה או שזה הבית מרחב הזונה. כן השפתי' המדברי' בספירות ועולם הנפרד יורו עליו במקרה לא בעצם: : האמונה שהנביא יחסר או יוסיף אות ללא תועלת הוא יותר רע מהאמונה שהטבע יעשה בטל כי שכל הנביא למעלה מהטבע ואם הטבע לא יחסר ולא יוסיף אף כי שכל הנביא ושלמה אמ' עליו אין להוסיף וממנו אין לגרוע ומרע"ה צוה לא תוסף עליו ולא תגרע ממנו (דברים יג, א). וכן הבינו רז"ל ס"ת שחסר אות אחת או נתוספה עליו פסול כי כל הנראים חסרי' או יתרים הם לענין מה ולהוראה נפלאה יבינוהו או לא יבינוהו ורחמנא לצלן מדעת המדקדקי'. על כן מ"ם מדברך אינה נוספת כדעת המדקדקי'. אבל היא מורה על המתפעל ואם הוא רחוק כמו וישמע את הקול מדבר אליו שהוא מההתפעל. וההתפעל יורה על ההפעלות הגדול שמתפעל בו האדם בדבר מהדברי' כאלו הוא בפעל ואם לא יצא עדין אל הפעל כמו והתמכרתם ואין קונה שהיו מתפעלים בהמכר כאלו נמכרים כבר ואינם נמכרים בפועל כי אין קונה וכן מתכבד וחסר לחם. וכן השקוע בחשק הוא משיב על דברי חשוקו ואם אינו מדבר עמו בפעל מרוב התפעלותו בדבור אשר ישער שידבר בו חשוקו הוא משיב על דבריו ומתוכח עמו. וכן לפי הנמשל יקרה זה בנביאי' השקועי' בעת הדבוק יתפעלו מהצורה הנפרדת כאלו ישמעו קולה וישיבו ידברו בה ומה נכבד דברי רז"ל וישמע את {הקול} מדבר אליו שאינו צריך525 כבוד כלפי מעלה אלא שהיה מתדבר בינו לבין עצמו ומשה שומע. הרמון הטוב המבושל יראה מעניינו כאילו הוא חפץ להוציא גרעיניו מקליפתו לאויר העולם ואינו חפץ עוד שיעמדו בעורו וקליפתו ולכן הוא בוקע ופולח הקליפה ומראה את הוד יופי גרעיניו מגולים בלתי מכוסי' עוד בעור הקליפה526 כיתר הפירות העומדים תמיד בתוך קליפתם כאלו הוא בוש לפי יפיו להיות עוד סגור במקום צר ונקלה. וכן נפש החושק יוצאת בכל פעוליה מחמדה אל מול חשוקה ומראה עצמו כאלו נפשו מתאוה לצאת מחמדה ולהדבק בחשוקה: וכן לפי הנמשל יתאוה המתדבק להפרד מחמרו ולהדבקה בנפרד כאלו חמרו היה לו לחרפה ולמכשול ואבן נגף: [בגליון] כמו שכת' אבב"ט ח"ז וז"ל והוא בזה כאילו מתאוה שיניחהו האל ית' מכל גופו אשר יצריכהו להפרד מהמקום ויחלץ אל ערבותו החלץ תמידי וינקה ממה שימצאהו מהצער אצל מקרהו שיפרד {מהמקום} ההוא להכרח הגוף: ע"כ בגליון:527 רקה הוא שם לצדעי הראש הנקר' טינפלא שהוא מקום אשר בו גידים דופקי'. וכמעט נגף {או מכה} אשר אין בו כדי להמית ימות בה האדם והנסיון יוכיח ויעל בחרה לתקוע היתד ברקתו כי אמרה אם אתקענו בלבו אולי בטרם הגיעו בחלל לבו יעור משנתו ולא ימות אבל ברקתו במעט מכה ימות בלי פנאי להתעורר משנתו ומזה הצד שבחה אותה דבורה בשירתה. ולכן דמה רקתה שהיא מקום החיות הנראה לעינים ובפרט בחלק הראש אשר שם המחשבה והציור בחשוק לפלח הרמון כאילו אמר שהיא פולחת ובוקעת את רקתה להוציא משם נפש חיותה ונפש ציוריה לצאת לקראת חשוקה: המגדל בתוך המצודה הוא להיות סבה לתת השארות אל המצודה כפי האפשר בשני פנים האחד כי שם יאצרו המלכי' מזון נשמר ימים רבים באופן שאם יצורו על המצודה למנוע ממנה  188א  מזון אנשיה הנה אנשי המגדל יספיקו להם מזון עד יעבור זעם ולכן תארו שהוא בנוי לתלפיות כי בו תל גדול ממאכל הנכון לפיות האנשים אשר במצודה והשני כי לגובה המגדל יעדיף על הלוחמים הצרים בעיר ויכו אותם בחצי גבור שנוני' עם אבני אלגביש וכל מיני חרבות ורמחים ויצילו את העיר במיני מגינים ושלטי הגבורי' מחצי בלסטראות הבאות מהאויבי'. ולזה דמה הצואר אליו כי הוא אל האדם באותה המדרגה לתת השארות לגוף בהיותו נתך בחום הטבעי ודורך אל ההפסד הנה הצואר יוביל אליו המזון להחיותו כפי האפשר. וגם אם יקומו אויבים מכחות בלתי טבעיות להשחית את הגוף בתאוות כלביות מהאוכל והמשתה הנה בצואר תלוי עליו המגינים שיוכל להגן שלא יאכל ולא ישתה כי אם בזמן הראוי ודבר הראוי וכל שלטי הגבורי' להיות כובשי' את יצרם שלא להמשך אחריו תלוים עליו. ואין ספק כי בהפקד המאכל והמשתה שהוא יותר מן ההכרחי ולא יהיה שם מותר כי יתמעט כמו כן תאות המשגל וכל התענוגים הבלתי הכרחיים כמו השינה המרובה והמנוחה הרבה הנמשכת אחרי רבוי המאכל: השדים הם כלי למזון הגוף הבלתי נשלם אחד מימין ואחד משמאל והיופי בהם כשהם שוים שלא יגדל האחד על רעהו ושיהיה החלב שבו נעשה ממזון טוב וריחני וקל ההפך אל חלק הנזון: ולפי הנמשל הוא השכל העיוני והמעשי שיהיו שוים לתת מזון לנפש הבלתי נשלמת ומדעות ומעשיות טובות מצד עצמם ומצד טעמם וקלי הפעל להפוך העם לעשותם: 

			ההערות הראויות בזה החלק השביעי: 

			א' הדרושים העיוניים הם ארבעה כמבואר בהגיוניות אם ומה אי זה ולמה. ולפי המנהג הטבעי יאמר מי בדרישה במין האדם תמורת דרישת מה. כמו מי שמך. מי הוא זה. וראוי שיושב בתשובת מהות הדבר. ובדרישת מי זאת עולה לא מצינו תשובה במהות העולה כי אם תשובת התכלית שהיא תשובה על דרישת למה: ב' מדרך הזרות הוא לקרא מלך בשמו אם לא היה זה לסבה מן הסבות אשר אין ראוי לתארו במלכות מצד פעל מה מגונה או בלתי נאה כמו שכתב הנה מטתו שלשלמה ואחריו אמר אפריון עשה לו המלך שלמה. במלך שלמה: ג' אין מדרך המליצים האמתיים הבקיאים במלאכת השיר לשבח או לגנות דבר אחד פעמים גם שלש אם לא לתוספת באור או תוספת ענין מה או שיורו אותם המלות בעצמם על תארים אחרי' זולת הראשוני' מצד הוראות שתוף במלות ההם או שיתאר התאר ההוא בעצמו אבל במלות שונות. ופה לא מצינו במלות הנך יפה רעיתי הנך יפה עיניך יונים לא מלות שונות ולא תארים שונים ממה שתארה כבר למעלה באותם המלות בעצמם: ד' הקש ההמשל יעשה בדברי' שיש להם הדמות מה לא בין ההפכי'. וההדמות מהשדים אל העפרים הוא כהדמות בין ההפכי' כי השדים מניקי' והעפר יונק. גם היות העפרים רועים בשושני' לא יראה לו ענין בזה ההמשל: ה' עד שיפוח היום ונסו הצללים (שיר השירים ד, ו). אם הוא דברי הדוד אל הרעיה כמסכים למה שאמרה לו בתחלה עד שיפוח היום ונסו הצללים סוב דמה לך דודי לצבי הנה יראה שלא הסכים לדעתה בכל דבריה כי היא אמרה על הרי בתר והוא אמר אל {הר} המור ואל גבעת הלבונה ויותר מזה יראה זרות בענין. למה הפסיק בין המור528 התארי' שהתחיל בפרטיהם ובין התאר הכולל שהשלים בו באמרו כלך יפה רעיתי לאמר לה באמצע אלך לי אל הר המר: ו' אחרי אשר תארה בפרטות ודרך כלל למה הוצרך להוסיף ומום אין בך. כי אין ספק כי אם היה בה מום לא תתאר כלה ככללה ביופי: ואולם כל אלה הם  188ב  לפי המשל והנמשל כי הדרישה בשאלת מי זאת היתה מורכבת משאלת מה ושאלת למה כאלו שאלה מי זאת שאוכל לבחון מעניינה למה היא עולה מן המדבר מקוטרת מר ולבונה כי זה זרות בעיניה. ולפי שאם היתה התשובה על שאלת מה להשיב מי היא ומהותה ועניינה לא היה אפשר לה שתבין מזה התשובה בשאלת למה כי היה עמוק הדבר להבין למה עשתה זאת כי אם ידעה מה היא לכן באה התשובה על עקר השאלה מלמה והשיב כי הנה מטתו שלשלמה מוכן כך וכך וצריך אלו הקטורי' עכ"פ: וכן לא תארו במלכות מצד המטה כי כמעט תארי המטה המסובבת מגבורי' אחוזי חרב מורה שאינו מלך שאין דרך המלכים האמתיים לייראות את העם באופן שהבאים להתקרב אליו יצטרכו לפייס את חייליו בטרם בואם לפניו כי מזה הצד יעבדון עבדיו את העם529 לא הוא. אבל בספור {עשיית} האפריון תארו במלכות כי הוא ענין מלכיי וכן בעטרה שנתעטר ביום חתונתו: : וכן מה שחזר ותארה כאן בתארים הראשוני' אין בו שום תוספת והכפל ענין כי באו הנה לענין נפלא להסיר קנאה ודאגה מלבה אשר הרגיש מתוך דבריה ואם היא נעלמת מאד כי ידע כי לא לחנם שאלה מי זאת המקוטרת אלא מקנאה פן תהיה היא יותר מתרצת אל דודה מצד קטוריה ממה שתהיה היא ההולכת אליו בלי קטרת כי אין אשה מקנא אלא בחברתה והעדות ותקנא רחל באחותה ורבותי' כן אמרו. ובהקבץ בתולות שנית אין אשה מקנא אלא בחברתה. גם היתה מרה מדאגה מדבר אולי חטאה בזה שלא קטרה את עצמה ולהסיר קנאה ודאגה מלבה אמ' לה הנה כבר אמרתי לך כי הנך יפה בעיני מצד שאת רעייתי יודעת מלאכת הרעייה אשר למדתיך וגם אמרתי לך כי הנך יפה בעיני מצד530 שעיניך צופי' ומביטי' תמיד אלי כמו שהיונים מביטים אל קניהם תמיד לא יחשו. וכל זה היופי היה לך בלי קטרת מר ולבונה כי באלה לא חפצתי מצד שהם יפויים מקריים לא עצמיים כמו היפויים שלך שהם עצמיים. ועל כל היפויים שאמרתי הנני מוסיף לך תאר עצמי כי ההבטה והעיון מעיניך אלי היה באמצעות הצמה531 והשער היורד מהראש בדרך טבע לא בתקון מלאכותי כי זה יופי עצמי לא מקריי כמו ייפויי הנשים בפיאה נכרית שאינה עצמית להם. וכן ההמשל מהשדים אל העפרים הנה יחסר שם שדי העפרי' כדרך הלשון הסומך על הכרחיות ההמשל לאמר שני שדיך כשני שדי עפרים והתאר להם הוא שהעפרים הם תאומים שוים ואהובים לא יתפרדו כן השדים הם תאומי' שוים להניק בהם התאומי' ותאר אותם בדמותם לשדי צביה משם השם המורה הדבר הנחמד והיפה והנעים כמו צבי היא לכל הארצות והוסיף לתארם מפני החלב המתהוה בם מהדבר היותר נכבד שבמזונות והם השושנים שהם לביים וממוצעי' בין החום והקור וריחניים וקלים כי הרועים בשושנים אינו שב אל העפרי' אבל אל מיני הצבאים הרועים בשושני' כאילו אמר תאומי צביה אשר היא מין מאותם הצבאים הרועים בשושני': וכן עד שיפוח היום ונסו הצללים אינם דברי הדוד אבל דברי הרעיה כי אמרה ויהי מה אף אם כי היופי העצמי כאשר אמרת ויש עוד שהות ביום בטרם אלך אליך כאשר אמרתי שלא לבא שמה עד שיפוח היום הנה ביני וביני אלך לי אל הר המר ואל גבעת הלבונה לקטר עצמי ואבא גם אני מקוטרת אליך כזאת העולה מן המדבר. והשיב לה אז אם כה תעשי הנה מאין ספק כי עליך יאמר כי כלך יפה בעצם ובמקרה ומום אין בה אפי' מום עובר לא עצמי ולא מקרי: 

			באור המשל לפי הוראת דברי הספר החתום: 

			ויהי בבקר לעת צאת החושקות והנה העלמה הרה מרשמי חלומה וילדה פתרונו והלכה לה אל מקום חפצה. והנה בעת לכתה מרחוק הריחה קטרת באפה ועינה על דרכיה לראות אנה ואנה ותרא והנה אשה עולה  189א  מן המדבר על ראשי ההרים ובעליתה עולה עמה איד קטורי גדול וישר מתמר ועולה כתמרות עשן כעשן הכבשן לא נצחתו הרוח ולא הפכתו <רוח מ>ארבע רוחות השמים לאחת הפיאות וראתה כי זה האיד עולה מעל בשרה אשר היא מקוטרת מר ולבונה המורחים הם לבדם לגודל ריחם ועמם מעורב ריח טוב מורכב מכל אבקת רוכל העשויים לקטר ולהריח בם ולפי שלא ידעה מי היא זאת האשה אשר תוכל לשער מכח מעשיה למה זה היא מקוטרת ככה. וגם כי נתקנאה בה על שלא היתה מקוטרת כמוה גם חרה לה עד מות אולי לא יאבה דודה להדבקה בה כי לא קטרה את בשרה כדרך נשים לה הנה שאלה את דודה בבואה לדעת מי זאת עולה ומה זה ולמה אולי מתוך התשובה תבין גם היא אם חטאה בהפקד ממנה קטרת סמים דקה: והוא השיב כהחכם יודע פשר דבר דבור על אופני שאלתה הגלויה ובקשתה הנסתרת כמשיב על שאלת למה לא על שאלת מה או מי כי גם אם ישיב לה מי היא ומהותה לא תבין תשובת למה להיותה נעלמת ממנה. ואמר לה דעי כי זאת האשה חשבה להדבק ולהנשא אל המלך שלמה אשר מאסת. ולפי שידעה כי הנה מטתו {שהוא} של שלמה איננו כשאר מטות המלכי' שאינם יראים מדבר ואין שומר אותם וכל הבא להתקרב יבא ויתקרב אבל זאת המטה של שלמה הנה ששים גבורי' סביב לה תמיד והם מחולקי' לשלש כתות. הכת האחת כלם אחוזי חרב מאחרים אשר חגרום כלי מלחמה להפחיד בם האנשים המתקרבי' אל המטה: והכת השנית הם מלומדי מלחמה אשר יש להם כח בתחבולות מלחמה להזיק כל הקרב הקרב אל המטה בזולת חרב וכלי קרב כי אם באבן או באגרוף ובזרוע רמה: והכת השלישית כל איש מהם חרבו {על} ירכו כאיש ערוך מלחמה ולהרוג כל הבא אל המטה וכל אלו החרבות הוא מפחד בלילות פן ילכדו משונאיהם שהם רבים הנגשי' אל המטה ולא יוכלו יגעו בה מרוב שמירתם. וכלם מתענגים כמקטר קטרת בסמים עד כי כל מוקטר ומוגש אליהם לא יכוהו והרג לא יהרגוהו אם הקטרת ישר בעיניהם ומצא להם. על כן זאת האשה עולה מקוטרת כי אמרה אם אל מטת שלמה לא יקרב אליה כי אם המוקטר קטרת סמים דקה אף כי לא יקרב אליו בתוך החופה כי אם ברובי קטרת הסמי' וכל אבקת רוכלים. והסבה כי היא שמה נפשה בכפה לבא דרך המדבר עם אותם הקטורי' מקום לסטים וחיות ונמרים הוא כי שמעה כי אפריון נכון לחופה ליחד שם חתן וכלה המתחברי' לתכלית פריה ורביה עשה לו המלך שלמה יפה מאד ויקר כי יסודותיו ורב ענייניו הם מעצי הלבנון הרמים והנאדרים מכל העצים ועמודיו שהאפריון נשען עליו עשה אותם מכסף לכבוד ולתפארת ורפידתו שהוא מקום מושבו הוא מזהב מופז לשמח בו חתן וכלה היושבים בו. ומרכבו שהוא מכוסה מעל ראשיהם הוא ממשי טבול כארגמן שהוא מראה נוטה אל האודם הרבה ומשמח את הלב מאד ותוכו רצוף ברצפת בהט ושש ודר וסוחרת שהם אבני' טובות ונחמדות וחשוקות מכל כן הוא רצוף מכל אהבות יקרות ונחמדות מבנות ירושלם אשר כלם חושקות בו חשק נפלא. ואף גם זאת אשר הוא מלא כל החשקי' הנהו עוד מבקש אם ימצא אחת שהיא ישרה בעיניו מכל אשר היו לפניו כי אותה יקח לו לאשה ועל כן מוציא קול במחנה לאמר {צאנה וראנה} מבתיכם ומחדרי משכיותיכם וראינה בנות ציון המסולאות והנכבדות מבנות ירושלם במלך שלמה אולי ישר בעיניכם ואתן תישרו לפניו כאשר תראוהו יושב באפריונו מעוטר בעטרה שעטרה לו אמו אשר אין כמוה בכל המלכי' כי היא הטמינה אותו לשית אותה בראשו ביום חתונתו אשר יתחתן באחת הבתולות הראויות למלכות וביום שמחת לבו אשר ישמח גם הוא באחת מכם ולזה באה זאת  189ב  האשה להשיג אולי זאת המעלה הנעלמה מעיני כל חי. זאת היא סבת קטורי זאת האשה ועלייתה מן המדבר להתיפות לפניו בכל מיני היפויים אשר אפשר לה אולי תישר בעיניו אבל את לא תתייפי בכל אלה כי המה הבל ודבר מקרי לא עצם מעצמותה כיפיך אשר הוא עצם מעצמך כאשר דברתי לך באמרי על לבך הנך יפה מצד רעיותך שאת רועה את מרעה הצאן כמוני כאשר אלפתיך בחכמה ההיא. וגם אמרתי הנך יפה מצד כי עיניך צופים תמיד אלי כצפיית היונים אל קניהם. ויותר מזה ראיתי בך לעת כזאת ביפיך כי הוא דבר טבעי לא מלאכותי כי יופי העינים אשר בך ראיתים אותם ביפים מבעד לצמתך היורדת מראשך על כתפיך כדרך גדולם לא ככל ארחות הנשים המתקנות להם פיאה נכרית סביב לעיניהם מתוכם מסקרות עינים לחשוקיהם ומתראות יפיפיות כתלפיות ראשיהן ואת לא כן כי נתן לך האלקי' חן וחסד ורחמי' בעצמים גדולים לא מקרים בגופי':532 ולהורות על יפיך אשר אין בו דופי ולא מותר נוסף על העצם הוא כי גם שערך הנולדי' לך ממותר האידים הקטוריים המה כמעט יפים בעצם מן העצמי' ולא יראה בהם מותר כלל כי המה דקים ורכים533 כשער מעדר העזים אשר טוו {את} הנשים אחרי אשר גלשו והורידו אותם הרועים מהר הגלעד לטוות את שערם הדק והרך מעונג ומרוך מזונם אשר לא יוליד מותר עב וקשה בשערם. גם את זה היופי האחר לעומת זה אשר ספרתי רואה אני בך כי לא כשני הנשים הטופלות פניהם בטיח תמרוקי' הנופלות לפרקי' ונרקבות כטוחנות הזקני' ושחורות כנוצות העורבי' היו שניך. כי מעת הילדות והשחרות אשר נולדו השנים החלביים לא היה באחת מהם מותר חלביי רב מזולתה כי רואה אנכי את שנייך כאשר את משחקת לפני יום יום כי המה מסודרות בסדר המדרגה כעדר הצאן ההולכות קו לקו ישר לא יסבו בלכתם ולא ילפתו {ארחותם} והמה למיניהם קצובות בקצב אחד ומדה אחת לכלהנה. והדבר534 מפני שעלו מן הרחצה והזכו מכל מותר יורד עליהם לבהלה בו יצערו או יכבדו למו ולא עליהם יהיה הגשם נוסף או צעיר למעט או להרבות שן אחת למעלה משן רעותה אשר היא למטה כי כלם מתאימו' כשני תאמים גדלים שניהם כאחד טובים ולא ליום או יומים יעמוד בך מזונך מבלי יעשה מותר כי מדי דברי בך ראיתים כלן כמספרן ושכולה אין בהן לנפול לארץ ולהפקד מקום מושבה. הן כל אלה יורו על פעלך הם בעצם לא במקרה ולא בדבר נוסף ונותר עליך. לא כאשה הזאת אשר רבתה מותרות להתיפות לעיני כל רואיה: ותרבי ותגדלי חן וחסד לפני עוד מזאת כי לא תדברי גבוהות {גבוהות} וקולי קולות ואמרות גדולות ותעצומות על דברת החשק העצום אשר בקרבך כי אם כחוט השני המונח לאות ולמופת ורמז קטן למכירים בו כן שפתותיך דוברות מעט קט לא כביר כי אם באותות וברמזי' מורים בתנועה קלה את תשוקתך העצומה לא כאשה חצופה ברחובות תתן קולה. וגם מדברך אשר את דוברת על לבך כאלו שויתי לנגדך תמיד את דברתי למען תדעי ותביני מחכמתך בטרם בואי כל אשר תדברי עמדי כמה הוא נאוה ומסכים מאד על דברי ומי כמוהו מורה על כל פעלך כי הם פעלים עצמיים עשויים באמת ובתמים לא בתקוני' מלאכותיי' מותריי' ומקריים הוא הראות הרצון הפנימי הנסתר בחוץ על כל פנים כי לא תוכל העלימו עם כל אשר הסתר תסתיר ממנו535 <ממנו> כי כפלח הרמון אשר לא יוכל הגרעין הפנימי להתעלם בעת הבשילו הרמוני' ומראה לכל כי חפץ לצאת ממכסהו אל מקום שם יראה מעשהו כן רקתך אשר שם חביון תשוקתך אִוְתה לצאת ממכסה  190א  עתיק ומדלת ראשך היורד על צוארך לבא אלי בכל נפשך ובכל מאדך ולא תוכלי להסתיר אנה פניך מועדות כפלח הזאת. ואת כל אלה הנכבדות ידובר בך על טוב טבעך הנכון אתך לשמרך מכל רע מותריי בכל דרכך כאשר ראיתי מקדקדך ועד דל שפתיך. עוד אשוב ואראה בך יופי והדר כחניי536 השומר את פיך מהחטיא את בשרך מכל תאוה באה. כי אם היות לפי טבע החושקי' אשר היה ראוי מן הדין להיות כמגדל דוד צוארך נכון למועדי התענוגי' וכל מיני מעדני' כאשר מטבע הצואר והגרון להיות בנוי להיות מלא תמיד מראשו ועד סופו מתל הממתקי' ומיני מעדני' הבאים דרך פיות הגברי' האוכלי' למנעמים ככל ארחות העוגבי' השמחי' אלי גיל רעים אהובי' ועסק אין להם עם דבר כי אם תענוגי' ולהתעלס באהבים ואת לא כן נתן לך האלקי' לב לאכול בשמחה ורחבה לחמך ולשתות בלב טוב כל היום את יינך כי כבר רצה האלקי' את מעשיך יהיו לשם שמי' ואלף המגן תלוי על צוארך להיות מגן לך מכל אוכל בא בגרונך אך למכביר כי אם להחיות בהם חיי רוחך ומזה ימשך כי עליו תלוי כל שלטי הגבורי' לשלוט על הרוח המתאוה לתענוגות בני אדם כי אם מעט ואם לא כביר יאכל האדם לא יראה זרע ולא יאריך ימים בשינות ותנומות ולא יפנה לבו לבטלה ולאסוף ולכנוס מעדנות והבלים הרבה. ומהראיות היותר גדולות אשר אנכי רואה על היותך גבירה ושלטך על פתחי פיך בחכמה הוא היות שני שדיך כשני שדי עפרי' יונקי' והם תאומי' שוי הערך והכח ביניקתם לא יגדל השד האחד על השני והם ממוצעי' לא צעירי' ולא כבירים כי המה מלאים חלב דק אף נעים כי אמם היא ממין הצבאים הרועי' בשושני' ומזונם לא יותירו סיגי' הממלאי' שדיהם כשדים לחים ויבשים. גם רואה אנכי את טוב מזלך ותוקף שלמותך בהם כי השני שדיך שהיו קטני' כאמרך בין שדי ילין והתאוית תאוה כי מאז יבאו תחת ידי למעך בהם ולא היה הנה היה סבה כי נתגדלו מאליהן והיו שוים ונערכי' אל גופך כשני שדי העפרי' שהם תאומי' מה שלא היו כן אם נגעה בם יד אדם כי אינו שוה משוש היד הימנית אל משוש השמאלית והיה דד ימין גדול מדד שמאל גם היו גדולי' יותר מן הדרך הטבעי ולא היו נערכי' ליתר אברי הגוף א"כ זה גרם לך טוב מזלך שלא נגעתי בך וטוב מזגך שלא חלו בם ידים ידי אדם עם היותם בעלי ריח טוב כריח בשר הרכה והענוגה אשר לא נסתה לנגוע בשרה בבשר אדם בעלי ריח עז כאשר נודע לבעלי ההרגש הדק כי בשר האדם {ריחו} עז מבשר הנקבה. וירגישו בנקבה אם הורגלה עם איש מצד ריח בשרה המשתנה בנגעה בו. על כן אמרתי כי טוב פריך ויופי טבעך וכל אשר בחרת בחיים האמתיים מכל קטורי האשה וכל מיני בשמי': על כן הסירי דאגה מלבך ואל תיראי כי אתך אני באהבה כאשר הייתי בתחלה. אז אמרה ויהי מה כי כל עוד נפשי יותר שלמה בככבודה בת מלך פנימה עוד יותר נכון לי כי לא יחסר כל בי אף מן הבשר חוצה. ובעוד היום גדול ורחב ידים לבא עדיך כפי אשר נועדתי עמך לבלתי בא שמה עד שיפוח היום אורו בחצי השמי' ונסו הצללים איש תחת גפנו ותחת תאנתו ולא נטו מפה ומפה אלך לי לקטר את בשרי אל הר המר אשר אמצא שם מר ואהלות. ואל גבעת הלבונה שמה אלכה ואשובה אם גם בזה בחרת: אז השיב אמריו לה אם ככה אז537 עושה אז אומרה לנפשי כלך יפה רעיתי מבית ומחוץ ומום קבוע ומום עובר אין בך לעד לעולם ומי דמה אליך וישלם: 

			ההצעות הראויות לזה הנמשל: 

			א' הנמצאות הבלתי שלמות בראשיתם והם  190ב  ההיולאניות ישלמו באחד משלשה דרכי': אם בטבע ואם במלאכה ואם בשניהם יחד. כמו שימצאו הרבה מיני צמחי' וב"ח ישלמו ויבואו לתכלית אשר אליו נבראו בטבע לבד. ויש מיני נמצאי' רבי' לא ישלמו כי אם במלאכה כמו מיני הבגדי' והבתים והחרבות הנשלמי' במלאכה לבד. ויש מיני' רבים ישלמו בטבע ובמלאכה כמו מיני הצמחי' הנכוני' למזון האדם אשר לא ישלמו כי אם במלאכה עם הטבע להיות המלאכה עוזרת אל הטבע וכל חכמת הרפואה ועבודת האדמה ומלאכת הרעיה וכל החכמה המדינית מזה הסוג: : וכן ימצא במין האנושי כת מאנשים ישלמו במושכליהם בטבע לבד מבלי מלמד מחוץ כי אם בהתעוררות פנימי למצא הדעות האמתיות כאברהם אבינו ע"ה לדעת רז"ל כמבואר בהצלחה בראשיתה: : וכן מאנשי' ישלמו במושכליהם במלאכה לבד כאותם הממלאים את נפשותיהם מחכמות וידיעות מלמדיהם וכח אין להם להוסיף דעת ולהוסיף מושכל מלבותם: רק אשר ידעו מרבותיהם כיהושע בן נון לדעת רז"ל שאמרו פני משה כפני חמה ופני יהושע כפני לבנה (בבלי, בבא בתרא עה ע"א) אוי לה לאותה בושה אוי לה לאותה כלימה כי גלו לנו שלא היה לו שכל ליהושע מצד עצמו כמו שהלבנה אין לה אור מצד עצמה כי אם כפי מה שיתן לה השמש כן יהושע ידע והשכיל במלאכה כל מה שלמדו מרע"ה רבו ועל זה אמרו המשכילים אשר בדורו אוי לה לאותה בושה שלא בחר משה בשלם יותר ממנו אבל האמת לזה אולי בחר בו מכל זולתו שלא יחטיא כונתו מי אשר נשאו לבו להוליד חכמה מלבו: וכת שלישית ישלמו בטבע ובמלאכה ככל החכמי' האמתיים הלומדים החכמות מפי סופרי' ומפי ספרים ומוסיפי' על לומדיהם כפי טבעיהם להבין ולהשכיל כאמרם ז"ל ודלא מוסיף יסיף (בבלי, אבות א יג) שראוי לכל משכיל להוסיף חכמה מלבו על מה שלמדה רבו כי אם לא ידע רק למודו הנה הוא בעיני פקחים כשק או קופה מלאה ספרים: וכן ימצא במתדבקי' מי שבטבע שכלו היה שלם בתכלית השלמות ובתכלית החשק והנטיה אל הנפרד והעזיבה אל החמר והמורגש והמושכל עד כי לא הצטרך אל עזר מנמצא מהנמצאו' להביאו אל הדבקות כי אם בטבעו השלם לבד כמו שמצינו זה במרע"ה אשר לא נעזר בזה מאיש מהאנשים כי אם מטבעו לבד המדריכו להיות רועה את צאן יתרו חותנו כהן מדין וינהג את הצאן אחר המדבר מקום לא עבר בו איש ולא ישב אדם שם ובא בכח טבעו המדריכו לזה אל הר האלקי' להדבקה בו כי היתה חרבה נשמתו הבהמית והדמיונית וההשכלית לא נש<ר>ארה בו כי אם ההשכלית את הנפרד כמבואר בעיני העדה. גם לא היה נעזר בזה בשום פעולה מלאכותית כמיני התפלות ומיני הקרבנות וההקטרות אשר יראה מעניינם היותם לעזר ולהועיל בבקשת הדבקות כמו שיראה מדוד הע"ה ברובי תפלותיו ובשלמה המלך ע"ה ברובי קרבנותיו. שהרי לא מצינו במרע"ה כי ירבה תפלה כי אין בידינו היום כי אם אחת קטנה אשר עשה <בעד> ענין מה כמבואר בספר הישר גם לא מצינו לא538 קרבן ולא מזבח ולא קטרת כל ימי היותו בבקשת הדבקות כאשר נמצא זה באבות מקריבי' כל היום קרבנות כי עוד539 לא היה צריך לו כי אם טבעו אשר נולד בו מיום הולדו הוא אשר הביאו אליו. ומי שלא ישלם בזה כי אם במלאכה ועזר מלאכותי לבד כמו שנמצא זה בבלעם אשר כל ימיו היה קוסם כאשר תארו הנביא ואת בלעם הקוסם כי זאת היתה מלאכתו ימי צבאו. ובמלאכה לבד השיג הדבקות בעזר הקרבנות אשר הרבה לבנות {ז'} מזבחות אשר למד מהאבות והעלם540 פר ואיל במזבח עד כי במלאכה ההיא ועזרת ההתבודדות הגדול שהיה  191א  הולך שפי ומתבודד בכחותיו הנפשיות השיג הדבקות בנפרד וידע והשכיל מהעתידות ומידיעת ההשארות הנפשיי מה שלא דבר בו נביא זולתו כאמרו תמות נפשי מות ישרי' ותהי אחריתי כמוהו. וכל אשר הגיד ממה שיהיה באחרית הימים ומאשר קרה לאבותינו הראשוני' באמרו אוי מי יחיה משומו אל (במדבר כד, כג). וקרקר כל בני שת (במדבר כד, יז) כמבואר בע"ה: ומי שישלם בטבע ובמלאכה כאברהם יצחק ויעקב אשר בנו מזבחות רבות להיות להם עם טבעם הנכון להדבק לעזר ולהועיל למצא דברי חפץ ה' לרצונם כאשר יראה כל התורה כלה מלאה מזה: ב' אחת מבחינות המתבודדי' ומעייני' עיונם על הנמצאות מבלי הבטה אל דעת קדום היא כי אין לך דבר למטה בארץ אשר יוכל להשיג לקבל דבר רוחני מלמעלה כי אם אחרי אשר שלח הוא את שלוחו למעלה ואחר ירד הכח ההוא עליו מלמעלה. וזה השליח הוא איד קטורי ויהי מה. הלא תראה את האדמה יום צמאה נפשה לגשם נדבות או מטר השמים לא תשתה מים עד אם העלתה את האד העולה מן הארץ השמימה שמה יהפך בכח עליוני אשר יתערב עמו ושב והיה למים והשקה את הארץ וכל אשר בה. וכן אם הולידה הרכבה לחה רכה וענוגה להצמיחה עלי אדמה לא תרד עליה נפש זנה עד אם יעלה מלחותה איד קטורי ורוח לחיי עליו תחול הנפש ההיא להגדילה ולהצמיחה. אף כי נפש החיה לא תרד מטה מטה עד יעלה מדמה איד וקטור חם לקבלה. ואף כי נפש האדם אשר מקטיר קטרת דמו יותר חם אשר מזה ראו ולקחו מוסר מורידי הרוחניים השוכנים בעננים או באחד היסודות להעלות אדים קטוריים במזבחות להוריד עליהם אלה הרוחות כמו שכתב הרמב"ן ז"ל על מלאכת הניגרומאנציאה פר' אחד.541 וכזו וכזו עשו מבקשי הדבקות בענין הקרבנות וההקטרות כמבואר בריקנאט פרשת בראשית ופרשת אמור ובספר הזוהר אשר הביא שם ובהצלחה בעולם הרוחניים יתבאר ברחבה: ג' שההקטרות יש להם מבא גדול כהורדת הרוחניים השוכני' ביסודות ורוחניות הככבים. וגם עם רוחניות הנפרדים עד רוחניות הספירות אם מצד שהתחתוני' מעוררי' העליונים לרדת למטה כדעת בני הנביאים. ואם מצד כי הם אוהבי הכבוד והשררה להיות נעבדי' כאלוקות כדעת בעל הניגרומאנציאה: [בגליון] ואמרו המאמתים כי הרוחניים נהנים להיות נעבדים בזביחות והקטרות ואז הם מולידי' דבר אמצעי באויר להיות נראים אל עובדיהם ומדברי' עמהם ומצוים אותם. ואל תרחיק זה כי עיני החתול מאיר האויר ומשים אותו אמצעי לראות בלילה. וכן זבובים המאירים בלילה: עכ"ב: ואם מצד שטבע המציאות כן חייב כי כל עוד שהחמר יהיה נכון מלמטה הנה הרוחני משפיע עליו מלמעלה כטבע הנמצאות כלם ויהיה ההקטרה הוא החמר הנאות והנכון שתחול עליו הרוחני כמו שהאיד הקיטורי שבלב הוא החמר הנאות והנכון שתחול עליו הנפש. ואם מצד שההקטרות הם כלים אמצעיים שיראו על ידיהם ויושגו הרוחניים כמו שהאויר והמים הם אמצעיים שעל ידיהם יושגו הצורות המוחשות ויתגלו על ידיהם כדעת ספר רזיאל. ואם מפני שאותם הקטורים הם להם כמדרגת המזון לב"ח שבם יזונו ויתענגו על רוב שלו'. אם מקטורי' טבעיים ואדים עולים מן הארץ ומהמורכבים. ואם מקטורי' עשויים במלאכה על ידי אדם מה כדעת רז"ל שאמרו שידא דבית הכסא (בבלי, ברכות סב ע"א) ואמרו על החרוב שעליו שדים רבים וכמו אלה: : ויהי מה הוא דעת קדמון ואחרון  191ב  ואמצעי לא יכחישהו כי אם המתפלסף אשר לא האמין שיש חכמה בעולם כי אם את אשר ידע הוא לבדו. ואין ראוי להכחיש כל דבר גם כי לא ראה אותו ובפרט הדבר המפורסם מאד כמו שכתב ב"ר בחוש והמוחש הקצר על ענין הלחשים והקסם והנבואה ודחות מציאותם הוא כדחות המוחשי'. וההשגה {הזאת} ואם לא ראינו אותה היא מפורסמת מאד. והמפורסם אצל הכל אם שיהיה נמנה עם המחוייב בכל או בחלק כי אי אפשר שיהיה542 המפורסם כזב בכל. והדבור בחלומות יספיק כי הם יתחלפו סבותיהם ברוב ובמעט. ואמנם ההתחלפות שמותם להתחלפות שמות (העם) [השם]543 בסבותיה כי הם יסברו בחלומות שהם מן המלאכי' ובלחשים מן השדים ובקסם מהשדים ובנבואה שהיא מן האל אם בלא אמצעי או באמצעי מיוחד: עכ"ל: ולרוב התפרסם הדעת הזה מימי קדם היו מקטירי' לככבים כאמרו ואת כיון צלמכם (עמוס ה, כו) שהיו עובדי' לשבתי הנקר' בלשון ישמעאל ופרס כיואן. ואמ' ואת ככב אלקיכם והנשים הארורות אמרו ומן אז חדלנו לקטר למל{א}כת השמי' חסרנו כל. ורמזו אל הככבים והמ"ח צורות בכלל. ואל {לב} האריה בפרט. ורמזו אל הספירה העשירית בהפרדה לקבל הכחות הגשמיות ממטה כי הוא כתו' מלכת השמים בלא אל"ף כי המלכות היא מלכת השמים וכסיליהם באמת כי היא האחרונה המשפעת ומנהגת ומולכת עליהם ועל כל העולם הגשמי וכל התאוות הגופניות אשר בעולם הזה כלם נמשכות ממנה כמבואר בראקאנאט פרש' נח בענין דור הפלגה שזה היה כונתם. וכן יש הקטרות והקרבנות כלם אל מלכות לא בדרך פרוד חלילה אבל בהתחברות עם תפארת כמבואר מדברי הרמב"ן והראקאנאט וכל ספרי הקדמוני' כזהר ובהיר וספר היכלות ופרקי ר' אליעזר הגדול: ואין ספק כי בכל מיני ההקטרות והקרבנות יש סכנה גדולה למתעסקי' בהם אם לא בחכמה רבה ועצומה: הלא תראה מה קרה לנדב ואביהו אשר לא היו בישראל חכמי' כמותם כדברי רז"ל כי מתו בהקריבם ובאהרן נאמר ולא ימות. ואשר יבשה ידו בהקריבו. ומי שפרחה צרעת במצחו ורבים אשר הורידו את יתר הרוחניים מתו או לקו בגופם או נעשו בעלי מומים הספרים מלאים מזה. והסבה כי ההורדה אם היא עשויה בדרך נכונה הנה הוא דרך טבעי להם ונאות ומסכים עם הנמצא כהמצא החמר נכון לחול עליהם כאמרו ועשו לי מקדש ושכנתי בתוכם (שמות כה, ח) כי העולם הרוחני יש לו הדבקות והקשרות בעולם הגשמי' והנפשות יוכיחו. והשכלית הנבדלת לעדות ברורה. אבל כל עוד שהתחתוני' לא הוכנו כי אם מצד מה לא על שלמותם הנכון הנה הרוחני חלה מצד ואינה חלה מצד ונמצא זה מחריב העליון והעליון מחריב התחתון כאשר יקרה בטבעים שאם לא הוכן החמר אל הצורה על שלמותו הנה יקרה חסרון בצורה כמו שכתב ארסטו' כי החסר חוש מהחושי' יחסר לו שלמות משלמיות הנפש ויקרה חסרון בחמר שיחסר לו אבר או יהיה בעל מום בתוספת או בחסרון כמבואר כל זה בארוכה בהצלחה: ד' כל מבקש להדבק בעשירית שהיא מלכות לא יבקשנו כי אם לשתי סבות. אם להמשיך אליו כל הטוב היורד עליה מן הספירות העליונות ממנה או בדרך ישר והקו האמצעי או בדרך טבעה לקבל מגבורה באורח לא סלולה. ואם לסבה כי היא כשער אשר יעלו ממנה אל עולם הספירות להסתכל באספקלריאה המאירה ולקבל שפע הנבואות היורדות מיסוד עולם ומנצח והוד אשר משם יונקי' הנביאים. ושניהם לא יתעוררו לזה כי אם אחרי אשר ידעו ואשר הבינו כי העולם התחתון הנה מצד עצמו ומהות חמרו הוא כאין וכאפס ותהו ועפר ואפר  192א  נחשב לו ואין ראוי להדבק בו. ואחרי אשר ראו כי העולם האמצעי הוא המניע {את} היסודות ומערבם ערוב מזגיי ונותן להם צורות מתחלפו' כדומם צומח וחי וזה פריו של עולם התחתון כפי אשר יקבל מהאמצעי כי האמצעי הוא העושה פרי בו. ואחרי אשר ראו כי האמצעי מצד עצמו שהוא מתנועע לא יתנועע אם אין לו מניע ומצד שתנועתו בלתי מוגבלת א"כ מניעו בלתי מוגבל. ואין זה כי אם שכל נבדל מהחמר כי החמר וכל כח מתפשט בו הוא מוגבל ובעל תכלית כמבואר בטבעיות. ואחרי אשר ראו כי על עולם הנבדל מהמניעי' אשר בו ידבק המשכיל הממשיך: יש עולם הספירות אשר הוא למעלה מהם משם יוצקו544 דעות ואורות ונבואות אמתיות לא יכילום השכלים הממשיכי' אף כי המשכילים בעיונם לבד: ויראו ויבינו כי הספירות סבת המניעים והמניעים סבת הגלגלי' והגלגלים סבת545 ההיולי וכל אשר בו ויולידו מזה כי עולם הספירות סבה לשלש עולמות הקרובי' אלינו והכל בסבה הראשונה אשר השפיעה והאצילה הנמצאות כלם. במציאות פשוט ומשובח בשלש ספירות ראשונו' לא במדרגה אחת אבל בשלש מדרגות מתחלפות עד כי משם ירד המציאות ההוא מפשיטותו מעט למעט עד בואו אל הספירה האחרונה היא המלכות ולה נתן כח העשייה וההתמדה וההנהגה לאלה השלש עולמות אשר תחתיה מצד קרבתם אליהם במדרגה לא במקום: והכל בכח עליון היורד עליהם מהעליונות ממנה: ויראו ויבינו כי מצד קבלתה השפע ראשונה מכתר וחכמה הנקראי' לבנון הנה עשתה עמודי המציאות המושפע ממנה ראשונה שהם המניעי' ועצם השמים בהירים וספיריים נוטים אל האור הבהיר אשר בכתר וחכמה אשר אין שם דין כי אם רחמים. ומצד קבלתה מצד טבעה ממדת גבורה שהם דין גמור ואש גדולה הנה עשתה קצת חלקי השמים כגחלי אש וכמראה הזהב והם הככבי' ומצד שהיא מקבלת מתפארת שהוא מורכב מדין ורחמי' הנה עשתה המורכבי' הנוטי' הרבה אל הדין מצד טבעה ומצד קבלתה מתפארת ג"כ דין ואם הוא מעט בערך אל הרחמי' הנה עם טבעה שהוא רובו דין נטו המורכבי' רוב נטייתם אל הדין ותגבורת הדברי' החמריים עד כי תכלית המורכבים הראשוני' שהם החייוניי' היא כלה דין ונצחון ואהבת התענוגי'. אבל מצד שעקר קבלתה לפי המשכות ההשפעה בדרך מישור ובקו הישר הוא מתפארת ותפארת רובה רחמים. הנה עשתה תכלית התכליות מהמורכבי' את האדם ישר אשר מצד טבעו הישר נוטה אל המושכלות שהם רחמים עם היותו מורכב מיתר הכחות הגשמיות הנוטות אל הדין והגשמות הנה האדם ישר אם יונח על טבעו יטהו שכלו על האמת והיושר והצדק והרחמי' והמושכלות האמתיות כמבואר בחב"י: ומצד שהיא מצד טבעה הנה היא משוללת מכל טוב ומוכנת לקבל את כל הטובות היורדות עליה מלמעלה. והנה היא תמיד באותה התשוקה לקבל מהעליוני' הנה עשתה ההיולי משולל מכל טוב ונכון לכל שפע ומשתוקק תמיד אל השפע העליון היורד עליו מלמעלה הוא וכל המורכבי' ממנו טבעי' ונפשות. ולכן אחרי ראותם והבנתם את כל אלה יתעוררו הלבבות וישכילו ממוצא דבר בזאת הספירה האחרונה שהיא המנהגת והמולכת באלו השלשה עולמות. והכל בכח ושפע נתן לה מהבינה והחכמה הקרובי' אליה יותר מכתר ואין סוף ית' וזה היה מצד שהיא מקבלת מתפארת דרך קו ישר והיא עמו דבקה ומחוברת תמיד. ומצד שהיא מקבלת מיסוד הקרוב לה  192ב  ומשפיע אליה כל השפע אשר הוא מקבל מהעליוני' המשפיעי' בו כל מיני ההשפעות שזהו יותר טבעי לה מכל {יתר} ההשפעות <האחרות> מצד שהוא קרוב לטבעה ולמדרגתה והוא לה כמו הלב המשמח אותה שמחה גדולה בתתו לה כל מאויי לבה: ולכן יבקשו להדבק בה בתכלית הדבקות ובכל האופני' האפשריים להדבק בה או בטבע או במלאכה או בשניהם יחד: ה' הרמב"ם ז"ל בספרו הגדול ורחב ידים מני ים ספר {מורה} הנבוכי' הלביש את האיש הבא להבין אותו בשמנה בגדי כהונה בטרם יקרב אל המלאכה הקדושה ההיא והזר הקרב אשר לא למד רק חכמת התורה ר"ל תלמודה יומת ביום אכלו ממנו והם תארים ראוים לכל מבקש חכמת התורה על האמת ודורש לאחריתו להדבק שכלו בשכל הפועל אם נא מצא חן בעיניכם כאשר העיד עליו בסופו לפניכם כי רצה ראשונה שקנה שרשי הדת בהרגל נפלא עד ששבו לו טבע שני לא יסור מהם: שנית עוד יהיה האמונה בתורה מצויירת ציור חזק כציורי המופת אשר לא יוכל לצייר הפכו: שלישית עוד שיסכים שכלו וכחות נפשו כלם אל כל מעשה הדת ומדותיה באופן ששבו לכחותיו כענין הטבעי שלא יעיקוהו כלל בעשותם: רביעית עוד שיעיין בחכמות עיון נפלא וידעם על אמתתם לא בדבור לבד: חמשית עוד שכח שכלו גבר מאד מכל כחות נפשו עד כי ישוב לתכליתו להיות בפעל תמיד כפי האפשר: ששית עוד שיהיה חכם בחכמת הלשון אשר דברו בו הנביאים ברמזי' וחידות וקצורים ושתופי' וצרופי' וכאלה רבים ויבקש תמיד לתור אחרי דבריהם הסתומי' שלא יחלקו על האמת השכלי כי אין האמת חולק על האמת: שביעית עוד שיהיה חכם יודע פשר דבר ולא יטה שכלו אל אחת הקצוות או אחרי השכל וישליך דברי התורות המבוכות או אחרי התורות במובנם בתחלת עיונם ויכבה שכלו מראות בטוב האמת. אבל תמיד עינו על דבריהם לעשות פשרה ביניהם: שמינית עוד שיהיה בתוחלת ממושכה ומחלת לב תמיד למצא דברי חפץ ולא יתרשל על זה ובעצלתים לא ימך השכל והדת: ואולם שלמה המלך ע"ה הלביש האיש הבא לקרבה אל המלאכה מהדבקות הרמוז בספרו שיר השירי' בשמנה בגדים מסולאים מבגדי מלכים וכל מי אשר לא לבש את בגדי הקדש ההמה כי אם העיוני' הפלוסופי' הנמצאי' בספרי ארסטו' והנמשכי' אחריו אשר קראום חכמי הנבואה אוחזי עינים כמבואר בראקאנאט פרשת בראשית כי לא יביאו אל האמת כמו שכתב אבב"ט בשם א"ס כי כאשר לוקח כל מה שיתנוהו ספרי ארסטו' לא יגיע בו אל השלמות. הנה לא יקרב אל הנבואה פן ימות עליה. ראשונה שיהיה העיון המעשי והעיון השכלי בלתי לקוח מדעת קדום פן יעור עיני שכלו דעת מי ומי אשר נטה לבו אליו כי זה מעור עיני חכמי' ויסלף דברי צדיקי'. אבל יהיה לקוח מהנמצא כפי מה שהוא {עליו} בעיון דק והארה שכלית תעירהו ותשכילהו על אמתת הנמצאות בטבע לא בהרגל ולא בלמידה מזולתו כאשר תראה בחב"י דרך משל איך לקח ההקדמות המביאות אל עיון הנפש החיונית המניעה מצד הזכיה והעשן אשר מצא בחדר הלב על נקלה מאד ויושכל עניינה כרגע מזה הצד בציור חזק אמתי ממה שתדעהו עם תלמוד ספר הנפש לארסטו' אלף שנים. וכן כל המושכלות המושגות מהספר ההוא כן הם מצד שהם לקוחות על הנמצא ואינם מיוסדות על דעת קדום למי שהרגיל בו ושכלו שלם להבין הדבר על אמתתו וכן העיון המעשי ראוי שילקח על הנמצא ד"מ כאלו תאמר אם גלוי הערוה חרפה היא לנו בטבע או בהרגל מפורסם כי מהנמצא יתבאר שהוא חרפה לנו בטבע כי הטבע כסה את הערוה בזכרי'  193א  והנקבות מהב"ח בזנבות ושערות ומותר הטבע למען לא תגבר התאוה בהגלות הערוה והתורה אמרה ויתפרו עלה תאנה: וכמו מתנות לאביוני' הלקוח מהטבע העוזר האבר החלוש כמבואר בסכ"ב:546 וכל העיון המעשי לקוח על הנמצא בספר ההוא למי שיבינהו. לא שיהיו העיוניות המעשיות מהסכמת אדם או בחירת אדם כאשר יחשבו רבים כי העיון המעשי לא יקח הקדמותיו מהנמצא בכללו כי אם מהמפורסם או ההרגל וזה טעות נפלא נפלו ונכשלו בו רבים כי השני עיוני' נלקחי' מהקדמות מבוארות בסדר המציאות בכללו. כי זהו ענין אשר נתן הסדר במרומי' ונתן כח בשכל האנושי להבינו משם כמבואר בהצלחה וזהו התאר הראשון אשר רצה שיתואר בו כל הקרב הקרב אל עבודתו זאת מהדבקות הלזה: השני שיהיה עיונו בנמצאות מצד מציאותם המשובח והיותר פשוט שאפשר ימצא אותו המציאות. וזה כשידע ראשונה שמציאותם בהיולי הוא מציאות חלוש וחסר בתכלית החסרון וכי הוא המציאות האחרון שימצא להם מצד שכל המציאות שיתכן להמצא בנמצאות לא יחסר מהם. ואפי' זה המציאות החלוש והחסר שיש להם בהיולי. וזה העיון יהיה כי בעיונו בנמצאות החמריות יפשיט מהצורות ההם החמרים שהם עמהם במדרגת המותר מהשערות בראש שהם הבל בערך עצמות הראש גם [אם]547 הם טובות להגין עליו ולשמור מציאותו זמן מה. כן החמר הוא מותר בערך אל הצורה שהיא העצם גם כי החמר הוא לה למגן ולמשכן ולשמור מציאותה בהיולי זמן מה: ואחר אשר הפשיט את החמר מעל הצורות על נקלה מאד. כאשר יפשיט האדם המותר מהנושא אותו בנקל מאד548 על שאינו עצמי לו הנה יעיין בצורות ההם מצד שיש להם מציאות אחר יותר משובח בגלגלים והככבי' נותני הצורות ושומרי המינים שמירה רבה לעולמים מצד שהם עצמים זכים וקיימי'. אך לא יעשה החלק הגשמי שבהם עצמי אבל מותר מצד מה שיש לו מקרה הגשם ואם אינו במציאות חסר כמו גשמות ההיולי הנה עם זה מציאותו הגשמי הוא חסר בערך השכלי ויפשיט אותם הצורות מעצם השמים ויעיין בהם מצד שיש להם מציאות יותר משובח בשכל הנפרד הפועל בהם והמצויירי' בו ציור יותר משובח ויותר פשוט ויותר נקי מכל מקרה הגשם ומשם יעלה משכל לשכל נפרד ומספירה לספירה ויעיין בכל אחד ואחד {מהם} מציאותם בכל אחד באופן יותר משובח ויותר פשוט כפי פשיטותו ומעט הרכבתו מהתחתון עד בואו אל העלה הראשונה במציאות אחרונה בעיון שמה ימצאם מציאות משובח אשר אין הפה יכולה לאמרו ואזן לשמעו ויד אדם לכתבו ושכל מלאכי לציירו איך הוא בנמצאות כלם בפשיטות ואחדות גמור ובאופן משובח: ובזה העיון ובזה התאר השני יבלה ימים רבים באלו הנעימים וחפץ אלוק ימצא ולא יספיק לו ללמוד לבד ולפלפל בספרי ארסטו' ומפרשי ספריו כי לא ילבש בהם זה המלבוש אשר לבש בו ההמשכיי ורבים מבני עמנו הנמשכי' אחרי ר' עקיבא וחבריו אשר אמרו כל זה בשעור קומה כי קראו המציאות היותר משובח והיותר פשוט שיש לנמצאו' בו ית' שעור קומה כי הוא ית' מצייר בציורו הפנימי קומת הנמצאות כלם בפשיטות גמור ואחדות {גמורה} ובאופן היותר549 משובח עד כי אין שכל מהשכלי' הנפרדי' ולא מהספירות יציירם בפשיטות ובשבח ההוא כי לו היה כן היה הוא הוא. ולזה בהגיע השקועי' אל זה העיון אמרו אין בעולם כי אם אתה כי הוא הנמצאות כלם באופן משובח ועל זה נאמר למרע"ה וראית את אחורי שהוא ציור הנמצאות בשכלי' אחדי' בהדבקו בהם ושוב שכלו כשכלם ופני שהוא הציור הפשוט והמשובח הגמור לא יראו לא לך ולא לזולתך כי לא יצייר האל כי אם האל כמבואר בשעור  193ב  קומה ברדת המ"ן עליו: השלישי {ש}הכחות הנפשיות אשר הם הכלים להשיג אופני אלה המציאויו' כי הם ראשיי' בהערת השכל אל ידיעת חלופי המציאות שיש לנמצאות שהם רבים מאד אבל נכללות בשנים מציאות חמרי ומציאות שכלי. והשכלי יחלק אל חלקי' רבים כפי התחלפות השכלים בזה הציור: יהיו בתכלית השלמות מעת היצירה לעשות פעולתם בחזק רב ובחזק נמרץ כפי טבעו לא שיחלש האחד מהם יותר מן הראוי ולא שיגבר אחד מהם יותר מהראוי כאשר ימצא זה ברובי האנשי' שיגבר באחד הכח החיוני ויחלשו הכח המתאוה והשכלי או להפך כמו שכתב החכם א"ע: כן תמצא רובי האנשים שיחלשו בם שלשת אלה הכחות או שנים או אחד או יגבר אחד מהם יותר מהראוי כי כמה אנשים תמצא עם כל אשר נתפלספו שלא הרגישו בהתפשטות החמר מהנמצאות תחלה באויר ואחר בחושי' ואחר במשותף אף כי לא ירגישו התפשטו {יותר} במדומה ויותר בשכלי גם תמצא הרבה אשר גבר בם הכח הדמיוני תגבורת חזק שכל הנמצאות שם באופן בלתי משובח. וכמה פחד ורעדה אחזתהו להרמב"ם ז"ל בכל ספרו פן ילכד ביד מי שגבר דמיונו על שכלו על כן מתארי זה האיש שכחו המשותף והדמיוני והשכלי יהיו על שלמותם לא פחות ולא יתר: הרביעי הוא שידע ויבין באמת שהדבור בחכמת הדבקות לא יספיק לתת הציור והעיון האמתי לסבות. האחת מצד הטבע. ומצד הבחירה. ומצד חסרון הדבור בעצמו אם מצד הטבע כמו שכת' הרמב"ם ז"ל כשדבר בהמשכה בתחלת ספרו הנכבד למי שיבינהו מתוך דבריו כי לא דבר לבד בפלוסופיא העיונית כי אם בהמשכיית ואם פירש זה בבאור אמ' ז"ל ודע כי כשרצה אחד מהשלמי' כפי מדרגת שלמותו לומר דבר ממה שהבין מאלו הסודות אם בפיו אם בקולמוסו לא יוכל לבאר אפי' מעט השעור אשר השיגהו באור שלם כסדר ובאר הסבה בהיות הענין מתראה מציץ ואחר יעלם עכ"ל: ואם מצד הבחירה כי מי אשר השכיל כמו אלה המושכלות אין ראוי לגלותם עד תכליתם לזולתו פן לו לא יהיה כמותו בהשכל ובידיעה ויכזב מה שלמדו ונמצא שיזיק לו תחת בקש להטיבו ואם לא השלים לו דברו הנה יוכל להעלימו ממנו בראותו כי אינו שוה לו ולהפכו בענין אחר שלא ירגיש בו כמו שכת' אשט"פ בפי' המורה וז"ל מי שהרגיל נפשו בחכמות ישיגו לו על דרך האומד והבחינה ידיעות רבות אי אפשר שיתבארו במופת ולא יוכל לצרף בהם עמו זולתו על דרך הלמוד אלא שיורהו הדרך שהלך הוא וכשישתדל ללכת בה אפשר שיגיע לאותה הידיעה אם היה שלם באמדנו ושכלו מיושב וזך כמוהו. ואם אינו כמוהו בזכות השכל והאומד וההרגל לא יוכל להגיע למה שהגיע אליו הוא ואז יכזב מה שאמר וירחיקהו ויצטרך היודע החכם להתרחק ממנו ושלא יגלה לו הסודות שידע כי יותר טוב לו כי לבות החכמי' קברי הסודות. עכ"ל: וזה הסוד הוא בפי' ואל משה אמ' עלה אל ה' אתה ואהרן נדב ואביהו ושבעי' מזקני ישראל (שמות כד, א). ובמעשה נאמר ויעל משה אל האלקי'. ואל הזקני' אמר שבו לנו בזה (שמות כד, יג-יד) וגו' מי בעל דברי' יגש אליכם לא בעל ציורי' פנימיי' כי ראה אותם בלתי נכוני' ללכת בדרך שדרך הוא כאשר נסה אותם שראו את אלקי ישראל ותחת רגליו (שמות כד, י) וגו' ויחזו את האלקי' ויאכלו וישתו (שמות כד, יא) כמבואר בע"ה: ואם מצד חסרון הדבור כי הדבור והקולות והמליצות יגשימו הרוחני כמו שכת' החא"ע וחב"י והמ"ן עליו. אבל ידע זה המתואר כי הדברי' הנאמרי' או הכתובי' על זה הדבוק הנפלא הם אותות מורות ברמז בדרך מקרה לא בעצם ממש על מה שיצוייר מהם ובזה צריך חכמה גדולה להבין משלי הנביאים וחידותיהם  194א  כמו שכתב הרמב"ם ז"ל בספרו הנכבד. וזה הספר משיר השירים הוא לעד כי דבריו בזה הם אותות מקריות ורמזים נעלמי' בתכלית ההעלם ולא הגיעו {דברי} הנביאים ותלמידיהם אל מדרגת חב"י אשר עשה ההמשכיית עיונית אבל הם העלימו העיונית בהמשכית ועשו הכל יותר נעלם ממה שהוא וספר הזהר והבהיר והיכלות ופרקי ר' אליעזר הגדול וב"ר לעדים נאמני' על התאר הגדול הזה שיהיה במדרגת המבין מדעתו לא מפי דברי ספר החתום: החמישי שיהיה כחו השכלי מוכן להדבק באופן מהשלמות שלא יתכן לו להצטייר בו מציורי הקולות והדבורי' אשר הוא מתפעל מהם בעת הדבוק דבר שאינו מסכים עם הנמצא אבל כל אלו ההפעליות המצטיירות בו בעת ההוא כלם נאותות ומסכימות עם הנמצא חוץ לשכל כי מהאמת לא יצא כי אם אמת הפך כונת גדולי בני עמנו אשר דמו בנפשם כי אם היה לנביא בעת הדבוק דעת כוזב כי יתפעל ויצטייר ממנו כאלו בא לו מחוץ מדבור רוחני עם היותו בלתי מסכים עם האמת וחלילה לאל מזה כי השכל הוא אמת כשהוא על שלמותו כדברי הפילוסוף550 בפי' לש"ט וז"ל על דברי הפלוסוף באמרו כאלו טבע האמת הביאם לזה: כת' אבל כאלו מוכרחי' מן האמת כי האמת הוא שכל האדם אשר אליו הוא מסודר בטבע: ולזה כמו שהענייני' שאין להם ידיעה הם מתנועעי' אל תכליותיהם מבלעדי משפט כן לפעמי' שכל האדם בנטייה אחת טבעית הוא נוטה אל האמת אעפ"י שאינו מרגיש משפטי האמת: עכ"ל: ואם השכל הוא האמת בטבע איך יקבל ויצטייר מן השקר. ומתנאי המקבל שישאר עם המקובל ויהיו שני הפכים בנושא אחד {בזמן אחד}. וזה שקר והמביא אל השקר שקר: ובפרט כי לא יתכן זה בעת הדבוק אשר אין שם מעיק ולא מושכל מדעת קדום שלא יחרב. והשכל אז על טבעו ויותר מטבעו כי הוא במדרגה עליונה בהדבקו <ואיך אפשר> שיצטייר בו ציור כוזב הפך טבעו אם לא היה נמצא חסרון בטבע בשכל ההוא שיקבל השקר ויתחקה בו הפך טבעו וזה אינו מתארי המתדבק אבל הפכי לו כי מתאריו היותר גדולי' שיהיה בתכלית השלמות כפי טבע השכל האנושי: הששי הוא שישוב שכלו בפעל תמיד עד הגיעו אל מדרגה אשר ירגיש בעצמו כי נפשו אפשר לה לעמוד בעצמה מבלי חמר כי שבה במדרגת העצמי' העומדים בעצמם בלי חמר ויתאו לעתים תאוה נמרצת לצאת ולהפרד מחמרו בהרגישו בעצמו כי יוכל לעמוד {בין} החיים הנצחיים זולתו: וכי הוא לו במדרגת המכסה והמסך המבדיל בינו ובין הנפרדים ותאב ומשתוקק לזה פעמי' רבות. גם כי הוא מתנחם לעתים באמרו אם יפרד לוט חמרי מעמי ושבתי והייתי כאחד העצמי' העומדי' בעצמם הנה לא יתכן לי אז להוסיף מושכל על אשר לי: וא"כ טוב לי הדבקי עמו עוד מעט עד אדעה יותר מזה אלף פעמי' ובאלה ההפכי' הוא יושב ודורש פעמי' ההשאר עם חמרו להוסיף {דעת} ולהוסיף השכל ופעמי' להפרד מאתו כי היה לו למסך. והיה בזה האופן כאלו נפשו חציה חוצה מחמרו וחציה לוטה מגשמו כאשר מצינו זה לרבות' ז"ל באמרו כאשר מת אהרן אחיך (דברים לב, נ) מלמד שנתאוה משה לאותה מיתה שמת בנשיקה והדבקו עם הנפרד. עם כי ראינו לפי אשר התחנן אעברה נא ואראה (דברים ג, כה) כי לא נתאוה למות אבל יראה כי קשה לו המות כאחד ממנו הנה לזה השיבו רז"ל וכי לאכול מפריה ולשבוע מטובה היה צריך אלא לקיים המצות התלויות בה הנה כי מרע"ה היה בין שני הפכים בין ההפרד וההשאר פעמי' תאב לזה ופעמי' לזה. ועל זה השיבו השם רב לך אל תוסף דבר אלי עוד בדבר הזה (דברים ג, כ) כי כבר קנית לנפשך מהשלמות האפשרי להשאיר נפשך נצחית כאחד הנפרדים551 העומדי' בעצמם: וראוי שתדע552 כי גם אם היית חי אלף שנים  194ב  פעמים אל תוסף עוד מדע והשכל הואיל והגעת למדרגה עליונה שאתה מדבר אלי ודבק בי ועוד אין שלמות למין האנושי בדבר הזה כמבואר בע"ה: וכזו וכזו אמ' אליהו בראותו כי אנשי דורו רעים וחטאי' ומונעים אותו בחברתם מקניית השלמות עם כי מהמלכה נגזרה ונקנסה לו מיתה והוצרך לברוח במדברות למות ברעב ובצמא ובעירום ובחסר כל אשר אי אפשר לקנות שלמות עם אלה המחסורות ומגרעות העצומות אמר וישב תחת רותם אחד וישאל את נפשו למות. ויאמר רב עתה המושכלות והמדעים אשר קניתי והשגתי עד כה מאחר שאי אפשר לי מפני דורי הרע לקנות מושכלות יותר מאלו אשר קניתי לכן ה' אשר אנכי דבק עמך קח נפשי כאשר היא להשאירה נצחית ועומדת בעצמה עם מה שקנתה מהמושכלות עד כה גם כי היה אפשר לי לקנות יותר מזה הנה בזה אין בי חסרון כי לא טוב אנכי מאבותי הקדמוני' אשר אין אחד מהם שלא היה אפשר לו לקנות מושכל יותר ממה שהיה לו ועם זה נשארו נפשותם כאשר היו נצחיות ועומדות לעד עם מה שהיה להם ככה תעשה עמדי. ואל תתמה אתה המעיין אם ימצא איש תאב ההפרד מגופו לעתים בכיוצא באלה הדורשי' הדבקות כי לא לבד יקרה להם אבל למעייני' המתבודדי' לו היו מציירי' ציור חזק אפשרות קיום הנפש והעמדתו בעצמו זולת הגוף היו מתאוים לזה בכל יום פעמים גם שלש: ושאל נא למי שנסה באלה ההתבודדויות. ומתנאי זה התאר שזאת התשוקה תהיה טבעית מצד שלמות הנפש לא מלאכותית מצד הדמיון והמחשבות הגוברות ולא מקרית מצד רוע המזג או חולאי הגוף. 

			או אי זה מעיק מפנים או מחוץ כי אלו תשוקות בלתי טבעיות ולא נאותות אל הדרוש מהדבקות: השביעי הוא שלא יהיה נעדר ההרגשה ובלתי מתענג בתענוגי' מפני מעוט הרגשתו בהם אבל שיהיה לדקות הרגשתו יותר מתענג מכל בני דורו כמו שאז"ל כל מי שהוא גדול מחברו יצרו גדול ממנו (בבלי, סכה נב ע"א) והסבה כי מי שהוא גדול ההרגשה יצרו גדול מאד לרדוף התענוגים כי כשיגבר בזה התאר כל כחות נפשו להתענג בתכלית העונג בכל התענוגי' הנה אין ספק כי זה התאר יגבר על הכח השכלי ג"כ: וכשיהיה הכח השכלי שלם בתכלית השלמות הנה יבחר התענוג השכלי על כל התענוגי' ויכניע וישפיל ויסיר כל יתר התענוגי' בעד אותו התענוג כי אין יחס בין יתר התענוגי' לתענוג השכל. ואם יתר התענוגי' מונעים תענוג השכל הנה הוא ירחיקם מעליו בלי ספק ויעשה גדרי' והרחקות ומחיצות להרחיק מעליו אותם התענוגי' למען יוכל להשיג תענוגי השכל הגדולי' והנאמני' כי תענוגי השכל הם תענוגים מתמידי הקיום וההעמדה ושאר התענוגי' הם מהירי ההפסד כמו שכתב אפלטו' בהנהגת המדינה וז"ל כמו שהרעב והצמא הרקה לגוף וריקות יקרה לו. כן הסכלות והעדר הידיעה הרקה לנפש וריקות לה. ובהיות זה כן הנה שני האנשי' יתמלאו רצוני אשר יקח המזון ואשר יקנה הידיעה והמלוי האמתי אמנם הוא בדבר אשר הוא יותר נכבד מציאות והוא יותר רב אמתות. והדברים אשר יעדיפו בזה הענין כפי קרבתם ורחקם מהדברי' הנצחיים האמתיי המציאות המתמידי ההשארות. וכשהיה זה כן הנה הדבר אשר בו יתמלאו הנפשות הוא יותר רב המציאות מהדבר אשר יתמלא בו הגוף אחר שהיתה הנפש קרובה מעצם אותם הדברים יותר מהגוף ובפרט אם היה ממושגם מושג נצחיי וכשהיה המלוי ירצה ההשגה בכלל ערב הנה אשר ישיג מה שהוא בעצמו יותר נבחר ויותר רב אמתות ויותר מתמיד השארות הוא בהכרח יותר נבחר ערבות. וכן ענין תענוג השכל עם שאר התענוגי' כי התענוגי' ההם מהירי ההפסד למה שיתערב בם מההפכיות ותענוג השכל אין לו הפך. אבל553 אם שיהיה נצחי ואולם אם {יפסד} הוא לשנוי מתחדש  195א  עליו. וזה המאמר הוא בחיי מאמר מופתי: עכ"ל: ולכן היה התאר הגדול שיתענג עונג נפלא בתענוגי' היותר שלמי' שאפשר והוא התענוג מההדבקות בנפרד הנצחי אשר מפניו יברחו כל יתר התענוגי' ויסגרו ואין פותח. ואם היה לו צואר ארוך כצואר הכרוכיה להאריך תענוגו בכל ארכו הנה יסגור בעדו שלא ימנענו מהתענוג הארוך מן העולם הזה ועד העולם הבא שאין לו קץ ותכלה כאמרם ז"ל לעולם שכלו ארוך (בבלי, קדושין לט ע"ב): השמיני שיהיו שני כחות השכל אשר ילמד בהם את העם הדרך העיוני אשר ילכו בו ואת המעשה אשר יעשון שהם השכל העיוני והשכל המעשי יהיו מסכימי' על אופן אחד ודרך אחד לו ולהם כמו שאמרו המלך והדת שני אחים תאומי'. והוא שכבר ימצאו מנהיגי' ממנהיגי המדינות ילמדון את העם למוד המוני הפכי ללמוד המופתיי השכליי כמו שגנה אבב"ט לא"ח על אמרו בספר המאזני' כשאמ' שהדעות ג' דעת ישתתף בו ההמון במה שהוא עליו. ודעת יהיה כפי מה שידובר עם כל שואל נועץ. ודעת יהיה בין האדם ובין נפשו לא יגלהו אלא למי שהוא שותפו באמונתו: עכ"ל: ועוד היום ימצאון ממנהיגי התורות ינהיגו את העם על דעות כוזבות לפי דעתם באמרם כי לא יתכן להשלימם ומוטב יהיו שוגגי' בדעות הכוזבות מלהרגילם בדבר שהוא בלתי אפשר להם להבינו: ואין זה מן התארי' השלמים לדבקי' בנפרדים כי מתארם ושלמותם הוא לדעת לעות את העם בדרכים ישרי' ונאותי' מביאים ומדריכי' את שכלם העיוני והמעשי להבין ולשמור ולעשות את האמת כפי מה שהוא גם כי לא יבינוהו על אמתתו די להם שלא יבינוהו הפך האמת אבל קרוב לו כפי האפשר כמו שעשו הנביאים אשר הדריכו העמי' והבנים והבנות אל הבנת האחדות והיחוד בה'. ואם הוא קשה הציור הנה הוא קרוב בפיהם ורחוק מכליותיהם הפכו.554 וכן חדוש העולם והסרת הגשמות מהאלוק ורבי' כמו אלה מלבד אשר עשו יותר מזה הנביאים ותלמידיהם שלא לבד העיוניות הסכימום עם האמת אבל גם המעשיות הסכימום עם העיוניות ואמרו שהחלק העיוני שבמעשיות הוא מסכים עם החלק העיוני שבעיוניות וכי זה להם עקר העיון ההוא והמעשה הוא דבר נמשך ומתחייב מהעיון עד כי מזה הצד ההמוני המעיין בעיון המעשי יש לו הסכמה גדולה בשלמות עם המעיין בעיוני. וזה כי אמרו שכל מצוה ומצוה יש לה שרש מלמעלה באחת הספירות ואם יעיין המעיין בעיון החלק המעשי לעשות המצוה כחקה וכמשפטה הנה הוא מתקן תקון במרכבה וההפך בהפך חלילה. ומזה הצד השכל המעשי והשכל העיוני הם מסכימי' מכל צד ומכל פנה לא הפכיים ולא חולקי' לא בנגלה ולא בנעלם וזהו דעת אנשי אומתנו הבלתי מתפלספי' וסברא זו הביאה אפלטו' מדעות הקודמי' בספרו בהנהגת המדינה וז"ל וכבר סברו אנשי' במציאות אלו המלאכות המעשיות דעת הוא בחיי סותר מה שסברוהו אלו בחכמות העיוניות. וזה שהם אמרו שמושכל אלו המלאכות אינם אלא על הכוונה הראשונה מפני פעולותיהם אבל אמנם המכוון מהם טוב ההכרה ומעלתה ושהפעולות המגיעות מהם והפעולים דבר נמשך במדרגת מה שנראה עליו הענין בתנועות הגרמי' השמימיים. וכפי זה הנה יהיו המלאכות המעשיות מעלות: עכ"ל: ויהי מה המלאכות המעשיות מעלות כדעת הבלתי מתפלספי'. או יהיו מלאכות נמשכות אל המלאכות העיוניות כהמשכות המוחש מהמושכל כדעת הפלוסופי'. הנה ראוי שיסכימו בנגלה ובנסתר ושיהיו נלקחות מעיון אלקי ושכל נפרד לא מהסכמה אנושית ובחירה  195ב  טבעית כמו שאמ' אפלטו' ששם הפלוסוף והמלך ומניח התורה והכהן שהוא לקוח תמורת הפלוסוף בלשון הערב הם כלם שמות נרדפים: וכן האב בחכמה אב בתורה אב בנבואה בדברו על המלך המנהיג בכל המעשי' עצמיי' או מקריים שיהיה קרוב דבק מאח אל החכם האמתי בחכמת התורה והנבואה שהוא הכהן הגדול המלמד לאדם {דעת} כי מלאך ה' צבאות הוא אמר ולפני אלעזר הכהן יעמוד ושאל לו במשפט האורי' שיורוהו בדרך חכמה ודרך נבואה כל אשר יעשה ישראל בכל מעשיו. וזהו התאר האמתי אשר ראוי שיתואר בזה המתדבק שיהיו שכלו העיוני והמעשי שוים ומסכימי' לקוחי' ממקום יניקת הנביאי' לא בנימוסי' המונחים לפי הסכמת אנשי' ודעות וסברו' ודמיוני': ו' אין מהראוי למי שנשלמו תכליותיו בדרך טבע ויש לו כח להעזר גם במלאכה על השלמת טבעיו שישען על בינתו ויעזוב העזר האפשרי {לו} להעזר בו גם במלאכה כמו שעשה מרע"ה שעם היותו שלם בטבע להדבק בנפרד בכל עת לא נשען על בינתו ועשה לו עזר כנגדו בבנין המשכן והארון והכרובי' והקטרת והעולות כאשר נבאר בע"ה שכלם הם לעזר ולהועיל אל הדבקות אל משה ואל אהרן ואל הבאים אחריהם: ז' גם כי יראה שיש מהנמצאו' שהם נשלמות בתכלית שלמותם בטבע לבד ומהם במלאכה לבד555 וזהו דעת בעל{י} העיון. הנה יראה לפי דעת בעלי ההמשכה היודעי' פרטי הנמצאות באישיהם כי אין נמצא מהנמצאות מאין סוף ולמטה שישלם בתכלית שלמותו באופן שיתכן לומר עליו שהוא תמים בלא מום שלא יצטרך להשלמת תכלית שלמותו גם המלאכה. כי גם הספירות אשר הם העצמי' היותר שלמי' שבנמצאים לא ישלמו בתכלית שלמותם כי אם במלאכה יעשו התחתוני' על ידיהם ישלמו העליוני' כמבואר בכל ספרי בני הנביאי' והראקאנאט מלא מזה על כל גדותיו. וכל מצות התורה סובבות על זה הקטב כי בהעשותם תשלם המרכבה ומום אין בה וההפך בהפך ודעהו אם ישכילך שכלך להבינו כי רחוק הוא ובהצלחה נרחיב בו המאמר בע"ה בסבותיו: 

			סדר הנמשל לפי הוראת המשל המפורש באר היטב: 

			ממאמרי גדולי הממשיכים א"ח הוא כי מי שלא יספק לא יעיין ומי שלא יעיין לא יראה ומי שלא יראה נשאר בעורון ומבוכה. על כן ראוי למתדבק להסתפק בהתדבקותו אם יש דרך אחרת יותר נאותה ונקלה או יותר משובחת להביאו אל הדבקות מהדרך אשר דרך בה אולי דרכו אינה טובה כדרך האחרת או אולי היא חסרה דבר מה. ומהחקירות היותר מסופקות הוא לספק ולעיין מי הם ומה תכליתם של בעלי ההקטרות ורבויי הקרבנות המבקשי' להעלות נפשם החסרה מכל מושכל ועיון שכלי והמשכיי ונבואיי ולהתדבק בנפרד הרוחני על ידי מלאכת ההקטרות הרבות והעצומות ממר ולבונה וכל סמי הרוכלים ובשרי הנקרבי' העולות עד שחקי' בעליית האידים הדקי' העולים עד שטחי יסוד האש העליוני' ומשם ירדו מלאכי' אלקי' וידבקו במקריבי הקטרת העולה היא למעלה והיו דבקי' כי זה רחוק מאד אצל השכל האנושי לדעתו אם לא בנסיון או בידיעה פרטית באה מאת הנדבקי' בנפרדי'. ואולם ההקדמות המביאות לזה העיון הם שתים האחת לקוחה מן הנסיון אשר נסו הקדמוני' אשר בארץ והיא המרכז והמשען שהמלך הרוחני שמעל לגלגל והגלגל נשען עליו לקטר למלאכת השמים בכל השני' הקדמוניות ומצאו בנסיונם כי ששים כחות נבדלות עושים גדולות וגבורות בארץ הם סביב זה המרכז תמיד לפעול בו פעולות נוראות וגבורות ישרות  196א  לערב היסודות ולמזג האיכיות ולשמור ולהגביר ההפכיות פעם זה ופעם זה שלא יפסיד האחד את זולתו וכל זה ביושר גדול ובכח אלקי אשר בם להכן החמרי' ולתקנם בצורות רבות נבדלות זו מזו כמבואר בטבעיות ומשפטי החזיונות כי המ"ח צורות והככבי' והקטבי' והאלכסונות הם סבה להיישיר ולתקן כל הנמצאות אשר בארץ למיניהם וכל זה באמצעו' הקטורי' העולים מן הארץ ומן המורכבי' כל אחד למינו ישכון עליו צורתו או נפשו בו. ועם זה ראו וחזו בימיהם ובימי אבותיהם כי רבים חללים הפילו הככבים ממסלותם מכל הבאי' לקטר ולהדבק ברוחם והשפעתם עד כי נמנו וגמרו כי כלם הם נלחמי' עם מורידיהם אם לא ידעו את משפטי הקטרותיהם על נכון כי שם בבואם בחמרי' והקטורי' הבלתי נכוני' במשפט להם לכל אחד כפי מדרגתו פחדו פחד פן יכשלו בהתחברם על דבר לא נכון אתם ואינו כפי משפטם ויעשו מום או מכה או חרב או אבדן במי שהרגיזם לרדת על זולת קטרתם. אבל אם לו חכמו העוסקי' במלאכה לעשותה כהוגן וכשורה הנה נא יתחברו אל מקטיריהם וידבקו בנפשותם לעשות להם כרצונם: והשנית לקוחה מהעיון הנבואיי אשר השיגו בהמשכה כי העולם התחתון אשר הוא כאין מצד עצמותו והאמצעי אשר הוא העושה פרי בתחתון מצד השפעתו והשכלי המניע העויין את סבתו העליונה ממעל לו ומניע ומשפיע תמיד אל הדום רגלו עם עיונו בפעל תמיד כי כלם עשאם ובראם המלך השלם אשר מלך בהם בכח קונו והוא הספירה התחתונה הנקראת מלכות המולך על אלה השלשה עולמות שהם עולם אחד בכלל. והוא עשאו לא מכחו אבל מכח עליונו שהוא עולם הג' ספירות עליונות הנקר' לבנון המשפיע תמיד כח השפעתו בו עד כי מכח הספירות העליונות ההם עמודי העולם השכלי המניע מצד שהם נושאי' לו ועמודי העולם ההיולאני הבלתי מתנועע מצד שהם נותני' לו מציאות בפעל שהם הגלגלים המעמידי' שני אלה העולמי' בשני אלה הפני' עשה אותם ספיריים מתדמי' אל הדבר השכלי כמעט יותר מהדמותם אל הגשמי' כדברי המעייני' שיאמרו שיאמר עליהם ועל אלה הגשמי' גשם בשתוף השם לבד. ומזה556 קבלתה ממדת הגבורה שהיא נוטה מעט יותר אל העבי ואל הגשמות עשה חלקי' בגלגלים זולת העליוני מקשיים ועבים ועכורי' מקבלי' התהפכות הניצוץ מהשמש לעביים ומאירים כמבואר בעצם הגלגל ברדת המ"ן עליו והיו אלה החלקי' בו כרפידים מזהב שקועי' בסדיני' לבני' או מצעות לבנות כי הגבורה מעט גברה להתערב בגדולה ובחסדי' וברחמי' גדולים. על כן הככבי' מעטי' בערך חלקי הגלגלים. ומצד קבלתה מהת"ת המורכבת מרחמי' ודין ורובה רחמי' הנה עשתה המורכבי' מאלה העולמי' הם ארוגי' ונקשרי' משלשת אלה העולמי' מהם כמעט מתדמי' אל העולם ההיולאני שאינו מתנועע כלל והוא הדומם: ומהם מתדמים אל עולם הככבי' המתנועעי' בזולת המרת מקומו והם הצמחים: ומהם מתדמי' אל עולם הגלגלי' המתנועעי' {חלקיהם} במקום והם הב"ח: ומהם מתדמי' אל השכלים המניעים זולתם ומשכילים והם האדם המשכיל המניע בשכל מעשי ומעיין בשכל עיוני והיו אלה המורכבי' עם היותם ארוגי' ונקשרי' מאלה העולמי' הנה תכליתם הוא טוב ונעים וערב בתכלית הערבות עד כי לאחריתו ישוב שכל האדם נצחי ומתענג בתענוגי הנפרדים אשר אין עונג למעלה ממנו כעונג הרחמים והחסדי' הגדולים ואולם מצד שהיא דקה מכל והוכנה לקבל מן היסוד שהוא כל ההשפעות הבאות שמה מכל העליוני' והיתה עליו תשוקתו תמיד לאמר הב הב  196ב  פן יחסר המזג להריק ברכה על העולמי' הנה עשה ההיולי חסר שבחסרי' משולל וערום בלי לבוש מהמלבושי' ונכון אל כלם כאחד הגלגלי' ואליהם תשוקתו תמיד לאמר הבה לי ברכה מגולות עליות וגולות תחתיות בהם יהיו הצורות למועדי' ולימי' ושנים כי כלם מנאפות ומשתוקקות אל הגברי' יריקו עליהם מרק פגולים. אשר מפני שתי אלו ההקדמו' הלקוחו' מהנסיונות והעיוניות יאמרו הנפשות כי ראוי להוליד מן הכח אל הפעל תולדה כי כל הנפשות הבקיאות בענייני557 ההקטרות הראויות להקטיר בעבור המלך השלם המולך באלה העולמות יבאו ויקטירו אליו הקטרות וקרבנות ראויות לבא אל המלך בעבור שלמותו ובעבור העטרה הזאת שהוא מעוטר למלך על העולמות הנזכרו' כי זאת העטרה לא לקחה בגבורה ולא ביד חזקה כי אם מפני שלמותו אשר היה ראוי למלוך כפי מה שהשליטו האלקי' והכח הנק' בינה שהיא לו כאם וזה היה מצד שהוא קרוב ומתחתן בתחתוני' יותר מכל יתר הספירות העליונות ומצד שהוא שמח בפעל הזה לעשותו והוא לו טבעי לא הכרחי על כן יצליח בו וראוי לכבדו בהקטרות וקרבנות לקבל מהשפעתו ולהדבקה בו מצד שהוא מקבל השפע מיסוד ותפארת הקרובי' אליו. זהו התולדה הנראית בתחלת העיון שהיא ראויה להתחייב משני אלה ההקדמות ויסודר ההקש כן מצד הפחות והיתר אם להדביקה באלה רוחניי הככבי' שהם מושפעי' ממלכות לא יתכן כי אם בדרך ההקטרות העשויות כפי דרכם ועלילותם למלכם בראשם אינו מן ההכרחי כי נקטיר לו קטרת סמים טובים {טובים} מאד ונכונים: ואולם ההקדמות המקבילות לאלו הן כמו כן שתים לקוחות מצד החוש ומצד השכל. אם מצד החושים הנה אנחנו נרגיש כי השכל האנושי כאשר יונח על טבעו מבלי מעיק מחוץ ומבפנים והוא על שלמותו ביצירה הנה יעלה בטבע מבלי הכנה ועזר אחר מעיון לעיון וממושכל למושכל וממדרגה למדרגה עד יעלה להדבק בנפרד כמבואר בחב"י ברדת המ"ן עליו: וכן נרגיש בזה השכל כי מסגולתו העצמית היא להפריד הצורות מן החמרי' מה שאין הטבע יכול עליו הנה על נקלה יפשיט הצורה מן החמר ויצייר עניינה ומהותה מצד שהיא מושכלת. לא מסובכת בחמר ומקריו עד שישיג לאחרונה באמצעות אלו ההכנות הבלתי עצמיות לו להשיג ולהדבק בנפרד שהוא השגה עצמית לו כמו שכתב באגרת קטנה בנו לא"ר וז"ל אשר לשכל החמרי בעצם וכאשר הוא שכל הוא שישכיל מה שהוא בעצמו שכל בפעל ומה שנזדמן לו תחלה שישכיל דבר שאינו שכל בפעל והוא השכל אשר בקנין הוא במקרה. ומכאן יראה לך אמתת המופת אשר אמרו טימיסטיאו שהשכל החמרי ישכיל הנפרדי': וזה שהוא אמר שהשכל החמרי אחד שהוא משכיל מה שאינו בעצמו שכל כל שכן שישכיל מה שהוא בעצמו שכל: עכ"ל: וכן נרגיש כי כל הכחות הנפשיות גם מהבלתי נפשיות הם משתדלות להפשיט החמרים מעל הצורות ולהשיבם רוחניו' זו אחר זו עד בואם אל הכח השכלי המשיבם מושכלות כמו שהם בנפש השכל הנפרד כי החמרי' המוחשי' ישובו רוחניי' באויר ויותר רוחניי' בחושי' ויותר במשותף ויותר במדמה ויותר בשופט ויותר בזוכר ובשומר ויותר מכלם בשכל ויותר בהכנות החדשות עד שובם מושכלות בהיותם בנפרדי' אשר ממקורם הם יוצאים ובאים: הנה מכל אלה תבנה הקדמה צודקת כי השכל נכון להדבק בנפרד מצד טבעו ומצד ההכנות הנתונות לו מבלי עזר אחר מהקטרות וקרבנות אחרות: ואם מצד השכל הנה נשכיל כי הרוחני הנפרד לא ידבק כלל בגשמי' וכי הדבר הגשמי הוא הפכו ומשחית ציורו משכלינו: הלא תראה  197א  כי אנחנו נשכיל אחר השיגנו הנפרד השגה עיונית לבד כי הדבור עם היותו יותר רוחני מההקטרות וההקרבנות הנה הוא מגשים את הרוחני. ומונע שכלנו מהשכילו כמו שהוא נפרד: ונשכיל כמו כן כי הקול הנשמע בעת הדבוק אינו קול יוצא מהנפרד כי אם התפעלות השכל ממנו בעת ההוא.558 ועם היות הקול כמעט דבר רוחני הנה הוא נאות התערבו בדבקות מצד המתפעל לא מצד הפועל אף כי אין ראוי לערב מקטר קטרת מצד הפועל. ונשכיל כמו כן כי לולי הכרחיות החמר מצד שהוא נושא לנפש ובהיותה נשואה עליו הנה יתכן לה לקנות ולהוסיף תמיד מושכלות שהיו בכח להוציאם לפעל הנה היה מן הראוי להפריד בבחירה הנפש מהגוף ולהמית עצמו להוציאה מחמרה מצד שהוא מונע גדול מהדבק דבקות תמידיי ומהאיר אור בהיר מהנפרד לרוב הבדלו מהחמר ומכל כח שיש לו קצת ערוב בחמר אפי' ערוב השגה אף כי לא ידבק בקטרת שהוא מוגשם יותר מהשכל: ונשכיל כמו כן כי להשיג מעט קט מהדבקות וכמעט אומר מהעיון כי הכרחי הוא לשמור מאד פיו ולשונו מכל דבר גשמי וריחני יעלה אל המוח להעביר השכל ולהחשיך אורו ולעשות אלף גדרי' לפני התענוגי' וכל המחשבות והדמיונות והמושכלות המתערבות מעט בחמרי' פן יחטיאו ויתנו שמץ פסול מהחמר או מקריו בשכלו הדורך להדבקה בנפרד אף כי ראוי מאד לשמור מהגשים הנפרד במקטר קטרת בשמים: ונשכיל כמו כן כי לא לבד השכל העיוני יהיה מופשט מכל דבר וכח גשמי אבל גם השכל המעשי יהיה ג"כ מופשט מכל כח גשמי מצד העיון אשר באלו המעשי' בספירו' הרוחניות הרומזי' בדרך הרוחני עליהם אף לא נעשה מעשה ההקטרו' להגשים הרוחני הנפרד: הן אלה שתי ההקדמות המקבילות לשתי ההקדמות הראשונות: האמנם לעשות פשרה ביניהם אינו רחוק אצל השכל כי בטרם שישלם השכל בתכלית שלמותו או לפי559 שלא נשלם בתכלית מצד יצירתו כי ההעזר560 באלו ההקטרות מצד הכנתם לכחות האמצעיות בין השכל והנפרד: לא שיכינו הנפרד חלילה אבל להיות לעזר ולהועיל להסיר המונעי' ולעורר העוזרי' כי טוב הוא להעזר השכל בם. כמו שאמר נסים כי ריח הדם והבשר צלי יש לו מבא גדול בעתוד המדמה ותגבורתו לקבל ההשפעו' ולהתעורר אל הגדת העתידות בסגולה שיש בריח הבשר הצלי וריח הדם החם המעלה עשן ואף כי נאמר כי לריחניות הבשמים והגופי' והשמני' הריחניי' שיש להם מבא בזה גדול. ואם ככה הנפשות הטהורות עושות יהיו ישרות ותמימות בלא מום להדבק בנפרד:561 

			מיטב השיר חלק שמיני: מן פסוק אתי מלבנון כלה וגו' עד שתו ושכרו דודים: 

			באור המלות לפי המשל ולפי הנמשל: 

			מ"ם מלבנון: יראה שתורה על התנועה שהיא ממנו. ולפי שלא יתכן לפי המשל להורות על התנועה שממנו כי לא באו אל הלבנון כי אם על משכנות הרועים ובחגוי הסלע הנה המ"ם מלבנון תורה בהכרח על התנועה שהיא אליו ותהיה מ"ם זו משמשת תמורת מפני כאלו תאמר נתנועע מכאן שהוא ממנו מפני הלבנון שהוא אליו. ואולם המ"ם השנית מלבנון אפשר שתורה על התנועה שממנו: תשורי היא מלה משמשת בהערת עיון דק מאד בדברים הרחוקי' והנעלמים כאמרו אראנו ולא עתה אשורנו ולא קרוב ובהוראת  197ב  העיון ההוא שהוא ישר ואמתי אין בו עקש ופתלתול: אמנה הוא הר גבוה ותלול אשר משם יצא נהר גדול מנהרי דמשק ולפי הנמשל הוא האחד האמתי אשר הוא עלה לכל מצוי זולתו והוא ראש האמונה אשר התחיל אברהם אב היחוד שהמציא החכמה הנפלאה להשיב את המון הנמצאות המוחשות והמושכלות אל מקום אחד ואב אחד באחדות פשוטה וגמורה לכלם ועל כן נקרא אב המון גוים ומראש זאת האמונה נתפשט נהר היחוד בעולם בדמשק ובשאר הארצות. וראשיתו היה בדמשק כי לפי מה שאמרו הנה אברהם מלך בדמשק ואין ספק כי על ידו נתפשט היחוד שם הואיל ומלך עליהם ואינו רחוק כי אליעזר עבדו היה משם והודיע חכמתו שם והמליכוהו עליהם כמו שנהגו בו כבוד אנשי חת ושמוהו נשיא אלקי' בתוכם ולזה אמ' אליו ית' כשאמ' לו שכרך הרבה מאד אמ' מה תתן לי ואנכי הולך ערירי בזאת האמונה ובן משק ביתי הנשאר אחרי באמונתי הוא מי שהוא מדמשק והוא אליעזר. ומי יודע אם תתקיים בידו ולזה הייתי חפץ שיהיה לי בן יורש אמונתי בטבע ובמלאכה כי בזה האופן תתקיים בידו כמו שיתברר בע"ה ברחבה,562 והישמעאלים היום הם באמונת היחוד בתכלית השלמות גם האומות האחרות563 אומרי' בפיהם היחוד ודורשי' תכלית הדרישה ליחד את ה' גם כי יש בפי קצתם564 דברי' מורי' הפך זה מ"מ תכלית עיונם הוא בהאמנת היחוד ג"כ. האומה הישראלית היא אשר ירשה זאת האמונה ירושה שלמה מיעקב אביהם ומורשה ממרע"ה רבם: שניר וחרמון הם שמות נרדפי' על הר גבוה אשר בארץ סיחון ועוג מעבר לירדן. ושלשה שמות היו לו בימי מרע"ה כאמרו צדונים יקראו לחרמון שריון והאמורי יקראו לו שניר. ושם חרמון יורה שהוא הר חרם שאין גדל בו צמח כלל ולזה הוסיפו בו הנו"ן מחרמון להורות כי זה לו תאר תמידיי מיום היותו היה חרם מכל דבר גדל בו כמו שיאמרו על מי שהוא מתואר בתמידות על הרחמנות שהוא רחמן עם הנו"ן או סולחן. אבל שם שניר אין לו הוראה בלשון העברי כי הוא לשון אמוריי אם לא שנאמר שהוא שם מורכב ממלת שאין ניר כי השי"ן והנו"ן יורו שאין בהבלעת האל"ף והנו"ן והיו"ד והרי"ש יורו ניר וירצו בזה שהוא הר מוחרם מכל שאין ניר מועיל בו להצמיח ממנו צמח: והשם השלישי אשר לא זכרו שלמה שקראו אותו באותו שם הצדוני' הוא שריון מלה מורה בלשוננו על שריון קשקשי' הוא לבוש להורות על זה ההר כי הוא אבן קשה לא מקשיית דבקיית כסלע השיש אלא אבן מתפוצץ כקשקשים כמו אבני הריבולוטא565 אשר עושים מהם הטרכסיד הנק' ייסו בלעז. וכמו אבן הטלקו המתפוצץ לקשקשי' דקי' בתכלית הדקות כזרניך אלא שהוך566 לבן כאבן הבדולח: ולפי הנמשל יורה על עולם הספירות המחשביות והנבואיות לא שהם שתים בעצם אלא מצד שהם מעיינות ודבקות באין סוף יקראו מחשביות שאין בדרך567 המחשבה והציור השכלי יכול להשיגם. ומצד שהם מעיינות ומשפיעות בעולמות אשר תחתיהם יקראו נבואיות שהנביא משיג שהם מה עליונותם והפרדם מהחמרים ומכל הכחות שהם בחמרי' הם כמו חרמון מחרים הגשם כמו שאמרו על שבתי שמצד עליונותו הוא מחריב העולם הגשמי מצד מה. ועל כן קרא העולם הספיריי ההוא בשני שמות ואם הם אחד מכל צד ומכל פנה כמו שיקרא השכל האנושי עם היותו אחד פשוט בשני שמות מצד עיונו אל עולם השכלים נקרא שכל עיוני ומצד עיונו אל עולם הגשמי יקרא שכל מעשי: ואולם השלישי אשר העלימו שלמה וגלהו מרע"ה הוא להורות על {ענין} דק לא יכילהו שכל אנושי כי אם כח נבואיי גדול  198א  ועצום מאד. והוא כמו שאבן הטלקו היא אחת מכל צד לא יראה בה הרבוי כי אם לדק הראות ודק המעשה להפריד חלקיו הדקי' בתכלית הדקות זה מזה והיתה זאת האבן אחת מצד ורבה מצד לא משני צדדים אבל מצד אחד מה שאין הפה יכולה לאומרו ולא השכל לציירו כמו שכת' אבב"ט. כן הספירות הם אחדות ורבות מצד אחד גם כי אי568 אפשר לצייר זה אצל השכל העיוני העיד אבב"ט כי אפשר לציירו בכח המשכיי בהדבקו בנפרד כי אמ' כי זהו מעולם שאינו מעולם השכל האנושי כי אם משכל הנפרד. וכי לפי הציור האמתי עולם הספירות הוא עולם שלא יתאר בדרך עצמותי לא ברבוי ולא באחדות כי אם בדרך מקריי מצד שזה עלה וזה עלול. וזה יתחייב ממנו חסד ורחמי' וזה משפט ודין וכיוצא בזה ולרוב העלם זה המציאות ואיך הוא העלימו שלמה ע"ה ולא זכר הנה השם השלישי שהוא שריון המורה על אחדותם ורבויים: מעונות אריות הם המקומות אשר ישכנו שם האריות. והררי נמרים הם ההרים אשר ימצאון שם הנמרים. ולפי הנמשל המעון יאמר על מקום משכן הרוחניים כאמרו ממעון קדשך מן השמים והדברי' השכליים ידמו אותם אל האריות להמשל גבורת האריה ומלכות{ו} על שאר החיות כן גבורת השכל ומלכותו על שאר הנמצאות כאמרו אלקיכם אדמי לאריא. וכן אמרו על היותר חכם שבדורו ארי שבחבורה: הנמר הוא בעל חי מלא חברבורות משתנות זו מזו ושמו מורה עליו כי מלת נמר תאמר על דבר משתנה כאמרו וריחו לא נמר ותרגומו וריחיה לא פג. ופג מלשון מפיג טעמו שהוא משתנה הטעם. וא"כ מעונו' אריות הם הגלגלי' עם מניעיהם שהם מעונות להם כמדרגת הנושא והמשכן והם אריות להם כמדרגת הגבורה החזקה להניעם תנועה בלתי ב"ת עם היות הגלגלים בעלי תכלית מצד שהם גוף בעל תכלית. והררי נמרי' הם הרי הצורות ההיולאניות שהם הר על גבי הר וכלם משתני' זו מזו כהשתנות חברבורות הנמר ומצד שהם משתנות בעצמם שהם הוות ונפסדות: לבבתיני מלשון ואיש נבוב ילבב כאלו יאמר לבבת אותי שנעשית לבבי ונמצא שאת גרמת לי שאני לבוב: והנמשל כי הדבק ישוב כמו לב אל הנפרד מצד שידע סודותיו והוא רצוי ואהוב ונחמד לו כאמרו ונתתי להם רועים כלבבי: שתהיה אחותו וכלה לו הוא רחוק מצד התורה כי לא ישא איש את אחותו מאב ואם אבל הוא אפשרי באחותו בת אחיו או בת אחותו הנקראת אחותו כאמרו וגם אמנה אחותי בת אבי היא אך לא בת אמי והיא היתה בת אחיו נחור אבי מלכה ואבי יסכה שהיא שרה לדעת רז"ל. ואין ספק אצל מי שנסה כי אין אהבה עזה בין איש לאשתו כזו כי אהבת הקרובי' היא אהבה טבעית שאינה תלויה בדבר ואהבת איש ואשתו אהבה מקרית תלויה בדבר. ואהבת איש ואשתו קרובים ואחים היא טבעית ומקרית יחד שאם בטל דבר אינה בטלה אהבה (בבלי, אבות משנה טז): והנמשל כי ההכנות האחרונות החדשות הם מטבע הנפרדים וקרובות להם ועל כן בשובם בדבוק עמהם יתוסף אהבה מקרית עם הטבעית והיא אהבה שאינה תלויה בדבר: כלה מלה מורה על מהות האשה המשתנה בשלשה זמנים: האחד קודם שתנשא לאיש היא בתולה אשר לא אורסה הנה היא בכח אל כל האנשים להנשא אליהם בשוה כמו ההיולי שהוא מוכן אל כל הצורות בשוה ומזה הצד תקרא כלה כי עד כה היתה כל האנשים בכח. ואחר שתארס עד אחר הכנסה לחופה הנה היא מיוחדת לאיש אחד לבד ונקראת כלה כי כלתה  198ב  ממנה השותפות והכללות אשר היתה משותפת לכל האנשי' וכוללת את כלם. ואחר הכנסה לחופה הנה בכל יום יתוסף בה תשוקה וחשק אל בעלה כאמרו ואל אישך תשוקתך (בראשית ג, טז) ולזה תקרא כלה מלשון כלתה נפשי וכן לפי הנמשל הנפש בתחלת עיונה היא מוכנת ובכח כל החכמות והשפעו' הרוחניים כלם בשוה מצד שהיא השכל ההיולאני המוכן לכל המושכלות בשוה: ואחר שנולד בה ההכנה החדשה אשר היא מוכנת אל הנפרד ההוא ביחוד או שכל הפועל או המלכות או ה' הנכבד והנורא הנה כלתה ממנה כל יתר הרוחניי' מגשת אליה: ואחר אשר נדבקה פעם אחת או שתים הנה כלתה נפשה יומם ולילה לשוב אל הדבקות כי אליו תשוקתה: הענק הוא חַלי כָתֶם (משלי כה, יב) יפה מושם על הצואר להורות שני ענייני' שלמות הגוף ושלמות הנפש. אם שלמות הגוף להורות כי זה הצואר אינו פחות כפחותי העבדים הנושאים עול {על} צואריהם אם עול משא כבד ואם עול משא מלך ושרי' וזה הוא נושא עול הדברי' היקרי' מזהב ומפז רב. ואם שלמות הנפש להורות כי אין צוארו עשוי לבד למאכל ולמשתה כי אם לדבר בו בדברי חכמה ודעת ומוסר השכל ומשרים כאמרו לוית חן הם לראשך וענקי' לגרגרותיך המורי' על הגרון המוציא את הקול כי מן הקנה יצא ולא יכנס שם אוכל ומשקה. ועל כן יאמר הצואר בלשון רבים להורות על שני חלקי הצואר הנבדלי' והם הקנה והושט אשר האחד להכניס שם אוכל ומשקה והשני להכניס ולהוציא הרוח החיוני והקול הדברי: ולפי הנמשל מזה הענק האחד משני חלקי הצואר הוא הענק הגדול אשר הוא קרוב לנמנע להיות המתדבק ימי' רבים לא יזון בהם ונזון מהראיה ונהנה מזיו השכינה בלא אכילה ושתיה. ומשה עמד בהר ארבעים יום וארבעים לילה (שמות כד, יח) לחם לא אכל ומים לא שתה ואין לך ענק גדול לושט כזה אשר לא יאכל ולא ישתה ויחיה מזיו השכינה: הכנויים יעשו על הרוב להורות על הקנין מהמדובר בו כמו עבדך שהוא עבד שלך קנוי לך ועל המעט יעשו על מי שרוצים להקנות לו ענין של זולתו כמו בית תפלתי שהכנוי הוא להב"ה שעושי' לו התפלה כן הכנוי מדודיך ושמניך הוא שב אל הרעיה מצד שהיתה רוצה להקנות {לה} מתחלה דודי דודה וריח השמני' שהיו עליו: ולפי הנמשל הוא ציור היחס שאפשר להיות בין השכל האנושי והנפרד וכן569 ההכנה החדשה בדבוק ואהבה והציור מההשפעה היורדת מאין סוף עד השכל האנושי השלם בטבע מבלי עזר מהעזרי' מהדברי' הנמצאי' כי שתי אלו הציורי' הם ראשית והתחלה להביא האדם אל ההמשכה והדבקות: נופת יורה על הזלת הדברי' הדקי' והמתוקי' כדבש הנוזל מעצמו מהצוף תחלה מבלי סחיטת הצוף כי הנסחט יקרא דבש לא נופת והוא יותר עב מהנופת כאמרו נופת צופי': תטופנה יורה על הזלת דבר דק מאד כשמן כאמרם על הבלסאמו שהוא השמן הדק שבשמנים נטף היוצא מעצי הקטף. ולזה הושאל על הדבור האלקי היוצא ונוזל מפי הנביאים כאמרו הטף אל דרום ולפי הנמשל הם מעשה בראשית שהם סודות הבריאה והטבע הגלגלי וטבע ההיולי עם כל צורותיו לפי הדעות הנבואייות אשר הם מתוקות ודקות מהעיון האנושי ומעשה מרכבה שהם הסודות האלקיות כנבדלים וכספירות ואחדותם ורבויים והקשרם והשפעתם זו בזו ובעולמות כלם ויחסם על570 העלה הראשונה שהם כלם דברים דקי' מורחי' מרחוק כשמן אפרסמון והם למעלה מכל עיון אנושי והמשכיי כשמן הזה העולה על כלנה: הדבש הוא עצם נעשה במלאכה דקה ועצומה ובחכמה רבה  199א  ונפלאה ע"י הדבורי' כמבואר באגרת ב"ח אשר תלאנה הנפשות להבין ולהשכיל אופן עשייתם אותו במלאכה מלחות פרחי העשבי' המתוקי' וריחניי'. והחלב הוא נעשה במלאכה טבעית מעצמה באכול הב"ח את מזונות יתהוה ממותרו החלב הנאות להניק בו פרי בטנו. ולפי הנמשל יורה על חלק המעשי הנרמז כלו בספירות להמשיך הברכות ולהסיר המונעי' עם חכמה נפלאה לכוין כל מצוה ומצוה אל עניינה הרומז אליה בספירה ההיא להריק עליו ברכה ולתת לכל דבר חקו אף למ"ה חלקה שלא תקטרג בשעת הסכנה ולהשמר מלהמשך אחריה אשר בכל זה מהחכמה והפלא אשר הוא נעלם מעיני בשר כי אם מעיני הנביאי' ובניהם אחריהם: ויורה על החלק המעשי הנעשה בטבע בלא חכמה ועיון כעשיית הסכה והלולב וטלית ותפלין: וריח השמלות יורה על חכמה נעלמה מעיני כל מעיין והוא הריח והמדע שיש לנביאי' מרחוק כי הספירות הם כמו מלבוש שהמלך לובש אותם בעת עשותו פעולות משתנות בנמצאות כאמרו ה' מלך גאות לבש (תהלים צג, א). ואמ' לבושוהי כתלג חיור (דניאל ז, ט). ואמ' עוטה אור כשלמה (תהלים קד, ב): ואמ' ר' אליעזר הגדול שמים מהיכן נבראו מאור לבושו (פרקי דרבי אליעזר, פרק ג'). וכל ספרי בני הנביאי' מלאים כי עשרה לבושי' לובש הב"ה והם העשר ספירות והם אלה ידיעות נעלמות אין לנו בהם השגה עצמית כי אם הרחה מעטית כמו שאין לנו ידיעה עצמית בספירות העליונו' הרחוקות מאלה הנמצאות התחתונות: הכנוי משלמותיך אינו מצד שילבשם אבל מצד שנגלו אליה מציאותם וכלם דרך כלל מצד הקשרם הם נעלמות הידיעה כמו הלבנון שהיא העליונה אשר משם תצא תורה וחכמה ביתר הנמצאות שאין לנו בה ידיעה כי אם ריח רחוק במציאותה: הגן הוא המקום אשר בו על הרוב כל התענוגי' החושיי' כי בו מכל המראי' כצמחי' ופרחיהם. ומכל הקולות מהצפרי' אשר שם יקננו ומכל הריחניי' ממיני הצמחי' וערוגות מרקחי' ומכל המטעמי' כעשבי' ופירות ופרחי' ובשמי' ויינות ושמני' וסלתות ובשרי העופות והגדיי' צבאי' ואיילו' ודגים במעיינות ובנחלים הנוזלי' בו ומכל מיני המשושי' חלק ועז רך וקשה לח ויבש כמיני הצמחי' והפירות וכל הנמצאי' בתוכו עד כי לא יחסר כל בו והיה סגור לשמור את עניינו והבחורו' הכבודות מתעלסות בתוכו ונשמרות מכל דבר רע ונמאס להיותו נעול מכל צד כל זר לא יאכל בו ולא יקרב אל גבולו. ולפי הנמשל הוא העולם הזה אשר לא יושג ממנו מצד מה שהוא בעל חמר כי אם אלה ההשגות החמשה החושיות שהנפש החיונית מתענגת בהם ואוהבת אותם בתכלית האהבה כי הם חייה ואורך ימיה והיא סוגרת ומסוגרת בתוכו לא תצא ממנו להשיג השגה יותר עליונה כלל. וכמה האנשים אשר חושבי' להיות אנשים באמת מתו וימותו שלא יצאו מהעולם המוחש ונמשלו כבהמה נדמו ונפשם בטוב תלין עם נפש החיה והבהמה למינה: גל מלשון גלות עליות ומלשון והוא גלה את ערותה ומלשון גל אבני' ומלשון דבר עגול כיתידות כי גלגל הוא מורה רבוי והכפל: וכל זה הנמשל יורה על שהגלגלי' העגולים והמרובי' זה על זה וגבוהים כגל אבנים ועל היותם משפיעי' צורות בתחתונים כירידת המים מהגולות במורד ההרים:: מעיין חתום הוא יורה על מקור ששם מים רבים ונוזלי' תחת כיפי הסלעי' ואינו מורגש לכל. והנמשל על אין סוף שהוא מקור ומעיין לכל הנמצאות ומשם יזלו כל ההשפעות ואינו נרגש ונודע לאחד מני אלף  199ב  איך ומה כי חתום הוא ולא נודע עניינו: שלחייך הוא מים משולחי' בגנות ובפרדסי' להשקות אותם עם שדה שקיא הנקר' בית השלחי' בלשון רז"ל שהם שדות יבשי' צריכי' מי מעיין להשקות ואין די להם במי מטר לשתות מים. או יהיה שלחיך השדות ההם הרעי' וצריכי' תמיד להשקותם {מים} כאשר קראום רז"ל בית השלחי': פרדס הוא המקום אשר בו שתילי השיחי' כמו רמוני' או אתרוגי' או תפוחי' שהם אילנות גדולות: פרי מגדי' כולל התמרי' והתאני' והפירות היותר משובחות שבמיני הפירות כמו ומגדנות נתן לאחיה ולאמה: כפרי' הם כמין אשכולות גדלות בדקלים בעתים מהשנה אשר יקראום בערבי כפר ויש להם ריח טוב: נרדים יש מפרשי' אותו כמו ורדי' והם השושני': ויש אומרי' שהוא הבושם מהעץ המתפוצץ ומתחלק לחוטי' דקי' כחוטי הכרכום ואפשר כי מהם שני מיני' מדבריי וגניי והמדבריי יקרא נרדים והגניי יקרא נרד: והנרד הוא הדומה לכרכום כמו שסמכו אחרי כן נרד וכרכום: וכן סמכו אל הכפרי' להורות שהוא מדבריי בערך אל הנרד כמו שהכפר מדברי בערך אל המדינה: כי השמות המשותפי' יש להם מבא בהערות: ולפי הנמשל השלחי' הם הלמוד המשולח מפי המתדבק להורו' את העם ולהשקותם מחכמתו אשר לא יתכן לו להעלימה והפרדס רמוני' היא חכמת הנבואה כי הוא הפרדס שנכנסי' בו הנפשות אשר אוו לצאת מן המוחש ומהמושכל העיוני אל ההמשכיי ומההמשכיי אל הנבואיי כמו שהרמון בעת בשולו רוצה לצאת מקליפתו והוא בכלל הישיבה מבני הנביאי' המתלמדי' בחכמה ההיא כתלמידי שמואל ואליהו ע"ה: פרי מגדים הוא חכמת הצופיה והיא ההמשכה כי הם אשר לא הגיעו אל הנבואה ונשארו בהמשכה שהוא דבר עושה פרי ומשובח מאד ויקר בתכלית: כפרים היא חכמת הכהון כי הם אנשים מנהיגי המדינו' בחקי' וכהונות ועבודו' ותפלות וקרבנות והורדת הרוחניות ככהני' המשלימי' הכח הדמיוני לדמות הגמול והעונש והטוב והרע הנקראי' כפרים כי הם מתדמי' כמו פני הראשוני' באופן מה: והנרדים היא חכמת הדיני' כי הם השופטי' והשוטרי' ומנהיגי המדינות כיתר הדברי' שיש להם ריח טוב בקיום הישוב והמדיניות בין בני האדם ויש בזה חלקי' רבים דקי' ככל חלוקי התלמודיי': הנרד הוא בושם אשר יקראוהו שבולת נרד והוא מתחלק לחוטי' רבים והוא מהבשמי' העשויים לתבל בהם האוכלי' גם יועיל ברפואות בעצירת הבטן וההזלות הרעות: הכרכום הוא ידוע הוא פרח שושנה צהוב מועיל לשמח את הלב והוא ממית האדם השותה ממנו דרהם מרוב שמחה והרחבת הלב: קנה הוא הבושם העשוי בקנה והוא טוב ומועיל לבשם המאכלים ונאות לטבע האדם בחום ולחות מכל בשמים: קנמון הוא עץ אלואי והוא דבר מועיל בסגולה שבו באכילה ושתיה והרחה אל הלב והמוח והכבד ובכלל לכל האברי' כמו שכת' א"ר בקולייט"ו: עצי לבונה הלבונה הוא ידוע כי הוא נטף מעצי הלבונה והיא מועלת למוח בהריח בה וטובה למזכרת ולהעביר העפושי' {מהאויר} ואפשר כי גם עצה וזרעה טוב כמו עץ הבלשאמו ופריו הנקרא קרפו בלסמו ושילי בלסמו שהם טוב {כמעט} כמותו בענייני הסגולות שבו: מר הוא כמו כן נטף ועושי' משמנו תמרוקי נשים להסיר השער ולרכך הבשר ואינו מוציא ריחו כי אם באש: אהלות הוא הסנדלי שהוא עץ אדום עוצר571 בטבע572 ומעמידו על  200א  בריו: עם כל ראשי בשמים אינו דבר נוסף על שבעת אלה הבשמי' הנזכרי' אבל להעיר כי על כל היופי הזה מרבוי אלה הבשמי' נוסף עליו יופי אחר שהם כלם ראשי בשמי' כל אחד ממינו כי בחר היותר משובחי' שבמין ההוא: ולפי הנמשל הם החכמות המתדמות לשלמותם על יתר ענייני האדם בחשיבות כמו הבשמי' בערך יתר המאכלי' וכללם כלם בשבעה ואם הם רבים וגם כי הפלוסופי' יקראו הז' חכמות זולת אלו מצד מה: ויהיה הנמשל מנרד הוא חכמת הדבור הכולל חכמת הלשון וחכמת ההגיון כי הם כלים לידיעות כמו שהתבלין פרפרות למאכלים והיא עם זה עוזרת השכל לחלק דבר אל החלוקות ההכרחיות שיגבילו ויעזרו הדבר ההוא בחלוקותיו וכן מגבלת ההקדמות להוציא מהם התולדות בתנאים מוגבלי' כתנאי התמונו' ורבים כמו אלה למי שעיין בחכמתם: והנמשל מכרכום היא חכמת המספר אשר היא כמו דבר שאין לו עצמות כי אם מראה לבד וכל נמצא יתואר בו כמו שכל דבר יצבע מהכרכום והיא חכמה משמחת הלב למצא דברי' נפלאי' מתוך חכמת המספר וממיתה המתעסק בה יתר מהראוי כי לא יחיה נפשו כשאר המושכלות והיא אינה חכמה בעצם להחיות בה את הנפש המשכלת: והנמשל מקנה הוא חכמת התשבורת והמדות והמבטי' כי כלם יעשו בקנה כמו שהם מודדי' הדברי' בקנה המדה ומביטי' בככבי' בקני' וכלה בנויה על הקנה: והנמשל מקנמון הוא חכמת התכונה המועלת ללב להבין מעשה ה' כי נורא הוא ולמוח להשכיל כי גבוה מעל גבוה שומר וגבוהי' עליהם ולכבד להשיג מהם כל התענוגות והתאוות הגשמיות באמצעות השפעת הככבי': והנמשל מעצי הלבונה היא חכמת המוסיקא הנמצאת בהבל פיו של אדם שהוא כקטור הלבונה ונמצא בכלים רבים מעצים טובים ודקי' כעצי הלבונה: והנמשל במר היא חכמת הטבע המסירה המקרים והמותרות הנוספות על הטבעי' ומוציאה עצם הדבר ומהותו מופשט ממקריו ומותריו. וכשהדבר הטבעי לקוח עם חמרו בגדרו בהשרפו בשרפת השכל יתן ריחו ועצמותו להבין מהותו מופשט מחמרו. שמן המר משיר את השער ומעדן את הבשר וכן חכמת הטבע מסירה המותרות ומעדנת הנפש: והנמשל באהלות הוא חכמת האלקות העוזרת החכמה הטבעית שאינה היא הנותנת העצמות לאדם במה שהוא אדם כי לא ישלם כי אם בחכמת האלקות שישיג הנפרד שהיא ההשגה האמתית לו והנותנת לו הבריאות האמתי שלא ימות ואכל וחי לעולם: מעיין גנים הוא מעיין משקה גנים רבים לכל אחד לפי עניינו: והנמשל הוא חכמה אחת כוללת כל האומות כי כל אומה היא כמו עולם קטן בפני עצמו וגן לבדו וזו היא תורת משה אשר היא מעיין ממנה ישתו כל האומות כי כלם עשו יסודם עליה ולקחוה כפי סברתם וכפי טבעם ועניינם: באר מים חיים הוא באר שלא יכזבו מימיו ואינו בור אשר לא יכיל המים והיא החכמה שנתפשטה בכל האומות לעזוב האלילים והמסכות שהיו להם בורות נשברי' אשר לא יכילו ההשפעות תמיד כי בהשתנות מצבות573 הככבים ישתנו הצורות הנעשות אליהם והסכימו כל האומות הבאות אחרי התורה להאמין בה' ולעבדו כל אחת כפי סברתה וטבעה וחכמתה כי ידעו כי היא באר מים חיים אשר לא יכזבו מימיו: ונוזלים מן לבנון אינו שב לזה האחרון אבל לכלם כי כל אלה  200ב  השלמיות נוזלות מן הלבנון שהיא החכמה כי כל{ם} בחכמה עשית: התעורות באות על הרוב לפעול כמו עורה כבודי עורה (תהלים נז, ט) עורי עורי דבורה עורי עורי דברי שיר (שופטים ה, יב). וכן אפשר לעורר מי שיפעל דבר אחד ואינו יודע לעשות רע לעוררו שלא יעשהו עוד באופן ההוא. וזהו שאמר עורי צפון רוח צפון שלא יפתח ממנו רעה ובואי תימן (שיר השירים ד, טז) הוא רוח דרום כי רוח צפון קר ויבש הפך התולדה ורוח דרום חם ולח כטבע התולדה. והנמשל כי הדברי' הצפוניי' הם חמריים וכל היישוב בצפון כי שם החמר גובר כי שם מ"ה ובדרום שהוא הימין שם הרחמי' והחסדי' הגדולים כאברהם שהיה הולך ונוסע הנגבה: ההפחה בגן הוא שישלוט שם הרוח הדרומיי החם ולח והוא המוציא ריח הבשמי' שהם חמי' ולחים ונוזל הריח למרחוק: והנמשל שבהשפעת החסד מגדולה ימשך הטובות והדעות האמתיות כאברהם אשר הזילו בשמיו מדעותיו האמתיות מראש העולם ועד סופו: יבא דודי לגנו הוא מאמר בלתי נשלם כי יחסר כי אז יהיה אפשר שיבא דודי לגנו וזה הכנוי מגנו הוא מצד שבהתחברו עמי ואני לו לאשה מה שקנתה אשה קנה בעלה וגני הוא עתה גנו: ולפי הנמשל כי באמצעות השלמים הדבקי' השכינה שוכנת בתחתוני' ובעולם הגשמי: האכילה היא השבת המזון חלק מהנזון והנמשל על השבת הנפשות השלמות שהם פרי המגדים שבזה העולם השפל ישובו כמעט הוא הוא עם הנפרד ויהיו כאלו הם חלק {ממנו}. גני אינו גני הנזכר אבל הוא גן אחר מיוחד לו כמו שגנה מיוחד אליה: והנמשל הוא עולם הספירות אשר בו מתעלס התפארת כמו העולם הזה שמתעלסות בו הנפשות. והנמשל ממרי הוא ההנהגה שיש לתפארת מאין סוף: עם בשמי הוא ההנהגה שיש לו מכתר: והנמשל ביערי עם דבשי היא ההנהגה שיש לה מחכמה ובינה: ייני עם חלבי הוא ההנהגה שיש לו מגדולה וגבורה: אכלו רעים הם למשל ליסוד עולם ומלכות שהם במדרגת הזכרי' לפי ערך התחתוני' מהם: האכילה משל לקרבנות והשתיה לנסכי' והשכרות משל להשפעה שישפיעו באמצעות הקרבנות כמו שהשכור מקיא אכלו ומשתהו: והנמשל מדודי' כי יסוד ומלכות הם ארוכי'574 ומקבלי' מתפארת דרך קו השוה: 

			ההערות הראויות לזה החלק השמיני: 

			א' בכל דברי הדוד מצינו אומ' אל הרעיה צאי לך קומי לך ולכי לך המורה כי כל ענייניה היא עושה לעצמה היא לבדה: ועתה אמר לה אתי מלבנון תבואי שהוא יבא עמה גם בכל דבריו לא קראה כי אם יפתי רעיתי יונתי ועתה קראה כלה: ב' לא באזנינו שמענו ולא בעינינו ראינו אי זה הר מאלה ההרים גבוה מחברו או ראש אמנה או שניר וחרמון או מעונות אריות או הררי נמרי'. אבל לפי הבנת הספור יראה כי ראש אמנה הוא יותר וכן כלם על הסדר הואיל הלך אחרי זה הסדר בראיה שאמר כי מראש אמנה ישור שניר וחרמון ומשניר וחרמון ישור מעונות אריות וממעונות אריות ישור הררי נמרים. אבל מהיותר קושי שיש בזה הספור מאלה ההרי' כי לא ימנע מהחלוקה או כי בעלייתם יעלו מדרגה אחר מדרגה כאשר יעשו בירידתם או לא ואם ירדו בירידתם כסדר המדרגות וכן עשו בעלייתם ככל ארחות העולה ההר ויורד מההר575 א"כ איפה הנה בעלייתם ראו ופגשו אותם ההרים זה אחר זה  201א  וא"כ שכבר ראום בעלייה אי זה תוספת ראיה יראו בירידה שהזהיר הנה לשור אותם בירידה: ג' מדרך הבא להוסיף תאר על תאר לשים הראשון ראשון והנוסף אחרון וכאן תארה בתחלה בכלה כאמרו אתי מלבנון כלה. וכאשר בא להוסיף אחותי היה ראוי לומר כלה אחותי לא אחותי כלה. גם הוא מהזרות כי בספור אחד תארה ד' פעמי' באחותי כלה ובתוכם פעת576 אחת באמצע אמר שפתותיך כלה וחסר התאר מאחותי: ד' באחד מעיניך באחד ענק מצוארוניך. לא ימנע מן החלוקה או שירצה אפי' באחד מהם. לבבתיני או שירצה באחד מהם לבד. ואם ירצה אפי' באחד מהם למה הוצרך לגלות זה הסוד לה הלא אין דרך מי שיקבל מחברו רוב טובה והיה מספיק לו חציו שיאמר לו די לי בחצי ממנו הואיל והוא יודע ומרגיש כי מרצונו הטוב יתן לו כל אותה המתנה. על כן אם האהבה נראית בשני עיניה למה אמר כי די לו באחת. ואם רצה כי זאת האהבה היא באחת לבד היה לו לגלות לה באי זו מהם הוא חפץ ולהורות לנו ההבדל שיש בין זו לזו: ה' השלשה תארים אשר תארה בגן נעול גל נעול מעין חתום. לא ימנע או שהוא תארה באלה מצד הדמותה אליהם דמיון מה או מצד שהיתה נעולה וחתומה בתוכם. או מצד שניהם יחד ומי יתן ואדע כי אין מאותיות ההדמות ולא מהמורות מקום כי אם משולל וערום מכל הוראה שמושית כאילו היא הגל והגן והמעין: ו' נרד וכרכום וכל הבשמי'. וכן מעיין גנים עד נוזלי' מן לבנון הוא מאמר בלתי נשלם כי אין שם נשוא אם לא נאמר שהוא נקשר עם כפרים עם נרדים שהוא למעלה ממנו ויחסר מלת עם שהיה ראוי שיאמר עם נרד וכרכום. או שמלת עם נרדים מושכת עצמה ואחרת עמה ויהיה כאלו אמר עם נרדים עם נרד וכרכום וכן עם מעין גנים ויהיה הכל נקשר יחד: ז' למה בקשה עתה למנוע רוח הצפון ולהביא רוח הדרום עתה שבקשה שיבא דודה לגנה מה שלא שאלה זה בראשונה זה צריך עיון: ואולם כל אלה הם לפי המשל והנמשל. כי עד כה היתה חושקת לא ארוסה ולא נשואה. ואין מן הראוי שתלך עמו לא לפי כבודה ולא לפי כבודו ועתה שהיא נשואה אינו חרפה שתלך עמו נוסף על זה כי הדרכי' הראשוני' היו ידועי' לה והיה אפשר לה ללכת יחידה. אלו הדרכי' הם נעלמי' לא ידעה מה זולתו. על כן {הלך} לחברה עמה. וכן לפי הנמשל כל ארחות המתדבקי' ידועים לפי טבע לעלות ממושכל אל מושכל בלי חברת הנפרד אבל לעלות אל הספירות העליונות וידיעת אין סוף כפי שכל האנושי לא יתכן כי אם עם עזר הנפרד כי באמצעותו יעלו הנפשות לדעת מה מאין סוף כפי האפשר. וכן אינו מן הפלא אם ישגיח אדם בדרך אחד שהלך ושב בה בפעם השנית יותר השגחה מהראשונה ובאמת כי המתדבק ברדתו מהדבוק ישגיח וידע ידיעה יותר מבוארת בתכלית ובתוספת אורה בנמצאות שהם למטה מהנפרד אשר דבק בו ממה שראה וידע והשגיח בעלייתו אל הדבוק וזה מבואר בהמשכה: וכל הנביאים היו רואים העתידות ברדתם מה שלא ראו אותם בעלייתם וכן ראוי שיוקדם תאר עצמי אל המקרי כמו שהעצם קודם במציאות אל המקרה. וכן לא יאמר התאר העצמי במקום שאמר577 הוא הסבה לדבר שתתאר בו אז כמו באמרו שפתותיך כלה כי האמת שסבת הנופת והדבש והחלב תחת לשונה הוא מפני היותה כלה לו דבקה עמו לא מפני שהיא  201ב  אחותו: וכן ראוי שתדע כי עם היות העיון האנושיי וההמשכיי וכן הנבואיי הכרחיים אל הדבקות האחרון הנה בעצמות וראשונה הוא העיון הנבואיי המביא אליו לבד: וכן אין ספק כי התארי' השלשה החסרים אות ההדמות ואות המקום הוא להורות כי לשניהם נתכוון כי אמתת הבתולה היא שתהיה כגן נעול לא יגע בה יד אדם ולא תהיה כל היום מפותה או אנוסה אל חבוק או נשוק או דבר ערוה כי זה מביא להביא אותה לידי תאוה עד כמעט לא יאמר עליה בתולה כי היא בעולה בכח ובתוליה לפעמי' כלים מפני רוב חמדתה: והשני שתהיה כמו גל שהוא נעול שלא ירבו דמיה עליה פן יגלו ערותה כי ברבות הדמים יכלו הבתולים כאמרם ז"ל כי הבוגרת אין לה טענת בתולים (בבלי, מסכת כתובות ט א) כי הם כלים בראותה רוב דמים: והשלישי שתהיה מעיינה חתום שלא יפתח לא מחמת הליכה רבה כדרך הראשוני' שהיו עושים כלי לחתום מקום זמה לבתולות הנקרא כומז שלא ירחיבו פסיעותיהם ויגרמו לכלות בתוליהם ופתהן יערה ויפתח ושלא תהיה מוכת עץ או אבן או כנשים המסוללות זו בזו ובכלל שיהיה חתום וסגור ואז ישלמו כל תנאי הבתולה החביבה מפני כל אלה על בעלה חבוב נפלא: וכן לא יסופק על הלשון בהקשרות אם יחסר או{ת} ההקשר הואיל ויש אחר לפניו המשמש במקום {שנים} כי כן ארחות המדברי' ברוח הקדש. וכן שאלת ובקשת למנוע רוח הצפון מגנה ולהביא רוח הדרום עתה היה כי ידעה שהוא בלתי אפשרי ביאת דודה לגנה זולתי578 בזה האופן ועם זה היה אפשר כי לא היה מונע אחר כאשר בתחלה על כן ממנו להסיר המונע הקטן ההוא באופן שתהיה לו לבא לגנה: 

			באור המשל לפי דברי הספר החתום:

			כאשר נסו הצללים בעת הצהרי' והנה העלמה באה מקוטרת מקטר קטרת דקה מהר המר וגבעת הלבונה ומשתה ושמחה נכון לרגלה בבית דודה ועל כל כבוד חופה נכונה על משכנות הרועים ביום חתונה ובערב היא באה בחדר משכבו והיו לאחדים בידו ועלזו שניהם יחדיו ככל חתן וכלה אשר התאוו תאוה לחבר את האהל והיה אחד. ובבקר היא חשבה לשכון שמה ימים בלי ראות פנים חדשות גם לא לעלות במעלות ההרים הגבוהים לשכלים האנושיים אשר לא לעלות שמה יחידים מבלי רועה אותם ומנהיגם שמה והנה דודה להרבות שמחה בלבבה וגילה דיצה וחדוה על נפשה ולמען תשכיל ותדע את כל אלה ההרים הרמים מה המה ומה יפים והדרם כי המה טובים ונעימים מאלה משכנות הרועים אמר לה אתי תתנועעי ותנודי מפה אשר אנחנו יושבים ואם הוא מקום מרעה דשן ורענן כגן אלקי' מפני הלבנון אשר חפצתי להביאך שמה ולהראותך מה זיוו והוד יפיו והדרו אלף אלפי פעמי' מאלה אשר הנראים לעינים הואיל ואתה כלה נשואה ודבקה עמי לא יעצורך הגשם וכל579 הדרך הרם והנשא מבואך שמה עמדי ובחברתי אשר ידעתי הדרך אשר ילכון בו ואת המנהג אשר יעשון שמה כי מהם למדתי ולקחתי את כל דרכי מהם ואדעה להתנהג שמה אני ואת באשר את אשתי בכל חקותיהם ומשפטיהם ולא תבושי ותכלמי מפניהם כי אור פניהם יפילון להאיר לך פנים מאירים וגם מאחרי כן אתי ובחברתי מלבנון תצאי ותבואי אל ראש ההר היותר גבוה מכלם הנקרא ראש אמנה המלא כל טוב והדר והוד ויופי ותענוג וערבות ושמחה אשר אין הפה יכולה לאומרו ולא לשון להגיגו כי כל טוב מלא מטובו ואין ערך אליו ואין דומה לו. ותשורי מראש אמנה בלכתך לרדת מטה מטה מן ההרים הרמים את הר שניר וחרמון אשר הוא הפכי לראשון מצד עצמותו ומהותו כי הוא מצד עצמו הוא הר שמעולם לא היה בו ניר לחרוש את חרישו מרוב גבהו והוא מעולם כמו דבר חרם תמיד לא יצמח בו דבר מכל זרע זרוע אשר יזרע בו כי הוא מחרים ומשחית הזרע שזורעים אותו כי  202א  לא יצא ולא יצמח ממנו דבר. אבל מהפלאות הגדולות אשר תראה בו הוא כי ההר כלו הוא מאבן אחת בהירה ומאירה ועינה כעין הבדולח והיא מאירת עינים ומצהלת נפש ונראית כאלו היא אבן אחת שלמה לא תחלק ואם תראינה בדקות ותשורי עניינה תראה כי היא מתפוצצת לקליפות דקות כקליפות השומים והוא כלו חלקי' דקי' כקליפת השום זה על זה וזה על זה נקשרי' ונלכדים כאחד והם רבים עד כי ילאו הרואים להבדיל בין האחדות והפרוד ואמרו עליהם כי הוא אחד והוא רבים מצד אחד מה שלא ימצא בכל ההרים הר כזה והוא פלא: ואמר580 עוד ברדתך במורד ההר תראי מראש שניר וחרמון מעונות אריות יפיפיות ומצויירות והדורות חזקות ובצורו' ממולאות דשא עשב ובריות וחיות קטנות עם גדולות נתונות תחת כפות האריות סחובות ונעות תמיד לא יחשו על ידיהם ומן הטוב ההוא נתנו גם עזבו לקחת ממנו לבאים מאחריהם כרצונם לא ימנעו הטוב מבעליהם וכל הבא ליטול נותני' לו כי לא יחזיקו בידם טובם זהו דרכם כי שכל למו גם כי לפעמי' יחרקו עלימו שנימו: עוד תשובי ותראי ממעונות אריות ברדתך ממעון קדשם הררי נמרים ממולאים עינים כעין כמות מלאות נקודות וטלואות עם כלים מכלים שונים מלאים דברים טובים דברים נכבדי' ויקרים מפנינים ינועו אמות ויעפו יכבדו ימים ויצערו. יראו ראו ויחבאו לא יעמדו ימים רבים על עמדם כי אל מקום משם יצאו שם ישובו כשהיו אך לא כלם כאחד נדו הלכו כי אם כאשר בא זה כן ילך זה נכחו. וגם את זה לעומת זה בלכתם ילכו עד כי לא יחסר המזג הלזה מעל ההרים ורובי המעללים וכל רב פעלים יעשון הנמרי' על גפי מרומי ההרים. האמנם מהררי נמרים בבקעה תרד שמה לא תראי כי אם חשך וצלמות אשר תשכון עלי עננה ואם ידרשה אלוק ממעל תופע עליו נהרה: הן כל אלה תראי ותקחי עונג ודיצה וחדוה מכל אשר ראו עיניך מדי היותך על האדמה: וכי תאמרי איככה אוכל וראיתי אשר לא ראו עיני עד כה מאין לי עין לא כעיני בשר לראות בטוב לא שזפתו עין אדם. ולמה מצאתי חן בעיניך להכירני ולתת שמחה בלבי גדולה ועצומה מכל בנות עירי ואנכי לא אהיה כאחת שפחותיך לרחוץ את רגלי אדו' אף כי כאחת הגבירות הרוכבות על אתונות צחורות את נעליהן לכלות בטוב ימיהן ושנותיהן לראות מעדנות וכל תענוגות. כי זאת אשיב אל לבך הערל ההומה והירא מהביט אל העצמי' הגדולי' ונפלאים כי לא כימים הראשוני' אשר היית נצבת בדד מחוץ למחנה אשר שכנת בו הימים האלה כי עתה לבבתיני ובתוך קירות לבי את יושבת לתוקף האהבה החרותה על לוח לבי אשר לא יראה ולא ימצא פתוחי חותם צר מצורה אחרת כי אם אם581 באשר את אחותי בת אבי עם תוקף החשק אשר חשקתי בך בהיותך כלה אשר כלתה אלי נפשך וכמה לי בשרך וכלו כל חשוקיך והכנותיך אשר היית כלולה מכלל יופי הבחורים כלם. ואל תדמי בנפשך לאמר כי אהבתיך אהבת נשים בלא נסבה ובלא מטעמים גדולים ונאמנים אשר לא ימחו ולא יפקדו מעל לוח לבי כי לבבתיני באחד לבד מעיניך אשר היה עוין אלי תמיד לא סגרוהו עפעפי שחר הנכון במעט שינה ומעט תנומה ולא הטתו כל מאומה אל אחד הבחורים או אל אחד החמודי' להביט אליו ולראותו אם אולי ישר הוא. אבל ילטוש עינו וזוהרו וניצוצו תמיד לא יפנה דרך כרמים ועמים ולאומים שרים ומלכים וכל נכבדי ארץ כאין ואפס נחשבו לו עם582 כי קנני ברוב לקחו ושב והיה כלבי ברוב אהבתו וכן לבבתיני באחד ענק מצוארוניך אשר ענקתני בקולך ערב לעיני  202ב  בחורי חמד מאהביך ולפני מלכים חושקיך לאמר אל תוסיפו תחשקו בי ואל תטיפו על מלתי כי כמו פי המדבר אליכם ומשבח אני את דודי כן הוא במורשי לבבי: ואתם תראו לאחריתי כי אענדנו עטרות לי על כן משכתיך חן וחסד ורחמי' גדולים בקרב לבי כי מי יוכל לעצור לבבו באהבתך ומי הכלב המת אשר לא יקרע לארכו ולרחבו ומגבו כדג לשרתך בקרב מעיו ועל יותרת הכבד והכליות וכל נתחיו בזכרי על משכבי מה יפו דודיך אשר אמרת לי מאז דברת <בי> כי טובים דודיך אל חכי ושמרת את הטעם הזה בפיך ובלבבך כל אלה הימים הרבים למוצצו מפי עתה אתה אחותי כלה ולא הפיג טעמו בך על לשונך וריחו לא נמר ואל חכך בצמא אשר צמאה נפשך אל ריר בשרי וכן מה טובו דודיך אשר דברת בפיך ודמית היות יהיו טובי' מיין ומכל מטעמים ושמת מתוק טעם אשר לא טעמת מכל אשר טעמו וראו עיניך אין זה כי אם טוב טעם ודעת כל אשר ינעם בטרם יבא אל היכלו ואל חיך אוכל יטעם לו. וכן מה נעים ריח שמניך אשר יצא מפיך לאמר לי לריח שמניך הטובי' לאפי מכל בשמים אהבת עולם אהבתיך כל הימים. על כן על כל דברי האגרת הזאת החרותה בעט שמיר וברזל על קירות לבבי המלהטי' את להט האהבה הקדמונה אשר אהבתיני עד לא אהבתיך אני אמרתי להשביע נפש שוקקה ולהוריד רירי על זקנך ועל פיך ישק פי ולשוני עד ימלא כדבש למתוק פיך מפי למען ספות את הצמאה ולמען הרבות מדי סופקה עד נופת תטופנה ממתקים לאחרים שפתותיך כלה ולעד לעולם יביע כמבוע מים דבש וחלב תחת לשונך להפיק את רצונך ולהופיע לאחרי' מטובך: וגם ריח שלמותיך אשר חשקת להריח בם תמיד כאמרך משכני אחריך להריח בריח שלמותיך יהיו תמיד מלאים ריח טוב אף נעים כריח הלבנון הנכון לעולם להריח בו ולא תחסר דבר מכל אשר חשקת לך עד כה כי לא לבד באלה המאהבי' הראויים להגדיל שמך וזכרך מכל אהבים גדלה אהבתך לי מאהבת נשים כי גם אהבת כלולותיך לכתך אחרי (ירמיהו ב, ב) בכל מעשיך יהיו נגדי תמיד לרצון מכל הבתולות כי עתה ידעתי כי גדול כחך לשמור את הוד יפיך מכל נערה ונערה ומכל בתולה באה סוגרת ומסוגרת אל בעלה כי שלש אלה הסגולות לא תמצאנה לכל הבתולות ואחת מהנה לא נעדרה ממך כי כמו גן נעול מבלי פתח פתוח מצאתיך אחותי כלה עם כל חמדה באה אל קרבך לא שלטה בך להרחיב מקום אהלך. וכמו הגל הנעול מהוציא את מימיו ולא יפוצו חוצה מעינותיו ובתוכו נקוו מקוריו עד עת יקוב חור בדלתו להוציא מים רבים לכבות את האהבה כן נעלת דלת לפני דמיך פן ישחיתון את בתולותיך. וכמו המעיין החתום בחותם צר פן ישלח איש את ידו ורגלו מן החור להתקרר דעתו בנגעו בו {ופן} ינשל583 אבן נגף או כל עץ אל תוכו כן נחתם ערותך לפני מכל מקרה ופגע יקרה על הרוב את כלן. על כן את עלית עתה על כולנה ברוב פריך יהיה נמצא יוצא ממך מכל אשר היו לפניך ברוב לקחך הטוב וכל מחמד עיניך ממני: כי עתה הנה אנכי נותן לך גולות עליות וגולות תחתיות להשקות בהם עץ כל פרי עד כי ממקור שלחיך ומי השלוח אשר תשלחי תעשי לך פרדס רמוני' לא אחד ולא שתים כאחד השיחי' המוציאי' פרי רמוני' אבל פרדס מלא תציעי מעצי רמוני' הפולח ובוקע את שמלתו ועורו בעת בשולו להראות את העמים והשרי' את יפיו בעודו באבו ובעוד כפתו רעננה. עם פרדסי' אחרי' נטועי' מכל פרי מגדים כתאנים ותמרי' ומגדנות כאשכולות ותפוחי' שמה יגדלון הכפרי' נותני ריח לרגעי' על כפות התמרי' עם נרדים גדלים ביערים יצמחו שמה בין השיחי' להריח ריח טוב בפירות הצומחי' על העצים מטוב טעמם יתמהו רוזני' ומקטרת ריחם יבהלו מלכים. עם כי תטעי לך גנות ופרדסי' מנרד הגדל בגנים לעצור בטן584 היוצאת אלף פעמים. וכרכום  203א  המשמח הנאנחים והזועפי' עם קנה בושם לבשם בו מטעמי' אל המתעבי' אוכל למו להשיב את נפשם וקנמון טוב מכל עץ הגן להטיב לב העם ומוחם בראשם וכבדם בקרבם עם כל עצי לבונה להריח בה יצמחו עלי גדרות הגנות מר ואהלות לא יחסרון על הפיאות וארבע רוחות השמים למרק וללבן את בשר אדם אם יסך משמנו ויחיה בהם חיי רוחו אם אזלת ידו מהושיע את טבעו חזק אם הוא רפה. אשר כמו אלה לא ימצאו ביד איש ואשה אם תבקשנה ככסף וכמטמוני' תחפשנה מלבד כי עם הכל יהיו כלם ראשי בשמי' טובים טובים מאד ותמימי' לא כזנבות הבשמים וקליפי העצים. מלבד אשר תמצאי בתוכך תמיד מעיין גנים סובב סובב כל אחד ואחד השיחים והולך הרוח מערוגת בשמי' להשקות אותם ממשקה מים מתוקים מלבד הבאר מים חיים אשר בתוך הגן אשר לא יכזבו מימיו בציה גם חום פן יכם שרב ושמש ליבש את קצירם. כי מימיו מים נוזלים מן לבנון מלא מים על כל גדותיו. ועתה שמעי אחותי כלה וראי כי לא תבהלי ברוחך על כל הטובה אשר עשיתי באהבה כי אם יש את נפשך דרך טוב בו חפצת שאלי נא ובחנני כי כל אשר ירזמון עיניך אותו אעשה ואל תבושי ותכלמי כי לא לרצון תשבי עמדי אם העלם תשוקתך תעלימי: אז אמרה בנפש חפצה ובדעת ברורה שתים טובות טובות מאד אשאל ממך. אחת היא שאלתי הראשונה לאמר לך עורי צפון ורוחו הקרה מבא בגבולי פן יחרב ויבש נטעי נעמני' אשר נטעתי ורביתי. ואמור לרוח בואי מצד תימן כי יחם רוחו ונשיבתו ואמור לו הפיחי גני כי בהפיחו יזלו בשמיו מפה ומפה אולי ישר בעיני האלקי' כי יבא אז דודי בהריחו בשמי לגנו הנתון לו ממני במוהרי ומתני585 ויאכל עמי פרי מגדיו הנכוני' מאז להקריבם לפניו. ואז אומרה לנפשי הנה נא מלאתי כל תאותי אשר איותה נשמתי מיום היותי על אדמתי: ענה דודה ואמר לה גם לזאת השאלה האחרונה העמוקה מני ים והקשה לא אשיב את פניך ריקם. כי עם היות שכבר באתי לגני המיוחד לשמי בטרם היותך אחותי כלה ומאז אריתי מורי עם בשמי וידי ואצבעותי וכל בשרי מלאו ריח המר וכל מיני בשם מכל אשר היו לפני על כן לא יהיו בשמיך לריח ניחוח לפני. וגם אכלתי יערי עם דבשי במתק שפתים מכל פרי מגדים. וגם שתיתי ייני עם חלבי המשמח אלקי' ואנשים במזג הישר אשר ימצא היין והחלב יחדיו: ואף גם זאת אשר לא אוכל להתעלס עמך באהבים נמשכי' מריח בשמים ומאכל ממתקים ומשתה משמחי'. לא אחדל מבא בגבולך ונבואה <אני> ורעי אל גנך ואם לא אוכלה עמך הנה אומרה אל ההולכי' אתי אכלו רעים את אחותי כלה בשמחה ובטוב לבב מרוב כל שתו ושכרו ושישו אתה משוש כי באלה חפצתי לטוב יפיך וטוב טעמך למלאות נא את שאלתך ובקשתך: 

			ההצעות הראויות לזה הנמשל השמיני: 

			א' גם הנפש לא תמלא ממושכליה שהם מזונה באמת כמו הגוף כי אם בבא המזון ממקום למקום ומעכול לעכול עד הגיעו אל מקורו שהוא הלב וכל אחד מאלו המקומו' והעכולים עוזרים ומביאי' המזון אל אשר לפניהם כאלו תאמר הפה והחיך הוא מקום התחלת המזון ועכולו הראשון כמבואר לטבעיים והוא להביאו בגרון. ומהגרון אל האסטומכא ומהאסטומכ' אל הכבד ומהכבד אל הלב. כן הצורות ההיולאניות ראשית מקומם ועכולם קצת מהחמר הוא בחושים. ומהחושים  203ב  אל המשותף ומהמשותף אל המדמה. ומהמדמה אל השופט ומהשופט אל הזוכר והשומר ומשם אל השכל. ומהמושכלות הנקנות אל הנפרדו' ומהנפרדות אל ראשית הספירות מלמטה למעלה וממלכות לתפארת ומתפארת לבינה ומבינה לחכמה ומחכמה לכתר ומכתר לאין סוף. זהו הדרך אשר ילכו המושכלות כפי אפשריות האדם לפי דעת המעייני' בני הנביאי': ב' אלו המתדבקי' הנקראי' מלאכי' אלקי' הם העולים בסלם המוצב ארצה וראשו מגיע השמימה וממעל להם עם586 בואם ועלותם אל ה' הנצב עליו מצב קיים ונצחיי ונבדל ממנו הבדל עצמי ומעמידו ומקיימו ונותן לו מציאותו תמיד ועומדים שם עם ה' כפי האפשר להם לפי חמרם אשר יוכל לסבול ההתכה מבלי החליף מה שנתך. ואחר יורדים בסדר המדרגה אשר עלו אך לא באותו העיון אשר עיינו בו בתחלה בעלותם אל ה' כי אם בתוספת אורה ושמחה ותוספת באור והשגת הדברי' שלא בדרך כללות ובפעל גמור לא בכח כלל. כאשר בתחלה. ולא בדרך הסומא הרואה את המראים לפי הגדרי' ולא ראה אור מימיו אבל בדרך בעלי העיני' הדקים הרואים ומשיגים בדקות רב כל המראים והבדלי עצמיהם כן ישיגון אלה המתדבקי' את כל אשר השיגו לפנים ויותר מזה אלף אלפי אלפי' על כן ישיגו יותר ברדתם מבעלותם מפני האור האלקי המאיר עיניהם וקרן אור פניהם עד בואם אל ארץ נושבת אל מקום שם חמרם דבק עמם ושבו אז לאחור ולא לפנים עד שוב פעם אחר פעם אל האלקי': ג' גם כי אצל בני הנביאי' יורה אמרו ויאמר ה' אל לבו שזה נאמר על מלכות הנקרא' לב כנזכ' ברקאנאט פרש' בראשי' הנה לפי המעייני' יאמרו כי הדברי' המתרגשי' ובאים בעולם השפל טרם היותם בפעל בו כי אם בכח והם בלתי נודעי' לבני אדם באפס יודע מה הנה יאמרו כי אלו הדברי' העתידי' אמרם ה' אל לבו לבד כאלו יאמרו שלא היה יודע זה כי אם ה' כאמרם ז"ל ללבי גליתי לאברי לא גליתי. אבל בהיות במין האדם מן הדבקי' אשר הקיפה נפשו כל הנמצאות תחתיים שניים ושלישיים גשמיים ורוחניים ובהקפתו ידע הדברים העתידים ואם בכח בעליונים מצד שכלו המקיף בהם ויודע מה שהוא בכח בטרם היותו גם מהעולם הרוחני כמו שידעהו התוכן והמעיין מעולם הגשמי אז יאמרו כי אלו העתידות אשר ידועות אל לב ה' לבד עתה ידועות אצל הנביא ונמצא עתה שהוא כמו לב ה'587 היודע הנסתרות. וכן מצד שכל מתדבק בשם הנכבד והנורא לא יתדבק כי אם באמצעות התדבקותו ראשונה במלכות שהיא השער אשר בו יכנסו לה' ושבה נפש המתדבק עם המלכות כמעט דבר אחד תקרא הנפש ההיא גם היא לב ה': ד' מי שלא יבחין בין היפה והמגונה לא ירגיש בין טוב לרע. ומי שלא ידע בין טוב לרע לא יתאוה אל הטוב ומי שלא יתאוה לא ישתוקק. ומי שלא ישתוקק לא ירדוף ומי שלא ירדוף לא ישיג ואם לא ישיג לא ידבק. ואם לא ידבק לא יתאהב ואם לא יתאהב לא יפיק רצונו ממנו. ואם לא יפיק לא ישלם ואם לא ישלם ישאר חסר כבתחלה. ואולם המתדבק ראשיתו להבחין מה בין הנמצא המוחש לנמצא המושכל. ואחר לטעום בשכלו כי זה כלו טוב וזה כלו רע. ואחר יתאוה תאוה למאוס בזה ולבחור בזה. ואחר להשתוקק תשוקה עצומה ושקיעה ושטוף בו. ואחר עם כל המונעים לא יחדל מרדוף אחריו תמיד כי ירדפנו ישיגנו ואם ישיגהו ידבקהו ואם ידבקהו יתאהב כאמרו זרע אברהם אוהבי (ישעיהו מא, ח) ואם הוא אהובו יפיק רצונו כאמרו שאל ממני ואתנה גוים נחלתך ואם יפיק רצונו הנה ישלם בכל מיני השלמות כאשר נשלם שלמה בכל השלמויות גשמיות ורוחניות ואלקייות: ה' התורה השלמה ותמימה מצד משפיעה הנותן לדבק בו כח להבין הסודות האלקייות אשר אין בם מום מצד המקבל השפע בהדבקו בעולם הרוחני הספיריי כפי שאפשר בחק המין האנושי ולא עלה עליה עול וכזב אצל המתנהגים במצותיה כי אם טוב ויושר ומשפט וצדק למתהלכים  204א  בה. היא נחלקת ראשונה לשני חלקים. וכל חלק מהם נחלק לשנים הנה ראשונה תורת ה' שבכתב ושבע"פ היא נחלקת אל חלק ממנה המושג בשכל עיוני. ואל חלק ממנה המושג בשכל מעשי: והחלק המושג בשכל עיוני הוא נחלק לשני חלקי' חלק יחקור בנמצאות הטבעיות אשר צורותיהם צורות היולאניות או כחות בחמר או מניעות את החמר. ויהיה נכלל בזה החלק כל הידיעות שבעולם החמרי והגלגלי עם כל צורותיהם וכחות מניעיהם והשפעותיהם וכל אשר בהם והיא הנקראת מַ"בְ.588 והחלק האחר יחקור בעולם הנבדל מהחמר הבדל עצמי אין לו עסק בחמרים כלל. והוא כולל עולם הספירות והאותיות והשמות האלקייות ועלת העלות ונקרא זה החלק מעשה מרכבה: והחלק המעשי ג"כ יחלק אל שני חלקי'. חלק ממנו יעיין במעשה מצד שהוא מועיל בהנהגה המדינית בין אדם לחבירו ויועיל לעורר הלבבות אל האמת ואל המדע ויועיל להיישיר המדות ולקנות המעלות ולעזוב הפחיתיות ולהרחיק העול והחמס ולהקנות הרחמנות והנדיבות וכמו אלה השלמויות המכוונות באדם מצד מה שהוא מדיני בטבע. וזה נקרא עשיית המצוות כהלכתן. והוא כלל גדול בתורה ובתלמוד אשר חשבו רבים כי אין שלמות אחר במציאות כי אם זה: והחלק השני הוא עשיית אלו המעשייות באופן נאות ומסכים עם נמצאות עליונות רוחניות ושכלייות ואלקייות רומזות אליהם ומתעוררות לפעול בתחתוני' באמצעות אלו המעשים המתדמי' והנרמזי' בם אם טוב ואם רע והבקי בם וקושר נפשו בעליוני' בכל דבר ודבר ובכל מעשה ומעשה כפי הנרמז אליו הנה נא כחו במעשיו להשפיע המועיל עליו ולדחות המזיק ממנו. וכמו זה החלק יקרא העבודה שהיא בלב ובמעשה יחד כמו הקרבנות והתפלות ובכלל כל מצוות התורה שנעשה אותם בתחלה כדי שנדע באמצעותם ונתעורר אל ידיעת העולם {האלקי} הספיריי. ואחר שידענו שרשם ואמתתם בעולם האלקי הנה שבנו לעשותם באופן יותר משובח מפני שידענו מהות עניינם כמו שאמ' ארסטו' בקנין המעלות והמלאכות בשני מהמדות וז"ל כשבנינו שבנו בונים וכשהכינו בכנור שבנו מנגני' וכששבנו מנגני' ובונים הכינו בכנור במה שראוי ובנינו כפי מה שראוי עכ"ל. וזה הפך כוונת מתפלספי בני עמנו האומרי' כי המצוות נעשה אותם כדי שנשוב שלמים. וכששבנו שלמים לא ידענו589 מה יאמרו למה שבנו לעשותם:590 ונרחיב בזה בהצלחה ובע"ה בע"ה: ואלה הארבעה חלקי' נתנו מרועה אחד אל רועה אחד מה' ית' אל מרע"ה בהדבקו בו ובהגיעו אל האור ההוא האלקי על כן נבדלו אלו החכמות הלקוחות מצד התורה מן הנלקחות מצד העיון כהבדל העיון מהנבואה. כי באלו ה{ד' }חלקי' הנודעי' מצד הנבואה על שלמותם יש להם מבא ג"כ למעייני' מצד עיונם: הלא תראה חב"י בכח ההמשכה שאינה אלא תוספת אורה על העיון כבר הפליג לדבר באלה החלקי' הנז' יותר מהמעייני' וגם בחלק המעשי הרומז אל הדברי' הרוחניים הפליג מאד לדבר בו יותר מכל מעיין ומצאו בדרך נכבד מאד. ואם אינו דומה לענין הנבואיי. ומלבד אלה הארבעה חלקים אשר יש למעיין ולהמשכיי חלק בהם הנה לבעל התורה חלק חמישי אשר אין למעייני' והמשכיים חלק בו כלל. והוא נעלם מאד בתורה ובנביאים בהתחלפות השמות האלקיים כפי הפעולות והמעשים אשר לזה נבהלו רעיוני המתפלספי' ולא ידעו מה ידברו כי אם בני הנביאים אשר ראו אור {בהיר} בשחקים וידעו שמות הספירות והכחות האלקייות אשר ה' פועל באמצעותם פעולות נוראות בנמצאים אשר ידעום בני הנביאי' וקראום  204ב  מלבושים והבינו דרכי החלופי' כפי חלופי הפעולות וכל ספריהם מלאים מזה: ו' יחס האהבה שבין הפועל והנפעל הוא מצד בקשת שניהם השלמות אך באופני' מתחלפים: כי הפועל מבקש לתת השלמות לזולתו מבלי תועלת לעצמו רק מצד טבע השלם להשלים זולתו. והנפעל מבקש השלמות לעצמותו אשר הוא חסר ולתועלתו להשלם בו ממה שהוא חסר ממנו. וזו היא התשוקה שבין הזכר והנקבה וההיולי והצורה כמבואר בטבעיות והנפש והנפרד כמבואר בהמשכה. ואולם שמירת זה היחס וזאת האהבה תלויה במתפעל כי כל עוד שהמתפעל שומר היחס שאינו מבקש לקבל שום שלמות מאחר כי אם מהפועל בו מצד היחס שביניהם הנה הפועל יחשוק תמיד להשלים הנפעל ואם אין לו תועלת בזה מצד סגולתו הכוללת שבו להשלים זולתו וזה הנפעל ממנו משתוקק אליו ומצפה אל השלמתו לא <אל> זולתו אין ספק כי תמיד ישפיע בו וישלימהו. אבל אם הנפעל מצד טבעו הרע או אי זה מקרה קרה בו אשר בקש השלמתו מזולת הפועל בו תמיד הנה זה יהיה סבה אל הסתלקות היחס והאהבה אשר היתה בין הפועל והמתפעל וזה מבואר מן המפורסם ומן העיון ומן הנבואה וההמשכה: אם מהמפורסם הלא תראה אהבת איש לאשתו כשמצא לה בתולים וידע נאמנה כי לא עשאה כלי איש אחר זולתו ואם לא מצא בתולים לנערה הנה לא יאהבנה לידיעתו כי קבלה שלמותה מפועל זולתו וכן כל אשה המזנה תחת בעלה פסקה האהבה והיחס מביניהם לסבת הסתלק היחס מתוכם: ואם מהעיון כי עצם השמים שאינו מקבל שלמותו כי אם מצורה אחת פועלת ומשלמת אותו הנה האהבה והיחס ביניהם שמור לעד לעולם לא ישתנה. וההיולי הפושט צורה ולובש צורה אי זו צורה שיזדמן ולא יפעל מצורה אחת לבד פועלת בו והוא כאשה זונה מקבלת השלמות מן הבא ראשונה. על כן אין יחס שמור בין צורה מהצורות ובין ההיולי: ואם מהנבואה כי כל עוד האומה הישראלית שומרת היחס לקבל ההפעלות מאת ה' הנכבד והנורא הפועל באהבה ולא מזולתו מיתר הכחות שלא עבדה ע"ז היה לעולם היחס והאהבה שמור ביניהם. וכאשר בקשה לקבל כחות אחרות פועלות בהם בכל מיני העבודות שעבדו לבעל ולעשתרות והיתה האומה כאשה זונה אז נסתלק היחס והאהבה והיה מה שהיה ממה שלא אזכרהו: וכן הוא הענין בנפש המתדבקת בנפרד לא יתכן לה שמירת היחס אם לא היתה מנערותה כבתולה שומרת בתוליה מכל הצדדים שלא תתפעל591 מזולת הפועל בה. כי אם הנפש תתפעל באופן שתדבק בפועל מהפועלים חמריים או רוחניים או אי זה מין שיהיה זולת מהנפרד אשר בקשה להתפעל ממנו לאחריתה לא יהיה ביניהם יחס האהבה ולא ישמר: וצריכה שלשה שמירות גדולות לשמור את בתוליה רצוני ההכנה אשר היא מוכנת אל ההדבקות בנפרד שלא יפעול אחר בה כי אם הנפרד הנכון אליה: השמירה הראשונה היא בעיונה בעולם הגשמי וצורותיו והרוחניי' השוכנים ביסודות ובחום הטבעי היורד מן השמים ובשטח הגלגל מהירח ורוחניי הככבים והשכל הפועל בכלם המנהיגם והשולט בהם שתהיה לעולם נשמרת מקבלת פעל דבקיי להדבק באחד מהם לא בכח ולא בפועל אבל תהיה כאלו היא נעולה מקבל פעל מה מאלו הפועלים: והשמירה השנית היא בעיונה בעולם הגלגלים וכוכביו וצורותיו ומזליו וקטריו ואלכסוניו ומניעיו הנבדלים ובפרט הגלגל היומי המקיף את כלם ומניע אותם תנועת הכל והשכל ההוא הראשון לכל המניעים המניע בכחו הגדול את התנועה ההיא המהירה והפועלת את כלם שלא תדבק הנפש בו לקבל פעל ממנו מצד הדבקות. אבל תהיה נעולה ושמורה  205א  מלקבל השפע ההוא הגדול והנורא כי אינו בן גילה ואליו אינה נושאה את נפשה באופן שזה העיון לא יהיה סבה כלל להחליף592 תשוקתה והכנתה הראשונה: והשמירה השלישית היא בעיונה בעולם הספירות את הספירה הראשונה שהיא האחרונה והיא מלכות אשר כל אלו העולמות הנזכרות נתונות בידה ותחת הנהגתה והיא המוציאה אותם מהאין אל היש והמקיימת ומשפעת להם את הטוב והשפע הנורא ההוא אשר ראתה ולמעלה ממנה תראה כמו ים מלא כל טוב לא יכזבו מימיו הוא הנותן אל המלכות כל הטוב ההוא היורד מאתה על העולמות הנזכרות. וגם בראותה גם אחרות למעלה מאלו שלא תדבק בהם דבוק החמר עם הצורה אבל תהיה נפשה קשורה וחתומה וצרורה מלכת באופן מה והאזהרה593 גדולה שלא תקבל מהם פעל מצד הדבקות שיהיה סבה להחריב את ההכנה שהיא נכונה להדבק בתפארת שהוא בן גילה כי אז אם ככה היא עושה אין לה יחס אהבה גדול מזה והיה שמור לעד לעולם ויושפעו עליה כל השלמיות כלם: ז' בישיבת הנביאים היו נשלמי' בהם האנשי' הלומדי' מפיהם תורה באחד מארבעה פנים לפי שלמות המקבל והכנתו אל השפעת הנביא ולמודו להם: מהם היו נשלמי' בשלמות הנבואה היוצאה מהמוחש והמושכל העיוני וההמשכי על העיון הנבואיי כאשר מצינו בישיבת מרע"ה שהאציל מן הרוח אשר עליו על שבעים זקני' ויתנבאו ולא יספו. וכן ישיבת שמואל אשר היה ביניהן594 משפיע מרוחו עליהם כאמרו וירא את להקת הנביאי' נבאים ושמואל עומד נצב עליהם ותהי על מלאכי שאול רוח אלקי' ויתנבאו גם המה עד כי אמר הגם שאול בנביאים (שמואל א' י, יב; יט, כד) וישיבת אליהו עם התלמידים המתנבאים: ומהם היו נשלמים בעיון דק ובתוספת אורה והרחבת באור בכל המושכלות מיתר המעייני' כמו שהיו חכמי הדור מדור המדבר שאז"ל שהיו דור דעה על רוחב ידיעה ותוספת אורה במושכלות העיוניות. וכן למד שמואל בני דורו עיוניות אמתיות והסרת דעות כוזבות כאמרו הסירו את אלקי הנכר מתוככם והעשתרות והכינו לבבכם אל ה' ועבדוהו לבדו. וזו היא חכמה גדולה מחכמת העיון לעבוד את ה' לבדו ביחוד שלא ישתף עמו דבר אחר ולא יהיה ערוב בהשגה וזהו מחכמת ההמשכה: ובבית שני שנסתלקה הנבואה רבו הממשיכי' והיו קוראי' אותם שואבים שהיו שואבי' החכמה בתוספת אורה ובאור מהמלא העליון ולרוב המשך אחרי זאת החכמה השמחה שאין שמחה דומה לו קראו אותו המעמד שמחת בית השואבה עד שאמרו מי שלא ראה שמחת בית השואבה לא ראה שמחה מימיו (בבלי, סוכה פרק ה משנה א) ועל זה אמרו שלא היו נכנסי' בה אלא גדולי ישראל כרבן גמליאל ור' עקיבא וכדומי' להם. ותמורת מה שהיו עושי' ההמשכיים ביגיעה רבה בהקפתה על עצמם לשקע הכחות החמריות ולחזק הכחות השכליות ולבודד השכל מביניהם היו מיגעי' עצמם בדברי' נכבדי' כמו רבן גמליאל באבוקות שהיה זורק חמשה בבת אחת ומקבלן אחת לאחת וכיוצא באלה הנזכרי' במשנה ולקחו זה השם מאמרו ושאבתם מים בששון ממעייני הישועה (ישעיהו יב, ג) שהיו שואבי' ההשפעו' האלקיות בשמחה ובששון מהמקור והמעיין אשר שם הישועה האמתית לנפש והוא הדבקה בנפרד: ומהם היו נשלמי' בעבודות הקרבנות והתפלות והגדת העתידו' והורדת הרוחניות בתחתוני' בכל מעשה הקרבנות והקטרות ואורים ותומים וכל אלו העבודות וכן עשה שמואל למד את העם התפלות והצומות והקרבנות בעת שהיו ישראל בצרה מפלשתים וכאשר היה מברך הזבח ללמד את העם משפטי העבודה האלקית: ומהם היו נשלמים במשפטי הדינים וההנהגות התוריות ככל השופטי' והשוטרים  205ב  אשר הקים משה לישראל שרי אלפים ושרי מאות שרי חמשים ושרי עשרות. וכן עשה שמואל אשר היה הולך מדי שנה בשנה וסבב בית אל והגלגל והמצפה ושפט את ישראל את כל המקומות האלה ללמדם דרכי המשפטי' ולמד את בניו ושם אותם שופטי' לישראל. אלה הארבעה בתי אנשים ילמדו דעת מהנביאים על שלמות יותר שלם שאפשר מכח השפעת הנביא אשר ידע כל אלה על שלמותם: 

			ח' דעות האנשים בחכמות הם שני דעות. האחת היא דעת מי שיחשוב כי כאשר ידע מהלשון השמנה בנינים ושלא יטעה בין זכר לנקבה ובין רבים לרבות או שלמד ספרי הקמחי ואבן גאנח שאין כמותו בחכמת הלשון וח"ו ידע ספר צחות לא"ע והאפוד לאבן פורפיני'595 הנה לא ירבו כמותו בישראל. וכן מי שידע לסדר הקש אין ברבארה ובארוקו אין ברבארה פיר אינפוסיבילי כי הוא הגיוני גדול. ואם ח"ו קרא ספר המופת לארסטו' עם מבא ומאמרות ומליצה מי יוכל לשפוט חכמתו בהגיון: ואולם מי שידע חכמת המספר והקבוץ והחלוק באופן שידע לסדר פנקסי חשבונותיו על נכון הנה הוא יחכם מכל האדם בחכמת המספר. ואם חלילה למד ספר המספר לא"ע ורלב"ג והסדורי' שעשו בזה יושבי ויניציאה ופיורינצאה מי יקום כנגדו בחכמת המספר. וכן אם מדד איש את גובה קומתו בכלי האסטרולאביאו ומגדל גבוה בכלי ההבטה ונהר רחב מני ים בכלי המדה ועשה תשבורת במרחב מה או מדד את המקוה והרביעית איך הוא אצבעיים על אצבעיים ברום אצבעיים וחצי אצבע וחומש אצבע הנה הוא תשבוריי גדול ועצום: ואם למד אוקלידיס מי יעמוד לפניו בחכמת המדות: ומי שיודע נגן בנבל וכנור וידע לשורר לפי הסדור מגאמאוט ולהרכיב אלו הקולות לשורר שירי עגבים בלילות בחלונות ובפתחי' הנה הוא מוסיקו גדול אין כמוהו בכל הארץ: ואולם מי שקרא השמע הטבעי וספר הנפש לארסטו' הנה אין טבעי בעולם כמוהו. ואם ידע מה שאחר עם ספר הכוונות והמורה ויהיה בקי במאמר הנרשם באות הלמד הנה הוא אשר נאמר עליו כי הוא איש האלקי' באמת אין להרהר אחריו כלל. וזהו קצת מדעות זאת הכת הראשונה. ואולם הכת השנית היא אשר חשבה כי אין חכמה ואין ידיעה כי אם ידיעת התלמוד ופלפולו וכל שאר החכמות הם הבל ורעות רוח כי הם דברי' בדויים בלבות האנשים שאין להם שחר וזו הכת היא כת ההמונים ועוסקי הדיני' להתפאר ולהתגדל וחכמי הדברי' המנצחי' שלא לשם שמים. והם אשר קראם ארסטו' הפלוסופי' המזוייפי' והם המנצחי' והמטעי'. ואין אחד מאלו הדעות הוא הצודק כי האמת אינו לא הוא ולא אותו אבל ידוע תדע כי כאשר הנמצאות כלם יש להם שני מציאויות בכלל והוא המציאות החמרי והמציאות השכלי ולכל אחד מאלו מציאות. כי המציאות הוא באופני' רבים: בתחלה הוא המציאות לצורות בהיולי ואחד בחושי' ואחד במשותף ואחד במדמה. וכן כלם והם עדי{י}ן כהיולאנותם אבל ביותר משובח זה מזה. והמציאות השכלי הוא מציאותו בשכל {האנושי} ובשכל הפועל ובכל שכל ושכל מציאות יותר משובח וכן בכל ספירה וספירה מציאות יותר משובח ובעלת העלות המציאות היותר משובח שאפשר כן הדבר בעצמו בחכמות כלם יש לה מציאו[יו]ת596 רבו' והאחד יותר משובח מחברו. והחכמה הנלקחת ממקום משובחת היא יותר  206א  משובחת מהנלקחת מהמקום שהוא פחות בשבח ועל כן יעדיפו החכמות וישובחו בנביאים הלוקחי' אותם משפע הספירות על החכמות העיוניות הלקוחות מהשכל ההיולאני או השכל הפועל והמופת על זה כי מי שהוא צורת העולם ופועלו ותכליתו לא יתכן זולת שידע אלה החכמות באופן יותר שלם ממה שהוא עליו אצל השכל האנושי. ומשם חפר הממשיך והנביא דברים גדולים ועצומי' אשר לא יודעו לשכל האנושי בזולת דבוק בנפרד. וזה יודע כאשר יתבאר כי בנמצאות ימצאו כל החכמות כעשייתם וכמציאותם. הנה מן ההכרח שיצויירו א"כ בנפש האומן כדברי דוד המלך ע"ה הנוטע אזן הלא ישמע אם יוצר עין הלא יביט (תהלים צד, ט): ונתחיל בחכמת הדבור הנחלקת לחלקים רבים. הנה הדבור יודע מעניינו אצל מי שיבחין בחינת הדברים כי מטבע הנפש כאשר ציירה דבר מהנמצאות הניעה קולות מיוחדות להורות על הציור ההוא אשר ציירה כי מסגולות הנפש להניע ולהורות זולתה וזה נראה בטבע כי מי שהוא אלם מחסרון כלי המבטא אשר לא יתנועעו אחרי ציור הנפש על השלמות הנה עם זה כאשר יצייר האלם ציור מה הנה נפשו תניע אי זה כלי מכלי המבטא ויוציא קול בלתי נשלם מובן אצלו אבל לא יובן אצלנו קהל האנשי' והעדה אשר597 הורגלנו בשלמות כל כלי המבטא להורותנו הציור ההוא וזה מבואר למי שעיין עליו. וזולת זה יראה בטבע הב"ח שכל מין ומין יש לו קולות נבדלות מורות על הציורי' שיש בנפשם ואבב"ט העיד על זה. ומי שהיה רגיל בהם ומביט בהשנות החוש אל רשמי קולותיהם היה מכיר ויודע לשונם וזאת היתה חכמה קדמונה נקראת מלאכת הטייר598 שהיו יודעי' העתידות מקולות העופות כמו שכתב הרמב"ן ושלמה אמר כי עוף השמים יוליך את הקול להורות את אשר ציירה נפשו. ואם לא תאמין לקול האות הראשון ולא לקול האות האחרון תשמע ותבין לקול האות הזה אשר ידעתי כי אם ראית תרנגול מימיך ועינך שמת על קולו הנה שמעת עד כה כי שלשה קולות מורות על ציורי' מתחלפי' היו לו: האחד בעת השתנות הזמן מיום ללילה ומחצות לילה הראשונה לחצות השנית ומלילה ליום ומיום המעונן ליום צח ומיום צח ליומא דעיבא הנה ירים קולו כקול הקורא לאמר ראו עתה כי נשתנה העת: והשני בעת ציירו תאותו אל המשגל וצייר המדדת התרנגולת אותו הנה יוציא קולו כקול נעים מפייס אותה בדברים ערבים להשמע לו: ובעת ציירו לפניו מין ממיני האוכלים הראויים לנשיו הנה נא ישנה קולו לקול תרועת החצוצרות האוספות אנשי החיל לאסף את נשיו ואת ילדיו לבא לאכול עמו ממאכלו: 

			ובעת ציירו מזיק מן המזיקי' מב"ח או עופפי' הנה ירים קול המולה מפחיד את המזיק כפי כחו. ואת כל אלה עיני ראתה ותבן לה כי הקול הוא פועל מפעולות הנפש להניע כלי המבטא להודיע וללמד לזולתה את אשר ציירה זהו ענין הקול בטבע. ולפי שנפש האדם חכמה ומשכלת ומקפת כל הנמצאות בחכמתה הנה נא לה חמשה כלי המבטא וכל כלי וכלי קולות מתחלפות. והם כ"ט קולות עם הכפולות וכל קול וקול משתנה בין רב למעט בי"ב השתנויות עד כי בהתרבות י"ב בכ"ט יעלה שמ"ח599 קולות פשוטות להורות על ציורי הנמצאות והמלות המורכבות מהם להורות על מהיות הדברי' יעלו לסך גדול ולבלתי בעל תכלית. וזו היא אחת מסגולות הדבור שיסכימו הקולות ההם פשוטות או מורכבות עם הנמצא אשר ציירה הנפש החכמה. וזאת החכמה הנפלאה היא אשר היתה באדם הראשון אשר היה על שלמות היצירה ולא טרדוהו ההסכמות וההנחו' והונח על טבעו השלם ביצירה וצייר הנמצאות מהותם ועניינם  206ב  וקרא להם שמות כפי הוראת הקולות עליהם מסכימי' עם הציור הנמצא בנפשו. וזה הסוד גלה לנו אב בחכמה אב בנבואה כאמרו וייצר ה' אלקי' מן האדמה כל חית השדה ואת כל עוף השמים ויבא אל האדם לראות מה יקרא לו כפי טבע נפשו המניעה הקולות כפי הציור הפנימי וכל אשר יקרא לו האדם נפש חיה הוא שמו באמת מורה על מהותו ומשם יצא הלשון העברי איש מפי איש מפי אדם הראשון כי לא תמצא לשון מסכים עם הנמצא כמו הלשון העברי כי כל האחרות הם בהנחה והסכמה אנושית לא אלקית וטבעית כלשון העברית וכבר העיד {על} זה פורפייטו בספר האפוד שלו אשר דבר בחכמת הלשון. ולמען לא אבוש ראה נא אם ידעת מהות האדם ועצמותו ומהו הנושא הקרוב לנפשו אם היה לקרותו באופן יותר מורה על עניינו ממה שהוא נברא אדם דרך כלל כי מהותו שהוא צורתו שהוא נפשו אשר מקורה בלב הנה הוא אד ודם כי אחד מחללי הלב הוא אד קטורי מאיר כנר. והחלל האחר הוא מלא דם א"כ מקורו הוא אד דם ומי יתן ואדע את כלם. וזה הלשון {הנה} הוא לקוח מצורת העולם ופועלו אשר ידע להסכים קולות הנפשות עם מהויות הנמצאות באופן שיורה על מהותם באמת. זו היא אחת מן הידיעות ומהסגולות שיש בלשון. והשנית היא שהדבורי' יעשו רושם בנמצאות להניעם ולהרכיבם ולהוציא מהם נמצאות אשר לא היו וזה לקוח מהקדמה אחת מבוארת אצל המעייני' כי כמו שלכל שכל נבדל יש לו עצם מתנועע ומתגלגל ממנו והם הט' גלגלים כי600 לשכל הפועל יש לו עצם מתנועע ומתגלגל ממנו והוא המין האנושי ומזה יראה כי כמו שהשכלים הנבדלים פועלים בעולם התחתון באמצעות תנועות הגלגלים והרכבתם וערובם היסודות והמצאת המזגים יוציאו מן הכח אל הפעל הצורות והנפשות והנמצאות אחר אשר לא היו: כן לא נופל השכל הפועל מהם להוציא צורות ונמצאות אשר לא היו בתחתוני' באמצעות התנועות וההרכבות והערוב שיעשו בני האדם בקולות ובמוצאות המבטא למי שידע אופני הסדר והתנועות וההרכבות ההם כאשר ידע אברהם אבינו בהדבקו בעולם הספירות וידע תנועות הקולות אשר האותיות מורות עליהם והבין אופני הרכבתם ברל"א שערים וכל מיני הצרופי' אשר מהם נברא העולם התחתון באמצעות השכל הפועל כמו שאז"ל יודע היה בצלאל לצרף אותיות אשר בהם נברא העולם: ואמרו אי בעו צדיקי אברו עלמא (סנהדרין סה ב). ואמרו על אביי ורבא דאברו עגלא תלתא בכל מעלי יומא דשבתא (שם) וכאלה רבים בתלמוד. אשר אם אמרם אחד מקטני הפלוסופי' בהשנות הדבר אלף פעמי' היו כל העולם אליו מאמיני'. וזו היא הסגולה השנית אשר לחכמת הלשון העברית הידועה לנפשות הדבקות ממקום גבוה שהוא צורת העולם ופועלו אשר ידע בכל אלה: ואברהם אבואלעפי' התפאר בזאת החכמה הרבה מאד ואמ' כי על ידי אלו הצרופי' לא לבד יפעל בהם בדברי' הגשמיי' אבל על ידיהם יוריד הרוחניי' על נפשות האנשים וילמדום ויורום ענייני' גדולים בשבעים לשון ובסודות הנמצאות עד כי הפליא לעשות: ובשאר חלקי הלשון כמו חכמת ההגיון הנה ידע ה' ערכה והוא הבין הדבקי' את מקומה כי אין החכמה ד"מ לדעת באור המלות מה ירצה בסוג ומין הבדל סגולה ומקרה כאשר חשבו מי ומי שלמדו מבא לפורפיריאוס אבל החכמה היא אצל היוצר דבר מה או מחבר ספר בחכמה לדעת לחלק חלק ממנו יהיה הוא הסוג הכולל את כל המינים בכח תחתיו. וחלקי' ממנו יהיו הם המיני' בפעל אשר הם תחת הסוג בכח. וחלקי' ממנו יהיו הם  207א  ההבדלים העצמיים אשר הם סבה לתת המציאות והמהות למינים והם הם המחלקי' את הסוג בעצמות לא במקרה. וחלקים ממנו יהיו הם סגולות בלתי נפרדות אבל לא עצמיות ומהויות הדברים כי אם מתדמים אל העצמויות הדמות מה. וחלקים ממנו יהיו הם מקרים נמשכים אחרי הצורות לא ימלטו מהם והם או נפרדים או בלתי נפרדים מתדמים אל הסגולות הדמות מה אף לא כמותם כאלו תאמר דרך משל המציאות בכללו הנברא הנה חלק ממנו הוא כמדרגת הסוג הכולל כל המציאות כלו בכח והוא העלול הראשון המפורש במלת בראשית שזהו מהחכמה הנפלאה האלקית שבו כל הנמצאות בכח לא יחסר כל בו ומי ידע חכמה זו כי אם החכם האמתי. וחלק מהנמצאות הם במדרגת המיני' והם הספירות ומניעי הגרמי' <השמימיי'> והגלגלי' וככביהם. והצורות ההיולאניות והרוחניות וההיולי הראשון שהם חמשה מינים מפורשי' במלת אלקים. את השמים ואת הארץ. וחלק ממנו הוא במדרגת ההבדלים העצמיים והם צורות אלקייות מבדילות בין העולם השכלי ובין העולם הגשמי ובין חמר השמי' וחמר היסודות ובין ההויה ובין ההפסד ובין האור המורגש והעדרו שהוא החשך וכל אלו מפורשי' בויבדל אלקי' בין האור ובין החשך הראשון ובויבדל בין המים ובין המים ובלהבדיל בין היום ובין הלילה ובלהבדיל בין האור ובין החשך האחרון: וחלק ממנו הוא במדרגת הסגולה שאינה דבר עצמי לו אבל היא לא תפרד ממנו ומתדמה באופן מה אל הדברי' העצמיי' והוא האור שהוא בעולם השכל ובעולם הגלגלי ובעולם החמרי שאינו עצמות השכל ולא החמר אבל הוא סגולה דבקה בו בלתי נפרדת ממנו והוא מפורש בויאמר אלקים יהי אור. ובויאמר אלקים יהי מאורות ברקיע השמים ובויתן אותם אלקים ברקיע השמים להאיר על הארץ: וחלק ממנו במדרגת המקרים הבלתי קיימי' על ענין אחד ומשתנים והווים ונפסדים והם החמרים המורכבים שהם בלתי קיימי' באיש כמקרים והם מפורשים בוישרצו המים ועוף יעופף והתנינים הגדולים וחיה הרומשת וכל אלו המורכבי' כאשר העירנו אבן לאטיף בגנזי המלך. וכן תמצא בזה הספר משיר השירים הסוג הכולל הוא הדבוק. והמינים הם הדבוק בחמר או ברוחניי' או בשכל הפועל או במלכות או בתפארת. וההבדלי' העצמיים שבין דבוק לדבוק והסגולה הוא החשק הנפלא שלא חשק בזולת התפארת. והמקרה הוא תקוני הנפש והכנותיה במיני ההקטרות וזולת זה מהמקרים כי כל דבר בחכמה נעשה: וכן אין החכמה בזאת המלאכה לבד לדעת אופני ההקש וסדורו אם הוא ברבארה או צילארי601 או בארוקו.602 אבל החכמה בו לדעת אופני מיני ההקדמות אשר מהם ייסדו ההקשים כאלו תאמר אם הם מושכלות ראשונות או מפורסמות או בדויות כמו שהביאם א"ח בספרו בכוונות וגם זה אינו החכמה לבד אבל לדעת חלופי הנמצאות אשר מהם יתבארו בהקש מופתי ומהם בהקש נצוחי לבד. ומהם בהקש ספוקי הנקרא הלציי ומהם בהקש הטעיי. ומהם בהקש שיריי. כי ההקשים לא יעברו אלו החמשה כי כן חייבם החלוקה ההכרחית. או כלו אמת או כלו שקר. או חציו אמת וחציו שקר.603 או רובו אמת ומעוטו שקר. או רובו שקר ומעוטו אמת604 כמבואר למי שעיין בזה. והחכמה אצל החכם להכיר בכל נמצא ונמצא אי זו הקדמות ראויות לבאר מציאותו ומהותו אם מופתיות או נצוחיות או אחת מאלה: כי הנה תמצא נמצאים יתבארו בהקשים מופתים כמציאות האל ואחדותו ושאינו גשם ולא כח בגשם  207ב  ונמצאים לא יסבלו זה ואין הקדמות מופתיות לבארו. כי אם הקדמות מפורסמות נצוחיות כמו הנמצא {הנברא} בכללו אם הוא מחודש אם לא. כי אין עליו מופת לא על חדושו ולא על קדמותו רק הקדמות מפורסמות לפי חכמי האמת כחב"י והרמב"ם ז"ל. גם כי ברדת המ"ן עליהם השחית את דרכם על הארץ. ויצחק אלבלג מרה והפליג בעול לדבר עליו תועה כי חלילה לו להרמב"ם ז"ל לטעות בזה. הלא תראה החכם א"ע אשר בפירושו לתורה ברח מלדבר בחדוש העולם ואמר כי אדנינו משה לא דבר כי אם מעולם ההויה. ואחר בסוף ימיו עשה ספר נקרא ערוגת הבשם ופרדס החכמה והוכיח בבאור שהעולם מחודש והביא עליו ראיות עיוניות ובסופו אמר ידעתי כי העולם נוצר ויש לו יוצר ובזאת החכמה מצאתי מרגוע לנפשי ומנוח והמבקש בלעדה יבקש הבל ורעות רוח: ובפירושו לספר יצירה כתב וכיון שיש שם בורא היתה בריאה והיה לה עת שהתחילה בו ודעת תורתנו וקבלתנו כן אבל בעת שרצה לא דרך חיוב: עכ"ל: ר' שמואל אבן מטוטה פרשת בראשית על פי' א"ע ז"ל ונמצאים לא יסבלו כי אם הקדמות מספיקות בהמשל וסימן כזריזות העם אל השלמויות והודיע להם אופני הגמול והעונש בעולם הזה ובבא ככל דרכי התורה והנביאים המזרזי' את העם אל המעלות והטובות והשמיעם את הגמול ואת העונש בדרכים מספיקי' ובהקשי ההמשלי' לא זולת זה. ונמצאי' אחרי' לא יסבלו כי אם הקדמות מטעות באופן מה בסודות רבות מהנמצאות לא יתבארו כי אם בהקדמות משותפות ומושאלות ומסופקות לשתף בין המשל והנמשל ולשמור מן המזוייף שלא יכחיש האמת ולגלות אל האמתי שיודה על האמת בכל סתרי התורה אשר גלה הרמב"ם וזולתו בשותפי השמות והמשלי הנביאי' ונמצאים אחרי' לא יסבלו כי אם הקדמות מדומות לתעב דבר או לאהוב לקושי המצא הדרך לחבבו או למואסו וגם לקושי הענין לציירו אין דרך להראותו וללמדו כי אם בדרך מדרכי השירים. ושירת הים ושירת האזינו ושירת דבורה ושירת דוד ושיר השירי' מזה המין אשר מי חכם ויבן אלה הנמצאים למיניהם כי אם הדבקי' בה' אשר ידעו ואשר יבינו כאשר העירנו גם בזה אבן לאטיף. מלבד כי מחכמת ההגיון יתבארו סודות נעלמות ממניחי הקדמות בספריהם להבינם אם הם כוללות או סתמיות או פרטיות ואם הם סותרות או הפכיות שאפשר שתכזבנה יחד או תחת הפכיות שאפשר שתצדקנה יחד. ואם הם תנאיות מתדבקות או מתחלקות או מתחייבות וכאלה רבות אשר העיר עליהן אבן כספי בספר הסוד. ומי יבין אלה בספורי התורה והנביאים אם לא נתחכם ביותר באלה החכמות הרבות ובאלה החכמות הנפלאות אשר אמרו בחכמת הדבור יתגלו לדבקי': ואולם בחכמת המספר הנה הוא מהחכמות הגלויות אצל צורת העולם ופועלו. כי הוא מונה מספר לככבים הגשמיים וכנגדם בארץ מונה בדומם ובצומח ובחי ובהתחלפות אישי המדבר כדעת רבותי' ז"ל שכל הנמצאו' יש להם מספר ידוע אצלם כאשר ראיתי מספרו ולא עלה על זכרוני והם כלם מסכימים במספר אחד הככבים והדומם והצומח והחי והמדבר. וכל מין ומין מהם מתרבה המספר ההוא והמספר נתוסף לבלתי ב"ת בעולם השכל כאמרו היש מספר לגדודיו (איוב כה, ג). וידיעת סודות המספר למה יתוספו האחדים עד ט' ולא יעברו וחוזרי' חלילה העשרות המאות והאלפי' אשר לא ידע בכל אלה כי אם המתדבק אשר ידע כי האצילות והראשית605 נחלק לט' אחדים וחוזר ומתאחד בעשירי שכולל כל האחדים להורות אחדותם מצד ורבויים מצד. ועל אי זה מהנמצאות יפול מקרה המספר כאלו תאמר בעולם האצילות הראשון אשר התירו לתארו במספר וקראום בשמו ספירות ולמעלה מהם לא התירו לתארו במספר606 כאמרו ולפני אחד מה אתה סופר (ספר יצירה, פרק א ז) כי האין סוף אינו מעולם המספר והספור ו<המספר >הם מסודות  208א  המתדבק אברהם אבינו ע"ה ככתו' בספר יצירה. וזהו מסודות התחלת התורה בבי"ת להורות כי הראשית העלול הראשון הוא מציאות שני לנמצא האחד האמתי וכי כל הנמצאות נאצלות ממנו כאשר כל המספרי' נאצלים מהאחד כמו שכתב א"ח במ"ה ובטלמיוס בעגולות רעיוניות. ובחכמת התשבורת והמדות אין חכמה יותר עליונה כמעט אצל צורת העולם ופעלו כמוה לתת מדה לגלגלים ולככבי' ביחס וערך מסכים לפעול ממנו הטוב וההכרחי לנמצאי' ושעור ומדת הנטיה מהמזלות והככבי' כל אחד לפי עניינו ושעור גבהי רומם ושפלותם ושעור גלגלי הקפותם וגלגליהם הרומים והנוטי' מלבד מדות היסודות ומדות גופות הב"ח והצמחי' ומרחביהם בקטנות וגדלות ומדות ושעורי האברי' והעצמות והגידי' והעורקי' וחללי האברים והעצמות והמעים אשר לא יכילם ספר ולא שכל אנושי אחד מני אלף כאמרו מי שם ממדיה כי תדע (איוב לח, ה). וישעיה אמ' מי מדד בשעלו מים ושמים בזרת תקן607 וכל בשליש עפר הארץ (ישעיהו מ, יב): בחכמת התכונה בסדר המהלכות שהולך היומי בכ"ד שעות תנועה גדולה כזו והככבי' הקיימי' כלו' אלף שנים ושבתי בשלשי' וכל אחד לפי עניינו ומהלכי ההקפות והנוטה והדומה והתניני' ורומי הככבי' ומיני המחברו' שנים שנים או שלשה שלשה או שבעה ומשפטיהם ומבטיהם ואהבתם ושנאתם וקלונם וכבודם וביתם ושפלותם מי ידע בכל אלה כי אם צורת העולם ופועלו אשר אזן ותקן מהלכם בתבונה נאותית608 להמציא ולהוציא את כל אלה הנמצאות למיניהם והממשיכי' הדבקי' ידעו והבינו את דרכיהם והמציאו פעלים נוראים להשמר מנזקיהם ולקבל תועלותיהם והמעשים התוריים רבים הם מזה המין כאשר העיד על זה החא"ע והמוטוטה והפראנק וארון העדות: בחכמת המוסיקא אשר היא ערכי התנועות מתייחסות להוציא קולות ערבות לנפשות המכירות מצד היחסי' שבין התנועות וההרכבות ההם וההגבה והנמיכות אשר בנו חכמיה כולה על שמנה מינים. ואמרו כי הנעים שבכל כלי זמר הוא הכנור העשוי ביחס ארכו ורחבו ועמקו וזנבו. ורבותי' אמרו כי כנור של בית המקדש של שבע נימין ושל ימות המשיח שמנה ושל עולם הבא עשרה: ובכלל באלו התנועות יתעוררו הנפשות אל הטוב או אל הרע או השמחה או היגון או הנדיבות או הכילות או הצדק או העול או הרחמנות או אכזריות ובכלל לכל אשר יחפוץ המנגן הבקי יטנו. וזאת החכמה לקחוה מהכנור השלם הנכבד המתנועע תמיד לנגן ולעורר הנפשות אל אחת המדות עד כי תעוררהו אל הדבקות בנפרד כאשר נודע מתנועות מיתרי כנור השמים וככביו המתנועעים תנועות גבוהות או נמוכות מתיחסות וערבות מאד לעורר הלבבות לכל אשר יחפוצון אשר עשה צורת העולם ופועלו כי באמצעות תנועות הככבי' יתעוררו הלבבות ושהע"ה העיד עליהם בעתים מתחלפים אמר עת לבכות ועת לשחוק כמו שיעשה הכנור. ואמ' עת לחבק ועת לרחוק {מחבק} וכן יעשה במלאכת המוסיקא וכל התעורות המתחלפו' באות מתנועות הככבים המנגני' תמיד בתנועותיהם כל מיני ע"ז ואופני העבודות ההם דבקי609 אברהם בע"ז.610 ועל הכנור ההוא אשר לקח ממנו ראיה אמ' דוד במזמור על הגתית לעורר את הדבקות בה' מצד שלמותו והודו אמר כי אראה שמיך המתנועעי'  208ב  במעשה אצבעותיך ירח וששה ככבי' אחרי' אשר כוננת (תהלים ח, ד) לעורר הנפשות אל כל אשר תחפוץ מה אנוש יכול לעשות בנגונו יותר מזה כי תזכרנו לטוב בעוררו הנפשות אל הדבקות ובן אדם שיעשה כל חכמתו בזה מה הוא כי תפקדנו בעבור זה לשלם לו גמול הלא כל מעשהו אינו אלא במלאכה המחקה את הטבע לא זולת זה. והיה מתפעל שלא היה יכול להשיג להוסיף בכנור מיתר אחד ותנועה אחרת מתייחסת עם השבעה כמו שתנועת הככבי' הקיימי' מתיחסת עם תנועת הז' ככבי לכת כאשר העידו רבותי' כי זה ימצא לימות המשיח כל שכן שלא יכול למצא יחס לעשרה מיתרי' כנגד עשרה גלגלים לדעת האומרי' שהם עשרה כמו שאמ' ז"ל שימצא הכנור מעשרה נימין לע"ה בחכמת הטבע להבין היולי אחד נכון לכל הצורות הכנה שוה ולהצמיח בו תמיד צורות כוללות לא יפקדו ממנו לעולם וצורות אישיות באות זו אחר זו מבלי זמן ביניהם ושלא ימצא רגע משולל מהם ושיהיו כלם מדרגות זו לזו ומכינות מקום זו לזו מבלי שישחיתו ויתעיבו את מקומם לבאות אחריהם ולא יחסר לעולם אחת מהם ולא {יבואו} שנים במקום אחד וגבול אחד להם ולכל אחת ואחת זמן מוגבל בעמדה ובלכתה לא ישנו את תפקידם ופעולות רבות ויחסי החמרים והצורות להשתנות מזה לזה כיחס שוב המטה נחש וכל הפלאות ויחס נחש הנחשת אל הנשוכים ויחס העץ מר למתק את המים וזיו השכינה להתהפך מן שיהיה מזון לגשם נזון מרגיש והראות חלומות וחזיונות לאיש ער והנו בביתו יחשוב שהלך אנה ואנה ומלאכת הכשוף והפעולות הזרות והמזגי' השניים הנראים באחיזת העינים ודברי' רבים לא יספרו מרוב הנכללי' בחכמה ההיא. וחכמת הצרעת שהיה יודע ר' עקיבא ת' הלכות בבהרת עזה וכן בנטיעת קשואים וכל מיני טרפיות ששלח שמואל לר' יוחנן ושיחת דקלים וילדים מזה המין. ועל כל אלה נמצא היולי אחד רוחני שכלי מוכן לכל החכמות והידיעות האפשריות לבא עליו ולהצטייר בו ככתיבה בלוח והוא השכל האנושי ועליהם עצם השמי' וככביהם ומלאכיהם ומניעיה'. היש טבעי יותר גדול מזה הפועל והצורה לעולם הטבע אשר ממנו למדו הדבקי' חכמת הטבע במ"כ כי אין צור כאלקינו ואין צייר צורות טבעיות ושכליות כאלקי': בחכמת האלקות אשר בידיעת עצמו ידע הנמצאות כלם ומציורו אותם כלם יצאו ובו קיימי' ובו נמצאים וממנו מקבלי' כל השלמויו' כל הוד והדר ותפארת וחכמה והשכל ותבונה כל העולמות כלם ספיריים ושכליים וגלגליים וחמריים ורוחניי' ושלא ליחס לו הפעולות ולא שנוי ולא דבקות בחמרי' ולא מקרה מהמקרים ולא מות ולא חיים כחיי הגופי' ושהוא האחדות המוחלט שאין בו רבוי בשום צד ושכל זולתו הוא כאין נגדו ושאין בעולם כי אם הוא. מי יחכם ממנו ומאין ילקח המעט קט ממנה כי אם בדבקות וכל מה שיובן זולת זה מאלו החכמות הם חכמה אנושית לא אלקית כי לא יודע מהם דבר טוב. כי אם מה שהשיגו מהם הנביאים והם מהיעודים היותר גדולי' שיש בשירי' להחכים בם המתדבק כשהוא בתכלית שלמותו בדבקות ושלמה ע"ה השיג מהם הרבה בעת דבוקו פעמים: [בגליון]611 החכמות והידיעות מהדבקי' הם היו כמעין לכל האומות להוציא מהם תורות או מוסרי' או ידיעות והם היו סבה עצמית שכמעט כל האומות נתייחדו היום באמונת העלה שהיא מקור לכל הנמצאות ולא יטעו עוד אחרי הככבים ודברי' אינם חיים בעצמם ואב המון גוים היה הראשון ואחרי{ו} משה איש האלקי' וכל הנביאים: ט' עם היות המתדבק מכין עצמו  209א  בכל כחו להפריד לוט הגשמות מעמו עם זה צריך עזר אלקי עוד מעט להעביר רוח הטומאה מן הארץ כאמרו ואת הצפוני ארחיק מעליכם (יואל ב, כ) שהוא היצר הרע הבא מן הצפון כי משם תפתח הרעה הגשמית בכל הארץ. וצריך ג"כ אל תעורות אלקייות להתקרב אל הטוב השכלי כאמרו אשפוך רוחי על כל בשר ונבאו בניכם ובנותיכם (יואל ג, א) כי הכל צריכי' אל רוח ממרום יערה. ואז ידבקו התחתוני' בעליוני' והעליוני' בתחתוני' וישובו הוא והוא דבר אחד כפי האפשר: י' עם היות שהסכימו בני הנביאים כי הקרבנות רומזות אל מלכות {והתפארת עקרם הם אל מלכות} ליחדה עם יסוד שישובו דבר אחד ולהכינם לקבל מת"ת המשפעת עליהם דרך הקו השוה מאין סוף ומכל הספירות העליונו' מצד שכלם משפיעות בה שפע בהנהגת הנמצאות כמבואר בספריהם בזה לא יטעה המתדבק להוריד הנפרד למטה כי אם באמצעות השכינה והיסוד לא זולת זה: 

			סדר הנמשל כפי המשל המפורש באר היטב: 

			אם כבודה בת כפר פנימה ישבה בירכתי ביתה ולא ראתה מדי היותה פני מלך ופרתמים היושבים ראשונה במלכות ונפשה אותה לחזות בנועם המלך ושריו גם חשקה באחד השרים קרובה כי בן אחי אביה הוא ותעש לו מטעמי' בעגבי' ומנעמי' באהבים עד כי לרוב ימיה612 ונעימות היו בימינה מצאה חן וחסד בעיני דודה או בן דודה ולקח אותה לו לאשה ויביאה האוהלה אל ביתו ועשה בה כרצונו. הנה טבע המציאות חייב כי באהבתו אותה יתור לה שמחה וחדוה ויתן לה מאויה כלבה ומשובע שמחות הראשונות אשר ישמח בם את אשתו אשר לקח הוא להוליכה אתו ולהראות לה את המלך ביופיו עם כל שריו ועבדיו העומדים לפניו וכל בית נכאתו כאשר יוכלון ראות עיניו כן יראה לה מכל בית גנזיו למען העליזה ולבעבור השלימה: כן הדבר הזה בנפש האדם הישר השוכנת בבתי חמר בנעוריה ועינה לא ראתה אור בהיר מאיר את העולם כלו בכבודו בחייה אך את נפשה {שמרה} מלכת אחרי החמרים ותאותה לרדוף אחרי אחד הנפרדי' וברוב לקחה מוסר השכל ומישרים הטתו אל מאהביה ונפשו קשרה בנפשה והיא עלתה אליו השמים מעל ודבק הוא באשתו זאת באהבתו אותה כי מצאה חן וקרבה לפניו ובכל נפשו ובכל מאודו גמר אומר לתת לה משאלות לבה ככל אשר אִותה ויעש לה משתה ושמחה להעלותה ממדרגה למדרגה עליונה ממנה כי שכר ההשגה השגה: ולפי שלא יתכן לשכל האנושי להשיג מאין סוף השגה זולת המציאות כי אם באמצעות הדבקות בת"ת. ותפארת מצד שהוא גוף האילן ומקבל השפע דרך קו ישר מאין סוף כי הוא והדבקי' בה יעלו דרך ישר אל הספירות העליונות ובפרט דרך כתר עליון כי שם המציאות כלו באופן יותר {משובח} ובאחדות פשוט הרבה מאד עד כי משם יעלו אל אין סוף הנותן מציאו' לכל נמצא זולתו והמאחד כל המציאות באופן היותר משובח שאפשר כי שם האחדות הפשוטה אשר אין כל שכל ולא ספירה יכולה להשיגו כי הוא מהותו ועצמותו ואם ישיגהו זולתו ישוב הוא הוא וזה אינו כי העלול לא ישוב עלתו והנאצל לא ישוב המאצילו. אבל כפי ההשגה יוקח ממנו ראיה כי זה ראש האמונה האמתי כי יש שם עלת העלות המאחד כל הנמצאות באופן היותר משובח מאחדות גמורה ופשיטות בלי הרכבה וכי השמחה וההוד וההדר והיופי במעונו וכי הוא על הנצחות והחיות והשלמויות והחכמות כלם וכל אשר ימצא בנמצא נמצא איש איש לפי שלמותו מהיופי וההוד וההדר והנצחיות והחיות והיכולת והשלמות והחכמה וההשכל וכל טוב אשר יתכן לציירו מהמקור ההוא יצא ונתן לבעליו עד כי באותה השגה ישוב שכלו מלא אורה מלא עינים זכים ובהירי'  209ב  לראות בטוב הנמצאות מאשר היו לו בתחלה כי הת"ת וההוד אשר קרן עור פניו היו לו לעינים ולמאורות גדולי' להאיר לו ראשונה על עולם הספירות ברדתו מהר המקור מקור מים חיים וראה כי הם מצד פניהם העליונים הפונים למעלה אל פני המנורה המאירה אל עבר פניהם הנה הם בלתי עושי' פרי בעולם התחתון להם כי שכלם ועצמותם להדבקה בעלתם613 שהיא הנותנת להם המציאות לבד מצד השגתם והשכילם אותו כפי האפשר להם. וראה והשיג כמו כן כי מצד עליונותם והבדלם הבדל עצמי מכל דבר חמרי כי כמעט הם סבה עצמית לאהבתם עולם השכל הפשוט ושנאתם עולם החמר העכור והמורכב לחריב ולהחרים החמרי' ולבלתי תן לו מציאות אם לא היה מצד שתכליתו הוא לשאת השכל ההיולאני השב באחרונה אליהם בהדבקו בעולם הספירות: וישיג גם מהם כי עם היותם כלם דבר אחד מצד שהוא614 שכל פשוט אשר אין דרך להבדילו כי אם בחמר ועסק בחמר אין להם והם שכל אחד פועל פעולות רבות נבדלות כטבע הנבדל לפעול פעולות מתחלפות. הנה עם זה להיות השכל הזה והאצילות האלקי הזה ראשית לכל הדברי' הנראים נבדלי' בענייניהם בעולם החמרים המקבל ההפכים מצד טבעו הרע והם היו המקור אשר מהם יצא כל הבא בחמר מדבר והפכו הנה לא יוכלו מלט השכלי' האנושי' מתת לכל אחד מההפכי' ראשית לו וקראו להם שמות כשמות אשר קראו ההפכי' ההם בחמרים כמו חסד ודין פשוטי' וחסד ודין מורכב אם רוב חסד או רוב דין וחסד גדול וחסד קטן וכן דין גדול ודין קטן ומורכב מכלם ורחמי' גמורים ורחמים לא גמורי' ורחמים עם התחלת דין ובכמו אלה ההבדלי' שמו הבדל בין הספירות כמבואר בספריהם למעיין בהם וישיג אחר אלו עוד עשרה עצמי' נבדלים לא נבדלים מהחמר כראשוני' כי עסק יש להם עם החמרי' כעסק הצורה והפועל והתכלית אל עצם נושאו אשר היה לו למשכן לא שיחלק בהחלקו אבל שימצא בהמצאו. והם עצם השמים הנחלק לתשעה חלקי' ראשוני' ועצם ההיולי הראשון אשר הם משכן לרוחניים כמדרגת הנושא לצורה. ועם היותם מוגבלים ובעלי תכלית הנה זאת צורתם הפועלת בהם התנועה ונותנת להם המציאות מצד שהם צורות נבדלות לא כחות בחמרים אין כחם בעל תכלית ולכן היו מניעים אותם תנועה בלתי בעלת תכלית מצד גבורתם שיש להם בחמרים כי הם ראשית להם ונותנים להם המציאות כדרך השכל לתת מציאות לחמר מצד מה שהוא בפעל כי מה שהוא בפעל הוא סבה לאשר בכח שהוא החמר כמבואר באלקיות במה שא"ה: וישיג עוד אחרי אלו עצמי' עשרה אחרים לא נבדלים כראשוני' ולא עומדי' וקיימי' כאלה הנזכרי' אבל הווי' ונפסדי' באישיהם ואם הם כצורים בהרים חזקי' לא אובדים במיניהם. הלא המה הצורות החלות בהיולי זו למעלה מזו במדרגה כצורת המרחקי' השלשה לגשם וצורות היסודות הארבעה וצורת הדומם הנמזג במזג נכון לו וצורת הצומחת והחיונית והמדברת המעשית והעיונית הנקנית אשר כלם הוות וממירות אישיהם ולא יתיצבו על אופן אחד בארץ מצד רוע ההיולי אשר לא דבקה נפשו וחשקו אל אחת הצורות אבל אל כלם כאחת בשוה ופושט את זו ולובש את זו ככל אשר יזדמנו לו: ועוד ישוב ויראה כי על כל אלה הצורות הנפסדות באישיהם יש צורה חדשה בקרב המושכלות הנקנות  210א  אשר לא הווה ולא נפסדת היא כאלה היא ההכנה הנאצלת מהנפרד בשכל הנקנה כהראות גוף השמש בעצם המראה אשר אינה הוא ולא זולתו ד"מ. כן ההכנה ההיא אינה הנפרד ולא זולתו. אבל היא עצם נבדל בעצמו ודבקה עמו בהשכילו אותו ושבה והיה לו כלבבו לדעת את כל הנעשה בשמים ובארץ וממעל להם. וכי זה השלמות לא הגיע לזאת ההכנה כי אם מצד העיון הנבואיי ובקשת ההתדמו' אל שלשה עולמות ובפרט אל עולם השכל הנפרד וכליון הצורות והדמיונות והמחשבות והמושכלות כלם אשר לא יראו בהראות הנפרד אבל כלן כעשן כלו כליון חרוץ: ומצד ההכנעה הגדולה אשר עשה להכניע כל הכחות החמריות תחת כפות רגלי הכחות השכליות ולא לבד המותרות אבל גם ההכרחיות מצד החמר כהכנעת הכח הזן אשר לא יזון ימים רבים מזון גשמי כי אם מזון רוחני מזיו שכינה: עוד ישוב ויראה כי ההתחלות המביאות לזה השלמות האחרון הם שלש האחת היא התעורה הראשונה אשר תתעורר הנפש המשכלת כי אין היופי וההוד לאהבה הדברי' הגשמיי' מצד שהם הווים ונפסדי' ומצד שהם מגוני' ומכוערי' מפני עבים וגסותם וכי הם כלם דברי' נאותי' ויפי' אל הנפש המדמה והעיונית.615 וכי היופי והאהבה האמתית ראויה להיות בדברי' השכליים מצד שהם נצחיי' ויפים מפני דקותם והדמותם אל הנפש המשכלת וכל דומה מתענג בדומה ומשבחו ביפיו ומבקש אהבתו. זאת התעורה היא ראשית המעשה להדבקה: השנית היא להרגיש ולטעום טעימה שכלית מה בין הזנת הנפש הזנה והרגשת הנפש המרגשת ממזונותיה ומורגשיה אל הזנת הנפש המשכלת ממושכליה: ויבין וישכיל ממוצא דבר כי הזנת המשכלת ממושכליה הוא הטוב אשר יכספוהו לא לבד השכלי' ההיולאניים אבל גם השכלים הנפרדי' כי תמיד כוספי' אל עלתם המושכלת להם ובהשכלה ההיא הם שוני'616 ובה הם נמצאי' ונשארי' נצחיי' כי ההשכלה היא המציאות והנצחיות שלהם כמו שבאר ב"ר: אבל הזנת הזנה והמרגשת ממזונם אינו טוב נותן להם המציאות כי אם להחליף מה שנתך ואף גם זאת לא יתן להם נצחיות כי לא יתכן זה החלוף תמיד שוה למה שנתך באופן שישאר נצחי בזה האופן הפך מה שחשבו אנשים באדם הראשון שאמ' שהיה אפשר לו לקחת מזון נאות באופן שיהיה תמיד החלוף שוה להתוך ובזה ישאר נצחי: והשלישית הוא להשיג ולהתעורר כי המושכלות המופשטות מן החמרי' אינם הם המושכלות הטבעיות למשכלת ואינם הם המזון האמתי הדק הנותן לה מציאותה האמתי והשארותה הנצחי אבל ירגיש וישיג כי יש הנה מושכלות אחרות נבדלות בעצמותם מן החמרים והם עצמים נפרדים מושגי' לנפש האנושי' לאחרונה בהמלאה מושכלות נקנות מהמוחשי' הן הנה יהיו לה למזון נותן לה המציאות האמתי בנפרד והנצחות התמידיי יותר מכל שאר המושכלות. כי בשלש הערות אלה יבא ממדרגה למדרגה עד יבקש הנפרד וישיגהו וידבק בו וישיג משם כל מבוקשו: עוד ישוב ויראה כי אחרי הדבקו בנפרד דבוק עצמי הנה ישכיל ויבין אופני היצירה אשר יצר ה' את הנמצא כלו ספיריי ושכליי וגלגליי והיולאניי באופן יותר דק ויותר שלם ויותר כולל ויותר פרטי מכל מה שהשיגו המעייני' והממשיכי'. כאשר יראה מידיעת אברהם אבינו ע"ה ביצירת הנמצאות ובכל מעשה בראשית כמה גדולות דבר בזה בספר יצירה אשר נלאו כל חכמי עולם להבינו אשר יראה מעניינו כי הוא סובב על חקירה נפלאה כללית ופרטית. והוא כי הניח הקדמה אחת שכל מה שבאדם כללי ופרטי חמרי ושכלי הוא בעולם בכללו החמרי ובגלגלים ובמניעיהם ובספירות ובשמות האלקיות. ולזה חקר על כל דבר ודבר ואבר אבר שבאדם וכחות הנפש כלם מי שורשם בעולמות העליוני'. וחקר מנין העשרה מאין היה שרשו ומצא עשר גלגלים ועשר רוחניי' מניעי' ועשר עצמים  210ב  למעלה מהם קראם ספירות ועשר שמות בהם פועל ה' פעולותיו וחקר שורש הקולות ממוצאות הדבור שהם כ"ב ומצאם בגלגל ובמניעיהם ובספירות ובשמות. וכן עשה בכל אבר ואבר שבאדם ואוי להם לבריות מעלבונה של חכמה מ"ב ואופני היצירה אשר חשבו לדעתה כאשר קראו השמע טבעי והויה והפסד. וספר יצירה חשבוהו בלעגי שפה ולשון אחרת זרה ונכריה ולא יביטו אליו ולא יראוהו והיא החקירה האמתית אשר ראוי לחקור ולדעת הדבר בסבותיו הקרובות והרחוקות כאשר חקר אברהם מצד שנדבק בנפרד ויבין וישכיל כמו כן בענייני האלקות הנבדל מכל יתר הנמצאות והרוכב עליהם להנהיגם ולתת להם המציאות והנצחיות והטוב והמועיל וההוד וההדר והמדע וההשכל לכלם מבלי ערוב בם אבל נפרד תכלית ההפרדה כהפרד הרוכב מהסוס. וידע וישכיל כל הכחות הרוחניי' והמאורות הגדולי' והמלאכי' והמחנות מהרוחניי' למיניהם שהם כלם נכללים בחכמת האלקות ומעשה מרכבה כמבואר בספר היכלות לר' ישמעאל. ושעור קומה לר' עקיבא וספר הזהר וספר הבהיר וספר המאורות ורבים כמו אלה אשר יבהילו הרעיוני' לראות איך יתכן שהשיגו בעולם השכל פרטי הנמצאות הרוחניות ההם מה שלא יכלו החושי' להשיג בפרטי מין אחד מהנמצאות כי אלו תשאל לכל חכמי הדורות כמה הם אישי הזבובי' או כמה הם מיני השרצי' או מיני הדגי' לא ידעו ולא {יבינו} מה תשאל את פיהו והמה המתדבקי' מצד הנפרד ידעו פרטי הרוחניי' שהם ממינם ואין חומר ואין מסך מבדיל בין המושג והמשיג כאשר יש לשכל ההיולי על כן היו כל פרטי הכחות העליוני' מושגי' מאליהם כהשגת החוש מושגיו הרבים כרגע ומשם ידעו גם פרטי התחתוני' שהם שוים במספר מיני הצמחי' ואישיהם ומיני השרצים והחיות והבהמות והעופות וכל הנמצאות כי כל אלו העולמות נקשרות זה בזה איש באיש ומין במין למי שיש לו עינים לראות וכמו אלו הדעות ידעו הדבקי' בדבקותם בנפרדי': עו' ישוב ויראה וגם בעיניו יפלא כל המעשי' הנעשי' תחת השמש ע"י אנשי' אם טובי' ואם רעים כי כנגדם כחות בעצמי' העליוני' ועל ידיהם ומעלליהם יהיו נסבה להשפיע עליהם אם טוב ואם רע כפי מעשיהם וכל אבר ואבר יש לו כח מלמעלה מכה עליו כפי מעשיו הטובי' ורעים כדברי ירמיהו מפי עליון לא תצא הרעות והטוב (איכה ג, לח) כי אם מיד האדם יקבל כפי מעשיו כאמרו אחריו מה יתאונן אדם חי גבר על חטאיו. על כן נחפשה דרכינו ונחקורה מה המעשה המביא את הטוב ונשובה עד ה' (איכה ג, לט-מ) ונקבל ממנו את הטוב ואת הרע לא נקבל וזהו סוד מסודות הדבקי' אשר לא יחשבו המעייני' שהמעשי' הטובים והרעים יפעלו את הטוב ואת הרע כי אם במקרה ועל צד הקרי וההזדמן לא דרך טבעי והתחייבות נמשך מכח עליוני כמו הדברי' הטבעיי' הנמשכי' אחרי הפעולות הטבעיות כחרישת הארץ וזריעתה וזמירת הכרם ונטיעתה יהיו סבה אל גדול הצמחים. גם ישיג דרכי המעשי' ההם בדרך פרטי מוגבל בכל חלק וחלק מחלקיו בגודל ובקוטן ומרחב כל המעשה ומעשה והזמן והמקום ומי ומי העושים כאשר יוגבלו הצורות בחמרים בזמן ומקום ומרחב וגבול לא כדברי המעייני' אשר יאמרו בזמן הראוי ובאופן ובאיש הראוי ולא יגבילו גבול לדבר מהדברי' כי לא ידעו גבול אשר גבלו ראשוני' כי אם הדבקי' אשר ראו אור בהיר בנפרדים המה ידעו את גבולו וגבלו מעשיו ממטה לו: עוד ישוב ויראה השמות האלקייות אשר בהם יקרא ה' כפי <מעשיו ו>הפעל היורה617 ממנו על הארץ ויבין כי בכח המבטא  211א  האנושי אשר יבטא בשפתיו יש כח להכין נפשו לקבל שפע אחד יורד משם. אחד מורה על שפע טוב ואת הטוב יקבל ואת הרע לא יקבל כי הוא נהפך לאיש אחר בתפלתו ומבטא לשונו אשר יש לו כח להכין בשפתיו רוח טוב בעולמו נכון לקבל דבר טוב היורד עליו מלמעלה כי המוצאו' הם כמו המעשיות שיש לכל דבור ודבור כח עליוני יורד עליו הן לטוב הן לרע. על כן על זאת יתפלל כל חסיד לדחות את הרע ולקבל את הטוב. ומזה מלאו מקדם כל החסידי' והנביאים והדבקי' בה' אלקי': עוד ישוב ויראה כי לשלש סגולות שנפש המתדבק מסתגלת בהם הנה היא עולה במדרגה העליונה מהדבקות עד יהיו כל החכמות הנכללות בשבע חכמות יהיו במדרגה עליונה מכל משיג זולתו: והסגולה הראשונה שבהשיגה כל ענייני העולם התחתון והצורות והרוחניי' שבו כרוחניי' הנמצאי' ביסודו' ותחת גלגל הירח וכל רוחני הככבי' לא בקשה נפשה להדבקה באחד מהם ועם היותם כלם תאוים וחושקי' להדבק בה כטבע הרוחניי' המבקשי' להדבק בנפש החכמה. הנה בחכמתה היתה סוגרת ומסוגרת מבא אל קרבה רוח מרוחניי העולם הזה. והסגולה השנית בעלותה אל עולם הגלגלים והשיגה מניעיהם ונפשו' הככבי' והשכל הפועל בתוכם לא בקשה להדבקה בם דבוק צוריי כי אם דבוק השגה לבד. ומהם שמרה נפשה מהדבקה שם כי בקשה לעלות למדרגה עליונה מהם: והסגולה השלישית כי גם בעלותה אל עולם הספירות ופגעה במלכות המולך בתחתוני' וגם ביסוד הכלול מהכל גם בנצח והוד אשר {הם} מקום יניקת הנביאי' לא דבקה בם עד בואה אל התפארת הכוללת כל הספירות העליונות והתחתונות כאחד שמה ישבה ודבקה בה כהדבק החמר בצורה:618 עוד ישוב ויראה כי יפוצו מעיינותיו חוצה (משלי ה, טז) אל השומעי' את דברו להשלימם בארבעה מיני שלמויות אשר בהם ישלם המין האנושי בכללו: השלמות הראשון הוא שיעשה במלאכה ובדרך הדרכה ולמוד אנשי' רבים שלמי הנפש המשכלת וההכנה החושקת הנפרד עד כי יתאוו לצאת מעולם המוחש להדבק בעולם הנפרד מה שיעשה הטבע אחד באורך ימים יעשה הוא רבים במעט מהזמן כמו שעשה אליהו לאלישע ושמואל למלאכי שאול: השלמות השני הוא שיעשה רבים חכמים ונבוני' במעט זמן בחכמת ההמשכה ובתוספת אורה ושמחה בכל מיני החכמות כמו שהיו עושי' ישראל בשמחת בית השואבה: השלמות השלישי הוא שיעשה אנשים חכמי' בחכמת הכהון והעבודו' המורידות הרוחניי' על הכח הדמיוני באמצעות פעולות וכלים ומלבושי' ומשכנות. כאשר עשה מרע"ה לאהרן ולבניו ושמואל לבעלי הבמה אשר בנוב וגבעון: השלמות הרביעי שיעשה אנשים רבים חכמי' ונבוני' במשפטי הדיני' וההנהגות המדיניות וכל מעשה השרשי'619 שבין אדם לחברו בתקון המדינות והכרחיות החמר ככל אשר עשה מרע"ה לשופטי' ושוטרי' וכל רבני התורות620 והגאוני' והנשיאים מניחי הגזרות לפי הדורות ומקיימי הדיני' הכוללי' והפרטיי' ככל אשר יורו הכהני' מורי התורה: עוד ישוב ויראה כי לא מחשבות בני אדם הדוברי' בחכמות מחשבותיו ולא דרכיהם בם דרכיו: כי מחשבותיו בחכמת הלשון הוא שיסכים הדבור עם הנמצא ולא יניח דבור על הוראת הזמן כי אם שנים כי הזמן מורכב מעבר ועתיד  211ב  לא יותר מזה כמבואר שהוא כן במציאות. ובדברו בדברי' הידועי' אצל ה' אשר אין הזמן מונע ממנו ידיעתם אבל הם לפניו כלם כאחד נמצאים לא יגביל להם זמן מעבר ועתיד. אבל ישים העבר במקום עתיד ועתיד במקום עבר להורות כי אין לפניו זמן מגביל העבר והעתיד. וההמון יחשבו כי זה חסרון בחק המדבר ואיננו כן אבל שלמות הלשון הוא להסכימו עם הנמצא. וכן בדברו על האל ויאמר את העולם אני מלא להסכימו עם הנמצא כי כל הנמצאות הם בו באופן היותר משובח שאפשר יחשבו ההמון כי זה דבור חסר המ"ם וכי ירצה בו את העולם אני ממלא וחלילה לו לנביא לדבר כן כי אינו גשם שיעיק את המקום וימלא את הריק. וכאלה לאלפי' ולרבבות שלא מחשבותיו מחשבות ההמון המדברי' בחכמת הלשון גם דרכיו לא יתכנו יחשבו בעיני ההמון כדרכי המופת והנצוח וההטעאה וההלצה והשיר והנה הם דרכים נכוחי' למבינים ופרשת אברהם עם בני חת ועפרון גם פרשת יהודה עם יוסף גם פרשת ירמיהו כאמרו אלכה לי אל הגדולי' (ירמיהו ה, ה). גם פרשת נתן עם דוד בענין הפרשה.621 ופרשת אחד מבני הנביאי' עם אחאב בדבר בן הדר ופרשת ידע שור קונהו (ישעיהו א, ג) ופרשת והיה כערער בערבה (ירמיהו יז, ו). ופרשת שירת הים ושירת האזינו ושיר השירי' ורבים כמו אלה לעדים נאמנים איך יתכנו דרכיהם של נביאי' בכל מיני המלאכות החמשה האלה כפי מה שפירשנו אותם בחי העולמי'. גם בחכמת המספר והתשבורת והתכונה כאשר ידעת622 הם ותלמידיהם אשר התפאר ר' עקיבא לדעת ולשבר את תשבורת הים ולמנות כמה טפים יש בים שזהו תשבורת ומספר לא יעשוהו כל חכמי האומות. ומהתכונה לעבר שנים ולקבוע חדשי' ולעשות לבד המולד שוה כדברי ר"ג אשר התפאר לדעת לתקוני כולי גלותא והשיגו החלוק הנעשה באי"ב תשצ"ג (משנה מסכת ראש השנה פרק ב ט; הלכות קידוש החודש לרמב"ם) מה שלא השיגו כל חכמי המחקר עם כל חקירתם קדמוני' ואחרוני' ולא הגיעו בדקדוקם הרב כי אם לאי"ב תשצ"ב וזה גורם שלא ימשך שלא יוכר זה החסרון ושל בית רבן גמליאל עדין הוא באמתתו עומד זה כמה שנים ולא נשתנה כי הגיע אל האמת בו כמבואר בספר יסוד עולם: המוסיקה והטבעית והאלקית מי בכל חכמי הגוים אשר ידע להמשיך הדבוק בנפרד על ידי הנבל והכנור כדוד ושמואל הסכים עמו לסדר אלו השירים על העבודות מהקרבנות לעורר הדבוק אל הכהנים והלוים ולהמשיך הברכה ממעייני הישועה בתחתוני'. ומי ידע יניקת הצמחי' ושעור הרחקתם זה מזה שלא תתערב היניקה זה עם זה וחלופי המיני' שלא יהיו כלאים זה בזה והכרת העופות הטהורי' בשמותם ובסימנם מהטמאי' והמומי' הקבועי' והעוברי' בכהני' ובקרבנות והבכורות והמעשרות. והבחנות המראות הטהורות והטמאות בנגעי בתים ובגדי' וכלים ואנשים ונשים מן הטמאות והכרת מראות הדמי' והימי' בין {דם} נדה לזבה ויולדת אם טהור ואם טמא ואם דם שפיר או דם נפל הוא ואם הוא מחוי או שלם אם זכר ואם נקבה במפלת תוך ארבעי' ורבים כמו אלה הדברי' אשר הם תחת חכמת הטבע כמו הטרפיות כמו כן וכל מיני הכשופי' מי חייב מיתה ומי לא. וכל השבעות השדים והשרים מי מותר מפני שמכזבים ומי אסור מפני שהם מסכנים אשר אם תקבץ כל חכמי העולם כלו לא ידעו ולא יבינו אשר ידברו בזה אחד מן הסנהדרין שהיו בקיאי' באלה. ובחכמת האלקות מי ידע אי זו עבודה אסורה לזולתו ואי זו מותרת את מי מקדושי' לא יפנה אליו ואל מי יפנה לעזרה כאשר ידע אברהם אשר היה שונה ארבע מאות פרקי' בהלכות ע"ז והיה יודע את ה' ויחודו והשגחתו ועבודתו מכל העולם כלו הוא ובניו אחריו כי יבדל הדבק בכל חכמה מהבלתי דבק. עוד ישוב ויראה כי ידיו רב לו ליסד תורת ה' תמימה משיבת נפש (תהלים יט, ח) כל אומה ואומה כל אחת ואחת כפי מה שלקחה ממנה והבינה על אמתתה מה שלא עשה כן כל אומה ולשון ליסד דת שיקחו אחרי' ממנה דבר מה  212א  כי אם תורת משה אשר היא נותנת התחלותיה לכל האומות בעלי דת ויהי מה: וכן מגדולי הסגולות אשר עשו הדבקי' להודיע את כל העמי' כי כל עובד כח מיתר הכחות הוא משפיע טובו ממקור יכזבו מימיו בלתי ה' לבדו על כן שבו כלם לעבדו כאשר עשה נבוכדנצר ע"י דניאל ופרעה ע"י משה וכל האומות עתה כלם שבו לעבודתו ע"י האומה הישראלית הנפוצה בין העמי' והסבה בכל אלה החכמות המפוארות הנמצאות בדבקי' הוא כי הם נמשכות מכתר וחכמה על התפארת אשר משם תצא תורה לדבקי' בה' אלקיהם: עוד ישוב ויראה כי כח ביד האדם ע"י עבודות אלקייות ומעשי' נוראי' יעשו בעצת הנביאי' להסיר מעליו השפעות הצפון אשר משם היצר הרע ומשם תפתח הרעה על כל יושבי הארץ ולהרחיקו מעליו ולקבל השפע מהחסד והרחמי' והטובות הגדולות והיצר טוב באופן שיכנע החמר ולבבו הערל ויצליח במעשיו הטובי' ומושכליו הנאמני' עד כי ינוח עליו {הרוח האלקי} וישיבהו אליו כאמרו ואשא אתכם על כנפי נשרי' ואביא אתכם אלי (שמות יט, ד): עוד ישוב ויראה כי עם היות כי התפארת מקבלת השפעתה מאין סוף ומחמשת הספירות העליונות ומשפעת את הכל על הד' התחתונות ולא היה ראוי מפני זה שיהיה להם עסק עם התחתוני' לגודל מעלתם ורוממותם הנה עם זה נתן להם ה' כח וטבע נעלם לקבל ריח הקרבנות והנסוכי' ועל ידיהם יהיו נחי' השפעותיהם על מעוררי הכחות התחתוני' להדבקה בעליוני' כי טבע המציאות הנקשר הקשר אחדות כן חייב שיחול העליון על התחתון בהכינו מקום ודרך לתחנותו וה' הוא היודע ועד: 

			מיטב השיר חלק ראשון מהחלק השני: מתחיל מן אני ישנה וגו' עד ודודי לי הרועה בשושנים:

			באור המלות לפי המשל והנמשל: 

			התנומה והתעורה הם מההפכי' שלא ימצאו בנושא אחד בזמן אחד אבל בשני נושאים ובזמן זה אחר זה יתכן כמו שקיעת החושי' ותרדמתם בהפקד מהם החום הטבעי להתכנסו אל פנימיות הלב והעדר התפשטות הנפש בהם. כי השינה היא העמיק החוש המשותף אל תוך הגוף והיתה התחלתה מן המוח ותכליתה אל הלב ולכן אפשר המצא התחלת השינה במוח וחוש המשותף עם תעורת הלב לרוב התכנסות החום הטבעי בו והראות פעולת הנפש בו לבדו בזולת התפשטות אל הקצוות זה אפשרי המצאו כי ינשאו ההפכי' בשני נושאי' שהם הלב והמוח עם היותם אחד מצד הנפש בכללה הנה הם רבים מצד התחלפות הכלים וחלוף פעולות הנפש בם: וכן יקרה לדבקי' בעת הפרד הדבקות הם כאמצעיי' בין השקיעה ההמשכיית ובין התעורה החושיית כמבואר בז' מחב"י ובא"ה: הקול אינו דופק על דלת להשמיע קולו כמכה בפטיש. אבל הקול דופק בכלי הנפש ופתחיה והיא שומעת ככל הקולות הדופקי' על האויר הנח אשר באזן והנפש שומעת. וכן הוא בקול האלקי' אשר ממנו יתפעל הדבק בעת הדבקות דופק על האויר והאיד הקטורי אשר בלב והנפש שומעת קול אלקי' מתהלך בגן לרוח היום ומדברת על לבו ועונה את קולך שמעתי ואחבא (בראשית ג, י). ושמואל היה שומע כי ה' קורא וחשב כי היה עלי כי לא נסה: כמו שהכנס גשם בגשם הוא נמנע אם לא שיפתח ויתרחב האחד ויכין מקום להכניס בתוכו את זולתו כן הוא נמנע הכנס השכל הנפרד בשכל ההיולאני אם לא שיפתח כל מחשבותיו וירחיב כל עשתנותיו ויכין מושכליו הנקנות לקבל שפע הנפרד והדבקותו והכנסו בו כהכנס הצורה בחמר ד"מ: תמתי נגזר מן תמים שהוא כמו תממתי ומפני הכובד נבלעה המ"ם והיא מלה מורה על שלמות הדבר כשהוא על תכליתו  212ב  כמו תמים דעים תמים תהיה עם ה' אלקיך (דברים יח, ג). פרה אדומה {תמימה} שלמה באדמימות בתכלית מה שאפשר: הראש הוא החלק העליון מהגוף וכולל לפעמי' כשרוצים לחלק הגוף לשני' כל החלק העליון מהגוף עד הלב: והחלק השני מהלב ולמטה: קוצות כמו שיקראו מחלפות שערי הראש קווצות מפני שיורדות מהרא{ש} ולמטה כן יקרא החלק השני היורד מחלק הנכלל בראש ולמטה קווצות: והטל הוא סימן ברכה וטובה ואינו נעצר והוא מגדל ומצמיח ודק מאד {ו}רוחני: ורסיסי לילה הם טיפות עבות שהטל מתעבה בלילה מפני הקור ומתאסף יחד באיד מימיי ואחר מתרוסס לטפות גדולות והם הנראות בבקר על העשבי' והפירות ללחלחם: ולפי הנמשל החלק העליון הנכלל בראש הם הספירו' החמשה הראשונות והקווצות הם הד' ספירות אחרונו' הנכללות בשאר חלקי הגוף. והטל הוא הטוב והחסד והרחמים והברכה המושפעי' מרובם שהם השפעות דקות להביא ברכה אל כל הנמצאות: וכן כתו' בפרקי ר' אליעזר טל תחיית המתים מאי זה מקום הוא יורד מראשו של הב"ה שראשו של הב"ה מלא טל של תחיית המתים ולעתיד לבא הב"ה נוער את ראשו ומוריד טל של תחיה שנ' שראשי נמלא טל והוא ברכות שמים שנ' ויתן לך האלקי' מטל השמים (בראשית כז, כו). והרסיסי' הם אלו ההשפעות היורדות בספירו' הארבעה האחרונות שהם בערך אל הראשונות כערך הלילה אל היום. וכערך עבות וגסות הרסיסי' אל הטל: הכתנת הוא הלבוש האחרון שעל הבשר אשר בהשארו על האשה בשכבה לא תקרב אל אישה בקרוב בשר ובהפשיטה אותה יורה על תשוקתה שיהיו לבשר אחד: ורחיצת הרגלים הוא כנוי ג"כ לערוה כמו להסך את רגליו וכמו ולשתות את מימי רגליהם. ובאותה רחיצה תורה שאין רצונה שיהיה דבר חוצץ בינו לבינה לא בעורה הנגלה לעינים ולא בבית הסתרים. ולבישת הכתונת בעת הדבק איש באשתו יהיה סבה כי אם יתמהמה עד שובה להפשיטה אולי לא יחכה לה ואבד הדבוק ההוא בענין רע. וכן טנוף הרגלים ובית הערוה ואחר תשוב לרחוץ על מימי היאור או מי מקוה. הנה יתמהמה עד בוש ולא יעמוד: והנמשל בכתונת היא הגוף הלובש את הנפש כמו שאמ' ויעש ה' אלקי' לאדם ולאשתו שהם השכל העיוני והמעשי כתנות עור שהם הבשר והעצמות והגידי' והעור וילבישם אותם מאלו החמריות הואיל וחטאו בנכבד כמו שנבאר בע"ה: וההפשטה ממנה הוא הפשטת ההכנה את כל החושי' והדמיונות ורעיונות ומושכלות וכל דבר גשמי להדבק בנפרד דבוק אמתי: והנמשל מרחיצת הרגלים הוא רחיצת הרעיון גם מעצמותו שהוא חרפה לו בעת הדבוק שיהיה ערוב בהשגה אבל ישובו הוא והוא דבר אחד ולא יהיה דבר חוצץ בינו ובין הנפרד <בעת ההוא> עד כמעט יחשוב שהוא הוא זולת שזה עלה וזה עלול. ולכן ההשתמשות בעת בקשת הדבוק בדבר גשמי או בערוב דבר אחר מושכל או מושג או המבדיל בינו ובין הנפרד בעת ההוא ולא ידבק בו הבא להקריב אל623 כל עצמותו אל מאהבו ולא יכול לו מפני המסך המבדיל ביניהם ויוכל לגשת אליו חלק ממנו בידו הנה יקריב אליו החלק ההוא אולי יהיה סבה להעיר את החפץ בו להסיר את המונע המבדיל בינו לביניו: והנמשל כי הערה אלקית באה אל הנביאים השקועי' לעתים בהתעסקו' החמרים לעוררם אל ההשתדלות הגדול בדבקות כאמרו ויד ה' היתה אל אליהו שהיה טרוד עם אחאב ותהי עלי יד ה' (מלכים ב' ג, טו) הנאמ' ביחזקאל בהיותו בנבכי ים הגלות והצרות המטרידות הכנות הנביאי' וצריכי' אל תעורו' אלקיי': החור הוא חלל קטן אשר יכניסו בו היד אל הבית הסגור אשר לא יפתח דלתו להכניס או להוציא דבר קטן ממנו או אליו:  213א  והנמשל הוא בשכל דלתות <השכל ו>הכחות הנפשיות נעולי' מטרדת החמרי' שאי אפשר להכנס שם הנפרד להדבקה בם הנה בנפש הנביא והדבק תמיד יש שם כח אלקי שהוא ההכנה החדשה שהיא במדרגת החור הקטן שאפשר לנפרד להכניס על ידה תעורה נפלאה לשוב להתעורר אל הדבקות בשלמות:624 מעים כולל האברי' הפנימיי' כלם עליוני' ותחתוני' והלב בתוכם כמו ותורתך בתוך מעי (תהלים מ, ט): המיית המעים הוא כי להתלהבות הלב על דבר מה הנה ההתלהבות ההוא מתפשט באברי' העליוני' והתחתוני' הקרובי' לו ונכנס בבני מעים ודוחה הרוח ומוציא קול וזהו קול המעי הומה: ולפי הנמשל הוא כי בבא יד ה' על הנביא הנה כל אבריו המקבלי' השפע בטבעם כמו המדמה והשכלי והבלתי מקבלי' בטבע כמו המתעורר והחיוני כלם הם מתנועעי' ונכנעי' אל השפע ההוא וסרים אל משמעתו כטבע הכנעת הפחות אל השלם כי טבע המציאות כן חייב כמו {שכתב} אבב"ט על הכח הנפשיי שבלב כאשר נתלית זאת הרוח בזה האבעבוע נכנעו לה כל הכחות והשתחוו לה לשרתה ונמשכו לעבודת האל בשלמותה עכ"ל: הקימה הוא הפך השכיבה כי השכיבה כאשר מורה על שהיא מוכנת להתפעל והיא קרקע עולם. והקימה מורה פעולה עוזרת אל קבלת ההפעלות מהפועל. ולפי הנמשל כי שכל הדבק לא די לו להיות מוכן לקבל השפע מהנפרד הדבק בו אבל תמיד יהיה בפעל לפעול פעולות עוזרות אל קבלת השפע והדבוק ההוא כאמרם יכול יושב ובטל ת"ל בכל אשר תעשה (דברים יד, כט; תנא דבי אליהו יד): [לא]625 כמו שחשבו כת הצופיה שהיו מחכים בלא פעל והשכל מה אל הרוחני ידבק בם כמו שכת' א"ח במ"ה: אבל מן ההכרח לחדד השכל וההכנה לפתוח פתח לנפרד ידבק בה: ידי כולל השתי ידים ואצבעותי אינו צריך626 שיכלול כי אם אצבעות יד אחת. והיד יקרא מפרק העליון עד האצבעות כאמרו על ידך והאשה מקטרת ידיה לחבק חיק דודה. אבל לא אצבעותיה אשר בהם תעשה חפץ כפיה. ולפעמי' לרוב הקטרת המור על הידים הנה יטיף על האצבעות ואם הוא מרובה מאד וריחני הרבה הנה הוא טופח האצבעו' על מנת להטפיח גם הנגוע בם בריח טוב אשר יקלוט מהאצבעות אשר קלטו מהידים: ולפי הנמשל יהיה קמתי אני שהיא מלה מורה עצמות הדבר נגזר מאנך. יורה על הכח השכלי שהכין עצמו לפתוח פתח לנפרד: וידי יורו על העיון מהשכל המעשי המוכן לפי מה שיורה בעולה627 הספירות עיון המעשה המכין להדבק בנפרד. ואצבעותי יורו על גוף המעשה שאין די במחשבה ועיון לבד אבל בגוף המעשה לעורר התחתון לקבל השפע כפי רוב המעשה והוראתו במעשה הנביאי' מכיני שכלם והעיון אל מי מהספירות יפנו להכין דרך להשפעה ואח"כ המעשה ממזבח וקרבן וקטרת כמעשה האבות ונח וכל ישראל בבית המקדש: כפות המנעול הם כמו שתי ידות כפופות ככפות להחזיק המנעול בדלת לסוגרו והבא לפתחו בבהלה שם ידו אחת ואצבעותיו על אלו הכפות להסמך בם ומושך בחזקה את המנעול לפתוח מהרה: ולפי הנמשל החמר הוא המנעול הנועל דלת לפני הדבקי' והכחות המחזיקו' בו הם הכח המתאוה והחיוני המחזקי' את החמר בכל פעולתם והמתעורר הנמשך אחרי השכל הוא הנסמך ומתחזק כנגד אלו הכחות והשכל פותח אל הנפרד: פתחתי אני פתיחה כפי כחי והרבה פתחי' למקום אבל לא בכל הפתחי' ה' אלקי ישראל בא בו: חמק הוא מלשון סבוב שהדבר הסובב הוא מתראה ועובר כמו האור המקיף את הירח שהוא מתראה כרגע על חלק ממנו ועובר משם אל האחר וכן חלק אחר חלק ואינו עומד אלא כפי מרוצת התרחקות הלבנה מהשמש כן מרוצת האור חלק אחר חלק וכן הוא האור על הארץ אינו נצב קיים  213ב  על חלק ממנה אלא כפי מרוצת הגלגל היומי ומי שלא יבין זה למעוט הרגלו באלו החכמות יקח ראיה מהצל ואור החמה הרצים תמיד ולא יעמדו כרגע: ולפי הנמשל הנה ניצוץ הנפרד כהרף עין יציץ ויעלם כשאין ההכנה החדשה והכחות הטבעיות על שלמותם כי הטבעי' יעלימוהו וכן הנפש אשר שמה ככלה לאהבה את רעותה ואל איש ואשה628 היה מבטחה וראתה כי הלכה מאתה אל מקום חשוקתה אשר נפשה קשורה בנפשה אינו מהנמנע שהנפש ההיא תפרד מגופה ותצא ממקומה כאשר יקרה לילדים בהפרד מהם קרוביהם חוליים או מיתה לפעמי' לרוב התפשטות החום הטבעי אחרי החשוק שלא ישאר שם חום מספיק להיות נושא לנפש החיונית כמו שיקרה המות מרוב שמחה פתאומי' להתפש{ט}ות החום יותר מגבולו כי כל צורה יש לה גבול בנושאה כמבואר בטבעיות ומי שהוא חכם יגביל התשוקה או השמחה שלא תתפשט יותר מגבולה ולא ימות. ורבותינו אמרו פרחה רוחה ומתה לרוב התפשטות החום מרוב שמחה או מרוב הקצרו מרוב כעס ודאגה: הכנויים שני מיני' מין יעשה עם (יו"ד תי"ו) [ה"א וא"ו]629 ומין יעשה עם הוא"ו כמו בקשתיו מצאתיו בקשתיהו מצאתיהו. וההבדל ביניהם כי הכנוי הנעשה עם (יו"ד) הוא"ו630 מורה על הידוע מצד מקריו: והנעשה עם ה"א וא"ו מורה על הידוע מצד מהותו: ועל כן לפי הנמשל בחלום שבקשה את שאהבה נפשה ועדין לא ידעה את הנפרד כי מצד מציאותו ותואריו נאמר בקשתיו אותו הנפרד שהייתי דורשת דבקתי בו. ועתה אשר הכירה הנפרד מצד מהותו כי כבר השיגה את הדבקות וידעה מה הוא אז אמרה בקשתיהו ולא מצאתיהו שבקשה אהבת מהותו בדבקות ולא מצאתיהו כבראשונה אותו631 דבק מאח וכן מי שאינו רגיל עם אדם מה והוא מבקש אותו על פני חוץ ולא ימצאהו הנה לא ירים קולו לקרא לו כי ידע שאין קולו ניכר אליו ולא יעננו. אבל מי שהורגל עם חברו ובק{ש}הו ולא מצא הנה נא ירים קולו ויקרא אולי ישמע קולו ויענהו. ולכן בראשונה לא קראה ובשנית קראה אותו ולא ענה: ולפי הנמשל הוא כי מי אשר סר ה' מעליו מפני סבה מהסבות או עצלות הכחות או העלמת הטבעים או טרדת הנפש בדאגה או קנאה או שנאה ותחרות <או הפחיתות> או הפחיתיות הנה בעת בקשו לשוב אל דבוקו לא ישוב על נקלה ועם כמה הכנות רבות אשר יעשה כקרבנות ותפלות ובקשות ותחנוני' ואמצעיי' בינו ובין הנפרד כי כלם הבל בערך ההכנה הנפשיית אשר היא ההכנה האמתית והיא צריכה אל זמן גדול לשוב כאשר היתה בתחלה. הלא תראה מה {אמר} שאול אל שמואל ואלקי' סר מעלי ולא ענני עוד גם ב{יד ה}נביאים גם בחלומות: בראשונה בלכתה ושובה ונחת כאחת הכבודות לבקש את דודה ומצאוה השומרים שאלו ממנה מה תבקשי ואמרה להם את שאהבה נפשי ראיתם והגידו לה ולא עשו אתה דבר רע כי סופה להשיג את דודה באהבה ולאהבתם וליראתם אותו לא בקשו ממנה דבר על לכתה בלילות יחידה. אבל עתה אשר ראוה טרודה ויורדת לבהלה אחרי דודה וראו כי לא תשיגהו ולא תדביקהו כי היא לא שאלה את פיהם בחשבה בלבבה כי זולתה632 תשיגהו ותדריכהו הנה ענשוה על לכתה יחידה בלילות והכוה פצעוה השומרי' הסובבי' את העיר ונשאו את רדידה שומרי החומות כל הלילה איש על מקומו כי כן משפט המלוכה להלקותם בגופם ובממונם: ולפי הנמשל בתחלה היתה דורכת אל השלמות מדרגה אחר מדרגה בחקירת הנמצאות לדעת הנפרד ולהשיגו ולהדבקה בו ולא חטאה בהדרגה. ועם היותה בלתי דבקה עדין היתה תמיד דורכת אל הדבקות וכל העומד לידבק כדבוק דמי וכשמצאוה השכלי' הנפרדי' בקשה על ידיהם להשיג הנפרד אשר הוא למעלה מהם כאשר מטבע הלמוד והעיון המשכיי ונבואיי מחייב על כן על ידיהם  214א  מצאה הנפרד מבלי פגע בהמשכה ובהשקפה. אבל עתה שלא דרכה אל הדבוק בהדרגה כי אם בבהלה לחשבה כי אחרי שנדבק עמה כבר פעם אחת שלא תצטרך לשוב אל ההדרכה ההיא והיתה תחת דריכתה אל השלמות מהדבקות היתה דורכת אל הפסד הדבקות כי דבקות הנפרד בהכנה לא פחות הוא מדבקות הצורות בחמרי' כי הצורות בחמרי' בהכנת החמרי' ההכנות הראויות ובמדרגות הראויות ובאמצעות האמצעיים יחולו על החמרים בעתה.633 אבל בסור הצורה והפרדה מעל החמר בסבת החמר הדורך אל ההפסד הנה אליו לא תשוב עוד אם לא ישוב החמר אל מלאכתו הראשונה כשהיה ד"מ הצורה החיונית חלה על השה באמצעות ההדרכות וכל הסבות הנאותו{ת} וסר ממנו צורתו ומת הנה אל זה הגוף לא תשוב עוד אם לא יפסד תחלה אל הד' יסודו' ואחר יתערבו והיה גוש עפר ואחר יצמח עליו עשב האדמה ובא את התיש ואכל ממנו ונעשה מותר זרעיי וזרע ברחם הרחלה והיתה הצורה החיונית אז שבה אליו כבתחלה לא זולת זה: כן הדבר הזה בנפרד שלא ישוב כי אם אחר כל ההדרכות הראשונות. על כן בהדרכת אל הפסד הדבקות הנה הכחות הנפרדות האחרות יבקשו להדבק בה והיא אינה נכונה אליהם ונפשה לא בם חפצה ותחת בקשה טוב מהנפרד הטהור מצאה רע מהנפרדי' הטמאים אשר יטו את נפשה אל הכחות החמריות הפך כונתה ויכאיבוה בזה מכל חולי ומכל מכה. וירחיקו את חשקה מהנפרד הטהור בדמיונות מטרידות ומבהילות וחלומות מבעיתות אותה מהדרך הישר אשר היתה בתחלה עד כי תכאב עליה רוחה ונפשה עליה תאבל מכל פצע וחבורה ומכה טריה ועל הכל בהפקד ממנה את רוח קדשה גם את רוחות וכחות הטמאה לא ייטיבו לה כי לא אליהם הכינה את רצונה הנה עליה יוכלו רוחניי הככבי' הרעי' כרוחניות שבתי המשחית והמסיר את המלכות וכל שררה ושולטנות ומשפיל בשפל כל הענייני' גם רוחניות מאדים ישלוט להסיר הנפש והדם אם לא יכלה מלט נפשה ולשוב אל ההדרכה הראשונה כאשר בתחלה: אם תמצאו את דודי היא הקדמה תנאיית מתדבקת כי הוא נמנע שימצאו אותו בעצמו מציאות במציאות אבל אפשר שימצאו מי שימצא אותו ועל ידו או על ידי שלוחו יוכלו להגיד לו דבר מה ממנה. וזה ג"כ בתנאי רחוק: ולפי הנמשל אין הכחות הנפשיות החיוניות מוצאות מציאות עצמי הנפרד כי הם רחוקות ממנו מרחק רב. אבל האפשריות הוא לרוב הכנעה אל השכל והשכל אל ההכנה כי יהיה להם מבא מה אל מציאות הנפרד והרצות לו ענייני' יהיו סבה אל שוב הדבקות כבתחלה: על שאלת מה תגידו לו [לא]634 היו635 ראוי תשובת שחולת אהבה אני636 אם לא שנאמר שחסרה התשובה אשר היתה ראויה הנה נגיד לו שאת מבקשת אותו. ונעלמה התשובה ההיא כי לא ישרה בעיניה ולא היתה מספקת <אותה> לה. על כן השיבה היא על שאלת ואמרה תגידו {לו} שחולת אהבה אני לא זולת זה. כי זה יהיה סבה עצמית לשוב להדבקה כי זה הוראה על שוב התשוקה הראשונה בה. וכי היא דורכת הדרך הראשון אשר דרכה בה בתחלה: שאלת מה שתי פעמי' על ענין אחד לא יתכן אם לא יהיה האחד על שאלת המהות ביחס הדבר בעצמו והשני על שאלת המהות ביחס אל הזולת. והראשון בשאלת מה דודך היפה בנשים הוא ביחס אליה שהיא היותר יפה שבנשים ולזה שאלו על מהותו ביחס אליה והשני ביחס אל עצמותו: ולפי הנמשל כי הכחות החיוניות לא ידעו ולא יבינו כי אם כפי השכל המכניעם אל הטוב והנעים צח ואדום הם שני תארים הפכיים בשני נושאי'. כי הצחות הוא בכל עור הבשר. והאדמימות הוא בחלקי' מה בלחיים ושפתים ומקומות מה ובזה מהיופי הגדול בבשר האדם להיות עור בשרו צח ובהיר בכלל ואדום בחלקיו. והתאר האחד הנותן שלמות  214ב  לאלה השנים באיש שלא יהיה מתאר בתארים הראויים יותר באשה מבאיש הוא היות זה האיש איש חיל וגבור מלחמה עד כי אחרי דגלו ימצאו תמיד יותר מעשרת אלפי איש לשמרו ולהיות בעזרו מלבד אנשי הצבא ואז השלמות הגופני מהצחות והאודם הוא שלמות גדול עם היותו שלם במדות הגבורה שהוא תאר מתארי הגבירי' כי המדה הכוללת כל ההנהגה המדינית להיות נאזר בגבורה כמו שמבואר במדות ולפי הנמשל כי התפארת היא רחמים עם דין למורדים ולפושעים והיא הכוללת כל הספירות בקבלתה מהעליוני' והשפעתה בתחתוני' ומאחדת אותם אחדות גמורה עם א"ס וזו עם זו כמו הדגל המאחד הצבא אל הראש וזה עם זה: כתם היא מלה מורה על קיום דבר נרשם שאין כח להעביר הרושם ההוא בשום אופן שיהיה כאמרו אם תכבסי בנתר ותרבי לך בורית נכתם עונך לפני (ירמיה ב, כב). וכן יורה על עשת אחד ממתכת עגול וקשה שהוא קיים על מצבו ואין דרך להסיעו ממקומו. ומתארי הראש שיהיה שומר התמונה הכדורית כפי טבעו כי הוא יכיל מהמוח יותר ממי שאינו כדורי וזה הוראה על רוב שכלו. וגם מתאריו שיהיה עצם המוח קשה שלא ינזק מהרה מהמקרי' הפוגעי' בו במכות ופצעי' וקור וחום המשחיתי' את כלי השכל. ושיהיה החום הטבעי העולה אליו מהלב רב כפי ההכרחיות להעמידו נצב הקומה בחזקה לא שיהיה חלוש ויהיה לחלשתו הראש נע ונד כראשי הזקני' חלושי החום שינידו את ראשם כהנוד העשן. כי האיד העולה נהפך עשני חלוש החום הטבעי תחת אשר היה קטורי חזק החום הטבעי: פז היא מלה מורה על רקועי' דקי' מכסף או זהב מצויירי' במיני צבעי' להורות על עצם הראש המקיף המוח הוא דק מאד עם חזקו כי זה מהתנאי' הצריכי' אל הראש למען יחכם להוציא האידי' משם שלא יטרידו השכל כמו שכתב הרמב"ם ז"ל: ולפי הנמשל הוא על א"ס שהוא ראש לכל הנמצאות והוא דבר קיים שאין בכל הנמצאי' דבר קיים כעצמותו מבלי שיצטרך לעלה זולתו כי אם הוא כי הוא מחוייב המציאות וכל זולתו הוא אפשרי המציאות מצד עצמו ואינו קיים מצד עצמו כי אם מצד עלתו והוא הנמצא המכיל כל הנמצאות יותר מכל זולתו כי כלם הם בו באופן משובח לא ימלט אחד מהם שלא יכילהו בעצמותו כי הוא סבה להם והם כלם כלולים בו. אבל כל זולתו ואם יכללו ויכילו הנמצאות שהם תחתיהם הנה לא יכללו ולא יכילו העלות שלהם אף כי לא יכללו ולא יכילו637 חלילה עלת העלות שאין לו סוף ולא גבול ולא שכל יקיפהו כדברי שלמה השמים ושמי השמים הכוללים גשמים ושכלים כלם לא יכלכלוך: והוא ית' הנה הוא עצם נבדל מכל העצמי' שאין עצם חמרי ולא שכלי פועל בו. כי הוא ית' לא יתפעל מזולתו וכלם מתפעלי' ממנו ית'. והוא ית' נכר ונודע תקפו וגבורתו וחזקו מצד כל הצורות העולות מצורה לצורה כסדר המדרגה עד בואם אל הצורה הראשונה שהיא צורת הצורות שהיא צורת העולם ית' שהם כלם נעשות לתכליתו וכי אין להם תכלית אחרת כי אם להתדמות אל אותם הצורות הקיימו' שהם בו ית' באופן היותר פשוט והיותר משובח ותקיף ונצחי שאפשר להיות וזהו תכליתם: שלמות הראש הוא התאחדותו בתכלית האחדות שיהיה כלו מקשה וחלקיו ידובקו דבק חזק לא ימוש638 אבל קוצותיו שהם הקצוות הנמשכות ממנו ודבוקות בו והם השערות שלמותם הוא שיראו שהם רבים כהראות תלי תלים של אבני' שהם בכללם תלים הרבה וכל תל ותל הוא מאבני' הרבה כן הוא יופי השערות שהם נחלקות למחלפות רבות שכל מחלפת היא כמו תל. וכל מחלפת נחלקת לשערות דקות. ומשלמותם ג"כ שיהיו שחורות כשחרות העורב מפני שתי סבות אחת בעצם ואחת במקרה. אם בעצם כי השחרות מורכב מאיד אשיי עכור ומעצם ספיריי עכור ועב: וא"כ השחרות בשערות639 יורה על תוקף החום הטבעי העולה בראש ועל תוקף הלחיות  215א  אשר במוח שאינם דקים וזכים כמים אבל בהם עכירות ועבות כפי הראוי למוח שלא יהיה קר ולח יותר מן הראוי ושני אלו הדברי' רבוי החום ומעוט רקיקת הלחות יורו על המזגות ושלמות הראש. ואם שיורו במקרה על שלמותם הוא כי השערות הם מותרות בלתי מכוונות בעצמם כי אם מצד שהם יוצאות ממקום נכבד. וא"כ אם היו לבנות או אדומות בעור הבשר וממראהו לא יורו שהם מותרות כי אם בהבדלם ממראה עור בשר להורות כי עור הבשר הוא עקר והם מותרות ביחס אליו כי אינם דומי' לו במראיהם כי הבשר הוא לבן והלבנות מורכב מהמזגות אש זכה עם היסוד אשר בתכלית הספיריות והוא האויר כמו שביאר א"ר בקצורו לחוש והמוחש. ובזה יוכר ההבדל ביניהם וזהו שלמות כל דבר שיבדל מזולתו ולא יתערב עמו כי הערוב בא מסכלות וההבדל מהשתכלות: ולפי הנמשל קוצותיו יורה על כל הנמצאות זולתו ית' שהם הקצה האחד כי אין במציאות כי אם הוא וברואיו. והוא הקצה הראשון. והם כלם הקצה האחרון וכלם נאצלו מאתו בלי אמצעי כדעת רז"ל בב"ר ודעת א"ר בה"ה. ולזה יקרא ית' כתם פז שהוא לדעת רוב המפרשי' זהב נוטה אל האור והזהר המבהיק לא אל האודם והאשיות להורות כי הוא ית' ראשית האור המצוחצח כמו שקראוהו בני הנביאי' אור מצוחצח: והורה ג"כ בזה על אחדותו שהוא בתכלית האחדות שאין ציורו לנמצאות מצד שממנו יצאו מולידים בו רבוי כלל אבל אחדות פשוטה שאין שום נמצא יכול לציירו כי אם הוא כי לא יצייר האלוק כי אם האלוק בעצמו אבל יתר הנמצאות כלם אין בהם אחדות פשוטה כזו ולא אור צח כזה אבל הם תלתלים. כל מציאות נבדל מזולתו הספירות נבדלות מהמניעי' והם מהגלגלי' והם מהצורות ההיולאניות וכל אחד מאלו התלים הם נחלקי' לחלקי' דקים כספירות בעשרה וכן כלם והם כלן בערך אל הראשון {הם} מציאות מותריי כי הם צריכי' אליו והוא אינו צריך אליהם ומציאות עכור ביחס אליו כי הם יטו אל העובי והגשמיות בערך אליו. ולזה יקראו שחורות בערך אליו ית' עם שיש להם הדמות מה עם העורב מלבד השחרות. כי כאשר יכין השם לעורב צידו ואביו ואמו לא יזונו אותו כשאר הב"ח. כן הנמצאות כלם אין מספיק להם לתחתוני' המזון והשפע מהעליוני' מהם להשלים מחסורם אם לא יבא השפע מהמקור העליון תמיד לא יחשה ויכין להם צידה: העינים היותם שנים הם על צד היותר טוב שיוכל החי להביט בשני צדדי' יחד והרוצה לשמור זכותם ושלא יחלשו ראוי שלא יתמיד עמידתו על השלגי' ועל מים רבים ועל אפיקי מים כמו שכת' אב"ר בקצורו לחוש והמוחש כי זה מחליש הראות. ולכן היונים כשהם על אפיקי מים לשתות לא יתעכבו שמה אבל יביטו מהרה לשוב אל קניהם פן יחלש מאור עיניהם ומשלמותם לשמור זכותם ולהסיר כל חום בלתי טבעי העולה עליהם מאדי הלב הוא לרחצם בחלב שהוא לבן וממוזג בין הקור והחום כמזג בת העין והליחה הכפוריית שהיא בתכלית הזכות והלובן כמבואר בחוש והמוחש ומשלמותם ג"כ שיהיו יושבות על מלואותם כאבני המשבצות שאינם לא שקועות ולא בולטות אבל על המלאוי הראוי למלאת את מקומם הנכון עמם: ולפי הנמשל הוא הכתר עליון אשר לו עין להשכיל את עלתו ועין להשפיע לנמצאות כלם. והשכלתו שהוא משכיל להשפיע על הנמצאות שהם כאפיקי מים עכורי' מעכירות ההשכל הזך והפשוט האלקי שבכתר אינו נראה ומורגש ונודע ומושכל שיהיה תדירי משפיע עליהם לגודל רוממותו והשכילו את עלתו שהוא לו יותר שלמות מהשגיחו על הנמצאות שתחת השפעתו אבל עם זה הם640 שהוא עליון ונורא מאד מצד השכילו את עלת העלות הנה {עם} זה הוא נבדל ממנו מאד כי הנמצאות שהם באופן משובח בעלת העלות הם במדרגת האור הבהיר והספיריי והצח והמצוחצח שאין דרך לשכל האנושי ולא המלאכי להשכילם בדרך ההוא אבל בכתר עליון הם באופן יותר מורגש. כי כמו שמראה החלב הלבן יותר מורכב ויותר מורגש מהמראה  215ב  הספיריי והאור הצח והבהיר כן הם הנמצאות בכתר עליון יותר מורגשות ויותר מורכבות ממה שהם בעלת העלות. ולזה קראו בני הנביאי' הכ"ע לבן כשלג מעין הלובן. וכמו אלו השמות המורים על הלבנות המורכב מספיריות ואור. וכן הכ"ע יושב על המלאוי העלה ראשונה אשר מלא אותו מכל הנמצאות אשר בו כדברי בני הנביאי' שכל הספירות וכל הנמצאות כלולות בו: הלחיים יפים הנראה לעינים באיש הוא הזקן כאמרם ז"ל על ר' יוחנן שהיה יפה בתכלית היופי ולא מנאוהו בכלל היפים לפי שאמ' הדרת פני' (ויקרא יט, לב) לא הוה ליה כתאר הזקן והסבה כי זה יורה על רבוי החום והאד העולה למעלה באיש החכם יותר מבאשה. וכשיהיה השער ההוא בתכלית הסדר וההדר והנקיון שלא יריח בריח הזיעה והטנוף אבל נקי ומבושם בריח טוב כערוגת הבושם אז הוא יופי והדר באיש ואפי' הנשים מקלסי' אותו כי זה יורה על חזקתו וגובה אנושותו. וכמו שיקראו שני צדי הפנים לחיים אשר שם שערות הזקן כן יקראו שני חלקי הפני' העליון ששם השפה העליונה והתחתון ששם השפה התחתונה לחיים כאמרם שכל ב"ח מניע לחיו התחתון לבד התמסח שהוא מניע לחייו העליון. וכן הוא יופי הזקן הוא בחלק העליון ובחלק התחתון שהוא השפה העליונה וסוף הזקן הנקרא סנטר בלשון חכמי': ולפי הנמשל הוא החכמה שהחלק העליון ממנה המשכיל עלתה ועלת עלתה אינו משתנה ולא מתנועע אבל נצחיי קיים על אופן אחד בהשכלתה החכמה מהכתר שלמעלה והחלק התחתון המשפיע והממציא כל נמצא כאמרם כלם בחכמה עשית (תהלים קד, כד) הוא משתנה לכמה מציאויות שהוא ממציא שכלים וחמרי' ונפשות וצורות ומניעם ומעמידם כפי צרכם ומהותם ועניינם. ומזה הצד שהיא מקבלת ומשפעת היא מגדלת ומוציאה כל הנמצאות אל המציאות היותר טוב והמשובח שאפשר להם לפי מציאותם כמו הערוגה שהיא מגדלת הצמחי' היותר משובחי' שאפשר והם <ו>המרקחי': מיופי השפתי' שיהיו באדמומית כמו השושני' האדומי' שאינם אדומי' בתכלית האדמימות ולא לבני' בתכלית הלבנות אבל מורכבים במראה נאות באמצעות שני המראות האלה ושיהיו עם זה נוטפות בדבור ובנשיקה דברים טובים בטעם כשושנים ובריח כמר ושמנו שהוא דק בתכלית הדקות ועובר ומתפלש בתוך הגופי' לדקותו וטוב ריחו: ולפי נמשלו הוא הבינה שהיא מורכבת מרחמי' לא גמורי' כראשונות אבל עם דין אשר יראה בה והיא הנודעת בהשפעת הנמצאות ממנה ובה ידברו הנביאי' כי היא המדברת בעולם התחתון ברחמי' ודין והיא הנוטפת אל המציאות נטפי הטובות היורדות עליה מלמעלה. ואם היא עליונה ורוחנית מאד עד כי {היא} נחשבת מהעולם הרוחני האלקי הנה היא ראשית ההשפעה בתחתוני' והנוטפת בפעל ובכח קרוב כריח את כל הטוב היורד מלמעלה ועובר עד העולם התחתון כמבואר בספרי בני הנביאים: היד בלשון התורה כולל חלק גדול מהזרוע והוא עד הארכובה כאמרו על ידך. ומהיופי שיהיה זרוע היד עגול כמו גלילי זהב ושיהיו כוללות כל מיני המלאכות והמעשי' הראויי' להעשות בגליל אחד כי שלמות האדם הוא שהוא עולם קטן כולל כל העולם הגדול וכן הוא שלמות באיש אחד שיהיו שתי ידיו כוללות במעשיהם ובתבונותיהם כל מה שאפשר להיות בגליל אחד מהיותר נחמדים שימצא כמו שהזהב יותר נכבד מזולתו מהמתכות ושיהיו עם זה ממולאים בצפרנים שהם מעצם בהיר כתרשיש שהיא אבן יותר עכורה מהבדולח כמראה הצפרן כמעט כי מלאוי הצפרן באצבעות הידים באורך וברוחב נאות לא ארוך ולא קצר יורה על שלמות המלאכות היוצאות מאצבעות הידים כי הצפרנים לאצבעות הם להם למגן ולצנה ולחזק לעשות בהם המלאכות הרבות והעצומות הנעשית על ידיהם: והנמשל הם הגדולה והגבורה שכל אחת מהם הוא גליל בפני עצמו זה לחסד וזה לדין והם הידים שעל ידיהם נעשים דברי' נפלאים בעולם אם לטוב ואם לרע  216א  ונקראו ימין641 ה' ויד ה'. והם נחמדות מזהב לרחם מי שראוי לרחם ולחנן מי שראוי לחנן ולעשות דין ברשעים ולנקום נקמת בדין בכל עושי עולה והם מלאים ברחמי' לא רחמי' גמורי' הנוטי' אל הלבנות הגמור ככתר וחכמה ובינה אבל כזהר התרשיש שאינו לא לבן ולא בהיר כן החסד הוא מורכב מדין מעט. על כן הרשעים יהפכו מדת רחמי' למה"ד. וכן הגבורה מורכבת מרחמי' מעט. על כן הצדיקי' יהפכו מדת הדין למ"ר: ואם לא היה הרכבה לא היה אפשר לההפך כי <ב>התהפכות דבר לדבר {הוא} מפני שהוא הפכי מצד ודומה מצד כההפך המים לקרים642 לאויר חם הוא מצד ההדמות שלהם מצד הנושא וההפכיות שבהם מצד האיכות כמבואר בטבעיות ובעצם הגלגל: שן הפיל הוא לבן אל תוכו עם נקודות אדמדמות חוצה לו והוא חלק בתכלית חלקלקות אשר ממנו יהנה מאד חוש המשוש שהחלקלקות והשעירות ממושגיו. והוא רחב מלמעלה וקצר מלמטה כקרן השור ויעשו ממנו עשת להתעדן בו במשושו שהוא מעשה עגול ככדור או עגול ארוך להאחז ביד או באגרוף ומעלפי' ומסככי' אותו ספירי' סביב לו לראות בהם את תמונתו ומראהו כמראות הצובאות כי אין מראה כמראה הספיר אשר הוא לדעת ארסטו' הדיאמאנטי שהיא אבן מלכיית לא האבן שאנו קוראי' ספיר והוא אספקלריאה מאירה למעייני' בה וכן השן אחר שגוררי' אותו והוא לבן בתכלית הזהר והברירות הוא נקרא עשת שהוא לשון זכות ובהירות כמו שהמחשבה זכה ובהירה כאמרו לעשתות שאנן (איוב יב, ה) ולכן הוא אז כמו אספקלריאה מאירה לדקי העיני' מרוב בהירותו ולבנותו לא יראה מראהו בה מי שהוא חלוש הראות ועכור הראיה מה שאינו כן באבן הספיר כי כל המביט בה יראה מראהו ותארו בזוהרה ולכן יעשו כזה השרים לשתף עשת השן עם הספירים להיות להם למראה ואספקלריאה מאירה לזכי הראות ולחלושי אור הראות: ולפי שהלב הנזכר בלשון מעים מפני שהוא ראש לאברי' הפנימיי' וכולל אותם הוא לבן בתוך חללו אשר אין בו דם כי אם להב זכה ולבנה כשלהבת יה וכנר ה' אשר לא יעורב בו עשן ולא יסתבך בו חמר לעכור הלהב ההוא. והבשר מחוץ אדמדם והוא חלק בתכלית החלקלקות כאמרם ז"ל שאני לב דשיע ואינו בולע והחוש יעיד על זה עד שאמרו עליו שהוא עצם בלתי נשרף ודומה בשווי מזגו לעצם השמים. אשר יהנה במשושו חוש המשוש והנה הוא קצר מלמטה ורחב מלמעלה והוא עגול וארוך והוא המראה שעל ידו יראו כל הצורות המושכלות והעיוניו' כמו שיראו במראת השן כל הצורות המוחשות לדקי העיון וסביבו הוא מעולף ומסובב בספירי' שהם הכבד והמוח שעל ידיהם יראו ויושגו המושגי' המורגשי' והמדומי' והנחשבי' ותענוגי ההזנה והמשגל וכל יתר ההשגות לדקי הראות וחלושי הראות לכן דמה הלב לעשות שן שהיא מעולפת ספירי': [אמ' בשם אפלטו' כי החזיונות הנראו' בחלום הם השפעו' שופעו' בכבד ומתראו' שם. ואולי כי אל זה רמז באמרו ראה בכבד שראה זה בחלום במראות הכבד]643 ולפי הנמשל הנה זה נאמר על תפארת שהיא גוף האילן והיא במדרגת הלב לכל הספירות והיא רחמי' שהוא המראה הלבן עם מעט דין שהוא נקודות האדמדמות והיא חלק כי חלק ה' עמו לתת להם מכל טוב גשמי ככל ברכות התורה שחוש המשוש מתענג ומתעדן בהם עם היעודי' הפנימיי' לחיי הע"ה שהנפש המשכלת מתענגת בם. והיא האספקלריאה המאירה לזכי הנבואה לא לכל הנביאי'. והיא מעולפת ספירי' ואספקלריאות אחרות שאינם בזכות כמותם כי בם יראו שאר הנביאים כמו מלכות ונצח והוד שמשם יונקי' שאר הנביאי' עם שהיא כל סביבה שבעים שרים שהם ספירי' מאירי' לשבעי' אומו' ועל ידיהם יחזו ויראו מעשיהם כמו שכתב אבן ג{ק}אטילייאה. כי שר של מצרים הוא הבכור לכל הע' שרים ולזה הכה ה' כל בכור בארץ מצרים להורות שהם כלם תחת יו"ד ה"א הנכבד והנורא. וע"כ אלקיהם הוא טלה ראשון למזלות. ועל כן המופתים היו ראויים יותר במצרים מכל הארצות כי יראה מכח המכות שאפי' הבכור מהע' שרי' תחת ה' כ"ש האחרי'. ולזה אמר' ז"ל מצרים שהיא מצרנית לא"י ושניה לה כי ה' הוא הראש ואחריו כבוד השרים  216ב  כלם ומפני המצרנות שיש לשבעים שרים עם ה' הנה כאשר לא שמרו ישראל דרך ה' והשרי' אשר כחם גדול מכים בעם ויכולים לשעבדם תחת ממשלתם ולהגלותם מעל אדמתם: ועל זה אמר שהיא מעולפת שהתפארת וכחה מעולפת מלשון עלוף ותשות כח מהספירי' שהם השרי' המתישי' כחה מעל אומתה הישראלית: משלמות השוקים שיהיו חזקי' להעמיד הגוף אשר הוא נשען עליהם ושיהיו כמו עמודי שש אשר הבית נכון עליהם ותכלית שלמותם שיהיו מיוסדים על הרגלים שיהיו נערכי' בעובי וגודל וחוזק אל ערכם כמו שעמודי שש שהבית נכון עליהם הם צריכי' להיות מיוסדים על אדנים של מתכת חזק או נחשת כאדני החצר או כסף כאדני אהל מועד או מזהב היותר נכבד שימצא הנוטה אל הבהירות והאור שאין יופי והדר דומה לו הנקרא פז: ולפי הנמשל הם נצח והוד הנקראי' שוקי' והם עמודי' לשש ספירות שעליהם שהם מקבלים מכלם ואם כי עקר קבלתם מגדולה וגבורה. והם מיוסדי' על אדני הספירות כלם שהם יסוד ומלכות ולפי שיסוד ומלכות הם מקבלים השפע מאין סוף ג"כ דרך הקו האמצעי קראם אדני פז שהם אדני' ג"כ לראש ולעלת העלות שהוא האור המופז לקבל השפעתו דרך הקו האמצעי והתפארת המשפעת בם וקרובה אליהם ונובעי'644 להם בדרך הקו הישר: מראהו אינו נאמר על הצבע לבד המושג לחוש הראות בפרטות אבל יאמר על התאר הכולל כל פרטי הדבר בהבטה אחת כמו יפה מראה והיא השגה כוללת כאשר יראה איש אדם מה בתחלת ההבטה הכוללת יאמר הנה מראהו של זה דרך כלל דומה לזה. גם כי יש הבדל בפרטיו. וזה ההמשל מהמראה אל הלבנון הבא להורות על גודל הגוף וערך אבריו כמו עצי הלבנון והיותו נבחר כארזי' הוא מפני הטובות והמעלות שבו יותר משאר העצים כי הארז מעולה מאד ומצליח למלאכה: ולפי הנמשל כי התפארת כחו גדול לקבל השפע מהעליוני' כלו ולהשפיעו על התחתוני' כלו כמו שיש לכ"ע לקבל כל השפע מעלת העלות שהוא למעלה ממנו ולהשפיעו כלו בחכמה שהיא למטה ממנו והוא הנבחר מכל הספירות כי כחו גדול והוא כולל כל שפע ויכול על הכל דין ורחמי' מה שאין כן בשאר הספירות על כן מעלותיו רבות לאין תכלית. וכל תורת משה מעידה על זה. וכל הנביאי' הבאים אחריו לא נתנבאו אלא על ככה כי הוא יכול על כל פעל והוא היכול על הטוב ועל הרע כאשר יתבאר בע"ה ובפרט בשירת הים: הארזים הם כל הספירות הנאצלות מכתר כמו שהארזי' הם ארזי הלבנון: החיך הוא הכלי הכולל הדבור כמעט כלו כמו שכתב פורפיט' בחכמת הלשון עם היותו הכלי שבו יטעמו כל המטעמי' כאמרו וחיך אוכל יטעם לו. לכן אמר כי חכו הדובר עמה הוא מלא ממתקי' ודברים ערבי' אין כמוהם בכל דוברי עם ריעיהם. וכן כל המאכלים שנותן לה הם ערבים ומתוקי' כי יודע להבחין בחכו מר ממתוק ומתוק ממר ובכלל כלו כאחד הוא מלא מחמדים כי דברי' רבים הם נחמדים נפרדי' אבל לא מורכבי' ודברי' נחמדי' מורכבי' אבל לא נפרדי' על כן אמרה כי חלקיו נפרדי' ומורכבי' הם כלם מחמדי': ולפי הנמשל החיך היא התורה שבכתב שיש שני חלקי' חלק עיוני שאין בו מעשה רק דבור לבד ככל הדעות הנבואיות ותכליתו הוא הדבקות והוא המתיקות שיש בו כאמרו ואתם הדבקי' בה' אלקיכם חיים כלכם היום שהוא החיות הנצחי. והחלק השני הוא החלק המעשי אשר תכליתו המעשה ואחריתו השגת התענוגי' הגשמיים המיועדי' בתורה. ובכלל כל הקשרות הספירות ואחדותם והתאחדם זו עם זו וכן פעולותם המיוחדות אחת לאחת הם כלם ענייני' נחמדי' לאין תכלית למי שיבינם וישכילם בדרך פירוד מצד חלוף מעשיהם ובדרך חבור מצד הקשרם זו בזו הקשרות הדבר השכלי נבדל מהחמר ומכל המקרי'  217א  המבדילי' בין העצמים ומצד הקשרם בעלת העלות הקשר מציאות והקשר השגה וזה כלו ממלאכת השקועי' ובני הנביאי': רע יאמר על מי שנתחבר עמו לחברה. כמו רעה דוד. וכמו ואהבת לרעך כמוך (ויקרא יט, יח). שאלת אנה הלך אינה אל645 פרטיות האנה כי אם ידעה מה לא תבקשנו עוד אבל הוא על כללות האנה מעלה או מטה פנים ואחור ימין ושמאל. וכן שאלת אנה פנה אינה כפל ענין במלות שונות אבל היא תוספת חקירה אם יש לה ידיעה בתחלת נסיעתו אנה פנה פניו למזרח או למערב או היו מועדות לאחת הקצוות אולי שמא הלך: ולפי הנמשל הם שאלות ותמהות שיתמהו האנשים אשר לא ידעו ולא יבינו מהות הדבקות בנפרד ויחשבוהו כמו הדבקות בעיון והדבקות בצורות הטבעיות ובצורות השכליות אשר יתדבקו ויתלכדו ולא יתפרדו והם לא ידעו כי הנפרד לא יתדבק כי אם בהכנה החדשה ואותה ההכנה אינה נמצאת על שלמותם646 כי אם בהפקד מהנפש כל יתר הצורות דמיוניות ומחשביות וגם השכליות. ובשוב אחת מהם ותגבר על ההכנה {הנה ההכנה} לא תהיה על שלמותה וכשאינה על שלמותה הנפרד אין לה מקום לחול בנפש ויעלם ממנה וילך לו. ושכל אין למעייני' לראות כי כמו שיקרה לנפרד עם ההכנה החדשה כן יקרה לכל כחות הנפש עם נושאיהם כי כל כח שאינו על שלמותו הנה יעלם ממנו צורתו. ותלך לה כמו שיקרה למי שחלה בראשו על מקום האמצעי במוח שלא ידמה דמיון או באחור המוח שלא יזכור זכרון כי כן ארחות כל הרוחניי' החלים על ההכנות להתעלם מהנושאי' כל עוד שאינם על שלמותם. והדרך להשיבם הוא למצא תרופה למכת הנושא וההכנה ולהשלימם כבראשונה: תשובת דודי ירד לגנו אינה תשובה ידועה נאמנה כי אם תשובה עם מחשבה גוברת שכן הוא: הכנוי מגנו אינו הגן הקדום של הרועה כי הוא יותר עליון מארמון הרעיה אבל הוא גן הרעיה ששב להיותו שלו כי לקחו במוהרה והוא למטה מהבירה ולכן יאמר בו ירידה: לערוגת הבשם הוא החלק מהגן שהדוד מתענג בו: לרעות בגנים חסר הצאן שהם רועים ויהיה לרעות פעל יוצא לשלישי והרבוי מהגנים הוא הגן העליון הקדמון שלו והגן התחתון שקנה ע"י <המוהר> כי כן דרכו לרעות צאנו או בגן העליון או בתחתון: ולקיטת השושני' הוא להעלותם ולנוטעם בגנו העליון ולרעות מהם את שפתיו הדומי' לשושני' כי כל דומה מתענג בדומה: אני לדודי ודודי לי אינו מאמר גוזר אבל הוא מאמר נחשב שיהיה מפני התקוה אשר בנפש כמאמר האומר עוד יש לי תקוה שאני אהיה לדודי אהובה ודודי לי יהיה נדבק כי הוא הרועה בשושני' וכבר המשילני לשושנה אם אשובה אל אשר הייתי בתחלה בעיניו כשושנה הנה ישוב אלי בהכרח: ולפי הנמשל הוא ירידת השכינה ורוח הנבואה על העולם הגשמי ובפרט בחלק היותר נכבד ממנו שהוא שכל האדם והכנתו האחרונה והשגחתו על המין האנושי להנהיגו בהנהגה הכרחית בקיום מינו ואישו ושכלו ולתת לכל אחד מזונו שהם המזונות הגשמיות מתולדות הארץ והמזונות הנפשיות ממושכלות הצורות וקחתו הנפשות הראויות לעלות אל האלקי' מקום שם מקור הנפשות והיא הבינה שמשם יצאו ושם ישובו לאחרונה כמו שקראוהו תשובה ואמ' תורת ה' תמימה משיבת נפש (תהלים יט, ח) אל מקורה: 

			ההערות הראויות לזה החלק הראשון מהחלק השני: 

			א' אינו מן הפלא אם מי שלא ישתוקק אל דבר שיבואהו ויבואהו אם יעזבהו ולא יקחהו. אבל בעיני יפלא ממי שישתוקק אל דבר מעולה ומשובח בתכלית מה שאפשר שיבואה{ו} ויבואהו שיעזבהו כרגע ולא יקחהו אל גבולו.  217ב  ככל אשר ראינו בזאת החושקת ומשתוקקת תשוקה נמרצת אל דודה ומשתדלת בכל מיני השתדלות שיבואה הדבוק ההוא ובבואו אליה והיא אינה שקועה בשינה כי לבה ער ושומע קול דודה. והיא מתעצלת ואומרת פשטתי את כתנתי רחצתי את רגלי ולא קמה ולא זעה עד כי שלח {ידו} מן החור: ב' כל מדבר לא ימנע מהחלוקה או הוא מדבר לנכח או לנסתר או מדבר בעד עצמו בינו לבינו כדרך המתלונני' על עצמם או מקונני' על צרתם או שמחים בלבבם. וזה הספור לא ימשך בכל חלקיו שיהיה באופן אחד מאלו הדרכי' כי אם נאמר שהיא מדברת לנכח דודה כאשר היה מן הראוי לדבר עמו בשמעה קולו הנה לא יתכן שימשך אחר אני ישנה ולבי ער קול דודי דופק כי היה ראוי שתאמר לו אני ישנה ולבי ער ופשטתי את כתנתי איככה אלבשנה {ואם נאמר שהיא מדברת שלא לנכח כאמרה קול דודי דופק הנה אין ענין ספור פשטתי את כתנתי לדבר מזה שלא לנוכח ולומר איככה אלבשנה} כי זה ראוי לנכח כמתנצלת על המנע קימתה לפתוח לו. ואם נאמר שהיא מדברת על לבה כמתרעמת שלא פתחה מה ענין המשכות הספור על לבה. מצאוני השומרי' הכוני פצעוני וההשבעה וכל הדברי' הנמשכי' אחר זה: על כן המו מעי לזה הספור מאי זה חלקי מהדבור הוא: ג' נתינת הסבה למה היה חפץ שתפתח לו מפני שראשו נמלא טל קוצותיו רסיסי לילה. לא ימנע מהחלוקה או שהיתה הסבה לברוח מהמזיק שהיה במקום סגולה647 לטל השמים: או שהיתה הסבה להגיעה אל הבאות648 בתתו לה מהטל ההוא ומאותם הרסיסים: ואם היה לברוח מהמזיק הנה כל מקום מכוסה היה טוב לו ולא היה פתיחת הפתח הכרחי לו אם לא על צד הקרי וההזדמן שלא היה שם מקום מכוסה זולת בתוך ביתה וחדרה וזה רחוק. ואם היה להגיע אל המועיל לה גם בזה לא תנוח דעתי כי לא ידעתי מה יעשה בטל ההוא ובאותם הרסיסי' דבר שיש בם מועיל: ד' הגדת נטיפת המר מהידים והאצבעות על כפות המנעול עם הגדת פתיחת הפתח יש בו מהזרות כי ענין הספור כלו הוא כי לעצלותה היתה סבה שדודה חמק עבר ומה ענין המר והידים והאצבעות וכפות המנעול לכאן: ה' תערובת היפה בנשים עם שאלת מה דודך מדוד. והשנות השאלה מה דודך מדוד פעם שנית הוא מהתשעה קבי' שיחה שנטלו הנשים כמו שהיה דבור הנשים עם שאול כששאל להן איה הרואה (שמואל א' ט, יח): ו' תשובת הנשים מבנות ירושלם לאמר ונבקשנו עמך ולא אמרו נלכה נא מפה אחת אחת ואתה מפה אבל אמרו נלך עמך לבקשו הנה זה דומה למעשה הנערים הרואים את אמם מבקשת דבר מהדברי' והם מבקשי' עמה באותו המקום לא שילכו אל צד אחר לבקשו אולי ימצאוהו: ואולם כל אלה לפי המשל והנמשל כי מי שישתוקק שיבואהו ובא אין ספק כי <אין> לא יעזבהו אבל יקחהו ויענדהו עטרות לו: ואולם מי שישתוקק שיבואהו ובא לו ומלא תשוקתו וכרסו ממנו בכל אות לבו אין ספק כי אחר כן תאבד תשוקתו ותחלש תאותו עד כי אם שוב ישוב אליו עוד כמעט אבדה תקותו ולא ישתוקק אליו ולא יקחהו כי כל התשוקות החמריות נפסקות אחרי אשר מלא נפשו מהם. והסבה כי ההעדר הקדמוני הדבק עם ההיולי ומתלווה עם כל צורה וצורה הוא הסבה שלא ימצא תשוקה מכל התשוקות ההיולאניות שתמשך תמיד על אופן אחד ולא תפסק ותעדר כי כמו שההעדר ההוא הוא סבה שלא ימשכו הצורות בהיולי אבל יפסקו ויעדרו {ויפשוט צורה וילבש צורה כן הוא סבה שהתשוקות לא ימשכו ויפסקו ויעדרו} ויפשוט תשוקה וילבש תשוקה. על כן העלמה פשטה התשוקה הנפלאה ההיא אחרי שכבה בחיקו ולבשה תשוקה מהשינה ותענוג החמרי' והעסקי' האחרי' ונתעצלה לקום לפתוח לדודה כי התשוקה כבר אבדה: וכן הספור כלו הוא לנכח אבל לא עם דודה  218א  אבל עם נערותיה בנות ירושלם שהיתה קוראה להן שתפתחנה לדודה כי הן סגרו הדלת בלא רשותה והן היו ישנות ושקועות בשינה ולא שמעו את הקול והיא אומרת להן אפי' שאני ישנה לבי ער ואתן שקועות ולא תשמעו קול דודי: ואני איני יכולה לקום לפתוח לו כי פשטתי את כתנתי והנה649 לא שמעו את קולה ולא נעורו משנתן והיא קמה ופתחה ובקשה והוכתה מהשומרי'. ובשובה העירה את נערותיה וספרה להן כל אשר קרה לה והשביעה אותן והנה כל הספור לנכח בנות ירושלם וכן הסבה שקראה שתפתח לו כי ראשו נמלא טל לא היה כי אם לתועלת גנה שרצה להזיל על בשמיו הזלת הטל אשר על ראשו ורסיסי לילה שעל קוצותיו כי הם טובים מאד והם ברכה על העשבי' והטל ההוא היה ממקום גבוה דק מאד יותר מעולה ומשובח מהטל המתהווה במקום שפל כמו גנה על כן קראה שתפתח לו כי לא היה צריך אליה לתועלתו כי כל מה שעשה עד כה עמה היה לתועלתה לא לתועלתו: וכן הגדת נטיפת המר מעל ידיה היתה כמתנצלת אל הנערות למה לא קמה בזריזות ואמרה כי שלש הכנות היו לה לדודה וכלן היו נפסדות ונחרבות בקומה. והם הפשטת הכתונת מעל בשרה לחבק את חיקו במהרה בקרוב בשר. ורחיצת רגליה וכל בשרה להיות נקיה מכל חלאה והיותה מקוטרת מכל מיני הקטרה להריח בה ריח טוב המעורר את האהבה ובקומה לבשה כתונת וטנפה רגליה ואבדה קטרתה על כפות המנעול: גם שיחת בנות ירושלם אשר אמרו היפה בנשי' היתה מהקב אשר נטל כל העולם כלו שאין בו מותר ובטל כי אמרו מה דודך אפשר להיות יותר ראוי לך מכל דוד שנמצא בעולם כלו ואתה היותר יפה שבנשים שאין איש נכבד בכל המציאות כלו שלא יתכבד בך לקחתך לו לאשה על כן הנך לו אם אינו חפץ ביך. וחזרו ואמרו אולי כי זאת האהבה היא לפי רוב הטובה שמטיב לה לא לפי היופי וההדור ועל כן חזרו ואמרו בחכמת נשים לחקור ולדרוש מה דודך מטיב עמך מכל שאר הדודי' שככה השבעתנו שנגיד לו כי חולת אהבה את גם זה חרפה לנו גם לך להגיד לו כמו אלה הדברים. ועל שניהם הטיבה650 על היופי ועל טובו: גם תשובתם ונבקשנו עמך לא היה מעשה נערות אבל חכמות נשים אהובות כי היא אמרה להם אם תמצאו את דודי בדרך מקרה ולא בקשה מהן שתלכנה לבקשו והן השיבו כראותן טובו ויפיו ונבקשנו בלב שלם ונפש חפצה עמך: ר"ל באותו הלב והרצון שהוא עמך כי השתוף מעמך אינו שב אל המקום אבל שב אל הרצון: 

			ביאור המשל לפי דברי הספר החתום: 

			במלאת העלמה פיה ובטנה ירכה ועינה ונפשה מכל מאויי לבה אשר חננה דודה עד מלאת לה חשקה לבא אל ביתה ולהרצות את רעיו יאכלו וישתו עמה בשמחה וישבו אתה לחברה. והנה אחרי לכתם מעמם651 נתקררה דעתה ונחלשה תשוקתה וכבתה את נר חשקה וראתה ונטתה אל תענוגי גוייתה עם מעט שינות מאיש חיקה ומעט תנומות להכין עצמה אם בא יבא אל גבולה מבלי שיחם לבבה לחכותו ולשמור פתחי ביתה שלא יסגרו למולו ומבלי אזהרה אל נערותיה שימתינו עת בואו אבל כאשה עצלה מאישה וחרוצה על בשרה אחרי אכלה היא ונערותיה ואחרי שתותה והפשיטוה ערומה ורחצו את כל בשרה וסכו אותה בשמן המר מראשה ועד רגלה והשכיבוה כיום הולדה במטה כבודה ובדמשק ערש על ערפה והיא מתענגה על רוב שלומה וטובתה ולא זכרה את דודה לרדוף אחריו למען הביאו אל ביתה כי אמרה  218ב  אם בא יבא הנה אנכי נכונה להתעלסה עמו באהבי' ואם לא יבא הנה אנכי ישנה במנוחה כאחת הנשים כי לא לעולם חוסן להניד בעדו שינה מעיני ותנומה מעפעפי. אף לא אמרה לנערותיה עורו עורו ושמרו דרך דודי אם בא יבא והעירוני משנתי. או פתח פתוח הניחו לו. והמה כפחותות652 את הדלת סגרו ועל משכבותם שכבו בכבוד ולא זכרו את הדוד וכחצות לילה בנפול תרדמה גדולה על ראשיהם והדוד בא אל מחניהם וקרא בקול דממה דקה אל אחותו כלה. והיא שמעה קול דודה גם כי עינה ואבריה כבדים עליה בשינה ומתוקה היתה שנת העלמה הנה קולו ישמע על לבבה הנעור בלילה כי ישאף צל דודה. וכשמעה והיא מתעצלה לקום מהרה חושה כי יראה להפסיד הכנותיה הראויות מצד מה לדודה. והיא קראה לנערותיה לאמר קומנה פתחנה לדודי מהרה וכראותה כי אין קול ואין עונה לה אמרה להן דרך תוכחה. אם אני ישנה מעט תנומה בעיני והנה לבי ער ושומע. ואתנה לא שמעתן קול דודי הקורא אותי בקול נעים דופק על לבי לפתוח לו הפתח אשר סגרתם בלי תבונה כפי אשר אנכי שומעת את קולו האומר פתחי לי הפתח הסגור {לפני} מבא אליך אחותי<ך> אשר אהבתיך אהבה עצמית רעיתי אשר התחברת עמי והיית לי כריע כאח באהבתי<ך>: יונתי אשר עיינת תמיד אל בועליך עושיך אשר עשך ויכוננך: תמתי אשר לא מצאתי אהבה שלמה ותמימה בלא מום כמוך כי לא לבד להועיל אליך באשר את אשתי באתי כי אם להיטיבך גם טובות אחרות חפצתי שראשי נמלא טל אורות דקות טובות טובות ומבורכות מכל גשם נדבות להשקות בהם כל עצי בשמים: קוצותיו מלאות רסיסי לילה עבות ורחבות מערפי מטרות ומשקות פני גנה וזרועיה מכל ברכות וגולות תחתיות ואנכי לא יכולתי לקום לפתוח לו כי אתנה ידעתן כי פשטתי את כתנתי להיות ערומה כיום הולדי להיות עמו בבאו בקרוב בשר ולא דרך סדין או כתונת ואיככה אלבשנה לילך לפתוח לו כי לא אוכל כרגע להפשיטה שנית בלא עת הוא העת אשר יחד לו. זאת ועוד אחרת כי רחצתי את רגלי ואת ארכובותי למען לא יהיה דבר חוצץ ביני לבינו ואיככה אטנפם בהציגי את רגלי על הארץ הטמאה. לכן קומו צאו ופתחו לו אתן: וכדברה אליהן כדברי' האלה באזניהן ולא קמו ולא זעו כי נפלה תרדמה גדולה על גביהן והנה שמעה את דודה אשר שלח ידו מן החור הקרוב לה לנגוע אליה והמון מעיה בערו בה והמו כקול המון של653 חרונה. וקמה ונתעוררה בעצם וראשונה ללכת לפתוח לדודה מבלי הבטה אל הפקד ממנה כל הכנותיה כי אבדו עשתנותיה וירדה לבהלה. והלבישה את כתנתה וטנפה את בשרה וכל שמנה וקטרתה נטפו לארץ מעל ידיה ושעל אצבעותיה נטפו ועברו על כפות המנעול באופן כי מאז קמה חסרה כל הכנה לפי שלא הכינה חשקה מתחלת שכבה והנה גם עתה אשר בערה חשקה בה לא שמרה דרך ההכנות כי נבהלה מאד וכל פעליה לא נשלמו על מתכונתם: גם בלא דעת פתחה בקול המולה אל דודה ודודה הציץ בה ולא ישרה בעיניו כבתחלה כי לא באה <אליו> בשמחה וששון ויקר כבראשונה וחמק וסבב את הבית ועבר מעל פניה ואמר בלכתו לא אשוב עוד אל ביתה ובגנה לא ישכנו עוד רגלי אם ככה היא עושה לי להשליכני אחרי גווה ואחר הדלת והמזוזה ויהי כשמעה את דברו כמעט פרחה רוחה לרדוף אחריו מהרה ולעזוב על המפתן את נבלתה לולי קלות גופה אשר היה קל כאחד הצבאים להלוך מהרה עם רוחה והלכו שניהם יחדיו אחריו לבקשו ובקשה היא {את} עצמותו לא זולתו להגיד לה ולא מצאה אותו כי רחוק הוא ואיננו קרוב לה בלי אמצעי בינה לביניו על כן קראה אולי יענה ולא ענה ובהרימה קולה כאשה עזובה ועצובת654 רוח נכאה מצאוה השומרים הסובבי' בעיר לשמרה  219א  מבוהלת וגלמודה ואת פיהם לא שאלה אם ראו את דודה ויחשבוה לשכורה ורצו להתעולל בה ונפשה מרה לה ולא שמעה אליהם ומרדה בדבריהם והנה הכוה במקלות פצעוה בחרבות ועזבוה על פני אדמות ובאו וירדו לקולה שומרי החומות ואמרו בטרם תצא נפשה כי מתה נשא את רדידה מעליה פן יתגעל בדמיה ופן יקדמונו מקבריה או אחד מגואליה והיא בעוד נפשה בה קמו כל כחותיה עליה לרדוף אחרי מאהבה ולדעת עמו מה אחריתה ובטרם תלך לתור עוד את מקומו איו והנה שבה אל ביתה והעירה את נערותיה בחזקה וספרה להן את כל מקריה אשר קרו לה באמרה לנכח אל נערותיה את כל הספור ההוא מראשו האומר קמתי אני לפתוח לדודי ועד {רגליו האומר הכוני פצעוני} נשאו את רדידי מעלי שומרי החומות. ואחרי הספור אשר ספרה אמרה להם ראו כי השבעתי אתכם אתם בנות ירושלם החכמות שתאמרו לי באמת ובאמונה אם תמצאו את דודי על ידי אמצעי שידע מקומו איו מה תגידו לו על דברתי. וגם כי ידעתי נאמנה כי מרוב חכמתכם ובינתכם לא תגלו את אזנו מכל אשר קרני כמקרה הכסיל עם השומרים כי חרפה הוא לי וגם חטאתי ועויתי שלא שאלתי את פיהם כאשר עשיתי בחלומי. הנה {נא} ידעתי כי אתן תגידו לו כי בקשתיהו ולא מצאתיהו ואולם מכח השבועה אשר השבעתי אתכן הנה אנכי מזהרת בכן שלא תגידו לו בדברי' האלה רק תאמרו אליו כי חולת אהבה אני ממנו ולא מהמכות והפצעי' ויצא מזה שתי תועלות: האחד כי את פצעי ואת מכותי לא ידע והשני כי ישוב אלי עוד אם ידע כי חולת אהבתו אני כאשר בתחלה: ונערותיה השומעות את שבועת האלה אשר השביעה אותן אמרו בלבבן הנה זאת הגברת ממלכות והיפה מכל הנשים היא יראה וחרדה מאד שאם יפקד ממנה דודה שלא ימצא כמוהו ואנחנו לא ידענוהו ביופי ולא הכרנוהו בטוב לבב מכל האנשים על כן נשאלה את פיה אם ידעה מה אולי היא מרוב חשקה טועה בו כמאמר האומר דרך משל ומליצה החשק אין לו עינים והוא כעור ממשש באפלה. או אולי כן הוא כי אין כמוהו בכל הארץ טוב טעם ודעת וטוב תאר ומראה: על כן אמרו {לה} אמרי נא לנו ברוב חסדך מה דודך ביופי והדר מכל דוד אחר זולתו אשר תוכלי לחשוק בו אם יפקד ממך זה אשר הלך לדרכו כי אין איש בכל הארץ אשר אם תראי את דודיך לו שיבצר ממך אהבתו להיותך את היום היפה בנשים הנמצאות עלי אדמות וכל יפה מתענג ביפה. או אמרי נא לנו מה דודך בטובו אשר ייטיב לך מכל דוד אחר אשר תבקשי להדבק655 עמו בשני אלה הדרכי' יתרבו האהבים בין הדודי' כי אם תגידי לנו את דברנו זה אשר שאלנו אז נדעה מה היא הסבה שככה השבעתנו מדאגה מדבר פן יפקד מושבו ותנתק אהבתו ממך. ואז נלכה נרדפה אותו פן ימלט הטוב ההוא שאין כמוהו מידך. והיא גם היא פתחה פיה בחכמה ואמרה בשתים אלה אגידה ואספרה מכלול יופי דודי אשר לא ימצא כזה איש תמים בשני תארי' הפכיי' בכל האנשי' כי המצא ימצא בשר איש אדמוני ולבן כבשר אשה רכה וענוגה ברה כלבנה אדומה כשושנה אבל נשתה גבורתו וכחו והיה כחולשת נשים ולא יראוהו אנשי' ולא יזנב אחריו אדירי עם וחיילים. ויש אשר יהיה חזק ואמיץ כח בגבורי' ואחריו כל אדם ימשוך בחכמה באימה ובגבורה. אך בשרו עליו ירקרק ודמו עליו שחרחר מפני זלעפות חום לבבו כי יחם את עורו ונשערה מאד גוייתו ומראה פניו כאש פחם מחמתו עין רואה ויד נוגעת  219ב  לא יתענגו בו ואולם דודי בשרו ועורו כצחצחות יום צח יזהירו ואור פניו אם יאדימו כשנים כשלג ילבינו ואם מששת את כל כליו כאשר ימשש גבר בעלמה יפיפיה מה מצאת מכל כלי הנשי' חלקלקות מעונג ומרוך נתח טוב וחלק כחלקות נתחיו הטובי' כלם כאחד ואף גם זאת לא יאמרו העמי' איה כבודו ולאומי' לא יהגו איה מוראו כי על כל כבוד יכבדוהו ועל כל מורא יראוהו ואור פניו לא יפילון ובכל עת יהיו יראיו עשרת אלפי איש בחור כי הוא דגול לעד מרבבה אנשים אדירים. כן656 אלה קצות דרכיו הכוללים כל תארים נאדרים. האמנם תארי הראש והנתחי' הם רבים ונכבדים מאלה הנזכרי' כי ראשו עגול ככדור מסביב להכיל מוח גדול מלא חכמה ודעת וחזק ודק ומזהיר כמו כתם פז מאופיר קוצותיו ומחלפות ראשו נעתרות ודומות למדורות כי המה תלתלים כהר גבוה ותלול הר על גבי הר לא כשערות הנקבות הרבות ודומות למועטות כי המה קשורות ונאחזות בחבלי בוץ וארגמן אבל נבדלות ונפוצות כל תל ותל לבדו להדר פני הנשוא פנים הוא הראש. ועם זה הם שחורות כשחרות העורב לא כשער הצהוב או הלבן כמראה עור בשר כי לא ליופי יחשב לו אם נדמה נדמה מראהו למראה שערו פן יאמרו השער עצם מעצמיו וחלק מבשרו ואיננו כי אם מותר אשר יותיר מעצמו. עיניו הם זכים ובהירי' כעיני היוני' השומרי' את מאור עינם שלא יחשך אורם כי עם היותם מוכרחי' לעופף על אפיקי מים לרוות צמאם הנה לא יתמידו להביט עלי מים רבים פן יעכירו את ראותם אבל תמיד עינם אל קנם לעוף מהרה אל מקומם: והנם תמיד בזהרם כאלו רוחצות בחלב הזך והדומה לכפור העין הפנימי. ומהפאר הגדול אשר בם הנראה בזה שלמותם הוא היותם יושבות על מלאת החור אשר בעצם הראש לא טבעו אל תוכו גם בליטה לא היתה להם על גבו אבל כמשבצות זהב היו על מצחו. לחייו שבהם גדלות שערות הזקן שהוא הדרת פנים לאדם להיות בעל זקן הם מסודרות כשורות השערות והמחלפות כערוגת הבושם המסודרת כנטיעות הבשמי' והם מגדלות מרקחים לא זיעות ומותרות מעופשות אבל אותם השערות בעלות ריח טוב כריח המרקחי' לטוב מזגו ושלמות פנימיותו שכל היוצא מן הטהור טהור: שפתותיו אדמדמות כמראה השושני' וכל היוצא מפיו ושפתיו הם ריחות נוטפות ריח טוב כריח המר העובר ממנו אל הנוגע בו לתת לו {את} ריחו: ידיו יפות וחזקות ועגולות האצבעות והזרועות שעליהן כמו גלילי זהב והם ממולאים בקצותם כאבן תרשיש כי כן ימלאו קצות האצבעות בצפרנים לעשות בהם כל פרי המעשי' כלם. מעיו ומכסיהם מזהירי' וחלקלקי' כזוהר וחלקלקות השן והלבנות עם נקודות אדמדמות שעליו כאשר היא מעולפת ומסובבת ספירי' סביב לה כי כן מסובבת הבטן המלאה מבלי ההולדה וסביבותיו נשערה מאד אשר הם כלים מכלים שונים וגזרת ספיר גזרתם: שוקיו חזקות ולבנות כעמודי שש אשר הבית נכון עליהם. והם מיוסדים על הרגלים הרחבים וארוכי' להכיל שוק על ירך. כעמודים המיוסדי' על אדני פז היקרי'. ועל כל אלה התארים הנחמדים והמשמחי' אלקי' ואנשים אף כי הנשים המלאות חשקי' ומסתכלות ביופי הגברים מהראש והנתחים ועד כסות657 הרגלים: הנה לו יופי והדר נוסף על הוד יופיו הנראה לדקי הראות בכל חלק מחלקיו כי גם המביט אליו כרגע נראה מראהו כלבנון מלא ארזים כי כל אבריו גדולים וייף בגדלו מכל רעים אהובי'. ובטובו הנכר בהכרת פניו ענתה בו הנה הוא בחור ונבחר מכל בחורי' נחמדי' כעצי הארזי' מכל יער צומח עצים. ומי מכל הנשי' אשר יתנו יקר לבעליהן המטיבי' לנשיהם אשר לא תבחר מחנק נפשה אם תעזב מאישה אשר כזה. כי טובו וחסדו עמי אשר  220א  שאלתן אם הטב ייטיב עמדי. הנה נא הטוב הגדול והעצום הנכון לאשה מאישה הוא דברו <הטוב> היוצא מפיהו אליה ולחם ומזון הנותן אל פיה יהיה כדבש למתוק בלבבה ולא יחר אפו עליה מדי דברו בה. והנו הנה חכו אשר דבר בי ולחמו ולחומו ומטעמיו מדי היותי עמו לא היה כי אם ממתקי' מתוקי' מדבש ונופת צופי'. וכלו בכל פעלו ומעשהו עם אלקי' ועם אנשי' ונשי' הם מעללי' טובי' ומחמדי'. על כן ראו נא ודעו כי זה דודי אשר אנכי שופכת את נפשי לבקשו כי אין זולתו ובלתי הוא לבדו וזה רעי אשר נתחברתי עמו וטעמתי את טעמו. לכן שפטו נא בנות ירושלם אם המשפט אתי לבלתי סור מאחריו ולבלתי החליף אותו ברע מרעיו או המר אמירנו באחד מאחיו: אז אמרו א"כ איפה זאת נאמרה לנפשך היקרה אמרי נא התדמי בלבבך או כמו שער בנפשך תשערי נא אנה הלך דודך אשר לא נוכל לשער כי הלך בדרך למרחוק למאוס בך להיותך היפה בנשים והוא היפה באנשי' אשר התלכדו ולא יפרדו: לכן זכרי נא ושובי אל זכרונך אם הרגשת בנפשך בלכתו מעמך אשר שמעת את דברו להבחין בקולו אנה פנה דודך אז מפה ומפה ונבקשנו גם אנחנו עמך בלב שלם ובנפש חפצה בכל המקומו' אשר נשער שהלך שמה: אז אמרה הנה אנכי לא ידעתי אך על דעתי כי דודי כצאתו את הבירה אשר היה ראשו מלא טל אורות כי אז ירד לגנו לערוגת הבושם להזיל עליהם טליו ועל ערות יאור רסיסיו והלך לרעות צאנו בגנים עליים ותחתיים וללקוט שושנים הנפתחי' להביאם אל אמו658 ולהשיבם אליו. כי ידעתי את לבבו הטוב עמדי וכמים הפנים אל הפנים כן לבבו עם לבבי וכאשר אני לעולם אהיה לדודי וממנו לא אמוט רבה.659 כן דודי יהיה לי לעולם אוהב דבק מאח כי זולת זה לא יתכן דרך הישר לעשות {הפכו} הואיל והוא הרועה את עצמו בשושני' ואני בפיהו ובלבבו כשושנה א"כ אותי ירעה ויאכל ושבתי והייתי עצם מעצמיו ובשר מבשרו והיינו לאחדים בידו: לכן בואו נא אתי אל תוך הגן אולי יתעשת אלקי' לי כי אמצאהו לרגלי. 

			ההצעות הראויות לזה הנמשל: 

			א' אם אמרתי שההכנה החדשה המתדבקת עם הנפרד היא דומה לצורות הנבדלות כמו שאמ' ב"ר באפשרות הדבקות כי השכל הפועל {יביא על השכל אשר בקנין טבע ממוצע בין השכל הפועל} והשכל אשר בקנין והוא הנקרא הנאצל והוא העלוי אשר לשכל אשר בקנין אל היותו דומה בצורות הנבדלות ויהיה הנאצל והפועל אחד בנושא כענין בגרמים השמימיים עם השכלים הנבדלים: הנה באתי במגלה עמוקה מני ים לבאר למה המתדבק לא יתמיד הדבקות עם הנבדל כאשר יתמידו הגלגלים הדבקות עם צורתם הנבדלת אחרי אשר הם מתדמים בדבקות: ואיך יתכן לנביד660 אחר שנדבק פעם אחת להפרד משם ולשוב אל החמריות כאשר קרה לשלמה אשר נדבק פעמים ולא היה לבבו שלם עם ה' לעת זקנתו. ואם אמרתי כי הכנה אין כאן ועצם נבדל אין כאן כי אם השכל ההוה הנה באתי בעמקי אבונצר אשר יאמר כי שלמות אין כאן כי אם השלמות אשר יהיה בחכמות העיוניות ושהאדם ישוב עצם נבדל הוא מהבלי הטפלות כי ההווה הנפסד לא ישוב נצחי. ואולם אם נאמר כי מדרגת השכל הנפרד המניע לשכל ההיולאני אינו במדרגת הדבקות עם האדם המתדבק כמו שהוא בנבדלים עם הגרמים השמימיי' כי הוא לא יניע מתחלת הענין לעצמותו על שהוא תכלית בפעל. ולא יניע תמיד  220ב  אחד באיש כענין הגרמים השמימיים שמניעיהם יניעו תמיד אחד באיש ומתחלת הענין יניעו על שהם תכלית בפעל. אבל יניע אחד במין והוא האדם. כמו שאמ' רז"ל כי צריך לעולם שימצאו צדיקי' שהם כסא לשכל הפועל כמו שעצם הגלגל הוא תמיד באיש כסא לנפרד המניעו. כך עצמות שכל האדם הוא תמיד כמין כסא לשכל הפועל והם בני עליה שאמ' ר' שמעון בן יוחאי שהם מועטי' והיה מסופק אם הם שלשים או שנים והיה אומ' כי הוא ובנו מהם או הם. ובאחרונה יתן זה השכל מה שנתנוהו השכלים הנבדלים בגרמים השמימיים מתחלת הענין כמו שבאר ב"ר בא"ה: הנה לפי זה יהיה אפשר שהנפרד לא יניע תמיד אחד באיש הנדבק בו להשיבו תמיד בפעל ובעת מהעתים שכלו אשר היה בפעל ישוב בכח והכחות החמריות אז יתגברו ויעלימו כח ההכנה זמן מה עד שובה אל התשוקה הראשונה אשר היא כלי אל ההנעה כמו שתשוקת הגרמי' השמימיים הם סבה אל ההנעה ממניעיהם. והסבה בזה כי עם היות ההכנה האחרונה נבדלת מצד מה עד כי יתכן לה להדבק בנפרד ואם אינה במדרגתו הנה היא מצד נושאה שהם ההכנות הראשונות ההיולאניות אשר מנאם א"ר בא"ה דומה אל הכחות ההיולאניות הבלתי שומרות הדבקות עם צורותיהם. ולזה לא יתכן לנביא ולמתדבק לשמור הדבקות ולהתמידו כי אם זמן מה כל עוד שהכחות החמריות לא יעיקוהו להכרחיות החמר וזה הזמן היותר גדול שמצינו היה ארבעים יום דמשה בלא כח אכילה וארבעים דאליהו בכח האכילה ובזה יובדלו הנביאים והדבקי' בפחות ויתר: ב' לב"ח יקרה להם מקרה השינה להכרח העמל והיגיעה וההתכה והוכרחו אל המזון לכן הוצרכו אל השינה למקום המנוחה: וזה הפך מה שהוא בגרמי' השמימיים שלא יגיעם הלאות והעמל וההתכה ולא יהיו נזוני' לא היו צריכי' אל השינה. ואולם המזון הוא סבה אל השינה כי הלב וכל האברי' בבא אליהם המזון יתקררו ויורטבו ויתקרר הלב תחלה והמוח יתקרר מצד טבעו ומזונו ומעוט החום הבא לו מהלב וזהו סבת השינה. וסבה אחרת היא באה מהיגיעה כי התנועה תקרר החום הטבעי ויתמעט ויתקבץ אל התחלתו שהוא הלב ויתקרר המוח ויוליד השינה. וסבה שלישית מפני חולשת הכחות המרגישות כי פעמים תתחדש מהטריח השכל והעיון בדבר אחד שיעמיד החוש המשותף לעזרת הכח המחשבי ולהעמיד מה שאצלו מרושם הדבר ההוא וינקהו המדמה ויעמידהו לכח המחשבי כי הענין המושג במחשבה הוא רוחני ופעולת המשותף בעת השינה עם שאר הכחות יותר חזק מבעת היקיצה כי הכחות המרגישות יקיצו עם השינה וירגישו בכח רוחני אשר הוא יותר נכבד מהרגשת הגשמי ולא ימצא בלבד החוש הרוחני בעת השינה אבל {ימצא} לפעמי' ביקיצה בעת התחברות הכחות הג' המשותף והמדמה והמחשבי והתאחדם יחד. ולזה ימצא כי האדם כאשר יקשה עליו ענין וחשב בו קרה לו שינה ויקרה בקצת אנשי' שיקרה להם דומה כמות מחולשת כחותם החיצוניות ופעולות כחותם הפנימיות הרוחניות והשגתם בענייני' הנכבדים ועלותם אל הענייני' הרוחניי' הנמצאי' בעולם כמלאכי' והשמי' וזולת זה כמבואר בחוש והמוחש הקצר לא"ר. וקורא אותם חגרים ברוחם: ולזה מאי זה משלשת אלה הסבות תקרה השינה הטבעית  221א  לדבק הוא חסרון בא לו מהחמר או מפני חולשת הכח השכלי שיצטרך עזרת המשותף הגשמי מצד מה המתגבר בעת השינה. או מפני הלאות והיגיעה המקררת החום הטבעי ויעמיק אל הלב ויתקרר המוח ויתבטלו פעולות השכל. או מפני התכת החום ויצטרך אל המזון המקרר ומרטיב ומחליף מה שנתך: ג' בין הדבקות המוחלט והפרוד המוחלט יש אמצעיות דומה כעלוף וכשינה בלתי שקועה אשר החושי' והכחות הנפשיות אינם על שלמותם כהשגתם בפעל ואין השכל בפעל על תכלית שלמותו כי כל אחד מהם מעיק את זולתו להיותם הפכיים בפעולתם זה אל עולם הנפרד וזה אל עולם ההיולי והיו כשתי צרות מעיקות ומבטלות זו את זו כמו שכתב אבב"ט בח"ז: וזה יקרה לדבק בעת נטותו מהעיון בנפרד אל העיון בהנהגת החמר כי אז לא ישלמו לו לא הכחות החמריות ולא הכחות השכליות והיה כמדרגת המקיץ משנתו ולא נתפשטו כחותיו החושיות ולא נתעוררו כחותיו השכליות והוא כישן וער יחדיו כי אם יעירהו מחוץ דבר מהדברי' השכליים יטה אליהם אבל בעצלה גדולה מפני כחותיו האחרות המעיקות ונוטות גם הם אל התפשטות פעולותם ההפכיות לו: ואם יתעורר אל הדברים החמריים הנה יטה אליהם אבל בעצלה מפני שכלו המעיק להם ותכליתו הוא בזה כי כל דאלים גבר: ד' הקשרות הנמצאות התחתונות עם העליונות הוא נעשה בשלשה דרכי': הדרך הראשון כי מן העליוני' ירד כח רוחני מעורר התחתוני' וקורא אותם לעלות: והדרך השני כי התחתוני' ישתוקקו אף יבינו אף יעלו מעט מעט לדרוך אל השלמות ואל הדבקות עם העליוני' כפי טבעם אשר הוכנו אליו: והדרך השלישי הוא כי בהשלם התחתון בעליותיו והכנותיו הנכונות עד תכליתו אז העליון ידבק בו דבקות התכלית אל בעל התכלית והוא דבקות הצורה העליונית אל החמר התחתון והיו לדבר אחד: וזה מבואר מן ההויות המתהוות בארץ ראשיתם הוא האיד כי השמש והככבי' מכים בניצוציהם אשר על הארץ יצא קוום ומחמם היסוד הארציי או המימיי ואחר האיד יעלה מן הארץ עד מקום האויר האמצעי ושם הוא מתעבה ושב מוכן אל הצורה המימיית או כפוריית או שלגיית או אחת ההויות המתהוות שמה. ואחר ידבק עם הצורה ההיא ונקשרו יחדיו והיו לאחדים עליוני' שהם הצורות בפעל ותחתוני' שהם החמרי' בכח. וכן הוא בכל ההויות בצמחי' וב"ח שהחום השמימיי יורד ומחמם והחמר מתפשט ועולה בהתפשטות זרע הצמח אל המעלה והמטה. ואחר הראות הצורה בפעל עם החמר שהיה בכח וכן {בחי} חום הזרע ודם הנדות היורד מן השמים והתפשטות הנפיחה והאבעבוע בדם הנדות. והראות הנפש בו והדבקה שם והיו לאחדים. וכן המוחשות מתחקות באויר המאיר והחוש מתפשט אל האור והמוחש מתדבק עם החוש והיו661 לאחדים. וכן הוא במושכלות שהשכל הפועל נותן אור לשכל ההיולאני והשכל ההיולאני מתפשט במושכלות הראשונות ומכין על ידיהם המושכלות השניות ובהשלמו עד תכליתו ידבק בו השכל הפועל והיו לדבר אחד. וכן הוא בהכנה החדשה ככל אשר יראה בספרי הנביאי' שהם נקראי' בראשית נבואתם ואחר מתפשטי' ועולים ואחר נדבקי' והיו לאחדי' כאמרו במרע"ה ויקרא אליו אלקי' ויאמר משה משה. וכן שמואל. ויקרא ה' אל662 שמואל: וההערה הראשונה היורדת למטה היא לעורר החסד663 הסוגר את הצורה בכחו שלא תצא לפעל כטבע החמר שבו הצורות בכח כדעת ב"ר לפי דעת ארסטו' ודעת הנביאי' כן. וההערה ההיא  221ב  העליונית הראשונה היורדת היא להכין החמר שיפתח הפתח לצורה לצאת אל הפעל כי בצאתה לפעל הנה היא מהעולם העליוני שהוא בפעל ונמצא החמרי בזה הצד ידבק בעליוני והיו לאחדי' החמרי הכחניי והעליוני הפעליי: ה' ארבעה דברי' נאמרו בתחתוני' המתדבקי' בעליוני' האחד שיהיה יחס מה בין התחתוני' והעליון. כי לא מכל דבר יתהוה כל דבר כי אם מדבר מיוחס שיהיה יחס בין החמר ההוא והצורה ההיא כמבואר בטבעיות: וכמו שאמ' ז"ל אין לך עשב מלמטה שאין לו מזל מלמעלה מכה עליו ואומר לו גדל: השני שיהיה ביניהם מבט אהבה ותשוקה התחתון לקבל והעליון להשפיע כאמרו אהבתי אתכם אמר ה' שהשפעתי עליכם טובות רבות. מלבד כי זה הסוד בכל הנמצאות בארו מרע"ה בבאור ויכלו (בראשית ב, א) שהוא מלשון תשוקה שהשתוקקו השמים והארץ וכל צבאם אל קבלת השפע והשתוקק אלקי' בהכנה השביעית וכל מלאכתו אשר עשה {להשפיע עליהם כאשר} יתבאר בע"ה: השלישי שהתחתון יהיה עינו תמיד אל תכליתו ואל שלמותו שהוא מקום תחנותו ומנוחת תנועתו כמו האש שהוא מתנועע תמיד בקו ישר לעלות מהרה אל תכלית שלמותו שהוא שטח גלגל הירח שהוא שלמותו והוא לו במדרגת הצורה כמבואר בטבעיות: הרביעי שיהיה התחתון שלם בתכלית השלמות לפי עניינו באופן שלא יחסר ממנו שום הכנה מכל ההכנות ההכרחיות לו להדבק בעליון כי אם יחסר כל מאומה לא תדבק בו הצורה כענין בהויות הטבעיות כי בחסרון קנין664 שיחסר החמה665 מהכנותיו לא יראה בו הצורה על שלמותה: ו' ההשפעות העליונות היורדות למטה לארץ להדבק בחמר מן ההכרח הוא שיושפעו על ידי אמצעיים כי הכחות הרוחנייות לא יתדבקו עם החמריות אם לא שיתדקדקו העבים החמריי' ויתעבו הדקי' הרוחניי' וישובו אמצעיים ומתדמי' ויתדבקו והיו לאחדים כמבואר בקצור הנפש לאבונצר. והככבים שהם מחמר עב יותר מהגרמי' השמימיים כמבואר בעצם הגלגל ברדת המ"ן עליו לפי דעת אבונצר הם לעדים נאמנים שיראה השפעתם וכחם בחמרים יותר מהשפעת הגלגלים לרוחניותם יותר מהם: ז' כל מבקש הדבקות יצטרך בתחלת עניינו אל שני דברי' האחד הוא הצטרכו אל הידיעה הציורית והאמיתית ולקנותם באמצעות הגדרים והמופתים כמבואר בהגיוניות: והשני הוא הצטרכו אל קנין המושכלות במהויות הנמצאות על סדרם ושלמותם כפי האפשר ולהשלים השכל הנקנה בהם. ובהגיעו אל הדבקות הנה לא יצטרך עוד אל הגדרים והמופתים כי האמת יושג זולתם וירחיקם מעליו כי היו לו למשא ולמוקש כמו שכתב ב"ר בא"ה. הנה כבר יחוייב השכל ההיולאני שיבא עליו זמן ועת יפשיט זה הענין מהרבוי הקורה לו: וכח666 המ"ן עליו ירצה שלא ישכילהו באמצעות צורות דמיוניות כלל ולא ג"כ באמצעות גדרי' והקדמות כי כל זה אינו משולל מהרבוי. עכ"ל וכן המושכלות הנקנות יוסרו ויופשטו מעל שכלו בבא ההכנה החדשה כי אור הצורה השלמה מכהה אור החסרה. כאור הגדול המכהה האור הקטן וכמו שהוא בצורות הנפשיות וכמו שבאר ב"ר בא"ה. כי הצורות הדמיוניות מחלישות הצורות המוחשות. כן ההכנה החדשה מחלשת ומפסדת השכל אשר בקנין. ולזה כאשר טעם הדבק מתיקות הדבקות בנפרד והגעת המושכלות אליו פעם או פעמי' מבלי טורח הגדרי' והמופתי' ומבלי עמל קנין המושכלות על דרך הקנין זה אחר זה על סדר המדרגה כי אם באור גדול מאיר עיני שכלו כרגע ובחשק פתאומית באה בתוספת אורה ובאור והגלות לו אמתיות חדשות שלא נתגלו לו בתחלה. והיה ימים או עתים או רגעי' באותו הערבות ואחר נעתק מעולם  222א  הרוחני אל עולם המוחש ונשקע במוחשות שקיעה לא רבה ולא זעירה והרוח אשר תשוב מהאלקי' להעיר את רוחו ונשמתו הנה זה בא ומצאו שקוע במוחש לא מעט והוא כפעם בפעם נתעורר להדבק בנפרד כאיש אשר יעור משנתו ובקש ולא מצא כח להדבקה בו. אם לא ישוב לעיין בנמצאות מראשיתם לאחריתם ע"י הגדרי' והמופתי' ומדרגות קניית המושכלות כאשר בתחלה הנה אין ספק כי יקשה לו עד מות לשוב ולהשתמש באותם הדרכי' הצואים אשר הפשיט כבר מעליו. ואם תגבר עליו שם יד ה' לעורר שנית הנה יבקש בכל מאמצי כחו דרכי' אחרי' קלים מהם לשוב להדבק בנפרד כאשר בתחלה אם יוכל לה. ח' הדרך היותר קל אשר יראה שיבקש מי שכבר נדבק פעם אחת ורוצה להתדבק מבלי טורח העיון ומבלי הליכה בדרך הארוכה הנעשית בהתבודדות פעם שנית. הנה היא הדרך אשר דרכו בה הראשוני' להקטיר הקטרת והקריב הקרבנות כאדם הראשון לדעת רבותי' שהקריב קרבן להדבק ונח ואברהם ויצחק ויעקב אשר בבקשתם השנות הדבקות יעלו עולות ויקטירו הקטרות ואהרן נדב ואביהו ובלעם וכל הקדמוני' יראה שזה היה ענינם. ואולם זה הדרך טוב וישר למי שהורגל פעמי' רבות ובמעט עזר והכנה יוסרו עשתנותיו וכל רעיונותיו. ותשאר ההכנה נקיה מכל דמיון ומחשבה וכל מושכל נקנה ומופשט מהמוחשות אשר הוא נפסד מצד שהוא לקוח מההוים הנפסדי' כמו שבאר ב"ר בא"ה. אז טוב לו להכין עצמו במעט עזר כי ישוב הנפרד אליו עוד. אבל מי שלא הורגל בדבוק ונשתקע מעט במוחשות ויחשוב לשוב על נקלה ובעזר מעט אל הדבקות מבלי השנות <אל> דרכי העיון כאשר עשה בפעם הראשונה הנה הנפרד לא ישוב עוד לביתו ולא יכיר את מקומו. וחב"י העיד על זה כי צריך הרגל פעמי' רבות כי זה לא יושג כי אם אחר ההרגל הרב כמו שאמ' רז"ל על מרע"ה באמרו עמדו ואשמעה (במדבר ט, ח) אשרי ילוד אשה שהוא בטוח בכך (רש"י במדבר ט, ז): ט' ההכנות הנכונות לקבל הצורות הנדבקות עמם ראויות להיות על שלמותם. ואז הצורה עושה פעולותיה על השלמות כפי האפשר ותשאר דבקה כפי האפשר ואולם כשאינם על שלמותם הנה הצורות יתראו בם על צורת667 שלמות ויראו כרגע ויתעלמו ולא יתלכדו בם ויתפרדו מהם כמו שיראה בב"ח כמו האפרוחי' והביצים המוזרות אשר מפני הבצר מהם החום הטבעי הזמן הראוי להכין החמר אל קבלת הצורה החיונית הנה החיות יראה בם מעט זמן בלתי שלם הפעל ויפרד מהביצה וימות האפרוח וכן בכל החיים והצמחים הנפסדים בעת הוייתם. וכזה נמצא במלאכות היוצאות מההקש הטבעי כמו בעלי כשפי' שאמ' חז"ל עליהם שהם מכחישי' פמליא של מעלה (בבלי, סנהדרין סז ע"ב) כי הם יקחו חמרי' אשר נפרדו הצורות מהם ויכינו אותם בהכנות ידועות אצלם כמעט ידמו ההכנות השניות ההם אל ההכנות הראשונות אשר הכין הטבע בתחלה לקבל הצורה על שלמותה ובהיות עתה החמר נכון מעט הכנה הנה הצורה שבה להדבק בחמרה כבתחלה {ובהמצאה החמר בלתי מוכן על נכון כבתחלה} הנה פעולתה בו תהיה בלתי שלמה כמו שהחמר בלתי {שלם} בהכנתו ותתראה מעט {קט} בו ואחר תלך ותפרד ממנו כמו שכתב מלכיאל חזקיה ב"ר אברהם בספרו המבאר דברי רז"ל הנראי' כנמנעים אצל הפלוסופי' והם אפשריים אצל החכמי' הראשוני' על מה שאמ' בברכות האי מאן דבעי למחזינהו לשדי (בבלי, ברכות ו א): וז"ל החתול נשפע מהשדים ועקר הוייתו מהם ואם תקח שלייא מהחתול שהיא בכורה ותשרפנו לעפר יש כח לזה החמר לקבל כח השפע מן המשפיע עליו בתחלתו ולא שיקבל צורת החתול ויחזור ויחיה אבל  222ב  יתחבר עם זה החמר משליית החתול הקלוי המשפיע אשר השפיע כחו בתחלתו בצורתו לפעל ההויה להיות חתול. וזה ההתחברות יש לו לזה המשפיע בעל כרחו כי לא יכול לפעול בו בכחו אבל יתראה על החמר ויתדמה עליו כמה פעמי' כמי שירצה לפעול ואינו יכול ויהיה נבוך ויקרא לכל חבריו כי הוא אשר נתרגז לעלות בטעות (בבלי, ברכות ו א) וע"כ שלייא כי היצירה הראשונה בה. עכ"ל והשלים דברו איך למד זאת החכמה מאיש אשכנזי חכם בה ויצא שמו עליה עד למרחוק. ואל נא תמלא שחוק פיך אתה המעיין עלי ועל המחבר הלזה כי אסור למלאת שחוק פיהו בעולם הזה מי שלא ידע העולם הבא באופן שלא יעלם ממנו דבר וכחו גדול לבחון הדברי' כלם אם הם אמת או שקר כי דברים רבים יחשבו האחרוני' החכמי' בעיניהם ונגד פניהם נבוני' שדברי הראשוני' המה הבל ורעות רוח כי לא כן היה החכם הנבחר מכסף ר' יוסף אבן כספי חכם בעיניו להכחיש דברי הראשוני' כשלא בא מופת על סותרו עם דקות {שכלו} ועם התפקחות עיניו ועם כל ההגיו<ו>ן והפלוסופי' אשר ידע מכל בני קדם כמבואר למי שעיין בספריו כי איש כמוהו לא ראיתי גדול העצה ורב הפליליה והבלתי ירא מהגיד את אשר בלבבו מרוב חכמה כמוהו: ובספר הסוד כת' וז"ל ברוך היודע צפון לבי כי אני חושד רעיוני תמיד וכ"ש במה שאניח חלוף החכמי' המפורסמי' הקודמי' לזכרי תמיד מה שצוני המורה ז"ל שלא נתחיל להאמין דבר אא"כ בא המופת עליו או לדחות דבר אא"כ בא מופת על סותרו מצורף למה שנסיתי פעמי' רבות בעצמי ובזולתי שיקרה לנו בתחלת נערותנו ענייני' רבי' שנכזיבם וכאשר נבא בימים נחזיקם. וכן הפך זה. ואף במלי דעלמא. אף כי בסתרי' ובדברי' הנעלמי' וזה לסבות רבות. כי אפשר שחדושי הימי' יורו לנו כמו שאמ' החכם מה שלא עבר על לבנו. או אפשר שיזדכך שכלנו או אפשר שיתחדשו לנו ספרי' או מלמדי' לא היו אתנו בימים הקדמוני' כמו שקרה לי בימי נערותי שהייתי מלעיג על מה שנתפשט בהמוננו שאין טוב להסתכל במראה בלילה עד זה כמו שנה ספר לי אחד מחשובי ארצנו בקי בלשון ערבי שמצא כתו' בספר ערבי מגדולי החכמי' שההבטה במראה בלילה תוליד עוות הפה וכאלה רבות: עכ"ל: ולזה אינו מן הפלא למתדבק פעם אחר פעם בתחלת עניינו אשר לא הכין עצמו בכל ההכנות הראויות אם יראה עליו אור הנפרד באופן בלתי שלם ובזמן קצר וקל ההסרה וכמעט בדרך בלתי ישר ומעוות לעוות עניינו לו להשחיתו אם לא ישוב מהרה להכין עצמו אליו כבתחלה כאשר קרה לנדב ואביהוא דורשי הדבקות בשכינה בהכנת עצמם ע"י הקטרת הקטרת היתה להם הכנה בלתי שלמה מצד עצמה אשר הקריבו אש זרה. ומצד דבקות שכלם הבלתי שלם עמם כי בקשו השפע מהשכינה לבדה מצד שהיא מברכת ומשפעת הטוב הגשמי המושפע לה מגבורה ולא חשו לקבל ממנה הטוב הרוחני המושפע לה ראשונה מיסוד ומתפארת ומאין סוף אשר השפעתם טוב שכלי ואלקי אשר לזה בהראות האור ההוא מהשכינה עליהם ועל הכנותם הבלתי נשלמות לא נראה אליהם באופן שלם ובברכה טובה ומעשרת כברכת מקריבי הקטרת אבל נראה עליהם באופן בלתי נשלם ובהשפעה אחרת רעה באה מן הצפון ומן הגבורה לעוות דרכם לא להשחיתם אבל ברבות עליהם עון אבותם במעשה העגל אשר נטה אל הכח הצפוני כדעת הרמב"ן והם מעשה אבותיהם בידיהם באתה עליהם כח הגבורה ואש אוכלה היא. כהרף עין נראתה שם ואכלתם ונשרפה נשמתם כי לא ידעו לשוב  223א  מהרה אל הדבוק להנצל מהרעה אשר כלתה עליהם. על כן הזהיר אחרי כן בזאת יבא אהרן שיזהר בהכנותיו המעשיות והשכליות כי שניהם הם הכרחיות לא אחת לבד מספקת. וכזה כת' הא"ע פרשת יתרו וז"ל והם חושבי' כי טוב הם עושי' לגשת אל הכבוד לראותו ואינו כן כי כן דרך הכבוד לפרוץ במי שאין נכון לקבלו וזה טעם ונפל ממנו רב. וגם הכהנים הנגשי' תמיד אל ה' צריך שיתקדשו ויתעתדו לכן פן יפרוץ בהם ה': עכ"ל: י' אינו דומה מלחמת האדם עם אויבו להכניעו לסור למשמעתו בפעם השנית אל הראשונה. ואינו דומה הכנעות האויב לפני מכניעו בפעם השנית אל הראשונה. {ולא דרישת האהבה בפעם שנית אל הראשונה} כמו שאינו דומה הדלקת הפתילה שהובהבה {לפתילה} שלא הובהבה והבערת האש באוד מוצל מאש (זכריה ג, ב) אל הבערת האש בעץ יבש אשר לא ראה אור מימיו כי הלוחם עם אויבו עד לא הכניעו הנה נא יאזור מתניו בכל כחו ובגבורתו בפעם הראשונה להכניעו תחת כפות רגליו. אך בפעם השנית אם מרד בו הנה על נקלה ישיבהו נכנע לו כי הוא {היה} כבר נקלה ועבד לו: וכן הנכנע בעל כרחו בראשית הכנעתו שהוא נכנע לא יכנע לבבו הערל על השלמות אבל באופן חסר כי פיו ולבו אינם שוים אך הפכיים אבל בפעם השנית אשר הרגיל מעט כבר פעם או פעמים ההכנע ההרגל ישיב לו ההכנעות ההוא לטבע שני וישלם פעולתו יותר מבראשונה. וכן המתאהב לא יצטרך אל חבובי' והכנות גדולות בפעם השנית כמו בפעם הראשונה כי כבר הטתו ברוב לקחה וכמעט תוספת חבה תעורר את האהבה ותחדש שם את התשוקה. ולכן המתדבק הלוחם עם כחותיו הגשמיות מלחמה חזקה להכניעם תחת שכלו ולהסירם משולטנותם כמו שכת' אבב"ט ח"ז וז"ל: וכאשר שעבד לדמיונו משעבד זולתו ונלחם עמו ודחהו והרגיל עצמו בזה ונמשך אליו זמן ארוך ופעמי' יעברו עליו ימים רבים לא יזוז בו668 ולא יתנועע ובין מלחמתו זאת פעמי' היו נעלמי' מזכרונו ומחשבתו כל הדברי' עכ"ל: הנה אם הכניעם פעם או פעמי' ומרדו בו ושבו להלחם עמו והוא ישוב פעם אחר פעם להלחם בם ולהכניעם אין ספק כי לא יצטרך מלחמה חזקה בשניה כמו בראשונה ולא בשלישית כמו <בראשונה ו>בשניה: וכן זו אחר זו יתפשטו669 אותם המלחמות וההכנעות ההם: וכן הכחות החמריות הנכנעות נגד טבעם כאשר נכנעו פעם או פעמי' הנה לא ישובו למרוד במעט זמן כאשר עשו בתחלה: וכן התשוקה השכלית והיחס שבין ההכנה והנפרד לא יצטרך אל הכנות רבות בפעם שניה או שלישית כאשר בתחלה כמו שכת' אבב"ט ח"ז וז"ל אחר ששב אל העולם המוחש אחר670 חפושו כאשר חפש חלופי חיי העולם הזה והתחזקה תשוקתו אל החיים האחרוני' ושב לדרוש החזרה אל אותו המקום בצד אשר דרשו ראשונה עד הגיע אליו ביותר מעט מן ההשתדלות הראשון והתמיד בו זמן ארוך יותר ארוך מן הראשון אחר671 חזר אל עולם החוש אח"כ השתדל ההגעה אל מקומו אחר זה והיה יותר מעט לו מהראשון והשני והיתה התמדתו בו האריכות ולא סרה מההגעה אל אותו המקום הנכבד מהוסיף עליו קלות והתמידות בו מוסיף אורך זמן אחר זמן עד שב בצד יגיע אליו כאשר רצה ולא יפרד ממנו אלא {כאשר רצה והיה דבק במקום ההוא ולא יפרד ממנו אלא} להכרח גופו אשר היה כבר מעטו עד כמעט לא פנה ליותר מעט ממנו: עכ"ל: ולזה לא יצטרך המתדבק בפעם השנית להשביע הכחות החמריות השבעה  223ב  גדולה כראשונה ויותר נקל הוא להם לסור אל משמעת השכל וההכנה החדשה להתקרב אל האמת מאשר בתחלה וגם ההכנה החדשה לא תצטרך אל עיון ארוך בסדר הנמצאות כאשר עשתה בתחלה: יא' אין כח בשכל העיוני עם כל השגותיו המושכלות הנקנות להשיג על אמתתו ההבדל העצמי שיש מהיופי וההוד וההדר והערבות והתענוג בין השגת הנפרד ובין השגת העיון הנקנה כמבואר בחב"י כמו שישיג זה המתדבק. כי כאשר לא ישיג מי שהוא חסר עינים את חלופי המראים על אמתתם כן השכל ההיולאני העור מצד מסך החמריות המכהה672 את עיניו מראות בנפרדים לא ישיג השגה אמתית אור העולם האלקי אופן ההרכנה673 שיש בנפרד עם היותו שכל פשוט בלי פרוד ובלי רבוי כאשר ישיגהו המתדבק. כי זהו מעולם שאינו מעולמיו אף כי לא ישיג אופני הדבקות והאחדות הנמצא בספירות עם הפרוד והרבוי הנמצא בהם כי אלה הם תארים גשמיים לא ימלט השכל ההיולאני מהם כמו שכתב אבב"ט ח"ז: הרב והמעט והאחדות והקבוץ והחבור והפרוד אמנם נשארו אצלו משארית הגשמי' ועכירות המוחשי' כי הם כלם מתארי הגשמי' ועכירות המוחשי' ואותה העצמות הנפרדת הנודעת674 בעצמות {האל} ית' לנקיותם מהחמר לא יחוייב שיאמר שהיא רבה ולא אחת לפי שהרבוי אמנם הוא המשניות675 העצמות קצת לקצת והאחדות ג"כ לא תהיה אלה676 בהפרד ולא יובן דבר מזה אלא בענייני' המורכבי' המלובשי' בחמר. זולת שהמליצה בזה המקום תצר מאד לפי שאם תליץ מהעצמיות הנפרדות ההם בדרך קבוץ בכל כחי677 לשונו זה הביא לחשוב זה הענין הרבוי בם. והיא נקיה מהרבוי. ואם תליץ בדרך האחדות הביא לחשוב ההתאחדות והוא שקר בו. והיה מי שעמד על זה המקום כאלו הוא מהעטלפי' אשר תחשך השמש בעיניהם מתנועע בשלשלת בלבולו. ויאמר כבר הפלגת בדקדוקך עד נעתקת מטבע והשלכת משפט המושכל כי ממשפטי השכל שהדבר אם אחד ואם רבים. והשלים עניינו ואמר ולא ידעהו אלא מי שרואהו ולא תקויים אמתתו אלא אצל מי שהגיע בו: עכ"ל ולזה דמו המתדבקי' העלה הראשונה ועולם הספירות המושג אצלם באחדות גמורה עם הראות בו פעולות מתחלפות {מושפעות ממנו ועם ידיעת ההבדל שבין העלה והעלול אל אדם בעל אברים רבי' פועלים פעולות מתחלפות} עם היות מקורם אחד פשוט בלי הרכבה (והוא) [אל]678 השכל אנושי הפועל באמצעות כליו האחדים מצד הקשרם יחד ומצד מקורם שהוא אחד והרבים מצד התחלפות פעולותיהם הבלתי מתדמות. ודמו העלה הראשונה לעצם הראש המכיל והמקיף המח ומחממו להכינו אל החוש וההשכל ושומר אותו מכל רע. כי העלה הראשונה מכילה כל הנמצאות ומקפת בם הקפה שכלית ומשפעת בהם החיות וההשכל וכל דבר טוב ושומרת אותן מכל רע: ודמו ערך יתר הנמצאות אל ערך מציאותו ית' בערך המותרות אל עצם הדבר כי המותרות צריכי' אל העצם והעצם אינו צריך אל המותרות: כן הנמצאות צריכי' אליו ית' והוא אינו צריך אליהם. והם בערך אל מציאותו מציאות מותריי: והעלול הראשון היודע עצמותו ויודע עלתו ומרוב השכלתו בעלתו לא נודעה השפעתו במה שלמטה ממנו כי אם מעט והיה כלו רחמי' גמורי' להדמותו לעלתו. ומצד קבלתו כל השפע היורד ראשונה בנמצאות היה מלא כל טוב אלקי דמו אותו לשני עיני יונים שאינם שוקדים על אפיקי מים כי אם מעט ומביטי' לשוב אל קנם והנם יפים לבנים לא אדומי' לרחצם אותם בחלב ויושבים על מלואותם ושלמותם:  224א  והעלול השני להיותו מלא כל הטוב היורד מהראשון והיותו מושג מצד מה שבו כל הנמצאות וכלם עשויות על ידו וכלם טובות ומקנות לאדם ידיעה בם דמוהו לערוגת הבשם שגדלים בו מרקחי' טובי' ומולידים ריח טוב: והעלול השלישי המתקרב אל עולמנו זה יותר מהראשוני' והיה בהתקרבותו והשפעתו עלינו כאלו הוא מדבר עמנו בדעה בינה והשכל באופן ישר ונחמד להשכיל ולהטיב לבותם של בני האדם ומטיב להם בכל השפעות טובות טובות מאד בעולם הבא וגם עוברת ובאה השפעתו גם בעולם הזה החמרי דמו אותו אל השפתים הדומי' לשושני' והנוטפות מר עובר: והעלול הרביעי והחמישי שהאחד חסד והאחד דין והם הפועלי' שני הפכים בנמצאות אך אינם פשוטי' בתכלית הפשיטות לא ברחמי' ולא בדין כי בהם קצת הרכבה כהרכבת היסודות הקרובות זו לזו דמו אותם לידים שהשמאל דוחה וימין מקרבת והם מורכבות מזהב ותרשיש שאינם לא לבנים ולא אדומי': העלול הששי הנכחי לאין סוף וכתר ומקבל מהם והוא אספקלריאה המאירה כי ממנו תצא תורה שבכתב והוא טוב ומטיב לכל מקיים תורתו בגופו ונפשו וכל השרים המנהיגי' השבעים אומות הם סביבו וחוצה לו והוא מושל עליהם דמוהו למעים שהם נכחיים לראש והם בהירים כשן ומעולפת ספירי': והעלול השביעי והשמיני והתשיעי והעשירי שהם נחלקי' ומשפיעי' האחד רחמי' והאחד דין לא כראשוני' אבל למטה מהם והם משפיעי' עם כל האחרי' בשנים שלמטה מהם שהם מקבלי' הבל מכלם והם כיסוד להם דמו אותם לשני שוקים חזקי' כעמודי שש והם מיוסדי' על אדני פז: יב' העלול הששי שהוא תפארת הנה הוא בערך אל כל צבאות מעלה ומטה שהם תחתיו דומה אל העלול הראשון כי כל ההשפעות באות מאתו והוא מנהיגם ומקיימם קיום לעד והוא היותר נבחר מכל יתר הספירות לסבות רבות: אם מצד שמקבל מאין סוף ומשפיע לכלם: ואם מצד שהוא כלול מכל הכחות העליונות ממנו: ואם מצד נטותו אל הרחמי' עם היותו עושה דין עם רחמי' שזה נבחר מאד לכל הנמצאות: ואם מצד שכל מצוות תורתו הם דברי' טובים ומתוקי' אל השכל ואל הטבע אין בהם נפתל מהמושכל ועקש מהטבע ככל יתר התורות הקדמוניות והמאוחרות כמבואר למי שעיין בהם: ואם מצד שהוא כולל כל הספירות העליונות והתחתונות מכל הדברי' הנחמדים אשר בם: יג ע"י מרע"ה <והזקני'> היקרי' ראינו את כח ה' והשפעתו ירדה בעולם התחתון בראשי חכמי הדורות וכי הוא הרואה ומנהיג העולם התחתון ומעלה נפשות הצדיקי' אל מקורם העליון אשר חוצבו משם. וגם כי המתדבקי' עולים ונדבקי' בו והוא נדבק בהם כפי שלמותם והתדמותם אליו כפי האפשר כמבואר כל זה בתורה למי שיעיין בה כאשר יתבאר בע"ה: וכמו שכתב הא"ע בספר השם. וזה השם לא היה נודע בעולם כי אם לחסידי' מעטי' עד שבא מרע"ה. הלא תראה כי לא תמצאהו בכל מענה איוב וחבריו. ואין טענה מהן יראת ה' כי באל"ף דל"ת הוא כתו' וכן679 ויען ה' כי הם דברי המעתיק. ופי' רשב"ם680 אמ' בפרש' וארא וטעמו שלא היו יודעים סודו שנקרא כן בעבור שנשמת האדם יכולה לקבלו כי שם אהיה ושם יה יקבלום השכלים חשוקי הגלגלים. ושם יו"ד ה"א דומה לשכינה שהיתה דרה עם ישראל שהוא השכל הפועל שהוא חשוק הנפש אשר בעולם השפל:  224ב 

			באור הנמשל לפי הוראת המשל {המפורש} באר היטב: 

			גם כי אזעק ואשוע כי השכל ההיולאני אינו כח בגשם ולא מעורב עמו הנה לא ימלט כי הוא כח עם גשם בלי ספק להיותו נקשר בצורות {הדמיוניות} הקשר מציאות ואם אינו הקשר ערוב כמבואר בא"ה וגם כי הוא מתדמה אל הגרמי' השמימיי' אשר יקבלו צורותיהם הנבדלות קבול לא יקדמום הכחות אשר ישלמו בם כי מציאות אלו הצורות בם הוא קבול מבלעדי שנוי ישיג המקבל ולכן לא ישיגם הלאות והיגיעה כמו שישיג כלל המורכבי' מצורות אשר מציאותם נמשך לשנוי ולזה היה אפשר לשכל ההיולאני לקבל הנבדל כמו שבאר א"ר בא"ה. הנה להיותו כח עם גשם הנה אי אפשר מבלתי שנוי מה והוא כדמות אמצעי בין ההתפעלות האמתי ובין הבלתי התפעלות כלל ויאמר עליו {בהעברה} התפעלות בלתי אמתי מצד קבלו המושכלות כמבואר ברדת המ"ן על דברי ב"ר בא"ה: ולזה היה כי הדבק אחרי <השיגו ו>התענגו על ה' ואחרי השיגו הנפרד בכל מיני השגות אפשריות לו לאדם להשיגו וכל מיני ערבות ושמחה וגיל הנה יקרה לו הלאות והיגיעה האמצעית בין הלאות הגמור והיגיעה הגמורה הקודם681 לכחות החמריות אשר הם כחות בגשם ובין הבלתי לאות ובלתי יגיעה הקורה לגרמי' השמימיי' שאינם כחות בגשם והיה זה הלאות האמצעי התנומה האמצעי בין השינה הגמורה וההערה הגמורה כאמרם ז"ל נים ולא נים תיר ולא תיר והוא דקרו ליה ועני (בבלי, תענית יב ע"ב). ודבר זה קורה לנביאים יותר בראשית נבואתם כאשר קרה לשמואל שהיה ישן ושומע קול ה' הקורא: ואז כשהוא בזה האמצעיות שהכחות הגשמיות מתגברות ומושכות הנפש בכללה אל פעולותיהם ותענוגותיה' הגשמיות ומולידות ליאות ויגיעה בשכל ובהכנה המתדבקת הנה אז ההכנה היא בלתי שלמה ונכונה לקבל הנפרד. גם כי מצד מה היא נעורה ונכונה אל הקבול מצד שאינה כח בגשם והיא נבדלת מן הגשם להיותה בלתי מתחלקת בהתחלקו הנה איננה על שלמותה לקבל הנפרד קבול שלם. ולכן יקרה אז כי הניצוצות האלקיות המתנוצצות תמיד והחופפות ומרחפות על השכלים האנושיים כאמרו ידיד ה' ישכון לבטח עליו חופף עליו כל היום (דברים לג, יב). ואמר ורוח אלקי' מרחפת על פני המים כי הנפרד מוכן תמיד להדבק במוצאו הנדבק מוכן הנה קולו כקול אלקי' המתהלך בגן תופף ודופק על לב המתדבק לדעת אם הוא נכון לו כי כן ארחות הרוח האלקי הנראה לנביאים כמו שכת' רשב"ם אמ' בפי' לא"ע פרש' וירא וז"ל ובספר מגלה עמוקות בארתי כי טעם והאלקי' נסה את אברהם (בראשית כב, א) הוא על כי הרוח הנבואיי הנסה מאת האלקי' הוא מחזר על אכסניא שלו כי דרך הרוח בארץ ישראל לנסות נפשות הנביאים ומתנצץ בהם הרוח ולא יקובל על דרך השלמות אלא במעותדי' ומכווני' שבכחותיהם וטבעיהם ראויים לכך. ומזה יהיו מתחדשי' כמה מעלות בקבלת הרוח: עכ"ל: וזה דבר טבעי בכל הצורות הרוחניות שהם משוטטות תמיד על החמרי' והנכון אליהם יקבלם על השלמות. והבלתי נכון לא יקבלם. והחסר בהכנה בקבלה682 בחסרון וזה מבואר לחוש: וזאת הדפיקה היא הערה אל ההכנה החדשה הנקשרת הקשרות מציאות ומסוגרת במושכלות הנקנות בהפשטת הצורות מהחמרי' ויתר הכחות הנפשיות מצד היותם נושאות לה ואם הם נושא רחוק שתתעורר ותבדל מאתו ההקשרות ותפתח אותם המושכלות הנקנות החמריות מצד מה ותחריבם ותכלם כלם כליון חרוץ כדי שיהיה הפתח פתוח לנפרד להכנס על השכל ההיולאני וההכנה החדשה ולהדבקה בה כי לא יתכן הכנס הנפרד וחולו בשכל  225א  ההיולאני בעד המצא שם המושכלות הנקנות בפעל כאשר לא יתכן הכנס גשם בגשם כי הנצחי לא יקובל בהוה נפסד כי אם בשכל ההיולאני מצד שהוא נצחי ומצד ההכנה שהיא נצחית בנפרד ומטבעו ויותר מצד שהיא הורגלה לעיין בו ולהיות עמו באהבה ורעות. ויותר מצד שהיא מעיינת תמיד אל השכל הנפרד זמן אחר זמן לא אל השכל הקנוי מהמוחשות שאינם שכל בעצמם כי אם מצד שהם מופשטות מהם כי אם אל הנפרד שהוא שכל בעצמו היתה מבטה. ויותר מצד שהיא שלימה בתכלית השלמות בטבעה ועיונה ומעוט הקשרה בחמרי' שראוי מכל אלה הצדדים שעל נקלה תכין עצמה אליו להכין לו מקום לחול עליה חלות דבקות. והסבה העצמית המעורר שכל האדם להדבק בנפרד ולשמור כח הקבול תמיד ואם הוא רחוק וקשה מאד להשיגו וגם לשמרו מפני דקות הנפרד והבדלו מכל דבר עכור וחמרי. ומפני עובי השכל החמרי ועכירותו בערך אליו הנה היא ההשגה אשר ישיג. כי בהשגות הדקות היורדות ומושפעות מהספירות העליונות על התפארת הנה הם יורדות ומתעבות ומתגשמות מעט מעט מספירה לספירה עד בואם אל המלכות אשר יש לה יחס מה עם העולם החמרי אף כי עם השכל האנושי. כי אינו דומה ציור הנמצאות ופשיטותם ואחדותם וסדרם ויושרם בספירות התחתונות למה שהוא בספירו' העליונות כי כל עוד שיעלה מספירה לספירה הציור הוא יותר פשוט ובאופן יותר משובח וכל עוד שירד הוא פחות פשוט ובלתי משובח כמהו עד כי מזה הצד הוא אפשרי קרוב לאדם להדבק ולהשיג ולהשכיל ולצייר הציורי' השכליים הם היורדי' מאין סוף באמצעות הספירות כאשר יקבלם לבסוף מהמלכות מצד שהוא קבלם מתפארת ותפארת מהעליוני' להיותו קרוב לטבע השכל האנושי ומזה הצד יוכל ג"כ לשמור כח הקבול אם לא ימנעהו מונע מההקשרות אשר לו עם הכחות החמריות המכריחות אותו אל עסקיהם ומונעות שלמות תשוקתו אל הנפרד עם מונע אחר אשר יקרה למי שכבר נדבק פעם או פעמים אשר לא יקרה זה למתחיל להתדבק כי המתחיל בדבוק הנה הוא ידרוך אליו בדרכי' נאותי' ומדרגה אחר מדרגה ויעיין בנמצאות כלם זו אחר זו עיון ציורי נעשה בגדרים ועיון אמותי נעשה במופתי' ויעלה ממהות למהות בידיעת הנמצאות בזמן אחר זמן ובעלוי אחר עלוי עד יעלה ויזכך שכלו הנקנה עם תשוקה נפלאה ותאוה נמרצת להדבק בנפרד וילחום עם דמיונו וימחוק מחשבותיו ויכלה מושכליו ואפי' עצמותו ויחקה הנפרד ויציירהו עד לא ישאר בנפשו כי אם הוא וידבק בו באורך הימי' ויתענג על ה' וישמח במעשיו. אבל מי שכבר טעם בדבוק הנפרד683 והשיג על ידו השגה פתאומית בתוספת באור ואורה ושמחה וששון ויקר. הנה כבר השליך אחרי גוו הדרך הראשון הארוך מאד וחשב כי בצפיה לבד והכנה מועטת ישוב להדבק ולהשיג בהשגה פתאומית והשקפה מוחלטת השגות נפלאות כאשר בתחלה: ומפני שלא הורגל בדבקות ולא נתק ההקשר אשר בינו לבין כחותיו הגשמיות הנתק אמתי הנה אם יחכה לו לא יבא אם לא ישוב בדרך אשר בא בו בתחלה פעמי' רבות ויקרה לו בזה העצלות מלשוב אל הגדרי' והמופתי' והשגת המהיות בעיון ומחשבה כי יחשוב שזה הדרך ארוך ובלתי ישר. והיותו מחכה וצופה לבד די לו. ומפני זאת המניעה והיותו בין שני דברים מצד אחד הוא בלתי מוכן כי אינו מעיין ואינו חושק כבתחלה. ומצד אחר הנה הוא מוכן מצד מה שהוא צופה ומחכה ואינו נקשר  225ב  בעבותות גדולות עם כחותיו הגשמיות הנה הרוח האלקי המרחפת על פניו יחלוף וירגיש כי יד ה' ונבואתו נגעה בו מהצד שהוא מוכן והוא כבר היה דבק והיה כאוד מוצל מאש שהוא קרוב להדבק בו האש מזולתו ויתעורר כאיש אשר יעור משנתו על משכבו לחשוב בלבו כדת מה לעשות אם לחכות ואם לדרוך הדרך אשר דרך בו בתחלה. וכאשר יראה כי הרבה צפה וחכה ולא ראה ולא השקיף השקפה פתאומית הנה יקח לו דרך אמצעי בין הצפיה ובין הדרך הראשון ויקום לשוב אל הדבוק וההשקפה הפתאומית בשני הכנות אמצעיות בין הדבוק ובין הדרך הראשון. ולקח לו דרך העיון אל הספירה הראויה להשפיע עליו ההשקפה הפתאומית באמצעות מעשה יעשה לעורר רוחו ונשמתו ולהכין עצמו אל כח הקבול ועשה מעשה הקטרת והקרבן עד כי דמה להשפיע ולהעביר הכח העליון על הכנתו ועל כל כחות נפשו אשר היו מונעות אותו מהדבוק: ובזה העיון והמעשה אין ספק כי אור הנפרד יתנוצץ עליו אף684 לא יתמיד כי עקר הכלי אשר הוא התשוקה העצומה והתאוה הנמרצת כבר אבדה ונחרבה מעט כי לא שב אל העיון הראשון והתשוקה הראשונה: ולכן אם יראה בו אור הנפרד הנה יעלם ולא יתמיד אלא כברק וכאור השמש אל גוף הלבנה הנוסע ממקום למקום כל סביבה ולא יתמיד כרגע על מקום אחד. אבל מתראה ונעלם ובאותו ההראות וההעלם מההצצה מהנפרד הנה יקרו למתבודד מקרי' זרים כפי טבעו כי אם תהיה תשוקתו ותאותו דמיונית בלתי מונעת ברוב השכל הנה יקרה לו באותה הצצה ובאותה העלמה שיגברו דמיוניו ויכבו שכלו וישוב כאיש נדהם וכגבר עברו יין כאמרם ז"ל הציץ ונפגע (בבלי, חגיגה יד). ואם היתה תשוקתו גוברת יותר מהראוי לחלשת שכלו אשר לא ידע להזהר עוד ולעצור את רוחו ונשמתו אליו הנה יקרה לו המות כי תפרד ממנו מבלי מעצור כאמ' ז"ל הציץ ומת (שם). והסבה בזה כי מטבע הנפש בהרגישה דבר ישר ושלם בתכלית השלמות תפרד מהגוף כמו שכת' א"ח בהצ'685 כ"י י"ו העמידה על אמתת גבול האמצעי הוא קשה מאד ואלו צוייר זה היתה הנפש נוסעת מהגוף ולא ישאר לו עמו שום דבוק ולא תהיה נאנחה כלל ממה שתחסר ממנו ותגיל ותתפאר במה שיגלה לה מיופי האמת וגדולתו: עכ"ל: ואם היה שלם הכחות השכליות כלם ואינו דבק בחמר כלל כי אם אל העולם הרוחני הנה כרגע ישוב אל הדבקות כאמרם נכנס בשלום ויצא בשלום (שם). ואם כחותיו בתכלית הרוע נוטות אל הגשמיות הטיה גדולה הנה לא ישוב אל הנפרד עוד וידבק בחמרי דבקות חזק כאמרם יצא לתרבות רעה: ואולם אם הוא אמצעי בין שני אלו האחרוני' שלא יהיו כחות שכלו בתכלית החזקה ולא על נקלה יוכל להבדל מתוך עדת כחותיו הגשמיות אף לא היה מן השקועי' בכחות הגשמיות שיגברו עליו בתכלית התגברות לכבות מאור שכלו הנה יהיה בין שני ענייני' ימים כרגע העלמת הנפרד ממנו כמעט תצא נפשו מרוב תשוקה ויגיע עד שערי מות ולא ימות כי יגברו מעט מעט כחותיו השכליות לשוב אל דרכי העיון ולהשיג עצמות הנפרד באמצעות העיון ההשקפיי אך לא ימצאהו כי לא יהיה נכון לזה מרוב המבוכה אשר קרהו ואין הנבואה שורה אלא מתוך שמחה (משנה תורה לרמב"ם, הלכות יסודי התורה, פרק ז' ח) שלא יתערב עמה עצבון בעזיבת הכחות החמריות כאשר קרה לזה אשר כמעט נטה אחריהם. גם ישוב אל דרך אחר להעזר באמצעות קצת הנמצאות העוזרות אל הורדת הרוחניות וההדבקות בם כשמות הקדושי' אשר היו באורי' ותומים ובאבני החשן העוזרי' אל זה כאמרם על אבן אחלמה אשר לזה העזר יקראוהו קריאה אל ה' מפני התשובה הבאה על ידיהם כאמרו וישאל  226א  שאול בה' ולא ענהו ה' גם בחלומות גם באורי' גם בנביאי' אשר גם זה לא יועיל למי אשר לא צללו עשתנותיו ונבוכו מחשבותיו ולא נקשרה תשוקתו הקשרות חזק בנפרד מפני נטותו הטיה מועטת אחרי הכחו' הגשמייות כמעשה שאול. וכענין שלמה אשר לא היה לבבו שלם עם ה' כדוד אביו מפני נטותו עם כל חכמתו אחרי תענוגות בני אדם ועסקי המדינות וסגולות המלכים אשר לא יכול להפרד מהם הפרדה מוחלטת על כן לא שמר כח הקבול על מתכונתו ולכן יקרה לכמו זה הדבק בעת היותו בזאת המבוכה לבקש הדבקות מבלי הכנה שלמה ומבלי הפרדה גמורה מן החמריות ומבלי תשוקה נמרצת אל הנפרד שיהיה מעותד אל המקרי' הפוגעי' בגברי' המעותדי' אל קבלת הרוחניות שיפגעו בו רוחות לא טהורות מאותן המקיפות המציאות החמרי ויגבירו מחשבותיו ודמיוניו להמשך אחר החמר המשכות חזק עד כי בזה ימעיטו ויפחיתו כחותיו השכליות וימצא מפני זה כאלו שכלו נגוע ומוכה ופצוע מאלו הרוחניות המטות האדם מדרך השכל וממקום טהור ולא לבד יפגעו בו מלאכי חבלה כאלה כי גם כחות ורוחניות הככבים הבלתי טובים יוכלו עליו להסיר מלכותו מידו וממשלתו מתחתיו ומבניו אחריו כשבתי ומאדים הפועלים רע למי שלא ישמור כח הקבול מהנפרד אשר בו הוא נשמר מכל רע כאשר קרה לשלמה אשר לא שמר כח הדבוק אשר עשה פעמי' ונטה אחרי כל תפנוקי מלכין כמבואר מעניינו כי פגעו בו מלאכי רוח רעה ואהב נשי' נכריות ובהם דבק נפשו לאהבה ולא נדבק בה' דבקות שלמה והטו הרוחות הרעות האלה את לבבו אחריהם באופן שלא היה שלם אז לבבו עם ה' אלקיו להדבקה בו בכל לבו ובכל חשקו כלבב דוד אביו אשר חשק בה' כל ימי צבאו עם כל צרותיו ומלחמותיו כמבואר מספרו אשר כלו סובב על זה הקוטב כאשר נבאר בספר האדם הישר. ולזה התאנף ה' בשלמה כי נטה לבבו ממנו אשר נראה אליו פעמים ולא שמר כח הקבול כאשר צוהו ה'. ולכן הסיר את הממלכה ממנו והקים לו שטן לשטנו על ימינו מה שלא היה יכול לו בשמרו כח הקבול והדבוק האמתי כאמרו אז בהדבקו אין שטן ואין פגע רע כי לא יכלו לו מפני הדבקו בה' אלקיו: ואולם אם ישוב ונחם להכניע כל כחותיו ולהשביעם באופן יסורו אל משמעתו ולא יפנו כלם כי אם אל הדרכי' הנאותי' להביאו אל מציאות הדבקות בנפרד שישובו כלם כלים לבקשו ויטו כלם לעורר התשוקה אליו עד כי לא יוכלו לעשות דבר כי אם המביא אל התשוקה עד שישוב האיש כלו הוא וכל כליו חולה על הנפרד באהבתו אותו וזה יהיה כאשר כל הכחות הנפשיות בכח הדמיון והמחשבה והשכל יתעוררו לחקות ולחשוב ולהשכיל ביופי הנפרד מהגשמי ובטוב המועיל בדבקות בו מהדבקות בחמרי וכי הוא מלא רחמי' לרחם את בריותיו ודיין אמת להפרע מהרשעי'. וכי כל הנמצאות נמשכות אחריו לקבל השפע וההנהגה ממנו כי אז אפשר לו לאדם לשוב אל דבקותו כבתחלה עם הכנות אחרות ועיון דק מאד בכל העולמות ובפרט בעולם הספירו' כי משם תצא אורה להכנתו להדבקה כבתחלה: והעיון הזה השני שהוא להמשיך פעם שנית הנפרד אחר (שנפסד)686 <שנחסר> ונבדל ממנו הכרחי הוא שידמה אל ההויה הבאה אחר ההפסד בדבר אחד בעצמו כי האדם ד"מ אשר נתהווה והיה אדם חי מדבר ונפסד חיותו ודבורו מחמרו ומת הנה בטרם ישוב אליו רוחו ונשמתו יעלה מעלה מעלה ומדרגה אחר מדרגה ואחר ירד מטה מטה מעט קט ואחר ישוב חמרו  226ב  חי כבתחלה. כן הדבר הזה. והוא כי חמר האדם ובשרו ועצמיו ישובו לעפר כשהיו ובעפר יצמח בו דשא וחציר לבהמה והמזון ההוא ישוב חלק מהנזון בצאן ובקר. והחי יתן אל לבו לאכול את השור או השה הנזון מהדשא ההוא וישוב חלק אדם חי והיה אז בגובה הרום עוד ישוב חלק מהאדם ההוא חלק מותריי והיה זרע והזרע ההוא ירד ברחם אשה ויתערב עם דם נדתה ויחממהו ויוליד בו נפיחה ויקנהו כח ההולדה ויפסד ועל הכח הזרעיי והדמיי יחול הכח החיוני והדבריי וישוב אדם כשהיה אך בדרך עלייה וירידה: כן העיון הזה השני הבא להחיות ההכנה ולהדביקה בנפרד כבתחלה הנה הוא יעשה בעליה וירידה בתחלה יעלה מהמוחש אל המושכל ומעולם החמרי אל הגלגלי ומהגלגלי אל מניעיהם ומהמניעי' אל הספירות ומהספירות אל עלת העלות כאשר עשה בעיון הראשון. ואולם בזה העיון השני כאשר הוא ברום המעלה אז הכרח הוא לירד מטה מטה מעט למעט עד בואו אל המלכות שם יקבל הכח האלקי באמצעות המלכות וידבק בשם הנכבד והנורא כבתחלה. והסבה בזה כי בעלייתו בעיון הנה הכחות החמריות לא יתענגו בו כלל אבל יתעצבו מאד כי הכחות השכליות בעלייתם בעיון הם נפרדות ונבדלות מעט מעט מהחמריות ומתרחקות מהם תמיד יותר עד כמעט יבדלו מהם והיו החמריות נעזבות אל תהו האמנם בירידה אשר הכחות השכליות חוזרות להתקרב אל החמריות ומשפיעות עליהם מזיו השכינה אשר שאבו מבית השואבה כי כלם אז נזונות מהזיו ההוא ימים מה כימי מרע"ה מ' יום או פחות או יתר כפי כח הדבק. הנה אז אפשר לדבק המבקש הדבוק בפעם הזאת שישוב אליו כבתחלה להכניע כחות נפשו בנסותם את ה' הזן אותם ימים מזיו שכינתו כי כלם יכנעו אליו הכנעות שלם ולא יתורו אחרי שרירות לבם כי אם הדרך הישר המביאו אל הדבוק כבתחלה: : ואופן העיון אשר יקח בירידה הוא שיעיין תחלה בעלת העלות וידע שהוא ראשית לכל הנמצאות שכלייות וחמריות ונפשיות כי ממקורו יצאו כלם כאחד בסבה קרובה לא סבה רחוקה וכי הוא מקיף בם בשכלו הבב"ת ומכיל את כלם כי הם הם נמצאי' בו באופן משובח ופשוט בתכלית השבח והשלמות: ואחר יעיין בהבדלים העצמיים אשר בינו ובין יתר הנמצאות שהם כלם פרטיים בערך אליו לא כוללים כל נמצא כמוהו וכי מציאותו מספיק לעצמות{ו} והם צריכים <אל> למציאותו במציאותם כי הוא העצם האמתי והם כמותר בערך אליו והוא מצד עצמותו הנה הוא כאור אשר הוא מציאות מוחש. ומשים המוחשות אשר הם בכח אל הפעל. והם מצד עצמותם הם כמו השחרות שהוא העדר האור ועבות החשך כי מצד עצמותם אין להם מציאות אלא מצד עלתם כי השכילם עלתם הוא עצמות מציאותם כדברי ב"ר: ואחר יעיין בעלול ראשון שהוא נבדל מעלתו כי העלה הראשונה בהשיגו את עצמו ישיג כל נמצא ולא יתאר מזה הצד בעיון והשכל כי עיונו אל עצמותו הוא עצמותו והעיון וההשכל אצלנו יאמר אל המעיין בזולתו ולכן העלול הראשון יתואר בשני עיוני' והשכלים האחד שישכיל {ויעיין} בעלתו שזהו עצמותו. והשני שישכיל ויעיין במושפעי' ממנו להשפיע בם מטובו הבא אליו מהמקור העליון והברכה הקדמונה בשפע רב מספיק לו ולזולתו אשר מזה הצד צריך עיון אל השפעתו שתהיה כפי הברכה הבאה עליו. ואולם עצמותו האמתי הוא מצד עיונו והשכילו עלתו לא מצד השכילו המושפע ממנו. וההבדל השני שבינו לבין עלתו הוא כי אין עצמותו אשר בו הנמצאות באופן משובח ופשוט במדרגת עצמות עלתו כי הנמצאות בעלול הם באופן בלתי משובח בערך אל הנמצאות אשר בעלה בערך הלבנות שהוא מורכב מהבהירות והספיריות אל הבהירות המוחלט והספיריות המוחלט כי זה יש בו הרכבה מה ועבות מה וזה אין בו הרכבה ולא עבות כן הוא ההבדל בזה בין העלה והעלול: : וההבדל השלישי שהעלול הראשון הוא יושב ומצפה השפע היורד עליו מעלתו והעלה הראשונה אין עלה אחרת  227א  משפעת בו כי הוא עצמות הטובה והמציאות המוחלט: אחר יעיין אל העלול השני שהוא נבדל מהעלול הראשון כאשר הוא מקבל השפע היורד עליו מהעלול הראשון באופן יותר מורגש ויותר עב מהראשון בערך השגת העין אל השגת הטעם וכי הוא מניע הגלגל בעל ככבים רבים המוחשי' מה שאין כן בעלול הראשון שאין גלגלו מוחש והוא הגלגל החלק היומי: וההבדל השני כי ההשפעות ההם אינם בו באופן האחדות והפשיטות כמו שהם בעלול הראשון וגלגלו מוכיח עליו שאין חלקיו שוים כי אין חלק הככביי המאיר כחלק הגלגליי הספיריי אבל הם בו כמסמרי' נטועי' מה שאין כן בגלגל היומי שכל חלקיו שוים: וההבדל השלישי כי הנמצאות ישיגו מרחוק היותם מושפעי' ממנו מצד גלגלו בעל הככבי' הקיימי' המשפיעי' לכל נמצא מה שאינו כן בעלול הראשון שלא נודע שהוא משפיע והוא נעלם בהעלם גלגלו: וההבדל הרביעי שהוא נודע שהוא המקיים והמעמיד כל נמצא כמו שיודע זה מככבי גלגלו המגדלי' צמחים והב"ח מה שאין כן בעלול הראשון: ואחר יעיין בעלול השלישי שהוא נבדל מהשני מצד שעקבותיו נודעו יותר מהשני והיה הוא כאלו מדבר עמנו ומודיע לנו פעולותיו כאשר יראה מענין גלגלו שיותר נודע לנו טבע שבתי מטבע הככבי' הקיימי' והוא הפועל בנו פעולות נוראות נודעת אצלנו כאלו הוא דבר בנו מה שאין כן בככבי' הקיימי': וההבדל האחר שבינו ובין השני הוא כי עם היות השפעותיו טובות ולביות להשכילנו בחכמה ובינה והשכל ותורה ודעת ומזמה וכל דבר לביי כמו השושני' הנה מאתו יבאו דברי' מזיקי' לגופי' ולחמרי' בחרבן ושממה לעתים כמו הקוצים והחוחים אשר סביב השושני': וזה מבואר מצד שבתי הממונה על החרבות והשממה: וההבדל השלישי שבינו ובין העלול השני שהוא משפיע ומוריד תמיד השפעות גדולות תמידיות על כל הנמצאות שתחתיו בלי הפסק כלל דבר טוב ונכבד מאד בכל הדעות והחכמות והתורות. ודבר מר ורע ככל החרבנות ואותם ההשפעות עוברות עד שאול תחתית ועוברות עלינו תמיד. כמבואר מכחות שבתי שכל הככבי' עוזרי' להוריד השפעותיו מצד שהוא עליון כמבואר למעמיק בחכמת המשפטי': ואחר יעיין בשני עלולי' רביעי וחמישי שכל אחד מהם נבדל מרעהו ונפרד ממנו כמעט בתכלית ההפכיות במהותם ועצמותם ושניהם נבדלים מהעלול השלישי שאינם עליוני' כמוהו ולא נוטי' אל הרחמי' כמוהו אבל יש בהם דין מעט והרבה יותר ממנו והם יותר מורכבי' מדין ורחמי' ממנו והם ממולאי' ממנו זה לדין וזה לרחמי': ואחר יעיין אל העלול הששי שהוא נבדל מכל הראשוני' בשהוא במדרגת הלב שהוא שרש הנפש ומקורה כן הוא שרש הפעולות האלקיות ומקורם. ועל ידו יראו פעולת עלת העלות ויבדל מהם שנית שהוא האור הבהיר אשר אפשר לאדם להשיג על ידו העולם האלקי ועלת העלות כפי האפשר כי הוא במדרגת המראה הבהירה שיוחקו בה כל הצורות העליונות ותחתונות והמביט בה יראה המציאות כלו כאמרו ותמונת ה' יביט. ויבדל מהם שלישית כי הוא מסובב שרי' גדולי' ונכבדי' והם הע' שרים השולטי' על שבעי' אומות והוא מושל בכלם ועמו מושלי' בם בעשותם רצונו והם ימשלו בם במרדם בו ויתישו את כחם אך לא יוכלו לכלותם כאמרו אני ה' לא שניתי ואתם בני ישראל לא כליתם:687 ואחר יעיין בשני עלולים שביעי ושמיני מצד אחד ובתשיעי ועשירי מצד אחד. כי הז' והח' הם במדרגת השוקי' אשר הבטן נכון אליהם מפני ירידתו למטה כך אלו השנים נכוני' לקבל ההשפעות  227ב  היורדות משני צדי הקדש שהם הדין והרחמי': ואולם הט' והי' הם לאלו ולראשוני' כמדרגת האדני' שכבדי' יותר מהעמודי'. ומזה הצד הם יותר נכוני' לרדת מטה עד תחתיות ארץ: וכן השפעותיהם הם היורדות למטה לארץ: ואחר עיונו אל כל פרטי הספירות ישוב ויעיין דרך כלל אל התפארת אשר שם תשוקתו לשוב אליו עוד וישים עיונו בו להשיג כי הוא במדרגה עליונה לקבל השפע מאין סוף דרך הקו הישר כמו החכמה העליונה וכי הוא הנבחר יותר להדבקה בו מכל יתר הספירות כי על ידו יעלו הנפשות עד אין סוף מה שאין כן ביתר הספירות. ואחר השיגו בתכלית ההשגה האמתית והרוחנית לא בדמיון ובמחשבה לבד כי אם בהשקפה אלקית את כל אלה הנה נא ירד מטה דרך הקו הישר אשר משם יופיע ה' הנכבד והנורא הופעה גדולה במלכות ועל ידה ידבר עם הנביאי' בחכמות ותורות ונבואות והשקפות פתאומיות וייחד כל הספירות כלם ייחוד אמתי מבלי פרוד כלל לא בדבור ולא במחשבה כי אם הקשרות כלם זו בזו וכלם כאחד נקשרות בעלת העלות הקשר מציאות כקשירת שלהבת בגחלת שאין לה מציאות כי אם כמציאות הגחלת אשר כל אלה המדעי' הם מידיעת השקועי' אשר בזה היחוד ישיגו דברי' נחמדים. ואחר ישים תכלית תשוקתו לכלות מנפשו כל תשוקה אחרת זולתו אשר תשתוקק אליו לאמר זה דודי וחשוקי ואין זולתו וזה רעי ואהובי אשר אליו אתחבר ואלך לחברה תמיד עמו ולא עם זולתו ויכניע כל כחות נפשו בתכלית ההכנע וההרגל העצום והרב לזה עד שכל כחות נפשו לא ישתוקקו גם הם כי אם לבקש ולדעת אנה הלך כשאינו דבק בו כי יכירו שההכנה ההיא בהדבקה היא היותר שלמה בזה ויותר משובחת מכל כחות הנפש ומכל הצורות. ומשתוקקו' לדעת אנה פנה הרוח הנבואיי מהנביא בהעלותו מעליו למען יוכלו גם המה לעשות פעל מה לבקשהו עמה עד שישוב אליה. ולבא האדם אל זאת ההשגה להפך כל כליו וכחות נפשו כלם אל בקשתו זאת הוא בציירו ציור אמתי חזק עושה פרי ורושם בכל כחות נפשו כמדמה ומחשבי ושכלי כי ה' הנכבד והנורא משפיע כל הטובות בעולם הגשמי מפני הצדיקי' והחסידי' והישרי' בלבותם וכי הוא הרועה והמפרנס לכל העולמות עליוני' ותחתוני' וכי הוא מלקט הנפשות החסידות ומאספם {אליו} אחר המות תחת כסא הכבוד כי הם אלו פנות שכל התורה והנביאי' מלאים מהם ועל ידיהם כל כחות הנפש נהפכו לעבדו שכם אחד כמבואר היום בין האומו' עם היותם בלתי משכילים הם שמים נפשם בכפם לעבוד את ה' והאומה הישראלית על כלם. ובזה הדרך הנזכר מהעיון לא יכנס ספק כי זאת ההכנה תשוב להדבק בנפרד והנפרד ישוב אליה כי זה דרכו להשיב ההכנה הנכונה על שלמותה אליו ודבקה בו וישוב הוא והיא דבר אחד כמזון שישוב חלק מהנזון כפי האפשר::

			מיטב השיר חלק שני מהחלק השני: המתחיל מפסוק יפה את רעיתי כתרצה וגו' עד ופלגשים ויהללוה: 

			באור המלות לפי המשל והנמשל: 

			תרצה יראה מענין הספור שהיא עיר יפה מאד שנקראת כך להיותה רצויה אצל כל האנשי' לרוב יפיה ואין אדם נותן בה דופי שזהו מן הפלא שיסכימו כל רואיה אל שלמות יפיה: ומהנראה כי כן כי ישבו שמה מלכי ישראל עד שנחרבה במלחמת עמרי והוא בנה שומרון וישבו בה. ולפי הנמשל הוא השלמות הראשון שיש לנפש הדבק אשר לא יהנה מהעולם הזה כי אם בהכרחי כחנינא בן דוסא שכל העולם כלו נזון בשבילו ודי לו בקב חרובי' ומרע"ה  228א  המושל בכל האומה הגדולה ההיא ולא חמור אחד מהם נשא ולא הרע לאחד מהם ולא השתרר עליהם שזהו מהדברי' היפי' והנרצים אצל כל רואיהם כי יכירו כי הוא חסיד צדיק שאין בו דופי כמבואר בחב"י בהדמות הראשון: אימה הוא שם מורה על מי שיראים ממנו לגודל מעלתו ורוממותו כמו שיראים ממי שהוא בעל כח וגבורה וחיילים יגביר ועם זה יורה על דבר צח כיום יאיר: ולפי הנמשל יורה על שלמות הדבק והיות הנפשות יראות ומרוממות אותו למעלת נפשו כמבואר בחב"י וכאמרו וראו כל עמי הארץ כי שם ה' נקרא עליך ויראו ממך (דברים כח, י): הדגל הוא מניע688 אנשי החיל בשני דרכי' כשהוא נח במקום אחד כלם מתנועעי' ונאספי' שם מכל המקומות שהלכו. ואם הוא מתנועע ממקום למקום כלם מתנועעי' אחריו: ולפי הנמשל הוא כמו מניעי הגרמי' השמימיי' המניעים מצד התכלית שהם חשוקי' וקיימי' ומניעי' מצד שהם כמו הצורה המתנועעת במקרה בתנועת החמר כמו הנפש: הסבי הוא כמו ותשרש שרשיה (ויקרא רבה לו ע"ב) שתסיר הסבוב מן העינים כי עיני האדם נבדלו משאר ב"ח בהבטה כי הב"ח לא יביט כי אם לפניו ובמקום אחד. אבל האדם סובב סובב בהבטותיו אנה ואנה כאמרו עיניו משוטטות בכל הארץ: ולפי הנמשל העיון הוא מקיף ומסבב ומשוטט בכל הנמצאות ובעת הדבוק לא יסובב ולא ישקיף כי אם בנפרד: הרהבוני מלשון רהב שהוא הרמה והגבהת689 הדבר למעלה: ולפי הנמשל הוא סלוק הנפרד היורד להדבק ולהעלות בעלויו מרדת עוד למטה בנדבק: מצינו המלכויות אשר הם קיימות לעד הם ששים כי הלשונות והתחלפו' המלכויות הם היו מימי קדם שבעים ואולם עשרה מהם יהיו תחת ממשלת ישראל ויכרתו והם קני קניזי וקדמוני וז' אומות הכנעני נשארו א"כ ס' מלכיות ועשרי' אמות מבני הפלגשי' והם ז' בני אברהם שהם בני הגר ובני קטורה וי"ב נשיאי ישמעאל שהיה בן פלגש הרי י"ט ועמלק בן אליפז בן תמנע פלגשו הרי כ' אמות מהפלגשים נמצא כל המלכיות ממלכות ופלגשי' שהם שמנים: זהו המספר מס' מלכות ושמנים הם עם בני הפלגשי': ולפי הנמשל הם שרי המלכיות האלה וכחות הרוחניות דהטומאה690 שמסר אברהם לבניו בני הפלגשים כאמרם ז"ל ולבני הפלגשי' וגו' (בראשית כה, ה) נתן אברהם מתנות כחות הטמאה מסר להם (זוהר וירא רס). ועלמות הם נפשות חסידי האומות המבקשי' השלמות והמעלה וההתבודדות והרוחניות כפי האפשר להם כי הם רבים עתה עם הארץ המתדבקי' בדבורם או בדמיונם או מחשבתם או שכלם. שאין להם מספר ידוע: 

			ההערות הראויות לזה החלק השני מהחלק השני: 

			א' אין דרך הנבהל והעצב והמוכה והנגזל להראות אחר כל אלה ביפיו והדרו כאשר בתחלה כי אין יופי יכול לעמוד באלה על כן מהפלא הוא על העלמה אשר קרו לה כל אלה איך שבחה דודה בראותה מיד ביופי אשר אבד ממנה ובנאוה כי היתה מבוהלת ולא ידעה מה ובאיומה והיא יחידה וגלמודה מוכה ופצועה: ב' דרך האוהב לשבח את אהובו לא השונא וכאן ראינו המשבח הוא השונא כי אמר הדוד מרוב שנאה שתסבב עיניה מנגדו כי אם היה אוהב היה מבקש הבטתה במבט אהבה לא מבט איבה: ג' כל משבח אוהב וכל מגנה שונא על הרוב על כן לא ימנע או שהדוד אוהב או שונא הוא לה. ואם הוא אוהב למה יגנה העינים אשר שבח פעם אחרת וחזר לשבח השער והשנים והרקה כבתחלה ולמה שתק ולא הזכיר השפתים והדבור והצואר והשדים וכולה דרך כלל לא בשבח ולא בגנות כאשר  228ב  עשה בפעם הראשונה אשר שבחה בכל אלה: ד' אם המלכות ששים והפלגשים שמנים והיא יחידה אין ספק כי היא אחת והם רבות: ה' אם הבנות והעלמות שמות נרדפי' למה החליף את שמם מעלמות לבנות ואם הם שמות נבדלים למה לא אשרוה העלמות כמו המלכות והפלגשים: ואולם כל אלה לפי המשל ולפי הנמשל. כי כאשר נתישבה בדעתה כי דודה ירד לגנה צמח שמחה בלבבה והאיר אל עבר פניה והוד יפיה שב כבתחלה ושכחה מכותיה ופצעיה והכינה עצמה עם נערותיה והלכה אליו כבת מלך מעוטרת ושמחה וטובה וישרה בעיניו ושבחה ביופי ונוי ואימה: גם בעיניה לא גנה אותה ולא הראה בזה שנאה כי אם אהבה באמרו שלא תסבב עינה לראות דבר מהדברים שהם נגדו ולא תביט כי אם {בו} מרוב אהבתו אותה וחזר לשבח השער אשר היה ראוי להיות בלתי מסודר ומשורק בראשה מפני הבהלה והמכות והפצעי' אשר היו לה ועם כל זה היה נאה כשער העזי' גם השנים היו נקיות עם כי אכלה ומלאה את פיה הלילה ההוא בבשר מחים ומיני מטעמים. ועם כי הכוה על פניה הנה לא הפילו ולא שברו את שניה כי כלם מתאימות ושכלה אין בהם. וכן הרקה היתה כבתחלה בל<ו>י שנוי כלל: ואולם השפתים והדבור והצואר וכולה בכלל{ה} לא הזכיר לשבחה ולומר שאין בה מום כי מום היה בה עד כה בשפתותיה אשר חשקו הנשיקה מדי פעם הראשונה ועתה בבאו אליה לא מהרה לקום ולנשקו. גם בדבורה אשר אמרה בראשונה משכני ועתה אמרה איככה אקום ואטנף רגלי: גם צוארה לא משכה בעולו למהר לפתוח לו ולהתעצל מפני לבישת הכתונת אשר אמרה איככה אלבשנה וא"כ אינה כולה יפה ואינה בלא מום על כן שתק מכל אלה ולא רצה לגנותה. אבל היה גנות נסתר ודי בזה להעירה על חסרונה: ואולם שם הבנות יותר כולל מהעלמות כי כולל גם הנערות המשרתות עם העלמות: 

			באור המשל לפי דברי הספר החתום:

			בשוב ה' את שבות מחשבת העלמה עליה ורוחה691 העירה למצוא את דודה בגנה זרועיה יצמיח והיא הפכה את לבבה מיגון לשמחה ומבהלה לאור גדול ופניה לא היו לה עוד זועפי' ועינה ולבה היו משחקי' ולהבות החשק עלו ורבו למעלה על לשונה ורעיונה והסירה את שמלת עצבונה ועצלותה מבין ידיה ותלבש את בגדי ותכסיסי מלכות על גפי מרומי כתמיה692 והוד יפיה והדרה שם עליה כבתחלה אז אמרה אל שבע נערותיה הראויות לה ונכונות לעבדה בכל לבן ובכל נפשן ומאדן נלכה נא דרך הגן ונתראה אל דודי אולי ישר בעיני האלקי' כי אמצא חן וחסד לפניו כאחת הבתולות מהעלמות כי עתה שבתי כאחת מהם לימי נעורי ברובי חשקיי אשר בערו בי כבתחלה. ובכן באה העלמה מקושטת אהבה ותשוקה והוד והדר וחדוה רבה אל דודה לראות אם שוב ישוב אהבתו עליה כבראשונה. ויהי כבואה כעגלה מלאה לה אהבים ויעלת חן וחסדים ופיה ולבה ורעיוניה וכל עשתנותיה לא דברו ולא חשבו מחשבות כי אם בו ונפשו קשורה בנפשו בעבותות אהבה הנה בחבלי חבה רבה משכתהו אל קרבה ובמתרי תשוקה קשרתהו על גרגרותיה עד כי הביאתהו אל האהבה הקדמונה ופתח את פיהו בשבח ולא סיים בגנות באמרו אך הפעם אכיר את יופיך העצמי בלא דופי כי עם כל הקורות אותך זיו פניך לא נשתנה כי רואה אני אותך כי יפה את גם עתה עם עצבונך כאשר היית עם שמחתך אשר היית רעייתי מדובקת בי ויותר מזה בחנתי את לבך ורצון נפשך הנאמן רוח לעבוד את עבודתי ולשמור אהבתי כי עם כל אשר הבאתי עליך רעה בחמקי הנך מתרצית לפני ודורשת רצוני ונפש חשקי כתרצה העיר היפיפיה המרצה רצון כל רואיה בנעימותה ויפיה וגם ראיתי את הלחץ אשר את התלחצת להיות תמיד נאותה להדבקה  229א  בי בכל האותות אשר קמת פתחת בקשת וקראת לי כאמרך כי את נאוה לי כירושלם ליושביה כאשר אז693 היית אז ערומה כצאתך מרחם לחבקני רחוצת הרגלים להדביקני סוכה ורכוכה בשמן המור. לנטוע עצם מעצמי ובשר מבשרי בחדרי בשרך הרך והענוג. וארא עוד מהפלא אשר לא דמיתי כי עם כל הקיקלון אשר הקלו בך הסובבי' והשומרי' הנה694 איומה מנערותך אימה גדולה ככל הנשים המלכות והנדגלות כדגלי חיילי' כי כחצות לילה קמו מעל ערשותם נדו והלכו בארחותם ונתרצו בכל לבם לבקשני עמך באהבה ובטוב לבב מרוב כל היראה האמתית והפנימית אשר יראו ממך בהכרתם אשר הכירו את רום מעלתך מכל זולתך. ולכן אחרי רואי כי שלש אלה השלמו בך ולא חסרת התארי' הראשוני' השלמי' היו אתך הנה נא על פניך אוכיחך ולא אשא עליך עון אשר חטא. למען תדעי לך למה חרה לי ולמה זה הסירותי פני מראות את פניך בבואך לקראתי לפתוח פתחי דלתיך בעדי ולמה זה נאלמתי החשתי מענות לך בקראך קראת אותי כאלו מאוס מאסתי ביקרך ובהדר אהבתך אשר אהבתני כי אמרתי בחפזי ותוקף חשקי היוצא מפי באמרי פתחי לי אחותי רעיתי יונתי תמתי אשר ראיתי הדלת סגור ואין פותח ואין חולה מכם עלי ואין עונה ואין קשב באזני הנה כל חשק כוזב וכל אשה פותה אין לב כי כאשר לחשתי באזנה לבבתיני באחת מעיניך חשבה כי כל מבט {אהבה} די לו בעין אחת לבדה והשנית תביט לכל פנה לרצונה והיא לא ידעה כי האהבה בראשיתה והיא כתאנה בבכורה תחל עין בעין לרשום את רושם החשק מעט מעט עד אשר יגדלון הרשמי' בנפשות והיו לאחדים והיא לא זכרה אחריתה אשר תארתי באמרי לה הנך יפה עיניך יונים להורות את לבבה כי כאחת ידבר החשק בתחלה ובשתים ישמרנו לאחרונה כי אין אשה אלא לבעלה ועיניה וכל מעשה ידיה לא היו לה כי אם בעדו ובאהבתו תשגה תמיד לא בזולתו לכן פניתי אל אשר פניתי באמרי לא זו האשה אשר דמיתי ולא זו האהבה אשר בצע אמרתי אכן עתה אשר ידעתי כי לא במרד ולא במעל מעלת בי כי אם כשגגה היוצאת מהתרדמה הנופלת על אחת מעיניך מעשן העולה כעשן הכבשן על רגשת חושיך הנה כעסי על חמסך לא ירד אך אלמדך להועיל לך לימים הבאים עלינו לטובה וחבה יתרה: ראי נא כי מהיום הזה והלאה הסבי עיניך מכל מסבה והקפה היושבת מנגדי וממולי להביט אל מראיהם וכל מעשיהם כי אם אלי תביטי ותראי אנה פני מועדות לרוץ לקראת רצוני וכל חפצי ולא תנומי ולא תישן שינה אפי'695 שינת משתה שינת מרגוע כל עוד תחכי אותי כי אבא אליך ואל תבטחי בכל נערותיך לסגור דלתות פתחיך כי פתוח יפתחו שעריך בבאי שהם אשר לא קמו מהרה בקראך אותם הרהבוני והעלוני מן האהבה כמעט רגע כי המה כאבן דומם נמשלו כבהמות בהררי אלף נדמו. ומה לי ולהם כי באת לבטוח בם על אודותי ועל דברי ובהם לא חפצתי כי אם בך מפני הדרך696 יפעתך ואדרת גאונך אשר ישרת בעיני זה ימים אשר דברתי על לבבך והראיתי לך כמה אהבתיך וכמה מצאת חן בעיני697 כאשר אמרתי כי שערך נכון ונאדר בסדר המדרגה ורכות ונקיות כשער העזים שגלשו מה<ר >גלעד כי זה יופי האשה ומביא לידי תשוקה יומם ולילה על כן משכתיך חסד גם עתה באישון לילה ואפלה כאשר ראיתי בכל עת שער ראשך עליך כצמר העזים. וגם מצאת חן בעיני בפתחך את פיך לשחק לפני בראותי את שניך מסודרות ולבנות כעדר הרחלים שעלו מן הרחצה ובסגור דלתך בעדך ראיתי שכלם מתאימות ושכולה אין בהם כבתחלה. כי אז הציקתני רוח בטני לנשוק במו פי את פתחי פיך בנשיקה קרובה לנשיכה מרוב התבערה בערה בי את האהבה. וגם כי לא  229ב  ראיתי בך אז הוראה תמימה בשפתותיך להורות את האהבה בבואי אליך ובקראי לפתוח לי. וגם דבורך לא לבד חסר אז את מתקו וטוב טעמו כי גם מרד בי בדברו פשטתי את כתנתי איככה אלבשנה אין זה כי אם רוע לב ועצלה כי כבתה שלהבת האהבה כי אם בערה כתנור בוערה לא לבד ערומה כיום הולדה תקום אשה לקראת בעלה אשר אהבה כי גם פשוטה ועורה ונתחת לנתחי' היא תקום לקראת אהבים: הנה נא ידעתי כי כל אלה היו לך698 מפני רוח נתחיך הבאים בעצלתים אחרי אכלך ואחרי שתותך ואחרי עשותך אחד מעסקיך אשר התעסקו עמך נערותיך לא זולת זה כי נפשך תמיד שאפה כפלח הרמון לצאת מרקתך עם היותו מבעד לצמתך לקראת חשק דודך אשר גם לזה בחרתי בך גם בפעם הזאת: ואולם לא יתכן דרך החשק והאהבה הזאת להיות ערוכה בכל האברי' ושמורה בלב בכל העתים ורגעים אם לא תשלטי על הרוח התאוני האוהב להגדיל צוארך כצואר החסידה או הכרוכיה לאכול ולשתות ולשמוח ולסוך ולישן ולנום כל ימי צבאך להשליט על{יו} כל שלטי הגבורי' הכובשי' את יצרם מלכת אחרי ההבל וללכת אחרי אישך לעבדו ולעשות מלאכתו ולהמציא פרי למעשהו למען הביא לאחרית הריונך שני שדיך כשני עפרי' להניק את ילדי בטנך כי אם ככה את עושה לי כאשר דברתי בך בתחלה אז אומרה לנפשי לפני כל בנות עירי כי עם היות כי ששית699 המה מלכות בכל ממלכות הארץ ושמנים <פלגש' כלומ'> {המה} עם הפלגשים הנכבדות כמעט כמו הן ועלמות טובו' ויפיפיו' אין מספר אשר היו לפני כלן לבחור מהן אם מעט ואם רב כפי רצוני הנה נא לא חפצתי כי אם באחת אשר היא יונתי באמת לשוב אלי תמיד כיונה אל קנה והיא תמתי בשלמותה אשר היא משלמת רצוני תמיד כי אחת היא לאמה החכמה והמשכלת מכל הנשים. על כן הדריכה בבינה וכל תבונה לשרת את בעלה ולהדבקה בו וברה היא בשכלה להשכיל ולהטיב בכל ולהוסיף לקח על כל דברי יולדתה. על כן בחרתי בה כי ידעתי כי לא תעיתי באהבתי אותה לשבח את דרכיה כי ראיתי את כל העמי' והשרי' ולא לבד הגברי' אוהבי נשי' ישבחוה כי גם אשות הזמה המקנאות אשה ברעותה כאשר ראוה בנות נערות ועלמות שבחוה ויאשרוה לאמר אשרי יולדתך ואשרי אישך. מלכות ופלגשי' ראוה בהדרת המלוכה ותפארת המלאכה הראויה לאשה לעשות לאישה ויהללוה לאמר אין כמוה בכל הארץ להרבות המשרה והעבודה שכם אחד על שכמה: 

			ההצעות הראויות לזה הנמשל: 

			א' שלשה המה מטיבי דרך הדבקות בראשיתו והמה השומרי' ההולכי' בדרכו מהשתקע בחמריות השתקעות חזק ומלכת אחריהם כי אם מעט פן ילכדו הדבקי' ברשתם לאחריתם: הדרך הראשון הוא כי מתנאי המתדבק הוא שיגביל מזונו ומלבושיו וכל צרכי גופו גבול הכרחי לשמור מציאותו בחיים ולא תפרד נפשו ממנו כי אחרי הפרדה לא תשיג יותר מאשר השיגה להיותה עצם בלתי משיג כי אם באמצעות הכחות החיוניות כמו המרגיש והמדמה והמחשבי ולכן הוא הכרחי לשמור בחיים חייתו כפי האפשר ולא יקח מההכרחיות כי אם ההכרחי לא זולת זה פן תהיה לו לפוקה ולמכשול בבקשתו להשיג המושכלות מהדבקות700 וזה הגבול למזונות ולחמריות כלם הלא לנו מבואר מהמתבודד הראשון שנא' לו מכל עץ הגן אכול תאכל (בראשית ב, טז) שיגביל מזונו מפירות האילן הטובים משווים701 למזג האדם הישר כענבי' ותאני' תמרים וזיתים. ומעץ הדעת טוב ורע (בראשית ב, יז) שהוא רע מצד המותרות הבלתי הכרחיות ואם הוא טוב על צד היותר טוב והמועיל לא תאכל ממנו כלל או מעט קט כאשר נבאר בעיני העדה והמלבושי' והדירות אינם מן ההכרחי במשוה היום אשר אין שם קור וחום קיץ  230א  וחרף כי כל הזמני' כמעט שוים מעט חלוף יש ביניהם וישיבת תחת האילנות ועלה הגפן והתאנות יספיק למתבודד. ולזה נטה אבב"ט ב"ז מחב"י: ואדונ' מרע"ה אדון הנביאי' והחכמי' ובעל המעשי' כלם הגביל לאומה המתבודדת במדבר הגדול והנורא להדבק בה' הנכבד והנורא את מזונם עומר לגלגלת ממזון נבלע באברי' ושב כלו חלק הנזון מבלי מותר כלל ועל לבושם יפיל702 טל ענני כבוד לבלתי יבלו שמלותם ויטרידו מחשבותם להלביש מערומיהם ועל ילדיהם השפיע כחות הטבע להגדיל לבושיהם עמהם כאשר יעשה לב"ח הפחותים מהם כחומט ודומיהם ובתים לא בנו להם וכרמים וזיתים לא נטעו במשכנותיהם והיו מתבודדי' ארבעי' שנה בדרכי' מוגבלים המרבה לא העדיף והממעיט לא החסיר והיה זה סבה במקרה לבקש הדבקות כי מי שהרגיל עצמו לזה רחוק הוא מאד שלא ישיג על נקלה ממנו בלי עמל וטורח מטריד שכלו ולא ירדוף אחר החמריות כלל אחרי הגבילו זמן רב את גבולו כי ישוב לו טבע שני וידמה בזה לב"ח {ה}בלתי מורגלי' עם האדם האוכלי' להחליף מה שנתך לא יותר מזה כפי אשר הגבילם טבעם והיה בזה המתבודד המתדבק נרצה אצל עצמו ואצל זולתו מכל בני האדם כי מזה הצד לא יחלה ולא יכאב ולא יצטער לעכל מזונו הבלתי עודף על התכתו כי יקחהו הטבע בשובה ונחת להשיבו חלק הנזון תמורת מה שנתך. וגם לא יגזול ולא יחמוס ולא יגנוב ולא יאסוף ולא יכנוס ממון ומזון לעצמו ולא ילקט ממנו כי אם יום יום לפי אכלו העשיר לא ירבה והדל לא ימעיט (שמות ל, טו) ויהיה בזה רצוי לרוב אחיו ודובר שלו' לעמו: וכבר אמ' על המדינה החכמה הדורשת הדבקות כי לא תצטרך לרופאי הגופות ולא לרופאי הנפשות. כי לא יחטיאו כונת הטבע במותרות. וזה ההרגל הוא הדרך הראשון המביא אל הדבקות במקרה מצד הסירו המונעי' והדרך השומר עץ החיים שלא ישובו הכחות החמריות ללחום בו ולהשקיעו בתוך עץ הדעת טוב ורע והמפורסמות ותענוגות בני אדם אחר אשר נבדל מהם ימים רבים ובזה יתרצה עבד אל אדניו: הדרך השני הוא מי שהרגיל עצמו בטוב המעשים להועיל ולהיטיב לו ולזולתו ולא יחרוש כל היום כי אם טוב ואון לא יעלה על לבבו והוא חונן ונותן ומרחם על כל הבריות וכל מעשיו ומחשבותיו לא ירעו ולא ישחיתו בכל הר המציאות כלו ולא נותרה בו דאגה מדבר כי אם על גויתו אשר אוה למושב לנשמתו היתה זכה וברה וטהורה כעצם השמים לטהר ורחץ את בשרו במים זכים וסך את כל גופו בשמן רוקח ובתמרוקי בשמי'703 להסיר את מראתו וזוהמת זיע אפיו ואצילי ידיו וכל נתחיו. אחר ילך הלוך וסובב סובב הולך הרוח ממקומו או כי יסובב על עצמו כשמש וירח וככבי' סובבי' על גלגליהם הקטני' עם גדולים לדמות בנפשו כי הוא כאחד מהם ולא נמשל לבהמות נדמה למעשיהם. והיה זה הדרך מהבחירה בטוב הוא המביא אל החיים הנצחיים שהם הפכיים <ו>לרע והבחירה בחיים מצד הטוב הוא המביא בעצם אל הדבקות כמבואר בכל ספרי החכמי' ואיכות הדבקות כי זה הדרך הוא נאות מאד להביאו אליו כי בזה הדרך וההרגל יאותו כל כחות הנפש אל הכח השכלי וההכנה החדשה: וכמו שבאר לנו אדון הידיעות כלם בתכלית ספר התורה ראה נתתי לפניך היום את החיים ואת הטוב. ובאר כי הטוב לאהבה את ה' ללכת בדרכיו ולשמור מצותיו חקותיו ומשפטיו שהם כלם טובים וישרי' לישרי לב והוסיף לבאר איך מביא זה הטוב אל הדבוק שהם החיים הנצחיים באמרו לאהבה את ה' אלקיך ולשמוע בקולו ולדבקה בו כי הוא חייך ואורך ימיך (דברים ל, כ). וישעיה אמר  230ב  כי ההבטה אל העולם האמצעי מביא לדעת את ה' ולהדבקה בו באמרו כי אין דרך יותר קרוב להשיגו כהשגת ענייני השמים וכסיליהם כי אמ' אל מי תדמיוני ואשוה שתוכלו להשיגני לפחות בהקש ההמשל יאמר קדוש ונבדל מכל זולתו. הנה אין דרך יותר נקל כי אם שתשאו מרום עיניכם וראו מי ברא אלה (ישעיהו מ, כה-כו) העצמים הטהורי' וראו תנועותיהם הסבוביות כי הוא מוציא מתחת האופק במספר צבאם והם עצמי' נבדלי' בכחותיהם שיש לכל אחד שם מורה על מהותו והם עצמי' חזקי' ואמיצי כח שלא ייעפו ולא ילאו והם קיימי' באיש לא יעדרו באישיהם וכמו שיראה מתוך השגת תנועות הגלגלי' כי חמריהם יאותו אל מניעיהם האותות נפלא כאלו אין הפכיות כלל ולא ליאות ולא יגיעה להם מצד חמריהם אבל נאותים מאד אל מניעיהם הנפרדי'. כן גם הוא יכניע חמרו להיות נאות לשכלו לכל אשר יחפוץ יטנו בלי הפכיות ולאות ויגיעה כי זהו תכלית המתדבק לבא אל זאת ההשגה כי לא דבר ריק הוא ולא מעט יהיה בעיניך כי זה הדבר והכח הוא התהפכות החמר מהפך אל הפך כי מטבעו ההפכיות לשכל והלאות והיגיעה להמשך אחריו וזהו הסכמתו עמו ודבר זה למדנו ישעיה ע"ה באמרו כי החוקר להשיג ה' עם היות השגתו בב"ת הנה לא ייעף ולא ייגע השכל האנושי לחקרו ולהשיג תמיד ממנו כפי האפשר לו וזה אמרו בהוכיחו עמו אשר כחשו הדבקות בה' וההשגחה במציאות התחתון ואמ' למה תאמ' יעקב ותדבר ישראל (ישעיהו מ, כז) שכבר נדבק אביכם וידע השגחת ה' לאמר עתה נסתרה דרכי מה' (שם) שלא יתכן שאשוב דבק בו ומאלקי משפטי יעבור שאין לנפרד עסק עם החמר. הלא ידעת בידיעה ציורית ואמותית אם לא שמעת זה מהמפורסמות מאבותיך כי אלקי עולם הכולל כל הנמצאות השכליות העליונות הוא ה' הנכבד והנורא וגם ידעת כי הוא הבורא העולם האמצעי שהוא דבר אחד עם העולם הגשמי מצד שהוא קצות הארץ כמו העגולה סביב המרכז ושניהם ממאמר המצטרף אין עגולה כי אם למרכז ואין מרכז כי אם לעגולה. וגם ידעת כי השכל האנושי לא ייעף ולא ייגע באלו החקירות שהוא חוקר באלוק עם היות שאין חקר לתבונתו. ואם היה שאין יחס בין השכל האנושי והנפרד איך יתכן לשכל האנושי לחקור במה שאין תכלית לו הוא בעל תכלית ולא ייעף ולא ייגע אין זה כי אם מצד היחס והשפע היורד מהנפרד בשכל האנושי ונותן ליעף מצד הדבקות בחמר כח לחקור ולדרוש בנפרדי' ולכל הכחות הנפשייות שאין להם אונים וכחות לסבול הנפרדים מרבה להם עצמה יותר ממה שבטבעם לסבלו. וכי תאמרו אין זאת ותכחישו זאת ההקדמה מתוך הקדמה מבוארת סותרת אותה והיא שתאמרו שהוא מבואר שייעפו נערי' וייגעו בלמודם והשגתם הדברי' הדקי' אף כי יגעו בהשגת הנפרדי' ולא לבד הנערים לרכותם כי גם הבחורים הגדולים ובעלי כח מהם לא לבד ייעפו כי גם כשול יכשלו ויחלו גופם או ישתגעו או ימותו ביגיעה בלמוד ובהשגה העיונית יותר מדי כח חמרם. כי גם לזאת אשיב דבר אמת כי מי שלא נשלמה תשוקתו האמתית להיות כל חפצו ורצונו וחשקו אל המדע השכלי והעיון בנפרד אולי יכשל וייעף וייגע הכחות החמריות כי השכליות לא נשלמו לקבל השפע האלקי הנותן ליעף כח. אבל מי שהשלים כחות התשוקה הנפלאה כמו אותם האנשים שאינם מקוים ומצפי' כי אם להדבק בנפרד והם הנקראי' קווי ה' {הם} יחליפו כח החמר ויעלו על רוחם החיוני אבר חזק ורוחני כנשרים וכעצם השמים להאותות אל השכלי ולהתנועע אחרי כל מגמת פניו וירוצו מזה הצד כל כחותיו החמריות אחרי השכליות כמו שירוצו כוכבי'704 השמי' אחרי רצון שכלם הנפרד ולא ייגעו הכחות החמריות בזה ילכו תמיד עמו בסבוב ולא ייעפו. ובזה הדרך ישכון אור השכל הנפרד בשכל ההיולאני ובהכנה החדשה ולא ילאו כחותיו גם כי לעתים מה ייעפו קל מהרה ישובו  231א  כבראשונה אחרי שהורגלו ונסו באלה: הדרך השלישי הוא שיגביר כח שכלו הנקנה ועיונו באופן שירגיש חסרון כחותיו הנפשיות בערך אליו. וראה וידע כי הם לו למשא ככנפים אל הנמלה להרגשתו בשכלו השלם במושכלות כי יכול לעמוד בעצמו ולעיין עיון שכלי בנפרדי' מזולת יתר כחות נפשו ולקח לו לראיה מהשכלים המניעים היודעים ומכירי' ומשיגים ומשכילים מבלי חושי' ומבלי משותף ומבלי מדמה ומבלי מחשבי וזוכר ושומר רק שכלם לבד משכיל עלתם ועצמותם כי ראה כי אין לנושאיהם חושי' ולא דמיוני' ולא כמו אלה הכחות החסרות אשר בנו ונסה פעמים רבות לעצום עיניו ולאטום אזניו וכל חושיו ולהטריד דמיונו ומחשבתו וכל עשתנותיו ולהגביר שכלו ועיונו ולהאירו באור השכל הנפרד נקי מכל מחשבה חמרי' וטרדה רעיונית ועמד באלה הנסיונות פעמים רבות עד כי הרגיל עצמו לעמוד באלה המושכלות הערבות והתמימות כערבות השכלת הנפרדי' אשר ישכילו עלתם ועצמותם ומה שיושפע מעצמותם מצד שישכילו עצמותם והיה בזה הצד איום ונורא מאד כשכלים המניעי' מצד שהם תכלית {והם} חשוקי' כמו הדגל החשוק מהמון הוטל705 ואליו מתנועעי' בכל מקום שהם: וזה הדרך השלישי ואם אינו מפורש בדרכי הנביאים הנה הוא רמוז בארבעים יום דמשה ודאליהו ובלמוד שמואל שנ' בשאול ויפשיט גם הוא בגדיו ויתנבא גם הוא לפני שמואל ויפול ערום כל היום ההוא וכל הלילה וברוך היודע ועד: ולזה מי שהתנהג באלה ימים רבים גם כי אולי יגברו עליו כחותיו החמריות להכשילו ולמנוע ממנו דרך הדבקות הנה על נקלה אם חפץ הוא לשוב ישוב אל דבקותו כבתחלה ויחזור אל אלה השלשה דרכי'. וארבעה המה אשר יוכל הבודד לשמרם וללכדם בנפשו שלא יתפרדו ממנו: האחד הוא העיון השכלי והמעשי על הנמצא וישתקע בו עד בואו אל המחוייב המציאות ואז יקח לו הדרך האחרון המדביק שכלו עם הנפרד דבקות אמתי מבלי אמצעות כלל והוא חרבן המושכלות כלם משכלו וגם עצמותו לא יתערב בהשגה כי בזה הוא נבדל ממניעי הגרמים השמימיי'. ויסיר עיונו מכל נמצא ולא ישאר בעיונו כי אם הנפרד לבדו הוא השם הנכבד והנורא כי אם יהיה ערוב בהשגה הנה נא יתעלה ויבדל הנפרד מעמו ולא ידבק בו דבקות הנשוא עם הנושא וישוב לזה הדרך וירגיל בו פעמים רבות: השני גם ירגיל נפשו ימים רבים להפשיט הצורות מהחמרים על נקלה ויקחם ויעבירם בשכלו באופן היותר משובח שאפשר והיותר פשוט ואחדיי שיתכן לאדם בשכלו להשכיל הנמצאות כלם כאשר עשה בתחלה בהדבקותו הראשון כי הקנאת אלו השלמיות לשכל האנושי לא די לו באחת ולא בשתים להשיבם קנין חזק ואין מספיק לדבק להיות לו כמו אלה השלמיות בענין לבד ומי יתן בשיהיו קנין חזק בהכפל רב שיקשרו בו קשר חזק כהקשר הבדים בטבעות לא יסורו ממנו: השלישי גם ירגיל נפשו לחזק ולחבר הכחות הנפשיות השלשה שהם המשותף והמדמה ומחשבי כי בהתחברם יביאוהו אל דרכי הדבקות כי גם בזה צריך הרגל רב ועצום: הרביעי גם יתחזק בתשוקה הנפלאה המגעת לדבקי' אשר יתאוו מאד בנפשותם להוציא נפשם מבין הכחות החמריות ההפכיו' לדבקותם עד יתאוו תאוה נמרצת להפריד נפשם מגופם ולצוררה בצרור החיים האלקיים כי זהו כל האדם המת בנשיקה  231ב  שעל נקלה תפרד הנפש מהגוף ברצון ותתחבר ותדבק בעולם העליוני' באהבה כאמרו ואתם הדבקי' בה' אלקיכם חיים כי מי שהוא דבק בעודו בחיים אף כי אחרי מותו והפרדו מעולם הגשמי: ב' יש בודד דבק מאח בנפרד ולא יוכל להרפה מהדבר הגשמי בארבעה דברים שלא יכשל בו הכשלות רב או מעט: האחד הוא הגשמת הרוחני בדבור או בהרהור או בציור פנימי: השני הכנעות הנפש הכנעות רב אל הנפרד בדרך שתתפעל ממנו התפעלות חזק עד כי תצטער צער706 עצום ונפלא מציור הנפרד כאלו מרגיש הרגשה פנימית חזקה ורוחנית יותר ויותר מההרגשה החיצונית מפעולת הנפרד הפועל בו כאלו מדבר עמו ועונהו ומשיב על דבריו ומשתחוה ונכנע לו בכל מיני הכנעות כעבד לפני אדוניו וכשפחה את גברתה וכאשה את בעלה: השלישי שימאס תענוגי חוש המשוש כלם באופן שלא יהנה מהם ולא יתענג בם אף מהחלק ההכרחי לו אבל יהיו בעיניו כקוצים וברקנים ודברי' המזיקי' וכמי שכפאו שד: הרביעי שיסכים השכל המעשי בכל ענייניו עם השכל העיוני באופן שלא יעיין ולא יחשוב בענין מענייני ההנהגה המדינית כלל כי אם בהנהגה ההכרחית החיונית ונפש העיונית לבד להשאיר בחיים חייתו כל עוד היותה נקשרת בנפש החיונית הצריכה להחליף מה שנתך ולשמור עצמה מהזקי' מחוץ. ומי שחטא באלה או באחד מהם ולא יתור לתקן המעוות ולשוב לימי דבקותו הנה הוא יבדל מהנפרד ולא ידבק בו דבוק אמתי ויאשם. ואולם אם ישוב הנה לאחריתו הנה יהיה הנבחר שבמין האנושי באלה הארבעה תארים עם הארבעה הראשוני' ועם ההתחלות השלשה הנזכרות לפנים: והראיה העצמית על אלה הארבעה המפסידים דרך הדבוק למי שחטא בהם עם היותו כי נדבק כבר פעם או פעמים הוא ענין שהשע"ה כי נראה אליו ה' פעמים ונדבק בו. ואף גם זאת לא שמר דרכי ה' באלה הד' דברי' לפי מה שנמצא במעשיו המפורסמי': הנה ראשונה ממה שאין ספק בו כי חטא בהגשמת הרוחני כמבואר באמרו ויתאנף ה' בשלמה כי נטה את לבבו מעם ה' אלקי ישראל הנראה אליו פעמי' כמו שכבר ידעת את דברי המרחיק הגשמות בספרו הנכבד מכל אשר היו לפניו ולאחריו מבואר בספריהם כמבואר במורה שכתב הרמב"ם ז"ל פר' ל"ו ח"א וז"ל דע שאתה כשתשתכל בכל התורה ובכל ספרי הנביאים לא תמצא לשון חרון אף ולא לשון כעס ולא לשון קנאה אלא בע"ז לבד. וסיים דבריו בחכמה ואמ' עשו ספרי הנבואה זה החזק הגדול להיות זה דעת בטל נתלה בו ית' כלומ' עבודת ע"ז: ובפר' נ"ד הוסיף לבאר בחכמה ואמר ומי שסכלו הוא הנקצף והמרוחק. וכפי <ה>שעור החכמה והסכלות יהיה הרצון והקצף והקרוב והרחוק עכ"ל: [ובכ"ה מח"א כתב ואמנם דקדק עליהם תכן השגתם אשר בכללה מן הדשמות מה שכללה עכ"ל] וראה עד כמה הגיע ענין הגשמת הרוחני כי גם אצל המעייני' יקרה הגשמה מה מי שיאמין שהמניע הראשון הוא האלוק כמו שכת' הכספי במשכיות כסף בפי' המורה פר' ל"ו וז"ל: וכבר רמזתי מסברתי בספר מצרף707 כסף במה שאמרתי כי היודע והמאמין מציאות בעשרה שכלים הנפרדים ולא יעלה עוד הוא מין מע"ז כי המאמין שהשכל המניע הגלגל היומי שהוא השכל העליון הוא האלוק הנה הוא מגשים מה ומאמין רבוי מה לא אחדות גמורה: עכ"ל: הנה לנו מכל אלה כי כשהתאנף ה' בשלמה לא היה אלא בסבה כי נטה את לבבו מעם ה' אלקי ישראל הנפרד מגשמות והרבוי והוא היחוד האמתי כמו שהאמין ישראל כאמרו שמע ישראל ה' אלקינו ה' אחד. ונטה מזה {או} במין ממיני הגשמות או ברבוי ממיני הרבויים שהפריד ולא ייחד יחוד שלם עד כי לא היה שלם בייחודו או בהבדילו ממיני הגשמות בסוף ימיו כאשר היה כשנראה אליו פעמים שהיה מיחדו  232א  ומפרידו מהגשמות הפרדה גמורה: והנה שנית שחטא בהכנעות הנפש הכנעה גמורה כמו שמצינו כי גבה לבו ורמו עיניו מאד ברבוי הסוסי' שהוא צוה לא ירבה לו סוסי' והוא הרבה מהם הרבה מאד כאמרו ויהי לשלמה ארבעי' אלף אורוות סוסי' למרכבו. מי שמע כזאת ומי ראה כאלה למלך ממלכי ארץ אין זה כי אם גובה לב כי אין בכל החיים בעל גאוה כמוהו ובעל נפש גבוה כמו שמבואר במענה איוב וספרי הטבעיים והרוכב על כמו אלה יוליד בנפשו גובה רוח ונפש גבוהה לבלתי תכלית ובפרט למרבה בהם רבוי רב כזה כי כל אחד מהם מוסיף גאוה על גאוה. והראיה על זה אמרו על מלך המשיח עני ורוכב על חמור ות"י ענותן כי עני לא יהיה אלא ענו כמשה אשר עליו נאמר וירכיבם על החמור לא על סוס. וכן אמר {אפי'} <לא> חמור אחד מהם {לא} נשאתי וכן באברהם ויחבוש את חמורו אשר כל זה מורה כי הכנעות הנפש לא היתה לו להכנע אל הנפרד כל ההכנעות ההכרחי על כן לא הרבה לשוב אל הדבוק כל ימיו כי אם פעמים ולא יותר וכמעט אשר בזה לא יתכן שישוב לו לקנין חזק כי אם בהשנות פעמי' רבות לפי טבע המתדבק: [בגליון]708 ומזה הצד הוא הסבה שאין הנפרדי' והרוחניי' מתדבקי' ומתראי' אל אותם האנשים המנסי' והמלעיגי' כי אין נפשות {המנסים} נכנעות על כן לא ידבקו בם כמו שמצינו בשם רבי' סעדיה גאון. וז"ל אתה הוא האדם שיש לך סוד הבריכות במקור לא תאציל שום דבר אל האדם שיבא לך לדעת נסיון <דבר> אמתת האצילות. וזה סוד גדול בפי כל המקובלים וזהו סוד כמוס בתורה לא תנסו את ה' ולא אוכל לפרש: עכ"ל: וכמו כן כתב משאלאה עפ"י החכם אפלטון בספר הגשם שלו וז"ל השמר לך שלא תדין שום שאלה לאדם הבא עליך לנסות או ללעוג: עכ"ל: {והנה} שלישית חטא בתענוגי החוש אשר הוא חרפה לנו קטני הערך והמעלה אף כי לדבקי' החרדים אל דבר ה' כמו שמצינו רבוי מאכליו בבקר בריאים ובקר רעי וצאן ואיל וצבי ויחמור וברבורים אבוסים ורבוי נשיו אשר צוה ה' לא ירבה לו נשים פן יסורו את לבבו ולא לבד מבני עמו הרבה כי גם מכל לשונות הגוים הרבה רבוי גדול מספר רב ממלכות עם פלגשים רבות אשר לא נמצא כזה היום בכל מלכי האומות השטופות בזה החוש. ודי בזה מה שאמר עליו הכתוב: והנה רביעית חטא בשכל המעשי אשר הטרידו בכל מעשה בני אדם לא לבד בהכרחי ולא לבד להועיל ולא לבד על צד היותר טוב אבל הטרידו במותר ובטל וברבוי כסף וזהב אשר הרבה לו לאין תכלית וה' צוה וכסף וזהב לא ירבה לו והוא הרבה עד כי נתן הכסף כאבנים. ומי השכל הגדול והנורא אשר יטריד שכלו המעשי בכמו אלה המותרות אשר יוכל לשמור דרך כח הקבול והדבוק בנפרד. כאשר העיר עליו הכתוב אחרי ספרו אלה השלשה חסרונות אשר עשה להרבות לו כסף וזהב ולהרבות לו סוסי' ולהרבות לו נשים כי בשלשתם דבק שלמה לאהבה: כי בזה חטא והיה סבה להגשים הרוחני והתאנף ה' בו על זה שלא שמר דרך הדבוק על אמתתו. ואולי כי בסוף ימיו חזר בו מכל {אלה} ושב אל הדבוק ואם כי לא הזכירו הכתו' כי מה שאמ' הכתו' שחטא היה לעת זקנת שלמה ולא לעת סוף ימיו: ולזה אמ' ז"ל כל האומר שלמה חטא אינו אלא טועה רצו בזה שלא מת בעונו חלילה כי לא יתכן שיאמרו שלא חטא כלל. הלא הם בעצמם אמרו שחטא בשלשת דברים שגלה הב"ה טעמם שהם לא ירבה לו נשים וסוסי' וכסף וזהב. אלא שעשה תשובה ומת בנשיקה. ומזה הצד לא היה כמוהו בהודעת איכות הדבקות האמתי וכל מקריו ומשיגיו ואופני הסרת המונעים וכל הדרכים הנאותים בו: ג' מהמבוארות  232ב  אצל המעייני' הוא שהנפש עולה בעיונה ודבקותה עד מקום אשר ממנה חוצבה. ומהמבוארות אצל בני הנביאים שכל הנפשות אינם נאצלות ממקום אחד אבל מקומות מקומות יש: וממה שנתפרסם ביניהם הוא כי כל אומה יש לה שר עליה מלמעלה ודברי דניאל שר מלך פרס שר יון. ורז"ל אמרו שרו של עשו שר של מצרים שרו של עמלק. ולא שיהיו אותם השרים אלקיהם שיותר להם לעבדם לאלוק שהרי ע"ז נאסרה לבני נח אבל הותר להם להדבק נפשם בו ולהופיע השפעתם עליהם כמו שאמרו ופרעה הקריב שהקריב לשר שלו או קרבנו או נפשו. ולזה709 יראה כי לזה נצחו מלך מואב למלך אדום כאשר ראה שר של אדום שהוא סמאל רוחניות מאדים משפיע על אדום שהוא תחתיו כח החרב והמלחמה ודם אדם אמ' עתה אנצחנו כי הנה אנכי אקריב לו את קרבנו המיוחד לו שהוא אדם כי שמו מורה דם אדם. וכן אמרו הקדמוני' שקרבנו הוא אדם. וכן מדברי רז"ל בע"ז אמרו ההוא אתרא כי הוו צריכי למטרא הוו אחזי ליה בחלמא שחטו לי גברא ואייתי לכון מטרא (בבלי, עבודה זרה כז ע"ב; נה ע"א). וכן עשה מלך מואב הקריב בנו הבכור והעלהו עולה על החומה להוריד כח מאדים עליו ויהי הקצף על ישראל שהם הפכיים לו ובורחי' מכל דם כי צדק צדק ירדופו (דברים טז, כ) ויסעו מעליו: ונביאי הבעל בימי אזבל בת מלך צדון שהיו עובדי' העשתרות כמבואר בענין שלמה שהלך אחרי עשתרות אלקי צדונים כי כוונתם היתה לקבל שפע ממאדים ולפי שלא יכלה לשחוט בני אדם לאלקיה לרוב התפרסם העון ההוא בין האומה המציאה העבודה ההיא בדם אדם וברזל שהם מכחו כאמרו ויתגודדו כמשפטם בחרבות וברמחי' עד שפוך דם עליהם (מלכים א' יח, כח): אשר מכל אלה יראה כי דבקות כל אומה הוא השר שלה והשרי' נודעים מצד התחלפות האומות. ולזה יש הבדל גדול בין דבקות נפש הישראלית לדבקות שאר האומות. כי כלם דבקות בשר אחד בעל כח אחד כפי מה שהוא ממונה עליו. אבל נפש הישראלי דבקה בכח אחד שהוא מקיף וכולל כל שאר הכחות כלם. כי היא דבקה במלכות הכוללת כל הכחות ולא לבד {במלכות} כי אם מצד הכח הגדול שבה לקבל מתפארת המאחדת כל הספירות עליונות ותחתונות. ומתפארת מצד קבלתה מבינה ומשם תעלה עד כ"ע: ובדרך הקו השוה תעלה לאין סוף: הנה א"כ שדבקות הנפש הישראלית כשהוא על שלמותו עם כל התנאים הנזכרי' אין כמוהו בכל <הגוים ו>האומות בדבקות אחדיי עם המאחד הנמצאות ובתוספת באור כל הידיעות כי שם מקורם והיא אספקלאריאה המאירה: ודבר זה היה מפורסם בימי קדם בין האומות כלן. תחלה נתגלה זה הסוד ע"י מרע"ה במצרים שהיה שר שלהם ראשון לכל השרים ובדבקות משה עם ה'710 נצחו. וכן במלחמת עמלק שכחו גדול בנו של עשו וסמאל שרו. ואחר בימי יהושע שנצח ל"א מלכים שהיו להם שרים נבדלים כי לא היו מלכי העיר ההיא לבד אבל מלכי' גדולים: וכל אחד היה לו חלק ונחלה בארץ כמו השרים שהם ינטילי אומני מויניציאה: גם במלחמת בן הדר נתגלה זה הסוד כי חשבו ואמרו כי המנהיג את ישראל היה שר פרטי כחו מוגבל כשאר השרים {כאמרם} אלקי הרים אלקיהם ולא אלקי עמקים. וכאשר נצחו ישראל המלחמה במישור ובעמקי' ובהרים ובכל המקומות אשר באו שם ידעו כי ה' הנלחם להם הוא אלקי עולם כחו כולל המציאות כלו: 

			ביאור הנמשל לפי הוראת המשל המפורש באר היטב:

			אינו אפשרי רחוק אבל קרוב להכרחי כי מי שגברו מותרי מזונו עד שנחלה והורק מהמותר ההוא הרקה גמורה שישוב אחרי כן יותר בריא ויותר יפה תואר  233א  ממה שהיה בתחלה קודם שיחלה וזה יהיה בבחירה ובטבע. אם בטבע שהטבע חכם ומרגיש בכאב הנמשך מהמותר וידחה מעליו המותרות שלא יעדפו עליו וישיב המזון הטוב והחלק והשעור הראוי חלק מהנזון באופן מסכים לטבעו עד כי ישמן ויתיפה ביפיו ותארו. ואם בבחירה כי ישמור פתחי פיהו מאד לנפשו לבלתי יחטא במזונו אחרי הרגישו ברעה אשר עשה {לו} מותרי מזונו או רעתו. ומזה ילקח ראיה לדברי רז"ל שאמרו מקום שבעלי תשובה עומדים אין צדיקי' גמורי' עומדי' (בבלי, ברכות לד ע"ב). כי כאשר עמד שכל הצדיק במקום קדוש אם בעיון ואם בדבקות ומפני מלחמת חמרי ומותרי גשמו שב אחור ימינו מעיין או מהדבק בנפרד והיה חולה בנפשו ימים רבים כימים אשר לא שב אל עיונו ואל דבקותו. ואחר עזרו שכלו בעזר ה' אלקיו להרפא מחליו ושב ורפא לו לשוב בתשובה גמורה אל המקום אשר היה שם בתחלה הנה אין ספק כי יתחזקו כל כחותיו להעמיד העיון והדבקות העמדה קיימת לא תמוט יותר ממה שיעשו האחרים אשר לא נסו העדר העיון והדבקות כאשר נסה הוא ובזה האופן בעלי תשובה השבים אל מקומם ואל צור חוצבו ומקבת בור נוקרו הם עומדים וקיימי' יותר בעיונם ודבקותם מיראתם פן יכשלו ויחלאו כאשר כבר עשוהו ממה שאין הצדיקי' גמורי' שלא נסו ואינם יראים מזה עומדים הם באותו העיון והדבוק וזה דבר טבעי מסכים עם האמת למי שנסה. וכן בענין מרע"ה וכל ישראל אשר היו כל ישראל דבקי' בשעת מתן תורה ומשם711 מֶ' יום נשאר דבק אחר מתן תורה ולא נמצא למרע"ה קרון עור פנים באותן המֶ' יום גם לישראל לא יעד להם יעודי' גדולים בימים ההם ואחרי אשר הפסיקו הדבוק מהם במעשה העגל וגם ממרע"ה הפסיקוהו כי הכעיסוהו במעשה ידיהם והיה ארבעי' יום האמצעיים בהר בכעס ובפני' בלתי מאירי' ובלתי דבק באספקלריאה המאירה כאמרם ז"ל אמצעיי' בכעס היו. ואחר ששבו ישראל אל ה' אלקיהם והורידו עדים שהיה עדי להם להיות חמדתם אלקיהם ותאותם צלמיהם. והביטו אחרי משה ומצותיו ותורתו ואלקיו עד כי שבו אל דבקותם הראשון ומרע"ה גם שב אל דבקותו ועמד בו שמנים יום אחרי מעשה העגל ונאמר לו מה שלא נאמר לו בתחלה כי אמר הנה אנכי כורת ברית נגד כל עמך אעשה נפלאות אשר לא נבראו בכל הארץ ובכל הגוים מרוב דבקות האומה בו יותר מבתחלה ויותר מכל גוי ומכל אומה וראה כל העם אשר אתה בקרבו את מעשה ה' כי נורא הוא אשר אני עושה עמך בעת הדבקך בי אתה והם. ובמשה נאמר ברדתו ומשה לא ידע כי קרן עור פניו (שמות לד, כט) בדברו אתו בפעם השנית מה שלא היה כן בראשונה כאשר יתבאר כל זה ברחבה בע"ה מלה במלה על דברי הפרשה. והסבה כי כיחס המזון אל הגוף כן יחס הדבוק אל הנפש והגוף שניהם יחדיו יזונו מזיו שכינה ויתיפו בנגלה ובנסתר: ולכן יקרה למי שנסה להדבק בנפרד ומפני המשכו מעט קט אחרי גשמו נפקד ממנו האור ההוא. הנה אם היה שלם בתחלה בשלשה חלקי צורותיו הגשמיות והפרטייות הרוחניות והשכליות הכוללות עתה ישוב יותר שלם ויותר אמתי בכל אחד מהם כי עתה יעצור בחייתו ובצורותיו הגשמיות לבלתי יתענגו במאכלו ומשתיו ומשגליו גם בעתם ולחרות אפו בם כאשר יחרה אף השותה כוס מי המרים להציל נפשו מרדת לממיתים. גם שמלתו לעורו לא יצייר צורת יפיו בחוש המשותף לו להראות את הרך היפה לזולתו ואת ה{תפר} הקשה והשעיר לבשרו כי כעוגה הפוכה יהפוך החלק  233ב  והנאה לעורו והמגונה ונמבזה חוצה לו. ולא יקח מצורותיו הגשמיות כי אם השעור המספיק להתמיד מציאותו מצד מה שהוא אדם {נמצא} ומצד שהם כלי להביאו אל צורותיו הרוחניות והשכליות כי אם ראה יראה שיהיו כלי להפסיד הרוחני והשכלי הנה יבחר מות מחיים כמו שאמ' ארסטו' בגדולי הנפש ורבי המזמה כי הטבע הפלוסופי יחייב בהכרח שיהיה זה מתאריו. כי בחירת המות על החיים הבלתי אנושיי' הוא פעל אנושי ומהם הוא שיהיה לב נבון וחכם ופיו שוים בדעות האמתיות לא הפכיי' ואם לא היה כן הנה הוא גופני ופלוסוף בהמי ומזוייף: וזאת הסגולה נמצאת באומה הישראלית באמתיים שבהם לא במתפלספי' כמו שכתב האמתי השלם ר' יוסף אש"ט בכבוד אלקי'. וכן כתב אבובכר בן אלציג ברדת המ"ן עליו בשמנה פרקי המתבודד ובכמו אלה הצורות הגשמיות העשויות באלה התארי' יהיה הדבק יותר יפה ויותר מתרצה אל אדניו מאשר היה בתחלה: וגם עתה יעצור בצורותיו הפרטיות הרוחניות בצורות הדמיוניות האוהבות החברה וההתול והספור והשיר והכבוד: ובצורות המחשביות בעצה והנהגה והרפואה והמלחמה וההון והקנאה והכעס ובכלל כל פעל גדול מביא אל ההזכר שמו אחרי מותו להתגבר712 בו כדברי המשוררי' כי זכרון הגבר אחרי מותו הוא ימותיו השניים ולא יפעל ולא יחשוב בכל אלה כי אם בצורות הרוחניות המביאות אל הצורות השכלייות וידמה פעולות הגלגלים ויחשוב בזכותם ובהירותם ופעולתם וסבובם התמידיי מאין הפוגות ומהם יראה וכן יעשה: ובדבר הזה יאותו כל צורותיו הרוחניות אל צורותיו השכלייות כמבואר בפרקי המתבודד: ויוסיף אומץ ועצמה ירבה בצורותיו השכליות לאחד הנמצאות ולעלות בסלם המדרגות ולרדת למטה עד מקום שם ימצא השער לה' צדיקי' יבאו בו (תהלים קיח, כ) וירגיל בזה נפשו ושכלו והכנתו להיות מוראה על כחות הנפש להניעם כלם לרצונה בעת היותה קיימת ועומדת בלי תנועה ובעת התנועעה עמהם במקרה ולהיות בהירה ומאירה במושכליה מבלי חשך הרבוי והגשמיות כלל כי אם בהשכלת הנפרד עד שובה במדרגת הנפרדים ואחר עשותו את כל אלה בתכלית מה שאפשר הנה עדן לא יגיע אל הדבקות בנפרד אם לא יבא אל הר חורב להחריב כל הצורות אשר בנפשו גשמיות רוחניות פרטיות רוחניות שכליות כוללות וכל צורות נקנות ונאצלות בו: וגם ישכח את אשר הנה ויסתיר פניו מהביט אל השכלי האלקי שהוא עצמותו כי אם אל הנפרד לבדו המתדבק בו ויעלה עמו עד אין סוף לאחדותו וידע את אשר שם כפי כחו וישתמר מן הערוב בהשגה פן <פן> יעלה מעליו הנפרד ולא ידבק בו וישתמר מאד לנפשו כי עם היותו שלם בהפשטת הצורות והשגתם על נקלה ובהגברת הכחות השלשה וקבוצם ועזרתם זה לזה בתכלית העזרה ובהפלגת התשוקה להוציא הנפש המשכלת מבין הכחות החמריות למען תתה בין המהלכים העומדים האלה הנפרדי' מהחמר ומקריו שיתחזק מאד מאד להיות נשלם בתכלית השלמות בשמירת הגשמת הרוחני לא בדבור ולא בציור ולא בסכלות העדרי ולהיות מכניע כחותיו כלם הרוחניות וההכנות הגדולות והעצומות והגבוהות בטבעם ועצמותם בתכלית ההכנעה עד שיתפעלו התפעלות חזק מהנפרד כי באמצעות ההתפעלות ההוא יתראה אליו ויתדבק בו לא זולת זו כאשר יקרה כמו זה לבעל הכהון כי לא להמשיך אליו הרוחני כי אם בהכנעות כי כן ארחות כל הכחות טבעיות ורוחניות. והתורה אמרה ואליך תשוקתו והוא ימשול בך (בראשית ג, טז) לא זולת זה. ורז"ל אמרוהו במלה אחת מי שיש בו גאוה אין אני והוא יכולי' לדור בעולם אחד (בבלי, סוטה ה ע"א): ולהיות כמו כן בורח מחוש המשוש בכל חלקיו כאשר עשה מי שנאמר לו שובו לכם לאהליכם ואתה פה עמוד עמדי (דברים ה, כז-כח). ובשלשה פעמי' עמד בכל פעם  234א  ארבעים יום לחם לא אכל ויין לא שתה וחיה חיים נצחיים נהנים מזיו השכינה. ולהיות כמו כן שכלו המעשי מסכים מכל צדדיו עם העיוני בונה בתים ומשכנות הרוחני' לא בית למשכן לו ולא עושר לבניו אחריו ולא משפט כי אם לכבוד אלקיו כאשר עשה מרע"ה כל ימיו לא פעל ועשה כל מאומה לביתו כי אם לעמו ולכבוד קונו. ואז אם ישמור כל ארחותיו ובכל עת יהיו שמנת בגדיו המלאכיים לבנים ומגוהצים עם שמירת אם הדרך המתחלקת לשלשה דרכים הולכים אל ארח חיים למעלה למשכיל. אין ספק כי מכל המלכיות והאומות האחרות ומכל החכמי' המתדבקי' בשכל הפועל לא ימצא כמוהו מאחד אחדות גמורה השם האחד האמתי המאחד כל הנמצאות ולא שכל נקי ובר בכל המדעי' האמתיים ימצא כמוהו וכל זה יכירו העמים וידעו כי אין שכל כשכלו ואין דבקות כדבקותו ואין אחדות כאחדותו וכל רואיו יאשרוהו ויודעיו יהללוהו [בגליון]713 * אמ' אבב"ט ח"א כי ההמשכה מי שהשיג דבר ממנה לא ידבר לאנשים בו אלא ברמז כי האמת הנבחרת והתורה האמתית מנעה מלשאת ולתת בו והזהירה עליו עכ"ל: וברדת המ"ן עליו אמ' כי הסבה מהמניעה הוא כי צריך שלא יחשבו ההמון אמתת ההשגה בעת הדבוק מה היא כי יתבוננו שהחקי' בלתי מושגי' אז רק בהשגה אחרת זולתה: עכ"ל: *

			מיטב השיר חלק שלישי מהחלק שני: מתחיל מפסוק מי זאת הנשקפה עד ועלי תשוקתו: 

			באור המלות לפי המשל והנמשל: 

			[בגליון]714 * מי יאמר על השאלה מהחי המדבר לדעת מי הוא כמו מי אתה בני. ויאמר על ההפחתה מהנשאל ההוא כמו ומי אביהם. * יש השקפה לטובה חמרית כמו השקיפה ממעון קדשך וברך את עמך (דברים כו, טו). והשקפה לרעה כמו וישקף ה' על מחנה מצרים (שמות יד, כד). והשקפה להשלים הכח השכלי כמו ה' משמים השקיף על בני אדם לראות היש משכיל דורש את אלקי' (תהלים יד, ב) וזאת נשקפת לטובה כי כל רואיה יתאוו לתת לה מתנות רבות אם תאבה לפנות אליהם ולאהוב את מאהביה: ולפי הנמשל כי הנפש האנושית היא נשקפת מכל הכחות הרוחניות ככביות ושכליות וכל הכחות האלקיות להשפיע בה מושכלות ודעות רבות כאמר' ז"ל כשעלה מרע"ה לרקיע (בבלי, מנחות כט ע"ב) כלם נתנו לו מתנות ואפי' מלאך המות מסר לו סודו איך תעצר המגפה כאמרו עלית למרום שבית שבי (תהלים סח, יט) לקחת מתנות באדם: שחר נגזר מאשחרך כי האור נדרש מכל חי. אם לטובים לצאת לפעולותם יומם. ואם לטורפים להאסף אל מעונתם לרבוץ: ונגזר משחרות כי עוד שחרות הלילה לא סר כלו: ולפי הנמשל נפש האדם הוא דרושה מכל רוחני לאספה אליו אם לטובה להוציא לאור שכלם ואם לרעה להשכינה בחמרים העכורים כאשר הם חמרי' שמה תרבץ ולא תעלה וזאת הדרישה שהיא נדרשת לכל הוא בעת היותה עדין בזמן השחרות שלא יצאה לפועל האור הנבדל המאיר כצהרים: 

			הלבנה אין לה אור כי אם מצד קבלתה {אותו} מהשמש ועם זה הוא יופי לה בערך אל הגופי' אשר אין להם אורה לא מצד עצמם ולא מצד זולתם: ולפי הנמשל הוא יופי הנפש האנושית שאין לה אור המושכל מצד עצמה כי היא משוללת מכל מושכל כמבואר בנפש והיא מקבלת המושכלות מהשכל הפועל הנותן לה אור המושכלות אשר בזה היא יפה מכל שאר הנפשות והצורות החמריות אשר לא יתכן להם לקבל אור המושכל ההוא: החמה היא ברה וזכה ובהירה מצד עצמותה לא מזולתה לשלמות עצמותה מכל צבאות  234ב  מעלה ומאירה להם: ולפי הנמשל הנפש המשכלת כאשר יצאה אל הפעל מצד ההכנות האחרונות שהם מעצם הנבדלי' היא אור ועצם נבדל מצד עצמותה ושכל נפרד ואם היא בראשיתה מוכנת לקבל כלבנה הנה לאחרונה שבה שכל נפרד מאיר זולתה מן הנפשות ובהיר הוא כשכלים הנפרדי' כחמה בככבי'. ואמ' במשה כי קרן עור {פניו} כקרני אור ניצוצי חמה וכאמרם ז"ל פני משה כפני חמה שהיה בפעל. ופני יהושע כפני לבנה (בבלי, בבא בתרא עה ע"א) שהיה בכח עדין בעת למדו החכמות והמושכלות האמתיות מרבו: אין אמרו הנה איומה כנדגלות כראשון כי אין מדרך השירי' האלקיי' הקצרי' בתכלית הקצור להשתמש בהכפל הלשון כי האמת בעצמו והדבור והציור הפנימי הנקנה בהמשכה לא יצטרך חזוק בדבור החיצוני כי הדבור החיצוני גורע כחו לא שיוסיף בו חזוק כי בו יגשים הרוחני. ולזה לא יהיה זה המאמר מאיומה בנדגלות תאר לה כי כבר נאמר מפי המתאר אותה אבל הוא נאמר על דרך התימה כאלו יאמרו העמים על זאת מי זאת הנפש הגדולה אשר אין די לה אלו השלשה מעלות יקרות שהיא נשקפה כמו שחר ויפה כלבנה וברה כחמה כי היא דורשת עוד מעלה גבוהה ממנה ועולה למעלה להיות איומה כנדגלות לתוקף תשוקתה להדבק בחשוקה. אין זה כי אם גובה לב וענין מדומה: ולפי הנמשל הוא כי אין ההמון מאמין שיתכן לשכל האנושי לשוב נפרד כשכלים הנבדלים מניעי הגרמים ויגנו הדורשי' אותו הדבוק כמבואר באיכות הדבקות ויחשבו שהוא דבר מדומה: וקוראי' אותו משוגע ואיש הרוח כמבואר מדברי הנביאי': מאילן האגוז אין מדרכו שימצא לו גנה לבדו אם לא היה מאגוזי בדן הנמכרי' במנין כמבואר בתלמוד או אגוזי אינדיאה או אגוז ציפרי היקרי' או אגוז מוסקטי וכיוצא לאלה מהבשמי' כי מאלו ראוי שיעשה מהם גנות ופרדסי': הנשוא ממאמר הירידה אל גנת אגוז לא נתפרש כי לראות באבי הנחל אינו נשוא המאמר מגנת אגוז. וכן לראות הפרחה הגפן ואם הם נשואי' על מאמר ירדתי. אבל הנשוא מגנת אגוז חסר לרוב פרסומו והוא הלקיטה מהאגוזי' בעת האספם הביתה: לראות באבי הנחל הוא ענין אחד. ולראות הפרחה הגפן הוא ענין שני. והנצו הרמוני' הוא ענין שלישי כי אם היה ראיית אבי הנחל וראיית הפרחה הגפן ענין אחד לא היה ראוי לחזור פעם שנית ולומר לראות. ואמנם לראות הנאמר בפרחה הגפן מושך אחר עמו והוא לראות הנצו הרמוני' ותהיה לפי זה זאת הירידה אל גנת האגוז לארבע סבות: ללקוט אגוזי'. ולראות באבי הנחל. ולראות הפרחה הגפן. ולראות הנצו הרמוני'. אבי הנחל יאמר על מקור הנחל שהוא לו כמו ראש והתחלה ואב כמו אבי כל תופס כנור ועוגב. ויאמר על עץ האילן שהוא כמו אב והתחלה לענפיו כמו עודנו באבו לא יקטף: ויאמר על הפרי מלשון ארמי אשר יתרגם פרי איבא. והראייה במקור הנחל הוא לדעת אם יפרו וירבו מימיו וישקו את הארץ לחרוש ולזרוע ולהצמיח בהם עץ כל פרי. וראיית הפרחה הגפן הנצו הרמוני' הוא לשמרם מההזקי' כי אז הם מתפעלות התפעלות חזק במעט קור או איד קיטורי ומגיני' עליהם במיני קיטורי' ותקוני האויר ודרכי' רבי' לגננים ולכורמים ויוגבים: ה"א הנחל היא ה"א הידיעה והוא נחל פרת או גיחון715 מנהרות ג"ע הידועים בארץ ישראל כאמרו אל נחל גיחון שהוא קרוב לירושלם. וכן אמרו על חזקיה סתם מי גיחון והודו לו נמצא שהיה סביב לירושלם כי שם היה מחנה סנחריב: ולפי הנמשל הירידה הוא העיון המעשי אשר יוריד הנביא שכלו הדבק בנפרד העליון להשלים הנפשות החסרו' בסגולה שבכח הנפש הנבואיית שבו להופיע לזולתו מה שלא ימצא זאת הסגולה בנפש הפלוסופית כמבואר בעגולות רעיוניות ומ"ה  235א  לא"ח וגנזי המלך. וגם אם הוא ירידה לנביא בזה העיון המעשי בערך אל העיון הדבוקיי בנפרד כאמרו וירד משה מן ההר העליון אשר שם האלקי' אל העם אשר בתחתית ההר: ונמשל גן האגוז הוא חלק מזה המציאות החמרי היותר נכבד ממנו אשר בו אילני אגוזי' ממיני אגוזי מאכל ואגוזי בדן הנכבדי' ואגוזי בשמים היקרים והם נפשות ההמוני' העובדים מיראה ונפשות המעייני' העובדי' בהכרתם כבוד הנפרד. ונפשות הממשיכים העובדים בהריחם יראה ה' ויקרו כי בו נדבקו. והם כהנים לויים וישראל כי אל אותו הגן ירד מרע"ה ללקוט ג' מיני אגוזי' הגדלי' בחלק מהנמצא כי ראוי לנביא הבא להשלים המין האנושי לבחור החלק היותר נכבד ממנו כמבואר באיכות הדבקות כאשר יצא מאי ההצלחה וחפש אי אחרת היותר ראויה אל ההצלחה. וכן מרע"ה בעצת ה' חזר על כל בני אברהם ראש המאמיני' בני ישמעאל ובני עשו ובני ישראל ולא היו נכוני' אל השלמות כי אם בני ישראל מצד אביהם השלם כאמרם ז"ל וזרח משעיר למו הופיע מהר פארן (דברים לג, ב) שהם הרי עשו וישמעאל שישב במדבר פארן והמשילם לאגוז כי אין בפירות ג' מינים מחולקי' כמוה: והנמשל באבי הנחל הוא לראות ראשי האבות מהעם ההוא ושופטיו ושוטריו שהם שרש ועקר הלמוד והמנהג והמדע המתפשט בעם ומשקה אותם בדיעותיהם כנחל המשקה את הארץ במזונותיהם כי מזה הצד ידע הנביא הבא להשלימם מה שראוי לחדש להם בדעות והנהגות אמתיו' ומה שראוי להסיר מהם מהדעות המגונות. ומה ראוי להשאיר בעם מהדעות הקדמוניות לרוב פרסומם והשתקע העם בו כאשר עשה מרע"ה שהשאיר מצות רבות נהגו בם האבות כמילה וגיד הנשה ויבום והרחקת הנדה ורבים כמו אלה והרחיק דברי' רבים כהרחקה באכילת הדם וזביחת אל השדים וכל מיני הצורות והטלסמאות ודעות רבות נפסדות. וחדש להם תורה ומצות רבות כפסח וסכות ור"ה וי"ה ושבת ותפלין ומזוזה ורבים כמו אלה זכר ליציאת מצרים. וכן חתר אבב"ט לעשות ולא ידע להשאיר ורצה לבד להרחיק ולא חדש והעלה בידו חרס כי לא נביא שליח הוא כמבואר בסוף א"ה: והנמשל בפרחה הגפן הוא ההבטה והעיון אל ההמוני' אם נטה לבם ופרחה מעט נשמתם אל ההכנע אל האמתיות מהמדות והאמונות כי זולת זה לא יתכן להצמיח אמונה טובה בעם. וזה לא יעשה כי אם בשני דרכי' בהטבה רבה יעשה להם ויעודים טובים לשמרם מההזקי' באופן שלא ישלטו בהם תאוות זרות ודעות לשים כספם וזהבם אלקיהם ותאותם חמדתם עד יאמרו כלם כל אשר תאמר נעשה כאשר עשה מרע"ה כיד ה' הטובה עליו להיטיב את העם להוציאם מעבדות לחירות ומיגון לשמחה ומעני לעושר גדול ולשמרם מכל שפע רע ומכל תאוה באה עד כי אמרו כל אשר דבר ה' נעשה ונשמע (שמות כד, ג) כי {זהו} פריחת הגפן זו ישראל: והנמשל בהנצו הרמוני' הוא ההשגחה הדקה בעם לראות אם יש בהם נכון בטבע אל הדבקות והחשק הנפלא להוציא נפשו מהחמר להדבק בנפרד בדמיוני'716 מוציאים פריים בחייהם בעודם באבם מקליפותיהם וההנצה שהוא ראשית ההראות מהפרי הוא ההבטה אם יש בהם משכיל דורש <את> אלקי' וראוי אל הנבואה כי בזה ישמרו הדעות האמתיות בעם אחרי מות הנביא הראשון המעמידם וממציאם כאמרו נביא מקרבך מאחיך כמוני יקים לך ה' אלקיך (דברים יח, טו) שידע האמתיות וישמרם באומה לא לבד להגיד העתיד כאשר יחשבו רבים כי זהו תכלית הנבואה:  235ב  נשוא המאמר מלא ידעתי אינו נפשי הבא אחריו עד שיהיה פירושו שלא ידע נפשו כי מי שלא ידע נפשו אינו בכלל איש כי הוא נמשל כבהמה נדמה. אבל יחסר מלת ההקשר שהיא בכח המאמר ויהיה כאלו אמר לא ידעתי אם יראה להם שיתחייב ממה שהקדמתי כי נפשי היא אשר שמתני מרכבות עמי נדיב: על כן שפטו אתם ולא אני: ולפי הנמשל הוא הראות התחייבות להמון שאינו מבקש ודורש הדבקות הנמנע אצלם כי כל כונתו בנראה הוא להשלים את העם לא זולת זה. ואם כי בנסתר לא ידרוש כי אם הדבקות האפשרי אצלו ואם הוא נמנע אצל זולתו כמבואר באיכות הדבקות וברדת המ"ן בראשיתו כי ראוי להעלים מההמון אמתת ההגעה בעת הדבוק לסבות רבות: מרכבות עמי נדיב הם המרכבות מד' סוסים וד' אופנים אשר ירכבו עליהם עמי שהם עם בני אבי הנקרא נדיב שזהו מעלה גדולה עד מאד. על כן לא ידעתי אם בעת התעסקי בגני אם נפשי שמתני באותה המעלה הגדולה ממרכבת המרכבות מעמי אשר אתם אומרי' שאני דורשת אותם להתאהב ולהתדבק בדודי ולעזוב אתכם וכל אשר לי: ולפי הנמשל הם ארבעה מחנות שכינה וארבעה מלאכי' שהם תחת מחנות שכינה שהם מיכאל וגבריאל ואוריאל ורפאל והרוכב על אלו המרכבות הוא המתדבק בתפארת שהוא רוכב השכינה שהיא לו במדרגת העגלה לישב עליה והאופני' הם הד' מחנות והד' סוסי' הם הד' מלאכי'. והמתדבק בתפארת מעלים מאד אותו מהעם כי לא יאמינו לו ע"כ יהיה דברו עמהם באופן מסיר הרהורם מזה ודובר אמת בפיו שאינו תדיר באותו הדבקות ובפרט בעת התעסקו בהם ודובר אמת בלבבו (תהלים טו, ב) כי בלבו תמיד לבא אל זה <הדבקות ו>התכלית כמו שעשה מרע"ה כל ימיו מגלה טפח ומכסה טפחיים וכל תכליתו רק לזאת וכל אלה הם נקראים עם הנפש הנבואיית כי נפש הנביאים {נאצלו} מאין סוף על ידי הספירה התשיעית א"כ הספירות הם עמה והם בני אביה שהוא הנדיב שבנדיבי' שהוא א"ס שכל עניינו ומה שידענו ממנו הוא הנדיבות לבד לתת לכל הנמצאות מציאותם וחקם וכל הצריך להם על צד ההכרחי והיותר טוב מבלי תקות גמול ומבלי הכרחיות עליו כי אם בנדיבות אמתי כמבואר אצל הנביאים ובניהם:717 [בגליון] * זכור כי יקרא נדיב העלה הראשונה מצד שכל הנמצאות אשר יתכן מציאותם המציא מן המציאות היותר משובח המתדמה אליו מכל צד שאין חלוף ביניהם כי אם מצד שזה עלול וזה עלה עד המציאות היותר חסר שיתכן שימצא עד כמעט שיאמר עליו שאינו נמצא כי אם בכח גמור וכל האמצעיים שיתכן להיות בין שני הקצוות כלם המציא ואין בזה חסרון בחק השלם להמציא הפחות בזה הצד שלא המציאו מצד חסרון הפועל אבל מצד שלמותו. ובזה האופן היה העולם אחד וממציאו אחד וכל הנמצאות משתלמות זו בזו718 * ע"כ בגליון: ההכפל בלשון לא יעשה כי אם בשיר עגבים או בשיר הלציי המוניי אבל בשיר אלקיי הירא מהגשים הרוחני לא יעשה בו. על כן יהיה אמרו שובי הראשון אל כוונת הנפש כאמרו ישוב ונחם שתשוב ממחשבתה אשר חשבה לעלות לדודה ולעזוב את גנה והיכלה וצאנה: והשני הוא שתשוב בגופה מהמקום אשר הלכה שם אל מקומה הראשון ולא תסוב אל מקום אחר: השולמית יורה על שלמות רב כי היא מתוארת בשלמות כאשר יתואר איש או אשה על שם עירו כמו השונמית שהיתה משונם ונתיחסה אליו וכן זאת העלמה  236א  שהיתה מירושלם הנקראת שלם כאמרו ויהי בשלם סכו (תהלים עו, ג) יחסוה אל שלם וקראוה שולמית להורות שלמותה ולא יחסוה אל ירושלם ולקראה ירושלמית שלא יורה זה על שלמות כמו שולמית: שובי השלישי הוא שיבקשו ממנה שתשוב ממקום אשר הרחיקה מהם עד מקומם כי לרוב מרוצתה לא יוכלו להשיגה ולדבר אתה את דבריהם להתרחקה מהם תמיד בלכתה ומרוצתה כאלו יאמרו שתשוב מעט לאחוריה וילכו אחרי כן יחדיו. ושובי הרביעי הוא שתשיב פניה מעט לאחוריה כדי שיוכלו עוד לחזות בנועם פניה ולהנות מזיו כבודה ואחר תלך אם לא תאבה לשוב בדרך שבקשו ממנה בג' התשובות הראשונות: ולפי הנמשל הנה זה יקרה לנביאים הדורשי' הדבקות האחרון אשר בו יתבודדו ויתרחקו מהישוב ומבני אדם גם מבני הנביאים תלמידיהם לדרוש ההפרד מהחמר במיתה הנקראת נשיקה לרבותינו כמו שאמ' על משה אהרן ומרים וכמו שהביא רשב"י על חכמי' היו בימיו כפי מה שהביא הריקאנטי פרש' ויחי כי אז בלכתם והפרדם מחברת בני אדם להדבק בנפרד הנה יחרה מאד לעם המקבלי' תועלות רבות מהם ואף כי לתלמידיהם ואף כי למתדבקי' עמם בהיותם ביישוב ויתורו מאד כל העם למנוע מהם ההפרד ההוא ג' או ד' פעמי' כפי כחם למען העמידם עמהם לנהלם ולהדריכם בדרך טובה וליהנות מזיו כבודם כמבואר זה בדבר אליהו בהעלותו ה' בסערה השמים (מלכים ב' ב, א) שהוא במקום הנפרדי' המסערי' ומניעים השמים ברוח סערה והוא אל מקום א"ס המניע בסבה קרובה מאד התנועה היומית שהוא התנועה הרבה והעצומה בערך אל זולתה כערך רוח הסערה בערך אל שאר הרוחות. כי הנה שם אמר כי הלכו ונסעו אליהו ואלישע מן הגלגל שהוא העיון בעולם החמרי שהוא גלגלי כלו השמים והיסודות הם וצורותיהם וסגולותיהם ויחסיהם וכל סודותיהם והתחיל אליהו להפרד מעולם הגשמי ואלישע עמו מעט קט ואמ' אליהו לאלישע כי ירא פן לא יוכל להפרד עדין מהמוחש שב נא פה ואל תפרד ממנו פן תחטא הכח השכלי להפרידו מהמוחש ולהעלותו בלא עתו אל העיון בנפרדי' כי אני רוצה להפרד ממנו ולהשכיל העולם השכלי שהוא בית אל כי ה' שלחני {ורוחו} להשכיל{ו} כלו בהשכל המשכיי בתוספת אורה כמבואר באי"ה ואלישע בהחבה719 יודע בנפשו כי יכול יוכל לו קפץ ונשבע שלא יעזבהו להפרד משם אם לא יעלה עמו בדבקותו זה וכן היה ועזרו אליהו עד שירדו ומשלו ברוחם אל בית אל: עוד בני הנביאים העולים אל אותה המדרגה היו יראים פן יעלה אליהו למעלה גדולה מזו והיו מבקשים למנעו מזה ודברו אל אלישע שימנעהו באמרם אליו הידעת כי היום ה' לוקח את אדניך מעל ראשך (מלכים ב' ב, ה) לכן השתדל בכל עז שלא יעלה. והוא אשר היה חפץ לעלות אמ' להם גם אני ידעתי החישו ולא דברו אתו דבר כי אני אעשה כל יכלתי למנעו. ואליהו הדורש העליה אמ' עוד לאלישע שב פה (מלכים ב' ב, ד) בזאת המדרגה הרוחנית כי גדולה היא מאד כי ה' שלחני ורוחו ביריחו אשר שם אריח בריח הנפרד שהוא השכל הפועל ויהיה לו לכסא ונושא כמו האף שהוא מקבל ונושא הריח כן אהיה לנפרד כחמר ונושא לו ואהיה אני והוא לדבר אחד כמו הדבר המורכב מחמר וצורה כמבואר בא"ה לא"ר וגם מזה בקשו בני הנביאי' למנעו ע"י אלישע ולא אבה כי עלה גם הוא עם אליהו ביריחו ובמעלה ההיא: עוד שב אליהו להזהיר אלישע שישב שם באותה מדרגה ולא יעלה עמו הירדנה שהוא הדבקות בשכינה שהיא יורדת למטה לארץ על הנביאי' פן יהרוס לעלות אל ה' ולא רצה להפרד מעמו והשיג גם הוא  236ב  הדבקות בשכינה ככל הנביאים המשיגי' זה בחייהם כמבואר בספרי בני הנביאים וכמו שיראה מכל הגדולה שנתגדל אזי אלישע שהשתחוו לו כל בני הנביאים ועשה אותות ומופתי' מהיום ההוא והלאה כגדולי הנביאי' וכאליהו רבו ולזה כאשר ראה אליהו גדולת מעלת הנפש מאלישע ללכת עמו באותו הדבקות בשכינה לקח אדרתו ותפארתו מכחו הגדול הנבואיי ויגלום אותה ההשגה כגולם גשמי מצד מה שהיא דבקה בנו והכה וחצה ההשגה ההיא הנה והנה להשיג את אשר שם ואת אשר הנה ככל אשר יעשו הנביאי' המשיגים פעם את אשר הנה בשכל ההיולאני ופעם את אשר שם בשכל הפועל כמבואר בא"ה לא"ר ועברו שניהם בחרבה אשר חרבו הצורות והמושכלות כלם ולא נשאר כי אם הנפרד כמבואר באי"ה לאבב"ט ואז בעברם ההשגה ההיא אשר רצה אליהו להתמידה תמיד עד תפרד נפשו מחמרו ותדבק שם. וראה כי לא הגיע אלישע לעת הזקנה והפרידה מגופו וההתמדה באותה ההשגה. אמ' לו אל אלישע שאל מה אעשה לה720 בפעם הזאת בטרם אלקח מעמך כי לא תראני עוד (מלכים ב' ב, ט). ולא תוכל להדבק בי עוד כי אני רוצה להפרד מהמציאות הזה תמיד לא אחשה עד שובי אל עולם הנפרדי' ואז שאל ממנו פי שנים ברוחו אליו שיתן לו פי שנים מההשגה שהיתה לו לאלישע עתה ברוחו של אליהו שישפיע עליו אחרי הדבקו בנפרד כי נפשות הצדיקי' משפיעי' אחרי הפרדם מעולם הגשמי על נפשות החסידי' הדבקי' בהם בחייה' ובמותם כמבואר בתלמוד בשבת וכתובות והרמב"ן וריקאנטי וכל ספרי בני הנביאים. וכן השיב לו כי אם תראה אותי ותשיגני השגה דבקיית אחרי שאהיה לוקח מאתך ונפרד מעולם החמרי יהי לך כן כי תשיג יותר ממה שהשגת עתה פי שנים באמצעות רוחי אשר אשפיע עליך אז ואף גם זאת היה עוד אלישע חותר ודורש לעכבו מלהפרד מעליו ומעל עמו ישראל בצעקתו אשר צעק אבי אבי שוב אלי ורחם עלי כרחם אב על בנים ואמ' עוד רכב ישראל ופרשיו (מלכים ב' ב, יב) מה יעשה <ישראל> אחרי הפרדך מעליהם על כן שוב והנהיגם כבראשונה. ולא זה בלבד אבל בני הנביאי' שלחו חמשים אנשים בני חיל להחזירו מאחד ההרים או אחת הגאיות אשר הלך להפרד שם מבני האדם ולהשיבו אליהם ולא יכולו. כן הדבר הזה בזה הנמשל שאמרו שובי שובי ד' פעמי' ועוד הלכו אחרי' למונעה מלכת אל דודה: אין מה הנה לשאלת מהות הדבר אבל היא להורות הפחיתות והדבר שאין מהותו שלם כאשר יחשבו הם כמו מה אנוש כי תזכרנו (תהלים ח, ה): כף כמחולת אין הנדמה למחולת המחנים השולמית הנזכרת כי אין לה ערך ודמיון אל מחולת המחנים אבל הנדמה הוא הסובבים אותה לעכב הליכתה אל מקום חפצה ומקיפי' כל סביבותיה לחזותה כמו שמקיפי' במחול בחורי' ובתולות מחנים רבים כל סביבותיו לחזות בנועם המרקדים בחלילים ובמחול משחקים: ולפי הנמשל הוא הודעת הנביא אל העם כי להיותם בלתי לוקחי' ממנו התועלת הראוי במוסריו ומדעיו ותורותיו כי מה ישיגו העם מהידיעות אמתיות ונבואיות כי אם קליפות ומעשיות חיצונייות לא ציורי' פנימיי' ואינו מן הראוי אם כן שיעזוב הטוב הגדול אשר יקוה להשיג בהפרדו מהם בעבור הטוב המועט אשר ישיגו בהיותו עמהם אשר מפני זה הטוב המעטי אין ראוי שיקיפוהו בהלות וטרדות והבלים הרבה למנוע טוב מבעליו בהיות לאל ידו לעשות טוב לעצמו: [בגליון] * והתשובה בזה מההמון הוא שני ענייני' האחד שיאמרו כי הם חוזים ומשיגים מהנביא שלמיות רבות בו שאינם בזולתו ובזה יכירוהו כי הוא נביא להבדלו בכל אלה מיתר החכמי' והשנית יראה בעיניהם שיש לו שלמיות רבות עד כי לא יתכן לו להוסיף עליהם בהדבקו ודי  237א  לו בזה721 * כוונת מלת מה יפו פעמיך אינו כראשון ולא בא למעט אלא לרבות כאמרו מה רב טובך כי ירצה שכוונתם ורצונם לחזות ממנה כמה יפו פעמיה בנעלים: פעמיך יאמר על ד' דברי'. על רבוי הדבר כמו ועל השנות החלום אל פרעה פעמים. ועל הפסיעות כמו פעמי מרכבותיו. ויאמר על ההכאה בתנועת הרוח החיוני מפני הבהלה כמו ותפעם רוחו ויאמר על התעוררות הכח השכלי כמו ויחל רוח ה' לפעמו וירצה הנה כי השנות החוש פעמים לחזות ביפיה כמה היא יפה וכמה יפו הפסיעות כשהם מתונות לא נמהרות. וכמה יפו התפעמיות רוחה לעשות מלאכתה ולא תשוב מפני כל. וכמה יפו התעורריות שכלה להשכיל דרכיה וכל מעשיה: נעלים יאמר על המנעל כמו בית חלוץ הנעל. ויאמר על המנעול כמו ברזל ונחשת מנעליך (דברים לג, כה). ויאמר על הדבר הנעול כמו גן נעול. וירצה בזה כי יפו מאד פסיעותיה בעבור אותם המנעלים אשר הם על רגליה722 עתה ולא היו יחפים. וכי יפו פעמי' רבות הראותה אליה בדרך צניעות ואורח נעול מכל דופי. וכי יפו תנועות רוחה ושכלה הסגורות במנעול לבה ולא תוציא לחוץ כל אשר בלבבה ככל רוחו יוציא כסיל ולא יותיר בו כל מאומה: ולפי הנמשל הוא כי הנביא יודע לעם בארבעה פנים [זכור להבדילו בכל תאר מיתר השלמי' ששלמותו יותר נעלה והוא נבדל מהם הבדל עצמי] האחד כי יתפרסם עניינו ויאמן להם בהשנות הגדת העתידות שלא יפול דבר מדבריו ארצה כאמרו בשמואל ויגדל שמואל וה' היה עמו (שמואל א' ג, יט) ולא הפיל מכל דבריו ארצה וידע כל ישראל מדן ועד באר שבע כי נאמן שמואל לנביא לה' ונבואותיו היו בהצנע רב כפי הענין כאמרו ושמואל ירא מהגיד המראה אל עלי (שמואל א' ג, טו). הנה שלא היה מתגדל בנבואתו להתפאר בה כאחד הגאים אבל בהצנע לכת בית ה' אלקיו: השני כי הנביא יודע <תחלת> עניינו לעם בראותם אותו בעת הדבקו נועל מנעליו מעל רגלו ואחרי השלם הגדת הנבואה ההיא הנה ינעול מנעליו ויבא אל העם ולא יטה ימין ושמאל להגיד להם את דבר ה' כי אז יכירו כי נביא הוא כאמרו במרע"ה ויהושע תלמידו של נעליך ושל נעלך מעל רגליך (שמות ג, ה; יהושע ה, טו) ומעל רגלך ואמר לכה ואשלחך אל פרעה וכן יהושע הלך וקרא לכהני' ולעם לשאת את הארון והשופרות ולסבוב את העיר: השלישי כי הנביא יוכר בהתפעמות רוחו בקרבו מבלי שיאמר דבר לעם מזה ולא יוציא רוחו חוצה לו רק באותה הבהלה והתפעמות רוחו שיעשה פעולות בלתי מסכימות ליתר האנשים מאנשי זמנו ידעו ויבינו כי נביא הוא בראותם מואס המציאות החמרי ומפשיטו מעליו בפעל ידיו להפשיט בגדיו ולהסיר כל מחשבותיו ועשתנותיו בעת תגבורת הכח הנבואיי עליו זהו אות ומופת כי אין חפץ עוד בעת ההוא בכל דבר גשמי כי אם ברוחני גם כי זה הוא סגור ונעול במנעול לבו העם יכירו בו כאמרו על שאול ותהי עליו גם הוא רוח אלקי' וילך הלוך ויתנבא עד בואו בניות ברמה (שמואל א' יט, כג) שהיה בנוי המעלה הרמה מזה ההתפעמות הפנימי אשר בלבו ויפשוט גם הוא אז את בגדיו כיתר המתפעמים בראשיתם ויתנבא גם הוא בפעולות ההם אשר עשה לפני שמואל שלא היה מדרכו לעשות כאלה השטויות לפני הנביא הגדול והוא מלך בישראל כי אם לרוב התפעמו הפשיט מעליו כל מחשבה ורעיון נאה ומגונה וכל מותר חמרי ויפול בהתפעמו ערום מכל לבוש חמרי חיצוני ופנימי כל היום ההוא וכל הלילה. עד כי הכירוהו העם בזה ואמרו הגם שאול בנביאים (שמואל א' י, י-יב; יט, כ-כד): הרביעי הוא ההתפעמות הגדול הבא אל הנביאי' ברתת וחרדה ונפילה לארץ ורבים כמו אלה אשר יראה בם כי גם הם נועלים נבואתם בלבבם כאמרו ביחזקאל ותבא בי רוח ותעמידני על רגלי (יחזקאל ב, כד) מכלל דנפל. ויאמר אליו בא הסגר בתוך ביתך ואמ' ולשונך אדביק אל חכך ונאלמת ולא תהיה להם לאיש  237ב  מוכיח (יחזקאל ב, כו). הנה כי יוכר הנביא גם בעת שלא ידבר מצד התפעמות שכלו ורוח ה' בקרבו: [בגליון] * סגולות הנפש הנבואיית לפי א"ח ועגולות רעיוניו' לקבל הנבואה: והדבק כשה' היישיר723 שאר הנפשות להגביל פעולת האדם השלים הבריאה החסרה לתת דתות. חקים. תוכחות. יעודי' לספר דברי' אין בכח הפלוסוף לדעתם כי אינם יודעי' רק הכללי' לא הפרטי' בעלי בריאה שלמה מנהגת שאר הנפשות אדונית עליהם. לא יצטרך אל הקשים לרוב שלמותו לקנות הידיעות. כי הם סדרי' לבד תקנות השלמי' להדריך החסרים ימצא הדברי' השכליים כאלו הם מצויים בנפשו: אמ' א"ח בהפלה כי יש כח מיוחד בכח הנפש בעצמה לפעול בהיולי עולם היסודות בהסרת צורה והמצאת צורה. וכח עיוני להזדכך זכות חזק ההכנה לדבקות השה' עד ישפיע עליה החכמות עד לא יצטרך למוד. וכח מדמה יתחזק ויראה העולם הנעלם בהקיץ כאשר היה רואהו בשינה לחקות העצמים הנכבדי' בצורה נפלאה בתכלית הטוב והוא המלאך הרואה הנביא724 * בת נדיב אינו על דרך קריאה כי לא יעשה כי אם על ה' להיותו נעלם אבל לנכח לא יעשה על הרוב ולכן הוא שב אל מה תחזו בשולמית בתשובה אל זה נחזה בך כי את בת נדיב ומתדמה אל אביך בנדיבות לתת לאיש כמתנת ידו: הנדיב כפי מה שאמ' ארסטו' בד' מהמדות הם שני מיני' האחד הוא הנותן מתנות בשמחה ובטוב לבב לראוי ובשעור הראוי ובזמן הראוי וביושר אמתי. והכל כמסת ידו ולא ישמח בתתו למי שאינו ראוי. והשני הוא המוציא ההוצאות גדולות בהשגחה נפלאה ובעונג רב ובקלות נפלא ובותרנות גדול בענייני' הגדולי' והעצומים כקרבנות ובתי תפלות ופרנסת ארחי' והעניי' והאביוני' והחפות והתשורות ובכלל כל דבר נאה וטוב ונכבד וגדול ועצום יפעל ויעשה ויפזר. וזה השני קראו ותרן שעושה מעשה הנדיב ויותר ממנו: ולפי הנמשל יורה על עלת העלות אשר הוא נדיב בעולם החמרי וותרן בעולם הרוחני כי ממציאותו הרב והעצום והבלתי משוער התנדב לתת מציאות לכל מה שיתכן מציאותו אם רב ואם מעט שהם שני קצוות וכל האמצעיים אשר יתכן להמצא בין הקצוות כי המציא עולם הספירות האלקי הרבני שאין הבדל בין מציאותם למציאותו כי אם מצד <שזה> עלה וזה עלול. ובם היה הוותרנות הגדול לתת להם מציאות רב ועצום עד בלי די: עוד המציא ההיולי הראשון אשר הוא הפחות מציאות שבנמצאות עד כמעט יאמר לו725 שאינו נמצא אבל הוא אמצעי בין המציאות וההעדר. ומצד זה יקרא לבד נדיב כי לא נתן לו מציאות כי אם כפי מה שהוא ראוי וכפי מחסורו אשר יחסר לו. עוד המציא האמצעיים הרבים והעצומים אשר בין אלו הקצוות ונתן לכל אחד מתנות בשמחה וטוב לבב איש איש לפי אכלו כפי הראוי ובשעור הראוי וביושר אמתי וכמסת ידו כמבואר אצל השקועי' והנביאי' והמעייני' האמתיים אשר ישיגו בעיונם כי אין חסרון בחק הנמצא האמתי המחוייב המציאות להמציא מציאות חסר כהיולי והיסודות וכאלה הנמצאות החסרות הואיל כי אין מציאותם חסר מצד חסרון ממציאם אבל מצד כי עם היות שכבר המציא המציאות היותר שלם שאפשר שימצא הנה לא עזב ג"כ מלהמציא {גם זה המציאות החסר למען לא יחסר מלהמציא} כל המציאויות האפשריות שימצאו שלמים וחסרים: וזה שלמות בפעל לא חסרון חלילה כמו שיתבאר בסבותיו בהצלחה ברחבה: ובכלל נפש הנביא שהיא נאצלת מאין סוף כיתר השכלים הנפרדים אשר מפני זה נקראת לו בת לפחיתותה בערך יתר השכלים שהם כבנים זכרים בערכה כי היא מקבלת כבת הנה היא גם היא נדיבה ומתדמה אל אלקיה בכל נדיבותיה כמבואר בסגולת הנפש הנבואיית: חמוק{י} הירכים הם העגבות שהם בשר סבוביי ועגול שבתכלית הירכים כהוראת המלה מחמק עבר ולא תאר אותם בגודל או בקטנות ולא באחת התמונות כי אם בתאר נעשה עם יופי והדר ונעימות לכל רואיו יוצא מההקש הטבעי אשר לא יתכן אצל הטבע לעשותו כמו חולי כתם המורכב מכסף וזהב  238א  ומפז ואבני' טובות ומרגליות משמח כל רואיו אשר יראו שהטבע לא יוכל עליו כי אם יעשה הזהב ואבני' טובות יעשה אותם כל אחד לבדו ואין עין רואים נהנה בהם כמו שיהנה בראותם דבר מורכב מדברי' נכבדי' מאד יחד שזהו מעשה האומנות אשר יגבר על הטבע כי יוכל להרכיב נעימות בקולות מורכבות באומנות. וכן מראים וגווני' הרבה יחד זה אצל זה מה שלא יוכל הטבע עליו ולא יעשהו. והמלאכה והאומנות בזה גובר על הטבע על כן יהנה הנפש בראייתם יותר מראיית הדבר הטבעי כי הוא פעולה מפעולות הנפש והאחרי' מפעולות הטבע וכל דומה מתענג בדומה וכל אחד אוהב מעשה ידיו. על כן הנפש אוהבת ומתענגת בפעולות הנפש יותר מפעולות הטבע וזה מבואר בעצמו. על כן תאר חמוקי הירכים ביופי ונוי והדור כמו החלאי' שהם מעשה ידי אמן לא מעשה טבעי. וזה להורות לה ברמז כי הכירו בה יופי גדול בעגבותיה הראויות לישיבה כי לכך נבראו ולא ללכת תמיד אחרי חשוקה שלא תשקוט ולא תנוח לעולם כי בישיבתה במקום אחד תתן תענוג ושמחה וחדוה לכל רואיה העוברי' ושבים עליה כמו חולי כתם הנעשה באומנות המונח במקום ליהנות בו כל רואיו ובלכתה במרוצה אל מקום חפצה לא יהנו ממנה רבים: ולפי הנמשל כי ישיבת הנביא בתוך העם יהנו ממנו כל סביביו כמו שמואל בניות שהיו יושבי' התלמידי' המתנבאי' לפניו ולמדים ונהנים מזיו כבודו ונבואתו וכמו אליהו היושב בבית אל או ביריחו והיו שם בני הנביאים נהנים ולמדים מזיו כבודו ונבואתו. וכמו מרע"ה בשבתו במחנה לויה ומחנה שכינה שהיו נהנים כל ישראל ושבעי' זקנים שנאצל עליהם הרוח מהרוח אשר עליו מה שלא היה כן בקחתו את האהל ונטה לו מחוץ למחנה הרחק מן המחנה וקרא לו אהל מועד לו לבדו ואין לישראל עמו הנאה שהיו אז ישראל בצער גדול וכמנודי' וכן כאשר הלך לו אליהו בלכתו מעם ישראל ומעם בני הנביאי' אל אחד ההרים אשר הלך שם כי כל ישראל נהנים מהנביאי' בדברי' הבלתי טבעיים במעשיות והנסים והנפלאות והידיעות האלקיות הבלתי נודעות ונעשות דרך טבע כי אם מעשה ידי אומנות הנבואה אשר הוא נפלא מהטבע בכל פעל מעשי ועיוני: הטבור יקרא שררך כמו ואונו בשרירי בטנו וכמו לא כרת שררך לפי שהוא האבר הראשון אשר הוא שר ושלטון על מציאות האדם בראשית צמיחת מציאותו כי הוא נשרש בערקי הרחם לקחת משם יניקתו כמו שרשי האילן והצמח היונקי' משרשיהם הנה מפני זה יקרא בלשון שררה ושר כמו שאר האברי' הראשיי' מצד שהוא ראשית הראשיות והשררה: אגן הוא כלי שיש לו בית קבול ואין לו בית מושב כי תחתיו הוא חד וחרוץ שלא יוכל לעמוד על אחוריו כי כן היו עושי' אגנות המקדש לקבל הדמי' שלא יוכלו להושיבם הכהנים אחרי קבלת הדם פן יקרש. וכן הם נקראי' בלשון העברי כאמרו ויקח משה את הדם וישם באגנות (שמות כד, ו). ולזה היו עומדי' תמיד כשהיו ריקים הפוכי' על פניהם. וראשם החד למעלה באמצע רק בעת שהיו מלאים כי אז היו מחזיקי' אותם בידיהם החד למטה והבית קבול למעלה. ולזה ידמה הטבור שהוא חד באמצעות הבטן שהוא כמו אגן הפוך שראשו חד למעלה וזה יופי באשה שיהיה לה בטן ראוי לבית קבול מבפנים לולדות ולא להושיב הזונים על בטנה מלמעלה כאחת המנאפות כי אותן אין להן טבור חד למעלה לרוב מעיכת הזונים אותה על726 טבורה ולא ימלא מבפנים כי על הרוב לא תלדנה הזונות כאלה:  238ב  הסהר הוא הירח בלשון ארמי וגם בלשון עברי יקראו כלי הזהב הנעשים בדמות הירח הסהרוני' ודמה השריר עם הבטן אל הסהר והירח שהוא מאיר פעם וחשוך פעם כי כן יופי האשה שיהיה בטנה מלא פעם וחסר פעם בעשיית הולדות לא כזונות או עקרות אשר יחסר תמיד ולא ימלא. והוסיף לבאר כי זה ההדמות מזה ההמזגות מהמלוי והחסרון כמו הלבנה לא יחסר בעת מן העתים שלא תשוב לתקופת החסרון להיות חסרה ולתקופת המלוי להיות מלאה שלא יקדים ולא יאחר. וזה להורות שאינה משכלה ועקרה (שמות כג, כו) וענין המזג זהו עניינו כי הוא יורה על הדבר המורכב מההפכי' אשר יש לו שווי ביניהם ולא יגבר זה על זה כי אם השתררות ההפכיות לא זולת זה: ולפי הנמשל הוא כי הנביא הוא השר השורר בעם והגבר הראשיי להם כי הוא המנהיג באמת כי הנותן החיות הראשון והמציאות הראשון לכל ראשי העם המלכות והכהונה והלויה והעם כי לולי הוא המגיד העתידות והמיישיר בדרכי התורה אין להם קיום ומציאות כלל וכל מלך והעם אשר לא ישמעו אל דברי הנביא שהוא הראשיי בהנהגת השררה לא יתקיים. והעד שאול אשר לא שמע אל שמואל ומלכי ישראל שלא שמעו אל ירמיהו לסבול עול מלך בבל. ומי יתן והיו שומעי' אליו כי עדן הי{ינ}ו בארצנו שרים מלכים ונביאים ובני נביאים וזאת השררה מהנביא דומה לאגן שהוא מלא דם וזורקו מיד לכפר על העם. כן הנביא בבא הגזרה על האומה מיד מכפר עליהם ומסיר הדם מעליהם בחכמת הנבואה כמו שהסיר משה דם שהיה רואה פרעה שיורה עליהם ככב ששמו רעה והוא מאדים השולט במדברות מעליהם בדם מילה ודם פסח וממנו למד תלמידו שמל יהושע את ישראל בבואם אל הארץ שלא ישלוט עליהם דם מאדים שהוא שולט בה ולא ישפך דמם ביד אויביהם. וכן ידמה אליו כשהיה727 הפוך על פניו כי הוא אז כמו כפה כפופה להגין על אשר תחתיו. כן הנביא יגין על כל העם {ה}כפופי' תחת כנפי השכינה מכל רע שלא ישלוט בם כאמרו והיה אם שמוע תשמע והאזנת למצותיו כל המחלה לא אשים וגו' כי אני ה' רופאך (שמות טו, כו) השומר הבריאות ודוחה <כל> החלאים מבא שזהו הרופא האמתי לא כרופאי אליל אשר אינם מצפי' כי אם שיבא הרע והחולי על מנת לקבל פרס לרפאו או להמיתו כי אין אצלם הבדל בזה בין מות לחיים רק שיאכלו חקם מדי יום ביומו לבקר את החולה אם ימות או יחיה: ומצד אחר דומה שררת הנביא אל הסהר שהוא מקבל אורה ונותן אורה להאיר את הלילה וזה בתדירות בחכמות ובדעות האלקיות ולא יחסר זה המזג מהקבלה מהאורה וההשפעה שהם כמעט שני הפכים פועל ומתפעל מקבל ונותן כי הנביאי' מקבלים ומשפיעי' תמיד לא יחשו: הבטן באשה ירמוז אל הערוה כמו שהירך רומז ג"כ עליו דרך כבוד. ודמה אותה אל ערמת חטים אשר ממנה יצא לחם ופרי החיים. כן מרחם האשה יצא פרי המין האנושי אשר אין כמוהו בכל הארץ ליופי ושלמות ולהחיות בהם כל הנמצאות החמריות כי הוא המושל על כלם כאמרו כל שתה תחת רגליו ואמר וירדו בדגת הים ועוף השמים: סוג יאמר על הדבר הנסוג אחור כמו סוג לב לא נסוג אחור לבנו ועל הדבר המוקף גדר שהגדר ההוא הוא סבה שיסוגו אחור הבאים להתקרב שם מפני הגדר המפסיק בינם ובין הדבר ההוא והיה תפארת הדבר המוקף מהתקרב אליו זולתו כשהוא מוקף בדבר מטיב לא בדבר מזיק כי גדר הערמה שהוא מוקף קוצים בגורן המוקף אטדים באופן שהבא להתקרב אליו יזוק בקוצים ההם והברקנים אז רע הוא אל המתקרבי' ולא ישבחו המקיפי' אבל יקללום בשם כי גרמו להם רעה. אבל כשהיא מוקפת שושני' דברים ערבים בעלי ריח טוב גם כי יהיו סבה להסיגם {אחור} שלא יגשו אל הערמה הנה יהיה תועלת לנגשים שם להריח  239א  בריח השושני' ולא שיקללו המגדרי' אותם הגדרי' אבל יברכום ברכת אבות על בנים וזהו השבח באשה שהיא סוגה ונסוגת אחור מכל איש זולת אישה אבל בדברים ערבים ואמרות טהורת שלא יכשלו בם728 רבים אבל יפנו אל דברי' אחרי' ויקבלו מוסר ותוכחה מדבריה הנעימי': ולפי הנמשל כי כל סייג לתורה שיעשה הנביא יעשהו עם טעם נכון ונאות ומקובל וערב לעם שיריחו בו טעם נכון ולא הלכתא בלא טעמא: באמצעות חוש הראות יתכן לשפוט על הכמה השוה והבלתי שוה גם כי אינו מיוחס אליו בפרטות אבל על הטעם והריח והקלות וכבדות לא ישפוט בו כי אם חוש הטעם. ולזה הרואה מרחוק אשה יפה לא יוכל לשפוט על הוד יפיה משני שדיה כי אם על היותם שוים כשני תאומים. אבל הרואה מקרוב וממשש בצהרים כבלילה ומחבק חיק עלמה הנה יוכל לשפוט על ריח וטעם וקלות שדיה וכל אשר בם בם על כן בתאר הראשון שהוא תאר החשוק הדבק בה הוסיף הרועים בשושנים שהרגיש בריחם וטעמם וקלות חלבם: אבל בתאר הזה שהוא תאר איש נכרי אשר לא קרב אליה כי אם מרחוק יביט הנה לא דבר בתארם כי אם על היותם שוים ותאומי': ולפי הנמשל {הוא כי} המשכילים הנגשים אל חכמת ההמשכה ישפטו הם על <ש>שכל העיוני והמעשי מהנביא ועל שלמותו729 הדק הנזכר. אבל ההמון הרחוקי' מההשגה הנה לנכח הנגלה מדקות השגת הנביא יביטו ולא ירגישו יותר ממה שיראו שלמות המעשי אשר בו סודות נפלאות נסתרות מהם שהוא שוה לשלמות העיוני אשר בו ג"כ סודות נראות כי ירגישו שאינו דומה השכל המעשי מהמעיין שאין בו סודות נסתרות כי אם נגלהו ככל הנמוסים והדתות האנושיות אל השכל המעשי מהנביא שהוא בא ממקור ה' אלקי ישראל: מגדל השן יובן בשני פנים או ששן הפיל מצד גדלו בערך שאר730 הב"ח האחרי' ומצד שהוא רחב מלמטה והולך ומצר עד הגיעו אל קצו יקרא מגדל להדמותו אליו בשני תארים אלה. או שיהיה שם מגדל ידוע עשוי משני הפיל והצואר העשוי בגדלו לפי ערכו ו{ב}תמונתו מהרחב מלמטה והולך ומצר מלמעלה בשוה. וגם ידמה אליו בלבנות וחלקלקות אין ספק כי בו מהיופי העצום לפי האבר ההוא. ועם היות לאותו המגדל מהיופי וההוד הנה לו גם כן מהחוזק הגדול לסבול עול גדול במלחמות האויבים הבאים ללכוד את העיר ולהנצל מהם. וגם בזה יש פאר גדול בנשים להיות צוארם מסודר ולבן וחלק ונאות מאד להחבק אל הראוים לה ולהרחיק מחבק הבלתי ראוי בצוארה אשר ילין בה עוז להנצל ממנו: ולפי הנמשל כי מיופי המתדבק והנביא יראה לחוש יופי כחו וצוארו לקבל עול מלכות שמים בכל עֻולות המצות התוריות ויותר מהמה כי יאסר במותר לו כמרע"ה שפרש מהאשה. ועוצם כחו אשר יוכל בו להסיר מעליו כל כח ושפע ורוחני הבא להתקרב אל רוחו ולהדבקה בו. וכאברהם אשר הרחיק כל השפעות הככבים והצורות והטלסמאות מאביו אשר שברם כמבואר בב"ר וילמדנו כי הרחיק מחבק חיק ע"ז נכריה וקבל עליו עול תורה שקיים אותה כלה כדברי רז"ל בב"ר ברוב חכמה היתה אתו: : שיהיו העינים דומים לברכות המים בענין שידמעו מים אין זה תאר כי אם חולי ומום רע. אבל אם ידמו אל הברכות מצד שהם רטובי' ושחורים בזכותם כאלו הם יתנועעו ויזוכו זה שלמות גדול מורה הכנה וזכות המחשבה כמו שבאר אב"ב אלצ"ג בדרכי המתבודד. וכן אם ידמו אליהם מצד שהברכות מתברכות ממים רבים  239ב  כמעט רגע ממקורנו731 בזולת זמן כן הם מתמלאי' צורות רבות מנמצאות מתחלפות כרגע ממקור חוש ההשגה אשר ירגיש ויראה צורות רבות בקלות רב ובלא זמן כמעט זה תאר גדול ותפארת גדולה להביט בהבטה אחת אנשים רבים מבלי שירגישו שהוא מביט אל אחד מהם מקלות ההרגשה כי זה יורה על קלות ההשגה: ואם הברכות אשר אליהם נמשלו העינים הם ברכות עשויות באומנות רב שמקורם מוציא בחשבון מימיהם שלא יוציאם ברבוי גדול ומהירות רב פעם ובחסרון ומתינות פעם אבל עם אופן מספיק למלאת רקות הברכה וחפירתה גם כי היא על שער בת רבים שישאבו מים רבים לשתות ממנה הנה היא מספקת מים לכלם על אופן אחד שלא יחסר כל בה זהו דמוי נפלא אל יופי העינים והדרם כי זה יורה על שלמות נפשו כי העצל נח ההבטה והם מועטות תנועות עיניו. והמהיר תנועות הבטותיו {רבות} בלי חשבון והשלם תנועות הבטותיו בחשבון משוער כמבואר פר' ששי לדרכי המתבודד לאב"ב אלצי"ג: ולפי הנמשל זה יראה בנביא אצל ההמון כי הוא הרואה מעשיהם בחדרי מסכיתם ואשר יעשו במסתרים יגיד להם כאלו עיניו רואות כאלו התנועעו וזכו בבתיהם לראות מה מעשיהם כמבואר מדברי הנביאים המגידים לאדם מה שיחו כאמרו הראית בן אדם אשר זקני בית ישראל עושים בחשך איש בחדרי משכיתו כי אומרי' אין ה' רואה אותנו עזב ה' את הארץ (יחזקאל ח, יב). וכן יראה אצלם כי הנביא מתמלא חכמה ודעת ובינה והשכל מבלי למידה ולמוד והקש ומופת כי אם בברכה יבורך ממקור ישראל להשכילו לשעתו ולהבין ולהשכיל כל הנמצאות כלם בעתה כדעת א"ח ובטלמיאוס וא"ס ואפלטון וכל גדולי עולם מלבד א"ר והנמשכי' אחריו וזה יראה כמו שאמ' אב"ב אלצי"ג בדברים הנאצלים. הרביעי הם אשר ימצאו מצד השכל הפועל והוא כמו הצורה הנודעת בלא מחשבה ובלא ראיה ובזה המין יכנסו ההזכרות והמחזות הצודקות בעצם לא במקרה וכן מה שימצא מצד המחשבה הצודקת ושניהם יסוגל בם האדם וזהו ברובי הנביאי' כשמואל שהיה נער ולא ידע את ה' ומהות הנבואה כמבואר מעניינו ואלישע שנהפך כרגע להלוך אחר אליהו כי יד ה' נגעה בו ועמוס אשר לא היה מוכן להיות נביא ולא מזרע נביאי' כי אם בוקר ובולס שקמי' וירמיה אמ' כי נער אנכי והרוח האלקי נותן להם חכמה ודעת ועצמה ירבו להוכיח את העם ולהנבאת עליהם כי טבע ההשפעה כן חייבה למי שנולד באותה הכנה ואם לא הכין עצמו בבחירה כי השפע ההוא הרב שולט על הבחירה כי גם אם ימאנו לא יוכלו כאמרו והיה732 בלבי כאש בוערת (ירמיהו כ, ט).733 ולא זה בלבד יראה בנביאים בענייני הנבואה כי גם יראה זה בענייני יתר הפעולות האנושיות כמו שהוא אצל המעייני' בחבורי הספרי' שהטבע יכריחם לחבר הפך בחירתם. וכן בתגבורת הממשלות והמלחמות ובפעולות רבות כי שפע הככבי' שולט על הבחירה בדברי' שאין בו רע או טוב. כי בזה לבד הבחירה שולטת בו. וכן יראה אצלם כי הנביא אין בדרכיו מהירות ולא עצלות אבל מסדר ומכלכל דבריו במשפט ובחשבון עם כל איש ואיש לפי שכלו כי יודע לעות את יעף דבר כפי כחו וטבעו והכנתו שיש לו כח להספיק לכל איש מוסר השכל ומישרים לפי כחם והכנתם כי זהו מגדולת הנפש הנבואיית להגביל פעולות האדם כפי כח עול סבלם ולא להעמיס עליהם יותר מהראוי ולא למעט וזה סוד כל דרכי תורת ה' אשר דרכיה דרכי נועם מסכים עם כל טבע המין האנושי עם רוב התחלפם לטובים ברובי תורותיה ולרעים להתיר להם דברים רבים גם מהאסורים  240א  כאמרם ז"ל אסר ל{נ}ו דמא התיר לנו כבדא (בבלי, חולין קט ע"ב). אסר לנו א"א התיר לנו גרושה. ואף אנו נאמר אסר לנו נדה התיר לנו יולדת ודם טוהר (שם) ורבים כמו אלה אין מספר כי כל איש ואיש פרטי ימצא בה למלאת רצונו ותאותו אם לטוב ואם לרע כמעשה הטבע הנותן לכל דבר חקו אף כי השפע הנבואיי אשר הוא למעלה מהטבע וזה יתבאר בסבותיו בהצלחה ובעיני העדה: האף הוא כלי שומר שני כלים המוח והלב מצדדים מתחלפי' אם מצד שהוא מוציא המותרו' שלא יזיקו למוח ואם מצד שמכניס הקטורי' המועילי' לו ומצד שמכניס הרוח הקר אל הלב ומוציא החם שבו. ועם זה יש לו סגולה לשמור הב"ח מן המזיק כאלו תאמר הכבש הבורח מהזאב והעכבר מהחתול אף כי לא יראהו הנה בריחם יריחו מרחוק ויברחו ממנו וכן הוא בדמות סגולה באדם שיריח בטוב וברע גם אם לא יראהו כאמרו והריחו ביראת ה' ואמ' ז"ל אע"ג דאיהו לא חזי מזליה חזי (בבלי, מגילה ג ע"א; סנהדרין צד ע"א) וזהו הרגשה פנימית רוחנית מאד כי כל החושים יש להם הרגשות רוחניות פנימיות דקות מאד לא ירגישו בהם כי אם שלמי הנפש כאמרם ז"ל על המשיח השלם מריח ודן. ומזה הצד היה יופי ההדמות בבקי ההרגשה האף אל המגדל כי מגדל הערים נעשה לשים עליהם צופה אשר ירגיש מרחוק הקולות והמראים וירגיש בטוב וברע הבא אל העיר ואל המדינה. [אמ' הקיסר שבזמנו היה בפיררה איש בעל דמיון שחשב כי אפו היה גדול כמגדל ולא היה יוצא לחוץ מפני הבושה. ובא אדם ורפא אותו על יד דמיון שאמר לחתוך אותו והטעהו בחתכו כבד חזיר ונרפא] וזהו שלמות באשה שתרגיש באפה עד למרחוק אף כי אינה רואה הבאי' אחריה לאי זו כוונה הם נוטים כמו שהוא יופי אל הלבנון שהוא בארץ ישראל קרוב לירושלם ושם בנוי מגדל גבוה אשר הצופה השומר צופה למרחוק עד שרואה פני דמשק שהוא מקום האויב שהוא ראשית ממלכת ארם כאמרו ראש ארם דמשק ומרגיש בו אם בא להרע או להיטיב ויוציא חצים ובלסטראות נגדו ויכניס מזונות לשמור העם אשר בו מהרעב והצמא ויחזק לב העם הגבורי' ויוציא אותם שאינם גבורים: ולפי הנמשל הוא מסגולות הנביא אשר יכירו בו העם כי הוא צופה מרחוק הטוב והרע העתיד להיות ומרגיש בו ואם אינו רואהו כאילו הריחו מרחוק כמו שאמ' אי"ל בג"ה פרש' וארא כי מקצת דברים מצואים בכח והנושא זה הכח הוא מה שתחת גלגל הירח והם מתלכדי' באויר העולם והשגת הדברים ההם היא השגה רוחנית לפי שאינם נמצאי' עדין בפעל כי אם בכח מתרגשי'734 בעולם הדמיון והוא יריח אותם מרחוק כמשפט קצת הדמיוני' הב"ח ומסתכל בהם ע"י דמיוני' והמשלים קרובי' או רחוקי': ונקרא הנביא צופה מפני זה כי הצפיה היא השגה פנימית רוחנית לא הרגשית כאמרם ז"ל הרבה צפו במרכבה ולא ראו אותה בימיהם (בבלי, מגילה כד ע"ב) ויותר ידמה זאת ההרגשה הרוחנית אל הריח ממה שתדמה אל הראות להיות הריח הרגשה יותר נעלמת מהראייה והיה דמשק מורה על הדברי' המתרגשי' ובאים במציאות המתנועעי' כמו בן משק ביתי הנקרא כן מפני התנועה שהוא הולך ושב לצרכי הבית כמו ישוקו הנגזר משוק. וכן העיר מדמשק היא עיר בעלת תנועה רבה לרוב העם ההולכים בקרבה כי עיר רוכלים היא עוד היום גדולה מאד: משלמות הראש שיוציא ויצמיח שערות רבות שהוא הוצאת המותרות מהאדים הקטוריי' מהמח אשר מהם יצמחו השערות והיה בזה שני תועלות. האחד לזכך המוח מהקטורי' ההם היותר חמים מהראוי. והשני להגין על המוח בדברי' הבאים מחוץ כי השער מגין הרבה  240ב  מקור וחום וזולתו הבא מחוץ: ומשלמותו ג"כ שיהיו נקבי {עצם} המוח ישרים לא עקלקלותים כי אז יצאו האדים על נקלה דרך ישרה להיותם חמים והחום עולה באשר שהוא הקו הקצר שבקוים לשוב אל המקיף ולא יהיו עקלקלים שיעכבו האדים שם זמן מה כי זה מעות המוח בחומם ועכירותם שהם עשניים ולא יזדכך המח להשכיל ולהיטיב וזה יוכר בשערות הישרות או עקלקלות כי היוצאות מהנקבי' ישרי' יהיו ישרות. ומנקבים עקלקלים יהיו עקלקלות כמבואר בטבעיות. ולזה דמה הראש לכרמל שהוא השדה המוציא תבואתו ברבוי נפלא כמו שהבינוהו ז"ל מהלשון המורה על מקום שהוא ככר מלא תבואה כאמרם ז"ל כר מלא (מ"ג ישעיהו ל, כג). וכן דמה מה שהוא גבוה ודל על הראש כמו שריגי הגפן הגבוהים ומדולדלים הנקראי' דליותיו והם השערות שהם דלת הראש ודליותיו שהם שערות ישרות וחלקלקות כצמר שעושי' ממנו הארגמן. ולא כצמר וכשערות הנשערות מאד ועקלקלות כי אינו יופי ולא דבר משובח השערות העקלקלות כי לרוב הסתבכותם יזיקו לראש ולא יוכל לנקותם ולשרקם במסרק והיו כיער צומח עצים בלתי מסודרי'. והפליא ביופי אלו השערות שהם דומי' לארגמן ועונג הרואי' להביט אל ישרם ורבויים וסדורם הנפלא עד כי לא לבד העם למגדולם ועד קטנם נקשרה נפשם בם בעבותות אהבה כי גם מי שהוא מלך הוא תמיד נקשר באהבתם לראותם תמיד מבט <אהבה> והשקפה גדולה שהיא מלמעלה למטה כאלו הוא תמיד אסור ונקשר ברהטים העליוני' מתקרת הבית להביט למטה לארץ אותם השערות היפות אשר על דלת ראשה: ולפי הנמשל הוא כי מסגולות הנביא אשר בו יבדל מזולתו גם אצל הכנת ההמון הוא כי בעת המלחמו' יסיר כל חוטא מהעם הלוחמי' באופן נכבד מאד כמבואר בתורה בתחבולה שיאמר השופט מי האיש הירא ורך הלבב ומי האיש אשר נשא אשה וזולת זה מהדרכי' הנאותים להחזיר היראים מחטאם פן יכשלו ויספו במלחמה אשר ירדו כדעת רז"ל. וכדברי דוד ע"ה במלחמה ירד ונספה למען ישאר העם נקי וזך מעונות וחטאים וינצחו האויבי' ואותם החטאי' בנפשותם החוזרי' ממערכת המלחמה היו מספיקי' מים ומזון לאחיהם והיו מגיני' עליהם מכל מחסורם וזה פעולת נביא לא פעולת מלך ואיש מלחמה כי לא ידעו ולא יבינו אם הוא תחבולה לשוב אם לא כי אם הנביא בנבואתו או הכהן המשוח באורי' ותומי' שלו. וזהו הסגולה הנפלאה שבו להיישיר דרך ישר להוציא הרשעי' מהמחנה במהרה ולא בדרך עקלקלה כי אם היה השופט מכריז כל מי שיש בו עון אשר חטא ילך וישוב לביתו הנה לא ישוב אנוש כי אין אדם משים עצמו רשע (בבלי, סנהדרין ט ע"ב). ואם היו מכריחים אותם לצאת בחזקה זה היה סבה לתת חרב בידם להרוג איש את אחיהו ושינוצחו מהאויבי' לא שינצחו הם את אויביהם. ובזה הדרך הישר היה מוציא מהמחנה אנשי' רבים יראים מחטאם מבלי בושה וכלימה כי כל השב יאמר כי הוא ארס אשה או בנה בית או כי ירא לראות חרב שלופה. ומסגולתו הרבה והעצומה הוא שיהיו דרכי הנביא עם המלך ישרי' ונאותי' בעיניו עד להפליא באופן שמרוב שלמות הנביא יהיה המלך נקשר באהבתו לעשות מצותו ומצות ה' אלקיו בכל מעשיו: [בגליון] * וכן אמר ולפני אלעזר הכהן יעמוד ושאל לו במשפט האורי' וכן אמר' ז"ל שכל מלחמות שעשה דוד עשאם על פי נביא והכתו' יעיד עליו שהיה שואל באורי' ותומי' (במדבר כז, כא) ואמ' שהיו שואלי' ג"כ לנתן הנביא וגד הנביא735 * עד שיהיה ספר תורה תמיד קשור בזרועו וקורא בו יומם ולילה להזהר מלעבור על כל דבר מדבריה ולשמוע אל כל מצות הנביא בענייני המלחמות למען יצליח כי אם יעשה להפך לא יצליח כלל כמו שמצינו בשאול עם שמואל ומלכי יהודה האחרוני'  241א  עם ירמיהו שלא אבו להכנע למלך בבל וארור אפם כי עז ועברתם כי קשתה (בראשית מט, ז) לנו ולבנינו עד יבא גואל ויגאלנו. אין מה בא בזה המקום בלשון שאלה כי אין הספור ראוי לכך לדרוש ממנה מה היופי והנועם שיש לה באותם התענוגים שהיא מתענגת עם דודה כי לא יתכן להם לדעת זה אם לא היו גם הם מתדבקי' בחשוקה כי לא ידע הדבר כי אם המנסה. אבל הוא בא בלשון כמה כאומר שיאמר לנכח המדבר בו שהוא משער ומרגיש כמה יפית וכמה נעמת אהבה גדולה וחבה יתרה באותם התענוגים שאתה דורכת להתענג בהם על ידי736 שכל יתר התענוגי' הם כאין נגדם: ולפי הנמשל הוא הרגשת העם בסגולת הנביא שהוא מתיפה ומתהדר ומתנעם נעימות אשר לא ישוער באהבה אשר הוא אוהב את הנפרד מפני התענוגי' הנפלאי' הנמשכים מהשגת הנפרד כמבואר באי"ה לאבב"ט כי למענם יעזוב ארץ וכל אשר בה ולא יתענג בתענוגות בני אדם כלל. הקומה תאמר על החמר תחלה כי הוא בעל כמה ועל הצורה מצד שהיא עולה למעלה בכבוד ומעלה ומדרך הבעל קומה שיהיה רחב מלמטה וצר מלמעלה כדי שיעמוד ברחבו. ומיופי הקומה בכל דבר הוא שתהיה הקומה ההיא ישרה לא עקומה: ולזה יהיה הדמיון יפה בקומת האשה שתהיה בגויתה רחבה מלמטה וקצרה מלמעלה כבנין כדברי רז"ל מפני הולדות שהיא עשויה כאוצר רחב למטה וצר למעלה וזהו מסגולות התמר ועם זה הוא כצורתו הפנימית שהוא צמיחתו רחב מלמטה בעל חמר עב וצר מלמעלה עושה פירות דקות בחמרם בערך אל עצם והוא עם זה ישר ולא יתעקם עצו וכל אלו יופי באשה והדמיון השלם שיהיו השדים באשה מתדמים לאשכולות התמר שהם יונקים מן העץ הלחות ומהפכי' אותו אל טבעיהם ומתמלאים מזה כן יופי האשה שיתהפך המזון והדם אשר ימצו למו אל חלב למלאת אותם: [בגליון] * כי אין הוד יופי האשה בשדים הבלתי מניקות פרים וילדיהם כי לזה נבראו וזהו תכליתם לא למעכם לבד בידי בועליהם:737 התמר לא יעשה פרי בזולת הנקבה והנה הוא חושק מרחוק את נקבתו כמו שאמ' בילמדנו * ולפי הנמשל כי מסגולות הנביא אשר בו יבדל מזולתו הוא להיות בעל קומה כמרע"ה שאמ' ז"ל שהיה עשר אמות ולא לבד בחמרו כי זה מסגולות הענקי' אבל גם בצורתו בעל נפש גדולה כמרע"ה אשר לפני פרעה וכל גדולי וחרטומי מצרים כאמרו האיש משה גדול מאד (שמות יא, ג) בעיני עבדי פרעה ובעיני העם וכן כל הנביאי' היו כן הלא תראה ירמיהו עם כל שפלות העם בימים ההם בעיני שוביהם כי גדלו נבוזר אדן שר מלך בבל והוא עב ורחב בחכמותיו למטה עם ההמון ודק ועמוק בחכמותיו למעלה עם השרידי' אשר ה' קורא. וכן חנניה מישאל ועזריה ודניאל בעיני נבוכד נצר והוא לעולם מניק העם טובות רבות בשתי הנהגותיו המעשית והעיונית באופן שיזונו מהם עמים רבים כמרע"ה שזן את ישראל מ' שנה במן ובבאר וזן אותם בכל מדע וחכמה ואלישע זן האלמנה ובניה בנותר השמן ימים רבים וזן את העם במים הרעי' אשר רפא אותם ובכל מיני מדע והשכל והוא ישר בכל פעלו שאין בהם נפתל ועקש (משלי ח, ח) כאמרו ולא הרעותי את אחד מהם (במדבר טז, טו). ואמ' את מי עשקתי ואת מי רצותי ומיד מי לקחתי כופר. כי מסגולות הגדולות שבנביאים לבלתי קחת מיד איש מאומה כמבואר באלישע בענין נעמן שרפהו  241ב  מצרעתו ומה ענש גחזי בקחתו מידו כסף. ואמ' ז"ל בשמואל שכל מקום שהיה הולך ביתו עמו שלא היה רוצה ליהנות מאיש זולתו עם היותו סובב המצפה וכל ישראל לדונם ולהועילם לא היה רוצה ליהנות מהם וגם כי אלישע היה נהנה לא היה לוקח ממון. ולזה המשילם לשדים המניקי' בניהם ואינם לוקחי' מידם מאומה. אבל יותר שהתינוק רוצה לינק אמו רוצה להניק וכל הנמצאו' האלקיו' והטבעיות כן גם בצמחי' גם בחיים גם באדם אף כי בגלגלים ובנפרדים: העליה באילנות הוא אם לתכלית לקיטת ממנו הדברים הגבוהים בו738 ואם לתכלית ההתעלות ממקום השפל לתכלית אחרת מהתכליות. ואין המאמר מורה שיהיה תכלית העליה בתמר לקחת צמרתו או פירותיו כי אם לדבר אחר כהוראת המאמר אעלה למעלה באמצעות התמר. והאחיזה בסנסיניו שהם גומות סובבות סביב עצו שנפלו מהם חריות של דקה739 ג"כ לא יורה שיהיה כי אם להשגב בם שלא יפול בעליתו לא לקצצם כי לא יאמר אחיזה בזה כי אם לקיטה או לקיחה או כריתה או קטיפה וכיוצה בזה ויהיה זה המאמר אשר יאמר כל אחד מאלה המדברי' עם האשה האומרי' אמרתי אעלה בתמר הוא תכלית תשובתה למה שאמרה מה תחזו בשולמית כי יאמר כל אחד מהם אמרתי כי הסבה התכליתית אשר אנכי דורש לחזות בך שולמית הוא כי אם לא היית מתפרדת ממנו והיית מתגוררת בינינו הייתי אני יכול אולי להדבק בזאת קומתך ומעלתך הדומה לתמר והייתי מתעלה מאד בזה כדרך אשת חיל עטרת בעלה. והרמז באחיזת סנסיניו הוא כי כנוי האחיזה בעת החבור להיות לבשר אחד ולהוליד ממנה בנים כי זהו חזוק ואחיזה לאיש הנשאר במין שלא יפול ויפסד ממנו במותו: ולפי הנמשל תשוקת ההמון בהשארות הנביא עמהם במציאותם הגשמי הוא להתעלות במעלות מדומות כממונות ושררות ותענוגות רבות על ידו כדברי העם אל אהרן קום עשה לנו אלקי' אשר ילכו לפנינו להורישנו את הארץ כי זה משה האיש אשר היה הוא סבה להעלותנו עלוי רב בהורישנו את ארץ שבעה גוים גדולים ועצומי' והונם וכל אשר להם לא ידענו מה היה לו. וגם להשגב מאד בעלייתו על אויבו על ידי הנביא כמו שמצינו העם בימי שאול היו מתחזקי' <ומתחזקי'> ומתעצמי' בנביא כי כאשר לא בא שמואל במועד אשר אמר והנה נפוץ העם מעל שאול כי לא היו מתחזקי' כי אם בנביא (שמואל א' י, לא): העם המתאוים כשלא יוכלו יגעו אל חמדתם יתאוו תאוה חדשה להחליף הנמצא ההוא בזולתו אולי ישיגו תאותם. לכן התאוו שיהיו השדים הנחמדים האלה אשר לא יכלו ליגע בם באופן מן ההפקר לכל עובר כאשכולות הגפן שאין מונע המתאוה מללקוט אשכול ענבים לאכלו בכל אות נפשו. וכן יתאוו שיהיה ריח פניה הנקראי' אפים או אף הנזול למרחוק מותר לכל עובר להתקרב לה ולהריח בה בקרוב בשר כריח התפוחים שביד איש אשר {יוכל} כל עובר להריח בו ולא יקפיד עליו. וכן יתאוו שיהיה החיך לנשיקה ומציצת המור740 היוצא בעת החבור במדרגת היין הטוב {שהוא ברשות רעי ואהובי כי אם אני הולך לדודי לשאול מעט מאותו היין הטוב} שבידו לשתות ממנו לצמא לא ימנעהו ממני אבל יאמר לאנשי משרים כמוך אתן לו כל אשר לי ולא לבד מייני הטוב אבל אפי' היה מהיותר טוב שביקבי המלך עד כי בתקפו היה סבה להעיר הרוח שבלב בעת השינה ולהיות דובב שפתי הישנים שלח נא ביד תשלח בעדו כי לא אמנענו ממך: וכל אלה התאוות לתוקף תשוקתם להדבק בם: ולפי הנמשל כראות העם מעלת הנביא וכוונתו להפרד מהם ולהדבק בנפרד הנה יתאוו גם הם תאוה בהמית  242א  מדומה לא תשוקה שכלית להתדבק בו אבל תאוה בדבור לבד מן השפה ולחוץ כי היו חפצים להשיג גם הם מאותם ההשגות שבידו כאשר מדרך כל העם בראותם משכיל דורש אלקי' בשכלו המעשי והעיוני יאמרו מי יתן והיה לבבי כלבבו לדעת ולהשיג ההשכל העיוני והמעשי כמוהו כאשר אני יכול להשיג המוחשות והחמריות הנתונות לכל אדם הרוצה ליהנות מפרי החמר הנמשל לגפן ואשכלותיו המרורות למו. וכן יתאוו העם בראותם איש משיג על נקלה כל השגה רוחנית ושכלית כאלו יולד באותה ההשגה לאמר מי יתן והיה לבבנו להשיג ולהריח בריח הרוחניי' כמוהו כי לא יתכן השגותיו הגדולות האלה כי אם ברוח ה' נוססה בו כאשר {אנו} מריחי' ומשיגי' דברי' חמריים בהבלי העולם ותחבולותיו הנמשלים לריח התפוחי' שאין בו ממש כי אם רוח לבד ותענוג גשמי לא כריח הבשמים שיש בם ממש לפעול בנפש תענוג רוחני: וכן יתאוו בראותם איש בוחן הדברי' על אמתתם וטועם טעמי האמת בכל דבר לאמר מי יתן והיה לבבנו יכול להכיר ולהשיג בין האמת והשקר ובין הנאה והמגונה ובין המושכל והמדומה כאשר אנו מכירים ומבדילים בין טעם יין חשוב ליין בלתי חשוב שכל אדם יכול על זה ההכר ולא יכול על אותו. ועם זאת התשוקה יהיו ימים עשרה או עשרים יום ואחר ילכו אחרי חמדתם עינם ושרירות לבם: התשוקה הוא החשק הראוי משפל לנכבד כאמרו ואל אישך תשוקתך והוא ימשול בך (בראשית ג, טז) ואמר ואליך תשוקתו ואתה תמשול בו. ועל כן בא הנה עם מלת ועלי לא עם ואלי להורות כי המשתוקק הנה זאת התשוקה הוא מהנכבד לשפל אבל היא תשוקה עם ממשלה על החשוק. ובא להורות כי כאשר היתה תשוקת השפל לנכבד גדולה מאד ועצומה באופן שלא יתכן לסור ממנה מפני הכבוד והיראה כן הוא תשוקת החושק הנה אל חשוקתו גדולה ועצומה לא יסור ממנה לתת ממנה חלק לשבעה וגם לשמנה רעיו ומיודעיו כי חפץ בה בכלה לא במקצתה. ועל כן לא יוסיפו לדבר אליה עוד בדבר הזה. ולפי הנמשל כי יותר משהנביא רוצה להדבק השכל הנפרד רוצה להתדבק ועל כן ירצה להפרד מהם להיות כלו שלו: 

			ההערות הראויות לזה החלק השלישי מהחלק השני: 

			א' שאלת מי על הדבר הנודע לא יעשה כן במקומנו אצל המנהג הטבעי. ואם זה השואל הוא החושק הרגיל עמה מה שאלתו ומה בקשתו הלא ידעה כלה מראשה ועד רגלה. וכבר תארה בזה התאר מאיומה כנדגלות ואיך ישאל א"כ מי היא זאת האיומה: ב' האומר אל גנת אגוז ירדתי לא ימנע מן החלוקה או שהוא החשוק או החושקת או זולת זה. ויהיה אי זה מהם האומר כן אל מי מהנמצאי' יפנה לענות כן או להגיד כח מעשיו לאחרים אין זה כי אם מאמר בלתי נודע מי הוא זה האומרו. ואי זהו אשר יאמר לו ולמה זה יאמר כדברי' האלה: ג' וכזה יקרא למאמר לא ידעתי נפשי שמתני כי יסופק עליו מי ומה ולמה: ד' מאמר שובי שובי יתכן היותו צווי או תחנה ונעלם מאד מעיני העדה לדעת מי ומי הם המצוים או מתחנני' להשיבה מדרכה אשר יש לה741 כח לצוות עליה או לחננה שתשוב למען {יחזו} בה כי ההסתכלות באשה ערוה ואין זה לבד בעלה כי רבים הם האומרי' ונחזה בך: ה' אלה הדורשי' לחזות בשולמית לא ימנע מהחלוקה אם שחזוה כבר או שלא חזו בה מעולם ואם חזו בה מה  242ב  יבקשו עוד לחזות. ואם לא חזו בה איך שבחוה והללוה בכל אלו ההלולי' אשר אמרו כי יראה מעניינם שחזו אותה וכל כליה מכף רגלה ועד קדקדה לא נשאר אבר מכל אבריה אשר לא עמדו עליו והללו את מעוזיו742 ותאריו וכל הדריו743 ומה נשאר להם אחר כל אלה לחזות עוד ממנה אשר לא חזו: האמנם כל אלה הם לפי המשל והנמשל מבוארי' ומסכימי' כי שאלת מי זאת לא היה החשוק אשר ידעה וכל חדרי לבה הוא חפש אבל אנשים רקים ופוחזי' העוגבי' בנשים נכריות אשר לא נשותיהם הנה וההיטב חרה להם בהיותם בירכתי ביתם מתדבקות עם בעליהם כי בהם יחפצון לראות על פני חוץ לדבר בם ולהתעלסה עמהם באהבים ומיני עגבי' לא טובי': ולא התחילו בשבח כי אם בגנות לאמר מי זאת שהיא מעולה מאד להראות בחוצות כחמה וכלבנה להטיב לב רואיה והיא מתנכרה לבקשת744 להתגדל מאד כאילו היא איומה כנדגלות לבלתי תראה: ומאמר אל גנת אגוז ירדתי היא תשובת החושקת הזאת להם כמתנצלת לאמר כי אינה מתעלמת מאדם כי אל גנת האגוז הבלתי סגור שלא תראה היא יורדת לעמוד שם ולעשות מעשיה: וכן מאמר לא ידעתי נפשי היא התולדה אשר ראוי שיולידו מתוך מעשיה אם היא מתגאה להיות גדולת הנפש כנשי השרי' והנדיבי': 

			ומאמר שובי היא תחנה ובקשה תולד מהקדמת מאמריה שאם כן איפה שהיא אינה בורחת מהם וחפצה שיהנה ממנה ומזיו הדרה745 כל אדם שהם מתחננים לפניה שתשוב מעט לפניהם ויחזו אותה וישבעו מטוב כבודה והדרה: ומאמר מה יפו פעמיך וכל אלו ההלולים הוא תשובה למה שאמרה מה תחזו בה כמתנצלת בענוה ומוסר שאין בה יופי ראוי להחזות והם השיבו כי הדברי' היפים אשר בה הראויים ליהנות מהם כל רואיהם הם רבים מאד שכבר ידעום. האמנם הם מתחננים לפניה שתעמוד עמהם ליהנות מזיו כבודה כי יהנה האדם מאד לחזות הדברי' היפים והנעימי' ואם ראה אותם פעמים רבות: 

			באור המשל לפי דברי הספר החתום: 

			ויהי כראות העלמה את כל התלאה אשר מצאה בדרך לשוב אל חשק דודה כבתחלה. וגם ראתה כי היותה בין נערותיה ולא תמיד כל היום תחרוש ותשב עם דודה היתה נסבה להרפות746 ממנה את האהבה ולחזק עליה עשתנת שאננה ומעט שינה <ומעט> תנומה יותר מכדי צרכה. וגם ראתה וידעה נאמנה את גודל יפיה כמה הוא נאדר בעיני כל רואיה עד כי כל באיה לא ישובון אחור מהתעלס עמה באהבי' ומיני עגבים אשר לא חפצה בם ולא עלו על לבבה לעולם וגם בטחה בנפשה כי לא יחשדנה עוד דודה כי רבים אשר היו אתה לדבר על לבבה היה בא מצדה כי אם מצדם בראותה כי גם דודה אמר לה כי כל הנשים ישבחוה אף כי האנשים: : אז התירה לעצמה להגיד אל דודה כל הקורות אותה כעלות השחר בלכתה אליו אל הגנה מקושטת ככלה למען בא על ידו אל תכליתה להפרד נא מעל עמה גנה וגפנה ונערותיה ולשבת תמיד בצלו ולהיות יומם ולילה יושבת בחיקו. ואמרה אל דודה למען תדע כי אין כמוני בכל הארץ אהובה וחשוקה מכל כאשר אמרת לי הנה עתה אשר ידעתי כי לא תחשדני לחושקת אהבים. אגידה ואספרה את כל דברי האגרת הגדולה ומגלת ספר קראו עלי עדת אבירי' באמרם משבח אני את האשה הזאת מכל הנשים. למען רחמיך הרבי' הצל תצילני  243א  מידם ומיד כל מבקשי נפשי להמלט747 מעיר מתים אל מלון ארחי' ועמק השדים וארץ לא עבר בה איש ולא ישב אדם שם. כי עתה ראה גם ראה כעלות השחר אשר יצאתי לקראתך מעולפת אהבה ותשוקה גדולה והנה עדת אבירים ובחורי מרבק כולם יצאו איש איש מפתח ביתו בבקר וקרא זה אל זה ואמר הראית אם לא שמעת מי זאת העלמה ומי אביה הנשקפה מכל עין רואה ואוזן שומעת השקפה רבה לחננה באמרות טהורות ורובי מתנות וישקיף וירא כל אחד להביאה אליו אם דל ואם עשיר אם כסיל ואם משכיל למען קחת כל עמי הארץ ממנה המועיל לו לפי עניינו כמו שחר הבקר בעלותו כי אם748 הטוב יקבל שכר לפעולתו ולעבודתו עדי ערב באורו ואת הרע יקבל מנוחה לעינו הנעור בלילה לגנבתו וישמח בחשכו ככבי נשפו. והיא עם זה יפה בעיני כל רואיה ואהובה מאד וחשוקה ליהנות מזיו כבודה ומאורת יפעתה כי מתוק האור המקרין עור פניה לעינים המביטי' אליה כלבנה המאירה בלילות להולכי נתיבות אשר יהנו749 לאורה וישמחו בה כאור יומם בלכתם ילכו אל מחוז חפצם. ואת כל אלה ידע עשתה והנה היא עוד ברה ומאירת עינים שחורות וצופות כשפחה אל פני גברתה אל עבר פניה לנהלם ולנשאם כל ימי עולם תחת כפות רגליה כחמה מאירה ככבי השמים וכסיליהם כנשף בערב יום להאיר להם כעיני עבדים אל יד אדניהם וללכת יומם ולילה לפניהם ואף גם זאת אשר היתה לכל העם יקרה מפניני' לא אמרה הון רב לי במנעמיהם כי עוד בקשה דבר גדול מאד אשר דמתה בלבבה לאמר אעלה על במותי דודי החשוק לנפשי ואעזבה את עמי אדמה לעליון נורא ואיום בגדולות ונפלאות מאלה הנכבדות אשר אנכי שרה עליהם כשרי מאות ושרי עשרות ואשובה אהיה איומה כנדגלות כשרי אלפי' ושרי רבבות. ואני האשה הנצבת עמך ברוחי הקשורה בנפשך הרמה ונשגבה כי יראתי את אוהבי ומכירי פן יעקרו750 עקבי ומעגלי אשורי בלשון רכה ובשפה רפה וחלקלקה או באורח עקלקלה {וביד חזקה} גמרתי עם לבבי להשיב חורפי דבר טוב להסיר שפה מוציאי דבה זו לעיני ולא אכחד מהם באמרי עליהם מאשר ולא כל אשר יזמו רעיוני. ואמרתי איך תאמרו גאה הלב ורם הוא להגביה כנשר קני ולהפרד נא מעם חברתי ואנכי ללכת אל גנת אגוז עתה ירדתי מירכתי ביתי ללקטה באגוזי' בין751 הנוכלים למען הצילם מחפרפירות ועטלפי' ולכרם בא רגלי במישור לבחור בטוב טעם וריח מהם כל הימים ולמאוס ברע אשר לא יעלה על שלחן מלכים וגם ירדתי לראות בשרשי הנחל היורד מן ההר היוכל תת מים רבים להשקות מהם {עץ} כל פרי מגדים כי לא בטחתי בו ובמלואו על כל גדותיו ועל אגפיו אם לא ידעתיו את מקוריו אם מעט הוא ואם רב. ואדעה מה אעשה לו להחסיר או להעדיף את מימיו כפי ראות עיני וכיד ה' הטובה עלי כי למחיה שלחני ה' ורוחו לפני העם הזה לא לבד לברוח אל מקום שם אתה בודה. וגם לראות הפרחה הגפן פתח הסמדר הנכון למועדי חורב ביום וקרח בלילה ולהגין752 עליה במחסה ומסתור מזרם וכל חרם אשר יחרם מן האדם בכרם.753 כי {אם} אין בבוסר פרחים אין יבול בגפני' ואין חוגג ביקבים. וגם לראות <אם> הנצו הרמונים המתוקי' מדבש ונופת צופים. לשמרם עקב רב ממזרים ורוח קדים כי אם לא יפריח הרמון וי{א}נץ פרי ותנובה אין עסיס משביע בצחצחות נפש שוקקה. ואם כן אחרי כי אתם ראיתם כי מן ביתי ירדתי לכם לכל צרכיכם לא ידעתי התוכלו תשפוטו נא אחרי זאת ההצעה כי נפשי גבוה  243ב  גבוה שמתני לרכוב מרכבות נכבדות עולות במעלות רמות אל חשוקיהם עליהם יכרעון אחרי' בעמי שהם עם נדיב נדיבות אהב. והמה ראו כן תמהו בדברי כי רצתי ולא התמהמהתי להתעלסה באמרי חן לעיניהם ולא ראוני לשובע נפשם חשקה בי בימיהם ובימי אבותיהם ואמרו לי מה המרוץ הזה אשר ברגליך אם בעד העם הזה היו פעמיך אין זאת כי אם לרוץ אל מקום החשק אשר שם מגמת פניך ולעזוב את העם מאחריך כי אם אמת היה הדבר אשר דברת בפיך ובלבבך לעשותו שובי נא מכל מחשבות אחרות מתחדשות ובאות על לבך אל מחשבותינו. וגם שובי מדרכך אשר את הולכת עליה אשר לא ידענוה ובה תוכלי להתעלם754 מכל משחריך והכבדי ושבי בביתך ובואי בחדרך שמה כל דורשיך ימצאונך. כי על זה היה תאב לבנו ועל אלה המנוחות חשקו עינינו כי את היא השולמית המשלמת ים המגרעות ולא לבבות היא דורשת להיטיב ואל נא תלכי עוד אנה ואנה אם נא מצאתי חן בעיניך. ואם בזאת לא תשמעי לנו להפיק משאלות לבנו יהי נא חסדך עמנו ושובי מעט ונסוגי אחור ובאי אלינו ובשובה ונחת נסעה ונלכה לרגלנו ולרגל המלאכה אשר בידינו ולא נהלך ברגש ובמרוצה כמרוצת אשה בורחת כי בלכתך עמנו והיינו לאחדים יחדיו נמתיק סוד והיינו שמחים ואם בשלש אלה לא חפצת אל נא תמנעי נא צוארך מהפוך לאחריך פניך היקרים מפז ומכל חפצים. ושובי הפנים אל הפני' לאחור ולא לפני' ונחזה בך מעט קט בחפץ כפינו והיית לנו לעינים ולמשיב נפש. ואנכי כי זחלתי ואירא מחוות דעי אל המון רבה אמרתי כמסיר שפה לנאמנים (איוב יב, כ) מה תחזו בשולמית הוד והדר באפה ומה שמץ דבר טוב נמצא בה אם תוסיפו תחזו עוד את פניה גם כי תאספו אלי כלכם סביבותי בהמון צבאות ומחנות רבות למנוע הלכי בהקפה הקפתם עלי כמחולת הבתולות המפזזות ומכרכרות ואם אין בי מועיל יסובו עליו רעים אהובי' ומחנים רבים מבחורי' עם נערי' לשמור את כל סביבותם לא תצא אחת ממחולתם. [זכור כמחולת המחנים שאף אם תקיפו אותי כמחולת המחני' מה תחזו בי דבר חדש] והם לא ידעו כי שומע לבי וראה הרבה מכל אשר בחרו ויזמו לעשות. כי המליצה המלצתי בינותם היתה להם לעדה כי הנה אנכי כיונה פותה אין לב להבין את נפשם וענו ואמרו בקול רם. אל תדמי בנפשך להמלט בדברי הבל לאמר כי לא עם בינות נשים יפיפיות נחנו מכירי' אנחנו כי לא היו משחריך אוילים אבל מעידים755 אנחנו עדות ברורה ונאמנה מהשלמויות הגדולות והבצורות הנגלות לנו ממך לעינינו על הנסתרות והנעלמות ממנו ועל זאת בקשנוך לעמוד נא בינותינו אולי יישר בעיני האלקי' להיישיר לבנו להסיר ולידע ולהבין ולהורות עוד מהנגלה לנסתר ומהידוע לנעלם וראי נא אם הכרנוך. כי ראה ראינו את מצעדי רגליך בעברך עלינו: מה יפו פעמיך אשר דרכו כף רגליך השג על הארץ פעם אחרי פעם במדה במשקל ובמשורה להתיחס על ההליכה והנסיעה ולא ירדו לבהלה אף לא פעלו עולה כי ישונה מסע756 זה מזה וכי יחסר היחס מזה או מזה כי כולם כאחד יחדיו כוננו. ומה יפו מצעדי רגליך בנעלים בפעמי הולכי יחפי' לא יוסיפו ולא יגרעו הליכותך בשוקי' כאחד העורי' והפסחי'. וכן ראינו מה יפו פעמיך אשר נתפעם רוחך בחדרי לבך על דודך במסתרי' עם היותך שם מדברת עמנו וזיו אפך והדרך וכל פעלך לא השתנו ולא היו כלא היו כמקרה הכסיל פעמו רוחו והיה לאין או כגבר עברו יין: וגם ראינו מה יפו פעמיך אשר נתפעם שכלך עליך כאשר757 משכלת  244א  להשכיל ולהיטיב דבריך אלינו המונעי' את הטוב ממך לפי מחשבתך כי תשפילי את רוממותך לפנינו באמרך כי יפיך אין בו מועיל וכי לא נוכל לחזות {בך} עוד דבר טוב מאשר כבר ראינו ובין כך758 אין ראוי לנו לסגור דלתיך בעדך ולהקיף כל סביבותיך כאשר יעשו הבחורי' ובדבר הזה ראינו כי לא כצורותינו צורתך ועשתנותינו פלילים לפלל פליליה כי לא הרדית את בשרה לבלום אגוזי' לשלח מעייני' מנחלים ולבקר פרחי כרמנו759 להציץ ציץ רמוני' כי בטרם צאתך מבטן ידענוך בת נדיב להתנדב לעם מרוב טובך אשר צפנת למיחליך ולא חשכת מהם דבר טוב אל חיכם בצמא גם כי נדיבותיך רבו למעלה למשכיל דודך ועקבותיך לא נודעו לנו לדעת מה אחריתך. אך טוב היה לפי ראות עינינו שבתך ומשענתך בגבולנו להועיל ולהיטיב לרבים אשר אתנו. מלכתך מעמו אל ארץ גזרה לא יעבור בה איש עליך ולא ישמע עין אדם שם מאברותיך ואנו לא חשבנו אלקיך עשך ויכוננך כי אם לראות לעמים ולשרי' את יפיך לא להתחבא אל הכלים או אחר ההרים והגאיות מעיני הבריות כי כולך יפה בצורה עשויה ליהנות מזיו מלאכתה ותפארת עושה. הלא תראי כי לא תבושי מנתח טוב מנתחיך אשר לא יאמר כל רואה וחוזה משבח אני האבר הזה כי גם עגבותיך אשר לא נראו כי אם מעל שלמותיך והם חמוקי ירכיך העשויים לתפארת אדם לשבת בית כבעל בעמיו: גרי ביתו ושכניו אשר אהב: לא לפרוח פרחות והליכות עולם מרחוק כעורב וכזאב נתוני' נתוני' המה לך להתיצב לפני מלכי' כעצי שטי' עומדי' או יושבי' ונצבי' על כסא רם ונשא כמו חלאים כמסמרי' נטועים על חיק אשה יפה תשאם למען יראו הרואים במנעמיהם כי כל רואיהם יכירום כי לא כמוך כמוהם כי המה הבל ומעשה עבות ויבעתום עושיהם לא שערום לגלגלותם כגלגל וככדור תקוע במקום נאמן. ועושיך עשאם כמעשה ידי אמן אשר כל עובר עליך יעמוד לחזות בנעימותם. וגם ראינו שררך אשר הוא ראשית אונך וממנו נמצא פריך כי הנה יוצא לחוץ הלבוש והכסות ונראה ממעל מעילך כשולי אגן ריקם מדם וכפוף על פניו הגבוהים ואיננו מעוך וכרות ונתוק כטבור אשה מנאפת הומיה היא וסוררת וכשרר בתולה או בעולה חולה וסורה אונה בשרירי בטנה והיה ככלי רק למלאת מלואת בריות בריאות וטובות וככלי מלא מחזיק פעם ומורק פעם כמו הסהר המתמלא אורה ואחר יחסר ולא יעמוד בחשכה כי אל יחסר המזג הזה וההרכבה הזאת לעד לעולם להריק ולמלאת מאפלה לאורה ומאור גדול למאפליה אשר לא נתן כי אם לעמוד ולהראות760 במקום גדולים גלוי וידוע לכל העמי' כירח בלילה נראה בעליל להאיר חשכי'. וגם ראינו בטנך התחתון המכניס ומוציא ילוד אשה נחמד למראה וטוב למאכל להריח בו גם כי הרחק תרחיקי כל הזר הקרב אליך במתק שפתותיך הנעימי' כדבש ונופת צופים כערמת חטים המשמחת אנשים הרואים ברבות הטובה ונותנת לחם לכל בשר לפי הטף וגם אם היא סוגה בסיגים סוגרת ומסוגרת מבא אליה זרים כי אם הבעלים וכל הקרב הקרב אחור נסוגים הנה היא עם זה משמחת אלקי' ואנשים כי היא סוגה בשושני' מריחי' ריח טוב לכל הבא לקרבה אל הערמה ולא יריעו ולא ישחיתו בקוצים וברקני' אם חלו בה ידים: וגם ראינו את שני שדיך מוצקי' דבש וחלב תחת לשון עוללי' ויונקים כי המה חמורי' ויחדיו יהיו תמים ונראים כחדשים מקרוב באו לא שערום הקדמוני' כשני עפרי' בחורים תאמי צביה בלכתם ילכו צמדים ובעמדם יעמודו כאחים וארחו לחברה עם נדיבים ויתלכדו ולא יתפרדו לשנים או שלשה וארבעה ראשים כי כן תבורך מנשים מניקות ושדים צומקי' ודדים מדדים שוני' אם מעט ואם רב בחורף ובשרב יהיה מלבד  244ב  העולה על רוחנו כי חלבם קל הוא על פני מים ומתוק העור לשני' ואיד יעלה מהבינים להריח מנה אחת אפים וגם ראינו חלקת צוארך ועזו כי רב יסודו וייף בגדלו לכל מראה עיני העמים כי ישא עול זרוע דודו הנטויה מנעוריו וידו החזקה לחבקו בימינו ובשמאלו מבחוריו ומוטות עולו ככל אשר יצוה לו לא יפרוק מעליו וכל זרועות עולם זולתו לא ילינו סביבו כי הרס יהרסם והסר יסירם מעל גבו כמגדל השן החלק ואמיץ כח לסבול עול סבלו מאדניו קבלו כלה גרש יגרש לכל הנצבים עליו: [זכור להזכיר761 בכל אחד איך הבינו זה] וגם ראינו עיניך משוטטות סביבותיך כרגע על איש ועל אדם יחד ואין מפגיע. ותמונת אלפים בת {עיניך} יכיל כאחת ולא ירוצו לבהלה לחזות כה וכה אף לא ינוחו על משכבותם לראות בעצלתים אך אחת לאחת יראו הצורות למצא חשבון העומדים והם כחומה מימינם ומשמאלם ואם רבים הם עתה עם הארץ לעומתם כי בחכמה הם צופים בצפיתם רואים את רואיהם וקורצים לכל דורשיהם לא יחסרון דבר כמו ברכות מים חיים ונוזלים בחשבון משוער אשר לא ירוץ לבהלה ולא ישקוט ולא ינוח במי מנוחות ומי נהרות ההולכים לאט ואם נא יעמדו על שער בת רבים השואבים את יאוריהם וכל מקוה מימיהם. לא יכזבו מקוריהם ויספיקו לכל באיהם חקם ולא ישיבו את כליהם ריקם: וגם ראינו אפך מלא רוח גדולה ודקה מן הדקה להריח בה מרחוק כל הקרב הקרב לבטא בשפתיו להרע או להיטיב במגוריו וברוחו שפרה יאסוף אליו ויכנוס דודו בהריחו אותו וידיח מעליו כל מבקשי רעתו כי יחכם מכל האדם לחוש חוש ממנו בעד חוש וכל אשר לאיש בלבבו ירגש בעוד נפשו בו כמגדל הלבנון הצופה היושבי בראשו מן הקצה אל הקצה מירכתי ארצו לראות את פני ראש ארם דמשק אנה הם מועדות אם לעורר חנית ורומח לעומתו או כי טוב סחרה מסחר כסף ומגדנות יביא העירה למכרה ולהתעמר בה: וגם ראינו ראשך עליך נקי ובר מכל חשך ענן וערפל שם חלף עבר ומלא ברכת השכל ומוסר ככרמל לא יצמיח ולא יעלה בו כל עשב לקושש קש לתבן כי אם בר: ודלת ראשך צמח בו שער שחור שם ישר נוכח חודו ונפתולי אלקי' לא נפתל מן החור בצאתו כארגמן טווי ונמתח משתי קצותיו וחובר עד כי לראותם עוד עד עולם לא אנו ובנינו ובני בנינו לבד מתאוים תאוה נמרצת לשבת בצל דליותיו כי גם המלך ביופיו תחזינה עיניו את מראיך ברצון ותמיד כל היום יתאו המלך את יפיך כי הוא אסור ברהטי' הגבוהים להביט אליך מכף רגלך ועד קדקדך כמונו היום כי אמר הלא היא ישרה בעיני אף כי בעיני עבדי: הן אלה קצות גיא חזיון אשר אמר כל אחד כי הוא זה אשר חזה בו ואליו הוא נושא את נפשו ועליו יצא לקראתי לסוך את דרכי בשירים בתוף וכנור ותחנונים אשר לא אוכל להתעלם מאהבים ואני כחרש לא ישמע לדבריהם וכאלם לא יפתח פיו אליהם וכגבר אשר דרכו נסתרה בדבר המלך נחוץ לרוץ וברגלים רצתי ולא התמהמתי ואחור לא נסוגותי. ואף גם זאת לא שב אחור רגלו כל הבא אחרי הליכי בצדיה כי עוד ידו ולשונו נטויה לאמר כמתנצל ומתפאר עלי על אשר לא צדה ולא אחז ביד ימיני בחזקה. כי אמר ואולם בעבור זאת לא העמדתיך מלכת בעבור הראותך את כחך הגדול להלוך אל מקום החפץ גם כי לא ידעתי על מה זה גדלה אהבתך שם מאהבת כל אלה האנשים בחורי חמד ולבושי מכלול כלם: הנה כמו שער בנפשי שערתי כי נטתה נפשך הטובה ההיא ולא אני והנסיון יוכיח האחת762 גם לי גם לך כי מה יפית מאז באת לדבר בשמו ולהפרד נא מעמנו לשבת יחידה וגלמודה את האחד היה בחברתך: ומה נעמת מיום  245א  בערה בך אותה האהבה בלבבך אשר אהבת להתארח לחברת היחיד ההוא בעבור התענוגי' הגדולי' ונאמני' אשר טעמת בו מכל תענוגו' בני אדם במעדנות763 מובאות לך. אין זאת כי אם זאת קומתך הגבוהה גבוהה ורמה למעלה מכל בני שחץ מאסה כל עץ שפל וקרוב לחשוק אהב רם ורחוק כי דמתה לתמר העולה הוא למעלה ושפל לא יראה וחשקה נפשו בבת גילו ואם רחקה מאד מגבולו. וגם שדיך המוצקי' את דמיך ממקורם להשיבם חלב לבן למלאת את נקבי בשרם ריקם אשר נדמו לאשכולות המלאות תמרים יונקי' מאִבֵיהם והופכים את ליחו אל מזונם מאתה היה נסבה לקחת את הטוב לך לבדך ואין לזרים אתך חלק ונחלה. ויהי מה אמרתי אחרי רואי כי החדלת את שבתך משפל מצבי מי יתן והיה כחי ועוצם ידי גם אני לעלות עליך ולבא עד תכונתך ומקום תחנותך בסבתך כי תעלני מזה עמך אל מקום שם תגביה כנשר קנך והיינו רוכבים צמדים ועתנו עת דודי' כאשר היה כחי עתה לאמר אעלה בתמר אדמה לעליון (ישעיהו יד, יד). כי לכל תכלית הזה אמר כל אחד ממנו שובי ונחזה בך אולי יפותה לבבך הפונה למעלה אם לשבת תחתך בשפלנו או להרים ראש אחד ממנו לעלות במעלות על מזבחך לרצון כי אמרתי יש לי תקוה להשגב נא בעלייתי ולא יפול לארץ גוייתי בהאחזי בך אחוזת בשר תאוה ואהבה הדוחקת את הבשר הנחלק לשנים והיו לאחדי' בידי כאשר יאמר משל הקדמני אעלה על במותי כפות תמרי' ולא אפול תחתי כי אוחזה בסנסיניו בידי ורגלי. ואם אין נפשך אל העם הזה כי כלו סג יחדיו בעינך אין גם אחד מהם נכון לאהבתך. מי יתן ויהפך מעשיך ויהיו נא שדיך הגבוהים המתדמי' עתה בעת הזאת לאשכולות תמרי' רמים מיץ דמים ימצו למו ודבש וחלב על הארץ לא יריקו לבני אדם ואין אדם764 יודע מה טעמם וטוב חלבם בפיהם ובלשונם אף לא יוכלו יגעו בעורם ובבשרם ולא ישמחו בם לעולם לגובה רומם וישובו כאשכולות הגפן שפלת הקומה אשר יוכל איש המתאוה תאוה לאכול מפריה ולשבע מטובה לקחת אשכול ענבים ואכל וחי בשמחה ובטוב לבב כי לא ימנענו מזה בעליו וישוב כמו כן ריח אפך הטוב אל הקרב הקרב אליך בהריחו בו אשר מנעת מאפי פרי תבואתו כי ירחק ממני הדרך הבא בו ושב כריח תפוחי' הנאחזי' ביד רעים אהובים ישימו קטורם באפי וכלם יעלום לרצון על כפי והרחק לא ירחיקום מאתי ולא ימנעו הטוב ממני. ומי יתן וחכך המלא ריר דודים ינתן ביד איש אוהב דבק מאח את רעים וישוב כנוד יין כיין הטוב השמור ביקבים כי אני הולך לדודי אנוש כערכי או אלופי ומיודעי לדרוש מעט קט מיינו המשומר הנה אמור יאמר הבעל אהבתי מעולם לאנשי מישרי' וכל אשר יש לי בבית ובשדה נכון בעדם ולא לבד מייני הטוב תקח לך כי גם מאותו הגנוז הוא אתי והוא היין הטבעי אשר עליו אמרו הרופאי' כי הוא מחכים פתאים ודובב שפתי ישנים אשר לא ראו אור כעוללים לדבר צחות וכל מיני חכמות יקרות ממנו תקח כי לא אמנענו ממך. כן יהי רצון כי תנתן ביד מי לא ימנעך ממני ומעמי. ואנכי השומעת מה נמלצו אמרי יושר בפימו ובלשונם ימרצו למו כי גרסה נפשם לתאוה מביאתם עד שערי מות אחת אמרתי ולא אוסיף אל נא אחי תרעו לבבכם עלי  245ב  ועל תכרו על רעכם רעה אם ימנעני מכם כי אני לדודי לבדו נתונה לו ולא אתן את דודיי לזולתו ועלי תשוקתו להציבני במחיצתו ולא אצא מירכתי ביתו כי היא מנוחתי עדי עד כי אהבתיה ובה אשב כי אויתיה: 

			ההצעות הראויות לזה הנמשל: 

			א' מי מקדושי' אשר קרא ושנה ושמש תלמידי חכמי' בחכמה בתבונה ובדעת ובכל תושיה והמשכה העלם יעלימוהו טבעיו מהבין את כל מקרה הנביאים אשר יקרה להם את המוני' המוני' ומה הבדל יבדילוהו הם מהעם לא היה שלם. ובמה יבדל הבדל עצמי מכל מעיין ממשיך וקוסם אשר יכהן במלאכת הכהון לא אחד מהם. כי הנה אנכי הרואה את העם מהללים ומשבחי' הנביא בשלשה דרכים שהם שלמויות אצלם וזה כל האדם לפי שמעם ותגבורת מחשבתם מצד הועילו לזולתו ומצד מלמדו להועיל ומצד שובו ענינו ושמו כשם רבו. ואם באחת הגדולה מכלם כמקרה הכסיל יקרה לו עמהם כי יגנוהו כי לא ידעו מה הוא ולאפס ותהו יחשבו לו: השלמות הראשון אשר ישובח הנביא בעיני ההמון ובלבם765 להועיל לזולתו הוא היות הנביא מושפע מכל ההשפעות העליונות הרוחניות המועילות לעמים בכל מעשיהם כאלו תאמר ידיעת העתידות ורפואת הרעות והחלאים המתרגשי' ובאי' באנשי' ותקון הישוב והמדינות בדתות ונימוסי' ולמוד המשפטי' הישרים למנהיגים עד כי אליו ידרשו כל העם יחדיו ופיהם פערו למלקוש (איוב כט, כג) בכל דבריו ועיניהם צופות בכל מעשיו זהו שלמות גדול ועצום אצלם אשר בו יבהל766 הנביא מכל יתר העם כי לא ימצא איש אשר כל אלה לו על שלמותם כי אם חלק מהם לא כלם. כי הרופא לא ישלים הקבוץ המדיני והשופט לא ירפא החולה מצרעתו והמגיד העתידות לא ימנעהו מבא ולא יסגור בעדו כנביא האומר ועושה. ושלשת אלו נמצאו במרע"ה על שלמותם כמבואר מדבריו אל יתרו באמרו כי יבא אלי העם לדרוש אלקי' והוא הגדת העתידות. ואמ' ושפטתי בין איש ובין רעהו והוא תקון הקבוץ המדיני. ואמ' והודעתי את חקי האלקי' ואת תורותיו והוא הצלת העם מכל צרה וחולי רע בעשותם את כל מצותיו אשר על ידם ה' רופאם כאשר יתבאר בעיני העדה בארוכה ובהצלחה בסבותיו. וזה השלמות הראשון מבואר מאד מענייננו כי ישובח מאד אצל ההמון להיות{ו} מועיל לכל העם תועלת נפלא וזה דבר מבואר מענין מרע"ה: באמרו והיה כל מבקש ה' יצא אל אהל מועד אשר מחוץ למחנה (שמות לג, ז) שזה יורה שכל מי שהיה צריך דבר מהדברי' אשר יקרא בהם אל ה' היה הולך לדרוש זה ממרע"ה כי היה יכול עליהם אשר מפני זה השלמות שהיה לו הנה היה בצאת מרע"ה אל האהל יקומו {כל} העם לכבדו ונצבו איש פתח אהלו (שמות לג, ח) ולא ישבו תחתיו והביטו אחרי משה כנבהלים על שלמותו עד בואו האוהלה כאשר יתבאר בע"ה ברחבה: השלמות השני אשר ישובח הנביא בעיני ההמון ויכול767 בו מיתר החכמים מצד מלמדו הוא היות חכמתו וכל ידיעתו באה אליו מחוץ לא מעצמו כי אם מאת ה' מן השמי' ילמדהו ויודיע לו את סודותיו וכל מעשיו כתלמיד הלומד מאת הרב כי זהו מעלה גדולה ועצומה לנביא לפי דעתם כי זולת זה לא יחשב למאומה בלבבם. וזה יראה מן המפורסם אצל כל העם האומרי' כי היה הב"ה יושב ושונה למשה תורה שבכתב ותורה שבע"פ כרב השונה את תלמידו ובפרקי ר' אליעזר פ' מ"ו וז"ל ועלה משה עם הלוחות ועשה מֶ' יום בהר יושב לפני הב"ה כתלמיד שהוא יושב לפני רבו קורא במקרא שקרא ושונה במשנה ששנה:768 ע"כ: ויראה ג"כ ממה שאמ' הכתו' והיה כבא משה האהלה  246א  ירד עמוד הענן ועמד פתח האהל ודבר עם משה וראה כל העם את עמוד הענן עומד פתח האהל <ודבר עם משה וראה כל העם את עמוד הענן עומד פתח האהל> אשר היה שליח ה' לדבר וללמד את מרע"ה והשתחוו איש פתח אהלו (שמות לג, ט) אל הרב המלמד לא אל התלמיד כאשר יתבאר בע"ה ברחבה: השלמות השלישי אשר ישובח בו מצד הדמותו אל רבו הוא שוב שכלו ובשרו ועורו שב לאחריתו בהיר הוא בשחקי' ובאור פני אלקי' עד כי לחלשת שכלם כי כהו עינם מראות בטוב אור השכל האלקי אשר בו יראו מגשת אליו ויברחו מפניו כמפורסם מדבר ההמון עם המשכילים והם רבים בעלי מורא ויראה וגובה להם וזר שפל לא יקרב אליהם. וכאמרו כי קרן עור פניו וייראו מגשת אליו (דברים לד, ד): ואמר וראו בני ישראל את פני משה בדרך נפלא כי קרן עור פני משה ולמען לא יברחו ממוראו ולא יבושו מאור פניו כי ישונה והשיב משה את המסוה כמו שיתבאר בע"ה ברחבה: ואולם באחת מהשלמיות העצומות יכחשו לו ולא יאמינו בה כי יאמרו לא יתכן נפש הנביא להדבק בנפרד ולשוב הוא הוא באופן אשר ישכח אשר הנה וידע את אשר שם בכל התבודדותו וחכמתו והשכלתו כי לא ישוב ההוה נצחי ונפש האדם רוח אלקי כמפורסם מרוב ספר יון כתים ודודני' אשר יכחישו הדבק השכל ההיולאני עם הנפרד בזה האופן הנפלא על כן יגנו הנביא בראותם כי הוא דורש להפרד מאתם ולהשיג הדבוק ההוא כי כחשו בו ויאמרו לא הוא וכמבואר מאמרו כי עם היות מראה כבוד ה' כאש אוכלת בראש ההר לעיני בני ישראל וראו כי בא משה בתוך הענן ויעל אל ההר וכי היה שם ארבעי' יום וארבעי' לילה עם ה' הנה למעוט האמנתם אפשרות הדבקות חשבו כי מת משה עבד ה' בהתבודדותו אם מצד הפרדו מהחמר לבלתי אכול ושתו ואם מצד כי הציץ ונפגע בראותם כלבבם כי בושש משה לרדת מן ההר אל העם ונקהלו על אהרן ואמרו אליו קום עשה לנו אלקי' מחמר מה מהחמרי' אשר יקבל רוח אלקי ושפע נבואיי כמשה הנביא כי זה אפשר כי יקבלו האנשי' או חמרי' אחרי' כחות אלקיות אשר ילכו לפנינו להדריכנו ולהועיל לנו בשלשת מיני השלמויות אשר היה שלם בם משה בתחלה כי זה משה האיש אשר מחמר קורץ כמונו אשר העלנו מארץ מצרים בכח ה' וידו עליו להשלימו עד כה לא ידענו מה היה לו רעיון ומחשבה להדבק בנפרד אשר לא יתכן זה אשר מפניו עלה ומת בהר מאין ספק. על כן עשה לנו אתה מנהיג אחר תחתיו כי לא נאמין שיתכן היותו בחיים חייתו ימים רבים כימי' אשר ישב בהר זאת ידענוה כן היא ואתה עשה לך ולנו אלקי' חדשי' כאשר שערום אבותינו הקדמוני' זהו אחד מהמקרי' אשר יקרה את כלם: ויותר מזה הנביא יזהר בעודו מליץ בינותם להראות העמי' והשרי' כי התבודדו באחד ההרי' [לא]769 היה לתכלית אחרת כי אם להיטיב להם ולא לו למען ישמעו בקולו ויאמרו כי נראה ה' אליו להטיב את הגוי כלו כי אם ידמו בנפשותם כי הנביא יתבודד לשוב שכלו שכל נפרד יודע את אשר שם מצד עצמותו הנפרד כיתר הנפרדי' ואחר ידע את אשר הנה מצד הדבקו בחמרי' ובין שני ההפכי' ישיג את העתיד ואת הראוי להנהיג במשפטי' והצלת המקרי' הרעים והשגת הטוב כי נעים. הם לא יאמינו לו ולא ישמעו בקולו כי יאמרו לא נראה אליו ה' לדבר בו וגם בו{ז} יבוזו לו כמבואר באי"ה לאבב"ט אבל יאמר אליהם כי אין תכלית עלותו אל מקום ההתבודדות כי אם לרדת משם אליהם ולהשגיח תמיד בענייניהם <הם> ועל כלם בשלשה דברי' הכרחיי' לעם לא יוכלו לעמוד בלתם: האחד להתבונן ולדעת מהמקור העליון את כל השפע השופע עליהם אם לטובה ואם לרעה למען ישמחו בכל הטוב וילכו נכחו וישמרו מכל רע ויצאו מתחת ידו וזהו מלאכתו והתבודדותו בידיעת העתידות אשר אצלם תכלית הנבואה וזה פריה כמפורסם זה אצל ההמון  246ב  וגם מהמשכילים והם רבים כא"ר וא"נ אשר לא חשבו שיתכן השגת המושכל בכח נבואה בלי הקדמות והקשי' כי אם הגדת העתידות. וכמו שהראה מרע"ה את העם ממחרת חטאם אשר חטאו ועשו את העגל בחשבם כי מת משה בהר בהתבודדותו ובקשתו הדבקות הנמנע בעיניהם. ואמר משה אל העם אתם חשבתם כי התבודדי הוא בעדי לא בעדכם ובעבור זה חטאתם חטאה גדולה בעגל אשר עשיתם. ועתה תדעו נאמנה כי לא למעני אני עושה ההתבודדות הלזה. ועתה תראו את הדבר הזה כי מה שאעלה אל ה' להתבודד שם עמו הוא אולי ישר בעיני ה' ואכפרה בעד חטאתכם שלא תמותו בעונותיכם כי זה תכלית מלאכתי עמו כל הימים אשר אני מתבודד שם. וכן עשה בעלותו אשר אמר ועתה אם תשא חטאתם מה טוב כי אקרא נביא בתוכם ואם אין מחני נא מספרך אשר כתבת ולא קם נביא עוד בישראל כמשה (דברים לד, י). ואולם תכלית עליתו הנאמנה הוא אמרו הראיני נא את כבודך (שמות לג, יח) שיאור שכלי באור הנפרד וידע את אשר שם עמך: והשני ללמוד {מ}המלמד אדם דעת ללמדה את העם מצותיו וחקותיו כל הימי' לא ללמוד חכמה ודעת לעצמו ולהאיר שכלו ואורו באור פני מלך כמו שהוא מפורסם בעיני העם כי כל דברי הנביא המה מצות וחקי' טובי' לא השכל מוסר ומשרים וגם רבים אשר לא יחכמו לא יחשבו זולת זה. וכן הראה מרע"ה אל העם בשובו ורדתו מן ההר בפעם השנית אשר קרן אור פניו ושכלו באור פני אלקי' וראה כל העם אחור נסוגי' בחשבם כי לא להם למד חכמה כי אם למען שמו ויקרא אליהם משה והודיעם כי לא לו יהיה המדע האלקי ואחרי כן נגשו כל בני ישראל ויצום כל אשר דבר ה' אתו בהר סיני לא אשר השכיל מעל השמים: והשלישי הוא הכנת העם אל השלמיות האלקייות כפי האפשר להם באופן שירגישו כי כל תכליות הנביא הוא להשלימם לא להשלים הוא ולברור מהם היותר שלמי הצורה770 ושלמי הכחות הנפשיו' ולהדריכם ולהעלותם למעלה ראש כפי האפשר למען יראו כי בם בחר ה' כמו בנביא כמו שהוא מפורסם בכל משתרר שאם לא יחלק מהשררה לעם כפי אפשרותם לא יכנעו לו כי הכנע העם אל מנהיגם הוא לסבת בקשתם קצת מהשררה ההיא גם הם: וכמו שיראה {גם} כן עשה משה רע"ה זה הדרך השלישי שהקהיל כל ישראל וצום מאת ה' על הכנתם אל שלמות אפשרי להם להתנדב לו תרומה מכיסם771 וזהבם וכל חמדתם לבנות לו בית ישכון כבודו בינותם ויוכלו ישיגו על ידו כל חמדתם. והבדיל היותר שלמי' בעם ואמר ראו קרא ה' בשם בצלאל ומלא אותו רוח אלקי' בכל חכמה עיונית ומלאכותית ואתו אהליאב חכם בכל מלאכה מלאכותית וכל איש חכם לב אשר נתן ה' בהמה חכמה לעשות את כל מלאכת עבודת הקדש לכל אשר צוה ה'. ובדבר הזה נתרצו מאד והביאו נדבה רבה עד כי הרבו מאד להביא מדי העבודה: ובעשותו אלו השלשה דרכי' ראוי להתנצל אליהם ולהראותם תכלית כונתו למענם ולא למענו הוא עושה כי אינו מבקש גדולות לעצמו כאשר הראה מרע"ה כשהקים המשכן כלו בידיו לכבוד ישראל אשר הביאוהו אליו וכשכסה הענן את אהל מועד וכבוד ה' מלא את המשכן אז שפטו כל העם כי כל תכליתו להטיב להם ולא לבקש גדולות ונפלאות מהם. וכבר נחלקו ז"ל בשמות רבה אם הנבואה לנביא בשביל עצמו או בשביל העם (שמות רבה, פרשה מז ע' קפד): ואולי כי לא נחלקו כי האומר שהיא לעצמו רצה בו החלק המושג מהעיון בנפרד. והאומר שהיא בשביל העם רצה בו החלק המושג בהודעת העתיד שזהו בשביל העם המוכני' לפורענות והמאוים אל התענוגות אשר אין הנביא חושב בהם ולא יצטרך אליהם: : ממקרי הנביא המתיחס את העם אשר יקרו לו הוא כי בהשלם שכלו בשכל הנפרד ישוב מטבע השכל האלקי להשפיע לזולתו ויתור את העם היותר נכון לקבל שלמותו כפי מחשבתו הגוברת ראשונה. וכאשר קרה לו כי לא נכון העם אל שלמותו הנה יתור ההעלם מהם כמו  247א  הנפרד אשר פעם יציץ פעם יעלם וזה מצד פחיתות החמר המקבל. ואולם מצד שלמות השכל המשפיע והנדיב להשלים זולתו לא יוכל להתעלם ויתור לו ימים רבים דרך אמצעי בין ההראות וההתעלם אולי יישיר את העם אל שלמותו. גם כי יחשוב שלא יוסיפו בזה ידיעה עם היותם772 בתוכם ממה שכבר ידעו הנה יעשה זה להפיק רצונם אולי יתעשת אלקי' לו להשלים אחד מעיר ושנים ממשפחה (ירמיהו ג, יד). ולאחריתו אם לא יוכל לו כי זה העם לא היה שלם בחמרו ושכלו הנה יפרד נא בהחבא מהם ושב להתבודדותו עד יום מותו. וכזו וכזו עשה לנו בן עמרם אשר התבודד בהר ארבעים שנה כמבואר בפר"א ב"ה ובא אל העם להשלימם בתורה ובמצות ובדעות אמתיות וכראותו מעשה העגל יקח את האהל ונטה לו מחוץ למחנה וקרא לו אהל מועד להתבודד שם פעם ובהר סיני פעם הרחק מהעם. וכראותו העם כי שבים להכין עצמם אליו כי לא שתו איש עדיו עליו ועדיו לבלום מעסקיו לקח לו דרך אמצעי בתוך העם ושם אהל מועד בין הדגלים ומחנה לויה באופן שהמחנות ההם הקיפוהו גם כי היה קרוב בפיהם היה רחוק מכליותם ובא לו אל אהל מועד וידבר ה' אליו משם בהתבודדו על דרכיהם ימים רבים ובסוף הארבעים אשר מרו ועצבו את רוחו במי מריבה נשבע ה' ולא ימיר שלא יכנס עמהם לארץ והעלהו אל הר נבו הר הנבואה והוא צלם ככב ומת שם ולא ידע איש את קבורתו ועת מותו עד היום הזה: [בגליון. זכור כי המכהן שלם בפעולות הדמיוניות והמעיין שלם בהשגות שכליות והממשיך שלם באורות אלקיות והנביא שלם בכחות השכלים הנפרדי' מהספירות. זכור כי הנביא מתדמה לשכל הנבדל הספיריי וההמשכיי לשכל הפועל והמעיין לשכל ההיולאני והמכהן לרפיון. א"כ הנביא מתדמה בכל פעולותיו אל השכל הנבדל ובזה יבדל מהג' אחרי' הנז' שהם אנושיים. זכור כי הפלוסוף לא ידע בדברי' העיוניי' כי אם הכללים והנביא ידע המדעי'773 מ"ה לא"ח ולטולומיאו] ב' הבדלי הנביא וסגולותיו אשר בהם יבדל אצל ההמון משלש מיני העם היותר שלמי' שבהם שהם המעיינ' ובעלי קוסם הכהון והממשיכי' המתדמי' אליהם אם לא יבדלו מהם הבדלים עצמיים ומקריים בהם יוכרו כמו ארסטו' ואיוב מעייני': בלעם קוסם מנחש ומכשף. ממשיך כמו פלאטון אבב"ט חנוך: נביא מרע"ה ואליהו ושמואל: יוכרו אל העם לא חכם בדרך אחד. ואל המשכילי' בדרך אחרת הם רבים: : [בגליון. זכור כי הנביא ידמה בכל אחד מהבדליו הנזכ' אל הענין השכלי הנפרד הזה ידמה אל הצורות הנפרדות כי אחרי השלמם משפיעי' צלמם והדמותם בחמרי' או בגלגלים או בהיולי או במה שלמטה מהם שהלכו דרך מדרגת ההיולי להם כאלו תאמר העלה תשפיע בכ"ע וכן כלם]774 האחד כי יבדל הנביא מהממשיך כי לא ישוב החטוף מורגל והניצוץ להב אל הממשיך כי אם אחרי ימים רבים אחרי הרגילו בדרכי הדבקות. והנביא ישוב החטוף מורגל כרגע מבלי התעתדות רב כמו שמצינו בשמואל ותלמידיו בניות והעם יכירו בו כי לא יפול דבר מכל דבריו החטופי' זה אחר זה ארצה ובזה יבדל גם כן מהמעיין שלא יציץ אור שכלו כמעט פעם אחת כל ימיו ואם מעט הוא אינו רב כמו שכתב הרמב"ם ז"ל מלבד כי המעיין לא יציץ כי אם באמצעות הקדמות והקשי' וזה בניצוצוץ775 אלקיות: ויובדל מבעל הכהון בשני דברי': האחד כי לא יוצץ שכל בעל הכהון כי אם דמיונו כי אין הודעה לו במדע האלקי השכלי כי אם במדע הדברי' הנופלי' תחת הדמיון: והשני כי הנביא יעלים סודו ולא יבקש לגלותו ולהתפאר בו כי אם בעל כרחו כמבואר ממרע"ה ושמואל וירמיהו אשר לא התפארו בנבואה וברחו ממנה עד כי חרה אף [השי"ת] בם. ובלעם מתפאר ומתהדר נאם הגבר אשר מחזה שדי יחזה ורבי' כמו אלה: ומכל אלה נבדל מרע"ה מן חכמי יועצי פרעה שהם בעלי העיון בהודיעו {מעשה ה' פעם אחרי פעם ומהמכשפים שהם בעלי ההמשכה הממשיכים כחות רוחניות כסגולות המציאות וההתבודדות בהודיעו} להם שלא שב להם החטוף מורגל ולא יכלו להוציא הכנים כי נפרד דבורם. ומהחרטומי' בעלי הכהון שלא ידעו ולא הבינו בשכלם מאין באו המכות עליהם אם מחכמת הטבע או האלקות כי אמרו אצבע אלקי' היא ולא ידעו מה היא: [בגליון. כי ישוב מטבע השב776 הנפרד שלא יטעה בהשכלותיו] השני כי הנביא אחרי השיגו הדע{ו}ת האלקיות האמתיות ישים לדרך פעמיו לבא לעמיו להגיד להם מושגיו כפי האפשרי לו ולא  247ב  יעלים מהם דבר בדרך ערמה ותחבולה. אבל יתחכם בכל מיני האפשר לבאר אצלם האמת בדרך ישר אשר יוכל העם להבין כי {אין} דבר חי ה' בכל דברי הנביאים אשר יאמרוהו הפך האמת להעלים סודם אבל כל מגמת פניהם לגלות האמת לא להסתיר כמו שיתבאר בע"ה ברחבה ובהצלחה בסבותיו: [בגליון] * כי אין השכל המשפיע הצורות רוחנייות המצויירות בו בחמרי' מחליף אותם בתתו אותם בחמר אבל יישירם באופן היותר ישר שאפשר שיתדמו אליו ומי יתן והיה באותו שלמות. כן הנביא מודיע את העם האמתיות ביותר קרוב שאפשר שיהיו מתדמי' אליו כאמרו ומי יתן כל עם ה' נביאים כי יתן ה' את רוחו עליהם (במדבר יא, כט) באופן שלם *: ויבדל בזה מהממשיך כי הוא ברוח יברח ממינו כל עוד טעמו בו וריחו לא נמר (ירמיהו מח, יא) מהמשכתו פן ישחיתו וימנעו העם הטוב ממנו כמבואר באי"ה לאבב"ט. ויבדל מהמעיין שאינו הולך לעמו להגיד להם דבר אמת אבל מכזיב האמת מהעם הבלתי מבין כמו שאמרו א"ח במ"ה ואפלטון בהנהגה המדינית ומרע"ה נתעצם בכל כחו ללכת <ל>מהרה חושה אחרי ידעו את ה' אל עמו להודיע להם את כתר המדעי' והוא שם ה' המורה על מהותו ואחדותו והשגחתו ויכלתו על ההפכי' וחדשו הנמצאים כלם לא העלים דבר מהם ולא כחש בהם ולא האריך ימים אחרי השגתו מבא אליהם ובאר ברחבה כל הבא על המצריים מראשית הגדתו וידע מכת בכורות וחן העם בצאתם והשאילם כליהם. אשר בזה נבדל הבדל עצמי מכל מכהן מגיד מאשר ולא כל אשר ובדרך כולל ונבוך מהבין: השלישי כי הנביא המתפעם ברוחו לא ינוח ולא ישקוט על מקומו אבל יוציא לפעל בכח גדול וביד חזקה כל אשר מצאה ידו לעשות ולא ישוב מפני כל עד יבא אל תכליתו וכל אשר יעשה יצליח לטובה ולברכה אל השומעי' בקולו ובזה יבדל מהממשיך אשר לא יתפעם לעשות כל מאומה לזולתו. ואם בבחירה או תשוקה בערה בו להשלים זולתו יכול לא אוכל777 לו וישוב מפני כל מאומה אחור ימינו וישב במנוחה כמבואר באיכות הדבקות לאבב"ט: והמכהן לא יצליח למלאכה כי יקים ה' את דברו לשטן לו ולסוך בסירים את דרכו כמבואר מבלעם אשר נהרג בפרחו לפני העם כדברי רז"ל (זוהר ח"ג, דף קצג ע"ב) ובפיהו מלא לאמר לא אוכל לעשות קטנה או גדולה. והמעיין לא יעור משנתו לעשות כל דבר כי אם בתחבולה ומזמה ואחת מהנה לא תצאנה לפעל במספר שנים מאה. ובזה נבדל מרע"ה וכל הנביאי' אשר התפעמו לעשות ועשו כל אשר יזמו ונתגדלו בעיני כל רואיהם ולא לקו כל ימיהם: הרביעי כי הנביא יתפעם בשכלו לדעת ידיעות ומושכלות נוראות. * בגליון * כאלו תאמר בדרוש חדוש העולם לא ידעו המעיין והנביא ידעו. וכן ידע הנביא ההפרש בין הקסם והנבואה והכשוף והפלופסופיא וידע איך יתפעל מהנבואה כי הוא הרגישה וידע מהות ההיולי וכי הוא דבר רוחני אלקי מקבל הצורות העליונות כלם וידע יחסי' הנמצאות כלם ופעלם זה עם זה. וידע הוראות הככבים ומניעיהם. וידע אופני ההשפעות איך יוכן האדם לקבלם ואיך ינצל מקבלתם: וידע אופני הפעולות הנפשייות בהיולי העולם באמצעות הכנותיהם אל קבלת השפע ולפעול בהיולי כרצונם באמצעות התפלות והקרבנות: * ע"כ: <וידע דברים> אשר לא יוכל עליהם המתדבק כי המתדבק לא יוסיף על המעיין כי אם בתוספת אורה. והנביא יוסיף מושכלות בעולם האלקי כמבואר בחכמה הספיריית האלקית מבני הנביאי' אשר לא ידעו ממשיך ומעיין ומכהן מעולם ועד עולם כמו שיתבאר  248א  בע"ה ברחבה ובהצלחה בסבותיו: החמישי כי הנביא הוא נדיב בכל חכמתו ומושכליו לא יקנא באיש אשר יתפאר במדעיו כי כל מגמת פניו להשיב כל אדם אליו והיה כמוהו זהו תשוקתו: כי ישוב מטבע השכל הפועל המשיב המושכל בכח מושכל בפעל כמו שאמר אדון המין האנושי המקנא אתה לי ומי יתן כל עם ה' נביאי' כי יתן ה' את רוחו עליהם (במדבר יא, כט) כי חשב יהושע שמפני שנאצל מן הרוח אשר על משה עליהם היה ראוי למשה שיקנא בם בהראותם כי לקחו מרוחו הנבואיי הרבה מאד והשיב לו הנכבד שבמין אתה מקנא בעבורי שלקחו הרבה מרוחי אין ראוי לשלם לקנאות כי מי יתן והייתי נותן כל אשר לי ויהיו כלם נביאים כמוני כי זה אנכי מבקש אם יתכן כי יתן ה' את רוחו לא רוחי עליהם ואין לפניו לא כילות ולא קנאה ולא תחרות מה שאינו כן אצל הממשיך והמעיין כי קנאים הם ולא יתנו את רוחם לזולתם אם באפס כח בם כמו שאמ' הממשיך כי לא יתכן להודיע ההמשכה והיא המשכה כי אם בדרך עיון מגשים הרוחני וכמו שאמ' המעייני' שאין ראוי לגלות הסודות להמון כמו שאמ' בשם אלכסנדר שכתב לארסטו' וגנהו על שגלה סודות החכמה להמון כלו והוא השיב כי נשמר מזה. וכל זה מרוב קנאה יקנאו בזולתם. ואם בבעלי החכמה כן אף כי בבעלי הכהון אשר בהם כל מדה פחותה כמבואר במדות בלעם הארבעה ההפכיות למדות אברהם אבינו אב הנדיבי' ובלעם אב ופטרון לקנאים: והסבה העצמית בזה כי הדבר השלם בתכלית השלמות ויתכן למצא עליו דופי הנה בהראותו לרבים אולי יגונה מצד דופיו ולא ישובח מצד שלמותו: ולזה צריך להסתירו מהבלתי שלמי': * בגליון * כתב רלב"ה מ"כ מספר מ"י פ"ד כי בלעם לא השתמש כי אם בכח אחד וגופני והוא המדמה. ומרע"ה בכח אחד נבדל והוא השכל ושאר כל הנביאי' בשתים ולזה יחדו לו ז"ל כל התכונות הרעות עין רעה רוח גבוה נפש רחבה * הששי כי הנביא היושב במקום מיוחד ללמד את העם הנה יראה לכל כי למודיו הם למודי ה' ומעשה ידיו לא דבר טבעי אבל נעשה במלאכה אלקית כאשר נראה בעת מתן תורה להשיב כרגע במלאכות ה' את העם הטבוע בטיט ובלבנים וכל היום מקוששי' קש לתבן ואוכלי בשר הדגים והבצלים והשומים קשואים ואבטיחי' כרגע ישובו ויגשו אל ה' וראו את הקולות ואת הלפידים ושמעו קול אלקים חיים מתוך האש וחיו והבינו אנכי ולא יהיה לך מפי הגבורה מי שמע כזאת ומי ראה כאלה בכל הממשיכי' והמעייני' והכהני' אשר עשו כמו אלה אין זה כי אם מעשה ידי נביא אשר יעשה כיד ה' הטובה עליו במלאכתו ואומנותו אומנות שמים מלבד עשותו שבעים איש כהרף עין כלם ממשיכי' ונאצל עליהם הרוח השכלי כרגע אשר לא יוכל על זה כל ממשיך ומעיין ומכהן באלף לאיש אחד. וזה להדמות הנביא אל כח הנפרד הפועל בהיולי בלא זמן כמו חול הצורות הטבעיות בעתה כמבואר בטבעיות: השביעי כי הנביא המשתרר על הצבור הוא לשם שמים וכל מעשיו הם {אם} לשפוך דם המורדים והפושעים והמכחישי' בה' ויאמרו לא הוא: ואם לחונן דלים ולהיטיב אם778 העם ולבלתי קחת מהם ממונם ולא להרע להם בדבר מכוונתם בענין שאין בו מרד ופעל779 לאלוקיהם כמו שמצינו בענין האלקי אמר ונשפטתי אתו בדבר ובדם (יחזקאל לח, כב): ואמ' אם אקח מידך פר ממכלאותיך עתודי' (תהלים נ, ט) ואומ' ולא יקח שוחד (דברים ו, יז) כי הנפרד לא יבקש ממון וכל כסף וזהב הפחותים בערכו אך מכה ופצוע המורדי' בו. וכן עשה אדון הנביאים בעד780 המרד אמ' מי לה' אלי (שמות לב, כו) שימו  248ב  איש חרבו ושפכו דם המורדים והפושעים. ומצד אחר אמ' לא חמור אחד מהם נשאתי ולא הרעותי את אחד מהם (במדבר טז, טו). ובזה יבדל מן המעיין אשר אמרו כי אין בדת הפלוסופי' הריגת אדם ואפלטון אמ' שראוי לקבץ כל הון העיר אל תוך אוצרות המנהיגי' לעשות מהם כרצונם והמכהן רוחו גבוה בממון כאמרו אם יתן לי בלק מלא ביתו כסף וזהב ובא ליטול שכרו ממדין כדעת רז"ל (מדרש תנחומא, במדבר פרק לא) ובלק אמר לו כי כבד אכבדך (במדבר כד, יא) לאהבתו הכבוד והתועלת הפך הנביא: השמיני כי הנביא לא ימצא בעת מן העתים שכלו ריקם מהאור האלקי המושפע עליו אבל תמיד בהקיץ או בחלום בהתבודדו או בהתערבו עם הבריות שכלו תמיד בפעל מעשי להיישיר את העם או בפעל עיוני לקבל שפע אלקי כאשר המה הנפרדי' תמיד בפעל לא יחשו מלקבל ולהשפיע כי גם אם הנביא לא יוכל להיות שכלו בפעל תמיד בשני העיוני' כאחת להיותם כמעט הפכיים לא יחסר מאחד מהם או זה או זה יכשר לו כי בהחשך האחד יאיר השני. וזה הורה לנו הנביא האמתי באמרו ויכל משה מדבר אתם שהוא העיון המעשי את העם ויתן על פניו המעשיי' מסוה להאיר פניו העיוניים וזהו וכבא משה אל אהל מועד לדבר אתו בעיון השכלי יסיר את המסוה מהעיון אשר שם בתחלה בהיותו בפעל המעשי כי הם תמיד עם מסוה או מסוה העיוני או מסוה המעשי כמו שיתבאר בע"ה ברחבה ובהצלחה בסבותיו: ובזה יבדל מהמעיין אשר איננו בפעל תמיד. גם לא הממשיך לשתי סבות האחת כי בעת פנותם אל החמרי' אין להם עסק עם אדם להדריכם. כי יברחו מהם כמבואר בספריהם. והשנית כי לא יתכן לשכל העיוני כל {עוד} היותו דבק בחמר להיות תמיד בפעל כי זהו מסגולות השכל הנפרד מצד מה שהוא נפרד לא מצד מה שיש לו דבקות מה בחמר כמבואר בחכמת האלקות. ואם אלה המשכילים אשר פעולותיהם בלתי חמריות כמעיין וממשיך לא יתכן להם היות תמיד בפעל. אף כי הקוסם והמכהן אשר פעולותיו חמריות ודמיוניות ונתונות תחת הזמן שלא יתכן היותו תמיד בפעל כי זהו מסגולות החמר היותו פעם בכח ופעם בפעל. ובפרט כי כל מעשיו ועיוניו נעשים בזמני' מתחלפים כפי מצבי הככבים. והמתנועע אינו תמיד כי אם על התמורה והחלוף לא מצב קיים מתמיד: התשיעי כי הנביא טבעו ומזגו הוא מורכב מרחמי' עם דין לא זולת זה מצד שני כחותיו אשר בו. האחד הוא מצד המדע וההשכל האלקי אשר בו שהוא כלו רחמים וחנינה וטובה כמו שיודע לבעלי החכמה האלקית שאין דבר רע יורד מלמעל{ה} והשכל האלקי כלו חנינה להשפיע טובה בנמצאות. והשני מצד הנהיגו את העם אשר לא יתכן כי אם בדין שהוא הפסד הנמצא לעתים בפרטי מפני הטוב הכולל אשר ימצא בהפסדו כמו שיודע לבעלי החכמה הטבעית. כי מצד החמר והשטן והיצר הרע יבא הפסד פרטי בעבור ההויה הכוללת והפרטית. ומזה הצד יצטרך שיתמזג הנביא מרחמים ודין בטבע ובמלאכה ובבחירה שכלית להכרחיות החמר כמו שיתבאר בע"ה ברחבה ובהצלחה בסבותיו. ולזה הסכימו הנביאים כלם ותלמידיהם כי הכח האלקי המנהיג עליוני' ותחתוני' מורכב מרחמי' עם דין והוא אשר קראוהו תפארת: וזאת החכמה מנאוה781 האבות ומרע"ה הפך כונת כל חכמי קדם מעייני' וממשיכי' ומכהני' אשר חשבו כי הכחות הם פשוטי' לא מורכבי' כמו שאמ' דור הפלגה אין כחו אלא במים כמבואר במרא"ה782 פכ"ב וכמו שאמ' אלקי הרים אלוקיהם (פרקי דרבי אליעזר, כד). והסכימו על זה שהיו שם שתי אלוקות אחד כחו על הטוב ואחד על הרע ומרע"ה הוכיח לעיני השמש כי אלוק הטוב הוא אלוק הרע והכל בא מאתו ית' והכל טוב ורחמי' מצד הכולל ואם יתערב בו רע מצד הפרטי אין זה {רע}. וזהו שהחזיק ה' את לב פרעה  249א  והכריחו להכרית זה הדעת מהעולם ולהטיב למין האנושי ואין זה רע. וזה המזג הנמצא בנביא בתכלית השלמות לפעול בטוב וברע כפי ההכרחי הוא הבדל עצמי בו שלא ימצא בזולתו כי כל זולתו או שהוא נוטה אל הרחמי' יותר מהראוי כמו שהיה שאול שרחם על אגג ועל מיטב הצאן (שמואל א' טו, ט) במקום בלתי ראוי אשר היה ראוי להכרית זרע עמלק המחריב המציאות מהחכמה האמתית בדעותיו הכוזבות. וכמו שהיה דוד נוטה אל האכזריות יותר מהראוי במקום בלתי הכרחי כאמרו אתה לא תבנה את ביתי כי דמים רבים שפכת (דברי הימים א' כב, ז) אבל שלמה בנך אשר היה נוטה אל האכזריות במקום הראוי באחיו ורבו אשר מרדו במלכות ונוטה אל הרחמנות במקום הראוי שלא הכביד על ישראל בכל המלאכות אשר עשה אבל הכל על ידי עם נכרי אשר הכביד עלו עליהם וגם זה מצד הרחמנות שרחם שלא להשמידם והיה אכזריות עם רחמנות. וכן שמואל הנביא לא נטה אל האכזריות אלא במקום ההכרחי ולא הטהו הרחמנות על אגג וישסף אותו בידיו להכרחיות הצווי האלקי עם היותו רחמן בטבע כאשר יראה מפעולותיו הטובות עם ישראל כל ימיו. וכן ראוי לנביא. אבל הקוסם אכזרי לא ירחם הלא תראה בלעם בעד תועלת ממון או כבוד בקש לקלל ולקוב את ישראל כלו. והמן החכם והמעיין בקש להשמיד להרוג ולאבד אומה גדולה בעד הכבוד. הממשיך רחמן על הרוב כי זהו טבעו לרחם יותר מהראוי כמבואר באי"ה לאבב"ט שלא רצה להשחית עץ כל פרי וגם לא עצמי הפירות אשר בפנימיהם וכשהיה רואה עשב שלא נפל עליו אור זריחת השמש היה מסיר המונע לרוב רחמנותו אף על עשב השדה מלבד מה שרחם על גוף הצביה וקברה וכאלה רבות עמו כי לפי האמת כן היה ראוי לפי השכל לולי הכרחיות החמר. וזה נמצא באהרן שלא היה מגדולי הנביאים והיה רחמן יותר מהראוי במקום בלתי ראוי כמו שמצינו במעשה העגל כמו שאמר לו אדון המעלות מה עשה לך העם הזה כי הבאת עליו חטאה גדולה וכתו' בפרקי ר"א אהרן היה איש טוב אוהב שלום ורודף שלום בין איש לאשתו בין אדם לחברו: העשירי כי הנביא הוא יכול לקבץ בין ההפכי' כמו עצם הנבדל המקבץ החמר והצורה שהם הפכיי' ולתקן שניהם בתכלית התקון שלא יכחישו זה את זה אבל יסכימו מאד החמר והצורה יחדיו. מה שלא יוכל המעיין והממשיך והמכהן כי מי מכלם אשר יוכל לקבץ הנהגת ההמון עם ההנהגה האלקית שהם הפכיים בתכלית המרחק כי אם יבא מכהן להניח דת ונימוס לעם הנה יניחהו כפי הנהגת הככבי' והרוחניי' הקרובי' לו כמבואר מנימוסי חנוך ונימוסי מצרים ואנשי הצאבאה ורבים כמו אלה אשר הם הפכיים בכל מעשיהם מהנימוסי' האלקיים: ואם בא יבא המעיין להניח דת או נימוס יניחהו לפי {הנהגת} הדעות האנושיות השכלייות ולא יסכימו עם ההמון מכל צד גם לא עם המשכילים מכל צד783 כמבואר בהנהגת אפלטון אשר רצה שלא יכירו האבות את בניהם ובניהם את אבותם הפך כוונת ההמון שלא יאהבו כי אם את המוחש והמורגש784 והפך הכונה האלקית אשר מיחסת כל צורה לחומרה מיוחד וכמבואר על785 הנימוסי' הטבעיים שלא יסכימו עם האמת ועם ההמון. וכן הממשיך הבא להניח נימוס ודת לא יסכים כלל עם המונו כמו שרצה  249ב  חב"י לבטל העם ממלאכה ששה ימים ולא אבה להגשים הרוחני בדבורו ולא עלתה בידו. והנה כלם אם רצו להאכיל ולהשביע את העם תאותם לא יכלו להשביע אם786 נפשם ושכלם. ואם רצו להשביע787 את שכלם לא ידעו להשביע את גוייתם: אבל הנביא המציא הדרך האמצעי להאכיל ולהשביע נפש ההמון המתאוה עם היות בו דבר מוצנע גם משביע נפשם המשכלת כמו שתמצא כל המצות תוכם סודות אלקיות וברם תאוות גשמיות נראות הבל ודבר לא יצער את העם. כדעות אלקייות עשה להם משכן מתאר הענין האלקי בתארי' גשמיים נאים והדורי' מברם ותוכם מושכלות מעולם הרוחני. וכן כלם כמו שיתבאר בע"ה ברחבה ובהצלחה בסבותיו: האחד עשר היא כי הנביא אינו גוזר גזרות על העם אלא אם כן רוב הצבור יכול לעמוד בה מפני שלא יכריח האדם אל פעולות בלתי טבעיות כי גם אם יראו בתחלת הענין שיהיו מונעי' אותו מכונתו אם ידקדק ויעיין בהם הנה ימצאם טובות ומסכימות עם הטוב והנאה והאמת המועיל לא המזיק. כגון שניות לעריות וכמו שגזר דוד על היחוד בפנויה ושלמה על ערובי חצרות כי כמו אלה גם אם יקשה לאדם בבחרותו הרחקתו מהתיחד עם הפנויות למלאת מהם תאותו הנה בגדלו והיותו אבי בנות רבות ייטב בעיניו מאד שלא יתייחדו בנותיו עם בחורים וזקני' פן יתעוללו בם אנשי' בלתי הגוני'. וכן אם יקשה לאיש אשר לא יוכל להוציא מרשותו לרשות חברו בשבת אם יעיין היטב בדבר הערוב המביא לידי אהבה וחבה יתרה בין השכנים להיות שתוף מה ביניהם בכל ערב שבת או פעם אחת בחדש או בשנה לו מה יהיה יקר בעיניו זה הערוב וכאלה רבות עמם: ואולם המתבודד גזרותיו גזרו' שאין אחד מהצבור יכול לעמוד בו כגון הרחקתם מישוב וההרחקה מכל תענוג ומהמאכל ומהמשתה והמשגל וכאלה רבות מבוארו' באי"ה לאבב"ט. והמעיין יגזור הרחקת התייחדות אשה לו והולדת בנים. ובנות בתים. ונטוע כרמים אשר אין בהם תועלת כלל בעצם כי אם במקרה שלא ימנעוהו מעיונו והם הפכיי' לטבע כי כל חי מוליד בטבע להשאיר מינו. והמכהן לא שיגזור גזרות שיש בהם תועלת מה אבל גזרות רעות משחיתות הישוב והמציאות כשרפת הבנים לקרבנותם וההתגודדות והקרחות על מת וכל מלאכות הכהון ההפכיות לטבע ולמציאות כלו כמבואר ממלאכת הקדמוני'. והסבה כי הנביא מתדמה אל הנפרד הממציא הטוב ושכלו כשכלו788 בהמצאת הטוב והמועיל והנאה והמשובח בתכלית השלמות כפי האפשר והמה לא ידעו דרך ה' ואופני הנהגת המציאות על מכונו: השנים עשר הוא כי הנביא יערב וירכיב ההנהגה המעשי' עם העיונית הרכבה וערוב בלתי מורגש כי אם לבעלי השכל המדקדקי' בהם כמו שיעשה הנבדל המרכיב ומערב הצורות המושכלות עם המוחשות ערוב והרכבה בלתי נרגשת כי אם למשכילים המפשיטי' הצורות מהחמרים למען לא יוכלו העם המתאוים אל הדברי' הגשמיי' להמשך אחריהם ולעזוב המושכלות. וגם שלא ימשכו המשכילים לבד אחרי המושכלות ולא יוכלו יחיו מבלי ערוב קצת החמר בם. כי טבע המציאות חייב ברובי הנמצאות שיהיה מציאותם נמצא עם ערוב והרכבת החמר אם מעט ואם רב הלא תראה הצורות ההיולאניות והצורות הגלגליות לכל יש להם ערוב עם חמר והרכבה מה בלתי מושגת ומושכלת כי אם לשרידי' אשר ה' קורא. וכן סדר אדון הנביאי' רוב מעשיות התורה עם העיוניות והרכיבם יחד שאי אפשר לעמוד זה בלא זה כי המעשה מביא לידי תלמוד והתלמוד מביא לידי מעשה:  250א  כמו שתנועת הגלגל מביאתו לצייר חשוקו ובזולת מעשה לא יתכן כי לא יתכן שיהיו כל תנועות הגלגלי' הנפלאות והעצומות בלתי מכוונות לעצמם כי אם לזולתם כמו שיתבאר בהצלחה בסבותיו: מה שלא עשה כן המעיין שהבדיל חלקי העיון מהמעשה והיה סבה כי רובי המעייני' בספרי ארסטו' בחכמת הטבע והאלקות יהיו פחותי המדות ורעי התכונות כי יכלו ימים רבים בעיון בטרם ישתדלו בחלק המעשי וימותו בלא חמדה ובלא מדה טובה. אבל הנביא בכל מושכל יערב בו מעשה ובכל מעשה ירכיב בו מושכל כמו שיתבאר בע"ה ברחבה. וכן הממשיך לא יעשה דבר מהחלק המעשי כי אם גלה סודו ואונו789 מצד העיון וההמשכה כמבואר באי"ה לאבב"ט. והמכהן לא יעשה דבר מעורב ומורכב כי אם עם הדמיון לבד כמבואר מעניינו ומעשיו הדמיוניי' שהוא קוסם קסמים ומעונן ומנחש ומכשף. ולזה תמצא כי הנביא המציא להוציא <ל>המושכלות כלם מן המעשיות לא מן הטבעיות כאשר יעשה המעיין כדי שיעשה ויעיין {המעיין} יחד. וזהו כל ארחות התורה כאשר יתבאר בע"ה ברחבה ובהצלחה בסבותיו * [בגליון] הנביא ידע לעשות החלק המעשי מהחכמה הטבעית והאלקיות מה שלא ידע בו המעיין כלל גם לא הממשיך בשלמות והמכהן יעוות משפט השכל כמבואר ממדות אברהם והפכם בבלעם הקוסם: השלשה עשר הוא כי הנביא יסבול עול גדול משני צדדים אשר לא יוכלון שלשת השלמי' הנז' לסובלו: האחד כי יסבול {עול} העם הבא להשלימו ולא יאותו דרכיו להשמע אל מוסריו ודעותיו האמתיות אבל יהפכו לו עורף ולא פנים ובזה היה עמלו בלתי בעל תכלית עד כי כמעט לא יתכן לאיש לסובלו ויגיע בו עד שערי מות כמבואר מכל הנביאים. מרע"ה אמר לא אוכל אנכי לבדי לשאת <לכל> את כל העם הזה כי כבד הוא ממני. ואם ככה את עושה לי הרגני נא הרוג אם מצאתי חן בעיניך (במדבר יא, יד–טו). אליהו אמ' כי טוב מותי מחיי (יונה ד, ח): ירמיהו קלל את יומו (ירמיה כ, יד–יח) כי לא יכלו לסבול לפי טבע המין האנושי. ואולם מצד שהיו {דבקים בנבדל ושבו} מטבע הנבדל <בהדבקם בנבדל> הסובל עול החמרים להשלימם בנתינת בהם הצורות תמיד ואם הם הפכיי' להם ומחריבי' ומשחיתי' אותם כן היו הנביאי' תמיד משלימי' את העם כפי אפשרותם וסובלים תמיד בשחיתותם כמו שראינו תמיד חוזרי' הנביאי' אל פעולותם להשלים ההמון ולא יעזבו מלאכתם בעד טרחם ועמלם: והשני כי יסבול סכנות רבות מעמי' רבים באים לכלותו ומכלם הם נצולים בפלא גדול כמו שמצינו במרע"ה ויצילני מחרב פרעה (שמות יח, ד). ועם כל המכות אשר הביא עליו הצילו ה'. ואליהו נצול מחרב אחאב ומחרב איזבל. ואלישע נושע790 מחרב מלך ישראל. וירמיהו נצול ממלכי ישראל ושריו והעם: מה שלא נמצא במעיין כי יסבול עול גדול מהעם אבל יעזבם למדחפות גם לא הממשיך אף כי המכהן כי כלם יסירו עול העם מעל שכמם כמבואר בפרקי המתבודד לא"נ באי"ה לאבב"ט. וביתרו כהן מדין שנדוהו העם כי נתרחק מהם: הארבעה עשר הוא כי דברי הנביא בשכל המעשי ובשכל העיוני היוצא מפיו או מפי כתבו הנה הם דברי' קצרי' בתכלית מה שאפשר והמה מתי מספר אשר יספרו למעוטם. ואולם הם סוגים עליוני' כוללים מינים ואישים בלתי בעלי תכלית להדמותו בזה לשכל הנפרד הנותן מציאות החמרי' בעשרה סוגי' ותחתיהם מינים ואישים אין תכלית להם כמו שיראה מדברי מרע"ה  250ב  אשר כתב עשרת הדברי' הכוללי' מינים ואישים כמו שאמ' במכילתא שהיה משה לומד ושוכח כל מ' {יום} ונתן לו הב"ה במתנה כללית לכל התורה (מדרש תנחומא פר' כי תשא טז, עמ' 356)791 מהחכמה המעשית והעיונית אשר לא יכילם ספר זה אלפי' מן השני' אשר נלאו כל חכמי ישראל וכל חכמי האומות לעשות ספרי' אין קץ. ולא חדשו מין ולא איש ממיני ואישי החכמות מאי<ן> זה מין ואיש שיהיה שלא יהיה נכלל בעשרת הדברות ובמיניהם ובאישיהם ועדין לא הגיעו לקרסולי מרע"ה ולא יגיעו לעד לעולם. מה שלא עשה כן מעיין מהמעייני' ולא ממשיך ולא מכהן. כי גם אם כלל המעיין המציאות בעשרה מאמרות לא כלל בו מציאות העלה הראשונה ולא החכמה המדינית: החמשה עשר הוא כי הנביא ירגיש כל הדברי' אשר הם בכח ההיולי להוציאם אל הפעל בעת מן העתים רחוקי' או קרובים כאשר ירגיש הכח החיוני בחי כל אשר הוא בכח קרוב מחמרו לצאת אל הפעל כשלא ימנעהו מונע בהרגשה הזאת כירידת792 המטר טרם בואו ובעלי חולי גיד הנשה אשר ירגישו התהוות המטר והשלג ג' או ד' ימי' טרם היותו כמו שאמ' ז"ל על מרע"ה בפרשת ויעל משה אל הר נבו שהוא הר הנבואה ראש הפסגה ויראה ה' את כל הארץ (דברים לד, א) וכל אשר בכחה להתהוות בה על האומה הישראלית מיום מותו עד תחיית המתים כל מה הוה בם כמבואר במכילתא ושמות רבה (שמות רבא מ ע"ב). וזה היה מעשה בכל יום בנביאים מרגישי' בא סנחריב ונבוכדנצר וכל הבא עליהם טרם בואם הרגש מוחש כאלו היו בפעל. ולזה שמו הנבואות {עבר} במקום עתיד כי ירגיש{ו} הדבר כאלו עבר עליהם מה שלא {ידע} מעיין ולא ירגיש אם יאכל בשר עז או כבש ולא ממשיך ידע יום מותו ולא הרגיש מה יקרה לו. אף כי מכהן לא ידע בלעם ולא הרגיש כי יהרג בחרב עם היותו קוסם ומגיד נוראות: הששה עשר הוא כי הנביא מתדבק עם השכל האחרון מהספירות הנקרא מלכו' אשר הוא כולל כל השפעות השכלים העליוני' ממנה ומזה הצד הוא יכול על כל פעל ועל כל מושכל כי כלם נכללים בו מה שאינו כן במעיין כי המעיין לא ידבק כי אם בשכל הפועל בנו מצד מה שהוא דבק בנו להוציא המושכלות שהם בכח מושכלות בפעל כמו אור השמש המוציא הכח הרואה שהוא בכח אל פעל. ולא ידבק בו מצד מה שהוא שכל נפרד בעצמו בלתי דבק בנו ומשיג בפעל המושכלות שהם בעצמם מושכלות בפעל שהם למעלה ממנו והם הנפרדי': והממשיך ואם כי הוא דבק בו מצד מה שהוא שכל בפעל הנה לא ישיג השכל האחרון שבשכלים הספיריים מצד מה שהוא כולל ומורכב מכל כחות השכלים הספיריים כמו שישיגהו הנביא וידבק בו. ואין ספק כי המכהן לא ידבק בנפרד כלל כי אם ברוחניות הככבי' והגלגלים מצד שהם משפיעי' בנו לחזק הכח הדמיוני המשער ומרגיש הכחות המתרגשות ובאות בהיולי בזמן קרוב שהם דברי' אמצעיי' בין הכח והפעל כאמרם ז"ל מאשר ולא כל אשר (רמב"ם משנה תורה, ספר המדע, הלכות יסודי התורה, פרק עשירי ג' עמ' מו) כי אין להם כח לדעת את אשר בכח רחוק: לא כמו הנביא שירגיש וישיג מהדברי' הרחוקי' ברחוק זמן שהם בכח גמור כמו שתתפאר793 בלעם בעת הגיעו הנבואה אשר לא היה מורגל בה. אמ' אראנו ולא עתה בפעל אשורנו ולא קרוב בכח אבל רחוק ובכח גמור מה שלא היה מדרכו כן להשיג כמו אלו ההשגות. וזהו הבדל עצמי בין הנביא ושלשת אלה כי הוא משיג כל ההשגות חמריות ושכליות מכח שכלי ספיריי כולל כל המציאות תחתון ועליון והוא השכינה שבה נכללו כל הכחות העליונות והיא המשפעת כל הכחות התחתונות כמבואר בספרי בני הנביאים ויתבאר בעיני העדה ברחבה ובהצלחה בסבותיו: השבעה עשר הוא כי הנביא יעלה למדרגה יותר עליונה ממה שיעלו שלשת אלה הנזכרי' מצד כי  251א  לוקח הקדמתו794 מדברי' מושפעי' ממקור יותר עליון ממה שיקחו הם כי המעיין הקדמותיו לקוחות מהמוחשות אשר מקורם הטבע. והממשיך לוקח הקדמות המשכתו מהשכל ההיולאני אשר מקורו השכל הפועל. והמכהן הקדמותיו לקוחות מסגולות המורכבי' אשר מקורם הככבים. והנביא הקדמותיו לקוחות מהתורה והאותיות והצרופים הנכתבי' אשר מקורם בשכל הספיריי הנקרא תפארת אשר הוא למעלה מכל אלו ובזה יבדלו השגותיו מהשגותיהם. כי כהבדלי מקורות התחלות החכמות כן הבדלי תכליותיהם כמו שיתבאר בעיני העדה ברחבה ובהצלחה בסבותיו: * [בגליון] זכור כי הנביא משים בפעל כל אשר יאמר המעיין שראוי לעשותו כאלו תאמר שראוי לצאת מהמוחש החפץ להשכיל. ומרע"ה הוציא ישראל מהמוחש ומהיישוב אל המדבר לא מקום זרע תאנה ורמון ולא עבר בו איש ולא ישב אדם שם לא יום ולא ימים אלא מֶ' שנה וכאלה רבות עמו *: השמנה עשר הוא כי הנביא בידו כח להוריד מאין סוף על ההיולי באמצעות מלכות לפעול בו פעולות נוראות אשר לא יוכל הטבע עליהם לעולם. ואם יוכל לעשות כמוהו לא יוכל על זה באותו הנושא. ואם היה שיוכל על זה לא יוכל כי אם בזמן. והנביא יעשהו באלו הג' דרכי' מצד שבכחו לקשור השפע העליוני שבעליוני' עם הכח התחתון שבתחתוני' שהוא ההיולי המתנועע בצורותיו מה שלא יעשו כן שלשת אלה הנזכ' כמבואר ממרע"ה לדעת רז"ל ויהושע תלמידו שהעמידו חמה מה שלא יוכל הטבע עליו לעד לעולם ואלישע רפא המצורע המוחלט והחיה המת מה שלא היה יכול הטבע לעשות באותו הנושא מנחמן.795 ואם ירפאהו אולי בזולתו. ומרע"ה עשה העפר כנים מה שלא יכלו החרטומי' ממצרים לעשותו באמצעות הטבע בזולת זמן ולא ע"י רוחני לקבץ המין ההוא כאשר יתבאר בע"ה ברחבה: 

			ג' מדרך האנוש ההמוני הרואה פעולות796 הנביא ותאריו הנפלאי' להתאוות אליהם תאוה חסרה לא תשוקה שלמה מצד שלא יצייר אותם כי אם ציור מדומה לא שכלי כי יצייר הדמיון797 יופי התמונות והצורות המוחשות החמריות לא הצורות המושכלות העצמיות. ויצייר נעימות התענוג הנבואיי כאשר יצייר הדמיון תענוג חוש המשוש לא יותר מזה כי אין כח בהמון לצייר מהות המושכל כי אין שכל לו ובמה יציירהו. ויצייר רום מעלתו על יתר העם כאשר יצייר הדמיון ראש ככבים כי רמו או ראשי ההרים וגובה ארזים. ויצייר הופעת חכמתו ומדעיו אליהם כאשר יצייר הדמיון השפעת עצי השדה פירותיהם ותבואותיהם אל תוך מעיהם. וימשך מזה כי יתאוו העם אחד משני דברי' או שיהיה הנביא שוכן אתם בתוך טומאותם כי ידמו היות אפשר לו להדבק דבקות בנפרד עם היותו יושב ומתערב עמהם בלתי נבדל מהם. או שיתכן להם לעלות עמו ולהתדמות אליו כי יחשבו שאפשר לנביא לעזור לזולתו לעלות במדרגתו כאשר יעזור איש את רעהו לעלות במעלות על עליית הבית והמקרה בהחזקו בו בזרועות ידיו ובין כתפיו. ואין הדבר כן כי הנביא לא יוכל לעשות לך הנפש נכונה לעלות אליו אם אין נכון לה אבל יוכל להעבירך בים אשר עבר בו ובדרך אשר דרך בה. ואם יהיה לך נפש משכלת כמוהו תראה ואם לאו לא תראה ולא תשיג ואם אפס קצהו תראה וכלו לא  251ב  תראה ולא יקרה זה לבד לנביא עם ההמוני כי גם למעיין ולממשיך יקרה כמו אלה כמבואר במורה ופי' פלקיאירה עליו ואי"ה לאבב"ט. וכאשר יתבאר בע"ה: בפרשת ואל משה אמר עלה אל ה' אתה ואהרן נדב ואביהו ושבעים מזקני ישראל (שמות כד, א) ואח"כ אמ' ואל הזקני' אמ' שבו לנו בזה ואהרן וחור עמכם (שמות כד, יד). ואמ' ויחזו את האלקי' ויאכלו וישתו (שמות כד, יא). ובהצלחה יתבאר בסבותיו: וכן יחשוב ההמון כי אם יהרוס לעלות אל ה' בלי הדרגה כי יתכן לו להעזר בנביא שלא יפול ולא יכשל ואין הדבר כן כאמרו ואל יהרסו לעלות פן יפרץ בם (שמות יט, כא). כאמרם ז"ל הציץ ונפגע (בבלי, חגיגה י"ד). ולבבו גם כן יחשוב כי אפשר לו להשיג בדמיונם החמרי מה שהוא משיג בשכלו המעשי והעיוני ולהריח בשכלם החלוש השגתו העולם הנפרד אשר לא כן ידומה אצל כל מבין כי דמיון הנביא חזק ומשולל מכל דבר גשמי נכון אל שפע רוחני יורד עליו מאת {ה'} מן השמים ושכלו בהיר בשחקי' לאור באור פני מלך (משלי טז, טו) והיה כאלקי' כמבואר אצל המשכילי' והם רבים: ובלבבו כמו כן יחשוב כי אפשרי לו להשיג דבריו אשר ידבר בהתנבאו כי יבין איש דבר רעהו ואין הדבר כן כי דבריו אינם נשמעים לעם ההמוני לרוב שתוף שמותיהם והשתמשות פעליהם והוראת מאמריהם אשר לא יבינם כלם כי אם מי שהוא במדרגותיהם בחכמה בתבונה ובדעת ובכל מלאכה לצרף האותיות שבהם נברא העולם כאמרם ז"ל בצלאל יודע היה לצרף אותיות שבהם נברא העולם (בבלי, ברכות נה ע"א) שזהו סוד מסודות הנבואה אשר כמוהו לא נהיה כי כאשר אם היה אפשר אצל החכם המעיין להשיג איכות ההרכבה החמרית ושעורי היסודות המתערבות ומתמזגות באופן שהיה אפשר לו לקחת מד' היסודות חלקים משוערים עד שהיה ממזג חמר מה במדרגת הזרע האנושי והיה נותן לו חום משוער כחום רחם האשה באופן שהיה אפשר לו להוליד אדם בזולת זרע זכר ודם נקבה ובזולת זכרות ונקבות היה זה חכמה נפלאה אצל המעייני' כלם. כאשר הוא חכמה נפלאה אצל הרופאים הבקיאים היודעים להרכיב רפואות הפכיות יתמזגו באופן ישר ונכון לרפאת חלאים מתחלפי' באברים שונים כאחד: כן הדבר הזה אצל הנביא היודע פשוטי הכחות הרוחניות אשר הם במדרגת היסודות לצורות החלות בחמרים אשר הם יכנו אותם בשם אותיות כמבואר בספר יצירה: וידע אחר כן לצרף אותם ולהרכיבם באופן שמאותה ההרכבה יצא לפעל צורה בהמית או אנושית: זו היא חכמה נפלאה אין למעלה הימנה כי מזה תצאנה כל הנפלאות העצומות והיו בזה כאלקים כאמרם ז"ל רבא ברא798 עגלא תלתא וברא גברא (בבלי, סנהדרין סה ע"ב) <כד עסיק> בספר יצירה וזהו מעשה ב{ר}אשית שאמרו ז"ל שאין דורשין במעשה בראשית בשנים (בבלי, חגיגה יא ע"ב) כמו שיתבאר בהצלחה כל זה בסבותיו: ד' אין דרך לנבואה להסיר את כל הנצבים עליו שלא יעכבוהו מלעלות אל המקום החפץ למקום הדבקות וההצלחה האחרונה ושלא יתאוו עוד לעלות עמו כי אם באמרו כי הוא הולך אל ה' כאשר קראו ויבקש המיתו באחד המקומות אשר לא ידע איש את מקום קבורתו כאליהו ומרע"ה: 

			באור הנמשל כפי הוראת המשל המפורש באר היטב: 

			כאשר ישכיל הנביא וישיג את שלמות שכלו השלם מכל האדם להיותו אפשרי להיות בפעל תמיד ודבק עם הנפרד דבקות צוריי יחדיו יתלכדו ולא יתפרדו כדבקות הצורה עם חמרה ודבקות המניע עם המתנועע וכי אין מונע אותו מזה כי אם היותו שוכן עם יתר העם ועוסק את עסקיהם ומנהיג את מנהגיהם הנה אז יפנה לבו אל ה' ית' לחשוב מחשבות היוכל תת דרך ישר לפניו להבדל מתוך העדה ולשבת לו יחידי בודד על פנת שכלו אולי יתעשת אלקי' לו ויעזוב גם את גויתו וישוב רוחו אל האלקי' אשר נתנה והיתה נפשו צרורה בצרור החיים האלקיי' את ה' אלקיו ואכל מזיו השכינה כמלאכי צבאות החיים והקיימי' במושכליהם המשכילים את עלתם והיה כאלקי'  252א  וחי לעולם. ולמען לא ימנעוהו העם מלכת בארחותיו אם ידעו ויבינו כי לבבו פונה ללכת ולהפרד מהם כי תועלתם רב בהיותו בתוכם הנה יחשוב מחשבות להסיר מלבם כי לא הולך הוא כי אם בעדם והיה כשמעו את דברי העם האומרי' בפיהם ובלבבם כראותם את דרכי הנביא ההולך וסוער להתבודד מהם ולהתרחק מאהליהם זה לעמת זה לאמר ומי הנביא והחוזה אשר לא יספיק לו כל הטובות הנגלות לנו מכל אשר יש לו כי עדין אולי מבקש גדולות ונפלאות ממנו הלא לנו הוא גלוי וידוע כי טובתו רבה ואין קץ לשלמויותיו. הן בעודנו חי עמנו כל העם נצבים וצופים מבקר לערב אורו כי יהל על דרכיהם ויאצל רוחו עליהם ואין פוצה פה ומצפצף עד בואו ואחרי דבריו לא ישנו קטן וגדול שם הוא. ולא היה לו למדי זה השלמות הראשון מאת העם ומאת כל צבאי מעלה יכבדוהו ויתנו כבוד לשמו ולא יתנו עיניהם כי אם בו כעיני עבדים אל יד אדניהם וכעיני שפחה אל יד גברתה כי גם זה לו עוד שלמות שני כי הוא לכבוד האומה ה' ינבאהו תמיד וילמדהו חכמה ודעת ללמד את העם כאמרם ז"ל שאין הנבואה שורה כי אם לכבוד האומה והיה בזה רם ונשא ונעלה מכל העם. מלבד כי עוד לו שלמות שלישי גדול מאד אשר הוא המושל והנגיד ומצוה ומאיר עיני כל העם על פיו יצאו ועל פיו יבאו כאלו הוא אדני האדני' מעצמו אין מלך ואין שלטון מושל בו כי עוד מבקש גדולות מזה באמרו רב לכם בשלשת שלמיות שמסכימי' העם {בם} שתהיו נבדלים מהם להיות להם לעינים ולהיות נביאים מודיעים את דבר ה' ולהיות שבט מושלים כי כל העדה כלם קדושי' ומכירים במה זה תבדלו מהם ובמה זה תסכימו שמהם799 מצד שהם דבקי' ג"כ באלקיהם ובתוכם ה' שוכן. ומדוע תתנשאו על קהל ה' להתבודד באהל מועד ובין הכרובי' יותר מהם בבקשכם כי אתם עם ה' ולא הם להיות כל אחד מכם נורא ואיום כמלאכי עליון: והנה הוא כמתנצל אליהם יאמר איך תאמרו לאלקי' אני לבדי ולא לכם לכל צרכיכם הלא אנכי היושבי בשמים ושמי השמים בשכלי לעתות השנה יורד משם מהרה חושה אל המקום שם עם ה' והמון רבה להציל המונים המונים מרדת לממיתים באפס חקי' טובים ומשפטי' צדיקי' ואדריכם במופי ואנהלם בלשוני ואנשאם בדברתי. ולהאציל אצילי בני העם והיו כאלקי'. ולבער הרע מקרבם פן יתעוללו בם וישחיתו את יבולם ושכלם. כמו שעשה מרע"ה שירד מן ההר אל העם כי שחתו את חקם ובער הרע מקרבם והבדיל את שבט הלוי מתוכם וחקי' ומשפטי' צדיקי' למד את העם. ואפן עוד וארד לראות בשרשי האמונות והמעשיות אשר התנחלתם מאבותיכם כי מעטו למען הרבות רפואות לנפשותיכם הנחלות בכל חלי מצרים הרעים אשר ידעת והאמנת בם לעשות לך כוונים למלאכת השמים ולעשות לך בני זנוני' ולאכול מאכלים הרעים לנפש ולבשרים: וגם שמתי בלבי לראות בטרם תתי רפאות לשרך (משלי ג, ח) במעשי' הטובי' ושקוי לעצמותיך בדעות האלקיות האם הכינות לבך מאז ומני קדם אליהם בימיך ובימי אבותיך הקדמוני' כי זולת זה לא יתכן לתת לך רפואה כי הרופא לא יבריא החלאים הנמצאים מלדה ומהריון כי אם תחלואים חלים ובאים על הבריאים בטבע יצירתם ועל כן לא קבלו התורה שעצמותה למאכל אבירים ועליה לתרופה לחולים אומה ולשון אשר בטבע יצירתם שקועי' בדעות כוזבות ומעשי' וחקי' לא טובי' כאמרו בב"ר כי עשו אמר מה כתו' בתורה לא תרצח והוא מבורך מאביו ועל חרבך תחיה (בראשית רבה פרשה סג, פרשה עה). ישמעאל אמר מה כתו' בתורה לא תנאף והוא שקוע בעריות וכן כלם. רק האומה הישראלית אשר מעולם אנשי השם היו אבותינו מימי <קדם> שם ועבר ואברהם והאבות ולא נשתקעו בדעות רעות ומעשים לא טובים  252ב  בטבע כי אם בהרגל במצרים ולכן אפשר שיקבלו רפואה. כי התורה בכללה היא החלק המעשי מכל החכמות העיוניות אשר לא מצאו הפילוסופי' ידיהם למצא החלק המעשי לחכמה העיונית ואמרו שאין לה חלק מעשי רק הפילוסופיא המדינית והם לא ידעו כי כאשר יש חלק מעשי לשמים נמשך אחר הציור הפנימי העיוני כן יש חלק מעשי לאדם נמשך אחרי הציור הפנימי העיוני והוא מעשה התורה כאשר יתבאר בע"ה ברחבה ובהצלחה בסבותיו. וגם שמתי מגמת פני לחזות היש משכיל דורש אלקי' אשר ממנו יעשה פנה לאומה ממנו יתד לאמונה ממנו יסוד לקום נביא כי יתן ה' את רוחו עליהם והייתם800 בזה נפלאים מכל הגוים אשר אין הנבואה והחכמה והתורה שורה בתוכם: וזהו שהשיב מרע"ה כי שלשה אלה ההכנות עשאם מפי ה' לא מדעתו כי אמ' אל קרח בקר ויודע ה' את אשר לו שרש בדעותיו ומעשיו לעשות כאלה העבודות האלקיות ואת הקדוש ומוכן מבטן ומלדה והקריב אליו ואת אשר יבחר בו מפני שלמותו להיות לראש פנה יותר מאחיו הוא יקריב אליו. והנה הנביא אחרי יוצע לרבים כי כמו אלה לו גלוי לכל העמים ומפורסם להם יוליד לפניהם כי לא יתכן לחשוב בענייניו זולת זה כי כל מחשבותיו מחשבותיהם וכל דרכיו ככל דרכיהם ולא יוכלו ישפוטו הם כי בקרב לבו ארבו להבדל מתוך העדה אל מקום שם נפשות הצדיקי' צרורות בצרור החיים את ה' אלקיהם להסיר מעליו תלונות בני העם המתאונני' כי גם את801 כל מגמת פניו הוא כי מטהו ושכלו יפרח בהבדלו מתוך העדה לא יאמר להם כי הוא לפחיתותם ולשלמותו אבל יאמר כי הוא זה לטובתם ולתועלתם ולשמור משמרת הקדש בעדם ומשמרת המזבח לכפר בעדם ולא יהיה עוד קצף בתוכם כמו שאמ' ה' להם בחשבם להתערב כל זר עם הקדש כי {אין} הדבר כן אבל כל זר לא יקרב אליכם פן תחטיאו כונת המתדבק המתבודד: ואולם גם כי יוליד הנביא מתוך אלו ההצעות המפורסמות תולדה מפורסמת הנה מפני שטבע אלו ההקדמות לא יולידו בהכרח הנה לא יותר הספק על כל פנים כי בראות<ם> העם מרוצת הנביא תמיד להפרד מהם כל אשר יוכל מלט מתוכם כי לא ישב במושב לצים להמתיק סוד עמם ולו802 יצחק את משחקי' להתעלס803 באהבתם כי אם לעתים יעבור ויוכיח את העם בפנים מאיימי' ומטילים מורא על ראשם ולא יעמוד כי הולך הוא. יאמרו כי לא אמת היה הדבר אשר הוא דובר אליהם לאמר כי לא חפץ להבדל הוא מהם כי יאמרו אם אמת היה הדבר כאשר דברת ראוי היה לך לשוב מכל מחשבותיך העמוקות מני ים לחשוב בנו שבע ביום לא אחת בשנה כאשר אתה עושה וזה היה נראה אם היית נועד אתנו ונכח עינינו804 על כל פעלינו ועל מעשה ידינו לא כקורא את הקריאה באזני העדה כמתעבר ובורח כבורח805 מן השר. וגם היה ראוי לך לשוב מאלה הדרכי' אשר אתה הולך כל היום כהלך הולך כה וכה נעלם מעיני העדה ברובי עתות השנה. ולשבת כשופט כל הארץ במקום אחד נודע לרבי' למען יוכל כל האיש הבא לדרוש דבר מעמך ימצאך בחוץ או ברחובות במקום אנשים או בבתים או בחצרות מקום שם ישכנו צאן אדם כי שלם ותמים דעים אתה וכל העם באים לחזות בנועם דרכך וללמוד תבונה וכל מדה תמימה אך לא ללכת אל מדבר צמאון ודרך לא עבר בה איש ולא הלך אדם שם לתת לחית השדה שלמותך ולבהמת הארץ בגדי תפארתך: וגם היה מן הראוי כי גם בעת לכתך אל מקום שם ימצאך הרוח האלקי לבלתי לכת שמה יחידי {הולך} במרוצה כמרוצת מי נהר הבורח מגבוה וללכת כמי השלוח ההולכים לאט ולקרא לך אנשי' רבים חפצים לבא עמך ממך יראו וכן ילמדון ליראה את ה' ולדבקה בו. ואם שלש אלה לא תעשה לעם למה זה תסתיר פניך ממנו ולא תאבה עינינו תחזינה מישרי' את פניך היקרי' למען יהנה מזיו כבודך ובאור פניך נראה אור אין זה כי אם מאוס מאסתנו נחשבנו כבהמה נטמינו עיניך:806 והוא כמשיב על אחרון ראשון יאמר  253א  מה מצאו {בי} עיניכם שלמות רב אשר מפניו תשפטו להשיג ממני תועלת גדול אם תחנה עלי מחנה תמיד כל סביבותי לחזות את כל מעשי ורובי עשתנותי אין זאת כי כל אשר בכחי לעשות עמכם טוב הנה אנכי עושה ברגע אשר נגלה נגליתי עליכם לבקרי' ולעתים שונים. ולכן אל תאחרו אותי ואל תפרעו כל עצתי אשר יעצני לבי להלוך ביד חזקה וחדלו לכם מן האדם אשר נשמה באפו להרחיק מאד מאדם והעיר כי העיר ה' את רוחו והיה אלקיו עמו: והעם המתאוננים על הפרדו כי יכירו את כבודו ואת רוב שלמותו ואותו דמו לעכבו באמרם כי אין עוד מקום אתו לעלות למעלה ממדרגתו וכי טוב לו לשבת אתם ולשכון בשכונתם ככל איש {ו}איש בביתו בכבוד ולא ירחיק נדוד: אמרו כי הכירו כי רב טובו וחפצו ביקרו והתאוו תאוה לדבקה בו ולהיות אתו לעם אחד כי ראינו היה אלקי' עמך ונתן לך כח לצאת בצבאותינו ולהיות לנו לשוטר ומושל בכל מעשה ידינו ברוכי שלומי תאריך היקרים ומה יוסיף ומה יתן לך ה' יותר מזה גם אם תשב אתו יחידי כל ימיך על אדמתך: והלא טוב טוב אתה מכל העם בכל אלה לך אשר ידענוך נבדל מהם ובכחך להופיע עליהם ומה לך לבקש גדולות בארץ מדבר ובתהו ילל ישימון שבה אתנו והטבת לנו כי גדול אתה ועושה נפלאות בכל פעליך מאשר ידענוך זה ימים ראו עינינו כמה מעלות טובות לך עלינו: ראשונה ראינו כי אתה כל דבר מרבה בשר מרבה זמה מרבה הון ועדנה אותו השלכת אחרי גויך ולא חשת על קיקלון וחרפה ללכת ערום ויחף ולשכב ארצה על צדך. למען עשה כיום הזה ככל אשר צוך ה' אלקיך אשר לכן יעשו נא הגברי' לבד מטף הנשים.807 ועוד שנית כי כל מחשבות ערומים וחכמי הגוים המתהללים ברוב דברים הסירות מעם לבבך ונלחמת את רוחך ההומה ככסיל להכשילך למען הרבות ציור פנימי הולך פעם עם רוח ה' דבר בך ופעם עם נפש בהמתך ולחיה אשר בקרבך עד כי השפלת את הרוח הבהמי והגבהת הרוח האלקי והיתה עמו וקראת בו את ה' אלקיך וטובו כל ימי חייך אשר לא כן עשו אבותיך ואבות אבותיך וכל אלה בסתר כי תוכל להתעלם: ועוד שלישית כי כל העמים ילכו איש אל בצעו מקצה ואל עבר פניהם ילכו לכל חפציהם ואתה לא כן נתנך ה' ללכת לעשות לביתך כי אם תמיד כל היום לכתך ומצעדך אל העם אשר ברגלך ללמדם ספר ולשון אמונים לייסרם כאשר ייסר איש את בני הנעורי' ולהנחילם כאוהבים יש בשני עולמים: עוד רביעית ראינו בך כי בכל אדם מקנא שלא יבא רעהו במעלתו לא בעושר ולא במעשה ולא בחכמה כי כל העולם כלו הוא קנאת איש ברעהו ולא לבד שוכני בתי חמר אשר בעפר הכילי יסודם כי גם הרוחניים אשר בעולם העליון מקורם הם קנאו אלקים ואהבו ודרשו מבני אדם יעבדון אותם וימליכום עליהם לקנאתם בכבוד ומעלה הנתן לאשר למעלה מהם. ואתה לא כן כי נתנך אלקי' עליון על כל נברא להדמות אל יוצר הכל החונן ונותן בנדיבות רב אליו לא יאמר כילי כי אם נדיב לב לתת מטובו {לכל} ככל אשר יוכלון שאת כמאמר הנכבד שבמין המקנא אתה לי מי יתן כל עם ה' נביאים (במדבר יא, כט). כי יתן ה' את רוחו אשר עלי עליהם כי בנדיבות גדול אתן להם וכן עשה ויאצל מן הרוח אשר עליו עליהם: כי נפשך היא נאצלת מאת ה' הנדיב: עוד חמישית ראינו כי שבתך ומושבך עמנו המה ינחמונו מכל האנשים כי כל האיש אשר ישב על מושבו ללמד את העם דעת אין בו מועיל לשבת לבד בצלו ולהביט אל מראהו ואל גובה שלמותו אם לא יקחו תורה מפיהו  253ב  וחכמה משכלו ואף גם זו לא תצא מחכמת הטבע והאלקות אשר יוכל כל איש לעלות אליה כפי טבעו באחרית הימים ובלמוד מתמיד * [בגליון] וכן כתב אפלטון מסקרט רבו כי היושבי' לפניו היו שבים שלמים בהבטה לבד בפניו: * ואתה לא כן נתן לך808 האלקי' בינותינו כי גם בשבת אדנינו על כסא מושבו יחכים פתאים {המביטי' אל זיו כבודו כי לא נתן לך הוד והדרת פנים כי אם להחכים פתאים} כמו שקרה לקדמוני' בהביטם אל להקת הנביאי' הנצבים לקראתם כי התנבאו ושאול בניות. והזקני' היושבי' ומביטי' את פני משה וזהו והביטו אחרי משה עד בואו האהלה (שמות לג, ח) ליהנות מזיו כבודו ונהנה מזיו שכינה כמו שאמר הפילוסוף כי ההבטה אל פני הנכבדי' עושה רושם בנפש. וכן ההפך בפני הרשעי'. וזהו אל תפנו אל האלילים כמו שהוא בענין (ויקרא יט, ד) הצורות שהיו המתבודדים משימים אותם נגד פניהם כמבואר בפעולת התמר לאבופלח. מלבד כי כל למידה וכל למוד אשר אתה מקנה את העם אינו טבעי אבל מלאכות{י} נעשה כרגע כמלאכה אלקית. כמו שעשה מרע"ה כל עם ה' נביאים בעת מתן תורה כהרף עין במלאכה לא בטבע וכן היו בני הנביאי'. וכן אמ' אבואלעפי' כי במלאכה אשר למד בספר העגולים יעשה אדם משכיל כרגע ככל מה שאפשר להשכיל באלף שנים: עוד ששית ראינו בך כי כל שררה שאדם משתרר על הצבור אינה לשם שמים כי אם לכבודו או לתועלתו או לשניהם יחד. וכל מגמת פניהם בשררתם למלאת בתיהם כסף ומעדנות וכל תענוגות בני אדם ובכל עת אשר יפנו פניהם מהצבור לא יפנו אל התורות והחקי' והמשפטי' ללמוד וללמד את האדם דעת כי יפנו אל האלילים ואל הבלים הרבה: ואתה לא כן נתן לך ה' אלקיך כי כל השררה שאתה משתרר על הצבור היא לשם שמים ובאמונה להועיל אל העם לבד ולהוכיח את הרעים לבער את הרע מקרבם ולא יקח מהם כל מאומה מידם כמרע"ה ושמואל לא חמור אחד מהם נשאתי ולא הרעותי את אחד מהם (במדבר טז, טו) אפי' בהמיתו החטאים בנפשותם היה לרפאתם מחליים כרופא המחתך את הבשר הרע לרפאת המחלה. כן היתה הריגת עובדי העגל וקרח ודתן ואבירם לא לתועלתו חלילה לו מרשע ושמואל אמר את מי עשקתי ואת מי רצותי (שמואל א' יב, ג) ואעלים עיני בו מהשגיח עליהם לעשות להם טוב. ובכל עת תפנה מעסק העם לא תפנה כי אם אל אלוק ממעל לדעת מה משפט העם ומעשיו להועיל להם וזה לא יחסר ממך לעולם או בהפנות אל אלקים או אליהם תמיד כאמרו כי יבא אלי העם לדרוש אלקי' (שמות יח, טו) כי זהו מזג הנביא והוא סגולת נפש האדם אשר יש לה שני פנים אחד למעלה ואחד למטה כמבואר במ"ה לא"ח: עוד שביעית ראינו בך כי כל החכמי' המעלימים ומונעים דברי' נסתרים מן ההמון או שהם דברי' רעים יותר מנגליהם כדרכי המתפלספי' המתראים כמאמיני' ובתוכם ארבם וכל סתרי פילוסופי עמנו מזה הכת ונמצא הקליפה טובה מבחוץ והפרי רע מבפנים או שהם סודות עמוקות נסתרות בלתי נגלות כלל ולא נודעות ומורגשות בשום צד כדברי א"ח שיש לו לאדם חכם ג' דעות אחת להמון ואחת לרעיו ואחת נסתרת לו לעצמו וכאשר יעלימוה וימנעוה מן ההמון הם מונעים אותם בדרכי' מזיקו' להמון הבאים לקרבה אל החכמה ההיא בדעות כוזבות רבות שמו הפלוסופי' בעיני ההמון להעלים סודם. ואתה לא כן כי פרי חכמתך הנסתר הוא דבר מועיל לגוף בעשיית המצות והנפש בהבנתם והוא מזונם ומהנגלה יתכן לבא אל הנסתר כי כוונת הנביא אינו להסתיר אבל לגלות כפי האפשר ויותר מהאפשריות הטבעי בחכמה אלקית בקרבו לגלות האמתיות בדרך לא יזיקו להמון וכל הגדרי' הנעשים בתורה ודברי החכמי' הם טובים ונאותים להביא האדם אל הבנת האמת מצד הבנת הגזרה ההיא לא להרחיקם מהאמת כמו שיתבאר בע"ה: עוד שמינית ראינו בך  254א  כי כל מנהיגי העמים מבדילים הבדל עצום בין המעשה והעיון כי לא ידעו למצא מעשה נאות וקל אצל ההמון מסכים עם העיון האמתי אבל או שיקלו במעשה קלות גדול עד כי אין בו מועיל להדריכם אל הדרך הישר והאמת או שיהיה חמור מאד וכבד מלסבלו לפי העיון והמנהג הטבעי. או שיהיה מעוות בלתי מסכים כלל. וזה מבואר למי שידע נימוסי האומות הקדמוניות והמאוחרות. ואתה לא כן נתן לך ה' אלקיך כח לעשות חיל להסכים809 המעשה ההמוני על נקלה מאד ובאופן מועיל עם העיון הדק האמתי מכל צד ומכל פנה אין הבדל ביניהם כמו שמסכים810 העולם החמרי עם העולם השכלי כי כל אשר בעולם השכלי הוא בחמרי וההפך בהפך ודעהו מפי אברהם אבינו בספרו הנכבד ספר יצירה המיוסד על זה למי שיבינהו כמו שמבואר בע"ה ברחבה ובהצלחה בסבותיו: עוד תשיעית ראינו בך כי כל העמים הבא עליהם צרה וצוקה מאת אדניהם יסירו עול סובלו מעליהם ולא ישובו אליו עוד. ככל אשר יראה מכל דתי האומות הקדמוניות אשר נשחתו ואבד {מאנוש} זכרם בבא עליהם האויב להלחם בם. ואתה לא כן כי עם כל מלחמות וצרות וצוקות באו עליך עודך מחזיק בתומתך ועובד את ה' אלקיך תמיד בכל לב ובכל נפש כי תצדיק עליך את הדין. ותאמר צדיק הוא ה' כי פיהו מריתי אשר מהם למדו האומה הישראלית כי עם הקמי' עליהם להשמיד להרוג ולאבד ולהמיר כבודם עודם מחזיקי' בתומתם ועבדו את ה' אלקיהם ואת תורת משה: עוד עשירית ראינו בך כי כל המעייני' הם מוגבלים בחכמה אחת או יותר כי החוזה לא יהיה מעיין והממשיך לא יהיה קוסם והמעיין לא יהיה רופא והרופא לא ינהיג המדינה. והמנהיג לא יהיה מהנדס והמהנדס לא ידע חכמת המבטי' ורבים כמו אלה לא ימצא אחד שלם בכלם. ואתה לא כן כי עיונך הוא כולל כל מיני החכמות כלם אין גם אחת שלא תמצאנה כלולות בכלל חמשה חומשי תורה אשר הוא דבר מוגבל ומשוער בכמות קטן כזה אשר יראה הרואה בו כל הדברי' מכל מיני הידיעות אשר יתכן שימצאו בנמצאות עליונות ותחתונות כמו שיתבאר בע"ה ברחבה ובהצלחה בסבותיו: עוד אחד עשר ראינו בך כי כל מגידי העתידות יגידו מאשר ולא כל אשר והדברי' הקרובי' לא הרחוקי' והדברי' החמריי' לא הנפשיי'. ואתה לא כן נתן לך ה' אלקיך לב לדעת ולהרגיש הרחוקות כאלו הם בפעל ולהרגיש הדבר כאשר הוא כלו מראשו ועד רגליו לא יעלם ממנו דבר בכל העתידות שבתורה ולא לבד בחמרי כי גם בפעולות הנפשיות כאמרו וקם העם הזה וזנה אחרי אלקי נכר הארץ (דברים לא, טז). ואמ' בצר לך ומצאוך כל הדברי' האלה באחרית הימי' ושבת עד ה' אלקיך (דברים ד, ל) ואמ' ושב <ה' אלקיך> וקבצך מכל העמי' אשר הפיצך ה' אלקיך שמה (שם). ואמ' אם יהיה נדחך בקצה השמים משם יקבצך ה' אלקיך (דברים ד, ד) וכל הפרשה ההיא הם עתידות לאלפי שנים מבוארות כיום: עוד שנים עשר ראינו בך כי כל האיש אשר פריו יתן להשכיל ולהיטיב ולדעת לא ימלט מהיות בעיונו או במעשהו דבר רע או מעוות או בלתי נשלם עד שיראה בו ההדבק בנפרד בדבר חושיי נכר לעין כל. ואתה לא כן נתן לך ה' אלקיך השכל ומעשה תמים בלי מום כאמרו תורת ה' תמימה (תהלים יט, ח) ובלי עוות כאמרו פקודי ה' ישרים (תהלים יט, ט) ותמיד עיני ה' אלקיך עליך מראשית השנה ועד אחרית השנה. עם הוראות חושיות על הנביא כעמוד ענן ידבר עמהם ואש מן השמים תרד על קרבניהם ותפלותיהם  254ב  כמבואר בשלמה ואליהו ואלישע באמרו תרד אש מן השמי' ותאכל אותך ואת חמישיך (מלכים ב' א, י). וכאלה רבות עמם כאמרו ראה ראינו כי היה אלקי' עמך (בראשית כו, כח). ואמ' אלקי' עמך בכל אשר אתה עושה (בראשית כא, כב). ועל כן יאמרו העמי' אל הנביא לפתותו לשבת אתם בחברתם שלא יצא מתוכם ויתעסק במלאכתם וכל חייתם. הנה נשלמת מכל האדם בשתים עשרה פלאות נתיבות חכמה ושלמות מה יוסיף ומה יתן לך {ה'} עוד מזה כי תבקש גדולות ונפלאות שבה עמנו וכבדנוך והיית לנו לראש ולקצין (שופטים יא, יא) ולא תרחיק נדוד באחד ההרים הגבוהים ליעלים לא לגברי' השלמי' הם אתנו: וכל זה קרה לישראל עם מרע"ה שחשבו שעמידתו בהר והפרדו מעמם לא היה אפשר שיהיה זה בבחירה כי אמרו הלא שבתו עמנו הוא לו לכבוד תפארה והפרדו ממנו הוא לו כי נמשל כבהמה אין זה לו בבחירה כי אם מקרה קרה לו. ולכן נמנו וגמרו כי זה משה האיש הנפרד מהמונו לא ידענו מה היה לו ואין ספק כי מת על כן קום עשה לנו אלקי' (שמות לב, א) אשר ילכו לפנינו והיה לנו לעינים. האמנם אחרי בואו בפעם ראשונה אשר פניו זעופי' כי חרה לו על כי חטאו לאלקיו והחטיאו כונתו ותכליתו אשר שם מגמת פניו להשלימם ולהשלים עצמו בדבקות לא חזו אור פניו כי ישונה לטוב ולא הביטו אל פניו מפני הבושה כי אם הביטו אחרי משה כמבוהלים לאמר עודנו חי והיה נפרד ממנו מֶ' יום בלא מאכל ומשתה: ואולם בפעם שנית אשר בא שמח וטוב לב ועם שמועה טובה תדשן עצם (משלי טו, ל) כי השיג הדבקות עם ה' וידע הדרך לשמור כח הקבול באמצעות הארון והמשכן וידע הדרך להנהיג את העם ברחמי טוב ה' כאשר למדו מדותיו היקרות בהנהגת המציאות והובטח מה' שזאת ההנהגה ההמונית לא תפרידהו מהדבוק כאמרו ילך נא ה' בקרבנו (שמות לד, ט) וידע כי העם לא ישוב עוד להמרות את פיו ולהכעיסו במעשה ידיהם אז קרן עור פניו כזוהר הרקיע והבינו כל העם כי ההפרד מעמם יועיל לו תועלת נפלא מכל מה שהיה לו עמהם בהיותו עמהם. ולזה יאמרו לו הנה {אנו} עתה מכירים מה הוא היופי <והכבוד> וההוד שאתה משיג באותו ההפרד שאתה נפרד מעמנו ולמה היא אותה האהבה שאתה אוהב המקום ההוא שאתה מתבודד בו מפני רוב התענוגי' הנפשיים שאתה מתענג על ה' הטובי' לך מעשרת אלפי' תענוגות בני אדם שדה ושדים: והסבה בזה כפי מה שאפשר לנו להשיג היא שני דברי'. האחד כי זאת המעלה מהנפש המשכלת דומה למעלת הצורות הרוחניות. כי כל הצורות עם היותם חמריות בטבע הנה כל עוד שתבדילוה יותר מן החמר העכור הם יותר שלמות כמו שמבואר בנפש הצומחת כי כל עוד שיהיה יותר גבוה פרותיו יותר קלים ורוחניים. כן הנפש המשכלת כל עוד שהיא עוסקת בדברי' הרוחניים ונבדלת מהדברים החמריים הנה היא יותר שלמה ואלקית. והשנית כי בהיותך יחיד יושב לבדך ולקחת לך כל השפע ההוא להשיבו אל מושכלך ואין לזרים אתך כי תעשה בזה חכמה כחכמת המזמרים גפן או האילנות הכורתים עצים רבים מהאילן ולא יניחו כי אם המעט למען יקבלו שפע רב וירבו בזה פירותיו. כן אתה מתבודד לבדך ולקחת השפע ההוא כלו והטבת לך. אך אין מן הנכון כי אמרתי גם אני כי אם תעזרני מעט קט לעלות ובאותו המקום ובאותה המעלה וההשכלה הרבה ההיא הנה אנכי אתחזק גם אני ואוחזה באותם המושכלות הרמות והנפלאות ממנו. ולא אבוש כי לא נופל אנכי ממך. ובדבר הזה אנכי מתחנן לפניך אם לא אוכל לעלות שתחון אותי בזה שיהיו המושכלות ההם בפיך ובלבבך באופן שפל מעט ומוגשם ממה שהם אתך כדי שאוכל {גם אני לקחת מהם ולאכול ולהשכיל אותם כפי כחי. או לפחות אם לא אוכל} להשיגם השגה עצמית שישובו המושכלות ההם אלי כמו המשכיל והמושכל כדרך ששב המזון חלק מהנזון וזהו בדרך מופת וידיעה אמותית. יהי נא חסדך עמדי שתעשה בדרך שאוכל להשיגם השגה ציורית שהוא ריח מה מהידיעה ואם אינו עצמות ומהות הדבר הוא ציור מביא אליו כמו הריח המביא אל הרגשת הטעם ואם גם את הדבר הזה לא תוכל עשוהו לדקות הענין ולעובי שכלנו היה נא חפץ בנו <להצילנו ו>להשכילנו טעמי המצות המעשיות שנוכל  255א  לטעום בהם טעם מבואר ומורגש בחיך אוכל ומשתה יטעם לו. ואל נא תיקר בעיניך דבר לבלתי תת ממנו אלי ואל יצר לבבך בתתך לי הדבר הזה ואם טוב הוא כאשר לא ירע עינו איש עשיר לתת מיינו ופת בגו לעני קרא להאכילו ולהשקותו ולא לבד באלה הטעמים חפצתי ממך כי גם כל מדע וכל השכל הטוב לעורר נרדמים לצאת מהמוחש למושכל ומהמדומה אל האיש811 האלקי הודיעני כי באלה חפצתי נאֻם האומה אל נביא ה' אשר בקרבה: האמנם תשובתו הרמתה כי שם ביתו ומקומו לשבת יחידי עם ה' וה' עמו ואיש לא יעלה בהר ואפי' אהרן אשר הוא איש בשלמות הכהון והנבואה אך לא בהשכלה הנקנית בדבוק עם התפארת. גם הצאן צאן אדם כשבעים זקני'. והבקר כהמוני' אל ירעו לאכול מאותם המושכלות הנקנות מול ההר ההוא. וגם אחרי נסעם משם הנה עליו לבד תשוקתו לדבר אתו מעל הכפרת מבין שני הכרובי' ואל יבא שמה זולתו ולא בכל האהל רק אחת בשנה יבא אהרן בענן הקטרת להריח בו ולא להשכיל הדבור פנים אל פנים. כי כל מה שדרשו ממנו הוא נמנע בחקם על כן לא אבה עלותם עמו ולא להפיק רצונם באלה הנמנעות כי אם באפשרי להם ולא מפני שיהיה כילי ולא מקנא בם חלילה רק לנמנע טבע קיים והשלמים הם מתי מספר לא כביר כאשר יתבאר זה בע"ה ברחבה ובהצלחה בסבותיו: [פה כתו' בגליון ב"ר אמ' ר' יהושע הכהן ב"ר נחמן בשעה שנגלה הב"ה למשה טירון היה משה בנבואה אמר הב"ה אם נגלה אני עליו בקול גדול אני מבעתו. בקול נמוך כופר812 הוא בנבואה. מה עשה הב"ה נגלה אליו בקולו של אביו משה משה הנני מה אבא מבקש. אמ' הב"ה איני אביך אלא אלקי אביך בפרטי באתי אליך שלא תתירא. הנבואה אצל החקירה כענבי' אצל הבוסר] * וכאן זכור מה שאמר ר' ישמעאל בי במ"ה אני לדודי ועלי תשוקתו: זכור מה שאמ' אבן שם טוב בפי' המורה *: 

			מיטב השיר חלק רביעי מהחלק השני: מתחיל מפסוק לכה דודי נצא השדה וגו' עד את האהבה עד שתחפץ: 

			באור המלות לפי המשל והנמשל: 

			ההליכה תאמר על ההעתק ממקום למקום בדבר הגשמי ועל ההראות הדבר האלקי במקומות מתחלפי' כאמרו וה' הולך לפניהם יומם (שמות יג, יא): השדה יאמר על מקום שאין שם איש כאמרו ואם בשדה מצאה צעקה הנערה (דברים כב, כז) וגו' ואין מושיע לה: ויאמר על מקום הראוי להוציא {ממנו} אוכל כאמרו מלך לשדה נעבד (קהלת ה, ח) ואמרו תזרע שדך (ויקרא כה, ג): ולפי הנמשל המתבודד יתור לו מקום לא עבר בו איש פן יטרידהו מן עניינו ושיהיה עם זה מקום יצמח שם דבר נכון למזונו על נקלה כמקומות תמרי' ותאנים ופירות האילן בהם יחיה רוחו: הלינה תאמר על מנוחת הדבר וחולו במקום שלא יתנועע יארך זמנו או לא כאמרו וילן שם (בראשית כח, יא) ואמ' צדק ילין בה (ישעיהו א, כא) בתמידות ובהמרותם תלן עיני (איוב יז, ב): ולפי הנמשל השכל ההיולאני והשכל הפועל בו ינוחו שניהם בהיות המתבודד נעדר הטרדות ומשולל מהם כי בהיותו בעיר מושב אם ידבק פעם וינוח שכלו והשכל הפועל בו הנה בבא מטריד יפסיק הדבקות וינוע שכלו פעם שנית לעיין בדבקותו והפועל בו יתנועע להשפיע אם נאמר בם תנועה ולא ינוחו. אבל המנוחה התדירה היא בהיותם בשדה כי אין איש ואין מפגיע ואין שטן ואין פגע רע: הכפר הוא המקום בו ילינו עובדי האדמה בלילות בבואם לנוח מיגיעם וכל היום אין שם איש יודע מה כי אם נשים וקטני' נמשלים כבהמה וגם בלילה שכב לבם העמל וכלם ככלבים הוזים שוכבים לא ישימו לב על העוברי' ושבים והיו כאבני השדה וכחיתו יער לא ידעו ולא יבינו כתושבי הערים הערומים ועוייני' את הגרים ומשתררי' עליהם לבלתי עשה בעריהם מעשה אשר לא יעשו הם כי כמוהם רוצים יהיו גריהם: ולפי הנמשל צריך המתבודד להרחיק  255ב  נדוד ממינו בעל החכמה המזוייפת והפלוסופיא ההטעיית כי המה אלה המטרידים את האדם בהקדמות מפורסמות נצוחיות ומזוייפות כמו שאמ' ארסטו' במשה"ט וכזה תמצא בפי' המורה להר"ר שם טוב ז"ל בהקדמתו דף ד' בדפוס.813 וכמבואר בכל אומה ואומה כי המנהג והמפורסם מונע גדול מהשגת האמת: אבל לא יצטרך להתרחק מהב"ח שאינו מינו או מחלק האדם שהוא כמדרגת החי בלא דעת ובלא ערמה והנהו כעץ השדה כי אלה לא יטרידוהו כמבואר באי"ה לאבב"ט וברדת המ"ן עליו בחר ישיבת הכפרים להיות אמצעיים בין המתבודד באי ההצלחה ובין המדיני: ההשכמה מורה על הזריזות הגדול כאמרו וישכם אברהם בבקר (בראשית כב, ג) השכם ושלוח (ירמיהו ז, כה; לה, טו; מד, ד): הפעלים מהם עומדים ומהם יוצאים על כן יתכן כי נשכימה הוא מהיוצאי' והפעולים הם הכרמים כי אם היה עומד היה יותר ראוי להיות שמושו בבי"ת מלהיות בלמ"ד וכונתו שיזרזו הכרמי' לעשות פרי ותנובה טובה מרוב העבודה אשר יעשה בם על ידי כורמים ויוגבים: ולפי הנמשל הוא זרוז המתדבק אשר יזרז החמרי' והכחות הטבעיו' לשרת השכל בהכנעת כחם הבהמי והסרת ההופעות הככביות המעכבות את השלמות כמבואר אצל היודעים את דבר ה' ובכח הדבוק יוסרו ויזומרו כזמרת הגפן הרעה שלא תזיק לעשות פרי וזהו סוד מסודות החכמה והתורה הנבואיית והחא"ע {רמזו} במקומות רבים המורים על גודל חכמתו האמתית: מלת נראה אם פרחה אפשר להיותה נשוא למאמר נשכימה לכרמים ויחסר ואחר נראה מה יהיה אם פרחה אתן ואם לא לא814 אתן. ויהיה אם פרחה התחלת נשוא המאמר. ואפשר להיותה נושא עם כל הבא אחריה עם מלת רמוני' שכל זה יהיה נושא המאמר ונשואו שם אתן את דודי לך. וגם לזה יחסר בו מלת ואחרי כן נראה אם פרחה וההבדל שביניהם כי אם נראה נשוא יהיה מאמר אם פרחה הקדמה תנאיית על כל פנים. ואם נראה ראשית המאמר אפשר שיהיה הקדמה משאיית ויהיה אמרו נראה באמת אם פרחה הגפן כי לא יתכן זולת זה אחרי שהנעבדת815 ונזמרת שלא תעשה פרי. כמו ונראה מה יהיו חלומותיו. באמת אחר המיתה כי לא יתכן שיהיו. והרבה אם במקרא שאינו תלוי ואין המאמר הקדמה תנאיית: ולפי הנמשל הוא כי המתבודד האמתי בהשיגו ההתבודדות והדבקות הוא ברור כי אחרי הסירו המונעים מצד החמר ומצד המערכת כי השכל יפרח ויעשה פרי לו ולזולתו. כי בכחו יהיה לפתח לבות בני האדם אשר הם בכח קרוב לבא אל האמתיות כמו שדרש אבב"ט להשלים האומה היותר קרובה אל האמת. ומרע"ה בשליחות ה' דרש ומצא אומה מבטן ומלידה נכונה אל האמתיות מכל עם מאדם ועד אברהם כמבואר מהחוט הנמשך תמיד ולא נפסק כי אם בתרח שהיה שם קשר בחוט האילן כמבואר בספר הכוזרי לר' יהודה הלוי: פריחת הגפן ופתוח הסמדר הם שני דברי' נבדלים כי פריחת הגפן הוא התחלת הראות הנץ בזמורות ממנו יצאו העלים בגודלו. ופתוח הסמדר הוא הפרח הקטן הלבן אשר יצא מהסמדר בפרחי הפירות כלם טרם הבשלם בתחלת בשולם והוא אינו פרי אבל הוא סבה לפרי במקרה מצד שהוא מותר יוצא מעצם החמר אשר ממנו יתהווה הפרי והוא כמכין הפרי כמו שהצורות הראשונות הם הכנות לצורות אחרונות: ולפי הנמשל ראשית פריחת החמר הוא הכנע המתעורר אל השכל לא אל המדמה כי לזה הוא תכליתו באדם  256א  והוא ראשית השלמות האנושי. וזהו נעשה ונשמע (שמות כד, ז) שנכנעו אליו תחלת פרי השלמות ולזה זכו לכתרים כמו שאמ' ז"ל כי אם המתעורר לא יכנע לשכל לא יתכן לבא אל השלמות האנושי: והשלמות השני הכנעות הדמיון אל השכל שיגבר הכח השכלי עליו למחוק צורותיו החמריות כמו שכת' א"ר בא"ה. כי זולת זה לא יתכן לבא אל השלמות השכלי ואז הוא אל השכל לעזר ולהועיל ולהיות הכנה לו כמו שהסמדר הוא לעזר ולהכין הפרי לבא אל שלמותו והוא המביא ומעורר אל תאות המושכלות להחזיר הדמיון מושכל כמו שהסמדר מביא ומעורר אל תאות המאכל כמבואר בטבעיות ופי' שיר השירי' לרלב"ג: והשלמות השלישי הוא ראשית ההצצה בעולם הרוחני עד שיצא מעט מעט מן המוחש ומקליפת הידיעות ויקח התוכות בחכמות כר' מאיר אשר מצא רמון תוכו אכל קליפתו (בבלי, חגיגה טו ב) זרק כי באמצעות כח הבחירה להבחין באמת בין האמת והשקר הוא השלמות האחרון המביא אל תשוקת הדבקות ואל בקשת יציאת הנפש מהגוף כמו הרמון שהוא עושה הנץ תחלה שהוא כמביא אל הפרי ואחר כורך הקליפה מבחוץ והגרעיני' מבפנים ואחר הבשול הוא פולח ובוקע הקליפה לצאת חוץ: לא לבד על השטח מקיף שוה נבדל תורה מלת שם בלשון העברי כי גם על רמיזת הדבר השכלי תורה כמו ונצבת שם על הצור (שמות לג, כא) שיורה על התבוננות הצורה השכלי' כמו שאמ' הר"ם: כן שם אתן את דודי לך יורה על השלמות השלישי הנרמז בהנצו הרמונים. וירצה כי על השמחה והתענוג אשר נתענג בראיית פריחת הגפן את עליה וכפתוח הסמדר את פרחיו והרמוני' יניצו את פרחיהם כי שם אתן כל שמחת אהבים אשר היו בכח בקרבי אליך בפעל כי המה עוזרי' מאד לזה לא שימנעו אותי וזה לטבע הנפש החיונית אשר האהבה מפעולותיה תצא לקראת הנפש הצומחת המוציאה מה שבכח אל הפעל כמבואר בטבעיות שהנפש החיונית שמחה לקראת הצמחי' מפני זאת הסבה. ולא זה בלבד כי גם הנפש האנושית תשמח מאד בראותה נער קטן עושה מעשה גדול מפני השיגה צאת הנפש ההיא מהכח אל הפעל כי על זה הוטבע שכלנו לצאת מהכח אל הפעל: ולפי הנמשל אין דבר במציאות מועיל לשמח נפש המתדבק באופן שתפול עליו רוח אלקי' מכל שמחת נגוני' וכל מיני מגדים כי אם בראותו ילדיו מעשה ידיו אשר למד אותם חכמה ודעת יוצאי' מהכח אל הפעל ולא ידע זה כי אם המנסה והנביא אמ' ישמח ה' במעשיו (תהלים קד, לא) ואמ' ויתעצב אל לבו (בראשית ו, ו) וכן על ההפך בהפך ודעהו כאמ' ז"ל מעשה ידי טובעי' בים ואתם אומרי' שירה (בבלי, סנהדרין חט ע"ב; מגילה י ע"ב): מהנגלות לנו מדברי הראשונים כי הדודאים הם שרש עשב קר נעשה כדמות איש ואשה אשר יש להם בסגולה להועיל אל ההריון וכי יש להם זמן מה יריחו בם הכלבי' ויחפרו בארץ בכפיהם וצפרניהם ויוציאום משם לאכלם או להשחיתם ויקחום האנשים מידם ואם אמת היה הדבר יהיה אמרו הדודאי' נתנו ריח שהגיע עת בשולם וזמן לקיטתם כי נתנו ריח באפי הכלבים אשר הריחו בהם והוציאום ממקום גדולם ורוצים להשחיתם וצריך להצילם מידם ולהשתמש בסגולתם לבא לידי הריון למען לא נרד לריק ולא נפעל לבהלה: ולפי הנמשל הוא השרש הנמצא באומה אשר הקים ה' ממנה נביאי' בסגולה שבה מכל יתר האומות כאמרו ונפלינו אני ועמך (שמות לג, טז) ואמ' ז"ל שתשרה עליהם816 שכינה (בבא בתרא ס ע"א) ולא על יתר האומות וזו היא הנבואה הבלתי טבעית אשר אמרו קדמונינו והרמב"ם ז"ל וחוקר אחד817 אמ' שהיא מסוגלת באומה לא עלה מהטבע כי הטבעית היא כמו מה שדבר בו חב"י ואשר למעלה מהטבע היא אותה המבוארת בספרי בני הנביאי'. ואותה הסגולה הנפלאה המשכיל העברי לוקח אותה מפי הכלב הככביי שהוא קטב מרירי הבא לקטרג כנגדה [בגליון ד' מיני כלבים ג' דרומיים ואחד צפוני והוא המנבח] והוא  256ב  לוקחה מפיו ומצילה מידו. אמ' דוד ע"ה בתפלותיו המסוגלות בעבורה הצילה מחרב נפשי (תהלים כב, כא) והוא ההצלה ממאדים וסמאל בעל החרב המעורר תאות ע"ז ג"ע וש"ד בלב בני האדם: מיד כלב יחידתי (שם) שהוא המונע זאת הסגולה מהאומה כאמרו בקללות שימנע הטוב מהם והסגולה אשר יסוגלו בה בשלשת מיני מלחמות בעוני {הבא} משבתי. ובתגבורת החום הבא ממאדים ובכריתת הסגולה ההיא הבא מהכלב השמימיי. וזהו אמרו {שיהיו} מזי רעב (דברים לב, כד) ע"י שבתי ולחומי רשף (שם) ע"י מאדים. וכרות הנבואה ע"י מרירי. * [גליון] וזה הככב {הכלביי} שולט באב וקוראי' אותם הימי' הכלביים והוא מסיר שפה לנאמנים ובאותם הימי' נתבטל התמיד שהיה מקיים הסגולה הנבואיית באומה ונחרב הבית בראשונה ובשניה. ובעת יוסר המונע יהיה ששון ושמחה לישראל כי בט' באב יהיה חג גדול לישראל וראה עד היכן הגיע רעתו כי הוא סבה לבטל תינוקות של בית רבן שבהבל פיהם מתקיים העולם. וכבר אמרו במדרש כי הקדמוני' היו נשמרים מלמד התינוקות באותם הימי' לרוב היזקו ומונע הטוב מהם וזהו בעת הגאולה האמתית אשר נגאלו מהדעות הכוזבות אל הדעות האמתיות אמ' ולכל בני ישראל לא יחרץ כלב לשונו (שמות יא, ז) והוא הכלב הצפוני המנבח שלא יחרץ לשונו לנבח ולמנוע הטוב מהם. כתב צרצה שירמיהו ראה מקל שקד כי יש כ"א יום בין השקידה לחניטה והם כ"א יום מי"ז בתמוז עד ט"ב והם ימי קטב מרירי. וכן כתו' בילמדנו. ובאב על הרוב השמש ב{מזל }אריה בביתו והוא בית שנאת שבתי ומקום נפילתו * ובעת הברכה שברך ישראל אחרי שעשו המשכן אשר ברך אותם לדעת רז"ל במזמור ויהי נעם (תהלים צ, יז) ברכם הפך זה ואמ' לא תירא מפחד לילה (תהלים צא, ה) שהוא החמר המחשיך אור השכל. מחץ יעוף יומם (שם) הוא חצי שבתי המאיר להולכי' בדרכי ה'. והוא מזי818 רעב ומהומה ושממון למורדי' בו. ולא תירא מדבר באופל יהלוך (תהלים צא, ו) הבא מרוח מאדים ההורג בדבר ובחרב ומוליך האופל בע"ז וג"ע: וגם לא תירא מקטב <מרירי> והכלב819 אשר יסור בכלב820 ההוא הסגולה המביאה אתכם אל האור ההולך ואור כצהרים. כי ה' אם תדבק בו יצילך מכל כח המערכת הרע כמו שכתב הא"ע בספר המולדות כי הדבק בה' והבוטח בו יסבב סבות להצילו מכל רע הבא עליו מהמערכת יותר ממה שינצל מזה המשכיל והחכם בחכמה המשפטי' כי החכם אפשר שיכשל והבוטח בה' ישוגב: ההבדל שבין יושבי הערים ובין יושבי הכפרי' הוא כי היושב בעיר חומה דלתים ובריח אם ישתוקק בבקרים לצאת השדה לאכול מעדני' ושתו ממתקי' חדשים נלקטי' לרגעים ובעודם בכפו נבלעים לא יוכל לשני טעמי' האחד מפני המונעי' אותו מלצאת השדה והמה קיר החומה ודלתותיה הנעולות בלילה גם בריחיה. והשני לרוחק השדות והכרמים גנות ופרדסי' מן הבתים ומן החצרות. ואם חפץ בם על כל פנים לא יוכל כי אם להסתפק בממתקי' ישנים נמצאו בערים: ויושבי הכפרים בכל עת ובכל שעה אשר יתאוה תאוה יוכל ללקטה באחד השיחי' מכל אשר יתאוה כי אין מונע בערי הפרזות ולא ירחק ממנו הדרך כי על פתח ביתו נטועי' ויכול לאכול כרצונו פירות חדשים גם ישנים הנשמרים בכפרים בכל אות נפשו: ולפי הנמשל הוא כי המתערב עם הבריות והיה חלק מדינה יש לו שלשה מונעים האחד אשתו ובניו וקרוביו המונעים אותו מהשגת האמת וסוגרים בעדו דלתים ובריח מלכת אל אי ההצלחה לרוב בקשתם ממנו ההכרחי והמועיל והמותר כאמרו אויבי איש אנשי ביתו (מיכה ז, ו; בראשית רבה נג, טו) כי הם אויביו באמת ושונאים את נפשו שלא יוכל להטיב לה לא המועיל ולא ההכרחי: והשני אנשי העיר ומנהגותיה ודרכיה הרחוקים מהאמת בכל דבר והמדיני נמשך בהכרח אחרי מנהג המדינה וההרגל ההוא אם טוב ואם רע. ולא יוכל מלט  257א  ממנו כל עת היותו חלק מדינה והוא המונע הגדול הוא השטן הוא המלאך המות הוא היצר באמת לא יוכל החכם להנצל ממנו: והשלישי הוא המוחשות וקול המון הקריה באזניו אשר ירחיקוהו מרחק רב מהביט אל המוחשות המביאות אל המושכלות כי יראה נשים נכריות יפיפיות או בחורי חמד לבושי מכלול או אנשים מדיני' סוחרי' או חושבי מחשבות בהנהגות המדינות או חכם חרשי' וכאלה רבים יעוררוהו אל אלה ההבל הבלים והרחק ירחיקוהו מכל המושכלות. וגם בלילה אם לא שכב לבו והנו בל עמו ממוחשי היום נרשמו בדמיונו וגם כי הקריה הומה יומם ולילה מאין הפוגות. אבל המתבודד שאינו חלק מדינה אין שם מאלה המונעי' כאמרו ואיש לא יעלה עמך (שמות לד, ג) לא אחיו ולא בניו ולא תלמידיו הזקני' ולא יהושע משרתו פן יחטיאו כונתו. וגם איש אל ירא מכל ישראל בכל ההר שלא יטרידו חושיו בראיה בעלמא. וגם הצאן והבקר המשמיעים קול ברעייתם אל ירעו אל מול ההר ההוא שלא ישמע קול ענות מענה נפשו מהדבק בנפרד. כי כל אחד מכל אלה יש לחוש821 פן יטרידוהו בהראות כבוד ה' אליו בנקרת הצור. כי בפעם הראשונה שמע קול הצאן באזניו שהיו בתחתית ההר רועי' אוכלים ושותים וקמים לצחק ומנעו הטוב ממנו כאשר אמ' תלמידו ומה קול הצאן באזני (שמואל א' טו, יד) כמו שיתבאר בע"ה ברחבה ובהצלחה בסבותיו: מיום שנברא העולם לא נמצא יש מאין כי אם יש מיש על כן כל דבר חדש יצטרך אל הישן להתהוות ממנו על כן יצטרך החפץ להשיג החדש לשמור הישן להשיג על ידו החדש כמו שעושי' הגנני' השומרי' הזרעי' והפירות הישני' לזרוע והחדשי' לאכול ולהתענג בהם: ולפי הנמשל הוא כי ההצצה בנפרד לא יהיה ולא יבא מבלי ידיעה קודמת כאשר חשבו כת הצופיה כי בטהרת הנפש לבד והזדככה מהרעיונות בלי ידיעה כלל תחול הנפרד בנפש כי אין הדבר כן אבל תחול עם ידיעה קודמת שהוא השכל הנקנה ובשמירת קנין המושכלות האמתיות אפשר שתחול הנפרד כמבואר בא"ה לא"ר ובמ"צ לא"ח ורוב החכמי' מסכימי' לזה. וכן הוא דעת הנביאים ותלמידיהם כמו שבא בביאור המצוה אשר אנו קורין פעמים ביום אחרי אמרו ושמתם את דברי אלה על לבבכם (דברים יא, יח) ולא לבד אמ' את מעשי אבל דברי שהם דברי חכמת התורה אמ' וצוה ולמדתם אותם את בניכם לדבר בם בשבתך בביתך ובלכתך בדרך ובשכבך ובקומך (דברים יא, יט). ואחרי כן הודיע ענין הדבוק ואמ' כי אם שמור תשמרון את כל המצוה הזאת מהלמוד עם אשר אנכי מצוה אתכם לעשותה כי צריך הידיעה והמעשה: ועם זה הכרחי הוא האהבה לאהבה את ה' אלקיכם (דברים ל, ו) שהוא חשק הידיעה בו וללכת בכל דרכיו שהוא המעשים המסכימי' עם העיון האמתי שזהו המביא אל התכלית ולהדבקה בו בנפרד: אין מטבע האדם להתאוות הנמנעות כי אם מה שהוא בכח האפשר קרוב או רחוק או שוה. לכן אינו מן הראוי לומר מי יתן ותהיה אח לי (שיר השירים ח, א). אבל יאמר מי יתן ותהיה אוהב אותי כאח או דבק בי או שיחשבו בני אדם שאתם822 אחי או כיוצא באלה האפשריות. ולפי הוראת הענין {יראה} כי התפלה והתשוקה הוא שיהיה באופן שידמו בני האדם שתהיה אח לי יונק שדי אמי כמי823 שלא אבוש לנשוק אותך בחוץ בפני רואים כי יאמרו אחיה הוא: ולפי הנמשל כי התשוקה השכלית מתאוה עם בקשתה הדבקות לעצמה שיהיה עוד אפשרות בידה לעשות באופן  257ב  ישר שיחשבו כל העם שיתכן להוריד כח הנפרד העליון הנקרא בשם ד' אותיות יו"ד ה"א בדבר מוגשם באופן שיהיה כבוד חונה בצורת גויה כמו שאפשר אצל הטבע שיוריד כח נפשי שכלי מהנפש הכוללת בצורת גויה824 והוא האדם עם היותו נבדל מצד מה מהחמר. כמו שהתאוה מרע"ה במֶ' יום שעמד בהר להתבונן בענין המשכן וכליו שיהיה כבוד ה' חונה בו לעיני כל ישראל ופעל ועשה אותו כאשר עושים בעלי הצורות צורות חמריות מתדמות לצורות ככביות עליהם יחול הכח ההוא כמבואר בספר הפרי לבטלמיוס דבור ט'. אינה דומה האהבה מהאחות אצל האחים שתאהב את אחיה כשהוא גמול משדי אמו לאהבה שתאהבהו כשהוא יונק שדי אמו כי כל זמן שהוא יונק הנה אהוב אצלה יותר מאד ממה שתאהבהו אחרי הגמלו מהם לשלש סבות. האחת כי כל עוד מזונו מחלב אמו הנה היא תזכור השותפות שביניהם מצד שגם היא ינקה מהם והוא רשום בציורה. והשני כי כל עוד שהוא כרוך אחרי שדי אמו תדמה בנפשה שהוא משותף עמה בחלק הנשיי כי אחר הגמל הנער ישתתף עם הזכרים בלמוד ומעשי' זכריי' ובעת היניקה אין לו שותפות כלל כי אם נשיי בחיקם ישכב ובין שדיהם ילין והשותפות וההדמות בדבר אחד מביא האהבה כמו שבאר ארסטו' במדות והדבר גלוי ומפורסם לרבים. והשלישי כי כל עוד שהזכר יונק שדי אמו ורואה איך הנקבה תשלם שלמות מה בהולדת הזכרי' והנקתם כאילו היא סבת מציאותם והם שלמי היצירה מהם ואף גם זאת הן סבת מציאותם הנה תזכור כי גם היא עם היותה נקבה חסרת השלמות יהיה אפשרי לה להשלם בהולדת הזכרי' והנקתם כאמה ותרגיש האהבה הרבה שבין אמה לבנה הזכר כאהבת המשפיע לאשר מקבל השפע הנה גם היא באותו הציור הפנימי והתשוקה הטבעית תאהבהו אהבה עזה על כן אמר יונק שדי אמי שעדיין הוא יונק ולא אמר יונק לשלול האחים שלא יינקו. אבל אמר זה לתאר האח האהוב אצלה יותר מכל האחים בזה העת גם כי יש סבות אחרות זאת היא עצמית וטבעית: ולפי הנמשל הוא הנפש הכללית היא כאח יונק אהוב בג' סבות אל הנפש האנושית. כי הכוללת היא נפש מושפעת מעולם השכל וכן האנושית. והכוללת במדרגת הזכר כי היא יותר שלמה מהאנושית. והיא עם זה אהובה מאד מצד שהיא יונקת ומקבלת השפע מהעולם השכלי שהוא כמדרגת האם באמצעות השדים שהם חלק ממנו ומזה הצד יש לה שתוף עם האנושית המושפעת כמו כן משם ויונקת משם ומזה הצד ג"כ יש לה שתוף מה עמה שהיא מקבלת והיא כמדרגת הנקבה כמוה. והאהבה ג"כ המדומה והמצויירת אשר כנפשה לשוב כמדרגת הנפרד להיות משפיע נפשות שלמות כמוה יתוסף בה אהבה על אהבה: המאמר מאמצאך בחוץ אשקך סובל שיהיה הקדמה תנאיית חסרת התנאי ויהיה נשוא המאמר אשקך. ושיהיה הקדמה משאיית בלא תנאי ויהיה נושא המאמר אמצאך עם שני נשואי' והם בחוץ נשוא אחד ואשקך נשוא שני: האמנם לפי הוראת הספור יראה כי אינו תנאיי כי התשוקה הבאה הוא שיהיה דודה לה כמדרגת האח היונק אצל כל הרואים למען תוכל למלאת תשוקתה בכל עת כי בבית ובמקום נעלם כבר היא משלמת תשוקתה באהבה עמו אבל התשוקה הגוברת ההיא היתה שתוכל למלאת תשוקתה לעין כל. ולזה אמרה כי אם יהיה אפשר שישוב לדעת הכל כאח יונק אז תלך למוצאו בחוץ ולחבקו לפני כל ולנשקו כי בזה תמלא יותר תשוקתה מלעשות זה תמיד בהחבא וביראה מעין רואים: ולפי הנמשל  258א  הוא התשוקה למצא הענין האלקי והנוראות הגדולות חוץ לעולם המלאכים ועולם הגלגלים ולהמציאו בעולם החמרי על הר סיני או באוהל מועד או בבית עולמי' לעיני כל העם כאשר עשה מרע"ה ושאר רבים825 אחריו: הנשיקה על הרוב תהיה מהמשפיע אל המקבל אבל גם לפעמי' יהיה מהמקבל אל המשפיע לשתי סבות אם לסבה שכבר קבל המקבל טובה ושלמות המשפיע בו באופן שצייר בו אותו השלמות כאלו שב הוא עתה משפיע כמשפיעו כדרך הנשים המנשקות אחר המשגל שקבלו השלמות וההשפעה מהאיש עד ששבו כמדרגת המשפיע והאיש כמדרגת המושפע. והסבה השנית היא כאשר תתחזק ציור המושפע קודם קבלתו ההשפעה באופן חזק כאלו כבר קבל ההשפעה ההיא ושב שלם בטרם היותו כאשר תצייר האשה איש אהוב אצלה באופן תציירהו כאלו הופיע בה והשלימה כבר ובהתקרבו אליה תשקהו וזו היא התשוקה הגוברת בזאת האהבה לנשקו בחוץ. ולפי הנמשל הוא כי בעת השלם נפש המתדבק באופן שיוכל להופיע רוחניות הנפרד בגשם מוחש הוא ישוב משפיע ונושק הכח הרוחני היורד שם כי אז הוא במדרגת המשפיע והרוחני הנראה והמוחש במדרגת המושפע כאשר שב מרע"ה על הר סיני ובאהל מועד משפיע השכינה למטה בכל אות נפשו כאמרו עמדו ואשמעה (במדבר ט, ח) ואמ' ובבא משה אל אהל מועד וישמע את הקול מדבר אליו (במדבר ז, פט) שביאתו משפיע הכבוד שם: גם בלשוננו יורה על רבוי עם שהוא בפעל כתוב לפניו או שהוא בכח קרוב להיות גלוי וידוע ויהיה הנה מלת גם מרבה מה שהוא בכח קרוב והוא כי לא ימנעוני רבים הרואים מהנשיקה: אבל גם לא יבוזו לי על זה כי אין בזיון לאחות הגדולה לנשק מי שהוא לה במדרגת האח היונק שדי אמה: ולפי הנמשל שלא יהיה נמנע אצל ההמון להאמין במתדבק שיש בכחו להשפיע הכח הרוחני הנפרד אבל גם לא יבוזו לו לאמר איך מתפאר על הכח הרוחני להורידו לרצונו כי ידעו למקטנם ועד גדולם כי לא לכבודו ולכבוד בית אביו הוא עושה כי אם לכבוד שמים כמו {שאמר} יב"ע: אין אנהגך אביאך כפל ענין במלות שונות כי לא יעשה ההכפל בדבר גדול כמעשה בראשית ומעשה מרכבה אשר המליצה קצרה מהכיל המובן מהדברי' אבל אנהגך הוא ההנהגה אשר תנהג בידה מי שהוא לה כמדרגת היונק האח826 כל הדרך שיש ממקום אשר תמצאהו בחוץ עד הגיעה אל פתח בית אמה: וההבאה היא ההכנסה מפתח הבית אשר שם תשב לעשות געגועי' עם אחיה היונק מעט קט ואחר תביאהו אל תוך בית אמה לשבת שם במנוחה עמו: ולפי הנמשל הוא דרך המתבודד החופש כל חדרי בטן (משלי כ, כז) הארץ למצא מקום זולת מקום נכון לקבל השפע היורד עליו תדיר כי לא כל המקומות שוים כמו שכל אברי האדם אינם שוים לקבל כח הנפש המשכלת והכל לפי המקום האמצעי כמו שביאר החא"ע וזה יעשה עד אשר ימצא באחת המקומות מקום נכון מאד לפי כחו וטבעו והכנתו שמה ינוח וישקוט מתנועתו והיה שם עד הדבקו בנפרד דבוק צרור בצרור החיים את ה' אלקי' (שמואל א' כה, כט) כמבואר זה בחב"י בסופו ובאברהם אבינו כל ימיו עד שקבע מקומו בבאר שבע. ומרע"ה ארבעים שנה ממסע למסע עד הגיע הר נבו הר הנבואה אשר שם מוכן לצלם ככב שהוא ככבו וישב שם עד עולם. כמבואר בפי' הכזרי לר' נתנאל כספי. וכמו  258ב  שיתבאר בע"ה ברחבה ובהצלחה בסבותיו: ויהיה המקום האחרון אשר בו ינוח באמת בית נכון לכח המשפיע לו לבדו ולדומי' לו שהוא באמת הכח ההוא לו במדרגת האם המניקה אותו והמולידה אותו כי הוא מושפע מהכח העליון שהוא אם לכל חי ומכינה האם לכל פרטי ופרטי כפי מה שהוא נכון לפי מזגו: אינו מן ההכרח בלשון שיקשר נשוא המאמר אל הנושא הקרוב כי רבים הם הנקשרי' עם הנושא הרחוק. וכן הוא תלמדני נקשר עם אנהגך הרחוק ממנו לא אל אביאך אל בית אמי הקרוב כי הלמוד המבוקש ממנו הוא לדעת איכה תשקהו מיין הרקח ומעסיס הרמון שלא ירגישו בו רבים החושבים שהוא יונק שדי אמו ואין מדרך היונקי' לשתות יין ויתגלה סודה כי אינו אחיה: 

			תשוקת האשה להשקות את בעלה הוא למען יוכל תת לה זרע ההוה מדבר חם ולח בטבעו: ויין הרקח הוא המועיל לחזק הטבע ולהרבות הזרע ולשמח את הנפש ולרפאת החליים ולקיים הבריאות וסגולות רבות ונפלאות עמו כמבואר בסגולות הרמב"ם ששלח לתלמידו ונסינו גם אנו פליאותיו וכמבואר מיינות רינאלדו דוילא נווא (בבלי, נדרים מט ע"ב; מגילה, יב ע"ב): עסיס הרמון משלשל המרה האדומה והתלהבות הכבד ומונע המותרות מהאצטומכא. ומועיל לדפיקת הלב ומצחצחו ומעורר תאות המאכל ומרבה תאות המשגל ורבים כמו אלה המבוארי' במיסואי ובסירפיאון. ולפי הנמשל הוא בקשת המתבודד בעת התשוטטו827 אנה ואנה למצא לו מקום למנוחתו עדי עד הנה הודך828 ללמד מהנפרד שני דברי' גדולי' זרים בתחלת העיון וכמעט הכרחיים להמון ולמשכילים: האחד איך יתכן דרך ה' שיעשה האדם בארץ פועל מהפעלים יהיה על ידו כח להוריד השפע אליו כזרם רב מבלי הצטרכו תמיד אל התבודדות גדול ועבוד עצום ושיהיה מועיל לחזק השכל והכחות הנפשיות כלם שלא ימנעוהו מהדבקות וישיבוהו בסודו וישמרוהו בבואו על דרך פלא שלא ימצא כן בכל הארץ: והשני שידע לעשות מעשי' מסודרי' ונכוני' להסיר רוע המערכת מעליו בהזק שבתי ומאדים ולהסיר המחשבות הכוזבות הבאות מהככבים ומערכות השמים ויועיל להסיר הספקות הנופלות בדרושי' הטבעיים והאלקיים ויברר האמת אצל השכל ויעוררהו תמיד אל הלמוד והדרישה והחקירה בדברי' הנכבדי' המשלימי' הנפש לא במותרי החכמות שאין בם מועיל ויעוררהו להעמיד תלמידי' רבים ולתקן נפשות כמו שנמצא כל זה חתר אבב"ט בשלשת מיני ההדמות ואברהם אבינו בכל מעשיו. ומרע"ה עשה שניהם הראשון במלאכת המשכן והשני בכל המצוות המעשיות: מאמר שמאלו תחת לראשי לא ימנע מהחלוקה או שהוא לנכח כיתר המאמר או שהוא שלא לנכח והוא התחלת הדבור עם זולתו ושניהם בתכלית הזרות כי לפי שמוש הלשון לא יתכן היותו לנוכח כי אם לנסתר ושיהיה ראשית מאמר עם הזולת גם זה לא יתכן לפי הוראת דברי הספור הקודם לו והמתאחר: ואין זה כי אם תשלום המאמר הקודם לו מדברת לנכח ומספרת לו מה שתדבר עם נערותיה בשובה הביתה לאמר להם כי השיגה ממנו829 בקשתה שהיה דודה משים בהתחברו עמה שמאלו תחת לראשה וימינו תחבקנה כאשר עשה לה כבר המלך בחשבו כי היתה חושקת בו. והשלימה מה שהיא חפצה לומר להם עוד שאינה חוששת עתה להשביעם עוד כבתחלה לפי שכבר השבעת אותם זה פעמים: וכי גם אם לא השביעה אותם אינה יראה עוד מהם שיפתוה באהבת המלך כי תאמר להם מה תעירו עוד אהבת המלך אלי שלא היה לי מדודי ומה תעוררו עוד בשלמות המלך שלא יהיה דודי יותר שלם ממנו בכל מיני  259א  השלמיות עד שתוכלו לעוררני שיחפץ לבבי בו יותר מדודי אין זאת על כן לא יראתי עוד מכם ולא אשביע עוד אתכם: 

			ההערות הראויות לזה החלק הרביעי מהחלק השני: 

			א' ממה שיפלא בעיני רואים גם בעיני יפלא איך נהפך לבב העלמה מיום הראשון אל יום האחרון אשר לא בקשה לנטור כרמה וחרה אפה על אחיה ששמוה נוטרה את הכרמים: ועתה נהפכה כעוגה הפוכה כי בקשה דבר מדודה מורה כי לא לבד כרמה אהבה לנטור כי גם כרמים רבים בהם חפצה נפשה לשבת בכפרי' למען תוכל להשכים לא היא לבד כי גם דודה ישכימו שניהם לכרמים: ב' האהבה שאינה תלויה בדבר היא האהבה שאינה לא בזמן ולא במקום ולא בדבר אמצעי ביניהם. וכן יראה היתה אהבת העלמה אל דודה מראשיתה ועד אחריתה. ועתה גלתה נפשה כי אהבתה תלויה במקום זולת מקום והיא השדה כי שם תתן דודה לו ולא בזולתו: ג' לפי המנהג הטבעי הוא ראוי למי שהוא מבקש את האהבה ממי שאינו אוהב אותו שבתחלה יתן לו מתנות למשוך אהבתו אליו ולא ישאל ממנו שיתן לו כלום כי הנתינה מושכת האהבה והשאלה גורמת השנאה: ולבסוף ימשך הדבר בהפך כי אחרי שנשלמה האהבה יכול הוא לשאול ממנו ואינו צריך להרבות מתנות: ופה מצינו בהפך כי בתחלה אשר לא היה דודה אהובה לא נתנה לו מאומה אבל תמיד כל היום שאלה שאלות ממנו רבות וחנות עצומות שבקשה הנשיקה והמשיכה וההגדה איכה ירעה וירביץ והישיבה בצלו ולאכול מפריו ואחר שנשלמה האהבה הרבה והעצומה היא בקשה לתת לו מתנות כאמרה שצפנה לו שם כל מיני מגדים חדשי' גם ישני' וכי תשקהו מיין הרקח מעסיס הרמון: ד' מדרך המתאהבים הוא כי כל עוד יתוסף בהם האהבה יתוסף בהם ההתקרבות והגלות מצפונם זה לזה ואנו ראינו זאת העלמה אשר בראשית אהבתה אמרה שאם תוכל להחזיק בו בדודה כי לא תרפנו עד שתגלה לה כל סתריה ותביאהו אל בית אמה ולפני ולפנים תביאהו אל חדר הורתה ועתה אשר גברה עד שחקי' אהבתה לא אמרה להביאו כי אם אל בית אמה ולא אמרה אל חדר הורתה: ואולם כל אלה לפי המשל והנמשל הם מסכימי' ומבוארים עניינם: הראשון הוא כי הבלתי שלם יקשה עליו כל דבר ולא יחפוץ כסיל כי אם באולתו (משלי טו, ז) ובמה שהורגל בו אבל השלם יקל עליו כל פעל ואף אם לא הורגל בו כי ידע לאמן ידיו לכל פעל ולהרגיל נפשו בזה מלבד כי מה שהיה קשה בעיניה בתחלה היא נטירת הכרמים ועבודתם כי זוהי עבודה קשה לא היתה תפארתה ותפארת בית אביה ואמה ולא היתה עצה יעוצה כי אם עצת הילדים אחיה אשר קנאו בה כי תחת יופי נדיבותה עשאוה עובדת אדמה אבל עתה לא חשקה נפשה כי אם להשגיח בכרמים אם יחסרון כל טוב ע"כ נשכימה לכרמי' נראה אם פרחה ולא אמרה נזמור או נבצור: השני כי לא בקשה מקום זולת מקום מצדה כי אם מצד המונעי' ע"כ בקשה השדה והכפרי' אשר אין שם מונעי' רבים כמו בערים וגנות ופרדסי' הקרובים לעיר: השלישי הוא טעות נופל בין החושקי' כי החושק הראשון יחשוב כי כאשר הוא חושק בזולתו כן יחשוק זולתו בו ובפרט מהמושפע אל המשפיע כי יותר משהמושפע רוצה ההשפעה המשפיע רוצה להשפיע ע"כ בתחלה חשקה בחשבה כי גם הוא יחשוק בה וכי לא ימנענה מכל משאלות לבה  259ב  והמשכילי' יבינו לאחריתה כי אין המשפיע שופע שפע רב אם לא יתן המושפע לו מתנות עליהם יחול ההשפעה והברכה לא זולת זה והבינהו: הרביעי הוא כי ההחרש מדבר אינו מחייב על כל פנים השלילה ממנו כי גם אם לא הזכירה חדר הורתה אינו מחוייב מזה שלא תביאהו גם שם אם חפץ לבא עמה כי בית אמה כולל כל חלקי הבית והחדרים חיצוני' ופנימיי':

			ביאור המשל לפי דברי הספר החתום: 

			ויהי<ה> כראות העלמה את כל תוקף האהבה אשר אהבוה עמים רבים ואת עצמת השתדלותם להמשיכה אל אהבתם וחברתם וכי כל מגמת פניהם למנוע ממנה ההפרד מהם ולסגור דלתיה מלכת אל דודה אמרה בלבה להפרד מהם אי אפשר שכבר אמרתי להשגיח על דרכיהם ולהטיב להם בכל כחי. לשבת תמיד עמהם אי אפשר שכבר ימנעני זה מהדבק דבוק אמתי באהבה אשר יאהבני דודי כי האהבה השלמה היא אשר לא תחלק לשנים כי אם לאחד כאמרו ה' אחד (דברים ו, ד) ואהבת כאהבת האב לבנו יחידו שגדלו מאד מאהבת האב לבניו הרבים כי כמו שיתרבו הנאהבים כן תחלק האהבה לחלקי' רבים ע"כ בחרה לקחת אורח מישור נכון לזה וגם מזה לא תנח ידיה. והוא ההתרחק מישוב המדינות המלאות צאן אדם אשר הם המונעים הגדולים לסבות רבות וההעתק ממקום למקום בשדות ובכרמי' עם לינת הכפרים אשר שם מבני אדם לא רבים ובזה תשלם ההשגחה עליהם לעתים ועל שדותיהם וכרמיהם וכל מלאכת השדה ולעתים רבים יפנו אל אהבים כי לא רבו המונעים ושם יתנו דודים. לכן אמרה העלמה אל דודה אחרי ספרה ספורי אוהביה כי רבו שני דברי' אשר חשקה בהם: האחד שילכו השדה וזהו אמרה לכה דודי אם חפצת ביקרי כי אשמור אהבתי תמיד בלבי לא תמעד ולא תסור מני נצא <השדה> אני ואתה צמדי' מן העיר מבין בני התושבים המונעים הטוב ממני בהבליהם למשכני אחריהם ונלכה השדה אנה ואנה כאחד הצבאים וכצפרי' נודדים אין פוצה פה ומצפצף להפר מחשבות אהבי' כי מעטו שם הגברים ואין מכלים. ולמען לא אבוש מדברתי אשר אמרתי להועיל ולהטיב אל בני עירי נלינה בכפרי' הסובבי' את העיר שמה הכורמים והיוגבים יושבים לעבודתם ונעזרה נא אותם ברוב דברים כי נשכימה לכרמי' בבקרי' ונראה אם פרחה הגפן בעתה או שלא בעתה לשמרה מכל דבר רע בפעולות טבעיות ופעולות ככביות כמו שאמ' קוטי' בטלסם הכרם להצילו מרעות שמימיות וארציות וכל רע מקור וחום כמבואר בספרי הטלסמאות: משגיח830 אם פתח הסמדר הנכון למועדי הקורות המחריבות תשורות831 האשכולות לשמרו מכל דבר רע ומר. ונחזה אם הנצו הרמוני' לשמרם מכל מקרים המתרגשי' ובאי' ואטיבה אותם לרגעים ושארית הימים אלכה לי יחידה בשדה עמך שם אתן בכל נפשי ובכל מאדי את דודי לך ידידי ונפש חשקי כי לא ימנעני מונע ממך בימים ההם ובעת ההיא. כי עתה עת דודים לעשות פרי <תבואה> ותנובה עם עזרת ה' בגבורים וכל מעשה השדה יהיו בעוזרי כי הנה הדודאי' הטובי' טובי' מאד בסגולה להפריח פרי האשה בפרי בטנה נתנו ריח לכלבי' הוזים שוכבים יקומו ויחפרו חפירות להוציאם עלי אדמות למען יקחום הגברים להשקות העקרי' אל נשותיהם לפרי בטנם. ומיד כלב המוציא נוציא מהם אולי אבנה גם אנכי כמוהם כי זה כל האדם בנשים כי אין אשה אלא לבנים להלוה  260א  אישה אליה בחזקה על ידיהם ולהשאיר ברכה אחרי מעשיהם: וגם יש דרך אחרת אתי להועיל לעשות פרי מצדך ומצדי כי על פתחנו נמצא בכל עת כל מגדים מתוקי' מדבש ונופת צופים הבַל832 וזרע רב בזכרים חדשים לחים גם ישנים חמים דודי צפנתי לך זה ימים רבי' לאכול ולשבעה ובדבר הזה שלש פעמי' בשעה833 יראה כל זכורך מוליד בצלמו ודמותו בכל אות נפשך: והשני שיהיה אפשר לה להתנהג עמו בפני כל כאשר היא נוהגת בחדרי חדרי'. וזהו אמרה מי יתנך כאח לי כי שאפה רוח נדיבה לאמר כי יתן הנותן את רוחו בפי כל רואיו יחשבוה כריע כאח לי ולא תקרא עוד בעלי כי אם אחי יונק שדי אמי אשר גדלה אהבתו מאהבת אחים גדולים לימים הגלוי לכל העמים כי דרך נשים לחבק ולנשק בכל עת {פי} עוללים ויונקים לעין רואים לא {יבושו} כי ידברו את אחיהם בשער במיני אהבי' כי אם כה יעשה לי אלקי' (שמואל ב' ג, לה) חן וחסד ורחמי' וכה יוסיף את האהבה ביני וביניך ממה שהיא השדה ומעון כפרי' לא אשוב עוד על נאות דשא ואלכה ואשובה אל מקומי הראשון עם יושבי הערי' ולא אחוש על נוה עיר הגדולה אם ישובו יראו בי פן לא ימנעוני ממך כי אז לא אבוש בהביטי אל כל מאורי אור פניך באהלים כי גם בשוק גם ברחובות אם אמצאך בחוץ לפני כל העדה אשקך במופי ואחבקך במופי:834 וכל רואי לא די שלא יוכלו יגעו יגערו בי בלשונם כי גם לא יבוזו לי בלבבם בחשבם כי אחיה הוא: ובזה בטחתי תשמר האהבה תמיד לא תמעד אשוריה כי בכל עת יהיו מאהביי לבנים ונכונים אם בחדרי' שמה מרכבות כבודך עמדי אם בשוקי' שמה נשיקות נעתרות בפי ובלשוני אם בדרכי' משם אנהגך אל מקומי ואל ארצי עד אביאך אל בית אמי כרע כאח לי. ולמען לא אחטא לך באהבה אשר חפצת כי תלמדני לשקוד על דלתות החשק פן יפרד ממני ולמען לא יחסר שפעת מקורך ויפוצו מעינותיך חוצה (משלי ה, טז) כי אשקך מיין הרקח מעשה רוקח המשמח אלקי' ואנשי' מרבה זרע מאריך ימים. וכוס מלא מעסיס רמוני תמצא למו להסיר כעס מלבך ולשמח בו את נפשך. ואם ככה את עושה לי בשני אלה אשר דרשתיך תמצא לי לבא עמדי ימים בשדה ואחר נלך כאח ואחות בעיר מושב ואין מוחה הנה נא אדברה בשובי אל ביתי לנערותי בפה מלא כי דודי היה עמדי ושם שמאלו תחת ראשי. ויד ימינו תחבקני בחבה יתירה נודעת לי מאשר היתה חבת המלך בתחלה: ומעתה אם השבעתי אתכם בנות ירושלם זה פעמים מיראתי פן תחטיאו אותי לשנוא את דודי ולאהוב את מלכי לא אוסיף עוד את ידי שלישית להשביעכם על זאת כי מה תוכלו תעירו עוד שנאה ותחרות ביני ובין דודי ומה תוכלו תעוררו עוד אהבה גדולה מזו ביני ובין מלכי עת שתחפץ לבבי להחליף את דודי במלכי: 

			ההצעות הראויות לפי הנמשל: 

			א' גם כי הסכימו חכמי הגוים כי האדם מדיני בטבע זהו מצד חמרו המצטרך לעזר רב מזולתו כי היחידי לא יספיק לו זמנו להשיג לו לחם לאכול ובגד ללבוש אף כי יתר צרכיו הרבי': האמנם מצד שכלו יראה כי הסכימו נביאי ישראל כי האדם מתבודד בטבע והאלקי' אנה לידו ההכרחי לא מבלי עמל וטרח כי לפי השכל הנה האדם ואשתו הלוך ילך ערום ויחף ולא יתבוששו: [בגליון] * כי גלוי הערוה חרפה אצל הטבע מצד הנפש המתאוה ולכן כסה הטבע אברי המשגל בחי. ואולם אצל השכל אשר לא יתאוה אין גלויה חרפה יותר מיתר אברי האדם835 * ומפרי עץ הגן יאכל ומי נהר ישתה ועל הארץ ישן ובין צאלים ישב והשכיל וחי לעולם. כמבואר מהמתבודד הראשון כאשר יתבאר בעיני העדה. וכמפורסם מהגוי כלו המתבודד  260ב  השני זה ארבעים שנה לא חסר דבר לחם אבירים אכל ומי מעיינות שתה שמלתו לא בלתה ורגלו לא בצקה ותורת ה' בפיהו יומם ולילה: אליהו המתבודד השלישי בהרים ובגיאיות. ירמיהו אמר מי יתנני במדבר: המתבודד האחרון אבב"ט יחידי בגיא חזיון אוכל פרי העץ ומים ישתה ובמערה ישן ועורות גדיי העזים המתים ילבש והצליח ועשה פרי: ב' המשכילים הם בין שני הפכי' תמיד השכל והחמר ומי חכם ויודע פשר דבר יקח דרך אמצעי ויפשר ביניהם. ולכן הנולדים בישוב והורגלו בתפנוקי מלכים לא יוכלו להתבודד התבודדות כראוי לפי השכל המוחלט מצד החמר המורגל כבר בעת הילדות והשחרות ולא836 יוכל להשתקע בחמריות השקעות רב מפני תגבורת הכח השכלי המואס בם וחפץ להגדיל תורה ויאדיר. ומה יעשה יבחר לו בשדה מקום שם יתבודד יומם ולילה לא עם יושבי חלד ובזה יתן חלק לשכל וגם לחמר. ובו בחר ה' לעם המתבודד כי לא נחם אלקי' דרך ארץ פלשתים כי קרוב הוא להשתקע בחמריות השקעות לא יסורו ממנו. והסבם דרך המדבר ים סוף וחנו ברפידים ואלים וסכות ואיתם באופן שלא היו בישוב ולא רחוקים ממנו ונוסעי' וחוני' ממקום למקום וספק צרכיהם במדבר ארבעים שנה מן מהשמים ובשר מהים ודגים מהנחל כמבואר בספרי שהבאר היה מעלה להם דגים הרבה עד כי היה להם כאמצעי בין ההתבודדות והמדיניות. וכן היה המשכן למרע"ה אמצעי בין הר סיני שהיה במדבר ובין היישוב ממצרים ומדין ולזה בנה דוד מצודת ציון להתבודד שם ושלמה יער הלבנון כי כל אלה הם אמצעיים בין היישוב והמדבר ולזה היו בתי ערי הלויים והכהני' נחשבי' כבתי ערי החצרי' כי היו להם ככפרים אמצעיים בין היישוב והשדות כי הם העם המתבודדי' מיתר אחיהם ולזה תראה רובי הנביאי' מן הכהני' משה ואהרן פנחס ירמיה יחזקאל זכריה אליהו אחיה השילוני להיותם מתבודדי' או בעריהם או במקום הקדש. וזה הורה לנו שלמה באמרו אל אביתר הכהן ענתות לך על שדך (מלכים א' ב, כו) כאלו יאמר לך והתבודד בענתות שהיא עיר הלויים על שדך תתבודד להשאיר לנפשך ברכה כי איש מות אתה מצד שאתה עומד ביישוב ועוסק בענין החמרי ובדבר המלוכה וירמיהו מענתות היה: ג' כמו שטבע המציאות השכלי חייב שכשהחמר נכון מצד ההמזגות וההרכבה והחום הטבעי והשמימיי שלא יוכל להתעלם ממנו מהוציא הצורה שבו בכח אל הפעל להשלים עניינו וזה בשלש שלמיות זו למעלה מזו בדומם וצומח וחי כן טבע הכח הנבואיי חייב שלא יוכל הנביא עם בקשתו ההתבודדות בכל נפשו להתעלם מהשגיח בעם אשר בחר בו להשלימו בשלשה מיני שלמויות זו למעלה מזו: הראשונה היא הכנעות החמר בכל מיני ההכנע במעשיות התוריות אשר יהיה זה סבה להפריח השכל מעט קט כי בסור הענן והערפל ואור השמש יגיה אורו: והשני למחוק דמיונות רבות כוזבות מכחישות האמתיות בכל הדעות הכוזבות המורגלות באנשים ונשי' וטף למען יפתח פתח לכח השכלי להבין דבר על אמתו: והשלישי ללמד השכל המושכלות האמתיות ולהוציא מהכח אל הפעל עד כי יחשוק הנפרד וידבק בו וישתוקק להפרד מהחמר. וזה הטבע מבואר מדרכי הנביאי' ומסגולות הנפש הנבואיית כמו שבאר בטלמיוס וא"ח וירמיהו אמ' אמרתי לא אזכרנו עוד ותהי בלבי כאש בוערת (ירמיהו כ, ט). והוציאוהו ממה שאמר בחלום אדבר בו (במדבר יב, ו) בקרבו ועל כרחו ינבא כמו שכתב הריקאנאטי ורבים מהמעייני' היתה זאת התבערה בקרבם ללמדה את בני הנעורי' או לכתוב ספרי' הרבה אין קץ כי טבע המציאות כן חייב כמו שיתבאר בהצלחה: ד' כאשר המקום העליוני מהשמי'  261א  ושמי השמים גורם להשפיע מעולם השכלי טובות וברכות ונבואות וידיעות במקום זולת מקום בארץ כמבואר בחוש ובשכל ובעיון837 אצל הוברי שמי' וחכמי קדם כאמרו אין זה כי אם בית אלקי' (בראשית כח, יז). ואמ' ויפגע במקום ואמ' ויקח מאבני המקום (בראשית כח, יא). ואמ' ועלית אל המקום (דברים יז, ח) ואמ' ז"ל מלמד שהמקום גורם (בבלי, סנהדרין יז ע"ב) והחא"ע האריך בזה וכל חכמי האמת מסכימי' בזה. כן הדבר הזה בארץ כי הנפש השכלית תשתוקק ותעלה להדבק בנפרד במקום זולת מקום כפי הכנת המקום ההוא לעורר הנפש אל העולם השכלי. והיה השדה מצד הצמח בו הצ<ו>מחי' העולים למעלה ומצד הגלותו אל השמי' אשר הם מקום לרוחניי' ולככבי' המאירי' ומזהירי' ומצד המעט שם המטרידים הוא מעורר מאד הנפש המשכלת להתאוות תאוה נמרצת לעלות למעלה לשמי' ולהדבק בנפרד כאשר יעיד עליו החוש למעייני'. ואמ' ויצא יצחק לשוח בשדה (בראשית כד, סג). ואמ' ז"ל שהיה בג"ע ואמ' על יעקב ראה ריח בני כריח <ה>שדה אשר ברכו ה' (בראשית כז, כז) כי שם צוה ה' את הברכה לנפש לעלות אל ה'. ועל אחיה השלוני נאמר במצאו ירבעם והוא מתכסה בשמלה חדשה ושניהם לבדם בשדה ואמ' ז"ל שגלו דברי' שלא שמעתם אוזן מעולם בהיותם בשדה (בבלי, סנהדרין קב ע"א): ה' מהגלויות לנו כי ניצוץ השמש יורד ומתהפך ועולה ומאיר בהתהפכות אל הגשמי' ומחמם כמבואר בטבעיות. והיה לנו לעינים על ניצוצי אור האלקי הנפרד היורד מאת ה' עד שאול תחתית ומתהפך ועולה כמבואר בעגולות רעיוניות ובהתהפכות ההוא מאיר הנפשות ומעורר השכלים ההיולאניי' להשכיל הנמצאות כמבואר בא"ה לא"ר. אך מפני הסתבכו בחמרי' הכחות החמריות יקחוהו חמרי כמו הנפש הזנה יקחהו חמרי וכן המרגשת והמדמה ולהם עוזרי' רוחניי' קראום הוברי שמים רוחניות הככבי' ובני הנביאי' קראום ספירות טמאות. ואם יחכם האדם השלם יפשיט החמרים ומקריהם מהם וישכילם מופשטי' כמו שהם בנפש השכל הנפרד ובזה יתחלפו שלמות הגברי' כל עוד שיפשיטם יותר מהחמריות כפי מה שהם בשכל הנפרד יותר גבוה ויותר פשוט כאמרו על מרע"ה ותמונת ה' יביט (במדבר יב, ח) שהיה משיגם באופן היותר משובח והפשוט שאפשר לאדם כמו שהם בציור ה' לא לבד כמו שהם בציור השכלים הנפרדי' שהם למטה ממנו כמבואר באלקיות ומ"ה וא"ה ושעור קומה וה"ה. והתהפכות זה האור המעורר ישנים נקרא ריח בפי כל נביאיו והוא האמצעי בין ה' ובין השכל הנפרד אשר על ידו תתעורר האהבה והחשק בו ויוליד השכל תכלית פריו אם היה חכם להצילו מיד החמר ולהפשיטו הפשט גמור ואופן משובח כמו שהוא בנפרד העליון: ו' מהכרחיות השכל האנושי להשלם בתכלית האפשר הוא להיות על דמיונו צורות דמיוניות רבות ועצומות לקוחות מהמוחשו' הצודקות בכל אשר תמצא ידו להשיג מהם כי רבויים יביאוהו אל המושכלות האמתיות להיות המציאות כלו איש אחד בעל אברים רבים כמבואר אצל המשכילי'. ולהיות השכל האנושי תכלית השגתו הוא השגת המציאות כלו וכלו לא יושג כי אם אחרי השגת חלקיו. א"כ השגת החלקי' הכרחית להיות על פתח השכל תמיד והוא הדמיון לקחת ממנו הכולל אשר זולתו לא יתכן כמבואר בנפש: ז' החותר להוריד הנפרד על שכלו ולהדבקה בו יצטרך עכ"פ להכין לו כח מיוחס אליו עליו יחול וידבק דבקות הצורה בנושאה והוא התולדות המתחדשות בשכל יום יום אשר הם מושכלות נקנות באמצעות הקדמות ידועות עם חזקת המושכלות הראשונות הישנות מעת הילדות כי בשתיהם כשהם על מתכונתם צפונות בלב האדם ושקועות בו והם בפעל תמיד הנה יתכן לנפרד  261ב  לחול בם מפני שהם ממינו ומצא מין את מינו ונעור: על זאת יתפלל כל חסיד דורש להדבק בנפרד שישוב שכלו מלוטש מכל דבר חמרי עד כמעט יהיה במדרגת הנפרד ויהיה838 הוא והוא כמעט דבר אחד במדרגת האחים לא שיהיה תמיד ברתת וזיע בהדבקו עמו כי אז לא יתכן להשיג המושגות ממנו באופן השלם כמו התלמיד הלומד מהקפדן. אבל בשובו במדרגתו וידבק הנפרד עמו פנים אל פנים כאשר ידבר איש את אחיו ורעו אז לא יחרד בהדבקו בו וילמד ממנו כל אשר ירזמון עיניו כאמרו עמדו ואשמעה (במדבר ט, ח) כי לא ברתת ולא בזיע (בבלי, יומא ד ע"ב) ידבר אל עם משה כי אם כאשר ידבר איש אל רעהו ובא אליו וחקרו בכל עת אל הקדש כי אהרן הוא בבל יבא ואין משה בבל יבא (הקדמת הרמב"ם לפרק חלק): ח' אל יתאב השכל האנושי להדבק בעלה הראשונה דבוק פנים אל פנים כי אין יחס שוה בין העלה שאינה עלולה כלל ובין העלול אבל יתאוה להדבק באחד מהעלולים כי מצד שהוא עלול יש יחס מה שוה ביניהם ואם אינו יחס באמת כי שניהם יונקים מעלה אחת וזהו יחס מה בשווי. ולזה אפשר להדבקה בו דבוק מה. ולזה נטו בני הנביאים כי דבוק מרע"ה עם התפארת שהיא הספירה הנאצלת מהעלה {ה}ראשונה ומורה עליו ית' והיא עלולה לדעת הראקאנאטי בספר טעמי המצוות שלו ורובי החכמי' נוטי' לדעתו: ט' כל חכם לב יתן אל לבו למצא דרך ישר לפני האלקי' להמשיך כח הנפרד בארץ ולהוציא הכח ההוא חוץ מעולם השכלי למען יוכל למצאו בעולם החמרי אשר הוא שוכן שם כי אז <הוא> יקל עליו יותר להדבקה בו כי אם אין מקום בארץ אשר הוא נכון לחול עליו כח הנפרד והשפעתו ויצטרך בשכל839 האנושי בכל עת להפרד מהחמר הפרדות רב עד כי ישוב שכלו שכל נפרד בפעל בטרם יוכל למצא הדבקות בנפרד840 הנה יהיה דבקותו לעתות רחוקות מאד ובאפשרות רחוק כמעט קרוב לנמנע אבל באופן הנז' יתכן לו על הרוב ובאפשרות קרוב. וזהו שקראו הא"ע לשמור כח הקבול על ידי אמצעיים כאשר עשה מרע"ה במשכן ומעשה הכרובים והארון והשלחן והכלים כמו שכת' שבר"ם אמ' בפי' לחא"ע שהיה כבוד נראה לעין משה כמו שהיה בסיני לעיני כל ישראל. וכן עשה הטבע כלים נכוחים למביני' לשמור כח הקבול מהצורות החלות ונראות בפעל בחמרי' כן תעשה הנפש המשכלת כלים לשמור כח הקבול מהצורות הנפרדו' ובאמצעות אותם הכלים יתכן לשכל לעלות אל האלקי' וישוב כמדרגת הפועל לרוב קבלתו השפע על ידיהם ולרוב השלמו באמצעותם שכמעט יראה לו לשוב מנפעל לפועל כאשה המושפעת מהזכר ותרגיש בשלמות ההוא באופן שתשוב כמעט במדרגת הזכר ותהנה ותשמח מאד ותשק לו. וכן יראה בנביאים השלמות ישובו לאחריתם כפועלים בנפרד כאמרו ותגזר אומר ויקם לך (איוב כב, כח) שהנביא גוזר וה' מקיים כמצוה ועושה כאמרו שמש בגבעון דום וירח בעמק אילון (יהושע י, יב). שצוה לשמש שידום כאלו הוא פועל התנועה ובידו לבטלה: י' חכמת החכם תאיר פניו ותבונות כפיו לעשות הדבר השומר כח הקבול כלי מטלטל ממקום למקום לא לבחור לו לבד מקום קבוע שם תהיה שמור כח הקבול פן לו841 יצטרך לצאת ממקומו ואבד השפע ההוא בענין רע באפס שומר. לכן בהוליכו תמיד עמו לא יפסד ולזה נתחכם משה מכל האדם לעשות משכן וכליו נשאים ממקום למקום ומעיר לעיר ולא קבע מקום שמירת כח הקבול בהר סיני אשר שכן עליו ה' ולא בהר נבו כי אם באהל מועד הנשא ונעלה ממקום למקום למען ימצא לו ולישראל בכל הדרך אשר הוא הולך עליה וינהגהו על מות (תהלים מח, טו) אתם בכל מוצאם ומובאם כמבואר בתורה נביאים וכתובי' כי הארון הולך לפניהם (במדבר י, לג) בכל מלחמותיהם ולכל צרכיהם כי שם שמור כח הקבול וה' יושב הכרובי' עליו ומאז שנגנז אבדה תקותנו נגזרנו {לנו} כח הקבול ולא היינו שמחי'. וזאת כונת הרמב"ן ז"ל  262א  כי כל כח הקבול שהיה בסיני שמרו משה באהל מועד כמבואר בפי' לתורה מכח הכתובי' השוים בזה ובזה: יא' ויותר יהיה חכם השלם האמתי לעשות הכלי ההוא השומר כח הקבול באופן שלם מיתר הנעשים משתי פנים: האחד שיהי כח המקבל גדול מאד באופן שיחול שם דבר אלקי' מוחש לא לבד מצוייר בשכל כאשר יחשבו חכמי העיון כי כל חכמי הסודות העבריות יאמינו אפשרות הראות דבר מוחש אלקי מעל הכרובי' כמו שכתב החא"ע ורשב"ם אמ' והנרבוני שהיא דעת אנקלוס והרמב"ם ז"ל כמו שכתב בפי' המורה ח"א פכ"א וז"ל הנה הוסיף החכם לבאר בכאן כי השכינה מוחשת לחוש הראות והוא האור הנברא וגלה תועלת ההראות ההוא אף לעצם הנביא מלבד הראותו לעם כשאמר בראיתו יגיע שלמות ההשגה השכלית כי כשנפש הנביא תעלה למעלה העליונה עד יאצל ממרום האור ההוא בעמדו עם עולם האורה יעמוד לו דמות לוח קצר מחקה כללי הנמצאות ועלוים עד יתדבק ברוחניי'. וכבר אמר אברהם אבינו בס"י וכלן קשורות זו בזו כשלהבת קשורה בגחלת ואין לך ללכת בעקבות המתפלספי' המתגאים לאמר כי אין זה אלא בנפש הנביא. כי הלא ביאר עוד ואמ' אם היתה ההשגה המראות במראה הנבואה כמו שבא באברהם וזה דעת אחרת חדשו עתה בזה המקום. אמנם דעת הרב כי אור נברא היה נראה בלי ספק נקרא כבוד והוא אשר יקראהו אנקלוס שכינה: ובאגרת הסודות אשר שלח הרב לתלמיד כתב וז"ל הדבר הנזקק למרע"ה בודאי שקול ברור הוא נמצא מהטבע ורבים אמרו שלא היה שם {לא} קול ולא דבור גוף אלא שנפש משה אוחזת בדעות עליונות ומבינה ושומעת על דרך כבוד האמת שהוא הגיון הדעות מה שאין אנחנו יכולי' לדעת איך ואלו לא שנה הכתו' וישמע את הקול הייתי מודה בכך. ועוד שפרשת לוחות שנייות אומרת כך והולכת842 כן. הילכך אין לנו לומר אלא כי קול ברור היה ויתכן שמן הענן היה יוצא וכן מצינו שלא נגלה אליו אלא בענן כמו שמפרש בפרשת כי תשא: עכ"ל: הנה לנו מכל אלו כי שם על הכרובי' כבוד אלקי' מוחש לעין ולאזן וכל זה בחכמה אלקית גבוהה ורמה מכל הכלים שנעשו לשמור כח הקבול שלא היה בהם דבר אלהי מוחש בראות ולא באזן כי אם מצויר בנפש המדמה. ובזה הראשון יראה שלמות הכלי ההוא הנעשה בדרך פעולות הטבע אשר הוכן לקבל הצורה מוחשת בפעולותיה כן הדבר הזה: והשלמות השני הוא כי כל שומרי כח הקבול הוא לדעת העתידות ולקבל השפעות להצליח בהם הדברי' הגשמיים כממונות ובנים וכבוד ודומיהם. ואולם שלמות השלם הוא לשמור כח הקבול להבין ולהשכיל הדעות האמתיות והתורות והשגת הרוחניי' באופן שישמע הקול מדבר אליו ומלמדו חכמה ודעת בדברי' בלתי אפשריי' לשכל האנושי להשיגם זולתו: יב' ומהחכמות היותר נפלאות ש{י}מצאו בשמירת כח הקבול הוא שידע החכם לעשות פעולות אל הכח ההוא שימשיכו אליו השפעות טובות משלימות חסרונו כאלו תאמר טבע שבתאי הוא קר ויבש להמשיך עליו שפע עליוני חם ולח מרפא חסרונו כמו שיעשו הרופאי' להשקות הטבעים קרים ויבשים יין רקוחי' חמים ולחים. וכן לעשות פעולות מחסרות רעתו כאלו תאמר לחסר רעת מאדים המרבה האדומה בדברי' מריקי' אותה. וזאת החכמה הנוראה היתה במלאכת הקרבנות להשפיע הטוב מהעליוני' על הכחות התחתונות המשפיעות עלינו ולמעט הכחות המחזקות החמריות המזיקות לנו ולשכלנו לבלתי יחרבו בנו להחטיא את נפשותינו וזה כל דרכי בני הנביאי' שאמרו להשפיע ברכה וחסד ורחמי' על מלכות השופעת ומנהגת אותנו ולהריק ממנו שפעת מה' והגבורה השולטת בה וכחות הטמאה לבלתי נחטא. ולזה נטה הא"ע בענין הקרבנות ואמר וחלילה לאל להצטרך לעולה רק יש לו סוד. ופי' רשב"ם אמ' והטעם כי יחשבו בקרבן כחות  262ב  שיהיה כסא לשכינה: יג' לכל הדברי' טבעיי' נפשיי' ואלקיי' יש מונעי' רבי' בכל מה שלפני התכלית. על כן צריך לשמור מאד מהמונעי' כל עוד היותו במה שלפני התכלית {אבל} אחרי הגיעם אל תכליתם אין עוד פחד ויראה מהם כי אין כח במונע למנוע תכלית הדבר אחרי הגיעו כי חזק הוא והוא על שלמותו ומי ימנענו ע"כ המתדבק יצניע לכתו אל הדבקות עד בואו אל התכלית פן ימנעוהו מונעי' רבים אך אחרי כן לא יירא ולא יחת ואמ' לכל כי דבק הוא כמו שעשה מרע"ה בלוחות שניות אשר הסתיר עניינו והצניע לכתו עד השיגו תכלית הדבקות בצור בחורב. ואחרי השיגו שב אל האהל מועד ואמ' לכל כי דבק הוא בכל עת שירצה לשמוע דבר ה' כי לא ירא עוד מהמונעי' כאשר בתחלה: באור הנמשל לפי הוראת המשל המפורש באר היטב אחרי כי אמת הנסיון אצל הקדמוני' כי אין הנבוא' שורה על שלמותה בערים הנושבות בקבוץ בלתי נשלם כי אם על פני השדה מקום אין שם אדם מעיק. כמו שנמצא באברהם שנ' לו לך לך מארצך וממולדתך (בראשית יב, א) המעיקים לך ההדבק כי <אם> אל הארץ אשר אראך כי שם לא יעיקוך בכל המקומות אשר בנה שם מזבח על פני השדה. ויצחק יצא לשוח בשדה ויעקב בא לו חלום של נבואה ודבק בה' הנצב עליו במקום אשר לן שם על פני השדה. ומשה כצאתו את העיר פורש כפיו אל ה' ודבק בו והפליא לעשות. לכן נטה לב החותר ראשונה להדביק אומה בה' אלקיה להסירה מגבולות עמים המעיקי' אל המדבר הגדול והנורא לאכול את המן המזומן בלי עמל ויגיע כפים מש{נ}ה ללמד דעת את העם להדבקה והנפרד על ידו הסכים לצאת השדה ולהסב את העם דרך המדבר אין שם מעיק ולא נחה אותם דרך ארץ פלשתים כי קרוב הוא להפריד הנדבקי' לא להדביק הנפרדי' ולמען לא יחטא הנוהג כצאן עמו להוציאם מן הקצה אל הקצה מהשקיעה בישוב ההמוני אל ההפרד במקום המדברי הוליכם במקום האמצעי בסכות ואיתם ורפידי' ואלוש (במדבר לג, יג) אשר שם מעיינות ותמרים משמחי' הנפש כישיבת הכפרי' ואינם מטרידים כמדינות והערים. ולתת חלק לשבעת כחות הזן החמרי ראשונה השכימו העם בבקר בבקר ללקט את מזונם להעמיד החמר קיים כי צריך הקדמה זמנית להשגיח בחמר מצד שהוא נושא הצורה כאמרו ונתתי עשב בשדך לבהמתך החמרית ואחר843 ואכלת ושבעת את נפשך המשכלת (דברים יא, טו). ובמדבר הזה האמצעי בין הישוב והמדבר המוחלט הגדול והנורא היתה השגחת המשגיח תמיד בעם לראות אם פרוח יפרח הדרך הנכון המביא אל הדבקות ופתוח יפתחו שעריו וינאץ השכל מוסר אי זה השכל ומישרים. ונסה להכניע תאות חמרם באכלם את המן שלא ילקטו ממנו המרבה והממעיט כי אם איש לפי אכלו העשיר לא ירבה והדל לא ימעיט (שמות ל, טו) ולא יותיר איש ממנו עד בקר (שמות יב, כא) לאמר אינו דומה מי שיש לו פת בסלו למי שאין לו רק יהיו נכנעים והומים איש יומו ובביתו אין כל בלתי אל המן עינו. ויבטחו בה' אשר ברא את השמים ואת הארץ וביום השביעי שבת וינפש (שמות לא, יז) וכן ראוי לשבות מעבודת החמר {ולעבוד} הנפש החכמה: ואחר נסה למחוק דמיונם הכוזב אשר בו נשקעו במצרים לאמר כי שני אלוקות היו אלקי התחלת הטוב ואלקי התחלת הרע וכי אין שם אלוק פועל הטוב בעצם והרע במקרה ועזב אותם ימים עם מעט מים לעדה עד כי צמאה נפשם לאלקי'. והנה במטה המכה כל מצרים להוציא להם מים לרוות את צמאם ולהטיב בם את נפשם להורותם כי כל הרע אשר הכה המצריים לא היה בעצמות וראשונה להרע כי אם להטיב להם ולבניהם אחריהם בגויותיהם ונפשותיהם. ובזה הוסר ראשונה הדמיון הכוזב הגובר בם לבלתי הפתח להם פתח לדעת דעת אמתי: עוד שלישית הציץ בהם נץ ההשכל להשכיל כי יש שם אלוק יכול רוצה לשודד המערכת בכל עת אשר ידבק האדם בה' אלקיו  263א  כאשר ראו במלחמת עמלק כי כאשר ירים משה את ידו בתפלה וצייור דבוקיי וגבר ישראל וכאשר יניח ידו (שמות יז, יא) מהדבקה בו וגבר עמלק המנצח בחרבו הקשה מצד מערכתו כברכת ה' אשר ברכו על ידי אביו לאמר על חרבך תחיה (בראשית כז, מ) ולא ימות במלחמה את אויביו כמו שיתבאר בע"ה ובהצלחה בסבותיו: עוד אחרי זאת בחר להם מקום נכון מכל סביבותיו שם ינוחו נפשותם מרגשת פעלי און שמה יתנו את מאהבם וכל חשקם אל ה' הנראה להם בראש ההר זה סיני כי בו בחר מכל הרים גבנוני' ומהר שעיר והר פארן הקרובי' והרחוקי' כי שם צוה ה' את הברכה מאז ומני קדם קדמתה כמו שהעידו הקדמוני' ששם נראו תמיד מראות אלקי' ולא הלך מרע"ה שם ולא ישב רועה מן העולם עד משה אשר נהג את הצאן אחר המדבר להתבודד בהר האלקי' חורבה. וכאשר ראה במתן תורה כי הקולות וברקי' וקול אלקי' חיים מדבר מתוך האש היו אמצעיים לעשות פרי באומה להביאה אל ההצלחה ואל הדבקות האחרון כי נתנו ריח באף העם להריח באלקי' ובנבואת משה עבדו כאמרם כל אשר דבר ה' נעשה ונשמע (שמות כד, ז) התורות והמצות והדעות האמתיות כלם. וראה כי יחרץ כלב גדול לשונו לקחת הדודאי' הצומחי' על פני העם בשדה ועשו עגל בחורב להטעות את העם כדרכו אז ירד כי שחת עמו והוציא בלעו מפיו ושרפו והציל את הדודאים וצוה משכן וכלים ועל פתחי פיהם המציא כל מיני מגדים במצות וחקי' טובי' עם לוחות אבני' חדשי' גם ישני' צפן בארון לכבוד ה' הגדול והנורא אשר ישכון כבוד בעמו להדבק בו והוא גם הוא השלים דבקותו אחר הסירו אלקי הנכר מקרבם ושב ודבק בו בצור בחורב וראה והביט וחזה כל אשר בכחו לחזות בנעם ה' ודבקותו. ואף גם זאת לא שב אחור חשקו עד עת בא דברו ותפלתו זכה לדרוש את ה' ילך בקרבם כרע כאח לו (תהלים לה, יד) כאמרו אם אין פניך הולכי' אל תעלנו מזה (שמות לג, יד) ועשה לו משכן לשכון שם השכינה לינק השפע השופע עליה ממרום ומתפארת עוזמו (תהלים פט, יח) להריק עליהם ברכה עד בלי די עד לא יחסרון דבר מכל מאוויי לבם: והיו מוצאים בכח האלקי הנבואיי בחוץ מהשמי' ומהר סיני באהל מועד וגם חוצה לו באלדד ומדד אשר התנבאו במחנה ונאצל עליהם הרוח בהיותם שמה חוץ לאהל וחוץ מעולם הרוחני כי לא התעתדו לנבואה ויתנבאו לרוב האהבה שבין הכח האלקי ובינם כאהבת האח והאחות עד כי שבו הפועלים נפעלים ומשפיעי' לעם נבואות ונושקי' את נושקיהם מתנבאי' על מוריהם כי ימות ותלמידו יהושע משלים תכלית כונתו להביאם לארץ לא הוא. ולא בזה אותם רבם ולא קנא בם. וככה הנהיגו והביאו כח האלוק בידם זה ארבעים שנה במדבר ממדע למדע כאשר יחנו עם השכינה שוכנת בם פן יסעו ולא תעלה רוח ה' מתוכם והיה הענן יומם על האהל מורה כבוד ה' השוכן בו מוחש ונגלה לעין רואים עין בעין נראה כי ה' שופע זיו כבודו במקום שהוא חמרי כמו החמרים שהם בתי הנפש וההשפעות האלקיות אשר הם אם לכל חי בעל צורה ונפש והשכל רב ולא לבד ידעו והבינו מאור ה' והענן השוכן בקרבם את כל אשר יזמו לדעת מהעתידות כי גם ללמד דעת עליון בא ה' בעב הענן כל ימי היותם במדבר יום יום. ולמען היות השכינה במקום חרבן ושממון וכחה יבשה אין כל כי אם מדת הדין החזקה כדעת בני הנביאי' והוברי שמים ידעון שדון (איוב יט, כט) גם את הדבר הזה מכח מאדים בעל המדבר הנה הם בעולותיהם וזבחיהם ומעשיהם הטובים הריקו ברכה ממקור ישראל היא  263ב  הבריכה העליונה עליה ללחלח בצחצחות וברחמים וחסדים ואמת את נפשה והריקו ממנה כל מר וטמא לבלתי יטמא את מקדשם ונפשה הקדושה כל ימי היותם על ארץ טמאה. ואז גלו לכל העמי' והשרים את יפיה כי כבוד הש' שוכן בקרבם ומחבק אותם בזרוע תפארתו עזו ולא יראו מגשת אל עמי' רבים פן לו ימנעו הטוב ההוא מהם כי ידעו כי לא יוכלו לכבות האהבה ולהפריד בין אחים ויצאו ישראל ביד רמה (במדבר לג, ג) דבקי': 

			מיטב השיר חלק חמשי מהחלק השני: מתחיל מפסוק מי זאת עולה וגו' עד יבוזו לו: 

			באור המלות לפי המשל והנמשל: 

			אם מאמר מי זאת עולה מן המדבר הוא שאלה חדשה שאינה מענין השאלה הראשונה אשר נשאל בתחלה מי זאת עולה מן המדבר כתמרות עשן. הנה יהיה עכ"פ מאמר מתרפקת על דודה תשובת זאת השאלה לתאר מי זאת העולה כי תשובה אחרת לא מצינו עליה ואם זה היה הנה היתה התשובה מבארת הנעלם ביותר נעלם ממנו מה שלא עשה כן בתחלה שהאריך בתשובה לדעת מה זה ועל מה זה עולה מן המדבר מקוטרת וכל הענין ההוא. ואולם פה אם לא השיב יותר ממה שיראה שאמר מתרפקת על דודה הנה לא באר הדבר בסבותיו. האמנם אם לא היה זה הדבר חדש רק כאדם האומר לחברו ראה נא כי האשה אשר נשאל עליה זה ימי' מי זאת עולה מן המדבר הנה עתה נתחדש בה דבר ראוי להפלא ממנה כי היתה מסתכנת ללכת במדברות ולהכנס בין הגבורי' להנשא למלך שלמה לאשה ועתה היא נתנה אהבתה באיש אחר עד כי מתחבקת ומתחברת בו והוא דודה אין בזה הלשון והמאמר מהזרות כי יהיה נושא המאמר מי זאת עולה מן המדבר ונשואו מתרפקת על דודה ולא יהיה מאמר מי נושא וזאת עולה מן המדבר נשוא ויהיה לפי זה כאלו יזכיר הדוד אל רעיתו ראי נא והזכרי כי האשה אשר שאלת אלי מי זאת עולה מן המדבר הנה היא עתה בוגדת בבעלה ובאהבתו ומתחברת עם דודה אשר אהבה אותו לזנות תחת אישה כי אהבה זרים: ולפי הנמשל הוא כי כל האיש המתדבק ברוחני על ידי הקטרו' ודברי' חמריים מבלי שיתדבק בו בכח שכלי נפרד מהחמר הנה סופו כי יאהב ויתחבר עם כחות רוחניות אחרות בלתי מטוהרות אוהבות הדברי' הגשמיים ויזנה מתחת השכל הנפרד למעוט שכלו אשר לא נפרד מן החמר ויטעה אחר הדמיון הנשפע מהכחות ההם הרוחניות וגשמיות כמוהו. ובזה חטא שלמה בשקוץ עמון ומואב ויתר השרים: 

			מדרך הלשון העברי לדבר לנכח הפעל בלשון זכר או נקבה כפי מה שהוא ולא יביט לנכח הפעל אם הוא זכר או נקבה844 כאמרם ז"ל תשש כחו כנקבה (בבלי, ברכות לב ע"א). כן אם הנקבה גברה כחה בזכר כי ידובר בה לנכח הפעל ההוא במדרגת הזכר. וככה המאמר הזה מכנויי עוררתיך וחבלתך ואמך וילדתך ולבך וזרועך הם כלם לנכח הזכר להיות כי הפעל אשר לפני זה מנשיקת הנקבה לזכר והנהיגהו והביאהו והשקהו הם כלם פעולות זכריות לכן כנה אותם לנכח כזכר: ולפי הנמשל השכל כשהוא בפעל שב במדרגת הפועל לא הנפעל: ה'א התפוח יורה שדבר בתפוח הידוע כבר ביניהם: ובזה השיר לא נזכר כי אם במה שאמרה כתפוח בעצי היער ואמרה בצלו חמדתי וישבתי ומזה יהיה אמרו תחת התפוח אשר ישבת בצלו עוררתיך מאז: [בגליון] * מדרש חזית מה התפוח הכל בורחי' ממנו בשעת השרב לפי שאין לו  264א  ענף לישב בצלו כך ברחו כל האומות לישב בצלו של הב"ה ביום מתן תורה * אם היה עוררתיך מלשון תעורה היה נראה שהוא העירה על דבר בהיותה תחת התפוח וזה לא נמצא כי היא העירתו בתחלה בכל מיני תעורות והוא לא העירה ולכן יאמר שהוא מלשון שנאה כי שניהם יש בפי' עוררתיך כי זה אפשר שתחת התפוח אשר אמרה לו שהוא דומה לתפוח וכי היא יושבת בצלו היושבת תחת התפוח וספרה לו כל מה שקרה לה עם המלך שחבקה בימינו כי אז כמעט נטה לבו לשנא אותה בחשבו כי היא נטתה מאהבתו אל אהבת המלך. לולי שנתעורר עליה שמה כי האהבה אשר אהבתו היא אהבה טבעית והאהבה אשר אהבה המלך אם אהבתהו היא מקרית וזה מבואר כי אהבתו דודה היא אהבה שאינה תלויה בדבר ובא מצדה לא מצדו ואהבת המלך היא אהבה תלויה בדבר בא מצדו ולא מצדה ובטל דבר בטלה אהבה ובזה עוררתי עצמי ממך כי גדלה אהבתך בי מאהבת המלך ויהיה לפי זה עוררתיך עוררתי ממך כמו יצאוני (ירמיהו י, כ) <בני> יצאו ממני:845 ולפי הנמשל הוא כי השכל האמתי המתעורר מעצמו כשכל אברהם ראש המשכילים האמתיים לא יתכן שהיה אהבתו במלכות אהבה טבעית מצד מה שהיא משפעת בדברי' החמרי' מצד טבעה וקבלתה ממדת הצפון המעשרת כי אם אהבה מקרית מצד הכרחיות החמר. אבל אהבתו הטבעית היתה אל ה' המשפיע התורה והחכמה כאמרם ז"ל שאברהם קיים את התורה כלה (בבלי, יומא כח ע"ב) ושם היתה אהבתו האמתית בלתי תלויה בדבר כי אם היה אברהם אוהב ודבק במלכות מצד השפעת הדברי' החמריים והיה חלילה קוצץ ההשפעה הבאה אליה מתפארת לא היה ה' קורא אותו אברהם אוהבי אבל היה שנוי לשמים חלילה לו: מלת שם יורה על המקום ויושאל גם על הזמן כמו שם שם לו חק ומשפט (שמות טו, כה). כי גם שיורה על המקום יורה ג"כ על העת ההוא שנתן לו החק והמשפט ויהיה אמרו שמה חבלתך (שיר השירים ח, ה) מזה הענין שיורה יותר על הזמן מהמקום כאלו יאמר כי שמה באותו המקום שנתעורר על אהבתה אותו נתעורר ג"כ כי שמה באותו מבט אהבה חבלה אותה אמה כי חבלי יולדה היו לה לאמה בעת שהיו ככבי מולדה מביטי' מבט אהבה גמורה אל ככבי מבטו באופן שנולדה האהבה הטבעית ביניהם כי מצב הככבי' בעת הלידה יורו על משפטי הנולד ועניינו: ואולם אמרו שמה חבלה ילדתך אינו כפל ענין כי לא יעשה בשירי' הנעשי' במעשה בראשית ומעשה מרכבה אשר קצרו המלות מהכיל הנמשל. אבל הוא תוספת אמות על צד846 המשפט כי צדק עכ"פ להיותו מסכים עת הלידה עם עת ההריון כי עת הלידה יורה עליו כמו שכת' הא"ע ועם847 ההריון הוא המשפט האמתי אם יתכן לדעתו ולזה כי שמה כפי עת ההריון ממש היה עת החבלה ולא לבד החבלה שהיא ראשית הלידה אבל סוף החבלה שהוא הלידה שזה יורה על משפט היולד באמת: ולפי הנמשל הוא כי הככבים וכסיליהם יורו על אהבת היולד את {ה'} אהבת <ה>טבעית לא תוסר ולא תפקד כאשר נמצא עוד היום בידינו משפט מרע"ה כפי שהיא כתובה במצרים וכל מה שהורה על המצאו המחברת הגדולה אשר היתה לפני לידתו. ובכל יום ויום ימצאו בין המעייני' האוהבי' ה' ומלאכיו אהבה עזה איך יורו משפטי ככביהם על זה למביני' בחכמה ההיא: החותם המפותח בשעוה או בדבר רך הוא במדרגת הצורה על הנושא ההוא ונעשים שניהם דבר אחד מורכב מחמר וצורה שיתלכדו ולא יתפרדו כן בקש ממנה שיהיה  264ב  חקוק ומצוייר בכחה המצייר תמיד שלא יפרד משם באופן יהיו הוא והיא דבר אחד כמו החמר והצורה הנעשי' מהם גוף אחד לא שיהיה ציירה אותו פעם ומחוק צורתו פעם ויהיה הציור ההוא מקרי לא מתלכד ומתחבר כהתחברות הצורה עם נושאה: ולפי הנמשל הוא כי אם הנפרד לא ישוב עם המתדבק במדרגת הצורה שלא יפרד ממנו לא ישמר הדבוק כמו הדברי' המקריים שלא יתמידו אבל כששב לו כמדרגת הצורה אז לא יפסק לעולם כמו שנמצא במרע"ה שלא נפרד ממנו כל ימיו ובשלמה לא נשמר אבל נפסק ממנו: על יאמר בדבר שהוא על דבר בקרוב וברחוק ולזה באמרו על לבך אינו נאמר בקרוב כי לא יפותחו פתוחי הצורות המתדמות לפתוחי החותמות על הלב כי אם על המצייר והמדמה והזוכר והשומר פתוחי הרשמי' החמריי' והשכליים ויהיה א"כ על לבך נאמר כדבר שהוא על הלב ולמעלה ממנו ברחוק והוא המח שהוא כנגד הלב ועליו: ולפי הנמשל הוא שהמחשבה והציור השכלי יחקק בם הנפרד חקוי מתמיד: החותמות לא יושמו בזרועות כי אם להורות על האברי' הפנימיים הפועלים פעולות מתחלפות מצד התחלפות מקומם אשר בהם תעשה הנפש האחת פעולות נבדלות והיה צד הימין בו הכבד אשר יראו כחות התאוה וצד השמאל מצד מה שם הלב אשר בו יראו כחות ההתעוררות אל הפעולות ולזה בקש ממנה ישימהו כחותם חקוק ומצוייר על כל תאוותיה הבאות מהכבד ועל כל תעורותיה הבאות מהלב: ולפי הנמשל נאמר בכל לבבך ובכל נפשך ובכל מאדך (דברים ו, ה) הכוללים הלב והמח והכבד שהם האברים הראשיי' לכל הפעלי' ואם שלשתם יחתמו ויוחקו מהנפרד כל אחד כפי כח ציורו הנה לא יפרד ממנו לעולם. ולזה כפל לומר כחותם פעם שנית שכל אחד יחתם במקומו כפי האפשר לו: ההדמות מעזות האהבה אל המות הוא זר בתכלית הזרות כי האהבה היא ההדבקות משני דברי' נחלקי' והמות היא ההפרד משני דברי' מחוברי'. על כן מהכרחי הוא שיאמר שההדמות הוא שיאמר כי תאר האהבה האמתית היא באופן שיהיה עזה וקשה ההפרד כמו שקשה הפרד המות. והוא כאלו נותן סבה למה שאמר שימני כחותם למה כי צריך שתהיה קשה ההפרד כמו שקשה ההפרד במות. וזולת זה אינו נקרא אהבה באמת ובעצם כי {אהבה} תלויה בדבר: ולפי הנמשל שתהיה הנפש צרורה בצרור החיים את ה' (שמואל א' כה, כט) ולא תפרד משם בחיים ובמות כי אם לא היה בחיים לא יהיה במות כאמרו ואתם הדבקי' בה' אלקיכם חיים כלכם היום (דברים ד, ד) בעודכם בחיים אתם דבקי' ומזה תדעו אף848 תהיו דבקי' אחרי המות לא כאותם הרוצים לדמות הדבקות אחרי המות בלתי שידבקו בחיים חייתם: המות קשה ועז לנפש המת כי קשה לה להפרד ממקום אשר הורגלה שם. וזהו הקושי והצער אשר ירגיש האדם בפרוק החבור כי הנפש אשר הורגלה להתפשט שם לא תוכל להתפשט עתה שם ואם במקום מה קשה לה ההפרד ממקום הרגלה אף כי ההפרד מכל המקום והחמר שהורגלה להתפשט שם. ואולם השאול אשר שם יורד הגוף אינו קשה כי אם לקרובי' הרואים את שאר בשרם מושם בשאול תחתית לא ישובו אליהם להרגלם בחברתם וזה קשה להם כמות: ולזה המשיל הקנאה הראויה להיות בין האוהבי' על כל הבא להפרידם כמו שתהיה קשה להם ההפרדה כמו שקשה לקרובי' הפרד מהם שאריהם ברדתם שאולה: ולפי הנמשל כי ראוי  265א  למתדבק להיות קשה לו כל דבר חמרי הבא להפרידו מדבקותו ולקנא{ות} בו מנחת קנאות כמו שמקנא הבעל באשתו בבא עליה נרגן מפריד אלוף כאמרם ז"ל על חסידי' הראשוני' בהשתמשם בחמריות ונעשה כמי שכפאו שד (בבלי, נדרים כ ע"ב): לפי שהרשף יאמר על החום הטבעי הגדול בגחלי אש לוהטות ומתלהבות לא עוממות ועל ניצוצי האש הדקי' העולים ועל חום נכרי המתילד בגוף ומחממו או מתילד בחצים המתלהבים בתנועה שהוא חום נכרי להם: אמר כי האהבה האמתית היא אותה האהבה הטבעית הבוערת בקרבו כרשפי אש הבוערי' בטבע מצד עצמותם לא מכח דבר אחר ולא כרשפי אש עוממות אבל כרשפי אש בוערות ומתלהבות בשלהבת גדולה ורבה אשר לא תיוחס פעולתה לגדלה כי אם לשם יה בעל הפעולות הגדולות ועצומות. וזה כי כל אהבה אשר אינה בוערה תמיד בטבע ולא במקרה ושכל פעולות הנפש הנמשכות ומתפשטות באברי' כשלהבת המתפשטת מהגחלים לא יהיו נמשכות ונעשות בעבור {האהבה אינה} אהבה טבעית כי אם מקרית: ולפי הנמשל צריך למתדבק להדבק בנפרד המיוחד בשם יו"ד ה"א וא"ו ה"א באופן ההדבקות האמתי המאחד כל הכחות עליונות ותחתונות אחדות אמתי כאחדות וקשור השלהבת הקשורה בגחלת לא שידבק לבד בשם ההוא בהפרדה כי אין זה הדבוק האמתי אצל הנביאי' אבל דבוק נכרי הקוצצים בנטיעות ומתדבקי' בכח אחד לבד כמבואר בספרי הנביאי' ובניהם ובס"י בראשם: המים המועטי' באש הגדול לא שיכבו אותו אבל יהיו סבה להבעירו תבערה גדולה כי יגבר נגד הפכו. אבל המים הרבי' יכבו האש שאינו רב מהם: ולזה אמר כי המים הרבים לא יכבו אש האהבה כי לא יתכן שימצאו מים רבים יותר מרבוי האש ההוא כמו שהוא אצל המציאות כי כמות האש היסודי יותר מכמות המים היסודיי' זה עשר פעמים. ולזה החליט כי המים הרבים ואף אם יהיו כל המים היסודיים לא יוכלו לכבות את האהבה שהוא בכמותה כשלהבת יה שהוא האש היסודיי המרובה הרבה מהמים: ורמזה בזה כי כל המים הנוזלים מדודי כל האנשים אם היו נושקי' אותה מפיהם אל פיה לא היו מכבים את האהבה הטבעית שיש לה אל דודה כי הדבר המקרי לא יפר את העצמי הטבעי. ולפי הנמשל הוא כי כל הכחות אשר מעל השמי' להניעם וכל הכחות אשר מתחת השמים נשפעות מרוחניות הככבי' הנקראות מים אשר מעל השמי' ומים אשר תחת השמים לא יוכלו לכבות את האהבה הטבעית שבין השכל והנפרד: : נהר יאמר על שפעת הדבר הבא במהרה והפלגה יהיה מים כמו נהר יוצא מעדן (בראשית ב, י) או אש כמו נהר דינור או אנשים כמו ונהרו אליו כל הגוים (ישעיהו ב, ב). ולזה לא יאמר הנה על שפעת המים שכבר אמר מים רבים ואין בשירי הקדש כפל ענין. אבל רצה בזה נהרות אש כי מטבע האש הגדול ורב הוא מכבה הקטן והצעיר ממנו. לזה אמר ונהרות אש שהוא חום גדול מכל חום הדברים הטבעיי' לא ישטפו חום הטבע המתלהב בלב ובכבד ובמוח על האהבה כי אותו חום הוא חום שמימיי וחום האש הוא שפל ממנו בכח כי השמימיי בלתי מתפעל ממנו להיותו ממעל לו במדרגה ובמעלה והוא בטבעו מהוה זולתו לא שיפסד ממנו וכל זה לרמז שאם היו באים אליה כל האנשים בחום זרעם המפסיד כל אהבה זולתו לא ישטפו חום האהבה אשר בקרבה כי אותו הוא טבעיי נצחיי קיים לא יפסד מזולתו: ולפי הנמשל כי יבאו כל כחות הגבורה ומאדים הנמשלים <לאש ו>לנהרות אש כי כל מעשיהם אש לא יוכלו להסיר ולשטוף את האהבה אשר לו עם התפארת והמלכות כי חומם הממוזג ברחמי' הוא  265ב  חום אמתי מהוה לא משחית ומפסיד כחום הגבורה. וחום הגבורה שהוא למטה מגדולה לא יוכל לשטוף חום התפארת שהוא ממוזג מחסד שלמעלה ממנה: אין באהבה הנאמר<ת> הנה רוצה לומר בעד כל האהבה כי אם כן היו דבריה דברי התולים כי אם הולידה והצמיחה מכל דבריה שאהבתה רבה עד כי הדברי' הטבעיי' העצומי' לא יכבוה אף כי הדברי' המקריים הבחיריים כמו ההון וכל ממון שבעולם לא ישטפוה: אבל ירצה {בזה} כי אם יתן כל הון ביתו בעד מעט אהבה שאהב גם אותו בוז יבוזו לו כל עשתנותי את כל עצמותו אף כי הונו ורוב עשרו: ולפי הנמשל כי המתבודד לא יאהב כל הון עם אהבת הנפרד אבל יבזהו בתכלית הבוז והקלון כי לא יצטרך אליו כמו שכתב אבב"ט וגנה אב"ב אלציג על שאמר שהממון הכרחי לבא אל ההצלחה: 

			ההערות הראויות לזה המשל: 

			א' הירא את הדבר האפשרי הקרוב להתחדש בלב רעהו אשר מפניו יקרה לו הזק בעניינו אינו מן הראוי להזכירו לפניו פן יכשל בו. ולזה לא היה מן הראוי לזה האוהב הדבק באהבת רעיתו להזכיר על פניה כי האשה הנשאת לשלמה דבקה בדוד אחר זולתו כי אין אשה מקנא אלא בחברתה. ולמה לא יירא פן תעשה גם היא כמוה: להתחבר עם דוד אחר זולתו אין זאת כי אם מן התימה אשר ראוי להתעורר עליו: ב' עם היות שהדבר הטבעי יותר חזק בפעולתו מהמלאכותי הנה לא מצינו בפעולות האהבה הטבעית אשר פעלה היא עם דודה עד כה שבקשה ממנו שישימה כחותם על לבו ועל זרועותיה849 כאשר בקש הוא ממנה עם היות אהבתו אותה מלאכותית לא טבעית כמבואר מראשיתה עד אחריתה שלא בערה בו האהבה כי אם במלאכה שהטתו ברוב לקחה: ואולם הם כלם לפי המשל ולפי הנמשל. כי הראשון היה כמזהיר לא כמזכיר לה אחרי שבקשה ממנו לשוב אל עמה לאמר כי ירא ממנה שלא תעשה כאשר עשתה רעיתה לולי כי בטח כי אהבתה אותו היא אהבה טבעית בלתי תלויה בדבר עד850 תבטל אהבה כמו שבטלה אהבת רעותה שהיתה אהבה תלויה בדבר בטל דבר בטלה אהבה: ואין שם טבע מתמיד ושומר כמו שהוא בה: והשני לא היה בקשתו שתשימהו כחותם על לבה לחזק אהבתו בה רק ללמדה הדרך אשר תשלם הטבע כי המלאכה משלמת הטבע ומחזקהו כמבואר בחוש בהרבה דברי' טבעיים נעזרי' במלאכה כן למדה שתחזק האהבה הטבעית במלאכה: 

			באור המשל לפי דברי הספר החתום: 

			כאשר ראה כי נפשה בערה באהבה כתנור בוערה כי לא יראה עוד את נערותיה פן יסירו ממנה אהבתה אותו וכי בקשה לשוב אל ביתה וללון בין עמים רבים לא בכפרי' כי בטחה בה שלא תכבה עוד את האהבה כבתחלה הנה הוא אמר לה כמשיב על דבריה וחפץ להפיק רצונה. אך בזאת שתשמר מהכשל כאשר נכשלה פלונית רעיתה וכי תעשה במלאכה את אשר ילמדה לעזרה לשמור את האהבה: ואמ' ראי נא דרכך אשר דרכת בה לשוב בעיר מושב קריה הומיה היא וסוררת והשמרי נא מאד לנפשך פן תכשלי כאשר נכשלה האשה אשר שאלת אותי לאמר מי זאת עולה. כי עם היות לה חשק נפלא אל שלמה כאשר ידעת הנה נא להיותה תמיד בין אנשים סבבוה ככלבים דודי' שובבים וקמי' בפתויי דברים פתוה וגם יכלו לה עד כי עתה הנה היא מתרפקת ומתחברת עם דודה אשר קנתה ברב לקחה ולא שמרה משמרת אהבה את שלמה בעלה הראשון אשר אהבה. על כן הזהרתיך להשמר מהם ומהמיהם ומהמונם. גם כי בטחתי בך כי לא כצורת אהבתה צורת אהבתך כי תחת התפוח אשר המשלתני אל יפיו ואל טובו וישבתה בצלו ואם ברחו ממנו אחרים להגיד כח מעשיך אלי בהביאך המלך  266א  אל בית היין ולא חפצת ביקרו כי חולת אהבתי היית. כי אז כמעט שנאתיך כי זחלתי ואירא מן האהבה פן לו לא תהיה שלמה תמימה כי נכרית את:851 ואולם על נקלה התעוררתי ממך תעורה חדשה שמה לאמר אין זאת כי במבט אהבה טבעית מבלי נסבה כי אם מבטן ומלידה היתה זאת האהבה כי כל הנשים הבתולות והנשואות יתנו יקר לבעלי דודיהן. ולי לא יקרו אחת מהן כי אם את באשר את נולדת במבט אהבה עמדי כי חבלתך אמך בעתים ורגעים היו ככבי השמים מביטי' אל מצבי ככבי שמי כי אין דבר חי ה' אשר מאתו היתה נסבה להבעיר את הבערה מן האהבה כי אם זאת ולא לבד שפטתי עליך זאת מעת הלידה כי גם שמה שפטתי כי חבלה אמך חבליה בעת הלידה כאשר היה בעת ההריון אשר משם ילקח ראיה כי אהבתך אהבה טבעית לא תסור מני. לכן גם עתה כדברך כן הוא שאין עוד לך ליראה את האנשי' המפתים ולא הנשים הבאות ומעוררות את האהבה ולכי ש{ו}בי אל מקומך הראשון ואני אבא אחריך ומלאתי את דבריך. ואולם עשי זאת והנצלי מכל ספק ונולד אשר יתכן להשחית את הדבר הזה ולמען חזק את בדק האהבה הטבעית גם במלאכה שימני כחותם חתום חותם צר על המוח שהוא כנגד הלב לא ימוט לעולם צלמי ודמותי מבין עיניך ועל זכרונך וכל מחשבותיך אך בי ישובו כל היום וכל הלילה למען לא אשכח ממך כאשר לא תשכח ימינך (תהלים קלז, א) וכן שימני כחותם על שני זרועך על ימין ועל שמאל אשר שם ישכנו את שני האברים הגדולי' את הכבד האביון על ימינך ואת הלב המעורר על שמאלך להפך כל תאותך וכל יצר מחשבות לבך עלי ועל פעל ידי לא יסורו ממני כי אם ככה את עושה לי הנה אז תהיה עזה הפרדת האהבה להיותה טבעית ומלאכותית כמו שהיא עזה המות המבררת852 בין הנפש והגויה אשר היא טבעית לה ומורגלת עמה במלאכה. ותהיה כמו כן קשה הקנאה אשר תקנאי באיש הבא להסירך מגבירת אהבה כשאול המפריד בין אחים ורעים אהובים. וישובו רשפיה רשפי אש לוהט שלהבת גדולה אשר לא תוכל ליחסה כי אם לשם יה הגדול והנורא אשר לא יכבה ואהבים אבירי'853 לא עממוהו כרשף טמון ברמץ עד כי גבר מאד מכל מים חיים ומכל האישים פניהם פני להבים ומים רבים נאספי' כלם מריר שתחת לשון כל המאהבי' הנושקי' לא יוכל{ו} לכבות {להבות} אש האהבה הגדולה מהם ומהמונם העולה למעלה במוח ונהרות דנור דליק אשר יבערו החושקי' בלבבם לא ישטפוה במרוצתם אם יעברו עליה כי רבה היא. ותשוב בדרך ישר וחזק כפטיש אשר לא לבד כי כל באיה לא יוכלו לה להסירה מגבירה כלה כי גם מעט קט לא יוכלו יגעו בה להצעירה כחוט השערה כי תשוב באופן מה שאם יתן איש את כל הון ביתו בעד מעט מצער854 מן האהבה בוז יבוזו לו כל כחות הנפש המתאוה לאיש אשר יבקשוה855 כי באפס ותהו יחשבו לו ולא בקשה דבר כי אם דודו לבדו: 

			ההצעות הראויות לזה הנמשל: 

			א' מהגלויות לנו כי כל דבר מתחבר עם דבר מתיחס אליו הדברים החמריי' עם החמריי' והשכליי' עם השכליים. לכן מי שלא ישכיל את הנפרד לא יתחבר עמו אבל יתחבר עם הדומה לו ושהוא ממינו ולזה בעלי כח הדמיון אשר יבקשו להתחבר עם הרוחניים לא יתכן להם להתחבר עם הנפרד ואם יתחבר לא יהיה מתמיד כענין בלעם כפי שפירשו  266ב  המפרשי' והמקובלי' והחכמי'856 כי לא יהיה זה בעצם כי אם במקרה והדבר שהוא במקרה לא יתמיד (תפארת ישראל למהר"ל, פרק טז). ולכן יבקשו בעלי הדמיון ההקטרו' להיות אמצעיות בינם ובין הרוחניי' אם לסבת הכנתם בזה כח דמיונם או להוריד על ידיהם כחו' הרוחניי' המתייחסות אל אותם המוקטרי' אם לסבת בקשת הרוחניי' ההם להיות נעבדי' כמבואר כל אלו הסבות בארצותם לגוייהם. ואם אולי יראה על ידיהם אורות או הצצות מהנפרדי' לא יתמידו ולא ישקדו על נפשותם אבל יתחברו עמם כחות רוחניות מוגשמות מצד מה כהגשמת הכח הדמיוני להיותם ממינו ויתאהבו ויתחברו בם לא זולת זה. וזה מבואר מצד בלעם שאם נגלו אליו האלקי' באמצעות קרבנותיו לא התמיד כי בלעם הקוסם נקרא לא נביא. ב' מהנמשכות וגם מבוארות ומנוסות כי {הכח} הנפרד הדבק באומה לא יאהב להדבקה במתדבק בו כי אם לאשר אין להם עסק עם כח רוחני זולתו כאמרו לא יהיה לך אלקי' אחרי' על פני (שמות כ, ב) לא בהרהור ולא במחשבה ואם יש שמץ פסול ע"ז בלב המתדבק מיד יחרה אף ה' וקנאתו בו כאמרו כי ה' אלקיך אל קנא הוא (שמות כ, ד) וכמו שפי' הרמב"ם ז"ל כל מקום שנ' חרון אף וקנאה הוא ע"ז (מורה הנבוכים, פרק לו) והמושכל יוכיח כי כל עוד היות השכל הנקנה בלתי צודק לא ידבק בו השכל הנפרד ובזה הסכימו כל חכמי הגוים והעברי' עד כי סקרט ואפלטון וכל כת הצופיה הקדמונה אמרו כי יותר טוב לאדם לנקות נפשו ולטהרה מכל מדה פחותה וכל כעור גשמי ולהכינה לבד בזה אל ההדבקות האפשרי להדבק בה בחיים או במות מצד כי זה סגולתה מהיותה מכינה עצמה במושכלות ובידיעו' פן יטעה באחת מהם ואם יטעה אין תקנה להדבק בה הנפרד. והסכימו עוד כי כל מה שיש בו ספק בדעות לא יגמור בלבו תכלית הכונה עד יום מותו פן לו יהיה סבה להפסיק ממנו הדבוק. ואל תרחיק זה כי לא לבד בדברי' הרוחניים הוא זה כי גם בדברי' החמריי' הלא תראה כי אם יחסר החמר חסרון קטן מאד מכל מיני ההכנות הצריכות לחול בו הצורה כי לא תחול בה כלל. אף כי בשכל הנפרד כי אם יחסר בשכל האנושי כל בו כי לא יחול ולא ידבק בו כמו שכתב הרמב"ם על הבלתי שלמי' בשכלם ונמשכי' אחרי החמריות ועם זה יתפלאו אם לא ינבאו ויהיו דבקי': ג' מהנסיונות אצל הוברי שמי' כמו שכתב החא"ע שנסה זה ואמרו בשם טולומיוס הוא כי מרגע המולד נוכל לדעת {רגע} הטפה ומהמעלה הצומחת ברגע הטפה נוכל לדעת כל המקרי' שיקרו לשליל עד שיצא מבטן אמו ומהמעלה הצומחת ברגע המולד נוכל לדעת כל הדברי' שיקרו לו בעודנו בעולם שיצא שם כי בצאתו יקבל כח האויר ומאותו כח יקבל כח הנשמה העליונה כפי ממסך ותולדת האויר: ואמ' טולומיוס כי אם הלבנה היתה קשורה עם ככב חמה בקשור מבט או מחברת ושניהם מביטי' אל המעלה הצומחת אז תהיה נשמת האדם שלמה ויתגבר שכלו על תאותו ולא יעשה דבר כי אם ביושר ובמשפט ולא תסור את דעתו ממנו אפי' בתחלואיו. ולזה יהיה כי מי שנולד במצב ככביי זולת מצב היה יהיה הדבקו בנפרד דבר טבעי לא יסור ממנו: מלבד כי עם זה יש תנאים אחרים הסכימו עליהם הטבעיי' כמו הכנת החמר אשר ממנו יתהוה הטפה כי אם המזון עב ועכור לא יתכן להיות הכחות הנפשיות זכות ושלמות להדבק בנפרד וההפך בהפך: ובזה ג"כ יעזור או יזיק טבע האם שמדמה יתהוה הולד עם כי גם בזה עזר גדול באב ואם במחשבה הפועלת בעת המשגל להשפיע הצורה כאשר נראה רושם גדול אשר יעשה המחשבה בתבנית זכר או נקבה החמרי להיות יפה או מכוער או תבנית כל רמש או חיה או בהמה כאשר מבואר בנסיון ובחוש ובשכל: ולזה מי שנולד שלם הנפש וזכותה מצד מחשבת ההורי' וטבעם ומזונם ומצבי הככבי' בהורדת הטפה ובעת הלידה אין ספק כי זהו אהבה טבעית והדבקות בעצם עם הנפרד אשר זה סגולה בנפש  267א  אשר לא יפרד: ד' לא יסופק אצל בעלי שכל אשר השיגו ואשר ראו מעשה השכל ופעולתו בנמצאות כי יותר חזק ויותר שלם מעשה השכל ממעשה הטבע ולבעבור לא יחטא הטבע ויעוות הישר מצד סגולת החמר הראשון אשר הוא מעוות לא יוכל לתקן אותו הטבע בשלמות הנה השכל יתקן דברי' רבים אשר לא יוכל עליהם הטבע: וזהו ההדרכות השכליות והנבואיות אשר ידריכו בני האדם אל השלמות במעשי' ומצות וידיעות והשכלות להשלים בם מה שחסר הטבע אשר על זה הקוטב תסוב על857 כל התורה שהיא צרי לנפש ומרפא לבשר ומזור לכל תחלואי הככבי' ממסילותם אשר יחליאו הנפשות והגופות כי היא מדרכת בנפש המתאוה במאכלים ובבעילות וחמדת הממונות והשררות ומדרכת המתעורר להמשך אחר השכל ולעשות טוב ולא רע לו ולזולתו ומדרכת הכח השכלי לכל הדעות האמתיות הנצולות מהדמיוניות והדעות הכוזבות: ה' מהתדבקות ההיולי עם הצורה יראה כי החסד ידבק בשלם דבקות מציאות כי יקנה ההיולי יותר מציאות בהדבקו בצורה ממה שיש לו זולת זה כי בלא צורה אין לו מציאות רמוז אליו כמו שיש לו אחרי כן ואינו נמצא חוץ לשכל כמו שהוא נמצא בהדבקו בה. וכן כל כחות הנפש כמו שאמ' ב"ר בא"ה החסרות נשלמות ביותר שלמות כהשלמות החמר בצורה. ולכן ראוי שיהיה דבקות השכל בנפרד דבקות מציאות קשה ההפרד כמו שקשה הפרד החמר מהצורה כי זולת זה אינו נקרא דבקות נותן המציאות כי אם דבקות נותן לו דבר מקרי אשר לא יקשה הפרדו כמו שלא יקשה הפרד הלבנות או השחרות מהחמר הנושא לו: ו' אם הקנאה נמצאת בטבע מצד בקשת השלם להשלים החסר שהוא מקנא בזולתו הבא להשלימו ואם אין לו בזה חסרון כי אם מצד שאינו משלים החסר כאשר יקנאו זכרי הב"ח איש באיש בעת רצונם להשלים חסרון נקבותיהם כאשר הוא מוחש ומפורסם בזכרי הסוסי' והכלבי' בטבע ובאנשי' בטבע ובבחירה יותר ראוי שתהיה זאת הקנאה בטבע בחסרי השלמות המבקשי' להשלם ממשלימיהם שלא יפגעו זולתם בם פן יחסר מהם שלמותם. גם כי זה בלתי מוחש ומפורסם אצל הטבע שיקנאו הנקבות בנקבות אחרות הבאות להבעל מזכריהם הנה הוא מושכל ומבואר שהוא נעשה בבחירה כי הנקבות ממין האדם מקנאות {הנקבות} באות להדבק בבעליהם להחסיר שלמותם: כן ראוי למתדבק לקנא בכל דבר הבא להחסיר השלמות הבא אליו מהנפרד קנאה נסתרת כקנאת האשה ברעותה אשר היא נעלמת וכקנאת השאר בשאול המפריד בין אחים כי רבה היא ואם היא נעלמת מאד מאדם: ז' מהמוחשות הוא כי האש מכלה כל זולתו ומשיבו אליו להיותו עליוני ודק יותר מכל שאר הנמצאות ההיולאניות ואם בו שהוא דבר חמרי כח נכבד ועצום כזה: אף כי ימצא בכחות עליונות יותר ממנו כמו השכל האנושי והשכלים הנפרדים. וזה יראה כי הכח השכלי בנו מפשיט הצורות מהחמרי' ומשיבם אליו מושכלות. ואם בו זה הכח אף כי ימצא זה בשכל הפועל מצד דבקותו בנו וזהו תכלית כל האדם כששב במדרגת המתדבק האמתי שיכלה כל הצורות וישיבם אליו כמבואר כל זה באיכו' הדבקות לאבב"ט. והתורה אמרה ויבא עד הר האלקי' חורבה (שמות ג, א) כי בבואו הר החכמה האלקי' ורצה להתדבק חרב כל הצורות כי אם הצורה הנפרדת אשר דבק בה כי לולי זה אינו דבוק אמתי כשיש ערוב בהשגה כאמרו ויסתר משה פניו כי ירא מהביט אל האלקי' (שמות ג, ו) כי הסתיר עצמותו וכל הצורות זולתו כי ירא מהביט אל האלקי' עם ערוב השגת אחרת כאשר יתבאר בע"ה ברחבה ובהצלחה בסבותיו: ח' קרה לחכמי קדם בענין היחוד מה שקרה לחכמי העיון בענין הנפש כי כאשר נעלם מעיני רבים היות הנפש האנושית אחת  267ב  מצד שרשה שהיא בלב ורבה מצד הראות פעולותיה במקומות מתחלפות במוח והכבד כדעת גלינוס ואבוקרט ואפלטון לפי מה שכתב ב"ר בא"ה כן קרה ביחוד האלקות כי רבים חשבו שהספירות הם השכלים הנבדלים המניעי' וכי כל אחד מהם הוא שכל נמצא בעצמו ונמנה במספר מזולתו. או כי הם שכלים למעלה מהמניעי' עומדי' בעצמם ונבדלים מעלתם ונמנים במספר עשר מצד מהותם ועצמותם: האמנם רובם הסכימו כי הם נקשרי' בעלתם כשלהבת קשורה בגחלת וכי הוא אצילות נאצל מהעלה הראשונה בלתי עומד בעצמו כי אם בו כמו שהשלהבת בלתי עומדת בעצמה כי אם בגחלת וכן הם הספירות עם העלה הראשונה. והוא התפשטות הכח האלקי במציאות המוחש והמושכל כמו התפשטות הנפש בפעולות המושכלות והמוחשות ממנו. ולזה נטה רשב"י בעת פטירתו כמבואר מספרו ספר הזהר. ורבי' סעדיה מזה הדעת אך יש חלוק מעט ביניהם: והראקנאטי נטה מעט מהם אך לא כביר ובעל המערכת האלקות גם הוא. ובעל האשכול הרחיב בזה והדברי' עתיק{י}ם לא יכילם זה הספר. אך בע"ה יתבאר ברחבה ובהצלחה בסבותיו: והסוד אצל כלם כי מי שלא יבין זה היחוד האמתי לא יקרא נביא ולא דבק באמת כי זה כל האדם וזה תכלית ההשגה ובאיכו' הדבקו' באר זה אבב"ט כי הוא מושג בעת הדבוק לא בעיון:858 ט' מן המוחשות כי כל הנמצאים בעלי צורות חמריות עוברות פעולותיה' מעצמותם לזולתם אם מצד איכותם או מצד עצמותם כמבואר אצל הטבעיים בפעולות <הטבעיות> האיכויות ופעולות הסגולות הנעלמות המיוחסות אל הצורות. כן ראוי שיאמר בנפשות האנושיות ונפשות הגלגלים והככבי' למאמתי' מציאותם כי פעולותם נמשכות לזולתם מצד המקרי' קרו בם המתדמי' לאיכיות כחום וקור ולחות ויובש הנמשכים מהם ואם אינם בעלי איכות. וכן ראוי שימשך מנפשותם סגולות רבות מרוחניותיהם השופעי' בנמצאות כמו שביאר א"ח במ"ה ואפולוניאוש במלאכת מושכלת ורבים מחכמי קדם ונמצא א"כ להם שפע רוחני שכלי עליהם שופע בם נפשותם ושפע רוחני שכלי נשפע מהם וכלם פועלים בנפש האדם הקרובה לטבעיהם השפעות מתחלפות וכלם מושכות הנפש אל הדבר היותר חמרי ממה שהוא העולם הנפרד שהוא עולם הספירות. ובעלי התורות יקראום מים מעל השמים ומים שהם מתחת השמים כי הם דברים נשפעי' ונשפכי' כמים: והם המכבי' את האהבה האמתית מהנפרד למי שלא ידע להשמר מהם: גם כי הם כחות טובות בעצמם אינם נבדלות מהחמר הבדל מוחלט וקרא התחתונות הרזיאל מלאכי' טהורי' כמבואר שם: י' היות הנמצאות ההוות נפסדות שטופות בחמרי' שטוף נפלא לא ישוער לא יכחישהו כי אם העקש ופתלתול כי הנפש המזגית והנפש הצומחת והנפש החיונית ונפש האדם אשר הם הפועלות כל הפעולות הנמצאות בעולם השפל הם כלם כאחת שטופות בזמת החמר לא יפעלו ולא יתורו ולא יחפשו זולת זה עד כי האדם כלו ואחד באלף לא נמצא כי עם היות לו נפש משכלת הנה הוא שטוף בחמר עד להשחית הכח השכלי אשר בו. וזה השטוף הגדול והנורא לא יתכן היותו כלו מצד החמר לבד כי הצורה היא הפועלת לא החמר וא"כ זה בא מצד הצורה: ולהיות הצורה באה מצד מקור אחר מזולת החמר להיותה נבדלת ממנו לא נוכל להתעלם שאין שם מקום יושפע ממנו הצורות השטופות בזמת החמר גם כי יאמרו המעייני' כא"ר וזולתו שהצורות הם בכח בחמרי' הנה לא יוכל להכחיש כי היא דבר זולת החמר וראשיתה הוא זולת ראשית החמר: ולזה שמו בני הנביאים קצתם ספירות טמאות ז' כנגד הז' הטהורות והם המה אשר הם משפיעות הצורות החמריות הנקראות טמאות בערך אל הצורות השכליות. וקצתם אמרו שהם נשפעות מגבורה וקוראים אותם כחות הטומאה והשרי' וכיוצא באלה כמבואר בספריהם ואין ספק כי לאלה כח גדול להניא הנפש המשכלת מהדבק  268א  בעולם הטהור האלקי ואין דרך להנצל מהם כי אם בכח האהבה והחשק הנפלא בנפרד באופן שלא ישטף בחמריות {כלל}: יא מהכחות המסוגלות שבהיולי הוא להיות תאב לכל דבר לחסרונו ואחריו נמשכת הנפש הצומחת אשר מסגולות כחותיה הגדולים הוא הכח המושך להביא אליו כל אשר בכחו למשוך עד כי זה הכח מוליד באדם אשר הוא המורכב האחרון החמדה אל ההון באופן שכל האדם נכשל בו לעזוב כל מושכל בעד ההון ולזה לא יקרא משכיל אוהב השכל הנפרד באמת כי אם מי שהכניע הכח המתאוה והחומד לא שלא יחמוד לבד אבל שיבזה כל הון בערך אל מעט קט מהמושכל כי זה כל האדם. ולזה באה המצוה הזאת בעשרת הדברות להיות{ה} ראשית השלמות כאמרו לא תחמוד אשת רעך ובית רעך וכל אשר לרעך (דברים ה, יז) מהדברי' החמריים הנתנים לו אבל תדבק בנפרד ה' אלקיך: 

			באור הנמשל כפי הוראת המשל המפורש באר היטב מתג ורסן התשוקה הנבואיית אשר יש לנביא בהשלמו להשלים זולתו כמבואר מסגולות הנפש הנבואיית אשר באר טולומיוס וא"ח שלא תהיה שטופה בזה עד כי ישחית השטוף ההוא דבקותה בנפרד לרוב המונעים ימנעוה משלמותה להתעסקה בדברים החמריים הנאהבי' בטבע אל הנפש מצד דבקותה בחמר ולרוב ההשפעות העוזרות החמר הנשפעות על הנפש מרוחניות הככבי' וכחות עליונות מהם לדעת חכמי הספירות הנה הוא שיהיה הנביא קונה הדבקות עם הנפרד בחשק שכלי ובהשכלה אמתית נבדלת מהחמר ומכל דבר חמרי אמצעי בינו ובין הנבדל כי אם מדע שכלי משולל מכח859 כח חמרי כאשר למד אבב"ט את העם המתדבקי' וכאשר יראה מענין מרע"ה אשר נבואתו לא באתהו כי אם במראה שכלי ולא בחידות מדומות עם מקרה החמר ולא בחלום כי אם פנים אל פנים שהוא מציאות שכלי עם מציאות שכלי לא זולת זה כי אז יתעצם שכל המתדבק בעצם הנפרד התעצמות ודבקות חזק לא יתפרדו כי אם היו יהיה הדבוק עם הנפרד באמצעות דבר חמרי כקרבנות והקטרות ומחשבות מדומות לא יתלכדו כי אם התלכדות מקרי כהתלכדות המקרי' עם העצמי' אשר הם מקרים נפרדי' כי ערך הדמיון עם הנפרד הוא ערך העצם עם המקרה אבל ערך השכל אל השכל הוא {ערך} העצם אל העצמים. וכן הוא התלכדות הנפרד עם נפש הגלגל אשר יתלכדו ולא יתפרדו כי לגלגלים נפש שכלית אשר אין לה עסק עם דבר כי אם להשכיל הנפרד ולהשתוקק להדמות אליו וכן ראוי שיהיה השכל האנושי שתהיה {נפשו} משוללת מכל דבר זולת השכלת הנפרד ותשוקה להדמות <אליו ו>בו. אבל מי שהוא נולד860 להדבק בזולת השכל אמתי כי אם ע"י הכנות חמריות והתבודדות מדומה. גם כי אולי יתעשת לו האלקי' פעם אחת להדבקה בו לרוב התבודדות כחות נפשו פעמי' שלש גם שבע ביום לא ישנה לו פעמים רבות להדבקה בו כי הדמיונות יטרידוהו והטבעי' יעלימו הכנות נפשו והיה כאחד הכחות המעורבות בחמרים ויפתוהו ההשפעות החמריות ברוחניות הככבי' וזולתם ויתאהב עמם וידבק בם כי לא ימנעוהו מרצון861 אחר התאוות כאשר נמצא כל זה בבלעם כי עם היותו פעם אחת דבק בנפרד האלקי לרובי קרבנותיו והתעתדו להתבודד שפי ויחידי הנה שב חמרי וקוסם אחרי כן עד יום מותו כאמרו ואת בלעם הקוסם הרגו בחרב (במדבר לא, ח):  268ב  ואל תתמה על זה כי הוא מן הפלא כמעט שימצא איש שלא יטרידוהו החמרי' באופן שידבק בם ולא בנפרד. ואל תחשוב כי אמרי בחמרי' ארצה בו הפעולות המגונות כמשגל והמאכל והצחוק וקלות ראש כי להשמר מאלו אינו אפשרי רחוק אבל אפשרי קרוב. אבל רצוננו שיוכל להמלט שלא ילאו כחותיו השכליות מלהשכיל תמיד כי גם מי שכל מגמת פניו וכל כחות נפשו נכונות בטבע ובמלאכה ובבחירה ובעזר ככבי ללמוד וללמד כל ימיו הנה שעות רבות ורגעים ועתים רבים נלאה מהשכיל ובפרט אחר האוכל ובעת השינה ובהשיגו מקרה ממקרה החמר שיחסר כל בו ומי שימלט מזה בכל העתים או ברובם אשרהו ואשרי יולדתו כי הוא הוא אשר יאמר בו כי הוא עם ה' וה' עמו (שמואל א' יח, יד). ולא ימצא איש כמו זה כי אם מי שנראו בו מילדותו סימני השלמיות כלם ראשונה שנתעורר מעצמו בעת השחרות לבחון המציאות בסבותיו העצמיות הקרובות והרחוקות. ואחר יתעורר להסיר העול והחמס ולעזור ולהציל עשוק מיד עושקו ואחר יתאב להשכיל כל מדע והשכל להבחין בין האמת והשקר בכל מיני החכמות למודיות טבעיות אלקיות הכוללות כל הנזכר בספר862 שלמה ויותר מהמה אם ימצאו כלליות ופרטיות: ואחר ימאס כל המציאות כלו בערך המציאות האלקי ויבער בו תשוקה ואהבה רבה ועצומה גם כי רבים שנאוהו ולא בחרו בו הנה הוא לא יבחר זולתו עד כי יתעורר הכח האלקי להדבקה בשכלו השלם והושב שכל בפועל מתדמת ומתיחס להדבק בנפרד. ושזה יהיה בו דבר טבעי מצד חמרו המתהוה מצד האם עם חום זרע האב ומצד צורתו המתהוה מצד מחשבות ההורים בעת ההריון ומצד מצב הככבי' ההוים בעת ההוא ומצד המצב השני המתדמה להריון בעת הלידה המשפיעי' על נשמתו אותו השלמות ומחזיקי' אותו אל אלו התכונות חוזק נפלא עם התמדה קיימת לא תסור ולא תחסר כל ימיו ושיהיה עם זה הבחירה והמלאכה העוזרת בטבע בפעולות נפשיות מתבודדות תמיד באהבתו ובציורו בלב ובמוח ובכבד להתאוות ולהתעורר ולצייר עניינו עם עזרי' חיצוניי' סגוליים לעורר אלו הכחות בסגולות אבנים או עשבים או מכתבי' עוזרי' לאלו הכחות לעשות פעולותיהם בו באופן מאופני התחבולות מדיניות או טבעיות או יוצאות מההקש כמבואר אצל חכמי הסודות וכאשר יתבאר בע"ה ברחבה ובהצלחה בסבותיו. עד כי תשוב אותה האהבה העשויה בטבע ובמלאכה עצמית לנפש המשכלת לא מקרית אבל יהיה דבקות הנפרד בשכלו כדבקות הצורה עם החמר אשר הוא עז מאד וקשה בהפרד אם לא ביד חזקה כי הצורה החמרית לא תפרד מהחמר כי אם בהתגבר הכחות המתפעלות על הפועלות וישובו חזקות החלשות כן יהיה קשה הפרד השכל האלקי הנבדל מהחמר מהשכל האנושי הנבדל מהחמר863 אם לא יגבר הנפעל על הפועל וזה לא יתכן ולזה לא יפרד ממנו לנצח: ושתהיה קשה הקנאה אשר יקנא בסתר לבו לא בגלוי לבד אבל גם במסתרים תבכה נפשו (ירמיהו יג, יז) בקנאתו אשר יקנא לאלקיו על הכחות החמריות הגוברות על השכליות להפרידם מהשכליים הנפרדים כאשר יקנאו כל הגברי' וכל המין האנושי על השאול ואבדון המפריד בין החיים ובין המתים כי אז בקנאתו קנאה כזו יסיר מעליו בכל עת כל הבאי' להטרידו מהדבקו בנפרד ושיהיה כחו גדול במושכלות הנפרדות ובפרט בנפרד המתדבק עמו עד יוכל באותו הכח לכלות כל {כח} הרגשיי ודמיוניי ושכלי ומחשבי זולתו. וזה שלא יהיה ציורו בעת ההוא כי אם באחדות הנמצא המחוייב המציאות לבדו ולא בדרך תרדמה ואפיסת הכחות אבל בכחו הגדול והעצום יותר מכל כחות הנפש בעת התעורה וגם שלא יכלה מציורו שאר הכחות האלקיות הנאצלות מאתו לפעול פעולות הנמצאות אבל שידעם בציור אחדיי עם העלה הראשונה כציור הנפרד אותם שהוא הציור הנעלה מציור המעייני'. ויהיה הציור באופן מהחוזק והתוקף שכל השפעות אחרות אלקיות וחמריות לא יוכלו למוחקו ולהחליש כחו ולא אחד מחלקיו הקטני' כי יגבר כחו עליהם עד כי כל  269א  המציאות כלו זולתו יבזה בעיניו ימאס כי זה כל האדם כאשר נמצאו כל אלו במרע"ה כאשר יתבאר בע"ה ברחבה: 

			מיטב השיר חלק ששי מהחלק השני: מתחיל מפסוק אחות לנו וגו' עד כמוצאת שלום: 

			באור המלות לפי המשל והנמשל: 

			מאמר אחות לנו קטנה מצד אחד מורה כי בפניה נאמר כפי מה שיראה שהיא השיבה על דבריהם באמרה אני חומה. האמנם מצד אמרם מה נעשה לאחותינו שהוא שלא לנוכח יראה שדברו שלא לנוכח. וגם מצד תכלית תשובתה שאמרה אז הייתי בעיניו יראה ג"כ כי שלא לנוכח דברה: ולכן לפי טבע הענין שאין דרך האחי' לדבר על עסק האחות בפניה כי אם בינם לבין עצמם להתיעץ ביניהם על עסקיהם. וגם מצד הקשרות הספור מראשו ועד רגלו שהוא כלו דברי הדוד או הרעיה זה עם זה או נערותיה או מפתיה יראה כי גם זה לא יצא מהכלל ויהיה זה המאמר ספור שספרה הרעיה אל נערותיה מהדברי' שהיו לה עם דודה אחרי דברו אליה ממה ששמעה מאחיה כאשר הוציאה מבית אמה אל גנה: העדר השדים בבתולות יורה על העדר שלמות הגדול וכי עדין הגוף בתוספת ולא נשלם לעשות פרי והמצאם יורה הכנת הטבע דבר נכון לעשות פרי כאמרו שדים נכונו (יחזקאל טז, ז) ולזה הפרדם864 יורה העדר החשק מהיות לאיש והמצאם יורה המצא בה החשק להדבק לאיש לעשות פרי: ולפי הנמשל העדר תשוקת השלם מהשפיע יורה על היותו בלתי נשלם להיות דבק בנפרד והמצאו בתשוקה להשפיע בזולתו יורה על היותו נשלם בעצמו ומספיק להשפיע865 גם לזולתו כטבע הנביאים המתדמים לנפש הגלגלים המקבלי' מהשפע רב מספיק לעצמם וגם לזולתם: שאלת העצם ממה נעשה לאחותנו יראה לפי המשכות הספור שלפניו כי היא באה מפני השדים שלא היו לה כאלו יאמר שהוא חרפה להם שידובר בה להשיאה ושדים אין לה שאין מדרך הבתולות הקרובות להיות לאיש להיות נעדרות השדים כי זה הוא מום בם כאשר בגרו כי הוא מסימני האילונית. ואולם להיות התשובה בלתי מתיחסת אליה אם זהו השאלה כי במה יעזרו אותה בלא חכמה להעדר שדיה בבנין טירת כסף או לוח ארז עליה. אין זאת. אבל לפי הוראת התשובה יראה כי זה הדבור מהאחי' לא היה אחרי כל אלה הדברי' הנמשכי' מהדוד אליה אבל היה בתחלת הענין בעת אשר בקשו להוציאה מבית אמה אל גנה וכרמה כי מאז נתייעצו ביניהם ואמרו אחות לנו קטנה ושדים אין לה על כן אין גנות להוציאה מהעיר אל היכלה וכרמה כי לא יחשקוה אנשים לקטנותה והיא לא תחשוק כי לא עתה עת דודי' אבל מה נעשה כשתגדל ויהיו לה שדים מורים על החשק ויבא יום שידובר בה שהיא חושקת בחורי' ונצטרך להחזירה אל מקומה הראשון מה הועלנו א"כ לשלחה מבית אמה הואיל והיא תצטרך שתשוב מהרה שמה: ולפי הנמשל הוא כי הכחות הטמאות המסיתות הנפש האנושית אל הפעולות החמריות הנה יש להם כח בה כל עוד שהנפש חלושת ההשכל ושהיא בלתי שלמה השלמות התכליתיי שהוא תשוקת ההשפעה בזולת והוא תכלית שלמות הנפש הנבואיית. אבל כשהיא שלמה עד כי הגיעה אל זה התכלית הנה הוא דבר מסופק מאד אם יהיה להם עוד כח להסיתה אל הדברי' החמריי' כמו שאמ' ז"ל אל תאמן בעצמך עד יום מותך (פרקי אבות ב ד) כי כל עוד בחיים חייתו הנה יסיתו אף יטרידו השכל מהשכיל כמו שאמ' על יוחנן כ"ג ששמש בכהונה גדולה פ' שנה ולבסוף נעשה צדוקי (בבלי, ברכות ע"א): ומי לנו גדול משלמה אשר נשיו וכל כחות הטומאה לעת זקנתו הטו את לבבו מעם ה' אלקיו: החומה היא השומרת הדבר שבתוכו לבל יבא שמה דבר מחוץ אבל שיאמר על האדם מן הנשים או אנשי' שהם חומה הוא מן הזרות אם לא יאמר זה על צד ההפלגה הגדולה כאילו יאמר אם היא שומרת עצמה כאילו היא חומה חזקה לבל יבא בה ערל וטמא זה אפשר שהשמור ההוא יועיל לה אבל זולת זה  269ב  לא יתכן כי אם אשה אחת סגורה ומסוגרת כחומה גבוהה דלתים ובריח כיריחו ובקשה לזנות את מאהבי' כל באי עולם לא יוכלו לשמרה כאמרם ז"ל אין אפוטרופוס לעריות (ירושלמי, כתובות פרק א הלכה ח). כמו שאמ' זה לירמיהו ג"כ שיעשהו חומת נחשת שישמרהו מכל מזיק כי בכח ה' בו ישמר שמירה חזקה יותר מאם היה לו חומת ברזל ונחשת כל סביבותיו: ולפי הנמשל כי הנפש המקפת ידיעת הנמצאות כלם בחכמה ובתבונה ובדעת עליון אמתי הנה היא תשוב חזקת הכח השכלי העצום והחזק שתעמוד כנגד המשחיתים כי השכל הוא שוטר ומושל עליהם כי כחות הטהרה שהם המושכלות האמתיות הנבדלות מהחמרי' הם יותר עליונות מכחות הטמאה שהם הכחות החמריות כמבואר באלהיות שהשכל סבת ההיולי. ובני הנביאי' אמרו שמהגדולה נשפעה הגבורה ותהי לו לאשה והוא ימשול בה: הבניינים נעשים על צד ההכרחי ועל צד היותר טוב ואם לשניהם יחדיו כי בנין הבתים על צד ההכרחי להשמר בו מכל מזיק מחוץ והארמוני' היפי' על צד היותר טוב להרחיב הנפש ולשמחה בדברי' הנאים כאמרם ז"ל אשה נאה ודירה נאה וכלים נאים לת"ח (בבלי, ברכות נז ע"ב). וזה נאמר על צד היותר טוב כפי מה שיורה אמרו שזה הבנין והארמון יהיה טח <ב>קירותיו מכסף שהוא יפוי רב גם כי אפשר להיות יותר מזה כאשר רצה דוד כפי כחו לטוח את קירות הבית כסף אלא ששלמה טח אותן זהב לכבוד ולתפארת כי רב כחו. ולפי הנמשל כי כשהנפש שלמה והגיעה עד תכליתה הנה הכחות החמריות הטמאות באות אליה לעזר ולהועיל כי לא תהו נבראו כי אם על צד ההכרח ועל צד היותר טוב להיות לעזר ולהועיל לנפש האנושית. וזה מבואר למי שעיין בנמצאות וידע עניינם ויחסם. ולזה רמזו ז"ל כי מרע"ה נשתמש בכל ההשפעות הטמאות לטוב ולהועיל כאמרם שמלאך המות מסר לו סוד עצירת המגפה (בבלי, שבת פט). כי מפני שידע טבע הנגף במקום ההוא והכח השופע שם אי זה מציאות מציאותו ואי זה טבע טבעו ידע לעצרו בקטרת כי לא כל המגפות שוות כי יש מהם מרוב לחות ועפוש מפסיד האויר והוא מפסיד הרוח הנשאף. ויש שהוא מרוב חום שורף וזה לא יעצרה{ו} הקטרת רק העשן כי אם קטרת לח מלחלח האויר ולפי שידע כל אלה הכחות החמריות היה בכחו להועיל ולהיטיב ולעצור המגפה וכאלה רבות עמו. ומי יתן ואדע אחת מני אלף אשר ידע הוא: הדלת מעניינה כי היא תסוב על צירה פעם פתוחה פעם סתומה והרחם אליו נמשל כאמרו כי לא סגר דלתי בטני והוא רחם אמו כי הוא פעם פתוח בעת התאוה ופעם סגור בהחדל התאוה כמו שהטבע יסגרהו אחרי קליטת הטפה לסגור בעדה שלא תפלט ותתעבר. וכן הבתולה סגורה בעת שאינה חומדת לזכר ופתוחה בחמדתה חמדה רבה כאמרם שחמדת האשה מביאה לידי נדותה ולכלות בתוליה ולכמו אלו הבתולות החומדות כל בחורי חמד בלבותם פעם לזה ופעם לזה כל המצר להם נעשה ראש להכשילם כי יכול יוכל להם לפתותם או לאנסם בתתן להן עין רואה ליפים ואוזן שומעת לחלקלקותם וכל המרבה דברי' מתישבים על הלב להביאה במצור ובמצוק באהבה אליו הוא ילכדה ויוכל לה. אך שזה הדבור המביאה במצור יהיה יפה מעט וחלק עם חוזק מה עד כי בעדו תתפתה ותפתח את לבה ורחמה להשמע אליו כמו הלוח של ארז שהוא חלק ויפה וחזק כי מטבע הנשי' להתפתות בדבר נקל נראה חיצונו יפה ואם כי איננו כן לפי האמת. ולזה המצר לבתולה להביאה אליו בהראותו את כבודו ורב עשרו בבית בנוי בלוחות ארזים יפים גם כי איננו מאבני גזית ולא מצופה כסף או זהב לא תתן אל לבה כי אם הנראה לעינים לא הנראה ללבב ותתרצה אליו ותלך אחריו: ולפי הנמשל כל הכחות החמריות מצרות הנפש מפעולתה הטבעית לה שהיא ההשכלה ומפתות  270א  אותה בהבלי הזמן ותענוגיו ואם הם הכל הבל לאחריתם כמבואר מכל החכמי' והחוש יעיד עליו כי המה הבל ורעות רוח אין בם מועיל תכליתי כי אם זמניי ויפוי מה וחלקלקות ודברים נפסדי' לאחריתם אין בהם דבר נצחי קיים אמתי עד כי האריכות בזה מותר אצל המעייני' אף כי אצל בני הנביאי': הדמות השדים אל המגדלות מה שלא כן בכל זה המשל הוא כי אין מטבע המשכיל להתפאר ולהלל עצמו ביופי והדר כי אם בדבר שהוא שלמות הכרחי לשלם לא זולת זה. ולזה לא אמרה כי שדיה כשני עפרים להללם ביופי אבל אמרה כי הם גדולים ובצורים להכיל מה שבם: וליתן חלבם לראוי להם כמו המגדלות הגדולים להכיל המון866 רב למשמר לאנשי העיר ולשמרו וליתנו לעת הצורך להם. כן היא בעלת שדים מכילים חלב רב להניק בהם פרי בטנה לא להתיפות בם לעוגבים למועכם. ולפי הנמשל כי הנביא מלא רוח אלקי' בחכמה בתבונה ובדעת ובכל מלאכה מושכלת ושומר אותם להשפיעם לעת הצורך להמון כפי הצריך להם. ולא יתפאר בזה ולא יתהלל כמעייני' והמתפלספי' המתהללים באלילים וחכמה מה להם: 

			ההערות הראויות לזה המשל: 

			א' אם כונת האחים לגרשה מבית אמה ובשנאה להדפה אל גנה והיכלה לבעבור הרעימה איככה אמרו להשיב עניינה ולבנות לה בית יפה אף נעים ולטוח קירותיו כסף. למה לא אמרו להשיאה ולעזבה כאשר היא מבלי תוספת ומגרעת כאשר היתה בתחלה <אם> רצונם לגרשה מהסתפח בנחלת אמה הטוב לה מגנה והיכלה. או אם חפצו לבנות לה בית חדש שמור לטובתה למה זה הגדילו עניינו לטוחו כסף הלא דבר גדול היה מאבני גזית וטח אותם בסיד כהיכלי שרים ושרות ולא כהיכלי מלכים ובית אלקי': ב' אם חומה ודלת מורים הפכיות התכונה והמדות אשר התנהגה בהם מן הראוי שתשלום הפעולה יהיו הפכיי' ומטבע ההפכי' להיות867 בנושא אחד. וא"כ איפה למה זה אמ' באחד ההפכים נבנה ובשני אמר נצור. באחד אמר טירת ובשני אמר לוח. גם כי כסף וארז אינם הפכים ולא ילקחו תמורת ההפכי' ויותר היה ראוי בהפכיות מה לקחת הפכי לכסף הברזל או הנחשת כמו שלקחו הנביא באמרו תחת הנחשת אביא זהב ותחת הברזל אביא כסף: ג' אם זה הספור מדברי אחיה היה לדודה למען ספר את שמה ותפארתה כמשיבה על דבריו שהיא חומה חזקה מיום הולדה לשמור מאד עניינה מכל אוהב וכי היא עתה בעלת שדים גדולות כמגדלות להורות כי אין לאחיה עוד כח עליה כי גדלה גם בגרה גם יצאה מרשותם על מה ועל מה ספרה הספור הזה גם לנערותיה כפי מה שיראה מתכלית הספור אשר אמרה אז הייתי בעיניו כמוצאת שלו'. אשר זה לא יתכן נופלו כי אם בספור בא אל נערותיה לאמר להן כי אז בדברה כדברי' האלה לדודה שהיא כחומה בצורה לא כעיר נצורה וכי שדיה גדלו להניק פרי בטנה שהיתה בעיניו כמוצאת שלו': ואולם כל זה לפי המשל והנמשל: ראשונה הנה הוא גלוי ומפורסם אצל הטבע כי כל הפכי הבא להשחית את שכנגדו הנה מטבעו כי אם יכול יוכל לו הנה ישחיתהו ואם אין יעזרהו בראותו כי גבר ממנו פן ישחיתהו כטבע היסודות ההפכיות המפסידות זו את זו בהתגברם זו על זו. אבל אם יתגברו זו מזו אז יעזרו זו בזו ויעשו מזג שוה כפי האפשר בינותם והיו לאחדים ויחיו המורכבים עד יגברו אחת על אחת. וכן הכחות החמריות עם השכליות אשר הם הפכי' יעשו ככה: ולזה האחים  270ב  שונאיה מנדיה יתגברו עליה בקטנותה להשחיתה מבית אמה וכראותם כי היא חומה בצורה אשר לא יוכלו לה הנה יפתוה לבנות לה בית הדור למען לא תשחית היא אותם בהתגברה מהם: ושנית כי אם תגבר היא מהם יעשו לה כבוד להפיק רצון ממנה והוא טירת כסף: ואם היא אמצעית בין התגבורת והחלשה הנה יעשה לה דבר אמצעי בין הכבוד והבזוי והוא לוח לא טירת ארז לא ברזל עד יראו אם יוכלו לה אם לא: ושלישית הוא כי היה מההכרח להוסיף אומץ בלב נערותיה כי גם עתה אינה חפצה ולא יראה מהם ומפתויים אשר פתוה עד כה לאהוב את המלך ושריו ולגלות את אזנם כי כל שונאיה נהפכו לה לאוהבי' וכל מונעיה נהפכו לעוזרי' למען גם המה בערמה וכל תחבולה לעזרה ולהביאה אל מחוז חפצה כי גברה על כל רעותיה ובידה להיטיב להם אם ייטיבו גם הם מעשיהם עמה: 

			באור המשל לפי דברי הספר החתום: 

			ויהי כראות העלמה את גדר האהבה הטבעית והמלאכותית אשר גדר דודה לה כי בקרבה בערה ונמלאה על כל גדותיה ממנה אמרה אל דודה כי אינה יראה עוד מאחיה וזה הגידה ג"כ לנערותיה כי אין עוד תקוה שתפרד האהבה מדודה לה כי אמרה עד עתה יראה נפשי מאד מאחיי בני אמי אשר נחרו בי מעודי עד היום הזה: כי לא לבד זחלתי ואירא מפני הרעה אשר נאספתי אל כרמי מאז הייתי מנעוריי868 כי גם עתה אשר גדלתי ורוממתי יראתי פן יתעללו בי האחים האלה להבאישני בעיני כל רואי כי אמרו כצאתי את העיר כמתלחשים בינותם לאמר הנה עתה יש אחות לנו קטנה בשנים מהיות לאיש שוטר ומושל בה ולנו משפט המלוכה לעשות ממנה כרצוננו. ושדים אין לה נכונות להורות חשק מה עד כי נבוש עתה מעניינה להשליכה אל אחת המקומות הקרובות והרחוקות מאמה על כן נשלחה {נא} אותה אל ביתה והיכלה: האמנם בטרם נשלחה מאתנו היה מן הראוי לקחת עצה יעוצה בינינו מה נעשה לאחותנו זאת לאחריתה כאשר תגדל ותבא בעדי עדי' שדיה נכונו ושערה צמח ונבא נא עתה כאלו היינו ביום שידובר בה. כי חשקה נפשה באחד הבחורי' אם דל ואם עשיר כי אז לא ימנע מהחלוקה או כי תהיה בקריה אשר שגבה ממנו ולא נוכל לה. או לא יבצר כחה ותפותה לכל עובר והיה לנו לחרפה בשובה שלא בנעוריה בית אביה ואמה. והמה כחכמי' ענו ואמרו כלם קול רם כי יש תקוה לאחריתה לפי עצתם כי אמרו אם חומה היא בטבע שלא תרוץ אחרי ההבל ולא תכשל בחשק בחורי חמד כלם כאחת הזונות אבל תבצר מהם ותעמוד כנגד המשחיתים כחומה בצורה שומרת נפשה תרחק מהם ולא תחשוק כי אם באחד מיוחד בעם אשר הוא נכון לה לא זו בלבד נעשה לה להפיק רצונה ולהשיאה אליו לרצונה כי גם נבנה עליה ועל שם בעלה טירת אבני' גדולה נחפה בכסף כאשר נכספה גם כלתה נפשה בבן גילה ושמרה דרך ישר לפניה ולא תהיה לנו לחרפה הוצ{י}אנו אותה מן העיר חוצה. ואם דלת היא פתוחה לכל עובר מבלי דעת ומזמה כי אם זמה לכל דורש ומבקש הנה גם אנו נצור עליה במצור ובמצוק כמגדל עץ גבוה חמשי' אמה עשוי מלוח ארז יפה לעינים למען תתפתה לנו לכל אשר נחפוץ הואיל הלך לבה אחרי צו המפתי' אותה אולי נוכל נכה בה לא לבד להסירה מגבירה אשר שכנה בהיכלה במלכה כי גם יכול נוכל לה להשכינה באפלה מנודח כאלמנה שכולה וגלמודה ולא תשוב עוד לביתה ולא תכיר עוד את מקומה ולא תנשא לאשר נכון לה. אשר מזה יראה ראתה נטתה נפשי נשיתי טובה עד היום הזה אשר ראיתי ובטחתי בי כי ידעתי נאמנה כי לא אבוש כי אני חומה הייתי מהיות לאיש וגם לא ילדתי  271א  עגבי' וחושקי'. ושדי כמגדלות מבלי משים בי דופי ועון אשר חטא. אבל על ידיהם גדלתי מעשי ואהבה רבה ועצומה מדודי אשר בטחתי בו כי לא אבא ביד אחיי כי אז בדברי אליו כדברי' האלה לא חרה אפו מדאגה מדבר לחשדני כאשר חשדוני אחיי אבל הייתי נושאת חן בעיניו כמוצאת שלו' רב בין איש לאשתו ואין למו מכשול ולא קנאה ולא תחרות. ולכן גם אתם אל תוסיפו עוד לעשות מלחמה כי שלום בעצמי: 

			ההצעות הראויות לזה המשל: 

			א' מכל הצורות חמרייות ושכלייות לא תמצא צורה שראשיתה תהיה מזער ואחריתה תשגה מאד כי אם נפש האדם כי בילדותו נולד רש מכל מושכל וכל פעל ומיום אל יום יקנה מושכל ופעל רב. ומצד שהיא ראויה להשלם בפעולות וההשכלי' יש לה יחס שווי עם יתר הצורות השלמות מראשית עניינם ומצד שהיא חסרה בראשיתה ומקבלת תמיד ונפעלת מזולתה ולא תשפיע לאחרי' יש לה יחס כנקבה הקטנה בלתי שלמה להניק ילדי בטנה: ב' ממה שיראה מענייני הנפש בעת הילדות והשחרות הוא כי כל הכחות החמריות גוברות עליה ויכלו לה להמשיך אותה אל כל הפעולות הבלתי שכליות רק חמריות וזה ממה שאין צריך עליו עדים כי החוש מעיד עליו.869 אבל ממה שאינו נראה לעין הוא לדעת מה יעשו אלה הכחות החמריות עמה בעת ובזמן שתשכיל מושכלות רבות עד כי ידברו רבים מחכמתו כחכמת אפלטון וארסט' וא"ר {וא"ס} וא"ח ואב"ס870 וכמו אלה המשכילי' והם רבים אם יגברו הכחות החמריות עליה לאחריתה למען תכרת עם החמר ולא תשאר השארות שכלי כי אם כמוהם כמותה. או אם תגבר היא להדפם מעליה ולא תכרת אבל תעמוד בין העצמים הנפרדי' העומדי' לעד ולנצח כי זה ממה שראוי שיסופק עליו כמאמר שלמה הע"ה ומי יודע רוח האדם העולה היא למעלה ונפש הבהמה היורדת היא למטה (קהלת ג, כא). אי זה יכשר ויגבר או זה או זה: ג' אין חכמה ואין עצה ואין תבונה להבין ולהשכיל דבר זה כי אם ע"י שתי הקדמות מוחשות באדם בחייו מורות על השארות נפשו באמת:871 האחת שיהיה האדם נזהר וירא חטא בטבע ובמלאכה ומבטן ומלדה ומהריון באופן חזק שהוא נשמר מכל מסיתים ומדיחים מכחות חמריות טבעיות ובחיריות ורוחניות ואנושיות שלא יוכלו לפתותו אל הבלי העולם וענייניו החמריות כי עיניו תמיד על דרכי השכל ופעולותיו כי זה יורה על שלמות חמרו ושלמות מצבי ככבי שמיו בלידתו שלא השפיעו עליו הככבי' ממסלותם כחות נוטות אל הדברי' החמריי' כי אם שכליי' כרוחניות שבתי וככב חמה וזולתם המשפיעי' חכמה והשכל ועומק המחשבה בסודות האלקיות: והשנית שיגבר עליו כוסף המדע וההשכל ולא יכסוף לדבר חמרי כלל כי זה יורה על שלמות כחו השכלי הכוסף תמיד להשכיל שנפשו {היא} מטבע השכל הנפרד שמהותו ועצמותו הוא הכסף שהוא כוסף להדמות לעלתו כפי מה שהוא אפשרי לו לפי שכלו. ובאלו השנים יודע נאמנה כי יגברו הכחות השכליות על החמריות וישאר השכלי כי זה האדם ממה שיראה מעניינו הוא מורכב משניהם וכל מורכב יפרדו חלקיו ויגברו הכחות זה על זה וכפי מה שיגבר כן יקום על כן אם יגברו הכחות השכליות ישאר שכלי. ואם יגברו החמריות ישאר חמרי וזה מבואר בטבעיות והחוש יעיד עליו: ואולם אם תהיה נפש האדם המשכיל פעם נוטה אל המושכלות ופעם אל החמריות כאשר הוא ברובי האדם שלא יוכלו להגביר הכח השכלי על החמרי לשית אותו תחת רגליו אבל פעם יגבר  271ב  זה ופעם יגבר זה להיותו מורכב משניהם: והם בעלי כח וגבורה כל אחד מהם. הנה יקרה על הרוב כי הכחות החמריות טבעיות ובחיריות ורוחניות להיותם רבות יגברו על השכל ויצירו אותו במצור ובמצוק שלא יוכל לצאת לפעל תמיד אבל ישוב פעמי' רבות בכח וכלוח שאין כתוב בו מושכל כאשר היא הנפש בראשיתה לרוב תגבורת הכחות החמריות פעמי' רבות. עד כי ישוב לאחריתו כארז אשר בלבנון ישגא מאד בשררה ובשולטנות ובתחבולות מדיניות ואחריתו עדי אובד (במדבר כד, כ): ולזה לא יבטח אדם בעצמו מלהלחם כנגד יצרו וכחותיו וכל עשתנותיו החמריות עד שימצא872 עצמו חזק הכח השכלי באופן שיוכל להלחם ולנצח כל כחותיו החמריות.873 וימצא עצמו מלא מכל מושכל מספיק לעצמו ולזולתו ספק רב שלא יחסר לעולם ואז ימצא עצמו בנפשו ובעיניו שלום רב בין הכחות החמריות והשכליות. כי בהתגבר השכליות יכנעו החמריות תחת כפות רגליו כי לו משפט המלוכה והוא ימלוך עולם ועד והוא ינהגהו עלמות:

			באור הנמשל כפי הוראת המשל המפורש באר היטב: 

			נפש האדם מן האנשי' המעייני' באמת הנמצא כפי מה שהוא עליו הנה תשמע ותבין ותשכיל ממוצא דבר כי היא מוצאת מעולם הוא בלתי עולם החמרי והיא שולחה להקשר בם הקשר מציאות והקשר הכנה. וכי היא צעירה וחסרה מכל הצורות בראשיתה ואחריתה תשגה מאד מכל רעותיה. וכי כל הכחות חמריות ושכליות יכולות עליה להיותה מתפעלת מהם לא פועלת וכי הפעליותיה הראשונות המה חמריות כי ראשיתה ההזנה וההרגשה ימים רבים לא זולת זה עד יגדלון ויתגלו מעט מעט כחותיה הדמיוניות והמחשביות ורעיונות וחלומות ודברי' הרבה מרבים הבל ורעות רוח עועים בקרבה ורוח השכל לא יעלה עליה גם כי תרבה ללמוד עשרים שנה וגם אם תרבה לשלוח שכלה למעלה ראש מכל המשכילים הן עוד ימים רבים תשב בלא עת יהיה לה כח לשוב בפועל עד כי תוכל להשפיע שפעת מים רבים שאובים ממעיינות החכמה האמתית בחברותיה החסרות היושבות בבתי החסרים כל טוב וכל השכל ואף גם זאת ברבות הכחות השכליות להשכיל מושכלות רבות עד כי יתגברו מעט קט לא כביר הכחות השכליות המתפעלות עד כה על הכחות החמריות הפועלות מראשיתם הנה מרוב כל הכח הנתן לחמריות ראשונה וגברו ימים רבים עוד יתגברו כנגד המשחיתי' אותם כטבע ההפכי' עד כי תשב במלחמה ימים רבים פעם יגברו הכחות השכליות ופעם החמריות ובימים ההם ובעת ההיא תשב הנפש החכמה בצער ובבהלה כי יראה פן יגברו הכחות החמריות על השכליות עד כי אם יראו הכחות החמריות כי השכליות יגברו עליהם בכח היד כי תחזקנה מהם וסגרו לפניהם הדרך בחכמה ובתבונה שלא יוכלו יגעו להשחית השכליות. הנה אז תתהפכנה הכחות החמריות אשר היו לה לאויבי' לשוב להיות לה לאוהבי' וישוב המדמה והמחשבי והמתעורר והמתאוה להרבות לו חשק ותאוה ודמיון ומחשבה בדברי' המביאי' אל המושכלות אשר בהם חפצה הנפש ההיא ואם יעמוד באלה ימים רבים לא יום ולא יומים אך כל ימי צבאו יגדיל תורה ויאדיר כחותיו השכליות מה טוב ומה נעים כי ישלם בבניינו וכל עניינו בשכל הנפרד. ואם אין כי יחלש ותרפינה ידיו מהלחם עם כחותיו החמריות תמיד יומם ולילה לא יחשה הן הנה תמיד עיניהם פקוחות ללכדו ברשתם ויבנו עליו מצור ומצוק מחשבותם ותגבורת השררה והכבוד וההתנשאות ויבקשו לחקות על לוח לבו אותו הכבוד והשררה וישוב להתחכם בזה עד כי בחכמתו  272א  ישלוט עליה מכל בני עירו כי חכם הוא ואבד השכל ההוא בענין רע. על כן יהיה האדם כל ימיו באותה המלחמה כאשר אמרו הקדמוני' בשובם מן המלחמות הנה שבנו מהמלחמה הקטנה נשוב אל המלחמה הגדולה. ולא יבטח בעצמו עד יום יראה וירגיש כי הוא חזק הכחות השכליות חזק נפלא עד כי השפעת874 השכל אשר עליו יספיק לו ולזולתו ספוק רב. ואז ישב בשלום והשקט ולא יירא מכל דבר רע ותשוב נפשו לאחריתו צרורה בצרור החיים את ה' אלקי' כאמרו לימות המשיח ולא יהיה עוד מלחמה כי אם שלום בין הכחות החמריות והשכליות כי יכתתו חרבותם הנשפעות ממאדים לאתים וחניתותיהם למזמרות (ישעיהו ב, ד) כי ישובו הכחות המפסידות לכחות המהוות כי החרבות והרמחים המחריבי' ומשחיתים החיים ישובו כלים לחרוש ולזמור ולהחיות החיים בלחם ויין וזהו טבע שבתי כל ל' שנה שמחריבי' החרבות לאתים והחניתות למזמרות כי בהיותו בביתו מתעסקי' בישוב הארץ והקרקעות ובנות875 הבתים: 

			מיטב השיר חלק שביעי מהחלק השני: מתחיל מפסוק כרם היה לשלמה וגו' עד הרי בשמים סוף השיר: 

			באור המלות לפי המשל והנמשל: 

			יש שמות רבות נאמרות בכלל ובפרט כמבואר בהגיון ובדברי רבותי' ז"ל כמו שור וחמור הנאמר על הפרטי ועל המין. וכן כרם הנאמר הנה נאמר על כרמי' רבים גם כי יאמר לפעמי' על כרם פרטי והוא הכולל כרמי' רבי'876 נאמרי' בדברה עם נערותיה אשר אמרה שמוני נוטרה את הכרמי' ולא נודע של מי היו אותם הכרמים אשר שמוה אחיה שומרת אותם עד עתה אשר באר לה דודה באמרו כי אותו כרם אשר שמרה שלא היה שלה אשר שמוה אחיה לשמרו לא היה שלהם אבל של שלמה אשר חשק בה ימים רבים: ולפי הנמשל כי ההיולי והצורות כלם החלות עליו הם למלכות להשגיח בהם ולהשפיע עליהם ברכה כאב את בן ירצה וכבעל את כרמו ירחם: בעל יאמר על מי שהוא אדון ומושל על דבר מה כמו בעליו עמו (שמות כב, יד). וכן על מי שיש לו כח על פעולה מהפעולות כמו בעל פעור שהיה צלם אשר היה לו כח לפעור פי הפוערי' לפניו (יהושע כב, יז; הושע ט, י). וכן על מקום שיש לו כח להוציא פירות רבות כמו שקראו רז"ל שדה תבואות שדה בעל (בבלי, מועד קטן ב ע"א). ולזה יתאר זה הכרם המתרבה לאין תכלית אל המקום שהוא בעל כח הרבוי וההמון הרב: ולפי הנמשל הוא שכל המורכבי' מתרבי' מצד חמרם שהוא בעל הרבוי והחלוק לא מצד הצורה שהיא המאחדת וקושרת: מדרך נכבדי הארץ בעלי עושר ונכסי' אשר לא נסתה כף רגלם הצג על השדות וכרמים לעבדם ולשמרם לתת שדותיהם וכרמיהם ביד אנשים שפלים שומרי קשואים וענבים ישמרום מן המזיקי' ולקטו פירותיהם לעתים ורגעים ומכרום לאנשי התרים ויביאו כספם לאוצר הבעלים כפי ערכם אשר יערכו להם התבואות ההמה לשנה מאה כסף או אלף כסף: ולפי הנמשל הוא כי השכל הנבדל מצד שאין לו הקשר עם החמרים לפעול בהם בזולת אמצעי יצטרך אל הצורות האמצעיות בין השכל והחמר המה השומרות האישי' למיניהם שלא יפסדו מצד ההיולי הדורך תמיד אל ההפסד והפשטת הצורות. ותכליתם הוא כי כל איש בעל שכל יוכל להפשיט הצורות מהחמרים ולהשיבם מושכלות ולהשיאם  272ב  על השכל הפועל כי מצד מה הוא הנושא למושכלות כמו שבאר הנרבוני בפי' הכוונות. ולפי שהם רבות שם מספרם אלף כמו שעשה דוד אביו ע"ה באמרו דבר צוה לאלף דור (תהלים קה, ח): ורבו מרע"ה אמר נוצר חסד לאלפי' (שמות לד, ז) מלבד כי המלה מורה על הלמוד והידיעה כאמרו ואאלפך חכמה (איוב לג, לג): וכסף יורה על החשק כאמרו נכסוף נכספת (בראשית לא, כט) כי בשני אלו שהם הלמוד והחשק יקנו המושכלות וזה כי מספר האלף כולל כל ימות עולם כמו שכתב הרקאנאט כי הדור חמשים שנה ואלף דור הוא חמשי' אלף והוא תכלית מציאות העולם החמרי כי אז ישוב הכל אל הנקודה אשר היה בראשית הבריאה: מאמר כרמי שלי לא יתכן ליחסו אל הדוד ואם היה כי המאמר אשר לפניו אמרו הוא מצד שלא מצינו לו כרם בכל השיר כלו רק לה מצינו שהיה לה כרם ודבר אחר שהיה שלה כאמרה בזה הלשון כרמי שלי לא נטרתי אם כן הוא מההכרח שזהו דבורה אליו כאלו אמרה לו הנה א"כ שכל הכרמי' הם של שלמה והם ביד כל איש מצד שהם נוטרים לא שהם בעלי' הנה גם כרמי אשר חשבתי בו שהיה שלי הנה היה לפני תמיד לשמרו כיתר השומרי' כי לא נופל אנכי מהם גם כי לא היה מלאכתי מטבעי ומבית אמי ולא חסרתי את פריו מהם באופן שהאלף כסף אשר לך שלמה לקחת מהנוטרי' קח ממני: ולפי הנמשל הוא כי הנפש האנושית בהסתבכה בחמר בראשיתה יראה לה כאלו העולם כלו החמרי שלו וכי הוא אדון ושוטר ומושל עליו ולאחריתו יראה ויבין כי הוא השתדל כל ימיו על עולם שאינו שלו כדברי רז"ל וכל החכמי' רואי' כן ולא לבד המתעסקי' בצרכי החמרי' אבל גם למתעסקי' בצרכי השכל והמושכלות יראו שפרי מושכליהם אינם לשכל ההיולאני כי אם לשכל הפועל כמו שבארו קצת המעייני' ובראשם א"ר והנרבוני אחריו וכן כמעט רובם החושבי' שהשכל הנקנה נפסד ואינו נשאר כי אם השכל ההיולאני עם השכל הפועל או עם השכל הנקנה כפי שתי הדעות {מ}א"ס וא"ר והנמשכים אחריהם: מדברי יוסף הצדיק עם אנשי מצרים יראה כי המנהג הקדמון המיוסד על היושר היה כי איש בעל שדה אשר יתן את שדהו לכורמי' וליוגבי' יהיה המשפט כי אם בעל השדה יתן הזרע ולא יצטרך הנוטר להרבות עמו אכרים כי ידיו רב לו וגם אינו בעל אשה ובנים כי יקח הוא החמש והבעל ד' חומשים כי אמר אל העם והיה בתבואות ונתתם חמישית לפרעה בעל השדות וד' הידות יהיה לכם. האחד לזרע השדה והשני לאכלכם שאתם עושים ואוכלים. והשלישי לאשר בבתיכם המסייעי' אתכם לחרוש ולקצור: והרביעי לאכול לטפכם העומדים תחת צל קורתכם (בראשית מז, כד). על דרך הקונה עבד חייב במזונות אשתו ובניו. ולזה הוא מן הראוי בסתם שיהיה לשומרי הכרמי' מאתים כסף שהם החומש מן האלף וזו לא בקשה דבר מפרי הכרם כי האלף עם המאתים הראויים לה מצד שהיא נוטרה היא חפצה שיהיו לשלמה לא לה כי די לה בפרי דודה: ולפי הנמשל כי פרי המושכלות המופשטות מהחמרי' המושגי' בחמש השגות פנימיות והם מושכלות מרובות טובות ומביאות לידי ההשגה מהמלכות מצד דבקותה בחמרי' להיותה מנהגת אותם והיה מן הראוי שחומש אלו המושכלות שהוא ההשגה מהכח השכלי יהיה הוא התכלית שלה ואין זה כי אם למי אשר לא נדבק כי אם בה אבל הנדבקי' בתפארת הנה ידרוש לעצמו הכליון גם מאלו המושכלות ולא יותיר לנפשו כי אם  273א  מושכל השכינה מצד מה שהוא מקבלת ומושפעת מתפארת ואין סוף לא זולת זה: אין ביאור היושבת בגנים כבאור רוכב על אתונו (במדבר כב, כב) או ויקבר בערי הגלעד (שופטים יב, ז) אשר פרושם באחת מן האתונות או באחת מערי הגלעד כי שם לא יתכן לפרשו זולת זה להיות שהגוף לא יעמוד בשני מקומות. אבל במקום שאפשר ראוי לפרשו כמו שעשו רז"ל שאמרו שהגוף בהחלקו אפשרי לו להקבר בערים רבות ואמרו שנעשו אבריו נפולים ונקברו במקומות רבות. וכן ראוי לומר היושבת בגני' רבים לא בזמן אחד אבל בזמני' מתחלפי' פעם בזה ופעם בזה כדרך המתעלסי' באהבי' ההולכי' בגן זה ופעם בגן זה: ולפי הנמשל כי השכל משוטט ברוחניות העולם התחתון וצורותיו פעם. ופעם בעולם הגלגלים ופעם בעולם הספירות הנקראי' גנים: בדברי הנביאים ימצאו הקדמות רבות חסרות התנאי להיותו בכח קרוב מאד להבינו מצד המאמר בעצמו אשר לא יתכן זולת זה כאמרו הנה חברי' מקשיבי' לקולך השמיעני שמלת השמיעני מורה על הדבר שהוא בספק כאלו יאמר אם חברי' מקשיבי' לקולך השמיעני כי אני ידעתי877 מה אעשה ויהיה זה כאלו יאמר הואיל הלך לבך לעזוב לאחרי' חילך ולהדבקה בי ולהיות כמוני אם החברים שלי מקשיבי' לקולך בכל אשר תצוה אליהם מוטב ואם לא אדעה השמיעני הדבר ואדעה מה אעשה לך כי לא אוכל תמיד להיות עמך לכל צרכך אך הנה אנכי צויתי את החברי' לבלתי עזבך ולמלאת את כל חפצך מכל אשר יש להם משלי: ולפי הנמשל הוא כי גם מרע"ה היה פעל ועשה כל מעשה ה' הגדול והנורא על ידי מלכות ויסוד שהם במדרגת החברי'878 לתפארת לצד מה עם היותו דבק בתפארת. אך אמנם אם היה צריך לדבר גדול שאין בכח המלכות לעשותו כמו הרחמי' הגדולי' וכחות נוראות באות מהתפארת בתורה שבכתב היה משמיע קולו אליה ומשפיע כחה על המלכות באופן שהיה מגיע מזה אל מבוקשו ומזה מלאה חכמת הנבואה והרמב"ן והראקנאט וש"צ וש"א ורבים כמו אלה מדברי בני הנביאים: לפי שיראה חסרון והיזק בחק המשפיע לשקוד על דלתות המושפע ממנו להיות המושפע חסר מהמשפיע וחברת השלם עם החסר לא יהיה לו לא לעזר ולא להועיל. והיה מטבע הדברי' לברוח מן המזיק להם אמרה העלמה ליושר טבעה ותוקף אהבת דודה אשר עמד ימי' רבי' אתה פן לו יהיה לו לנזק שקידתו שמה ברח לך ממני וממקומי ומארצי אל מקומך הראשון שהוא טוב לך מעמדך עמי. אך בתנאי שתשוב אלי פעמי' רבות כמו הצבי ועופר האילים הנראה ואחר יעלם ובפרט בעמדי על הרי בשמים כי שמה יהיה תפארתך להראות לרגעים: ולפי הנמשל כי אין ראוי להטריח הכחות העליונות להראות נפלאות כאמרם ז"ל על רבא ועל חוני המעגל (בבלי, תענית כג ע"א). וכן ראינו כי מרע"ה לא הטריח כחות עליונות כי אם במקום הכרחי ולא התנה עם ה' להראות תמיד נפלאותיו ומופתיו עם ישראל אבל אמר לא תנסו את ה' (דברים ו, טז) ולא הניח לתלמידו המובהק להראות נפלאות כי אם <מצער> מעט מזער והוא בקעת הירדן (יהושע ג, ז-יז) ועמידת השמש בכל ימיו (יהושע י, יב): 

			ההערות הראויות לזה המשל: 

			א' להגיד לאדם דבר מה נעלם ממנו  273ב  ימים רבים: לא ימנע מהחלוקה אם המגיד הוא אוהב ראוי להתעורר על מה ועל מה הגיד לו בזמן זולת זמן כי אם היה בו מהתועלת למוגד בדבר הנעלם ממנו למה א"כ העלים זה ימים רבים. ואם אין בו תועלת למה יגיד לו עתה כמו הגדת בעל הכרם אל העלמה שלא הגיד לה עד כה ומה ראה על ככה ומה תועלת לה עתה: ב' אם הנוטרי' נתנו לה הכרמי' אשר לקחו לנטור כמו שיראה מאמרו שמוני נוטרה את הכרמי' מה הרויחו הם אם <נתנו לה ו>הניחו <להיות ש>לה המאתים כסף הראויים לנוטרי': ג' חלוף השמות לא יעשו כי אם לסבה ראויה עצמית או מקרית ועד כה לא מצינו שקרא הדוד את העלמה כי אם יונתי או רעיתי או אחותי או כלה או כמו אלה. ועתה שנה את טעמה וקראה היושבת בגני' אשר לא נוכל לשער אם לשבח או לגנאי שנה לה השם הזה: ד' על זאת יבהל879 כל מבין עם תלמיד אשר ראה את השיר כלו מראשו ועד רגליו הכנוי על החשק והאהבה הרבה והעצומה מזאת העלמה אשר חפצה בדודה ובקשה פניו מראשית <מראשית> השיר להדבקה בו בנשיקה ולהמשך אחריו ושישוב אליה בלכתו ושיסוב מהר אל מקום שם ישבה וכל דבריה אליו שיבא אליה. ועתה לא אמרה שילך או שיפרד כדרך הנפרדים באהבה אבל אמרה ברח כמו שאמר בלק לבלעם אשר בשנאה הדפו אל מקומו (במדבר כד, יא): ואולם הן כל אלה לפי המשל והנמשל: ראשונה כי הדוד אשר בראשיתה היה חפץ שתעבוד ותטור את הכרמי' ותרעה הגדיים לא רצה לגלות לה כי כל הכרמי' היו לשלמה פן תעזוב את הכרם בחשבה כי לא לה יהיה הזרע: שנית גם כי הנוטרי' לא ירויחו דבר באותם הכרמים שנתנו לה יש להם שכר בזה מצד כי לא נתנו לה כרמי' לנטור כי אם אותם אשר היו קרובים לה ורחוקי' מהם ואין להם כח לרחקם מהם לנטרם והם לקחו לנטור משלמה כרמים רבים והרחוקי מהם וקרובי' לה נתנו לה לנטור והם נטרו הקרובי' להם והיה שכרם רב בזה כי שלמה לא יתן להם זה זולת זה: שלישית הוא כי השמות יושמו לפי המקום והזמן והמעשה והפקת הרצון. ולזה בכל השיר כלו אשר בקש [להראות] אהבתו בה קראה בשמות מורות על ענין האהבה ואולם עתה אשר אין עוד ספק בה כי היא תקועה במקום נאמן לא תמוט קראה לפי המעשה אשר תעשה כל ימיה אחר זאת האהבה והוא כי עד כה היתה רועה ונוטרה את הכרמי' ועתה לא תהיה מלאכתה כי אם לשבת בגנים ולהתעלס עמו ועם חבריו הנחמדי' על כן קראה היושבת בגנים: רביעית הוא כי הבריחה תאמר בשני פנים אם מצד השנאה שהוא מבריח המזיק ממנו כמו שאמר בלק לבלעם וזה יאמר ברח לך פן תזיקני עוד: וגם יאמר מצד האהבה שהוא מבריח אהובו מהמזיק לו וזה יראה מתוך דברי המבריח כמו <שהבריחה רבקה ליעקב מפני עשו שהיה רוצה להזיקו ואמרה לו ועתה בני לשון חבה ברח לך (בראשית כז, מג) וגו' וכן כאן> אמרה ברח דודי שקראתו בלשון חבה: 

			באור המשל לפי דברי הספר החתום: 

			כשמוע הדוד את כל דברי העלמה ואת שכרה אשר בטחה בו ולא יראה עוד מאחיה וכי היא באופן נכון לבא אל היכלי מלך לא לנטור את הכרמי' וכי אין לה מונע אשר ימנע ממנה מבא אל היכלו כי גם אחיה אשר מנעוה עד כה השלמו אתה ואמרו לבנות לה בית חדש נחפה בכסף. אז גלה דודה סודו אליה כי חפץ בה ולא יחפוץ עוד תעמוד בכרמה ותרעה את גדיותיה אבל תתייחד אתו לכבודה  274א  ולכבוד בית אביה. ואמר לה שמעי בת וראי כי כל כרם חמד אשר נטרת ואשר לא נטרת היה מאז ומני קדם לשלמה בעבור שהוא בעל ואדון ופטרון לכל המון הכרמי' האלה אין גם אחד מהם שלא היה שלו: ואולם הסבה אשר הם בידך וביד זרים היה כי מאז נתן שלמה את הכרם הזה אשר בידך לנוטרי' שינטרו אותם כדרכי בעלי הכרמי' הנותני' כרמיהם ושדותיהם ביד איכרי' ויוגבי' לעבדם ולשמרם. ואותם הנוטרי' הלוקחי' משלמה לנטור מפקידי' אותם ביד אחרי' כי לא יוכלו לנטור כל אשר יקחו לנטור. והם המה אשר הפקידו בידך כל אותם הכרמי' וגם הכרם שחשבת שהוא לך לבדך הוא מהם. והתנאי אשר בינותם ובין שלמה הוא כי כל איש מהנוטרי' יביא בפריו אשר יוציא מתבואת הכרם אלף כסף לשלמה כי לא יחפוץ בתבואה כי אם לאגורת הכסף. ובזה האופן היה המעשה מהכרמים אשר לא חפצתי לגלות אזנך עד כה פן (תעזוב אותה) [תעזבי אותו]880 והיית חסרה ממעט הטוב ההוא אשר אכלת מפריה והשבעת מטובו כי דרך אחרת לא היה לך להחיות בהם את נפשך. אך עתה אשר תבואי אל ביתי ומפתי תאכלי ובכוסי תשתי ובחיקי תשכבי לא תגרע דבר אם תעזבי את הכרם וכל אשר לה: אז אמרה א"כ איפה לא לבד הכרמי' אשר ידעתי כי לא לי המה אעזבה נא אותם כי גם כרמי אשר דמיתי שהיה שלי להיותו לפני תמיד אעזוב לבעליו למען יהיה האלף כסף לך שלמה כאשר הוא לך את אשר לך ביתר הכרמים. וגם המאתים כסף אשר הם לנוטרי' את פריו לא חפצתי בם כי דודי אשר בטחתי בו יתן ויוסיף ויתן לי את חיי רוחי לחמי ומימי וכל מעדני ואלכה לי אל הגנים אשר לי ולדודי ואשבה על מי מנוחות ונחלי עדן. ואז ענה דודה ואמר לה ראי רעיתי כי אחרי התיצבך על גנותיך והקראך על שם מעשיך היושבת בגני'. אם אז חברי' אשר לי מקשיבי' לקולך לכל אשר תצוי אותם מוטב ואם לאו השמיעיני הדבר כי אנכי בעצמי ובכבודי אעשה לך את כל אשר תאמרי אלי לא יוצר881 ממך מאומה. אז אמרה א"כ איפה כי צוית את הנערי' והחברי' לשמוע בקול לכל אשר אני מצוה אותם אל נא אעצרה נא אותך עוד לעזוב את כל המיית גאוניך ועדרי צאנך לשבת אתי תמיד אבל קום ברח דודי אל מקומך הראשון בכל אוות נפשך אך טוב כי תשוב אלי לרגעים ודמה לך הראותך והעלמך לעתים לצבי המתראה פעם ואחר יעלם או לעופר האילים הנלקחי' ואחר נמלטי' ובא על הרי בשמי' הסובבי' הגני' אם לא חפצת לרדת בעמקי הגנות כי משם אראך ואדברה נא אתך אם יחסר לי דבר: 

			ההצעות הראויות לזה החלק השביעי: 

			א' מהידיעות התכליתיות אשר ראוי שיתעורר השכל עליהם באחרית הימים הוא שידע לא ידיעה ציורית ולא ידיעה אמותית לבד אבל ידיעה וציור חזק מביא לידי פעל ומעשה רב כי החמרים הפשוטי' כיסודות והמורכבי' מהם לא נתנו לצורות והנפשות החלות בם מתנה גמורה להיות להם לעד לעולם לעשות בם כרצונם מבלי חשבון ודעת מזולתם כי אם לשמור ולעשות בם למועדים ולימים ושנים כרצון השוטר ומושל בהאי עלמא הנקרא מלכות אצל חכמי קדם והוא השלם בהנהגת המציאות החמרי האחרון מצד שהוא מקבל מכל העליונים ומשפיע על התחתוני' כי בזה הידיעה יבא כל בשר להשתחוות לה' ולעזוב הנהגת החמר בסוף ימיו ולא יתור כי אם אחרי השכל האלקי  274ב  כי ידע כי לא לו יהיה לעולם הנהגת החמר וכי תכליתו הוא השכל לא זולת זה ובו ידבק ובשמו ישים כל מגמת פניו וכל כוונתו יומו ולילו להפרד ממנו מעט מעט כי ל{א} יוכל כלותו מהר פן ירבה עליו החסרון והאבדון ומות עד כי יפרה שכלו וירבה מאד והיה חזק בהדבקו בעולם השכלי ועומד בעצמו. ואז לא יראה ולא יחוש אל העולם החמרי: ב' הרבוי הקורה בחמר הוא מצד מחסורו אשר יחסר לו כל שלמות ולא יוכל להרפא ולהשלם באחת הצורות בגרמים השמימיים אבל יצטרך לצורות רבות באות זו אחר סור זו. כל אחת מכינה ההיולי לקבל יותר שלמות עד בואו לתכליתו אשר נכון לו ומזה הצד הוא רב מאד כי כל צורה עצמית מבדלת בין מין למין ובין סוג לסוג מלבד המקרים הנמשכים אחרי הצורות המבדילים בין איש לאיש והיה בזה רב מאד: ג' תכלית הצורות החלות בחמרי' הוא לשתי סבות: האחת לשמור מציאותם כי המה הבל ודבר בלתי נמצא בפעל וקרוב אל ההעדר לולי הצורות הנותנות להם מציאות ושומרות אותם מההפסד המוחלט וההעדר הגמור: והשנית כי כל צורה וצורה תהיה סבה עצמית להצמיח בחמר תשוקה לעלות ממה שהוא נשלם בה על ידי הצורה ההווה אל שלמות יותר נכסף ויותר שלם ממה שהוא עליו. ולזה כל צורה מהצורות בחולה בחמר ימצא עמה הכנה בחמר אל צורה אחרת יותר מעולה ממנה כאשר הוא נראה כי עם {הצורה} הצומחת הכנה אל הצורה החיונית ועם המרגשת אל המדמה ועם המדמה אל המשכלת. וכן יעלה על<י>ה עד אין סוף שהכל יכספוהו כמבואר בטבעיות ובאלקיות וספר המדות וא"ה לא"ר: ושעור קומה ברדת המ"ן עליו: ד' לא לבד בעת הזקנה יכסוף השלם לעזוב את עמו וצאן מרעיתו ללכת להתבודד לו באחד ההרים או באחת הגיאיות כאליהו <בהר הכרמל> ומרע"ה בהר נבו. וחב"י באי ההצלחה: כי גם יכסוף לטרוף את גויתו וכל גופו ונפשו הבהמית והדמיונית והשכלית הנקנית בעיון ולהשיב כל דבר אל יסודו למען יוכל מלט משחיתותם ולהשאיר אחריו ברכה רוחה והצלחה אשר הצליח בהדבקו בתפארת מצד קבלתה מאשר למעלה ממנה עד אין סוף דרך הקו הישר האמצעי: ה' אחרית ימי האדם השלם הוא לנוח ולשבת במקום אחד בודד וחושב מחשבות בעולם השכל המופשט מהחמר והוא עולם השכלים המניעים ועולם הספירות אשר הם נפרדים באמת עם ציור חזק מתמיד תמיד כל היום וכל הלילה לא יחשה ויעצום882 עיניו מראות ואזניו משמוע וידיו ורגליו וכל נתחיו פן יחטיאו כוונתו כי אז יגבר שכלו תגבורת בלתי בעל תכלית כדרך שתגבר הנפש המתאוה בציירה ציור חמרי וירגיל נפשו בזה ימים רבים עד כי יגלו אליו האלקי' הספיריים האדירים ההמה באופן מה שישובו כמעט הם והוא דבר אחד בעינו בטבע השכל והמושכל האמתי הנפרד מן החמר: והיו אז כאלו יכנעו אליו וישובו תחת ממשלתו לרוב השמעם אל ההדבקות ההוא כאשר הוא מבואר באותם המתים בנשיקה כמו שבארוהו רז"ל באהרן אשר למדו אחיו השלם מכל האדם באמרו אליו הכנס במערה ושכב על המטה ועצום עיניך ופשט את ידיך883 ואת רגליך884 אל המטה <וכן עשה> ולא קם ולא נע ולא נד עד כי יצאה נשמתו בנשיקה עם הנפרד <וכל דבק יפרד> ביום או יומים או חדש ימים וכמו שלמדנו חב"י בספרו הנכבד מכל האדם האחרון: והרמב"ם ז"ל בהוראתו אשר הורה לנו בפר' נ"א: ואם באלה הימים  275א  אשר יאמר יש לי בהם חפץ להדבקה בא יבא גואל ויגאלהו מהדבוק ההוא או מצדו או מצד885 הנפרד אין עצה ואין תבונה כי אם להתפלל אל עלת העלות ידריכהו ויחייהו כי לו נתכנו עלילות כמו שכתב החכם א"ע בספר המשפטי'. וכמו שהיו תפלות הפילוסופי' הקדמוני' באמרם עלת העלות וסבת הסבות אתה {ידעת} את אשר יחסר לי יותר ממני והדריכני באמתך (תהלים כה, ה) והישר לפניך דרכי: ו' ממה שיצטרך המתדבק להשמר מאד מאד בעת הדבוק האמתי שלא יחשוב שישוב הוא והוא דבר אחד באופן שלא ידע להבדיל בין העלה והעלול באמרו כי שכלו הוא נפש ההשגה ואין כאן בם886 שני דברים לרוב השגתו הדבוק ההוא האמתי כמו שהעיד עליו הרמב"ם במורה887 ממה שלא ידענוהו אנחנו ולא השגנוהו גם כי בידינו מעט ראיה מהחוש והידיעה שהמוחש הוא נפש הכח הרואה והידוע הוא נפש היודע כמו שבאר אלגזלי ויותר ברדת המ"ן עליו. הנה אין הדבר כן בנפרד האמתי כמו עולם הספירות: כי המושכל הוא זולת השכל והוא נפרד ממנו לעתים רבות גם אחרי המות שהנפש דבקה שמה כי גם אז פעם יציץ פעם יעלם כאשר יראה {מ}דעת בני הנביאי' כן האומרי' דבר זה בספירות עצמם אף כי בנדבקי' בם כי לא לעולם חוסן השפע והדבקות ביניהם עומד על ענין אחד והדברים עתיקים: 

			באור הנמשל לפי הוראת המשל המפורש באר היטב השכל הנפרד באמת מכל חמר להיותו בלתי כח בגשם ולא עם גשם כמו התפארת <מ>המקבלת מבינה ועד אין סוף הוא המעורר תעורה לא מעט את השכל האנושי הנשלם בכל מיני השלמיות לתור לו דרך ומסלול להפרד בחיי{ו} מהדברי' החמריים נפשיים ושכליים ולהדבק דבוק השגה עם הנפרד באופן אשר יוכל להרגיש בחייו כי יוכל לעמוד בין החיים העומדים האלה {חיים} וקיימי' בלי חמר וכח חמרי ועסק אין להם עם החמרים ויעירהו כי החמר לא נתייחס כי אם לשכלים פחותי המעלה בערך אל שלמעלה מהם וכל אשר הוא יותר שלם יש לו מעט עסק עם החמר הפחות והשפל. ויבינהו כי זה הפחיתות הוא לחמר מוחש ומורגש ומושכל מצד רבויו אשר לו כח להשלם מעט קט כי אם בהתרבותו רבוי רב במינים והאישים וזולת לא יתכן <לא יתכן> להשלם שלמות מעט לא כביר אשר כל זה הוא הפך השכלים הנפרדי' כי כל עוד שישלמו יותר מזולתם יותר יתאחדו כמבואר מדברי ב"ר בא"ה: כי הבדלי השכלים הוא זה עד יגיע אל האחד האמתי אשר בו יתאחדו הנמצאות כלם אחדות אמתי: ויבין כי לולי הנפרד הנותן מציאות לחמר ע"י צורות רבות שומרות מציאותו בפעל כפי האפשר לא היה נמצא וכמעט אומרה שהיה העדר גמור עד כי אמרו שאין לו מציאות כי אם בין היסודות. וישכיל כי הן הנה היו בדבר הנפרד הנותנות הכנה ותשוקה טבעית לחמר לפשוט צורה פחותה וללבוש צורה מעולה מיום אל יום ומחדש לחדש עד בואו אל מקום החפץ מלון קצו כי לולי הם הלא הוא כאבן דומם לא יעלה במעלות ולא יכסוף לטרוף הצורות העולות הם למעלה בסדר המדרגה ואז בחזותו את כל אלה יתאוה תאוה נמרצת להפרד מעל חמרו גם כי היה כל ימיו דבק בו ורגיל  275ב  בעניינו וקשה ההפרד ממנו להיותו לו לנושא ולמשלים מצד הנשיאות כי יחפוץ שיפשיט צורתו וילבש צורה אחרת בכל ארחותיו ויחפש בכל דרכיו להסירו מעליו ולהשיבו לבעליו המוציא לו צורות אחרות רבות באות זו אחר זו עד כי לאחריתו יחריב וישחית כל כליו החמריים וכל כחותיו ודמיוניו ומחשבותיו גם מושכליו אשר קנה והפשיט מהחמרי' להיותם מזה הצד נפסדים לא נצחיים כמבואר בא"ה לא"ר: ולא ישאיר לנפשו רק אשר קנה והשיג והשכיל מהעולם הנפרד העומד במציאותו888 ונצחי לעד ולנצח כי זה כל האדם כמבואר באיכות הדבקות: ואז בהגיעו אל זה התכלית לא יעמוד עוד בין החיים המהלכים תחת השמש ולא יתעסק בכל מעשי החמר כלל והיה כאלקי' משכיל ודורש אל {החיים} הנצחיים והצורות הנבדלות בעצמם. פעם889 יציץ השכלים המניעים מצד שהם נבדלים ובלתי מתפשטי' בחמר. ופעם יציץ בספירות הנפרדות שאין להם עסק עם החמר לא מצד שהם להם צורה ולא מצד שהם להם תכלית והם הכחות הקרובות אל ה' מכל בני שחץ וירגיל נפשו מעט מעט לעזוב גם הציור מהמניעים ולא ישאיר בציורו כי אם הספירות וגם זה מצד שהם משכילות עלתם לא מצד שהם משכילות עצמם ואם בזה ימצא בעצמו מהקושי העצום לבלתי תכלית מצד הדחק העצום שבינו לבינם במדרגה ובפשיטות הנה אין בזה דרך ישר לפניו כי אם ההמסר אל החנינה האלקי' בציור ובתפלה כי יחננו באופן שכל הכחות העליונות גם אותם הקרובי' אל ה' יהיו לו כחברים יקשיבו לקול תחנתו וישכילוהו ויורוהו בדרך הטוב אשר ילך בה ואת המעשה הציורי התמידי אשר יעשה תמיד לא ימוט. ואז לא יראה ולא יחוש עוד להוריד הנפרד למטה בחמרי' כאשר היה בתחלה בעת הדבוק הראשון אשר היה יותר חמרי. אבל יתאו ויתאב שהנפרד יעלה מעלה {מעלה} עד עלת העלות ואז יעלה עמו רק כי לעתים יראה אליו כל {עוד} היה לו אי זה דבוק {בחמרים} עד בואו אל התכלית שיעלה על כל השלמיות שיתכן לעלות כאשר עלה מרע"ה אל הר נבו הר הנבואה כמו שכתב בספרו890 וכמו שאמ' הא"ע הוא הר העברים שעבר למעלה מכל שכל אנושי הוא הור ההר שעלה למעלה מהשכל העומד בהר האלקי' חורבה הוא ראש הפסגה שהוא המעלה העליונה שבשכלים כמו שכתב בספרי ד' שמות היו לו: זהו מה שרצינו לבאר בזה השיר {כלו}: 

			נשלם זה הספר הנקרא חשק שלמה על ידי אני יצחק יהושע בכמ"ר עמנואל זלה"ה מלאטאש יצ"ו מהעתק עשה השלם חתני היקר כמוהר"ר אברהם יצ"ו בכמ"ר משלם מס' אנגילו אשר הגיהו מן הספר עצמו והשלמתיו היום י"ז אלול שכ"ח לפ"ק ה' יזכני לשמור ולעשות כל הכתוב בו וללכת זרעי וזרע זרעי עד עולם בדרכיו ובנתיבותיו תהלו אור להולכים בם אמן אמן סלה סלה כן יהי רצון בהל"כ ולאע"י: בבילא"ו

					130	לא] חסר: ל

				

				
					131	ולהתאפקה] ולהתאבקה: ל

				

				
					132	עם] ואם: ל

				

				
					133	ותרדם] וירדה: ל

				

				
					134	המקוה] המקרה: ל

				

				
					135	החוש] החוט: ל

				

				
					136	ונכבדים] ו(נ)עבדים: ל

				

				
					137	רך] רב: ל

				

				
					138	הקשיחה לבבה והקשתה אותו] הקשיתה לבבה: ל

				

				
					139	תסירו] תם: ל

				

				
					140	בדברי'] בתארים: ל

				

				
					141	אבו בכר בן טופל: ל

				

				
					142	פה] כח: ל

				

				
					143	וקצה] וקצת: ל

				

				
					144	בגליון: אי"ל [=אמר יצחק לאטאש]: ובהו

				

				
					145	מהים] חסר: ל

				

				
					146	כמו שאמ'] כאשר קראם: ל

				

				
					147	המבואר] כמבואר: ל

				

				
					148	והקש] ובקש: ל

				

				
					149	נעלם] נשלם: ל

				

				
					150	השכל לטבע] הטבע מהשכל: ל

				

				
					151	וכל] אבל: ל

				

				
					152	ההרגש] ההכר: ל

				

				
					153	ל נוסף: מחלקי העולם

				

				
					154	ואני] ואשר: ל

				

				
					155	השגת] השגחת: ל

				

				
					156	ובכתבם] ובכונתם: ל

				

				
					157	בס'] ב"ר: ל

				

				
					158	שלו] הזאת: ל

				

				
					159	ואותן] ואופן: ל

				

				
					160	בגליון: [נ"ל בגורן]

				

				
					161	בגליון: [נ"ל הייתי יודע]

				

				
					162	בגליון: [נ"ל ונשלם]

				

				
					163	בגליון: [אי"ל ובסוף הדעת וכן הוא האמת והסובר בהפך מקצץ בנטיעות עונו ישא ואוי לנפשו]

				

				
					164	בגליון: [אי"ל: אם רצה לומר שנבראו ונפרדו מעצמותו שקר בפיו ואם רצה לומ' שאינם...]

				

				
					165	ממנו כי] ב-ל נוסף: ממנו פן יחטא בלשונו, וכי אין ראוי לדבר ממנו כי.

				

				
					166	פן יחטא בלשונו] חסר: ל

				

				
					167	והדרגתם] ומדרגתם: ל

				

				
					168	שנשפע עליו] שנשמע אליו: ל

				

				
					169	כפי] כעין: ל

				

				
					170	אחד] אם: ל

				

				
					171	כן] כי: ל

				

				
					172	ויתנטל] ויתחיל: ל

				

				
					173	שהיה] שהיא: ל

				

				
					174	לאחרים חילו אבל ישמח מאד ויגל בתתו] חסר: ל

				

				
					175	הצנור] כצנור: ל

				

				
					176	כילי] כליי: ל

				

				
					177	והצמחי'] והעצמי': ל

				

				
					178	הבינה] השכינה: ל

				

				
					179	כחות] כחם: ל

				

				
					180	רבה] גדולה: ל

				

				
					181	מצער] מזער: ל

				

				
					182	יצאו להם כחות] יבאו כחות:

				

				
					183	המושכן] המשכן: ל

				

				
					184	על הכבד] בדבר: ל

				

				
					185	לאהוב] לארוב: ל

				

				
					186	טעט] טעם: ל

				

				
					187	עזיה] עציה: ל

				

				
					188	משטרם] מסטרם: ל

				

				
					189	ועד] חסר: ל

				

				
					190	הנמזג] הנמצא: ל

				

				
					191	מפני התפשטות אותו הרוח ואותו המזג שוה בכלו הפך כעצם הגלגל] חסר: ל

				

				
					192	עצם] עזר: ל

				

				
					193	הוא] אז: ל

				

				
					194	החולם] בכ"י ל תוקן: החלום.

				

				
					195	החיצוניות] בכ"י ל תוקן: החזיונות

				

				
					196	יסור] יסדר: ל

				

				
					197	תתירוה] תתיחס: ל

				

				
					198	עולם] חסר: ל

				

				
					199	ליקהת] קהתי: ל

				

				
					200	והמושכל] חסר: ל

				

				
					201	ולא] ולו: ל

				

				
					202	וצלמות] והלמות: ל

				

				
					203	חשוקות] תשוקות: ל

				

				
					204	כמבואם] כמבואר: ל

				

				
					205	באה] בה: ל

				

				
					206	אפשם] אפשר: ל

				

				
					207	כמקוה] במקרה: ל

				

				
					208	הנפש] מנפש: ל

				

				
					209	א"ס] א"ח: ל

				

				
					210	הטהור] התאר: ל

				

				
					211	א"ס] א"ר: ל

				

				
					212	יכחד] יבחר: ל

				

				
					213	שחחו] שחתו: ל

				

				
					214	ביד] היה: ל

				

				
					215	שהוא] שאמר: ל

				

				
					216	נפרדו] נעדרו: ל

				

				
					217	יחפץ] יחונן: ל

				

				
					218	משם] משה: ל

				

				
					219	הסודות] היסודות: ל

				

				
					220	ומושכלל] ומשוכלל: ל

				

				
					221	בחכמה הרוחנית] חסר: ל

				

				
					222	לחסידים] לחבירים: ל

				

				
					223	בגליון: נ"ל דודים

				

				
					224	מזה] מצד: ל

				

				
					225	אפשי] אפשרי: ל 

				

				
					226	המצוי] הרצוי: ל

				

				
					227	והשריית] והשניית: ל

				

				
					228	המלאכי'] המלכים: ל

				

				
					229	בתכלו] בתכלית: ל

				

				
					230	הפעל אחרי אשר היו בכח] הכח אחרי אשר היו בפעל: ל

				

				
					231	שהוא בעולם התנועה] חסר: ל.

				

				
					232	השוגגים] השואגי': ל

				

				
					233	מושג] ונושג: ל

				

				
					234	כן הוא ית' ... ומוצאו] חסר: ל

				

				
					235	מהסדר] מהפרד: ל

				

				
					236	המענג] התענוג: ל

				

				
					237	נשמעים] נשפעים: ל

				

				
					238	למי] לפי: ל

				

				
					239	במוחלט] המוחלט: ל

				

				
					240	חמר] חסר: ל

				

				
					241	שיריחו] חסר: ל

				

				
					242	והיפה] והיתה: ל

				

				
					243	בהרגש] חסר: ל

				

				
					244	וא"ח] וא"ר: ל

				

				
					245	אשר] ושם: ל

				

				
					246	ספור] דבור: ל

				

				
					247	הארכה] האהבה: ל

				

				
					248	ושלל] ושכל: ל

				

				
					249	באחרית] בתכלית: ל

				

				
					250	להכנס] להשאר: ל

				

				
					251	אשר] ושם: ל

				

				
					252	התנועה] חסר: ל

				

				
					253	הכונה] תבנה: ל

				

				
					254	הזה] מזה השם: ל

				

				
					255	נפעל] חסר: ל

				

				
					256	שלשה] שלשים: ל

				

				
					257	קדם] קרה: ל

				

				
					258	אחריכם] אחריהם: ל

				

				
					259	שלמות] עלמות: ל

				

				
					260	ודברים] והבלים: ל

				

				
					261	אל הדמיון] ודמיון: ל

				

				
					262	ולסור] ולבור: ל

				

				
					263	יעלם] יעלה: ל

				

				
					264	וכלים] וקלים: ל

				

				
					265	כי הוא] חסר: ל

				

				
					266	חכמי'] מלכים: ל

				

				
					267	האורות] האותות: ל

				

				
					268	בהשגה] חסר: ל

				

				
					269	זולתי] זולתו: ל

				

				
					270	מצד עצמו ואומר על ... מחויב המציאות] חסר: ל

				

				
					271	שהזוכר] שהוזכר: ל

				

				
					272	לנביאים ולממשיכים] לממשיכים ולבני הנביאים: ל

				

				
					273	פרחה] פגעה: ל

				

				
					274	שלמותו] שליחותו: ל

				

				
					275	על] כל: ל

				

				
					276	כאן מתחיל כתב יד מוסקבה.

				

				
					277	בהנחת] בהנחה: ל מ

				

				
					278	בשכל] השכל: ל מ

				

				
					279	והשגת] והגעת: ל

				

				
					280	והנמרץ] והנמלץ: ל

				

				
					281	בהבנת] ברכות: ל

				

				
					282	ינסנו] יענו: ל

				

				
					283	השלמה] השלמה במדרגות: ל

				

				
					284	מנבאי'] נביאים: ל מ

				

				
					285	ישב] נצב: מ

				

				
					286	עשה] עלה: מ

				

				
					287	למוד] לאור: ל

				

				
					288	המורשת] המודעת: ל מ

				

				
					289	מאד] מאור: ל מ

				

				
					290	הנקראי' קדש וקדוש] חסר: ל מ

				

				
					291	בשיש] בשני: ל מ

				

				
					292	פוגע] ברגע: ל מ

				

				
					293	להכין] להביא: ל

				

				
					294	המלאכי'] המלכים: ל

				

				
					295	במ"צ] בפי': ל

				

				
					296	משיגה] תשיגיה: ל מ

				

				
					297	שאפה נפשה ורוחה] שאפה רוחה: ל מ

				

				
					298	הבאי'] הנאמר: ל מ

				

				
					299	ובמופת] ולא במופת: ל מ

				

				
					300	אשר ישתדל ... ולא תהיה תמיד] חסר: מ

				

				
					301	באפשרות] ואפשרות: ל מ

				

				
					302	השגה כדבקות ... קבול דבקות] חסר: מ

				

				
					303	כעלה] ועלה: ל מ

				

				
					304	בשאר כתבי היד: בהפלת ההפלה

				

				
					305	אפשר] אי אפשר: ל

				

				
					306	בני מאמיני'] חסר: ל

				

				
					307	המספר] המחבר: ל מ

				

				
					308	יותר] אין יותר: ל

				

				
					309	בטבע] חסר: ל

				

				
					310	צר] זר: ל מ

				

				
					311	יקרא] יקרה: ל מ

				

				
					312	התוכפת] בתוספת: ל מ

				

				
					313	ותופסת] ותוספת: ל מ

				

				
					314	בגליון: נ"ל השומר

				

				
					315	הסדר] הדרך: ל

				

				
					316	לנעום] לטעום: ל מ

				

				
					317	אל] א': ל מ

				

				
					318	בחבה] כחנה: ל מ

				

				
					319	בפיה] בפה: מ

				

				
					320	הדבר] הרבה: ל מ

				

				
					321	דודה] מורה: ל, ויורה: מ

				

				
					322	ראות] לאות: ל

				

				
					323	(פני) [פי]] פני: ל, פי: מ

				

				
					324	אזנה] אזני: ל מ

				

				
					325	ומתופף] ומחופף: ל. בכ"י מ השאיר המעתיק מקום ריק.

				

				
					326	נגד] נגן: ל מ

				

				
					327	ראו] רמו: ל

				

				
					328	אחרי מאהביה ... מדבר עוד] חסר: מ

				

				
					329	לא] חסר: ל

				

				
					330	ובולשת] ובולסת: ל מ

				

				
					331	נפשי] כפי: ל מ

				

				
					332	בהיכלי מלך ... חפצתי לשבת] חסר: ל

				

				
					333	באמת] באחת: ל מ

				

				
					334	ית'] חסר: ל

				

				
					335	העולה היא ... והגאוה] חסר: מ

				

				
					336	כמו כן השחורה ... יקרת הרוח] חסר: מ

				

				
					337	מרתק] מרחק: ל. כ"י מ קרוע.

				

				
					338	פעליו] נפלאותיו: ל. כ"י מ קרוע.

				

				
					339	השירה] השירים: ל מ

				

				
					340	זכרון] אדון: ל. כ"י מ קרוע.

				

				
					341	צד] זה: ל מ

				

				
					342	נפרד] נפסד: ל מ

				

				
					343	למדו ... נשלם מרע"ה] חסר: ל

				

				
					344	דרכי] רובי: ל. כ"י מ קרוע

				

				
					345	בינה ובינם] חסר: ל

				

				
					346	בשמחה] בחכמה: ל

				

				
					347	שם אמ' ר' שמעון ... בשעת פטירתו] חסר: מ

				

				
					348	מדבריו] ממפרשי דבריו: ל מ

				

				
					349	לח'] בכ"י ל תוקן: למ'.

				

				
					350	הפרקי'] העסקים: ל מ

				

				
					351	יוסיף חכמה] חסר: ל

				

				
					352	ושמות] ושמותי: ל, ושמותיו: מ

				

				
					353	ואחר כבוד תקחני פי' בעצתך] חסר: ל מ

				

				
					354	כי לקח אותו אלקי' ואיננו] חסר: ל מ

				

				
					355	לחנות] לפנות: ל מ

				

				
					356	רוע] רוב: ל מ

				

				
					357	במעשה הדיני'] במעשיו בדינים: ל מ

				

				
					358	והפילוסומיא] והפלוסופיא: ל מ

				

				
					359	מפזר] מפזז: ל מ

				

				
					360	בתמיד] בחמר: ל מ 

				

				
					361	היה] הנה: ל מ

				

				
					362	גם שנאתם ... באלילים] חסר: מ

				

				
					363	רבם] חכם: ל מ

				

				
					364	כי רוחם] ברוחם: ל מ

				

				
					365	בכל נמצא] חסר: ל

				

				
					366	הנוראה] הנפלאה: ל מ

				

				
					367	[את]] חסר: ל מ

				

				
					368	הדבר] ההכר: ל מ

				

				
					369	בספר] וספר: ל מ

				

				
					370	נחשבות] נמשכות: ל

				

				
					371	הנותן] בנותן: ל מ

				

				
					372	יורו] והוא: ל

				

				
					373	תחלה] ראשונה: ל מ

				

				
					374	הוא נאה] היא נאוה: ל מ

				

				
					375	בעיני החשוק ... כי נקלותי: חסר: ל

				

				
					376	לחיים] עדיים: ל מ

				

				
					377	עמים] גוים: ל מ

				

				
					378	אל התיצב] להתיצב: ל מ 

				

				
					379	[להורות לנו]] חסר: ל מ

				

				
					380	הוא] אם: ל מ

				

				
					381	המפרידו] המפסידו: ל מ

				

				
					382	הפונים] המונים: ל מ

				

				
					383	מכתירות] מסתירות: ל מ

				

				
					384	על החי] עליהם: ל

				

				
					385	עשה] עשו: ל מ

				

				
					386	לנביאים] לבני אדם: ל

				

				
					387	משה] חסר: ל מ

				

				
					388	המין] במין: ל מ

				

				
					389	נפשה] נפשם: ל מ 

				

				
					390	מאשתו] ואשתו: ל מ

				

				
					391	לבד] לעד: ל מ 

				

				
					392	[אל]] חסר: ל מ

				

				
					393	משחיש] משחית: ל מ

				

				
					394	שאז"ל שהיה ... פקעיות עד] חסר: מ

				

				
					395	הניקוד שלי על פי הטקסט התנ"כי. 

				

				
					396	איקפד] איכפת: ל מ

				

				
					397	בינת] ובינה: ל מ

				

				
					398	צדדי'] דרכים: ל

				

				
					399	כאם] באה: ל מ

				

				
					400	והחלעיוף] והפלוסוף: ל מ

				

				
					401	וחרפות] וחסרון: ל מ

				

				
					402	הקניט] הקדיש: ל מ

				

				
					403	מאבידות] מאריכות: מ

				

				
					404	אותה] הוראה: ל

				

				
					405	יחתרו] יתורו: ל

				

				
					406	ה(נ)משל] הנמשל: ל, ה[נ]משל: מ

				

				
					407	הנמשל] המשל: מ

				

				
					408	מכל] מול: ל מ

				

				
					409	החמור] הסוס: ל מ

				

				
					410	יורד] יורה: ל מ

				

				
					411	מינה כן אפשר באשה שתהיה שטופה בזמה אל זולת] חסר: ל מ

				

				
					412	אל] את: ל מ

				

				
					413	פועל] פעול: ל מ

				

				
					414	כלי] בלתי: ל

				

				
					415	בהתגלשו] בהתלשו: ל מ

				

				
					416	כמין] כדמות: ל

				

				
					417	לא] ל(א)[ו]: ל, לו: מ

				

				
					418	הכהון] הכחות: ל

				

				
					419	עבד יה] עבריה: ל מ

				

				
					420	וכותבי פליאות ... לכרמי יער] בכ"י מ נכתב בגליון, בכ"י ל מוסגר, ובגליון כתוב: א"ה מ"כ [=אמר הכותב מצאתי כתוב] בגליון.

				

				
					421	תרי] פרי: ל

				

				
					422	יאמר] יורה: ל מ

				

				
					423	מאד לעין רואים ... נעימות על] חסר: ל

				

				
					424	טעות במוחש ... שלא יקרה] חסר: ל

				

				
					425	נציהם] נצוציהם: ל מ

				

				
					426	ובאור] ובאות: ל מ

				

				
					427	ממסרי'] ממזרים: ל מ

				

				
					428	תורה] תורי: ל מ

				

				
					429	(לא)] אין סימני מחיקה: ל מ 

				

				
					430	י' לפי המשל ... שמסייעין אותו] חסר: ל

				

				
					431	מדרכם] כי דרכם: ל

				

				
					432	גאותם] תאוותם: ל

				

				
					433	מתשוקה] מאשה: ל

				

				
					434	על] עד: ל מ

				

				
					435	יופיו] יופיי: ל מ

				

				
					436	מן] פן: ל מ

				

				
					437	ועצובת] ועצורת: ל מ

				

				
					438	ומונות] ופונות: ל מ

				

				
					439	בחשוקי'] החשוקים: ל מ

				

				
					440	מכאן חסר ב-ל

				

				
					441	השלמה על פי כ"י מ

				

				
					442	החלק ומהככב] החשק והמסובב: מ

				

				
					443	מהתלות] מתהלות: מ; עד כאן חסר ב-ל

				

				
					444	רואיהם] רוזניהם: ל

				

				
					445	וגם] ואם: ל

				

				
					446	מדרך] מרדת: ל מ

				

				
					447	אדום] הנצרים: ל מ

				

				
					448	כחניות] רוחניות: ל מ

				

				
					449	שנירא] שיבא: ל מ

				

				
					450	הראשונ(ות)[ים)] הראשונים: ל, הראשונו': מ

				

				
					451	אשה] אינה: ל, אשה אינה: מ

				

				
					452	בעלם] בעלה: ל מ

				

				
					453	ימלוך] ימשול: ל מ

				

				
					454	הנהירות] הבהירות: ל מ

				

				
					455	דמיתי] ראיתי: ל

				

				
					456	הנבתי] הכרתי: ל מ

				

				
					457	מהדת] מהכח: ל

				

				
					458	כנגדו] נמחק: ל, חסר: מ

				

				
					459	הדמיוני] החיוני: ל

				

				
					460	שחר הנה ... לא יהיה להם] חסר: מ

				

				
					461	עזבון] עצבון: ל מ

				

				
					462	המקיפות] המקיפים: ל מ

				

				
					463	והוא] והוד: ל מ

				

				
					464	ואולי] ואולם: ל מ

				

				
					465	של] כל: ל מ

				

				
					466	רושם (נפלא) [זה]] זה הרושם: ל מ

				

				
					467	בגליון: נ"א סמכיה

				

				
					468	ערך לשון שונא 

				

				
					469	נמצא ... העתקתי] מצאתי כתוב בראש הספר: ל, בכ"י מ אין תוספת בגליון

				

				
					470	מהרה ואחר ... בא אלי] חסר: ל

				

				
					471	(כי) גם [כי] זה] כי גם זה: ל, כי גם אם זה: מ

				

				
					472	מהם] ממנו: ל מ

				

				
					473	והיא הווה ונפסדת בחמרים] חסר: מ

				

				
					474	תקוע] שקוע: ל מ

				

				
					475	שנתך] שנתן: ל

				

				
					476	תפוח] תחוח: ל מ

				

				
					477	[מכאן ... הספר]] בגליון כ"י ל: אמר המעתיק ראה זה מצאתי בגליון בחוץ ולא ידעתי מקומו איו וכתבתיו בפנים עד רחצו הזכו; בכ"י מ התוספת כולה כתובה בגליון, ומקומה קודם לפני המילים: שאלת ראיית המראה.

				

				
					478	בגליון כ"י ברלין: בגליון טבע השועל ערמה. תחבולה. דלוג. רוב הבטה. עשיית הזיופי'. גם מביט לאחריו. ילמדנו פ' בא; ובגליון כ"י מ: טבע השועל מב"ח ערמה תחבולה דלוג רוב ההבט' עשיית הזיופי'.

				

				
					479	בכ"י מ נוסף: ליראתו.

				

				
					480	העבר] הנזכר: ל מ

				

				
					481	פתאום] מתאות: ל מ

				

				
					482	לסדר] לסרס: ל מ

				

				
					483	דברי] דרכי: ל מ

				

				
					484	לה] לי: ל מ

				

				
					485	דבה] דבר: ל מ

				

				
					486	בגליון: מכאן עד באור המשל כתוב בגליון. ובגליון כ"י ל: כל זה מצאתי בגליון.

				

				
					487	אבל] בכ"י מ נוסף: אמר' לנערותיה אבל, וכל הקטע נכתב בגליון.

				

				
					488	נאתה] נאבה: ל מ

				

				
					489	נה] נא: ל מ

				

				
					490	לעכבו] לעבדו: ל מ

				

				
					491	החיונית] דמיונות: ל

				

				
					492	בוערת] בוערה: ל מ

				

				
					493	בתנאי] בפנאי: ל מ

				

				
					494	הכנת] סבת: ל

				

				
					495	לפי] למי: ל מ

				

				
					496	דופי] רוכב: ל מ

				

				
					497	זקנו] סבו: ל מ

				

				
					498	עילאה] נפלאה: ל מ 

				

				
					499	ועשו] מעשו: ל, מעשו': מ

				

				
					500	ואשר] כאשר: ל מ

				

				
					501	והכנעת] והכנעים: ל מ

				

				
					502	ישיג] ישים: ל מ

				

				
					503	בכ"י מ נוסף: אל {בית אמה הו' תפארת שהיא בית לבינה וחדר הורתה היא החכמ' ששם} מקום. בכ"י ב ל נכתב אחר כך כתוספת מהגליון.

				

				
					504	בגליון כ": בגליון והוא הצודק כי בעליונות אין השגה רק השגת המציאות לבד כמו שביאר לעיל כמה פעמי'. ורואה אני כי מהשבעתי אתכם בפרשה ה' עד סוף הספר לא הספיק לתקן כמו הד' פרשיות במהדורא תניינא.

				

				
					505	בית אמה ... החכמה ששם] בכ"י ל בסוגריים, ובצד נכתב "בגליון". בכ"י מ חסר כי נכתב כבר קודם.

				

				
					506	לו] לה: ל מ

				

				
					507	במדרש] כתי': ל מ; במדרש ... מסך מבדיל] מצויין בכ"י ב ל כתוספת מהגליון, ובכ"י מ כתוב בגליון.

				

				
					508	הסותר] הפותר: ל מ

				

				
					509	לחשוק] לחשוב: ל מ

				

				
					510	אם] א"ס: ל מ

				

				
					511	בגליון: נ"ל רע בטוב

				

				
					512	מתפתה] מתאוה: ל

				

				
					513	יתכן] יכון: ל

				

				
					514	אל] עד: ל מ

				

				
					515	בירך חברתה] ברעותה: ל מ

				

				
					516	האל] ולאל: ל מ

				

				
					517	עונשים] קדושים: ל מ

				

				
					518	שהוא כן מצד מה] מצד מה שהוא כן: ל מ

				

				
					519	דק] רך: ל מ

				

				
					520	הדקות] הרכות: ל מ. בגליון: ס"א רך בתכלית הרכות

				

				
					521	כתוב בגליון, וכך גם בכ"י ל מ

				

				
					522	בהרבות] בהרכבת: ל מ

				

				
					523	נסדרות] עבות: ל, נצבות: מ

				

				
					524	לקלות] לקחת: ל

				

				
					525	צריך] דרך: ל מ

				

				
					526	הקליפה] וקליפה: ל מ

				

				
					527	בכ"י מ התוספת כתובה בגליון.

				

				
					528	המור] ספור: ל מ

				

				
					529	עבדיו את העם] אם העם עבדיו: ל, את העם עבדיו: מ

				

				
					530	שאת רעייתי ... בעיני מצד] חסר: ל

				

				
					531	הצמה] הצמר: ל

				

				
					532	מקרים בגופי'] נוספים: מ

				

				
					533	ורכים] ודבקים: ל

				

				
					534	והדבר] והסבה: ל מ

				

				
					535	ממנו] פניך ממנו: מ

				

				
					536	כחניי] בחריי: ל מ

				

				
					537	אז] את: ל מ

				

				
					538	לא] לו: ל מ

				

				
					539	עוד] עזר: מ

				

				
					540	והעלם] והעלה: ל מ

				

				
					541	אחד] אחרי: ל מ

				

				
					542	נמנה עם ... אפשר שיהיה] חסר: ל

				

				
					543	(העם) [השם]] העם: ל מ

				

				
					544	יוצקו] יוזקו: ל, יניקו: מ

				

				
					545	סבת] הכח: ל

				

				
					546	וכמו מתנות ... בסכ"ב] מסומן כגליון בכ"י ל, וכתוב בגליון בכ"י מ

				

				
					547	[אם]]: חסר: ל מ 

				

				
					548	כאשר יפשיט ... בנקל מאד] חסר: מ

				

				
					549	ובאופן היותר] ומציאות: ל מ

				

				
					550	הפילוסוף] טומאסו ראקוינו: ל, טומאסו ראקינו: מ

				

				
					551	הנפרדים] הדברים: ל

				

				
					552	וראוי שתדע] וידוע תדע: ל מ

				

				
					553	אבל] חסר: מ

				

				
					554	הפכו] הפסד: ל

				

				
					555	לבד] לא לבד: ל

				

				
					556	ומזה] ומצד: ל מ

				

				
					557	בענייני] בציוני: ל מ

				

				
					558	הערה בגליון כל כתבי היד: זכור מה שכתב הנרבוני מאגרת הרמב"ם פכ"א ח"א

				

				
					559	לפי] למי: ל מ

				

				
					560	ההעזר] ההעדר: ל

				

				
					561	כמו שאמר נסים ... להדבק בנפרד] בכ"י ל מסומן סוגר בתחילת הקטע, ובכ"י מ כתוב בגליון.

				

				
					562	וראשיתו היה בדמשק ... ברחבה] בכ"י ל סוגר בסוף הקטע, ובכ"י מ כתוב בגליון.

				

				
					563	האומות האחרות] הנצרים: ל, בכ"י מ מחיקה.

				

				
					564	בפי קצתם] בפיהם: ל מ

				

				
					565	הריבולוטא] הרי בולוטיא: ל מ

				

				
					566	שהוך] שהוא: ל מ

				

				
					567	בדרך] גדר': ל, ניר: מ

				

				
					568	אי] חסר: ל

				

				
					569	וכן] ובין: ל מ

				

				
					570	על] עם: ל מ

				

				
					571	עוצר] עוזר: ל

				

				
					572	בטבע] הטבע: ל מ

				

				
					573	מצבות] מצבי: ל מ

				

				
					574	ארוכי'] אהובים: ל מ

				

				
					575	מההר] ממנו: ל מ

				

				
					576	פעת] פעם: ל מ

				

				
					577	שאמר] שאינו: ל, שאתו: מ. בגליון כ"י ברלין: ס"א שאינו.

				

				
					578	ולהביא רוח ... לגנה זולתי] חסר: ל

				

				
					579	וכל] על: ל

				

				
					580	ואמר] ואחר: ל מ

				

				
					581	אם] את: ל מ

				

				
					582	עם] עד: ל מ

				

				
					583	ינשל] יושלח: ל, יושלך: מ

				

				
					584	בטן] בנין: ל מ

				

				
					585	ומתני] ומתנני: ל, ואתנני: מ

				

				
					586	עם] עד: ל מ

				

				
					587	לבד עתה ... לב ה'] חסר: מ

				

				
					588	מ"ב] מעשה בראשית: ל

				

				
					589	ידענו] ידעתי: ל מ

				

				
					590	הערה בגליון: אי"ל [=אמר יצחק לאטאש] לע"ד יש לי תשובה על זאת השאלה והיא כי להיות האדם שקוע בחמר...

				

				
					591	תתפעל] יתפעלו: ל מ

				

				
					592	להחליף] להחליש: ל מ

				

				
					593	והאזהרה] ובאזהרה: למ 

				

				
					594	ביניהן] בנינו: ל, בניות: מ

				

				
					595	פורפיני'] פורפייטי': ל מ. הכוונה לספרו של פרופיאט דוראן [האפודי] "חשב האפוד". 

				

				
					596	מציאו[יו]ת] מציאות: ל מ

				

				
					597	בלתי נשלם מובן אצלו אבל לא יובן אצלנו קהל האנשי' והעדה אשר] בלתי נשלם אצל לא יובן אצלנו קהל עצת אנשי' אשר: ל מ

				

				
					598	פי' מלאכת הטייר: להבין קולות הב"ח וצפצופם. 

				

				
					599	29 x 12 = 348 = שמ"ח. 

				

				
					600	כי] כן: ל מ

				

				
					601	צילארי] צילארינט: ל מ 

				

				
					602	בארוקו] ברוקררו: ל, בוקררו: מ

				

				
					603	או חציו אמת וחציו שקר] חסר: מ

				

				
					604	או רובו אמת ומעוטו שקר. או רובו שקר ומעוטו אמת] או רובו אמת ורובו שקר: ל, או רובו אמת או רובו שקר: מ

				

				
					605	והראשית] והראשון: ל, הראשון: מ

				

				
					606	וקראום בשמו ... לתארו במספר] חסר: ל

				

				
					607	תקן] תכן: ל, תיכן: מ

				

				
					608	נאותית] נאותים: ל, נאותי': מ

				

				
					609	דבקי] דבק: ל

				

				
					610	כל מיני ... אברהם בע"ז] חסר: מ

				

				
					611	[בגליון]] חסר: מ, וכל הקטע עד סעיף ט מסומן כסעיף ח.

				

				
					612	ימיה] יפיה: ל מ

				

				
					613	בעלתם] בזולתם: ל

				

				
					614	שהוא] שהם: ל מ

				

				
					615	והעיונית] והחיונית: ל מ

				

				
					616	שוני'] נזונים: ל מ

				

				
					617	היורה] היורד: מ

				

				
					618	בגליון כ"י ל מ כתוב: אמר המעתיק א' יירונימו כי ארסטו לא היה כמוהו בחכמה וכל מה שאפשר להמצא בשלימות האדם היה נמצא בו, ועם כל זה היה קורא אותו וכל כיוצא בו חכם טפש בערך אל מי שהוא חכם בחכמת התורה כי על ידה השיג דבקות נפלא בענייני' האלקיי' עד כי עמד ח' ימים בלא אכילה והיה שמח שמחה נפלאה ובשובו לגשמותו היה מתפעל התפעלות חזק מאד

				

				
					619	השרשי'] האנשים: ל מ

				

				
					620	התורות] הדורות: ל מ

				

				
					621	הפרשה] הכבשה: ל מ

				

				
					622	ידעת] ידעו: ל מ

				

				
					623	אל] את: ל מ

				

				
					624	בגליון כ"י ל מ: זכור כי אמר בואיצייו בשני וז"ל: כל שנוי מצב פתאומי...

				

				
					625	בשאר כתבי היד לא תוקן, ונשאר: כמו שחשבו. 

				

				
					626	צריך] הכרחי: ל מ 

				

				
					627	בעולה] בעולם: ל מ

				

				
					628	ואשה] או אשה: ל מ

				

				
					629	(יו"ד תי"ו) [ה"א וא"ו]] יו"ד (תי"ו) [וי"ו]: ל, יו"ד תי"ו: מ

				

				
					630	(יו"ד) הוא"ו] יו"ד וי"ו: ל מ 

				

				
					631	אותו] אוהב: ל מ

				

				
					632	זולתה] זולתם: ל מ

				

				
					633	בכ"י ל נכתב בגליון: פי' כהרף עין

				

				
					634	[לא]] חסר: ל מ

				

				
					635	היו] היה: ל מ

				

				
					636	אני] את: ל מ

				

				
					637	העלות שלהם ... ולא יכילו] חסר: ל

				

				
					638	ימוש] ימוט: ל מ

				

				
					639	השחרות בשערות] השערות השחורות: ל מ

				

				
					640	הם] חסר: מ

				

				
					641	ימין] ימינך: ל מ

				

				
					642	לקרים] הקרים: ל מ

				

				
					643	התוספת נמצאת בגליונות כל כתבי היד.

				

				
					644	ונובעי'] ונוכחים: ל מ

				

				
					645	אל] על: ל מ

				

				
					646	שלמותם] שלמותה: ל, שלמות': מ

				

				
					647	סגולה] מגולה: ל מ

				

				
					648	הבאות] הנאות: ל מ

				

				
					649	והנה] והמה: ל מ

				

				
					650	הטיבה] השיבה: ל מ

				

				
					651	מעמם] מעמה: ל מ

				

				
					652	כפחותות] כפתוחות: ל, הפחותות: מ

				

				
					653	של] על: ל מ

				

				
					654	ועצובת] ועצורת: ל

				

				
					655	תבקשי להדבק] תדבקי: ל מ

				

				
					656	כן] הן: ל מ

				

				
					657	כסות] כפות: ל מ

				

				
					658	אמו] אפו: ל מ

				

				
					659	רבה] דבר: ל

				

				
					660	לנביד] לנביא: ל מ

				

				
					661	והיו] והוא: ל מ

				

				
					662	אל] את: ל מ

				

				
					663	החסד] החמר: ל מ

				

				
					664	קנין] קטן: ל מ

				

				
					665	החמה] החמר: ל

				

				
					666	וכח] ופי': ל מ

				

				
					667	צורת] זולת: ל מ

				

				
					668	יזוז בו] יזון בם: ל מ 

				

				
					669	יתפשטו] יתמעטו:ל מ

				

				
					670	אחר] אשר: ל

				

				
					671	אחר] אשר: ל

				

				
					672	המכהה] המכסה: ל מ

				

				
					673	ההרכנה] ההרכבה: ל מ

				

				
					674	הנודעת] היודעת: ל מ

				

				
					675	המשניות] המשנה: ל מ

				

				
					676	אלה] אלא: ל, אלה ותוקן אלא: מ 

				

				
					677	כחי] כפי: ל מ

				

				
					678	(והוא) [אל]] והוא: ל מ

				

				
					679	וכן] גם מן: ל מ

				

				
					680	בגליון: נ"ל הרמב"ן

				

				
					681	הקודם] הקורה: ל מ

				

				
					682	בקבלה] יקבלם: ל מ

				

				
					683	בדבוק הנפרד] הדבוק בנפרד: ל מ

				

				
					684	אף] אך: ל מ

				

				
					685	בהצ'] במ"צ: מ

				

				
					686	(שנפסד)] שנפרד: ל, שנפסד: מ

				

				
					687	לא שניתי ואתם בני ישראל לא כליתם] לא שניתי ואתם בני יעקב לא כליתם: ל, לא כליתי גם אתם לא תכלו בית ישראל: מ

				

				
					688	מניע] מביא: ל

				

				
					689	שהוא הרמה והגבהת] שהרמה והגבת: ל מ. בכ"י ל תוקן בגליון: והגבהת

				

				
					690	דהטומאה] מהטומאה: ל מ

				

				
					691	ורוחה] ורוחו: ל מ

				

				
					692	כתמיה] נתחיה: ל מ

				

				
					693	אז] את: ל מ

				

				
					694	הנה] הנך: ל מ

				

				
					695	שינה אפי'] שינת אבל: ל מ.

				

				
					696	הדרך] הדרת: ל מ

				

				
					697	בעיני] לפני: ל מ

				

				
					698	לך] בך: ל מ

				

				
					699	ששית] ששים: ל

				

				
					700	מהדבקות] והדבקות: ל מ

				

				
					701	הטובים משווים] הטובות ושוות: ל מ

				

				
					702	יפיל] יוטל: ל

				

				
					703	זכים וסך ... בשמי'] חסר: ל

				

				
					704	כוכבי'] כנפי: ל

				

				
					705	הוטל] החיל: מ

				

				
					706	תצטער צער] תצטייר ציור: מ. בכ"י ל תוקנה המילה הראשונה ל־תצטייר, והשנייה: ציור.

				

				
					707	מצרף] מזרק: ל מ

				

				
					708	בכ"י מ הקטע הבא אכן כתוב בגליון.

				

				
					709	ולזה] וכן: ל מ

				

				
					710	עם ה'] ע"ה: ל מ

				

				
					711	ומשם] ומשה: ל מ

				

				
					712	להתגבר] להתגדר: ל מ

				

				
					713	בכ"י מ הקטע הבא כתוב בגליון

				

				
					714	בכ"י מ הקטע הבא כתוב בגליון

				

				
					715	בכ"י מ נוסף: או נילוס

				

				
					716	בדמיוני'] כרימונים: ל מ

				

				
					717	ובניהם] ובאי"ה: ל מ

				

				
					718	תוספת הגליון הזאת חסרה בכ"י מ

				

				
					719	בהחבה] כהחכם: מ

				

				
					720	לה] לך: ל מ

				

				
					721	תוספת הגליון הזאת כתובה בכ"י מ בגליון.

				

				
					722	רגליה] רגליך: ל מ

				

				
					723	היישיר] יישיר: מ

				

				
					724	הקטע המסומן כתוב בכ"י מ בגליון.

				

				
					725	לו] עליו: ל מ

				

				
					726	על] את: ל מ

				

				
					727	כשהיה] כשהיו: ל מ

				

				
					728	בם] בה: ל מ

				

				
					729	ועל שלמותו] בשלמותו: ל מ

				

				
					730	שאר] שני: ל מ

				

				
					731	ממקורנו] ממקורם:ל מ 

				

				
					732	והיה: ותהיה:ל, ותהי: מ

				

				
					733	בוערת] בוערה: מ

				

				
					734	מתרגשי'] מתרגזי': ל מ

				

				
					735	הקטע המסומן אכן כתוב בכ"י מ בגליון

				

				
					736	על ידי] עד: ל מ

				

				
					737	קטע הגליון עד כאן חסר בגליון כ"י מ

				

				
					738	אם לתכלית ... הגבוהים בו] חסר: מ

				

				
					739	דקה] דקל: ל מ

				

				
					740	המור] הריר: ל מ

				

				
					741	לה: להם: מ

				

				
					742	מעוזיו] מעשיו: ל מ

				

				
					743	הדריו] דרכיו: ל

				

				
					744	לבקשת] ומבקשת: ל מ

				

				
					745	ומזיו הדרה] ומזיוה והדרה: ל מ

				

				
					746	להרפות] להרף: ל מ

				

				
					747	להמלט] להעלני: ל מ

				

				
					748	אם] את: ל מ

				

				
					749	יהנו] ילכו: ל

				

				
					750	יעקרו] יעקבו: ל מ

				

				
					751	באגוזי' בין] חסר: מ

				

				
					752	ולהגין] ולגנות: ל מ

				

				
					753	בכרם] הכרם: ל מ

				

				
					754	להתעלם] להתעלס: ל מ

				

				
					755	מעידים] משימים: ל מ

				

				
					756	מסע] פסע: ל מ

				

				
					757	כאשר] כאשה: ל מ

				

				
					758	ובין כך] וכן: ל, וכי: מ

				

				
					759	כרמנו] כרמים: ל מ

				

				
					760	לעמוד ולהראות] להראות: ל, לעמוד: מ

				

				
					761	להזכיר] להאריך: מ

				

				
					762	האחת] האמת: ל מ

				

				
					763	במעדנות] ומעדנות: ל מ

				

				
					764	אדם] אתנו: ל מ

				

				
					765	בעיני ההמון ובלבם] בלב ההמון: ל מ

				

				
					766	יבהל] יבדל: ל מ

				

				
					767	ויכול] ויבדל: ל מ

				

				
					768	ובפרקי ר' אליעזר ... ששנה] מסומן כגליון בכ"י ל, ואכן כתוב בגליון בכ"י מ

				

				
					769	[לא]] חסר: ל מ

				

				
					770	הצורה] היצירה: ל מ

				

				
					771	מכיסם] מכספם: ל מ

				

				
					772	היותם] היותו: ל מ

				

				
					773	המדעי'] הפרטים: ל מ

				

				
					774	הערת הגליון הזאת נמצאת מאוחר יותר בכ"י ל מ 

				

				
					775	בניצוצוץ] בניצוצות: ל מ

				

				
					776	השב] השכל: ל מ 

				

				
					777	אוכל] יוכל: ל מ

				

				
					778	אם] את: ל מ

				

				
					779	ופעל] ומעל: ל מ

				

				
					780	בעד] בעת: מ

				

				
					781	מנאוה] מ(נ)[צ]אוה: ל, מצאוה: מ

				

				
					782	במרא"ה] בפרא"ה: ל מ

				

				
					783	גם לא ... מכל צד] חסר: ל

				

				
					784	והמורגש] והמורגל: ל מ

				

				
					785	על] בכל: ל מ

				

				
					786	אם] את: ל

				

				
					787	את העם ... ואם רצו להשביע] חסר: מ

				

				
					788	כשכלו] כשכלם: ל מ

				

				
					789	ואונו] ראשונה: ל מ

				

				
					790	נושע] נצול: ל מ

				

				
					791	מאמר המכילתא נמצא בכ"י מ בגליון.

				

				
					792	בהרגשה הזאת כירידת] כהרגשת הזמן בירידת: ל, כהרגשת הצאן בירידת: מ

				

				
					793	שתתפאר] שהתפאר: ל מ

				

				
					794	הקדמתו] הקדמות חכמתו: ל מ

				

				
					795	מנחמן] מנעמן: ל מ

				

				
					796	פעולות] מעלות: ל מ

				

				
					797	שלא יצייר אותם כי אם ציור מדומה לא שכלי כי יצייר הדמיון] שלא יצייר אותם כי אם ציור מדומה לא שכלי כי יצייר יופי תאריו כאשר יצייר הדמיון: ל, שלא יצייר הדמיון: מ: מ. בכ"י ל נוסף: יופי תאריו כאשר יצייר הדמיון.

				

				
					798	רבא ברא] דברא: ל, על דברא: מ

				

				
					799	שמהם] עמהם: ל מ

				

				
					800	והייתם] והיתה: ל, והיחס: מ

				

				
					801	את] אם: ל מ

				

				
					802	ולו] ולא: מ

				

				
					803	להתעלס] להתעלז: ל מ

				

				
					804	עינינו] עמנו: מ

				

				
					805	כבורח] חסר: ל, הבורח: מ

				

				
					806	עיניך] בעיניך: מ

				

				
					807	הנשים] ונשים: ל מ

				

				
					808	נתן לך] נתנך: ל מ

				

				
					809	להסכים] להרכיב: ל

				

				
					810	שמסכים] בגליון ל נכתב: נ"ל שמרכיב.

				

				
					811	האיש] האור: ל מ

				

				
					812	כופר] בוסר: מ

				

				
					813	וכזה תמצא ... בדפוס] מסומן כהערת גליון: ל, חסר: מ

				

				
					814	לא] חסר: ל, נוסף בין השורות: מ

				

				
					815	שהנעבדת] שהנעדרת: ל

				

				
					816	עליהם] עלינו: ל מ 

				

				
					817	וחוקר אחד] וגם ראש חכמי הנוצרים עאן [מ: אבן] טומאסו דאקוינו: ל מ

				

				
					818	מזי] חצי: ל מ

				

				
					819	והכלב] והכרת: מ

				

				
					820	יסור בכלב] ישור הכלב: ל מ

				

				
					821	כי כל ... יש לחוש] וגם איש אל ירא בכל ההר גם הצאן והבקר אל ירעו אל מול ההר ההוא: מ

				

				
					822	שאתם] שאתה: מ

				

				
					823	כמי] כדי: ל מ

				

				
					824	כמו שאפשר ... בצורת גויה] חסר: ל

				

				
					825	ושאר רבים] וש"ה: ל מ

				

				
					826	היונק האח] האח היונק: ל מ 

				

				
					827	התשוטטו] השטוטטו: ל, השטוטתו: מ

				

				
					828	הודך] דורך: ל מ

				

				
					829	ממנו] ממך: ל מ

				

				
					830	משגיח] ונשגיח: ל מ

				

				
					831	תשורות] תנובות: ל מ

				

				
					832	הבל] מרבים הבל: מ

				

				
					833	בשעה] בשנה: מ

				

				
					834	במופי] בזרועי: מ

				

				
					835	בכ"י מ הקטע אינו מסומן כגליון 

				

				
					836	ולא] גם לא: ל מ

				

				
					837	ובעיון] ובנסיון: ל מ

				

				
					838	ויהיה] ויהיו: ל מ

				

				
					839	בשכל] השכל: ל מ

				

				
					840	הדבקות בנפרד] דבקות הנפרד: ל מ

				

				
					841	לו] חסר: מ

				

				
					842	אומרת כך והולכת] אמנם הולכת: ל מ

				

				
					843	ואחר] והדר: ל מ

				

				
					844	כפי מה שהוא ... או נקבה] חסר: ל

				

				
					845	אבן עזרא על בראשית ל כ. 

				

				
					846	צד] זה: ל מ

				

				
					847	ועם] ועת: ל מ

				

				
					848	אף] איך: ל מ

				

				
					849	זרועותיה] זרועותיו: ל מ

				

				
					850	עד] על: ל מ

				

				
					851	כי נכרית את] כי נכרית אבי: ל, בי ובבית אבי: מ

				

				
					852	המבררת] המפרדת: ל מ

				

				
					853	אבירי'] אחרים: ל מ

				

				
					854	מצער] מזער: ל, מ(צ)[ז]ער: מ

				

				
					855	יבקשוה] יבקשנה: ל מ

				

				
					856	כענין בלעם ... והחכמי'] בכ"י מ כתוב בגליון

				

				
					857	על] עליו: ל

				

				
					858	בעת הדבוק לא בעיון] בעד הדבוק לא בעד העיון: ל

				

				
					859	מכח] מכל: ל מ

				

				
					860	נולד] עולה: ל מ

				

				
					861	מרצון] מרדוף: ל מ

				

				
					862	בספר] בחכמת: ל מ

				

				
					863	מהשכל האנושי הנבדל מהחמר] חסר: ל

				

				
					864	הפרדם] העדרם: ל מ

				

				
					865	בזולתו יורה ... ומספיק להשפיע] חסר: ל

				

				
					866	המון] מזון: ל מ

				

				
					867	בגליון כ"י לונדון: נ"ל אינם להיות

				

				
					868	מנעוריי] בנעוריי: ל מ

				

				
					869	החוש מעיד עליו] אם החוש: ל מ

				

				
					870	ואב"ס] ואב"ב: ל מ

				

				
					871	באמת] כשמת: ל

				

				
					872	שימצא] שיצא: מ

				

				
					873	עד שימצא ... החמריות] חסר: ל

				

				
					874	השפעת] משפעת: ל מ

				

				
					875	ובנות] ובניית: ל מ

				

				
					876	גם כי יאמר ... כרמי' רבי'] חסר: ל

				

				
					877	ידעתי] אדע: ל מ

				

				
					878	החברי'] החכמה: ל

				

				
					879	יבהל] יתפלל: ל

				

				
					880	(תעזוב אותה) [תעזבי אותו]] תעזוב אותה: ל מ

				

				
					881	יוצר] יבצר: ל מ

				

				
					882	ויעצום] ויעצור: ל מ

				

				
					883	ידיך] ידיו: ל מ

				

				
					884	רגליך] רגליו: ל מ

				

				
					885	או מצדו או מצד] אם מצד ואם מצד: ל מ

				

				
					886	בם] הנה: ל מ

				

				
					887	כמו שהעיד עליו הרמב"ם במורה] כי שהעיד עליו המנסה: ל מ

				

				
					888	במציאותו] בעצמותו: ל מ

				

				
					889	פעם] כל פעם: ל, פן: מ

				

				
					890	בספרו] בספרי: ל, הספרי: מ

